
PREFAŢĂ 


Cea mai la îndemână cale pe care o poate apuca novicele dornic să se 
informeze în legătură cu un concept filosofic sau chiar cu o întreagă problematică 
este consultarea unui dicționar sau a unei enciclopedii. Interesat de problema 
categoriilor filosofice şi dorind să afli, înainte de orice altceva, ce anume sunt 
categoriile, poţi fi uşor descurajat de afirmaţia potrivit căreia „categoriile sunt greu 
de descris, dar şi mai greu de definit”, cu atât mai mult cu cát ti se spune că această 
dificultate este, printre altele, o consecință a faptului că teoretizarea pe marginea 
categoriilor presupune o luptă aprigă cu multe „întrebări iritante” „despre relația 
dintre realitatea obiectivă si categoriile lingvistice sau conceptuale.’ Pentru a ține 
seama de toată această complexitate, de varietatea perspectivelor si de multitudinea 
abordărilor, categoriile filosofice ar putea fi definite relativ neutru drept „clase, 
genuri sau tipuri presupuse a marca diviziunile necesare din cadrul schemei noastre 
conceptuale, diviziuni pe care trebuie să le recunoaştem dacă vrem să producem un 
sens literal în discursul nostru despre lume"? În conformitate cu această definiție, 
vom putea spune că două entități aparțin unor categorii diferite dacă „ele nu au 
literalmente nimic în comun” şi nu le putem aplica aceiaşi termeni descriptivi. 

Din fericire, categoriile au devenit însă obiect de studiu şi pentru discipline 
mai puţin speculative decât metafizica tradiţională şi extensiile ei contemporane, şi 
poate că demersurile ştiinţelor pozitive care abordează, cu mijloace specifice, o 
problematică principial similară ar putea fi mai lămuritoare în privinţa statutului pe 
care îl au sau la care aspiră aceste entități atât de controversate. Din punctul de 
vedere al ştiinţei cognitiei, categorizarea este „procesul prin care entități distincte 
sunt tratate ca echivalente”, şi de aceea ea poate fi privită drept una dintre 
activităţile cognitive fundamentale.” Cum elementele oricărei mulţimi de entităţi 
pot fi grupate în nenumărate feluri, se pune întrebarea de ce avem categoriile pe 
care le exprimăm, şi nu altele — şi, prin urmare, ce avantaje oferă o schemă 
categorială prin comparaţie cu alta. Categorizarea este uneori înțeleasă ca un proces 
bazat pe identificarea unor similitudini ce ar avea existență obiectivă, iar alteori 
este explicată prin ideea că teoriile noastre ar asigura o coerență conceptuală, 
conceptele fiind privite în acest caz ca „reprezentări mentale ale unei categorii”. 


! Vezi articolul „Categories” (autor Robert Wardy) din Routledge Encyclopedia of Philosophy, 
London, Routledge, 1998. 

2 Această definiţie este formulată de Manley Thompson în articolul „Categories” elaborat 
pentru celebra Thomson Gale Encyclopedia of Philosophy, editor Donald M. Borchert, 2" edn., vol.2, 
Detroit, Thomson Gale, 2006. 

3 A se vedea articolul „Categorization” elaborat de Douglas Medin si Cynthia Aguilar pentru 
The MIT Encyclopedia of the Cognitive Sciences, editori Robert Wilson si Frank Keil, Cambridge, 
Massachusetts, The MIT Press, 1999. 

Ian Hacking remarcă însă faptul că ceea ce desemnează psihologii atunci 
când folosesc cuvântul „categorie” nu este neapărat acelaşi lucru cu ceea ce aveau 
în vedere filosofi precum Aristotel sau Kant. Ştiinţele cognitiei folosesc. acest 
cuvânt „într-un mod mult mai generos” decât o fac filosofii: dacă în domeniul 
psiho-cognitiv cuvântul „categorie” a ajuns să desemneze „orice clasă care a fost 
distinsă de nişte oameni pentru vreun scop şi căreia i se atribuie un nume comun”, 
atunci când vorbesc despre „categorii”, filosofii au în autas „clase ultime" sau 
„cele mai înalte genuri de entități existente în lume”. În viziunea lui Douglas 
Medin, unul dintre autorii de referință pentru "pg psiho-cognitivá a 
categoriilor, „conceptele şi categoriile servesc ca blocuri de construcție pentru 
cunoaşterea şi comportamentul uman”: un concept este „o idee care include tot ce 

"este în mod caracteristic asociat cu ea”, pe când o categorie poate fi definită ca „o 

partitionare sau clasă căreia i s-ar putea aplica o anume asertiune sau un set de 
asertiuni?. Medin avertizează însă cu privire la tentaţia pripită de-a considera 
categoriile ca existente realmente în lume şi de a privi conceptele drept 
reprezentările mentale corespondente celor dintâi: pe de-o parte, nu orice concept 
are un corespondent în lumea reală, iar pe de altă parte, OBE Ei pot mai degrabă 
să impună o structură asupra lumii, decât să descopere una”. Întrebările despre 
natura categoriilor nu pot fi însă soluționate doar prin demersuri exclusiv ştiinţifice, 
ci reclamă şi consideraţii metafizice. Chiar dacă lumea ar putea fi partitionatá în 
nenumărate feluri, este clar că oamenii nu consideră semnificativă decât o 
submulțime relativ minusculă a clasificărilor posibile. Aşadar răspunsul la 
întrebarea privind categorizarea depinde, în parte, de „natura lumii”, dar cu 
siguranță depinde, de asemenea, parțial şi de „natura şi scopurile organismului”, 
respectiv de predispozitiile omului care face categorizarea. lată de ce reflectia 
asupra categoriilor si sistemelor conceptuale nu poate fi „confiscată” de ştiinţele 
cognitiei şi, prin urmare, va rămâne un obiect statornic al investigaţiei filosofice. 


Volumul de studii Categorii şi concepte în filosofia ştiinţei continuă lista 
lucrărilor publicate de Editura Academiei Române, în seria intitulată Filosofia ia 
ştiinţei, iniţiată şi coordonată de Angela Botez în urmă cu mai bine de trei decenii. 
Contribuțiile reunite aici nu au ambiția de a prezenta argumente decisive în 
favoarea uneia sau alteia dintre multiplele abordári filosofice ale problemei 
categoriilor şi ale relaţiei categorie-concept. Cititorul răbdător va constata însă cá, 
dincolo de varietatea metodologică şi de diversitatea tematică a demersurilor cu 
intenții mai generale sau mai punctuale prezentate în volumul de faţă răzbate, 
parcă, ideea că reflectia şi înțelegerea filosofică pot să înainteze, totuşi, şi cu paşi 


à , Hacking, Aristotelian Categories and Cognitive Domains, „Synthese” 126 (2001): 473—515. 

$ Douglas Medin, Concepts and Conceptual Structure, in Paul Thagard (ed.), Mind Readings. 
Introductory Selections on Cognitive Science, Cambridge, Mass., MIT Press, 1998, p. 93-126. 

6 [n această serie au mai apărut volumele Euristicá şi structură în ştiinţă (1978), Privire 
filosofică asupra rafionalitáfii ştiinţei (1983), Simetrie şi asimetrie în Univers (1992), Construcție şi 
deconstrucţie în filosofia americană contemporană (2006) şi Tendinţe în filosofia ştiinţelor socio- 
umane (2008). 

mici, (adică, aşa cum o şi face de cele mai multe ori), paşi mici dar nu mai puţin 
fermi şi semnificativi, paşi capabili să pregătească marile salturi calitative ce se 
lasă, parcă, prea mult aşteptate în cercetarea filosofică a categoriilor. 


“Examinând câteva dintre momentele marcante din evoluţia bimilenară a 
investigaţiilor privind categoriile, studiul lui Alexandru Boboc, Clasice şi modern în 
teoria categoriilor, propune să privim toate „tabelele” şi „sistemele categoriale” ca 
pe nişte momente importante istoric şi necesare în geneza unei Kategorienlehre, 
dar totodată şi ca pe nişte realizări încă actuale prin problematica lor fundamentală 
şi de aceea perenă. Orice formă de cunoaştere, argumentează autorul, tinde să 
atingă la un moment dat nivelul categorial, un nivel care diferă de la un domeniu la 
altul şi tocmai de aceea se impune cu necesitate „analiza categorială” (ca analiză a 
nivelelor fiinţei şi cunoaşterii). Prin urmare, în baza unității dintre particular şi 
universal, orice teorie „specială” a categoriilor trebuie să-şi afle referința la o teorie 
„generală”, la ceea ce în tradiția cercetării s-a numit allgemeine Kategorienlehre. 

În studiul Epistemologia cu subiect cunoscător. Nomicitatea, Teodor Dima 
încearcă să răspundă la întrebarea Cum construieşte intelectul ideea de nomicitate? 
şi propune o abordare a nomicitátii din perspectivă semiotică. Teza în favoarea 
căreia argumentează autorul este aceea că ştiinţa factuală şi totodată nomicitatea, ca 
dimensiune fundamentală a sa, trebuie să recunoască o „întreită vasalitate 
semiotică”: semantică, sintactică şi pragmatică. Astfel, la nivel semantic realitatea 
obiectivă, referentialá trebuie să fie exprimată semantic cât mai adecvat şi de aceea 
este necesară o structurare conformă profilelor sale ştiinţifice, mereu perfectibile; 
la nivelul arsenalului sintactic-formal al logicii şi al matematicii, sunt configurate 
enunţurile nomologice în funcţie de specificul referenţilor; in fine, subiectul 
cunoscător sau agentul pragmatic, inepuizabil, volitiv şi inventiv, intervine şi el şi 
îşi amplifică posibilităţile intelectuale si raţionale. Această întreită vasalitate . 
semiotică devine astfel cauza şi mijlocul dinamicii ştiinţei, iar rezultatul concretizat 
în enunturile nomologice asigură progresul ştiinţei. 

În articolul Teoria cunoaşterii ştiinţifice: o privire de ansamblu asupra 
orientărilor şi dominantelor tematice, Mircea Flonta îşi propune să identifice 
anumite constante conceptuale capabile să dea seamă de evoluţiile investigaţiei 
filosofice a demersului cognitiv ştiinţific. Autorul porneşte de la observaţia că 
filosofia ştiinţei a evoluat, încă din etapa configurárii sale ca demers reflexiv relativ 
autonom, sub semnul a trei tipuri de interese: interesul pentru orientarea efectivă a 
cercetării, interesul pentru analiza logică, formală, a demersurilor şi produselor 
ştiinţei şi interesul istoric, în spiritul căruia au fost identificate anumite „forme de 
viaţă ştiinţifică”, animate de reprezentări distincte cu privire la telurile cercetării şi 
la criteriile excelentei ştiinţifice. Aceste tipuri de interese s-au conturat cu claritate 
încă din secolul al XIX-lea, iar evoluţiile ulterioare ale teoriei cunoaşterii 
ştiinţifice, îndeosebi evoluțiile la nivelul registrului tematic, pot fi suficient de bine 
caracterizate şi sistematizate urmărind aceste linii directoare iniţiale. | 

Studiul lui Ilie Pârvu, “Analiza infinitului”: de la ‘fundamentele metafizice la 
‘fundamentele logice”, examinează procesul prin care analiza infinitului a ajuns să 
asimileze într-un context operaţional infinitul, justificarea lui deplasându-se treptat 

din domeniul metafizicii in sfera consideraţiilor pragmatice sau logic- 
metodologice. Contrar celor care, impresionati de impactul calculului electronic 
asupra gândirii metodologice în matematică, prevestesc declinul analizei ca 
disciplină-pilot pentru matematică şi pentru întreaga ştiinţă, Ilie Pârvu susține teza 
că analiza corespondenţei dintre fenomenele naturale şi procesele computationale 
conduce, de fapt, la o nouá formulare a problemei infinitului, nicidecum la 
excluderea acestui concept din ştiinţa matematică a naturii. Datorită potenţialului 
teoretic şi metodologic al analizei, fundamentată pe conceptualizarea şi 
operaționalizarea infinitului, implicarea calculului infinitezimal in teoretizarea 
ştiinţifică este, practic, inevitabilă, fapt ce subminează ipoteza înlocuirii analizei cu 
o matematică discretizată. | | | 

Studiul lui Mihai Golu, Conceptul de , mare sistem" şi importanța lui 
metodologică în psihologie, porneşte de la premisa că teoria generală a sistemelor 
trebuie înțeleasă în primul rând ca o metodologie, şi nu ca un model explicativ de 
ultimă instanță. Ca ştiinţă particulară, psihologia nu trebuie să folosească 
perspectiva sistemică pentru a identifica explicaţii prefabricate, ci pentru a găsi 
indicaţii metodologice care să-i îndrume cercetarea. Aplicarea teoriei sistemelor în 
psihologie reclamă adoptarea conceptului de mare sistem, un concept care 
facilitează analiza complexităţii structural-functionale şi impune să se folosească 
doar acele metode care să țină seama de existenţa stránsei interconexiuni dintre un 
număr foarte mare de factori ce condiționează comportamentul unui sistem, un 
comportament ce este totodată partial nedeterminat. În opinia lui Mihai Golu, 
conceptul de „mare sistem” trebuie privit ca expresia cea mai înaltă a abordării 
psihologiei în spiritul teoriei generale a comenzii şi controlului sistemelor reale 
hipercomplexe, utilizarea acestuia deschizând perspectiva elaborării unui model 
explicativ incomparabil mai adecvat şi mai riguros ştiinţific decât modelele 
„parohiale” create sub feluritele şcoli şi orientări ale psihologiei tradiționale. 

Studiul Angelei Botez, Categorii în filosofia mentalului, se concentrează 
asupra conceptelor şi temelor cel mai frecvent abordate în acest domeniu: natura 
eului, a conştiinţei si a cognitiei; realitatea subiectivă, real psihic şi mental; 
problematica raportului minte-corp (mental-fizical, materie-constiintá, suflet-corp); 
definirea conştientului si a intentionalitátii; relaţiile explicafie-interpretare, logic- 
psihic, psihologie-ştiință empirică, empirism-hermeneutică; identificarea bazelor 
biologice şi psihologice ale cognitivului uman, gramatica mentală şi structura 
limbajului, inteligenţa animală, umană şi artificială, comunicarea şi experimentul 
mental, libertatea voinţei. Sunt prezentate aici şi contribuţiile româneşti din 
perioada interbelică în domeniul filosofiei conştiinţei şi a mentalului. | 

Intenţia studiului 7rei concepte în filosofia ştiinţelor sociale: ,„ întâlnirea”, 
»Ciclicitatea" si „criza”, elaborat de Ana Bazac, este aceea de-a atrage atenţia 
asupra potenţialului pe care l-ar avea conceptele menţionate pentru înţelegerea mai 
cuprinzătoare a anumitor fenomene sociale. Autoarea consideră că reflectia asupra 
unor astfel de concepte poate semnala capacitatea filosofiei şi ştiinţelor sociale de a 
inova concepte sau chiar Weltanschauung-uri, inclusiv strategii de acţiune umană, 
atunci când contextul social şi intelectual o cere. 

Pornind de la observatia cá limbajul este unul dintre acele locuri in care 
filosofia se intersectează cu o ştiinţă — aici, lingvistica — studiul lui Mihail Radu 
Solcan, Limbaj, filosofie şi lingvistică; există o filosofie a lingvisticii?, îşi propune 
să clarifice rosturile interesului filosofic pentru limbaj. În opinia autorului filosofia 
limbajului este, ca şi filosofia ştiinţei, un fel de refugiu mai mult sau mai puțin 
comod pentru filosofie, odată ce metafizica a decăzut din statutul său de „regină a 
ştiinţelor”. În problema limbajului persistă încă sentimentul că filosofia ar avea 
ceva de spus în mod direct, ca şi cum ar dispune de mijloace proprii pentru 
investigarea limbajului. În concepţia autorului, filosoful trebuie privit mai degrabă 
ca un „meşter-tălmaci al conceptelor”, unul care „îndreaptă caroseria conceptelor 
sau o schimbă în aşa fel încât maşinăria conceptuală să poată circula in plan 
intelectual”. Acesta este sensul în care filosofia limbajului şi filosofia lingvisticii ar 
trebui privite ca demersuri filosofice pertinente şi legitime. 

Studiul lui Gabriel Nagát, Conceptul de raționalitate socială şi implicaţiile 
lui metodologice, îşi propune să examineze câteva dintre observaţiile legate de 
statutul ştiinţelor sociale prin comparaţie cu statutul ştiinţelor naturii, în tentativa 
de a identifica rolul pe care îl deţine conceptul de raționalitate în structurarea 
discuţiilor despre specificul acestor discipline. Luând apoi în considerare modul de 
abordare a temei categoriilor în psihologia actuală şi anumite observaţii cu privire 
la specificitatea cunoaşterii în funcţie de domeniul exerciţiului său, autorul încearcă 
să schiteze un cadru conceptual şi ideatic minimal, pe fundalul căruia să poată fi 
mai uşor evidenţiate tipurile de probleme pe care le ridică tema rationalitátii în 
cercetarea feluritelor aspecte ale lumii socio-umane şi în filosofia ştiinţelor sociale. 

Henrieta Anişoara Şerban prezintă, în Conceptul şi categoria de informaţie în 
filosofia comunicării, o abordare interdisciplinară a conceptului şi categoriei de 
informaţie. În contextul filosofiei comunicării, în raport cu un fundal al istoriei 
ideilor filosofiei informaţiei, sunt evidenţiate dimensiunile contemporane ale 
acestui concept. Specificitatea contemporană a informaţiei în calitate de concept şi 
categorie este văzută într-un mod mai complex decât perspectiva de extensie 
tehnologică a conştiinţei. Astfel descrisă din perspective filosofice, sociologice, 
politice si filosofic-tehnologice, informaţia se precizează prin reliefarea 
diferenţelor (relative) identificate prin relationarea cu paradigmele clasice si 
actuale referitoare la informatie. 

Studiul lui Adrian Niţă, Existenţă şi realitate în fizica contemporană, 
porneşte de la observaţia că drumul de la celebra afirmaţie a lui Newton 
„hypotheses non fingo" la convingerea lui Einstein că fizica nu poate proceda 
inductiv, adică nu se poate întemeia exclusiv pe observaţie şi experiment, trădează 
o schimbare profundă la nivelul concepţiei ştiinţifice despre existenţă şi realitate. 
Cum sarcina fizicianului contemporan pare mai degrabă aceea de-a inventa decât 
de-a deduce legile obiectelor şi fenomenelor, autorul examinează problema 
descrierii realităţii în fizică, apelând la anumite distincţii conturate în filosofia 
limbajului şi în disputele pe tema realismului, analiza sa având ca finalitate 
decelarea anumitor modalități de reconstrucţie filosofică a realităţii fizice. 


Partea a doua a volumului este dedicată cercetării anumitor aspecte ce tin de 
istoria universală a teoriei categoriilor. Studiul lui Gheorghe Vlăduţescu, Relaţia la 
Aristotel, propune o examinare a statutului pe care îl are relația în sistemul 

categorial aristotelic si a gradului de operaţionalitate a acestei categorii. 
Reconstructia categoriologicá, observá autorul, implicá examinarea a trei paliere: 
ontologic, metafizic (acela al filosofiei prime) si fizic (al filosofiei secunde). 
Examinată la nivelul acestor trei palere, relația se devoaleazá ca o categorie aparte, 
plină de paradoxuri. Astfel, întrucât „comunică”, relația nu are semnificaţie 
ontologică, dar tot ca urmare a acestui fapt, paradoxal, ea este realitate metafizică. 
Metafizic deci, relaţia poate fi gândită ca fiind, însă altfel decât ființa şi, totuşi, fără 
a o dubla ontologic. Metafizica trebuie deci să legitimeze gândirea relaţiei ca fiind, 
fără a o pune pe seama altui determinant decât fiinţa, dar şi fără a o identifica în 
acesta. În fine, privită la nivelul celei de a treia situări, cea fizică, se poate spune că 
relaţia are în şi mai mică măsură realitate: pe acest palier, relaţia nu are realitate în 
sine, ci doar în funcţie de termenii din relaţie. 

Întrebarea la care încearcă să răspundă Dan Robert Bişa în studiul Este 
posibilă compararea categoriilor identificate de Aristotel şi Kant? vizează 
posibilitatea unei comparații a tabelelor categoriale alcătuite de Aristotel şi Kant. 
Ipoteza de lucru a autorului este aceea că tabelele acestea pot fi comparate numai 
dintr-o perspectivă metateoretică, iar în acest sens ar trebui identificată o temă 
metateoretică fundamentală în raport cu care metafizica aristoteliciană şi cea 
Kantiană să apară ca nişte interpretări, iar categoriile să fie principalele mijloace de 
realizare a acestor interpretări. În opinia lui Bişa, o asemenea temă metateoretică 
fundamentală ar fi aceea surprinsă în formula ființa ca ființă, iar în raport cu tema 
respectivă metafizica lui Aristotel şi cea a lui Kant ar putea fi privite ca 
exemplificări, ca realizări istorice. 

Studiul Cauza, Principiul şi Unitatea în metafizica bruniană, semnat de 
Marian Táranu, analizează maniera în care Giordano Bruno operează cu două 
registre, în două tradiţii, folosind două discursuri pentru a construi un proiect 
personal, innoitor al cunoaşterii. De altfel, filosoful italian îi reproşează lui 
Aristotel şi întregii gândiri scolastice nu doar chestiuni de specialitate (formele 
substanțiale, spre exemplu), ci, în principal, incapacitatea de a fi construit un 
proiect viabil de cunoaştere a unităţii prime, în discordantá însă cu pretenţiile 
acestora. Ceea ce încearcă Giordano Bruno să edifice în dialogurile sale este un 
nou proiect, mai riguros (cel puţin în intenţie), de imitatio mundi, însă în aspectele 
sale fundamentale. Acestei imitatio mundi Bruno îi va adăuga cel puţin două 
proiecte de cunoaştere, care să facă din individ un zeu. Proiectele gnoseolgice 
bruniene pleacă din acest punct sau ajung în acest punct. Desfăşurarea cosmologiei, 
în principal în De /'Infinito, universo e mondi, este o prelungire a proiectului 
ontologic din De la Causa. Şi totuşi, sistematizánd ideile, aşa cum rezultă ele astăzi 
în cadrul conceptual contemporan, există o diferență importantă între cele două 
imagini asupra lumii. 

Investigația întreprinsă de Marius Augustin Drăghici în Statutul categoriei 
posibilităţii în Critica raţiunii pure B caută să răspund la întrebarea în ce sens 
trebuie privită strategia de determinare a categoriilor prin considerarea tematică a 
conceptului (categoriei) de „posibilitate” ce apare în CRP în sens larg, şi nu doar - 
sub formula originară (cea din a CRP B) de categoria modalităţii ca „posibilitate — 
imposibilitate”. Firul cercetării conduce la conceptul fundamental de ,transcendental", 
la „condiţiile de- posibilitate” ca loc teoretic pentru construcţia categorială kantiană. 

Analiza a urmárit sá determine si spatiul teoretic mai larg in care are loc deductia 
transcendentalá kantianá a categoriilor, punând în ecuaţie inclusiv formula 
„experimentului transcendental al raţiunii pure”, ca manieră transcendentală de a 
aborda problema generală a teoriei categoriilor. Pornind de la analiza categoriei 
posibilităţii (posibilitate — imposibilitate), s-a observat că strategia kantiană este 
circumscrisă acestui model (transcendental) de determinare, punând problema 
deopotrivă în legătură cu o teorie a categoriilor în sensul „tare” (generală) şi în 
sensul „slab”, prin formularea însă a unui orizont de construcţie teoretică diferit de 
cele două. | 

R. T. Allen examineazá in articolul sáu, Probleme ale imperativului categoric 
(tradus de Oana Vasilescu), patru probleme majore ale imperativului categoric 
kantian — dihotomia lui „a face sau a nu face", egalitarismul, gesturile de 
supererogatie, pragmatismul/utilitarismul —, considerándu-le nu doar simple 
excrescenfe accidentale ale filosofiei morale kantiene, ci consecinţe necesare ale 
acesteia. Mai mult, analiza întreprinsă de Allen stabileşte — în descendența unei 
tradiții critice deja clasice — că aceste defecte nu sunt specifice numai eticii 
kantiene a imperativului categoric, ci decurg din orice sistem etic care înţelege 
imperativul ca prim fenomen moral şi identifică astfel binele cu obligaţia. Pentru a 
le depăşi trebuie, dimpotrivă — este de părere Allen —, să distingem între bine şi 
imperativ, să recunoaştem că suprema categorie morală are în vedere ceea ce este 
corect şi bun, fără a fi în mod necesar şi obligatoriu, că în viaţă există multe 
exemple de acest tip şi că binele moral suprem este unica valoare şi vocaţie a 
individului însuşi, iar nu actele pe care este obligat să le înfăptuiască, nici vreo 
raționalitate abstractă şi impersonală, pentru care el este simplă dovadă sau vehicul, 
şi nici orice altceva dincolo de el. 

În studiul său Materie si spirit la Bertrand Russell, Cătălina-Daniela Ráducu 
se opreste aupra unei concluzii foarte optimiste, exprimatá de marele filosof 
britanic: aceea cá putem avea cunoastere despre orice obiect, inclusiv despre spirit 
şi materie, dar cá aceasta nu trebuie să aibă pretenţii prea mari la certitudine. In 
acelaşi timp, că suntem obligati să acceptăm drept cunoaştere şi acele opinii sau 
credințe despre lucruri pe care nu le experimentám noi personal: gândurile altor 
oameni, lumea înconjurătoare, trecutul istoric şi geologic al pământului, regiunile 
îndepărtate ale universului pe care le descrie astronomia. Avem nevoie să acceptăm 
aceste lucruri pe care simţul comun — „„ştiinţific”, de această dată — le acceptă şi 
trebuie să recunoaştem că avem cunoaşterea acestor lucruri — chiar dacă în diverse 
grade de certitudine. 

Studiul lui Victor Popescu, Fenomenologica husserliană a idealităților 
matematice. Instituirea geometriei, examinează constituirea idealitátilor matematice pe 
linia epistemologiei fenomenologice (O. Bekker, D. Janicaud, G. Granel, M. Merleau- 
Ponty, M. Richir, I. Kern). Abordarea propusă nu este însă una strict 
fenomenologicá, ci ia in considerare si pozitii metodologice din afara sferei 
fenomenologiei, precum intuitfionismul matematic, psihologia genetică si istoria 
culturală a ideilor. Naşterea idealitátilor matematice şi a spaţiului geometric, în 
special, presupune o dublă întemeiere: geometria necesită, pe de o parte, un limbaj 
constrângător din punct de vedere logic, un discurs rational univoc, un /ogos care 
să asigure valabilitatea apodictică a teoriei ştiinţifice, iar pe de altă parte, geometria 


15 


trebuie să aibă o „materie” asupra căreia să-şi desfăşoare activitatea logico-. 
idealizantă — un spațiu fenomenal (decupat deja de acțiunile pragmatice) care 
trebuie să hrănească activitatea ştiinţifică idealizantă. Geometria nu se reduce la un 
artefact logic ce se dezvoltă de la sine, într-un mod autarhic, pentru cá umilele ei - 
începuturi se regăsesc într-o cunoaştere „protogeometrică”, obținută în urma 
manipulării şi măsurării lumii, a căutării unor relaţii constante în lumea fenomenală 
care „alimentează” de fapt idealizarea matematică. 

În Fenomenologia cunoaşterii la Ernst Cassirer, Claudiu Baciu porneşte de 
la observaţia cá, în lucrarea sa de tinerețe Substanzbegriff und Funktionsbegriff 
cercetările lui Cassirer au avut ca premisă faptul că structura fundamentală a 
cunoaşterii umane se dezvăluie acolo unde ea a atins cea mai înaltă treaptă de 
dezvoltare, respectiv cea mai înaltă treaptă de „necesitate” şi de „generalitate”, 
adică în ştiinţa matematică a naturii. Articolul scoate în evidenţă faptul că, ulterior, 
autorul german îşi modifică această înțelegere iniţială a „cunoaşterii”, însă această 
modificarea nu a însemnat abandonarea rezultatelor obținute în lucrarea sa de: 
tinereţe, ci integrarea lor într-o perspectivă mult mai vastă, în care cunoaşterea 
ştiinţifică nu mai este luată drept modelul însuşi al cunoaşterii, ci reprezintă doar o 
componentă a activității „simbolice? care-l defineşte pe om în general, o 
componentă care apare acum într-o manieră explicită. | 

In articolul său *Intenfionalitatea' conceptualizată de Maurice Merleau- 
Ponty, Nela Mircică evidenţiază „migrația? fenomenologiei din domeniul teoretic 
către domeniul existenţei concrete. În opinia autoarei, această migraţie poate fi pusă 
îndeosebi pe seama contribuţiei fenomenologilor francezi. Fenomenologia 
franceză, spre deosebire de abordarea fenomenologică germană, iniţiată de 
Edmund Husserl şi dezvoltată de Martin Heidegger, este o variantă mai realistă, 
mai bine ancorată în problematica omului concret şi a istoriei efective. Caracterul 
mai realist al fenomenologiei franceze constă, înainte de toate, în faptul că înțelege 
şi cercetează esenfele în strânsă legătură cu existența. În acest spirit, fenomenologii 
francezi, între care Maurice Merleau-Ponty, Alexandre Koyré, Emanuel Lévinas, 
Gaston Berger, Raymond Polin, Mikel Dufrenne si Paul Ricoeur, au contribuit în 
mod decisiv la reorientarea fenomenologiei dinspre problemele logico- 
gnoseologice, spre care fusese îndreptată de Husserl la începutul secolului, către 
cele ontologice (inclusiv ontologia umanului), ale culturii şi ale societăţii. 


În partea a treia a volumului sunt reunite câteva articole care pun în lumină 
felul cum este abordată tema categoriilor şi conceptelor în istoria filosofiei 
româneşti. Studiul Conceptul de amânare, variantă românească a îndoielii 
carteziene, semnat de Teodor Dima, propune reconsiderarea unei „explicaţii a 
omului” avansată de Mihai Ralea — „omul este animalul care-şi poate amâna sau 
opri reacțiunile”. Conceptualizînd amânarea şi formulánd cu ajutorul acesteia 
condiția primordială de organizare a comportamentului uman, Ralea o ipostaziază 
şi îi acordă prioritate în raport cu gândirea, ajungând astfel să înlocuiască 
orânduirea ontică cu ordinea euristică. Aşadar, argumentează Teodor Dima, în 
vreme ce Descartes a fundamentat filosofic natura rațională a umanului pe condiţia 
necesară a raţionării, adică pe îndoială, Mihai Ralea a explicat esenţa umanului 
printr-o variantă psihică a îndoielii: amânarea. 

Articolul Angelei Botez, Concepte filosofice integrative la Lucian Blaga, se 
înscrie pe linia eforturilor de reconstrucţie a edificiului metafizic elaborat de 
„filosoful-poet”, prin evidenţierea miezului său conceptual şi prin identificarea 
modalităţii lui de structurare. Angela Botez argumentează ideea că întreaga creație 
filosofică a lui Blaga este străbătută de câteva constructe conceptuale care asigură 
coerență internă operei sale. Aceste constructe, pe care autoarea le numeşte 
concepte integrative, pot fi privite ca nişte leit-motive, ca un schelet pe care sunt 
construite diferitele perspective şi teorii cu care Blaga s-a afirmat în toate 
domeniile reflectiei filosofice şi pe care se dezvoltă apoi ideile sale specifice. În 
această ordine de idei, autoarea menționează concepte precum misterul, 
cunoaşterea, cultura, valorile, dubletele categoriale şi ale cunoaşterii, antinomia, 
dogma, stilul, matricile, diferentialele, dar şi concepte cu o incidență specifică 
precum Marele Anonim, Eonul dogmatic, Cenzura transcendentă, Cunoaşterea 
luciferică şi paradisiaca, Intelectul ecstatic si enstatic, Matricea stilistică, 
Personanţa, Anabasicul-catabasicul etc. 

Ín Categori ia transcendenfei în metafizica lui Lucian Blaga, Mihai D. Vasile 
invită la o examinare a tipului de abordare filosofică a fenomenului religios pe care 
îl ilustrează Lucian Blaga în cursul sáu de filosofia religiei ţinut la Sibiu în anul 
universitar 1940-1941. Autorul consideră că nota de noutate şi prospeţime pe care 
o aduce Blaga în analiza categoriei transcendenfei poate fi bine explicată dacă sunt 
luate în considerare şi celelalte reflecții asupra experienţei religioase. În acest sens 
sunt menţionate, printre altele, abordarea filosofică a dogmei religioase in Eonul 
dogmatic, loc în care dogma este privită ca un tip aparte de cunoaştere, dar şi 
posibilele paralelisme şi analogii ce se pot stabili, de exemplu, între cunoaşterea 
paradisiacă şi cea luciferică, pe de-o parte, şi cuplul aparavidya-paravidya, din 
gândirea hindusă, sau între cenzura transcendentă din sistemul lui Blaga şi funcţia 
categoriei maya. 

Prin Resemnificări conceptuale ín filosofia lui Stefan Lupaşcu, Maria 
Michiduţă evidenţiază câteva repere ale originalității filosofiei reputatului gânditor 
francez de origine română. Concepţia filosofică elaborată de acesta nu este o 
simplă extrapolare a ştiinţei, însă ştiinţa este aceea care îi ilustrează şi confirmă 
principiile, validându-le viabilitatea. Autoarea arată că ineditul operei lupasciene a 
făcut ca, un timp, aceasta să nu se bucure de recunoaştere academică nici măcar în 
Franța. Constantin Noica a fost unul dintre primii filosofi care au apreciat încă de 
la început noutatea şi anvergura gândirii lupasciene. Studiul arată astfel că 
energetismul atribuit lui Lupaşcu nu este monist, acesta abordând energetismul ca 
teorie a dinamicii contradictoriului, contradictoriu inerent sistemelor energetice din 
care se structurează materia. Filosoful celor „trei materii” realizează o ontologie 
dialectică al cărei termen central este energia şi, în acelaşi timp, elaborează o 
metafizică a echilibrului dinamic dintre actualitate si potenţialitate. Autoarea 
consideră că Lupaşcu promovează o metafizică holist-complementaristă, o onto- 
logică a existenţei, dar nu pierde niciodată din vedere paralelismul dintre existență 
(energie) şi ființă (afectivitate). 

Adrian Michiduţă abordează în Sistemul categoriilor polare recesive la 
Mircea Florian problema filosofică a „categoriilor filosofice”, analizată cu o 
deosebită subtilitate logică de regretatul filosof român. Deşi Florian nu foloseşte 

termenul „categorie”, preferándu-l pe cel de „noţiune primă”, acesta recuperează în 
conținutul subiectiv pe care îl dobândesc categoriile o continuitate de reflecţie, de 
la „genurile de existență” ale lui Aristotel la „formele de gândire” ale lui Kant. 
Astfel, Florian adânceşte problema categoriilor ca fundament al filosofiei, 
distantándu-se atât de prejudecata monistă care deduce pluralitatea categoriilor din 
Unitate, cât şi de prejudecata dualismului universal. 

În articolul Petru P. lonescu — metafizician şi teoretician al cunoasterii 
harice, Adrian Michidutà valorifică treimea ontologică - Creaţie, Creatură, Creator 
— la Petru P. Ionescu, discutând „schiţa” unui sistem de filosofie creştină. La acest 
filosof problema existenţei este interpretată într-o relaţie de suprapunere cu 
problema existențială. Existenţa este un fapt care se exprimă printr-o noțiune 
adecvată, care poate fi destul de bine exprimată prin termenul existență”, ca şi 
prin „a fi” (esse). Obiectul nu există gol de orice atribuiri, ci trebuie tocmai să aibă 
ceva specific diferenţial, ceva prin care să existe ontologic. Pornind de la aceste 
precizări, Adrian Michidutá evidențiază importanța cunoaşterii harice pentru 
metafizica lui Petru P. Ionescu. Se interpretează relaţia de coincidență între gnoză 
şi har, „la marginea destinului lor”, adică într-o totalitate reprezentată de 
cunoaşterea harică. Ca înfăţişare ultimă a oricărei forme a cunoaşterii laice, se 
explică în studiu, experimentăm cunoaşterea harică prin experiența mistică, care se 
realizează prin intuiţia harică. Deşi este adeptul cunoaşterii intuitive, Petru P. 
Ionescu optează pentru anumite limite şi precizări pentru termenul de intuiţie, 
elaborând astfel un mecanism pe cât de complex, pe atât de riguros. 

Instituţiile domneşti de drept divin în fările române, examinează aspectele 
caracteristice ale instituţiilor domneşti ca sistem care conservă legea lui Dumnezeu 
în toate manifestările vieţii sociale. Astfel, se investighază conceptul de libertate, 
de societate civilă, de „domnitor”, ca „moştenitor” de drept al autorităţii legii 
divine. Studiul valorifică atât contribuţiile filosofice ale domnilor pământeni 
(personalităţi marcante cum ar fi Dimitrie Cantemir şi Neagoe Basarab), cât şi un 
„fundal” semnificativ pentru analiză reprezentat de gândirea şi mitologia antică 
transfigurate în înțelepciunea bizantină. 

Articolul lui Adrian Mircea Dobre, Conceptul de românism la Constantin 
Rădulescu-Motru arată că românismul este spiritualitatea românească, adică un 
complex de idei şi sentimente, în special un complex de interpretări simbolice, prin 
care societatea unei epoci îşi justifică credința într-o ordine perfectă şi eternă pe 
care e sortită a o realiza pe pământ. Românismul este o spiritualitate diferită de 
naționalism, iredentism, táránism, etnicism etc. Este politica realizării conştiinţei 
de sine, nu este un concept speculativ, ci se întemeiază pe datele obținute de 
ştiinţele biologice si psihologice care pot măsura aptitudinile, potenţialităţile unei 
totalitáti sociale. 


Prin varietatea sa metodologicá si prin diversitatea temelor abordate, 
volumul prezentat aici se adreseazá celor interesați de filosofie şi ştiinţă în general, 
dar şi specialiştilor în domeniu. Volumul caută să arate că înțelegerea filosofică 
poate evolua şi cu paşi relativ mici, eventual cu unii ce pot pregăti „salturile” 
cognitive exemplare. 


Coordonatorii 

CLASIC SI MODERN ÎN TEORIA CATEGORIILOR 


ALEXANDRU BOBOC 


1. Termenul ,categorie" trimite în principal la modalităţile universale ale 
fiinţei fiindului şi totodată la felurile de enunţare despre acestea (la Aristotel), iar in 
contextul gândirii moderne (la Kant) la „conceptele a priori ale intelectului” şi 
formele de bază ale experienței, prin aceasta vizându-se modalități fundamentale 
ale obiectului ce se constituie în experiență, şi nu ale fiintárii. 

Aşadar, sensul filosofic al termenului categorie este deosebit de sensul 
comun (gen, clasă, rang social), subliniat încă de la început în opera Stagiritului: 
„Cuvintele fără nicio legătură înseamnă: substanță, cantitate, calitate, relaţie, loc, 
timp, poziţie, posesie, acţiune ori pasiune ... Niciunul dintre aceşti termeni nu 
implică, în şi prin sine, o afirmație sau o negaţie; numai prin legarea acestor 
termeni iau naştere propoziţii afirmative sau negative. Căci fiecare afirmare sau 
negare trebuie, după cum se ştie, să fie ori adevărată, ori falsă, pe când expresiile 
fără legătură, cum ar fi om, alb, aleargă, învinge, nu pot fi nici adevărate, nici 
false.”! | 

Kant a dat termenului „categorie” o nouă semnificaţie: „forme de gândire”, 
„concepte ale intelectului”, ,,Stammbegri/ffe", în funcţie de care sunt deductibile 
restul conceptelor: „Aceeaşi funcţie care dă diferitelor reprezentări unitate într-o 
judecată dă unitate şi simplei sinteze de diferite reprezentări într-o intuiție, unitate 
care, în general vorbind, se numeşte concept pur al intelectului. Acelaşi intelect 
deci, şi anume prin aceleaşi acte prin care a produs în concepte, cu ajutorul unității 
analitice, forma logică a unei judecăţi, introduce cu ajutorul unităţii sintetice a 
diversului, care se găseşte în intuiţia în genere si în reprezentările lui, un conţinut 
transcendental; de aceea ele se numesc concepte pure ale intelectului (subl. n.), 
care se raporteazá a priori la obiecte, ceea ce nu poate face logica generalá ... In 
felul acesta, existá exact atátea concepte pure ale intelectului care se raporteazá a 
priori la obiecte ale intuitiei în genere câte funcții logice existau în toate judecátile 
posibile în tabelul precedent (în tabelul judecăților — n.n.): căci funcţiile amintite 


! Aristotel, Organon I: Categoriile, Editura Ştiinţifică, Bucureşti, 1957, p. 124. Aşa cum 
preciza Mircea Florian (Introducere la Categorii, în op. cit., p. 101), Aristotel „nu a dat niciodată o 
definiţie precisă a noțiunii de „categorie”, poate din cauza oscilaţiilor de sens ale acestui termen”, 
care „rezultă din îmbinarea strânsă, în noţiunea de „categorie” a aspectului lingvistic, gramatical, de o 
parte, şi a aspectului existenţial, ontologic, de altă parte. Categoriile semnifică, totodată, un aspect al 
limbajului (inclusiv al gândirii vorbite, exprimate) şi un aspect al existenţei”. 

epuizează complet intelectul şi îi măsoară în întregime capacitatea. Vom numi 
aceste concepte, după Aristotel, categorie, întrucât intenția noastră este la origini 
identică în totul cu a sa, deşi în realizare se îndepărtează mult de ea. ve 
Ca si Aristotel, care subordona o teorie a categoriilor sarcinilor Organon-ului, 
proiectiei si executárii planului logicii formale, Kant are in vedere noul sáu demers 
pentru o logicá transcendentalá, hotárátoare fiind aci elaborarea unei noi metode: 
„rațiunea pură este aceea care contine principiile de a cunoaşte ceva absolut a 
pront Un organon al rațiunii pure ar fi ansamblul acelor principii conform cărora 
toate cunoştinţele pure a priori pot fi dobândite şi realizate în fapt. ^i 


2. Categoriile sunt forme (diferite) cu ajutorul cărora este adusă la unitate 
(sintetizată) multiplicitatea reprezentărilor. „Dacă se face abstracţie de conţinutul 
diferit al formelor în care este livrată unitatea, atunci ceea ce este comun 
categoriilor constă în aceea că ele instituie în genere unitatea. Şi pentru a gândi ca 
posibilă o instituire unitară neempirică a categoriilor, trebuie să Scent; O 
conştiinţă pură, neempirică, un „eu gândesc” (ich denke) originar ca principiu.” 

Cu semnificaţia transcendentală a categoriilor se conturează următoarea 
concepție: Categoriile sunt „concepte pure ale intelectului” («reine Verstandesbegriffe"), 
care premerg oricărei experienţe, care „îşi au izvoarele în natura sufletului”, dar „se 
referă a priori la obiecte” şi numai astfel fac posibilă orice experiență ştiinţifică. 

In tradiție kantiană, s-au conturat în esenţă liniile de abordare a temei 
Categoriile şi cu aceasta şi ideea-centrală a unei teorii a categoriilor, în cadrul 
căreia centrul de greutate îl constituie un triplu raport: între judecată şi propoziţie; 
între judecată şi categorie; între judecată şi gândire: „Totul se află deja la Aristotel, 
mai mult sau mai puțin expres, şi ar putea să fie învăţat de la el: categoriile nu sunt 
concepte înnăscute, ci mai degrabă forme de bază, orientări de bază, principii în 
care se realizează judecata. Prejudecata a ceva înnăscut (das Angeborenen) nu ar 
putea să fie combătută mai efectiv şi respinsă altfel decât prin caracteristica 
conceptelor fundamentale, înţelese ca fiind categorii, modalităţi de acţionare a 
judecății. Astfel, conceptul de bază nu constă într-un rezultat, ci într-o acţiune. 


RIGA, contine in numele ei deja cea mai sigură apărare împotriva falsului 
nativism.” 


? Imm. Kant, Critica rațiunii pure, Editura Științifică, București, 1969, p. 110. Kant consideră 
că diviziunea propusă de el „este dedusă sistematic dintr-un principiu comun, anume facultatea de a 
judeca (care este totuna cu facultatea de a gândi), si nu s-a născut rapsodic, dintr-o cercetare, 
întreprinsă la întâmplare, a conceptelor pure, de a căror enumerare completă nu putem fi niciodată 
siguri, fiindcă sunt stabilite numai prin inducție, fără a ne gândi cá pe cale inductivă nu se poate : 
concepe niciodată de ce tocmai aceste concepte si nu altele aparțin intelectului pur” (Ibidem, p. 111 — 
urmează motivarea pe larg, apoi precizarea: „Voi analiza ... aceste concepte în măsura în care este 
necesar în legătură cu teoria metodei pe care o elaborez”). 
; Ibidem, p. 58. 
4 D? Höffe, Immanuel Kant, in: Klassiker der Philosophie, II. Band, 2. Aufl., C.H. Beck, 
München, 1985, p. 21. 
$ H. Cohen, Logik der reinen Erkenntnis, 3. Aufl., Bruno Cassirer, Berlin, 1922, p. 47. 
Intervine aci „cea mai grea temere”: „Sâmburele veritabil al unei categorii pare a se afla într-un mod 
al unei judecăți, pe când, la o mai bună înțelegere, altceva se dovedeşte drept rădăcină. Categoria se 

3. E vorba astfel de delimitári necesare ce conduc la obiectul unei teorii a 
categoriilor, cum s-a spus: „o teorie generală a categoriilor”, pentru care sfera de 
probleme ar fi următoarea: conceptul de ,,categorie"; funcţia si locul categoriilor 
într-un sistem logiceşte întemeiat şi cu deschideri spre reconstructii multiple în 
plan teoretico-metodologic: ontologie, gnoseologie, teoria ştiinţei, teoria culturii 
ş.a. în statuarea cărora interacționează „categorii generale" cu heatazanii speciale” 
(ale fiecărui domeniu în parte). 

Este de reţinut că pentru o asemenea ridicare în planul autonomiei 
domeniului — „teoria categoriilor”, trebuie luată în considerare situația de fapt a 
concepțiilor despre categorii: „ceea ce se alege ca doctrină a categoriilor 
(Kategorienlehre) depinde de ce fel de filosof este cineva ori cel puţin ar trebui să 
depindă de aceasta.” 

O aşa-numită „allgemeine Kategorienlehre” («teorie generală a categoriilor”) 
pare astfel pusă în dificultate. Căci nivelul categorial se iveşte numai cu prilejul 
unei fundamentări (ca teorie, ca sistem) a domeniilor: logica (şi metafizica) la 
Aristotel, teoria cunoaşterii la Kant, „ontologia critică” la N. Hartmann, aceasta 
pentru a da numai câteva exemple. „Wie ist kritische Ontologie überhaupt 
móglich?", se întreabă N. Hartmann (în bună tradiţie kantianá) tocmai pentru 
fundamentarea unei „allgemeine Kategorienlehre” (zur Grundlegung der allgemeinen 
Kategorienlehre). 

„Orice ontologie desfăşurată în sfera particularului — scria Hartmann — devine 
doctrină a categoriilor (Kategorienlehre). Aceasta cuprinde o multitudine considerabilă, 
deoarece lumea reală se construieşte în patru straturi, iar fiecare dintre acestea îşi 
au categoriile proprii ... Acestor categorii speciale le premerge o grupă de categorii 
fundamentale generale, care străbat prin toate cele patru straturi iS 

Aceste categorii se supun unei „legități categoriale”, anume: 1. Categoriile nu 
sunt detaşabile de concretum-ul ale cărui principii sunt; 2. Ele nu sunt izolate, ci 
ființează numai în ansamblul unui întreg strat categorial, în cadrul căruia ele se 
implică reciproc; 3. Categoriile straturilor superioare contin multe dintre categoriile 
straturilor inferioare ..., nu însă şi invers; 4. Dependența ete numai unilaterală, 
aceea a celor superioare de cele inferioare, nu însă şi invers. 


iveşte abia în mersul dezvoltării ştiinţifice, şi numai prin aceasta a devenit o problemă clară. Astfel 
s-ar putea produce rătăcirea ori chiar greşala în suportul judecății. Aci pare a se ivi o diferenţă între 
categorie şi judecată ... Cum ar putea, corespunzând noii categorii, să fie aflată o modalitate de 
judecată mai potrivită pentru noua semnificaţie a acesteia, dacă nu ar exista principial o astfel de 
corelaţie între categorie şi judecată ?" (/bidem, p. 51-52). 

é E. Lask, Die Logik der Philosophie und die Kategorienlehre. Eine Studie über den 
Hersschaftsbereich der logischen Form, J.C.B. Mohr, Tübingen, 1911, p. 1. 

7 N. Hartmann, Philosophen-Lexikon ... Autoexpunere, in Problema ființei spirituale şi alte 
scrieri filosofice (traducere, note, postfață si bibliografie de Alexandru Boboc), Editura Grinta, Cluj- 
Napoca, 2008, p. 85. 

* Ibidem, p. 85-86. Si precizarea: „Filosofia naturii este teoria specială a categoriilor 
(spezielle Kategorienlehre) celor mai de jos straturi ale fiinţei” ... (Ibidem, p. 87). În acest sens devine 
semnificativă precizarea: „Hartmann determină categoriile în mod expres ca factori neconceptuali. 
Ele sunt de fapt universale, dar au şi ceea ce Hartmann numeşte „caracter de substrat”. Se consideră 
astfel că ele nu funcţionează în universalitatea lor, ci prezintă totodată anumite dimensiuni, în care 

4. Problema de bază o constituie nivelul categorial, care diferă prin 
cuprinderea sistematică a unui domeniu sau altul. Ceea ce s-a numit „analiza - 
categorială” (Kategorialanalyse) cercetează natura şi domeniul de valabilitate al 
categoriilor, deosebind între categoriile ştiinţei şi ale „gândirii conceptuale” şi cele 
ale intuiției, şi stabilind că fiecare domeniu de cunoaştere (Wissen) îşi are propriile 
categorii şi că numai puţine dintre acestea au peste tot aceeași funcție. 

În acest sens, de pildă, nu toate categoriile ființei (Seinskategorien) 
acționează în intelectul uman, căci atunci nu ar mai exista şi necunoscut. Pe de altă 
parte, fără ceea ce N. Hartmann numea ,,Novum" categorial nu există distanța de 
nivel între domenii: „În lume nu se poate aduce totul la acelaşi numitor. De aci şi 
eşecul oricărei metafizici moniste. Autonomiei straturilor inferioare față de cele 
superioare îi corespunde partiala dependenţă a acestora din urmă de cele dintâi. 
Caracterului Novum-ului categorial în straturile superioare îi corespunde însă 
autonomia (libertatea) acestora ..."?. | | 

Oricum, problema unei „doctrine a categoriilor” (Kategorienlehre) nu-i uşor 
de tratat: „Ce s-a petrecut însă până acum în problema doctrinei categoriilor? 
Uimitor de puţin, dacă se compară cu aceasta venerabila vârstă a problemei, căci 
încă vechea şcoală pitagoreică avea o tabelă a categoriilor. În lungul şir al 
secolelor, nu sunt multe capete care au tratat serios problema categoriilor; fireşte, 
cele mai bune, dar nu toate, s-au preocupat de aceasta. Sunt de enumerat în primul 
rând: în vechime Platon, Aristotel, Plotin, Proklus; în epoca modernă Descartes, 
Leibniz, Kant, Hegel; între cele două grupe se află scolastici izolaţi; la toate acestea 
se adaugă în contemporaneitate Ed. von Hartmann şi H. Cohen. Cercetarea cea mai 
amplă, mai bine întreprinsă se află în logica lui Hegel."!? 

„Este adevărat, sublinia Hartmann, Hegel este cel dintâi care a proiectat în 
mare stil un sistem al categoriilor şi a dezvoltat totodată legile raportului lor. Dar 
legea sistemului este ideea sistemului, nu-i luată din esența categoriilor.” 


fiindul (das Seiende), care este determinat prin ele, poate fi localizat” (G. Wolandt, Nicolai 
Hartmann: Ontologie als Grundlehre, în Grundprobleme der großen Philosophen, hrsg. von J. Speck, 
Philosophie der Gegenwart V, Vandenhoeck & Ruprecht in Góttingen, 1984, p. 132). 

N. Hartmann, Vechea şi noua ontologie, în vol. Problema fiinţei spirituale, p. 120. Cu 
indreptátire s-a spus: „Doctrina categoriilor a lui Hartmann este ontologie. Ea nu se indreaptá asupra 
conceptelor de bază ale cunoaşterii (adică nu asupra acelor „Stammbegriffe”), ci asupra structurilor, 
modurilor şi legilor care determină fiindul (în determinarea sa proprie, în modul lui de a fi. 
Categoriile nu sunt nicidecum funcțiuni ale subiectivităţii, căci aceasta este, după înțelegerea sa, 
totdeauna una izolată, ca reală fiind supusă schimbării istorice. Categoriile însă sunt, ca şi ființa în 
genere, neschimbătoare. De aceea, categoriile pot numai să fie sesizate şi descoperite, nu însă deduse 
sau construite din simple concepte” (G. Wolandt, op. cit., p. 132). j 

N. Hartmann, Wie ist kritische Ontologie überhapt möglich? Ein Kapitel zur Grundlegung 
der allgemeinen Kategorienlehre, în Kleinere Schriften, lll, 1958, p. 277. Este interesantă aci 
explicația din notă: „Opere precum cea a lui Lask, ca si nenumărate lucrări similare, care pun bine 
problema categoriilor în general, dar nu dezvoltă tratarea nici-unei categorii, nu pot să le iau în seamă 
aci, tocmai pentru că nu conduc la tema categoriilor. Acelaşi lucru e valabil şi pentru multe lucrări din 
epoci mai timpurii. Fireşte, în particular suntem indatora(i anumitor gânditori, care, deşi se situează 
oarecum departe de temă, oferă explicații importante despre o categorie sau alta.” 

Ibidem; p. 278. 

Cum însă problema categoriilor „este pe departe indiferentă față de 
chestiunile punctului de vedere, numai astfel poate 2e fie indreptátità şi preluarea 
de către Hartmann a rezultatelor analizei categoriale.”! 

Pe acest fond vine şi o comparaţie a doctrinelor categoriale ale lui Kant si 
Hartmann: „Atât Kant, cât şi Hartmann înțeleg tabela categoriilor ca un sistem. 
Pentru Kant acest sistem este nici mai mult, nici mai puţin decât un sistem 
categorial model; pentru Hartmann, dimpotrivă, acest sistem este dat ca o structură 
de sistem, dar de realizat din punct de vedere al conţinutului.”!? 


5. Este de reţinut că abordarea temei categoriilor vizează în primul rând 
chestiunea funcţiei categoriale, dar aceasta într-un sistem (de categorii) care 
necesită ceea ce Kant numea „Quid juris-Frage”, adică justificarea într-un proiect 
de reconstrucție orientat (logico-ontologic sau logico-epistemologic, mai ales), 
făcând iminentă tratarea principalelor categorii. 

Aceasta şi are în vedere „teoria generală a categoriilor”, aşa cum o şi arată 
principalele momente: Aristotel, Kant, Brentano, N. Hartmann. 

În principal însă, „istoria conceptului „categorie” îşi are centrul de greutate în 
liniile tradiționale a două concepţii filosofice de bază diferite, anume: cea a 
filosofiei logico-ontologice a lui Aristotel şi teoria transcendental-logică a lui Kant. 
Un al treilea punct central mai secundar în comparaţie cu cele numite îl constituie 
în secolele al XIX-lea şi al XX-lea încercările multiple de mediere şi comparare a 
celor două linii tradiţionale, care, pe baza influenţei ştiinţelor exacte în expansiune, 
au condus la o ciudată neutralizare a conceptului şi, ca urmare, la o întrebuințare 
mai mult sau mai puțin inflationistá a „categoriei? ca un principiu general de 
determinare a ceea ce ființează (Seiendes) în sensul cel mai larg."!* 

Prin toate modalităţile de concepere a categoriilor străbate o idee ce ţine de 
fapt de esența funcţiei categoriale: categoriile constituie elemente de bază ale 
gândirii şi discursului despre „lucruri”, a căror funcţie survine în reflectia filosofică 
asupra limbii şi gândirii şi asupra modalitátilor de structurare a acestora în formele 
concepțiilor ce tind să ia forma sistemului (ca teorie a cunoaşterii, ca filosofie a 
naturii, ca metafizică, filosofie a culturii ş.a.). 

Dată fiind condiţia reflectiei filosofice, dependenţa ei de situare pe un punct 
de vedere şi dezvoltarea sistematică a acestuia, categoriile au stat în atenţie numai 
în măsura în care un gânditor sau altul întreprindea o construcţie (ori reconstrucţie) 
într-un domeniu sau altul al filosofiei. 

De aceasta se leagă şi starea de fapt a tratării categoriilor în diferite timpuri. 
Pe bună dreptate şi remarca: „Doctrina categoriilor a fost tratată până acum numai 
ca parte integrantă fie a teoriei cunoaşterii, fie a metafizicii; chiar şi cărţile ce 
poartă titlul de logică au grijă să fie sau teorie a cunoaşterii, sau metafizică ... Este 


'2 Ingeborg Heidemann, Zum System der Ka ategorien bei Kant und N. Hartmann, în Gerhard 
Funke zu eigen, hrsg. von A.J. Bucher u.a., Bouvier, Bonn, 1975, p. 31. : i 
13 Ibidem, p. 35. 
14 J, Ritter und K. Gründer (hrsg.), Historisches Wörterbuch der Philosophie, Bd. 4 (I-K), 
Schwabe & Co. A.G. Verlag, Basel, 1976, p. 775. 

astfel cu atât mai necesar de a face din categorii obiect al unei cercetări exprese, nu 
doar ocazionale. Căci oricine e în stare să reactualizeze ca atare va recunoaşte ce 
rol hotărâtor a jucat întotdeauna tratarea categoriilor pentru concepția despre lume, 
şi cât de mult este determinată istoria filosofiei teoretice de istoria doctrinei 
categoriilor."'? 


6. În această istorie rămâne constantă o dublă preocupare: de a determina şi 
defini conceptul categorie” si de a caracteriza, în funcţie de domeniile cuprinderii : 
sistematice (categoriale), categoriile de bază (filosofice) şi categoriile fiecărui 
domeniu, precum şi posibilitatea unui criteriu al delimitării acestora. 

În principal, delimitarea în cauză „este în esență una de continut-ontologicá. 
Cáci ea are de-a face cu structurile fiinţei ... dar nu numai cu ele, căci la fiecare 
categorie este de indicat in acelaşi timp forma de cunoaştere corespunzătoare, 
aceasta chiar în abaterea ei de la forma fiinţei căreia îi este subordonată. Pe cât 
putem înainta pe urmele acestora, e vorba pretutindeni de diferența dintre 
categoriile conştiinţei şi categoriile fiinţei ..."!6. " 

„Analiza categoriilor” cercetează de fapt natura şi domeniile de valabilitate a 
categoriilor, făcând deosebirile necesare între categoriile ştiinţei şi ale gândirii 
conceptuale mai întâi, apoi relevând categoriile specifice fiecărui domeniu al 
cunoaşterii şi al existenţei. 

Cu aceasta se şi împlineşte teoria despre funcţia categoriilor de mod de 
predicare (Aristotel şi tradiţia scolastică), moduri de gândire (de judecare — Kant), 
puncte de vedere, forme de enunfare ş.a. În alti termeni: categoriile sunt 
„particularizările sau „genurile? supreme prin care determinăm: existentele, 
„ obiectele, datele ... cei trei termeni sunt in mod tipic „transcendentali” în accepţia 
tradiţională de posibilitate de a-i aplica la orice. Tot ce e gândit sau reprezentat ... 
aşteaptă o determinare categorială.”!” 

Peste toate cele spuse, într-o gândire modernă postkantiană suntem trimişi la 
gândire ca „principiu al categoriilor” (Windelband), „Denkformen” (în tradiţia 
idealismului german), oricum categoriile sunt ,filosofice", vin prin demersul 
integrator teoretico-filosofic ca modalităţi de cuprindere sistematică şi de enunţare. 
Modernii nu uită că „numele de categorie" provine de la Aristotel”, care eig 
învaţă că în fiecare categorie se petrece într-un alt sens o egalitate"!*, 

M ————— : 

* Ed. von Hartmann, Kategorienlehre (1896), 2. Aufl., F. Meiner Verlag, Leipzig, 1923, p. 6. 
Autorul oferă aci o definiţie (edificatoare pentru dependenţa de un sistem de gândire a conceperii 
esenței şi funcţiilor „categoriei”): »Inteleg printr-o categorie o funcţie intelectuală inconştientă de un 
fel şi o modalitate determinată sau o determinare logică inconştientă, care pune o relaţie determinată. 
Intrucât aceste funcții categoriale inconştiente intră în sfera subiectivă ideală, ele fac, prin rezultatele 
lor, anume prin anumite componente formale, conţinutul conştient; reflexia conştientă poate atunci a 
posteriori să refacă, prin abstracţie, din conținutul de conştiinţă gata dat ei, formele categoriale 
(Kategorialbegriffe)" (Ibidem, p. 7.) 

16 N. Hartmann, Ziele und Wege der Kategorialanalyse, in Kleinere Schriften, Bd. I, p. 93—94. 


7 Mircea Florian, Logica recesivitáfii, Ed. ATUS, 2006, p. 183. 
!8 F, Brentano, Kategorienlehre, F. Meiner, Leipzig, 1923, p. 110, 180. 

Categoriile se situează între formele de relație cele mai generale, sunt 
„autodiferenţieri logice ale determinării logice”, aceasta din urmă fiind însă 
„funcţia logicului sau a raţiunii absolute, astfel încât categoriile sunt puse abia în şi 
odată cu funcția inconştientă, si nu constituie nicidecum un prius al ei”!?. 


7. În toate marile proiecte de înţelegere a esenței şi funcțiilor categoriilor este 
prezentă preocuparea pentru un sistem (care ia îndeobşte forma unor „tabele”), 
ridicându-se întrebarea: sistem închis sau sistem deschis? (deşi un sistem ca atare 
este închis numai ca sens, ca aşezare în ordine, nu şi ca semnificaţie, care face 
iminentă deschiderea către ... ceva). | 

Experientele majore din istoria doctrinei categoriilor prezintă diferente ce tin 
de nivelul experienței de cunoaştere a unei epoci şi, bineînţeles, de sistemul de 
gândire şi de orientarea dominantă a unui autor sau altul spre fundamentarea unui 
(sau mai multor) domenii ale teoriei. 

Cuprinderea într-o „analiză categorială” aduce tocmai ordonarea după 
„domeniul de cunoaştere” (Wissenbereich, de fapt, tipul de stiintificitate) raportat 
la „gândirea conceptuală” (şi alte forme de cunoaştere —,„Anschauungsformen”). Ca 
forme" (în diferite feluri), categoriile menţin principiul pus de scolastici: „forma 
dat esse rei” (reformulat apoi de Kant: „In der Form besteht das Wesen der 
Sache”), ceea ce nu exclude ideea de „formă a formelor” (propusă de E. Lask). 

În ceea ce priveşte concepția kantiană, subordonată programului 
fundamentării „critice” a metodei şi teoriei cunoaşterii în „condiţii de posibilitate” 
bine argumentate, se poate afirma că ea rămâne punctul de sprijin principal al 
tuturor marilor dezvoltări postkantiene. Aceasta fie că este acceptată, fie că e 
întâmpinată cu critici (uneori severe). | 

Ín sens constructiv s-a atras atentia asupra importanței Prolegomenelor 
pentru profilul complex al concepției kantiene. Aceasta priveşte cunoscutul 
paragraf 39, în care Kant precizează: „Pentru a alege din cunoştinţa obişnuită 
conceptele care nu au la bază vreo experiență particulară, dar pe care le întâlnim 
totuşi în orice cunoştinţă experimentală ca cele ce constituie numai simpla formă a 
legăturii, trebuia o muncă ce nu presupune cugetare mai adâncă sau pătrundere mai 
mare decât cea care este necesară pentru a atrage dintr-o limbă regulile 
intrebuintárii reale a cuvintelor şi a aduna astfel elementele unei gramatici (de fapt 
ambele operaţii sunt foarte de aproape înrudite între ele), fără ca să putem totuşi da 
motivele pentru care fiecare limbă are o anumită alcătuire formală şi nu alta şi, încă 
şi mai puţin, să putem explica pentru ce nu este cu putință să găsim decât numai un 
anume număr de asemenea determinări formale, nu mai multe si nu mai puţine.” 


7? Ed. von Hartmann, op. cit., p. 8. Este de reținut mărturisirea: „Categoriile trebuie în cele din 
urmă să refere cunoaşterea subiectivă la principii, căci ele însele sunt scoase din acest izvor. Doctrina 
categoriilor elaborată de mine ar trebui de aceea să se raporteze la Filosofia inconştientului, aşa cum 
Logica lui Hegel se referă la a sa Fenomenologie a spiritului (Ibidem, p. 15). În acest caz, „teoria 
categoriilor” este parte integrantă a „doctrinei metafizice a principiilor”. 

2 Imm. Kant, Prolegomene la orice metafizică viitoare care se va putea înfățişa ca ştiinţă 
(trad. M. Antoniade), Cultura Naţională, Bucureşti, 1924, p. 114. 

De fapt, functia de intemeiere a cunoasterii (si a unitátii acesteia), ceea ce 
H. Cohen numea ,fundarea teoretico-stiintificá a ştiinţelor naturii”, este 
argumentată de Kant prin însăşi conceperea locului si rolului categoriilor în 
sistemul Criticii. „Acest sistem al categoriilor — scria Kant — dă un caracter 
sistematic tratării oricărui obiect al raţiunii pure şi.ne arată printr-o indicație sigură 
şi un fir conducător în ce mod şi prin ce puncte de cercetare trebuie conduse orice 
„consideraţii metafizice care au să alcătuiască un tot complet: în adevăr, sistemul 
„nostru cuprinde absolut toate elementele intelectului sub care orice alt concept 
trebuie să fie supus. Astfel s-a constituit şi tabela principiilor fundamentale despre 
care numai sistemul categoriilor (subl. n.) ne poate da siguranța că este complet."?! 


8. În alţi termeni, categoriile sunt condiţii care tin în mod originar de subiect, 
fără de care nu-i posibilă nicio unitate conceptuală a unei intuifii date. Prin 
categorii intelectul isi indeplineste functia de unificare; ele sunt „forme” pe care 
subiectul le activeazá gándind. Ceea ce poate sá se constituie ca obiect al unei 
stiinte trebuie sá fie gándit prin categorii. Kant pune totodatá problema originii 
categoriilor si cea a functiei lor constitutive in sistemele cunoasterii (care sunt, in 
fond, cuprinderi categoriale de diferite nivele). 

Rămâne urmaşilor lui Kant sarcina de a pune de acord sistemul categorial cu 
schimbările intervenite în cercetarea ştiinţifică şi în gândirea filosofică. Tocmai 
această dinamică am subliniat-o mai sus prin câteva momente, îndeosebi cel al 
„ontologiei critice” (care nu uită importanţa spiritului critic în realizarea discursului 
filosofic): „Categoriile sunt astfel premisele tacite, de care facem uz în 
interpretarea, semnificarea şi aprecierea de către noi a datului ... Aici se află unul 
din temeiurile pentru care avem de-a face cu sarcina teoretică a unei nou devenite, 
în conţinut şi în părți, doctrine a categoriilor. Nu mai este vorba numai de cele 12 
„concepte transcendentale ale intelectului” ... S-a arătat cá intră in discuţie un 
număr mult mai mare (azi încă neluat în seamă) de categorii, că fiecare domeniu al 
cunoaşterii îşi are pe ale sale, că acestea parţial se schimbă de la un domeniu la 
altul, parţial se transformă, şi numai într-o mică măsură merg identic.” 

Prezenţa (si acţiunea) criteriului relativităţii (si, istoricitátii) alcătuirilor ca 
„Sistem” categorial stă mărturie astfel: (a) pentru diversitatea de „tabele” (ca număr. 
şi structură) de categorii şi (b) pentru relevanfa acestor sisteme (categoriale) în 
progresul cercetării ştiinţifice şi al reflectiei filosofice. | 

Nu-i nicidecum necesar să încercăm a opta (prin deliberare) poentru o 
„tabelă” sau alta, căci fiecare şi-a avut rolul ei în istoria gândirii şi ca premisă la o 
nouă (mai adecvată timpului culturii) înțelegere a esenței şi funcției categoriilor. 

De aceea, „problema atât de cunoscută de la Kant încoace, deşi atât de puţin 
gândită până la capăt, anume dacă forma categorială este mărginită la materialul 
intuitiv-sensibil sau nu, trebuie pusă din nou ... Pentru lărgirea temei categoriilor şi 
pentru cea mai bună clarificare a conţinutului categorial trebuie luate ca valabile 
Wed. (oro i n an a dap 


> Imm. Kant, op.cit., p. 117. 
N. Hartmann; Ziele und Wege der Kategorialanalyse, p. 91. 

anumite argumente, care, in intreaga dezvoltare a filosofiei teoretice, ar putea fi 
dobándite numai punct cu punct si sub cea mai mare rezistentá si fárá a lua in 
seamă o intrare în însăşi ştiinţa logicá."? 


9. Prin forța lucrurilor, alegerea punctului de vedere pentru o teorie a 
categoriilor nu poate să nu depindă (cel puţin ca afinitate) de o orientare filosofică 
(în marile momente, chiar de sistemul filosofic al unui autor, care, paradoxal, nu 
poate fi sistem fără categorii). Dar aici tradiţia se împleteşte cu actualitatea, 
sistemul actual al conceptelor exprimând însăşi istoria conceptualizărilor 
întreprinse până la cel din urmă (relativ, bineînţeles) sistem de gândire filosofică. 
„Reîntoarcerea la discutarea categoriilor în filosofia contemporană apare astfel într-o 
remarcabilă revenire ca posibilitate a redobândirii unui termen indispensabil 
filosofic, de o semnificaţie sistematică şi critică eminentă.”? 

Probleme ca definirea categoriei (categoriilor) şi a completitudinii Sistădo dili 
categorial rămân deschise, î în acest din urmă caz impunându-se ceea ce Kant numea 
enumerarea „rapsodică”.? 

Oricum, problema opțiunii pentru „sistem categorial? sau pentru 
sistematizare după nivelele ființei si valorii (in acest sens clasic e N. Hartmann) stă 
în legătură cu orientarea filosofică a autorilor si, nu în ultimul rând, cu 
particularitátile noilor tendințe în „postmodern”, titlul „categorial” persistând în 
orice proiect (chiar în cele ale „deconstrucției”), căci nu se poate renunța la 
concepte „metafizice” nici chiar prin refuzul lor în forma unei deconstructii. 

In alti termeni, o resemnificare a. temei categoriilor nu poate să nu fie 
prezentă in actualele directii de gándire, cu atát mai mult cu cát impactul studiului 
limbajului?“ (si limbajelor) conduce la o redimensionare a discursului din care nu 
poate lipsi nivelul teoretico-filosofic, prin care sensul (sau non-sensul) igi aflá 
rostul în orizontul adevărului prin valabilitatea (sau non-valabilitatea) logico- 
gnoseologică. 


3 E. Lask, op. cit., p. 1. Autorul are în vedere o particularitate (care încurcă tratarea numai în 
sine, independent de un sistem de gândire), anume: „Was für eine Kategorienlehre man wählt, hängt 
davon ab, was für ein Philosoph man ist” (/bidem: „Alegerea pentru o teorie a categoriilor depinde de 
ce fel de filosof este cineva"). 

24 J, Ritter und K. Gründer, Historisches Wörterbuch der Philosophie, Band 4 (1976), p. 775. 
Aci şi remarca (de mare semnificație metodologicá, in cazul de față): întrucât funcţia categoriilor „nu 
este abordabilá ca una de orientare directă către obiecte, ci numai una de reflecţie filosofică asupra 
limbii şi gândirii, precum şi a structurilor de bază ale acestora”, „stadiul actual al discuţiei este 
totdeauna determinat încă prin teoremele lui Aristotel şi Kant, ca şi prin aserţiuni încă neduse până la 
capăt” (ibidem, p. 775—776). 

În acest sens, remarca Mircea Florian, N. Hartmann „recunoaşte fără inconjur că o tabelă 
completă a categoriilor nu e posibilă. Noi am renunțat la ambiția de a schița o tabelă sistematică, 
multumindu-ne cu o inventariere rapsodică” (Recesivitatea ca structură a lumii, vol. I, Bucureşti, 
Editura, Eminescu, 1983, p. 60). 

5 În acest sens consideratiile (pe deplin justificate) ale unor mai recente abordări a temei 
categoriilor: „Proiectul postmodern eşuează însă în deconstructia limbajului. Acesta se dezvăluie - 
filosofilor postmoderni ca o supoziţie transcendentalá a gândirii ce nu mai poate fi deconstruită ... 
Interpretarea acestora (a categoriilor — n.n.) ca tipuri ale predicaţiei posibile sau ca scheme de rostire 
reuşeşte să depăşească nivelul conceptual tradițional supus deconstruc(iei" (T. Manea, Recuperarea 
categoriilor în filosofia contemporană, laşi, 2004, p. 193). 

»Universalitatea si necesitatea” (în fond, valabilitatea), criteriu al cunoștinței 
veritabile (după Kant), prezent tocmai prin nivelul categorial, persistă şi la nivelul 
configuratiilor de sens în limbaj, care, fără a fi »logiceste perfect" (Wittgenstein) se 
înscrie în orizontul adevărului. În fond, ce sunt „categoriile semantice?” (tratate de 
Husserl, Carnap, Tarski ş.a.), pe baza cărora s-a propus „concepţia semantică a 
adevărului” (Tarski). - i ă 

Este de reţinut însă că, în acest context, Categorie" este asociată cu „semnificaţie”, 
în alt plan (al semanticii logice) amintind de concepţiile lui Brentano (în măsura, 
desigur, în care e vorba de studiul modalelor). 


10. Dincolo de această perspectivă a categorialității, care conduce la o 
echivalare (parţială) între categorie şi concept, dar păstrează (Şi chiar realizează) un 
sistem categorial bazat pe unitatea (ideal-real) a fiinţei într-o „ontologie critică”, 
Dilthey proiecta (pe filieră kantiană) „categoriile vieţii” (Kategorien des Lebens). 

Fárá deductia categoriilor (a lui Kant), care conduce doar la categorii 

.Lformale", „categoriile vieţii” sunt reale şi, în contextul „conexiunii vieţii”, nu se 
poate afla un criteriu pentru ordonarea lor, a categoriilor în „sistem”: „Nici noi nu 
tăgăduim faptul că există categorii care sunt fundamentale ca atare în rațiune ... Ele 
desemnează relaţii ce străbat prin întreaga realitate (Wirklichkeit). Dar aceste 
categorii sunt, după natura originii lor totdeauna numai formale ... De acestea însă 
categoriile reale sunt complet diferite. Ele nu sunt nicicum fundamentate în rațiune, 
ci în conexiunea vieţii”.?7 

După toate cele relatate, „tabelele”, „sistemul categorial” rămân cu 
importanța lor istorică, momente necesare în geneza unei „Kategorienlehre”, dar 
sunt totodată şi actuale prin punerea problematicii de bază a acesteia. Căci orice 
cunoaștere şi cuprinderea ei (în filosofie, ştiinţă, artă ş.a.) tind să atingă nivelul 
categorial, care, evident, diferă de la un domeniu la altul, ceea ce a şi făcut 
necesară „analiza categorială” (a nivelelor fiinţei şi cunoaşterii). Prin aceasta orice 
„teorie specială” a categoriilor trebuie însă, în baza unității dintre particular si 
universal, să se afle în referință la o „teorie generală”, la ceea ce în tradiţia 
cercetării s-a numit „allgemeine Kategorienlehre”. 


?' W, Dilthey, Grundlegung der Wissenschafien vom Menschen, der Gesellschaft und der 
Geschichte, in Gesammelte Schriften XIX. Band, Wandenhoeck & Ruprecht in Góttingen, 1982 


(Leben und Erkennen. Ein Entwurf zur erkenntnistheoretischen Logik und Kategorienlehre (1892/93), 
p. 361. 

EPISTEMOLOGIA CU SUBIECT CUNOSCĂTOR. 
NOMICITATEA 


TEODOR DIMA 


Cum construieşte intelectul ideea de nomicitate? Este o întrebare care poate fi 
pusă în legătură cu orice construcție categorială: unu, multiplu, finit, infinit, 
realitate, necesitate, determinare, finalitate etc. În filosofia modernă, pornind de la 
analiza critică a procesului de cunoaştere ştiinţifică, Immanuel Kant a făcut 
investigaţii atotcuprinzătoare pentru a răspunde la întrebarea de mai sus, pusă însă 
în legătură cu relaţia de cauzalitate. Propunând o metodă semiotică de investigare, 
Petre Botezatu a stabilit că Immanuel Kant a dezvăluit triplul aspect al cauzalității, 
ceea ce corespunde celor trei părți ale semioticii: sintaxa, semantica şi pragmatica’. 

Petre Botezatu constata cá Immanuel Kant a elaborat „cea dintái cuprindere 
largă a variatelor aspecte ale cauzalitüfii într-un sistem de idei”, de parcă ar fi 
folosit îndeaproape teoria semnelor, pentru că el a formulat, ca rod al Logicii 
transcendentale, trei forme ale cauzalitátii, redate astfel pe scurt de Petre Botezatu: 

Cauzalitatea transcendentală, concept pur sau categorie, reţine din relația 
cauzală reală numai aspectul pur logic, de conexiune logică, făcând abstracţie de 
condiţiile de substanţă, spaţiu şi timp, care circumscriu cauzalitatea empirică. Într- 
un mod asemănător, ne propunem noi să surprindem unele aspecte logice ale 
nomicitáfii (sau legităţii). Cauzalitatea imanentă, empirică sau factuală, reprezintă 
la Kant relația cauzală curentă, încrustată în substanță, spaţiu şi timp. Prezentarea 
căii prin care categoria cauzalitátii este substantializatá sau interpretată semantic în 
relatie cauzalá empiricá dorim sá ne fie un model al interpretárii aspectelor logice 
ale legitátii prin referire la ceea ce se numeşte /ege naturală sau a naturii. În 
sfârşit, cauzalitatea transcendentd a fost justificată de Kant din perspectiva salvării 
libertății morale. Prin analogie, ţinând seama de aspiraţiile umane, vom încerca să 
prezentăm modalități prin care legitatea asigură libertatea ga pila în cunoaşterea 
ştiinţifică şi nu numai. 

Formulând pe scurt modalitatea în care vom aborda categoria nomicitátii, va 
trebui să căutăm în diferitele investigaţii ale categoriei noastre elemente ale triplei 
sale infátisári. 


! Petre Botezatu, /dealismul transcendental şi cauzalitatea, în Alexandru Boboc, Mircea 
Flonta, Radu Pantazi, Ilie Pârvu (coord.), Immanuel Kant, 200 de ani de la apariția Criticii raţiunii 
pure, Editura Academiei, Bucureşti, 1982, pp. 23-37. 

? Ibidem, pp. 35-36. 


Din punct de vedere sintactic, adică al formelor apriorice care fac posibilă 
experienţa, putem sustine cá intelectul, înainte de a se lansa sistematic in 
construcția logică a formelor pure si formale, şi-a imaginat semne şi simboluri, la 
nivel transcendental. Să invocăm, mai întâi, intelectul platonician care, în dialogul 
Timaios, folosea vechi visări pitagoreice, în care magia se cupla cu mituri orientale, 
pentru a construi o cosmogonie a ordinii naturii. Desigur, ar fi aberant să susţinem 
că simbolistica imaginată de Platon constituia o sintaxă interpretabilă nomologic; 
dar este locul să reținem ideea de ordine, o caracteristică importantă a conţinutului 
"categoriei de legitate. Ideea de ordine, de cosmos, era fundamentul creaţiei 
filosofice în Grecia Antică, de aceea, lumea era considerată perfect rotundă, iar, la 
Aristotel, mişcările aştrilor erau redate prin regularitáti, iar, în natură, Aristotel 
căuta şi el ordine, definită prin tendinţa către perfecţiune a unei lumi eterne, dotată 
cu un „Eros universal”, adică un principiu, o legitate, care, deşi se află în 
` ,hemiscare" abstractă, transcendentalá, să se metamorfozeze în formă determinantă 
a întruchipării substanţei cu ajutorul celorlalte cauze (eficientă şi finală). Să reținem 
din transcendentalul nomologic aristotelic ideile de regularitate şi perfecțiune. 

Să mai reținem că, din punct de vedere semiotic, la Platon şi Aristotel, 
transcendentalul (sintaxa) determină transcendentul (semantica), desigur, cu 
"ajutorul imanentului (pragmatica), specific filosofului; cu alte cuvinte, raţiunea 
ordonează, cosmifică şi asigură aspiraţia spre regularitate şi perfecțiune. De aceea, 
Aristotel a conceput logica drept instrument al „gândirii care se gândeşte” pentru a 
face ordine în interpretările (enunţurile) sale. Cartea a doua din Organon se 
numeşte Despre interpretare şi poate fi considerată primul tratat de hermeneutică 
şi o primă parte a unei antice pragmatici rudimentare. 

Se pare că stoicii construiau gnoseologia pornind de la transcendent şi 
imanent; ei au transferat în lumea fizică noţiunea juridico-politică de lege si 
considerau natura (physis) o „forţă” care menţine coeziunea lumii iar această forță 
trebuie privită ca „suflu” (pneuma) ce poate fi asimilat cu un „foc” ce modelează ca 
un artist respectiva coeziune. În special stoicismul roman (Cicero, De legibus II, $ 
4) a abordat meta-juridic „legile naturale”. „Am învăţat din copilărie să numim legi 
frazele care încep cu formula «dacă este convocat în justiție» sau cu altele de acest 
fel. Dar trebuie să înțelegem că în realitate această formulă, precum şi alte ordine şi 
interdicții enunțate de popoare au capacitatea de a îndemna la fapte drepte şi de a 
îndepărta de la păcate; această capacitate nu este numai mai veche decât existența 
popoarelor şi a statelor, ci este de o vârstă cu zeul care supraveghează şi îndrumă 
cerul şi pământurile”. Cum spuneam mai sus, precum stoicii, Cicero considera că 
statul îi oferă individului posibilitatea de a se încadra în natura universală şi de a 
respecta astfel adagiul fundamental al acestora: „urmează natura”. 

Rezultă noi caracteristici ale conținutului noţiunii de legitate, în calitatea sa 
de principală categorie filosofică: Legile guvernează şi decretează în cadrul celor 
două universuri: natural şi uinan. Cu alte cuvinte, transcendentalul şi transcendentul 


? Cicero, Despre legi, în idem, Despre supremul bine şi supremul rău, traducere, studiu 
introductiv, notițe introductive si note de Gheorghe Ceauşescu, Editura Ştiinţifică şi Enciclopedică, 
Bucureşti, 1983, p. 397. 

se cupleazá in vederea obtinerii necesitátii, a ordinii si coeziunii in procesul 
complex al cunoaşterii. Sfântul Augustin (354-430) si, peste nouă secole, Sfântul 
Toma (cca. 1211-1274) au accentuat asupra celor două trăsături ale „legii 
naturale”. Toma a susținut că legea este un principiu exterior care guvernează 
mişcarea fiinţelor către scopul lor şi a fundamentat această aserțiune pe o 
genealogie a noțiunii de lege şi a continuat-o cu o teorie a ordinii legilor. 

Credem că, dacă abordăm semiotic ideile lui Toma despre legitate, atunci 
putem spune că, în gnoseologia sa, se admite şi participarea pragmaticii, împreună 
cu aspecte ale sintaxei şi semanticii, prin introducerea ideii metodologice de 
regulă. „Legea este o anumită regulă şi i iti a actelor, conform căreia suntem 
împinşi la acțiune sau opriți să acţionăm”*. În sprijinul afirmației noastre poate fi 
amintită analogia făcută de Toma cu privire la arhitectură, de unde a extras ideea 
de scop, pentru că acțiunile euristice umane sunt subordonate teleologic, devenind 
astfel rationale. Rațiunea asigură ordinea nomologică necesară pentru stabilirea si 
atingerea scopurilor. Tot raţiunea stabileşte o ierarhizare a legilor, Doctor 
Angelicus considerând că pe primul loc se situează „legea eternă” care guvernează 
întreg Universul. Acesta nu este o grămadă dezordonată, ci un tot organizat de o 
ordine a scopurilor. Astfel, din punct de vedere pragmatic, se admitea că fiecare 
fiinţă se înalță spre principiul ei, apoi spre un act perfect, şi în sfârşit să-şi atingă 
scopul ei. Acest scop stă la baza ordinii legilor care trebuie să guverneze orice 
comunitate umană. Prin urmare, Sfântul Toma a realizat joncțiunea epistemică 
dintre om şi ordinea cosmică, dintre legea naturală şi legea eternă; cu alte cuvinte, 
omul a primit dimensiune cosmică datorită capacității sale raționale de a se referi şi 
integra teleologic în ordinea universală. 

Găsim, după părerea noastră, şi aspecte de ordin sintactic în concepţia 
tomistă, mai ales în ierarhizarea legilor: legea divină, legea naturală şi legea 
omenească. Aceasta nu era concepută ca un rău necesar, consecință a căderii în 
păcatul adamic; legea naturală îl determină pe legislator să impună ordine socială. 
În plus, au fost persoane alese care, fiind dotate cu revelație, au parvenit la legea 
divină pe care au consemnat-o în textele Vechiului şi Noului Testament. Numai 
oamenii credincioşi o acceptă ca lege, pentru că aceasta este necesară planului 
divin de salvare a celor păcătoşi. Cu alte cuvinte, şi legea divină este subordonată 
teleologic şi devine complementară legii omeneşti. 

Să reținem, prin urmare, că sfinții filosofi ai Evului Mediu, în special Toma, 
au adăugat nomicitátii dimensiunea pragmatică a finalităţii, subordonând legile 
naturale şi umane divinității. Ştiinţa modernă, pe care Lucian Blaga a numit-o 
„ştiinţa de tip galileo-newtonian"?, a inceput sá se constituie in secolul al XVI-lea; 
dupá ce s-a produs desprinderea de conceptia finalistá, impusá de filosofii cu 
predilectii teologice. Desigur, au contribuit mult „gânditori şi oameni de ştiinţă 


^ Tomas d'Aquino, Summa Theologica, Forzani, Roma, 1894, Ia, Quaest. XC, art. 1. 

* Lucian Blaga, Experimentul şi spiritul matematic, prima ediţie, 1969, Editura Ştiinţifică, 
Bucureşti, cu o prefaţă de Călina Mare; a doua ediție, 1983, Editura Minerva, Bucureşti, studiu 
introductiv de Alexandru Tănase; a treia ediție, 1998, Editura Humanitas, Bucureşti. 

geniali ca Nicolaus Cusanus, Leonardo daVinci, Copernic, Benedetti"? la 


întemeierea ştiinţifică a dimensiunii semantice de formulare a legilor din ştiinţele 
factuale, prin operele lui Galilei, Kepler, Descartes şi Newton; se emit legi pentru 
mecanică, optică, acustică, magnetism, electricitate, căldură, astronomie, cosmologie. 
„Nume de oameni de ştiinţă ca Stevin, Francesco Maria Grimaldi, Torricelli, Von 
Guericke, Gilbert, Huygens, Gassendi, Pascal, Hooke, Halley, Leibniz, D'Alambert, 
Lagrange, Kant etc.” stau mărturie istorică în privinţa formulării unor legi care au 
fundamentat ştiinţele moderne, experimentalo-matematice, până la jumătatea 
„secolului al XVIII-lea; în a doua jumătate a acestui secol, are loc expansiunea - 
masivă a chimiei prin cercetările lui Lavoisier şi Dalton. 

În secolele al XIX-lea şi al XX-lea, oameni de ştiinţă, precum Julius Robert 
von Mayer, Helmholtz, Mendeleev, Maxwell, Lorentz, Einstein, Planck, 
Heisenberg, De Broglie, Schródinger, prin descoperirile lor, i-au determinat pe 
logicieni şi filosofi să disocieze cu claritate, în privinţa nomicitátii, aspectele 
semantice de cele pragmatice şi sintactice. Întemeietorul pozitivismului, Auguste 
Comte, în 1844, a formulat cu pregnantá rolul pe care trebuie să-l aibă descoperirea 
şi formularea logico-lingvistică ale legilor ştiinţifice. În Discurs despre spiritul 
pozitiv, pe care Comte l-a prezentat ca preambul la un Tratat filosofic de 
astronomie populară, după ce a recapitulat succesiunea celor „trei moduri de 
filosofare” care au influenţat toate marile domenii ale cunoaşterii, el a insistat 
asupra celui de-al doilea, metafizica, a cărui misiune a fost „dizolvarea” celui dintâi 
— cercetarea teologică —, preocupată de identificarea cauzelor supranaturale ale 
fenomenelor observate de oameni. De aceea, filosofia pozitivă era concepută în aşa 
fel încât să determine renunțarea la căutarea „cauzelor”, pentru că acestea nu ajută 
gândirea să-şi însuşească absolutul. Filosofia pozitivă trebuia să sugereze căutarea 
relațiilor constante dintre fenomenele observate. Astfel, considera Comte, 
adevăratul spirit pozitiv trebuie să constea mai ales în a vedea pentru a prevedea, a 
studia ceea ce este pentru a determina ceea ce va fi, pe baza canonului general că 
legile naturale sunt invariabile. 

Din punct de vedere filosofic, alte considerente sunt adresate ştiinţei, 
încheindu-se îndelungata dispută pe tema mecanicii şi a cosmologiei newtoniene 
(de la Locke si Leibniz la d'Alambert, apoi Kant, Laplace, Ampere ş.a.). Noul mod 
de a gândi a fost influențat şi de revoluţionare descoperiri: formularea celui de a 
doilea principiu al termodinamicii (1850), rezolvarea dată de Einstein crizei fizicii 
moderne (1905), teoria cuantelor şi problemele cunoaşterii în legătură cu această 
teorie. | | 

Totuşi, atunci când oamenii de ştiinţă, în special fizicienii, trebuie să 
aprecieze raportul dintre teoriile lor şi realitatea la care acestea se referă, apar 
inconveniente ontologice. Pe de o parte, Natura este considerată un concept 
metafizic de care fizica trebuie să se elibereze, pe de altă parte, se utilizează 
termenul de „lege a Naturii” sau de „lege naturală”. De asemenea, pe de o parte, 
este refuzată, din cauza ascendentei ei teologice, ideea unor „legi” care ar exprima 


é Ibidem, ediţia a treia, p. 37. 
? Ibidem. j 

voința unui Creator, dar, pe de altă parte, termenul de „legi” este utilizat ştiinţific 
pentru a desemna ; „relaţii constante" de succesiune şi de asemănare între 
fenomenele observate. 

* 1 * 

În volumul întâi al cărții noastre Explicafie si înțelegere, arătam că, din 
punct de vedere semantic, explanans-ul unei sistematizări explicative din stiintele 
factuale conține generalizări nomologice, rolul lor fiind subliniat de Carl G. Hempel 
încă din 1942, pentru că acesta are meritul de a fi structurat, din punct de vedere 
logic, modelul explicației deductiv-nomologice?. Hempel pleca de la considerentul 
că legile fac parte din structura logică a explicatiilor, constituind condifia necesară 
a demersului explicativ deductiv: legile sunt indispensabile. Numai prin subsumare 
la legi, explicația științifică este efectiv realizabilă. Prin această subliniere, Auguste 
Comte redevenea actual într-o altă formă de pozitivitate, care admitea din nou rolul 
fundamental al legilor în cunoaşterea ştiinţifică; acestea exprimau relații mai 
generale decât relațiile cauzale, care igi pierdeau definitiv întâietatea gnoseologică. 

Totodată, apare cu claritate exprimată distincția semantică dintre enunturi si 
referentii lor. Relațiile generale (universale şi statistice) şi necesare din onticitate 
sunt ele redate cu fidelitate prin intermediul limbajului? Sau, convers, structurile 
lingvistice sunt capabile să redea cát mai adecvat nomicitatea ontică? Pentru a 
răspunde, ar trebui să cunoaştem specificul enunturilor nomologice şi modalitățile 
de testare a valorii lor de adevăr. Desigur, preocupările noastre sunt numai în 
legătură cu enunturile nomologice din ştiinţele factuale; acestea, din punct de 
vedere semantic, ar trebui să fie exprimate prin intermediul unor propoziţii sintetice 
a căror valoare de adevăr depinde de anumite condiții de manifestare a legii în 
onticitatea sa. 

În legătură cu valoarea de adevăr a enunturilor nomologice, unii epistemologi 
importanţi şi-au exprimat păreri dintre care unele vor face obiectul următoarelor 
aprecieri. 

Încă din 1934, în lucrarea Logik der Forschung, devenită fundamentală 
pentru creaţia sa, Karl R. Popper s-a referit la enunturile sintetice universale în 
legătură cu justificarea inducției’. Dacă dorim să justificăm inferentele inductive, 
seria Popper, trebuie să formulăm un principiu al inducției, adică un enunţ care să 
ne permită să reconstruim inferentele inductive într-o formă logică corectă. Un 
astfel de principiu, cita Popper, „este de cea mai mare importanță pentru metoda 
ştiinţei”, pentru cá el „decide asupra adevărului teoriilor ştiinţifice”!!. Dar un astfel 
de principiu al inducției nu poate să fie o tautologie logică, un enunţ analitic; dacă 
ar exista un principiu tautologic al inducției, atunci nu ar mai exista nicio problemă 


* Editura Ştiinţifică şi Enciclopedică, Bucureşti, 1980. 
? C. G. Hempel, The Function of General Laws in History, „The Journal of Philosophy", 39, 
1942, pp. 35-48, reluat de C. G. Hempel în Aspects of Scientific Explanation, The Free Press, New 
York, 1965, pp. 231-243. 
? Karl R. Popper, Logica cercetării, trad. de Mircea Flonta, Alexandru Surdu şi Erwin Tivig, 
Editura Ştiinţifică şi Enciclopedică, Bucureşti, 1981, pp. 74-75. 
!! H, Reichenbach, „Erkenntnis”, 1, 1930, p. 186, apud ibidem, p. 74. 

a inducției; căci inferenfele inductive ar fi atunci ca şi inferențele deductive, 
inferente analitice sau tautologice. Principiul inducției trebuie, prin urmare, să fie 
un enunț sintetic, un enunț a cărui negafie nu este contradictorie, ci logic posibilă 
(s.n., T.D.). 

Lăsăm deoparte, deocamdată, problema justificării inducției şi reținem ideea 
că enunturile sintetice sunt acele enunturi a căror negatie este logic posibilă, pe 
când negația enunţurilor analitice sau tautologice este o contradicție. Desigur, 
Popper nu scria o noutate, pentru cá Leibniz lămurise problema trihotomiei 
adevărurilor, iar Aristotel definise silogismul (deductia, în general) prin relația de 
necesitate existentă între premise şi concluzie, dar analiza popperiană ne este utilă 
pentru partea semantică a nomicităţii. 

Am făcut mai sus precizarea că, în acest articol, ne preocupă în special 
enunturile nomologice din ştiinţele factuale, numite ştiinţe empirice (denumire 
ambiguă, după părerea noastră), „demarcate” de ştiinţele formale (matematica, 
logica), la nivel semantic, prin specificul propozitiilor componente, pentru că, în 
epistemologiile analitice, ştiinţa este considerată un sistem de enunțuri, fiind 
recunoscute drept „ştiințifice” sau „legitime” numai acele enunfuri care pot fi 
reduse la enunturi elementare de experienţă (la „judecăţi de percepţie”, „propoziţii 
atomare”, „propoziţii protocol”)!?. Dar analiştii nu sunt consecvenţi, aspect 
remarcat de Popper: pozitivismul concepe de obicei problema delimitării într-un 
mod „naturalist” — adică nu prin relaţii între enunturi, ci ca problemă a unei 
deosebiri existente „de la natură” între ştiinţa empirică şi metafizică. 

De fapt, neopozitivismul, preluând ideea lui A. Comte de transformare a 
metafizicii in filosofie pozitivă, îşi prelungea eforturile în direcția anihilării 
metafizicii, fapt constatat de Popper: se încearcă neîncetat să se dovedească faptul 
că metafizica este vorbărie lipsită de sens, pentru că „ceea ce nu este de domeniul 
ştiinţei empirice” este fără valoare. Totuşi, neacceptánd intenţia analiştilor 
neopozitivişti de denigrare a metafizicii, trebuie să acceptăm strădaniile lor de 
definire a propozitiilor cu sens prin reducere la „propoziții elementare”, 
caracterizate ca fiind „imagini ale realităţii”. Dar aceste strădanii nu trebuie extinse 
la toate propoziţiile universale, pentru că legile naturii, care redau relaţii necesare, 
nu pot fi supuse cu succes la analize de reducere la propoziţii elementare. De aceea, 
filosofia analitică de orientare formalistă, care a început să se dezvolte începând cu 
1940, in S.U.A., a avut în centrul preocupărilor analiza conceptelor şi metodelor 
ştiinţei, prin reconstrüe(ía acestora in limbaje formalizate, precise. Orientarea 
aceasta, initiatá indeosebi de R. Carnap, H. Reichenbach, C. G. Hempel si E. Nagel, a 
fost numită „filosofia limbajelor ideale”, în opoziţie cu cealaltă ramură a filosofiei 
analitice, „filosofia limbajului comun”. | 

Dar n-am încheiat încă cercetarea noastră asupra lui Popper, pentru că acesta, 
cum spuneam, a deschis perspectiva semantică asupra nomicităţii. Astfel, din punct 
de vedere logic, el constata că propoziţiile universale enuntiative sunt de două 
feluri: de universalitate strictă şi de universalitate numerică'?. Exemplele pot fi 


12 Cf. K. R. Popper, op. cit., p. 79? 
? Ibidem, pp. 99-100. 

preluate: (a) Pentru toti oscilatorii armonici este adevárat cá energia lor nu scade 
"m e C i Y " m s 
niciodată sub o anumită valoare (9. —); (b) Pentru toti oamenii care trăiesc acum pe 


Pământ este adevărat că înălțimea lor rămâne sub o anumită valoare (să zicem. 
2,5 metri). In logica formală, ambele propoziţii sunt enunfuri universale 
cuantificabile (a): „Pentru orice x, dacă x este un oscilator armonic, atunci x nu are 


. o, bre A v ata E " 
o valoare mai mică decât h =”; (b) „Pentru orice x, dacă x este un om care trăieşte 


acum pe Pământ, atunci x nu este mai înalt decât 2,5 m.” 

Explicatiile date de Popper rămân în interiorul logicii formale: enunţul (a) 
este un enunț asupra unui număr nelimitat de elemente, deci nu poate fi înlocuit 
printr-o conjunctie a unui număr finit de enunturi singulare, pe când enunţul (b) se 
referă la o clasă finită de elemente într-un domeniu spatio-temporal individual şi 
poate fi înlocuit printr-o conjunctie cu un număr finit (deşi foarte mare) de 
propoziţii singulare. Concluzia pe care ar trebui să o intuim ar fi că legile ştiinţifice 
pot fi exprimate numai cu ajutorul unor enunturi de tip (a). 

După părerea noastră, Popper a exprimat numai o condiție necesară pe care 
trebuie să o îndeplinească un enunț nomologic — el trebuie să aibă forma logică a 
unui enunț general şi, din punct de vedere semantic, să nu fie limitat spafio- 
temporal sau numeric, pentru cá, din general, enunţul s-ar transforma într-o 
conjunctie de enunturi care exprimă evenimente. 

Condiția suficientă a enunturilor este îndeplinită de referentii capabili să 
suporte nomicitatea. Aceşti referenti, arátam mai sus, pot fi ordinea, necesitatea, 
universalitatea, statisticitatea, simplitatea. 

Asupra acestui ultim referent se exprimă şi Karl R. Popper, mai întâi pentru a 
nu fi de acord cu anumite sensuri ale simplităţii şi apoi pentru a formula rolul 
simplităţii pentru aplicarea procedeelor de testare prin falsificabilitate. Încă din 
1927, arată Popper, „G. Weyl acorda problemei simplităţii o importanță capitală 
pentru epistemologia stiinfelor naturii”; de asemenea, au fost multe încercări 
epistemologice care au considerat că simplitatea are o importanță fundamentală, 
fără să se observe caracterul problematic al acestui concept. Referindu-se la Moritz 
Schlick şi la posibilitatea realizării unei distincţii între teorii logic neechivalente în 
funcţie de gradul lor de simplitate, Popper constata că se răspundea negativ la acest 
aspect: „simplitatea este ...un concept parţial pragmatic, partial estetic”; de aceea, 

„nu-şi poate îndeplini foncría de a face o distinctie precisá intre lege si hazard”, 

Nu vom reproduce toate comentariile lui Popper, însă analiza sa ne-a 
confirmat părerea că simplitatea este o condiție suficientă nesemnificativă pentru a 
se constitui într-un referent pe care să-l adopte un enunț aspirant la nomicitate. 
Retinem totuşi că simplitatea are valoare pragmatică, pentru că numai 
constructorul de teorii ştiinţifice poate să aprecieze care este ponderea simplităţii în 
alegerea enunfurilor. Conchidem cá, în deceniile 3-4 ale secolului al XX-lea, 
filosofii ştiinţei discutau despre aspectele cognitive ale simplităţii, de aceea Popper 
o evidentia în legătură cu falsificabilitatea. Ín paragraful 43 al cártii sale aráta cá 
problemele epistemologice ridicate de conceptul simplităţii pot primi un răspuns, 


14 M. Schlick, ,,Naturwissenchaften", 19, 1931, p. 148, cf. K. R. Popper, ibidem, p. 157. 

„dacă el este apreciat în funcţie de gradul de falsificabilitate. Teoriile cu 
„dimensiuni mai mici".sunt mai uşor falsificabile decât teoriile cu „dimensiuni 
superioare”. Astfel, exemplifica Popper, o lege având forma unei funcţii de gradul 
întâi este mai uşor falsificabilă decât una exprimată printr-o funcție de gradul doi, 
însă şi aceasta se numără printre legile cel mai bine falsificabile şi a căror formă 
matematică este aceea a unei funcţii algebrice. Prin urmare, decidea Popper, la 
nivel cognitiv, adică pragmatic, simplitatea este dezirabilă, deoarece enunfurile 
mai simple spun mai mult decât enunturile mai puţin simple; cele simple au un 
continut empiric mai mare, adicá au referenti semnificativi. 

Să revenim la preocuparea noastră de abordare a nomicitátii din tripla 
perspectivá semioticá, cu scopul de a accentua cá, prin formularea unei legi 
ştiinţifice, se urmăreşte descoperirea unui invariant ce stă la baza uneia sau a mai 
multor regularitáti şi ajută la explicarea lor". Să exemplificăm dând cuvântul unui 
fizician, Richard P. Feynman (1918-1988), laureat al Premiului Nobel, pentru a ne 
vorbi despre legea gravitației!€. 

Înţelegând teoria mişcării, Newton a apreciat că Soarele ar putea fi sediul 
forțelor care guvernează mişcarea planetelor. Newton a considerat că tocmai faptul 
că arii egale sunt măsurate în timpi egali este un indiciu că toate deviatiile sunt 
exact radiale — legea ariilor este o consecinţă directă a ideii că toate forţele sunt 
dirijate exact către Soare. Apoi el a considerat că gravitația este o forță universală, 
în sensul că afectează fiecare particulă din Univers care se deplasează într-un spațiu 
absolut, iar forța gravitaţională dintre două particule este întotdeauna proporţională 
cu masa (iniţială) a fiecărei particule. Cu toate acestea, Newton nu privea gravitația 
ca fiind o proprietate inerentă materiei şi, la sfârşitul secolului al XIX-lea, s-a 
constatat cá dinamica newtoniană putea să facă abstracție de conceptul de spațiu 
absolut; legea gravitaţiei care exprima faptul că forța care acţionează asupra unui 
corp este rezultatul acțiunii la distanţă a altor corpuri trebuia precizată. În secolele 
al XVIII-lea şi al XIX-lea, statutul acestor forte care acționau la distanță a 
declanşat numeroase dispute filosofice, dar modelul gravitațional s-a impus 
paradigmatic. Cu alte cuvinte, referentul legii gravitaţiei îl constituia acțiunea la 
distanță. Aşa era şi în realitate? 

Unificarea de către Maxwell a opticii şi electrodinamicii, pe baza conceptelor 
de câmp electric şi câmp magnetic, a dus la formularea unei noi paradigme, a 
câmpului; o particulă creează un câmp în spaţiul care o înconjoară, iar.o altă 
particulă reacţionează în orice moment la câmpul astfel creat în punctul în care ea 
se află; dificultatea explicativă oferită de Newton părea să fie rezolvată cu ajutorul 
unei imagini mai multumitoare a unui câmp care se propagă de la un punct la un 
altul vecin conform unor ecuaţii de câmp precise. S-a descoperit totodată că 
propagarea câmpului electromagnetic nu se face instantaneu, ci cu viteza luminii. 
Aşa este în realitate? 


15 Cf. Peter Achinsteiii, Law and Explanation, Oxford Univ. Press, 1971, p. 6. 

16 Richard P. Feynman, Fizica modernă, vol. I, trad. din limba engl. de Mihai Gavrilă, Editura 
Tehnică, Bucureşti, 1969, pp. 116-131; de fapt, Feynman a publicat o lucrare dedicată legilor fizicii: 
The Character of Physical Law, un ciclu de conferințe susținute în 1965; lucrarea a fost publicată şi în 
limba franceză, în 1970, cu titlul, La nature des lois physiques. 

Teoria relativităţii a arătat cá trebuie să se adopte o nouă cinematică, 
exprimată mai inspirat în limbajul spatiului-timp cu patru dimensiuni. S-a dat astfel 
o formulare cvadridimensionalá a teoriei gravitației, încorporându-i principiul 
echivalentei sub forma conexiunii inertial-gravitationale. Aceasta determină 
traiectoriile particulelor în cădere liberă, unde „căderea liberă” include atât efectul 
gravitaţiei, cát şi pe cel al inertiei. Gravitatia nu mai este o forță care face 
particulele să devieze de pe traiectoriile lor inertiale, ci o distorsiune sau o curbă a 
spatiului-timp care modifică aceste traiectorii. În termeni fizici, non-disparitia 
tensorului de curbură al unui câmp inertial-gravitational este o manifestare a 
existenţei forțelor mareice gravitaționale. Din punct de vedere logic, falsificarea si 
confirmarea îşi echilibrează potenfele pentru a fi păstrate dozele opuse de 
neîncredere şi încredere în manifestarea forțelor gravitaționale. Astfel, în absența 
gravitației (spatiu-timp plat), dispare acceleraţia relativă dintre două traiectorii 
vecine. În prezența gravitaţiei, acceleraţia relativă dintre două traiectorii vecine dă 
măsura forțelor mareice gravitaționale dintre particulele care se deplasează pe 
aceste traiectorii. 

Cu alte cuvinte, calcule, presupuneri, observaţii, experimente efectuate real şi 
mintal, unele în favoarea, altele în defavoarea legii gravitaţiei. Matematica este 
folosită pentru descrierea naturii, dar formulele şi calculele sale ascund fenomenele 
fizice şi mecanismele reale. De ce? Nimeni nu ştie, dar precizia euristică nu poate 
fi obţinută şi nici modificată altfel. 

În primul deceniu al secolului al XX-lea, Einstein a modificat iar enunţul 
legii gravitaţiei. Conform lui Newton, efectul gravitațional este instantaneu, adică 
dacă am mişca o anumită masă, atunci am simți imediat o forță modificată din 
cauza noii poziţii a acelei mase; prin asemenea mijloace, noi am putea trimite 
semnale cu viteză infinită. Einstein a adus argumente care au sugerat că nu putem 
trimite semnale mai rapide decăt viteza luminii şi astfel a reformulat legea 
gravitației: Tot ceea ce contine energie are şi masă — în sensul cá este atras 
gravitațional. Chiar lumina, care are energie, are şi masă. Când un fascicul de 
lumină, care are energie în el, trece pe lângă Soare, există o atracție asupra sa din 
partea Soarelui, ceea ce s-a observat în timpul eclipselor de Soare. 

Rezultă că abordarea semiotică a nomicităţii nu trebuie să neglijeze aspectele 
de ordin pragmatic, pentru că rolul omului de ştiinţă este hotărâtor. 

Arătăm cu altă ocazie!” că ştiinţa este domeniul împletirii dialectice dintre 
definitiv şi temporar, absolut şi relativ. Istoria ştiinţei consemnează situaţii care 
probează că, atunci când s-a crezut în posibilitatea unei cunoaşteri pure care să 
ducă, prin metode perfecte şi sigure şi prin respingerea unor moduri specifice de 
investigare, la adevărul absolut în totalitatea sa, ştiinţa a stagnat, creându-se doar 
aparenţa unei maxime profunzimi si generalizări. La nivel pragmatic trebuie să 
acceptăm că sațietatea intelectuală de genul „ştiu că ştiu” provoacă resemnare şi 
ascetism gnoseologic. 


177. Dima, Între prudență şi eroare, Editura Junimea, lagi, 1978, pp. 49-58; vezi şi Idem, 
Explicafie şi înțelegere, vol. I, Editura Ştiinţifică şi Enciclopedică, Bucureşti, pp. 143-145. 


39 


Reversul absolutismului gnoseologic sunt scepticismul si relativismul. Din 
această perspectivă, asaltul ştiinţei ar capta numai creaţiile subiective fenomenale, 
oprindu-se paralizat în fata esentelor ascunse în lucruri şi procese. Modestia 
intelectuală de genul „ştiu că nu ştiu” poate fi onorantă numai însoțită de optimism 

.gnoseologic. De aceea, trebuie să admitem că ştiinţa factuală şi, odată cu ea, 
nomicitatea trebuie să recunoască o întreită vasalitate semiotică: 1) realitatea 
obiectivă sau referentialá, care trebuie să fie exprimată semantic cât mai adecvat şi 
de aceea o structurează conform profilelor sale ştiinţifice, mereu perfectibile; 
2) arsenalul sintactic-formal al logicii şi al matematicii, care configurează 
enunfurile nomologice în funcție de specificul referentilor; 3) subiectul cunoscător 
sau agentul pragmatic, inepuizabil, volitiv şi inventiv, încât îşi amplifică 
posibilităţile intelectuale şi raționale, cu ajutorul limbajului, natural şi artificial, şi 
al tehnicii. AC m 

Íntreita vasalitate semioticá devine astfel cauza si mijlocul dinamicii ştiinţei, 
iar rezultatul — enunțurile nomologice — asigură progresul ştiinţei. . 

. TEORIA CUNOAŞTERII ŞTIINŢIFICE: 
O PRIVIRE DE ANSAMBLU ASUPRA ORIENTĂRILOR 
ŞI DOMINANTELOR TEMATICE! 


MIRCEA FLONTA 


Pentru conturarea cadrului discuţiei mi se par utile câteva precizări. 

Apariţia şi evoluţia domeniului de preocupări pe care îl desemnează sintagma 
teoria cunoaşterii ştiinţifice” este strâns legată de dezvoltarea ştiinţei moderne a naturii. 

Fără îndoială că pentru orice teme şi preocupări intelectuale s-ar putea găsi 
prefigurări şi precedente într-un trecut mai îndepărtat. În ceea ce priveşte teoria 
cunoaşterii ştiinţifice ar fi însă mai nepotrivit decât în cazul altor preocupări 
filosofice să se spună că „începuturile lor se pierd în negura vremurilor”. Căci 
acestea pot fi bine localizate în timp. În secolele XVII şi XVIII se înregistrează 
doar observaţii şi reflexii ocazionale, fugitive, neelaborate, ale unor cercetători de 
prim rang (Galilei, Newton, Euler ş.a.). Teoria cunoaşterii ştiinţifice, ca activitate 
sistematică, capătă contururi clare în secolul al XIX-lea. lar in secolul XX ea 
cunoaşte consacrarea ca un domeniu distinct de preocupări academice, care va fi 
cultivat în mod profesional de un număr tot mai mare de filosofi. 

În cele ce urmează, îmi propun, mai întâi, să formulez unele consideraţii 
asupra tipurilor de interese care au generat, întreținut şi stimulat acest gen de 
preocupări filosofice. Prin raportare la aceste interese voi urmări, în al doilea rând, 
emergenfa şi evoluţia câtorva dintre temele centrale ale teoriei cunoaşterii 
ştiinţifice. În sfârşit, voi semnala unele schimbări semnificative în abordarea şi 
formularea acestor teme, precum şi în ceea ce priveşte ponderea lor relativă cu 
deosebire în ultimul secol. Intenţionez să argumentez că tipurile de interese care au 
generat cercetarea şi analiza cunoaşterii ştiinţifice, precum şi orientările ce le 
corespund s-au conturat în mod clar încă în secolul al XIX-lea şi că evoluţiile pe 
care le-a cunoscut teoria cunoaşterii ştiinţifice în secolul XX pot fi bine 
caracterizate şi sistematizate urmărind aceste linii directoare. Nu îmi propun să 


Articol preluat din Revista de filosofie, vol. XLVII, nr. 3—4, 2000, p. 275-294. 

? În spaţiul de limbă engleză este utilizată in mod curent expresia philosophy of science. Teoria 
cunoaşterii ştiinţifice ar trebui totuşi distinsă de filosofia ştiinţei, ca domeniu mai cuprinzător de 
preocupări, care include analiza unor concepte importante ale gândirii ştiinţifice moderne, ca şi 
discuţia semnificației filosofice a celor mai importante rezultate ale cunoaşterii ştiinţifice. Pe de altă 
parte, teoria cunoaşterii ştiinţifice se delimitează în raport cu o teorie generală a cunoaşterii, care 
consideră cu precădere cunoaşterea comună. 


prezint, fie si sumar, toate temele asupra cárora s-au concentrat cele mai 
proeminente personalităţi, grupuri şi şcoli, precum si principalele lor contribuţii la 
teoria cunoaşterii ştiinţifice. Spaţiul de care beneficiază un articol de revistă nu ar 
permite-o. Dar nici obiectivele urmărite în această lucrare nu o cer. 

Mi se pare că primul tip de interese care a generat şi a stimulat preocupări 
mai sistematice de cercetare şi analiză a cunoaşterii ştiinţifice, încă în prima 
jumătate a secolului al XIX-lea, ar putea fi caracterizate prin formule ca dezvoltare 
a conștiinței de sine şi delimitare critică. Am în vedere o caracterizare a 
demersurilor si telurilor cercetării ştiinţifice a naturii prin care se urmăreşte, cu 
deosebire, evidenţierea autonomiei acestei activități şi justificarea libertăţii 
neîngrădite a cercetării, ca şi delimitarea ei strictă, riguroasă, față de filosofia 
tradițională a naturii şi față de teologie. Orice om familiarizat cu climatul 
intelectual al acelei epoci va înțelege semnificaţia unor asemenea preocupări. Aici 
ele vor fi înfăţişate în ceea ce au specific în raport cu alte orientări în teoria 
cunoaşterii ştiinţifice, cu referire la subiecte din scrieri cu acest profil elaborate de 
practicieni ai cercetării ştiinţifice ca John Friedrick, William Herschel, Claude 
Bernard, Ernst Mach, Pierre Duhem. Ordinea numelor din această listă este cea 
istorică. La toți aceşti autori preocuparea pentru delimitarea faţă de tendinţe ale 
gândirii pe care le socotesc dăunătoare progresului cercetării, pentru denunfarea 
acestora, se îmbină cu preocuparea pentru orientarea cercetării şi a teoretizării 
ştiinţifice. O exprimare exemplară în această privință poate fi găsită într-o 
cuvântare programaticá şi polemică pe care a tinut-o marele naturalist german 
Wilhelm Ostwald la Congresul cercetătorilor naturii din Liibeck, în septembrie 
1895. Avertizând că dezacordul său cu cercetători ce se bucurau de un înalt 
prestigiu în comunitatea ştiinţifică a vremii ar fi greşit înţeles drept o expresie a 
îngâmfării, Ostwald spunea: „Nu veţi vorbi de îngâmfare atunci când marinarul 
care este de serviciu în cafasul catargului va abate prin strigătul «stânci în față» 
calea marii corăbii, pe care el este doar o mică verigă ce serveşte. El are datoria să 
anunţe ceea ce vede şi ar acționa contrar acestei îndatoriri dacă ar neglija să o facă. 
In acest sens, îndeplinesc astăzi o datorie. Niciunul dintre dumneavoastră nu este 
însă ținut să îşi schimbe cursul traiectului său ştiinţific pe temeiul strigătului meu 
«stânci în față»; fiecare poate să verifice dacă ceea ce stă în fata ochilor mei este 
realitate sau dacă mă înşală o fantasmá. Deoarece cred însă că acea activitate 
ştiinţifică particulară care constituie profesia mea îmi îngăduie să văd clar anumite 
fenomene, deosebite de cele ce sunt înfăţişate din alte unghiuri de vedere, va trebui 
să socotesc drept greşit a nu spune, din motive exterioare, ceea ce am văzut.” 

Cartea fizicianului şi astronomului englez J. F. W. Herschel, Preliminary 
Discourse to the Study of Natural Philosophy (1831), probabil prima lucrare 
sistematică consacrată teoriei cunoaşterii ştiinţifice, contine cu precădere 
consideraţii generale asupra metodei ştiinţei naturii pe care autorul, urmându-l pe 
Francis Bacon, o numeşte inductivă. Intenţia acestor consideraţii este una 
preponderent orientativ-critică: delimitarea cunoaşterii ştiinţifice de acele idei si 
IN centi leit cream i lead 


3 W, Ostwald, Die Uberwindung des wissensclutfllichen Maierialismus, „Zeitschrift für Physikalische 
Chemie”. Bd. 18 (1895), p. 306-307. 

teorii care nu pot fi supuse controlului experientei. Întâlnim în cartea lui Herschel 
exprimări ce vor deveni mai târziu formule standard într-o literatură în continuă 
creştere, consacrată caracterizării spiritului ştiinţific. lată doar câteva dintre 
acestea: condiţia unei cercetări ştiinţifice autentice este înlăturarea ideilor 
prealabile asupra ordinii naturii; trebuie să ne debarasăm de orice prejudecată, din 
orice parte ar veni ea, şi să ne limităm la fapte, precum şi la consecinţele ce pot fi 
derivate în mod riguros din ele, renunțând la generalizarea pripită a unui număr mic 
de fapte prost observate în favoarea cercetării lor răbdătoare şi a unor generalizări 
întreprinse cu multă precauţie etc. Accentul cade pe clarificări privitoare la ceea ce 
este un fapt ştiinţific: singurele fapte care oferă o bază sigură pentru generalizări cu 
caracter ştiinţific sunt cele care se reproduc sau pot fi reproduse în mod invariabil 
şi uniform, în împrejurări date. 

Constatări asemănătoare poate face cititorul avizat al foarte cunoscutei lucrări 
a fiziologului francez Claude Bernard, Introduction à l'étude de la médicine 
expérimentale (1865). Autorul insistá asupra caracterizárii ipotezelor ştiinţifice, în 
opoziţie cu idei ce nu pot fi supuse controlului experienţei. Acestea sunt idei 
generale „născute din observaţie” şi „controlate de experiență”. Impersonalitatea 
ideilor care satisfac aceste cerinţe iese în evidenţă prin contrast cu ideile artistului 
sau ale filosofului care speculează liber de constrângerile experienţei. Ori de câte 
ori vor fi descoperite fapte controlabile incompatibile cu principiile unei teorii 
dominante, adevăratul cercetător va trebui să părăsească teoria „chiar când aceasta, 
susținută fiind de persoane cu renume, este universal admisă”. Cititorul este astfel 
condus spre o afirmaţie asupra căreia doresc să atrag atenția. Bernard distinge între 
„fapte corect observate” — corelaţiile legice — si teorii, apreciind că, „dacă există 
ceva nepieritor, acestea sunt faptele corect observate pe care le-au scos la iveală 
teoriile trecătoare”. Cum se va vedea, aceasta este o temă recurentă în reflectiile 
asupra cunoaşterii ştiinţifice ale unor autori care s-au ilustrat ca cercetători de prim- 
plan. Sá mai reținem că, dacă substanţa perenă a cunoaşterii ştiinţifice o reprezintă 
corelatiile cu caracter legic, atunci valoarea acesteia va fi văzută în primul rând în 
posibilităţile de previziune, control şi dirijare pe care ni le oferă. 

Ernst Mach a fost şi el un cercetător al naturii ale cărui preocupări filosofice 
au fost generate şi stimulate în primul rând de interesul pentru orientarea cercetării. 
Spre deosebire de multi alti oameni de ştiinţă care au reflectat asupra naturii şi 
telurilor activităţii lor, Mach va face un important pas înainte în directia unei 
elaborări mai sistematice, fundamentándu-si consideraţiile istorice şi critice pe o 
teorie generală a cunoaşterii. Această teorie, pe care autorul ei a numit-o economic- 
biologică, va constitui punctul de sprijin al caracterizării pe care a dat-o Mach 
demersurilor şi obiectivelor cunoaşterii ştiinţifice. Nevoia de a integra considerații 
asupra cercetării ştiinţifice într-o teorie generală a cunoaşterii are la autori ca Mach 
o rațiune evidentă: cunoaşterea ştiinţifică se constituie utilizând în mod conştient şi 
metodic demersuri proprii cunoaşterii în genere, demersuri prin care sunt atinse 
obiective proprii cunoaşterii omeneşti în general. 


4 Claude Bernard, Introducere în studiul medicinei experimentale, traducere de G. Brătescu, 
București, Editura Ştiinţifică, 1958, p. 250. 
Ibidem, p. 252. 

Ín ce sens au activitátile cognitive si rezultatele lor un caracter economic? 
Ráspunsul lui Mach: prin aceea cá ele substituie unei mari diversitáti de impresii 
senzoriale concepte şi corelaţii de un nivel tot mai înalt de generalitate, care ne dau 
posibilitatea să anticipám experienţele noastre şi să ne orientám într-un mod tot mai 
adecvat. Acest caracter economic al cunoaşterii iese în evidență pe măsura 
dezvoltării gândirii ştiinţifice, care tinde să reducă un număr tot mai mare de fapte 
şi corelaţii legice la concepte şi legi tot mai generale şi mai abstracte. Micşorarea 
numărului de concepte ale unei ştiinţe, clarificarea lor, precum şi creşterea 
nivelului de generalitate a legilor arată că tendința de dezvoltare a gândirii 
ştiinţifice este cea a descrierii tot mai economice a faptelor. Telul construcției 
teoretice în ştiinţă este, aşadar, descrierea economică, şi nu explicația. Mach îşi 
asumă consecinţele extreme ale acestui punct de vedere, afirmând că ştiinţa nu ar fi 
luat naştere dacă toate evenimentele şi faptele a căror cunoaştere am dori-o ne-ar fi 
fost imediat accesibile. Conceptele care nu exprimă relaţii constante între diferite 
clase de experiențe senzoriale vor trebui socotite „concepte auxiliare”, concepte 
care sunt utile doar în măsura în care servesc țelul unei descrieri tot mai economice 
a experiențelor. Doar cei ce raportează în mod necritic asemenea concepte şi 
principii la o pretinsă „realitate fizică”, situată dincolo de impresiile noastre, pot să 
creadă că modificarea şi abandonarea lor ar zdruncina bazele cunoaşterii noastre 
asupra naturii. Sprijinindu-se pe aceste principii epistemologice, Mach a tras 
concluzii dintre cele mai radicale. Critica ştiinţei, pe care a dezvoltat-o în 
numeroase lucrări, tintea eliminarea „ingredientelor ei metafizice”, în primul rând a 
înțelegerii realiste a teoriilor atomiste pe care Mach o califica drept „fizică 
ipotetico-fictivá"$, | 

Consideratii asemánátoare despre ceea ce fizicianul american John B. Stallo, 
apropiat lui Mach, califica drept „insinuare perfidă a vechiului stil metafizic in 
reflectiile omului de ştiinţă” găsim la alti cercetători contemporani”. Printre aceştia 
un loc proeminent ocupă fizicianul francez P. Duhem, cunoscut şi pentru 
contribuţiile sale eminente la istoria cosmologiei, astronomiei şi mecanicii. 
Monografia lui clasică consacrată teoriei fizice“ reprezintă o contribuţie la teoria 
cunoaşterii ştiinţifice subordonată în mod clar acelei intenții critice şi orientative pe 
care Ostwald o redă prin analogia cu strigătul „stânci în față” al marinarului de pe 
catargul corăbiei. i | 


6 În însemnări asupra evoluţiei ideilor sale, însemnări ce cuprind şi un răspuns la critici 
formulate de către Max Planck, Mach şi-a exprimat fără rezerve dezacordul cu punctul de vedere 
dominant în „fizica oficială” a vremii sale: „în sfârşit, în ceea ce priveşte «realitatea atomilor» nu mă 
îndoiesc că, dacă teoria atomică este în acord din punct de vedere cantitativ cu realitatea dată 
senzorial, atunci şi consecinţele deduse din ea vor sta într-un anumit raport cu faptele ... Astfel şi 
rezultatele teoriei atomice pot să cunoască reinterpretări variate şi utile dacă atomii nu. sunt 
consideraţi în mod pripit drept realități. Tot respectul pentru credința fizicienilor! Dar nu o pot face 
credința mea.” (E. Mach, Die Leitgedanken meiner naturwissenschaftlichen Erkenntnislehre und ihre 
Aufnahme durch die Zeitgenossen, publicat pentru prima dată in „Physikalische ZeitschrifT (1910), 
citat după ediţia Johann Ambrosius Verlag, Leipzig, 1919, p. 9-10). 

Printre aceştia trebuie amintiţi W. Ostwald si G. Helm, care au criticat teoriile atomiste şi 
„materialismul ştiinţific” de pe poziţiile energetismului. 
8 La théorie physique. Son objet et sa structure, Paris, Chevalier & Rivière, Editeurs, 1906. 

În opoziţie cu cei care vedeau în teoriile fizice descrierea unei realități ce nu 
ne este direct accesibilă, o realitate a cărei cunoaştere ne-ar da posibilitatea să 
explicăm faptele experienţei, Duhem va elabora în mod sistematic punctul de 
vedere potrivit căruia ele sunt sisteme abstracte care rezumă economic şi clasifică 
un ansamblu de legi experimentale, fără a pretinde că reprezintă explicații ale 
acestor legi. „O teorie fizică nu este o explicaţie. Ea este un sistem de propoziţii 
matematice, deduse dintr-un mic număr de principii, care au ca scop să reprezinte 
cât mai simplu, mai complet şi mai exact posibil un ansamblu de legi 
experimentale.” Atât Mach, cât şi Duhem au semnalat apropierea accentuată dintre 
ideile lor asupra naturii cunoaşterii ştiinţifice. Cu referire directă la principiul 
economiei al lui Mach, Duhem sublinia că teoria fizică este utilă numai în măsura 
în care „condensează” o mulțime de legi într-un număr mic de principii. Principiile 
teoriei vor trebui socotite, prin urmare, doar instrumente şi mijloace pentru 
sistematizarea corelatiilor legice cunoscute şi, eventual, pentru descrierea unor noi 
corelaţii legice între fenomene. Nu ar exista niciun temei pozitiv pentru a le 
considera o descriere mai mult sau mai puţin fidelă a unei ordini care depăşeşte 
experiența. Duhem argumentează prin exemple istorice că, ori de câte ori un 
cercetător propune o teorie fizică pentru a explica fenomenele, vom putea distinge 
în construcția lui două părți distincte: una reprezentativă, care îşi propune 
sistematizarea şi clasificarea legilor experimentale, şi una explicativă, care pretinde 
să descrie o realitate dincolo de fenomene. Partea explicativă i s-ar adăuga celei 
reprezentative ca un parazit. Este ceea ce se vede cel mai bine atunci când o teorie 
este înlocuită cu alta: partea reprezentativă a vechii teorii este absorbită de noua 
teorie, în timp ce partea explicativă va fi pur şi simplu înlăturată. O continuitate 
profundă ar fi astfel mascată printr-o discontinuitate ce priveşte aspecte 
neesentiale. În spatele explicatiilor, care se ridică şi se surpá, ca şi valurile fluxului, 
se înfăptuieşte progresul lent al „clasificării naturale"), Asemenea consideraţii nu 
urmăresc doar să contribuie la o mai bună înțelegere a ţelurilor urmărite de 
cercetători prin construcția teoriilor fizice. Miza lor o constituie influențarea 
gândirii fizicienilor, favorizarea unei reorientári. Confruntat cu multiplicarea 
teoriilor explicative, Duhem susţine, ca şi Mach, revenirea la ceea ce el numeşte 
„principiile sănătoase ale lui Newton”. 

Mi se pare important de semnalat că distincţia dintre o parte substanţială şi 
una efemeră a construcţiilor teoretice în fizică, distincție asupra căreia Duhem 
insistă, va fi reluată în alti termeni de marele său contemporan, Henri Poincaré. 
Legile ştiinţei, ca raporturi constante, invariabile, dintre fapte controlabile (şi 
adesea reproductibile) reprezintă cuceriri definitive ale cunoaşterii. Asemenea 
raporturi, care vor fi recunoscute şi acceptate de toti cercetătorii competenti şi chiar 


? Ibidem, p. 26. i 

10 Acest punct de vedere antirealist, instrumentalist asupra teoriilor fizice primeşte în partea 
finală a cărţii următoarea formulare: „Teoriile noastre fizice nu se laudă deloc că sunt explicaţii; 
ipotezele noastre nu sunt supoziţii asupra naturii înseşi a lucrurilor materiale. Singurul scop al 
teoriilor noastre este condensarea economică şi clasificarea legilor experimentale; ele sunt autonome 
şi independente de orice sistem metafizic.” (Ibidem, p. 362). 

de toate generaţiile, constituie „singura realitate obiectivă, singurul adevăr pe care 
îl putem atinge”!!. În măsura în care teoriile fizice pretind să ne ofere reprezentări 
despre natura fenomenelor cercetate şi să le explice în acest fel, ele se pot 
contrazice unele pe celelalte. Unele teorii vor fi înlocuite cu altele. Privită ca 
succesiune a unor asemenea teorii, istoria ştiinţei exacte prezintă discontinuități 
accentuate. Pot, oare, aceste discontinuități să pună sub semnul întrebării 
obiectivitatea cunoaşterii fizice, progresul ei cumulativ? Răspunsul lui Poincaré 
este unul negativ. Teoriile fizice, ca reprezentări asupra naturii lucrurilor, ca 
răspunsuri la întrebări de tipul „ce este căldura?”, „ce este electricitatea?”, pot fi cel 
mult instrumente euristic utile pentru a descoperi noi legi. Aceste legi, ca raporturi 
invariante ce pot primi o expresie matematică, reprezintă singura realitate care 
poate fi cunoscută. Cunoaşterea legilor înaintează continuu în succesiunea teoriilor 
trecătoare. Ceea ce Poincaré va exprima cu claritatea şi eleganța proprii scrisului 
său: „La prima vedere ni se pare că teoriile nu durează decât o zi Si că ruinele se 
acumulează peste ruine. Într-o zi ele se nasc, ziua următoare sunt la modă, 
poimâine sunt clasice, a treia zi sunt perimate şi într-o a patra zi sunt uitate. Dar 
dacă privim mai de aproape vedem că ceea ce sucombă în acest fel sunt teoriile 
propriu-zise, cele care pretind să ne înveţe ce sunt lucrurile. Există însă în ele ceva 
ce supravieţuieşte cel mai adesea. Dacă una dintre ele ne-a făcut să cunoaştem un 
raport adevărat, atunci acest raport este definitiv câştigat şi noi îl vom regăsi, sub o 
deghizare nouă, în celelalte teorii care vor veni să domnească în mod succesiv în 
joule: Ba Ra M 

Din cele spuse a rezultat, sper, destul de clar că preocupările celor ce practică 
cercetarea pentru clarificarea naturii cunoaşterii ştiinţifice, a evoluţiei şi telurilor ei 
sunt susținute de interese care ar putea fi caracterizate drept practice. Multe analize 
ale demersurilor ce intervin în formularea şi testarea ideilor ştiinţifice au fost însă 
generate, stimulate şi conduse de un interes care ar putea fi caracterizat drept 
contemplativ. Este interesul de a înțelege, nu de a orienta, de a produce clarificări 
cu privire la particularitátile unei activităţi creatoare, şi nu de a o ameliora. Fără 
îndoială că unul şi acelaşi autor va putea fi condus în analizele sale de ambele 
tipuri de interese, dar interesul său dominant va fi negreşit unul dintre ele. Într-un 
caz întrebările cum? şi de ce? vor fi subordonate întrebării încotro?, în celălalt caz 
va fi invers. Alături de lucrările reprezentative pentru interesul practic, orientativ, 
în perioada începuturilor unor preocupări sistematice de teoria cunoaşterii 
ştiinţifice apar şi cercetări care ilustrează foarte bine interesul pe care l-am numit 
contemplativ, cercetări în care precumpáneste interesul pentru analiza post festum a 
unui anumit tip de demersuri intelectuale şi de rezultate ale acestor demersuri. 
Efortul elaborării teoretice este întreprins aici în primul rând pentru a obţine o mai 
bună dominare mintală a fenomenelor ce constituie obiectul analizei, o mai bună 
înţelegere de dragul înțelegerii. Este demersul metateoretic tipic al filosofului, care 
va deveni în secolul XX exercițiul academic profesional. Foarte semnificative sunt 
din acest punct de vedere unele relatări ale autorilor care au inițiat acest tip de 


I! H; Poincaré, La valeur de la science, Paris, Flammarion, p. 10. 
12 Ibidem, p. 268-269. 

demers încă la mijlocul secolului al XIX-lea. John Stuart Mill nota in autobiografia 
sa că ceea ce l-a interesat ca filosof, în speță ca logician, a fost să câştige o 
perspectivă cuprinzătoare şi sistematică asupra „rezultatelor generale şi metodelor” 
ştiinţelor numite pe atunci inductive, a ştiinţelor teoretice ale naturii, o perspectivă 
ce se situează deasupra „detaliilor lucrărilor de specialitate”. Şi el mărturiseşte că 
s-a familiarizat cu materia primă a analizelor sale — realitățile vieţii ştiinţifice — nu 
prin experienţele pe care le câştigă cercetătorul sau, cel puţin, prin studiul literaturii 
ştiinţifice primare, ci folosind sintezele elaborate de contemporanul său William 
Whewell, in primul ránd cartea acestuia History of the Inductive Sciences (1 837)". 
Pe de altă parte, Mill motivează proiectul sáu al unei logici a ştiinţelor inductive 
observánd cá oamenii care au adus contributii decisive la progresul cunoasterii nu 
oferiserá si o analiză a metodelor pe care le-au utilizat în cercetările lor obişnuite; 
ei nu au socotit „că modul în care ajungeau la concluziile lor ar merita să fie studiat 
independent de concluziile însele”"!?. Iar Stanley Jevons, în prefața lucrării sale 
intitulată în mod semnificativ The Principles of Science. A Treatise of Logic and 
Scientific Method, care apare în 1874, afirmă că fizicienii vorbesc adesea despre 
„metoda ştiinţifică”, dar nu au resurse pentru a reflecta asupra demersurilor de care 
fac uz în mod inconştient. Lucrarea îşi propune să ofere o analiză logică a demersurilor 
prin care mari maeştri ai cercetării naturii, ca Newton, Huyghens şi Faraday, au 
obţinut şi au impus în comunitatea ştiinţifică a vremii lor descoperirile care le-au 
asigurat un loc eminent în istoria ştiinţei. Autorul face o remarcă în cel mai înalt 
grad caracteristică pentru natura întreprinderii sale, menționând că faptele ştiinţifice pe 
care le prezintă trebuie considerate simple ilustrări ale unor principii generale. 
"Obiectivele unei teorii a cunoaşterii ştiinţifice la Mill sau Jevons, autori care 
prefigurează analiza logică a cunoaşterii ştiinţifice, pot fi enunțate în puţine 
cuvinte. Se urmăreşte elaborarea a ceea ce Mill numeşte „logica adevărului”, adică 
evidenţierea şi analiza inferenfelor care intervin în mod curent în verificarea sau 
controlul ipotezelor din ştiinţele inductive. Pentru Mill, metodele inductive sunt 
demersuri standard de formulare şi îndeosebi de verificare a ipotezelor care enunță 
corelaţii legice", iar problema fundamentului inferentelor inductive este socotită 
problema centrală a teoriei metodei ştiinţei. Imaginaţia si logica sunt în egală 
măsură importante pentru realizarea unor descoperiri ştiinţifice, dar numai studiul 
logicii descoperirii ar intra în sfera preocupărilor filosofice. Rezultatele cele mai 
importante pe care poate să le obțină logicianul ştiinţei ar fi reguli metodologice, 
prescriptii, recomandări si interdicții. În cazul cel mai bun, asemenea reguli îi pot 
ajuta pe cei ce practică cercetarea să se ferească de paşi gresifi sau să se orienteze 
mai bine. Filosofii cu aşteptări mai modeste, cei care vor crede că regulile 
metodologice pe care le propun ar putea contribui la optimizarea cercetării, vor 
sublinia cá ele reprezintă oricum o contribuţie la o mai bună înțelegere a rationalitátii 


B J, St. Mill, Mes mémoires, Paris, F. Alcan, 1894, p. 198. 
4 „gi ed d- St. Mill, Systéme de logique deductive et inductive, Paris, F. Alcan, 1896, P. 919. 
„Filosofia ştiinţei se compune din două părţi principale: metodele investigaţiei şi condiţiile 
dovezii. Unele indică căile prin care spiritul omenesc ajunge la concluzii, celelalte, moduri de a pune 
la încercare certitudinea lor" (J. St. Mill, Auguste Comte et le positivisme, Paris, F. Alcan, 1885, p. 55). 

„demersurilor care conduc la extinderea si aprofundarea cunoaşterii noastre. O 
asemenea înțelegere a sarcinilor şi obiectivelor logicii ştiinţei sau logicii cercetării 
va fi larg acceptată de cei mai reprezentativi dintre exponentii ei de mai târziu. 
Despre o orientare (sau reorientare) istoricá in teoria cunoasterii stiintifice s-a 
vorbit îndeosebi după apariţia lucrării lui Thomas Kuhn, Structura revoluțiilor 
ştiinţifice (1962). Kuhn însuşi îi vedea ca precursori ai acestei reorientări pe câţiva 
istorici ai ştiinţei cu interese filosofice, activi în prima jumătate sau la jumătatea 
„secolului XX: Emile Meyerson, Hélène Metzger, Annelise Maier, Alexandre 
Koyré. Cercetările istorice precum şi unele din generalizările acestor autori ar fi 
sugerat sau semnalat existența unor forme istorice distincte de viaţă ştiinţifică. În 
cuvintele lui Kuhn, ei au arătat „ce înseamnă a gândi ştiinţific într-o perioadă în 
care canoanele gândirii ştiinţifice erau foarte diferite de cele acceptate astăzi”!6, 
Dacă acceptăm o asemenea caracterizare a orientării istorice, vom fi indreptátiti să 
susţinem că ea a fost prefigurată deja în opera celui care a fost probabil primul 
istoric important al ştiinţelor naturii şi pionierul teoriei cunoaşterii ştiinţifice în 
prima jumătate a secolului al XIX-lea, englezul William Whewell. El formulează 
deja clar punctul de vedere caracteristic pentru o teorie a cunoaşterii ştiinţifice 
condusă şi orientată de interese autentic istorice, şi anume că evoluţia istorică a 
ştiinţei va trebui privită nu numai ca o acumulare de cunoştinţe, ci şi ca o 
schimbare a criteriilor rareori formulate explicit după care se conduc cercetătorii 
naturii în evaluarea inteligibilității si a bunei întemeieri a ideilor ştiinţifice. 
Asemenea schimbări, care marchează trecerea de la o formă istorică de viață 
ştiinţifică la alta, de la o mare tradiţie de cercetare a naturii la alta, îşi găsesc 
expresia în ceea ce istoricul englez H. Butterfield a numit, un secol mai târziu, o 
„schimbare a ochelarilor gândirii”. Expresia cea mai semnificativă a unor mutații 
de acest fel o constituie faptul că cei care inaugurează şi consacră o nouă tradiţie de 
cercetare vor putea să considere idei şi teorii ale cercetătorilor din alte epoci nu atât 
drept false, greşite, cât neinteligibile, greu de înțeles. Astfel, câteva generații după 
Galilei cercetătorii naturii nu mai puteau înţelege punctul de vedere al adversarilor 
acestuia, situaţi în tradiția filosofiei artistotelice a naturii. „Nu ne putem împiedica . 
să gândim - scrie Whewell - că a trebuit ca aceşti oameni să aibă intelectul deosebit 
de mărginit pentru a întâmpina dificultăţi în a admite ceea ce este clar şi simplu. 
Noi suntem convinşi în mod tacit că puşi în locul lor am fi fost mai isteti şi mai 
clarvăzători, că ne-am fi orientat mai bine si am fi acceptat de îndată adevărul.” 
Tentaţia de a judeca ideile şi teoriile ştiinţifice ale trecutului în lumina criteriilor de 
excelenţă ale prezentului este aproape irezistibilă. Whewell sugerează însă că va 
trebui să rezistăm acestei tentaţii pentru a putea câştiga o perspectivă cu adevărat 
istorică asupra evoluţiei gândirii ştiinţifice. Idei ştiinţifice abandonate au fost 
susținute de spirite tot atât de strălucite ca şi cele care au impus ideile acceptate astăzi. 
O asemenea perspectivă, care poate fi numită pe drept cuvânt istorică, isi 
pune amprenta asupra cátorva dintre temele abordate de Whewell. Autorul 


I6 Th. S. Kuhn, Structura revoluțiilor ştiinţifice, traducere de Radu J. Bogdan, Bucureşti, 
Humanitas, 1999, p. 58. 
7 W, Whewell, Novum Organon Renovatum, Paris, Libraire Philosophique J. Vrin, 1938, p. 9. 

Filosofiei ştiinţelor inductive se va distanța de tradiţia epistemologică empiristá 
britanicá care distingea net intre fapte de observatie si idei teoretice. El sublinia cá 
ceea ce cercetătorii care aparţin unei tradiții ştiinţifice recunosc drept date de 
observaţie reprezintă fapte în care idei deja familiare sunt în aşa fel încorporate 
încât existenţa lor ne scapă. Mai precis, ceea ce gânditorii de orientare empiristă 
caracterizează drept materie primă a cercetării ştiinţifice — faptele — este ceva 
impregnat de supozitii şi principii ce conferă contururi distinctive unei mari tradiții 
de cercetare. Faptele nu sunt, aşadar, „fundamentul ştiinţei”, ci un produs, un 
compositum, iar separarea faptelor brute de inferente si de interpretarea datelor nu 
este „doar dificilă”, ci „aproape imposibilă”! Delimitarea faptelor ştiinţifice de 
teorii este, prin urmare, întotdeauna relativă. Cercetătorii vorbesc adesea despre 
fapte, atunci când nu fac efortul de a distinge în țesătura lor idei care le sunt 
familiare, şi despre teorii, atunci când au examinat de la început anumite fapte, pe 
de o parte, şi anumite idei care le unifică, pe de altă parte, şi le-au legat apoi printr- 
un act conştient. 


Æ 


Consideratiile de până acum au urmărit evidențierea mai multor tipuri de 
interese care au generat si impulsionat preocupările de teorie a cunoaşterii 
ştiinţifice: interesul pentru orientarea cercetării, un interes care ia de cele mai multe 
ori forma unui examen critic al fundamentelor ştiinţei, interesul pentru analiza 
logică, formală, a demersurilor şi produselor cercetării ştiinţifice şi interesul 
propriu-zis istoric, acel interes care se exprimă deosebit de pregnant în 
considerarea istoriei științei teoretice a naturii ca succesiune a unor forme de viață 
ştiinţifică al căror profil este dat de reprezentări distincte cu privire la felurile: 
cercetării si la criteriile excelentei științifice. Ele au urmărit, de asemenea, să 
evidentieze influența orientărilor pe care le generează asemenea interese asupra 
constituirii si evoluției registrului tematic. Voi prezenta si caracteriza câteva 
direcții de dezvoltare a reflectiei filosofice asupra științei si a analizei cunoaşterii 
ştiinţifice în secolul care s-a încheiat pe aceste trei mari linii, acordând o atenţie 
deosebită noutátilor de ordin tematic. 

Schimbările profunde care au avut loc în fundamentele ştiinţelor naturii la 
începutul secolului trecut, cu deosebire elaborarea teoriei relativităţii şi a mecanicii 
cuantice, au stimulat puternic reflectia filosofică asupra obiectivelor şi căilor de 
dezvoltare ale cunoaşterii. Nevoile de orientare într-o situaţie cu totul nouă, 
situaţiile problematice care au favorizat promovarea unor idei ştiinţifice 
revoluţionare sunt printre factorii răspunzători de împrejurarea că minţile cele mai 
independente şi creatoare din lumea cercetării nu au putut ocoli asemenea 
preocupări. Albert Einstein socotea că, îndeosebi pentru acei cercetători a căror 
operă modifică cursul gândirii ştiinţifice, o reflecţie asupra felurilor cunoaşterii 
ştiinţifice şi asupra mijloacelor celor mai potrivite pentru a le atinge devine o 
nevoie presantă. Iar punctele de vedere spre care vor fi ei conduşi poartă amprenta 
puternică a propriilor experiențe si a învățămintelor pe care le-au desprins din 
evenimentele ştiinţifice ale epocii. 


18 Ibidem, p. 35-36. 

O foarte buná ilustrare o constituie relaxarea viziunii extrem de austere si 
restrictive potrivit căreia singurul obiectiv al teoretizării ştiinţifice îl constituie 
evidenţierea unor relaţii constante, invariante — legile ştiinţei — care ne dau 
posibilitatea să anticipăm şi să controlăm fenomenele accesibile observaţiei fizice. 
Se ştie că cercetările lui Einstein asupra mişcării browniene au deschis calea testării 
experimentale a ipotezelor privitoare la constituția atomară a substanţei materiale. 
Ele au arătat că există o trecere continuă de la corpuri direct accesibile observaţiei 
la particule indivizibile. Punctul de vedere că ipotezele asupra unor entități 
inaccesibile observaţiei sunt „ficțiuni“, ce pot avea doar o valoare euristică, s-a 
dovedit de nesusţinut. Revolutionarea fundamentelor gândirii fizice a favorizat 
formularea şi acceptarea unei noi reprezentări asupra obiectivelor cercetării 
ştiinţifice a naturii, o reprezentare care dizolvă opozitiile rigide dintre descriere Şi 
explicaţie, dintre predicfie (control) şi înțelegere, opoziții consacrate prin reflectiile 
filosofice ale unor oameni de stiintá din generatia anterioará ca Mach, Duhem sau 
Poincaré. Nu legea, ci teoria ştiinţifică devine acum conceptul central ín 
caracterizarea acestor obiective. Teorii fundamentale care au drept obiect totalitatea 
fenomenelor fizice, teorii de tipul teoriei relativităţii au evidenţiat noi mărimi 
invariante în raport cu diferite mişcări şi transformări fizice, precum şi relativitatea 
unor mărimi socotite până atunci drept absolute. Asemenea teorii schiţează o 
„imagine a lumii” (Weltbild). Formularea lor marchează trecerea de la o imagine a 
lumii la alta. Termenul folosit pentru caracterizarea semnificației apariţiei unor 
teorii ca relativitatea. şi mecanica cuantică, din punctul de vedere al imaginii 
noastre asupra lumii, a fost cel de ,rásturnare" (Umwălzung)”. Fizica, ştiinţa 
fundamentală a naturii, răspunde nevoii noastre de a înțelege şi oferă „bucuria 
înțelegerii” (Einstein invoca expresia amor Dei intellectualis a lui Spinoza.) 
Teoriile fundamentale satisfac într-o măsură cu atât mai mare nevoile de 
contemplare şi înțelegere ale spiritului cu cât ele reuşesc să cuprindă uriaşa 
varietate a fenomenelor şi legilor cunoscute într-un număr mai mic de concepte şi 
principii de un nivel tot mai înalt de generalitate. Înaintarea în această direcție face 
ca distanța dintre principiile teoriei, pe de o parte, faptele şi legile supuse direct 
controlului experienței, pe de altă parte, să devină tot mai mare. Teoriile 
fundamentale se înfăţişează astfel drept sisteme ipotetic-deductive. Câştigarea 
principiilor este rodul imaginaţiei creatoare a teoreticianului, iar stabilirea 
contactului lor cu rolul experienţei poate fi înfăptuită doar printr-un lung, şir de 
operații deductive. Teorii construite pe baza unor concepte şi principii diferite 
reprezintă descrieri distincte ale realității fizice; ele conturează imagini distincte ale 
lumii. Credinţa unora dintre creatorii noilor teorii era că structurile de adâncime ale 


?? Teoria restrânsă a relativităţii, bunăoară, a arătat că spațiul şi timpul, considerate mărimi absolute 
în fizica prerelativistă, sunt mărimi relative si a introdus viteza luminii ca o nouă constantă fizică. 

in conferințele sale despre fizica teoretică ţinute în Statele Unite, în primăvara anului 1909, 
Max Planck caracteriza însemnătatea principiului relativității în termenii următori: „Răsturnarea 
provocată de acest principiu în viziunea fizicii asupra lumii este comparabilă în ceea ce priveşte 
amploarea şi adâncimea doar cu introducerea sistemului copernican al lumii”. (apud A. Herman, 
Einstein, Minchen, Piper Verlag, 1994, p. 156). 


50 


lumii trebuie să fie simple din punct de vedere matematic. Excelenţa unei teorii 
care oferă o imagine a lumii va trebui, aşadar, judecată ținând seama nu numai de 
acordul consecinţelor derivate din principiile ei cu datele experienței ştiinţifice, ci 
şi de simplitatea logică şi frumuseţea matematică a structurilor ei de bază, de ceea 
ce Einstein numea „perfecțiunea internă a teoriei”. Intenţia practică, orientativă a 
unor asemenea consideraţii filosofice este evidentă. 

Începând din deceniul al treilea, interpretarea larg acceptată a mecanicii 
cuantice denumită „interpretarea standard” sau „interpretarea Şcolii de la Copenhaga” 
(N. Bohr, W. Pauli, W. Heisenberg) va genera si va întreține o dispută asupra 
fundamentelor ştiinţei exacte a naturii şi a orientării cercetării teoretice în fizică, o 
dispută susținută de reprezentări ireconciliabile asupra felurilor urmărite prin 
construcţia teoriilor: reprezentări empiriste sau pozitiviste, potrivit cărora teoriile 
sunt instrumente comode şi convenabile de organizare şi manipulare a experiențelor, 
respectiv reprezentări realiste care concep teoriile fundamentale drept descrieri tot 
mai adecvate ale unor structuri neaparente ale lumii, care există independent de 
cercetători. Susţinătorii primului punct de vedere apreciau că rostul teoriilor este să 
descrie şi să sistematizeze datele experienţei fizice, în timp ce oponenții lor 
susțineau că menirea construcțiilor teoretice este, înainte de toate, să descrie 
structuri proprii realității fizice ca atare. Altfel spus, teoriilor fizice fundamentale li 
se contesta sau, dimpotrivă, li se atribuia calitatea de imagini ale lumii. 

Din asemenea opțiuni rezultă o varietate de consecințe diferite şi reciproc 
incompatibile. Potrivit primului punct de vedere, o teorie nu poate fi infirmată de 
noile date ale experienţei; ea se poate dovedi doar insuficientă pentru descrierea 
unor noi fenomene. Teoriile succesive pot fi în egală măsură adevărate sau corecte, 
fiecare dintre ele în acele domenii ale experienței ştiinţifice în care conceptele lor 
“vor putea fi aplicate cu succes. O nouă teorie precizează domeniul de aplicare a 
vechii teorii, dar o lasă neatinsă, nu o înlocuieşte. Nu se poate spune că noua teorie 
este mai bună decât vechea teorie, că este superioară ei. Potrivit celui de-al doilea 
punct de vedere, pe care Einstein l-a apărat cu pasiune în controversele lui cu 
fizicienii care au elaborat şi susținut interpretarea Şcolii de la Copenhaga, o teorie 
fizică, în calitatea ei de descriere a realităţii fizice, de imagine a lumii, se poate 
dovedi, sub anumite aspecte, falsă. Noua teorie, care o contrazice şi o corectează 
pe cea anterioară, va putea fi calificată drept o mai bună aproximaţie a adevărului. 
În acest sens, ea va putea fi caracterizată drept un progres în cunoaşterea realității 
fizice chiar şi în acele domenii în care vechea teorie poate fi utilizată mai departe 
ca instrument de predicție?!. În forme diferite şi ca reacţie la provocări diferite, 
confruntarea dintre aceste două puncte de vedere asupra ţelurilor construcției 
teoretice în ştiinţa exactă continuă până în zilele noastre. 

Pe o linie de dezvoltare diferită de cea impulsionată de interese practice, de 
orientare, cercetarea cunoaşterii ştiinţifice devine în secolul XX o activitate 


?! Pentru o prezentare sistematică si o discuţie cuprinzătoare a opoziţiei dintre cele două puncte 
de vedere, vezi M. Flonta, Emergenfa principiului corespondenței şi problematica relaţiei dintre 
teorii fizice fundamentale, în C. Grecu, I. Lucica, Logică şi ontologie, Bucureşti, Editura Trei, 1999, 
îndeosebi p. 292—307. 

filosofică profesională. O contribuţie deosebită la consacrarea teoriei cunoaşterii 
ştiinţifice ca disciplină academică a adus mişcarea filosofică cunoscută sub numele 
de empirism logic. Obiectivele programatice ale mişcării au căpătat contururi clare 
deja în deceniile 3 şi 4 prin activitatea unor grupuri de filosofi şi cercetători din 
ştiinţele exacte, cum a fost Cercul de la Viena. Ulterior, personalități reprezentative 
ale mişcării, ca Rudolf Carnap, Hans Reichenbach, Philipp Frank, Carl Hempel sau 
Herbert Feigl, au reuşit să ocupe poziţii importante în lumea academică de limbă 
„engleză, în primul rând în Statele Unite, ceea ce i-a asigurat o audiență tot mai 
largă. Această mişcare cu intenţii reformatoare ambitioase şi explicit formulate a 
fost cunoscută şi sub denumirile pozitivism logic sau mişcare pentru unitatea 
ştiinţei. Expresia empirism logic s-a impus, totuşi, drept cea mai adecvată şi nu este 
lipsit de interes să vedem de ce. 
Termenul empirism desemnează aderenţa mişcării la o tradiție epistemologică. 
Cel puţin două teme par să fie esenţiale pentru caracterizarea acestei noi varietăţi a 
"epistemologiei empiriste. Prima este o reformulare a conceptului cunoaşterii cu 
valoare obiectivă. Delimitat în contrast cu trăirile (Erlebnisse), cu stările 
subiective, domeniul cunoasterii este restráns la cel al enunturilor intersubiectiv 
comunicabile si testabile. Pretenţiile enunfurilor şi teoriilor de a reprezenta 
cunoaştere nu se susțin dacă aceste enunturi şi teorii nu pot fi supuse, in principiu, 
controlului experienţei. Ştiinţele despre realitate, ştiinţele factuale, constituie, prin 
urmare, cunoaşterea prin excelenţă. Dimpotrivă, filosofia nu poate oferi în genere 
cunoaştere, şi cu atât mai puţin o cunoaştere superioară celei ştiinţifice. Noul 
empirism reprezintă, sub acest aspect, o contestare radicală a pretențiilor de 
cunoaştere ale metafizicii tradiționale. Abia odată cu câştigarea unei înțelegeri 
adecvate a exigențelor cunoaşterii obiective, o înțelegere pe care a făcut-o posibilă 
în primul rând dezvoltarea ştiinţei, am fi putut căpăta conştiinţa rostului şi menirii 
specifice a activităţii filosofice: analiza cadrelor conceptuale ale cunoaşterii şi 
gândirii în genere. A doua temă o constituie elaborarea punctului de vedere 
empirist asupra obiectivelor cunoaşterii, în speţă, ale cunoaşterii ştiinţifice. 
Singurul obiect accesibil cunoaşterii este experienţa înţeleasă ca totalitate a datelor 
furnizate de simțuri. Ştiinţa nu este o descriere a realităţii, dincolo de ceea ce este 
dat subiectului, ci „inventarea unui procedeu care este apt să facă ordine în 
experienţele noastre cu ajutorul unui sistem de semne iscusit ales Şi, prin aceasta, 
să uşureze dominarea lor practică. Adevărul nu poate fi căutat în afara 
experienţelor noastre; cercetarea nu are drept ţintă căutarea unei «realități ce stă 
într-o coajă de nucă», ci clădirea ştiinţei trebuie să fie ridicată pe experienţele 
însele şi numai pe temelia lor."22 Schimbarea reprezentărilor teoretice, înlocuirea 
unor teorii fizice cu altele nu constituie, din această perspectivă, evenimente 
dramatice. Căci numai experiențele - materia edificiului ştiinţific - constituie ceva 
stabil, în timp ce teoriile sunt caracterizate ca „instrumente ajutátoare."? Ceea ce ni 
se oferă este elaborarea sistematică a unui punct de vedere formulat deja în mod 


?2 Ph. Frank, Was bedeuten die gegenwärtigen physikalischen Theorien für die allgemeine 
Erkenntnislehre?, „Erkenntnis”, Bd. I, Heft 2-4, Leipzig, Felix Meiner Verlag, p. 134-135. 
23 Ibidem, p. 156. 

clar de către Mach, concepția instrumentalistá asupra obiectului si felului 
construcției teoretice în ştiinţă. Alături de consideraţii formulate de fizicienii 
aparținând grupului de la Copenhaga, această concepţie poate fi socotită fundalul 
controversei asupra realismului ştiinţific, o controversă care va ocupa un loc 
important în teoria cunoaşterii ştiinţifice în ultimele decenii ale secolului XX. 

În acord cu principiile deja enunțate, empiriştii logici au considerat că locul 
teoriei tradiţionale a cunoaşterii va trebui să fie luat de analiza cunoaşterii 
ştiinţifice. Care este însă obiectivul şi care sunt instrumentele unei asemenea 
analize? În răspunsul la această întrebare accentul va cădea pe termenul /ogic. 
Obiectul analizei îl constituie conceptele, enunţurile şi teoriile prin care sunt 
formulate, ordonate şi comunicate cunoştinţele, într-un cuvânt, limbajul ştiinţei. Iar 
instrumentele analizei sunt, în primul rând, rezultatele şi metodele logicii moderne. 
Teoria cunoaşterii ştiinţifice va fi concepută şi practicată ca logică a ştiinţei, ca 
analiză logică a limbajului ştiinţei, adică va fi logică aplicată. Rostul logicii ştiinţei 
este de a sprijini progresul cunoaşterii prin analiza fundamentelor ştiinţelor. Ea 
poate servi înaintării cunoaşterii ştiinţifice, atât prin clarificárile conceptuale pe 
care le oferă reconstrucţia logică, cât şi prin reducerea unui corp de cunoştinţe la o 
bază minimă de concepte şi enunturi fundamentale. Într-un articol intitulat Sarcina 
logicii ştiinţei, publicat în 1934, Carnap enumera câteva teme caracteristice ale noii 
discipline filosofice: determinarea naturii principiilor ştiinţei teoretice (sunt ele 
enunturi despre fapte sau convenții?), analiza consistenfei interne a teoriilor 
ştiinţifice, caracterizarea logică a termenilor de observaţie şi a termenilor teoretici, 
precum şi a relaţiei dintre aceşti termeni, analiza relațiilor logice dintre teorii 
coexistente sau succesive care ordonează fapte (experienţe), teorii ce prezintă zone 
semnificative de suprapunere. Importante probleme de logica ştiinţei au fost 
ridicate şi de programul fizicalist de unificare a ştiinţei, promovat de empirismul 
logic, un program al cărui obiectiv central era construcția tuturor ramurilor 
ştiinţelor despre natură, societate şi om pe o bază unitară, constituită din enunțuri 
intersubiectiv testabile. De la mijlocul secolului XX analiza logică a limbajului 
ştiinţei cultivată în tradiția empirismului logic s-a concentrat asupra analizei teoriei 
ştiinţifice ca sistem ipotetic-deductiv şi a relaţiei dintre limbajul de observaţie şi 
limbajul teoretic al ştiinţei. În acest cadru au fost propuse reconstructii logice ale 
unor concepte centrale pentru caracterizarea cunoaşterii ştiinţifice cum sunt 
modelul, legea şi explicaţia teoretică. O atenţie deosebită a fost acordată şi 
reconstrucției logice a demersului confirmării ipotezelor teoretice ca obiect al 
logicii inductive. lată o evaluare retrospectivă a insemnátátii unor asemenea 
activităţi: „Trebuie reținut că toate acestea sunt reconstrucție logică. Nu s-a 
intenţionat niciodată ca ele să fie o relatare asupra originii şi dezvoltării teoriilor 
ştiinţifice. (Aceasta este o sarcină pentru psihologi, sociologi si istorici ai ştiinţei.) 
Valoarea reconstrucției logice, aparent foarte artificiale, constă în distincția pe care 
ne îngăduie să o facem între chestiuni logico-matematice şi empirice ce pot fi 
formulate cu privire la teoria stiintificá.""* Nu este câtuşi de puţin surprinzător că 


24 H. Feigl, The Origin and Spirit of Logical Positivism, în P. Achinstein, St. F. Barker (Eds.), 
The Legacy of Logical Positivism, Baltimore, The John Hopkins Press, 1969, p. 17. 

această restrângere autoimpusá a preocupărilor teoriei cunoaşterii ştiinţifice la 
analiza limbajului ştiinţei cu mijloace formale a dat naştere la o diversitate de - 
reacții şi delimitări. Reorientarea istorică este, fără îndoială, cea mai radicală dintre 
ele. Au existat însă şi reacții mai moderate. 

Unele dintre acestea s-au produs chiar în cadrul a ceea ce putem numi 
orientarea formală în teoria cunoaşterii ştiinţifice, orientare desemnată de obicei în 
engleză prin expresia formal philosophy of science, iar in germană prin 
Wissenschafistheorie. În spiritul acestei orientări, sarcina filosofului constă, mai 
întâi, în producerea unor noi instrumente formale, precum şi în adoptarea şi 
aplicarea acestor instrumente pentru elaborarea unor noi metode de analiză formală 
a cunoaşterii ştiinţifice. Divergentele dintre autori reprezentativi pentru această 
orientare privesc adesea alegerea instrumentelor formale socotite adecvate pentru 
modelarea structurii, formelor şi demersurilor cunoaşterii ştiinţifice, precum şi a 
caracteristicilor formale ale evoluţiei acesteia. 

Două exemple pot ilustra asemenea opțiuni diferite şi programele de 
cercetare pe care le generează. Metoda elaborată de logicianul şi filosoful finlandez 
Jaakko Hintikka — metoda multimilor-model şi a constituentilor? — a contribuit la 
coagularea şcolii finlandeze de logică. Membrii acesteia au adus contribuții nu 
numai în semantică şi filosofia limbajului, ci şi în teoria cunoaşterii ştiinţifice. În 
concepţia lui Hintikka şi a elevilor săi, a continua tradiţia inaugurată de empirismul 
logic înseamnă a făuri instrumente logice tot mai puternice şi mai adecvate pentru 
înfăptuirea unor obiective de clarificare conceptuală prin modelări structurale. 
Acesta a fost şi punctul de vedere al promotorilor programului structuralist în 
filosofia ştiinţei. Liniile mari ale programului au fost trasate în lucrări ale lui 
Joseph Sneed şi Wolfgang Stegmüller din anii 1970-1980. Patrick Suppes, care a 
adus o contribuţie importantă la elaborarea aparatului formal utilizat în analiza 
structurilor teoriilor ştiinţifice de către elevul său Sneed, nu a aderat în mod formal 
la programul structuralist. Iniţiatorii programului structuralist au rămas credincioşi 
intenției fundamentale a empiriştilor logici: producerea şi adaptarea unor 
instrumente logico-matematice care să servească cát mai bine obiectivul 
evidenţierii structurii formale a demersurilor şi rezultatelor ştiinţei teoretice. 
Stegmüller a caracterizat abordarea structuralistă drept o reluare a proiectului 
carnapian al reconstrucției raţionale cu mijloace total diferite de cele logico- 
lingvistice. Acuzánd limitele instrumentelor pe care le oferă logica formalizată, în 
primul ránd logica predicatelor de ordinul 1, structuralistii au utilizat instrumente 
matematice precum cele oferite de teoria multimilor, teoria modelelor, topologie si 
teoria categoriilor. Ei sustin cá asemenea instrumente ráspund mult mai bine 
cerințelor analizei structurii teoriilor ştiinţelor factuale şi, în plus, permit abordarea 
aspectelor structurale ale dinamicii teoriilor ştiinţifice, aspecte care nu ar putea fi 
exprimate prin relaţii sintactice şi semantice? Această pretenție a rămas până 
astăzi controversată. 


— Sda delle ei El i ai 
?5 Pentru explicaţii, vezi studiul lui Radu J. Bogdan, Profil — Jaakko Hintikka, în Logicieni şi 
filosofi contemporani, Bucureşti, C.J.D.S.S., 1972, p. 33-53. 
2 Pentru familiarizarea cu programul structuralist şi principalele sale rezultate cititorul român 
poate utiliza, în afara lucrărilor lui Sneed si Stegmüller, amplele sinteze elaborate de Ilie Pârvu în 

Prin delimitare şi ca reacție față de orientările formale în teoria cunoaşterii 
ştiinţifice, orientări care se concentrează asupra reconstrucției structurii 
demersurilor şi produselor cercetării ştiinţifice, folosind instrumente şi metode 
logice şi matematice, au fost propuse teorii neformale ale cunoaşterii ştiinţifice. 
Autorii unor asemenea teorii au pornit de la presupunerea că țelul care trebuie 
urmărit este elaborarea unei reprezentări coerente asupra rationalitátii cercetării 
ştiinţifice, asupra a ceea ce o distinge şi o particularizează ca activitate intelectuală 
creatoare. Pentru a atinge acest tel nu ar fi necesare instrumente formale deosebit 
de pretenţioase şi complicate. Rationalitatea cercetării ştiinţifice, ca şi raționalitatea 
oricărei activități omeneşti constă în alegerea şi utilizarea mijloacelor celor mai 
adecvate pentru atingerea anumitor obiective. Or, dacă admitem că obiectivele 
cercetării ştiinţifice sunt extinderea şi adâncirea cunoaşterii, sporirea capacităţii ei 
explicative si predictive, unificarea crescândă a cunoştinţelor s.a.m.d., atunci 
raționalitatea ei se va exprima în acele evaluări şi decizii ale oamenilor de ştiinţă 
care vor fi de natură să favorizeze înfăptuirea lor. Asemenea evaluări şi decizii au 
fost caracterizate drept metodologice, iar teoriile rationalitátii ştiinţifice drept teorii 
ale metodei ştiinţei sau metodologii. O construcţie exemplară de acest tip este 
teoria metodei ştiinţei expusă de Karl R. Popper în Logica cercetării şi în alte 
lucrări. Teoria metodei ştiinţei a lui Popper are un pronunţat caracter normativ. Ea 
ni se înfăţişează ca un ansamblu de reguli metodologice, de prescripţii, 
recomandări şi interdicții formulate prin raportare la o opţiune privitoare la țelul 
suprem al cunoaşterii ştiinţifice. Prescriptii cum ar fi Formulează ipoteze cât mai 
îndrăznețe şi supune-le unei testări cát mai severe!, Încearcă să infirmi orice idee 
ştiinţifică acceptată pentru a descoperi şi a înlătura erori!, Evită ipoteze ad-hoc! 
sunt socotite cerinţe universale ale rationalitátii ştiinţifice. Popper credea că 
respectarea lor de către cercetători ar fi în măsură să contribuie la creşterea 
randamentului muncii lor. Popperienii dizidenti, ca Imre Lakatos, nu au împărtăşit 
acest punct de vedere cu privire la rosturile unei teorii asupra raţionalității 
ştiinţifice. Lakatos va susţine că o teorie a metodei ştiinţei nu trebuie să-şi propună 
să prescrie, să-i înveţe pe cercetători ce trebuie să facă, ci să dezvăluie 
raționalitatea inerentá practicii cercetării, evaluărilor şi deciziilor elitei ştiinţifice în 
discipline mature, în primul rând în ştiinţa exactă a naturii. Spre deosebire de teoria 
lui Popper, teoria lui asupra rationalitátii ştiinţifice nu este o teorie cu intenție 
perspectivă, ci una cu intenţie descriptiv-explicativà^. Lakatos susține cá 
teoreticianul ştiinţei va trebui să pornească nu de la o reprezentare idealizată cu 
privire la obiectivele cercetării, ci de la realităţile vieţii ştiinţifice. S-a putut însă 
arăta că el obişnuieşte să selectioneze şi să interpreteze episoade din istoria ştiinţei 
pentru a ilustra principiile unei metodologii elaborate în mod precumpănitor pe 
vaza unor considerații abstracte. Există temeiuri pentru a pune la îndoială pretenţia 
unor teorii ale rationalitátii ştiinţifice, cum este cea formulată de Lakatos, că ele se 


cei fă ti quT | m In WR Da i e zei a abia În e ep il i UL cL 
cărţile sale Teoria ştiinţifică, Bucureşti, Editura Ştiinţifică şi Enciclopedică, 1981 şi Introducere în 
epistemologie, Bucureşti, Editura Ştiinţifi că şi Enciclopedică, 1984. 

7 Pentru această distincție şi o caracterizare din diferite puncte de vedere a teoriilor 
raționalității ştiinţifice, vezi M. Flonta, Reprezentări alternative asupra rafionalitáfii ştiinţifice, in 
M. Flonta, Imagini ale ştiinţei, Bucureşti, Editura Academiei Române, 1994. 

sprijiná in mod ferm pe cunoasterea realitátilor vieţii ştiinţifice, aşa cum ni le 
“înfăţişează cercetările de istoria ştiinţei, precum şi observarea practicii ştiinţifice 
actuale. Iniţiatorii reorientării istorice în teoria cunoaşterii ştiinţifice îşi propun să 


ia în serios tocmai această exigență. | 

„ Reorientarea istorică capătă contururi clare abia pe acel fundal contrastant pe 
care îl oferă teorii ale rationalitátii ştiinţifice cum sunt cele înfăţişate mai sus. 
Aceste teorii se sprijină pe supoziţia, acceptată drept neproblematică, că telurile 
cunoaşterii ştiinţifice, precum şi regulile de conduită care sunt în mod tipic 
adecvate pentru înfăptuirea lor ar fi universale, istoric invariante. Cunoaşterea ar 
avansa prin activități care sunt în acord cu cerinţe ale rationalitàtii ştiinţifice dictate 
de criterii atemporale. În acest sens, progresul ştiinţific ar fi pronunţat cumulativ. 
Prin raportare la asemenea cerinţe şi criterii, care constituie substanţa unei teorii a 
metodei ştiinţifice, acţiunile şi deciziile cercetătorilor, ale elitei unei discipline 
ştiinţifice ar putea fi calificate drept raționale sau iraționale, de natură să 
favorizeze sau să stânjenească înaintarea cunoaşterii. Cele dintâi ar putea fi 
explicate prin raportare la standarde de raționalitate științifică, celelalte, ca 
încălcări ale acestor standarde prin factori externi de natură psihologică şi 
sociologică, cum ar fi angajamente ideologice sau politice, prejudecăţi religioase, 
idiosincrasii personale sau de grup. Există, prin urmare, o istorie internă şi o istorie 
externă a ştiinţei, aşa cum afirmă Lakatos, şi fiecare teorie a metodei ştiinţei ne 
îngăduie să trasăm o graniţă relativ clară între ele25. Cercetarea ştiinţifică ni se 
înfăţişează astfel ca o activitate condusă de reguli universale, imuabile. Se lasă să 
se înțeleagă că, spre deosebire de alte comunități omeneşti, comunitățile ştiinţifice 
nu şi-au schimbat de-a lungul timpului telurile, valorile şi standardele de excelenţă. 

Teoria formulată de Kuhn în mult discutata lui carte, Structura revoluțiilor 

ştiinţifice, denunță explicit sau tacit asemenea supozitii ca reprezentări idealizante, 
drastic simplificatoare, neconforme cu realitățile vieţii ştiinţifice pe care le 
„dezvăluie rezultatele unor cercetări conştiincioase de istorie a ştiinţei. În domenii 
ale ştiinţei naturii care au atins nivelul maturității, cercetătorii se orientează şi se 
conduc în activitatea lor curentă după realizări ştiinţifice exemplare, numite 
paradigme. Ca modele de practică ştiinţifică, înțeleasă drept formulare şi rezolvare 
de probleme de un anumit gen, paradigmele încorporează supozitii cu privire la 
natura realității ce constituie obiectul cercetării, indicaţii cu privire la 
caracteristicile problemelor ştiinţifice promițătoare şi presante, precum şi cu privire 
la soluţiile acceptabile. Toate acestea reprezintă o parte a cunoaşterii tacite cuprinse 
în paradigme. Cercetătorii calificaţi realizează un consens cuprinzător nu pe baza 
aplicării presupuselor cerinţe ale unei metode universale a ştiinţei, ci prin însuşirea 
aceloraşi paradigme ca bază a activităţii lor profesionale. Grupul disciplinar, grupul 
care lucrează pe baza aceloraşi paradigme, este instanța supremă de decizie în 
chestiuni ce privesc orientarea cercetării, validarea unor judecăţi şi decizii 
profesionale. Bazele consensului cuprinzător între membrii unui grup disciplinar 
ale căror cercetări sunt conduse de aceleaşi paradigme îl constituie experiențe 
—— T c nne 


28 Vezi I. Lakatos, History of Science and its Rational Reconstructióris, in R. Buck, R. S. Cohen 
(Eds.), Boston Studies in the Philosophy of Science, vol. 8, Dordrecht, D. Reidel, 1971. 

impártágite în comun, şi nu criterii si reguli generale. Revolutiile ştiinţifice, ca 
schimbări ale paradigmelor, marchează discontinuități accentuate în evoluţia unei 
ştiinţe mature. Ele aduc noutăți semnificative în ceea ce priveşte aplicarea 
expresiilor limbajului la descrierea obiectelor cercetării, formularea problemelor de 
cercetare, evaluarea insemnátátii lor relative şi a soluţiilor propuse. Recunoaşterea 
unor asemenea discontinuități face necesară reconsiderarea reprezentărilor curente 
asupra comparabilitátii tradiţiilor de cercetare succesive dintr-o anumită disciplină 
şi asupra progresului ştiinţific. 

Teme şi puncte de vedere în egală măsură ilustrative pentru reorientarea 
istorică în teoria cunoaşterii ştiinţifice au fost formulate de Stephen E. Toulmin. Pe 
baza unei interpretări originale a informaţiilor istorice, Toulmin distinge mari 
tradiţii ştiinţifice caracterizate prin adaptarea unor idealuri la cerințele pe care 
trebuie să le satisfacă o explicaţie teoretică satisfăcătoare. Asemenea reprezentări 
determină forma problemelor ştiinţifice caracteristice pentru o tradiție de cercetare. 
Inovația conceptuală şi selecţia conceptelor are loc sub presiunea nevoii de a găsi 
soluţii acceptabile la problemele recunoscute într-o asemenea tradiție. Prin inovaţie 
conceptuală şi selecție a conceptelor se încearcă dezvoltarea capacităților 
explicative în vederea satisfacerii unor idealuri explicative specifice. Ideile 
preconcepute asupra ordinii naturale şi idealurile explicative care li se asociază 
constituie cadrele a priori în care sunt formulate problemele ştiinţifice şi sunt 
stabilite faptele ştiinţifice. Faptele decid asupra răspunsurilor pe care le primesc 
întrebările cercetătorilor, dar acele cerinţe pe care le implică adoptarea anumitor 
idealuri de ordine naturală determină atât modul cum întreabă cercetătorul, cât şi 
ceea ce întreabă el. Opțiunile prin care se conturează cadrul general în care se 
mişcă o tradiție de cercetare a naturii nu sunt sub controlul faptelor în acelaşi fel şi 
soluţiile ipotetice ale unor probleme ştiinţifice formulate în acest cadru. Ele nu pot 
fi calificate drept adevărate sau false, corecte sau incorecte. Decizia de a le adopta 
sau schimba este dictată de considerente de fertilitate şi euristice, adică de 
considerații pragmatice. 

Dincolo de importante deosebiri, teoriile lui Kuhn şi Toulmin asupra naturii 
şi dezvoltării în timp a cunoaşterii ştiinţifice conţin teme şi concluzii convergente. 
Istoria gândirii ştiinţifice este înfăţişată ca o succesiune de forme de viaţă ştiinţifică 
separate prin reprezentări distincte asupra naturii fenomenelor cercetate, asupra 
felurilor cercetării, asupra caracteristicilor problemelor ştiinţifice legitime si 
importante şi a condiţiilor pe care trebuie să le satisfacă soluţiile acestora. 
Cercetarea naturii se desfăşoară prin urmare în cadre care nu au numai 
caracteristici universale, ci şi determinări istorice specifice. Aceste cadre constituie 
condiţii a priori ale unei tradiţii de cercetare. În acest sens abordarea istorică a 
cunoaşterii stiintifi ce va fi caracterizată drept una /ranscendentală. Ín una dintre 
ultimele sale scrieri, Kuhn va caracteriza pozitia sa filosoficá ca fiind cea a unui 
kantianism rectificat sau relativizat. Distinctia dintre acumularea cunoştinţelor in 
cadre date şi schimbarea cadrelor este socotită esenţială pentru o înţelegere 
adecvată a evoluţiei gândirii ştiinţifice. Acele cadre ce delimitează forme distincte 
de viață ştiinţifică sunt doar partial comparabile. Reprezentări venerabile asupra 
progresului ştiinţific vor trebui reexaminate. Ceea ce constituie o comportare 

rațională sau iraţională, o decizie legitimă sau neîntemeiată pentru oameni de 
ştiinţă care trăiesc şi lucrează într-o mare tradiţie de cercetare nu va putea fi stabilit 
prin simpla aplicare a unor norme de raționalitate ştiinţifică presupuse a fi 
universale şi atemporale. Indicaţii demne de încredere în această privinţă vor putea 
fi obținute doar prin studiul comunităților ştiinţifice, al educaţiei şi comunicării 
ştiinţifice, al modului cum se realizează consensul cercetătorilor. În acest sens, 
distincția rigidă dintre o teorie a metodei ştiinţei şi studiul aspectelor sociologice şi 
psihologice ale vieții ştiinţifice, distincţie consacrată de teorii standard ale 
raționalității ştiinţifice, va fi respinsă. | 

Cáteva sumare evaluári si consideratii finale. Controversa dintre sustinátorii 
şi criticii concepției realiste asupra ştiinţei teoretice a continuat cu intensitate 
sporită în ultimele decenii. Cele mai importante puncte de vedere formulate 
evidențiază o articulare tot mai complexă şi o nuantare crescândă a problematicii 
realismului ştiinţific”. Unii autori, care exprimă rezerve față de realism pe temeiul 
ingredientelor sale metafizice, denunţă îngustimile empirismului şi resping 
relativismul ca poziţie ce nu poate fi conciliată cu obiectivitatea cunoaşterii 
ştiinţifice, înclină spre un punct de vedere pragmatic care sustine tendințe de 
naturalizare a teoriei cunoaşterii ştiinţifice“. O poziţie sceptică extremă este 
atitudinea ontologică naturală”, care poate fi înțeleasă ca o renunțare la orice 
încercări de a formula interpretări filosofice generale ale semnificației şi valorii 
teoriilor ştiinţifice. Un scepticism mai mult tacit cu privire la posibilitatea. unei 
teorii generale a cunoaşterii ştiinţifice se exprimă în tendinţa tot mai evidentă a 
profesioniştilor de a acorda prioritate preocupărilor mai specializate pentru analiza 
fundamentelor marilor ramuri ale ştiinţei. 


? Vezi îndeosebi N. Cartwright, How the Laws of Physics Lie, Oxford, 1983, si I. Hacking, 
Representing and Intervening, Cambridge, 1983. 
? Vezi, in acest sens, L. Laudan, Science and Relativism. Some Key Controversies in the 
Philosophy of Science, Chicago, 1990, si Ph. Kitcher, The Advancement of Science, Oxford, 1993. 
! A. Fine, The Natural Ontological Attitude, in J. Leplin (ed.), Scientific Realism, Berkeley, 
University of California Press, 1984. 

„ANALIZA INFINITULUI": DE LA „FUNDAMENTELE 
METAFIZICE” LA „FUNDAMENTELE LOGICE”* 


ILIE PÂRVU 


Infinitul a fost introdus şi utilizat multă vreme în matematică, în calculul 
diferenţial şi integral, sub forma infinitului mic, a infinitezimalilor. Vom analiza în 
continuare principalele etape şi modalități de justificare a operării cu infinitul în 
această disciplină de bază a matematicii. 

„De la sfârşitul secolului al XVII-lea şi până la mijlocul secolului al XIX-lea 
— scrie A. Robinson —, fundamentele calculului diferenţial si integral au fost 
controversate. Deşi mulţi cercetători din domeniul matematicii cunosc acest fapt, ei 
tind să considere discuţiile care s-au desfăşurat în această perioadă ca argumente 
asupra detaliilor logice, începând de la ideile logic vagi (Newton) sau nesustenabile 
(Leibniz) la metodele lui Cauchy şi Weierstrass care corespund standardelor 
moderne de rigoare. Cu toate acestea, un studiu mai atent al istoriei problemei ne 
pune în evidenţă faptul că cei care au luat parte la acest dialog au fost determinaţi 
sau influenţaţi frecvent de atitudini filosofice fundamentale. Pentru ei, problema 
fundamentelor calculului era în mare măsură o problemă filosofică la fel cum 
problema fundamentelor teoriei mulțimilor este considerată în vremea noastră ca 
una filosofică nu doar tehnică.” 

Acest text deschide studiul lui A. Robinson, The Metaphysics of the Calculus, 
în care autorul şi-a propus „să descrie şi să analizeze interacțiunea ideilor filosofice 
şi tehnice în cadrul câtorva faze semnificative din evoluţia calculului”, pornind de 
la noile standarde şi deschideri conceptuale pe care i le oferea muncii de 
reconstrucție istorică „analiza nonstandard ci un calcul viabil al infinitezi-malilor". 
Acest background conceptual i-a permis lui Robinson sá ofere o apreciere mai 
corectá a unor teorii din istoria analizei matematice. Perspectiva lui Robinson a 
trezit multe comentarii, indeosebi ideea sa cá analiza non-standard ar reprezenta o 
reconstrucţie şi o justificare rațională a concepției leibniziene asupra infinitezimalilor. 
Vom încerca în continuare să examinăm această interacțiune dintre matematică şi - 
filosofie în justificarea şi fundarea introducerii şi operării cu infinitul în calculul 
diferenţial, propunând completarea cu un moment important a expunerilor standard 


* Textul de faţă reprezintă un capitol al volumului /nfinitul şi infinitatea lumii, al aceluiaşi 
autor, volum apărut la Editura Politică, 1985, şi reeditat ulterior. 
! A. Robinson, The Metaphisics of the Calculus, în I. Lakatos (ed.), Problems in the 
Philosophy of Mathematics, North-Holland, Amsterdam, 1967, p. 28. 
Ibidem. 


ale istoriei matematicii, construind în acest fel un cadru de analiză mai cuprinzător 
pentru evaluarea generală a semnificației epistemologice a conceptului infinitului. 
Vom distinge în istoria ştiinţifică şi filosofică a calculului trei etape importante: 
prima, cuprinzând iniţierea — prin Leibniz şi Newton — şi evoluția conceptelor 
calculului infinitezimal până la mijlocul secolului al XIX-lea; ei îi corespunde, în 
plan filosofic, tentativa de elaborare a unor „fundamente metafizice”, de „justificare a 
realității” conceptelor analizei; a doua etapă, iniţiată de Cauchy şi cuprinzând 
operele lui Bolzano, Weierstrass, Dedekind şi Cantor, constituie „mişcarea critică” 
din matematică; ea a „rigorizat” calculul diferenţial şi integral, justificându-i 
conceptele şi operațiile prin teoria numerelor; această etapă se încheie în general la 
sfârşitul secolului trecut, prilejuindu-i lui H. Poincaré (în cadrul Congresului 
mondial al Matematicienilor din 1900) două afirmaţii caracteristice: „matematica a 
fost aritmetizată” şi (pe această bază) „se poate spune că astăzi a fost atinsă 
rigoarea absolută”; pe planul fundamentelor filosofice, acestei etape îi corespunde 
„Justificarea transcendentală” sau „critica epistemologică” a „analizei infinitului”, 
inițiată de Kant, dezvoltată în detaliu de H. Cohen, P. Natorp şi E. Cassirer, având 
ca obiectiv dovedirea semnificației constitutive", „realizante” a „infinitezimalilor”; în 
fine, etapa contemporană cunoaşte o diversitate de dezvoltări tehnice şi programe 
fundationale ale calculului, justificarea infinitului echivalánd, in cele mai influente 
orientári, cu edificarea unor „fundamente logice” a căror sarcină nu mai este să 
demonstreze „realitatea” „infinitului” sau rolul lui în construcția conceptului de 
„natură” sau de materie” al fizicii matematice; ele nu-şi propun să introducă noi 
entități matematice, ci noi scheme deductive. | 

Aceste trei modalități fundamentale de justificare a infinitezimalilor 
corespund la trei nivele diferite de abstracție în construcția si reconstrucția 
conceptelor matematice, care permit interpretări diferite ale semnificației 
epistemologice a conceptului infinitului. Într-o scrisoare celebră către Varignon, 
referindu-se la o lucrare a sa în care apărea calculul diferențial, Leibniz spune: 
„Intenţia mea a fost totuşi să arăt că nu este necesar să facem ca analiza matematică 
să depindă de dispute metafizice.” O asemenea aserțiune, pe care într-o formă 
aproape identică o întâlnim si la Lagrange, departe de a constitui o expresie a 
pozitivismului întemeietorilor calculului, ne indică mai degrabă grija si neliniştea 
filosofică produse de modul în care conceptele fundamentale ale acestei ramuri a 
cunoaşterii matematice au fost formulate, de modul în care a fost introdusă ŞI 
operationalizatá ideea infinitului mic. Si ea ne indicá, poate vizionar, destinul sau 
directia unei evolufii pe termen lung a conceptualizării matematice a infinitului, 
eliberarea ei treptată de „metafizică” — în sensul unei ontologii matematice 
„realiste”, generate de un tip de experiență matematică cu obiecții ce reprezentau 
idealizări imediate sau abstracții de prim nivel. Cum rezultă din istoria analizei 
matematice, asimilarea într-un context operaţional a ideii infinitului şi modificarea 
ae a Dee E LE = me aie 

3 Vezi H. Poincaré, La Valeur de la Science, Flammarion, Paris, 1906, p. 23. 

^ Leibniz an Varignom (2 Febr. 1702), in G. W. Leibniz, Hauptschriflen zür Grundlegung der 


Philosophie, übersetzt von A. Buchenau, herausgegeben von E. Cassirer, Band I, F. Meiner, Leipzig, 
1924, p. 97. 

opticii filosofice asupra ei vor fi în primul rând o consecință a unor modificări in 
tipul şi nivelul abstractiei matematice, în eliberarea ei de intuiţiile. fizice care o 
ghidau şi justificau până acum, în recunoaşterea libertăţii de creaţie sau construcția 
gândirii, pe care Cantor o va proclama drept „esență” a matematicii. Acest drum va 
fi însă extrem de lung, marcat în prima sa parte de o preocupare stăruitoare de 
„justificare” prin argumente metafizice a introducerii noilor concepte ale calculului. 

Nevoia unor „fundamente metafizice” ale calculului a fost puternic resimţită 
în tot cursul secolului al XVIII-lea, Leibniz însuşi elaboránd o lucrare intitulată 
Principiile metafizice ale matematicii (Initia Rerum Mathematicarum Metaphysica), a 
cărei intenţie era să subsumeze analiza matematică unei „arte a analizei mai 
cuprinzătoare”, care-i oferă şi justifică metodele în toată completitudinea şi 
peneralitatea lor ca o veritabilă „teorie a categoriilor”; aici se definesc spațiul si 
timpul, cantitatea, calitatea, egalitatea, asemănarea, omogenitatea, partea şi 
întregul, continuitatea, mişcarea, dimensiunea, divizibilitatea infinită etc. În acest 
context, Leibniz încearcă, de asemenea, să demonstreze că „întreaga algebră nu 
este decât o aplicare a combinatoricii la cantitate, o aplicare a doctrinei abstracte a 
formelor sau a caracteristicii universale, care aparţine metafizicii””. 

Introducerea infinitezimalilor a fost justificată de Leibniz în mai multe 
modalități. Mai întâi, în lucrările în care el a dat prima expunere a metodei 
infinitezimale (Noua metodă de determinare a maximelor, minimelor, precum şi a 
tangentelor... şi un mod de calcul referitor la acestea, „Acta eruditorum”, Leipzig, 
1684) şi în cele care au urmat imediat, Leibniz a acordat atenţia principală utilizării 
şi aplicaţiilor noului calcul, sublinierii avantajelor față de metodele anterioare. Mai 
târziu însă, în urma controverselor genererate de noul calcul, Leibniz a încercat să- 
1 fundamenteze şi justifice principial şi să-i traseze originile istorice. O direcţie a 
constat în sublinierea analogiei formale a calculului infinitezimal cu calculul 
algebric obişnuit. În lucrarea sa Justificarea calculului infinitezimal prin calculul 
algebric obişnuit (1702), Leibniz scrie: „Astfel, se întâlnesc încă în calculul 
algebric obişnuit urmele calculului transcendent al diferențelor, precum şi aceleaşi 
particularităţi care şochează pe unii savanți.” În acelaşi text însă, Leibniz încearcă 
să fundeze metodele calculului şi prin apel la „legea continuității”, care ar justifica, 
prin analogie cu mărimile geometrice continue, introducerea mărimilor 
infinitezimale, de unde afirmaţia asupra asemănării cu „metoda lui Arhimede” care 
era doar mai complicată şi indirectă, deşi avea acelaşi fundament. Dacă urmărim să 
păsim o explicaţie generală a semnificației infitezimalilor, va trebui să remarcăm 
prezenţa unei explicații „în sens popular” şi a unei interpretări „în sens strict”. In a 
doua variantă, Leibniz pare a fi de acord cu cei care n-au văzut în calculul 
diferenţial decât o „metodă de aproximare”, un „expedient destinat prescurtării 
calculului”, asemănător „metodei exhaustiei” a  anticilor, având un sens 
preponderent euristic. Dinn această perspectivă, Leibniz afirmă adesea că înțelege 
prin infinit doar „incomparabilu!l”, adică un concept relativ, a cărui semnificaţie 


$ Metaphysische Anfangsgründe der Mathematik, în Hauptschrifien zür Grundlegung der 
Philosophie, I, p. 62. 
Ibidem, p. 103. 

depinde de context si de natura problemei; astfel, infinitezimalii devin „mărimile 
"incomparabil de mici” care „trebuie să fie atât de mici cât trebuie pentru ca eroarea 
să fie mai mică decât eroarea dată, astfel încât [această metodă] nu diferă de stilul 
lui Arhimede decât în expresiile care sunt mai directe în metoda noastră şi mai 
conforme artei invenţiei”. Cantitátile infinitezimale, luate în acest sens comparativ 
(înţelese ca „practic neglijabile” în raport cu altele), „nu sunt câtuşi de puţin 
constante şi determinate”; ca urmare, nu trebuie să afirmăm că „există în natură 
linii care sunt, în raport cu cele obişnuite ale noastre, riguros infinit de mici... 
Aşadar, de liniile infinite şi infinit de mici — chiar dacă nu le admitem cu 
rigurozitate metafizică şi ca lucruri reale — ne putem totuşi servi, fără îndoială, ca 
de noțiunile ideale prin care se prescurtează raționamentul (le raisonnement), la fel 
cu aşa-zisele rădăcini imaginare din analiza obişnuită, cum este, de exemplu, V2. 
Chiar dacá acestea pot fi denumite si imaginare, ele sunt totuşi utile şi uneori chiar 
indispensabile, pentru a exprima in mod analitic mărimi reale. ”? fex Aft 

„Leibniz nu rămâne însă la această justificare operaţională, afirmând despre 
aceste concepte: „ele servesc calculului si au temeiuri în realitate.” Explicaţia 
riguroasă nu trebuie să ducă la „degradarea ştiinţei infinitului”, la reducerea 
infinitezimalilor la simple ,fictiuni". Pentru a înțelege natura lor, dincolo de 
acceptarea utilității lor, Leibniz crede necesară argumentarea „întemeierii lor în 
realitate”. Este necesară astfel o „interpretare metafizică”, prin care să înţelegem 
natura ultimă a acestor „ficțiuni bine fundate”, o explicaţie autentică fiind oferită, 
după Leibniz, doar de o „demonstrație posedând certitudine metafizică”, nu doar de 
una (de genul luării în consideraţie a eficacitátii şi utilității practice) care ne-ar 
produce doar o „certitudine morală”. În această perspectivă, Leibniz intenţiona să 
prezinte o argumentare pe baza căreia să se poată spune că „infinitul şi infinitul mic 
sunt atât de puternic fundamentate încât toate rezultatele din geometrie, ba chiar 
toate rezultatele din natură se comportă ca şi cum ambele ar fi realități perfecte”!0, 
„Dovada metafizică” este oferită — după Leibniz — de încadrarea procedeelor 
matematicii infinitezimale într-o doctrină a. principiilor şi a categoriilor. Dintre 
acestea, legea continuității (care, în fizică, serveşte ca „principiu pentru 
descoperirea unor noi adevăruri şi, în acelaşi timp, ca eminentă piatră de încercare 


———————————————— 


7 Mémoire de M. G. G. Leibnitz touchant son sentiment sur le Calcul différentiel, „Journal de 
Trévouy", 1701, după Mathematische Schrifien, Ed. C. I. Gerhardt, Band V, 1858, p. 350. 

* Leibniz către Varignon, 2 Febr. 1702, in Hauptscrifien, 1, p. 98-99. Într-o scrisoare către 
Dangicourt din 11 sept. 1716, Leibniz scrie: „Eu le-am mărturisit că nu cred că există mărimi în mod 
veritabil infinite, nici veritabil infinitezimale, că ele sunt ficțiuni, dar ficțiuni utile pentru prescurtare 
şi pentru a vorbi general” (Opera omnia, ed. L. Dutens, vol. 3, 1789, p. 499). Cea mai categorică 
negare a realității directe a infinitezimalilor o formulează Leibniz în corespondența cu Jean Bernoulli, 
care admitea existența unor mărimi infinit mici: „În ce priveşte membrii infinitezimali, eu nu cred 
doar că noi nu putem accede-ta ei, dar şi că ei nu există în natură, adică nici nu sunt posibili; căci dacă 
am admite numai posibilitatea lor, ar trebui — cum s-a spus — să admit şi existenţa lor” (Leibniz an 
Bernoulli, 18 Nov. 1698, în Hauptschrifien, 1, p. 375.) 

? Leibniz, Despre modul de a distinge fenomenele reale de cele imaginare, in Opere filosofice, 
vol. 1, p. 498. 


? Leibniz an Varignon, 2 febr. 1702, in Hauptschrifien, |, p. 100. 

pentru judecarea multor reguli care se formulează în acest domeniu"!), formulată 


de Leibniz mai general prin asertiunea: „repausul poate fi privit ca o mişcare infinit 
de mică, adică echivalentă cu un subgen al opusului său, suprapunerea a două 
puncte ca o distanță infinit de mică între ele, egalitatea ca un caz limită al 
inegalitátii etc." Generalitatea acestui principiu!” este afirmată de Leibniz ca o 
idee de natură metafizică: „După mine, totul este legat în Univers, în virtutea 
temeiurilor de ordin metafizic, aşa încât totdeauna prezentul conţine în sânul său 
viitorul, şi nicio stare dată nu se poate explica în chip natural decât prin starea care 
o precede imediat. Dacă se neagă aceasta, atunci lumea va avea hiaturi, ceea ce 
răstoarnă principiul mare al raţiunii suficiente... Continuitatea fiind aşadar un 
requisitum necesar!*, un caracter distinctiv al adevăratelor legi ale comunicării 
mişcării, putem pune oare la îndoială faptul că toate fenomenele îi sunt supuse, că 
ele nu sunt adică explicate în mod inteligibil decât prin mijlocirea adevăratelor 
Legi ale Comunicării mişcării? ^" 

Acest principiu permite introducerea şi utilizarea infinitului . mic în 
matematică, întrucât el garantează faptul că „regulile finitului îşi menţin 
valabilitatea în infinit, ca şi cum ar exista atomi — adică elemente ale naturii de 
mărime fixă dată —, deşi nu acesta este cazul din cauza împărțirii reale, neîngrădite 
a materiei, şi invers, regulile infinitului sunt valabile pentru finit, ca şi cum ar 
exista infiniti mici metafizici, deşi în realitate nu avem nevoie de ei şi împărţirea 
materiei nu ajunge niciodată la astfel de particule infinit de mici.” 

Leibniz nu era aşadar satisfăcut de un răspuns pragmatic” cu privire la 
acceptarea infinitezimalilor; aceştia, deşi ,fictiuni", au un fundamentum in re, şi 
tocmai invocarea acestuia explică utilitatea lor. „Perfecţionarea analizei 
transcendentelor sau a geometriei unde intră considerarea unui infinit anumit va fi 
fără îndoială cea mai importantă din cauza aplicării pe care am putea-o face la 
operaţiile naturii, care face să pătrundă infinitul în toată opera ei.”!! Prezenţa unei 
legi a continuității în natură permite introducerea unor mărimi geometrice continue, 
care pot lua valori oricât de mici, devenind deci mai mici decât orice mărime dată. 
lată de ce spune Leibniz „fără îndoială, în aceasta constă demonstraţia riguroasă a 
calculului infinitezimal”; principiul continuității constituie acel fundamentum in re 
al acestor ficțiuni care sunt infinitezimalul sau numerele imaginare. 


! Leibniz, Rechfertigung der Infinitesimalrechnung durch den gewânlichen algebraischen 
Kalkül, în Hauptschriften, 1, p. 103. 

12 Leibniz an Varignon, 2 Febr. 1702, în op. cit., p. 100. 

13 Este semnificativ, pentru aceasta, însuşi titlul sub care a apărut prima expunere a legii 
continuității în iulie 1687 in Nouvelles de la République des Letters: Principium quoddam generale 
non in Mathematicis tantum sed ei Physicis utile, cuius ape ex consideratione Sapientiae Divinae 
examinantur Naturae Leges, qua occasione nota cum R. P. Malebranchio controversia explicatur, et 
quidam Cartesianorum errores notantur. 

14 Requisit-ul, scrie Leibniz, este condiţia logic anterioară de care depinde producerea unui 
efect” (Opuscules etfragments inedits, ed. L. Couturat, Paris, 1903, p. 471). 

I5 Leibniz an Varignon, in Hauptschriften, ll, p. 557. 

16 Leibniz an Varignon, febr. 1702, in op. cit., I, p. 100. 

V Leibniz an L 'Hospital, 1693, in Mathematische Schrifien, Band IV. 

Poziţia lui Leibniz este redată de A. Robinson astfel: „deşi aprobă 
introducerea cantităților. infinit mici şi infinit mari, Leibniz nu le consideră reale, la 
fel ca numerele obişnuite «reale», ci le consideră ireale sau ficțiuni, asemenea mai 
degrabă numerelor imaginare. Totuşi, în virtutea unui principiu general de 
continuitate, aceste numere ideale erau presupuse ca fiind guvernate de aceleaşi 
legi ca şi numerele obişnuite." După Robinson, Leibniz (ca şi mai târziu, 
l'Hospital) afirma că două cantităţi pot fi considerate egale dacă ele diferă numai 
printr-o mărime care e infinit mică relativ la ele. Iar, pe de altă parte, ambii au 
afirmat că legile aritmetice valide pentru mărimile finite îşi păstrează validitatea şi 
pentru infitezimali. Este însă clar că cele două aserfiuni nu pot fi formulate 
simultan intr-un cadru consistent. Analiza non-standard „ne indică modul în care o 
modificare relativ mică a acestor idei conduce la o teorie consistentă sau, cel puţin, 
la o teorie consistentă în raport cu matematica clasică”!?, 

Prin faptul că, deşi nu-i recunoştea o realitate categorematicá, îi acorda totuşi 
infinitezimalului o` realitate sincategorematică, Leibniz încerca să apere o 
descoperire fundamentală (în faţa criticilor logice şi metafizice) nu numai 
indicându-i valoarea instrumentală, dar şi prezentând-o în aşa fel încât să nu 
contrazică matematica legitimată, a cărei „realitate” este asigurată, şi anume 
invocând continuitatea operaţională a calculului cu restul matematicii finite. Iar 
această continuitate era validă prin apel la „rațiuni supreme”, la principiul metafizic 
al continuității — o lege generală a naturii. Conceptul de infinitezimal a fost 
introdus de Leibniz ca un element al unui întreg sistem filosofic şi ştiinţific, nu ca 
un simplu termen tehnic într-un limbaj al matematicii. Această legătură se poate 
observa dacă vom aminti corelatia infinitezimalului cu mărimile intensive pe care 
se bazează funcţia determinantă a infinitului: ubi interventu infiniti finitum 
determinatur." T 

Dezvoltarea viguroasă, nu însă si riguroasă, viziunea de mare perspectivă au 
caracterizat şi operele lui Newton asupra calculului. „Concepţiile lui Newton 
privind fundamentele calculului, scrie Robinson, erau oarecum ambigue. El se 
referea uneori la infinitezimali, alteori la momente, alteori la limite şi poate, de 
preferință, la noțiuni fizice. Desi el şi succesorii săi au rămas la explicaţii. vagi 
asupra punctelor cardinale ale problemei, el a prevăzut noţiunea de limită care va 
deveni în cele din urmă piatra unghiulară a analizei.”?! Concentrándu-se asupra 
aspectelor aplicaţiilor fizice şi ghidaţi de intuiţia fizică, Newton şi urmaşii lui au 
rămas — în comparaţie cu Leibniz — mai indiferenți la criticile şi argumentele 
metafizice. Cu toate acestea, prin faptul cá infinitezimalii sunt la Newton 
„momente”, şi nu quantitates finitae, ei reprezintă o expresie a „realităţii 
intensive”, principia jam-jam nascentia finitarum magnitudinum, având acelaşi rol 
constitutiv pentru „real” ca si la Leibniz şi, mai târziu, la Kant. 

—— M ss 

'5 A. Robinson, Op. cit., p. 33. 

? Ibidem, p. 34. 


d Leibniz, Mathematische Schriften, VII, p. 53. 
E. Robinson, op. cit., p. 33. 

Un alt statut decât Leibniz acordă infinitezimalilor l'Hospital. „Analiza 
obişnuită — scria el in prefata la cartea sa Analyse des infiniment petites pour 
l'intelligence des lignes courbes (Paris, 1696), primul manual de calcul diferenţial 
— are de-a face doar cu cantitáti finite; aceasta de fatá pátrunde tot atát de departe 
ca însuşi infinitul.” El aderă nu numai la metodele lui Leibniz, ci, încercând să dea 
o organizare axiomatică calculului (în perioada în care „abordarea axiomatică 
implică credinţa în realitatea obiectelor menţionate”2?), el a crezut ferm în existența 
sau realitatea mărimilor infinit mici. Aceeaşi atitudine o întâlnim şi la J. Bernoulli 
sau B. Fontenelle. 

În aceeaşi măsură în care consideratiile filosofice au „activat” gândirea 
întemeietorilor calculului şi promotorilor metodei, ele au avut un rol însemnat şi în 
lucrările criticilor analizei. G. Berkeley, în strălucita sa critică la adresa conceptelor 
şi rationamentelor din calculul infinitezimal, formulată în The Analyst... (1734), a 
fost determinat de atitudinea sa filosofică ce nu-i acorda niciun loc infinitului mic. 
În critica sa la adresa rationamentelor lui Newton, Berkeley a indicat unele 
inconsistente (în care nu se respecta principiul non-contradictiei), dar, continuă el, 
aceste dificultáti sunt generate de faptul cá fluxiunile (sau derivatele) de ordinul 
întâi sunt incomprehensibile, ele depăşind capacitatea de înțelegere a omului, 
întrucât se află dincolo de domeniul finitului. Despre derivate, pe care Newton le 
înțelegea ca raporturi ale unor „mărimi evanescente” h şi k, Berkeley scria: „ele nu 
sunt nici mărimi finite, nici mărimi infinit mici, nici chiar nimic. Le-am putea oare 
numi stafii ale unor mărimi dispărute (ghosts of departed quantitiesy?"? Berkeley a 
indicat inconsistente si în abordarea lui Leibniz. Mai mult, despre soluţia invocată 
de unii matematicieni (cum va face mai tárziu Lagrange) in fafa acelorasi 
dificultăţi, si anume strania idee a „anihilării reciproce a inconsistentelor", astfel 
încât rezultatul să nu fie influenţat, Berkeley scria: „printr-o dublă eroare se ajunge 
nu la ştiinţă şi totuşi la adevăr!” 

Mulţi matematicieni au încercat să replice criticilor lui Berkeley şi să 
construiască mai riguros calculul pe temeiuri alternative. Euler a încercat să 
elibereze calculul de geometrie şi să-l întemeieze pe algebră şi aritmetică, reducând 
ideea infinitezimalilor la „lucruri despre care se poate spune că sunt mai mici decât 
orice mărime dată”. Lagrange şi-a propus să reconstruiască analiza in Théorie des 
fonctions analytiques (1797), aşa cum se spune în subtitlul lucrării (într-o 
modalitate care „conţine teoremele principale ale calculului diferențial fără a utiliza 
infinitul mic, mărimile care dispar, limitele şi fluxiunile, reduse la arta analizei 
algebrice a mărimilor finite”), întemeindu-se în esență pe seriile infinite (a căror 
logică se afla într-o stare şi mai confuză), şi anume pe presupozitia existenţei unei 
dezvoltări în serie Taylor pentru orice funcţie continuă. Întrucât celelalte întemeieri 
nu satisfăceau — după Lagrange, exigenfa oricărei ştiinţe a cărei certitudine se 
bazează pe evidență, — el cere eliberarea calculului de „orice supozifie şi de orice 


22 A, Robinson, Non-standard Analysis, Nort-Holland, Amsterdam, 1966 (Cap. 10. Concerning 
the History of the Calculus), p. 265. 

23 G. Berkeley, The Analyst (1734), apud M. Kline, Mathematics. The Loss of Certainty, 
Oxford Univ. Press, New York, 1980, p. 146. 

metafizică”, metoda infintezimalilor rămânând doar un „instrument ingenios” 


întemeiat pe teoria funcţiilor. Credinţa în posibilitatea întemeierii algebrice a 
calculului a fost împărtăşită şi de Lacrois, precum şi de mulți matematicieni englezi. 

Un episod care ilustrează cu multă pregnantá preocuparea pentru căutarea - 
unor noi fundamente ale calculului în ultima parte a secolului al XVIII-lea îl 
constituie concursul iniţiat, la propunerea lui Lagrange, de Academia din Berlin în 
1784 pentru cea mai bună soluţie la problema infinitului în matematică. Anunţul şi 
condiţiile competiţiei sunt extrem de semnificative: pentru a se perpetua marile 
valori ale ştiinţei matematice (claritatea principiilor, rigoarea demonstrațiilor şi 
precizia teoremelor) este necesară — se spune — o „teorie clară şi precisă a ceea ce 
se numeşte Infinitul în matematică. Este larg cunoscut faptul că geometria 
superioară utilizează în mod regulat infinitul mare şi infinitul mic. Geometrii 
antichităţii, totuşi, au făcut tot posibilul pentru a evita orice lucru care s-ar asemăna 
cu infinitul, în timp ce anumiţi eminenti analişti: moderni admit că expresia 
«mărimi infinite» este o contradicţie în termeni. Academia doreşte, ca urmare, o 
explicaţie a faptului că atât de multe teoreme au fost deduse dintr-o supozitie 
contradictorie şi, în acelaşi timp, o enuntare a unui principiu matematic sigur, clar, 
pe scurt, adevărat, care ar putea fi substituit aceluia al infinitului, fără ca prin 
aceasta operaţiile care se bazează pe el să devină exagerat de dificile sau de lungi. 
Se cere de asemenea ca subiectul să fie tratat în toată generalitatea posibilă şi cu 
toată rigoarea, claritatea şi simplicitatea posibile.”” Deşi lucrările prezentate n-au 
răspuns acestor exigente, a fost declarat câştigător al concursului elvetianul Simon 
L'Huillier pentru lucrarea Expunere elementará a calculului superior, publicatá de 
Academie în acelaşi an. Lucrarea, fără a fi originală, aducea unele mici perfectionári 
teoriei limitei (L'Huillier este primul care a introdus într-un text tipărit simbolul 
„lim”, dar, cum se va observa mai tárziu, nu de notatii noi, ci de noțiuni noi era 
atunci stringentá nevoie!). Concursul Academiei din Berlin e semnificativ in mai 
multe privinţe: el indică, în general, necesitatea unor fundamente alternative pentru 
calcul; el ne oferă un document istoric al „logicii timpului”: matematicienii erau 
interesați de respectarea standardelor de rigoare, dar când nu le puteau respecta nu- 
şi întrerupeau munca, lăsând pe seama viitorului elucidarea procedurilor lor. 

Starea fundamentelor calculului la sfârşitul secolului al XVIII-lea, în ciuda 
eforturilor unor giganti ca Lagrange, d'Alembert şi Euler, rămânea total confuză. 
Calculul, cum spunea Voltaire, reprezintă „arta de a număra şi măsura exact un 
Lucru a cărui existență nu poate fi concepută”. Acest secol a fost numit (în 
matematică) „perioada eroică”, deoarece matematicienii „au obținut rezultate 
strălucite cu o atât de mică înzestrare logică”, el nu a fost însă o epocă a 
„iluminismului”, ci a „confuziei”: din punctul de vedere al conceptului strict al 
demonstrației, rezultatele lor reprezentau mai degrabă ,opinii"?. N. H. Abel scria 
în 1826 că „lucrurile cele mai importante în matematică sunt şi cele care au cele 
mai slabe fundamente”, astfel încât rezultatele analizei îi apăreau „extraordinar de 
surprinzátoare"?6. 
zem Th TD E Puii, 


AL. Lagrange, Théorie des fonctions analytiques, Paris, 1797, p. 3, 7. 
?* Apud M. Kline, Mathematics, ed. cit., p. 149-150. 
76 Ibidem, p. 169, 


66 


Natura fundamentelor căutate în toată această perioadă poate fi înțeleasă dacă 
vom Observa marea frecvență a expresiilor „metafizică? sau „principiile 
calculului”; Leibniz însuşi, cum am spus, a elaborat o schiță pentru „principiile 
metafizice ale calculului”; Euler a scris Institutiones calculi differentialis (1755); 
nesatisfăcut de abordările lui Leibniz şi Euler, pe care le considera „insuficient de 
clare (deşi sunt în realitate corecte) pentru a servi ca fundamente unei ştiinţe a cărei 
certitudine trebuie să se bazeze pe propria ei evidență”, d'Alembert scria: „La 
théorie des limites est à la base de la vraie metaphysique du calcul differentiel...În 
acest fel, metafizica infinitului şi a cantităților infinit mici, mai mari sau mai mici 
unele decât altele, este total inutilă caculului diferenţial. Nu ne servim de termenul 
«infinit mic» decât pentru a prescurta expresiile”?”. Lazare M. Carnot a scris o 
influentá lucrare in Réflexions sur la Métaphysique du Calcul Infinitésimal (1797) 
care afirmă, totuşi: „Ce este o cantitate zisă infinit mică in matematică? Nimic 
altceva decât o cantitate pe care o putem lua oricât de mică, fără ca prin aceasta să 
fim obligaţi să facem să varieze şi cele cărora le cercetăm relaţia.2% Aceste 
diferente între terminologia utilizată si intențiile exprimate nu este însă 
întâmplătoare. Ea este mai degrabă un simptom al căutării unor intemeieri 
principiale ale calculului, unor justificări ale metodelor si rezultatelor analizei pe 
baza unor evidente sau principii simple şi clare, generale. O asemenea căutare este 
însă caracteristică modelului categorico-deductiv al ştiinţei, formulat de Aristotel, 
depăşit la nivelul practicii ştiinţei, nu însă şi la acela al conştiinţei epistemologice, 
în perioada constituirii paradigmei calculului, ca si a fizicii galileo-newtoniene. 

Rigorizarea calculului a fost iniţiată de Cauchy. La el, mărimile infinit de 
mici rămân — cum arată Robinson — încă fundamentale în abordarea calculului, desi 
ele nu mai sunt numere, ci variabile sau „stări ale variabilelor a căror limită este 
zero"?. Noţiunea de limită a fost introdusă de Cauchy tocmai pe baza 
infinitezimalilor, şi nu invers. Infinitul mic şi infinitul mare sunt astfel utilizate de 
Cauchy atât în definiţii, cât şi în demonstraţii. Apelul la consideraţii geometrice Şi 
refuzul întemeierii calculului pe „raţiuni scoase din generalitatea algebrei”, 
utilizarea „inconştientă” a „principiului continuității” (în ciuda respingerii lui 
formale) ne indică nu numai neabandonarea completă de către Cauchy a metodelor 
bazate pe conceptul infinitezimalilor, dar şi prezența unor elemente ținând de 
„justificarea metafizică” a analizei. În felul acesta, arată Robinson, „Cauchy 
rămâne în istoria Calculului nu ca omul care a rupt cu tradiţia şi cu fundamentele 
deplorabile pentru a face loc unor baze noi şi consistente, ci mai degrabă ca omul 
de legătură între trecut şi viitor. Elementele teoriei lui pot fi recunoscute şi la 
Newton sau Leibniz (si mai înainte), dar el a oferit o sinteză a doctrinei limitelor, 
pe de o parte, şi a celei a mărimilor infinit mici şi infinit mari, pe de altă parte, 
atribuind rolul central mişcării unei variabile care tinde la o limită, în particular la 
limita zero. Şi deşi abordarea sa de bază a fost depăşită după o jumătate de secol, 


?! Ibidem, p. 170. 
28 Apud A. Robinson, Non-standard Analysis, ed. cit., p. 267-268. 
% L. M. Carnot, op. cit., p. 7. 

grija imensá cu care el a utilizat acest instrument si imensa extindere si detaliere a 
operei sale in Analizá constituie un pas gigantic in directia solutiei finale (sau 
acceptate in prezent)."?? um 

Această nouă etapă din istoria calculului, iniţiată de Cauchy, a fost denumită 
„mişcarea critică” din matematica secolului al XIX-lea. Ea reprezintă perioada în 
care activitatea de organizare riguroasă a lui Cauchy a fost continuată de Bolzano, 
Abel, Dedekind, Kronecker, Weierstrass şi Cantor. Reformularea fundamentelor 
analizei se produce într-un context caracterizat prin numeroase creații matematice 
(geometriile neeuclidiene, logica matematică, extinderile remarcabile ale calculului 
şi algebrei etc.), prin formularea unor alternative la teoriile existente, prin 
generalizarea remarcabilă a unor concepte fundamentale; toate acestea au ridicat la 
un nivel superior idealizarea matematică, introducând constructe neintuitive, 
produse ale activităţii creatoare a subiectului cunoscător, fără legătură directă cu 
experienţa şi realitatea. În acest context, au devenit clare şi treapta de abstracţie 
caracteristică conceptelor analizei, diferența calitativă față de conceptele 
matematicii elementare (geometria şi aritmetica), respectiv, necesitatea unui alt tip 
de justificare a conceptului fundamental, infinitul. Analiza infinitului, spre 
deosebire de cea comună, solicită, odată cu noul nivel al rigurozitátii propus de 
„mişcarea critică”, şi un gen de fundamentare epistemologică, diferită de cea 
ontologică sau metafizică, având ca obiectiv evidenţierea rolului constitutiv pentru 
cunoaştere al conceptelor ei, funcţia lor constructivă. O asemenea matematică 
critică presupune un alt mod de a gândi natura matematicii şi relaţia ei cu 
experienţa, respectiv o nouă modalitate de a înțelege problema fundării analizei. 
După cum vom vedea, direcţiile esenţiale ale unei asemenea fundări a calculului au 
fost schițate de Kant si elaborate în detaliu de filosofii neokantieni. Mai înainte 
însă, să urmărim evoluția conceptului infinitului în matematica „epocii raţiunii””!. 

Pe calea iniţiată de Cauchy, Weierstrass a introdus metoda 6-e în 
fundamentarea analizei. Deşi se consideră că această metodă este continuatoarea 
lui Cauchy, se observă însă — în privința infinitului — o diferență esenţială: dacă la 
Cauchy, luând noţiunea de variabilă ca punct de plecare, aceasta pare a exprima 
mai degrabă o potentialitate decât o actualitate, metoda lui Weierstrass introduce 
condiţiile ó—& care se interpretează natural în termenii totalitátilor infinite actuale, 
adică ai numerelor reale. Pe de altă parte, Dedekind şi Cantor au reformulat teoria 
numerelor raționale şi iraționale şi au stabilit proprietățile acestora. Prin opera lui 
G. Peano, structura logică a sistemului numerelor reale şi complexe a fost 
clarificată. A urmat rigorizarea geometriei prin M. Pasch, G. Veronese, M. Pieri şi 
D. Hilbert. În felul acesta, fundamentarea matematicii în perioada critică a constat 
în reducerea ei la o teorie fundamentală, aritmetica, pe baza căreia Poincaré afirma, 
cum am văzut, „putem spune acum că rigoarea absolută a fost atinsă”, 

Reformularea problemei fundamentării analizei infinitezimale ca problemă 
epistemologică, de „critică a cunoaşterii”, îi aparţine lui Kant, şi ea a luat forma 
I Eccc TE 

„Justificării transcendentale” a infinitezimalilor. Atunci când Kant discută in 
Critica rațiunii pure posibilitateaa matematicii ca ştiinţă, el se referă la matematica 
elementară, nu şi la calculul diferenţial. Fundamentarea acestuia va fi considerată 
în contextul „construirii” conceptului de ,,materie" ca obiect al fizicii, deci al 
justificării posibilităţii şi valorii fizicii matematice. Acestei sarcini îi este dedicată 
Metaphysische Anfangsgründe der Naturvissenschafi (1786), iar o mare parte din 
Opus postumum reia şi adânceşte proiectul fundării transcendentale a fizicii. 

În prima Critică se defineşte cunoaşterea matematică, aşa cum am văzut, ca o 
„cunoaştere raţională din construcția conceptelor” (A 713, B 741). Pentru o 
asemenea construcție este însă necesară o intuiție neempirică în care se reprezintă 
obiectul corespunzător conceptului ca pe o instanță a unei construcții generale, 
astfel încât acele proprietăţi ce decurg, din condiţiile generale ale construcției sunt 
valabile si pentru obiectul conceptului construit. Din „forma” cunoaşterii 
matematice decurge faptul cá ea se aplică numai la quanta, întrucât „numai 
conceptul mărimilor poate fi construit, adică expus a priori în intuiţie” (A 714, B 
742). Kant consideră cá mărimile pot fi extensive sau intensive; primele sunt acele 
mărimi „în care reprezentarea părţilor face posibilă reprezentarea întregului (fiind 
astfel în mod necesar anterioară acesteia)” (B 203). Kant afirmă însă că „toate 
intuiţiile sunt mărimi extensive” („Axioma intuiției”), întrucât „intuiţia pură a 
tuturor fenomenelor este sau spaţiul, sau timpul, astfel orice fenomen, ca intuiţie, 
este o mărime extensivă, pentru că ea nu poate fi cunoscută decât prin sinteza 
succesivă a părţilor în aprehensiune” (B 204). Mărimile intensive sunt acelea care 
nu sunt aprehendate „decât ca unitate şi în care pluralitatea nu poate fi reprezentată 
decât prin apropiere de negatie = 0” (A 168, B 210). După Kant, realul, în măsura 
în care el este obiect al senzaţiei, spre deosebire de formele intuitiei pure, spaţiul si 
timpul, conţinând peste intuiţie şi „materia unui obiect în general”, are o mărime 
intensivă, căreia îi sunt proprii gradualitatea, continuitatea, şi a cărei aprehendare 
nu este succesivă, ci instantanee. Pe urmele lui Galilei, Newton şi Leibniz, Kant 
afirmă însă primordialitatea mărimilor intensive şi ireductibilitatea lor la intuiţia 
pură şi, ca urmare, relevanţa lor pentru înțelegerea infinitezimalilor. 

Justificarea conceptelor Calculului nu se va reduce la reprezentarea obiectului 
ce corespunde conceptului în intuiţie, considerând aşadar exclusiv relaţia simplă 
gândire pură — intuiție a priori, ci presupune justificarea posibilităţii realului 
(naturii) ca obiect al cunoaşterii. Kant consideră infinitezimalii ca mărimi intensive. 
În Metaphysische Anfangsgründe der Naturwissenschaft (MANW), Kant scrie: 
„Dacă se explică însă o viteză dublată prin faptul că, se spune, ea ar fi o mişcare 
care ar parcurge în acelaşi timp un spaţiu dublat, atunci se presupune aici ceva ce 
nu este de la sine înţeles, şi anume: că două viteze se pot compune întocmai ca 
două spaţii egale, dar nu este evident prin sine că o viteză dată este constituită din 
viteze mai mici iar repeziciunea este constituită din încetineli, tot astfel după cum 
spaţiul e constituit din părți mai mici, căci părțile vitezei nu sunt reciproc 
exterioare, cum sunt părțile spaţiului; de aceea, atunci când viteza trebuie 
considerată ca mărime, atunci conceptul mărimii ei, întrucât ea este intensivă, 
trebuie construit într-o altă modalitate decât aceea a mărimii extensive a 

spațiului"? Mărimile infinit mici, fiind intensive, necesită pentru construcția 
conceptului lor o altă modalitate decât cea avută în vedere la construirea 
conceptelor matematicii elementare. După cum arată Hermann Cohen, prioritatea 
mărimilor intensive față de cele extensive este o idee mereu prezentă la Kant; într-un 
fragment editat din Nachlass, se scrie: „Trebuie de aceea să considerăm momentul 
vitezei nu ca o viteză, ci ca o «tendință» a unui corp de a comunica o anumită 
viteză, nu ca o mărime extensivă, ci ca una intensivă. Însă ea Conține temeiul 
mărimii extensive. Nu trebuie însă nici să spunem că momentul vitezei ar fi zero, 
deoarece în acest caz prin însumare nu s-ar mai constitui o mărime finită. 22 Si în 
MANW viteza infinit mică a unui corp este numită „simplă tendință spre mişcare”, 
„tendinţă de a se mişca”. sy 

Departe de a reprezenta doar o preluare a unei distincţii fixate deja de 
scolasticá, teoria lui Kant asupra relatiei intensiv-extensiv, care figurează esenţial 
în Critica rațiunii pure (în „Principiul anticipării”), deschide, prin corelarea ideii 
de infinitezimal cu aceea de realitate, o nouă cale pentru înțelegerea şi justificarea 
„Principiului” calculului diferenţial. Validitatea lui se întemeiază nu pe construcţia 
conceptului infinitului mic în intuiţie — imposibil —, ci pe rolul său în construirea 
conceptului de materie, ca obiect al ştiinţei matematice a naturii, deci în edificarea 
unei „doctrine a naturii asupra unor obiecte naturale determinate, care nu e posibilă 
decât prin mijlocirea matematicii”; justificarea transcendentală a principiului 
infinitezimal revine la demonstrarea „posibilității unei doctrine matematice a 
naturii”, Apelul la infinitezimali se va dovedi esențial pentru evidențierea 
„Corelației legice” subiacente proceselor naturale, prin care devine posibilă 
„cunoaşterea empirică”. Considerarea naturii din perspectiva infinitului mic permite 
„Construirea? conceptului materiei, nu doar a aceluia al spațiului, explicarea 
„umplerii intensive a spațiului”, constituirea legilor teoretice ale fizicii prin 
aplicarea matematicii la natură, dovedirea realității obiectelor experienței fizice, 
explicarea „posibilității conceptului de materie ca necesară”, pe scurt, „construirea 
conceptului de materie”, Justificarea transcendentală a infinitezimalilor va consta 
aşadar în demonstrarea rolului lor de condiţii ale posibilităţii şi obiectivitătii 
cunoaşterii fizice, a posibilității ştiinţei matematice a naturii. 

Calea iniţiată de Kant s-a dezvoltat treptat într-o explicaţie epistemologică a 
fundamentelor analizei infinitului. La începutul secolului al XIX-lea, fizicianul 
berlinez E.G. Fischer scria: „Conceptul de infinit şi determinarea sa specială ca 
diferenţială nu este o invenție arbitrară, pe care am putea-o admite sau respinge 
după plac. El a rezultat în mod necesar «din natura reprezentării noastre». 
LON Ea ai Be e Ut EAI: 

35 Imm, Kant, Metaphysische Anfangsgründe der Naturwissenschafi, p. 103. 

Acordánd, de asemenea, o mare atentie márimilor intensive, el considerá 
„conceptul pur al unei mărimi intensive" ca avându-şi originea în „puterea noastră 
de gândire”, în „capacitatea ei de a gândi unul-într-altul” (das Ineinander). Astfel 
gândim noi, de exemplu, congruențţa în geometrie. Atunci când gândim mai multe 
puncte care „cad împreună” într-un singur punct, pentru intuiţie acolo e doar un 
punct, pe când „pentru rațiune rămân o mulțime de puncte, care nu sunt gândite 
«unul lângă altul», ci «unul intr-altul», adică în forma unei «mărimi intensive»"??, 

Pentru o perioadă, problematica infinitului mic a fost înecată în speculaţii 
metafizice (G. W. F. Hegel, E. Diihring, H. Schwarz, O. Schmitz-Dumont ş.a.) sau 
a fost discutată exclusiv pe un plan „intern-matematic” (P. Du Bois-Reymond, 
A. A. Cournot). Matematicianul-filosof A. A. Cournot recunoaşte însă în metoda 
infinitezimală nu doar un „truc ingenios, ci expresia naturală a modului de a lua 
ființă al mărimilor fizice, care cresc prin elemente ce sunt mai mici ca orice 
mărime finită dată... Considerând lucrurile din aceasta perspectivă, s-ar putea spune 
cu întemeiere ca mărimile infinit mici «există» în Natură”. Într-o lucrare cu 
caracter filosofic, Cournot considera că dx nu este o „abstracție artificială”, ci una 
,rationalá": „ea se adaptează direct modului de generare a fenomenelor naturale şi 
expresiei legii continuității care le guvernează.” 

Continuând această tradiţie de cercetare a semnificației de realitate a 
conceptelor Calculului diferențial, H. Cohen a întreprins un amplu studiu istoric şi 
metodologic asupra „principiului infinitezimal”, în care, pe lângă încercarea de a 
reabilita conceptul de infinitezimal, în opoziţie cu metoda limitei a lui Lagrange, 
explorează din punct de vedere transcendental însemnătatea conceperii diferentialei 
ca „realitate intensivă” şi căile justificárii infinitului mic in matematică. H. Cohen 
modifică abordarea kantiană din perspectiva idealismului metodologic (critic), ale 
cărui momente definitorii sunt: (i) deducerea lucrurilor din legile conştiinţei care 
gândeşte; (ii) referința la orizontul ştiinţei, nu la acela al intuitiei sensibile, ca 
orizont în care „ne sunt date obiectele” pentru interogatia filosofică (care vizează 
semnificaţia lor de realitate)“?. Ca urmare, cercetarea semnificației de realitate a 
conceptelor nu trebuie să plece de la analiza „organizării fizico-psihice” a 
conştiinţei umane, ci de la „datele cunoaşterii ştiinţifice”. 

„Realitatea” nu este doar Wirklichkeit, instanţa senzatiei, ceva dat în intuiţie, 
ci ea este determinantul corelatiei sensibilităţii cu gândirea pură, factorul regulativ 
al acestui raport. Determinarea naturii ei se face prin analiza infinitezimalului, a 
infinitului mic în care se fundamentează „legile naturii”; dezvăluirea valorii 
constitutive a infinitezimalului, ca temei şi instrument al obiectului real, ne indică 
semnificația transcendentalá a „mărimilor intensive", al căror principiu — 


39 E. G. Fischer, Untersuchung über den elgentlichen Sinn der höheren Analysis, nebst einer 

Idealischen Übersicht der Mathematik und Naturkunde nach ihrem ganzen Umfang, Berlin, 1808, 
. 142. 

i ^ E. G. Fischer, Über das Unendlichkleine und die Atome, Berlin, 1831, p. 39. 

41 A. A. Cournot, Manuel élémentaire de la Théorie des Fonctions ou de l'analyse infinitésimale, 

infinitezimalul — devine „originea obiectivitátii". Adáncind corelatia abordării 
infinitezimale cu problema realitátii obiectelor cunoaşterii, H. Cohen vede în 
infinitezimal nu doar un ,instrument artificial"; un mijloc ajutător al calculului, 
aplicat proceselor fizice, ci „procedeul natural” prin care în general lucrurile Şi 
procesele sunt detaliate şi specializate, instrumentul de constituire a Realitátii, 
„instrumentul cunoaşterii naturii în semnificaţia lui de Organon, care produce şi dă 
formă obiectelor naturale”. Finitul însuşi se întemeiază pe infinitul mic, în măsura 
„în care „se obiectivează şi se determină ştiinţific”. — | 

Conceptul infinitezimalului este un „mijloc natural eminent pentru 
determinarea obiectivității”, pentru „Constituirea naturii” ca obiect al ştiinţei 
matematice a naturii, astfel încât prin el se întemeiază realitatea şi validitatea 
obiectului cunoaşterii; el este ,, începutul fundamental şi instanța de competenţă 
ultimă pentru toate acele operaţii care au ca obiectiv comun să producă cunoaşterea 
proceselor şi obiectelor reale”. Reducând experiența conştiinţei la constructivismul 
gândirii pure, Cohen vede în calculul infinitezimal baza tuturor operaţiilor care 
conduc la constituirea materialului şi realului, condiţia sine qua non a unui 
„procedeu exact” al „producerii” şi fundării obiectivitătii. „Natura, scrie el, nu este 
ceva în sine şi dat, căruia construcţiile noastre matematice nu trebuie decât să-i fie 
aplicate; ea este mai degrabă numai prin aceasta ceva produs şi descoperit.” 

Reluând şi adâncind analiza semnificației transcendentale a metodei 
infinitezimale în lucrarea sa sistematică Logik der reinen Erkenntnis (1922), 
H. Cohen consideră cá prin calculul infinitezimal s-a modificat însăşi problema 
epistemologică a matematicii; până acum se discuta dacă matematica provine din 
experiență, dacă în construcția ei predomină gândirea pură sau intuiţia etc.; acest 
fel de a cerceta natura cunoaşterii matematice este caracteristic pentru geometrie si 
aritmetică. Constituirea analizei infinitului a pus în evidență constructivismul 
„esenţial al gândirii pure; analiza infinitului mic astfel introdus ne arată însă, dincolo 
de aceasta, şi rolul lui transcendental: e] reprezintă nu doar un „instrument artificial 
de tehnică matematică”, ci însuşi „principiul realității”. Legile naturii prin care 
„se determină realitatea naturii” se sprijină pe infinitul mic ca un Ens realissimum: 
Nu există un alt mijloc de a formula legile naturii; mai mult, nu numai de a le 
formula, ci de a le funda, de a le constitui un temei şi de a le prelucra, ca acela 
asigurat şi format în infinitul mic. Dacă am fi rămas la numerele finite, precum 
anticii, atunci nu s-ar fi putut ajunge la o ştiinţă matematică a naturii.” Prin infinitul 
mic vedem cum „existenţa ajunge pe baza originii să se definească drept 
realitate”, În felul acesta, H. Cohen prelungeşte justificarea transcendentală 
kantianá a infinitezimalului ca temei sau condiţie a posibilităţii fizicii matematice 
ca ştiinţă a naturii într-o interpretare în care devine mult mai evidentă funcţia 
Ca Mn uu 


^5 „Pentru filosofie, stelele nu ne sunt date pe cer, ci în ştiinţa astronomiei desemnăm noi 
aceste obiecte ca date" (H. Cohen, Das Prinzip der Infinitesimal-Methode und seine Geschichte: Ein 
Kapitel zur Grundlegung def Erkenntniskritik, Berlin, 1883, 2 Aufl. Frankfurt, Suhrkamp, 1968, 
p.189. 

^5 Ibidem, p. 196. 

^5 H, Cohen. Logik der reinen Erkenntnis, Berlin, Bruno Cassirer Verlag, 1922 3 Aufl., p. 133. 

infinitezimalilor în definirea ,realitátii" însăşi şi în înţelegerea naturii legilor. Mai 
mult, numai prin „instanţa lor infinitezimală” s-au ridicat la nivelul de categorii, de 
expresii ale determinatiilor fundamentale ale fiinţei, numărul, legea şi funcţia. 

Continuând analizele întemeietorului Şcolii de la Marburg, P. Natorp vede 
semnificația metodei infinitezimale (pe care n-o mai opune strict metodei limitei) 
în dovedirea puterii creatoare a gândirii pure; în infinit vede şi el „originea şi 
temeiul de justificare a finitului”; ca urmare, analiza infinitezimală nu reprezintă 
doar un procedeu de calcul, ci metoda prin care se întemeiază cunoaşterea 
obiectelor ca realități naturale (nu ca simple expresii cantitative), deci se face 
trecerea de la matematică în sine, la știința matematică a naturii. O asemenea 
abordare a semnificației constitutive pentru legile ştiinţei a infinitezimalului 
conduce însă, evident, la o interpretare transcendentală a principiilor fizicii 
matemate: principiile sau legile mecanicii newtoniene pure nu au „sarcina de a 
descrie direct şi ca atare desfăşurarea mişcărilor în natură, ci de a formula cele mai 
înalte presupozitii conform cărora o reprezentare teoretică a mişcărilor î în corelaţia 
lor legicá este în general posibilă”. Deşi acceptă în principiu justificarea 
transcendentală a calculului infinitezimal, Natorp construieşte o filosofie a 
matematicii premergătoare logicismului, negând rolul intuifiei sensibile in 
construcția obiectelor matematice. Întrucât percepţia însăşi este o „determinare a 
gândirii”, nimic nu-i este „dat” acesteia, însăşi realitatea fiind un „conţinut al 
gândirii”; ca urmare, mijloacele gândirii a priori şi logicul pur constituie temeiul 
edificării matematicii si a ştiinţei matematice a naturii. În aceeaşi direcţie, 
E. Cassirer este de acord cu viziunea structuralistă şi logicistă actuală asupra 
obiectelor matematicii; referindu-se la teoria numerelor a lui Dedekind şi 
Kronecker, Cassirer vede în ea rezultatul unui tip superior de abstracție matematică 
prin care „relaţia față de realitate” a fost înlocuită prin „conexiunile interne ale unui 
sistem de concepte” în înţelegerea semnificației numerelor: numărul nu mai 
înseamnă ceva prin el însuşi, luat separat şi corelat direct cu realul, ci numai prin 
„locul lui în structura sistemului”; numerele sunt astfel „expresii ale relaţiilor 
pure”; ca atare, obiectele matematicii, având doar o „existență ideală”, orice 
enunțuri asupra proprietăților lor decurg exclusiv din „legea de principiu a 
construirii lor“? 

Semnificaţia epistemologică a metodei analizei infinitezimale, pusă în 
evidență de Kant şi neokantieni, situându-se în linie directă cu unele intuiţii ale 
gânditorilor precritici asupra prioritátii mărimilor infinitezimale, ca intensive, 
asupra celor extensive şi rolului infinitului ca origine şi temei pentru finit, a 
constituit punctul de plecare a numeroase tentative de a explica posibilitatea unei 
ştiinţe exacte a realului prin faptul cá analiza infinitezimalá permite detectarea 
legilor comportării fenomenelor naturale şi explicaţia lor deterministă. „Metoda lui 
Newton” în abordarea fenomenelor, cum a fost numită de Riemann abordarea 
naturii pe baza analizei infinitezimale, a constituit „paradigma stiintificitátii" 


47 Idem, p. 134. 

pentru toate domeniile cunoaşterii. Astfel, Riemann scria: „De precizia cu care 
urmărim fenomenele care au loc în infinitul mic depinde în cea mai mare măsură 
cunoaşterea relațiilor lor de cauzalitate. Progresele realizate în cunoaşterea naturii 
fizice, în ultimele secole, se datorează aproape exclusiv preciziei teoriei care a 
devenit posibilă prin descoperirea analizei infinitezimale.” În comentariul cu care 
însoțea noua ediţie a prelegerii de abilitare a lui Riemann, H. Weyl arăta că, 
abordând problema spaţiului „dintr-un punct de vedere nou şi cu adevărat 
universal”, „în această lucrare s-a făcut în geometrie același pas care s-a făcut de 
Faraday şi Maxwell în fizică, atunci când aceştia au trecut de la teoria efectului la 
distanță la teoria efectului apropiat. Astfel s-a realizat principiul de a cunoaşte 
lumea fenomenelor sub aspectul său infinitezimal. Tot din acest motiv care fine de 
teoria cunoaşterii (s.n.) izvorăsc în ultimă analiză şi creațiile grandioase ale lui 
Riemann în domeniul teoriei funcţiilor analitice, precum şi speculaţiile sale cu 
caracter fizic. Pe acelaşi motiv este bazată — cu toată diversitatea domeniilor în care 
a lucrat Riemann — unitatea uşor de recunoscut a operei sale.” F, Klein sublinia, 
de asemenea, tendinţa generală a lui Riemann de a cerceta fenomenele după 
„metoda lui Newton”, în care rezidă sursa principală a realizărilor sale; atât în 
teoria funcţiilor analitice, cât şi în geometrie, Riemann „a rămas fidel ideii sale 
fundamentale de a cerceta proprietățile lucrurilor după modul lor de existență în 
infinitezimal?!, În modul în care a abordat problema spațiului, Riemann a fost 
condus de principiul: „Numai în infinitezimal trebuia să ne aşteptăm a descoperi 
legile elementare identice peste tot; de aceea, lumea trebuie înţeleasă prin 
comportarea ei în infinitezimal."? Ca urmare, Riemann considera că soluţia 
problemei generale a spaţiului o poate aduce numai o cercetare care se va orienta 
după acea „concepere a fenomenelor, confirmată prin experiență, a cărei bază a fost 
pusă de Newton”. H. Hertz a subliniat în acelaşi sens necesitatea abordării 
infinitezimale pentru Construirea" strictă a proceselor naturii în cadrul fizicii, iar 
M. Planck evidenția însemnătatea perspectivei metodologice a teoriei infitezimale 
în determinarea legilor generale ale naturii, | 

Semnificaţia „metodei lui Newton” a fost determinată în aceeaşi modalitate şi 
de fizicianul care a ,realizat" în fizică ipotezele lui Riemann, şi anume 
A. Einstein: „Legea diferenţială, scrie Einstein, este acea unică formă care satisface 
complet necesitatea explicatiei cauzale a fizicianului modern. Conceperea clară a 
legii diferenţiale este una dintre cele mai mari realizări intelectuale ale lui 
Newton... Un început foarte important în cunoaşterea legii de mişcare a fost făcut 
deja de către Galilei. El a descoperit legea inerfiei şi legea căderii libere a 

corpurilor în câmpul de atracție al pământului: o masă (exact: punct material) 
neinfluentatá de alte mase se mişcă omogen şi rectiliniu; accelerația verticală a 
unui corp liber creşte în câmpul de gravitație al pământului direct proporțional cu 
timpul. Nouă poate să ne pară astăzi că doar un mic pas desparte cunoştinţele lui 
Galilei de legile de mişcare ale lui Newton. Trebuie totuşi să observăm că ambele 
propoziţii de mai sus se referă, prin forma lor, la mişcare în ansamblul ei, în timp 
ce legea de mişcare a lui Newton dă un răspuns la întrebarea: cum se exprimă 
starea de mişcare a unui punct material într-un timp infinit de mic sub influenţa 
altei forte exterioare? Numai după trecerea la abordarea fenomenelor într-un timp 
infinit de mic (legea diferenţială) a ajuns Newton la o formulare valabilă pentru 
orice mişcare.” În cadrul „programului cercetării teoretice în fizică”, inițiat Im 
de Newton, ecuaţia diferențială a devenit „expresia naturală a elementarului", 
,Tealitátii fizice"^, 

Considerarea tipului de „teoretizare locală”, edificat pe baza aplicării metodei 
infinitezimale la studiul fenomenelor naturale, ca model general al constituirii unei 
ştiinţe veritabile poate fi întâlnită nu numai în cadrul ştiinţelor fizice, ci şi în acela 
al ştiinţelor sociale şi istorice. După cum se ştie, Marx însuşi a cunoscut şi aplicat 
în Capitalul „tehnicile analitice şi procedurile metodologice elaborate de 
întemeietorii mecanicii clasice”, cu care era familiarizat înainte de scrierea acestei 
opere, intentionánd să extindă aplicarea calculului infinitezimal la economie şi să 
dea „legilor mişcării capitalului” forma ecuaţiei diferenţiale; acest fapt aruncă o 
lumină nouă asupra statutului epistemologic al legilor formulate de Marx in Capitalul. 

Posibilitatea extinderii metodei analizei infinitezimale la studiul istoriei a fost 
argumentată de multi teoreticieni care acceptă teza „monismului metodologic” al 
ştiinţei. Vom ilustra această interpretare cu eseul de filosofie a istoriei pe care 
L. Tolstoi îl include în monumentalul său roman istoric, Război şi pace. „Această 
nouă ramură a matematicii, calculul infinitezimal, necunoscută anticilor, admițând 
în problemele mişcării mărimi infinitezimale, adică mărimi de natură să 
restabilească principala condiţie a mişcării (continuitatea absolută), repară implicit 
eroarea de neînlăturat pe care mintea omenească nu poate să n-o facă atunci când ia 
în consideraţie, în locul mişcării continue, unităţile ei discontinui. In aflarea legilor 
mişcării istorice se întâmplă exact acelaşi lucru. Mişcarea omenirii, care-şi are 
originea în nenumărate acte ale liberului arbitru omenesc, se produce în mod 
continuu. Stabilirea legilor acestei mişcări este scopul istoriei... Numai admițând 
spre cercetare unități infinitezimale — diferentialele istoriei, adică tendinţele de 
acelaşi gen ale oamenilor — şi însuşindu-ne arta calculului integral (luând adică 
suma acestor unități infinit de mici), putem nădăjdui să ajungem la înțelegerea 
legilor istoriei... Pentru studierea legilor istoriei trebuie să ne schimbăm în 
întregime obiectul cercetărilor; să-i lăsăm în pace pe împărați, pe miniştri şi pe 
generali şi să studiem elementele infinitezimale, de acelaşi gen, care conduc 


* B. Riemann, Gesammelte mathematische Werke und wissenschafilicher Nachlass, Hrsg. von 
R. Dedekind und H. Weber, Leipzig, 1876, p. 268. 

masele; ...este evident cá pe această singură cale se află posibilitatea surprinderii 
legilor istoriei."Ó Această „metodă de gândire” -se întemeiază pe analiza 
matematicá; ei i se atribuie astfel o semnificatie fundamentalà pentru intreaga 
ştiinţă; prin preluarea acestei metode, apte să întemeieze ştiinţa istoriei, se produce 
o adevărată „mutație categorială” în ştiinţă: „Pe acest drum au mers toate ştiinţele 
umane. Ajungând la infinitul mic, matematica — cea mai exactă dintre ştiinţe — 
abandonează procesul fárámitárii şi abordează un nou proces, acela al însumării 
necunoscutelor, mărimilor infinitezimale. Părăsind noțiunea de cauză, matematica 
urmăreşte să descopere legea, adică proprietățile comune tuturor elementelor 
infinitezimale necunoscute.” | | 

Rolul constitutiv al metodei analizei infinitezimale pentru o teoretizare fizică 
local" a rămas o temă permanentă a filosofiei şi logicii ştiinţei. În eseul său de 
filosofie a ştiinţei, Experimentul şi spiritul matematic (scris între anii 1949 şi 
1953), Lucian Blaga propunea o explicație a posibilităţii şi rationalitátii fizicii 
galileo-newtoniene, o descifrare a „secretului ei metodologic” (de care vorbesc unii 
filosofi şi istorici ai ştiinţei: J. Randal Jr., E. Cassirer, O. Becker) în termenii unei 
„strategii epistemice”, ai unei noi conştiinţe metodologice, definită printr-o 
suprametodă, care „se serveşte de matematică, dar nu în raport direct cu natura, ci 
în raport cu metodele diverse cu care urmează să fie abordată natura... Aplicarea 
matematicii devine fertilă numai când se face în combinaţie cu alte metode. 
Mobilizând cát mai multe metode, ştiinţa de tip galileo-newtonian îşi aproprie 
natura pe diverse planuri de cunoaştere. «Metodele» umplu cu conţinut această 
ştiinţă; matematica e destinată să împrumute precizie şi rigoare fiecărei metode 
utilizate, şi, de asemenea, să solidarizeze metodele într-un front compact faţă de 
natură.8 l 

Fizicianul Eugen P. Wigner a lansat o adevărată provocare la adresa filosofiei 
-şi logicii ştiinţei de a da seama de „eficacitatea inexplicabilă a matematicii în 
ştiinţele naturii”; el observă că matematica nu e doar un instrument ajutător al 
cunoasterii fizice, ci ea prezideazà la însăşi formularea legilor fizicii, având în 
domeniu o „putere suverană, organizatoare şi generatoare”. Cercetând diversele 
ipoteze propuse pentru a explica această „unicitate a teoriilor fizice”, Wigner 
spune: „este dificil să se evite impresia că aici ne înfruntă un miracol, comparabil 
în mare măsură, prin natura sa, cu miracolul faptului că mintea umană poate uni o 
mie de argumente fără a cădea ea însăşi în contradicţie, sau cu miracolul existenţei 
legilor naturii şi al capacităţii minţii umane de a le intui"??, 

Recunoscând faptul că în fizică „matematicile nu se aplică, ci se implică”, 
cum scria fizicianul J.-M. Lévy-Leblond, matematicianul francez René Thom a 
încercat într-o serie de studii recente să răspundă la provocarea lui Wigner, pe baza 
— x Iu TI US 

56 Vezi J. Witt-Hansen, Marx's Method in Social Science and its Relationship to Classical and 
Modern Physics and Mathematics, în „Poznan Studies în the Phil. of. Sc. and Humanities", vol. 3, 
14,1977, p. 20. 

7 L. Tolstoi, Război si pace, vol. III, Partea a III-a, $ 1. 


% Ibidem, vol. IV, partea a II-a, cap. XI. 
ai. Blaga, Experimentul si spiritul matematic, Editura Ştiinţifică, Bucureşti, 1959, p. 117-118. 

reconsiderării obiectivelor teoretizării ştiinţifice şi a corelatiei lor cu anumite tipuri 
de utilizare a matematicii în ştiinţă. Ştiinţa, afirmă Thom, are două obiective 
fundamentale. „Primul este de ordin pragmatic: să sporească puterea oamenilor 
asupra mediului astfel încât să asigure supraviețuirea (şi, dacă este posibil, 
extinderea) speciei umane. Al doilea este de ordin speculativ («teoretic să ofere o 
mai bună înţelegere a lumii înconjurătoare. La prima vedere, aceste două obiective 
pot apărea aproape identice, în realitate ele nu sunt... Acţiunea şi înțelegerea trebuie 
considerate ca cei doi poli al unui spectru continuu al activităților ştiinţifice... Ei 
necesită tipuri de instrumente cu totul diferite.”% 

Aici ne interesează în mod direct primul obiectiv, de el fiind legată explicarea 
rolului matematicii în constituirea teoretizării în fizica fundamentală. Instrumentul 
de bază al realizării lui îl formează, după Thom, posibilitatea omului de a depăşi 
experienţa actuală, de a extinde cunoaşterea sa asupra unor domenii noi. Aceasta 
posibilitate se fundează pe capacitatea predictivă a cunoaşterii deja existente, a 
teoriilor disponibile. La rândul ei, orice predictie se bazează pe posibilitatea creată 
de anumite „instrumente matematice care permit extinderea datelor dintr-un 
domeniu limitat la unul lărgit”, deci pe proceduri de trecere de la local la global, 
cum ar fi prelungirea analitică, extinderea domeniului natural al unei funcții 
dincolo de graniţele ei observate; ca urmare, predicția de tip cantitativ, specifică 
ştiinţei fizice, este legată de folosirea procedurilor matematice de prelungire, dintre 
care cea mai importantă este prelungirea analitică. Orice problemă bine formulată, 
scrie Thom, chiar dacă nu este în sine analitică, are un model analitic. În acest fel, 
predicția cantitativă depinde de posibilitatea de a găsi legi analitice precise pentru 
fenomenele naturale, de a oferi legilor fizice o expresie matematică explicită; 
acestea permit predicția prin calcul, cantitativă a mărimilor fizice. „Aceasta 
posibilitate a predictiei precise cere mai întâi ca spaţiul substrat subiacent (unde are 
loc extinderea) să aibă o structură analitică «naturală». În al doilea rând, chiar dacă 
această condiţie este satisfăcută, continuarea analitică în sine poate reprezenta doar 
o cale săracă de extrapolare a datelor. Deoarece pentru a aproxima datele empirice 
până la e printr-o funcţie analitică f pe o mulţime compactă K nu e suficient în 
general să se determine domeniul de holomorfie al lui f. Dacă vrem să avem un 
control bun al procedurii de extrapolare, avem nevoie de o teorie subiacentă care să 
restrângă forma specifică a funcţiei f. Acesta este cazul în fizica fundamentală: 
spaţiul substrat este aici spaţiul Minkowski, un spațiu omogen al unui grup Lie, şi 
ca urmare dotat cu o structură analitică naturală. Iar teoriile fizice (relativitatea, 
mecanica cuantică) ne permit să definim localizarea elementelor interesante 
(particule) prin funcţii analitice de o formă specifică date de teorie. Ne aflăm aici la 
rădăcina aşa-numitului miracol al legilor fizice, legi care permit ştiinţei să producă 
cele mai puternice proceduri de predicţie.”"! 


© E. E Wigner, The Unreasonable Effectiveness of Mathematics in Natural Sciences, în E. E 
Wigner, Symmetries and Reflections, Indiana Univ. Press, Bloomington, 1967, p. 223-229. 

9! R, Thom, The Role of Mathematics in Present-Day Science, in J. Los et al. (eds.), Logic, 
Methodology and Philosophy of Science, VI, North-Holland, Amsterdam, 1982, p. 8. 

Pe scurt, „miracolul” fizicii constă în aceea că grupuri de simetrie (Galilei, 
Lorentz), de care sunt legate legile fundamentale, au reprezentări analitice pe 
spațiul observabilelor; sau, invers, simetriile (cel puțin aproximative) ale 
fenomenelor observate coincid cu grupurile: de automorfisme ale spatiu-timpului. 
Spatiul vid este singurul care ar prezenta o simetrie totalá. Obiectele fizice (corpuri, 
substanță, radiaţie) rup această simetrie, dar „această rupere a simetriilor 
fundamentale poate fi totuşi formalizată ‘grație utilizării «conceptelor» de natură 
ne-spaţială (sarcină electrică, de exemplu), al căror comportament spaţial face 
obiectul tocmai al legilor fizice. Astfel ia naştere ceea ce s-a numit miracolul 
fizicii: întrucât grupul de echivalente locale este un grup de dimensiune finită (un 
grup Lie), se pot defini pe spatiu-timp structuri (metrice, analitice etc.) care permit 
aici desfăşurarea formalismului cantitativ al matematicii. Mecanica, fizica sunt din 
această cauză ştiinţe «exacte» şi proiectarea în viitor a situaţiilor binecunoscute 
permite aici realizarea predictiilor extrem de precise şi din această cauză pragmatic 
eficace."? În aceste ştiinţe, apelul la matematică oferă mijlocul sau instrumentul 
care permite această „prelungire” in mod canonic (prelungirea analitică), şi anume, 
posibilitatea (întemeiată pe analiticitatea funcţiilor) de a extinde o funcţie (definită 
printr-o serie Taylor într-un punct) la întregul domeniu de existență (domeniu de 
holomorfie) al acestei funcții. „Singură prelungirea analitică permite trecerea de la 
local la nonlocal, caracteristică acțiunii.” Tocmai aceasta este situația 
caracteristică, după Thom, modelelor fizicii fundamentale. 

Matematica intervine esențial si in cazul in care obiectivul stiintei este 
inteligibilitatea naturii, explicarea ei; matematica oferă aici, prin notiunea de 
singularitate, instrumentul de trecere de la global la local. Aici matematica 
participă la o „teoretizare slabă”, fiind utilizată doar într-o manieră interpretativ- 
hermeneutică în construcția unor modele ce aduc doar o simplificare a morfologiilor. 
Thom crede, pe aceste temeiuri, că se poate afirma: în sens strict, teoretizarea este 
identică cu matematizarea; iar aceasta, deoarece „numai matematicianul ştie să 
manipuleze «transspatialialul»; el dispune de două instrumente care leagă localul 
de global: noțiunea prelungirii analitice, pentru a trece de la local la global, 
noțiunea singularitátii, care concentrează globalul in local. În acest sens singura 
teoretizare ştiinţifică este matematică, si nu există alta." 64 

Revenind, după examinarea întemeierii epistemologice a calculului 
diferenţial şi a metodei analizei infinitezimale, la conceptul care a determinat toate 
aceste tentative de fundare, şi anume acela de infinitezimal, vom vedea că evoluţia 
lui a fost deosebit de contorsionată în perioada „matematicii critice” şi apoi în 
secolul nostru. Creatorul teoriei moderne a mulțimilor, G. Cantor, cel care a 
reabilitat infinitul actual în matematică şi a construit teoria numerelor transfinite, a 
încercat (în 1887) să demonstreze „riguros? imposibilitatea infinitezimalilor; 
teorema lui depindea esenţial de „axioma arhimediană” (dat fiind orice număr real 


——— N 
€ Ibidem. 
QR. Thom, Formalisme et scientificité, „Les Etudes philosophiques", nr. 2,1978, p. 178. 
“ R, Thom, Mathématique et théorisation scientifique, „Scientia”, 1979 (Scientific Culture in 

a, există un număr întreg n, astfel încât na este mai mare decât orice alt număr real 
dat, b), ceea ce i-a făcut pe unii cercetători să acuze demonstraţia lui Cantor de cerc 
vicios. G. Peano a publicat şi el o demonstraţie de „non-existenţă” a numerelor 
infinitezimale. Cu ambele demonstraţii B. Russell se declara de acord în Principles 
of Mathematics (1903), criticând, ca şi Frege într-o recenzie anterioară, tentativa lui 
H. Cohen de reabilitare filosofică a infinitezimalilor. Cu toate acestea, încrederea 
într-o posibilă teorie bazată pe infinitezimali n-a fost complet abandonată. Paul Du 
Bois Reymond, Otto Stolz şi Felix Klein împărtăşeau această credinţă, ultimul 
indicând chiar faptul că axioma lui Arhimede, ca axiomă a numerelor reale, va 
trebui abandonată într-o asemenea nouă teorie. Pe lângă „reabilitările filosofice” 
ale infinitezimalilor (Cohen, Natorp), au continuat însă şi tentativele mai constructive 
de reintroducere a infinitezimalilor în matematică — K. Geissler (1904), Th. Skolem 
(1934), D. Laugwitz (1958) —, care au culminat cu construirea unei noi teorii ce 
legitimeazá în analiza modernă infinitezimalii, analiza non-standard, al cărei autor 
principal a fost A. Robinson şi care a cunoscut o extindere şi o aplicare cu totul 
excepționale, atât în cadrul matematicii „pure”, cât şi în cadrul diferitelor ramuri 
ale ştiinţei. 

Sistemul analizei non-standard introduce numerele hiperreale, care includ 
numerele reale şi infinitezimalii. Un infinitezimal pozitiv este un număr mai mic 
decât orice număr real: pozitiv obişnuit, dar mai mare decât zero, iar un 
infinitezimal negativ este mai mare decât orice număr real negativ, dar mai mic 
decât zero. Infinitezimalii sunt numere „fixe”, nu variabile, ca la Leibniz, sau 
variabile ce tind spre zero, ca la Cauchy. Mulțimea numerelor hiperreale R* 
constituie o extindere a mulţimii numerelor reale R. Se introduce următoarea: 

Definiţie. 1. Un element x e R* se numeşte infinitezimal dacă şi numai dacă 
[x| € r, pentru orice număr real pozitiv standard r. 

2. Două elemente x, y e R* se numesc infinit vecine (se scrie x = y), dacă şi 
numai dacă x - y este infinitezimal (deci x este infinitezimal dacă şi numai dacă x = 
y); unicul infinitezimal real este zero. 

3. Un număr a este finit dacă |a | < r, pentru un r standard oarecare; altfel este 
infinit (Orice număr hiperreal finit este de forma x + a, unde x este un număr real 
standard şi a este un infinitezimal). Elementele lui N* - N sunt numere naturale 
infinite. Un numár infinit este mai mare decát orice numár finit. 

Se observă astfel cá Robinson introduce un nou tip de numere infinite 
(inversele infinitezimalilor), care nu sunt însă numai transfinite în sensul lui 
Cantor. Cele douá teorii ale numerelor infinite diferá prin aceea cá numai teoria lui 
Robinson respectă „principiul lui Leibniz": „ceea ce este valid pentru sistemul 
numerelor finite trebuie să rămână valid şi în sistemul extins cu numere infinite.” 
Sistemul numerelor hiperreale este nearhimedic. De aceea, unii autori consideră că 
demonstrațiile Cantor şi Peano pot fi considerate acum corecte, dacă se utilizează 
axiomatica standard (incluzând axioma lui Arhimede) a teoriei numerelor reale. 


$5 R, Thom, Formalisme et scientificité, p. 177. 

Ín acest nou sistem al numerelor hiperreale se introduc funcţii care au ca 
valori numere hiperreale sau standard. Se arată apoi că f (x) e continuă în xg din R 
dacă şi numai dacă f (xo + a) este infinit vecin cu f (x) in R*, pentru orice 
infinitezimal a in R*. Pe o cale asemănătoare se redefinesc şi noțiunile de 
derivati", „limită”, „diferențială”, „integrală definită” etc. şi se demonstrează 
rezultatele analizei. Aceste indicaţii sunt suficiente pentru a înţelege cum se 
dezvoltă calculul diferențial şi integral în sistemul analizei non-standard. Aici ne 
interesează în primul rând contextul ştiinţific în care s-a formulat această nouă 
teorie şi semnificaţia pe care însuşi Robinson o dă infinitezimalilor. Este vorba de o 
perioadă în care matematica a cunoscut în general o serie de revoluții succesive 
. care au extins mult orizonturile si au ridicat nivelul de abstracție al construcţiilor 
matematice (revoluţia logicistă, structuralistă, asamblistă, categorială etc.), de 
promovarea pe scară largă a modului de gândire şi a abstractiei axiomatice, de 
impactul noilor tehnici de calcul asupra metodologiei matematice etc. Ín aceste 
condiţii, analiza însăşi a cunoscut, în afara extensiilor ei remarcabile, şi o 
preocupare critică de asigurare a fundamentelor. Deşi ea n-a constituit „terenul” 
originar al înfruntării programelor fundationale ale matematicii (ci teoria 
mulțimilor, considerată „teorie fundamentală a matematicii” şi obiect prim al 
cercetărilor metateoretice), modalităţile de reconstrucție a matematicii propuse de 
aceste programe s-au răsfrânt şi asupra calculului. S-au formulat astfel programe 
logiciste (B. Russell), axiomatic-formaliste (D. Hilbert, H. B. Curry, A. Robinson), 
intuiționiste şi constructiviste (Brouwer, Heyting, E. Bishop, P. Lorenzen) de 
reconstrucție a analizei matematice. Dintre acestea, analiza non-standard, rezultat 
„tipic al unei abstracții axiomatice (al cărei principiu este demonstrarea 
„independenţei unei axiome a unei teorii şi înlocuirea ei printr-o negatie), a fost 
subsumată de A. Robinson unui punct de vedere formalist. Noile concepte de 
infinitezimal şi infinit, introduse după toate canoanele de rigoare ale logicii 
matematice moderne — purtătorul gradului cel mai înalt al rigurozitátii în perioada 
actuală a ştiinţei —, au fost considerate doar „elemente ideale”, cu alte cuvinte, ca 
„entităţi teoretice eliminabile”. În încheierea cărţii sale, Non-standard Analysis, 
Robinson scria: „Întorcându-ne acum la teoria expusă în această carte, vom observa 
că ea este prezentată, natural, în cadrul conceptual al matematicii contemporane, şi 
în felul acesta pare a afirma existența tuturor genurilor de entităţi infinitare. Totuşi, 
dintr-un punct de vedere formalist, putem privi această teorie într-o perspectivă 
sintactică şi să considerăm că ceea ce am făcut este de a introduce noi proceduri 
deductive mai degrabă decât noi entități matematice.” Iar, dacă vom considera 
perspectiva axiomatică, realitatea noilor numere infinit mari şi infinit mici nu e de 
altă natură decât aceea a realilor standard; numai perspectiva genetică ne arată că 
ele rezultă în urma unor „procese infinitare”. Dar a încerca să decidem în termeni 
de experiență asupra realității noilor concepte este inutil, deoarece orice experiență 
A L S pr 
' 56 Vezi K. D. Stroyan, W. A. J. Luxemburg, Introduction to the Ti heory of Infinitesimals, Academic 
Press, New York, 1976. 

nu are nevoie decát de numerele intregi sau rationale, singurele pe care le poate 
discrimina", tot restul aparatului conceptual reprezentând o „extindere teoretică” 
în care nu aflăm temeiuri constrângătoare pentru a accepta axioma lui Arhimede. 

Refundamentările propuse în direcţia non-axiomaticá, a intuitionismului si 
constructivismului, de H.Weyl, P. Lorenzen şi E. Bishop se caracterizează prin 
aceeaşi preocupare asupra infinitului. 

Ca şi B. Russell, H. Weyl îşi concentrează reconstrucția bazelor conceptuale 
ale analizei matematice asupra continuului infinitului, încercând să pună în 
evidenţă „modul în care infinitatea esențială a matematicii se reduce la şirul infinit 
al numerelor naturale, iar conceptul de existenţă care se referă la acestea constituie 
fundamentele - AEE HIT. Desi împărtăşeşte o filosofie intuiționistă mai 
liberalizată asupra infinitului si existenței în matematică, Weyl tinde să trateze 
conceptul infinitului ca un „element ideal" al matematicii, a cărui justificare o 
caută însă, ca si pentru alte concepte ce aparțin ,suprastructurii teoretice” a 
matematicii, în aplicarea lui la fizică. 

După cum s-a afirmat adesea, intuitionismul lui Brouwer şi-a dovedit mai 
ales o valoare critică, indicând slăbiciunile matematicii clasice, si mai puțin una 
constructivă, de edificare a unei alternative viabile la această matematică. O 
încercare de a dovedi că o asemenea alternativă e posibilă a întreprins-o Erett 
Bishop, care a reelaborat o mare parte a analizei abstracte în cadrul 
constructivismului&?. Sensul pe care-l dă Bishop constructivismului, formulat în 
capitolul I al lucrării, cu intenţii programatice si filosofice (4 Constructivist 
Manifesto), este determinat prin teza: preocuparea primordială a matematicii este 
numărul, iar acesta înseamnă numerele întregi pozitive. Prin ele întregul edificiu al 
matematicii dobândeşte o „valoare descriptivă”. Pornind de la aceste elemente, 
matematica construieşte un nou nivel al existenței matematice (justificat prin 
legătura directă cu numerele): sistemul numerelor raționale, reale, spaţii euclidiene, 
sistemul numerelor complexe, corpul numerelor algebrice, spaţiul Hilbert, teoria 
grupurilor clasice etc. De la aceste „entități construite” matematica se ridică apoi la 
„entităţi a căror construcție este ipotetică” (spaţii topologice, grupuri, varietăți), a 
căror justificare este adusă de posibilitatea de a se aplica unor entităţi construite. In 
fine, al treilea pas în abstracţie este acela al „structurilor ipotetice qua ipotetice”. 
Concepută în totalitatea sa, matematica apare astfel ca o mixtură de elemente reale 
şi ideale; componenta „„realistă” (acea parte ce posedă „interpretare pragmatică”) 
oferă controlul şi determină cursul dezvoltării matematicii, ferind-o să cadă în 
formalism fără. sens. Partea „idealistă” permite simplificări şi deschide posibilităţi 
altfel blocate. Încercarea sa este de a arăta că tuturor procedurilor demonstrative 
sau definiţiilor conceptuale din analiză li se pot asocia versiuni constructive, în 
sensul că „fiecare teoremă a matematicii trebuie să prezică rezultatul unor anumite 
calcule finit realizabile”. Aceste calcule pot fi executate cu calculatorul, de aceea o 
mare parte din cartea sa este consacrată cercetării modului în care rezultatele 


$7 A. Robinson, op. cit., p. 282. 
$5 H, Weyl, Das Kontinuum, Untersuchungen liber die Grundlagen der Analysis, Veit & Co., 


Leipzig, 1918, p. 37. 

analizei constructive pot fi infáptuite ca programe de calculator si a modificàrii 
statutului unor teoreme, concepte sau conjecturi matematice prin apel la 
posibilităţile calculatorului (se dă exemplul remarcabil al teoremei de punct fix a 
lui Brouwer; până de curând teoremă de existenţă „pură”, ea a fost „constructivizată” 
prin apel la calculator). Pe această bază, teza „intreaga matematică trebuie să aibă o 
semnificație computationalá"? dobândeşte un înţeles mai realist. Deşi are unele 
elemente asemănătoare cu programul lui Hilbert (aceeaşi înrudire cu filosofia 
operationalistá a ştiinţei), justificarea infinitului este la Bishop de altă natură: 
dovada consistentei întregii matematici nu e acceptată, cum arăta şi Brouwer, ca o 
justificare globală a introducerii elementelor ideale, fiind necesară o justificare 
constructivă pentru fiecare concept sau nivel al idealizării matematice. 

P. Lorenzen propune, în cadrul unui vast program ştiinţific şi epistemologie 
de reformulare constructivistă a ştiinţei (de la logică până la etică), o fundamentare 
Operativa" a calculului diferenţial pe o înţelegere a potențialității infinitului, mai 
exact, pe o interpretare potenţială a continuului; în acest sens, continuul aritmetic 
(aşa cum se află el la baza reformulării moderne a calculului prin teoria numerelor 
reale, şi care implică esenţial ideea infinitului actual) trebuie reprezentat nu ca o 
mulţime infinită de puncte, ci ca posibilitatea — în sensul lui Aristotel — de a purta o 
infinitate de puncte. Pentru aceasta este necesară înlocuirea mulfimii-putere a 
mulţimii de bază G a numerelor, fundamentale a lui Cantor printr-o mulţime 
potențial-infinită corespunzătoare”. În acest sens se cer date procedurile de 
construcție pentru submultimile lui G, adică a mulțimilor din numerele 
fundamentale, în „matematica operativă” a lui Lorenzen se propune o asemenea 
reconstrucție ce ar permite depăşirea dificultăților generate de fundarea pe teoria 
cantoriană, a mulțimilor, fără a-i diminua succesul pragmatic al matematicii. 
Constructivizarea" analizei clasice (care în axiomatizarea de la începutul acestui 
secol cuprinde, în axioma completitudinii, conceptul „mulțimii numerelor reale”) 
nu poate urma calea pe care s-a produs „constructivizarea” aritmeticii elementare, 
şi anume a producerii unui model constructiv pentru o axiomatică dată (aceea a lui 
Peano), ci necesită o extindere a aritmeticii constructive până la obţinerea unei noi 
axiomatici a calculului. Sarcina aceasta este uşurată de faptul că analiza n-a fost 
niciodată axiomatizată până în secolul nostru, ci a fost formulată într-o manieră 
„constructivă naivă”, astfel încât nu va fi necesară inventarea unor construcții 
artifi ciale, ci doar explicitarea acelor „construcții intenţionate” prezente în tradiţia 
analizei”! „ Reconstrucţia analizei clasice astfel realizată se abate în câteva puncte 
de la expunerea ei axiomatică obişnuită (în privinţa conceptului de mulțime, a 
completitudinii numerelor reale, a unor teoreme asupra funcţiilor reale etc.), dar 
renunțarea la unele propoziţii obținute pe baza teoriei cantoriene a numerelor 
cardinale infinite nu micşorează aplicabilitatea şi survival value a matematicii, 
oferind in schimb o înțelegere a activităţii matematicianului de producere a 
obiectelor asupra cărora raționează. 


© E. Bishop, Foundations of Constructive Analysis, McGraw Hill, New York, 1967. 
^, Ibidem, p. 334. 
! P. Lorenzen, Das Aktual-Unendliche in der Mathematik, in P. Lorenzen, Methodisches 
Denken, Suhrkamp, Frankfurt, 1968, p. 102. 

În urma unei evolutii istorice îndelungate, analiza infinitului a asimilat într-un 
context operaţional infinitul, justificarea lui deplasându-se treptat din domeniul 
metafizicii în sfera consideraţiilor pragmatice — pentru adepții construcţiei ei 
clasice sau logic-metodologice — pentru modelele non-standard sau pentru 
reconstructiile axiomatice actuale. 

Provocarea la adresa infinitului matematic al analizei, pe care au formulat-o 
diversele interpretări intuitioniste sau constructiviste prezentate mai sus, pare a fi 
mult mai micá decát cea generatá de impactul calculatoarelor asupra gándirii 
metodologiei matematice. „Discretizarea?  Calculului, necesară în vederea 
transpunerii pe calculator a problemelor matematice, a făcut pe unii cercetători să 
prevestească „declinul” analizei ca disciplină-pilot a matematicii şi a întregii 
ştiinţe, trecerea pe prim-planul activității matematice a programelor de cercetare 
esențial finitiste. 

Calculatoarele sunt implicate azi în multe feluri în cercetarea matematică în 
sine şi în cunoaşterea prin matematică a fenomenelor naturale: aflarea unor soluții 
aproximative la ecuațiile diferențiale (baza matematică a modelelor 
„convenționale? ale proceselor reale) prin metodele numerice incorporate în 
programe de calculator; rezolvarea unui număr imens de ecuații; simularea directă 
— nu prin apel la ecuații diferențiale, ci prin experimente computationale — a multor 
procese naturale (cum ar fi un drum aleator) sau a unor sisteme complexe ce 
implică esențial procese de tip generativ etc. Modelarea proceselor fizice ca 
procese computaționale a adus pe primul plan al reflectiei metodologice problema 
ireductibilitátii computationale, în felul acesta, infinitul ne apare din nou, într-o alta 
formă: existența unor întrebări ce pot fi formulate asupra comportamentului final al 
unui sistem, dar care nu pot fi rezolvate în toată generalitatea lor prin niciun proces 
matematic sau computational finit, constatarea si acceptarea unor probleme 
indecidabile în modelele matematice ale sistemelor fizice, descoperirea faptului că 
multe sisteme fizice sau matematice ar putea fi în realitate ireductibile 
computational, toate acestea determină faptul că experimentul, fie fizic, fie 
computational (numeric), devine singura cale de a studia asemenea sisteme; 
testarea succesivă a tuturor posibilităților prin apel la calculator face din acesta un 
instrument esențial în multe cercetări matematice sau în stiintele naturii. Analiza 
corespondenței dintre fenomenele naturale si procesele computationale ne conduce 
astfel la o nouă formulare a problemei infinitului, la înțelegerea „căii computaţionale” 
în abordarea sa, şi nu la excluderea acestui concept din ştiinţa matematică a naturii. 

Introducerea calculatoarelor, deşi recentă, a influențat deja structura 
metodologică şi conceptuală a ştiinţei, modificând direcţia şi obiectivele principale 
ale multor discipline; ea a generat — se zice — un nou tip de experimentare, un nou 
mod de gândire, în fine, o nouă paradigmă a cunoaşterii şi un sens nou al „legii 
ştiinţifice” (legile sunt acum privite ca algoritmi care ne determină modul de 
comportare a sistemelor”*). Calculatoarele au extins sfera cunoaşterii experimentale 
şi teoretice (permiţând experimentarea unui mare număr de legi ipotetice sau de 
forme consistente oarecare ale legilor). În privinţa impactului lor asupra infinitului 

matematic, noua metodologie rezultată nu se substituie, ci completează si extinde 
abordarea tradițională. Potenţialul teoretic şi metodologic al analizei, bazat în mare 
măsură pe conceptualizarea si operationalizarea infinitului, implicarea calculului 
infinitezimal în teoretizarea ştiinţifică fac puţin plauzibilă ipoteza declinului 
complet al analizei şi înlocuirea ei cu „matematica discretă şi ştiinţa manipulării 
simbolurilor”? chiar dacă ea va suferi unele „renormări conceptuale” prin 
extinderea nucleului ei structural în vederea abordării unor noi tipuri de fenomene 


şi sisteme din lumea reală. 


72 Vezi p, Lorenzen, Die klassische Analysis als eine konstruktive Theorie, in P. Lorenzen, op. cit., 
p. 107. 

CONCEPTUL DE „MARE SISTEM” SI IMPORTANȚA LUI 
METODOLOGICĂ ÎN PSIHOLOGIE 


MIHAI GOLU 


În etapa actuală, pe baza principiilor sintetizatoare ale ciberneticii, asistăm la 
o puternică dezvoltare şi penetratie a spiritului de abordare sistemică în cele mai 
variate domenii ale ştiinţei. Faptul remarcabil nu constă însă în aceea că, în cadrul 
fiecărei discipline tradiţionale, se încearcă promovarea unui punct de vedere 
sistemic particular, propriu naturii calitative a fenomenelor care fac obiectul 
investigaţiei directe, ci în tendința de a subordona fapte substanţial diferite unor 
coordonate teoretico-metodologice comune. Aceasta este linia de dezvoltare a teoriei 
generale a sistemelor care-şi propune, în mare, două obiective de bază: a) înlăturarea 
izolării instrumentale si comunicaţionale care caracterizează încă într-o măsură 
considerabilă diferitele „compartimente” ale ştiinţei contemporane si b) depăşirea 
limitelor proprii atât atomismului, cât şi organicismului (integralismului), prin 
fundamentarea modului de analiză functional-dinamicá. În acest sens, teoria 
generală a sistemelor urmăreşte să elaboreze determinările, principiile şi legile care 
sunt caracteristice ,sistemelor" in general, făcând abstracție de tipurile lor particulare, 
de natura elementelor componente şi de forțele care pun în relaţie elementele date. 

În concordanţă cu obiectivele propuse, sistemul este definit ca un complex 
(ansamblu) uniteleologic de elemente aflate într-o interacțiune ordonată 
(neîntâmplătoare). Relevând caracteristicile formale ale unor entități denumite 
„sisteme”, teoria generală a sistemelor dobândeşte un caracter pluri- sau 
interdisciplinar. Aceasta în două sensuri: primo — principiile sale se elaborează prin 
valorificarea generalizărilor de tip sistemic din cadrul diferitelor ştiinţe particulare; 
secundo — aparatul său conceptual şi operaţional este aplicabil în investigația şi 
interpretarea faptelor pe care şi le revendică ramurile tradiționale ale ştiinţei. 

Cel puţin în stadiul său actual, teoria generală a sistemelor subsumează mai 
curând o perspectivă de abordare sau o metodologie decât un model explicativ de 
ultima instanţă, aşa cum eronat consideră unii. Prin urmare, reprezentanţii ştiinţelor 
particulare trebuie să apeleze la ea nu pentru a găsi explicaţii gata fabricate pe care 
să le ataşeze pur şi simplu faptelor recoltate, ci pentru a desprinde indicații 
metodologice de organizare şi desfăşurare a cercetării şi prelucrării rezultatelor. 

Una dintre cerințele metodologice de bază care decurg din această teorie 
pentru cercetarea concretă este aceea de a stabili punctele de joncțiune dintre 
entitatea particulară dată şi mulţimea entităților din cadrul altor sfere de 


investigație’. Ea este reclamată tocmai de relativitatea conceptului de „sistem” şi de 
similitudinea structurală (formal-matematică) a transformărilor ce se „aplică” pe 
diferitele tipuri de evenimente. - | 

Prin medierea conceptelor şi principiilor ciberneticii cum sunt informatia", 
.comunicafia",  ,autoreglarea", „tendința spre echilibru”,  „organizarea”, 
„autoorganizarea”, „echifinalitatea” etc., teoria generală a sistemelor s-a impus 
astăzi definitiv ca instrument de analiză nu numai în cadrul ştiinţelor zise 
funcționaliste (comportamentiste), ci şi în al celor zise anatomiste (sau fizicaliste). 

Utilitatea ei pentru ştiinţele psihologice este tot mai mult recunoscută şi 
însuşită. După cum remarca A. Rapaport, pentru ştiinţele comportamentelor 
hipercomplexe, cum este psihologia umană, teoria sistemelor permite găsirea 
modalitátilor optime de corelare şi îmbinare a metodelor de tip determinist 
(mecaniste) cu cele de tip probabilist (organist-finalist) şi alegerea structurilor 
matematice celor mai adecvate pentru o descriere riguroasă a faptelor’. 

În stabilirea coordonatelor unei aplicări eficiente a teoriei sistemelor la 
domeniul psihologiei umane, este esențial să adoptăm de la început conceptul de 
mare sistem. Aceasta a apărut ca rezultat al abordării sistemice a problemei reglării 
(şi conducerii) cu care se confruntă cibernetica. Valoarea sa este eminamente 
operațională: nu se introduce în scopul clasificării sistemelor (al divizării lor în 
Bari" şi „mici”), ci exclusiv în vederea desprinderii procedeului de analiză a 
comportamentului sistemelor reglabile, analiză care ia în considerație un coeficient 
înalt de complexitate structural-functionalá. Astfel, conceptul de „mare sistem” 
predetermină folosirea doar a acelor metode de investigație şi descriere, care tin 
seama de existenţa strânsei interconexiuni dintre un număr foarte mare de factori, 
care condiţionează comportamentul sistemului dat. O asemenea acceptiune o găsim 
conturată pentru prima oară în lucrarea compatriotului nostru dr. St. Odobleja?. 
Printre altele, a aborda o anumită entitate prin prisma conceptului de „mare sistem” 
înseamnă a recunoaşte existenţa unui grad mai mare sau mai mic de nedeterminare 
a comportamentului său luat în ansamblu şi a diferitelor părți componente ale 
acestuia, luate separat. Această nedeterminare apare ca rezultat al intersectării unui 
număr foarte mare de factori ca pondere diferită şi distribuţie aleatoare. Numărul 
mare de factori şi împletirea lor aleatoare introduc o funcţie probabilistică în locul 
celei primare univoce, ceea ce face ca reglarea sistemului să capete un caracter 
sinusoidal — de explorare şi probare succesivă a alternativelor. De aici — caracterul 
relativ, dinamic-oscilatoriu al echilibrului unor astfel de sisteme şi dependenţa 
finalitátii lor de capacitatea rezolutivă a mecanismului de comandă. Creşterea 
coeficientului de complexitate corelează strâns cu creşterea necesităţii de 
organizare. lar aceasta atrage după sine necesitatea dezvoltării capacității 
sistemului de prelucrare şi utilizare a unei cantități cât mai mari de informaţie 
despre o mulţime cât mai întinsă şi variată de stări ale mediului ambiant. 


! L. von Bertalany, General Theory of Systems: Application to Psychology, in The Social 
Sciences. Problems and Orientations, Mouton, UNESCO, 1968, p. 309-319. 

? A. Rapaport, Mathematical Aspects of General Systems Analysis, in The Social Sciences. 
Problems and Orientations, Mouton, UNESCO, 1968, p. 320—337. 

3S Odobleja, Psychologie Consonantiste, Paris, Maloine, 1938 (vol. I), 1939 (vol. II). 

Spre deosebire de noţiunile cu aplicaţie locală obişnuită, noţiunea de „mare 
sistem” se întemeiază pe faptul că entitatea la care se raportează este considerată în 
interacțiunea ei cu alte entităţi, ca parte componentă a unui ansamblu sistemic 
supraordonat. Cu alte cuvinte, obiectul teoriei „marilor sisteme” îl reprezintă 
sistemul reglabil luat ca mulțime de subsisteme intercorelate prin intermediul unui 
scop comun de funcţionare. 

Stabilitatea şi „capacitatea vitală” a sistemului vor fi determinate atunci de 
gradul de omogenizare şi adaptare funcţională reciprocă a tuturor subansamblelor 
sale în raport cu finalitatea generală a lui. Schimbările care se petrec într-o parte 
sau alta a lui fiind corelative, ele vor avea, implicit, şi un efect compensator pentru 
echilibrul general. De aici decurge principiul complementaritátii funcționale ca 
mod specific de realizare a comportamentului sistemelor hipercomplexe. 

Conceptul de „mare sistem” presupune obținerea tabloului general al 
comportamentului ca structură dinamică a relationárii stărilor şi transformărilor 
unei mulţimi de elemente (componente) distincte. Deci „marele sistem”, ca entitate 
dată, se realizează prin diferenţierea, specializarea şi integrarea într-o schemă 
funcţională de tip emergent a detaliilor. Ca urmare, pentru descrierea şi explicarea 
lui, esenţială devine relevarea structurii funcționale, în unitatea dialectică a stării şi 
transformării sau, altfel spus, urmărirea traiectoriei generale a mişcării în câmpul 
probabilistic al „punctelor” de echilibru sau „negentropice” şi al celor de dezechilibru 
sau „entropice”. 

Datorită înaltului său coeficient de complexitate şi heterogeniei sarcinilor de 
reglare, „marele sistem” este în esență semistabil: echilibrul său nu se reprezintă 
niciodată printr-un punct şi nici nu rămâne permanent la aceleaşi valori: acesta este 
o rezultantă statistică, o medie ponderată care oscilează în chip aleator în interiorul 
a ceea ce am putea numi o fâşie de siguranţă. 

În acest fel, comportamentul lui implică mai multe traiectorii, în principiu 
neintersectabile, potrivit diversităţii tipurilor de reglare pe care le realizează. 

În raport cu propria sa existență, o entitate care se subsumează conceptului de 
„mare sistem” se caracterizează prin trei tipuri principale de reglare: reglare de 
stabilizare, reglare de optimizare şi reglare de dezvoltare. Toate au la bază 
conexiunea inversă, chiar dacă anumite verigi concrete ale comportamentului sunt 
de tip deschis (legătura univocă între mecanismul de comandă şi execuţie, pe de o 
parte, şi „obiectul” reglabil, pe de altă parte). Funcţia lor adaptivă este însă diferită. 
Astfel, reglarea de stabilizare (homeostazică) este destinată menţinerii la nivel pe 
cât posibil constant a unor variabile de bază, a căror modificare dincolo de valorile 
date ar avea efect perturbator general asupra sistemului. Mecanismul de comandă şi 
execuţie este în aşa fel legat cu aceste variabile, încât oricărei oscilaţii a lor i se 
opune o ,,contractiune" de natură să le readucă la nivelul iniţial de echilibru. Din 
punct de vedere teoretic şi chiar practic, comportamentele homeostazice 
(Stabilizatoare) pot fi descrise cu ajutorul „modelelor automat” deterministe. Căci, 
deşi oscilatiile posibile ale variabilelor corespunzătoare se produc aleator şi, deci, 
nu pot fi precis prevăzute dinainte, putem totuşi stabili cu exactitate legea care le 
leagă de mecanismul de execuţie şi fixa în acest fel valorile semnalelor reglatoare 
şi semnul acțiunii de reglare. 

Reglarea de optimizare răspunde scopului de realizare a echilibrului 
energetico-functional al sistemului în condiţiile existenţei mai multor alternative. În 
diferitele momente ale traiectoriei mişcării sale, sistemul ajunge în situaţii când, 
pentru obținerea unui efect adaptiv, are la dispoziţie mai multe variante de acțiune 
sau când, pentru atingerea unui nivel: corespunzător de echilibru dinamic, se 
impune perfecţionarea tipului dat de comportament. În primul caz, mecanismul de 
reglare trebuie să procedeze la o analiză $i comparare succesivă a variantelor 
posibile ale acţiunii reglatorii şi să aleagă dintre toate pe cea optimă, adică pe cea 
care, în contextul dat, conduce la obținerea efectului adaptiv final cel mai bun şi cu 
consumul cel mai mic de forțe, energie si timp. Spre deosebire de formulările 
tradiționale ale sarcinilor de conducere, în „teoria marilor sisteme”, criteriile care 
determină eficienţa procesului de reglare nu pot fi privite ca date. De aceea, 
reglarea de optimizare reclamă ca, pentru fiecare sarcină şi variantă de echilibrare, 
să fie stabilit un criteriu I, a cărui valoare numerică exprimă în mod univoc 
eficiența acțiunii reglatorii. În raport cu „marele sistem”, satisfacerea acestei 
cerințe este îngreuiată de faptul că fiecare entitate sistemică reprezintă un 
subsistem al unui oarecare alt sistem de rang superior, în care entitatea considerată 
intră ca parte componentă. Dar sarcinile reglării unei părți a sistemului sunt 
determinate de sarcinile sistemului căruia îi aparţine. De aceea, pentru niciun 
sistem concret nu se poate formula exact şi riguros sarcina conducerii (reglării), 
fără a ne ridica la nivelul unei viziuni generale care să ne permită introducerea în 
analiză a factorilor care condiţionează pozitiv sau negativ profilul de stare şi 
traiectoria transformărilor. Privită dintr-un asemenea unghi, alegerea criteriului de 
eficienţă (I), în cadrul reglárii de optimizare, trebuie să se întemeieze pe un 
compromis raţional, pe de o parte, între câştiguri şi pierderi, iar pe de alta, între 
valorile câştigurilor (sau pierderilor) şi termenele de obținere a lor. Se înţelege 
atunci că deciziile adoptate de mecanismul de comandă vor depinde nu numai de 
care anume factori şi în ce fel participă în expresia de evaluare a criteriului I, dar şi 
de ponderile ce li se vor acorda, în functie de termenul de obtinere a cástigurilor si 
pierderilor corespunzátoare. 

“Unul dintre modurile posibile de a considera distribuţia câştigurilor şi 
pierderilor în timp este introducerea funcţiei q (t) luată în concordanţă cu 
caracterul sarcinii. Aceasta trebuie să fie o funcţie monoton descrescătoare (pentru 
a da prioritate termenelor mai apropiate de obținere a câştigurilor) care trebuie să 
intre ca termen inmultitor pentru criteriul I. Întrucât, aşa cum am menţionat, 
„marele sistem” este autoreglabil, stabilirea adecvată a criteriului de eficienţă şi 
alegerea variantei optime de comportare depind de capacitatea rezolutiv-decizională a 
mecanismelor sale centrale de comandă. 

Când alegerea variantei optime nu este posibilă de la început, ea se desprinde 
treptat, potrivit principiului probelor sl erorilor. Comportamentele apreciate ca 
optime pentru situaţia dată se consolidează şi se stochează, lărgindu-se repertoriul 
disponibilitátilor operaţionale. | 

. [n cel de-al doilea caz, reglarea de optimizare presupune realizarea unui 
proces de corectare si adecvare, prin conexiune inversá, a tipului de comportament 
deja ales pentru obţinerea, cu ajutorul lui, a nivelului de echilibru aşteptat (pre- 

conizat). Printre altele, în conţinutul procesului respectiv intră: ,perfectionarea" 
circulaţiei informaţiei între elementele mecanismului de reglare, optimizarea 
parametrilor acţiunii reglatorii — rapiditatea, periodicitatea, forța, direcția — 
conectarea unor subprograme („rutine” suplimentare, modificarea indicatorilor 
valorici ai acţiunilor reglatorii de fond subdominante) etc. Dacă, în ciuda tuturor 
acestor măsuri de corecție, nu se ajunge la un echilibru optim, comportamentul dat 
este anulat şi sistemul este obligat să adopte o altă modalitate de finalizare. 

Cele două tipuri de reglare menţionate mai sus se raportează la o organizare 
dată şi se desfăşoară în limitele unor structuri date, fiind subordonate direct sau 
indirect conservării acestor structuri. Spre deosebire de ele, reglarea de dezvoltare 
este legată de transformarea şi perfecționarea continuă a organizării iniţiale. 
Realizându-se pe baza unui larg schimb energetic şi informaţional între sistem 
(„marele sistem”) şi mediul ambiant, ea acționează constant în direcţia trecerii 
sistemului de la o organizare „proastă” la una „bună”, prin restructurarea schemelor 
de interconexiune a elementelor componente şi lărgirea registrului acțiunilor 
(comportamentelor) antientropice şi antialeatoare, în condiţiile creşterii volumului 
influențelor aleatoare ale mediului. Luată ca tendință generală, reglarea de 
dezvoltare se desfăşoară sub imperativele legii absolute a evoluţiei, fiind astfel 
subordonată determinismului dinamic. Considerată însă în limitele reale de loc şi 
de timp, ea ne apare ca fenomen stohastic: în fiecare moment, la nivelul sistemului, 
interferând un mare număr de factori şi forţe de natură şi sensuri diferite, uneori 
opuse, forma concretă a dezvoltării devine o funcţie probabilistică. În fata 
sistemului, din punctul în care se află, se deschid mai multe traiectorii de mişcare, 
fiecare dintre ele având o probabilitate pozitivă. Angajarea pe una dintre aceste 
traiectorii se realizează mai mult sau mai puţin întâmplător, dar, odată aleasă, 
traiectoria respectivă tinde să se impună ca unică, mărindu-şi probabilitatea de 
apariție în cadrul evenimentelor care alcătuiesc existența sistemului şi, 
corespunzător, reducându-se probabilitatea celorlalte alternative iniţial posibile. Se 
poate astfel spune că reglarea de dezvoltare asigură alegerea şi fixarea unor stări 
,preferentiale" din mulţimea iniţială a stărilor întâmplătoare, posibile ca „evenimente”. 

Dacă sistemul dispune de capacitatea ca, pe lângă modelul mediului ambiant, 
să realizeze şi propriul său model pe care să-l opună celui dintâi, reglării de 
dezvoltare i se adaugă dimensiunea anticipatiei si prospectivei. Comportamentul 
sistemului devine în acest caz maximal activ, sistemul căutând şi alegând din 
mulțimea stărilor posibile pe acelea care concordă cel mai bine cu modelul său si 
neutralizând pe celelalte. Decurge de aici că valoarea efectului adaptiv final 
depinde de caracteristicile acestui model, de completitudinea, fidelitatea şi 
adecvarea lui în raport cu influenţele şi solicitările mediului extern. Reglarea de 
dezvoltare nu se mai reduce atunci doar la asigurarea trecerii sistemului de la o 
stare la alta pe o traiectorie cu sens ascendent; ea priveşte, de asemenea, procesul 
de elaborare a unui model adecvat al lumii externe şi a unui model corelat al 
sistemului însuşi. Prin aceasta se ajunge la nivelul cel mai înalt de comunicaţie 
informaţională şi coechilibrare dinamică, antientropică, între sistem şi mediu, care, 
deocamdată, este propriu, în forma lui plenară, numai organizărilor umane. 

Din cele arátate mai sus, se desprinde clar ideea cá reglarea de dezvoltare nu 
poate fi descrisă cu ajutorul unor scheme bazate pe operatori cu sens univoc; ea 
poate fi aproximată cu ajutorul unor modele probabiliste, în care să se realizeze o 
împletire unitară a teoriei lanțurilor, teoriei jocurilor cu sumă nenulă şi cu mai 
multi parteneri si a teoriei prospectivei. Aceasta este însă o sarcină extrem de 
dificilă a cărei rezolvare aparţine viitorului. Esenţial este să realizăm, deocamdată, 
o imagine cât mai veridică despre complexitatea acestui tip de reglare şi să 
admitem posibilitatea analizei lui riguros ştiinţifice. | 

Sintetizând cele spuse până acum, putem conchide că adoptarea conceptului 
de „mare sistem” reclamă admiterea în planul analizei sistemelor reale hipercomplexe 
a organizării. ierarhice, plurinivelare a comportamentului si a relaţiei de 
complementaritate dintre diferitele tipuri de reglare şi, in primul rând, dintre 
reglarea homeostazică, reglarea de optimizare şi reglarea de dezvoltare. 

Primul aspect presupune că, în cadrul unui „mare sistem”, nivelul de adaptare 
şi gradul de organizare sunt condiţionate de modul în care se îmbină autonomia 
relativă a mecanismelor locale de comandă cu controlul mecanismelor centrale 
asupra comportamentului şi echilibrului sistemului în ansamblu. Într-o structură de 
tip ierarhic, se realizează o selectare şi comprimare a informaţiei despre stările 
sistemului de jos în sus şi o detaliere, completare, particularizare a ei de sus în jos. 
Cu alte cuvinte, rezolvând sarcinile locale de reglare, mecanismele de comandă de 
la nivelele inferioare expediază spre centru informaţii doar despre acele modificări, 
oscilații, stări etc. ale elementelor subordonate, care prezintă importanță pentru 
valoarea echilibrului general al sistemului şi pentru elaborarea strategiei de 
ansamblu a reglării. În ordine descendentă, mecanismele centrale expediază 
asemenea informaţii care vizează, cu precădere, sarcinile generale de reglare a 
sistemului (stabilizare, optimizare, dezvoltare). La nivelul fiecărui punct de 
comandă ierarhic subordonat, aceste informaţii sunt detaliate şi particularizate în 
conformitate cu starea actuală şi tendința de mişcare a elementelor date, faţă de 
sensul reglării. (conducerii) generale. Astfel, se realizează permanent o adaptare | 
dinamică şi reciprocă a stării părților şi ansamblului (întregului), ca răspuns la 
variația condiţiilor mediului ambiant şi intern a sistemului. In condiţii de mediu 
puternic variabile, organizarea ierarhică a comportamentului este singura alternativă 
optimă a unui „mare sistem” pentru a supravieţui şi a-şi asigura evoluţia. - 

Cel de-al doilea aspect scoate în evidență faptul că, în cadrul unui „mare 
sistem”, legăturile dintre mărimile de intrări şi cele de ieşire (input/output) se 
realizează în forma mai multor scheme operaţionale. Comportamentul său este 
expresia interacțiunii şi completării reciproce dintre structuri deterministe şi 
probabiliste, fiecare dintre acestea prezentând grade diferite de complexitate. Din 
tabloul general al stărilor şi transformărilor care-l caracterizează, pot fi desprinse 
cel puţin următoarele tipuri de „înlănţuiri”: 

a) lanțuri lineare ordonate, care se reprezintă sub forma unei succesiuni de 
vectori (Sj 6 S2 6 S3); ca exemplu simplu putem menţiona comportamentul de 
deplasare, de translație, de locomotie, care poate fi redat printr-o relaţie mecanistă 
((So) (toPV) 6 S, (t; PV); dacă ştim starea (So) a obiectului la momentul initial (to), 
putem prevedea starea lui la momentul (tj), toate celelalte condiţii rămânând 
neschimbate; 

b) lanțuri probabiliste bivalente; dintr-o poziţie (E12) sistemul poate trece în 
oricare dintre cele două stări posibile, cu o probabilitate egală sau nu. Astfel, 
cunoscând starea sistemului la momentul iniţial (tọ), noi nu mai putem prevedea cu 
aceeaşi exactitate, ca în cazul anterior, care va fi starea lui în momentul (tı). 

Acest gen de inlántuire poate fi întâlnit în comportamentele demografice — 
naşterea copiilor de un sex sau altul — în procesul de adoptare a deciziilor, în 
structurile logice de tip boolean ale gândirii etc.; 

c) lanțuri probabiliste polivalente, în care, dintr-o poziţie dată, sistemul poate 
trece, ca urmare a unei influenţe externe, în mai multe poziţii, cu probabilitatea 
egală sau nu. În acest caz, comportamentul lui apare ca o succesiune în evantai de 
familii de vectori, fiecare având o anumită valoare de probabilitate. 

Asemenea lanţuri caracterizează o bună parte din comportamentele 
demografice şi sociale (relaţiile interpersonale, programarea activităților, adoptarea 
deciziilor în situaţii gen labirint, comportamentele de competiţie, în care fiecare 
concurent dispune de mai multe strategii etc.); 

d) lanțuri: probabiliste de contagiune, care exprimă modul aleator de 
concretizare a efectului influenţei unui element asupra celorlalte elemente cu care 
comunică (interacționează) şi direcţia de evoluţie (extindere) a acestui efect. 

Modificarea stării unui element poate fi transmisă cu o anumită probabilitate 
fiecăruia din elementele cu care acesta vine în contact. Transmisă realmente unui 
element oarecare, densitatea de probabilitate se schimbă: aceeaşi influență porneşte 
acum din două puncte diferite şi se exercită asupra unui număr deja mai mic de 
elemente (n-1) ş.a.m.d. 

O asemenea matrice de conditionári o găsim la baza unor comportamente de 
grup (formarea sistemului de opinii, atitudini, gusturi, convingeri, reacțiile în lant 
etc.). Organizarea ierarhică a structurii funcționale (comandă şi control), precum şi 
corelarea intersectabilă a mai multor forme de reglare ne conduc la concluzia că 
starea „marelui sistem”, spre deosebire de cea a sistemelor lineare, pur mecanice, 
nu este univoc determinată de trecutul lui, ceea ce reclamă ca, în analiză, să 
îmbinăm procedeele bazate pe principiile şi legile logicii formale (deterministe) cu 
cele bazate pe conceptele de probabilitate, serie statistică cumulativă şi euristică. 
Privit macroscopic şi ca organizare finită „marele sistem” se comportă determinist, 
întrucât, în orice stare s-ar afla, el evoluează în mod necesar către starea cea mai 
probabilă (consecință a acţiunii celui de-al doilea principiu al termodinamicii). 
Considerat însă microscopic şi ca structură hipercomplexă, el se comportă aleator, 
fiecare stare realizându-se ca speranță matematică de un anumit grad, pe baza unor 
variaţii particulare, în esenţă aleatoare. 

În acest caz, lui îi devin aplicabile în aceeaşi măsură şi simultan mai multe 
modele teoretice explicative, corespunzător multidimensionalitátii sale structural- 
funcţionale. Fiecare dintre aceste modele dezvăluind un anumit aspect — fizic, 
chimic, morfologic, funcţional etc. —, niciunul nu este singur suficient şi exhaustiv, 
deşi în sine poate fi oricât de coerent, pentru a oferi o explicație completă. Aceasta 
nu se obține însă nici din însumarea simplă a tuturor modelelor pe care le 
furnizează ştiinţele particulare tradiţionale. Se impune ca însuşi procesul de 

investigare şi cercetare a „marelui sistem” să fie conceput şi realizat în spirit 
interdisciplinar. Într-un astfel de cadru, apare necesitatea unei operaţii de analiză şi 
sinteză de tip superior; subordonați unui obiectiv comun, folosind un instrument de 
comunicație comun, cercetătorii vor trebui să caute, fiecare pe terenul său de 
aplicaţie, nu amănuntele nesemnificative de departajare exclusivistă a entităților 
sistemului, ci coordonatele integrative, care îşi păsesc rațiunea nu în sine, ci în 
dinamica generală a sistemului. Atunci, fireşte, platforma comună din care se vor 
desprinde şi spre care vor converge direcţiile de cercetare o constituie ansamblul 
sarcinilor de reglare care determină specificul legic al sistemului dat. | 

Privite prin prisma conceptului de „mare sistem”, aceste sarcini le-am putea 
eventual împărți în două mari categorii: a) operaționale şi b) funcționale. Cele din 
prima categorie constau în: alegerea structurii adecvate a legăturilor energetico- 
informaţionale dintre elementele şi părțile componente ale sistemului, planificarea 
tacticii şi strategiei comportamentului în ansamblu şi a subsistemelor-párti, 
„evaluarea rezultatelor funcţionării sistemului din perspectiva criteriilor echilibrului 
optim şi a tendinței de evoluţie ulterioară. Sarcinile din cea de-a doua categorie 
rezidă, cu precădere, în realizarea planurilor şi strategiilor elaborate în procesul 
rezolvării sarcinilor operaţionale, în condiţiile apariţiei inevitabile a situaţiilor 
neprevăzute în timpul planificării sau programării. Astfel, profilul general de stare 
a sistemului, la fiecare moment dat, se conturează ca rezultat al corelării dinamice, 
la diferite nivele integrative, a celor două clase de sarcini. 

Întrucât natura lor calitativă depinde de tipul sistemului de referință, 
abordarea interdisciplinară, de pe poziţiile teoriei comenzii şi controlului, a uneia şi 
aceleiaşi entități structurale nu duce câtuşi de puţin la nivelare interpretativă. 
Dimpotrivă, fixând un cadru comun, acest principiu metodologic oferă, totodată, 
criterii şi procedee eficiente de distincţie, comparaţie, selecţie şi clasificare. 

În lumina celor de mai sus, conceptul de „mare sistem” devine expresia cea 
mai înaltă a abordării în spiritul teoriei generale a comenzii şi controlului a 
sistemelor reale hipercomplexe. Fiecare dintre implicaţiile lui luate în parte îşi 
găseşte o aplicabilitate directă în analiza psihologică. Important este însă să 
subliniem aici că, luat ca întreg global, acest concept deschide perspective 
promițătoare în direcţia elaborării unui model explicativ incompatibil mai adecvat 
şi mai riguros, sub raport ştiinţific, decât modelele create de diferitele şcoli şi 
orientări ale psihologiei tradiționale. În locul „modelului-robot” al comportamentului 
uman prefigurat de psihanaliză, behaviorismul clasic, neobehaviorism, psihologia 
fiziologică, psihofizica clasică, bazat pe admiterea caracterului pur reactiv al 
organismului la stimulii din mediul extern sau intern (acceptarea primatului 
obiectului asupra subiectului) sau în locul modelului „gestaltist” şi „convenţionalist”, 
bazat pe considerarea ieşirilor independent de intrări (primatul subiectului asupra 
obiectului), conceptul de „mare sistem” impune adoptarea unui model de tip 
„interacționist”, în “tare subiectul şi obiectul formează o unitate dinamică 
indisociabilă, iar intrările şi ieşirile sistemului se corelează şi se condiţionează 
reciproc. Această condiționare înlătură atât teoria îngust-asociaţionistă care 
postulează natura pasiv-aditivă a comportamentului uman, cât şi teoria imanentist- 

nativistă, care concepe activitatea psihică în forma unor stări subiective pure, 
ireductibile sau a unor structuri (configurații) închise, în sine imuabile. 
Relaţionarea dinamică reciprocă între stările actuale si cele anterioare, între 
intrările si ieşirile sistemului relevă caracterul de structură deschisă a 
comportamentului, simetria factorilor externi şi interni în raport cu principiul 
echifinalitátii subiectului uman în calitatea lui de „mare sistem”. În opoziţie cu 
viziunea tradiţională care, în analiza fenomenului psihic, urmărea disocierea cât 
mai netă între influențele mediului extern şi ansamblul condiţiilor interne ale 
subiectului, conceptul de „mare sistem” reclamă necesitatea considerării acestora 
ca formând o serie convergentă, în care „evenimentele” componente interacționează în 
acelaşi plan şi conduc la un efect emergent. 

CATEGORII ÎN FILOSOFIA MENTALULUI 


ANGELA BOTEZ 


. $81. INTRODUCERE ÍN FILOSOFIA MENTALULUI' 


În încercarea de a arăta ce este filosofia mentalului? vom prezenta în cele ce 
urmează câteva definiţii, concepte şi teme, orientări şi personalităţi ale domeniului. 
Filosofia mentalului reprezintă abordarea ontologică (a naturii), epistemologică (a 
explicatiei şi înţelegerii), semantică (ca semnificației) a eului uman, a actelor sale 
cognitive, a conştiinţei şi a comportamentului intenţional. Ea se constituie astăzi si 
ca fundamentare metodologică a ştiinţelor cognitive - discipline noi apărute în aria 
cercetării stărilor şi proceselor conştiinţei. 

Ca ramură a filosofiei se delimitează, dar si interacționează cu filosofia 
limbajului, a ştiinţei, cu logica şi cu metafizica. Se raportează, de asemenea, la 
rezultatele ştiinţifice obținute de psihologie, cibernetică, teoria inteligenţei artificiale, 
ştiinţele cognitive. Există baze ale filosofiei mentalului în istoria filosofiei” încă de 
la gânditori antici, în cognitivismul lui Socrate şi Platon, în functionalismul 
naturalist al lui Aristotel, continuánd cu elemente de reprezentationalism mental in 
scolastica medievalá, cu dualismul cartezian, fizicalismul si introspectionismul lui 
Spinoza, la Berkeley, care identificá existenţa cu percepția (esse est percipi), dar 
mai ales la Hume în teoria despre calități şi conţinut mental, la Leibniz despre 
comunicare şi calcul mental şi la alţii. Mai putem nota existența unui anume tip de 
functionalism si cognitivism la Kant, conceptia fenomenologicá a intentionalitátii 
la Husserl, unitatea logic-psihic-fizic-practic in viziunea pragmaticá si conceptia 
fenomenelor mentale a scolii analitice. 

Existá o serie de filosofi pe care-i putem considera precursori ai filosofiei 
contemporane a mentalului datoritá unor concepte si metode pe care le utilizeazá. 
Dintre ei amintim pe: Occam cu limbajul mental, Descartes cu dualismul minte- 
materic, Ramsey cu teoria funcționalistă a credinţei (belief), Wundt cu procesele 


! Acest articol reprezintă un fragment din studiul introductiv al volumului Filosofia 
mentalului, care a fost publicat la Editura Ştiinţifică în 1996. 

2 Am tradus Philosophy of Mind prin filosofia mentalului, dar şi prin filosofia minţii, în cursul 
lucrării se întâmplă să folosim şi expresii engleze ca în cazul cuvintelor ce denumesc relaţia mind- 
body (minte-trup), background sau supervenience, întrucât cuvintele limbii române nu exprimă exact 
ceea ce înseamnă aceşti termeni în limba engleză. Pentru traducerea unor expresii m-am consultat în 
Anglia cu Tim Crane, Ted Honderich şi David Papineau, care sunt de părere că „filosofia mentalului" 
poate fi un echivalent acceptabil pentru „mind philosophy”. 

3 J.C. Smith (ed.), Historical Foundalions of Cognitive Science, Boston, Kluwer Acad. Publ., 1990. 


psihomentale si pártile lor, Wittgenstein cu jocuri de limbaj si forme de viatá. De 
asemenea, alții cum ar fi Titchener, Bergson, Jung, Freud, Teilhard de Chardin, 
Merleau-Ponty, Habermas, Chomsky. La câţiva dintre aceştia vom reveni mai jos. 
Gásim clemente de filosofie a mentalului la filosofi románi: C. Rádulescu-Motru, 
L. Blaga, M. Florian, S. Odobleja. 

Conceptele si noţiunile prezente in majoritatea lucrărilor de filosofie 
psihologică şi a mentalului sunt: 1) Eu, conştiinţă, intentionalitate; 2) Stări, acte si 
procese mentale - evenimente mentale; 3) Cunoscător, cunoscut, cunoaştere; 
4) Subdeterminare (underdetermination), survenire (superveniance), credibilitate 
(reliability); 5) Credinte, dorinţe, speranțe, amintiri - atitudini mentale; 
6) Imagine, reprezentare, inteligibilitate; 7) Simbol, concept, sens; 8) Personalitate, 
identitate, pluralitate; 9) Intensional, extensional; 10) Subconştient, emotiv, 
irațional; 11) Libertate, normativitate, subiectivitate. 

Dintre temele şi problemele frecvent abordate, enumerăm aici pe cele 
. despre natura eului, a conştiinţei şi a cognitiei; realitatea subiectivă, real psihic 
şi mental; despre raportul minte-corp (mental-fizical, materie-constiintá, suflet- 
corp); definirea constientului si a intentionalitátii; relaţia explicaţie — 
interpretare, logic-psihic, psihologie-stiintà empirică, empirism-hermeneutici; 
despre bazele biologice si psihologice ale cognitivului uman; gramatica 
mentalá si structura limbajului; inteligentá animalá, umaná si artificiali; 
despre comunicare si experiment mental, libertatea vointei (liber arbitru) si 
determinarea deciziei; despre relatia computer - self-inteligentá - modele 
mentale; ştiinţele cognitive şi cotitura psihologică în filosofie. 

În aria filosofiei mentalului, orientările principale angrenate în dezbateri sunt: 
materialismul eliminativ şi monismul anomalistic, naturalismul, fizicalismul şi 
functionalismul — în viziunea cărora mentalul face parte din lumea naturală ca 
funcţie a corporalului; mentalismul şi holismul emergetist care susține că existenţa 
mentală diferă de cea fizică şi are o structură psiholingvistică şi un comportament 
intentional. La care se adaugă: conectionismul — actele mentale sunt rezultat al 
conexiunilor neuronice interne cu structuri nodale paralele, contextualismul — 
actele mentale sunt rezultate ale influenţei mediului asupra subiectului, 
cognitivismul — toate actele mentale sunt de natură cognitivă, şi constructivismul - 
factori cognitivi şi sociali interacționează în construcţia actelor mentale. Se mai 
poate vorbi de externalism, reliabilism, internationalism, neutralism, de teoria 
identităţii, a unităţii şi a constituirii mentalului şi fizicalului. 

Ca personalități reprezentând explicit această disciplină filosofică îi putem 
enumera pe: Sirawson, Ryle, Searle, Davidson, Sellars, Block, Fodor, Churchland, 
Dennett, Hacker, Honderich, Putnam, Nozick, Pollock, Papineau, Rorty, Meilor, 
Wilkes, Parfit. Sperry, Harre, Mc Intyre, Crane şi alții. Apar astăzi şi o serie de 
reviste de filosofia minţii şi ştiinţe cognitive dintre care amintim: „Mind”, „Mind 
and Machines”, „Philosophical Psychology”, „Philosophy and Psychology”. 

. După Dicţionarul de filosofie de la Oxford, editat in 1996, filosofia 
mentalului încearcă să răspundă la întrebări cum ar fi: Este mentalul distinct de 
materie? îl putem noi defini ca fiind conştient şi putem noi descoperi rațiunile 

principale pentru care decidem că şi alte creaturi ar fi conştiente sau cá maşinile pot 
fi construite în aşa fel încât să fie conştiente? Ce înseamnă a gândi, a simți, a 
experimenta, a-ți aminti? Este de folos să separi funcţiile minţii, memoria de 
inteligență sau raționalitatea de sentiment? Formează oare funcţiile mentale o 
unitate? Filosofiile principale ale mentalului de tradiţie occidentală includ varietăți 
de „fizicalism” şi de „funcţionalism” care încearcă definirea specificului 
evenimentelor mentale cu ajutorul conceptelor de intentionalitate şi constientá si de 
relaţii mind-body şi formal-experimental". 

Se pun astăzi în discuţie corelatiile şi diferentele dintre obiectul şi scopul 
ştiinţelor cognitive şi ale filosofiei mentalului căutându-se definirea ariei lor de 
preocupări. Noile discipline — ştiinţele cognitive care reprezintă un fel de sinteză a 
rezultatelor cercetărilor de psihologie, lingvistică, antropologie, neurobiologie, 
cibernetică, teoria informaţiei — ridică probleme filosofice cu privire la natura 
cunoaşterii umane. Astfel că filosofia minţii şi psihologia filosofică constituie 
adesea baze teoretice pentru dezvoltarea acestor noi discipline în măsura în care 
abordează aspectele ontologice şi epistemologice, natura şi structura stărilor 
mentale, relaţiile lor cu contextul fizical (cum ar fi corpul uman şi mediul natural), 
modelarea proceselor cognitive reprezentative şi definirea maşinii inteligente. 

Ştiinţele cognitive sunt definite ca studiul sistematic al cogniţiei şi al 
fenomenelor psihologice asociate pe baza faptelor evidenţiate prin structurarea, 
acumularea şi utilizarea cunoaşterii în comportamentul cibernetic. Analogia se face 
deci de la computer la creier. Conecţioniştii sunt cei care susțin că mintea este 
activitatea unei structuri neuronale invariante, un procesor neural paralel 
distributiv. Alti autori sunt de părere cá în aria ştiinţelor cognitive nu există 
evidente destul de tari pentru legi şi generalizări de tip ştiinţific clasic. Problema ce 
apare se referă la posibilitatea altui tip de ştiinţe asupra minții, în afară de cele 
fizicale, şi dacă ele sunt ontologic legitimate de un alt tip de existență decât cea 
reală, substanţială şi de legile specifice ale acesteia. Din punct de vedere filosofic, 
problemele de mai sus, legate de ştiinţa cognitivă, au fost puse în modalitate 
contemporană în filosofia ştiinţei şi a limbajului de Wittgenstein, Ryle, Davidson, 
Sellars, Block, Fodor şi Putnam, Churchland etc. 

Conectionismul reprezentat de St. Stich?, P. Smolensky, P. Churchland este o 
abordare nouă în câmpul interdisciplinar cunoscut ca ştiinţă cognitivă care se ocupă 
de maşina cibernetică şi funcţionarea creierului. Sistemul conecţionist, spre 
deosebire de cel clasic, are o structură neurală compusă din centre nodale multiple 
cu legătură între ele, nesubordonate unui centru de procesareMt ar conduce 
operaţiile sistemului. Conexiunile între centrele nodale sunt astfel realizate încât 
recreează informaţia de câte ori este nevoie; ca atare nu au memorie precum 
computerele convenţionale. Conecţionismul este denumirea dată cercetărilor care 
intenţionează să construiască astfel de modele de sisteme, dar şi concepţiei asupra 
cunoaşterii care interpretează cognitivul pornind de la sistemele de inteligență 
artificială spre stările mentale ale creierului uman. Concepţia favorizează teoria 


4 Simon Blackburn, Oxford Dictionary of Philosophy, Oxford, Oxford Univ. Press, 1996. 
5 Stephen P. Stich, From Folk Psychology to Cognitive Science, London, Penguin Books, 1983. 

relaţiilor psihofizicale si materialismul eliminativ. Se sustine că, dacă un astfel de 
model ar putea explica toate aspectele mentalului, atunci grupul de teorii clasice ale 
cunoaşterii ar fi falsificat şi entităţile postulate de el ar trebui eliminate. 

Conectionismul tinde să înlocuiască paradigma epistemologică clasică prin 
filosofia mentalului şi psihologia cognitivă. El'încearcă să rezolve pe baza unei noi 
structuri neurale multe dintre problemele ce păreau insolvabile, explicând 
funcţionarea creierului ca un transductor echipat cu posibilitatea reprezentării 
distributive şi a detectării erorii. Pe această bază Paul ChurchlandS promovează 
teoria materialismului eliminativ care consideră că psihologia simțului comun ar 
susține numai teorii false despre lucruri ontologic inexistente cum ar fi: credinţa, 
„dorinţa, intenţia, amintirea, speranța, temerea.: Orice referire la ele rămânând o 
referire la ceva misterios şi obscur, ştiinţa despre stările mentale se cere de aceea 
redusă la abordarea bazelor neurofiziologice fizicale ale acestora, în. general, 
eliminativismul cere renunţarea la acele părți ale cunoaşterii care sunt impregnate 
de erori, în cazul filosofiei minţii nu numai la psihologia bunului simt, ci si la 
termeni cum ar fi: „conştiință”, , eu", qualia", ,intentionalitate" etc. Până în momentul 
în care se vor dezvolta in aşa măsură ştiinţele cognitive încât vor reuşi înţelegerea 
ştiinţifică a acestor termeni, se impune eliminarea lor, susține Churchland. 

Despre tentativele de a dezvolta o filosofie a minţii exclusiv inspirată de 
ştiinţele cognitive si pe o direcție reductionistá, P. M. S. Hacker”, cunoscut 
comentator al lui Wittgenstein şi promotor al unor concepții filosofice proprii 
asupra mentalului, afirmă că ele reprezintă o nouă formă de „barbarism” filosofic, 
după cum bine le-a caracterizat N. Malcom, fiind în mare parte scientiste, dar în ce 
are scientismul mai rău. Filosofia mentalului se dovedeşte a fi mai mult decât o 
metodologie a ştiinţelor cognitive. 

Ştiinţele cognitive se ocupă de descrierea structurilor şi proceselor mentale ca 
fiind distincte de factorii sociali şi biologici. Termenul de ştiinţă cognitivă€ a fost 
folosit cam o decadă după cel de-al doilea război mondial pentru a numi un mod de 
investigație psihologică în şcoala behavioristă (empiristă) cu interes explicit pentru 
structuri şi procese mentale, în acea acceptie behaviorismul a fost reprezentat în 
principal de Skinner. Ştiinţele cognitive sunt astăzi favorizate de existența 
computerului, un instrument cu utilizare dublă: pentru cercetarea realităţii şi ca 
model al minţii umane. Cu ajutorul lui se propune un model explicativ al 
cunoaşterii care relevă dependența actelor cognitive de capacitatea informativă a 
subiectului asistat de calculator (amplificator şi stimulator al inteligenței naturale). 
Se abordează astfel teme clasice cu instrumentul oferit de inteligenţa artificială. 

Problemele care se pun la ora actuală în filosofia minţii cu privire la ştiinţele 
cognitive pot fi sintetizate în diverse întrebări cum ar fi: 

]. Explicaţia formării credințelor (beliefs): Ce este credința? Există ea in mod 
real şi cum poate fi explicată sau modelată ca atitudine propozitionalá? Se ocupă de 
aceasta Fodor, Stich, Garfield. 

2. Problema inferárii stárilor interne pe baza unor comportamente externe 
observate: Se poate ajunge la comportamente diferite pe baza aceloraşi 
circumstanţe interne, mai ales când e vorba de comportamente verbale, inferentiale 
sau introspective, deci intentionale? Au încercat răspunsuri Phylyshyn?, Cummins 
si Dennett. 

.3. Bazele biologice ale mentalului si naşterea conceptelor: Care este natura 
proceselor cognitive, ale percepţiei şi reprezentării? Există abordări la Fodor, 
Putnam şi Peacocke”. 

4. Constiinfa şi reflectarea: Ce înseamnă să fii conştient? Ce înseamnă reflectarea 
propriilor operaţii mentale şi reprezentarea lor în concepte şi credinţe cu existenţa 
intentionalá? Despre aceste probleme au scris Mc Intyre, Ornstein, Dennett. 

5. Înțelegerea structurii gândirii prin structura limbajului natural descoperită 
pe baza analizei lingvistice: Există o gramatică mentală? Are gândirea o structură 
sintactică ca şi limbajul sau una semantică? încearcă răspunsuri Fodor, Brand. Garfield. 

Altă preocupare principală a filosofiei contemporane a mentalului, în afara 
ştiinţei cognitive este problema reprezentării mentale!!, cu temele asociate acesteia: 
natura explicatiei psihologice, cauzalitatea mentală, mintea în calitate de computer, 
reductia conţinutului mental, intentionalitatea. Această preocupare presupune 
relaţia în cercetare a disciplinelor lingvisticii, psihologiei, inteligenţei artificiale. 
După părerea lui Tim Crane există două modalități de abordare în filosofia 
mentalului cu rădăcini istorice la Galileo, Bacon, Descartes şi Newton — concepția 
mecanică asupra lumii şi la Aristotel, în Evul Mediu şi în Renaştere — concepția 
organică finalistă asupra universului. Concepţia mecanică a mentalului explică 
orice existență organică prin părțile anorganice, iar concepția organică invers, orice 
element anorganic este interpretat în contextul unui organism. Mentalul a fost situat 
de Descartes în afara universului mecanic al materiei, de aici începând dezbaterea 
raportului minte-corp cu multiplele sale abordări ştiinţifice şi filosofice. 
Perspective reductioniste sau non-reductioniste s-au succedat până astăzi când o 
disciplină filosofică specială, filosofia mentalului (minții), şi-a stabilit obiectul 
principal în cercetarea naturii conştiinţei şi a tuturor stărilor mentale, în cadrul ei 
continuă disputa între fizkalişti si non-fizicalisti, între viziuni mecanic-determinisle 
şi organic-finaliste. După opinia lui Tim Crane", o explicaţie mecanică a 
mentalului nu este altceva decât recunoaşterea în ultimă instanța a faptului că 

mintea face parte din lumea naturală a cauzelor şi efectelor care este o lume 
ordonată de legi. Aceste legi sunt studiate de psihologie aşa cum legile fizice sunt 


? Zenon Pylyshyn, Computation and Cognition: Toward a Foundation for Cognitive Science, 
Cambridge, MIT Press/Bradford, 1984. 

19 Christopher Peacocke, A Study of Concepts, Cambridge, MIT Press, 1992. 

11 St. Stich, Ted Warfield (eds), Mental Representation. A Reader, Oxford. Blackwell, 1994. 

12 Tim Crane, The Mechanical Mind (A Philosophical Introduction to Minds Machines and 
Mental Representation), London, etc, Penguin Books, 1995. 

studiate de fizică. Există deci o ştiinţă a naturii care se ocupă de mental, dar care nu 
este fizica. Psihologia are şi ea de înfruntat, dacă adoptă o viziune mecanică, 
materialistă asupra spiritului, două probleme puse de două fenomene ce împiedică 
apariţia unei teorii explicative unitare normale asupra lumii ca întreg”. Este vorba 
de conştiinţă si de gândirea reprezentativă, două dintre temele esenţiale ale 
filosofiei minţii: cum poate un mecanism (chiar psihologic, nu fizic) să devină 
conştient, şi a doua, cum poate el să gândească asupra şi să-şi reprezinte lucruri din 
afară. Ideea reprezentării stă deci în centrul atenţiei filosofilor mentalului. Ea este 
direct legată de viața spiritului. A spune şi a scrie cuvinte, imaginile, semnele, 
simbolurile, gesturile, expresiile feţei sunt reprezentări în viața cotidiană, ele 
semnifică lucruri şi evenimente, problema este cum se reuşeşte acest lucru. Pe de o 
parte ele par a veni de la natură, pe de altă parte sunt ele însele structuri fizicale — 
vibrații ale aerului, mişcări, semne materiale etc. Desi par naturale, reprezentările 
din punct de vedere filosofic poartă o încărcătură misterioasă care combină 
conceptele de timp, adevăr şi existenţă. La ora actuală se dovedeşte foarte puternic, 
în cadrul orientărilor postmoderniste, antireprezentationalismul ilustrat de Polanyi, 
Rorty, de şcolile constructivismului social şi relativismului epistemologic. 

Pentru a înțelege ce este reprezentarea şi cum este ea posibilă, trebuie 
cercetată starea reprezentaţională a minţii şi astfel se ajunge la cunoscuta problemă 
mind-body, la modalitatea în care apare interrelatia dintre minte şi creier, dintre 
. gândire şi trup. Prezentă sub o formă sau alta în întreaga istorie a filosofiei 
„cunoaşterii, problema a fost considerată de majoritatea gânditorilor insolvabilă. 
„Odată cu naşterea ştiinţelor cognitive, a teoriei informaţiei şi-a inteligenţei 
artificiale, tema s-a reluat sub toate aspectele ei metodologice şi filosofice: 
„ dualism, fizicalism, functionalism, epifenomenalism. - ^ 

Problema mind-body este direct legată şi de alte teme, cum ar fi mortalitatea 
(supraviețuirea sufletului, morţii fizice, dezbătută de Platon, Descartes, Kant, 
Ryle), inconştientul ca parte a activităţii mentale (Freud)'“ şi inteligența artificială 
(relaţia dintre program şi hard-ul maşinii cibernetice). Ea apare ca una din 
problemele fundamentale ale filosofiei, mentalul fiind abordat ca substanță 
gânditoare, suflet, eu, natură inteligentă, psihic, spirit în raport cu materia şi lumea 
externă, corporalitatea, fizicul. Există numeroase orientări referitoare la relația 
minte-trup, minte-creier; dintre cele mai recente o putem numi pe cea fundamentată 
pe spiritul cuantic care acceptă complementaritatea entității spirituale cu cea 
materială, trecând holist dincolo de monism şi dualism. | 

Filosoful englez Gilbert Ryle inlocuieste continutul conceptului mental — 
„ceea ce cunoaştem” (knowledge that) prin „cum cunoaştem” (knowledge how), 
incercánd astfel sá inláture conceptia cartezianá a separării duale mind-body. El 
consideră că ceea ce apare în interiorul corpului ca fiind mental este un fel de 
„fantomă din maşină”, un fel de categorie greşită care prezintă faptele vieții 


P John C. Eccles, The Human Psyche, Londra, Routledge, 1992. 
14 S. Gardner, Irrationality and the Philosophy of Psychoanalysis, Cambridge, Cambridge Univ. 

mentale ca apartinánd unui tip de categorii, cánd de fapt ele tin de altele. El crede, 
ca si Wittgenstein, cá faptul se datoreazá incapacitátii oamenilor de a folosi corect 
termenii, ca de pildá spiritul (mind), pe care unii il considerá analog cu corpul. 
Cánd vorbim de capacitáti mentale, nu ne referim la procesele ascunse din creier, ci 
la acte observabile, externe pe care le producem inteligent. Ryle criticá legenda 
intelectualistá care consideră cá a „şti cum" înseamnă „a sti ceva”. Cunoaşterea 
poate fi descrisă doar în termeni de capacităţi şi dispoziții. A şti este verb al 
capacităţii care arată că o persoană poate acționa corect. A crede este verb 
tendential, cuvânt motivational. 

Dupá John Searle filosofia analiticá a produs cu privire la mental orientári de 
tipul behaviorismului şi al functionalismului, ambele menținute de speranţele 
produse de ştiinţele cognitive şi de temerile născute de metafizica carteziană. De la 
Ryle la Rorty, filosofia analitică a adus prejudicii mentalului pentru că l-a 
caracterizat drept posesor al unor caracteristici misterioase şi oculte, scrie Searle 
susținând că a observat acest lucru atunci când a încercat să extindă analiza actelor 
de vorbire la stările intentionale: credințe, temeri, speranțe, dorințe, experienţe 
vizuale. Imediat au apărut îndoieli „ontologice” asupra încercării lui. Etapele 
pozitiviste şi verificationiste ale filosofiei analitice păstrează, crede Searle, tarele 
behaviorismului chiar atunci când îl declară mort, pentru că ele caută verificarea 
propozitiilor despre mental în observarea comportamentului celorlalți. De acelaşi 
fel de defecte suferă şi functionalismul dezvoltat de fizicalism, care sustine teoria 
identităţii stărilor mentale cu cele neurofiziologice. Materialismul functionalist 
devine materialism eliminativ când exclude din obiectul sáu proprietăţile 
ireductibile ale mentalului. Se încearcă definirea mentalului prin funcţiile sale sau 
prin relaţii cauzale. Astăzi a evoluat spre un funcfionalism organic bazat pe 
exemplul maşinii Turing în viziunea căruia stările mentale nu mai sunt stări 
funcţionale de orice fel, ci stările logice ale computerului, procesele mentale fiind 
descrise ca procese computaţionale de care se ocupă psihologia cognitivă si 
inteligenţa artificială. H. Putnam şi D. Dennett susțin acest tip de functionalism. 

Searle'? arată că în orientările funcționale apar o serie de probleme ca, de 
pildă, confuzia dintre întrebarea: Care sunt proprietăţile intrinseci ale stărilor 
mentale? şi întrebările: Când putem atribui astfel de stări mentale unui sistem? în 
ce condiţii suntem îndreptățiți să atribuim astfel de atribute intenționale? Este 
vorba de o confuzie între a putea clarifica ce este o stare mentală şi între 
examinarea modului în care a treia persoană atribuie o astfel de stare mentală 
altora. Altă defectiune a functionalismului vine din concepția că ştiinţele cognitive 
şi computerul ar permite să pătrundem în interiorul operațiunilor minții. Adică se 
crede că problemele filosofice ale mentalului pot fi transformate în probleme 
tehnice şi ştiinţifice care vor fi rezolvate de programele cibernetice. Searle arată că 
acest lucru este fals din două motive: unul - programul cibernetic nu poate garanta 
prin sine forța cauzalá specifică biochimici cerebrale, al doilea — un sistem ca 
agentul uman poate instala un program fără să aibă stări mentale relevante. Searle 


15 john R. Searle, Analitic Philosophy and Mental Phenomena, în Historical Foundation of 

crede că teama de a accepta în spatele. aspectelor ştiinţifice elementele metafizice 
ale naturii entităților mentale duce la o falsă punere a problemei mind-body (minte- 
corp) şi a celei a perceperii altor minţi. — - IER 

Searle considerá cá, intrucát agentii umani pot produce lucruri, existá cauzare 
mentală sau intentionalá. Diferenţa teoriei sale faţă de teoria cauzalitátii a lui Hume 
constă in faptul cá dacă la Hume nu există experiența cauzatorului, la Searle cel ce 
acționează sau percepe lumea are o stare auto-referentialá, relatia cauzalá fiind 
parte a conţinutului, şi nu obiectul acestor experienţe. Searle crede că lumea 
contine regularitáti cauzale care pot fi descoperite, dar acceptă Si cá ele pot fi 
independente de experiențele noastre. Noi pornim de la prezumția că lumea are un 
grad de regularitate, prezumție care se înscrie in background-ul pe care Searle îl 
defineşte ca „un set de capacităţi reprezentationale, care ne permite să ne 
prezentăm propria participare”. După el există o cauzalitate intentionalá care este o 
subclasă de cauzalitáti în general. O raportare critică la concepția lui Searle, la 
functionalism, teoria identităţii, găsim în lucrarea lui Ted Honderich, A Theory of 
Determinism: The Mind, Neuroscience and Life-Hopes, care expune o filosofie 
deterministă a mentalului, bazată pe teoria unităţii mind-body, pe care o 
considerăm mai adecvată ca altele. Ted Honderich respinge compatibilismul 
aparținând lui Hume şi urmaşilor săi, adică acea teorie ce susţine drept compatibile 
determinismul şi libertatea, dar nu este de acord nici cu incompatibilismul 
tradițional aparținând lui Kant şi adepților săi, propunând o nouă rezolvare a 
problemei. Ideile acestei cărți, sunt rezumate într-o nouă lucrare, How Free are 
You? The Determinism Problem, principala preocupare a lui Honderich fiind 
tema naturii conştiinţei. „Nu am fost convins de doctrinele functionalismului. 
ştiinţei cognitive şi de altele de acelaşi fel, scria el, aşa că încerc ceva nou. Nu va fi 
exact acelaşi lucru cu doctrina lui Brentano, dar conştiinţa va fi o chestiune 
esenţială şi nu una distrasă de alte lucruri, ca de pildă computerul”. | 

În centrul atenției filosofiei mentalului stă şi intentionalitatea. Conceptul 
apare în Evul Mediu cu sensul de inexistentá intentionalá, adică o stare directionalá 
asupra a ceva ce poate să nu existe real (unicorn, de pildă). Brentano foloseşte 
termenul pentru a denumi o trăsătură exclusivă a fenomenului mental, aceea de a 
include cu intenţie în sine un obiect. „Direcţionarea” sau „a fi despre ceva” 
caracterizează stările conştiente, credințele, gândurile, dorinţele, visurile, voinţa, 
care sunt despre anumite lucruri. Intentionalitatea reprezintă înţelegerea relaţiei 
între stările mentale şi lucrurile despre care sunt acestea. Relaţiile intenţionale 
depind de modul cum se prezintă obiectul (extensional, intensional, opac, 
transparent). De aceea, Quine consideră termenul nepotrivit pentru uzul ştiinţific, 
iar eliminativismul îl înlătura din lumea raţională. El rămâne însă necesar pentru a 
caracteriza mentalul, astfel ca ştiinţa trebuie să-şi accepte incapacitatea de a epuiza 
domeniul. Limbajul în care se exprima stările mentale are şi obiect de referinţa, dar 
şi mod de prezentare a acestora gândirii. După unele poziţii, intentionalitatea este 
exclusiv caracteristică limbajului, şi nu aspect metafizic sau ontologic al lumii. 
ee i med i e a d A 


15 Ted Honderich, How Free are You? The Determinist Problem, Oxford, Oxford Univ. Press. 
1980, şi în vol. Metamorfoze actuale în filosofia ştiinţei, Bucureşti, Edit. Politică, 1988. 


102 


. Cel considerat a fi părintele functionalismului mental, filosoful american 
W. Sellars, este si el preocupat sá pástreze o viziune care concepe omul ca agent 
rational autonom, ireductibil ca personalitate. Imaginea stiintificá a omului trebuie 
să includă după părerea sa aspectele libertăţii si ale inten[ionalitüfii pe care 
kantianismul le exclusese. Sellars subliniază că numai funcțional nu şi extensional 
ontologic stări ale creierului pot fi echivalente cu intenţii, dorințe, gânduri 
omeneşti. Sellars şi Davidson", deşi acceptă fizicalismul, îl separă de cunoaşterea 
personalităţii. Sellars manifestă interes pentru functionalism aşa cum apare la 
M. Putnam, J. Fodor, M. Block". După părerea sa structuri fizicale materiale 
determină funcţia intentionalá a mentalului. Constiinta apare la Sellars ca produs al 
unor structuri cu funcții semantice. Ca atare imaginea ştiinţifică a omului se obține 
prin transmutarea mentalului (experiența conştientă) într-o a treia lume, cea a 
rimării prin limbaj. Sellars, prin concepția despre „republica existentelor rationale", 
si Davidson, prin „idealul constitutiv al rationalitátii", încearcă să rezolve problema 
ireductibilitátii agentului uman dotat cu calități deliberative”. 

Anomalous monism, concepția lui D. Davidson, respinge ideea că toate 
fenomenele mentale ar fi explicabile pur fizic. Unele evenimente mentale si 
personalitatea, ca o grupare a lor, sunt, după părerea sa, „anomalii” față de explicațiile 
ştiinţei fizice. Nu poate exista ca atare o abordare total deterministă. cauzală a 
personalității. Legile ştiinţifice sunt „omonomice”. pe când cele psihologice sunt 
„heteronomice”. Vocabularul referitor la mental si la fizical diferă. „Holismul 
mentalului” nu poate fi surprins de teoriile fizice. Ar fi eficace să se poată elimina, 
cum cere Quine, din fizică, biologie si psihologie orice intentionalitate, numai că, 
după cum demonstrează Davidson, această pretenție este de nesusținut când este 
vorba de personalitate, adică de om. /ntenfionalitatea face cunoaşterea mentalului 
„heteronomică”. Limbajul ştiinţei exacte explică schimbarea fizică prin condiţii 
iniţiale şi legi, limbajul psihologiei explică acţiunea umană prin „background-uri”, 
opinii şi intenţii, în ultima instanță, Davidson dă o soluţie kantiană. Persoana nu 
poate fi pe deplin analizată în termenii ştiinţei, dar nici cunoaşterea nu are ca singur 
ideal „omonomia” predictivă şi, ca atare, nu este reductibilă la cea ştiinţifică. 
Imaginea ştiinţifică a omului s-ar obține prin transferarea mentalului (experiența 
conştientă) într-o a treia lume, cea a exprimării prin limbaj. Prin „idealul constitutiv 
al rationalitátii", acesta încearcă să se opună reductionismului. 

O altă temă dezbătută de filosofii mentalului este survenirea (supervenience). 
D. H. Meilor şi Tim Crane? scriau: „Am văzut că nici legile si nici cauzalitatea ei 
specifică nu pot lipsi psihologia de autoritatea ontologică a ştiinţelor nonmentale. 
Rămâne totuşi loc pentru o interpretare cu sens a fizicalismului”. Ultimul refugiu al 
fizicalismului modern este survenirea (supervenience) — teza că nu există nici o 

modificare sau nici o diferență fără o modificare sau o diferenţa non-mentală. Două 
lucruri nu se pot schimba şi nu pot diferi niciodată în nici un fel, fără să se schimbe 
sau să difere non-mentalul într-un mod. Fizicalul precede mentalul prin faptul cá 
fizicul este ceva din care survine orice altceva, inclusiv mentalul. 

Survenirea este mai puternică decât pretenţia cá tot ce este extins în spațiu 
este compus din părți fizice, dar este mai slabă decât reductionismul, deoarece nu 
defineşte acea diferență non-mentalá care va acompania orice diferență mentală; ea 
nu impune existența unor legi psihofizice. Dar probabil că se va dovedi mai puternică 
decât am arătat până acum, deoarece, dată fiind multitudinea de proprietăți non- 
mentale, schimbătoare pe care le are orice lucru (incluzând localizarea lui spatio- 
temporală), toate lucrurile care se schimbă, sau care diferă mental, trebuie să se 
schimbe sau să difere în fapt dintr-un punct de vedere non-mental. 

David Papineau, ca expert în tematica filosofiei mentalului, se referă, pe 
lângă reprezentare, stări mentale, teleologic, la survenire (suprvenience), 
credibilitate (reliabilism), ca baze pentru fizicalism şi realism. Ca principal 
reprezentant al orientării naturaliste in filosofia ştiinţei (Peacocke, Mc Gin, J. Smith, 
Mc. Fertrige, S. Lycan) David Papineau [ 19] sustine că ființa umană şi 
capacitățile ei mentale fac parte din lumea naturală, ca atare conştiinţa poale fi 
explicată ştiinţific, dacă se acceptă că scopul ştiinţei nu este exclusiv certitudinea, 
ci şi credibilitatea (reliability). Problemele filosofice care îl preocupă în primul 
rând sunt cele despre reprezentare şi cunoaştere. El elaborează o teorie teleologică 
a reprezentării şi o teorie credibilistă a cunoaşterii. Extinderea naturalismului la 
lumea mentală a produs o revoluţie copernicană, care aduce omul şi cunoaşterea sa 
în centrul universului, obligând supranaturalul să se restrângă tot mai mult, chiar 
din sfera lumii spiritului. Naturalismul nu reduce lumea fizicală la entități 
materiale, sustine Papineau, ci o extinde la stările informaţionale şi conştiente, la 
tot ceea ce ştiinţele pot explica, de la domeniile fizic, chimic şi biologic la 
domeniile psihologic, sociologic, economic. Iar între ele ca legătură se poate vorbi 
de acele ştiinţe ce îmbină aspecte ale celor două domenii fizical şi mental: 
neurofiziologie, inteligența artificială, ştiinţe cognitive. Epistemologia naturalistă 
s-a dezvoltat odată cu acest tip de cunoaştere referitor la fenomene complementar 
intentionale si nonintentionale. Ea demonstrează pe bază de descriptivism cá 
mentalul are aceeaşi calitate existențială ca şi fizicul, deşi poate manifesta şi 
trăsături specifice ca survenirea (supervenience), de pildă. 

Alături de naturalismul amintit mai înainte din unghiul nou de vedere al 
filosofiei mentalului, se impune în cognitivism care nu este o simplă teorie a 
cunoaşterii, ci o versiune teoretică tare, rezultată din apariţia ştiinţelor cognitive, 
care sustine că orice activitate mentală este cunoaştere. Percepția, înţelegerea, 
învăţarea şi acțiunea pot fi înțelese doar pe baza modelului cognitiv care Cuprinde: 
emiterea ipotezei, realizarea inferenfei, rezolvarea problemei. Se consideră”! că 
psihologia cognitivă ar fi realizat pentru înţelegerea gândirii ceea ce a realizat 
Galilei pentru înţelegerea universului fizic, iar Darwin pentru înţelegerea biologiei. 


?! David Papineau, Philosophical Naturalism, Oxford, Blackwell Publ., 1993. 

. Filosofia mentalului, psihologia filosoficá si metodologia stiintelor cognitive 
pun într-o lumină nouă modalităţile de cunoaştere ale ființei umane referindu-se la 
esenţa şi existența „eului şi a stărilor sale cognitive"? Două concluzii rezultă în 
acest areal teoretic. Una se referă la evidenţierea mutatiei produse în câmpul 
epistemologiei odată cu includerea în obiectul acestei discipline filosofice a 
preocupărilor pentru evenimentele mentale”, ca urmare a acceptării entităţilor 
istorice şi antropomorfice în structura propriu-zisă a demersului ştiinţific — 
acceptare obținută pe baza relevării dimensiunii istorico-psiho-sociale a genezei şi 
evoluţiei cunoaşterii, a naturii metaforice şi analogice a limbajelor şi a modelelor 
cognitive", a rolului intereselor, credințelor şi valorilor nu numai în procesul 
descoperirii, ci şi în cel al argumentării şi al validării ştiinţifice. Cotitura 
epistemologiei spre abordarea mentalului nu este străină de poziţia actuală a unor 
discipline, precum sociobiologia, psihologia, antropologia, axiologia", care au 
demonstrat pregnanţa determinărilor contextuale ale demersului cognitiv şi au 
contribuit la definirea ştiinţei ca formă a existenţei socio-culturale a omului în 
univers. Cea de-a doua concluzie vizează caracteristicile actuale ale domeniului 
filosofiei ştiinţelor despre om, în care s-ar include şi ştiinţele cognitive, adică 
filosofia referitoare la acele ştiinţe care, în clasificarea lui J. Habermas?€, constituie 
categoria ştiinţelor hermeneutice, stând alături de categoria ştiinţelor empirico- 
analitice şi de cea a științelor praxiologice (medicina, economia, sociologia, politica). 
Filosofia ştiinţelor hermeneutice relevă cá ele se caracterizează prin faptul că 
produc si consens intersubiectiv, si interpretare, in vreme ce celelalte produc doar 
cunoaştere nomologicá sau au rezultate performative. O nouă arie filosofică se 
deschide prin naşterea unor astfel de ştiinţe - aceea a filosofiei mentalului^". 


82. CONTINUTUL SI SEMNIFICATIA CONCEPTULUI DE CONSTIINTÁ 


În scopul relevării noilor mutații în filosofia mentalului şi în ştiinţele 
cognitive (despre care în general am vorbit în lucrarea F ilosofia mentalului — 1996) 
în legătură directă cu conştiinţa, vom expune în cele ce urmează câteva aspecte 
care fundamentează istoric şi actual domeniul de cercetare filosofică şi ştiinţifică a 
temei conştiinţei. 


22 K. Manktelow and D.E. Over, Rationality, Psychological and Philosophical Perspectives, 
Londra, Routledge, 1993. 

?! Roger Penrose, The Emperor's New Mind Concening Computers. Minds and the Laws of 
Physics, London, Oxford, Penguin Books, Oxford University Press, 1989. 

24 Rom Harre, Wittgenstein and Artificial Intelligence, în „Philosophical! Psychology", vol. I. 
nr. 1/1988. 

?5 L. Wittgenstein, Philosophical Investigation, Oxford, Blackwell, 1953. 7 

26 K, V. Wilkes, Locul pragmaticii în ştiinţă şi al teoriei în psihologia simțului comun, in 
Metamorfoze actuale în filosofia ştiinţei (coord. A. Botez), Bucureşti, Edit. Politică, 1988. 

27 J. Habermas, Knowledge and Human Interests, Londra, Routledge, 1972. 

Termenul ,constiinti" apare în numeroase domenii de sine stătător sau 
compunând sintagme precum: conştiinţa psihologică, morală, de sine, tranzitivă, 
intranzitivă, ocurentă, perceptuală, somatică, afectivă, de reflectare etc. 

După cum spuneam mai sus, etimologic, cuvântul provine din latinescul 
„conscientia? care înseamnă „cu ştiinţă” după unii „cunoaştere împreună” după 
alții. Pornind de la grecescul syneidenai care se referă la ceva asemănător cu 
„conscientia” găsim şi sensul de cunoaştere de sine combinată cu judecata de sine. 

Considerăm că în funcţie de anumite paradigme, contexte şi concepții despre 
lume, abordarea conştiinţei s-a făcut cu accente diferite într-o arie unde găsim 
totuşi un gen proxim alături de diferenţa specifică. Vom prezenta aici trei definiţii 
ale conştiinţei din trei paradigme filosofice specifice, este vorba de paradigmele 
franceză, engleză şi germană, care vor fi ilustrate cu trei lucrări pe care le 
considerăm semnificative. Vom releva apoi că, în România definirea şi cercetarea 
conştiinţei a urmat căile europene, cu destul de bun discernământ. 

Vom începe cu definiţia franceză dată in Vocabulaire technique et critique de 
la philosophie (André Lalande, ediţia 1960). Apar aici doi termeni pentru 
conştiinţă: primul, „conştiinţa psihologică” (conscience psychologique) cu denumirile: 
germană Bewusstsein, Selbstbewusstsein, engleză consciousness, şi italiană 
coscienza şi „conştiinţa morală” (conscience morale), în germană — Gewissen, în 
engleză — conscience, şi al doilea, în italiană — coscienza. Distincția între aceşti 
termeni în germană a făcut-o Wolf, iar despre istoria cuvântului a scris Siebeck. 
Sensurile prezentate pentru primul înţeles al termenului — „conştiinţa psihologică”, 
sunt: (a) intuiţie pe care o are spiritul cu privire la stările şi actele sale. Hamilton 
susține că o definiţie a conştiinţei nu poate fi cunoscută pentru că ea este un dat 
fundamental al gândirii, care nu se poate desface în elemente simple, fiind rădăcina 
oricărei cunoaşteri. Dacă această cunoaştere a spiritului este îndreptată direct spre 
faptul de a fi conştient, avem de-a face cu „conştiinţa spontană”; (b) Dacă această 
cunoaştere opune pe cel care cunoaşte față de ceea ce este cunoscut, fiind o analiză 
a obiectului cunoaşterii, avem de-a face cu „conştiinţa reflectată”; (c) Este sensul 
care se referă la conştiinţă ca reprezentând fapte psihologice aparţinând unui 
individ sau unui grup - „conştiinţa copilului”, „conştiinţa unei clase sociale"- (d) Se 
referă la existenţa conştientă; (e) Constiinta imediată a realităţii externe. După cum 
indică dicționarul la care ne referim, despre aceste sensuri ale conştiinţei au scris 
M. Daude, J. Lachelier, M. Blondel, M. Bernes, P. Lapie, E. Claparede. Este vorba 
de forme de conştiinţă spontană şi reflectată, dată şi construită, obiectivă şi subiectivă. 
Sunt menţionaţi drept filosofi ai conştiinţei: Kant, Hamilton, Schopenhauer, Hegel. 

„Conştiinţa morală”, al doilea sens al termenului, reprezintă proprietatea 
spiritului uman de a face judecăţi normative spontane şi imediate asupra valorii 
morale a actelor individuale. Este vorba de atitudinea de comandă sau apărare, de 
bucurie sau durere, de satisfacţie sau remuşcare. Conştiința de acest tip este 
calificată drept bună sau rea, clară, obscură, îndoielnică, eronată. Despre conștiința 
morală a scris Lachelier care se întreba dacă ea poate fi anterioară sau posterioară 


* André Lalande, Vocabulaire technique et critique de la philosophie, Paris, Ed. P.U.F., 1960, 
pp. 173-176. 

sentimentului si dacă vine ca satisfacție sau remuşcare după judecata morală. M. 
Bernes o defineşte ca proprietate a spiritului uman de a simţi valoarea morală şi de 
a reda acest sentiment prin judecăţi normative. Se discută despre expresia „vocea 
conştiinţei” ataşată concepţiei teologice a lui Dumnezeu exterior care dictează 
interioritatea omului şi care se referă la dedublarea conştiinţei. 

Trebuie să spunem că Franţa a dat principalul filosof modern al conştiinţei — 
Descartes, dar tot aici există o serie de autori care au adus tematica în actualitate 
până la inteligenţa artificială şi ştiinţele cognitive de astăzi. Este vorba de Merleau- 
Ponty, Sartre, Bergson, Bachelard, Canguilhelm, Foucault, Desanti, Mouloud, 
Gusdorf, Ricoeur. Încă în prima jumătate a secolului al XX-lea sunt elaborate 
ample lucrări pe această temă, precum cele ale lui Raymond Ruyer, La conscience 
et les corps (1937), Elements de psychobiologie (1946), La genese des formes 
vivantes (1958) sau ale lui V. Jankelevitch, Bonne conscience (1950), Mauvaise 
conscience (1951) etc. 

Definirea englezá din The Encyclopedia of Philosophy (editor Paul Edwards, 
1967)? prezintă si ea cele două sensuri ale noțiunii: „consciousness” sau 
„awareness” şi „conscience”. Primul sens al conştiinţei este cel care apare în 
psihologie, filosofie şi în vorbirea comună cu înțelesurile de autocunoastere şi 
conştientă, adică de observare a operaţiilor mentale proprii: percepţie, gândire, 
îndoială, rationare, cunoaştere. Este vorba de „simţul intern" la care se referă 
„percepţia a ceea ce se întâmplă în propria minte”. Alt înţeles, definit de G.F. 
Stout, este introspectia, participarea la operaţiile mentale proprii. Locke, Reid şi 
Hamilton susțin că introspectia (a fi conştient) însoţeşte toate stările mentale, 
întrucât introspectia, este ea însăşi o stare mentală, există posibilitatea unui regres 
la infinit în cadru definirii, după cum susţine încă Leibniz. Acesta ar putea fi evitat, 
după unele păreri actuale, prin definirea unei stări mentale primare care nu este 
despre o altă stare mentală. Leibniz, Freud şi Russell consideră astfel de stări 
primare ca fiind inconştiente. August Comte pretinde că este absurd să fie împărțită 
rațiunea în două: una care gândeşte şi alta care reflectează asupra gândirii. 

Cele mai semnificative discuţii despre conştiinţă prezentate în această 
enciclopedie trimit la dualismul minte-corp (mind-body). Interpretarea tradiţională 
prezintă introspectia ca analoagă percepției, un proces non-discursiv prin care 
mintea îşi contemplă propriile acte. Dacă percepţia se realizează cu organele de 
simţ: ochi, urechi etc, se pune întrebarea care ar fi organul conştiinţei. Nu este un 
organ fizic, ci unul care reprezintă mintea sau o parte din ea. Interpretarea standard 
a conştiinţei introspective presupune că mintea reprezintă o entitate non-fizică aptă 
să aibă experienţe cvasi-senzoriale. Behavioriştii şi materialiştii exclud această 
posibilitate, în accepțiunea lui Thomas Reid, conştiinţa ne dă evidenţa şi numai 
evidenţa pe care o avem sau o putem avea despre existenţa lor prin introspectie. 
Existá retrospectie pentru stárile trecute. S. Shoemaker sustine cá ne putem 
dispensa de introspectie in autocunoastere pentru că o caracteristică a experienţei 
persoanei întâi este aceea că poate fi exprimată de propoziţii pur şi simplu 


2 Paul Edwards (editor), The Encyclopedia of Philosophy, New York, Londra, Collier 
MacMillan Limited, 1967, pp. 189-195. 

adevărate in sine. Nu observaţia asupra faptului cá sunt adevărate sau posesia 
evidenţei că sunt adevărate le face asertabile. Dificultăţile apar în cazul teoriilor 
tradiţionale din cauza încercării de a categoriza procesul autoreflectiei ca formă de 
percepţie senzorială sau de conştientă directă. O problemă apărută în legătură cu 
acest sens al conştiinţei este cea referitoare la posibilitatea ca o persoană să aibă 
credinţe false cu privire la stările mentale în care se află. Este vorba de 
posibilitatea: (1) de a te afla într-o stare cognitivă falsă; (2) de a avea credinţe 
greşite despre motive, dorințe şi trăsături personale; (3) de a crede greşit cu privire 
la localizarea unor senzaţii sau cu privire la cauza lor. Unii filosofi susțin că există 
experiența imediată a unor evenimente ca durerea, gândirea, imaginația 
(Shoemaker), alţii sunt în dezacord cu aceasta (N. Goodman). 

După unele păreri expuse în enciclopedia engleză, conştiinţa include nu 
numai aspectul de a fi conştient de propriile stări mentale, dar chiar aceste stări în 
sine, chiar dacă le cunoaştem sau nu. G.E. Moore în cunoscutul său eseu The 
Refutation of Idealism („Philosophical Studies”, 1922), scria că senzaţia de albastru 
diferă de cea de verde, dar cá ele au ceva în comun - elementul numit „conştiință”. 
Avem în fiecare senzaţie doi termeni: (1) „conştiinţa” a ceea ce toate senzațiile au 
în comun şi (2) obiectul prin care senzațiile diferă. Moore şi Russell au realizat 
analize constitutive si relationale cu privire la diferenţa între factorii mentali si 
obiectele lor. Constiinta comună este întotdeauna despre ceva, despre un obiect 
existent al stării mentale. Este vorba de intenfionalitate. Trebuie spus că 
perspectiva lui James nu este în acord cu Moore pentru că vede conştiinţa ca 
numele unei non-identitáti care nu are dreptul la un loc printre principiile prime (în 
„Does Consciousness Exist?”, Essays in Radical Empiricism, Londra, 1912). 
Constiinfa apare într-o relație dintre doi termeni când unul îl cunoaşte pe celălalt. 
James sustine analiza relationalá care-i conduce la un monism neutral al 
experienţei pure. Nici un termen nu este intrinsec, obiect sau subiect al conştiinţei, 
el apare într-un fel sau altul, după cum e situat într-un context sau altul. Russell a 
dezvoltat acest monism neutral în Analysis of Mind. 

O altă interpretare se referă la conştiinţă ca proces ce are loc în creier, ca 
eveniment al minţii. Starea de conştiinţă este definită de behaviorism ca dispoziţie 
comportamentală, nu ca stare internă. Problematica stărilor de conştiinţă stă în 
centrul unei mari părți din cercetările de filosofia mentalului care se ocupă de 
acţiuni şi mişcări rezultate din intenţii, dorinţe, motivații. În bibliografia cu privire 
la conştiinţă, în acest sens, enciclopedia citată include pe Max Black, C.D. Broad, 
C.A. Campbell, W. Hamilton, W. James, A.C. MacIntyre, Bertrand Russell, G. Ryle, 
W. Sellars, Charles Taylor. 

.Constiinta în sens moral” numită de englezi conscience se referă la 
facultăţile mentale care sunt responsabile pentru capacităţile şi abilitățile omeneşti 
puse în acțiune - emoţionale, pasionale sau volitive, care ne ajută să luăm decizii şi 
să facem alegeri. F. Hutchenson consideră această facultate ca fiind determinată de 
sentimente. Altă interpretare se referă la conştiinţă ca la acea facultate care ne dă 
posibilitatea de a distinge răul de bine (S. Clarke, R. Price, J. Butler). Behavioristii 
cred cá este vorba de un mod de a reacţiona la stimuli, conştiinţa fiind privită şi ca 

ghid credibil pentru actiune. Rezolvarea problemei morale are o mare varietate in 
diferite culturi. Tema esenţială cu privire la prescriptiile morale este susținerea 
universalitátii lor. Printre principalii reprezentanţi ai acestei poziţii se află Kant, 
Butler, Clarke, Price, iar în secolul al XX-lea R.M. Hare, C.D. Broad, W.D. Ross, 
T.V. Smith. 

O definire în perspectivă germană a ,constiintei" se află în cursul Filosofia, 
elaborat sub coordonarea H. Schnădelbach şi E. Mortens. În capitolul „Conştiinţa”, 
semnat de Heiner Hastedt, se susține de la început despre conştiinţă că este şi a fost 
tema de bază a filosofiei de la naşterea sa. Diversitatea semnificatiilor conceptului 
„conştiinţă”, relevate de-a lungul istoriei sale, depăşeşte semnificaţiile surprinse de 
filosofia modernă a conştiinţei. in tradiția premoderná domină înțelegerea 
conştiinţei sub aspectul moral. Descartes este cel care renunţă la sensul primordial 
etic. în viziunea lui Descartes, conştiinţa devine centrul filosofiei cunoaşterii, 
psihologia individului reprezintă psihologia conştiinţei, fenomenele mentale 
inconstiente fiind excluse. Denumirea de filosofie a conştiinţei se leagă în general 
de tradiţia carteziană şi de poziţia lui Heidegger şi Adorno. Adesea se vorbeşte 
despre faptul că epoca acestui tip de filosofie s-a sfârşit, ea fiind înlocuită cu 
filosofia limbajului în urma unei cotituri lingvistice, conform ideilor lui Wittgenstein. 
Sensul etic revine astăzi în actualitate la Heidegger deşi fenomenologia conştiinţei 
nu se referă direct la acesta. Heidegger considera că eroarea fundamentală a 
filosofiei conştiinţei în sens cartezian a produs „scandalul filosofiei” pentru că a 
aşteptat şi a încercat să caute dovezi pentru existența psihicului altora. Analitica 
Dasein-ului urmăreşte o autocaracterizare conştientă a omului. Noţiunea de 
conştiinţă nu desemnează un aspect psihologic, ci alegerea unei vieţi bune şi fireşte 
„conştient” desemnează o atitudine care asigură această posibilitate. Constiinta este 
un fenomen nepsihic care posedă o dimensiune calitativă a experienţei de sine. 

Astăzi abordarea filosofică a conştiinţei, se arată în lucrarea germană, are loc 

de dezvoltare a computerelor si nu cu explicarea psihologicá sau interpretarea 
filosofică a conştiinţei. Semnificațiile acesteia ar rămâne în aria corporalităţii şi 
informaţiei. Se susține că mare parte dintre temele privind fenomenele mentale şi 
conştiinţa sunt teme filosofice direct legate de ştiinţele computeriale şi cibercultură. 

Mind filosofia din care face parte filosofia actuală a conştiinţei este evident 
filosofie, dar cu referire la nişte ştiinţe noi numite ale cognitiei. Functionalismul lui 
Dennett si Putnam, materialismul eliminativ al lui Churchland, monismul anomalistic 
al lui Davidson, conceptiile lui Searle si ale scolii de la Arizona (Chalmers, 
Hameroff) sunt filosofii ale cunoasterii cu referire la un anumit tip de ştiinţe, cele 
neurale şi cognitive. Se produce o separare a mentalului de conştient şi se discută 
despre posibilitatea definirii acestuia prin intentionalitate (deci prin directionare) 
asa cum apare de la Reid la Brentano şi apoi la Searle. Există şi cazuri de mental 

non-intentional (nervozitatea, de exemplu). Se discutá despre procese mentale care 
pot deveni în timp conştiinţe. Diversitatea fenomenelor mentale: idei, păreri, 
motive, dorinţe, aşteptări, intenții, interese, amintiri, vise, reprezentări, sentimente 
(teama, bucuria, mânia), dispoziţii (veselie, melancolie) şi senzații (durere, plăcere, 
dezgust, indispozitie) nu mai sunt nivelate de universalitatea conştiinţei. 

O altă direcţie preocupată de conştiinţă este teoria critică reprezentată de 
G. Lukacs, Habermas, Adorno care pune problema dacă un program poate opera cu 
- noțiunea de conştiinţă in mod simultan empiric şi logic. - 

Există elemente comune în definițiile prezentate până aici digi conştiinţă şi 
accente diferite cu privire la orientările şi filosofii care au abordat tema istoric şi actual. 


83. FILOSOFI ROMÂNI DESPRE CONŞTIINŢĂ SI MENTAL 


„Conştiinţa” este unul dintre cei mai vechi şi problematici termeni ai 
„ filosofiei, provenind etimologic din latinescul conscientia (ştiinţă împreună cu alţii, 
cunoaştere împreună, conştiinţă morală, conştiinţă de sine) şi însemnând facultate a 
minţii care dă posibilitatea de a distinge binele de rău, ghid moral, mod de reacţie 
la stimuli, autocunoaştere, introspectie, sursă de idei, proces mental. Problemele pe 
care filosofia conştiinţei le-a avut mereu în vedere s-au referit la (a) în ce mod un 
subiect poate deveni obiect al propriei observaţii (cum poate avea loc introspectia) 
şi (b) dacă orice stare mentală este însoţită în mod necesar de conştiinţă. Parte a 
filosofiei mentalului, filosofia. conştiinţei prezintă astăzi un interes mai scăzut 
pentru aspectele metafizice ale conştiinţei, dar unul crescut pentru relația 
constiintá-stári mentale, care readuce în atenţie teme referitoare la cunoaşterea de 
Sine ca act mental de conştientizare de către individ a propriilor stări mentale şi 
emotionale??, Termenul conştiinţă există în filosofia contemporană a mentalului cu 
cele două acceptiuni: una care vizează cunoaşterea de sine datorată capacităţii 
minții de a reflecta asupra sa şi cealaltă care numeşte o proprietate generală a 
stărilor mentale. El va păstra şi un sens moral, conştiinţa însemnând capacitatea de 
a califica o acțiune ca fiind moralmente apreciabilă sau reprobabilă. 

„Conştiinţa”, sub multiplele ei semnificaţii, reprezintă unul dintre conceptele 
principale ale filosofiei, din antichitate şi până în secolul al XXI-lea, regăsindu-se 
şi în principalele ştiinţe despre om. Conceptul se referă la mari enigme ce stau încă 
în fața gândirii: legătura spiritului, sufletului, mentalului cu materia, corpul, creierul; 
comunicarea lumii umane cu lumea transcendentală, a subiectului cu obiectul. 

S-ar putea spune cá, de la primele mituri şi meditații asupra omului ca 
existență în univers, tema dotării sale cu spirit (conştiinţă) s-a dovedit esenţială. 
Evoluţia istorică a conceptului de „conştiință”, produsă în cadrul filosofiei, dar şi în 
ştiinţă, religie, artă şi morală, a fost continuă de la începuturi şi până dia şi e 


3 Vezi Angela Botez, Filosofia şi ştiinţa conștiinței, în Fi ilosofi ja conştiinţei şi ştiinţele 
cognitive, Bucureşti, Edit. Cartea Românească, 2002. 

normal să fie aşa având în vedere cuplurile categoriale in care se implică conştiinţa, 
ideile şi teoriile ştiinţifice care au luat-o drept obiect, la început psihologia; apoi 
ştiinţele computeriale, I.A., neurostiinta, pe de o parte, ştiinţele sociale şi ale 
comunicării, pe de altă parte. 

Tema ,,mentalului şi a conştiinţei” se anunţă a fi de mare importanţă pentru 
ştiinţa, tehnica şi filosofia mileniului al III-lea. Cele mai arzătoare probleme ale 
experienţei conştiente cu referire la trăire, qualia si la viaţa psihică internă se nasc 
astăzi din ştiinţele computeriale. Pe baza lor, unii cercetători susțin că experiența 
conştientă este un proces fizical specific al creierului. Alţii însă consideră că ea 
depăşeşte fizicalul şi nu poate fi surprinsă de ştiinţa actuală, şi va fi cunoscută, în 
cel mai bun caz, de o ştiinţă viitoare extinsă. S-a constatat că înfruntările de acest 
tip au, evident, o dimensiune filosofică, toate pornind de la stabilirea naturii 
conştiinţei, subiect specific filosofiei încă de la apariţia ei. 

După cum spuneam mai sus, etimologic, cuvântul provine din latinescul 
consciencia, care înseamnă „cu ştiinţă” după unii, „cunoaştere împreună” după 
alti. Pornind de la grecescul syneidenai, care se referă la ceva asemănător cu 
consciencia, găsim şi sensul de cunoaştere de sine combinată cu judecata de sine. 

Cei care au încercat definirea conştiinţei în România se dovedeşte că au 
cunoscut perspectivele de definire existente în istoria gândirii europene. Încă în 
prima treime a secolului al XX-lea, în Dicţionarul universal al limbei române (ed. 
VI-a 1929) al lui Lazăr Şăineanu'? există cuvintele conştient (conştiut), cu sensul 
filosofic de a avea cunoştinţă despre un fapt, şi conştiinţă cu sensurile de sentiment 
interior prin care omul îşi dă seama de binele sau răul pe care-l face şi de îngrijire 
minuțioasă. Prin libertate de conştiinţă se înțelege dreptul absolut de a crede sau nu 
şi de a avea sau nu o religie oarecare. 

În Dicţionarul de filosofie (1978), constiinta, consideratá a avea sensul 
etimologic de cum scientia (cu ştiinţă), este definită ca formă superioará de reflectare 
psihică a realităţii, produs al creierului uman, născută sub acţiunea condiţiilor 
activităţii sociale. Conştiinţa presupune raționalitate, intentionalitate, orientare 
spatio-temporalá, selecţie critică, responsabilitate. Este categoria filosofică opusă 
categoriei de materie în cadrul problemei fundamentale a filosofiei. 

= Dicționarul de psihologie socială (1981) se referă la mai multe tipuri de 
conştiinţă, definită ca un concept sintetic cu privire la modul de interacţiune psihică 
a subiectului cu factorii de mediu intern sau extern şi care exprimă starea sa lucidă, 
de veghe activă, anticipatoare asupra evenimentelor în cunoştinţă de antecedente şi 
de consecinţele posibile ale actelor pe care le efectuează. Un aspect al intelesului 


31 Gh. Guţu, Dicţionar latin-român, Bucureşti, Editura Ştiinţifică şi Enciclopedică, 1985; vezi 
şi Filosofia conştiinţei şi ştiinţele cognitive, Angela Botez şi Bogdan M. Popescu (coordonatori), 
Bucureşti, Editura Cartea Românească, 2002. | E 

32 Lazăr Şăineanu, Dicţionarul universal al limbei române, Craiova, Edit. „Scrisul românesc”, 
1929, p. 161. 

% Dicționarul de filosofie, Bucureşti, Editura Politică, 1978. | 

3 Dicţionarul de psihologie socială, Bucureşti, Edit. Ştiinţifică şi Enciclopedică, 1981, p. 63-67. 

acestui termen este „a-şi da seama” de ceva care se traduce în subiectivitate ca 
simtire, percepție, amintire, cognitie. Alt aspect se referă la relatia persoanei cu 
ambianța prin anticipare intentionalá, afectivitate, interpretare şi evaluare a 
informaţiilor. În acest sens, conştiinţa este un eveniment social. Dicţionarul trimite 
la Wundt (1879), după care conştiinţa este un simţ interior sintetic care ne dă ştiinţa 
noastră asupra realității, la James (1908), care vede specificul conştiinţei în 
integrarea tuturor stărilor, convergenta spre eu, continua reorganizare şi schimbare 
a impresiilor şi imaginilor, procesualitatea şi fluxul continuu al stărilor psihice, 
selectivitatea lor; la Freud, care, în perspectiva psihanaliticá, concepe conştiinţa 
drept instanță psihică cu rol de cenzor care reprimă impulsurile instinctive ale 
inconştientului; psihologii personalişti (Th. Ribot, P. Janet), care consideră că 
structurarea personalității depinde de integritatea vieţii psihice conştiente a 
individului; la Durkheim, care vorbeşte de conştiinţă colectivă, presupunând 
existența unui principiu supraindividual, un psihism colectiv anterior indivizilor, 
" comun tuturor membrilor unui grup social. 

Psihologic, conştiinţa este definită (1) ca vigilitate a persoanei, luciditate şi 
atenție opusă stării de somn, leşin, de sugestie hipnotică, impulsuri hipnotice cu 
raportarea subiectului la ceva sau asupra cuiva (conştiinţa de sine şi conştiinţa de 
lume); (2) ca principiu activ de intervenție transformatoare şi interpretare a 
realităţii în vederea prefigurării mentale a comportamentelor şi acţiunilor pentru 
atingerea scopurilor propuse intenţionat. Se produce aici o corelare între integrarea 
subiectivă şi adaptarea la mediu, la ceilalți. Se vorbeşte despre conştiinţă primară- 
imediată, conştiinţă intelectivă, conştiinţă individuală, conştiinţă socială, conştiinţă 
de grup, conştiinţă de clasă, naţională etc. 

Dicţionarul prezintă ca funcţii ale conştiinţei: orientarea în spațiu şi timp, 
sesizarea ordinii lucrurilor şi separarea realului de fictiv, înţelegerea realităţii, 
asumarea şi controlul activităţii, transpunerea informaţiilor şi impresiilor dintr-un 
cod psihic în altul pe bază de criterii şi motivații morale sau de altă natură. 
Constiinfa ar fi un nivel superior de manifestare sincretică a fenomenelor psihice, 
limbaj, cunoştinţe, simboluri, valori si are sensurile de constientá a cuiva, de 
operații mentale proprii, reprezentate de concepte şi credinţe. despre ele şi de 
simtire cu existenţă intentionalá. Primul se leagă de problema qualia, al doilea de 
introspectionism. ie 

Ín ceea ce priveşte abordarea temei conştiinţei, trebuie remarcat un interes 
constant în filosofia românească interbelică în strânsă legătură cu filosofia şi 
psihologia germană şi cu cea franceză. Vom prezenta aici idei ale lui C. Rădulescu- 
Motru, Mircea Florian, Ion Petrovici, Mihai Ralea, Camil Petrescu. Tema a fost în 
atenţie şi în perioada marxistă, când, pe lângă dezbaterea aspectelor ideologice şi 
politice, au existat lucrări de filosofia ştiinţei şi dialectică despre conştiinţă. După 
1990 filosofia mentalului şi a conştiinţei legată de computere, inteligenţa artificială 
şi Internet vine cu mai multă forță în atenție. Există în România de azi, am putea 
spune, o şcoală de ştiinţe cognitive şi filosofia IA, filosofia conştiinţei, toate 
cuprinse în perspectiva filosofiei mentalului. Protagonistul acestei şcoli a fost 
academicianul Mihai Drăgănescu, la care ne vom referi într-un articol viitor. 

Dintre filosofii români interbelici preocupaţi de conştiinţă, Constantin 
Rădulescu-Motru (1869-1957) a fost direct specializat în psihologie, a studiat la 
Craiova şi Bucureşti. S-a perfecționat la Paris cu Th. Ribot şi Charcot, la Miinchen 
şi Leipzig cu W. Wundt. A lucrat în laboratoare şi clinici cu psihologi 
experimentalişti si pozitivisti, a înființat primul laborator de psihologie 
experimentală din România (1906). A editat primele reviste de psihologie şi 
filosofie. Între 1937-1941 conduce o publicaţie preocupată explicit de aplicaţiile 
practice ale psihologiei, „Jurnalul de psihotehnică”. A fost colaborator al revistei 
„Journal de Psychologie normale et pathologique” (condusă, la Paris, de P. Janet şi 
G. Dumas). Constantin Rădulescu-Motru a fost îndrumat spre cercetările de 
psihologie de Titu Maiorescu, care considera, în 1888, că speculaţiile metafizice 
asupra fenomenologiei sufleteşti se cer înlocuite cu cercetări ştiinţifice şi experimentale. 

Căutând o orientare pe această direcţie, C. Rădulescu-Motru înlocuieşte 
conştiinţa transcendentală a lui Kant cu conştiinţa individuală reală rezultată din 
evoluţia universului şi preia voluntarismul psihologic a lui Wundt, concepánd 
psihicul ca o totalitate şi acceptând rolul voinţei şi atenţiei în organizarea 
impresiilor senzoriale. Încercarea lui Motru de a fonda o metafizică pe baze 
psihologice se leagă de psihologismul lui Wundt. În cea mai mare parte a 
activităţilor sale Motru s-a preocupat de probleme psihologice şi de fundamentarea 
filosofică antispiritualistă a psihologiei, de integrarea conştiinţei în realitate. El a 
publicat pe această temă: Cauzalitatea mecanică şi fenomenele psihice (1893), 
Problemele psihologiei (1898), Despre suflet (1899), Ştiinţă si energie (1902), 
Valoarea ştiinţei (1906), Puterea sufletească (1908), Personalismul energetic 
(1927), Cursul de psihologie (1929). În toate aceste lucrări Rădulescu-Motru 
dovedeşte o orientare realist rationalistá, chiar pozitivist-scientistă. El nu este însă 
un materialist, ci un monist metafizician. 

Concepţia personalist energetică despre conştiinţă a lui Rădulescu-Motru are 
dimensiuni originale, dar sintetizează şi principalele rezultate ale cercetării 
timpului său. Apare chiar intuiţia unor idei actuale în prezentarea evoluţiei 
universului spre naşterea conştiinţei umane, similare cu ideea principiului antropic, 
de care se ocupă cu privire la ontogenia conştiinţei o serie de contemporani (de 
exemplu R Penrose). „Conştiinţă omenească — aşa cum o înțelegem noi astăzi — 
scrie Rădulescu-Motru, nu este o oglindă pasivă, nici o conştiinţă transcendentală; 
nu este nici un epifenomen care se adaogá, ca o lumină venită din altă lume, peste 
fondul unei lumi materiale, ci rezultatul sintetic al evoluţiei prin care a trecut 
întreaga energie universală. Este ceea ce numim personalitatea [...] conştiinţa — 
reprezintă ultima verigă din lanţul acestei evoluţii universale. Ea a fost cu putință 
numai după ce lanţul evoluţiei se împlinise până la ea. In clipa de timp în care ne 
găsim noi, conştiinţa omenească este constituită dintr-o zonă luminoasă în care se 
asociază şi se unifică funcțiunile neuronilor care se găsesc în centri corticali ai 
creierului mare şi dintr-o zonă întunecată, în care se asociază şi se unifică 
funcțiunile multor alti neuroni din centri subcorticali şi medulari”"*. Despre această 


35 Constantin Rădulescu-Motru, Personalismul energetic şi alte scrieri, Bucureşti, Edit. Eminescu, 
1984, p. 506. 

din urmá zoná, Rádulescu-Motru crede cá este zona functiunilor automate, conditie 
pentru celelalte zone. Sustinánd o teorie functionalistá, Rádulescu-Motru vorbeste. 
de mai multe zone în lanţul de condiționare a conştiinţei: vegetativá (reflexá şi 
emotionalá), de asimilare organicá, chimicá, gravitationalá. Se dovedeste, aratá 
Motru, cá lanţul de condiţionare a conştiinţei nu se sfârşeşte, el se continuă în 
lanţul fenomenelor energiei universale. Rădulescu-Motru respinge dualismul psiho- 
fizic, conştient-inconştient şi aderă la un functionalism fenomenologic energetist. 
Evoluţia merge spre un plus de adaptare a cărui rezultat este conştiinţa. 

În viziunea lui C. Rădulescu-Motru, între fenomenele fizice şi fenomenele 
vieţii nu există deosebire. „Fiecare fenomen este un factor al totalitátii. Totalitatea 
realității fiind în evoluţie, nu mai este cu putință să se despartă partea de tot, fiindcă 
partea şi totul sunt adaptate şi formează o unitate. În desfăşurarea celui mai 
elementar fenomen, dacă ai putea să descifrezi urmele pe care le-a lăsat adaptarea 
lui trecută, ai putea citi evoluţia universului întreg”®. Rădulescu-Motru sustine un 
holism fizicalist şi un naturalism evoluționist. Ultimele produse ale evoluţiei 
universului sunt, după părerea sa, produsele sufleteşti care creează personalitatea — 
corelatiuni de personalitate. „În ipoteza noastră, scrie autorul român, evoluţia face 
pe om după chipul şi asemănarea realităţii totale [...] care rezumă în unitatea 
conştiinţei lungul proces de adaptare al evoluţiei realităţii [...], cea mai elementară 
şi cea mai complexă formă de viaţă, firul de iarbă şi conştiinţa unui geniu [...] este 
o corelatiune de funcțiuni adaptată unității universului întreg”. Ceea ce s-a petrecut 
în universul care ne cuprinde stă scris în conştiinţa fiecăruia dintre noi. 
Cunostintele noastre sunt de fapt re-cunostinte [...]. Formele de intuiţie şi 
postulatele rationamentului sunt corelatiuni tipice formate prin adaptarea 
conştiinţei la universul întreg”. Ipoteza personalismului energetic, susținută de 
Rădulescu-Motru, arată că omul nu este un factor opus determinismului naturii, ci 
o verigă necesară a acestui determinism. 

După Rădulescu-Motru, conştiinţa omenească este o funcție diferențială prin 
faptul cá este „conştiinţă de sine” sau reflexiune. Animalul nu se detaşează spatial 
şi temporal de lume prin conştiinţă, de aceea el trăieşte în armonie cu lumea. Încă 
Plinius cel Bătrân scria: „Numai omului, dintre toate făpturile, îi sunt orânduite 
durerea, luxul, ambiția, avaritia, iubirea nemásuratá pentru viaţă, supertitia, grija de 
moarte pentru ce se va întâmpla după moarte”. Neliniştea omului în raport cu 
lumea s-a născut prin pierderea instinctelor de adaptare la mediu, proprii 
animalelor. Omul trebuie să-şi elaboreze singur prevederea prin mijlocirea 
inteligenței, în vreme ce animalul o are înmagazinată în instincte naturale. 
Constiinta omenească s-a născut ca organ necesar datorită complexităţii vieţii. Pe 
măsură ce viaţa omului a devenit mai grea, s-au înmulţit asocierile neuronilor din 
creier şi conştiinţa a devenit din ce în ce mai activă. 


36 Ibidem, p. 508. 
37 Ibidem, p. 509-510. 
?* Ibidem, p. 516. 


114 


Apare, la Rădulescu-Motru, si o altă ideea de luat în seamă, ideea astăzi 
prezentă în concepția functionalist-naturalistá ca mneme (entităţi similare genelor). 
„Ajutându-ne de noţiunea de mneme, spune Rădulescu-Motru, adică cu ştiinţa ce 
avem despre proprietatea substanţei nervoase de a păstra în structura sa, ca 
dispozitiuni, impresiile pe care ea le-a primit odată, putem ajunge să ne explicám 
nu numai deosebirea dintre inteligența animalului şi a omului, ci şi gradele de 
inteligență. După ce tip de mneme există în organism, un om este mai capabil să se 
perfecționeze prin experienţă decât altul. Dezvoltarea conştiinţei omeneşti nu se 
face cumulativ, ci prin tranzitii bruşte, programul său este deosebit de complicat, 
pentru că nu este convergent cu anumite tinte [...]. Aici zace inexplicabilul pentru 
ştiinţa specială. Conştiinţa omenească se depărtează de mecanismul automat al 
conştiinţei, dar se reîntoarce la el în mod tipic”*”. Rădulescu-Motru crede că 
psihologia va rezolva problema cunoaşterii conştiinţei, el apreciază pe Heymans, 
care numea secolul al XX-lea, la începutul său, ca „secol al psihologiei”. 
Rădulescu-Motru afirma: „Multe secole vor trece până ce psihologia va cunoaşte 
ştiinţific conştiinţa. Până atunci dezideratul ei rămâne intuiţiunea metafizică, bazată 
pe idei precum cele ale lui Platon, Aristotel, Democrit, Toma d” Aquino, Descartes, 
Leibniz, Kant”. 

Un alt important filosof român preocupat de domeniu este Mircea Florian 
(1888-1960). A studiat la Bucureşti şi şi-a luat doctoratul in Germania cu 
J. Rehmke, preocupându-se de intuiţia bergsoniană. Este critic al idealismului 
psihologist, dar si al materialismului vulgar. A scris despre fundamentele 
cunoaşterii şi despre teoria datului. Principalele sale lucrări ce au deschideri spre 
temele conştiinţei sunt Arta de a suferi (1920), Rostul si utilitatea filosofiei (1923), 
Ştiinţă şi raţionalism (1926), Metafizica şi problematica ei (1932), Antinomiile 
"credinței (1936), Cunoaştere şi existență (1939), Ce este cunoştinţa? (1947), 
Recesivitatea ca structură a lumii (apărută postum, în 1982). Poziţia sa este una 
realist-rationalistá, neutrală, dualist recesivă. Mircea Florian se preocupă de 
subiectivism cu referire la Kant, Husserl, Heidegger. După părerea sa, ştiinţa nu 
elimină subiectul, ci îl aşează la locul cuvenit printre date, obiecte, existente. 
Mircea Florian vorbeşte de reforma psihologiei cunoaşterii in vederea afirmării 
ontologiei realiste, care caută menţinerea cunoaşterii în sfera realului controlat de 
experienţă, a realului primordial în raport cu eul care percepe, reprezintă etc. 
„Teoria datului” a lui Mircea Florian nu elimină nici sufletescul, nici materialul, 
nici existenţa, nici conştiinţa constituind fundamentul unei filosofii neutrale. După 
părerea sa, nu datul aparţine conştiinţei, ci conştiinţa aparține datului pentru că el 
este nedeterminat, dar infinit determinabil. Psihologia conştiinţei este fundamentată 
de filosofie. Mircea Florian aduce în atenţie problematica externalismului şi 
internalismului, a medierii sau nemedierii între obiect şi subiect. El încearcă 
elaborarea unei perspective care să depăşească teoria conţinuturilor de conştiinţă, a 
existentelor mentale (Brentano) şi a obiectelor intentionale (Husserl). 


% Ibidem, p. 518. 
^? Ibidem, p. 520. 

În cartea sa Recesivitatea ca structură a lumii, în capitolul Materie (corp) — 
spirit (suflet) (în anexă: Constiinfa obiectivă — conştiinţa subiectivă — conştiinţa 
gânditoare), Mircea Florian relevă necesitatea de a coborî de la nivelul general al 
raportului  materie-spirit la problema funcțiilor actelor şi proprietăților 
fundamentale ale conştiinţei. Autorul român observă că multe din lucrările de 
psihologie nu acordă importanță. acestei probleme, considerând-o sau gata 
rezolvată, sau nerezolvabilă. După părerea sa, indiferența față de funcţiile 
conştiinţei nu. ste reală. Se admite în genere tripartiţia lor în: cunoaştere, 
afectivitate, voinţă”! şi se renunţă la aprofundări. 

În concepția lui Mircea Florian, conştiinţa este întoarsă iniţial spre lumea 
exterioară în cadrul „conştiinţei obiective”, care se referă la obiectele reale, ireale, 
suprareale, ideale şi se manifestă ca percepţie, reprezentare şi imaginaţie. A doua 
funcţie de bază a conştiinţei este afectivitatea prezentă în „conştiinţa subiectivă”, 
care exprimă rezonanţa interioară subiectivă a lumii. „„Conştiinţa gânditoare” 
valorifică celelalte două forme ale conştiinţei, adăugându-le posesia asemănărilor şi 
deosebirilor. Aceste forme de conştiinţă pregătesc gândirea logică, clasificarea, 
judecata. Unitatea vieţii conştiente este dată de „subiect”, care tine laolaltă cele trei 
proprietăţi: fundamentale ale conştiinţei. Subiectul nu are particularitate. 
Particularizarea constiintelor se face în percepţie, reprezentare, imaginaţie, 
afectivitate, gândire. Particularizarea se face prin „conţinuturile” stărilor 
subiectului. Proprietăţile sufleteşti sunt divizate, dar se „întreţes”, fiind prezente în 
toate actele de conştiinţă. Orice percepție, reprezentare, imaginaţie este simțită, 
gândită şi apartenentá unui subiect. Proprietățile conştiinţei sunt atât de intretesute 
încât se contopesc şi sfidează distinctiile". Ele există la toate nivelurile dezvoltării 
psihovitale. A existat ideea că proprietățile psihice ar fi „facultăți”, entități 
independente în „eul” general. Mircea Florian respinge această idee ca şi Herbart. 
El arată cá cele patru proprietăţi: conştiinţa obiectivă, subiectivă şi gânditoare şi 
subiectul unificator sunt universal prezente şi echivalente, nici una nefiind 
dominantă. Teoriile existente caută să releve proprietatea dominantă ca originară. 
În general, tradiția occidentului a fost intelectualistă, dar au existat şi orientări ce 
au pus pe prim plan sentimentul (Spencer, Ribot, Fouillée) sau. voința 
(Schopenhauer, Wundt). Mircea Florian propune o interpretare a acestor raporturi 
pe baza relaţiei dominare-recesivitate, unde factorul recesiv nu este inferior celui 
dominant. El sustine că, întrucât „conştiinţa este o ştire întru sine despre ceea ce se 
petrece «în afară de sine», pentru a acţiona atât «întru sine», orientând şi 
disciplinând stările psihice (reprezentări, afecte, gânduri), cât şi în afară de sine 
«folosind şi dominând împrejurările si lucrurile»*?, conştiinţa obiectivă este 
dominantă. Faptul are loc în interesul subiectului, o afectivitate pură este, în 
viziunea lui Florian, oarbă fără îndrumarea conştiinţei obiective. Recesivitatea 
afectivității şi voinţei nu le face însă inferioare, ele potenţează viaţa conştientă. 
Afectivitatea apare, uneori, ca dominantă genetică, drept condiţie psihică 


^! Mircea Florian, Recesivitatea ca structură a lumii, Bucureşti, Edit. Eminescu, 1982, p. 458. 
“2 Ibidem, p. 464. 
i Ibidem, p. 465. 


116 


elementará si s-a crezut chiar cá ea poate descoperi realitátile profunde metafizice. 
Kierkegaard susţinea că „subiectivitatea este adevărul”, iar Lange şi Ribot afirmau: 
„Dacă dezvoltarea. noastră morală continuă pe calea oropsirii afectivității, vom 
sfârşi prin a realiza idealul lui Kant, adică a omului dotat numai cu inteligență şi 
pentru care emoţiile, bucuria, tristețea, anxietatea sau groaza [...] vor fi numai boli, 
tulburări psihice nedemne de el”. Mircea Florian consideră ambele poziţii, 
intelectualistă şi psihologistá, greşite, el sustine că nu se poate separa în „eul” 
uman net latura raţională de afectivitate şi voință. Afectivitatea nu poate nimic fără 
senzaţia unui obiect atrăgător sau respingător, fără capacitatea gândirii de a deosebi 
şi a unifica prin asemănări. Există o gândire psihologică deosebită de cea logică 
(clarificare prin abstracție) ce aderă la proprietățile psihice care au toate o referință 
la “subiect”, la totalitatea individului. 

Un alt filosof român preocupat de conştiinţă în sensul psihologic şi al 
filosofiei mentalului este Ion Petrovici (1882-1972). Putem spune cá el reprezintă 
o a treia poziţie în domeniu, pentru că Petrovici nu este naturalist ca Rădulescu- 
Motru si nici dualist ca Mircea Florian. El are o concepție monist spiritualistă- 
paralelistă. Teza sa de doctorat intitulată Paralelismul psihologic (1905) se 
preocupă de paralelismul corp-spirit, fizic-psihic, ambele derivând dintr-o 
substanță transcendentă unică. Este primul doctorat în domeniu susținut la 
Universitatea Bucureşti. 

A studiat la Bucureşti, Berlin şi Leipzig, unde audiază cursurile lui Wundt, 
Volkelt, Paulsen, Dilthey şi Riehl. Este influenţat de Kant şi filosofia spiritualistă 
franceză. Predă la lagi logică şi psihologie. Principalele sale lucrări în această 
direcţie sunt: Paralelismul psihofizic (1905), Spirit şi corp (1906), Introducere în 
metafizică (1924), Schopenhauer (1933), Viaţa si opera lui Kant (1936). 

Ion Petrovici este adeptul dezvoltării metafizicii, susținând că ştiinţa pozitivă, 
departe de a pune capăt metafizicii, îi dă necontenit elemente pentru prosperitatea 
ei. Metafizica este cea dătătoare de seamă pentru existenţa spiritului. După părerea 
sa, o serie de teorii care au devenit ştiinţifice, cum ar fi evoluționismul, au fost 
initial metafizice. El consideră cá filosofia trebuie să folosească şi metode empirice 
si rationaliste. Rationalul şi irationalul se bazează pe o realitate supraraţională. 

În lucrarea Paralelismul psihofizic sustine un monism paralelist, care concepe 
spiritul şi corpul ca provenind dintr-o substanță transcendentă. El neagă concepțiile 
materialiste şi cele spiritualiste, care absolutizau unul din aspectele dualității. In 
concepția lui, corpul şi spiritul sunt fațete ale aceleiaşi substanţe, straturi ale 
existenţei, fizicul şi psihicul sunt ființări paralele ale substanței fundamentale. 
Petrovici scrie: „sufletul şi materia sunt două atribute diferite ale unei a treia 
substanțe rămasă necunoscută [...] care cuprinde în a ei intimitate completa 
explicare a manifestărilor celor două atribute. Aceasta este teoria paralelistă, aşa 
cum a ieşit din mâinile lui Spinoza, a trecut pe la Schelling, şi a ajuns la Spencer; 
Bain, Elbinghaus au aderat la această teorie fără nici o rezervă” . Concepţia lui 
Petrovici este spiritualistă şi interesul pentru ea vine din încercarea evitării 


“4 Ibidem, p. 467. l ' 
^5 Ion Petrovici, Introducere în metafizică, Bucureşti, Casa Şcoalelor, 1924, p. 16. 

dualismelor de orice fel. Realitatea eului s-ar manifesta simultan in mai multe 
existente necunoscute nouă. Psihicul pare a fi mai bogat în aspecte decât fizicul. 
Cunoaşterea se produce în raportul înrudit obiect-subiect, conceput de Petrovici ca 
fiind unitar. El critică idealismul subiectiv de tip Berkeley în studiul Însemnătatea 
filosofică a audifiei colorate“, în care caută să demonstreze imposibilitatea 
reducerii corpurilor fizice la HAGA de senzaţii. După părerea sa, legile generale 
stabilite de un substrat transcendent există obiectiv, actul cognitiv fiind compus din 
raportul posibil-real. În concepţia sa, Petrovici dă o mare importanță afectivității în 
cunoaştere. Există o „unitate supremă” care acceptă un „rest” irațional în gândire. 
Petrovici utilizează idei din intuifionismul lui Bergson. Senzatia şi toate 
complexele de. senzaţii devin proprietatea internă a subiectului percepător. 
Petrovici critică toate conceptele care neagă realitatea transcendentă (dincolo de 
conştiinţă) — el arată cá este necesară ieşirea din subiectivitatea „eului”, din alcătuirea 
senzafiilor individuale, din datul intern psihologic. Hume a redus cunoaşterea la 
prefaceri subiective, la o alchimie în spaţiul eului senzorial. El crede că este 
necesară o contopire a spiritului cu obiectul cunoaşterii, o scurtare a distanţei dintre 
subiect şi obiect. Teoria compromisului cu privire la adevăr rezultă după o analiză 
critică a problemelor kantiene ale cunoaşterii. Conştiinţa se află în raport direct cu 
lumea fenomenală, justificând teza similarități între subiect şi obiect. 

Ideea de Dumnezeu şi de neant sunt limite ale gândirii noastre, susține 
Petrovici, „la Dumnezeu lanţul cauzal se întrerupe şi se încheie”, astfel că lumea 
sensibilă nu poate fi propriul său autor. Existenţa are originea într-o altă realitate şi 
este cuprinsă în cadrele spatio-temporale. Ion Petrovici apreciază teoria relativităţii, 
care a creat alte patru dimensiuni spatio-temporale, ca apropiindu-se cel mai mult 
de structura reală a acestei realități. După el „durata pură” a lui Bergson se cere depăşită. 

Cunoaşterea reprezintă relația obiect-subiect. Conştiinţa se află în raport 
direct cu lumea fenomenală, relevând similaritatea şi corespondenţa fizic-psihic. Pe 
aceasta se bazează obiectivitatea în cunoaştere şi relaţia adevăr relativ-adevăr 
absolut. Petrovici se detaşează critic, după o analiză profundă, de kantianism, 
pozitivism si intuiționism. El susține că substanța reprezintă singura realitate 
absolută dincolo de lumea concretă pe care o cunoaştem. Atributele sale sunt fizice 
şi psihice, „existenţa cea mai relativă — să zicem o senzaţie oarecare: o culoare, un 
sunet, un parfum — implică un absolut care se semnalează prin aceea cá nu 
identificăm o senzaţie, din moment ce o recunoaştem ca atare, cu o vedenie, ci o 
atribuim unui corp ce există aievea”. 

Petrovici caută să depăşească oemei bergsonian vorbind de o “intuiție 
a simțurilor” pe baza căreia luăm contact cu obiectele empirice. Această intuiție, 
similară percepției, nu este cunoştinţă, ci o bază, un punct de plecare de la care 
porneşte cunoaşterea. Petrovici consideră cá nu putem rationaliza complet 
existența, imaginația şi: imaginea, afectivitatea îşi spun cuvântul. Este vorba la 
Petrovici de un fel de suprarational de care trebuie să se țină seama. 


^6 Ton Petrovici, Însemnătatea filosofică a audifiei colorate, în Cercetări filosofice, ed. a II-a, 
București, 1926, p. 167. 


+7 Jon Petrovici, Spirit şi corp, în „Revista generală a învățământului”, 9/1906, p. 693. 

Criticánd idealismul subiectiv, Petrovici fundamentează o orientare 
raționalist-spiritualistă: care afirmă că iraționalul asimilat cu fondul sufletesc se 
opreşte la sentiment, având o logică a lui, exprimată în viziunea artistică asupra 
lumii, dar rationalul continuă să alcătuiască osatura podului spre absolut". 

In concepția sa asupra conştiinţei şi asupra relaţiei fizic-psihic, Petrovici a 
fost influențat de Kant, Hegel şi Wundt, dar mai ales de şcoala spiritualistă 
franceză: Lachelier, Ravaisson, Boutroux şi, nu în ultimul rând, Bergson. Teoria 
compromisului, pe care o sustine pe baza acestor izvoare, reprezintă o posibilă 
deschidere a ştiinţei către religie şi metafizică, o acceptare atât a gândirii logice, cât 
şi a faptului că sentimentul şi intuiţia pot duce dincolo de câmpul fenomenal al 
lucrurilor. 

Mihai Ralea (1896-1965) este un alt gânditor român atras de psihologie care 
a urmat la Paris cursurile lui P. Janet şi a fost profesor titular la catedra de 
psihologie şi estetică de la Universitatea din Bucureşti, unde a predat istoria 
psihologiei până la sfârşitul vieţii sale. A scris lucrări de psihologie: Ipoteze şi 
precizări în ştiinţa sufletului (1926), Psihologie şi viaţă (1938), Explicarea omului 
(1946), Sociologia succesului (1962), Introducere în psihologia socială (1966). 
Ralea reprezintă o orientare genetic-istoristă, antibehavioristă. Consideră conştiinţa 
ca formă socială a mentalului care există doar prin exprimarea lingvistică. 
Dualismului psihic conştient — inconştient i se adaugă, după Ralea, un dualism 
social actor-spectator. O lege a ritmului asigură alternarea fenomenelor psihice 
conştiente si inconştiente. „Conştiinţa are o funcţie biologică progresistă, 
îndreptată către adaptările noi, către soluţiile neaşteptate, în timp ce inconştientul e 
o funcţie conservatoare, menită să repete acțiunile utile, uşoare, neschimbate de 
vreo împrejurare neprevăzută”"?. Noţiunea eului se formează de la exterior la 
interior, întrucât copilul capătă întâi percepția lumii externe şi pe urmă conştiinţa 
eului”. Totodată, scrie Ralea, „eul şi conştiinţa merg pari passu cu dezvoltarea ŞI 
evoluţia societăţii”S. Ralea înglobează în sfera inconştientului mişcările repetate 
care generează tot felul de automatisme”!. Inconştientul îndeplineşte astfel o funcție 
exclusiv individuală, în timp ce conştiinţei îi este propriu caracterul său social’. 
„Conştiinţa e funcția obiectivă care ne exprimă exterior, ne pune în relaţie cu alții. 
De ea e legat în primul rând limbajul. O stare sufletească care nu poate fi vorbită, 
exprimată prin cuvinte, e inconştientă”*” „ Dualismului psihic inconştient-conştient i 
se adaugă la nivelul conştiinţei un dualism aparte, care constă în dedublarea eului 
într-un actor şi un spectator” * Fără a nega meritele reale ale lui Freud în explorarea 
inconştientului, Ralea consideră că el „depăşeşte cu mult concluziile legitime ale 
unei investigatiuni pozitive”, că exagerárile freudiene au condus la un „pansexualism 


48 Ton Petrovici, Raționalism şi iraționalism, în „Gând românesc”, nr. 2/1936, p. 82. 

4 Mihai Ralea, Ipoteze şi precizări în stiinfa sufletului, Bucureşti, 1926, p. 63, apud Istoria 
filosofiei româneşti, vol. 11, Bucureşti, Edit. Academiei, 1980, p. 445-450. 

50 Jbidem, p. 83. 

5! Ibidem, p. 9-10. 

52 Ibidem, p. 78-79. 

53 Ibidem, p. 84. 

54 Ibidem, p. 79. 

metafizic”, Raportul dintre conştiinţă şi inconştient este guvernat, după Ralea, de 
o lege generală a ritmului alternant al fenomenelor psihice. Inconştientul ;devine 
un fel de vacanţă de odihnă, de suplinitor indispensabil, care asigură ritmul vieții 
sufleteşti, cuprins între excitație şi deprimare, între tensiune şi oboseală”*€, | 

Preluând de la pragmatism si P. Janet ideea activităţii eficiente, care va 
deveni premisă a sociologiei sale a succesului, Ralea critică pe de altă parte 
behaviorismul pentru încercarea de a da conştiinţei o explicare mecanicistă, ca 
simplă reacție față de un stimul exterior, lucru care este valabil numai în cazul 
reflexelor”. Remarcabil este reproşul pe care el îl aduce în această privință 
maestrului său: „Janet exclude complet faptele de conştiinţă şi reduce toate 
procesele psihice la conduită şi atitudini practice, observabile obiectiv. Dar 
determinarea faptelor sufleteşti pe dinafară, numai după gesturile prin care se 
traduc, poate duce doar la studiul a două sau trei fenomene sufleteşti mai 
elementare, însă îi scapă procesele mai complexe“. Un reproş pe această linie este 
adus şi lui C. Rădulescu-Motru: „Conştiinţa e explicată de Rădulescu-Motru mai 
ales biologiceşte. Nu se evidenţiază însă că semnificaţia ei e mai ales socialá"??. 

Abordând psihologia simbolului, Ralea consideră că acesta ocupă un rol 
intermediar între imagine şi concept. EI stabileşte o distincţie originală între 
simbolurile deziderative şi cele expresive. În timp ce primele reprezintă idealuri, 
cele din urmă caracterizează viaţa aşa cum este“. Simbolul expresiv vădeşte o 
sărăcie de generalizare, în timp ce simbolului deziderativ îi este proprie o grabă de 
generalizare “1. El sustine că: „Simbolul nu-şi atinge complet rostul său de 
obiectivare a conştiinţei, dacă nu capătă o anumită consacrare socială. Tot ce se 
exprimă e destinat vieții sociale”?, | 

După părerea lui Ralea, pe lângă intensitate, calitate şi durată, vieții psihice îi 
este proprie o a patra dimensiune, şi anume saturajia. Spre deosebire de durată, 
care este continuă, “saturația presupune repetiţii si reluări, deci pauze”. Ralea 
atribuie saturatiei un rol decisiv în închegarea structurilor sau formelor psihice în 
genere, inclusiv sentimentele, voinţa şi caracterul. EI defineşte forma prin trei 
trăsături: 1) organizare; 2) fixare; 3) simplificare, schematizare“?. Amendând 
concepţia gestalistă, Ralea arată că percepţia formei nu este dată de la început, ci 
constituie un rezultat relativ tardiv al percepției, recte al saturatiei acesteia“. Pe 
această bază, el aduce un corectiv apriorismului lui Kant, arătând că, în viaţa 


—— a Y AP E RR 
55 Ibidem, p. 47. 
56 Ibidem, p. 91. 
? Ibidem, p. 194. 
58 Ibidem, p. 206. 
?? Ibidem, p. 183. 
% Vezi, Comentarii şi sugestii, Bucureşti, 1928, p. 40-41. (Cf. întreg eseul Câteva observaţii 
asupra psihologiei simbolului, p. 36-47). 
Cf. ibidem, p. 46. 
“2 Ibidem, p. 47. 
€ Ibidem, p. 115, în studiul Asupra saturației fenomenelor sufleteşti, p. 113—133. 
Ibidem, p. 117-119. 
55 Cf. ibidem, p. 123. 

copilului, spatiul, timpul, cauzalitatea etc. nu reprezintá initial forme, ci faze 
preformale**, Un ultim corectiv este adus doctrinei lui Bergson, în sensul că viața 
noastră psihică nu se desfăşoară ca o curgere inedită permanentă, deoarece în ea se 
cristalizează puncte solide, forme fixe care-i întrerup spontaneitatea şi o 
organizează după criteriile lor“. În panorama concepţiilor despre conştiinţă Mihail 
Ralea acoperă în România direcția sociologist-lingvistică. 

Alt gânditor român, Camil Petrescu, în Doctrina substanței, s-a ocupat 
explicit de teme la care se referă astăzi filosofia conştiinţei legată de Inteligența 
Artificială, adică de Eu, percepţie, imagine, gândire, obiect şi subiect, conştient şi 
inconştient, sensibilitate şi subiectivitate, atenție, determinări biologice ale 
cunoaşterii, semnificație şi prezență. 

Camil Petrescu fundamentează o disciplină pe care o numeşte ortologie. Cu 
privire la aceasta el sustine cá arta, ştiinţa şi tehnica sunt modalități de obiectivare 
ale gândirii concrete şi modalităţi expresive ale instinctului de obiectivare. Camil 
Petrescu încearcă să caracterizeze ştiinţele ocupându-se de structuri substantiale: 
fizica de energie, chimia de atom şi moleculă, biologia de celulă şi centrul de 
diferenţiere organică, psihologia de centrul de dedublare noosică (conştiinţa), 
sociologia de colectivitate, noologia de substanță. Fiecare din aceste domenii are 
un grup de discipline, de pildă: psihologia cuprinde egologia (care se ocupă de 
funcţiile eului biologic: atenția, memoria) şi ortologia (care se ocupă de 
obiectivarea cunoaşterii). Despre obiectul principal al psihologiei conştiinţei, Camil 
Petrescu scrie in lucrarea Doctrina substanței: „Despre conştiinţă s-a scris atât de 
mult şi atât de eronat, încât nici refutarea tezelor greşite nu mai e cu putință. 
Preferám, deci, să expunem de-a dreptul punctul nostru de vedere. Constiinfa este o 
parte din cunoaşterea noosică istorică, şi anume este cea întoarsă asupra 
imaginilor [...]. O conştiinţă pură nu există, o intuiție pură nu există, există o 
cunoaştere noosică a imaginilor de orice natură ar fi aceste imagini. Tot materialul 
conştiinţei e, deci, strict biologic. (Dar de ce roşul e roşu? Fiindcă traversează o 
anumită zonă? Dacă privim prin ochelari verzi, roşul nu mai e roşu?) Dacă nu va 
tine socoteală de acest lucru, psihologia e o ştiinţă menită, încă multă vreme, 
rătăcirilor”%8, “Sensibilitatea materială a creierului, ducând la capacitatea de 
imagini, a dus şi la progresul conştiinţei. [...]. Legat de tema conştiinţei, Camil 
Petrescu a analizat ideile lui Bergson, dar mai ales fenomenologia lui Husserl. El se 
delimitează de conştiinţa absolută husserliană şi elaborează o viziune noosică 
proprie care se referă la eu şi intenţionalitate. Cu privire la eu, se raportează la 
Descartes şi Kant, arătând: „Actul vederii interioare, actul cunoaşterii însuşi este 
impersonal, indiferent, emancipat de biologic. El este negarea însăşi a eului 
biologic. În clipele efective ale lui cogito, dacă e vorba de cunoaştere, eul dispare. 
Reapare acest eu existenţial abia după ce cugetarea a trecut şi atunci cunoaşterea nu 
se exercită decât asupra urmei materiale a cugetării, asupra imaginii ei. Intuitia 


66 Cf., ibidem, p. 132. 

61 Cf., ibidem. 

$$ Camil Petrescu, Doctrina substanței, vol. I, Bucureşti, Edit. Ştiinţifică şi Enciclopedică, 
1981, p. 246. 

eului este intuitia imaginilor interioare. Acest eu biologic este eul corespunzátor 
unității organice si începe cu eul fizic din unificarea senzatiilor de durere, când se 
face prima despărțire dintre lumea exterioară, care nu mă doare, şi cea interioară a 
corpului, care mă doare. Pe urmă, impresia actelor de voință şi mai târziu impresia 
imaginilor de gândire, dar nu a gândirii însăşi.” Din neínfelegerea acestei condiţii, 

procesele biologice sunt abuziv arătate ca fenomene psihice intenționale: a uri, a 
iubi, a dori, a judeca etc., şi totuşi nu toate fenomenele biologice socotite psihice, 

presupun un obiect; a râde, a plânge, a zbiera, a merge, a fi tu însuţi nu coniportă 
| Obiecte " 99. 
Camil Petrescu spune despre intenfionalitate (gándirea orientatá) cá este o 
„dedublare a viziunii noosice”. Gândirea însăşi e o activitate biologic-finalistă şi, 

deci, orientată, orientată spre realitatea obiectivă şi necesară (esenţa concretă), ori 
spre imagini, ori spre esențe abstracte şi combinaţiile lor. Chiar presupunând, prin 
absurd, că ar exista gândire fără obiect, noi nu am putea s-o cunoaştem, fiindcă 
actele de cunoaştere nu se aplică decât la imagini”. 

O altă direcție a gândirii lui Camil Petrescu duce la raportul conştient- 
inconştient (subconştient) în legătură cu funcțiunile biologice ale noosicului 
(memoria de pildă). „Deosebirea dintre conştiinţa internă şi conştiinţa externă nu e 
dată, pentru noi, decât de titlul de raționalitate, căci este cunoaştere noosică în 
amândouă cazurile. E posibil să fie un punct-sediu al conştiinţei noosice, dovadă că 
se obțin, prin procedee medicale, diferite grade de conştiinţă. Dar şi în cunoaşterea 
internă, ca şi în cunoașterea externă, adică în intuiţia internă, ca şi în intuiţia. 
externă (deoarece noi identificăm cunoaşterea cu intuiţia, ca bază a cunoaşterii), 
imaginaţia nefiind decât un mijloc auxiliar, are nevoie să fie ratificat ca să devie 
cunoaştere concretă şi e atâta cunoaştere câtă ratificare e”. Încercând o concepție 
proprie asupra subiectivităţii, Camil Petrescu cercetează temele individualitátii şi 
comunicativității sociale elaborând teoria substantialistá a gândirii concrete — 
ortogenoosice. Inovatiile sale terminologice şi disciplinele numite ortologie si 
egologie pot fi astăzi reluate în perspectiva ştiinţelor cognitive si ale conştiinţei. 
Ștefan Lupaşcu a formulat idei originale în filosofia ştiinţei, logică, 

ontologie, metodologie şi estetică. A susținut existența a trei sistematizări 
energetice — fizică, biologică şi psihică, toate caracterizate prin antagonism şi 
contradicţie. Afectivitatea, relația, energia fiind entități existenţiale primordiale în 
viziunea sa, acestea cer o nouă logică, adecvată lor, pe care Lupaşcu o va elabora 
sub numele de /ogica dinamică a contradictoriului. După cum remarca Constantin 
Noica, elementele originale ale gândirii lupasciene au provocat atât reacţii 
elogioase ale lumii filosofice şi ştiinţifice franceze, cât şi detaşări critice. ale 
acesteia. Este apreciată admirativ noutatea şocantă a ideilor, eruditia autorului de 
origine română, pe de altă parte însă, unele idei au născut nedumerire. Claude 
Mauriac credea că ar putea fi vorba de „un Discurs asupra metodei al zilelor 
noastre”, iar editorul francez René Julliard, care a publicat majoritatea acestor 
lucrări, caracteriza poziția lui Lupaşcu ca una diferită față de celelalte direcții 
a (Cosme ENT ON 


P Ibidem, p. 247. 
? Ibidem, p. 248. 

filosofice contemporane, exercitând totuşi o influență profundă asupra cercurilor 
intelectuale. În 1943, Benjamin Fondane scria în „Cahiers du sud” că aceste realizări 
propun „o reformă radicală a tuturor tradiţiilor noastre: ştiinţe, terapeutici, arte, 
limbaje”. Gaston Bachelard semnala în 1940, în lucrarea sa La philosophie du non 
(Filosofia lui nu), faptul că o să apară o lucrare ilustrativă pentru noul spirit 
ştiinţific, scrisă de Lupaşcu şi intitulată Experienţa microfizică şi gândirea umană. 
Lucrările lui Lupaşcu au fost traduse în spaniolă, germană, italiană. Cursuri 
speciale asupra logicii contradictoriului s-au ţinut în universităţile americane, iar 
fizicieni importanţi i-au cunoscut opera. Probant pentru ecoul gândirii lui Lupaşcu, 
notează Noica, este şi faptul că la Sorbona, unde, în principiu, nu se acceptă teze de 
doctorat despre autori in viaţă, cercetătorul francez Marc Beigbeder şi-a susținut 
doctoratul în 1970 cu o lucrare despre logica contradictoriului, referitoare la 
Lupaşcu. Exegetul francez a scris apoi o carte, Contradiction and trouvel 
intendement (1972), unde relevă că noua concepție epistemologică şi ontologică 
asupra nonidentitátii şi afectivității a fost inspirată filosofului de origine română de 
descoperirile fizicii, biologiei, psihologiei şi sociologiei secolului al XX-lea. În 
1983, Jean Pierre Chevalier a susţinut sub conducerea lui Edgar Morin teza de 
doctorat Le principe d'antagonisme de Stéphane Lupasco et ses implications 
psychologique, littéraires'et phénomenologiques. 

Ín ceea ce priveste continutul scrierilor sale, pe linia ideilor lui Heraclit, 
Empedocle, Hegel, Bergson şi Bachelard, Lupaşcu îşi caracterizează el însuşi 
concepţia ca fiind de sorginte dialectic-neorationalistá-suprarationalistá, cum 
singur o denumeşte prin raportare la Bachelard. În acelaşi timp, preocupat de 
discipline ca informatica, teoria sistemelor şi psihanaliza, Lupaşcu va fi printre cei 
dintâi care aduc în perspectiva ontologică concepte din aceste arii: informaţia, 
sistemul, afectul. Ca antirealist-energetist, Lupaşcu introduce termeni inediti sau cu 
semnificaţie nouă: valență, transfinit, dinamism potential şi virtual, sistemogenetică, 
trialectică. Logica lupascianá este o încercare timpurie de remediere a crizei ştiinţei 
din secolul al XX-lea, pe care o caracteriza, încă din 1935, similar modului în care 
au făcut-o Bachelard — în La nouvelle ésprit scientifique (1973) şi La formation de 
l'ésprit scientifique (1977) —, Foucault, Althusser, Derrida sau Deleuze. Este printre 
primii care dau o interpretare antireductionistá şi pluralistă, antimecanicistă, 
microfizicii, biologiei şi psihologiei secolului al XX-lea. 

În ceea ce priveşte definirea filosofiei, Lupaşcu o vede drept „conştiinţă a 
conştiinţei”, care regenerează speculatia legând experienţele cele mai opace şi 
inexplicabile de nivelurile gândirii elevate. Meditatiile lupasciene despre specificul 
filosofiei sunt de aceeaşi natură cu cele postanalitice şi poststructuraliste. Aşa cum 
sesizează exegetul operei sale, Beigbeder, ele fac saltul „de la conştiinţa în care se 
înfăptuieşte convertirea îndoielii şi a misticii, la conceptualizare şi acţiune” 
(Le contre-Monod, Grosset, Paris, 1972). Lupaşcu a prevăzut sfârşitul modernismului, 
criticând substantialismul, logicismul şi pozitivismul absolutist si înscriindu-se, cu 
ideile: sale, în cadrul noilor orientări ale ontologiei umanului, ale filosofiei 
mentalului si ale noii filosofii a ştiinţei. Contribuie la realizarea reformei 
gnoseologice, acceptând relationismul, psihologismul, relativismul si energetismul. 

Modul în care Lupaşcu încearcă să stabilească o legătură între filosofie şi ştiinţă 
poate fi considerat o provocare la adresa gândirii moderniste. Au mai încercat 
înaintea sa acest demers si alți gânditori cu pregătire ştiinţifică, cum ar fi 
Meyerson, Brunschvicg, Bachelard şi Whitehead. Lupaşcu o face însă altfel, 
punând în discuţie trei distincții obsesive pentru istoria filosofiei: cea dintre materie 
şi spirit, cea dintre subiect şi obiect şi cea dintre formal şi material, pe care le 
relativizează într-o perspectivă complementară contradictorie. Referirile altor 
gânditori la opera sa o plasează în zona noilor teorii Ştiinţifice, de tipul celor 
aparținând lui Eigen, Prigogine, Kastler, Jacob, Chomsky, Thom, şi a filosofiilor de 
tip organicist, holist-dialectic ale lui J. Wahl, J. Hypolite, A. Bahm, R. Harthorne, 
J. Rogowski, J. Gautier, Leo Apostel. i i 

Lupaşcu a pornit în elaborarea concepției sale de la critica lui Aristotel şi 
Kant, de la critica constructivă a sistemului hegelian şi de la specificul 
spiritualității secolului al XX-lea. „A fost tipic pentru gândirea tradiționalistă, scrie” 
el, să vizeze întotdeauna noncontradictia, să fie profund monovalentă sau să se 
orienteze întotdeauna direct spre afirmaţie (înțeleasă ca semn al existenței) şi să 
respingă negația (semnul nonexistentei). A fost privilegiată noncontradictia şi s-au 
aruncat în afara ei determinările contradictorii, iar cei care le-au recunoscut 
existența, precum Hegel, au imaginat o nouă instanță — sinteza între teză şi antiteză 
— în care contradictia să fie depăşită şi stinsă.””! După părerea lui Lupaşcu, modelul 
ontologic al lumii, model ce fundează logica monovalentá a noncontradictiei, este 
aristotelic, in intreaga filosofie si culturá putându-se identifica substanţa eternă de 
tip aristotelic în diferitele sale raporturi. Punând la îndoială valabilitatea acestui 
model ontologic, Lupaşcu consideră că există temeiuri necesare pentru a-l respinge 
ca inadecvat pândirii ştiinţifice moderne, microfizicii şi biologiei, „adică studiului 
acelor domenii ale existenţei în care eterogenitatea şi eterogenizarea sunt conditii 
fundamentale ale ființării””?, acolo fiind necesară o nouă logică şi elaborarea unei 
filosofii care să fundamenteze această logică. Lupaşcu propune un model ontologic 
relafional întemeiat pe energie ca formă existențială de bază, susținând că ar trebui 
să se mai adauge celor trei critici, scrise de Kant, încă două: Critica irafionalului 
pur si Critica contradictoriului, falsului, îndoielii sau imanentului. 

Un dat ontologic prin excelență uman — afectivitatea — se găseşte încrustat, 
după Lupaşcu, în determinaţiile fundamentale ale Fiinfei. Nicio determinatie. 
aplicabilă existenței nu poate fi predicată despre afectivitate: ea nu este nici 
omogenă, nici eterogenă, nici cauză, nici efect, nici subiect, nici obiect etc.: ea este. 
„Singur datul afectiv îşi este suficient sieşi, prin natura sa riguros singulară, şi nu se- 
raportează decât la el insugi."? Lupaşcu a descris trei tipuri de sistematizări 
energetice posibile: sistematizarea la nivel macroscopic, caracterizată prin 
dominaţia principiului omogenizării, sistematizarea la nivel biologic, caracterizată 
prin dominaţia principiului eterogenizárii, individualizării şi diversificării, şi 
sistematizarea microfizicá şi psihică, în care tendinţa de omogenizare şi cea de 
A C E ct le fu T 


S Şt. Lupaşcu, Logica dinamică a contradictoriului, Bucureşti, Editura Politică, 1982, p. 153. 
Ibidem, p. 249. 


7 Ibidem, p. 398. 

eterogenizare se află în echilibru. În viziunea lui Lupaşcu, nici ştiinţa, nici etica, 
nici religia, nici arta nu sunt capabile să descifreze mecanismele afectivității. 
Afectivitatea însăşi ne spune însă totul despre artă *. Strategia urmată de Lupaşcu 
se dovedeşte kantiană: afectivitatea determină apriori condiţiile posibilităţii artei. 
Arta nu poate ocoli emoția, sentimentul, fără de care ea nu există. Structura logică 
a artei include contradictia, dar nu se identifică cu aceasta: a efectua experienţa 
estetică înseamnă a contempla, ceea ce este o sustragere de la acțiune şi, deci, 
declanşarea unui proces contradictoriu. Acesta reprezintă elementul definitoriu al 
structurii logice a artei: momentul estetic coincide cu momentul imanentei 
devenirii, al crizei, al declanşării contradictiei. Structura logică a artei implică o 
repliere a conştiinţei asupra ei înseşi, arată Lupaşcu. „A contempla înseamnă a 
inaugura procesul de cunoaştere a cunoaşterii.” Decelând structura logică a 
fenomenului estetic, Lupaşcu explică unele dintre trăsăturile esenţiale ale artei: 
caracterul ei ,fictional", dezinteresat şi gratuit, pe de o parte, iar, pe de altă parte, 
conexiunile ei cu dezvoltarea societăţii, a istoriei, a cunoaşterii. Semnificaţia unor 
fenomene artistice, a picturii abstractioniste, de exemplu, îi pare similară cu 
constituirea fizicii cuantice”. 

Asemenea epistemologilor aparținând noii filosofii a ştiinţei (Toulmin, 
Feyerabend), naturalismului (Papineau) si postcriticismului (Rorty), Lupaşcu 
consideră că orientările noi în fizica cuantică, teoria relativităţii, biologia genetică 
dau specificul spiritului ştiinţific al secolului al XX-lea. Ele adeveresc,. după 
părerea sa, semnificaţia operaţională a logicii contradictoriului. Pe această direcție, 
Lupaşcu arată că evoluţia gândirii ştiinţifice cu aspectele ei de complementaritate 
ne aduce în situaţia de a apela la Hegel dacă nu vrem să sacrificăm nimic din 
totalitatea experienţei. În confruntarea cu experienţa ştiinţifică contemporană, se 
poate păstra din hegelianism distincţia dintre teză şi antiteză, care pare tot mai mult 
confirmată de investigarea materiei, la toate nivelurile. De pretutindeni țâşneşte un 
discontinuu de dualitáti antinomice şi un antagonism contradictoriu, atât structural, 
cât şi funcţional; nici materia vie nu scapă acestui fenomen, fiind alcătuită din 
elemente împrumutate de la acelaşi univers fizic din care numeroase fiinţe vii îşi 
extrag factorii de echilibrare. Sinteza nu va indica însă sensul mişcării, ea putând fi 
concepută doar ca simplă formă de diversificare a lumii pe orizontală sau ca o 
formă de evoluţie pe spirala dezvoltării. Experiența microfizică verifică astăzi 
dialectica în lumea fizică. Sensul în care sinteza apare ca menită să înghită şi să 
împace totul este însă respins de ştiinţa contemporană. Numai dacă se va introduce 
în structura dialecticii cuplul actualizare-potentializare, sustine Lupaşcu, 
experiența ştiinţifică contemporană va putea fi interpretată ca dialectică. Noţiunea 
de sinteză se cere deci înlocuită cu noţiunea de sistem. Sistemul este, în concepția 
lui Lupaşcu, o structură sinergetică similară sintezei, având însă în componența sa 
elemente energetice pozitive si negative, care-şi vădesc antagonismul prin 
dinamism. Specificul psihicului, scrie Lupaşcu, nu este creația pur şi simplu, 


7^ Ibidem, p. 278. 
75 Ibidem, p. 360-361. 
76 Ibidem, p. 385. 

aceasta existând, prin eterogen si întâmplător, si în lumea fizică şi biologică, ci 
tipul de creaţie contradictoriu care distruge şi apoi produce, adică tipul 
revoluţionar. „Odată cu creierul uman se dezvoltă o extraordinară maşinărie 
contradictionalá, cu care omul poate detecta în mod firesc un univers obiectiv 
împotriva căruia el poate lupta cu maximă eficacitate şi prin care îşi va croi drum 
triumfal. Uimitorul destin al omului a fost făurit tocmai de bogăţia excepţională şi 
neegalată încă pe planeta noastră a subiectivizărilor sale contradictorii... O 
descoperire în orice domeniu, practică, ştiinţifică, filosofică, estetică, are în lumea 
originală a psihismului o polaritate conflictuală.” 


e e a 
” Ibidem, p. 342. 

TREI CONCEPTE ÍN FILOSOFIA STIINTELOR SOCIALE: 
„INTALNIREA”, ,,CICLICITATEA" SI „CRIZA” 


ANA BAZAC 


Conceptele anunţate în titlu par să impună, din capul locului, o reverie asupra 
continuității şi discontinuitátii mersului rationalitátii în filosofie si în ştiinţele 
sociale. De asemenea, prin faptul că par mai neobişnuite, ele trimit la ideea 
curentelor principale şi a celor secundare în gândirea din aceste domenii. lar de 
aici, noţiuni ca „devierea”, „înserierea” şi „translarea” par a sări în ochi. 

Dar să lăsăm, deocamdată, reflectiile de epistemologie. Lucrarea de față 
doreşte să atragă atenţia, înainte de toate, asupra unor concepte ce permit o 
înțelegere mai cuprinzătoare a fenomenelor sociale şi, numai în al doilea rând, să se 
refere la modul de abordare filosofic al acestora. : 


I. Termenul de întâlnire, adică de apropiere şi interferare a două lucruri, are 
două puncte de origine: unul este legat de ontologia devenirii, şi nu a ființei, iar 
celălalt — de istoria socială. Acest din urmă punct apare în cuvintele grecilor antici. 
Întâlnirea este, înainte de toate, o ciocnire. Aceasta — xpovua, xpoboic — înseamnă 
izbitură, apropiere (accidentală sau nu) între lucruri, dar si dăunare, lovire, jignire, 
contrariere, împotrivire. Din experimentarea relaţiilor cu obiectele neinsufletite dar 
şi cu semenii, oamenii au desprins concluzii prinse sintetic în cuvinte. Nu numai 
divinitátile din mitologie au fost create prin „metafore radicale”!, ci şi multe dintre 
noţiuni. Astfel, ciocnirea a fost formă figurată a conflictului, opoziţiei şi înfruntării. 

În acelaşi timp, „întâlnirea” semnifică şi simplă împletire, intrefesere, 
întretăiere, confluență, intersectare, îmbinare. După cum se ştie, în imaginea 
filosofiei antice pre-socratice, importanța primordială aparţinea cunoaşterii esenței 
originare a lumii. lar o primă concluzie a acestei cunoaşteri a fost metafizica 
totului. Desigur că nici unui om normal şi nici unui filosof lucrurile nu-i apar rupte 


! Friedrich Max Müller, “Comparative Mythology", Oxford Essays, 1856, discutat in Gregory 
M. Downing, „Sunny Jim: Joyce and Max Miiller's Comparative Mythology", James Joyce 
Quarterly, Vol. 39, No. 1 (Fall, 2001), p. 101, dar si Ernst Cassirer, The Myth of the State, Text und 
Anmerkungen bearbeitet von Maureen Lucay, Hamburg, Felix Meiner Verlag, 2007, p. 19-21: in 
limbajul primitiv în care nu se inventaseră încă substantivele abstracte, deci existau mai multe 
sinonime pentru acelaşi lucru, a fost posibil ca despre lucruri să se vorbească ca despre o persoană 
(semnificând unul dintre numele lucrului); de asemenea, descrierea fenomenelor naturii a avut loc, 
astfel, prin redarea relaţiilor interumane, cu sentimentele şi pasiunile respective, deci transformând 
fiecare metaforă (redată tocmai prin cuvântul care descria trăsături particulare ale fenomenului vizat) 
într-o poveste; schimbându-se limbajul, numele nu au mai fost legate de imaginea originală, şi-au 
pierdut semnificaţia metaforică şi au devenit simplele poveşti/mituri. 


între ele. Dar căutarea „adevărului” face ca grila urmărită să se aşeze ca un halo 
asupra a ceea ce este acoperit: ontologicul — eşafodajul principiilor? cu ordinea sa 
inerentă — este cel urmărit, şi nu onticul — ansamblul fenomenelor —, iar datorită 
faptului că lucrurile de aici apar şi dispar, îşi schimbă înfăţişarea şi constituie, 
astfel, o lume ca un caleidoscop, ele apar filosofului ca un zgomot de fond, ca un 
puzzle neinteresant: strălucirea fulgerelor urmărite este a lumii create de rațiune si 
locuită de principiile şi conceptele ce se păstrează ca atare şi veşnice. Ontologia 
parmenidiană a fiinţei, continuată de Platon — numai ființa fiind existentă si 
singura care conferă identitate — a trimis astfel doar la ideea consecutiei lucrurilor 
din principii, chiar dacă acestea din urmă sunt opuse. Lumea principiilor este cea 
avută în vedere, lucrurile fiind simple urmări şi copii imperfecte, iar mişcarea lor — 
evaluată rapid numai din acest punct de vedere. 

Să recunoaştem că, pentru filosofi, lumea cea mai pasionantă este tocmai 
aceea a ideilor. Sunt necesare presiuni interne asupra acesteia — căci filosofii 
rezolvă în plan filosofic problemele iscate în lumea lor — ce cuprind ecouri 
transfigurate ale frământărilor din lumea reală pentru ca filosofia să construiască . 
noțiuni noi şi, astfel, şi perspective noi. 

O asemenea perspectivă a fost aceea a mișcării ca principiu generator şi 
constitutiv, de fapt, al fiinţei. Anaxagora şi Heraclit par a fi primii exponenti al 
ontologiei mişcării, iar Leucip şi mai ales Democrit — filosofii care a focalizat 
interesul asupra modului în care au loc şi mişcarea, şi făurirea, din această mişcare, 
a diversităţii. ' 

Atomii (ultimele particule — „care nu pot fi tăiate” — și din care este formată 
lumea) cad în vidul ființei, după greutatea lor, si formează un vârtej. Acesta duce 
atomii, deci el reprezintă principiul necesităţii”. Dar din când în când, unii atomi 
deviază‘ — este faimosul clinamen — de la drumul pe care ar fi trebuit să-l urmeze 
şi, astfel, ființa este dată nu numai de necesitate, ci şi de libertate. Mişcarea 
atomilor si întâlnirea dintre diferite fluxuri de atomi sunt cele ce permit constituirea 
celor mai complicate fenomene: până, şi văzul este „datorită întâlnirii imaginilor 
desprinse din lucruri cu ochii noştri”. 


á Este semnificativ că termenul de principiu vine de la cel de început — px. 
Aváyky — necesitate, iniţial constrângere şi legătură de sânge; de aici, necesitatea ca destin 
implacabil, nevoie naturală şi, apoi, necesitate logică, ba chiar mizerie şi suferință. 

„Toate au loc prin necesitate, vârtejul fiind cauza creării lucrurilor şi pe acesta el îl numeşte 
necesitate”, Diogenes Laertios, Despre viețile şi doctrinele filosofilor (sec. III e.n.), traducere din 
limba greacă de C. I. Balmus, studiu introductiv şi comentarii de Aram M. Frenkian, Bucureşti, 
Editura Academiei RPR, 1963, Cartea a IX-a, Capitolul al VII-lea, [45], p. 437. 

Devierea — zapó4ácic — a fost un cuvânt, rar, folosit şi cosmogonia promovată în afara 
mitului: „adevărul este însă că la intervale mari de timp are loc o deviatie a corpurilor cereşti ce se 
mişcă în jurul pământului, iar toate de pe Pământ pier într-un mare incendiu”, Platon, Timaios, 
traducere, lămuriri preliminare şi note de Cătălin Partenie, în Platon, Opere, VII, ediţie îngrijită de 
Petru Creţia, Bucureşti, Editura Ştiinţiiică, 1993, 22d, p. 136. 

Intr-un sens filosofic, legat de relaţia dintre subiect şi obiect, termenul este folosit recent de 
către Slavoj Zizek, The Parallax View, vezi http:/Avww.lacan.com/zizparallax.htm (The Tickling 
Object) si http//www.lacan.com/zizparallax3.htm (The Parallax of the Critique of Political Economy). 

Diogenes Laertios, Despre viefile si doctrinele filosofilor, ed. cit., [44], p. 437 

O asemenea reprezentare a continuat in filosofie. Descartes a vorbit despre 
întâlnire în Dioptrica sa, explicând deviația şi reflexia unei raze ca având loc în 
urma întâlnirii dintre rază şi o suprafaţă ce separă două medii omogene; în fizica 
din Le Monde (publicată abia în Principes de la philosophie — 1644), în care 
mişcarea se transmite din aproape: în aproape, prin contact, si in care părțile 
materiei se întâlnesc€ şi, apoi, din Principes..., unde se pune problema vitezei 
corpurilor înainte şi după întâlnirea cu altele. Respingând atomismul — pentru că 
socotea că imposibilitatea divizării corpurilor ar fi contrară atotputerniciei lui 
Dumnezeu —, Descartes a susținut teoria vârtejurilor, dar tocmai în cadrul unui 
asemenea concepții” a avut loc propunerea dualismului: substanţa corp — care, prin 
simţuri, cunoaşte spaţiul vieţii practice — şi substanța suflet — care cunoaşte spațiul 
virtual al esentelor, să spunem — nu sunt separate, ci se întâlnesc, tocmai pentru că 
aspectele lumii formează un tot. In sfârşit aici, tocmai prin întâlnirea reală a 
Celorlalti se manifestă unicitatea individului (adică întâlnirea unică a unui corp şi a 
unui suflet, adică pasiunea): individul se face, adică pasiunile sale se manifestă, 
tocmai prin întâlnirea complexă, şi sensibilă, şi intelectuală, şi spirituală/pasională 
a oamenilor. De aceea, prima pasiune a sufletului este admiraţia: „când prima 
întâlnire a unui obiect ne surprinde şi noi îl socotim a fi nou sau foarte diferit de 
ceea ce cunosteam înainte, noi îl admirám şi suntem mirati de el." Mai mult, la 
Descartes este posibilă mişcarea spiritului din libertatea sa proprie, deci din voinţă, 
dar aceasta înseamnă deja punerea problemei relației complexe dintre individ 
si societate: căci actul — rezultatul voinței — este, pe de o parte, urmarea a n pasiuni 
şi întâlniri cu alte voințe şi, pe de altă parte, consecinţa încordării unui singur flux 
al mişcării. " 

Ceea ce ne interesează aici este ideea întâlnirii, adică o întreagă imagine în 
care şi din care se iscá o concepție mai largă decât înainte de noțiunea nouă (a 
` întâlnirii, în cazul de faţă), deci o problematică nouă şi mai largă. . 

Probabil cá o primă deschidere dată de ideea întâlnirii este aceea a topos-ului 
şi a topicii. Unde anume au loc întâlnirile? Pentru a ne apropia mai repede de 
cadrul ştiinţelor sociale, să menționăm că societatea este acest loc. Şi nu este 
vorba, desigur, de conştiinţa comună şi de presupoziţia ei. Odată cu naşterea 
modernităţii mai ales, vechea turnură socratică ce a permis focalizarea filosofiei 
asupra omului devine din ce în ce mai apăsată. Iniţiată asupra individului oarecare 
— de fapt, însă, acesta a fost modelul de om al fiecărei epoci, dat, desigur, de 
intelectualii/filosofii timpului” —, cercetarea asupra omului s-a dezvoltat în tiparul 


$ Este prima lege a mişcării: „fiecare parte a materiei, în particular, continuă să fie în aceeaşi 
stare, atât timp cât întâlnirea altor părţi nu o constrânge să se schimbe”, René Descartes, Traité de 
l'homme (1648), în René Descartes, Oeuvres, Édition Charles Adam et Paul Tannery, Léopold Cerf, 
Paris, tome XI, 1909, p. 38. 

7 În care, să nu uităm, mişcarea se transmite din aproape în aproape si, astfel, este cognoscibilă. 
Glanda pineală a lui Descartes este un loc de întâlnire a mişcărilor. i 

8 Les Passions de l'Áme (1648, publicat postum 1662), în René Descartes, Oeuvres, Edition 
Charles: Adam et Paul Tannery, Léopold Cerf, Paris, tome XI, 1909, p. 373. Dar vezi si ibidem, 
Art. 73—78, p. 380-386. 

? În indivizii care nu mai sunt subordonați diviziunii muncii, filosofii au vázut un ideal pe 
care l-au numit «Omul»...in locul indivizilor care au existat pe fiecare treaptă a istoriei ei au pus 

ideologic european pe care il vom aminti imediat si care a dus la conceperea 
societăţii ca o reţea de indivizi. Societatea ca loc era această reţea formată din n 
juxtapuneri ale indivizilor şi, în ochiurile căreia, rezultate ale n întâlniri, oamenii isi 
puteau găsi un cuib cald sau puteau cădea. | 
Tiparul ideologic european — avându-și originea în trecerea de la preocuparea 
foarte slabă a gândirii greceşti privind individualitatea umană!” la centrarea pe 


medalii e a RER M SEIEN UL UL T2. a Nay ———— 
«Omul», prezentându-l drept forța motrice a istoriei”, K. Marx, F. Engels, „Ideologia germană” 
(1845), în Marx, Engels, Opere, vol. 3, Bucureşti, Editura Politică, 1958, p. 70. 

; 10 Strict vorbind, o doctrină a imortalităţii personale nu se poate dezvolta fără conceptul de 
persoană. Dar anticii vorbeau doar de imortalitatea lui yuyij sau a vovg. O cercetare asupra zp6owzov, 
a persoanei, este, deci, necesară”, Charles H. Khan, Religion and natural Philosophy in Empedokles’ 
Doctrine of the Soul, Essays in Ancient Greek Philosophy, edited by John P. Anton with George L. 
Kustas, State University of New York Press, 1971 „ nota 24, p. 25. | 

De asemenea, trebuie să diferenţiem concepția lui Aristotel despre subiect — Urokeiuevov — ca: 
relație a entității substanţiale cu atributele sale/ ca deţinător al atributelor, dar care nu poate fi 
atribuit/ca substrat/ca subzistent şi, pe de altă parte, sensul actual şi unanim cunoscut al noțiunii de 
subiect ca iniţiator al activității de cunoaştere şi al atitudinii morale. Concepţia lui Aristotel, integrată 
în creştinism de către Toma d'Aquino, a căpătat înfăţişarea subiectului ca orice creație a lui 
Dumnezeu şi, în acelaşi timp, premisă a lucrărilor acestuia. Ordinea conceptuală a fost constituită nu 
în jurul reperului om, deci: organizarea completă a lumii de către religie a dus la fundamentarea 
obiectivă — prin obiectivitatea divinității — a cunoaşterii şi a legii. 

(Până prin 1700 — cf. Marcel Gauchet, Le desenchantement du monde. Une histoire politique 
de la religion, Paris, NRF/Gallimard, 1985, cap. 6 — aceasta a dus la o suprapunere institutionalizatá a 
vizibilului si invizibilului: apoi, a început separarea acestora, fundamentarea subiectivă a legii şi a 
cunoaşterii, apariția domeniilor autonome de cunoaştere, cu propria lor dinamică şi propriile legi, 
explicarea generativă şi subiectivizarea păcatului, în condiţiile când lumea devine — din ontologic 
închisă, adică cu un spațiu infinit, căci oriunde te duci, nu ieşi din el — la una deschisă prin 
„reasimilarea principiului inferiorităţii terestre” (p. 169); pe această bază are loc re-constituirea 
responsabilităţi individului şi re-aducerea Celuilalt în ordinea morală secularizată: diferenţa dintre 
„subiect şi Celălalt are loc tocmai în acest cadru, şi astfel s-a născut ideea clasică a subiectului creat de 
propria sa voinţă şi libertate). 

Sensul actual al noțiunii s-a dezvoltat în Occidentul medieval pornind de la folosirea 
conceptului în descrierea juridică a puterii suveranului: subiect era cel ce se supunea legilor . 
suveranului, beneficiind în schimb de protecția acestora/acestuia. Subiectul implica, deci, obligaţii şi 
drepturi: cele de a fi, filosofic vorbind, substratul material al puterii suveranului. Atât în sens juridic- 
politic, cât şi filosofic, subiectul a avut calitatea de a se supune/de a suporta pasiv legile suverane. . 

Dar, dintr-o perspectivă opusă scolasticii dominante, în Evul Mediu s-a dezvoltat o direcție 
eretică, îmbibată de panteism şi generând, apoi, în fond Reforma. În această direcție, subiectul se află 
în relaţie privilegiată cu divinitatea — fiind in principiu mántuit, John Scotus/ Eriugena; şi deasupra 
apartenenței la o religie, Gioacchino da Fiore; în sufletul fiecăruia se găseşte Dumnezeu, premisă a 
demnității omului drept, Meister Eckhart, vezi Aldous Huxley, 7he Perennial Philosophy: An 
Interpretation of the Great Mystics, East and West, New Yor! , Harper Collins, 1945; si R. W. Southern, 
Medieval Humanism and Other Studies, New York and Evanston, Harper & Row, 1970, nu numai 
pentru acest autor; iar omul poate cunoaşte adevărul/divinitatea prin docta ignorantia, Nicolaus 
Cusanus; prin asta, deci prin voinfa de a alege exercitarea cunoasterii (prin artele liberale), se justificá 
demnitatea omului, Pico della Mirandola. 

Vezi si Marjorie Reeves, The Figure of Joachim of Fiore (Warburg Studies), Oxford 
University Press, 1972; şi Medieval Futures: Attitudes to the Future in the Middle Ages, ed. by 
J. A. Burrow & Ian P. Wei, Woodbridge, UK, The Boydell Press, 2000, cu o excelentă bibliografie. 

Pe această bază teoretică — dar pe fundalul constituirii raporturilor de piaţă —, s-a dezvoltat, 
între secolele al XIV-lea şi al XVIII-lea, subiectul ca cetățean, subiectul de drept. 

individ, începută in civilizaţia romană! şi realizată în ideologia creştină europeană 
ce a dus, când a fost timpul, la descrierea modernă a societăţii ca individ plus 
individ plus individ; dar şi în tipul de proprietate privată şi de societate în care 
predominantă era: dependenţa personală de un individ proprietar şi conducător 
direct, şi nu de o structură impersonală doar reprezentată/mediată de conducător — a 
fost acela care a născut ceea ce se numeşte individualism filosofic, adică explicare 
a omului (ceea ce înseamnă a lumii omului) pornind de la individ. Societatea a 
apărut, astfel, ca alăturare de indivizi: dacă voiai să cunoşti omul, adică pe Celălalt, 
era suficient să cunoşti un om oarecare, de exemplu pe tine însuţi (Montaigne), 
societatea în ansamblu fiind numai o aglomerare de patimi şi înțelepciune 
provenind de la ,atomii""? săi. 


Conceptul de subiect este in mod deosebit văzut de către oameni — şi de către filosofi — prin 
prisma ideologiei lor, indiferent dacă asumarea ideologiei este conştientă sau nu, a arătat Marx. 
Critica filosofică implică, deci, „dezvrăjirea” (Max Weber, Entzauberung der Welt, în Max Weber, 
Wissenschaft als Beruf, în Gesammlte Aufsaetze zur Wissenschafislehre (Tübingen, 1922), pp. 524—555, 
conferinţă la universitatea din München, 1917, „Science as a Vocation”, în From Max Weber: Essays 
in Sociology (trans. and ed. H.H. Gerth and C. Wright Mills), New York, Oxford University Press, 
1946, p. 139 / http;//tems.umn.edu/pdf/WeberScienceVocation.pdf) subiectului ideologiei, adică, 
înainte de toate, a subiectului ideologiei dominante, pentru a da subiectului concret istoria şi situaţia 
sa plină de lupte şi suferinţe. Iar asta înseamnă a judeca procesul de ansamblu din spatele ideologiei, 
şi nu numai imaginea ideologică a subiectului. Critica are loc nu (numai) dintr-un punct de vedere 
ideal, ci dintr-unul concret, în confruntarea cu diferitele paliere ale realului şi idealului. „Esenţa” 
subiectului stă, astfel, în ceea ce îl structurează: în relaţiile sociale şi, deci, în activităţi. 

Condiţia subiectului este dată de constituirea sa de către exterior, în câmpul celorlalți. 
Interiorul său însuşi este o astfel de construcție, indiferent de autonomizarea acesteia şi, în orice caz, 
indiferent de imaginile ideologice despre explicarea subiectului pornind de la interior (Este vorba, 
desigur, de subiectul filosofic, şi nu despre eul psihologic). 

Vezi şi Foucault, Derrida, Deleuze, dar şi Habermas, care a descris „o patologie a modernităţii 
din punctul de vedere al realizării deformate a rațiunii în istorie”, interviu dat în 1981 si menţionat în 
Anthony J. Cascardi, The Subject of Modernity (1992), Cambridge, Cambridge University Press, 
1995, p. 19. 

În sfârşit aici, conceptul de subiect are şi înţelesul de subiect istoric, adică de actor 
transformator al mediului său. 

!! Martin Heidegger, Parmenides (1942-1943, 1982), translated by André Schuwer and 
Richard Rojcewicz, Bloomington, Indiana University Press, 1998, p. 58-59, 70, 71, 137: cultura 
moderná incepe atunci cánd rezultatul scoaterii din ascundere — adevărul grec ca aletheia — adică 
veritas latină (prefigurarea corespondenţei moderne dintre obiect şi imaginea sa din minte), s-a 
transformat în certitudo, certitudinea opusă falsului din cunoaşterea pozitivă modernă. De abia odată 
cu acest moment, consideră autorul, omul se cultivă singur (nemaiavând nevoie de adeverirea mitică a 
misterului), devenind un „creator” adică un „genius” (ceea ce nu exista în imaginea greacă antică). 

Ca urmare, insistă Heidegger, cultura modernă este mai puţin fiica mentalități greceşti antice, 
cât a tradiţiei romane, reducționiste si „imperiale”. Vezi şi William V. Spanos, Heidegger's 
Parmenides: Greek Modernity and the Classical Legacy, „Journal of Modern Greek Studies" — Volume 19, 
Number 1, May 2001, pp. 89-115. 

1? Este semnificativ că individuus-a-um înseamnă, literal, în latină, indivizibil, ca la individuum 
corpus ce este tocmai entitatea care nu poate fi divizată, ca şi ărouog grec. Dar conceptul de individ 
(uman, deci) este modern. 

Chiar perspectiva „totalitară” a lui Hegel!” este bazată pe individualism: la el, 
şi mult mai mult ca la Platon si Aristotel", organizarea socială — statul — este o 
necesitate provenind de la nevoile indivizilor de ordine a ambianţei tocmai pentru a 
se manifesta ca indivizi; „societatea civilă” însăşi este un context — din nou, o 
ambiantá venită de la individ — în care indivizii îşi realizează obiectivele 
individuale de fericire prin muncă şi schimb!5. Hegel are, însă, o imagine 
contradictorie: chiar dacă statul îşi are originea în individ, el este nu numai 
comunitatea politică în care individul îşi realizează interesele, dar şi ceea ce 
transcende interesele particulare într-unul universal pe care indivizii îl doresc si 
către care tind. Hegel sováie, astfel, între ideea predominárii individului asupra 
colectivitátii/societátii şi ideea inversă, a supremaţiei societăţii/statului asupra 
individului. În orice caz, însă, originea este liniară şi de la individ către societate. 

Replicándu-i, Marx a criticat ideea originii disjunctive a omului — în individ 
sau în societate — ca şi ideea caracterului neutru şi anistoric al ideii predominantei 
individului asupra societăţii si al ideii predominantei societăţii asupra individului. . 
Societatea, ca şi individul, este ansamblul relaţiilor sociale şi, ca urmare, nu numai 
locul de ansamblu al interacțiunilor/întâlnirilor este important, ci si poziția 
concretă a acestora si a entităților ce se întâlnesc (indivizi, categorii întregi de 
oameni, societăți întregi), ca si ordinea ideologică pusă de către diferite categorii 
sociale în tratarea societății. Topica este, mereu, la plural, există chiar raporturi de 
forte în cadrul topicii (în fiecare societate, o topicá mainstream în cadrul topicilor 
mainstream, topici rebele), dupá cum topica este si aceea a teoriilor/liniilor de 
argumentare preluate într-o teorie şi într-o societate şi care constituie criteriul după 
care recunoaştem motive în alte teorii. 

Ordinea ideologică a lumii omului a făcut ca filosofii să fie atenți la unele 
fenomene, şi nu la altele. Astfel — continuându-ne obiectivul de a puncta momente 
în istoria conceptului de întâlnire —, deşi este anterior lui Descartes, Machiavelli a 
fost cel care a folosit conceptul de întâlnire pentru a lumina şi cunoaşterea 
societăţii, şi detaşarea unor concepte noi. Căci la Descartes, întâlnirea este numai 
contextul neinteresant pentru studiere, dar care permite analiza psihologică a 
omului într-un prezent care nu are nicio origine intelectuală, ci este exclusiv 
rezultatul liberului arbitru: căci poti să fii preocupat de politică fără să socoteşti că 
v "poz Tali 4/7 fina Ier 


" P Karl R. Popper, Societatea deschisă şi duşmanii săi (1945), Bucureşti, Humanitas, vol. I, 

'^ La care, de fapt în întreaga tradiţie antică, există o suprapunere a ordinii — logos — minţii 
individuale şi a ordinii cosmos-ului, ordinea socială neputându-se decât apropia sau îndepărta de la 
acest spirit al raţionalităţii. Totuşi, la antici, esența umană este, astfel, socială, prioritatea comunităţii 
asupra individului fiind asigurată. La Platon, de pildă, justiţia însăşi este ocuparea de către fiecare a 
locului social hărăzit şi îndeplinirea neabătută a îndatoririlor referitoare la acest loc. Tocmai din acest 
motiv, Popper l-a considerat pe Platon precursor al totalitarismului opus individualismului. 

Dar Hegel, în Prelegeri de filosofia istoriei (1 837), a arătat că în istoria greacă prima perioadă - 
este tocmai aceea de creştere a adevăratei individualităţi. În fond, este premisa a ceea ce, în lumea 
romană, se va manifesta ca unitate a universalităţii abstracte a suveranității Romei şi, pe de altă parte, 
a abstracţiei individului sub forma persoanei. 

Vezi şi Ana Bazac, Puterea societăţii civile, Bucureşti, Cartea Universitară, 2003. 

ar fi esenţială!€. Pe când la Machiavelli, întâlnirea diferitelor date sociale (istoria, 
psihologia populară, psihologia prinților şi a categoriilor sociale, condiţiile 
materiale, starea de război sau de pace, inteligenţa sau precaritatea guvernării, deci, 
pe scurt, Fortuna şi Virtù) este ceea ce duce la conceptul de conjunctură: un 
complex al întâlnirilor momentului şi care trebuie folosit pentru realizarea 
obiectivelor politice”. 

Întâlnirea devine, astfel, generatoare a unei noi Weltanschauung: căci trebuie 
să fii atent la si să valorizezi elementele datului, adică să facilitezi, ba chiar să 
provoci întâlnirea lor. Conjunctura politică nu este, astfel, niciodată la Machiavelli 
condiția „obiectivă”, simplele elemente „obiective” ce se etalează în fața oamenilor 
— ce sunt toti, în termenii lui posse, ființe politice, mai mult, subiecți istorici, adică 
Printi — într-un mod neutru si pentru ca aceştia să le folosească apoi. Nu, 
conjunctura politică trebuie creată — ceea ce înseamnă planificată, prefigurată în 
maniera lui Prometeu, cel caracterizat de darul anticipárii — şi este mereu re-creată 
prin intervenția politică: este o avertizare de la începutul secolului al XVI-lea 
pentru teoria politică de tip contestatar, deci un mainstream, din Europa sfârşitului 
de secol al XIX-lea şi, ca să nu mărunțim analiza, de la sfârşitul secolului al XX-lea 
încoace. Dacă voluntarismul înseamnă ignorarea unor date, ca si a unor întâlniri ale 
acestora — substituindu-le cu propria dorință lipsită de orice temei în virtù, şi nu 
doar în fortuna —, aşteptarea „coacerii” „condițiilor obiective”, care nu se 
realizează niciodată în afară de subiecții ce trebuie să devină istorici, este la fel de 
exterioară realului'". 

Dar ce înseamnă la Machiavelli această creație a conjuncturii? Tocmai 
conducerea procesului de întâlnire a unor elemente care nu s-au întâlnit înainte (pe 
care le întrezăreşti, le descoperi şi le realizezi), şi care sunt, deci, fluctuante şi 
aleatoare. Crearea conjuncturii provoacă elocinfa Prințului de a indrázni să lucreze 


15 Vezi şi Pierre Guenancia, „Descartes politiquement incorrect", http://www.itereva.pf/ 
disciplines/philo/ auteurs/Descartes/Descartes%20politique.htm 

17 Conceptul de conjunctură este „cel al cazului singular aleatoriu", Louis Althusser, 
Machiavel et nous, în Louis Althusser, Écrits philosophiques et politiques, Tome II, Textes réunis et 
présentés par François Matheron, Paris, Stock / Imec, 1995, 1997, p. 61. 

18 Vezi şi Sebastian Bugren, Stathis Kouvelakis, Slavoj Žižek, editors, Lenin Reloaded: 
Toward a Politics of Truth, Durham and London, Duke University Press, 2007. 

Dar vezi, înainte, concepția lui Marx. Vom da două citate semnificative: „oamenii îşi fáuresc 
ei înşişi istoria, dar şi-o făuresc nu după bunul lor plac, şi în împrejurări alese de ei, ci în împrejurări 
date şi moştenite din trecut”, K. Marx, Optsprezece Brumar al lui Ludovic Bonaparte (1852), în 
Marx, Engels, Opere, vol. 8, Bucureşti, Editura Politică, 1960, p. 119; şi „O formaţiune socială nu 
piere niciodată înainte de a se fi dezvoltat toate forțele de producţie, pentru care ea oferă suficient 
câmp liber, şi noi relaţii de producție, superioare, nu apar niciodată înainte ca în sânul vechii societăţi 
să se fi copt condiţiile materiale ale existenţei lor. De aceea omenirea îşi pune întotdeauna numai 
sarcini pe care le poate rezolva, căci la o examinare mai aprofundată se va constata întotdeauna că 
sarcina însăşi se naşte numai atunci când condiţiile materiale ale rezolvării ei există deja sau, cel 
puţin, sunt în proces de devenire”, K. Marx, Contribuţii la critica economiei politice. Prefaţă (1859), 
în Marx, Engels, Opere, vol. 13, Bucureşti, Editura Politică, 1962, p. 9. 

În acelaşi timp, Marx a avansat teoria luptei de clasă şi a organizării de clasă moderne, ca şi 
teoria clasei proletare în sine şi pentru sine, ceea ce este tocmai în funcţie de nivelul de conştiinţă, 
deci de capacitatea de asumare a rolului de subiect istoric, adică a celui de a inova. 

cu aceste elemente in buná parte virtuale. Si, iatá, astfel Printul devine demiurg, 
adevăratul creator al libertăţii sale prin propria sa vointü/libertate. Este, aici, o 
întreagă sinteză si prefigurare a problemei individului care îşi face istoria prin 
propria sa voință. T 

In câmpul conjuncturii mereu de palpat, de sesizat, există o realitate concretă 
pe care omul trebuie să o valorifice şi, astfel, să o valorizeze. Când Machiavelli 
descrie în această manieră sarcina Prințului, el face mai mult decât filosofie politică 
legată de comandamente ale momentului istoric: el face „pur şi simplu filosofie”, 
îndreptând reflectia şi asupra noutății, deci a necesității de a lucra mereu cu 
noutatea” , care este « verità effetuale della cosa »*, experimentánd-o mereu prin 
compararea prezentului cu trecutul. Actualitatea/modernitatea lui Machiavelli 
constă în focalizarea sa asupra contradicțiilor — deoarece întâlnirile au loc pe 
fundalul contradictiilor (poate tocmai pentru că acestea există şi sunt constitutive 
vieții omului, deci în societate) şi deoarece conjunctura este profund contradictorie ` 
— ca şi asupra problemelor rămase mereu noi: sarcina istorică (un alt concept 
promovat de secretarul florentin) fiind tocmai conştientizarea provocării 
conjuncturilor fluide. Pentru a sintetiza: soluția şi sarcina istorică sunt date de 
problemă, iar aceasta este tocmai conjunctura, adică întâlnirile. 

Planul pe care are loc întreaga analiză depăşeşte clasicul discurs universalist, 
noutatea constând în „dispozitivul teoretic” subordonat analizei singularitátii şi în 
abandonarea „concepției care face să intervină teoria, pentru o concepţie care face 
să intervină practica”?!. 

Aşadar, până în acest moment conceptul de întâlnire — expres folosit de către 
Democrit, Descartes, Machiavelli — arată fertilitatea sa în a genera deschideri spre 
teme filosofice de maximă importanță. O primă temă amintită este aceea a 
raportului dintre teoria acțiunii libere a individului, independent de orice contacte şi 
confruntări cu Ceilalţi şi, pe de altă parte, teoria determinării individului de către 
condiţiile exterioare, obiective şi subiective. (Astăzi ştim că absolutizarea ambelor 
teorii reprezintă prejudecăţi ale filosofilor, dar, de asemenea, că ele au reflectat ŞI 
tendințe din realitate şi, mai ales, niveluri de înțelegere şi idealuri. Dar, concret, 
este cazul să amintim existentialismul si „teoria critică” din secolul al XX-lea care 
au chestionat, legată de practică, dubla calitate a individului, de a fi liber şi 
determinat, totodată). Iar de aici, o altă temă este aceea a cognoscibilității sau nu, a 
determinismului şi libertăţii. Ca şi o alta — a caracteristicilor întâlnirii: aceasta 
poate să fie prevăzută sau, dimpotrivă, accidentală. | 

Dupá cum, la conceptul actual de intálnire, s-a ajuns de la chestionarea 
determinismului şi libertăţii. Cine/ce entitate se întâlneşte? În continuarea lui Marx, 
sociologia de la sfârşitul secolului al XIX-lea (Durkheim, Max Weber) a pus 
o Aria nv c n eal 


E, Louis Althusser, Le courrant souterrain du matérialisme de la rencontre (1982), in Louis 
Althusser, Ecrits philosophiques et politiques, Tome I, Textes réunis et présentés par Frangois 
Matheron, Paris, Stock / Imec, 1994, p. 562 ; $i Louis Althusser, Machiavel et nous. 

Machiavelli, Principele, traducere, tabel cronologic, note şi postfață de Nicolae Luca, 
prefaţă de Gh. Lencan Stoica, Bucuresti, Minerva, 1994, XV, p. 79. 
! Louis Althusser, Machiavel et nous, p. 59. 

problema factorilor care concură la constituirea fenomenelor sociale. Aceste 
fenomene au devenit complexe (ca substantiv, si nu ca adjectiv), trimițând in mod 
conştient la factorii ce trebuiau să fie chestionati pentru a le înțelege. 

Şi tocmai prin focalizarea asupra întreţeserii factorilor şi fenomenelor, s-a 
decantat mai bine subiectul individualitátii umane. Psihologia populară a considerat 
mereu că dorinţele, credinţele şi convingerile oamenilor sunt cele care le determină 
Si comportamentul?. lar dorinţele, credinţele şi convingerile înseşi sunt rezultatul 
întrepătrunderii şi ciocnirii fenomenului corp (transpus prin percepţie) — Bergson a 
insistat, înainte de Merleau-Ponty — si spirit“. Decuparea acestei relaţii corp-spirit 
la nivel individual a pus doar între paranteze relația complexă dintre mediul social 
şi individ. Dar, deşi suntem conştienţi că teoriile dau numai ceea ce exprimă — şi, în 
general, nu exprimă punerea în paranteze a ceea ce nu este exprimat —, iar ceea ce 
spun teoriile reflectă contextul ideologic complex şi ciocnirile de aici, valorizăm în 
acelaşi timp departajările pe care le fac între fenomene, factori, aspecte — aici, iată, 
viaţa psihică a individualităţii. După cum, în acelaşi timp, simțim nevoia depăşirii 
departajărilor. 

De asemenea, să reținem între corifeii teoriei multifactorialităţii, pe 
cercetătorii care au studiat problemele organizării, creşterii, interdependentelor si 
consecinţelor lumii capitalismului târziu: pe cei legati de teoria dependenței”, dar 
şi de teoria diferenţelor din cadrul departamentelor economic şi social din ONU, 


22 Vezi si Jerry A. Fodor, Psychosemantics: The Problem of Meaning in the Philosophy of 
Mind, Cambridge, Mass., MIT Press, 1987, p. 5-21. 

?! Henri Bergson, Matiére et mémoire, Paris, Alcan, 1896, p. 243—260. 

24 Ibidem, p. 261-267. | 

25 Teoria a fost conturată de Marx, Rosa Luxemburg si Lenin; apoi, din punctul de vedere al 
apărării statului naţional slab prin protecționism, de Hans Singer, Raul Prebisch si Mihail Manoilescu 
(vezi şi Ana Bazac, The Zeitgeist at Stefan Zeletin and Mihail Manoilescu’ Spiritul timpului la Ştefan 
Zeletin şi Mihail Manoilescu, în Mihail Manoilescu — punct de referință în gândirea economică / 
Mihail Manoilescu — reference point in the economical thinking, editie bilingvă, coord. Constanţa 
Partenie şi Corina-lonela Dumitrescu, Bucureşti, Editura Economică, 2007, p. 197-208); în anii '60- 
'70, teoria a fost dezvoltată de un număr semnificativ de economişti si sociologi, între care trebuie 
. remarca(i André Gunder Frank (Capitalism and Underdevelopment in Latin America, N. Y., Monthly 
Review Press, 1967), Walden Bello (creatorul rețelei Focus on the Global South, http://focusweb.org/), 
Samir Amin (L'Accumulation à l'échelle mondiale. Critique de la théorie du sous-développement, 
Dakar /Paris, (Institut fondamental d' Afrique noire/ Anthropos, 1970; Le Développement inégal, essai 
sur les formations sociales du capitalisme périphérique, Paris, Minuit, 1973; L'Impérialisme et le 
développement inégal, Paris, Minuit, 1976), Immanuel Wallerstein, infra, nota 26. 

26 Vezi Bob Sutcliffe, 4 Converging or Diverging World?, 2005, http://www.un.org/esa/desa/papers, 
unde, în urma discuţiei asupra cercetărilor pe termen lung — din 1820 începând — asupra elementelor 
şi factorilor multipli ai problemei distribuţiei avutiei într-un număr mare de țări pe plan mondial, se 
arată că şi pe plan global, şi pe cel al inegalitáfii între tări, şi pe cel al inegalităţii într-o țară, 
inegalitatea a crescut aproape continuu din 1820, dar componentele incgalităţii între țări au crescut 
mai repede decât cele intra-țară. 

Dar inegalitatea însăşi este un concept complex, multidimensional tocmai datorită 
multifactorialităţii sale. De aceea, măsurarea sa nu este veridică nici prin măsurători ale unui singur 
aspect — care nu poate, deci, să „dea” întregul fenomen — si nici prin măsurători sintetice în care se 
realizează o medie. De aceea, mai degrabă este vorba de o structură complexă de inegalităţi. 

pe cei care au scris Rapoartele către Clubul de la Roma“ sau lucrări despre 


progresul ştiinţific şi tehnic, ca şi pe cei legati de studierea viitorului. 

În fond, toate aceste teorii s-au dezvoltat în a doua jumătate a secolului trecut 
alături de/in umbra teoriei sistemelor’, acestea continuându-l tot pe Marx, iar 
conceperea societății ca întreg a devenit trendul care a avansat analize ale 
întregului: nu în mainstream-ul ideologic occidental şi nici popular în ideologia de 
tip stalinist, dogmatic. Ceea ce este important în această teorie este prezumția 
directoare că, într-o analiză a unor aspecte intrinseci sau inerente unor evenimente 
sau situaţii, nu trebuie aplicată închiderea cauzală — adică judecarea în conexiune a 
cauzelor acelor evenimente sau situații — decât la acele evenimente. Această 
diferenţiere dintre o situaţie/aspect particular(ă), cognoscibilă într-o măsură foarte 
mare şi, pe de altă parte, sistemul mai larg de aspecte şi de laturi, ca şi de sisteme 
din care face parte şi care, presupunând mult mai multe întâlniri ale mult mai 
multor cauze, laturi, fenomene, presupune în mai mare măsură indeterminarea nu 
trebuie să ne sperie. Căci un sistem este cognoscibil la nivelul anumitor laturi cel 
puţin, chiar dacă nu aplicăm asupra sa închiderea cauzală pe care o profesăm la 
nivelul micro. lar de aici, putem să reflectăm asupra funcţiei de interfață — între 
sistemul luat ca întreg şi, pe de altă parte, fenomenele particulare din el — pe care 
criteriile de judecare (a sistemului şi a fenomenelor particulare) o au. De asemenea, 
conceptul legat de timp, cel de ocazie — la antici, timp oportun, xáípog — poate avea 
şi el funcţia de interfață, de fapt, aceea de calificare temporală a sistemului, tocmai 
pentru a judeca urmările întâlnirilor. 

O teorie următoare celei a întâlnirii a fost aceea a formei acesteia. Forma unei 
întâlniri, deşi poate să repete forme anterioare ale întâlnirilor, implică structural 
schimbări (devieri). Imaginea asupra întâlnirii în complexul multidirectional, 
suprapus şi întretăiat al întâlnirilor este aceea a haosului, în care o acţiune — în 
principiu, rezultat al unor întâlniri — are implicaţii asupra întregului prin n noi 
întâlniri: este faimoasa bătaie a aripii de fluture din teoria lui Lorenz”. 


27 Aceste Rapoarte — multe traduse şi în limba română — au instituţionalizat, dacă putem folosi 
acest termen, ideea considerării problemelor omului/omenirii ca un întreg, adică ideea că orice studiu 
asupra unor aspecte concrete particulare are drept premisă şi concluzie, totodată, trimiterea la 
ansamblu şi la celelalte pár(i/aspecte/domenii. 

Vezi, oricum, Club of Rome, From Global Warning to Global Policy, The Future Belongs to 
All, Final Statement, 28-29 March 2008, http://www.clubofrome.org/news/news.php?id-84; Club of 
Rome, Reports and Bifurcations: a 40-year overview, Draft, 17 March 2010, 
http:/www.laetusinpraesens.org/ links/clubrome.php 

?* O concretizare a teoriei unitare a sistemului capitalist/a sistemului capitalist mondial (vezi 
cel puțin Marx, Engels, Manifestul Partidului Comunist, 1848) a fost, în secolul al XX-lea, teoria 
sistemului mondial (world system theory) a lui Karl Polanyi, The Great Transformation, Rinehart & 
Company, 1944 (care a numit capitalismul bazat pe prețurile din piață drept societate auto-reglată în 
întregimea ei, prima de acest fel în istorie (p. 43), si a lui Immanuel Wallerstein, The Modern World- 
System: Capitalist Agriculture and ihe Origins of the European World-Economy in the 16th Century, 
N. Y., Academic Press, 1974, si The Modern World System II: Mercantilism and the Consolidation of 
the European World-Economy, 1600—1750, N. Y., Academic Press, 1980. 

“ Edward N. Lorenz, The Essence of Chaos (1993), Washington, University of Washington 
Press, 2001; dar vezi si Ana Bazac, New social asymmetries and the system crisis, „Analele Academiei 
Oamenilor de Ştiinţă din România” (AOSR), 1, 2009, p. 79-100. 

Ca urmare, să menţionăm două întrebări legate de caracterul aleatoriu sau nu 
al întâlnirilor: dacă acţiunea fiecărui individ este, în principiu, conştientă, deci 
intenționată, chiar dacă întâlnirile acestor acțiuni sunt întâmplătoare, lipseşte oare 
din aceste întâlniri o intenţie legată de intreg/consecintele întâlnirilor? Sunt 
întâlnirile sociale toate aleatorii — de aici rezultând imposibilitatea intenționalității 
lor, deci imposibilitatea orientării lor după scopuri umane dezirabile/a schimbării 
lor după o ciocnire decisivă, rationalist radicală“ asupra macro-planning-ului 
îndreptat asupra lor? 

Schitánd doar un răspuns deschis, să spunem numai că prevederea absolută a 
mişcărilor, deci a întâlnirilor este imposibilă într-un sistem deschis şi bazat pe 
conştiinţe libere. Ba chiar, indiferent cât de necesară este prevederea acţiunilor şi 
întâlnirilor pentru ca să aibă loc o nouă intenţie, deci acţiune şi întâlnire, interesul 
unui actor pentru noua sa acțiune şi întâlnire poate să scadă pe măsură ce ajunge să 
cunoască „a priori” desfăşurarea viitoare”!. 

Dacă, deci, gândire înseamnă a inventa mereu — ceea ce nu poate fi 
determinat din afară sau, în orice caz, nu exhaustiv, în totalitate — înseamnă că nu 
numai problemele sunt mereu noi prin faptul că ele formează un mănunchi de 
întâlniri, acţiuni şi intenţii si consonante, şi contradictorii, şi toate acestea in multe 
grade de măsură, dar şi soluţiile: gândirea aduce în prim plan impredictibilitatea, 
noul care provoacă, noul interesant tocmai prin faptul că nu a fost prevăzut. 

Pe de altă parte, întâlnirile sociale nu se caracterizează, la nivelul întregului 
social — şi nu la cel al indivizilor — în primul rând prin impredictibilitate, ci, 
dimpotrivă, prin predictibilitate. Există două fundamente ale acestei afirmaţii. Unul 
este acela al gândirii umane care este una: logica este una, indiferent de vehiculul 
variat şi concret al limbajului şi de determinarea istorică şi culturală concretă a 
intentiilor. Potrivit logicii umane putem noi să deducem concluzia unei intenții 
exprimate într-o propoziţie. În acelaşi timp, există şi fundamentul social al 
predictibilitátii: faptul că, la nivelul categoriilor sociale, deci al intereselor sociale, 
oamenii acţionează potrivit poziţiei lor, deci intereselor lor sociale. Dacă afirmăm 
că, obiectivul capitalului fiind maximizarea profitului, şi încă Aic et nunc, 
deţinătorii de capital se comportă, în domeniul economic, potrivit acestui obiectiv, 
nici nu greşim şi nici nu este simplistă, vulgară şi nenecesară această afirmaţie. 
Dimpotrivă, ea stă la baza discuţiei asupra posibilităţii de schimbare, ca urmare a 
constatării consecințelor negative ale întâlnirilor dintre comportamentele 
economice ce urmăresc maximizarea profitului privat. 

^ La prima întrebare pusă mai sus, relativ la intenția legată de întregul 
fenomenelor, deci de consecinţele unitare ale întâlnirilor, să arătăm faptul că 
cercetarea filosofică însăşi a pus această problemă a conştiinţei acestor consecințe. 
De aceea, de pildă, Francis Bacon a vorbit despre prejudecățile din cunoaştere care 


39 yuan Carlos Moreno Romo, Vindicación del cartesianismo radical, Madrid, Anthropos, 2010. 

?! Vezi referința la Dennett, citată in Daniel C. Dennett, Real Patterns, „The Journal of 
Philosophy", Vol. 88, No. 1 (Jan. 1991), p. 27-51 (referința la faptul că jocul de şah este interesant 
tocmai pentru că mişcările adversarului nu pot fi prevăzute în mod absolut, la p. 30). 

semnalează dificultățile conceperii întregului si meandrele gândirii asupra 
; E É ss E e 32 
raporturilor dintre universal şi individual". 


* Există, cu alte cuvinte, preconcepții în orice activitate de cunoaştere, iar a înțelege această 
activitate, a o adecva cerinţelor raţionale (a o face mai eficientă prin integrarea acestor cerințe) 
implică a pune sub semnul întrebării — din aceeaşi perspectivă a cerințelor raționale — chiar 
preconcepțiile. Acest moment de început al raționalismului modern jalonează lunga bătălie pentru 
zdruncinarea manierei de a transmite „adevăruri necondiționate” de către diferite (şi indiferent ce) 
autorităţi, drept axiome ne-chestionabile. Totul trebuie pus sub semnul îndoielii, cum a insistat un 
` continuator al lui Bacon pe aceeaşi linie, Descartes, iar educaţia scolastică şi impunerea discursurilor 
puterii s-au opus şi se opun, într-un fel sau altul, acestei linii rationaliste de conduită umană. 

Înainte de toate, Bacon a arătat că preconcepţiile nu trebuie considerate tabu deoarece devin 
prejudecăţi. Iar aceste prejudecăți trebuie să fie expuse clar — pentru a li se înțelege nocivitatea. 

Preconcepțiile devenite prejudecăţi sunt toate cunoştinţele devenite adevăruri absolute şi care 
sunt operate ca premise pentru orice cunoaştere, înțelegere şi apreciere ulterioară. Ele sunt idola sau 
„dogme goale” (Francis Bacon, The New Organon or True Directions Concerning the Interpretation 
of Nature, 1620, http:/Avww.constitution.org/bacon/nov_org.htm, Book I, XXIII) la care se închină 
oamenii ce nu sunt învățați să abordeze raţional, deci destul de neconfortabil, lucrurile. 

Este interesantă clasificarea pe care Bacon a făcut-o idolilor legaţi de procesul de cunoaştere: 
idola specus, idola tribus, idola fori şi idola theatri. Primii constau în extinderea normelor (de 
înțelegere şi comportament, deci a valorilor) de la individul (ibidem, XLII) din perspectiva căruia se 
analizează la toate celelalte situații umane. Un asemenea demers duce la excluderea a tot ce nu se 
găseşte în cadrul particular dat, iar acesta este transformat în model universal/general. Este 
perspectiva individualistă si subiectivistă prin excelență. /dola tribus constau în transformarea 
intereselor umane (sau ale sistemului/comunităţii) în interese/adevăruri universale ale existenţei şi în 
antropomorfizarea fenomenelor. /dola fori sunt rezultatul sensurilor date de/in discursurile pe care le 
folosesc oamenii în relaţiile dintre ei (ibidem, XLIII: „căci oamenii se asociază prin discurs”), adică 
de cuvintele pe care le aleg indiferent dacă sunt potrivite sau nu înţelegerii (dar sunt astfel vechilor 
reprezentări şi înțelegeri, adică idolilor). Jdola theatri descriu tocmai faptul că oamenii sunt 
influenţaţi de către sisteme şi „reguli pervertite de demonstraţii” (ibidem, LXI), să spunem noi — de 
ideologii dominante explicite, adică preiau „sisteme” de gândire ce reprezintă „lumi create” ca nişte 
„piese de teatru (ibidem, XLIV). | 

Filosofia socială de la jumătatea secolului al XIX-lea a demonstrat că aceşti idoli nu sunt 
rezultatul unor procese neutre de transmitere şi nu reflectă exclusiv mecanisme de cunoaştere/logica 
modalitátilor de cunoaştere. Ei sunt legati şi de constructele ideologice, deci de puncte de vedere ce 
reflectă poziţii si interese sociale, in ultimă instanță — de putere (de dominaţie-supunere). " 

In intreg secolul trecut, a existat, pe de o parte, o fructuoasă cercetare a cunoaşterii si 
transmiterii acesteia ca fenomen strict gnoseologic şi psihologic şi, pe de altă parte, o caznă de a pune 
între paranteze (ca să preluăm expresia lui Husserl) determinarea socială a contextului si a cunoaşterii 
şi transmiterii însele. | 

Paradoxal, idola asupra cărora ne-a avertizat Bacon au devenit din ce în ce mai puternici odată 
cu dezvoltarea modernităţii şi până astăzi. Individualismul constitutiv şi fundament al filosofiei şi 
ştiinţelor umane mainstream nu s-a opus la ceea ce Bacon numise idola specus. Fragmentarea 
cunoaşterii omului şi societății, prin formarea fragmentată a ştiinţelor umane si sociale odată cu 
empirismul scientist şi pozitivismul susținut de prima revoluţie industrială a maşinilor mecanice, a 
fost folosită social. Desigur că totul a avut loc în perioada capitalismului naţional, când capitalul a 
avut nevoie de state naţionale, întărite şi prin mituri exclusiviste. /dola tribus au devenit astfel chiar 
legitimări ale nepăsării faţă de consecinţele intersectării intereselor particulare. Idola fori au căpătat o 
statură exacerbată nu doar în regimurile politice explicit ne-democratice, ci şi acolo unde structurile 
birocratice s-au hiperdezvoltat, iar mecanismele de control bazate pe o violenţă de sus indirectă şi 
subliminalá au devenit din ce în ce mai perfecționate. /dola theatri sunt în mod deosebit familiari 
universului birocratic al academiilor, sistemelor de cercetare şi învățământ, unde ascensiunea socială 
este dependentă de supunerea față de şi de asumarea filosofiilor la modă (adică dominante). 
Perspectiva dominantă este aceea în care toți aceşti idola nu sunt chestionaţi şi sunt socotiți a fi 
naturali şi eterni, constitutive „naturii umane” însăşi. 

În acest sens, se poate spune că cercetarea filosofică a arătat calea? pe care 
ştiinţele sociale au mers târziu şi în maniera lor izolată. De abia atunci când si 
acumulárile: din ştiinţele sociale şi presiunile din partea stării conflictuale a 
capitalismului târziu au constituit cadrul stimulativ, a apărut şi tendinţa ştiinţelor 
sociale de a se uni în cercetări multifactoriale. Raportul către Clubul de la Roma, 
The Limits to Growth, 1972, a folosit un model de simulare pe computer a 
interacțiunilor dintre populaţie, creşterea industrială, producția de hrană şi limitele 
de toleranță ale ecosistemelor de pe Terra. După acest Raport, cercetările au 
continuat complicánd modelele de interactionare. Un aspect este interesant: pe 
când efortul de a colecta si sintetiza direcţiile tehnice de inovaţie în cunoaştere, 
ştiinţe, tehnică, educaţie şi management este meritoriu'!, este vizibilă sfâşierea 
dintre prezumția ideologică mainstream a lucrărilor şi, pe de altă parte, acuitatea 
problemelor reale care cere o altfel de ideologie*5. De asemenea, este importantă 
direcţia epistemologică a cercetărilor: privind modalităţile de formare a unor noi 
instrumente intelectuale“ — concepte, teorii, conjecturi — şi a unei noi sensibilitáti a 
cunoaşterii față de complexitatea interdependentelor şi de consecințele acestora. S- 
a arătat, însă, şi încă în 1970, că achiziţiile legate de dezvoltarea gândirii şi a 
cunoaşterii nu au putut să dea şi „un etos, o moralitate, idealuri, instituţii, o viziune 
asupra omului, a omenirii şi a politicii, care să fie în consonanfá cu drumul care s-a 


33 lar momentul Marx a fost, din acest punct de vedere, unul firesc — de continuare a trendului 
— şi, în acelaşi timp, unul de elevare a explicaţiei, deci un moment de bifurcaţie. 

34 Vezi doar Ernst Ulrich von Weiszücker, Factor Four, 2002-2008, si Ernst Ulrich von 
Weiszücker et al., Factor Five: Transforming the Global Economy through 80% Improvements in 
Resource Productivity, 2009; Gunter Pauli, The Blue Economy, 2009. 

35 Vezi doar HRH Prince El Hassan bin Talal, 4 New World Order vithout Ideologies, 2003, 
http://ecumene.org/hassan0203.htm, care a vorbit despre nevoia unei etici a solidarităţii umane si a 
unei noi ordini internationale, bazată pe o guvernan(à de jos în sus, adică pe nevoile oamenilor de 
guvernare transparentă şi prin participare, de educaţie spre altruism şi toleranţă, care să transcendă 
ideologiile particulare, dar care constituie o ideologie a „aspirațiilor umane". 

Dacă toate atitudinile şi reprezentările oamenilor despre societate au caracter ideologic — adică 
reflectă, conştient sau nu, poziţiile sociale de pe care se realizează aceste atitudini şi reprezentări —, 
din anii '80 ai secolului trecut a existat teoria convergenfei sistemelor, corespunzătoare teoriei despre 
moartea ideologiilor. Atunci, convergenta tehnică a societăţilor a fost socotită a legitima moartea 
perspectivei ideologice despre societate; iar deoarece convergen(a tehnică ducea la imaginea unei 
societăţi a abundenței în care preocuparea principală era consumul, subtextul teoriei despre moartea 
ideologiilor era acela al generalizării ideologiei capitalismului triumfător prin forţa pieţei. In 1989 şi, 
primii ani de după ruptura de sistem şi de ordine internaţională, forma pe care a luat-o teoria morţii 
ideologiilor a fost aceea a „sfârşitului istoriei” (Fukuyama). In această formă, prezumția se continua: 
tocmai victoria capitalismului asupra „socialismului real” a fost socotită a fi semnul indubitabil al 
generalizării ideologiei capitaliste, mai mult, sub forma ei neo-liberală. Dar cele două decenii care au 
fost marcate de războaie, creşterea polarizării sociale şi a problemelor globale au arătat că euforia 
„gândirii unice” este lipsită de fundament. De aceea, de sus — deci din perspectiva cercurilor de putere 
economică şi politică ce nu pot fi caracterizate a fi de stânga — a apărut ideea diversificării 
iniţiativelor şi creativităţii în direcţia unei ideologii „trans-sociale”, a convergentei spre realizarea 
nevoilor presante ale umanității. 

36 Club of Rome, Towards a New Age of Information and Knowledge for All, 2003, 
http://www.clubofrome.at/archive/wsis-2003.pdf; Statement of the Club of Rome to the World 
Summit on Sustainable Development, 2002, No Limits to Knowledge, but Limits to Poverty, Towards 
a Sustainable Knowledge Society, http://www.clubofrome.at/archive/wssd-2002.pdf 

conturat ca expresie a succesului nostru""", Diferenţa dintre achiziţiile ştiinţifice şi 
tehnice şi relaţiile şi stările existente este, astăzi, şi mai mare. Totuşi, pe de o parte, 
această situație duce la accelerarea cercetării şi a conştiinţei complexităţii rezultate 
din întâlniri, la noi concepte, la o înţelegere mereu mai bună a lucrurilor. Pe de 
altă parte, focalizarea pe valori — valoarea însăşi fiind un obiectiv, o intenţie — a 
evidenţiat noi niveluri de critică socială. 

De exemplu, cumva în jurul conceptului târziu de etică a întâlnirii”, s-a 
dezvoltat de la Kant o întreagă linie de a chestiona tradiționalul realism politic în 
relaţiile internaţionale şi de a contura o politică internaţională morală. După cum, 
în aceeaşi linie, a avut loc o explicare a politicii şi a filosofiei în acelaşi timp pe 
baza unei noţiuni contrare celei de etică a întâlnirii: aceea de securitate“. 


II. Conceptul de ciclicitate" în înţelegerea societăţii are drept sursă modernă, 
trecând aici peste originea antică a vârstelor umanităţii ce revin“, teoria lui 


37 Club of Rome, Reports and Bifurcations: a 40-year overview, Draft, 17 March 2010, 
http://www.laetusinpraesens.org/links/clubrome.php. 

38 Metaphorical Geometry in Quest of Globality in response to global governance challenges, 
18 March 2009, Draft, http://www.laetusinpraesens.org/docs00s/globgeom.php 

?? Michael Shapiro, The Ethics of Encounter: Unreading, Unmapping the Imperium, in David 
Campbell and David M. Shapiro eds. Moral Boundaries: Rethinking Ethics and World Politics, 
Minneapolis, University of Minnesota, 1999, p. 57-91, unde autorul analizeazá, inclusiv asa cum 
apare la Levinas si Derrida, semnificaţiile întâlnirii cu alteritatea tocmai pentru întărirea identității 
ambelor părți; p. 60, 63, etica întâlnirii celuilalt implică existenţa unui spaţiu in care acesta să îşi 
poată exprima identitatea în mod coerent; întâlnirea cu alteritatea fiind o etică a comunităţii, p. 76; 
p. 80, etica întâlnirii fiind aceea a întâlnirii între două realizări diferite de identitate. 

In aceeaşi idee este şi articolul lui Chris T. Schulenburg, Close Encounters of the Third 
(Space) Kind: La guaracha del Macho Camacho and the City as Site of Unavoidable Contact, 
„Theory in Action”, Vol. 3, No.1, January 2010, unde autorul examinează tensiunile lingvistice într- 
un spațiu metaforic: cel al coloşilor urbani (AB, lăsând la o parte, aici, specificarea din Puero Rico) 
care funcționează ca un „al treilea spațiu” în care au loc întâlnirile zilnice, tocmai în urma acestora 
constituindu-se identitatea comună. i m 

* Michael Dillon, Politics of Security: Towards a Political Philosophy of Continental 
Thought, London, Routledge, 1996: legătura dintre metafizică si politicá este conceptul de securitate; 
aceasta e prima si fundationalà cerință a statului...politica modernă este un proiect de securitate care 
are cauze şi motive în istoria anterioară. Chiar metafizica, în care are loc gândirea politică — şi 
conceptul ei de adevăr constituie un proiect de securitate. În fond, metafizica are o tradiție de urmărire 
a securităţii: explorarea gândirii înseşi a fost din motive de securitate; în căutarea certitudinii a fost 
descoperit principiul şi începutul; metafizica e aceea care permite ca principiul securităţii să fie 
considerat self-evident pentru viaţa umană: ca impuls instinctiv de supravieţuire, dar şi ca axiomaticá 
(principiile de prezervare a vieţii, dreptul la viaţă sau la autoapărare). Deci el a devenit valoarea care 
nu € pusă sub semnul întrebării, a devenit predicatul pe care a fost ridicată arhitectonica discursului 
politic modern (p. 12-13). | 

^! Ea este trăsătura/calitatea/capacitatea de a (se) avea loc în cicluri, de a produce cicluri, 
repetări de fenomene într-un anumit tipar alternativ. Ciclicitatea a fost observată in natură, iar 
elementele sau momentele ciclului au fost valorizate pozitiv sau negativ (lumina/soarele/ziua față de 
noapte etc.); xúxłoç — ciclu; xuxAuoc — ciclic. 

“* Vezi, Hesiod. Munci şi zile, Platon, Phaidon, Zenon din Citium; vezi şi Mircea Eliade, Le 
mythe de l'éternel retour (1969), Paris, Folio Essais, 2001. 

Giambattista Vico", Ea este deosebit de importantá din perspectiva holistá ce 
imbiná teza sa despre unitatea speciei umane, bazatá pe ratiunea umaná care este 
una şi care permite sesizarea adevărului ca verum ipsum factum, cu ideea legii 
imanente a istoriei, în care nu numai că „istoria ideală şi eternă” „este guvernată de 
cauze şi efecte care se succed într-o ordine constantă şi neîntreruptă”, dar care 
presupune şi ciclicitatea: un curs (corso) — adică un ciclu de dezvoltare format din 
trecerea prin, după el, cele trei vârste ale umanității — şi un recurs (ricorso) — o 
repetare a ciclului. 

Vico personifică o naturală continuitate între spiritul renascentist si 
modernitatea deja înfiripată şi promovată acum de încrederea iluministă în „vârsta 
rațiunii şi a oamenilor”: modernitatea ce urma să fie instaurată, o eră a democraţiei 
şi a dreptului universal („republica naturală eternă”) ce întronează, în sfârşit, 
rațiunea, a fost văzută de filosoful italian ca termen final al istoriei. În această 
concepție este nu numai un amestec şi o prefigurare a optimismului Kantian şi a 
dialecticii contenite a lui Hegel, ci şi avertismentul meritoriu că dacă democraţia şi 
dreptul universal nu ajung să se realizeze, complexitatea şi contradicţiile ,cursului" 
modern ajung la destructurarea societăţii, la „recăderea in barbarie". 

Ín sfársit aici, teoria lui Vico nu este teleologică'€, nici cursul şi nici recursul 
nefiind prestabilite, ci, şi el afirmă explicit aceasta, reflectă dezvoltarea“ imanentă 
a societăţii, iscată dintr-o exclusivă cauzalitate terestră, indiferent dacă, inerent, 
Dumnezeu este cel care dă modelul/indicatia: „În conceptul de providentá, Vico 
porneşte de la obligaţia de conformism, dar ajunge la un conţinut anticonformist; 
consideră că ciclul istoric semnifică voinţa tutelară a unui Dumnezeu, adică a unei 
inteligente supreme directoare; dar o arată ca acționând dinăuntrul istoriei, ca lege 
internă a acesteia. În concepția religioasă, providenfa acţionează din afară, 
Dumnezeu fiind transcendent faţă de creația sa şi implicit faţă de omenire; la Vico, 


43 Giambattista Vico, Principiile unei ştiinţe noi cu privire la natura comună a națiunilor 
(1725), precedată de Autobiografie, studiu introductiv, traducere şi indici de Nina Fagon, note de 
Fausto Nicolini şi Nina Façon, Bucureşti, Editura Univers, 1972. 

Dar, cu altă terminologie, ideea creşterii şi descreşterii este prezentă şi la Edward Gibbon, The 
History of the Decline and Fall of the Roman Empire (1776-1788), in Twelve Volumes, Leipsick, 
Printed for Gerard Fleischer, 1829; ca şi, mai înainte, in opera lui Dimitrie Cantemir, Z/ncrementa 
atque decrementa aulae othomanicae (1714-1716). 

44 Giambattista Vico, Principiile unei ştiinţe noi cu privire la natura comună a națiunilor, p. 451. 

^5 Evul Mediu a fost văzut de filosof ca exemplificánd acest proces. 

^$ Aşa cum a apărut în Jacques Bénigne Bossuet, Discours sur l'histoire universelle (1681); 
vezi editia Discours sur l'histoire universelle , à Mgr. Le Dauphin, par Bossuet, avec la continuation 
jusqu'à l'an 1700. Édition augmentée des variantes, Tome premier, Lyon, Rusand, Libraire-éditeur, 
1834. Dar si Bossuet a vorbit de várstele omului, 12 la numár (si nu 7, conform „diviziunii celebre 
făcută de cronologisti", p. 155), pe care le-a împărţit, pentru a fi mai uşor memorate şi înțelese de 
către prinţul moştenitor, în 3 epoci (de la începutul lumii până la Roma, de aici până la lisus Hristos şi 
de aici încoace, p. 156), epoca fiind locul de oprire pentru a înțelege ce e înainte şi ce e după (p. 5). 

Ideea dezvoltării — ceea ce înseamnă inclusiv conceptul de avânt/impuls, efort, 
inclinafie/tendintá (conatus, Spinoza) şi inclusiv cel de creştere şi descreştere — este specific 
modernă. Dezvoltarea este o categorie legată de naşterea modernităţii, opusă celei a imuabilităţii 
predeterminate, sub forma cercului (veşnica reîntoarcere). Simbolul dezvoltării este /inia/sdgeata 
îndreptată în sus. 

providenfa «ordonează» sau «oránduieste» desfăşurarea istoriei, dar această acțiune 
se exercită dinăuntru în afară: istoria manifestă, în dezvoltarea legică a celor trei 
vârste care-i alcătuiesc ciclul, i/ corso, o legitate internă pe care, cu un cuvânt 
împrumutat din religie, Vico o numeşte «providenfá divină»...(confirmând) 
semnificația umanistă a gândirii pe care o expune: stráduinta care se efectuează de- 
a lungul ciclului complet al celor trei vârste, acel conatus de izvor spinozian, 
coborât aici la dimensiunile şi semnificaţiile înaintării progresive a omenirii, 
constituie nucleul umanist al acestei concepții de filosofie a istoriei."*? 

Mergând mai departe, în ceea ce priveşte ştiinţele sociale care sunt în vizor în 
„acest volum, să nu uităm că, în afară de originea filosofică largă a conceptului de 
ciclicitate, Platon şi apoi Aristotel sunt cei care ne-au transmis ideea ciclicitátii 
regimurilor politice — adicá a sistemelor de organizare a raporturilor dintre 
conducători şi conduşi şi a raporturilor din sânul conducerii ca atare — faptul că 
monarhia, aristocrația şi democraţia alternează şi, mai mult, alternanţa are loc 
datorită deteriorării/coruperii lor şi transformării lor — înainte de a lăsa locul 
regimului politic ulterior — în „izotopi”, adică în forme corupte ale regimului 
originar. Astfel, după cum se ştie, monarhia degenerează în tiranic, aristocrația — în 
oligarhie, iar democraţia — în tirania majorităţii, adică în demagogie. i 

In gândirea modernă, ciclicitatea economică a ocupat, însă, locul principal în 
preocupările cercetătorilor. Există cinci tipuri de cicluri economice: cel clasic sau 
decenal (Marx, Clement Juglar) cel lung /K (Kondratiev), ciclul secular 
(Wallerstein), ciclul de 15-25 de ani (Kuznets-Forrester) si mini-ciclurile (Kitchin). 
Ciclul clasic este o mişcare de reluare a creşterii şi scăderii economiei în funcţie de 
raportul dintre cerere şi ofertă”. Ciclul secular este o creştere şi o scădere 
alternativă a economiilor în funcție de creşterea sau scăderea prețurilor“. Mini- 


48 Nina Façon, Giambattista Vico (1668-1774), Studiu introductiv, în Giambattista Vico, 
Principiile unei ştiinţe noi cu privire la natura comună a națiunilor, p. 37. 

* Raportul este, de fapt, între cererea solvabilă şi oferta profitabilă. Cum obiectivul capitalului 
este maximizarea profitului, el creşte oferta pe piaţă; dar astfel se ajunge la creşterea ofertei față de 
cererea solvabilă; ca urmare, oferta se repliază, aceasta manifestându-se prin reducerea capacităților 
economice, creşterea şomajului şi scăderea salariilor, deci scăderea puterii de cumpărare, ca urmare, 
cererea solvabilă este şi mai mică faţă de ofertă; procesul continuă până ce, oferta pe piaţa internă tot 
reducându-se mult mai mult decât cererea solvabilă, această cerere impulsionează o nouă reluare a 
producției etc. 

° Obiectivul capitalului de maximizare a profitului se realizează atunci când preţurile - 
mărfurilor sunt mai mari (si când ratele dobânzilor sunt mai mici). Mărimea preţurilor depinde, însă, 
şi de raportul lor (adică al ofertei) cu cererea solvabilă, ca şi, desigur, de momentul revoluţiei 
industriale (odată cu generalizarea tehnicii noi — care, până la această generalizare, fusese baza 
obținerii unor profituri mari de către capitalurile care au fost pioniere în aplicarea tehnicii noi — şi 
prețul pe unitatea de produs scade, şi scad şi profiturile) şi de concurenţa dintre capitaluri. 

Să nu uităm, de asemenea, că şi concurența şi consecinţele folosirii descoperirilor tehnice au 
loc în contextul raporturilor structurale Centru-Periferie, adică al dependenţei economice între țări. 

Pentru a localiza istoric ciclul lung, să reținem doar că faza A (de creştere) a avut loc din 1890 
până la Primul Război Mondial, apoi, faza B (de scădere) a avut loc între Primul Război Mondial şi 
cel de-Al Doilea (în acest interval având loc şi criza clasică din 1929-1933); apoi, faza A a fost între 
1947 şi 1974 (ca să legăm momentul de „prima criză a petrolului”) (este perioada welfare state), faza 
B — din anii '70 şi până prin 1990, faza A — din 1990 până, conform estimărilor mai vechi ale 
economiştilor, prin 2010-2020. Astăzi, cercetătorii lasă deschis momentul început în 2008. 

ciclurile sunt creşteri şi descreşteri, nu numai sectoriale, in cadrul ciclurilor clasice. 
Ciclul clasic, numit şi business cycle, este integrat în cel secular şi are forma dată 
de faza A sau B în care are loc. Ciclul Kuznets-Forrester este şi el integrat în ciclul 
K, cu care se împleteşte, însă. Ciclul secular este format, de fapt, din împletirea şi 
succesiunea ciclurilor: cel al nivelului salariului real ca procent al costurilor de 
producţie, calculat ca medie în întregul sistem economic mondial; cel al costurilor 
imput-urilor materiale; nivelul fiscalităţii;cel al cererilor de jos pentru 
democratizare (pentru drepturile sociale — sănătate, educație, venituri decente, 
inclusiv pensii). 

Ciclicitatea economică a fost legată de războaie — intensitatea şi frecvenţa lor 
(Wallerstein) — si de revoluțiile industriale (bazate pe revoluțiile din ştiinţă si 
tehnică) (Schumpeter?). Ea este, în acelaşi timp, un concept necesar pentru a 
explica şi în mod exogen fenomenele culturale, turnurile in predominanfa curentelor 
ideologice şi focalizările pe teme de cercetare asupra omului şi a societăţii. 


III. Criza este, desigur, momentul de vârf în evoluţia unui sistem. Momentul 
de paroxism este simţit şi, astfel, conştientizat. Ca urmare, criza implică nu numai 
descrierea/capacitatea de descriere a funcționării sistemului (corpul uman, sistemul 
social, subsistemele acestuia) — ca manifestare a conştientizării crizei —, ci şi decizii 
extrase din experienţele de până în momentul conştientizării crizei şi legate de 
soluţiile de ameliorare/depăşire a crizei/schimbare a sistemului”. 

În ştiinţele sociale, conştiinţa crizei a fost anterioară celei a ciclicității, dar 
legată de aceasta. Criza a apărut a fi temporară şi marcând subsistemul economic. 
La Marx, a existat un dublu proces: de a ajunge la analiza economică — a crizelor şi 
a ciclicitátii — de la relevarea contradictiilor sociale, dar şi de a concluziona din 
analiza economică asupra contradictiilor irezolvabile ale sistemului capitalist, care, 
la rândul lor, constituie fundamentul schimbării radicale a sistemului. Pe de altă 


Despre împletirea, localizarea si interacționarea factorilor în ciclurile economice, vezi şi 
Andrey V. Korotayev and Sergey V. Tsirel, A Spectral Analysis of World GDP Dynamics: Kondratieff 
Waves, Kuznets Swings, Juglar and Kitchin Cycles in Global Economic Development, and the 2008- 
2009 Economic Crisis, 2010, http://www.escholarship.org/uc/item/9jv 108xp 

Dar şi Michael T. Alexander, The Kondratiev Cycle, Lincoln, iUniverse, Writers Club Press, 2002. 

*! Si depinzând — Immanuel Wallerstein, Globalization or the Age of Transition?: A Long- 
Term View of the Trajectory of the World-System, in Globalization : critical perspectives, Gernot 
Kohler and Emilio Jose Chaves [editors], New York, Nova Science Publishers, 2003, p. 23 — de 
raporturile de forte din fiecare zonă si de pe plan mondial, deci legate si de istoria relaţiilor Centru-Periferie. 

52 Joseph Schumpeter, Capitalism, Socialism and Democracy (1942), with a new introduction 
by Tom Bottomore, New York, Harper Perennial, Harper & Row, George Allen & Unwin, 1976. 
Autorul reia o contrafatá a cunoscutei teorii a contradicțiilor (Marx): faptul că sistemul capitalist se 
destructurează nu numai datorită contradicţiilor, ci şi datorită succeselor în acumulare, dezvoltare 
tehnologică si, de asemenea, culturală a forţei de muncă. 

55 Kplaic înseamnă nu doar criză, ci şi moment decisiv. Dar şi judecata asupra unui lucru este 
tot xpícic, Kpiv însemnând a decide despre, deoarece primul sens este a separa, a distinge, a alege; 
kpíaic este, deci, facultatea de a distinge, de a separa, acţiunea de a alege, de aici, de a decide, decizie, 
judecată, deznodământ; xpicrjprov fiind facultatea (din noi) de a judeca, regula de a distinge adevărul 
de fals. 

parte, in teoria mainstream a existat obiectivul de a anula aceastá concluzie, prin 
susținerea unor strategii de corectare a inadvertentelor şi a fenomenelor critice. 

Criza actuală — începută în 2008 — a provocat cercetarea ştiinţifică şi filosofia. 
Există două poziţii radical opuse faţă de această criză: una este a economiei şi, în 
general, a teoriei mainstream, în care, din anii '80 ai secolului trecut dominantă 
fiind perspectiva neo-liberală“”, tinde să susțină, după un mic moment de tăcere, că 
soluția pentru depăşirea crizei este accentuarea politicilor ne-liberale, reducerea şi 
mai mult a interventionismului social al statului, privatizarea serviciilor sociale şi 
` accentuarea agresivităţii ideologiei şi politicii de acest fel. Există, desigur, şi 
atitudinea radical adversă, care insistă asupra faptului că actuala criză nu a făcut 
decât să releve criza de sistem, că dacă schimbarea nu va fi radicală, se vor 
accentua polarizarea socială şi problemele globale, starea de conflict şi de 
insecuritate globală şi, pe acest fundal, anomia şi alienarea psihologică. 

Punctele de vedere sunt, însă, mai complicate. În cadrul teoriei mainstream a 
existat, chiar înainte de declanşarea crizei actuale, teoria despre caracterul dăunător 
al globalizării”? — despre faptul că aceasta ar constitui cauza creşterii sărăciei şi a 


54 Sau, în termeni americani, neo-conservatoare. | 

5 Dincolo de semnificaţia de interdependenţă a civilizaţiei moderne târzii — sub aspecte 
culturale, etice, politice —, globalizarea înseamnă trecerea la o economie globală, adică unitară, şi nu 
fragmentată în economii din cadrul statelor. Globalizarea a început în anii '70 ai secolului trecut si se 
defineşte în funcție de raportul dintre capital şi forța de muncă. În economia anterioară, a 
capitalismului național/încadrat în stat, capitalul avea în faţă o forță de muncă națională (din cadrul 
statului respectiv). De exemplu, capitalul englez, cel mai puternic până la Primul Război Mondial, si 
cel american, cel mai puternic după acest război şi până în anii '70 ai secolului trecut, au vândut în 
întreaga lume mărfuri create de forța de muncă engleză, respectiv americană. (Pe această bază, şi 
indiferent aici de faptul că acele capitaluri aparţineau țărilor Centru: şi aveau la dispoziție materie 
. primă şi energie din țările colonii şi dependente, după cum indiferent de faptul că acele capitaluri au 
generat şi au fost legate de descoperirile tehnologice, s-au dezvoltat capitalurile, adică s-a dezvoltat 
exportul de capital şi nu numai cel de mărfuri, ca şi fuziunea internaţională a capitalurilor). Dar, pe 
măsura creşterii concurenţei între aceste capitaluri extrem de dezvoltate, a început de-localizarea lor, 
adică re-localizarea producţiei acolo unde forța de muncă este mai ieftină şi mediul fiscal „mai 
prietenos”: capitalismul devine, astfel, trans-nafional, adică „globalizat”, capitalurile, indiferent cât 
de international fuzionate, având în faţă forța de muncă de pe întregul glob şi extrăgând profit din 
folosirea acestei forte de muncă. i i 

Conceptul de globalizare sau, mai exact, de trans-nafionalizare a capitalului — a relației dintre 
capital si forța de muncă — nu este, deci, echivalent cu cel de economie-lume sau de sistem mondial 
din cercetările lui Wallerstein, Korotayev si alții. La aceştia, world-system sau économie-monde 
descriu doar interdependențele determinate de circulația bunurilor si a valorilor: de aceea si există 
confuzia pe care o fac unii între economie globalizată şi, pe de altă parte, world-system (că, de 
exemplu, despre globalizare s-ar putea vorbi odată -cu exportul masiv de capital si creştere a 
comerțului mondial la sfârşitul secolului al XIX-lea, vezi Paul Hirst, Grahame Thompson, 
Globalizarea sub semnul întrebării: economia internațională si posibilități de guvernare (1996), 
traducere din limba engleză de Laura Dragomir, Bucureşti, Editura Trei, 2002, p. 17, 36). 

Conceptul de globalizare descris aici nu dezminte teoria lui Marx despre caracterul mondial 
structural al capitalismului datorită scopului de maximizare a profitului si a raporturilor Centru- 
Periferie. Dar el precizează calitatea nouă a capitalismului transnafional — in proces de constituire din 
anii '70 ai secolului trecut —, calitate rezultată din aceeaşi logică a capitalismului (maximizarea 
profitului, concurență, exploatare, raporturi Centru-Periferie), dar care arată nivelul la care se 
accentuează contradicţiile din sistem şi, în acelaşi timp, calea pe care în procesul crizei de sistem se 
constituie şi elemente ale unuia nou. Această cale depăşeşte fragmentarea politică a civilizaţiei de pe 


144 


raporturilor de dependență între țări — şi, deci, despre necesitatea de a tine in frâu 
globalizarea prin creşterea rolului statului“. După cum, este semnificativă teoria 
potrivit căreia soluția pentru ansamblul problemelor actuale este tocmai 


globalizarea controlată prin instituții internationale care să impună o bună 


guvernanță’ y 


In acelaşi timp, din cadrul teoriei mainstream se detaşează cei care văd 
acumularea problemelor manifestată în actuala criză drept o urgență care trebuie 
rezolvată: deci, ca si în teoria lui Machiavelli, ansamblul strategiilor trebuie 
focalizat în jurul urgenţei. lar aceasta înseamnă a judeca asupra urgenfelor pe 


termen scurt şi lung în mod lucid: se pare că „ceea ce trebuie să facem pe termen 


scurt este exact opusul a ceea ce este necesar pe termen lung” di 


Pe de altă parte, există criticii „de jos" ai globalizării: aceasta este mediată de 
interesele corporațiilor — AB si ale birocratiilor de stat din țările de tip periferic, 
semi-periferic/ emergente — şi, astfel, nu globalizarea în sine generează inegalitățile 
şi problemele, ci caracterul capitalist al acestui proces. Deşi au fost puşi sub 
umbrela termenului de mişcare anti-globalizare — ea însăşi conţinând diferite 
tendinţe — , aceşti critici nu împărtăşesc, deci, opoziţia faţă de globalizare, ci faţă de 
NA n li i aia lia m E ma mor PUE 


Terra şi este ilustrată în mod deosebit de tehnologia informaţională „fără frontiere” şi de comunicarea 
trans-națională. 

5 Acesta este punctul de vedere al capitalismului mai slab şi legat de stat. Argumentul său 
forte este că globalizarea a dus la reducerea statului social — J. Gray, False Down: The Desilusions of 
Global Capitalism, London, Granta Books, 1998, p. 92 — dar, dacă avem în vedere că 1) după 
perioada welfare state, mai degrabă categoriile din părţile de sus ale societăţii (sociologic vorbind, 
birocraţia) au fost cele care s-au bucurat de beneficiile cheltuielilor „sociale” şi 2) în afara 
momentelor de creştere economică, statul social este cvasi-inexistent, atunci înțelegem că teoria 
reducerii globalizării şi a creşterii rolului statului reflectă interesele celor favorizați de stat (inclusiv a 
capitalurilor „naţionale” ce trăiesc din simbioza economică cu statul) iar, politic, este o teorie de tip 
conservator, îndreptată împotriva tuturor tipurilor de forțe care sunt legate de mersul înainte al 
economiei şi instituțiilor. 

57 Vezi Joseph E. Stiglitz, Globalizarea: speranțe şi deziluzii (2002), traducere de Dan Criste, 
Bucureşti, Editura Economică, 2003; Joseph E. Stiglitz, Making Globalization Work, Penguin Books, 
2006. 

55 Vezi Ervin Lászlo, WorldShift 2012: Co-creating the foundations of a peaceful, just and 
sustainable world by the end of 2012, http://worldshifi2012.0rg/content/the-worldshift-2012- 
declaration, unde se spune că lumea se află in stare de urgență globală, că aceasta înseamnă că există 
o fereastră de oportunitate pentru a schimba trendul actual în care se accelerează crizele (economice, 
de mediu, legate de intersectarea evoluţiei populaţiei cu resursele, legate de aspectele politice, 
culturale, spirituale), şi că această fereastră a devenit din ce în ce mai îngustă — după ce a fost estimată 
la un secol (cel în care trăim), o jumătate de secol, douăzeci de ani, iar recent, la următorii cinci sau 
zece ani —, pe măsură ce rezultatul comun al crizelor se agravează spre ireversibilitate.Ca urmare, sunt 
prezentate două scenarii: unul, în care trendul actual continuă, deoarece nu se iniţiază schimbări 
radicale, şi celălalt, opus. Prima condiţie a utilizării fructuoase a ferestrei de oportunitate este 
conştientizarea oamenilor la scară planetară asupra urgenţei şi a alternativelor. 

Dar, mai înainte, vezi şi Statement of the Club of Rome to the World Summit on Sustainable 
Development, 2002, No Limits to Knowledge, but Limits to Poverty, Towards a Sustainable 
Knowledge Society, http://www.clubofrome.at/archive/wssd-2002. pdf, unde se spunea (p. 6): 
„modelul industrial actual nu este durabil (sustainable). 

59 George Soros,în colecţia de interviuri legate de The Crisis and How to Deal with It, June 11, 


2009, http://www.nybooks.com/articles/22756 

cauzele sale sociale. Mai mult, ei caută şi să înțeleagă emergenta forțelor populare 
care pot să îndrepte organizarea mondială spre o comunitate mondială democratică 
şi raţională, deci spre o „globalizare pornită de jos” (globalization from below)”. 

În acest spirit, globalizarea a fost numită o epocă de tranziție — AB, şi este 
adevărat, dacă observăm că  trans-nationalizarea/globalizarea, deşi este 
contemporană cu o nouă fază de avânt în evoluția ştiinţei şi tehnicii, este şi 
procesul de manifestare a crizei de sistem — în care are loc „o enormă bătălie 
politică între două tabere: a acelora care vor să mențină privilegiile ce decurg din 
actualul sistem inegalitar şi a acelora care ar dori să vadă crearea unui nou sistem 
istoric care să fie în mod semnificativ mai democratic şi mai egalitar"$!. 


In loc de concluzii 


În dialogul filosofilor, conceptul de întâlnire trimite la ideea neprevăzutului, 
arbitrarului, a ceea ce nu este dat încă şi „se află” în câmpul libertăţii umane, al 
imaginaţiei, deci al pluralității de alternative. Marea problemă ce decurge de aici 
este să vedem dacă, şi cum, în ce măsură poate individul să fie creator al istoriei. 
sale, şi care sunt consecinţele încercărilor“? sale. 

Ciclicitatea, la rândul său, trimite la ideea reperării si repetitivităţii, deci a 
determinismului şi necesităţii, a limitei. Ontologia libertăţii are drept cadru 
ontologia necesităţii. Problema este aici să cunoaştem ciclicitatea (pentru a nu ne 
frământa), să vedem în ce etapă suntem, să învăţăm din istoria anterioară. lar 
întrebările — puse şi de filosofia ştiinţei — vizează dacă, în acest spaţiu al datului, 
pot fi, şi cum, înțelese varietatea şi multiplicitatea întâmplărilor, întâlnirilor. Iată 
cum conceptele filosofiei dau tiparul şi istoria întrebărilor şi răspunsurilor concrete. 

Conceptul de criză este unul soc, aflat la întrepătrunderea — ce evidențiază 
mereu asimetriile — ideii de necesitate repetată şi repetabilă şi, pe de altă parte, 
aceea de capacitate a omului de a transcende datul, de a ieşi din schemă si a inova. 
Departe de a induce liniştea — „deoarece mereu până acum oamenii au găsit câte o 
soluţie salvatoare, acum se va întâmpla la fel” —, conceptul de criză pune omul față 
în față cu prezentul: indiferent cât de atent este la istorie, omul actual este cel care 
trebuie să dea ordine, ordinea lui umană, prezentului, deci să creeze această ordine. 
In mod deosebit, conceptul de criză pune problema puterii omului, deci şi a 
faptului că această putere este în funcţie de raporturile de putere, este manifestarea 
acestor raporturi. - 

Conceptul de criză — denotând o formă extremă a întâlnirii — descrie o 
situaţie-limită, în care lipsesc reperele, criteriile, omul fiind cel care este presat să 
le gândească şi realizeze. Criza pune, astfel, sub semnul întrebării vechea 
necesitate, vechea ordine a ciclurilor anterioare. 
MiussP" e polei um pita 

6 Christopher Chase-Dunn, Globalization from Below: Toward a Collectively Rational and 


Democratic Global Commonwealth, in Globalization: critical perspectives, Gernot Kohler and Emilio 
Jose Chaves [editors], New York, Nova Science Publishers, 2003. 36 

Immanuel Wallerstein, Globalization or the Age of Transition?: A Long-Term View of the 
Trajectory of the World-System, in Globalization: critical perspectives, p. 27. 

Termen luat aici în accepţia limbajului creştin, şi nu în cel al filosofiei acţiunii. 

Criza este o întâlnire-şoc, deoarece apasă asupra responsabilitátii omului în 
întâlnirile sale, în conceperea, mânuirea, răspunsurile la fenomenele întâlnite. Dacă 
noțiunea de întâlnire este, totuşi, o simplă descriere a lumii, care nu îi anulează 
acesteia ordinea, criza este o „gaură neagră”, o „cutie a Pandorei” în care speranța, 
ca să preluăm mitul antic, este aceea care pardoseşte efortul de a chestiona şi 
judeca toate trăsăturile crizei: pentru a le converti într-o nouă situație. 

Totuşi, se poate spune că orice concept filosofic descrie, in fond, o situatie- 
limită: el este „necesitatea” în câmpul circumscris de concept. Dacă individul se 
„adaptează” la această necesitate — adică o înţelege —, el supravieţuieşte şi chiar se 
dezvoltă. În faţa necesităţii conceptului, apare clar cât de dificilă este creativitatea 
individului: aici apare şi pericolul, nu numai din afara individului, ci şi din 
acțiunea lui ca atare“. Dar apare si problema alternativelor: măsurarea lor (si în 
vederea duratei lungi) şi posibilitatea lor. Din nou se evidențiază aici raporturile de 
putere la care filosofia este din ce în ce mai sensibilă. În sfârşit aici, conceptele- 
necesitate sunt, astfel, şi mituri intelectuale: iar rostul filosofiei este, mereu, să se 
elibereze de mituri, provocând pasivitatea lor, opacitatea lor şi contrapunându-le o 
nouă transparenţă. 

Notaţiile de mai sus au dorit să atragă atenția asupra capacității filosofiei şi 
ştiinţelor sociale de a inova concepte, deci Weltanschauung-uri — ceea ce înseamnă 
şi strategii de acţiune umană — atunci când contextul social si intelectual o cer: mult 
timp se acumulează probleme în realitate şi experimentări ale inadecvării vechilor 
instrumente intelectuale la aceste probleme, înainte ca să se producă 
zguduiri/revolutii în gândire. 

Conceptele amintite aici relevă şi calea“? — adică mersul, destul de lent, al — 
acumulărilor şi a conştiinţei lucrurilor. Căci ceea ce face filosofia — ca suport 
(Gestell, în limbaj heideggerian) al ştiinţelor sociale, inerent particulare — este 
tocmai punerea în judecată articulată, desfăşurată şi demonstrată, a intuiţiilor ce se 


EEPE PER 


paroxistice, chestionarea responsabilității lovite de evidența ireversibilității posibile 
au fost, aici, idei care se dovedesc necesare şi se speră a fi şi fructuoase. Urgența 
situației — din păcate, un concept menționat doar în treacăt — duce şi la despărțirea 
de iluziile trecutului (chiar recent“) si la obstinarea de a forja noi idealuri, valori si 
drumuri propice pentru parcurs. Aceste valori practice si drumuri nu există, nu sunt 
date, ci trebuie construite: sunt à venir, cum numea Derrida democrația dezirabilă. 
Semnul lui posse, al posibilului iscat mereu din gândire si acțiune, stă, astfel, 


63 În acest sens, au propus stoicii reținerea, non-acțiunea. 

$5 Mera + óßoç, pe cale(a), de unde uérotoc, metodă. 

65 Vezi, de exemplu, modelul economiei mixte — de fapt, modelul statului social occidental, în 
care se combină mecanismul privat al acumulării şi, pe de altă parte, cheltuielile statului, totul în 
perioada înfloritoare postbelică — care a fost un fetiş pentru unele forţe politice după decembrie 1989 
(cf. Mattei Dogan, Dominique Pelassy, Economia mixtă: jumătate capitalistă, jumătate socialistă (Le 
Moloch en Europe: corporatisation et étatisation, 1988), traducere din limba francezá de Nicolae 
Lotreanu, Bucuresti, Alternative, 1992. 

deasupra conceptelor filosofice noi: acestea sunt, in bună măsură, neoficiale, 
exterioare demersului academic, cum aparţine, de exemplu, conceptul de ciclicitate 
economiei heterodoxe şi cum criza este îndepărtată mereu din câmpul atenţiei 
sociale sub pretextul că ar fi trecut. Dar întotdeauna a fost aşa: istoria filosofiei stă 
mărturie. Ca urmare, conceptele sunt deschise şi, astfel, trimit şi la altele care, si 
ele, vor trece din câmpul „gândirii subversive” in cel banal. j 

. Sá nu uităm, însă, niciodată: conceptele — filosofia fiind creatoarea lor, cum 
amintea Deleuze — sunt deschise întrucât arată că ele sunt ab initio un ghem de 
contradicții, si nu un repaus al minții, o poposire a ei pe tărâmul stabilității: Jogos-ul 
este unic, deci este posibilă înțelegerea întâlnirii, a ciclicității şi a crizei, de 
exemplu, fixarea lor în concepte, dar, în acelaşi timp, tocmai ele. atrag atenția 
asupra nesiguranței, indeterminării, schimbării. Pentru filosofie, acest caracter 
neîncheiat este fortifiant: un mereu nou mod de abordare este provocat; dar mănuşa 
ridicată obligă la o mai riguroasă auto-cenzurá a rationalitátii. 

LIMBAJ, FILOSOFIE SI LINGVISTICĂ: 
EXISTĂ O FILOSOFIE A LINGVISTICII? 


MIHAIL RADU SOLCAN 


În filosofie este de multe ori mai dificil să defineşti un termen decât să 
caracterizezi o situaţie. De la dicţionarul lui Walch! până la Stanford Encyclopedia 
of Philosophy” ni se spune că termenul „metafizică” are in filosofie înțelesuri 
variate şi că nu poate fi vorba despre o caracterizare generală. Kant, la 1781, 
precizează, în schimb, foarte limpede situația metafizicii. Ea a fost odată renumita 
„regină a tuturor ştiinţelor”, dar este domeniul unor „certuri fără sfârşit”. A ajuns 
să fie vrednică de tot disprețul şi Kant citează versurile lui Ovidiu despre Hecuba. 

Ne place să-l citim pe Kant ca autor al unei soluții de ieşire din impasul creat 
de declinul metafizicii. Kant este mai degrabă un excelent diagnostician. El 
trasează o primă hartă a unei dislocări istorice: filosofia în întregimea ei este 
afectată de detronarea reginei tuturor ştiinţelor. Căutările în vederea găsirii unei 
rezolvări a situaţiei au fost variate. 

Multe dintre căutări s-au îndreptat către studiul limbajului. Cum acesta este şi 
domeniul de cercetare al unei ştiinţe, lingvistica, apar fireşti întrebări cu privire la 
intersecţia dintre filosofie şi lingvistică şi rostul interesului filosofic pentru limbaj. 


ÎN CĂUTAREA LIMBAJULUI PROPRIU FILOSOFIEI 


Heidegger, în 1957, plasează gândirea în vecinătatea poeziei. El pune, în 
acelaşi timp, într-un contrast viu acest punct de vedere cu ideea că gândirea ar fi un 
fel de calcul. Mai mult decât atât, „gândirea nu este un mijloc de a dobândi 


cunoaştere”. 


! Johann Georg Walch, Philosophisches Lexicon, Leipzig, 1726, col. 1782. Acesta este primul 
dicţionar de filosofie în limba germană şi se remarcă prin caracterul său cuprinzător. 

2 Peter van Inwagen, „Metaphysics” (10 septembrie 2007), în Edward N. Zalta (ed.), Stanford 
Encyclopedia of Philosophy, http://plato.stanford.edu/entries/metaphysics/. 

3 Immanuel Kant, Critica raţiunii pure, Bucureşti, Editura Ştiinţifică, 1969, p. 11. 

^ [bidem. 

5 Ibidem, p. 12. 

$ Martin Heidegger, The Nature of Language, în The Way to Language, New York, Harper and 
Row, 1982, pp. 69—70. 

? [bidem, p. 70. 


Ideea lui Heidegger nu este in fond atát de ciudatá pe cát pare. Ea ráspunde la 
intrebarea cu privire la ce este mai important in gándire. Imaginatia, recursul la 
metaforă sunt mai importante decât maşinăria rationamentelor. Lipsită de 
imaginaţie, maşinăria calculului se transformă într-o simplă mecanică golită de sens. 

Implicatiile ideii lui Heidegger sunt însă cele care pot lua o turnură radicală. 
Până la urmă, dacă gândirea este vecină cu poezia, care ar fi limbajul potrivit 
pentru filosofie? Nu cel poetic? Metafizica tradiţională a comis atunci o mare 
eroare legându-şi soarta de un limbaj ce miza pe inferenţe şi pe acel calcul pe care 
Heidegger îl vede ca fiind depărtat de gándire.? 

La polul opus se situează firul principal al filosofiei analitice. Cred că 
Russell, în On Denoting, exprimă cel mai limpede ideea importanţei limbajului 
logicii moderne pentru filosofie, un limbaj care desigur nu este poetic. 

În ciuda aprehensiunilor lui Heidegger, nu calculul este ceea ce primează 
pentru Russell. Nici limbajul la care recurge în On Denoting nu este unul strict 
simbolic. Ceea ce primează este traducerea. 

După Russell, limbajul obişnuit întinde capcane. Este un limbaj care rămâne 
la suprafaţa lucrurilor. Pentru a scăpa din cursă trebuie să traducem expresiile 
limbii noastre de toate zilele într-un limbaj de adâncime, inspirat din cel al logicii 
moderne.” i 

Defectul metafizicii tradiționale ar tine atunci de recursul la un limbaj al 
superficialitátii. Tot soiul de obiecte, de idei despre ce înseamnă a fi x sau y sau a fi 
în general ne sunt sugerate de acest limbaj. Ele sunt însă laturi care ne prind în 
acele dispute fără sfârşit de care vorbea Kant. 

Fără a intra în detalii, putem menţiona şi criticile din filosofia analitică la 
adresa recursului la traducerea într-un limbaj inspirat de logica modernă. Conform 
criticilor, limba obişnuită este mai degrabă reazemul de care trebuie sprijinită 
analiza filosofică. Metafizica tradiţională păcătuieşte tocmai prin limbajul său care 
a pierdut din vedere acest reazem. | 

Adoptarea perspectivei limbii obişnuite nu ne conduce însă la un punct de 
vedere identic cu acela al lui Heidegger. Poate nici chiar atât de apropiat pe cât 
pare la prima vedere. Diferenţa de care trebuie ținut cont este cea dintre limba de 
toate zilele şi limbajul poetic. IT I 

Demersurile descrise mai sus au împins însă, în mod cert, în secolul trecut, - 
filosofia către acordarea unui interes tot mai mare limbajului. Până acum am vorbit 
de beneficiile pe care acest interes pentru limbaj le-ar aduce filosofiei. Există oare 


* Dacă ne uităm la evoluţia operei sale filosofice, vedem cum Heidegger ajunge să aplice şi 
practic ideea: limbajul său este tot mai mult în vecinătatea poeziei. Nici aici noutatea nu este absolut 
radicală. Există precedente. Nietzsche este probabil primul care ne vine în minte, dar nu este nici pe 
„departe unicul exemplu. 

? Cf. Bertrand Russell, Despre denotare, traducere de Mihail Radu Solcan, în „Analele 
Universităţii Bucureşti”, seria Filosofie, anul LIV, 2005. A se vedea în specia! pasajul de la pagina 7, 
în care Russell vorbeşte despre dovezile în favoarea teoriei sale a descripţiilor. Referirea la Meinong 
este cât se poate de grăitoare. Ea este interesantă şi dacă facem o paralelă cu cele spuse în deschidere 
despre metafizică. Meteahna metafizicii este postularea a tot felul de obiecte sugerate de limbajul 
de suprafaţă. 

şi efecte colaterale? Un prim efect colateral este interesul pentru limbajul ştiinţei. 
Este normal să fie aşa, dat fiind interesul pentru un limbaj în care să putem scăpa 
de capcanele pe care le întinde limbajul natural. 


FILOSOFIA ŞTIINŢEI CA REFUGIU PENTRU FILOSOFIE 


Declinul metafizicii tradiţionale era legat nu doar de nesfârşitele certuri de 
care vorbea Kant, ci si de căderea în derizoriu a pretențiilor de a produce 
cunoaştere. În dicţionarul lui Walch de care vorbeam mai sus, articolul despre 
metafizică este precedat de un articol dedicat metalurgiei. Este un articol scurt, cu o 
definiţie banalá. Astăzi, un asemenea articol n-ar avea ce căuta într-o 
enciclopedie filosofică şi, în orice caz, ne-am aştepta să ni se precizeze ce 
probleme filosofice se pun în legătură cu metalurgia. 

Este oare o întâmplare că într-un dicționar filosofie de la 1726 se discută 
despre metalurgie? Nu este. Se presupune că filosofia ne poate spune, ea ca atare, 
ceva despre natură sub diversele ei forme.!! 

Există o discrepanţă frapantă între filosofia naturii şi ştiinţa modernă a 
naturii. Filosofia naturii este o încercare de a spune ceva „din fotoliu” despre 
natură. Ştiinţa modernă a naturii apelează — metaforic vorbind — la natură ca la o 
arbitră a disputelor. Am putea, într-un fel, formula teoriile „din fotoliu”, dar 
disputele inevitabile sunt arbitrate de către natură. Tocmai acesta este rostul 
experimentelor şi al cunoaşterii empirice. 

Filosofii din Cercul de la Viena au tras concluzia cea mai radicală din situația 
de mai sus. Filosofia poate exista doar ca o cercetare a fundamentelor ştiinţei.” 

Este foarte interesant că filosofii din Cercul de la Viena resping „adâncimile 
insondabile şi profunzimile impenetrabile"". În ştiinţă totul este la suprafaţă, este 
public. Se vede aici o diferență faţă de ideea de a căuta o limbă ideală dincolo de 
limbajul de suprafață. 

Refugiul găsit de filosofie, după dezintegrarea metafizicii tradiționale, este 
cel al filosofiei ştiinţei. Nu este un refugiu total incompatibil cu căutarea unui 
limbaj propriu pentru filosofie. Demersul este desigur incompatibil cu cel al lui 


10 Johann Georg Walch, op. cit., col. 1782. 

!! Walch personal nu este prea entuziasmat de conceptul de natură. Menţionează utilizarea sa 
de către Spinoza şi avertizează că este vorba despre o învăţătură lipsită de Dumnezeu (ibidem, col. 1855). 

12 Sylvain Auroux si Djamel Kouloughli, într-un excelent studiu, la care ne vom referi şi în 
continuare, menţionează şi ei soarta filosofiei naturii. Ei atrag atenţia asupra faptului că — prin 
contrast — pare curios că vorbim încă despre o filosofie a limbajului. A se vedea Sylvain Auroux şi 
Djamel Kouloughli, Why is there no «true» philosophy of linguistics?, in „Language and Communication", 
vol. 11, nr. 3, 1991, p. 156. ARĂ 

15 Manifestul Cercului de la Viena enumeră o serie de domenii legitime ale investigaţiei 
filosofice: după bazele aritmeticii, urmează imediat bazele fizicii. A se vedea Manifestul Cercului în 
Filosofia analitică, Bucureşti, 1982, p.67. In fapt, toată problematica filosofică, aşa cum se 
conturează ea in Manifest, ţine de fundamentele matematicii, ale ştiinţelor moderne ale naturii şi ale 
ştiinţelor socio-umane. 

M Ibidem, p. 57. 

Heidegger sau chiar acela al filosofilor limbii obişnuite. Este totuşi compatibil cu 
utilizarea limbajului logicii moderne în filosofie. Ea este instrumentul care — la 
început cel puțin — pare cel mai potrivit pentru a face filosofia ştiinţei. 

În aceste condiţii, surprinde însă raritatea sintagmei „filosofia lingvisticii”. 
După schema schifatá mai sus ar trebui să existe o serie de filosofii ale ştiinţei X, 
unde X este substituit cu numele diverselor up. Cum dps este o ştiinţă, ar 
trebui deci să existe şi o filosofie a lingvisticii.” 

Scriind despre filosofia lingvisticii, P. Carr începe prin a delimita 
preocupările filosofiei științei: examinarea a ceea ce contează drept dovadă ig: 
ştiinţă, distingerea cunoaşterii ştiinţifice de cunoaşterea non-stiintificá s. a.! 
Secţiunile propriu-zise ale articolului sunt două: una examinează raporturile lia 
filosofia lingvisticii şi filosofia limbajului; alta enumeră diverse filosofii ale 
lingvisticii. 

Carr observă că filosofia lingvisticii este cunoscută mai ales sub alte nume. 
Unul dintre ele este „fundamentele lingvisticii”. Desigur că acest tip de sintagmă 
este familiar din filosofia ştiinţei. Alteori se vorbeşte despre „metodologia 
lingvisticii”. 

Frapantă în articolul lui Carr este DAE sintagmei „filosofia aril 
toate titlurile din bibliografia articolului”. Tocmai acest lucru nu-l explică inus 
bine Carr: de ce este evitată, de regulă, sintagma „filosofia lingvisticii" ^. 

Carr k fi putut cita desigur cartea lui J. J. Katz, The Philosophy of 
Linguistics. Aceasta este însă o antologie de texte puse sub cupola filosofiei 
lingvisticii de către editor, reflectând o intenție a acestuia, dar nu neapărat a celor 
care au scris de-a lungul timpului studiile selectate?! 

Paul Martin Mellema a susținut o teză de doctorat consacrată explicit 
problemelor filosofice ale lingvisticii”. Teza începe cu un capitol dedicat 
problemei metodologiei gramaticii cazurilor. Al doilea capitol este dedicat 
raporturilor dintre lingvistică si teoria cunoaşterii. Al treilea discută învățarea 


1$ Auroux şi Kouloughli apreciază că sintagma „filosofia lingvisticii” este cea mai clară 
(Auroux si Kouloughli, op.cit., p. 151). 
P. Carr, Philosophy of Linguistics and of Science, în Peter V. Lamarque, editor, Concise 
Encyclopedia of Philosophy of Language, New York, Pergamon, 1997, p. 37. 
Ibidem. 


$: „Ibidem, p. 38. 

? Interesant este că în enciclopedia editată de Lamarque se găseşte şi un articol intitulat 
Fundamentele lingvisticii. Autorul, F. D'Agostino, socoteste că există trei tipuri de fundamente ale 
lingvisticii: ontologice, epistemologice şi teoretice (Lamarque, editor, op. cit., pP. 23-24). Există in 
acest articol o anume tendință de a amesteca însă ceea ce (ine de ipoteze cu privire la fundamentele 
limbajului cu analiza bazelor lingvisticii. 

2 J.J. Katz, editor, The Philosophy of Linguistics, Oxford University Press, 1986. De la prima 
pagină a acestei cărți ni se spune că „filosofia lingvisticii este concepută ca o ramură a filosofiei, 
analoagă cu filosofia matematicii, filosofia logicii şi filosofia fizicii”. 

A se vedea şi observaţiile lui D. Roberts în recenzia la antologia lui Katz („The 
Philosophical Quarterly", vol. 39, nr. 154, ian. 1989, pp. 133-136. 

“2 Paul Martin Mellema, Problems in the philosophy of linguistics, Massachusetts Institute of 
Technology, 1973, http://dspace.mit.edu/handle/1721.1/13912. 

limbajului din perspectiva lingvisticii. Primul capitol poate fi mai derutant pentru 
filosofi. Următoarele discută însă probleme familiare puse de către Quine, 
Chomsky ş.a. | 

Mult mai articulată este construcția pe care o propune Andrâs Kertesz în 
Philosophie der Linguistik?. Filosoful maghiar se bazează pe o critică a 
naturalizării filosofiei ştiinţei, aşa cum a fost ea inițial concepută. El dezvoltă o 
abordare pe care o numeşte „naturalism reflexiv-euristic”?. În partea a doua a 
cărţii, el se concentrează asupra sociologiei ştiinţei limbii. Miezul practic al acestei 
sociologii constă în examinarea lingvisticii cognitive. 

Proiectul lui Kertssz de filosofie a lingvisticii ne arată că există o problemă în 
schema relației dintre ştiinţele empirice şi filosofie propusă de Auroux si 
Kouloughli. Lingvigtii francezi sugerează că filosofia tradițională încerca să 
dobândească o cunoaştere directă a realității empirice. Abordarea bazată pe 
dezvoltarea de filosofii ale unei ştiinţe recurge la o mediere; nu există pretenţia 
unui contact direct cu realitatea empirică”. Problema este că studiul unui domeniu 
al cunoaşterii ştiinţifice poate fi şi el naturalizat: se recurge la o cercetare tot cu 
mijloace ştiinţifice a cunoaşterii ştiinţifice. Sociologia sau psihologia, de exemplu, 
pot oferi astfel de mijloace de investigare ştiinţifică. Aşa că refugiul găsit pentru 
filosofie rămâne tot unul problematic?€. 

Lucrarea care are ambiția să cartografieze în chip enciclopedic filosofia 
ştiinţei, Handbook of the Philosophy of Science," include si un volum intitulat 
Philosophy of Linguistics. Când scriu, acest volum n-a apărut încă. Merită să ne 
uităm însă peste structura proiectului său. 

Philosophy of Linguistics, editată de către Ruth Kempson, Nicholas Asher şi 
Tim Fernando, ar urma să aibă trei părţi. Prima este dedicată viziunilor asupra 
lingvisticii. În ea ar urma să fie caracterizate diverse moduri de fundamentare a 


23 András Kertész, Philosophie der Linguistik: Studien zur naturalisierten Wissenschafistheorie, 
Tübingen, Narr, 2004. 

24 O versiune în engleză a acestor idei se găseşte în articolul lui András Kertész, On the 
denaturalization of epistemology, „Journal for General Philosophy of Science”, vol. 33, 2002, 
pp. 269—288. Liber expusá, schema argumentului ar suna astfel: să zicem cá vrem să stabilim ce 
anume contează drept X în ştiinţa limbii sau în altă ştiinţă; dacă pe parcursul cercetării folosim chiar 
acea componentă X, pentru că, prin naturalizare, recurgem la ea, atunci ne angajám într-un cerc 
vicios. Soluţia este să distingem între un nivel al cercetării-biect şi un metanivel. Practic, în cazul 
lingvisticii, un asemenea metanivel ar fi axul în jurul căruia se construieşte filosofia lingvisticii. 

25 A se vedea Auroux şi Kouloughli, op. cit., fig. 1, p. 157. 

26 Un efect colateral al acestui fenomen este şi acela că sintagma „filosofia lingvisticii” nu este 
chiar atât de lipsită de ambiguitate cum li se pare lui Auroux si Kouloughli (op. cit., p. 151). Ar putea 
fi vorba de o cercetare pur filosofică, dar ar putea fi vorba şi despre naturalizare. De asemenea, istoria 
lingvisticii, propusă explicit de Auroux şi Kouloughli (op. cit., p. 161), pare mai degrabă o disciplină 
de tip ştiinţific. Ar fi parte a naturalizárii filosofiei lingvisticii. Auroux însuşi a făcut parte, de altfel, 
dintre coordonatorii unei masive History of the Language Sciences. Volumul al treilea (Berlin, Walter 
de Gruyter, 2006) începe cu tendinţele de formalizare şi matematizare din lingvistica veacului trecut 
şi, în mod inevitabil, menţionează contribuţii venite din partea filosofilor analitici. Ar fi greu de spus 
însă că volumul ca atare este structurat ca o cercetare filosofică. t 

21 Seria, proiectată în 16 volume, este coordonată de către Dov M. Gabbay, Paul Thagard şi 


John Woods. Apare sub egida editurii Elsevier din Amsterdam. 

lingvisticii ca ştiinţă. A doua parte este dedicată conceptelor fundamentale. A treia 
tratează întâlnirile cu alte domenii: filosofia, antropologia, psihologia cognitivă, 
informatica, studiile de gen, retorica si argumentarea.” | 

Ceva frapează în mod deosebit în proiectul de mai sus: acoperirea parțială a 
domeniilor lingvisticii. Nu este vorba deloc despre metodele lingvisticii istorice. 
Nu pare a fi loc pentru lingvistica de teren. Un curent precum structuralismul 
european nu are nici el un spațiu aparte în proiect. Este evident cá în elaborarea 
proiectului au contat orientările editorilor. | 

Există desigur o varietate de puncte de vedere în proiectul volumului dedicat 
filosofiei lingvisticii, dar există şi tot atât de frapante alegeri. Pe baza a ce s-a 
optat? Dacă s-a optat pe baza filosofiei, atunci filosofia este folosită ca arbitru în 
disputele interne din lingvistică. Acest rol atribuit tacit filosofiei este în contradicţie 
cu observaţiile de mai sus privind raportul dintre filosofie şi ştiinţele moderne ale 
limbajului. | d 

Identificarea originilor contradicţiei pe care am observat-o ne conduce în 
mod firesc cátre analiza pe un alt plan a interesului filosofiei pentru limbaj. 


FILOSOFIA LIMBAJULUI CA REFUGIU 


Pe cát de greu este să găseşti în literatura filosofică sintagma „filosofia 
lingvisticii”, pe atât de uşor este să dai de o bogată literatură în care apare sintagma 
„filosofia limbajului”. Motivul este cât se poate de simplu: filosofia limbajului este 
un alt refugiu pentru filosofie după ce metafizica decade din statutul de „regină a 
ştiinţelor”. | | pap 

Pentru Devitt si Sterelny, filosofia limbajului este aria centrală a filosofiei”, 
Abordarea lor este însă una naturalistá, ceea ce implică desigur luarea în 
considerare a datelor empirice cu privire la limbaj". Problema este cá nici unul 
dintre conceptele-cheie din carte — după cum o dovedeşte lesne si examinarea 
indexului tematic — nu ține de lingvistica de teren. Experimentele la care se face 
referire sunt experimente mentale?!. | 

La Devitt şi Sterelny se vede — cel puţin în parte — cum filosofia minţii se 
poate transforma şi ea într-un refugiu pentru filosofie??, Pericolul este însă acela de 
a-i transforma pe filosofi în psihologi. Este un pericol care — mutatis mutandis — te 
întrebi dacă nu-i pândeşte şi atunci când transformă limbajul într-un câmp predilect 
de investigaţie. Nu trebuie să devină cumva lingvişti? Cu ce mijloace? Dacă sunt 


i Proiectul este situl http:/Awww,johnwoods.ca/HPS/, ultima aducere la zi 23 decembrie 2008. 
EM " d Devitt şi Kim Sterelny, Limbaj şi realitate, traducere de Radu Dudău, Iaşi, Polirom, 
? Devitt şi Sterelny, op. cit., pp. 253 ş.u. Autorii resping atât filosofia primă în versiunea ei 
tradițională, cât şi filosofia ca analiză conceptuală. 
?! Este vorba despre experimente mentale precum cele ale lui Putnam şi Burge (Devitt şi 
Sterelny, op. cit., p. 177). 
Devitt si Sterelny, op. cit., partea a III-a, pp. 137 ş.u. 

cele obişnuite în ştiinţele empirice moderne, ce rost are să-i mai numim filosofi? 
Şi, mai mult decât atât, nu reapare pretenţia ca filosofia să devină arbitrul 
disputelor din ştiinţă? 

Nu toate cercetătoarele sau cercetătorii sunt încântate / încântați de rolul de 
arbitri asumat de către filosofi. Gentner şi Goldin-Meadow menţionează faptul că 
Devitt si Sterelny resping concepția lui Whorf despre raportul dintre limbaj si 
gândire. Ele califică drept schizofrenică abordarea de către Devitt şi Sterelny a 
problemei ridicate de către Whorf. Pe de o parte, spun ele, se susține că raportul 
dintre gândire şi limbaj este unul banal. Pe de altă parte, „se afirmă (aproape en 
passant) că limbajul ne furnizează cam toate conceptele de care dispunem — 
un punct de vedere mult mai tare decât al oricărei cercetătoare sau cercetător 
pro- Whorf??, 

Diagnosticul lui Devitt si Sterelny in cazul lui Whorf poate fi pus sub semnul 
intrebárii si de cátre o lingvistá sau un lingvist care s-ar uita la exemplele cu care 
lucrează Devitt şi Sterelny. Toate exemplele sunt in limba engleză, iar în secțiunea 
despre Whorf nu există exemple. Cum poti atunci să judeci un punct de vedere 
care, fie că este acceptabil, fie că este de respins, n-are cum să fi judecat decât 
folosind un material lingvistic din limbi cât mai diverse? Desigur că nu poate fi 
vorba decât de recursul la argumente filosofice. Dacă ele sunt schizofrenice sau nu, 
cum spun Gentner şi Susan-Goldin, este mai puţin important aici. Semnificativ este 
faptul că filosofia revine cu pretenţii de arbitru în disputele dintre lingvişti. 


INTERSECTIA DINTRE LINGVISTICĂ ȘI FILOSOFIE 


Titlul antologiei editate de Rom Harré si Roy Harris, în 1993, spune într-un 
fel totul: întâlnirea dintre lingvistică şi filosofie este una marcată de controverse." 

Nicholas Capaldi a susținut că, din pricina „ataşamentului faţă de scientism, 
filosofii analitici au transformat disciplina filosofiei într-un soi de ştiinţă socială”. 
Oricum am evalua valoarea orientării despre care vorbeşte Capaldi, era inevitabil 
ca, procedând astfel, filosofii să ajungă să se intersecteze cu ştiinţele umane, în 
particular cu lingvistica. 

Ampla literatură de filosofia limbajului n-a rămas fără ecou (şi acceptare) în 
lingvistică. Pentru a ne convinge de acest lucru ar fi suficient să examinăm uriaşa 


enciclopedie editată de Keith Brown şi altii." 


33 Dedre Gentner şi Susan Goldin-Meadow, „Wither Whorf”, in Gentner şi Goldin-Meadow, 
editoare, Language in Mind, Cambridge, Massachusetts, MIT Press, 2003, p. 3. EL 

34 Rom Harré si Roy Harris, editori, Linguistics and philosophy: the controversial interface, 
Oxford, Pergamon Press, 1993. i s tar 

35 Nicholas Capaldi, Analytic Philosophy and Language, in Rom Harré şi Roy Harris, editori, 
Op. cit., p- 98. aii " 

3 Keith Brown, editor-şef, Encyclopedia of Language and Linguistics, ediția a doua, 
Amsterdam, Elsevier, 2006. Enciclopedia are în jur de trei mii de articole şi peste unsprezece mii de 
pagini. Există si un indice electronic al ei, care poate fi consultat pe Internet la adresa 
http://wwwl .elsevier.com/homepage/sal/ellei/data/classified/l.html. 

Teoriile intelesului i-au preocupat deopotrivá pe lingvisti si pe filosofi. Sunt 
foarte multe articole in Encyclopedia. of Language and Linguistics pe teme în care 
noțiunea de înțeles (meaning) revine adesea, dar care nu vor fi stârnit un interes 
masiv printre filosofi, chiar şi dacă se ocupă cu filosofia limbajului. 

Pentru unii lingvişti, există un contrast între înțelesul lexical şi înţelesul 
gramatical. Punctul acesta de vedere este apărat, de pildă, de Edward Sapir.” 

Un exemplu limpede de problemă care-i interesează pe lingvisti este cea a 
„prietenilor îndoielnici”, cuvinte care seamănă ca formă, dar au înţelesuri diferite“. 
Chestiunea este si de interes practic??. 

O altá chestiune in care prevaleazá vádit interesul strict lingvistic este cea a 
adpozitiilor. „Adpoziţie” este un termen tehnic a cărui sferă acoperă atât pe cea a 
conceptului de prepozitie, cát si pe aceea a notiunii de postpozitie. S-ar putea ca el 
să sune chiar straniu pentru cine se ocupă doar cu filosofia." Înţelesul unei 
adpozitii este adesea greu de desluşit, dată fiind prezenţa — în cazul multora — a 
polisemiei. Doar contextul poate arăta care este înţelesul vizat”!. 

Există şi situaţii în care problemele legate de înţeles tin de rezolvarea unor 
chestiuni de ordin tehnologic, cum sunt, de pildă, cele referitoare la sistemele care 
răspund automat la apelurile telefonice”. 

Cazul teoriilor despre traducere este unul interesant. În Encyclopedia of 
Language and Linguistics există un articol aparte despre perspectivele lingvistice 
asupra traducerii. Sunt prezentate cunoscutele — cel puţin printre lingvisti — teorii 
despre traducere ale unor Catford sau Nida”. | 

Cât priveşte traducerea, nu lipsesc nici punctele de vedere ale filosofilor cu 
privire la traducere. Un loc aparte ocupă perspectiva lui Quine, care socotea că 
noţiunea ca atare de înţeles este una dubioasă. Există un întreg articol care pleacă 
de la problema alcătuirii unui manual de traducere în sensul lui Quine“. 

Alţi filosofi acceptă însă ceea ce lui Quine i se pare dubios, aşa că există 
numeroase articole în care punctele de vedere din filosofie cu privire la înțeles sunt 
masiv prezente în Encyclopedia of Language and Linguistics? 


3 37 A se vedea Ö.Dahl, „Grammatical meaning”, în Encyclopedia of Language and Linguistics, 
sub voce. 
i Cf. P. Chamizo-Dominguez, „False friends”, Encyclopedia of Language and Linguistics, s.v. 

A se vedea „An on-line hypertext bibliography on false friends", http;//www.lipczuk.buncic.de/. 
Ea prezintá desigur un real interes pentru cei care traduc, între altele, şi filosofie. Nu este însă genul 
de bibliografie care să includă studii scrise din interes pur filosofic. 

La noi, gratie interesului lui Constantin Noica pentru „întru”, nu s-ar putea spune acest 
lucru. A se vedea articolul despre „întru” în Florica şi Marin Diaconu, Dicționar de termeni filosofici 
ai lui Constantin Noica, Bucureşti, Editura Univers Enciclopedic, 2004, s.v. 

T Cf. D. Kurzon, „Adpositions”, Encyclopedia of. Language and Linguistics, s.v. 
i Un astfel de sistem este HMIHY (How May I Help You?), dezvoltat de o cunoscută 
companie americană de telefoane. A se vedea descrierea acestui sistem în articolul „Speech 
recognition: statistical methods", in Encyclopedia of Language and Linguistics, s.v. 
3 K. Malmkjær, „Approaches to translation”, în Encyclopedia of Language and Linguistics, s.v. 

M.Hymers, „Radical Interpretation, Translation and Interpretationalism", in Encyclopedia of 
Language and Linguistics, s.v. 

Asa ar fi, în primul rând, „Meaning, postulates” sau „Natural versus nonnatural meaning” şi 
altele (Encyclopedia of Language and Linguistics, s.V.). Lor li se adaugă articolele despre diferența 
dintre analitic şi sintetic, convenții în limbă, intenţii şi semantică, nume proprii şi altele. 

Cu toată prezența masivă în bibliografia de specialitate a studiilor filosofice, 
chestiunea investigării intelesului nu poate să nu ridice semne de întrebare. Dacă 
este vorba despre cercetări empirice, atunci ele tin desigur de lingvistică. Se va 
spune probabil că filosofia oferă investigaţii teoretice in problema intelesului. Dar 
care sunt dovezile care susțin aceste teorii? Sunt ele de natură empirică? Atunci 
avem de a face, de fapt, cu contribuţii la cercetarea din lingvistică. Sunt pure 
demonstraţii cu mijloace logico-matematice? Atunci cercetarea priveşte nu limbile 
naturale — obiectul de studiu al lingvisticii —, ci limbi simbolice speciale. Dacă 
rezultatele pot fi însă omologate ca rezultate valabile, ele tin de investigaţiile de tip 
matematic“6. 

Prin contrast, problema raportului dintre limbaj şi realitate apare ca una tipic 
filosofică. Ea stârneşte interesul mai degrabă al filosofilor. 

În Encyclopedia of Language and Linguistics există, de pildă, un articol 
distinct despre disputa dintre realişti şi antirealisti."' 

Chestiunile referitoare la raportul dintre limbaj si realitate revin, sub o formá 
sau alta, in numeroase articole: cele despre teoria cauzală a înţelesului, despre 
filosofia limbii obişnuite, despre raportul dintre teoria cunoaşterii şi limbaj, despre 
limitele limbii, despre argumentul limbajului privat. 

Tentaţia de a folosi filosofia ca arbiră în disputele din lingvistică îşi are în 
mod clar originile în atitudinea filosofilor față de limbaj. În cazul limbajului, există 
încă sentimentul că filosofia ar avea ceva de spus în mod direct, ca şi cum ar avea 
mijloace proprii de investigare a limbajului. 

Atitudinea semnalată mai sus are drept consecință şi o anume lipsă de interes 
pentru lingvistică văzută ca o resursă pentru investigaţiile filosofice. Există desigur 
multe excepţii notabile. Ar trebui amintit, în primul rând, efortul lui Zeno Vendler 
de a aduce lingvistica în filosofie şi nu invers“. 

Auroux şi Kouloughli trag concluzia, în finalul studiului lor, că nu ne putem 
„imagina că filosofii în calitatea lor de filosofi ar putea genera, prin ei înşişi, noi 
cunoştinţe în lingvistică. Ei trebuie să lucreze cu lingviştii într-o interacţiune 
creatoare ..Ín măsura în care este vorba despre filosofia lingvisticii, țelul 
filosofului nu diferă în mod fundamental de acela al lingvistului. Obiectivul 
fundamental este să ajute la generarea de noi cunoştinţe în lingvistică”. 

Tonul rezumatului articolului lui Auroux şi Kouloughli este însă mai 
pesimist: preocupările actuale de filosofia limbajului nu „oferă căi de rezolvare a 
problemelor” lingvisticii; „ar fi mult mai util ca filosofia lingvisticii, pe baza 


46 Auroux şi Kouloughli îşi pun explicit astfel de întrebări. Ei apreciază însă, de exemplu, că 
teoria lui Russell a descriptiilor definite nu priveşte limbajul natural (Auroux şi Kouloughli, op. cit., 
p. 153). Pe de altă parte, ei recunosc valoarea rezultatelor obținute de către Russell, Carnap sau alți 
filosofi (ibidem, p. 155). Nu sunt tot atât de generoşi cu filosofii continentali, care „au întors spatele 
ştiinţei”. Le acordă doar meritul de a fi creat „stiluri fascinante de a scrie” (ibidem). 

^! K. Green, „Realism and antirealism”, în Encyclopedia of Language and Linguistics, s.v. 

4 Zeno Vendler, Linguistics in Philosophy, Ithaca, Cornell University Press, 1967. 

^ Sylvain Auroux si Daniel Kouloughli, op. cit., p. 162. András Kertész, op. cit., pp. 398-399, 


citeazá si el pasajul. 

investigaţiilor cercetării din lingvistică, să vină în sprijinul dezvoltării acesteia, 
decât să se ocupe cu producerea de teorii despre limbaj. Rezumatul acesta este în 
acord cu ceea ce spun explicit Auroux şi Kouloughli: „filosofii ar trebui să aibă 
lingvistica, nu limbajul, ca unicul lor obiect de cercetare"?!. Tot lingvistii francezi 


sunt de părere că: in mod cert „este ceva putred în regatul filosofiei limbajului"??. 


CE AR FI DE SPUS ÎN FILOSOFIA LINGVISTICII? 


Există un set de probleme ce tin de filosofie, care pot fi tratate în mod 
punctual, în lingvistică, precum şi în alte ştiinţe. De pildă, ne putem pune problema 
presupozitiilor tacite ale unei anumite abordări din lingvistică. Pe un alt plan, un 
exemplu cât se poate de limpede este cel al cercetărilor în care se caută răspunsuri 
la întrebări de genul: ce contează drept dovezi empirice în lingvistică Kertesz şi 
Rákosi, în cartea lor din 2008,” discută tocmai acest gen de problemă, care 
prilejuieşte nu puţine dispute între lingvişti: pentru unii dovezile empirice sunt 
acceptabile şi dacă sunt alese „introspectiv”; pentru alții este vorba de ceea ce 
rezultă din examinarea unui corp reprezentativ de texte. | 

Există - în discuţiile despre filosofia lingvisticii - si o altă fatetá de care 
trebuie ținut cont. Folosirea singularului „lingvistică? este cát se poate de 
înşelătoare. Aşa cum atrag atenţia Auroux şi Kouloughli, există „numeroase şcoli 
în lingvistică, aflate în luptă pentru supremaţia în lumea academică”. 
Terminologia folosită marchează adesea „adeziunea la un lobby lingvistic sau 
altul””, | | | | 

Prezența /obby-urilor în lingvistică cred cá impune examinarea serioasă a 
unui alt tip de probleme decát cele presupuse de cercetarea la nivel metateoretic a 
teoriilor formulate de lingvisti. Voi folosi, pentru a formula ideea, metafora 
consacratá a tribunalului experientei. 


© Rezumatul la Auroux si Kouloughli, op. cit, aşa cum apare în :baza de date ERIC, 
http://www.eric.ed.gov. j 

*! Auroux si Kouloughli, op. cit., p. 152. 

5 Auroux si Kouloughli, op. cit., p. 156. | 

5 András Kertész şi Csilla Rákosi, Adatok és plauzibilis érvelés a nyelvészetben [Date şi 
argumentare plauzibilă în lingvistică], Debrețin, Kossuth Egyetemi Kiadó, 2008. Lucrarea se înscrie 
în programul construit de Kértesz de elaborare a unei filosofii a lingvisticii. Sod 

Auroux si Kouloughli, op. cit., p. 157. Ar fi de semnalat si intrebarea dacá nu cumva masiva 

prezență a filosofiei în lingvistică nu a deformat cercetarea limbii. Cel puțin unii dintre lingvistii - 
dedicați cercetării de teren se plâng de lipsa de comunicare dintre ei şi lingviştii care se ocupă cu 
lingvistica teoretică. Terry Crowley pune în contrast lingvistica „de fotoliu” şi „dirty feet linguistics”. 
Teoreticienii lucreazá fárá a acorda atenţie muncii de teren. Ba chiar există tendința către un dispreţ 
reciproc. Teoreticianul socoteşte că lingvistul cu „picioarele murdare” nu este în stare să producă 
derivări în cascadă de structuri gramaticale tot mai profunde. Cei care lucrează pe teren sunt, în 
schimb, de părere că teoreticienii nu au habar de diversitatea limbilor naturale şi nu apreciază datele 
neaşteptate pe care le oferă cercetarea de teren. Pentru acest contrast, a se vedea cartea lui Terry 
Grówley, Field Linguistics, Oxford University Press, 2007, pp. 11-16. 

5 Auroux şi Kouloughli, op. cit., p. 158. 

Ce ne facem dacă în fata tribunalului experienţei se prezintă părți care nu 
vorbesc aceeaşi limbă? Au nevoie de tălmaci. Tălmaciul nu trebuie să facă însă 
lobby, nu trebuie să fie favorabil uneia dintre părți şi defavorabil celeilalte, căci 
toată judecata s-ar deforma. 

Mai mult decât atât, tălmăcirea nu se poate face prin intermediul unei limbi 
ideale. În acest caz, operațiunea de traducere ar trebui să fie susţinută de o 
presupozitie tacită care ar justifica tocmai caracterul ideal al limbii filosite pentru a 
intermedia tălmăcirea. S-ar traduce ceea ce susțin părţile în limba-ideală şi astfel 
cauzele ar fi prezentate în fata tribunalului experienţei. Tálmaciul ar fi însă, prin 
chiar această operaţiune, un arbitru, căci ar stabili ce este şi ce nu este ideal. 

Tălmaciul nu dispune, de asemenea, de vreo ştiinţă aparte. Aceasta ar fi chiar 
regina detronată şi care ar încerca să revină, pe furiş, la domnie. 

Metafora de mai sus nu face decât să descrie până la un punct un spaţiu care 
este propriu filosofiei. Ca să-l identificăm pe deplin nu trebuie decât să eliminăm o 
iluzie. Traducerea pare o activitate în care avem de a face exclusiv cu limbajul. Nu 
este aşa. Traducătoarea sau traducătorul identifică o situaţie în care se spune ceva 
în limba-sursă. Traducerea constă în descoperirea a ceea ce ar spune în aceeaşi 
situaţie cineva care foloseşte limba-fintá. Traducerea nu este o operație pur 
lingvistică. 

În cazul /obby-urilor care se prezintă în faţa tribunalului experienţei, situaţiile 
privesc concepte. Sunt situaţii pe care le putem identifica într-un plan pe care-l 
putem denumi „intelectual”. Cu alte cuvinte, filosofia este tălmăcire, în cursul 
căreia — ca un efect colateral — apare surprinderea de situaţii care nu tin de limbă 
ca atare. 

În rezumat, dat fiind faptul că tălmăcirea aceasta din tribunalul experienţei 
este una ce nu se poate baza pe o ştiinţă sau pe reperele unei limbi ideale, filosoful 
poate fi privit ca un meşter-tălmaci al conceptelor. Filosofia tradițională, în care 
exista un sistem după care se putea îndrepta de către meşter orice concept, este 
depăşită. Filosofia este precum o tinichigerie intelectuală; ea îndreaptă caroseria 
conceptelor sau o schimbă în aşa fel încât maşinăria conceptuală să poată circula în 
plan intelectual. 

Dacă privim aşa lucrurile, vedem că ar fi multe de făcut în filosofia 
lingvisticii. În primul rând, nu are sens ca filosofia să ia partea unui lobby sau 
a altuia. 

În filosofia lingvisticii este loc şi pentru examinarea metodologiei lingvisticii 
comparativ-istorice, a metodei structurale sau a altor metodologii din lingvistică. 
Este cât se poate de interesant să fie identificate presupozitiile diverselor şcoli 
aflate în acerbă competiţie. Este evident important să se vadă pe baza căror date ar 
putea fi selectate ipotezele formulate de către lingvisti. 

La urmă, dar nu în cele din urmă, o sarcină importantă pentru filosofia 
lingvisticii este investigarea cauzelor care duc la disputele pe termen lung dintre 
şcolile din lingvistică. În vreme ce în ştiinţele naturii ne aşteptăm ca disputele 

acestea să existe, dar numai in perioade de criză, relativ scurte, în lingvistică 
confruntările se prelungesc. r3 

Filosofia, în sensul creionat mai sus, nu este bună doar în tribunalul 
experienței, unde părțile s-ar putea să se incápátáneze în apeluri fără de sfârşit la 
serviciile acestei curți. Ea este de folos şi. în acțiunile de cooperare. Cooperarea 
poate fi cea dintre discipline diferite, care vor să rezolve în comun un set de 
probleme. Filosofia poate fi de folos si în chestiunile practice. 

CON CEPTUL DE RATIONALITATE SOCIALĂ 
SI IMPLICATIILE LUI METODOLOGICE 


GABRIEL NAGÁT 


Discuţiile despre presupusul specific al conceptualizării în ştiinţele sociale 
sau socio-umane sunt urmarea firească a conturării demersului metodologic de tip 
hermeneutic, la sfârşitul secolului al XIX-lea, îndeosebi prin contribuţiile 
gânditorului german Wilhelm Dilthey. Ştiinţele spiritului, spune Dilthey, sunt 
similare ştiinţelor naturii în sensul că obiectul ambelor „este creat pe baza legilor 
stărilor de lucruri însele”, dar se deosebesc de acestea sub aspectul „tendinței prin 
care este constituit obiectul lor”: în ştiinţele naturii obiectul fizic se naşte prin 
cunoaştere, pe când în ştiinţele spiritului avem de-a face cu un proces prin care „ia 
ființă un obiect spiritual” (Dilthey, p. 28). Observaţii de genul acesta pun, practic, 
bazele unei tradiţii metodologice al cărei ideal este construirea unei ştiinţe sociale 
interpretative sau hermeneutice, tradiție centrată pe ideea că lumea socială trebuie 
să fie explicată „din interior”, ca lume a semnificațiilor umane, a ra[ionalitáfii, şi 
nu dintr-o exterioritate indiferentă la specificul domeniului de fapte şi entități spre 
care sunt chemaţi să se aplece toți cei care au ca scop studierea universului socio- 
uman.! Asa cum voi încerca să arăt in cele ce urmează, aceste considerafii par a 
căpăta si o sustinere independentă în măsura în care par să se afle într-o relaţie 
destul de apropiată cu ideea specificităţii cunoaşterii în funcţie de domeniul 
exercitării sale, idee ce s-a conturat în psihologia ultimelor decenii. 

Relevanţa unor asemenea discuţii privind specificul ştiinţelor sociale nu poate 
fi, însă, examinată decât în contextul mai larg al disputelor pe marginea tipului de 
raționalitate ştiinţifică pe care l-ar pune în practică aceste discipline. Suspiciunile în 
legătură cu statutul de stiintificitate al disciplinelor sociale sunt alimentate, printre 
altele, şi de impresia că demersurile lor explicative ar sta sub semnul arbitrarului, al 
inspiraţiei de moment ce părea să fie atât de bine surprinsă prin celebra expresie 
anything goes pe care o invoca Paul Feyerabend atunci când se referea, ce-i drept, 
nu numai la demersurile metodologice ale ştiinţelor socio-umane, ci la ale tuturor 
disciplinelor ştiinţifice mai mult sau mai puţin consacrate, indiferent de aria lor 
referentialá. Aşa cum bine se ştie, impresia de care vorbesc pare să fie generată, în 


! Termenul „semnificaţie” folosit în teoria şi metateoria socială este atât de polisemantic încât 
unii autori consideră utilă înlocuirea lui cu termenul „raţionalitate”: „Există prea multe înțelesuri ale 
semnificației care ar putea fi relevante [...]. O noțiune mai profitabilă cu care putem lucra este, cred, 
aceea de raționalitate. Este mai uşor de analizat şi ne serveşte mai bine pentru a desluşi miezul 
disputei dintre explicaţie şi înţelegere” (Hollis 2001, p. 142). 


primul ránd, de faptul cá disciplinele sociale folosesc mai multe scheme sau 
structuri explicative: cauzalá, functionalá si intentionalà. In legáturá cu prezenta 
acestui pluralism explicativ în disciplinele socio-umane, se poate formula o ipoteză 
destul de plauzibilă, şi anume aceea că el reprezintă efectul mai degrabă 
neintentionat al unor maniere diferite de raportare la ceea ce se numeşte supoziţia 
raționalității actorilor sociali şi a acțiunilor acestora. Modalitatea de raportare la 
această supoziţie, respectiv acceptarea sau, după caz, respingerea ideii că în toate 
contextele sociale oamenii se străduiesc să acționeze raţional ar determina, de 
altfel, şi atitudinile cercetătorilor sociali vizavi de controversa clasică monism- 
dualism metodologic, dar, într-o mare măsură, şi poziţia lor în legătură cu 
acceptarea în ştiinţele sociale a unor factori explicativi de natură subiectivă 
(intenţii, motive, dorinţe, opinii etc.) mai mult sau mai puţin identificabili. Voi 
examina aici câteva dintre observaţiile legate de statutul ştiinţelor sociale prin 
comparație cu statutul ştiinţelor naturii, încercând să identific rolul pe care îl deţine 
conceplul de raționalitate în structurarea discuţiilor despre specificul acestor 
discipline. Luând apoi în considerare modul de abordare a temei categoriilor în 
psihologia actuală şi anumite observaţii cu privire la specificitatea cunoaşterii în 
funcție de domeniul exerciţiului său, voi schiţa un cadru conceptual şi ideatic 
minimal, pe fundalul căruia să poată fi mai uşor evidențiate tipurile de probleme pe 
care le ridică tema rationalitáfii în cercetarea feluritelor aspecte ale lumii socio- 
umane si în filosofia ştiinţelor sociale. În fine, voi aminti şi câteva dintre 
controversele prilejuite de poziţionările diferite în raport cu prezumția de 
raționalitate, controverse ce mi se par a reliefa oarecum de la sine faptul că, în 
ciuda tuturor eforturilor de clarificare, termenul ,rationalitate" este. neclar si are 
implicaţii metodologice mai degrabă incerte, care îl plasează încă foarte departe de 
soliditatea unui concept ştiinţific matur. 
CES, d 
* * k 

Maniera tradițională de caracterizare a progresului științelor naturii constă în 
interpretarea acestuia ca înlocuire — prin rejectare totală sau, după caz, prin 
completare — a unei teorii şi a explicatiei aferente acesteia cu o nouă teorie sau 
explicație, superioară din acele puncte de vedere considerate relevante pentru 
problema supusă investigației. Acest înțeles al progresului implică două aspecte 
importante: pe de-o parte, două explicații diferite date unui acelaşi eveniment nu 
pot coexista decât până la colectarea dovezilor irefutabile în favoarea uneia dintre 
teoriile concurente; pe de altă parte, explicațiile temporar concurente fac apel la 
aceeaşi relație explicativă stabilită între evenimentul de explicat si cel(e) prin care 


GU BMC "ef mem «n nito MI MN 

? Tema pluralismului explicativ nu este însă prezentă doar în reflecția filosofică aupra ştiinţelor 
sociale, în ultimele decenii ea manifestându-se constant în literatura filosofică dedicată elaborării unei 
teorii generale a explicaţiei ştiinţifice, literatură subsumată mai degrabă clarificărilor logico- 
metodologice reclamate de ştiinţele naturii. De altfel, în lucrări mai recente se vorbeşte despre mai 
multe forme de manifestare a pluralismului explicativ: explicaţia faptelor singulare şi explicaţia 
legilor, explicaţia cauzală şi explicaţia unificatoare sau. explicaţii contrastive şi explicaţii prin 
subsumare la legi (Weber et al., 2005). În ce priveste disciplinele sociale, probabil cá cele mai 
remarcabile tentative de clarificare a problemei schemelor explicative diferite îi aparțin lui Jon Elster. 

se explicá — in covárgitoarea majoritate a cazurilor, o relatie cu un caracter 
indubitabil cauzal şi normativ. Chiar dacă în cercetarea socială teoriile si 
explicaţiile de acelaşi tip nu sunt abandonate la fel de firesc precum se întâmplă, 
spre exemplu, cu teoriile fizicii (cel puţin în epoca modernă, post-newtoniană), 
această împrejurare este relativ nesemnificativă, sub aspectul specificului 
explicativ pe care l-ar reclama şi exhiba cercetarea socială. Lucrul cu adevărat 
important - cunoscut şi asumat ca atare — este însă acela că practica unor discipline 
precum sociologia, antropologia sau politologia consemnează, pe lângă tipul de 
situaţie întâlnit în ştiinţelor teoretice ale naturii, şi coexistenfa unor abordări 
explicative principial diferite — bazate, adică, pe invocarea unor relaţii explicative 
de genuri diferite. 

Disciplinele sociale folosesc atât explicaţii comune cu cele din ştiinţele 
naturii, cât şi scheme explicative ale căror similitudini cu procedurile ştiinţifice 
uzuale sunt mai greu de găsit. Impresia că în acest domeniu „merge orice” este 
produsă, desigur,. mai ales de prezenţa analizelor în termeni subiectivi, care nu 
corespund standardelor „naturalismului” şi contrazic, astfel, teza unităţii logico- 
metodologice a ştiinţelor empirice, chiar şi atunci când „unitatea” este apreciată 
într-o manieră mult mai relaxată decât cea invocată de promotorii pozitivismului. 
Consecința imediată a acestei situaţii de fapt este suspiciunea că disciplinele 
sociale ar avea un statut de stiintificitate mai degrabă precar. Pe de altă parte, 
adepţii tezei autonomiei metodologice a acestor discipline consideră că orice 
explicaţie care ar încerca să mimeze demersul practicat în ştiinţele naturii s-ar 
dovedi inadecvată cerinţelor specifice ale cercetării sociale. Avându-se în vedere 
cele două poziţii, atunci când se pune întrebarea În ce sens diferă explicațiile 
ştiinţelor sociale de cele ale ştiinţelor naturii?, sunt oferite, de fapt, două 
răspunsuri contrare. În timp ce „naturaliştii” afirmă că diferenţele respective s-ar 
datora unor simple chestiuni de fapt şi, pe cale de consecință, situația aceasta 
disconfortantă ar dispărea de la sine în momentul când ar fi create condiţiile care să 
favorizeze urmărirea mai îndeaproape a standardelor metodologice consacrate prin 
evoluţia disciplinelor teoretice ale naturii, „umaniştii” opinează că ele exprimă o 
situaţie de drept, principială, şi că într-un fel sau altul diferențele aduse în discuţie 
ar trebui să fie mai degrabă accentuate, eliminându-se complet orice urmă de 
mimetism naturalist gratuit. 

Opțiunile metodologice amintite — si în ultimă instanţă, opțiunea pentru una 
sau alta dintre schemele explicative coexistente — pot fi însă privite şi ca o 
reflectare a poziţiilor diferite vizavi de supoziţia rationalitátii. După cum observa 
unul dintre cei mai avizaţi cercetători ai problematicii raționalităţii, Herbert Simon, 
„Supoziţiile de raționalitate sunt, practic, componente esenţiale ale tuturor teoriilor 
sociologice, psihologice, politice şi antropologice cu care sunt familiarizat” (Simon 
1988, p. 59). Situaţia pe care o am în vedere este însă şi mai bine surprinsă în 
remarca lui Cătălin Zamfir referitoare la geneza sociologiei: „Sociologia [...] s-a 
putut constitui doar prin abandonarea modelului clasic al rationalitátii. Ea nu a pus 
însă în locul acestuia un alt model de raționalitate, ci a schimbat pur şi simplu 
unghiul de abordare. Cercetătorul şi-a propus să înregistreze cât mai exact faptele 

sociale, să le descrie amănunţit şi să încerce să le explice “prin alte fapte sociale”. 
[...] Comportamentul uman apare a fi determinat de o mulțime de factori obiectivi, 
iar nu de procesele raționale care au loc în capul actorului acestuia. Din acest motiv 
sociologia a fost şi este încă, în bună măsură, o ştiinţă a realităţii sociale din care 
lipseşte omul în calitate de ființă conştientă care gândeşte şi ia decizii, (Zamfir 
1990, p. 9-10). 

Desigur, aceastá remarcá trebuie privitá cu rezervele cuvenite, pentru cá nu 
toate orientările şi programele de cercetare sociologică (si cu atât mai puţin ştiinţa 
socială în toate ramurile şi componentele ei) au recurs la o asemenea manevră de 
eschivare în fata problemei rationalit&tii. Observatia de principiu rămâne, însă, 
valabilă, iar în sprijinul ei ar mai putea fi amintită, spre exemplu, şi opinia 
celebrului sociolog Raymond Boudon că cele două mari familii de paradigme — 
interacfioniste şi deterministe — care configurează câmpul cercetării sociologice în 
ansamblul său se diferențiază tocmai prin felul cum privesc acţiunile şi, implicit, 
prin poziţia lor faţă de problema rationalitátii. Dar dacă „limbajul cauzalitátii face 
complet abstracție de om ca autor al faptelor sociale" (Zamfir 1987, p. 99), 
urmează cá aspecte esențiale pentru definirea socialului riscă să rămână 
neexplorate şi, în consecinţă, neexplicate sau considerate ca inexplicabile. De aici 
şi celebrul îndemn de „readucere a omului” în centrul cercetării sociale (Homans 
1973). Se poate aprecia că avantajul major al unui program de cercetare care să țină 
seama de rolul individului uman şi să se întemeieze pe supoziţia de raționalitate a 
acțiunilor acestuia ar consta tocmai în diminuarea treptată a domeniului faptelor 
sociale care nu pot fi explicate dintr-o altă perspectivă (Coleman 1990, p. 18). 

Modul de raportare la prezumția de raționalitate, ca şi rolul său în geneza 
feluritelor ştiinţe sociale diferă de la o disciplină la alta, de la o orientare 
metodologică la alta şi, uneori, de la un autor la altul, chiar în condiţiile în care ei 
se situează, altminteri, pe poziţii teoretico-metodologice cvasi-similare. Exemplul 
tipic de disciplină socială în care această prezumție a fost considerată din capul 
locului ca fiind de la sine înţeleasă este ştiinţa economică. Abia ultimele decenii au 
fost marcate de o repunere în discuţie a acestei supozifii — sau, mai degrabă, a 
conceptului sáu de raționalitate, modelul rationalitátii instrumentale — cu care 
operează în mod obişnuit teoreticienii economiei. Discuţiile pe tema conceptului 
sau conceptelor de raționalitate invocat/e în disciplinele sociale ar implica, aşadar, 
abordarea a două dimensiuni distincte: 

— explicitarea conceptului de raționalitate cu care se operează într-o disciplină . 
anume sau într-un context anume, iar în această ordine de idei reflectia filosofică 
pare a fi chemată să clarifice ceea ce am putea numi „pluralismul rationalitátii"; 

IP, amissi. a. cl an amet dap (aa 

3 Prin „model clasic al raţionalității” autorul desemnează modelul bazat pe presupoziţia 
certitudinii, care se dovedeşte adecvat doar pentru „descrierea comportamentului uman în condiţii de 
completitudine a cunoştinţelor” (Zamfir 1990, p. 9). Această situație ar putea fi remediatà prin 
„formularea unui model al raționalităţii (mai precis, al deciziei) în condiţii de incertitudine variabilă”, 


care să permită înțelegerea unor „caracteristici ale fenomenelor sociale care s-au dovedit extrem de 
rezistente [...] la explicaţie” (p. 11). 

— acceptarea sau, după caz, respingerea prezumtiei de raționalitate, cu tot 
cortegiul de consecințe logico-metodologice şi teoretice derivate din asta; în acest 
sens ar trebui examinat felul cum a operat prezumția de raționalitate în geneza si 
dezvoltarea diverselor discipline sociale, de la ştiinţa economică la antropologie si 
de la sociologie la ştiinţa politică actuală. 

În virtutea acesteor observaţii se poate avansa ipoteza că modul de raportare 
la prezumția de raționalitate exercită o influenţă decisivă asupra opțiunii pentru una 
sau alta dintre schemele explicative concurente, atât de des prezente în ştiinţele 
sociale.” Astfel, s-ar putea afirma că adoptarea schemei explicative cauzale de tip 
nomologic este, practic, asociată exclusiv cu respingerea acestei supozitii, 
adoptarea schemei funcţionale poate fi privită ca o strategie de ignorare a ei, iar 
opțiunea pentru schema intenţională ar putea fi echivalată cu atitudinea de 
acceptare necondiționată a supozitiei rationalitátii. Alături — şi, într-un anume sens, 
înainte — de celelalte decizii metodologice pe care este obligat să le ia, teoreticianul 
social este, aşadar, pus în fata opțiunii de a accepta supoziţia de raționalitate, ca pe 
o constrângere impusă de obiectul cercetării, sau de a respinge ideea unei asemenea 
constrângeri. 

De pe poziţia unui „monism anomalist” ce viza să reconcilieze cauzalitatea 
cu relația motiv-actiune, Donald Davidson (1980, p. 265) aprecia că adevărata 
problemă pe care trebuie s-o înfrunte atât cercetătorul, cât şi filosoful ştiinţelor 
sociale priveşte gradul până la care un demers explicativ ce se îndepărtează de un 
anume model consacrat ar mai putea conta, totuşi, ca explicaţie ştiinţifică. Forţând 
o poziţionare abstractă, pur filosofică, ne-am putea atunci întreba dacă o explicaţie 
funcţională si mai ales una intentionalá, ambele foarte des utilizate în disciplinele 
sociale, mai pot fi privite ca explicaţii ştiinţifice veritabile, din moment ce ele nu 
mai au aproape nimic în comun cu modelul inferential-nomologic impus prin 
reflectia filosofică aupra unor rezultate obținute în ştiinţele teoretice ale naturii. 
Altfel spus, cât de caritabili ar trebui să fim pentru a considera că aceste demersuri 
cu intenţii explicative sunt unele veritabil ştiinţifice, aşa cum se pretind? 

Sensul unei asemenea întrebări poate fi sesizat imediat ce este examinată, 
bunăoară, cerința ca explicaţiile oferite de cercetătorul social să fie inteligibile si 
pentru subiecţii studiului său. Ideea formulării explicației într-o manieră care să fie 
inteligibilă şi pentru actorii sociali reprezintă o temă mult discutată în ştiinţe 
precum sociologia sau antropologia. În spiritul tradiţiei hermeneutice se afirmă, de 
obicei, că „obiectele mentale construite de cercetătorul din ştiinţele sociale pentru a 
surprinde această realitate trebuie fundamentate pe obiectele mentale construite de 
gândirea simțului comun al oamenilor care-şi trăiesc vieţile cotidiene în lumea lor 
socială” (Schutz 1954, p. 270).5 Pentru a-şi realiza menirea explicativă, ştiinţele 


^ Am examinat această ipoteză în teza de doctorat cu titlul Rafionalitate şi explicaţie in ştiinţele 
sociale (Universitatea Bucureşti, 1999, conducător ştiinţific prof. dr. Mircea Flonta), lucrare din care 
am preluat mare parte din materialul ilustrativ şi din argumentaţia la care apelez în studiul de faţă. 

5 Constructele ştiinţelor sociale ar fi, aşadar, constructe de al doilea grad, „constructe ale 


constructelor realizate de actorii scenei sociale, al căror comportament trebuie să-l observe şi să-l 
explice omul de ştiinţă, în concordanţă cu regulile procedurale ale ştiinţei sale” (Schutz 1954, p. 267). 

sociale ar fi, de aceea, datoare să accepte un postulat al interpretării subiective, 
conform căruia explicaţiile ştiinţifice ale lumii sociale trebuie să ţină seama de 
semnificaţia subiectivă pe care o are fiecare acțiune pentru agentul sau agenţii ei. 
Scopul acestor ştiinţe ar fi, deci, acela de a oferi nu atât explicaţii nomologice, cât 
„înțelegere”. Chiar dacă „înţelegerea” este, cu siguranţă, şi un scop al ştiinţelor 
naturii, în timp ce acestea operează cu o singură „hermeneutică”, în ştiinţele sociale 
am avea de-a face cu o dublă hermeneutică, cu un dublu proces de traducere şi 
interpretare: mai întâi conceptele şi semnificaţiile folosite de actorii sociali trebuie 
„traduse” în descrieri inteligibile, urmând apoi să fie transpuse în teorii sociale 
propriu-zise. Anthony Giddens remarca, la rândul său, faptul că „ştiinţele sociale 
operează în cadrul unei duble hermeneutici, care implică legături în dublu sens cu 
acțiunile celor pe care îi studiază. Pentru a genera descrieri corecte ale proceselor 
sociale, sociologii observatori depind de conceptele profane, iar agenţii îşi 
însuşesc, de regulă, în comportamentul lor, teoriile şi conceptele stinfei sociale, 
schimbîndu-i astfel, în mod potential, caracterul” (Giddens 1984, p. 188). Voi 
încerca să degajez, mai jos, semnificaţiile unor asemenea poziții, dar trebuie 
subliniat încă de pe acum că ele scot în evidenţă un anume tip de constrângeri 
interne ce se presupune că s-ar exercita asupra demersurilor explicative din 
anumite discipline sociale şi sugerează, într-un fel, gradul de „caritabilitate” pe 
care ar fi chemată să-l manifeste orice abordare generală a explicaţiei care ar dori 
să dea seamă de specificul acestor demersuri. 

Inainte de a trece la examinarea felului cum se conturează problema 
rationalitátii în disciplinele sociale, încerc să conturez câteva dintre coordonatele 
pe care se derulează discuţia despre problematica psiho-cognitivă a categorizării şi 
conceptualizării.€ 


* 
* * 


Unul dintre rezultatele oarecum surprinzátoare spre care au condus evoluţiile 
din psihologia dezvoltării şi ştiinţele cognitiei, în ultimele decenii, este conturarea 
tot mai clară a ideii că vechea problemă metafizică a categoriilor poate fi abordată 
cu şanse de succes şi dintr-o perspectivă strict ştiinţifică. După cum au dovedit 
anumite studii care trimit direct la ideile celui dintâi teoretician al categoriilor, 
Aristotel, această temă ridică probleme de natură psihologică ce par imposibil de 
soluționat dacă nu lasă loc şi unor consideraţii de natură filosofică.” Aşa cum 
constată însă lan Hacking, ceea ce desemnează, totuşi, psihologii atunci când 
folosesc cuvântul categorie" nu este neapărat acelaşi lucru cu ceea ce aveau în 
vedere filosofi precum Aristotel sau Kant. Ştiinţele cognitiei folosesec acest cuvânt 
„într-un mod mult mai generos” decât o fac filosofii, care prin „categorii” au în 
vedere „clase ultime” sau „cele mai înalte genuri de entități existente în lume”. În 


——— —— 5. fi i 
* În schifarea acestui cadru conceptual mă ghidez după excelentul studiu sintetic eleborat de 
lan Hacking (2001). i i 
7 Parafrazánd o celebră sentință a lui Kant, Ian Hacking consideră că cercetările psihologice 
recente ne învaţă că „psihologia fără metafizică este oarbă, însă metafizica fără psihologie este goală” 
(Hacking 2001, p. 511). 

domeniul psiho-cognitiv cuvântul „categorie” a ajuns, deci, să însemne „orice clasă 
care a fost distinsă de nişte oameni pentru vreun scop şi căreia i se atribuie un 
nume comun” (Hacking 2001, p. 477). 

Conform clarificárilor şi concluziilor pe care le avansează psihologul 
Douglas Medin, unul dintre autorii de referință pentru problematica ştiinţifică 
actuală a categorizării şi conceptualizării, „conceptele şi categoriile servesc ca 
blocuri de construcție pentru cunoaşterea şi comportamentul uman”: un concept 
este „o idee care include tot ce este în mod caracteristic asociat cu ea", pe când o 
categorie poate fi definită ca „o partitionare sau clasă căreia i s-ar putea aplica o 
anume aserțiune sau un set de asertiuni" (Medin 1998, p. 94). Ce rost are, însă, 
categorizarea în cunoaştere si în activitatea practică? „Categorizarea implică 
tratarea a două sau mai multe entități distincte ca şi cum ar fi cumva echivalente, cu 
scopul de-a accesa cunoştinţe şi de-a face predicții” (p. 91). Medin avertizează cu 
privire la tentatia pripită de-a considera categoriile ca existente realmente în lume 
şi de a privi conceptele drept reprezentările mentale corespondente ale celor dintâi: 
pe de-o parte, nu orice concept are un corespndent în lumea reală, iar pe de altă 
parte, „oamenii pot mai degrabă să impună o structură asupra lumii, decât să 
descopere una" (p. 94). El ajunge să constate că întrebările despre natura 
categoriilor - şi în primul rând întrebarea privind motivul pentru care avem 
categoriile pe care le avem, şi nu altele — implică nu numai investigaţii ştiinţifice, 
psihologice, ci şi consideraţii metafizice. Chiar dacă lumea ar putea fi partiționată 
în nenumărate feluri, este clar că oamenii nu consideră semnificativă decât o 
submulțime relativ minusculă a clasificărilor posibile. Aşadar răspunsul la 
întrebarea privind categorizarea depinde, în parte, de „natura lumii”, dar cu 
siguranță depinde, de asemenea, parţial şi de „natura şi scopurile organismului”, 
respectiv de predispozitiile omului care face categorizarea (p. 94). 

În aceeaşi oridine de idei trebuie amintit şi faptul că studii psihologice 
recente au arătat că organizarea conceptelor este întemeiată pe cunoştinţe şi este 
orientată de teoriile noastre despre lume, adică relația dintre concept şi instanțele 
sale este analoagă relaţiei dintre teorie şi datele de observaţie: clasificarea nu 
presupune pur şi simplu o potrivire a proprietăţilor cuprinse în concept cu 
proprietățile instanţei sale, ci mai degrabă faptul că „instanța trebuie să aibă “relaţia 
explicativă potrivită” cu teoria care organizează conceptul” (Medin 1998, p. 107). 
Relansarea interesului pentru investigația filosofică a temei categoriilor este legată 
în primul rând de faptul că în psihologia cognitivă se vorbeşte tot mai mult despre 
tipuri de cunoaştere specifice anumitor domenii, prin aceasta intelegándu-se uneori 
„cunoaştere specifică înnăscută despre persoane, obiecte, spațiu, relații cauză-efect, 
număr, limbaj şi aşa mai departe”, enumerare care aminteşte izbitor de categoriile 
prezente in lista lui Aristotel. De altfel, potrivit lui Ian Hacking, categoriile 
menţionate în legătură cu domeniile cognitive la care fac trimitere psihologii zilelor 
noastre sunt mai degrabă aristotelice decât kantiene (p. 487). „Domeniul” la care se 


8 M. Karmiloff-Smith, Beyond Modularity: Innate Constraints and Developmental C hange, în 
S. Carey & R. Gelman (eds.), The Epigenesis of Mind: Essays on Biology and Cognition, Hillsdale, 
NJ, L. Erlbaum, p. 174 — apud Hacking (2001, p. 489). 

referă aceştia trebuie conceput ca „o sferă de gândire sau de operare; clasa 
situațiilor în care este aplicabil un anumit gen de cunoaştere sau de abilitate” 
(p. 491). Exemple de asemenea domenii sunt „abilităţile de a te gândi la, sau de a 
interacfiona cu, sau a te relationa cu, sau a calcula cu, sau pur şi simplu a folosi, 
persoane, obiecte, ... limbaj, ... numere”, iar aceste abilități, adică ,stiinta-cum, ca 
şi ştiința-că sunt specifice domeniilor lor". Prin „domeniu” se face însă trimitere şi 
la un „corp de cunoştinţe” despre un domeniu definit ca mai înainte, cunoaşterea 
implicată aici fiind însă una de tip practic, stiinta-cum, şi nu una de factură 
teoretică, ştiinţa-că (p.: 492). Pentru problema pe care mi-am propus s-o abordez 
aici, aceea a presupusului specific metodologic al ştiinţelor sociale, ar mai fi de 
adăugat că, potrivit cercetărilor psihologice, domeniile funcționează ca „ghiduri 
pentru partitionarea lumii”, în sensul cá permit identificarea fenomenelor ce aparțin 
aceluiaşi gen, chiar când ele cad sub concepte diferite, şi pe de altă parte joacă rolul 
unor „cadre explicative”, adică permit relationarea genurilor recunoscute cu 
anumite clase de proprietăţi (p. 492). ; "fă 
* * D 

Aşa cum am menţionat, una dintre temele cele mai prezente in discursul 
filosofic asupra disciplinelor sociale este tema rationalitátii, iar în cadrul acesteia 
un loc central îl ocupă discuţia asupra supoziţiei sau prezumtiei de raționalitate - 
principiul că omul este o ființă raţională şi, în consecință, orice tentativă de 
interpretare şi/sau explicare a unei acţiuni individuale sau sociale ar trebui să 
pornească în mod necesar de la recunoaşterea acestui fapt. Atunci când vrem să 
dăm seama de acțiunile semenilor noştri sau când pur şi simplu intrăm în relaţie cu 
ei, inițiem un proces de înțelegere interpersonală, adică încercăm să identificăm 
intențiile sau scopurile lor la momentul respectiv. Această înţelegere presupune 
deci apelul la atitudini propozitionale, adică invocarea unor stări psihologice al 
căror conținut poate fi specificat în propoziţii referitoare la opinii, intenţii, dorinţe 
etc., iar atribuirea unei atitudini propozitionale implică ideea că actorul posedă 
conceptul la care trimite aceasta. Întrucât operează cu atitudini propozitionale, 
subiectul înţelegerii interpersonale diferă fundamental de subiectele abordate de 
ştiinţe precum fizica, chimia sau biologia. Cei ce susțin teza autonomiei 
metodologice a ştiinţelor sociale afirmă însă ceva mai mult decât atât: ei apreciază 
că înțelegerea interpersonală se deosebeşte nu numai prin subiectul pe care îl 
vizează, ci manifestă ea însăşi o diferență de gen faţă de înţelegerea din ştiinţele 
naturii, adică reprezintă „un gen de înţelegere care diferă de înţelegerea teoretică 
din ştiinţă într-o manieră remarcabilă” (Millar, p. 3). Adepții autonomismului 
consideră că această diferență de gen între cele două forme de înțelegere poate fi 
pusă pe seama unei legături indisolubile ce ar exista între atitudinea propozițională 
şi raționalitate (p. 4). 

Prezumția de raționalitate este de multe ori privită, aşadar, ca fiind elementul 
esențial ce ar face diferenţa între studiul omului prin metoda explicatiei 
intentionale, un demers metodologic asupra căruia disciplinele sociale deţin o 
exclusivitate necontestată, şi studiul naturii prin metoda explicatiei cauzale, metodă 
elaborată în cadrul ştiinţelor naturii şi, potrivit multor autori, parţial sau total 
inadecvată scopurilor urmărite de cercetătorii fenomenelor sociale (Follesdal 1982, 

p. 307). În acest sens se afirmă că raționalitatea poate, sau chiar trebuie să fie 
acceptată ca o stare naturală de la care se impune să pornească orice teorie socială, 
dar care întotdeauna este lăsată neexplicată, pentru cá ea nu poate primi o 
justificare în cadrul vreunei teorii. A privi lucrurile în acest fel înseamnă, atunci, a 
considera prezumția de raționalitate ca un principiu logico-metodologic, fără nicio 
“legătură cu eventuala lui infirmare empirică imediată. Principiul rationalitátii este, 
într-adevăr, considerat (desigur, numai de cei care-i recunosc utilitatea) ca o 
condiţie indispensabilă de inteligibilitate a faptelor sociale. Valoarea lui euristică 
este cu atât mai mare cu cât poate fi aplicat şi pentru explicarea acelui tip de acţiuni 
denumite în mod mai mult sau mai puţin confuz „iraționale? sau nereuşite. Aşa 
cum voi arăta mai departe, el are însă un statut epistemologic destul de incert, care 
ridică semne de întrebare cu privire la însăşi valoarea lui metodologică. Se afirmă, 
totuşi, că prezumția de raționalitate pare atât de stranie tocmai pentru că este greu 
de acceptat ideea că ea nu-şi poate găsi un corespondent în ştiinţele naturii şi nu 
poate îndeplini niciun rol în cadrul acestora (Lagueux 1993b, pp. 29-31). . 

Atitudinile față de supoziţia rationalitátii faptelor sau acțiunilor sociale diferă 
de la un autor la altul şi corespund, în ultimă instanță, atât viziunii faţă de obiectul 
cercetării, cát şi conceptului de știință socială considerat acceptabil. Pe de altă 
parte, trebuie remarcat că statutul pe care îl are (sau la care aspiră) principiul 
rationalitátii în diversele discipline sociale s-a conturat, în mare măsură, chiar din 
momentul genezei acestora. Astfel, în timp ce ştiinţa economică s-a constituit 
acceptând ideea rationalitátii ca pe un fel de dat natural, neproblematic,” geneza 
sociologiei ca ştiinţă pozitivă pare să fie legată, în schimb, tocmai de refuzul 
oricărei supozitii cu privire la raționalitatea sau iraţionalitatea indivizilor si, în 
consecinţă, de respingerea opiniei că supoziţia de raționalitate ar putea juca vreun 
rol semnificativ în analiza obiectivă a faptelor sociale". 

Supozitia de raționalitate este asociată în mod natural cu individualismul 
metodologic. Cum altfel s-ar putea atribui raționalitate unor entități sociale 
abstracte precum acţiune socială, viață socială, structură socială, reprezentări 
simbolice colective, stat şi aşa mai departe? Dacă oamenii pot să acţioneze rațional 
„sau pot avea opinii în mod raţional — adoptând, adică, o atitudine raţională faţă de 
ele”, „non-indivizii nu pot nici să acţioneze, nici să creadă ceva” (Jarvie & Agassi 
1987a, p. 373). Această opinie este, desigur, acceptabilă — eventual, cu percepții 


? Mark Blaug, probabil cel mai cunoscut istoric al ştiinţei economice, arată că deşi economiştii 
clasici nu au folosit termenul raționalitate, ideea era subinfeleasá, chiar dacă nu ca maximizare a 
utilității, aşa cum s-a impus conceptul de raționalitate în ştiinţa economică modernă. Postulatul 
(principiul) raţionalităţii devine, în schimb, „premisă minoră în orice argument al economiei 
neoclasice” (Blaug 1992, p. 229). Este cât se poate de evident faptul că principiul raționalităţii 
(maximizarea utilității) şi principiul echilibrului (tendința piețelor spre echilibru) sunt, astăzi, 
presupozitiile de bază ale ştiinţei economice, ele determinînd chiar ceea ce ar trebui să fie considerat 
drept „cercetare economică cu sens” (Dilworth & Pyddoke 1992, p. 356). nme "S" 

Cf. Zamfir (1990, pp. 9-10). Desigur, această opinie despre semnificaţia şi rolul supoziţiei 
de raționalitate nu mai este privită la fel şi astăzi: aşa cum remarca iniţiatorul etnometodologiei, 
Harold Garfinkel, „sociologul nu poate evita o decizie efectivă — fie şi provizorie — cu privire la 
diversele fenomene la care face trimitere termenul “raționalitate” (Garfinkel 1974, p. 53). 

întrucâtva diferite — atât pentru cei care vorbesc despre supoziţia de raționalitate de 
pe poziția dualismului metodologic, cât si pentru unii dintre adepţii perspectivei 
moniste. Mai mult, ea este acceptată chiar şi de unii dintre teoreticienii care 
consideră că scopul ultim al ştiinţelor sociale este explicarea comportamentului 
sistemelor sociale, şi nu a explicarea uneia sau alteia dintre acţiunile individuale. 
Este apoi important de subliniat că supoziţia de raționalitate a fost considerată 
compatibilă atât cu explicaţia intentionalá cát şi cu cea de tip cauzal. Relaţia 
rationalitate-explicatie ar permite, prin urmare, identificarea a trei tipuri de 
angajamente față de supoziţia rationalitátii: (i) acceptarea (explicaţia intentionalà şi 
logica situaţională); (ii) eschiva (explicaţia funcţională); (iii) respingerea (explicaţia 
cauzală holistă). 

Într-un foarte cunoscut articol de la mijlocul anilor *60, Martin Hollis 
îndrăznea să enunfe ceea ce considera a fi condiţiile a priori ale antropologiei 
sociale, autorul afirmând că „putem să identificăm o credinţă rituală numai dacă ea 
este rațională conform standardelor noastre de raționalitate” şi susținând mai ales 
că „o anume supozitie de raționalitate trebuie făcută a priori, dacă e ca 
antropologia să fie posibilă” (Hollis 1996, p. 206). Încă de la începuturile sale 
antropologia socială s-a confruntat cu problema înțelegerii transculturale - în speță, 
cu problema condiţiilor înţelegerii unor culturi radical diferite de cea occidentală. 
Cercetarea de teren a dat la iveală credințe, practici şi instituţii sociale care, cel 
puţin la o primă vedere, păreau iraționale, astfel că antropologul avea de ales între 
adoptarea unei atitudini critice intransigente, interpretând faptele respective ca 
dovezi certe de irationalitate, şi atitudinea binevoitoare, caritabilă, care să favorizeze 
interpretarea lor ca fapte a căror raționalitate devine inteligibilă pe măsură ce sunt 
înţelese caracterisitcile contextului in care se manifestă. Decizia asupra interpretării 
unor asemenea fapte trebuia să aibă în vedere chiar şi posibilitatea existenţei unor 
standarde de raționalitate alternative (şi, eventual, intraductibile) în raport cu cel 
promovat de civilizaţia modernă. Dar o astfel de interpretare nu ar implica, oare, şi 
riscul de a deschide calea unui relativism desăvârşit? 

In formularea dată de N. L. Wilson, a interpreta caritabil limbajul unei 
persoane înseamnă a selecta referintele care să facă adevărate cât mai multe dintre 
enunturile exprimate de ea (Wilson 1959, p. 532). În aplicarea sa la „limbajul? 
acțiunii, principiul caritátii în interpretare este, de fapt, o supozitie de raționalitate 
făcută în legătură cu un comportament oarecare. Abordarea diverselor aspecte ale 
unei culturi în acord cu principiul caritátii ridică însă problema dacă sunt posibile 
mai multe tipuri sau forme de raționalitate, specifice unor contexte social-culturale 
istoric determinate. Potrivit lui Steven Lukes, problema aceasta poate fi solutionatàá 
numai în măsura în care este posibilă identificarea unor criterii generale ale 
rationalitátii. Dacă vom numi criteriu de raționalitate o „regulă care specifică ce 
anume ar putea să conteze ca motiv de a crede ceva (sau de a acţiona cumva)”, am 
putea să considerăm că unele reguli au aplicabilitate universală, pe când altele sunt 
doar contextuale (Lukes 1994, p. 298). Contrar unor autori precum Peter Winch, 
pentru care contextualizarea este suficientă şi principiul caritátii ar trebui să 
ghideze cercetarea în orice condiţii, Lukes afirmă că toate credințele pot şi trebuie 

sá fie evaluate prin ambele tipuri de criterii, pentru cá fiecare indeplineste un rol 
propriu, fiecare este necesar înțelegerii si explicării credințelor si acţiunilor. 

Un argument împotriva principiului caritátii este acela că aplicarea lui 
consecventă ar genera situația neplăcută ca nimic din ceea ce ar face membrii unei 
culturi date să nu mai poată fi interpretat ca eronat sau irațional. Folosirea acestui 
principiu ca normă metodologică de „traducere” a limbajului, credințelor sau 
acțiunilor specifice membrilor unei alte culturi sau organizări sociale ar interzice, 
practic, atribuirea de comportamente şi credinţe iraționale, în pofida oricăror 
evidențe empirice contrare. Conformarea la o asemenea regulă ar avea, aşadar, 
drept consecință faptul că atunci când antropologul ar ajunge la concluzia că 
populația supusă observaţiei face dovada unor credinţe şi comportamente ce par 
prima facie iraționale, el ar trebui să pună această aparenţă exclusiv pe seama unei 
simple erori de interpretare, la originea căreia s-ar afla un „manual de traducere” 
greşit construit. Prin urmare, atunci când un cercetător ar ajunge să facă o atribuire 
de irationalitate, el ar comite de fapt o eroare, care nu s-ar putea remedia decât prin 
revizuirea traducerii astfel încât aparența de iraționalitate să fie eliminată 
(Henderson 1994, p. 323). 

David Henderson consideră cá inadvertenţa dintre realitatea social-culturală 
constatată empiric şi cerința exprimată de principiul caritátii generează ceea ce s-ar 
putea numi problema irafionalitáfii (sau, mai exact spus, a atribuirii irafionalitáfii), 
care constă în convingerea (eronată) cá principiul caritátii nu ar avea limite de 
aplicabilitate. Solutionarea acestei probleme ar consta tocmai în precizarea gradului 
cel mai rezonabil de caritate pe care şi l-ar putea îngădui cercetătorul social. Pentru 
identificarea limitelor de aplicabilitate a principiului caritátii, Henderson propune 
să se facă distincţia între două faze ale procesului de traducere a limbajului unei 
alte culturi. Astfel, o primă fază ar fi reprezentată de exerciţiul unei traduceri 
oarecum rudimentare, de primă instanţă, care să vizeze elaborarea unui „dicționar” 
adecvat celor mai multe contexte uzuale, adică apt să surprindă sensurile 
expresiilor cotidiene folosite în asemenea contexte. În acest prim stadiu aplicarea 
principiului caritátii ar trebui într-adevăr privită ca absolut necesară şi neîngrădită. 
Dar dacă şi în aceste condiţii de maximă toleranță interpretativă apar, totuşi, situaţii 
ce demonstrează fără echivoc existenţa unor inconsistente la nivelul anumitor seturi 
de credințe, se impune căutarea unor posibilități de amendare şi rafinare a 
manualului pe baza căruia s-a făcut interpretarea. Se ajunge astfel la elaborarea 
unui ,dictionar" mai sofisticat decât cel rezultat din prima luare de contact cu 
subiectul cercetat, iar specificul acestui al doilea stadiu al traducerii constă, potrivit 
lui Henderson, în aceea că principiul caritátii trebuie subsumat unui principiu 
metodologic mai fundamental, acela al maximizării explicabilitàfii credințelor şi 
acţiunilor pe care le atribuim subiecţilor investigati (Henderson 1994, P. 325). 

Cerinfa de a se stabili limitele de aplicabilitate a principiului caritátii poate fi 
beneficá, pentru evitarea relativismului pe care il implicá, de exemplu, pozitia unor 
gânditori post-wittgensteinieni, precum Peter Winch. Argumentația lui Henderson 
nu pare totuşi să vizeze atât principiul caritáfii, cát mai ales supoziţia de 
raționalitate, în general, şi teoria deciziei, în particular: traducerea, spune el, nu 
trebuie să ducă neapărat la interpretarea unor subiecti ca fiind rationali, pentru cá 

ştiinţa socială este „ceva mai mult decât teoria deciziei”, şi nu serveşte doar 
scopului de-a conduce la „explicaţii rationalizante" (p. 329). Concluzia lui 
Henderson trădează însă o poziţie de tipul „totul sau nimic” în problema 
raționalităţii, care nu se mai poate sustine dacă raționalitatea este privită ca o 
chestiune de grad. Atunci când ne punem întrebarea cum anume putem să 
înţelegem acțiunile sau practicile sociale care par iraționale, trebuie mai întâi să 
ajungem la un acord asupra criteriilor rationalitátii unei credințe sau opinii.: 
Opiniile pot fi însă privite şi ca o sub-clasá de acţiuni, pentru că numai actul de a 
crede într-o opinie poate fi rațional sau irațional, şi nu obiectul acestei credințe 
(Jarvie & Agassi 1987b, p. 385). De altfel, însăşi folosirea termenilor „acţiune 
rațională” şi „credință rațională” presupune deja acceptarea implicită a două sensuri 
ale raționalității!! — un sens relativ slab, folosit atunci vorbim despre acţiuni, şi un 
sens mai tare, aplicabil opiniilor sau credinţelor.!? 

Pe de altă parte, perspectiva bi-stadială asupra „traducerii” riscă să devină 
expresia unei anume doze de arbitrar în acceptarea supozitiei de raționalitate şi în 
evaluarea rolului său în explicaţiile pe care le propune cercetarea socială. Relaţia 
aceasta este, de altfel, suficient de clară în reformularea principiului caritátii ca 
„principiu al umanităţii”. Roger Grandy este de părere că atunci când o traducere 
„ne face să credem că opiniile şi dorinţele altei persoane sunt relationate într-un fel 
care ni se pare prea bizar pentru a-i găsi vreun sens, atunci traducerea este 
inutilizabilă pentru scopurile noastre”. În asemenea cazuri „se impune să avem 
drept constrângere pragmatică asupra explicaţiei condiţia ca pattern-ul de relaltii 
între opinii, dorinţe şi lume pe care i-l atribuim să fie, pe cât este posibil, cât mai 
similar cu al nostru” (Grandy 1973, p. 443). 

Aşadar, atunci când avem de-a face cu acţiuni pare mai natural să spunem că 
scopul interpretării (al „traducerii”) este acela de-a ne permite să facem cele mai 
bune predicții legate de ele şi să le dám cea mai bună explicaţie (p. 442). Din acest 
motiv, principiul caritátii trebuie reformulat ca un principiu al umanităţii, conform 
căruia interpretul nu trebuie atât să maximizeze acordul cu cel „interpretat” (aşa 
cum prescrie principiul carităţii) indiferent cu ce cost, cát mai ales să minimizeze un 
anume fel de dezacord - în speță, dezacordul care, din prespectiva cercetătorului, 
pare să fie neinteligibil. 

Utilizarea principiului umanităţii implică faptul că, atunci când atribuie 
membrilor unei culturi date anumite credinţe, antropologul dispune deja de nişte 
criterii de inteligibilitate, capabile să-l ghideze în acest proces de atribuire. 


1 Elster apreciază, la rândul său, că ar putea fi identificate mai multe stadii descendente care 
pornesc de la raționalitatea perfectă şi ajung până la irafionalitate: raționalitatea perfectă, 
raționalitatea imperfectă, raționalitatea problematică şi irationalitatea totală (Elster 1984, p. ix). 

'2 Din acest motiv „explicaţia prin principiul rationalitátii nu este niciodată suficientă. Ea 
trebuie suplimentată cu o evaluare şi explicare a gradului de raționalitate implicat în acţiunea ce 
trebuie explicată” (Jarvie & Agassi 1987c, p. 451). În aceste condiţii, o practică socială precum magia 
poate fi considerată rațională în sensul slab al termenului, dar nu şi în cel tare - fapt ce îi asigură 
demarcarea de ştiinţă (Jarvie & Agassi 1987a, p. 363). Pe de altă parte, alegerile unor perspective, ale 
unor cadre sat: ale unor standarde pot fi privite şi ele ca acţiuni, într-un sens încă si mai larg al 
termenului (1987c, p. 451). 

Criteriile pe care le au în vedere alti autori preocupaţi de analiza rationalitàtii, 
Graham Macdonald si Philip Pettit, sunt supoziţia raționalităţii comportamentale şi 
supoziţia rafionalitdfii atitudinale. În opinia acestora, schema conceptuală comună 
proprie oricărui agent social ar consta în setul de concepte prin mijlocirea cărora 
fiecare om îşi explică acțiunile proprii şi pe ale celorlalți. Ea include o anume 
capacitate practică ce se manifestă printr-o serie de abilități de interpretare a 
acţiunilor, dar şi un fel de componentă teoretică, constând în manifestarea anumitor 
opinii vizavi de agenţii cărora le sunt aplicate conceptele respective. Prin urmare, a 
accepta ideea că schema conceptuală comună se instituie ca o formă de manifestare 
a rationalitátiii înseamnă a admite că orice agent normal manifestă un 
comportament raţional, în spatele căruia se află o atitudine raţională (Macdonald & 
Pettit 1981, p. 58-60). 

Afirmarea existenţei unei scheme conceptuale cotidiene, folosită ori de câte 
ori oamenii încearcă să înţeleagă şi să justifice acțiunile semenilor lor, echivalează 
cu recunoaşterea existenței unui cadru explicativ configurat potrivit schemei 
respective. Atunci când îmi propun să explic în mod caritabil acţiunea cuiva 
pornesc de la câteva supozitii implicite: eu sunt o persoană raţională (potrivit 
anumitor standarde, pe care le accept şi pe care le consider acceptabile de oricine) 
şi cel puţin pentru început nu am niciun motiv să cred că persoana a cărei acțiune 
doresc s-o explic nu ar trebui să fie creditată cu acelaşi grad de raționalitate ca şi 
mine. Aşadar, potrivit lui Macdonald & Pettit, atunci când folosim schema noastră 
uzuală de interpretare a acţiunilor facem o supozitie de raționalitate bazată nu doar 
pe unul, ci de fapt pe două concepte de raționalitate: raționalitatea 
comportamentală şi raționalitatea atitudinald. A presupune cá un agent 
manifestă raționalitate comportamentală în ceea ce face înseamnă a presupune că 
acțiunea sa poate fi urmărită până la o „stare mentală rationalizantá" şi a susţine că 
el a manifestat dorinţa şi credinţa că acel comportament ar reprezenta o modalitate 
de-a realiza evenimentul urmărit (p. 58-59). Explicaţia unei acţiuni pornind de la 
aceste două supozitii de raționalitate ar fi, prin urmare, una de tip intentional, în 
sensul că ar fi una care nu se bazează pe legi, dar acest lucru nu o împiedică să aibă 
caracter cauzal (p. 95). Caracterul non-nomotetic al explicaţii intentionale este, 
atunci, dovada că acceptarea prezumtiei de raționalitate nu înseamnă, cel puţin 
pentru autori precum Macdonald & Petiit, ridicarea ei la rangul de lege similară 
enunturilor cu caracter legic prezente în ştiinţele teoretice ale naturii. Statutul său 
epistemologic incert nu pare totuşi de natură să-i ştirbească valoarea, din moment 
ce tocmai în virtutea acestei supozitii se ia decizia folosirii unei scheme explicative 
de tip intentional, dar menţinută în spaţiul cauzalității. 

O abordare interesantă a temei rationalitátii în cercetarea fenomenelor sociale 
întâlnim şi la Karl Popper. În ciuda faptului că se pronunţă în favoarea monismului 
metodologic, Popper este totuşi dispus să admită că poate fi identificată şi „o 


13 Raţionalitatea atitudinalà este concepută ca o precondilie necesară a rationalitàtii 
comportamentale si constá in a manifesta preocupare faţă de adevărul opiniilor ce stau la baza 
acțiunilor (Macdonald & Pettit 1981, p. 60). 


173 


diferență considerabilă între stiintele naturii şi cele sociale", o diferenţă care nu 
poate fi apreciatá doar ca una de grad, ci chiar ca una de natură — anume, 
„posibilitatea de a se adopta în ştiinţele sociale ceea ce s-ar putea numi metoda 
construcției logice sau rationale, ori poate 'metoda zero", ce ar consta în 
„construirea unui model pornind de la supoziţia rafionalitüfii complete /...| a 
tuturor indivizilor implicati, si estimarea devierilor comportamentului efectiv al 
oamenilor de la comportamentul luat ca model, folosindu-l pe acesta din urmă ca 
pe un fel de coordonată zero” (Popper 1991, p. 141 — subl. mea). Comparativ cu 
metoda hermeneutică a înfelegerii subiective, logica situationalá se doreşte o 
metodă a înjelegerii obiective, la care s-ar putea accede prin analizarea situaţiei 
obiective în care s-a aflat agentul unei acţiuni sociale, astfel încât „elementele care 
inițial păreau să fie psihologice (precum dorinţele, motivele, amintirile şi asocierile 
de idei) să fie transformate în elemente ale situaţiei”. Înțelegerea obiectivă pe care 
ar asigura-o această metodă ar consta în „realizarea faptului că acţiunea era în mod 
obiectiv potrivită situaţiei” (1992, p. 79). Logica situationalá este, aşadar, o 
metodă concepută de Popper special pentru evitarea neajunsurilor psihologismului, 
inclusiv a formei în care se manifestă acesta în abordarea hermeneutică a faptelor 
sociale. Din felul cum este gândită construirea modelului situaţiei se constată, 
totuşi, că cele două tipuri de abordări împărtăşeşc o supozitie comună: prezumția 
rationalitátii. | 

Popper afirmă cá în cele mai multe situaţii sociale, dacă nu chiar în toate, 
poate fi identificată prezența unui „element de raționalitate”. Contrar opiniei 
comune că faptele sociale sunt mult mai complexe decât evenimentele naturii, el 


"^ Această descriere aminteşte în mod vădit de metoda weberiană a tipurilor ideale. Ian Jarvie 
recunoaşte şi el acest lucru, dar consideră că „marea descoperire a lui Popper este aceea că scopurile 
şi tipurile ideale nu sunt suficiente pentru explicarea acţiunii, fiind necesară prezența în explicans a 
circumstanțelor materiale s; instituţionale” (Jarvie 1969, p. 113). Pe de altă parte, el este totuşi de 
părere că logica situationalá „trebuie combinată cu o teorie care să permită opiniilor şi scopurilor să 
influenţeze acțiunea”, pentru că opiniile reprezintă „elementul uman de neeliminat": „Nu văd cum am 
putea explica un fapt social sau uman dacă rămânem de neînduplecat în fața ideii că opinia nu 
afectează acţiunea” (p. 151). ! 

: Totuşi, Popper consideră că „principala sarcină a ştiinţelor sociale explicative” ar fi 
„descoperirea şi explicarea dependenfelor mai puţin evidente ce există înăuntrul sferei sociale; 
descoperirea dificultăţilor ce stau în calea acțiunii sociale - studiul /.../ caracterului greoi, rezilient sau 
sfărâmicios al materiei sociale, al rezistenţei pe care o opune încercărilor noastre de a o modifica şi de 
a lucra cu ea”. Cu alte cuvinte, este vorba despre sarcina de „a analiza repercusiunile sociale 
neintentionate ale acţiunilor umane intenţionate” (Popper 1993, p. 107-8). 

16 În acest sens, Popper precizează: „putem spune că foarte multe din acţiunile noastre sunt 
explicabile prin raportare la situațiile în care se produc. Fireşte, ele nu pot fi niciodată explicate 
integral cu ajutorul situaţiei în care au loc; o explicaţie a modului în care cineva, traversând strada, se 
fereşte de vehiculele care circulă pe ea nu se poate limita la descrierea situaţiei şi poate să raporteze 
motivele celui în cauză la un 'instinct' de autoconsevare sau la dorinţa lui de a evita durerea etc. Dar 
această parte 'psihologicá' a expticafiei este de foarte multe ori banală în comparaţie cu determinarea 
detaliată a acțiunii sale prin ceea ce am putea numi logica situației; şi apoi, nici nu este posibil ca în 
descrierea situaţiei să fie incluşi toți factorii psihologici” (Popper 1993, p. 109—10). Pe de altă parte el 
considerá cá, in ciuda caracterului sáu individualist, logica situafionalá nu este totuşi o metodă 
psihologică, „pentru cá ea exclude, în principiu, toate elementele psihologice şi le înlocuieşte cu 
elemente situafionale obiective” (1992, p. 79). 

crede cá prezenţa rationalitátii ar putea fi interpretată chiar ca un avantaj al 
cercetátorilor din stiintele sociale in raport cu cei din stiintele teoretice ale naturii, 
in sensul cá aceasta ar facilita construirea de modele simple ale actiunilor si 
interacțiunilor sociale şi folosirea lor ca aproximaţii suficient de relevante ale 
situaţiilor reale (1991, p. 140-41). Chiar dacă nu se poate afirma cá omul este o 
ființă eminamente raţională, raționalitatea poate fi totuşi privită ca o indatorire a 
cărei respectare trebuie să fie în vederea fiecărui individ (p. 134)." 

Popper foloseşte însă cel puţin două concepte de raționalitate. Conceptul mai 
îngust, dar poate singurul pe care îl consideră realmente important şi autentic,'^ ca 
adevărata măsură a raționalismului critic, este acela de „raționalitate ca atitudine 
personală (pe care, în principiu, toți oamenii sănătoşi pot s-o împărtăşească)” şi 
care se manifestă prin „disponibilitatea de a-ți corecta propriile opinii” — 
disponibilitate a cărei expresie „cea mai dezvoltată” este aptitudinea de „a-ţi pune 
în discuţie, în mod critic, propriile opinii, şi a le corecta în lumina discuţiilor critice 
cu alti oameni” (1994a, p. 181). În acest sens mai îngust, raționalitatea trebuie 
înţeleasă, deci, ca o atitudine de eliminare conştientă si critică a erorilor, o atitudine 
critică faţă de orice problemă, dublată de disponibilitatea de-a învăţa din greşeli si 
de-a căuta în mod conştient greşelile şi prejudecățile. Relevant pentru discuția 
asupra ştiinţelor sociale este însă conceptul mai larg al raționalității ca adecvare la 
situaţie, adică principiul rafionalitdfii, despre care Popper crede că „nu are nimic 
de-a face cu supoziţia că oamenii sunt rationali în acest prim si mai îngust sens — 
acela că ei adoptă întotdeauna o atitudine rațională”, el reprezentând mai degrabă 
un „principiu minimal” (p. 181). În forma sa minimală principiul rationalitátii este 
exprimat ca „principiu al acţiunii adecvate situaţiei” (p. 169), ceea ce înseamnă că 
„agenţii acţionează întotdeauna într-o manieră adecvată situaţiei în care se află” 
(p. 172).? 

Problema statutului la care poate aspira supoziţia de raționalitate este însă 
deosebit de frustrantă, iar poziţia principiul rationalitátii in abordarea popperiană a 


17 Aceeaşi opinie o regăsim şi la Dagfinn Føllesdal: „omul are raționalitatea ca normă, ca o 
dispoziţie de gradul doi" care reprezintă „baza supozi[iilor de raționalitate pe care le facem în 
cercetarea omului” (Føllesdal 1982, p. 316). 

15 Cf. Lagueux (19932, p. 473). LS 

9 Înţeleg prin 'rationalitate' pur şi simplu o atitudine critică față de probleme - disponibilitatea 
de-a învăţa din greşelile noastre, şi atitudinea de căutare conştientă a greşelilor Şi prejudecăţilor 
noastre. Astfel, prin 'raționalitate' înţeleg, atitudinea de eliminare conştientă, critică, a erorilor 
(Popper, 1994b, p. 134). Li d. "ue Tank 

% În legătură cu semnificaţia acestor două modalităţi de formulare a principiului raționalităţii, 
a se vedea Nadeau (1993). Popper afirmă însă că pot fi decelate „cel puțin trei sensuri ale 
'raționalităţii' (Şi, prin urmare, ale 'principiului raţionalităţii”), toate obiective, însă diferite în ce 
priveşte obiectivitatea situaţiei în care acţionează agentul”: (1) „Situaţia aşa cum a fost efectiv - 
situația obiectivă pe care încearcă s-o reconstruiască istoricul”, (2) „Situaţia aşa cum a văzut-o 
realmente agentul” si (3) „situaţia aşa cum agentul ar fi putut (în cadrul situaţiei obiective) S-0 vadă, si 
poate ar fi trebuit s-o vadă” (1994a, p. 183, n. 19). In conformitate cu aceste trel modalităţi de 
caracterizare a situaţiei pot fi definite, aşadar, trei modalităţi de adecvare a acţiunii întreprinse de 
agent - deci trei expresii ale principiului raționalităţii. Popper precizează totuşi că niciuna dintre cele 
trei expresii ale principiului raționalităţii nu se bucură de valabilitate universală: „noi acționăm uneori 
într-o manieră care nu este adecvată în niciunul dintre sensurile (1), (2) sau (3)” ( 1994a, p. 184, n. 19). 

fenomenelor sociale nu este nici pe departe în măsură să aducă toate lămuririle 
necesare. Pe de-o parte, Popper nu este de acord să atribuie principiului 
rationalitátii o valabilitate a priori (concepţie al cărei reprezentant de marcă a fost 
contemporanul lui Popper, celebrul economist Ludwig von Mises?!) pentru că 
există destule situații empirice când el se dovedeşte fals. Rationalitatea nu poate fi 
gândită ca având o valabilitate a priori nici în primul, nici în cel de-al doilea sens 
al termenului. În legătură cu primul concept de raționalitate (i.e., raționalitatea ca 
atitudine personală), Popper afirmă: „eu încerc să subliniez importanța raționalității 
pentru om. Dar /.../ nu susţin că omul este rational. Din contră, este evident că până 
şi cei mai rationali dintre oameni sunt, în multe privințe, profund irationali. 
Raţionalitatea nu este o proprietate a oamenilor, nici un fapt referitor la oameni. Ea 
este o sarcină pe care oamenii trebuie s-o realizeze — o sarcină dificilă şi drastic 
limitată. Este dificil să dobândeşti raționalitatea, fie şi în mod parţial” (1994b, 
p. 134). Pe de altă parte, se afirmă că principiul rationalitátii nu trebuie să fie privit 
nici ca o ipoteză testabilă pe cale empirică - însă justetea acestei poziţii nu mai este 
atât de evidentă. Aşa cum remarcă şi Elster (1984, p. X), nu se poate nicidecum 
afirma că toate comportamentele umane ar fi raționale sau măcar intentionale, şi cu 
toate acestea „există o prezumție bine fundamentată că în mod tipic acesta va fi 
cazul”. Atunci cînd interpretăm un comportament uman trebuie să pornim de la o 
supoziţie de raționalitate bazată pe ideea că maximizarea globală sau strategiile de 
„autolimitare” reprezintă „forme naturale de comportament, care nu reclamă vreo 
explicaţie. Cerinta unei explicaţii apare mai degrabă atunci când sunt observate 
deviații de la raționalitatea perfectă sau imperfectă” (p. 87). 

Popper spune că el priveşte principiul rationalitátii „ca o parte integrantă a 
oricărei, sau aproape oricărei, teorii sociale testabile”, astfel că adevărul său este 
pus sub semnul întrebării de îndată ce teoria respectivă se dovedeşte falsă. Numai 
că în astfel de situații „politica metodologică corectă ar fi aceea de-a decide să nu 
facem răspunzător principiul rationalitátii, ci restul teoriei - adică, modelul” 
(Popper 19943, p. 177). Principalul argument care ar justifica această „politică” 
este acela că „modelul nostru 'este mult mai interesant şi mai informativ, şi mult 
mai bine testabil, decât principiul adecvării acţiunilor noastre. Nu învăţăm prea 
multe dacă aflăm doar că acesta nu este strict adevărat: asta o ştim deja” (p. 178). 
Este deci suficientă simpla experiență cotidiană pentru a concluziona că nu toate 
acțiunile umane sunt adecvate scopurilor vizate de agenţii lor, astfel cá o testare 
empirică a teoriei nu ar aduce decât o confirmare suplimentară a unui lucru pe care 
deja îl ştim. În consecință, testarea principiului raţionalității ar fi inutilă, din 
moment ce ea nu ne-ar permite să mai aflăm ceva relevant despre realitatea socială 
supusă cercetării. Apoi, deşi principiul este fals, el se situează totuşi „suficient de 
aproape de adevăr” pentru ca, atunci când teoria se dovedeşte falsă, principala vină 
Pure) var e nsus nepos 


1 „Acţiunea umană este întotdeauna rațională. Termenul 'acţiune rațională! este pleonastic./.../ 
Atunci când sunt aplicaţi la scopurile ultime ale acțiunii, termenii 'rațional' şi 'iragional' sunt 
nepotriviţi şi lipsiți de sens" (von Mises 1966, p. 19). De aceea „opusul acţiunii nu este 
comportamnetul irațional, ci o reacție de răspus la stimuli /.../ care nu poate fi controlată de voința 


persoanei în cauză” (p. 20). 

pentru eşecul ei să fie atribuită modelului pe baza căruia s-a construit teoria, si nu 
principiului. In fine, „încercarea de a înlocui principiul rationalitátii cu un altul pare 
să ne conducă la un arbitrar total în construcția modelului” (p. 178). Popper afirmă 
aşadar că principiul rationalitátii este un ingredient indispensabil — mai exact, o 
presupozitie sine qua non — în elaborarea modelului pe care se va construi o teorie 
socială sau alta. Chiar dacă argumentele sale în favoarea principiului rationalitátii 
nu sunt pe deplin convingătoare, este totuşi clar că ele au ca unic scop „să justifice 
o decizie metodologicá — decizia de-a imuniza principiul rationalitátii" (Lagueux 
1993a, p. 476). 

Aşadar, potrivit lui Popper „adoptarea principiul rationalitátii poate fi privită 
/...] ca un sub-produs al unui postulat metodologic” — anume, al postulatului cá 
„întregul nostru efort teoretic, întreaga noastră teorie explicativă” trebuie să aibă în 
vedere analiza situaţiei şi construirea modelului său (Popper 1994a, p. 169). Dar în 
acest fel întemeierea principiului este, în ultimă instanţă, o chestiune de decizie 
metodologică, a cărei valoare nu poate fi estimată decât prin examinarea 
rezultatelor concrete care pot fi obţinute pe baza ei. Or, o astfel de întemeiere a 
supozi(iei de raționalitate propun şi adepții tezei dualismului metodologic, tot aşa 
cum teoreticienii din domeniul socialului care resping din principiu ideea 
rationalitátii se sprijină, la rândul lor, tot pe o decizie metodologicá, dar una 
incompatibilă cu a celor dintii. 

Cum intervine şi ce rol are supoziţia de raționalitate în explicaţie? Popper 
remarcă faptul că explicaţiile formulate prin apelul la logica situafionalá sunt 
simplificări şi schematizări extreme, ceea ce face ca ele să fie în general false. 
Totuşi, el crede că acestea au un conţinut de adevăr considerabil şi oferă mai bune 
aproximaţii ale adevărului decât alte explicaţii testabile (1992, p. 79). El nu afirmă 
răspicat că explicaţia prin logica situationalá este una de tip cauzal, dar nimic nu ne 
indreptáteste să bánuim că n-ar fi considerat-o aşa, din moment ce crede, totuşi, că 
ea satisface condiţia formală a unei explicaţii deductiv-nomologice. Pe de altă 
parte, Popper este foarte categoric atunci când declară că logica situationalá nu 
oferă explicaţii ale evenimentelor sau faptelor particulare, ci doar explicaţii ale 
tipurilor de evenimente — „explicaţii în principiu”. Analiza situaţională impune 
transformarea unui individ anume într-un „oarecine” depersonalizat, lipsit de 
scopuri şi cunoştinţe personale, pentru că doar aşa „poate împărtăşi situația 
relevantă”: „numai în acest fel putem explica şi înțelege un eveniment social 
(numai în acest fel, pentru că niciodată nu dispunem de suficiente legi şi condiţii 
initiale pentru a-l explica cu ajutorul lor)" (Popper 1994a, p. 168). Acesta este, 
aşadar, preţul plătit pentru „de-psihologizarea” sau obiectivarea înţelegerii în 
căutarea căreia se află Popper: nu putem să explicăm acțiunea unui anume individ 
ca acţiune a lui, ci doar ca acțiune a oricărui individ care s-ar afla într-o situaţie 
similară. Totodată, acesta este şi motivul pentru care analiza situationalá s-ar 
impune ca unica soluţie de explicare a acţiunilor într-o manieră non-psihologică. 
Popper pare deci să admită în mod tacit că analiza situationalá reprezintă mai 


? „Mi se pare că putem clarifica natura teoriei sociale dacă /.../ de-psihologizăm scopurile, 
informaţia şi cunoaşterea proprii actorilor aflaţi în situaţii sociale tipice” (Popper 1994a, p. 182, n. 6). 

curând un paliativ în raport cu explicaţia cauzalá considerată veritabilă în epoca 
„respectivă, adică explicaţia prin legi şi condiţii iniţiale. În lipsa acestora ne putem 
declara satisfăcuţi şi cu o explicaţie „în principiu”, care simulează structura 
nomologic-deductivă, în măsura în care ea are totuşi avantajul că apelează la 
factori explicativi „de-subiectivizaţi” şi nu trădează complet conceptul-standard al 
„explicaţiei ştiinţifice. Dar ar fi fost oare Popper dispus să admită faptul că, 
interpretată prin prisma raționalismului său critic, decizia de a căuta o explicaţie de 
tip situațional trebuie, in orice caz, interpretată ca o manieră de-a încerca 
„apropierea de adevăr” într-un spirit mai puţin temerar decât cel asociat încercării 
de a ajunge direct la identificarea unei explicaţii deductiv-nomologice veritabile? 

Spre deosebire de Popper, alti autori interesaţi de statutul de stiintificitate al 
explicatiei acţiunilor susțin cá factorii subiectivi sunt, totuşi, acceptabili în 
explicaţiile date acestora, pentru că atunci când vorbim despre acțiuni motivate 
avem în vedere atât ideea de cauzalitate, cât şi pe aceea de raționalitate: „un motiv 
este o cauză raţională” (Davidson 1980, p. 233). Prezumția de raționalitate 
intervine în analiza şi în explicaţia acţiunii sub două aspecte: cauza trebuie să fie o 
opinie şi o dorință în lumina cărora acţiunea să fie rezonabilă, iar felul în care 
operează opinia şi dorința pentru a cauza acţiunea trebuie să răspundă unor 
„condiţii suplimentare nespecificate” (p. 233). Potrivit lui Davidson, se poate spune 
că o stare mentală (o motivaţie) rafionalizeazd un comportament dat atunci când ea 
constă într-o atitudine (indiferent cum ar fi motivată) favorabilă evenimentelor cu o 
anumită proprietate, dublată de convingerea că respectivul comportament are 
proprietatea vizată sau există şanse de-a o avea (p. 3). Lipsa unei teorii a 
cauzalitátii care să se bucure de un prestigiu incontestabil face dificil de comparat 
şi de evaluat conceptele de cauzalitate cu care operează autorii care afirmă, de pe 
poziţiile abordării de tip intentional, caracterul cauzal al acestui tip de explicaţie. 
. Compatibilizarea supozitiei de raționalitate şi a schemei intentionale cu explicaţia 
cauzală poate fi însă încercată şi în maniera propusă de autori precum Daniel Little, 
care consideră oportună abordarea rationalitátii prin analogie cu un fenomen 
precum sarcina electrică, privită ca proprietate fundamentală a materiei: „eu concep 
raționalitatea ca o proprietate a agenţilor: ea este o caracteristică ce defineşte 
dispoziţia de bază a 'atomului' sistemului cauzal. Sincer vorbind, raționalitatea 
individuală este mai variabilă decât proprietățile fundamentale ale materiei fizice, 
însă nu există un nivel mai fundamental la care comportamentul uman să fie 
determinat sau ghidat” (Little 1995, p. 41). Interpretarea rationalitátii în acest fel, 
ca o proprietate fundamentală (şi cauzală) a fiinţelor umane, ar putea asigura un 
statut ceva mai credibil supozitiei corespunzătoare pe care o fac oamenii de ştiinţă 
atunci când abordează acțiunile sociale. Este însă mai greu de întrevăzut cum ar 
putea fi susținută, cu probe empirice, o asemenea interpretare. 

Un loc cu totul special în cadrul programelor de cercetare întemeiate pe 
supoztia rafionalitátii îi revine teoriei alegerii raționale. Există mulţi autori care 
sunt de părere că nu există nicio alternativă serioasă la modelul alegerii raționale, 
atunci când este în joc explicaţia acțiunilor: „Chiar dacă raționalitatea este adesea 
neimportantă, absentă sau instabilă, există un nucleu dur al cazurilor în care 

modelul alegerii rationale este indispensabil. Sustin, pe deasupra, că acest model 
este logic anterior alternativelor la el, în sensul că cercetătorul social ar trebui să se 
ghideze întotdeauna după un postulat al rationalitátii, chiar dacă în final poate 
ajunge să constate că el este violat în multe cazuri particulare. Această presupozitie 
este un 'principiu al caritátii' similar celui utilizat adesea în interpretarea textelor” 
(Elster 1984, p. 116). Pentru demonstrarea ascendentului pe care teoria alegerii 
rationale l-ar avea în raport cu orice alt model de analiză, Elster schiteazá o teorie 
abstractă a acţiunii, în conformitate cu care orice act uman poate fi privit ca 
rezultatul a două procese sau mecanisme de filtrare care acționează succesiv. 
Primul este reprezentat de acele constrângeri structurale care reduc numărul total al 
cursurilor actionale posibile, până la identificarea unei submultimi de acţiuni 
fezabile. Al doilea mecanism singularizează, din submultimea acțiunilor fezabile 
posibile, acea acţiune care va fi efectiv realizată. Potrivit teoriei alegerii, acest al 
doilea mecanism constă în alegerea deliberată si intenţională ce are ca scop 
maximizarea unei funcţii-obiectiv. O primă alternativă la teoria alegerii este 
abordarea pe care Elster o numeşte „structuralistă” şi care afirmă lipsa de 
importanţă a celui de-al doilea mecanism, în sensul că alegerea ar fi determinată 
doar de constrângerile structurale. A doua alternativă neagă însăşi realitatea 
alegerii raţionale, susţinând că mecanismul alegerii acţiunii este unul pur cauzal, şi 
nu intentional. În fine, a treia competitoare la teoria alegerii rationale este una care 
pune accentul pe formarea si transformarea preferintelor, negánd stabilitatea 
alegerii rationale. (Elster 1984, pp. 113-16). 

Teoria alegerii rationale este, aşadar, intim legată de individualismul 
metodologic, astfel că orice încercare de a o extinde la colectivități considerate în 
manieră holistă ar submina nu numai expresia ei normativă, ci chiar şi potenţialul 
ei descriptiv (1986, p. 3). Pe de altă parte, explicaţia „raţională” la care se poate 
ajunge prin acceptarea teoriei alegerii este una în termenii motivelor subiective, şi 
de aceea poate fi interpretată ca o varietate a explicatiei intentionale care trebuie să 
satisfacă, pe lângă condiţiile de cauzalitate intentionalá, condiţiile de optimalitate si 
consistență impuse de supozitiile pe care se sprijină teoria. Teoria alegerii rationale 
trebuie atunci privită ca un set de constângeri impuse asupra explicatiei în ştiinţele 
sociale. Puterea ei explicativă este însă subminată de faptul că nu defineşte 
suficient de exact conceptul de alegere raţională, iar apoi de acela că acțiunea 
efectivă a cărei explicaţie se doreşte poate să nu coincidă cu cea prescrisă normativ 
de teorie (p. 17). 


* 
x * 


Prin comparaţie cu ceea ce se întâmplă în disciplinele ştiinţifice mature, se 
poate spune că ştiinţele sociale sunt obligate să accepte demersuri explicative mai 
degrabă „localiste” şi nu „universaliste”, „satisfăcătoare” şi nu „optime”, 
pragmatice” si nu „obiective”. Aceasta pare şi rațiunea de a fi a explicaţei de tip 
intentional, prin factori ţinând de subiectivitatea umană: dacă nu putem explica 
ceva cu respectarea unui standard maximalist impus din exteriorul practicii 
ştiinţifice curente, trebuie să ne declarăm satisfácuti cu o explicaţie mai modestă, 
care are totuşi marea calitate că ne scoate din starea de ignoranță relativă la obiectul 

cercetat. Dar dacă ceea ce urmărim în primul rând atunci cînd întreprindem o cercetare 
ştiinţifică este, de fapt, aflarea unui răspuns la o problemă empirică concretă, a 
accepta fie şi o explicație mai modestă înseamnă a adopta atitudinea optimă, în 
raport cu un standard de raționalitate ştiinţifică mai puţin normativ, unul imanent 
mai degrabă decât unul transcendent în raport cu cercetarea. 

Invocarea prezumtiei de raționalitate pare să fie dictată de 1 împrejurarea că 
există situaţii în care cercetătorul social este forțat să apeleze la o strategie de 
eschivare: în fata cerinţelor prea restrictive pe care le-ar implica practicarea unui 
demers explicativ strict obiectiv, cauzal, eventual nomologic, scopul (găsirea unei 
explicații) este adaptat la mijloacele de care se dispune - alegerea unei relaţii de 
relvantá si a unei scheme explicative apte să conducă spre o primă soluţie, fie si 
provizorie. Rămâne de văzut dacă reflectia filosofică asupra rationalitátii va reuşi 
să ridice vreodată prezumția de raționalitate şi explicaţiile bazate pe ea la rangul de 
demers ştiinţific incontestabil. Privite în lumina noilor rezultate din psihologia 
„cognitivă, problema rationalitátii — înțeleasă ca abilitate de a gestiona situaţii — , 
discuţia despre conceptualizarea în respectul dublei hermeneutici şi, în general, 
disputele pe marginea specificului cunoaşterii ştiinţifice a domeniului social vor 
genera, probabil, noi tentative de soluționare. 

CONCEPTUL ŞI CATEGORIA DE INFORMAȚIE 
IN FILOSOFIA COMUNICĂRII 


HENRIETA ANISOARA ŞERBAN 


In this electronic age we see ourselves being translated 
more and mor e into the form of Information, 
moving toward the technological extension of consciousness. 


Marshall McLuhan 


. 1. PERSPECTIVE DEFINITORII 


1.1. Concept si categorie 


Filosofia a jucat dintotdeauna un rol important in conceptualizare si 
teoretizare, fie ca initiatoare, fie ca formatoare (de cadru) pentru gândirea unui 
anumit subiect, fie ca termen important în cadrul relaţiei mutual benefice dintre 
ştiinţă şi filosofie. Categoriile aristoteliene şi realismul aristotelian, categoriile 
kantiene şi conceptualismul kantian, determinismul husserlian au contribuit într-un 
mod fundamental atât în ceea ce priveşte progresul filosofiei, al ştiinţelor, cât şi în 
precizarea noţiunii de ştiinţificitate per se. 

Dacă Aristotel a folosit un limbaj filosofic specific pentru a articula o 
arhitectură ontologică, pornind de la categoriile sale (de natură ontologică), Kant a 
tratat conceptele ca pe o înlănţuire de categorii interrelationate, văzute ca obiecte 
de cunoaştere, pe fundamentul ideii cunoaşterii posibile. Husserl a distins în mod 
explicit, pe de o parte, categoriile de semnificaţii, prin care gândim (despre) 
specificul obiectelor, şi, pe de altă parte, categoriile vizate, obiectele sau „esența” 
lor. Prin categorii înţelegem concepte sau chiar „esențe formale" care îşi găsesc 
expresia în aceste semnificaţii. Husserl construieşte raționamentul pornind de la 
categorii de obiecte, încercând să desprindă legitatea corelatiilor între categoriile de 
un anumit fel.! În timp ce Aristotel şi Kant fiecare pun problema dintr-un sistem 
unic de categorii, Husserl distinge două moduri de a se ajunge la nivel de top de 
clasificări ontologice: formalizarea şi generalizarea, pentru a obţine două sisteme 


! David W. Smith, Husserl, London, Routledge, 2007, p. 139 sqq. 


de categorii separate.? Dar, deşi cele două tipuri de categorii trebuie să fie distincte, 
. Husserl arată corelarea dintre acestea şi faptul cá putem învăţa despre un tip de 
categorii prin intermediul celuilalt tip de categorii. 

După părerea mea Husserl poate sta la baza unei posibile teoretizări a 
relationárii strânse dintre concepte şi categorii, care nu poate face însă obiectul 
acestui studiu. | 3 M> 

Conceptualizarea si categorizarea se află în centrul demersului științific, dar 
şi la temelia proceselor de gândire însele. La inferența dintre epistemologie, 
filosofia mentalului si psihologia cognitivă, o relationare clară, din perspectiva 
modernă si contemporană a noțiunilor de concept şi categorie apare la Robert J. 
Sternberg în lucrarea Thinking and Problem Solving, 1998*. Autorul observă că 
avem categorii si concepte pentru orice alegem să analizăm. Definind conceptul ca 
reprezentare mentală a unei clase de obiecte si categoria prin setul de exemple 
selectate prin conceptualizare, relationarea strânsă dintre cele douá notiuni apare si 
mai clară. Dar, deşi aceste două noţiuni sunt relationate şi au o sferă comună de 
semnificaţii, se deosebesc ca grad de abstractizare. Atât categoriile, cát şi 
conceptele sunt utilizate în clasificare, combinare şi comunicare. Dacă în 
clasificare vorbim mai mult despre categorizare, deşi un anumit nivel de 
conceptualizare este de asemenea subinfeles, în ceea ce priveşte combinarea si 
comunicarea, dar şi compararea de noțiuni, fenomene, obiecte etc., în operaţiunile 
de inferență sau în elaborarea şi testarea de teorii, nivelul de conceptualizare este 
acela care predomină, deşi există şi un nivel al categorizării în aceste activități 
teoretice. Atât conceptele, cât şi categoriile joacă un rol important în dezvoltarea 
cunoaşterii şi în realizările acesteia. 


1.2. Ce este informaţia? 


După C. E. Shannon şi Weaver”, care, alături de Norbert Wiener, sunt socotiți 
printre gânditorii cei mai importanţi ai subiectului informaţie —, informaţia este o 
cantitate exactă şi măsurabilă a cărei valoare nu trebuie sa depindă” de natura 
informaţiei. Acest autor leagă teoria matematica de inginerie şi teoria comunicării, 
precizând că informaţia nu trebuie considerată semnificaţie şi, dacă aspectele 
semantice sunt irelevante pentru aspectele inginereşti ale comunicării, acestea de 


2 Ibidem. 

? O sinteză după analizele efectuate de Peter Simons, “Meaning and Language” în Barry Smith 
şi David W. Smith (eds.) The Cambridge Companion to Husserl. Cambridge, Cambridge University 
Press, 1995, J. J. C. Smart, “A Note on Categories”, British Journal for the Philosophy of Science, 
Vol. 4, No. 15, 1953, p. 227-8 si Barry Smith, *Ontology", in Blackwell Guide to the Philosophy of 
Computing and Information, Oxford, Blackwell, 2003. 

* Robert J. Sternberg, Thinking and Problem Solving, New York, Academic Press, 1998. 

* C. E. Shannon „A Mathematical Theory of Communication", Bell System Technology 
Journal, vol. 27, 1948, p. 623-656. C. E. Shannon si W. Weaver, The Mathematical Iheory of 
Communication, Illinois, University of Illinois Press, 1949 si W. Weaver „The Mathematics of 
Communication", Scientific American, vol. 181, p. 11-15, apud John Fiske, Introducere în ştiinţele 
comunicării, trad. de Monica Mitarcă, laşi, Polirom, 2003. 

pe urmă se pot dovedi relevante pentru aspectele semantice ale comunicării, 
anticipând astfel celebrul dicton „Media este mesajul” promovat de McLuhan 
mai târziu. 

M. McLuhan arată faptul că tehnica declanşează comunicări specifice 
structurii sale, influențând structural, dar şi ca receptare informaţia. La M. McLuhan, 
mass-media sunt prelungiri electronice ale simţurilor. Mass-media sunt clasificate 
în „calde” (radioul) şi „reci” (ziarul, televiziunea). Prin funcţionarea lor, acestea 
aduc după ele, in mod inevitabil, „satul global" — adică oralitate, simultaneitate, 
revenire la tribalitate, emoții, divergențe bogate, nemediate de cultura scrisă. Toate 
acestea reprezintă instante limitative pentru procesul informaţional in general, 
pornind de la identificarea şi omologarea informaţiei ca informaţie. Astfel, simţul 
vizual devine mai important decât toate celelalte, singurul care ne permite să ne 
detaşăm, într-o cultură video. Apare un nou tip de lider politic, dar şi un tip de 
guvernat cu apetente ciber-electronice. Computerul este o permanenţă în viaţa celor 
mai multi, conducând în timp la formarea a ceva cu totul nou (vom depăşi chiar şi 
problemele ridicate de traducerea limbilor), ceva cam ca inconştientul colectiv al 
lui Bergson. 

Acest autor este celebru prin „Mass-media este mesajul” — ceea ce înseamnă, 
pe scurt că natura mediului de comunicare afectează modul de receptare. Dar în 
acelaşi timp, societăţile contemporane sunt mai mult influențate de efectele mass- 
media decât de conţinutul mesajelor schimbate prin aceste mass-media. De aici şi 
aparent facilul joc de ce cuvinte „Mass-media este mesajul” — cu sensul de 
imersiune în bazinul informaţional aflat în continuă mişcare, ca imersiune în 
întregul umanităţii, descentralizare, amenințarea potenţială a marginalizárii şi, nu 
neapărat, lărgirea inclusivă a familiei umane. În consecință, satul global 
favorizează criza identităţii şi, în plus, violenţa ca o căutare a identităţii, cu atât mai 
mult cu cât sistemul educaţional de astăzi este din păcate orientat spre valori şi 
tehnologii vechi. 

După McLuhan, lumea este happening, un eveniment de televizat. Noua 
societate va fi, în consecință, una de integrare mitică. Misticismul este doar ştiinţa 
de mâine, visată astăzi. Pe de altă parte, lumea este de conceput prin similitudini 
cibernetice. Spre exemplu, la acest autor, oraşele sunt extensii corporatiste ale 
organelor noastre fizice. O a treia caracteristică a lumii contemporane este redată 
prin sintagma „Mass-media este oglinda retrovizoare". Altfel spus, mediul se 
schimbă datorită inovatiilor ce nu devin vizibile decât după ce au avut loc nişte 
efecte şi după ce acestea încep să aibă efectele lor. (Putem spune că: „Suntem 
mereu în urmă cu un pas în viziunea noastră despre lume"). In mijlocul unei ere 
electronice de software credem încă în mediul nostru mecanic de hardware. 
Oricând mass-media ne extinde în mod drastic simţurile, apare un mecanism de 
paralizare care ne face să mergem de la nefamiliar la familiar (sentimentul unei 
pierderi de identitate, ce poate fi ameliorat prin creşterea conştiinţei faptului că 
există o dinamica a schimbării). Rămânând în „transă” am putea funcționa ca nişte 


sclavi pentru noile mass-media. 


185 


McLuhan? dezvoltă conceptul de „sat universal". Speranța că mass-media şi 
tehnologia vor realiza o singură lume nu se susține însă pe deplin. Acestea, pe de o 
parte, subminează interacțiunea şi participarea, tinzând spre privatizare sau spre 
răsturnări culturale majore, în detrimentul interacțiunii, pe de altă parte, acestea 
erodează permanent spațiul culiselor în beneficiul spaţiului public. Dar oare un 
spaţiu public al spectatorilor mai are aceeaşi semnificaţie cu aceea dată de filosofia 
politică modernă? Cât de importanți sunt pentru democraţie spectatorii activi, 
presupunând că sunt activi, în sensul „cititorilor” activi de la J. Fiske (1990) si 
M. Edelman (1974)? Indivizii semnificativi din punct de vedere cultural rămân 
„ascunşi” atunci când este utilizată mass-media, fie din motive personale, fie 
pentru că sunt protejați în calitate de surse pentru jurnalişti, fie datorită rigiditàtii 
structurilor organizaționale din care fac parte. Mass-media folosesc modele de 
confruntare şi înlocuire, de distrugere a vechilor culturi de dragul „mai binelui”, 
care e stabilit întotdeauna de către cei puternici. Se propagă idei ca: tehnologia va 
rezolva problemele umanităţii, noile tehnologii sunt pe cale de a merge, pata să 
rezolve problemele încă nerezolvate, iar aceste noi tehnologii şi informaţia pe care 
o aduc cu ele sunt neutre din punct de vedere ideologic şi nu reprezintă o 
amenințare la adresa valorilor culturale naţionale sau general umane. El observă si 
o teologie a tehnicii, alienarea pe care ea o provoacă împiedicând comunicarea, 
neutralizând-o, divizând, separând oamenii din ce în ce mai mult. Din perspectiva 
lui McLuhan, informaţia este mai degrabă în experiența (tehnologizată) decât în 
înțelegere, iar oamenii se pare că acţionează mai degrabă în baza experienţelor şi 
experimentează enorm, decât în baza înțelegerii masei enorme de experienţe cu 
care se confruntă. 

Studiind canalele tehnice ale comunicării vremii — cablul telefonic şi undele 
radio — Shannon şi Weaver investigau şi problema transmiterii unei cantităţi 
maxime de-a lungul canalului şi posibilitatea de a măsura capacitatea fiecărui canal 
de a transmite informaţie. Comunicarea este din perspectiva acestora un proces 
simplu, liniar de transmitere de informaţie de la sursă la receptor. Studiul 
informaţiei este pentru aceşti cercetători studiul acuratetei şi eficienţei transmiterii 
informaţiei (fără zgomot). Legat de acest aspect, ei identifică şi funcţia tehnică a 
redundanfei şi entropiei în strânsă legătură cu problematica informaţiei. 
Redundanfa ar fi ceea ce este predictibil (sau conventional) într-o informaţie 
transmisă, iar entropia reprezintă opusul redundantei. 

Din această perspectivă informaţia este o măsură a predictibilităţii 
semnalului, ceea ce scoate din cadrul de investigare conţinutul, lăsând doar forma 
fizică a semnalului. În acest sens informaţia este apropiată de tehnică şi cibernetică. 
Cantitatea informaţiei este legată de numărul de alegeri binare sau opoziții binare 
care se pot identifica în cazul unui limbaj cibernetic anumit. Din aceeaşi 


* M. McLuhan, The Gutenberg Galaxy: The Making of Typographic Man, Toronto, Univ. of 
Toronto Press, 1962; Understanding Media: The Extensions of Man, Mass. MIT Press, cu o 
introducere de Lewis H. Lapham, 1994 (1964); M. McLuhan şi Quentin Fiore, The Medium Is the 
Massage: An Inventory of Effects, ed. de Jerome Agel; Berkeley, Gingko Press, 2001 (1967). În limba 
románá existá volumul Marshall McLuhan, Texte esenfiale, Bucuresti, Editura Nemira, 2006. 

perspectivă tehnică, calitatea informației presupune implicarea noțiunilor de 
redundantá şi entropie.” Informaţia tehnică este apreciată cu cât este mai precisă, 
mai previzibilă şi deci mai redundantă. La cealaltă extremă, informaţia poetică, în 
măsura în care putem vorbi în aceşti termeni, are adesea un caracter entropic: 
„cuvintele sunt ca frunzele” (Alexander Pope). 

Tot începând cu anul 1948, modelul cibernetic în cadrul căruia s-a dezvoltat 
un concept de informaţie destul de asemănător cu cel al lui Shannon şi Weaver are 
ca figură centrală pe Norbert Wiener? . După Norbert Wiener, într-o perspectivă 
filosofică nematerialistă, poate neaşteptată pentru un matematician, informaţia este 
informație, nu materie sau energie. Acest dicton afirmă de fapt centralitatea 
informaţiei pentru viață si în special pentru viaţa omului, precum şi imperativul de 
a nu subordona nici conceptualizarea vieţii şi nici meditaţia asupra conceptului de 
informaţie perspectivei cibernetice. Wiener observa, de asemenea, în lucrarea sa 
Cibernetica: „De la Leibniz nu a mai fost, probabil, niciun om care să fi avut o 
comandă deplină a tuturor activităţilor intelectuale de ziua lui. Din acel moment, 
ştiinţa a fost din ce în ce mai mult sarcina unor specialişti, în domenii care arată o 
tendință de a se dezvolta pe arii din ce în ce mai restrânse. Cu un secol în urmă 
poate că nu a existat niciun Leibniz, dar au fost Gauss, Faraday, Darwin. Astăzi 
sunt puţini cercetători, care se pot numi ei înşişi matematicieni, fizicieni sau biologi 
fără retineri. Un om poate să fie un topologist sau acustician sau un coleopterist. 

El va fi fost «umplut» de jargonul din domeniul sáu şi va şti toată literatura 
de specialitate cu toate ramificatiile sale, dar, mai frecvent, el va privi un subiect 
înrudit ca ceva aparţinând colegului care lucrează cu trei uşi mai jos pe coridor, şi 
va lua în considerare orice interes din partea lui pentru acel domeniu ca pe o 
încălcare injustă a intimitátii."? 

Definiţia conceptului de informaţie apare în legătură cu importanța centrală a 
informaţiei în viața omului. Wiener spune: „Informaţia este numele pentru 
conținutul a ceea ce este schimbat cu lumea exterioară în procesul de adaptare a 
ființelor umane la aceasta şi în timp ce facem adecvarea necesară la lumea 
exterioară. Procesul de primire şi folosire de informaţie este procesul de adaptare la 
contingentele mediului extern şi procesul reprezentat de traiul efectiv în acel 
mediu. Nevoile şi complexitatea vieții moderne fac ca acest proces de schimb de 
informaţii să fie mai necesar ca oricând ... A trăi înseamnă a trăi cu informaţie 
adecvată. Astfel, comunicarea şi controlul informaţiei tin de esența vieții interioare 
a omului, chiar dacă tin şi de viaţa sa în societate. "!? m 

Aproape fiecare disciplină ştiinţifică de astăzi utilizează l conceptul de 
informație în cadrul propriului său context disciplinar, precum şi cu privire la 
fenomene specifice. Se poate ca un sens comun pentru acest termen să fie mai 


7 Vezi şi J. Fiske, op. cit, p. 21-29. "y mia v - 

* Norbert Wiener, Cybernetics: Or C ontrol and Communication in the Animal and the 
Machine, Paris, France, Librairie Hermann & Cie si Cambridge, MA, MIT Press, 1948, si The Human 
Use of Human Beings, The Riverside Press (Houghton Mifflin Co ) 1950. 

hr. 

Ibidem, p. 57. : ; iety, Doubleday 

10 Norbert Wiener, The Human Use of the Human Beings: Cybernetics and Society, Doubleday 


Anchor, 1954, p. 17-18. 

dificil de precizat sau sá nu putem fi de acord ín a stabili o másurá pentru 
- informatie în ceea ce priveşte cantitățile pur fizice, energetice sau materiale, ori în 
sensul de formá lingvisticá, sau de reducere a unei incertitudini. Aceste conceptii 
despre informatie sunt definite în teorii diferite, cum ar fi fizica, termodinamica, 
teoria comunicării, cibernetică, teoria informaţiei statistice, psihologie, logica 
inductivă şi aşa mai departe. Nu pare să existe nicio definiție unică pentru 
informaţie, pe care aceste diferite domenii să o precizeze şi să o accepte, prin 
urmare, nicio teorie unică despre informaţie. 


2. METODOLOGIA ŞI LIMITELE CERCETĂRII 


În ceea ce priveşte această lucrare, categoria şi conceptul de informaţie se 
abordează în cadrul filosofiei comunicării, cu trimitere spre şi dinspre GlsRuBipele 
socio-umane. 

Pe scurt, această perspectivă se va susține printr-un demers metodologic de 
comparare de perspective, teorii şi fațete ale conceptului şi categoriei de informatie 
în cadrul interdisciplinar al ştiinţelor socio-umane. Elementele metodologice se vor 
corobora şi cu aspecte legate de poststructuralism şi analiză ideologico-semiotică a 
conceptului şi categoriei de informaţie. 

Limitele cercetării sunt trasate de limitarea inputului analizelor din ştiinţele 
exacte, accentul fiind plasat pe filosofia (contemporană) a comunicării, pe o 
hermeneutică a conceptului şi categoriei de informaţie, inclusiv pe dimensiunile 
etice, politice şi sociologice ale acestui concept. 


3. O SCURTĂ INCURSIUNE ÎN ISTORIA IDEILOR FILOSOFICE 
LEGATE DE INFORMAȚIE 


Recuperarea din perspectiva istoriei ideilor filosofice a unui concept şi a 
categoriei de informaţie identifică două perspective asupra informaţiei în procesul 
de cunoaştere. Cele două poziţii identificate de privirea retroactivă sunt: aceea a 
informaţiei orientate spre obiect şi cea a informaţiei orientate spre subiect. Această 
a doua poziţie se conturează abia odată cu modernitatea şi postmodernismul şi mai 
ales odată cu discuţia despre subiectivitate si critica distinctiei subiect-obiect. 

Demersul de tip istoria ideilor urmăreşte în acest studiu punctarea unora 
dintre momentele semnificative în investigația conceptului şi a categoriei! de 
informaţie, şi nu o descriere exhaustivă a evoluţiei conceptului de informaţie. 

Informaţia este gândită în relaţia dintre om şi lume. Relaţionarea cu lumea 
este imposibilă în afară informației. În acelaşi timp informaţia ocupă un loc 
privilegiat în relația dintre teorie şi practică fiind importantă pentru ambele sfere 
ale umanului. Informaţia este mai aproape de epistémé, iar epistémé (cunoştinţe) 


! Vezi şi Raffael Capurro, Birger Hjorland, The Concept of Information în „Annual Review of 
Information Science and Technology", Ed. B. Cronin, Vol. 37 (2003) Chapter 8, p. 343-411. 

este baza pentru techné (meserie, artă). Teoriile ştiinţifice sunt bazate pe cunoștințe 
despre cum ar trebui să fie lucrurile în practică. Cu toate acestea, epistémé şi techné 
se pot afla şi în opoziţie. Termenii apar încă de la Xenofon, un autor care nu face 
distincţie între cei doi termeni, la Plotin, care consideră că rechnê este atât de 
departe de realitate, încât îşi pierde relevanta. La Aristotel, apare fundamentul 
distinctiei moderne dintre cei doi termeni ca teorie pură şi practică. Totuşi, chiar 
Aristotel se referă la techné sau la meşteşuguri în sine, ca la un tip special de 
epistémé sau cunoştinţe, pentru că, deşi sunt o practică efectuată în mod curent, 
acestea sunt şi ceva care implică înţelegerea teoretică. La Platon, teoria formelor 
pure pare a fi un exemplu de teorie a cunoştinţelor pur teoretice, cu toate acestea, el 
este fascinat de ideea unui fel de techné informat de cunoaşterea formelor. In 
Republica aceste cunoştinţe sunt o bază indispensabilă pentru meseria de filosofi în 
ceea ce priveşte recomandarea ca aceştia, filosofii, să ia hotărârile în cetatea-stat. În 
cadrul Dialogurilor lui Platon, dar şi la stoici, se dezvoltă ideea că virtutea este un 
fel de techné sau un tip de meşteşug de a trái, care se bazează pe o înţelegere a 
universului. În mod paradoxal, atât în filosofia antică, cât şi în filosofia modernă şi 
contemporană, între epistémé şi techné există o relație pozitivă, intimă, precum şi 
un contrast fundamental.” Această distincţie apare şi în critica filosofică-umanistă 
de un tip special pe care o face Heiddeger in The Question Concerning Technology, 
pe care o voi puncta in subcapitolul urmátor. 

Abordarea aristotelianá a cunoasterii descrie si un model cuprinzátor al 
informatiei, de la Cosmos, la constiintá si la sens, deoarece la Aristotel accentul 
este pus pe forme, categorizare şi conceptualizare. La Platon, in mitul peşterii şi în 
filosofia idealistă a formelor pure, se poate discerne o critică a ideii de informaţie 
imediat accesibilă prin reflectia asupra lumii înconjurătoare. La Epicur, informația 
se poate discuta cu referire la Deorum (341-270 î.Hr.) şi la conceptul de prolepsis — 
adică la reprezentări ale zeilor sau ale altor lucruri care pot să fi impresionat, iar 
concepția despre informaţie şi informare se regăseşte îmbogăţită.” 

Cicero preia acest aspect, dar, în acelaşi timp, el foloseşte cuvântul într-un 
context retoric — ca în De Oratore (2, 358). Platon este o altă influenţă a lui Cicero 
şi a operei sale legate de oratorie, prin evidenţierea scopului de a descrie activ 
lucruri, precum şi acela, a posteriori, de acțiune a minţii care reprezintă ceva 
necunoscut sau ajută memoria, ca parte a ars memoriae, să-şi amintească mai bine 
prin reprezentare în imagini o teză (sententiae informatio). l 

În opera lui Augustin se poate identifica o influență pentru ontologia greacă 
şi epistemologie pe de o parte, si pentru tradiția creştină pe de altă parte în legătură 
cu informarea. În De trinitate, Augustin face apel la procesul de percepție vizuală 
sensus informatio şi foloseşte platonician si aristotelian metafora de imprimare 
(imprimitur) a unui sigiliu — inel în ceară. Aceasta ar fi o metaforă definitorie 
pentru „informație”. Potrivit lui Augustin, imagini sau reprezentări ale obiectelor 
percepute sunt stocate în memorie, nu informează platonician sufletul sau intelectul 


" http://plato.stanford.edu/entries/episteme-techne/ 
'3 Apud Raffael Capurro, Birger Hjorland, op. cit. 
M Ibidem. 

rational (intelligentia rationalis), ci numai reflectia (cogitatio), facultatea care se 
ocupă de reprezentările interne." 

După Raffael Capurro si Birger Hjørland, de-a lungul Evului Mediu, informatio 
şi informo sunt frecvent utilizate in contexte epistemologice, ontologice si 
pedagogice de cátre mai multi autori, printre care Toma de Aquino (1225—1274)!5. 
D'Aquino subliniază rolul intelectului activ în procesul de cunoaştere. In cele din 
urmă, el concepe procese de informaţii, în mod similar ca la Augustin, într-un 
context relevant din punct de vedere pedagogic şi moral. 

Filosofii, cum ar fi Francis Bacon (1561—1626), John Locke (1632-1704), 
George Berkeley (1685-1753), David Hume (1711—1776), şi Thomas Reid (1711— 
1796), criticau impactul concepțiilor despre informatie şi, în special, teoria de 
abstractizare, dezvoltarea logicii şi prestaţia logicienilor. În transformarea 
accentuată a instituțiilor medievale în secolele al XVII-lea şi al XVIII-lea, a fost 
afectată în special ideea că informaţiile constau în activitatea sau procesul de dotare 
a unor entități materiale cu forma specifică, precum şi ideea universului ordonat, 
perspectiva de interes mutându-se din ce în ce mai mult dinspre materie spre minte, 
filosofia minţii şi teoriile cunoaşterii. 

Empirismul nu a admis niciun fel de forme intelectuale preexistente, în afară 
de senzația în sine. Teoriile informaţiilor şi teoriile cunoaşterii î încep : să fie din ce în 
ce mai diferențiate. 

Conceptul de informaţie nu este considerat însă un concept de cel mai înalt 
nivel până la naşterea teoriei informaţii în secolul XX. Utilizările moderne ale 
conceptului şi categoriei de informaţie arată o perioadă de tranziţie în care 
conceptul ontologic medieval de „modelare a materiei” nu este doar reconfigurat, 
ci şi abandonat. Conexiunea dintre teoriile informaţiei şi teoriile cunoaşterii devine 
din ce în ce mai relevantă pentru dimensiunea modernă a investigației. Incursiunea 
în istoria ideilor se va continua şi pe parcursul investigării inter- si multi- 
disciplinaritátii conceptului şi categoriei de informatie. 


4. INFORMATIA, UN CONCEPT INTERDISCIPLINAR: 
TEORIA COGNITIVĂ, TEORIA INF ORMATIEI, 
SOCIO- COGNITIVISMUL SI ETICA INF ORMATIONALÁ 


O amplá dezbatere filosoficá juxtapune cel puţin două perspective de 
investigatie pentru a stabili dacá conceptul ar trebui sá se refere la un proces de 
cunoaştere, inclusiv, ca o condiţie necesară, la un cunoscător uman sau la un sistem 
de interpretare, sau dacă aceasta ar trebui să excludă stările mentale şi utilizatorul 
de informații, în general.!” Între aceste două poziţii diferite există tipuri de mediere 
A alia UN ic lac SO TAVIT RA 

15 Ibidem. 


'9 A se vedea Capurro, 1978, pentru detalii. 


Gutierrez M. Perez, El fenomeno de la información. Una aproximación conceptual al flujo 
informativo, Madrid, Trotta, 2000. 

între teorii, inclusiv căutarea “unei teorii unificate a informatiei.'* Această 
controversă reflectă istoria complexă a acestui termen. Căutarea unei teorii 
- unificate este, în general, cealaltă fatetá a interdisciplinarităţii. 

În cartea Studiul de informaţii: Mesaje interdisciplinare de Machlup şi 
Mansfield (1983), sunt colectate opinii cheie pe controverse interdisciplinare în 
ştiinţa calculatoarelor, inteligența artificială, ştiinţa bibliotecologiei şi ştiinţa 
informării, lingvistică, psihologie şi fizică, precum şi în ştiinţele sociale. Toate 
acestea pătrund în măsuri diferite în abordările din filosofia comunicării. 

Ca si la Machlup”, în general, în filosofia comunicării utilizarea conceptului 
de informaţii depăşeşte contextul restrâns al transmiterii de semnal, prin simțurile 
de bază sau prin cele tehnologice, acestea fiind un punct de pornire pentru discuţia 
filosofică. Conceptul si categoria de informatie se gândesc din perspectivă 
filosofică drept „ceva care spune ceva sau cuiva sau care este în curs de a fi spus”. 

Ceea ce accentuează după părerea mea şi mai mult caracterul complex şi 
interdisciplinar al conceptului şi categoriei de informaţie este faptul că noile 
abordări consideră informaţia drept un tip special de mesaj. Pentru a da o imagine 
mai accentuată multidisciplinaritátii care se poate intui, dar si diversităţii de 
abordări din conceptualizarea informaţiei, pornim de la observaţia că informaţiile 
se adresează minţii umane şi sunt receptate de mintea omului. Toate celelalte 
simţuri, inclusiv folosirea lor în ceea ce priveşte organismele non-umane, precum 
şi pentru societate în ansamblu, sunt, metaforic, antropomorfe (după cum arată 
Machlup, dar şi cum se consideră în cazul domeniului reprezentat de cibernetică). 
Există diverse ,cerinte" sau „imperative” care se ataşează demersului de investigare. 

Astfel, avem cerința de surpriză care ar trebui să excludá mesajele aşteptate 
de către destinatar; cerința de reducere a incertitudinii, care ar trebui să excludă 
mesajele care lasă de starea de incertitudine a destinatarului neschimbată sau 
agravată; şi aşa mai departe. Pe scurt, pentru Machlup, sistemul de informaţii este 
un fenomen uman. 

Această perspectivă reprezintă şi o întemeiere a ambiţiei de investigare a 
dimensiunii filosofice comunicationale, sociale, ideologico-politice şi etice a 
conceptului şi categoriei de informaţie. Acest obiect de studiu implică persoane 
fizice, precum şi transmiterea şi primirea de mesaje în contextul acțiunilor posibile 
ale indivizilor umani. Eu. 

O tendință este de a menține accepțiunea de informatie în cât mai strictă 
legătură cu un context tehnologic, de inginerie de transmitere a semnalului. O alta 
este cea antopologizantă, mai sus menţionată, mult mai fertilă dintr-o perspectivă 
mai filosofică de investigaţie. Conceptul şi categoria de informaţie se pot recupera 


18 W, Ed. Hofkirchner, The guest for a unified Theory of information. Proceedings of the 
Second International Conference on the Foundations of Information Science, Amsterdam, Gordon 
and Breach, 1999. , Tu 

19 F, Machlup, U. Mansfield (editori), The Study of Information. Interdisciplinary Messages, 
New York, Wiley, 1983. 

? Ibidem. p. 660. 

astfel la un nivel semantic, semiotic si pragmatic, si comunicational ca mesaje, dar 
si la un nivel neuronal si genetic, precum si la un nivel (strict) filosofic legat de 
logos si logos-uri. 

„Perspectiva cognitivă merge în direcţia opusă ideologiei tehnologi£ante, 
înspre o înțelegere subiectivă si subiectivistá a conceptului şi categoriei de 
informaţie. Buckland amplifică această dimensiune de înțelegere, considerând 
obiectele, oricare ar fi acestea, cu o valență informativă evaluată în ^ e cu 
diviziunea socială a muncii în societate. 

Astfel, informaţia este un concept subiectiv, dar nu neapărat într-un sens 
individualist. Criteriile pentru ceea ce se consideră că ar conta ca informaţie sunt 
rezultatul unor procese formative, cu o natură „dublă”, socio-culturală şi ştiinţifică. 

Informaţia şi utilizatorii de informatie sunt percepuți în strânsă legătură. 
Astfel, utilizatorii trebuie văzuți ca nişte indivizi, angrenati în nişte situaţii concrete 
în cadrul organizațiilor sociale şi, în acelaşi timp, în cadrul unor anumite domenii 
ale cunoaşterii. O clădire poate transmite informaţii diferite pentru oameni diferiţi. 
O hârtie aflată pe jos, de asemenea. Acelaşi va fi cazul unei mari descoperiri. Va 
avea impact diferit asupra vieţii indivizilor şi va fi şi înţeleasă în mod diferit. 
Sistemele de informaţii, sistemele informaţionale sunt puţin relevante în ceea ce 
priveşte valorile posibile pe care le poate avea o anumită informaţie. Aici intervin 
dimensiuni de valorizare hermeneutică, cognitivă, socială şi politică, ce pot avea 
mai mult sau mai puţin în comun. 

Tot din acestă perspectivă nimeni nu poate oferi o estimare unică şi 
atotacoperitoare a unei situaţii. Întotdeauna vor exista diferențieri în zona de 
estimare a realității unei situaţii, pentru că acea estimare nu poate fi strict cognitivă, 
ci va fi mereu valorizantă, ideologizantă şi politică. Ca urmare, informaţiile sunt 
mereu parte din analiza unei situaţii si parte din forţa legitimatoare în evaluarea 
unei situații, dar nu vor „tranşa” decisiv interpretarea unei situaţii. Oamenii au 
niveluri diferite de educaţie, dar joacă şi roluri diferite în diviziunea socială a 
muncii. Cu aceste roluri ei vor opera cu anumite structuri de cunoaştere mai mult, 
în detrimentul altora. 

Informaţia se identifică, dar se şi descrie, se reprezintă în cadrul unor sisteme 
diferite aparţinând unor domenii diferite de cunoaştere. Atunci când se determină 
ce este informativ şi ce nu pentru un domeniu de cunoaştere, stratificarea socială 
joacă un rol la fel de important ca şi aspectele cognitive. Mai mult, nu puţine dintre 
domeniile cunoaşterii au astăzi paradigme conflictuale, fiecare cu o perspectivă 
diferită, mai mult sau mai puţin clară, cu privire la ceea ce reprezintă informaţia, ce 
reprezintă surse de informaţie şi ce nu, şi ce legitimitate pot avea acestea. 

Avem o legătură cu demersul hermeneutic pentru că înțelegerea este strâns 
legată de indentificarea şi atestarea informaţiilor ca informaţii. În acelaşi timp, 
identificarea de informaţii şi actul informării sunt legate de şi tributare unui nivel 
de pre-intelegere al observatorului. 

Capurro?! a elaborat în mod explicit o „hermeneutică a informației” corelată 
cu abordările semiotice? si cu abordarea cunoscută în ultimele decenii ca social 
constructivism” (Frohmann 1990, 1994; Savolainen, 2000). 

Martin Heidegger, in The Question Concerning Technology, arată că 
tehnologia este un „pericol suprem” prin influențarea capacităţii de a asculta, 
reflecta şi a fi martori ai evenimentelor. Prin acest ultim aspect, al influenței mass- 
media asupra omului ca observator şi gânditor al evenimentelor, ideile lui 
McLuhan sunt întrucâtva de factură heideggerianá. Pericolul grav reiese din 
supunerea tehnologică a omului, care nu reuşeşte să răspundă la provocarea 
limitărilor : tehnologice, cum spune Heidegger, la împrejurare-împrejmuire- 
cuprindere, sau Gestell, enframing, prin faptul că nu înţelege acest enframing ca o 
impunere, ca o reală limitare a ființei în ceea ce are aceasta mai uman — nu 
realizează că omul nu mai vorbeşte, ci este vorbit, nu mai ascultă, ci este ascultat... 
Impozitia tehnologică face ca omul să nu se mai poată nicicum întâlni doar cu 
sine. | 

Mai mult, omul nu reuşeşte să realizeze cá devine ceva vorbit etc. şi cá 
ajunge să existe în acest sens. Pentru Heidegger, ceea ce agresează omul şi îl 
subjugă şi. îl perverteşte prin tehnologie este generat de enframing, care este o 
cerere, o pretenţie reclamatá de tehnologie. Ca o pretenţie sau o creanță asupra 
terenurilor, aşa este şi incapacitatea oamenilor sau lipsa lor de voință de a asculta, 
de a realiza pericolul acesta reprezentat de tehnologia modernă, căci aceasta devine 
factorul determinant al adevărului. Tehnologia privează omul de rolul de ştiutor al 
adevărului ascuns. 

Iar faptul de a realiza că tehnologia este un mecanism de ne-autentificare, de 
falsificare a esenței cunoscătoare a omului ar fi pentru om o putere salvatoare a 
tehnologiei, mărturisirea a esenței omului şi desfăşurare a acesteia.” 

Puterea salvatoare a tehnologiei nu îşi găseşte aceeaşi claritate de expresie ca 
atunci când se articulează pericolul reprezentat de tehnologie. Din perspectiva mea, 
la Heidegger tehnologia este mai mult decât un instrument, o forță revelatoare. 
Similaritatea sferei semantice a termenului de constelație, konstellation, si a 
termenului din limba germană pentru enframing, adică Gestell, reprezintă o 
trimitere metaforică la potenţialul salvator al tehnologiei, plasată pe cursul stelar a 


?! R. Capurro, Heidegger uber Sprache und Information, „Philosophisches Jahrbuch", 88, 
1981, pp. 333—344 şi R. Capurro, Hermeneutik der Fachinformation, Freiburg, Alber, 1986. 

7 S. Brier, Information and consciousness: A critique of the mechanistic concept. of 
information, „Cybernetics and Human Knowing", 7(2/3), 1992, p. 1-24. S. Brier, What isa possible 
ontological and epistemological framework for a true universal "information science? The 
suggestion of a cybersemiotics în W. Hofkirchner, (editor), The Quest for a Unifled Theory of 
Information. Proceedings of the Second International Conference on the Foundations of Information 
Science, Amsterdam, Gordon and Breach, 1999, p. 79-99. i Lg 

2 Ca exemplificare, vezi B. Frohmann, Rules of indexing: a critique of mentalism in 
information retrieval theory, „Journal of Documentation", 46,1990, p- 81-101. P l 

%4 Martin Heidegger, The Question Concerning Technology, in Basic Writings, vol. editat de 
David Krell, New York, Harper Collins Publishers, 1993, p. 332. 

?5 Ibidem, p.337. 

misterului. Prin această metaforă, Heidegger conjurá cerul de noapte, 
nenumăratele puncte de lumină aflate la distanță incomensurabilă de percepția 
umană. Deşi fiecare punct luminos ne sporeşte lumina, noi ştim că multe dintre 
stelele de pe cer au murit de mult timp, s-a "pierdut sursa de lumină acolo, la 
origine. Se sugerează astfel imposibilitatea de a ajunge la adevărul ultim prin 
tehnologie. | | 

În ceea ce priveşte elementele etice care pun în lumină investigarea 
conceptului şi categoriei de informaţie, încă din 1948, în lucrarea sa Cybernetics: 
or Control and Communication in the Animal and the Machine, Wiener publica 
următoarele comentarii: „Mi-a devenit clar demult că maşina ultra-rapidá si 
moderná de calcul era in principiu un sistem nervos ideal pentru un aparat automat 
de control si cá input-urile si output-urile sale nu trebuie să fie neapárat in forma 
numerelor si a diagramelor, ci pot foarte bine să fie şi, respectiv, citiri de la nişte 
organe artificiale de simţ, cum ar fi celulele fotoelectrice şi termometrele şi 
performanța motoarelor şi a solenoidelor... Mult înainte de Nagasaki si de 
conştientizarea publică raportată la bomba atomică, am realizat că ne aflăm în fata 
unei alte potentialitáti sociale de o importanță nemaiauzită, atât pentru bine, cât şi 
pentru rău”, 

Norbert Wiener face printre primii observaţia valorizării informaţiei, precum 
şi a valorii sociale a informaţiei, observaţie pe care o şi argumentează. E] spune: 
„Poate cá aş putea clarifica fundalul istoric al situaţiei prezente dacă aş spune că 
prima revoluţie industrială, revoluţia «întunecată şi satanicá», a reprezentat si 
devalorizarea braţului uman în competiție cu maşinăriile, [iar] revoluţia industrială 
modernă [revoluţia calculatoarelor] poate fi interpretată similar, cu referire la 
creierul uman. Răspunsul [meu] este, desigur, acela că societatea ar trebui să se 
bazeze mai degrabă pe valorile umane decât pe vânzare şi cumpărare. Pentru a 
. ajunge să înfăptuim această societate, va fi nevoie de multă planificare şi de multă 
strádanie"?*. 

Ín general în scrierile sale despre impactul social :şi etic al „erei 
automatizării” care se profila, Wiener examina modalităţile în care pe de o parte 
informaţia, interrelationatá cu tehnologia comunicárii, pe de altá parte, ar putea 
afecta — deopotrivá in mod pozitiv si in mod negativ — valorile umane 
fundamentale, cum ar fi viaţa şi sănătatea, munca si bogăţia, cunoaşterea şi 
abilitatea, creativitatea şi fericirea, democraţia şi libertatea, pacea şi securitatea. 

Cercetarea de „cotitură” realizată de Wiener asupra implicatiilor etice ale 
„maşinii ultra-rapide şi moderne de calcul”, adică ale calculatorului si 
computerizării şi tehnologiilor relationate cu acestea, face din acest autor o figură 
centrală a eticii aplicate. Dacă numeroşi autori şi cercetători vorbesc astăzi despre o 
„etică a computerului” sau despre o „etică a informaticii” sau chiar despre „etica 
ICT, a tehnologiilor informaţiei şi comunicării”, acest lucru i se datorează în mare 


75 Ibidem, p. 338-339. | 

27 N. Wiener, Cybernetics: or Control and Communication in the Animal and the Machine, 
New York: John Wiley 1948, p. 36. 

parte şi lui Wiener. Se consideră cá „etica informaticii” ar fi sintagma cea mai 
potrivită pentru domeniul deschis de Wiener, deoarece se implică o preocupare 
pentru implicaţiile etice ale tuturor mijloacelor de stocare, transmitere şi procesare 
de informaţie, inclusiv, spre exemplu, percepția, memoria, tipăriturile, fonograful, 
telefoanele, telegraful, radioul, televiziunea, computerele şi aşa mai departe. 

Norbert Wiener a contribuit decisiv la crearea conceptului de „eră a informaţiei” 
bazat pe o critică a consecințelor etice ale tehnologizării şi computerizării. Wiener 
este printre primii autori care au subliniat importanţa socială şi etică a „erei 
informaţiei”. 

Conceptul de informaţii în ştiinţele umaniste sau în ştiinţele sociale si 
psihologie este un domeniu de interrelationári cu ştiinţele naturale, pe de o parte, si 
cu ştiinţele umaniste şi ştiinţele sociale, pe de altă parte. În psihologie, conceptul de 
informaţie a avut un rol central raportat la aşa-numita revoluţie cognitivă, din 1956 
încoace, de asemenea, numit de procesare a informaţiilor paradigmă în psihologie. 
Această dezvoltare a dat naştere la un domeniu cu totul nou, interdisciplinare numit 
„ştiinţele cognitive”. În conformitate cu ideile prezentate de Dretske””, informaţia 
este întotdeauna „ceva relativ la cunoştinţe”, un fel de „receptor de fundal”, ceva 
necesar pentru cunoaştere. 

Tendinţa de a concepe astfel informaţia a fost criticată ca reductionistá, în 
sensul că se consideră că fiinţele umane extrag, informaţii din proprietăţile fizice şi 
chimice ale stimulilor senzoriali. Reductionismul acestor perspective teoretice este 
în contrast cu înțelegerea mai hermeneutică şi istorică în care percepția este, de 
asemenea, informată de factori culturali, precum şi de informaţii care nu sunt 
definite sau prelucrate în conformitate cu mecanismele înnăscute din creier, ci în 
relație cu factorul istoric care elaborat criteriile şi mecanismele legate de 
identificarea, selectarea şi prelucrarea de informaţii. 

Mai interesantă este perspectiva lui Bateson prin care informaţia se concepe 
ca o schimbare în lumea exterioară, ca „o diferenţă, care face diferența”*, care este 
de fapt o schimbare operaţională determinată de lumea exterioară într-un sistem de 
observare. Ea se poate referi, de asemenea, răsturnând ordinea din această relaţie, 
la procesul de a găsi diferențe. 

Pe de o parte, informaţiile sunt un lucru, pe de altă parte, o construcție 
psihică. Informaţia ca o diferenţă, în realitate — ca ceva existent independent de un 
observator — pare să fie punctul de vedere al informaţiilor în inginerie şi ştiinţele 
naturale, cu toate că, aşa cum am văzut, nu este întotdeauna cazul. i 

Aspectele semantice şi pragmatice ale utilizării zi de zi a informaţiilor nu 
sunt de neglijat. Omul este un partener activ pentru tehnologie în procesul de 
informare. 


2 EI. Dretske, Knowledge and the flow of Information, Cambridge, Mass. MIT Press, 1981, 


p. 80-81. i E 
3 G, Bateson, Steps to an Ecology of Mind, New York, Ballantine Books, 1972, p. 459. Vezi si 


G. Bateson, Mind and Nature: A Necessary Unit, New York, Dutton, 1979. 

O importantă asemănare între tipurile de teorii este rolul de selecţie care 
apare în fiecare dintre acestea. Chiar şi în cazul extrem, în care orice interpretare 
este exclusă, se presupune — ca şi în perspectiva de inginerie a metaforei conductei 
— recunoaşterea unui proces de selecţie. Cu alte cuvinte, apare o asemănare între 
sensul de interpretare şi selectarea de semnale. 

Conceptul de informaţii asemănătoare face acest lucru posibil. Bar-Hillel a 
atras atenţia asupra capcanelor „semantice” ale terminologiei lui Shannon, în 
special cu privire la analogiile dintre psihologic şi inginerie. S-a dezvoltat o teorie 
semantică de informaţii în care să se facă distincţia între informaţie şi cantitatea de 
informaţii într-un cadru lingvistic. Pentru Dretske, teoria informaţiilor semantice se 
bazează pe distincţia între informaţie şi înțeles. 

Informaţiile nu necesită un proces de interpretare, deşi interpretarea este o 
condiție necesară pentru dobândirea de cunoştinţe. El afirmă cá cele trei condiţii 
definitorii pe care informaţiile trebuie să le îndeplinească ar fi următoarele: 
(a) Semnalul „de poartă” — cát mai multe informaţii despre cum s-ar fi generat S 
fiind „F”; (b) S este „F”; (c) Cantitatea de informaţii pe care o transportă semnalul 
despre S (sau include), care cantitatea generată de „este F/entitatea F".?! 

Pe de o parte, informaţiile nu reprezintă un concept absolut, pentru că putem 
dobândi diferite grade de informaţii despre o sursă. Într-adevăr, „informaţia este 
ceea ce este capabil să producă cunoştinţe, şi din moment ce necesită cunoaşterea 
adevărului, informaţiile necesită, de asemenea, cunoaşterea adevărului”?. Fluxul 
de informaţii se bazează pe principiul silogismului: dacă A poartă informaţiile B, şi 
B poartă informaţiile C, atunci A poartă informaţiile C’. 

Conceptul lui Dretske despre informaţii este diferit de acela de ader dar în 
principal este legat de sistemele cognitive. Se identifică astfel o relație strânsă între 
cunoștințe si informaţii, dar nu este o relație biunivocá, pentru a împrumuta un 
termen din matematică. | 

De asemenea, există o relaţie între informatie, credinţă si încredere, deoarece 
însăşi stiintifi citatea oricărui demers este într-o anumită măsură influenţată de 
aceşti factori. În aceeaşi măsură există o relație între informaţie şi ideologie, în 
special la nivelul la care ideologia se „infiltrează” în convențiile sociale cu referire 
la felul în care este şi cel în care trebuie să fie lumea. Informaţia trebuie să fie 
considerată în primul rând ceva relevant cu privire la domeniul în care este 
receptată, vehiculată, procesată etc. şi apoi, trebuie să apară ca ceva ce aduce un 
plus, o „completare” sau o ,noutate". Ca urmare, deja, în recunoaşterea şi 
omologarea informației ca informaţie, în special în domeniile socio-umaniste, | 
apare procesul de selecție de tip ideologic care se aplică in genere cunoaşterii din- 
aceste discipline, după cum observa şi Michel Foucault. 

In „perimetrul” de comunicare şi existență politică şi socială, individul 
extrage, procesează, omologhează sau respinge informaţie specifică relaţiei dintre 
individ şi puterea instituită, relaţie în care miza puterii individuale este administrată 


?! Dretske, op. cit., 1981, p. 63-64. 
d ;, Ibidem, p. 45. 
? Ibidem, p. 57. 

prin elemente care fin de informaţie, cunoaştere si comunicare, informaţia 
specifică, de genul drepturilor şi libertăţilor cetăţeneşti, fiind forma privilegiată de 
legitimare a subiectivitátii individuale, ca un fundament legitim al acţiunii politice, 
în mare parte o acţiune de legitimare de tip discursiv. 

Michel Foucault afirma: „„(...) Presupun că în orice societate producerea 
discursului este deopotrivă controlată, selecționată, organizată şi redistribuită prin 
intermediul unui anumit număr de proceduri care au rolul de a-i conjura puterile şi 
pericolele, de a-i stăpâni evenimentul aleator, de a evita copleşitoarea, redutabila ei 
materialitate.”** Astfel de proceduri sunt de natură informativă. În această familie 
de asemănare, pentru a folosi o terminologie wittgensteiniană, se încadrează şi 
procedurile de excludere: interdicții în zonele sexualităţii şi politicii. „(...) Şi pentru 
că discursul nu este doar cel ce traduce luptele şi sistemele de dominație, ci este 
acel ceva pentru care şi prin care se duce lupta: este chiar puterea care trebuie 
cucerită”*5. Pe lângă interdicții de tipul celor de mai sus apar şi un „partaj şi o 
respingere” legate de opoziţia dintre rațiune şi nebunie. În plus, se adaugă si 
opoziţia dintre adevăr şi fals, opoziţie ce guvernează o voință de adevăr ce stă în 
spatele puterii discursive. 

Pe de altă parte, avem şi sisteme de control interne discursului. Interesant din 
punctul de vedere al filosofiei politice a comunicării ar fi comentariul. Acesta 
întăreşte, pe de o parte, statutul textului informativ comentat, adică „statutul său de 
discurs mereu reactualizabil'?5, dar, pe de altă parte, mai important din perspectiva 
aleasă, în acelaşi timp articulează în sfârşit ceea ce textul prim articula în tăcere. Ca 
urmare, comentariul este idealul mijloc de deconstructie pentru acele mari naraţiuni 
ce trec sub tăcere zone întregi de sensuri vitale pentru identități până acum 
marginalizate. Comentariul este discursul democratic favorabil susţinerii 
drepturilor şi libertăţilor cetăţeneşti. Al doilea aspect interesant din punct de vedere 
politic este instaurarea de ritual. 

Există un anumit ritual care dă sau nu valoare discursului, deschide sau nu 
anumite zone de discurs (spre exemplu, cu precădere pentru guvernanți sau cu 
precădere pentru guvernati). „Ritualul defineşte calificarea necesară a indivizilor 
care vorbesc (şi care în jocul unui dialog, al întrebării sau al recitării, trebuie să 
ocupe o anumită poziţie şi să formuleze un anumit tip de enunţuri); el defineşte 
gesturile, comportamentele, circumstanţele şi întreg ansamblul de semne care 
trebuie să acompanieze discursul; în sfârşit, ritualul fixează eficacitatea presupusă 
sau impusă a cuvintelor, efectul lor asupra indivizilor cărora li se adresează, 
precum şi limitele valorii lor constrângătoare. Discursurile religioase, judiciare, 
terapeutice, în parte şi discursurile politice, nu sunt deloc disociabile de această 
instaurare a unui ritual care determină pentru subiecţii vorbitori atât proprietăţi 
singulare, cât şi roluri convenite”. În legătură cu această instaurare ritualică a 


34 Michel Foucault, Ordinea discursului. Un discurs despre discurs, Bucureşti, Eurosong & 
Book, 1998, p. 15. 

35 Ibidem, p. 16. 

36 Ibidem, p. 25. 

37 Ibidem, p. 35. 

discursurilor, Michel Foucault subliniazá si aproprierea socialá a discursurilor. 
„Doctrina leagă indivizii de anumite tipuri de enunfári, interzicándu-le în 
consecinţă pe toate celelalte; iar pe de altă parte doctrina utilizează anumite tipuri 
de enunţări pentru a lega indivizii între ei şi, prin aceasta, pentru a-l diferenţia de 
ceilalţi. Doctrina efectuează o dublă aservire; a subiecţilor vorbitori la discursuri, şi 
a discursurilor la grupul, cel puţin virtual, al subiecţilor vorbitori.” Vezi de aici 
mândria de a fi un liberal într-o societate democratică liberală. 

Conceptul modern de informaţii, cunoştinţe de comunicare nu are legătură 
doar cu imagini seculare de mesaje şi mesagerii, ci include, de asemenea, vederea 
modernă a cunoştinţelor empirice împărtăşite de o comunitate (Ştiinţifică). 


5. MODERNITATE SI POSTMODERNITATE ÎN PERSPECTIVELE 
DE INVESTIGARE A INFORMAȚIEI 


Postmodernitatea deschide conceptul de informaţie spre interpretarea 
internetului ca o structură de comunicare în care mass-media ar putea fuziona 
dincolo de o putere centrală sau de o supraveghere de tip panoptic. În Her 
on(be)grijpbare publiek (2004), s-au explorat diverse informaţii şi metafore de 
comunicare, cum ar fi cea a transmiterii de mesaje, metafora recipient, metafora de 
a împărtăşi opinii comune, metafora argument, metafora canalului, metafora de 
control, metafora audienței care dispare.” Aceste metafore îşi au originea în 
diferite medii culturale. Fenomenele acestea adesea sunt strâns legate de metafore 
propriu-zise. Acestea trebuie să fie înțelese pentru a fi utilizate creativ, pentru a 
vedea limitele lor şi pentru a înțelege cum să se aplice cu precizie în diferite situaţii 
teoretice şi practice. 

Deocamdată demersul obişnuit este de a considera informaţiile ca pe o 
condiţie de bază pentru dezvoltare — tehnologică, socială, politică, economică etc. 
Cel mai important lucru în politica de informaţii, spre exemplu, este de a lua în 
considerare informaţiile ca o forță constitutivă în societate si, astfel, de a se 
recunoaşte. natura teleologică a sistemelor de informaţii şi servicii. i. Într-un fel, 
dacă oamenii au libertatea de a defini termenii cum le place, în realitate definițiile 
lor pot întâlni restricțiile demersurilor de teoretizare tehnologizantă, la o extremă, 
sau ideologizantă, la cealaltă. 

Demersurile filosofice moderne şi postmoderne relationeazá conceptul de 
informare cu cel de acţiune de informare şi cu cel de formare de minte sau şi de 
caracter, precum şi cu un concept mai larg de instruire. Braman (1989) deschide o 
discuţie importantă pentru identificarea categoriilor de informaţie din perspectiva 
factorilor de decizie. Sunt identificate patru categorii majore: (1) informaţia ca 
resursă; (2) informația ca marfă; (3) informaţia ca percepţie de modele; 


od „„ Ibidem, p. 37. 
? Vezi, N. Carpentier, C. Pauwels, Olga Van Oost (editori), Het on(be)grijpbare publiek, 
Bruxelles, VUB Press, 2004. 


^^ S. Braman, Defining information: An approach for policymakers, ,/Telecommunications 
Policy”, 73(1), 1989, p. 233-242. 

. (4) informaţia ca o forţă constitutivă in societate. Există beneficii relative, dar şi 
probleme, relationate cu fiecare dintre aceste patru concepții. Perspectiva mea este 
de a corela aceste dimensiuni categoriale care se regăsesc toate în realitatea şi în 
manifestările categoriei şi conceptului de informaţie, interconectate în măsuri 
diferite (şi niciodată toate în aceeaşi măsură). Definirea informaţiei este, aşadar, de 
asemenea, o chestiune de decizie politică. 

Teoreticienii clasici ai societății informaţionale sunt consideraţi Giddens, 
Habermas, Baudrillard, Vattimo, Lyotard si Castells. 

Giddens corelează abordarea conceptului de informatie, ca a oricărui alt 
concept constitutiv al modernităţii, cu ideea de schimbare socială. Toate aspectele 
informaţiei, precum şi unele corelate cu schimbarea socială sunt în parte corelate 
cu mass-media, unul dintre principalii provideri de informaţie în modernitate şi 
postmodernitate. Totuşi, informaţia şi ideile din mass-media nu doar reflectă lumea 
socială (aşa cum filosofia, odată cu Richard Rorty, nu mai este o oglindă a naturii), 
ci contribuie la formarea şi formatarea acesteia, fiind în acelaşi timp centrală pentru 
reflexivitatea modernă.*! David Gauntlett, comentator consacrat al lui Giddens, 
scrie în Media, Gender and Identity: „Importanţa mass-media în propagarea 
multora dintre stilurile de viață moderne este evidentă (...) Astfel, mass-media 
oferă în modernitate posibilități, şi celebrează diversitatea, dar permite şi numai 
nişte interpretări înguste ale unor anumite roluri în cadrul acestor stiluri de viață 
moderne — după perspectiva abordată”"?. 

În lucrarea Critica informaţiei, The Critique of Information, Scott M. Lasch 
valorifică diversele contribuţii moderne si postmoderne in domeniu de la 
McLuhan, la Bell, Habermas, Giddens, Luhmann, Deleuze si Guattari, Lefebvre, 
Latour, Haraway, Poster, Luca şi alţii. Critica informaţiei este informaţia însăşi, 
insistă acest autor, dar fără a fi o critică transcendentală, metafizică.“ Informaţiile 
nu sunt în societate sau legate de societate; informaţiile sunt societatea, şi invers. 
Această evoluţie a fost facilitată de răspândirea tehnologiilor informaţiei şi 
comunicaţiilor (TIC), astfel încât toate aspectele vieţii sociale sunt, ca la Bruno 
Latour, sociotehnice, cu acţiune socială, şi co-determină rețele de oameni şi lucruri. 
Lash pleacă de la teoria critică şi dialectica germană şi de la poststructuralismul şi 
postmodernismul francez!” pentru a susține sfârşitul transcendentalismului, 
obiectivitătii sau poziţiilor privilegiate în critica sau analiza socială. In cazul în care 
societatea este intrinsec informaţională, o parte a societăţii trebuie să fie analizată 
prin prisma legăturii cu informaţiile şi prin natura informaţiilor. Fenomenele 
sociale fundamentale, cum ar fi de puterea, capitalul, sociabilitatea şi aşa mai 
departe, sunt, de asemenea, în esenţă, legate de informare şi au acelaşi caracter. 
După Castells, Lash analizează ideea că puterea este exercitată informaţional Şi, 
astăzi, unele grupuri sunt excluse prin excludere informaţională; anumite clase, 


41 Anthony, Giddens, Modernity and self-identity. Self and society in the late modern age, 


Cambridge, Polity Press, 1991, p. 214. 
42 David Gauntlett, Media, Gender and Identity, Londra, Routledge, 2002, p. 57. 
% Scott M. Lash, Critique of Information, Londra, Sage Publications, 2002, p. 220. 


* Ibidem, p. 8. 

grupuri sau regiuni (spre exemplu, semi-calificatii şi minoritățile etnice), prin 
excluderea din fluxurile de comunicare şi în raport cu mijloacele de comunicare, 
devin din ce în ce mai irelevante pentru acumularea informaţională, care acum nu 
mai are loc „pe spatele lor”, ci în spatele lor.? Prin urmare, Lash crede cá 
rezistența sau răspunsul. la acţiunile si agresiunile puterii trebuie să fie 
informaţională, în timp real. 

Posibilitatea aceasta care intrigă, legată de rezistență politică şi critică politică 
a informaţiei, pe care el o sugerează, este o trecere de la formele convenționale de 
analiză socială şi de critică şi la noua artă conceptuală ca noi practici de critică 
socială şi politică, sau, poate, la o fuziune a artei şi a criticii sociale şi politice. 
Teoria socială şi cercetarea care se concentrează asupra mass-media a noilor 
tehnologii, pe de o parte, şi pe procesele sociale, pe de altă parte, beneficiază pe 
undeva de familiarizarea cu arta conceptuală contemporană şi cu mass-media 
digitală. Dar acest lucru funcţionează în ambele sensuri datorită naturii neliniare a 
puterii care se manifestă în economie, economia politică, drept, sociologie, 
psihologia socială şi a noilor mijloace media. În momentul de faţă, artiştii 
contemporani, mass-media şi designerii rămân voci din păcate marginale. În acelaşi 
timp este instructiv faptul că unele tehnologii au început ele însele să facă artă, ca 
mijloc de trecere de la terminologia societății informaţionale, la semnalele 
societății cunoaşterii. 


6. SOCIETATEA INFORMATIONALÀ, SOCIETATEA CUNOAȘTERII 
SI GLOBALIZAREA. PERSPECTIVE VIITOARE 
PENTRU INVESTIGAŢIE | 

Dezvoltarea şi utilizarea pe scară largă a rețelelor de calculatoare după 
sfârşitul celui de-Al Doilea Război Mondial şi apariţia ştiinţei informaţiilor ca 
disciplină în anii 1950 arată că, deşi cunoştinţele şi comunicarea acesteia sunt 
fenomene de bază al oricărei societăţi umane, apariţia tehnologiei informaţiei şi a 
impactului acesteia la nivel mondial sunt elementele care caracterizează societatea 
umană contemporană ca pe o societate informaţională. 

In ceea ce priveşte costurile şi beneficiile acestei Ere a Informaţiei, Andrei 
Codrescu'^ oferă două perspective emblematice. Pe de o parte, avem entuziasmul 
legat de tehnologizare surprins în schiţa The Dog with the Chip in His Neck în care 
evidențiază avansarea spre o conectivitate şi comunicare generalizată om- 
computer, şi câine (animal de casă şi prieten)-computer-om, pentru a ajunge la 
concluzia că „a fi un chip electronic în gâtul cuiva ar putea deveni cel mai frumos 
compliment”, căci aceste dispozitive vor ocupa centrul existenței umane. Pe de altă 
parte, autorul vorbeşte -despre oroarea si ura omului în fata maşinii ca 
monstruozitate care îi uzurpă umanitatea, locul de muncă (aşa ca în cazul /uddit-ilor 
din Anglia) etc. | 


^5 Ibidem, p; 5. ] 
^$ Andrei Codrescu, The Dog with the Chip in His Neck, St. Martin's Press, New York, 1996, 
p. 85-88. 

In relatie cu aceastá pozitionare se situeazá si teama de tehnologizare si 
informatizare ca aducătoare de control generalizat, absolutizat si autoritarist, a unei 
dictaturi a lui Big Brother informatizat, care anunță sfârşitul sferei private. Dar 
acest subiect este pe de o parte, amplu şi ar merita poate o discuţie separată, iar pe 
de alta este un subiect care pierde din interes deşi rămâne actual, fiind extrem de 
frecventat în cheia lamentării. | 

Revenind la ideea lui Giddens” că societatea informaţională globală trebuie 
să îi răspundă globalizării la nivel global, şi nu doar naţional sau local, în contextul 
unui al doilea val de democratizare, putem încadra într-un astfel de cadru Rezoluţia 
Adunării Generale ONU nr. 56/183 din 21 decembrie 2001 care sprijinea realizarea 
unui Summit Mondial al Societăţii Informaționale, World Summit on the Information 
Society" sau WSIS, cu două faze. Prima a avut loc la Geneva, 10-12 decembrie 
2003, iar a doua in Tunis, 16-18 noiembrie 2005. 

Obiectivul primei faze a fost acela de a contura o declaraţie clară de voință 
politică în ceea ce priveşte poziţia ONU legată de societatea informaţională 
globală. S-a intenţionat să se identifice paşii de urmat pentru a pune bazele unei 
„societăţi informaţionale globale (cu beneficii) pentru toţi”, reflectând cát mai mult 
din diferitele interese in joc. În acest scop, lucrările au implicat aproape 50 de şefi 
de stat şi de guvern, precum şi vicepreşedinţi, 82 de miniştri, 26 de vice-ministri, 
dar şi reprezentanţi de nivel înalt ai organizaţiilor internaţionale, din sectorul privat 
şi din societatea civilă, care şi-au oferit sprijinul politic pentru două documente: 
Declaraţia de Principii de la Geneva şi Planul de Acţiune de la Geneva, adoptate 
pe 12 decembrie 2003. | 

Summitul şi evenimentele conexe au adunat peste 11 000 de participanţi din 
175 de ţări. Planul de acțiune de la Geneva era corelat cu aspecte precum rolul 
autorităților guvernamentale şi al tuturor jucătorilor implicaţi în bunul mers al 
societăţii (stakeholders), în promovarea tehnologiilor informaţionale şi de 
comunicare (ICT) pentru dezvoltare, dezvoltarea infrastructurii informaţionale şi 
de comunicare, accesul la informaţie şi cunoaştere, construirea de capacităţi, 
sporirea încrederii şi securităţii în utilizarea ICT-urilor, stimularea mediului 
informaţional, promovarea aplicațiilor ICT (e-guvernarea, e-afacerile, e-sănătatea, 
e-angajările de. forță de muncă, e-mediul înconjurător, e-agricultura şi e-stiinfa), 
promovarea diversităţii culturale si identitare, a diversităţii lingvistice şi a 
substanței locale, studiul relationárii mass-media cu societatea informaţională, 
dimensiunile etice ale societăţii informaţionale, precum şi cooperarea regională şi 
internațională. În faza a doua, obiectivul l-a constituit declanşarea Planului de 
Acţiune de la Geneva. S-au implicat în această fază aproape 30 de şefi de stat şi de 
guvern, precum şi vicepreşedinţi, 197 de miniştri, viceministri, dar şi reprezentanți 
de nivel înalt ai organizaţiilor internaţionale, din sectorul privat şi din societatea 
civilă, în total mai mult de 19 000 de participanţi din 174 de ţări, pentru a găsi 


17 Anthony Giddens, Modernity and Self-identity. Self and Society in the Late Modern Age, 
Cambridge, Polity Press, 1991; si A. Giddens, prezentare la Radio BBC, disponibilă la 


http://news.bbexo.uk/hi/english/static/events/reith 99/ 
^8 Vezi http://www.itu.int/wsis/basic/index.html 

soluţii si pentru a ajunge la înțelegeri cu privire la buna guvernare, cu implicarea 
societăţii civile şi a mediilor de afaceri, precum şi a tuturor factorilor interesaţi, cu 
utilizarea internetului, analiza mecanismelor de finanţare a acestui obiectiv, dar Şi 
continuarea şi implementarea documentelor de la Geneva şi Tunis. 

Aceşti paşi înspre o lume mai conectată angajează mecanisme de motivare î în 
implicarea democratică şi de formare a parteneriatelor: de cooperare care vor 
- răspunde provocărilor din sectorul ICT. Principala provocare ridicată de societatea 
informatizată este dihotomia digitală a lumii. În acest sens, principala întrebare 
ridicată de summiturile ONU pe această temă este următoarea: se va transforma 
dihotomia digitală într-o sursă de oportunităţi, cel puţin digitale, pentru toți? 
Angajamentul liderilor lumii la WSIS este testat de realitățile gren lumii 
contemporane. 

Tárile sunt chemate sá cántáreascá marele potefi oferit de ICT-uri, iar 
multe dintre ele progresează deja în direcţia îndeplinirii scopurilor de conectivitate 
promovate de către WSIS. Problemele apar în adaptarea modelelor şi a politicilor 
propuse de ONU cu ocazia acestor summit-uri, precum şi în capacitatea de 
adaptare a creatorilor de politici şi regulamente din plan naţional şi local. Există o 
bază de date de propuneri punctuale şi de politici publice în această problematică, 
care pe de o parte se va dovedi utilă, dar care, pe de alta, indică deja tipul de 
eforturi multiple ce trebuie întreprinse pentru a ameliora falia digitală dintre naţiuni 
şi pentru a oferi un acces universal la ICT-uri. Progresele înregistrate se înscriu în 
zona ofertei de asistență pentru dezvoltarea capacităților şi abilităţilor specifice, în 
zona sporirii conştientizării cu privire la aspectele legate de securitatea sistemelor 
informaționale şi pregătirea apariţiei unui mediu sigur şi democratic pentru o şi mai 
bună conectivitate a societăţii informaţionale globalizate. 

În 2009, Forumul WSIS s-a reunit la Geneva în perioada 18-22 mai 
„explorând ceea ce Giddens numea valul următor al democratizării prin 
conceptualizări actuale, cum ar fi şi analiza implementării noţiunii de „multi- 
stakeholder” a cetăţeanului implicat în buna guvernare, într-o societate de 
apartenenţă pe care o consideră, în mod cosmopolit, strâns conectată la societatea 
informaţională globală şi la care se raportează ca la un fel de „afacere” personală în 
care deţine ,actiuni". 

Accentul ar trebui să cadă pe acesta miză fie a accentuării, fie a atenuării 
faliei dintre săraci şi bogaţi, prin dihotomia dintre lumea informatizată şi cea 
neinformatizată şi prin fragmentarismul adus de globalizare, care poate fi transferat 
în plan informatizat şi virtual. Există pericolul ca lumile bogatilor să devină şi mai 
„etanşe” datorită societăţii contemporane informatizate, pe care Giddens o anunță 
ca pe o lume „luată prin surprindere”. 


CONCLUZII 
Informaţia este într-adevăr o categorie nouă, dar nu poate fi plasată 


conceptual, în mod eclectic, pe lângă categoriile anterioare fizice, filosofice sau 
sociologice şi politice. Informaţia este atât o categorie diferită de cele strict fizice 

clasice sau din fizica cuanticá, cát si una cu un grad superior de complexitate şi cu 
implicații sociale, politice, etice şi culturale superioare. Deşi informaţia nu este nici 
direct reductibilă la categorii clasice, nici nu este o categorie radical diferită faţă de 
cele de masă şi de energie, în contextul proceselor individuale de cunoaştere, dar şi 
în contextul social-politic ea are un caracter emergent, care transcende cadrul 
teoriei sistemice. Din perspectiva ştiinţelor naturii, conceptul si categoria de 
informaţie sunt de corelat cu teoretizările şi modelările noţiunilor de eveniment, 
proces, sistem, reducerea „zgomotului”, suplinirea unei „lipse”. Dintr-o perspectivă 
etică, teoretizarea informaţiei este de corelat cu noțiuni ce conduc spre ideea de 
„risc” al unei societăți tehnologizate care nu este „corectată” de o hegemonie a 
valorilor umaniste, ci este susținută de o hegemonie a valorilor pieţei libere. 
Societatea informaţiei discută tocmai riscurile şi beneficiile tehnologizării şi 
informatizării, toate acestea supralicitate prin globalizare. 

EXISTENȚĂ ŞI REALITATE ÎN FIZICA CONTEMPORANĂ 


ADRIAN NIȚĂ 


Într-o lucrare devenită clasică, Newton scria că hypotheses non fingo, o 
formulare aparent misterioasă dacă este luată în sens literal: „nu imaginez ipoteze”. 
Marele savant se referea la faptul că filosofia naturală pe care a construit-o în 
Principia mathematica se bazează pe luarea în considerare în mod exclusiv a 
fenomenelor. Sarcina fizicii era aceea de a studia fenomenele şi de a obține pe o 
cale inductivă legile ce guvernează fenomenele. 

La două sute de ani după Newton, un alt mare fizician, Albert Einstein, 
preciza că fizica nu poate proceda inductiv, pe baza observaţiei şi experimentului, 
căci realitatea este diferită, în general, de multe dintre intuifiile simțului comun. 
Sarcina fizicianului nu este deducerea legilor naturii din fenomenele reale, ci 
inventarea legilor obiectelor, fenomenelor sau proceselor. 

Această schimbare de atitudine cu privire la sarcina fizicii, nu ascunde oare o 
schimbare de atitudine cu privire la realitate? Pentru a vedea răspunsul, ne 
propunem să recurgem, în capitolul 1, o privire istorică asupra problemei realităţii 
în fizica clasică şi în fizica contemporană. Cum descrierea realităţii se face de către 
fizicieni cu ajutorul limbajului, vom prezenta în capitolul 2 câteva consideraţii 
despre rolul limbajului în tratarea problemei realităţii. Deoarece problema realității 
a generat discuţii aprinse în filosofia ştiinţei, vom prezenta, în capitolul 3, câteva 
aspecte privitoare realism, mai precis, la feluri de realism. In capitolul 4 vom 
prezenta criteriile realităţii, iar în capitolul 5 vom prezenta principalele modalităţi 
de reconstrucţie a realităţii fizice. 


CONSIDERAȚII INTRODUCTIVE 


Două consideraţii se cer a fi făcute încă de la început. In primul rând, pentru 
fizicieni, fie cei din perioada clasică, fie din cea contemporană, nu este nevoie de 
introducerea unei distincţii între existenţă şi realitate; cu toții se referă într-un mod 
interşanjabil la cei doi termeni. În al doilea rând, realitatea (sau existența) este 
caracterizată ca fiind ceea ce se află independent de subiectul cunoscător, adică 
lumea exterioară reală. După Einstein, credința „într-o lume exterioară 
independentă de subiectul cunoscător stă la baza întregii ştiinţe a naturii, Întrucât 
percepțiile ne dau numai o informatie indirectă asupra acestei lumi exterioare sau 
asupra realității fizice, aceasta nu poate fi sesizată de noi decit pe o cale 
speculativă. De aici ducurge că concepţiile noastre asupra realităţii fizice nu pot fi 


niciodată definitive. Trebuie să fim permanent pregătiți să schimbăm aceste 
concepții — adică fundamentul axiomatic al fizicii — pentru a fi în acord cu faptele 
într-o modalitate perfectă din punct de vedere logic.” | | i 

Credința în existența unei lumi exterioare nu este altceva decât o idee a 
simțului comun, dar una pe care fizicianul o rafinează. După Einstein, această 
credință se bazează pe experiențele senzoriale pe care le avem. Astfel, primul pas 
spre postularea unei lumi exterioare reale este făcut prin formarea noțiunii de 
obiect corporal. Noi desprindem mental din multitudinea experiențelor senzoriale 
anumite complexe de senzații care se repetă, cărora le atasám un concept, respectiv 
cel de obiect corporal. Se observă că, din punct de vedere logic, conceptul „obiect 
corporal” nu este identic cu totalitatea impresiilor senzoriale, ci este o creație liberă 
a spiritului nostru. Cu toate acestea, conceptul îşi datorează semnificația în mod 
exclusiv impresiilor senzoriale pe baza cărora s-a format. Al doilea pas în 
postularea unei lumi exterioare reale constă în aceea cá, în gândirea noastră, 
atribuim conceptului de obiect corporal o semnificație în mare măsură 
independentă de impresiile senzoriale în legătură cu care a luat ființă, având în 
vedere faptul că este vorba de un obiect care are o existență reală. Îndreptățirea 
acestei postulări constă exclusiv în faptul că, prin intermediul conceptelor de acest 
fel, ca si al relațiilor mentale dintre ele, reuşim să ne orientăm în labirintul 
impresiilor senzoriale. Aceste concepte si relații ni se par mai solide si mai 
statornice decât o experiență senzorială individuală. Pasul următor este dat de 
legarea conceptelor între ele pentru a forma propoziții despre realitate. După 
Einstein, despre modul în care trebuie legate conceptele si despre modul cum ar 
trebui să le coordonăm cu experiențele senzoriale, nu se poate spune nimic apriori. 
In acest caz, decide numai succesul în edificarea unei ordini, necesară este doar 
 enunfarea de reguli privind legăturile dintre concepte, căci altfel nu ar fi posibilă 
cunoaşterea. Aceste reguli sunt asemenea regulilor unui joc, care, deşi arbitrare, 
sunt suficient de precise pentru a permite efectuarea jocului?. 

Conceptele legate în mod direct şi intuitiv cu complexele de experiențe 
senzoriale sunt numite de marele fizician „Concepte primare”. Acestea constituie 
temelia pe care se formează apoi restul conceptelor si prin care se leagă conceptele 
între ele pentru a forma propoziții. Este evident că propozițiile sunt parțial definiții 
ale conceptelor si enunturi deductibile logic din acestea, iar în parte propoziții ce 
nu decurg din definiții, ci enunță relații între concepte primare si astfel între 
experiențele senzoriale. „Propoziții de acest din urmă fel sint, «asertiuni despre 
realitate» sau ,«legi ale naturii», adică propoziţii care trebuie să fie confirmate prin 
raportare la experiențe senzoriale cuprinse sub concepte primare. Care dintre 
propoziţii trebuie să fie considerate drept definiţii şi care drept legi ale naturii, 
depinde în mare măsură de formularea aleasă; o atare diferenţiere este însă cu 
adevărat necesară numai atunci cînd vrem să aflăm în ce măsură întreg sistemul 
conceptual considerat posedă, din punct de vedere fizic, un conținut.” | 


-RNS 
! Einstein, Cum văd eu lumea, Bucureşti, Humanitas, 1992, p. 58. 
? Ibidem, pp. 98-99. 
? Ibidem, p. 101. 

În fizica newtoniană, realitatea era caracterizată prin conceptele de spaţiu, 
timp, punct material şi forță, astfel încât realitatea fizică nu era altceva decât 
ansamblul mişcărilor punctelor materiale în spaţiu, guvernate de legi determinate. 
Cum punctul material este singurul mod de a ne reprezenta realitatea, în măsura în 
care acesta se află în mişcare, corpurile perceptibile au constituit punctul de plecare 
în formarea conceptului de punct material. Punctul material a fost imaginat drept 
analog al corpului mobil, dar făcându-se abstracţie de formă, întindere, orientare în 
spaţiu, proprietăţi intrinseci, păstrând inertia si translatia şi adăugând conceptul de 
forţă. Corpurile materiale, care au dus la formarea conceptului de punct material, 
au fost considerate la rândul lor drept sisteme de puncte materiale”. 

Acest sistem atomist şi mecanicist a fost completat ulterior cu ideea de câmp, 
la care o contribuţie fundamentală a avut-o Maxwell. Acesta a arătat că tot ceea ce 
se cunoaştea atunci despre lumină şi fenomenele electromagnetice se poate 
exprima într-un sistem de ecuaţii diferenţiale parţiale, în care câmpurile electric si 
magnetic apar ca variabile dependente. Einstein este îndreptăţit astfel să conchidă: 
„înainte de Maxwell oamenii concepeau realitatea fizică — în măsura în care 
aceasta se presupune că reprezintă fenomene naturale — ca puncte materiale ale 
căror modificări nu constau decît în mişcări supuse ecuaţiilor diferenţiale totale; 
după Maxwell, realitatea fizică este concepută ca fiind reprezentată de câmpuri 
continue, inexplicabile în termeni mecanici, supuse ecuaţiilor diferenţiale parţiale. 
Această schimbare a conceptului de realitate este cea mai profundă şi fertilă 
schimbare care s-a produs în fizică după Newton.” | 

Cea mai recentă creaţie a fizicii teoretice, şi anume mecanica cuantică, diferă 
fundamental atât de programul newtonian, cât şi de cel maxwellian, având în 
vedere faptul că mărimile care apar în legile teoriei cuantice nu pretind că ar 
descrie realitatea fizică, ci doar probabilitatea de apariţie a unei realităţi fizice 
avute în vedere“. Aşa se face că la întrebarea dacă reprezintă o funcţie a teoriei 
cuantice o stare reală în acelaşi sens, ca şi un sistem de puncte materiale sau un 
câmp elecromagnetic, Einstein susține că ezită să ofere un simplu răspuns afirmativ 
sau negativ. O funcţie y enunţă care este probabilitatea de a găsi o anumită mărime 
fizică q într-un interval dat. Această probabilitate poate fi stabilită empiric, ca o 
mărime reală certă. Dar cum stau lucrurile cu valarea lui q măsurată în fiecare caz 
în parte? Are sistemul individual respectiv această valoare q încă înainte de 
măsurare? Aceasta este o întrebare care nu are un răspuns determinat în cadrele 
teoriei, deoarece prin măsurătoare are loc o intervenție asupra sistemului; astfel 
încât se poate susține că sistemul primeşte valoarea g abia prin măsurătoare”. 

Ajunşi în acest punct, nu este lipsit de interes să vedem cum caracterizează 
realitatea un savant de azi cum este Roger Penrose. Imaginea despre lume dată de 
fizica clasică (adică fizica newtoniană şi relativitatea einsteiniană, deci fizica de 


^ Ibidem, pp. 58-59. A se vedea şi remarca din Note autobiografi ice cu privire la programul 
newtonjan: realitatea era reprezentată de puncte materiale în spațiu si timp (Einstein, op. cit., p. 189). 
* Ibidem, p. 61. A se vedea şi remarca din Note autobiografice : Maxwell reprezenta realitatea 
printr-un câmp în spațiu şi timp (Einstein, op. cit., p. 189). 
2 Ibidem, p. 61. 
7 Einstein, Op. cit., pp. 189—190. 

dinainte de aparitia, in jurul anului 1925, a fizicii cuantice) aratá in primul ránd 
existența noțiunii de spatiu-timp, ce joacă un rol fundamental, fiind arena în care se | 
desfăşoară totul conform legilor fizicii. Există apoi -obiectele fizice, care sunt 
supuse unor legi matematice precise. Obiectele fizice sunt fie particule, fie 
câmpuri. În ce priveşte particulele, se spune puţin despre natura şi caracteristicile 
lor distincte, cu excepția faptului că fiecare are propria linie de univers şi că posedă 
o masă de repaus individuală şi, poate, sarcină electrică. Câmpurile sunt date foarte 
precis, şi anume câmpul electromagnetic ascultă de ecuația lui Maxwell, iar cel 
gravitational de ecuaţiile lui Einstein. Având în vedere această imagine asupra 
realității clasice, Penrose conchide că realitatea materială, conform fizicii clasice, 
„seste un lucru cu mult mai nebulos decât s-a considerat. Măsurarea ei cantitativă, şi 
chiar problema dacă există sau nu, depinde de probleme fundamentale subtile şi nu 
poate fi lămurită decât local? 

Şi după Penrose imaginea despre lumea reală dată de fizica cuantică este mai 
complicată. Descrierile date de teoria cuantică se aplică în mod convingător doar la 
nivelul cuantic, adică la molecule, atomi şi particule subatomice. Se poate aplica şi 
la dimensiuni mai mari, dar numai atâta timp cât diferenţele de energie dintre 


egoj we 


formate din numere complexe (numite „amplitudini de probabilitate”). Fiecare 
totalitate diferită de alternative cu ponderi complexe defineşte o stare cuantică, iar 
fiecare sistem cuantic trebuie descris printr-o stare cuantică. Adesea, nu se poate 
spune nimic despre care anume trebuie să fie alternativele efective ce compun o 
stare cuantică. Dar câtă vreme sistemul rămâne la nivel cuantic, starea cuantică 
evoluează complet determinist, după ecuația lui Schroedinger. 

Sub un alt aspect, cel al obiectivității, se poate susține că starea cuantică dă o 
descriere obiectivă, dar una care apare adesea complicată sau chiar contradictorie. 
Când este vorba de mai multe particule, stările cuantice devin complicate, căci 
particulele individuale nu posedă stări proprii, ci există numai în amestecuri cu alte 
particule. Fizica cuantică apare, deci, ca fiind nelocală, particulele neputând fi 
tratate drept entități ce există în mod independent”, 


LIMBAJ SI REALITATE 


Apariția celor două mari teorii ale fizicii actuale, teoria relativității si teoria 
cuanticá, a generat serioase probleme legate de interpretare si limbaj: cum ar trebui 
să se vorbească despre noțiunea spatiu-timp? Trebuia oare „Considerată contracția 
Lorentz a corpurilor în mişcare ca o contracție reală sau doar una aparentă? Trebuia 
să se spună cá structura spatiu-timpului era realmente diferitá de aceea pe care o 
admiseserám sau trebuia să se spună că rezultatele experimentale puteau fi corelate 
DICAT "Ol Gul. dy! mm ox 


* Roger Penrose, Mintea noastrá cea de toate zilele, trad. de Cornelia Rusu, Mircea Rusu, 
Bucureşti, Editura Tehnică, 2006, p. 377. 

? Ibidem, p. 385. 

10 Tbidem, pp. 524—525. 

matematic într-o manieră care corespundea acestei noi structuri, in timp ce spațiul 
şi timpul, fiind modul universal şi necesar prin care ne apar lucrurile, rămâneau 
ceea ce au fost întotdeauna?”!! Explicaţia pentru dificultățile ridicate de noua 
situaţie a fizicii era aceea că nu exista un limbaj care să dea seama de noua situaţie 
a fizicii. Conceptele folosite de fizicieni erau cele vechi, utilizate şi de savanții din 
vechime, or, noua realitate la care se făcea referire în fizică nu mai permitea 
utilizarea conceptelor de spaţiu, timp etc. proprii vechilor teorii. După Newton, 
spațiul şi timpul sunt reale, adică sunt substanțe ce au ființă absolută, şi sunt 
discrete. Putând exista în lipsa lucrurilor, spaţiul şi timpul apar ca un cadru în care 
se desfăşoară evenimentele, dar un cadru ce poate fi gol, ce poate exista chiar şi în 
absenţa lucrurilor. Spre deosebire de el, Leibniz susţine că spaţiul şi timpul sunt 
ideale, adică ceva de natură relationalá. Fiind continue, spaţiul şi timpul nu pot 
exista în absenţa lucrurilor. Vom detalia disputa Leibniz — Newton despre spaţiu şi 
timp prin dezbaterea cu privire la continuitate V. 

Continuitatea este sustinutá atát de siiil comun, datorită perceperii 
lucrurilor şi evenimentelor ca desfăşurându-se fără treceri bruşte, şi astfel a 
posibilităţii de a diviza la infinit orice interval de timp, cât şi de considerente de 
natură filosofică, ştiinţifică ori teologică. Faptul că simţul comun are un fundal 
filosofic şi/sau teologic şi că este mereu ,,alimentat" de noile cuceriri ale ştiinţei 
este ilustrat cât se poate de bine de dezbaterea în privinţa continuității timpului ce a 
opus pe Newton lui Leibniz. Celebrul savant englez susține discontinuitatea 
timpului pe baza argumentului indivizibilitátii şi argumentului neuniformității. 
Newton sustine indivizibilitatea timpului întrucât nu ne putem imagina că panpe 
sale s-ar separa unele de altele fără să ne imaginăm că ies afară din ele însele”. Al 
doilea argument este dat de neuniformitatea timpului, căci, dacă presupunem prin 
absurd că timpul este uniform, trebuie să admitem că nicio parte a timpului nu se 
va deosebi de altă parte şi că în acest fel, dacă corpurile create într-un anumit timp 
(să zicem 1) ar fi fost create în alt timp (de eme t2), acestea nu ar fi fost totuşi 
create decât în acelaşi timp, ceea ce este absurd!“ 

După Leibniz, timpul este continuu trüeát este divizibil gi uniform. 
Demonstrația divizibilitüfii timpului sustine cá dacă timpul poate subzista fără 
părți, atunci trebuie ca timpul infinit (trebuie subliniat cá şi Newton sustine 
infinitatea timpului) să poată subzista fără anumite durate de timp finite, ceea ce 
este imposibil. În cea de-a patra scrisoare către Clarke, Leibniz scrie, cu referire la 
spaţiu, ceea ce este valabil şi despre timp: „A spune că spaţiul infinit este lipsit de 
părți înseamnă a spune cá el nu este alcătuit din spaţiile finite si că spaţiul infinit ar 


!! Heisenberg, Limbaj şi realitate în fizica modernă, în Ilie Pârvu (ed.), Epistemologie, p. 386. 

12 Vezi Adrian Niţă, Timp şi continuitate, „Academica”, nr. 26, mai 2004, anul XIV, nr. 163, 
pp. 37-39. 

'3 1. Newton, Principiile matematice ale filosofiei naturale, traducere de V. Marian, Bucureşti, 
Editura Academiei, 1956, pp. 30-32. A se vedea de asemenea argumentul formulat de Clarke în 
disputa cu Leibniz, în G.W. Leibniz, Opere filozofice, traducere de C. Floru, Bucureşti, Editura 
Ştiinţifică, 1972, p. 552. 

^ Newton, op. cit., pp. 30-32. A se vedea de asemenea argumentul formulat de Clarke în 
disputa cu Leibniz, în Leibniz, op. cit., p. 561 

putea subzista chiar dacá toate spatiile finite ar fi reduse la nimic, ceea ce ar fi ca si 
cum, in ipoteza cartezianá a unui Univers corporal intins, fárá margini, s-ar spune 
cá acest Univers ar putea subzista atunci cînd toate corpurile care îl compun ar fi 
reduse la nimic"". 

Teza uniformității este apărată prin susţinerea cá toate părţile timpului sunt 
perfect asemenea şi, mai mult, că sunt identice, dar numai fără lucrurile şi 
evenimentele ce există sau se desfăşoară în timp. Este absurd să credem că 
universul ar fi avut o altă poziţie în timp şi spaţiu decât cea pe care o are în mod 
- efectiv. „Presupunând că cineva întreabă de ce Dumnezeu n-a creat totul cu un an 
mai devreme, şi ar voi să conchidă de aici că Dumnezeu a făcut un lucru pentru 
care nu poate exista nicio rațiune care să explice de ce a fost făcut astfel, mai 
degrabă decât altfel — i s-ar răspunde că argumentarea lui ar fi adevărată dacă 
timpul ar fi ceva în afara lucrurilor temporale; căci, în adevăr, n-ar putea exista 
nicio rațiune pentru care lucrurile să fi fost plasate mai degrabă în anumite 
momente decât în altele, succesiunea lor rămânând aceeaşi. Dar tocmai aceasta 
dovedeşte că momentele luate deosebit de lucruri nu sunt nimic, şi că ele nu 
consistă decât în ordinea succesivă a lucrurilor; ordinea aceasta rămânând însă 
aceeaşi, cele două stări, cea pe care am imaginat-o şi care există acum, nu ar diferi 
prin nimic şi nu ar putea fi deosebite una de alta”!$, | 

Consecința acestor sustineri este cá în vreme ce pentru Newton timpul nu are 
început, fiind o substanță absolută, pentru Leibniz timpul are început, fiind de 
natură relațională, adică un principiu al raporturilor de succesiune şi simultaneitate. 
Deşi Newton apără teoria creației din nimic, nu a considerat că începutul 
universului implică începutul timpului, spre deosebire de Leibniz, care consideră că 
începutul timpului coincide cu începutul lumii. Cu toate acestea, eternitatea lui 
Dumnezeu este menţinută în teoria leibniziană prin adoptarea ideii că existenţa sa 
este în afara timpului. 

Aceste consideraţii istorice ne arată imensa depărtare la care se află 
conceptele de spațiu şi de timp din fizica actuală, imposibilitatea separării lor, rolul 
fundamental jucat de conceptul de „continuul spatiu-timp" etc. Interpretarea teoriei 
relativităţii poate avea ca punct de plecare faptul că la viteze mici, lente în raport cu 
viteza luminii, noua teorie este identică cu cea veche. Modalitatea în care 
simbolurile matematice trebuiau corelate cu măsurătorile şi cu termenii limbajului - 
era evidentă. Nu exista nicio ambiguitate asupra semnificației cuvintelor, iar 
corelatia a fost suficientă pentru a aplica teoria la întregul domeniu al cercetării 
experimentale corelat cu problema relativității”. 

Probleme mai dificile au fost ridicate în legătură cu teoria cuantică. În acest 
domeniu nu există niciun ghid pentru a corela simbolurile matematice si conceptele 
limbajului obişnuit, iar singurul lucru oferit de la început este că noțiunile noastre 
obişnuite nu se pot aplica structurii atomilor. Se pare, astfel, că punctul de plecare 
pentru interpretarea formalisrnului matematic pare să fie tot cel clasic pentru 
—————— LEA 

!5 Leibniz, op. cit., p. 566. 


16 Ibidem, p. 556. 
17 Ibidem, p. 386. 

dimensiunile mai mari decát cele ale unui atom, apropiate de cele clasice. Rezerva 
cu care trebuie luatá aceastá afirmatie rezultá limpede din faptul cá existá 
numeroase soluţii ale ecuaţiilor cuantice care nu au analog în fizica clasică. Cum 
proprietățile microscopice ale sistemului mare sunt în mare parte necunoscute, 
rezultă că este nevoie de introducerea unui element statistic în descrierea sistemului 
considerat. Se vede cum problemele care rămân privesc limbajul mai degrabă decât 
faptele’. i 

Pentru a vedea care este limbajul cu privire la atomi dezvoltat de fizicieni, 
după Heisenberg, trebuie să facem apel la noțiunea de complementaritate, elaborată 
de Bohr (despre care vom vorbi în capitolele următoare). Această noțiune i-a 
încurajat pe fizicieni „să folosească un limbaj mai degrabă ambiguu decât 
neambiguu, să utilizeze conceptele clasice într-o manieră mai degrabă vagă în 
conformitate cu principiul de incertitudine, să aplice alterntiv diferite concepte 
clasice care ar duce la contradicții dacă ar fi utilizate simultan.” 

Un alt element de care trebuie ținut seama este existența unor „aşteptări 
statistice”, conceptele noastre nu dau descrieri determinate ale unor stări de fapt, 
ale unor individuali (electron, proton etc.), ci ne vorbesc despre o mulțime de 
individuali, ne vorbesc despre probabilitatea ca un individual să se afle într-un loc 
anumit sau să aibă anumite caracteristici de stare. 

S-a impus necesitatea definirii unui alt limbaj precis care să angajeze 
structuri logice definite în totală conformitate cu schema matematică a teoriei 
cuantice. Tentativele lui Birkhoff, Neumann, Weiszaecker si alții au venit pe linia 
următoare: formalismul matematic al teoriei cuantice se poate interpreta ca o 
extindere sau modificare a logicii clasice. Modificarea vizată era legată de 
principiul tertului exclus, admis în fizica clasică (şi logica clasică) şi vizat a fi 
eliminat în cadrele fizicii cuantice (şi, deci, ale logicii cuantice). Dar principiul 
tertului exclus este implicit admis în limbajul comun şi tocmai în acest limbaj 
trebuie sá ne exprimám atunci cánd vrem sá vorbim de modificarea finalá a logicii. 
Ar însemna astfel o autocontradctie descrierea în limbajul obişnuit a unei scheme 
logice care nu se aplică acestui limbaj. Pentru a ieşi din această dificultate, 
Heisenberg, se aliniază unei idei elaborate de Weiszaecker pentru deosebirea mai 
multor niveluri ale limbajului: un nivel al limbajului se referă la obiecte, adică la 
atomi, electroni etc.; al doilea nivel se referă la afirmaţiile ce se fac despre obiecte; 
al treilea la afirmaţii despre afirmaţiile cu privire la obiecte etc. „Va fi atunci 
posibil să avem structuri logice diferite pentru diferite nivele. Este adevărat că vom 
reveni finalmente la limbajul natural şi, ca urmare, la structurile logicii clasice. Dar 
Weiszaecker sugerează că logica clasică ar putea fi un apriori al logicii cuantice, la 
fel cum fizica clasică este un apriori pentru teoria cuantică. Logica clasică va fi 
atunci conținută în logica cuantică ca un gen de caz-limită, logica cuantică va 
constitui însă structura logică cea mai generală.” Modificarea structurii logicii 
clasice se poate referi la nivelul care se referă la obiecte. La acest nivel putem vorbi 


13 Ibidem, p. 389. 
1? Ibidem, p. 390. 
20 Ibidem, p. 392. 

atát despre faptul ca un atom sá se afle fie in jumátatea din stánga, fie in jumátatea 
din dreapta, fie în diferite mixturi ale celor două posibilități precedente. Această 
intereferentá a probabilităților a condus la necesitatea introducerii conceptului de 
grad de adevăr în sensul că se defineşte un număr complex ca măsură a gradului de 
adevăr al unei afirmaţii. Dacă numărul este 1, afirmația este adevărată, dacă este 0 
este falsă, iar dacă este între 0 şi 1, avem exprimate gradele de adevăr!. 

Prin această încercare, se observă că legile logicii clasice se păstrează şi la 
: nivelul logicii cuantice”, astfel încât relaţia dintre logica clasică şi logica cuantică 
este oarecum de incluziune. De regulă, interpretările mecanicii cuantice care au la 
bază interpretarea de la Copenhaga susțin validitatea logicii clasice pentru 
domeniul cuantic?” alături de alte idei filosofice importante cum sunt inexistența 
opoziţiei față de determinismul clasic, la scară mare, şi domeniul cuantic; 
determinismul clasic şi probabilismul cuantic sunt consistente cu excepţia unei 
uşoare modificări de atitudine; în fine, recuperarea fizicii clasice. După Omnes, în 
vreme ce fizica clasică se bazează pe o lege unică, fizica cuantică este mai 
complicată, necomutativitatea dând naştere complementaritátii, adică se întâlnesc 
aici mai multe logici care descriu unul şi acelaşi sistem. Este uşor de înţeles de ce o 
logică cuantică studiază o familie de istorii reciproc exclusive ca pe tot atâtea 
evenimente conceptibile?!. T itin 

Dar această concluzie nu este la fel de evidentă în alte abordări ale acestei 
chestiuni. De exemplu, după Thomas Brady, logica cuantică nu se poate numi pe 
drept cuvânt logică şi nu poate da seama de profundele transformări suferite în 
realitate astfel încât să poată candida cu succes la titlul de logică în sensul propriu 
al cuvântului. Ca argumente, sunt amintite următoarele idei: (i) aşa numita logică 
cuantică este incompatibilă cu logica booleană; (ii) nu există o explicaţie a faptului 
că teoria cuantică se poate dezvolta în lipsa logicii cuantice; (iii) lipsa regulilor de 
inferentá; (iv) rolul limitat al implicaţiei; (v) lipsa regulilor la limită etc”. Astfel, 
logica cuantică, considerată un simplu calcul propozitional, nu satisface necesitățile 
fizicii cuantice, lasă goluri semnificative atât în ceea ce priveşte componenta 
experimentală, cât şi cea teoretică. Din acest punct de vedere, Brady conchide că- 
relația dintre logica cuantică şi logica booleaná este urmátoarea: o extensie a logicii 
booleene este cea care contine logica cuantică?€. j 

2] Ibidem, pp. 392—393, 


2 A se vedea de asemenea Peter Mittelstaedt, Probleme filosofice ale fizicii moderne, trad de 
H. Teutsch, Bucureşti, Editura Ştiinţifică, pp. 210-262; Roland Omnes, Interpretarea mecanicii 
cuantice, traducere de Walter-Radu Fotescu, Bucureşti, Editura Tehnică, 1999, cap. 5; Richard 


Healey, Filosofia mecanicii cuantice. O interpretare interactivă, traducere de Cornelia Rusu, Mircea 
Rusu, Bucureşti, Editura Tehnică, 1995. 


* A se vedea Roland Omnes, op. cit., pp. 145-198. 

?* Roland Omnes, op. cit., pp. 448-451. | 

?5 Thomas Brady, Fizicá si filosofie, traducere de Doian Țimpău, Roman Chirilá, Bucuresti, 
Editura Tehnică, 1996, pp. 283-303. 

7 Ibidem. pp. 301—303. 

FELURI DE REALISM 


Discutia cu privire la realitate se poartă, de regulă, în cadrele dezbaterii cu 
privire la realism şi antirealism. Astfel, realismul ontologic este doctrina ce susține 
că există o realitate independentă față de gândire. Este o concepţie, compatibilă cu 
numeroase poziţii, mai mult sau mai puţin paradoxal, după cum există numeroase 
teze care sunt eronate cu privire la unele implicaţii ale realismului. De exemplu, pe 
de o parte, materialismul susține că întreaga realitate este identică cu (sau 
reductibilă la) lumea lucrurilor şi proceselor fizice. Conversa acestei sustineri nu 
este compatibilă cu realismul: realismul nu sustine că gândirea ar fi nerealá sau că 
doar lucrurile independente de gândire ar fi reale. Pe de altă parte, şi realismul 
susține că există realitate independentă de gândire. Mai mult, chiar şi idealismul 
obiectiv susține că materia şi gândurile sunt generate de o realitate spirituală. 
Probabil că o caracterizare mai corectă ar fi că realismul ontologic este doctrina ce 
susține că natura este independentă de gândirea umană, astfel încât realismul apare 
drept incompatibil cu idealismul subiectiv. Este o independență de gândire care 
poate (şi chiar trebuie, după Niiniluoto) fi înțeleasă în sensul presupozitiei 
ontologice: A este dependent de B dacă A nu poate exista fără B. 

O poziţie extrem de interesantă cu privire la realitate din perspectiva fizicii 
actuale este cea cu privire la realismul epistemologic. Multi savanți s-au referit de 
fapt la această formă de realism atunci când au discutat implicaţiile filosofice ale 
unor realizări ştiinţifice. Ca teză epistemologică, realismul susține că este posibil să 
avem o cunoaştere a realității independente de gândire. Deşi a făcut o distincție 
netă între obiect şi subiect, Descartes a contribuit decisiv la fixarea concepției după 
care noi putem cunoaşte mai cert eul ce gândeşte decât susbtanţa întinsă. Putem 
chiar face abstracţie de lume, căci cunoaşterea pe care o avem despre noi este 
dobândită pe căi raţionale şi astfel este clară şi distinctă. Poziţia lui Descartes 
trebuie deosebită de un realism practic, ce sustine cá noi obiectivám un postulat 
dacá proclamám cá continutul acestuia nu depinde de conditiile in care poate fi 
verificat, si un realism dogmatic, dupá care nu existá postulate cu privire la lumea 
materialá care sá nu poatá fi fácute in mod obiectiv?. Dacă realismul practic a fost 
o parte esenţială a ştiinţelor experimentale, realismul dogmatic nu este o condiţie 
necesară a ştiinţelor experimentale, deşi a jucat în trecut un rol foarte important în 
evoluţia ştiinţei. Astfel, poziţia luată de către fizica clasică este proprie realismului 
dogmatic. Chiar şi Einstein, criticând interpretarea de la Copenhaga a mecanicii 
cuantice, a dat dovadă de un realism dogmatic. După Heisenberg, aceasta este o 
atitudine foarte naturală a oamenilor de ştiinţă; aceştia caută să descopere ceva 
obiectiv adevărat. Atunci când afirmă ceva, omul de ştiinţă nu doreşte ca asta să 
poată depinde de condiţiile în care vom putea să facem observaţia. În particular, în 
fizică, faptul că nu putem explica natura prin legi matematice ne spune că am intrat 
în contact cu o caracteristică autentică a realității, şi nu cu ceva inventat de noi. 


27 Ilkka Niiniluoto, Varietăți de realism, in Angela Botez (ed.), Realism si relativism în 
filosofia ştiinţei contemporane, Bucureşti, DAR, 1993, p. 4. 
?* Heisenberg, Physique et philosophie, Paris, A. Michel, 1961, p. 82. 

Exact acest lucru avea Einstein in vedere, ne spune Heisenberg, atunci cánd a luat 
realismul dogmatic drept baza ştiinţelor naturii. Cu toate acestea, teoria cuantică ne 
oferă un exemplu al posibilității de a explica natura: prin intermediul legilor 
matematice simple, fără a ne servi de realismul dogmatic. Aceste legi pot să nu ni 
se pară foarte simple atunci când le comparăm cu mecanica newtoniană; dar, dacă 
le vom aprecia după imensa complexitate a fenomenelor de explicat, formularea 
matematică a mecanicii cunatice este relativ simplă”. 

Dacă raționalismul si empirismul au fost două orientări care au susținut că 
putem cunoaşte realitatea pe baza fie a rațiunii, fie a simțurilor, Kant a realizat o 
sinteză a acestor două mari curente ale filosofiei moderne. Distincția dintre 
fenomen şi lucru în sine vine să sublinieze faptul că noi cunoaştem exclusiv 
fenomenul, iar lucrul în sine este cel care se află situat în spatele fenomenului, 
făcând posibilă, de fapt, experiența. Astfel, idealismul critic kantian apare ca fiind 
un realism în sens ontologic dacă avem în vedere existența lucrului în sine, dar și 
dacă ne gândim la realitatea spațiului şi timpului: acestea sunt reale în sensul că 
sunt forme reale ale sensibilităţii noastre“, 

După eliminarea lucrului în sine de către idealismul clasic german, 
fenomenalismul ajunge la eliminarea subiectului epistemologic, păstrând doar 
lumea fenomenală, inclusiv eul fenomenal ca un ansamblu de senzaţii. 
Fenomenologia lui Husserl face un pas mai departe şi pune lumea între paranteze, 
suspendă judecata asupra existenței şi se concentrează asupra lumii aşa cum o trăim 
fiecare dintre noi. În fine, după pozitivism şi realism critic, Niiniluoto arată că 
există o serie de teze după care realismul ştiinţific critic se poate deosebi de 
celelalte forme de realism. Aceste teze sunt următoarele: (i) cel puţin o parte din 
realitate este ontologic independentă de mintea oamenilor; (ii) adevărul este o 
relație semantică între limbaj şi realitate. Semnificaţia este dată de o versiune 
modernă a teoriei corespondenţei, iar metodele sunt cele ale ştiinţei; (iii) conceptele 
de adevăr şi fals sunt aplicabile oricăror produse lingvistice ale cercetării ştiinţifice, 
iar afirmaţiile despre existența entităților teoretice au valoare de adevăr; (iv) adevărul 
este un scop esențial al ştiinţei; (v) adevărul nu este uşor accesibil, iar teoriile se 
pot dovedi neadevărate; (vi) cea mai bună explicaţie a succesului practic al ştiinţei 
este presupunerea că teoriile ştiinţifice sunt aproximativ adevărate sau suficient de 
apropiate de adevăr în aspectele relevante. 

După Niiniluoto, realismul rămâne în picioare şi în cazul în care se face 
referire la mecanica cuantică. Complementaritatea lui Bohr apare ca o formă slabă 
de realism: doar obiectul atomic în sine există independent de observaţii, dar 
cunoaşterea noastră a acestui obiect se referă la manifestările lui fenomenale. 
Această perspectivă refuză afirmaţia că obiectele atomice ar fi ficțiuni 
(instrumentalism) sau potentialitáti (Heisenberg), ele există numai în timpul 
interacțiunilor observationale sau sunt create în interacțiuni observationale. În plus, 
refuză încercarea de a restaura realismul clasic cu structuri deterministe sau 
indeterministe. Obiectiile ce se pot ridica versiunii slabe (sustinutá de Bohr in 


——M————— 2 LL al. sies 
? Ibidem, p. 83. 


? Vezi Adrian Niţă, Timp şi idealism, Bucureşti, Paideia, 2005, cap. 4. 

interpretarea lui Folse), ce sugereazá cá e nevoie de o versiune de realism mai 
puternicá decât cea a lui Bohr, dar mai slabă decât realismul clasic, sunt 
următoarele”!: (i) Nu este plauzibil ca un obiect atomic să nu aibă proprietăți 
intrinseci permanente. Sistemul cuantic nu are nevoie de independenţă față de 
manifestările noastre, nu are poziție şi moment exact definit, dar măsurătorile 
noastre pot avea efectul de a localiza sistemul. Dar în vreme ce poziţia şi momentul 
sunt proprietăţi interactive nonclasice, nu la fel e cazul cu masa sau sarcina. Fără 
astfel de proprietăţi nu am putea identifica obiectele atomice. În acord cu Bohr, 
este greu a spune cu sens că acelaşi obiect a produs două obiecte fenomenale 
diferite. (ii) Dacă este adevărat să spui că un obiect atomic X a cauzat un fenomen 
particular Y, este la fel de adevărat să spui că X are forță cauzală sau potenfa de a 
produce fenomene de tipul Y. Obiectul X posedă proprietăţi dispozitionale, iar 
astfel de dispunere este reală chiar şi atunci când X este izolat de unitățile de 
măsură şi de observaţii. (iii) Trebuie să acceptăm existența proprietăților interactive 
fără să restrictionám atenţia noastră la interacțiunile observationale. De exemplu, 
un electron poate avea o localizare exact definită într-o cutie; el poate fi localizat 
prin activitatea noastră manipulatoare cu instrumente de măsură, dar în egală 
măsură prin interacțiuni cu alte entități microscopice şi macroscopice. Nu există 
nicio rațiune să se acorde un rol privilegiat procesului de măsurare între toate 
interacţiunile, astfel încât teoria cuantică poate fi interpretată ca descriind o lume 
obiectivă a sistemelor individuale care interacționează. 


CRITERIILE REALITĂȚII 


Majoritatea fizicienilor teoreticieni din epoca contemporană au fost precupati 
să găsească anumite criterii care să le permită înţelegerea relaţiei dintre contrucția 
teoretică şi realitate. Necesitatea formulării unor criterii şi condiţii pe care să le 
satisfacă construcţiile teoretice în scopul de a li se acorda realitate fizică a apărut 
odată cu îndepărarea teoriilor fizice de „experiență, tocmai datorită caracterului lor 
neintuitiv în raport cu gândirea comună'?. Există o plajă largă de criterii de „calitate: 
strucural-formale, semantice, metodologice, epistemologice şi interteoretice?. Fără a 
exista un criteriu unic de realitate, care să poată fi suficient in mod EEN fără 
apel la celelalte criterii, este evident că valoarea criteriilor de realitate nu poate fi 
apreciată decât luând în considerare interacțiunea si caracterul sistematic al tuturor 
condițiilor si cerințelor de realitate. 

Clasa criteriilor structural-formale cuprinde exigente cu privire la trăsăturile 
logice, formale pe care trebuie să le satisfacă conceptele teoretice respective, cát si 
modelele sau teoriile explicative în care sunt integrate acestea. O primă clasă de 
criterii este dată de condiţiile corectitudinii formale, consistenței şi simplităţii 


?! Niiniluoto, op. cit., pp. 12-14. 

32 Ilie Pârvu, Existenţă şi realitate, Bucureşti, Editura Politică, 1977, p. 60. 

33 Pentru o discuţie mai amănunțită, a se vedea Tiberiu Nicola, Ion Ceapraz, Conceptul de 
realitate obiectivă. Consideraţii logico-epistemologice, Craiova, Scrisul Românesc, 1976, pp. 105-149, 
şi Ilie Pârvu, Existenţă şi realitate, pp. 61—66. 

conceptelor. Aceste criterii sunt condiţii necesare, dar nu şi suficiente pentru a se 
putea vorbi de atribuirea de realitate. Explicaţia este că sunt criterii analitice, 
nedepăşind granifelele sistemelor conceptuale. Criteriile nu pot decide asupra 
semnficaţiei obiective a constructelor, ci pot să prefigureze posibilitatea acordării 
unei asemenea semnificații”. i Brave i 

Altă clasă de criterii de realitate este dată de criteriile semantice. După Mario 
Bunge, referința la obiecte externe face posibilă obiectivitatea teoriei”. Unitatea 
referinței, adică referința la o singură mulțime de obiecte, este aceea care face ca 
teoria să aibă unitate conceptuală, cu alte cuvinte, consistență semantică. Criteriul 
consistenței semantice cuprinde, în primul rând, necesitatea unei referințe la un 
univers de discurs sau mulțime de referință dată. Universul de discurs sau mulțime 
de referință comună este necesară pentru stabilirea relațiilor logice dintre membrii 
unei mulțimi de formule indiferent dacă ele aparțin matematicii sau fizicii. 

Al doilea factor al consistenței semantice este, după Bunge, condiția ca 
predicatele unei teorii să-şi corespundă în semnificație, adică să aparțină aceleiaşi 
familii semantice. De exemplu, în cadrul unei teorii a magnetismului nu se pot 
utiliza predicate din clase etergene, cum ar fi „a fi drăguţ”. O propoziție cum este 
„magneții sunt dráguti", deşi este sintactic bine formată, este inconsistentă, 
deoarece combină predicate din clase diferite. O discuţie interesantă se poate ridica 
cu privire la clasele de predicate din disciplinele de graniţă: este adesea dificil de 
stabilit dacă eterogenitatea semantică este numai un rezultat al lipsei de înţelegere 
asupra unei unități subiacente. Aşa se face că cerința omogenitátii semantice 
trebuie să fie considerată ca un ghid sumar şi neinfailibil. Decizia finală cu privire 
la omogenitatea sau eterogenitatea semantică a unei mulțimi de predicate trebuie să 
se bazeze pe existența sau nonexistenfa unor teorii verosimile în care sunt legate 
| conceptele, mai mult decât pe considerații semantice. „Astfel, cerința omogenității 
semantice reflectă şi consacră multiplicitatea şi separarea teoriilor, iar aceasta, la 
rândul ei, pare a corespunde oarecum independenţei comparative între diferitele 
aspecte ale lumii. Dacă realitatea ar fi sau un bloc solid (monismul radical), sau o 
grămadă de elemente eterogene (pluralismul radical), nu ar fi posibil să se grupeze 
proprietăţile în familii neconectate sau cel puţin slab legate,"?6 

Cea de-a treia condiţie a consistentei semantice precizează ca predicatele 
teoriei să fie acelea sau numai acelea care apar în supozitiile iniţiale şi în definițiile 
teoriei. Această condiţie a închiderii semantice este proiectată pentru a împiedica 
introducerea predicatelor străine de câmpul acoperit de teorie. Se înlătură astfel 
dubla interpretare a unui simbol al unei teorii. Pe de altă parte, condiţia închiderii 
semantice nu constituie o prohibiţie pentru exportarea conceptelor introduse de 
teorie, deoarece închiderea acționează ca o „membrană semipermeabilă” ce 
acționează numai într-un sens, prevenind intrarea unor noi concepte odată cu 
formularea teoriei, înlăturând reajustarea nesfârşită a teoriei la date sau la teorii 

A Ibidem, p. 61. 


e Mato Bunge, Teoria ştiinţifică, în Ilie Pârvu (ed.), Epistemologie, Bucureşti, Editura Politică, 
„ p. 227. 
96 Ibidem, p. 229. 

filosofice. Difuzia conceptelor fundamentale peste tot in ştiinţă, un proces ce 
intensifică integrarea cunoaşterii ştiinţifice, nu este ig e prin admiterea: 
acestei condiții. 

În fine, al patrulea factor al consistenţei semantice este verid ca să fie 
solidare conceptele cheie ale teoriei. Prin această condiție a conexibilității 
conceptuale, conceptele primitive ale teoriei trebuie să fie distribuite între axiome, 
astfel încât acestea să se poată îmbina, mai precis, „o mulțime de axiome este 
solidară (conexată) conceptual dacă şi numai dacă niciun concept primitiv nu apare 
într-o singură axiomá din mulțime. Dacă nu există îmbinare primitivă 
(conexibilitate conceptuală), atunci nu există nici îmbinare axiomatică; nu există 
îmbinare axiomaticá, atunci nu există nici relație de deductibilitate; fără 
deductibilitate, nu există sistem.” Condiţia conexibilitátii este legată de condiția 
mulţimii de referință comună. Prin punerea în evidenţă a variabilelor asupra 
obiectelor unei mulțimi de formule, se poate arăta că ele au o variabilă asupra 
obiectelor comună, de exemplu ,,corp". Dar unele dintre formule se pot referi la 
proprietăți mecanice ale corpurilor, altele la pret etc. O clasă de referință comună 
este condiţia necesară pentru a se asigura conexiunea conceptuală, dar 
conexibilitatea nu garantează un univers comun de discurs. 

Vedem că, după Bunge, există o clasă largă de cerinţe semantice, care pot da 
unitatea sau consistenţa semantică: „avem deci patru factori ai unității conceptuale 
. sau consistenfei semantice, care împreună sunt necesari (deşi nu suficienţi) pentru a 
avea sisteme ipotetico-deductive sau, pe scurt, teorii. Aceşti factori sunt: (i) un 
singur univers de discurs sau mulțime de referință, care adesea e indicată de 
numele teoriei (de exemplu, dinamica corpurilor rigide), deşi ar putea să nu fie 
considerată în formularea conceptelor primitive; (ii) omogenitate semantică 
(a predicatelor) sau apartenenţa la aceeaşi familie semantică — o condiţie tipic 
violată de teoriile excentrice; (iii) închiderea semantică sau prohibiţia introducerii 
ocazionale de noi predicate; UN conexibilitate conceptuală sau distribuţia 
echitabilă a predicatelor în formule.” 

Clasa criteriilor metodologice de realitate cuprinde o paletă [ms invarianfa, 
observabilitatea, másurabilitatea, verificabilitatea, falsificabilitatea etc. Cel mai 
răspândit criteriu printre fizicieni este invarianta. Având o semnificaţie mai largă 
decât cea matematică, invarianţa fizică se referă la constanta unei mărimi în raport 
cu un grup determinat de transformări, de ,,proiectii". Asa se face că, numai dacă 
se dovedeşte invariant față de mulţimea experimentelor, un construct ipotetic poate 
să aspire la obiectivitate. În cazul teoriilor fizicii moderne, teoria relativității şi 
teoria cuantică, criteriul invariantei precizează faptul că valorile unor mărimi 
trebuie să fie constante pentru orice sistem de referință. 

Într-un text din 1953 intitulat Realitatea fizică, Max Born arată că pentru a 
înțelege ideea de proiecţie ne putem gândi la un exemplu simplu. Avem nevoie să 
tăiem o figură din carton, un cerc de exemplu, şi să observăm umbrele aruncate de 
această figură pe un perete. De regulă, umbrele apar ca elipse, dar noi avem 


A Ibidem, p. 231. 
38 Ibidem, p. 232. 

posibilitatea sá rotim cercul astfel incát sá obtinem orice valoare a lungimii axei 
umbrei eliptice, intre una apropiatá de zero şi un anumit maxim. Lungimea se 
comportă exact la fel în teoria relativităţii, care este în diferitele stări ale mişcării 
între zero şi un maxim anumit. Pentru a vedea comportarea masei, ce ia valori între 
zero şi infinit, se poate lua un cârnat lung cu care se fac secțiuni sub diferite 
unghiuri etc.?? i 

i Luarea în considerare simultană a umbrelor cercului pe mai multe planuri 
este suficientă pentru a demonstra că figura inițială tăiată din carton este un cerc si 
pentru a-i determina raza. Aceastá razá este ceea ce matematicienii numesc 
invariant al transformárilor prin proiectii paralele. Cum proiectia este determinatá 
relativ la un sistem de referință, în fiecare teorie fizică trebuie să existe o regulă 
care să lege între ele proiecţiile aceluiaşi obiect în raport cu diferitele sisteme de 
referință, adică o lege de transformare. Este deci evident că invariantii sunt mărimi 
care au aceeaşi valoare pentru fiecrare sistem de referință şi deci sunt independenți 
față de transformări. Astfel, „ideea de invariant constituie o cheie pentru 
înţelegerea rațională a conceptului de realitate; şi aceasta nu numai în fizică, ci şi în 
cazul oricărui aspect al lumii.” 

In ce priveşte observabilitatea, este evident că cerința este ca reprezentările 
teoretice, pentru a putea avea semnificaţie reală, trebuie să includă în ele astfel de 
carcacteristici care admit observarea şi măsurarea. Fiind un criteriu imanent, el cere 
ca o ipoteză teorică anumită să producă consecințe observabile, dar fără a se oferi 
garanţii că aceste consecinţe vor fi confirmate experimental. Fără a fi o garanţie 
finală de realitate, criteriul oferă o „condiţie de posibilitate a unei interpetări fizice 
a constructelor teoretice”"!. Acesta este motivul pentru care criteriul observabilitátii 
trebuie însoțit de cel al verificabilitátii reale, de observarea experimentală, pentru a 
se putea ajunge la stabilirea realităţii conceptelor teoretice. Folosirea criteriului 
într-o manieră neselectivă poate conduce la suprasolicitarea lui filosofică, la 
transformarea lui într-un principiu al semnificației ştiinţifice, cum a fost cazul 
fizicii contemporane. Această interpretare pozitivistă nu a fost acceptată de 
Einstein sau Heisenberg. Aplicată consecvent, cerința poate exclude întreaga 
gândire teoretică ca fiind metafizică speculativă. 

Cel mai important criteriu epistemologic este cel al legitátii, ce sustine 
necesitatea inscrierii conceptului respectiv intr-o lege a ştiinţei. Într-o formulare 
negativă, criteriul susține că orice concept teoretic care nu contrazice o lege 
cunoscută a fizicii poate avea un corelat în realitatea fizică, Formulat adesea drept 
condiția interdicției, aceasta sustine că, prin teoriile şi legile formulate, fizica 
impune o limitare, o restricție asupra noilor construcții ipotetice, prefigurând acele 
fenomene care pot să aibă loc în realitate. 

In fine, clasa criteriilor interteoretice cuprinde corespondența şi consistenţa. 
După Bohr şi Heisenberg, corespondenţa joacă un rol euristic în cercetarea din 
domeniul fizicii. Căutând interpretarea unui nou formalism matematic, fizicienii se 


—————————————————— 


? Max Bom, Fizica ín concepția generației mele, traducere de S. Morgenstern, L. Redlinger, 
București, Editura Ştiinţifică, 1969, p. 193 sqq. 

y Ibidem, p. 195.. 

*' Iie Pârvu, op. cit., p. 63. 

sprijină pe cerința ca noul formalism să conserve legile si corelatiile vechilor teorii 
fizice, fapt ce face din corespondenţă un important criteriu interteoretic de realitate. 
Consistenţa cu celelalte teorii ştiinţifice este cerută, ca o condiţie interteoreticá, în 
raport cu teoriile care preced logic teoria în cauză. În cazul unei teorii din fizică, 
sunt anterioare teoriile geometrice, matematice şi logice implicate în formularea 
teoriei. De asemenea, este nevoie ca o ipoteză nouă să fie consistentă cu teoriile 
fundamentale: din domeniul ei, în cazul în care pentru aceleaşi domenii de 
fenomene nu există încă o teorie verificată. 


MODALITĂȚI DE RECONSTRUCŢIE A REALITĂȚII 


Este evident că problema filosofică a realității comportă o plajă largă de 
aspecte, ce tin de metodologie, semantică, epistemologie ori ontologie. Omul de 
ştiinţă este preocupat să răspundă nu numai la întrebări cu privire la sensul 
realităţii, la natura sau structura realității, dar şi cu privire la completitudinea 
teoriilor fizicii în raport cu realitatea, la felul în care se face trecerea de la teorie la 
realitate sau cu privire la criteriile ce satisfac descrierile realității fizice. Nu vom fi 
deci surprinşi să vedem că oamenii de ştiinţă au încercat să rezolve problema 
complexă a realităţii mergând pe căi diverse, utilizând strategii filosofice diferite 
prin oferirea unor reconstrucții diferite ale realităţii. După Ilie Pârvu, principalele 
modalităţi de reconstrucție a realității sunt următoarele: realitatea ca realitate 
obiectivă, realitatea ca potentialitate, realitatea ca invarianță şi realismul operaţional“?. 

Conceptul de realitate obiectivă este un concept filosofic ce stabileşte o 
atitudine generală cu privire la existență, iar concptul de realitate fizică este un 
concept metodologic specific, prezent în special în operele unor mari fizicieni din 
epoca contemporană. După Einstein, Bohr sau Heisenberg, realitatea fizică este 
realitatea determinată din punctul de vedere al teoriilor fizicii, adică realitatea ca 
obiect al teoriei fizice. Cum fizicianul nu este interesat de relația dintre subiectul 
cunoscător şi obiectul cunoaşterii, ci de realatia dintre teoria fizică şi obiectul 
teoriei fizice, este evident că acest concept este cu precădere unul metodologic. 

Problemele specifice ridicate de noua condiţie a fizicii contemporane au făcut 
ca acest concept de realitate fizică să se detaşeze ca idee separată de ideea generală 
de realitate obiectivă. Realitatea fizică este astfel implicată în două feluri de 
probleme cu privire la relația generală dintre teoria fizică şi obiectul acesteia: cum 
trebuie regândită ideea de realitate pentru a putea fi pusă de acord cu specificul 
noilor condiţii ale cunoaşterii teoretice (gradul ridicat al abstractiei, rolul 
fundamental jucat de matematizare, lipsa intuitivitátii conceptelor şi celorlalte 
rezultate ale cercetării, rolul probabilității, rolul activ al subiectului în cunoaştere 
etc.)? În ce sens ar trebui să se generalizeze conceptul de realitate fizică pentru a 
putea desemna obiectul din perspectiva noilor teorii fizice?” 


42 Iie Pârvu, Existenţă şi realitate, ed. cit., pp. 31-60. 
® Ibidem, pp. 29-30. 

Una dintre principalele presupozitii filosofice ale disputei Bohr — Einstein cu 
privire la interpretarea teoriei cuantice a fost cea legatá de conceptul de realitate 
fizică. După Bohr, fizica cuantică a determinat nu atât o retrângere a aplicării 
determinismului, cât mai ales necesitatea de a se revizui conceptul de realitate 
fizică. El a denumit acest proces „punctul de vedere al complementaritátii" sau 
„modul de descriere complementar”. Este vorba aici de o întreagă viziune 
epistemologică, filosofică în general, cu privire la noua situație a cunoaşterii 
determinată de apariţia fizicii cuantice. Prin complementaritate, marele fizician a 
înțeles un ansamblu coerent de idei metodologice ce definesc noul stil al fizicii 
cuantice, determinat de abaterile de la principiile obişnuite ale filosofiei naturii. 
Este vorba de un nou tip de relaţie, fără echivalent în fizica clasică, şi care este 
numit complementaritate tocmai pentru a sublinia faptul că în fenomenele opuse 
avem de-a face cu aspecte la fel de esenţiale ale unei cunoaşteri bine definite cu 
privire la obiecte“. Modul de descriere complementar se foloseşte de un formalism 
bine precizat, în care ecuaţiile canonice ale mecanicii clasice sunt păstrate, iar 
variabilele fizice sunt înlocuite prin operatori simbolici supuşi unei algebre 
necomutative. Aşa se face că întregul formalism trebuie considerat ca un mijloc 
pentru derivarea predictiilor, de un caracter definit sau de un caracter statistic, cu 
privire la informaţia ce se obţine în condiţiile experimentale descrise în termeni 
clasici şi specificate cu ajutorul parametrilor ce intră în ecuaţiile algebrice sau 
diferențiale. După Bohr, un mijloc potrivit pentru o descriere complementară îl 
oferă formalismul mecanicii cuantice, adică »0 schemă pur simbolică, care, pe baza 
principiului de corespondență, permite prevederea rezultatelor ce se pot obţine în 
condiţii precizate, cu ajutorul noţiunilor calsice”%5. O frază cum este „noi nu putem 
cunoaşte în acelaşi timp impulsul şi poziţia unui obiect la scara atomică” ridică 
întrebări cu privire la relaţia dintre cele două caracteristici ale obiectelor, iar un 
răspuns poate fi dat „numai prin referire la condiţiile în care se pot folosi, fără 
ambiguitate, pe de o parte, noțiunile de spatiu si timp, iar pe de altá parte, legile 
dinamice de conservare. Combinarea acestor nofiuni intr-o singurá reprezentare, 
printr-un lant cauzal de evenimente, este prin esentá de domeniul mecanicii clasice. 
Sesizarea unor neregularitáti care depăşesc posibilităţile de înţelegere ale unei 
astfel de reprezentări este asigurată însă de faptul că studiul fenomenelor 
complementare impune dispozitive experimentale diferite, care se exclud reciproc.” 

Intr-un text din Dialectica, din 1948, marele fizician notează, cu privire la 
noua situaţie a fizicii, următoarele: „O situație complet nouă s-a creat în ştiinţa 
fizicii prin descoperirea cuantei universale de acţiune, care a relevat o caracteristică 
elementară a «individualitátii» proceselor atomice, depăşind vechea doctrină a 
divizibilitátii limitate a materiei, original introdusă ca fundament al unei explicaţii 
ERA RĂ Wy md intial da, 


^! Niels Bohr, Asupra noțiunilor de cauzalitate şi complementaritate, in Ilie Pârvu (ed.), - 
Epistemologie, ed. cit., p. 373. 
* Niels Bohr, Fizica atomică şi Cunoaşterea umană, traducere de M. Sabău, S. Apostolescu, 
București, Editura Ştiinţifică, 1969, p. 57. 
6 Ibidem, p.57. 

cauzale a proprietăților specifice ale substanțelor materiale. Această nouă 
caracteristică nu este numai complet străină teoriilor clasice ale mecanicii şi 
electromagnetismului, ea este chiar ireconceptibilá cu însăşi ideea cauzalității.”"” 

După cum bine se ştie, o trăsătură fundamentală a descrierii cuantice este 
aceea că reprezentarea stării unui sistem nu poate implica niciodată determinarea 
exactă a ambilor membri ai unei perechi de variabile conjugate p şi q, nu se pot 
determina simultan momentul şi poziţia unui electron. Această dificultate cu privire 
la realitatea fizică, consideră Bohr, poate fi rezolvată numai prin referirea la 
„condiţiile reciproc exclusive pentru o întrebuințare neambiguă a coordonării 
spatio-temporale, pe de o parte, şi a legilor dinamice de conservare, pe de alta. De 
fapt, orice încercare de localizare a obiectelor atomice în spațiu şi în timp cere un 
aranjament experimental cuprinzând o schimbare de moment si energie, 
necontrolabilá in principiu intre obiecte, pe de o parte, si riglele si ceasurile care 
definesc sistemul de referintá, pe de alta. Convers, niciun aranjament corespunzátor 
pentru controlul balantei momentului şi energiei nu va admite o descriere precisă a 
fenomenelor ca un lant de evenimente în spaţiu şi timp.” 

După Bohr, ideea complementarităţii trebuie văzută în legătură cu problemele 
realităţii, individualitátii şi observaţiei din perspectiva fizicii cuantice. Oricât de 
mult ar depăşi unele fenomene domeniul explicatiilor clasice, exprimarea tuturor 
rezultatelor trebuie făcută în termeni clasici. El îşi argumentează această idee prin 
faptul că prin termenul experiment” ne referim la o situaţie în care putem să 
spunem alte lucruri decât acelea de la care am plecat şi pe care le-am învăţat, dar 
într-un limbaj clar şi folosind terminologia clasică. Implicatia acestei situaţii este că 
este imposibilă separarea netă între comportarea obiectelor atomice şi interacțiunea 
lor cu instrumentele der măsurare folosite pentru stabilirea condiţiilor în care apar 
fenomenele. De fapt, continuă Bohr, „individualitatea efectelor cuantice tipice îşi 
găseşte expresia proprie în faptul că orice încercare de a subdivide fenomenele 
impune o modificare a dispozitivului experimental. Se creează astfel noi posibilități 
de interacțiune între obiecte şi instrumentele de măsurare, interacțiuni care sunt în 
principiu necontrolabile. Ca urmare, evidenţele obținute în diferite condiţii 
experimentale nu pot fi înţelese în cadrul unei singure reprezentări. Ele trebuie 
considerate complementare, în sensul că totalitatea fenomenelor îngăduie epuizarea 
informaţiei posibile despre obiecte. di 

Ín putine cuvinte, conținutul ideii complementaritátii poate fi tei prin 
următoarele postulate“: : (i) necesitatea conceptelor clasice pentru interpretarea 
fizică a formalismului matematic; (ii) necesitatea modificării structurale a teoriei 
ştiinţifice ca urmare a introducerii constantei universale a lui Planck; (iii) necesitatea 
utilizării complementare a schemelor şi idealizărilor clasice pentru redarea 
exhaustivă a informaţiei cu privire la procese cuantice; (iv) observarea unui 


+7 Niels Bohr, Asupra noțiunilor de cauzalitate şi complementaritate, ed. cit., p. 372. 
48 Ibidem, p. 375. 
? Niels Bohr, Fizica atomică şi cunoaşterea umană, traducere de M. Sabău, S. Apostolescu, 
București, Editura Ştiinţifică, 1969, p. 56. 
Ilie Pârvu, Existenţă şi realitate, p. 31-33. Vezi Bohr, Fizica atomică, pp. 55-58. 

fenomen atrage dupá sine o interactiune cu instrumentul cu care se efectuează 
observarea; (v) aparatul de másurare are un rol fundamental in infelegerea si 
interpretarea realității; (vi) caracterul esenţial al probabilității în descrierea fenomenelor. 
În ce priveşte problema interpretării teoriei cuantice relativ la completitudinea 
descrierii realităţii, Bohr susţine că avem aici de-a face cu o schemă matematică 
consistentă ce este adaptată în domeniul ei oricărui proces de măsurare şi a cărei 
adecvare poate fi judecată numai printr-o comparare a rezultatelor prezise cu 
observaţiile reale. Astfel, „este esenţial să se observe că, în orice aplicaţie bine 
definită a mecanicii cuantice, este necesar să se specifice întregul arajament 
experimental şi că, în particular, posibilitatea dispunerii parametrilor definind 
problema cuantic-mecanică corespunde tocmai libertăţii noastre de a construi şi a 
manipula aparatele de măsurare, care, la rândul ei, înseamnă libertatea de alegere 
între diferite tipuri complementare de fenomene pe care dorim să le studiem."^! 
Una dintre cele mai puternice obiecţii aduse concepției lui Bohr vizează 
faptul că teoria cuantică nu mai este compatibilă cu reprezentarea unei lumi reale, 
obiective, independente de observator. În acest sens, teoria cuantică, deşi este o 
teorie foarte puternică a fizicii contemporane, nu este completă. Acesta este 
punctul de vedere formulat de Einstein în mai multe locuri, dintre care vom selecta 
următorul fragment: „Niciodată până acum nu a fost elaborată o teorie care să fie 
cheia interpretării şi calculării unui grup atât de eterogen de fenomene de 
experiență cum a fost mecanica cuantică. Totuşi, în ciuda acestui fapt, cred că 
teoria poate să ne poarte pe căi eronate, în căutarea unor fundamente unitare, 
pentru fizică, deoarece în opinia mea, ea este o reprezentare incompletă a lucrurilor 
reale, deşi este singura ce poate fi construită pe baza conceptelor fundamentale de 
forță şi punct material (corectura cuantică a mecanicii clasice)."?? În interpretare 
„statistică, teoria cuantică ne prezintă o funcție, V. rezultată din ecuaţia lui 
Schródinger, care nu descrie o stare ce ar putea exista a unui singur sistem, ci se 
raportează la mai multe sisteme, mai exact la un ansamblu de sisteme. Aşa se face 
că „funcția furnizează doar date statistice privind mărimi observabile, cauza se află 
nu doar în aceea că operația de măsurare introduce elemente necunoscute, care pot 
fi înțelese doar statistic, ci şi în însuşi faptul că funcția y nu descrie, în niciun sens, 
starea unui singur sistem. Ecuația lui Schródinger determină modificările în timp 
pe care le suferă ansambluri de sisteme, variaţii ce pot exista indiferent de acţiunea 
exterioară asupra unui sistem singular."?? 
Demonstrația lui Einstein, realizată într-un celebru expriment împreună cu 
Podolski şi Rosen, este următoarea. Fie un sistem care în momentul în care îl 
examinăm constă din două sisteme parțiale S; şi S;, despărțite în spaţiu şi lipsite de 
interacțiune (în sensul fizicii clasice). Sistemul total este descris complet în sensul 
mecanicii cuantice printr-o funcție V cunoscută, yj, Dacă vom realiza o 
măsurătoare completă a lui Sj, vom primi din rezultatul măsurătorii si din yi? o 
POE, CSA e e S a 
j Niels Bohr, Asupra noțiunilor de cauzalitate şi complementaritate, p. 377 
Einstein, Cum văd eu lumea, traducere de M. Flonta, Ilie Pârvu, D. Stoianovici, Bucureşti, 

funcție y determinată, respectiv funcția y» a sistemului S». Caracterul lui y2 
depinde de felul măsurătorii realizate asupra sistmului Si. În condiţiile in care se 
poate vorbi de starea reală a sistemului partial S2, Einstein arată că despre S? noi 
ştim de la început, înaintea măsurării lui Sj, mai puţin decât ştim despre un sistem 
descris de funcţia y. Se presupune însă că starea reală a sistemului S? este 
independentă de ceea ce se întâmplă cu sistemul Sı. După felul măsurătorii pe care 
o facem asupra lui S; obținem un alt fel de wy» pentru al doilea sistem partial 
(Y2, yl; ....). Dar starea reală a lui S; trebuie să fie independentă de starea lui S}, 
deoarece pentru aceeaşi stare reală a lui S? pot fi găsite diferite funcţii y. Concluzia 
este evidentă: funcţia y nu poate fi o descriere completă a unei stări reale de fapt. 
Ar fi imposibil ca aceleiaşi stări de fapt (cu privire la Sı) să-i putem atribui două 
funcții w diferite. lar dacă aşa stau lucrurile, „caracterul statistic al teoriei 
contemporane ar fi o consecință necesară a naturii incomplete a descrierii 
sistemelor in mecanica cuantică, iar presupunerea că baza viitoare a fizicii ar 
trebui să fie fundamentată pe statistică nu ar mai avea niciun temei”. 

Apare evident că disputa Bohr — Einstein se bazează pe o serie de elemente 
filosofice ce au în centru înțelegerea diferită a celor doi cu privire la realitate. 
Credinţa lui Einstein este că fizica reprezintă strădania de a cuprinde conceptual o 
existență gândită ca ceva independent de faptul de a fi observat”. Astfel, în fizica 
preclasică nu exista nicio îndoială cu privire la felul cum trebuie înţeles acest lucru. 
În fizica lui Newton, realitatea este reprezentată de puncte materiale aflate în spațiu 
şi în timp. În teoria lui Maxwell realitatea este dată de existenţa unui câmp în spațiu 
şi în timp. După teoria relativităţii, aceleaşi elemente sunt prezente (câmpul, spaţiul 
şi timpul). În schimb, crede Einstein, după teoria cuantică situaţia este mai puțin 
transparentă, căci, după cum am văzut mai sus, nu este posibilă o descriere reală a 
fiecărui element invidual din cadrul teoriei. Se observă cum Einstein identifică 
realitatea fizică cu conceptul general filosofic de realitate obiectivă. Pe această 
bază el acuză interpretarea de la Copenhaga a teoriei cuantice că ar pune în discuţie 
postulatul existenţei unei lumi obiective, independente de observator. Identificarea 
realităţii fizice cu realitatea obiectivă îl conduce pe Einstein pe poziţia idealului 
clasic al realității fizice, după cum rezultă din descrierea dată de Born felului cum 
înțelegea generaţia din care făceau parte cei doi să conceapă realitatea: „Generaţia 
din care fac parte Enstein, Bohr, şi căreia îi aparţin şi eu a fost învățată că există o 
lume fizică obiectivă, care se dezvoltă în conformitate cu legi imuabile, 
independente de noi. Noi urmărim această desfăşurare a evenimentelor, la fel cum 
urmăreşte publicul dinrtr-un teatru desfăşurarea unei piese. Einstein nu renunţă la 
ideea că aceasta trebuie să fie relaţia dintre observatorul ştiinţific şi obiectul sáu." 

Faptul cá Einstein a rămas poziţionat pe abordarea clasică a realității ca 
realitate obiectivă se vede si din remarca lui Heisenberg după care teoria cuantică 
nu conţine niciun fel de trăsături subiective, nu consideră conştiinţa fizicianului ca 


54 Ibidem, pp. 190-191. 
55 Ibidem, pp. 189-190. 
*6 Born, Fizica în concepția generaţiei mele, Bucureşti, Editura Ştiinţifică, 1969, p. 142. 

făcând parte integrantă din evenimentele atomice”. Apare acum clar că locul ce 
separă teoria cuantică de cea clasică, şi astfel concepția lui Bohr în raport cu cea a 
lui Einstein, este cel referitor la problema condiţiilor necesare pentru o descriere 
obiectivă a proceselor naturii, adică o problemă metodologică cu privire la felul în 
care sunt realizate condiţiile necesare obiectivárii conceptelor teoretice. În 
mecanica clasică, aceste concepte nu aveau niciun rol în obiectivarea conceptelor 
fizice, dar în mecanica cuantică intervenţia lor decisivă trebuie să ne facă să 
recunoaştem că cerințele unei descrieri obiective se realizează pe o cale 
complementară. Aşa se face că realitatea fizică nu mai poate fi identificată cu 
simpla existenţă exterioará.?? 


conceptul de „potenţialitate coexistentă” este extrem de plauzibil, pe considerentul 
cá o potentialitate poate contine total sau partial alte potentialitáti". Despre atomii 
şi particulele elementare nu putem însă avea decât două situaţii: fie folosim 
formalismul matematic ca singurul supliment al limbajului natural, fie îl combinăm 
cu un limbaj care nu se serveşte decât de o logică modificată sau care nu utilizează 
o logică bine definită. Atomii si particulele elementare nu sunt la fel de reale ca 
fenomenele vieţii obişnuite, ele „formează o lume de potentialitáti sau de 
6 


tjej wj’ 


« Heisenberg, Physique e: philosophie, ed. cit., pp. 51-52. 

?* Ilie Pârvu, Existenţă şi realitate, ed. cit., pp. 40-41. 

e Heisenberg, Limbaj si realitate ín fizica modernă, în Ilie Pârvu, Epistemologie, p. 389. 

6r. d 
Ibidem, p. 395. 

9! Ibidem, p. 395. 

Conceptul de potenfalitate, introdus de Heisenberg pentru explicarea 
realității fizice, reprezintă expresia une generalizări a ideii de realitate, în sensul 
eliberării de determinările clasice şi de cerința intuitivitátii, dar şi pentru a se 
răspunde la problema obiectivării, a condiţiilor în care se poate atribui semnificaţie 
obiectelor teoriei. Această îndepărtare de idealul clasic de obiectivare este o 
consecință a modului în care are loc în mecanica cuantică interpretarea experintei. 
Astfel, în obiectivarea constructelor teoretice nu se mai poate face abstracţie de 
condiţiile empirice ce permit extrapolarea atributelor realității asupra obiectelor 
cunoaşterii. Acesta e motivul pentru care realitatea fizică „trebuie să fie în general 
concepută la nivel teoretic mai întâi ca posibilitate, ca posibilitate de a poseda 
anumite caracterstici, de a se manifesta într-un fel sau altul. Ecuația de mişcare în 
teoria cunatică nu ne descrie un anumit fenomen sau obiect individual, ci un 
ansamblu de fenomene posibile; selectarea fenomenului care s-a petrecut în 
realitate dintre cele posibile se realizează în interacțiunea obiectului cu aparatul de 
măsură. În acel moment, după Heisenberg, are loc trecerea de la ,«posibil» la 
,«faptic» (real)? 

Ín raport cu fizica clasicá, teoria cuanticá are ca particularitate eminentá 
faptul cá conceptele clasice reprezintá un a priori metodologic, iar legile cuantice 
evidenţiază limitarea principialá a folosirii lor în descrierea fenomenelor atomice. 
Generalizarea ideii de realitate fizică se bazează tocmai pe această particularitate 
metodologică, şi anume că sistemele cuantice nu pot fi reprezentate sub forma unor 
obiecte intuitive, localizate precis în spațiu şi timp, ce se mişcă pe o traiectorie bine 
determinată etc. Astfel, fenomenele cuantice apar mai degrabă ca nişte posibilităţi, 
drept tendinţe de realizare, iar actualizarea lor se face în raport cu un sistem 
determinat de condiţii empirice de observare din care se selectează una dintre 
posibilităţile latente. Este limpede că în concepția lui Heisenberg „apare astfel clară 
distincţia dintre realitatea fizică (lumea de posibilități, ansamblul de tendințe la 
care se referă teoria luată în sine: „«stările» despre care vorbeşte ea descriu 
potentialitáti) şi realitatea obiectivă, existenţa exterioară, obiectualitatea (pe care 
nu ne-o putem reprezenta decât în termenii clasici: «lumea de lucruri sau de 
fapte»). 

În sens negativ, conceptul lui Heisenberg de „realitate doar potenţială” indică 
necesitatea eliberării ideii de realitate fizică de orice determinatie clasică, după 
cum, în sens pozitiv, este avută în vedere o direcţie posibilă de generalizarre 
rațională a ideii de realitate fizică. De asemenea, s-a sugerat o posibilă conexiune a 
conceptului de „realitate potenţială” cu unele tentative de depăşire a formulării 
standard a mecanicii cuantice în cadrul cărora se propune o dinamică cuantică în 
care spaţiul, timpul, substanţa şi alte concepte să fie înlocuite de către un singur 
concept primitiv, şi anume conceptul de „proces, 


62 ilie Pârvu, Existenţă şi realitate, p. 47. 
$$ Ibidem, p. 48. 
64 Ibidem, p. 51. 
65 Ibidem, p. 52. 

Reconstrucția realităţii pe linia invariantei a devenit o modalitate importantă 
de tratare a realititátii, in special odată cu fizica secolului XX. Ideea de bază este că 
putem şi trebuie să atribuim realitate acelor elemente ale teoriei care se dovedesc a 
fi invariante, după cum arată Max Born: „Părerea mea este că ideea de invariant 
constituie o cheie pentru înțelegerea raţională a conceptului de realitate; şi aceasta 
nu numai în fizică, ci şi în cazul oricărui aspect al lumii".55 În aceste condiții vor 
avea un sens obiectiv numai proprietăţile invariante şi ecuaţiile covariante, restul 
constructelor teoretice ale unui sistem vor fi considerate subiective. | 

Deosebirea fizicii contemporane de fizica clasică va ieşi mai bine în evidență 
prin sublinierea rolului elementelor invariante ale teoriilor, fapt ce va da din plin 
specificul noilor teorii ştiinţifice. Realitatea nu mai apare ca ceva dat exterior, ci 
apare într-un proces de constituire activ, prin evidenţierea invariantilor proiectiilor 
pe care noi le facem asupra experienţei. Astfel, are loc mai întâi o relativizare a 
proprietátilor obiectelor, prin care se atribuie proprietăți nu lucrurilor supuse 
exerienfei, ci proiecţiilor la care sunt supuse acestea. Dupá Born, progresul 
principal „în structura conceptuală a fizicii constă tocmai în descoperirea faptului 
că o anumită mărime care la început a fost considerată ca proprietate a unui obiect 
este în realitate numai o proprietate a unei proiectii."*" A doua fază a procesului 
constituirii realităţii cuprinde ajungerea la obiecte prin coordonarea acestor 
proiecții, prin constituirea invariantilor transformărilor. Acest lucru apare evident 
cu noțiunile de spațiu şi de timp în teoria relativităţii, în sensul că demonstrarea 
obiectivitátii lor a presupus initial relativizarea lor’. 

O particularitate a concepției invarianţei, scrie Ilie Pârvu, este dată de 
criteriul după care se acordă realitate unor concepte teoretice, şi anume inserarea în 
legitatea generală, pe care o descoperim în fenomene, înscrierea în sistemul 
descrierilor obiective ale naturii: criteriul se poate aplica întrucât, constituindu-se 
ca invariant, unui element al teoriei îi putem dovedi subordonarea față de legitatea 
generală fizică şi geometrică“? | 

În raport cu specificul mecanicii cuantice, relativizarea mărimilor la 
condițiile experimentale de observare a fenomenelor induce o modificare 
importantă în raporturile noastre cu natura, ne solicită o nouă cale de descriere a 
lumii fizice, şi nicidecum spre negarea realității sale, după cum sustine Born”. 
Astfel, ideea complementaritátii, lansată de Bohr pentru a interpreta mecanica 
cuantică, este pusă într-o nouă lumină, după cum aflăm de la Born. Bohr a introdus 
conceptul de complementaritate pentru a exprima faptul că cunoaşterea unei entități 
fizice nu se obţine prin observarea singulară sau cu ajutorul unei aparaturi unice, ci 
necesită folosirea mai multor instalații experimentale, care se exclud reciproc sau 
sunt complementare. Este clar că a cunoaşte în sensul teoriei cuantice înseamnă a 

56 Max Born, Fizica în concepția generaţiei mele, p. 195. 

57 Ibidem, p. 194. 

Ilie Pârvu, Existenţă şi realitate, pp. 52-53. 


“9 Ibidem, pp. 53-54. 
? Born, Op. cit., 197. 

avea un numár suficient de mare de proiectii independente ale uneia si aceleiagi 
entitáti fizice, astfel incát rezultatul final al experimentelor complementare sá fie 
un grup de invarianti, caracteristic pentru obiectul respectiv?!, 

Reconstrucţia operaţională a realității este făcută, între alţii, de Gonseth, care 
sustine că realitatea lumii materiale nu ne este dată în cadrul unei cunoașteri 
definitive, încheiate. Mai degrabă, există anumite structuri şi niveluri de realitate şi 
de cunoaştere. Dacă avem în vedere orizonturile de realitate, ce corespund 
orizonturilor cunoaşterii, proprii cunoaşterii naturale, fizicii clasice şi fizicii 
cuantice, se pune problema raportului dintre nivelurile succesive de realitate. După 
Gonseth, această problemă presupune intervenția ideii de complementaritate a lui 
Bohr, ce specifică modul în care se pot manifesta într-un „orizont superficial 
obiectele unui orizont profund”. Un fenomen care se petrece în orizontul profund 
nu poate fi cunoscut experimental decât prin urmele pe care le lasă în orizontul 
aparent. Având în vedere că fiecare orizont are structura sa şi legile sale, el va 
permite desfăşurarea anumitor fenomene, în timp ce altele vor fi incompatibile. De 
exemplu, în orizontul fizicii clasice, un corpuscul şi o undă sunt două realități de 
specii diferite. Dar un obiect microspcopic se poate manifesta fie ca undă, fie ca un 
corpuscul, astfel încât este nevoie de teza complementarității pentru a traduce într-un 
mod consistent în termeni clasici microfenomenele. Se poate astfel susține că dacă 
le considerăm drept realități în orizontul clasic, corpusculii şi undele apar drept 
realități contradictorii, iar dacă le considerăm drept urme ale orizonutului profund, 
atunci apar drept complementare”. 

Ca regulă metodologică, ideea complementarității susține că pe viitor, ori de 
câte ori se întâlnesc polaritáti conceptuale, va trebui să imaginăm posibilitatea 
teoretică a unui orizont de realitate care să permită tratarea acestor opoziții drept 
aspecte complementare ale aceleiaşi realități. Prin corelatia pe care o face Gonseth 
între diferitele niveluri de realitate şi cunoaştere cu orizonturile intervenţiei şi 
acțiunii eficiente a omului asupra naturii, se deschide perspectiva judecării 
corelatiei structurilor cunoaşterii şi realității pe temeiul acțiunii instrumentale a 
omului asupra existenţei. Aşa se face cá ,,Gonseth pune explicit problema realității 
fizice în contextul metodologic al unui realism superior, operaţional, care nu 
identifică realitatea fizică cu datul exterior, încercând să explice condiţiile teoretice 
şi experimentale ale constituirii semnificațiilor obiective ale reprezentărilor teoretice.” 

Sustinánd cá teoria ştiinţifică are de-a face cu modele ideale presupuse a 
reprezenta, într-o manieră mai mult sau mai pafin simbolică şi cu o anumită 
aproximație, unele asecte ale sistemelor reale’, Mario Bunge apără un adevărat 
realism critic, tratând problema realității din persectiva metodologiei şi semanticii 
ştiinţei. În studiul Cu ce se ocupă teoriile fizice?, el începe cu distingerea a două 
tipuri de interpretare a simbolurilor fizice, şi anume interpretarea strictă, ce 


7! Vrezi Born, op. cit., p. 198. 

7? A se vedea Ilie Pârvu, Existenţă şi realitate, p. 56. 

75 Ibidem. 

74 Ibidem, p. 57. 

75 Bunge, Teoria ştiinţifică, în Ilie Pârvu, Epistemologie, p. 221. 

potriveşte structura matematică la ideea corespunzătoare, si cea accidentală, care se 
rataşează peste aceasta. Astfel, în fizica teoretică sunt justificate interpretările 
stricte, iar în fizica experimentală cele accidentale. Distincția este aplicată apoi la 
câteva concepte fizice şi se ajunge la concluzia că interpetăriler stricte din fizica 
teoretică sunt fie realiste, fie subiective. Cum nu sunt temeiuri puternice pentru a 
susține subiectivismul, pe considerentul că două funcţii care trec drept porţile prin 
care gândirea intră în reproducerea fizicului (vectorul de srtare şi probabilitatea), 
rezultă că realismul este „unica filosofie viabilă a fizicii^/*. Realismul este în 
avantaj şi în raport cu teoriile rivale (subiectivismul, concepţia şcolii de la 
Copenhaga şi dualismul), dar şi din perspectiva teoriei măsurării. Acest realism 
critic apărat de Bunge se bazează pe câteva teze: (i) există lucruri în sine, adică 
obiecte a căror existență nu depinde de gândirea noastră; (ii) lucrurile în sine sunt 
cognoscibile, deşi parțial şi prin aproximări succesive; (iii) cunoaşterea unui lucru 
în sine se poate atinge prin corelatia dintre teorie şi experiment; (iv) cunoaşterea 
este mai curând ipotetică decât apodictică; (v) cunoaşterea unui lucru în sine este 


indirectă şi simbolică”. 


. (ii) Posibilitatea reală se divide în dispoziţia 
cauzală şi propensiunea spre întâmplare. Dispozitia cauzală este posibilitatea reală 
ca ceva să dobândească o proprietate determinată atunci când are asigurate condiţii 


76 Bunge, Cu ce se ocupă teoriile fizice?, în Mario Bunge, Ştiinţă şi filosofie, traducere de 
Mircea Balaiş et alii, Bucureşti, Editura Politică, 1984, p. 244. 

7 Ibidem, p. 245. 

7" Vezi Ilie Pârvu, Existenţă şi realitate, p. 57 sqq. 

79 Mario Bunge, Știință şi filosofie, p. 142 sqq 

* Mario. Bunge, Știință şi filosofie, p. 157. 

potrivite. Propensiunea spre întâmplare este posibilitatea reală ca ceva să 
dobândească o proprietate determinată. (iii) O dispoziţie cauzală a unui lucru este 
reductibilă la o proprietate manifestă a complexului lucru-mediu, dar este 
proprietate ireductibilă a lucrului. (iv) Probabilitatea este esenţială în elucidarea 
propensiunii spre întâmplare, astfel încât o teorie probabilistă (stocastică) a 
anumitor itemuri factuale precizează propensiunea spre întâmplare a acestora, deşi 
o teorie modală nu poate realiza această sarcină. (v) Acest punct de vedere este 
incompatibil cu determinismul cauzal, căci acesta concepe posibilitatea reală ca 
fiind inerentă lucrurilor de un anumit fel, nu ca o deghizare a ignoranței umane. 
(vi) Posibilitátii reale nu i se poate da o definiție operaţională, deoarece un lucru 
realmente observat, măsurat sau experimentat este ceva real şi nu posibil. (vii) 
Punctul de vedere asupra propensiunii spre întâmplare este în contradicție cu 
actualismul ce Sel add probabilitatea cu frecvenţa. (viii) stiinta este studiul 
posibilităţii reale“!. 

Este evident că prin reconstrucţia realității, efectuată pe bazele aNu 
si semanticii ştiinţei, Bunge susține o concepție în care variabilele cuantice 
dinamice reprezintă potențialități obiective. Prin această modificare a semnificației . 
obiectului cuantic, a probabilității cuantice si a procesului de actualizare se poate 
oferi teoriei cuantice o interpretare realistă, obiectivă, coerentă cu formalismul 
matematic şi cu aplicațiile experimentale“? 

RELATIA LA ARISTOTEL 


GHEORGHE VLĂDUȚESCU 


1. În Categorii 1a 25-27 ca şi în Topice 103b20-25, relaţia — npoc tı este după 
substanță, cantitate, calitate şi înainte de loc, timp, poziție, posesie, acţiune si 
pătimire/pasiune/afect, iar în Metafizica 106829 este plasată între substanţă, 
calitate, loc, acțiune, pátimire, de o parte, şi cantitate, de alta. Dar într-un sistem 
categorial, garantia operationalitátii nu este dată nici de număr, nici, neapărat, de 
ordine. Chiar în serie lungă, enumerarea, nu va completă, categoriile ca ,,semne" — 
onuăta, după numele pe care Parmenide îl dădea atributelor fiinţei, ca subiect — 
Omokttpué£vov, fiind numeric fără de limită. Altminteri, fiinţa, ilimitatá şi 
indeterminată ar urma să fie subiect — substrat al unor atribute numeric limitate, 
ceea ce i-ar lua şi o condiţie şi alta, pe aceea a ilimitării, limitând-o, iar pe aceea a 
 indeterminárii pentru că într-o serie care n-ar fi coextensivá infinitátii, ele ar pare 
ca 10 on să fie de un fel, dar să nu fie de altul. Decalajul dintre ilimitatie, în ordinea 
fiinţei, si limitatie în aceea a numărului categoriilor ar lua ființei condiţia 
indeterminării, prin diferenţa însăşi. Nici ordinea nu contează prea mult, deşi, în 
afara cazurilor aleatorii, totuşi contează, pentru că, în funcţie de finalitatea 
instituirii, va fi mereu alta după aceasta. Următoare calității şi cantității şi mai 
înainte de loc, de timp ori, în altă enumerare, de cantitate, relaţia nu pierde şi nu 
câştigă ceva, doar mai înainte de substanţă nu poate fi, nici ea nici oricare alta, de 
îndată ce nici relaţia, nici calitatea, nici cantitatea, nici locul, nici timpul nu sunt 
decât predicate, nu şi subiect. Aceasta în deosebire de substanță (primă) care „nici 
nu se enunță despre un subiect, nici nu este într-un subiect”!. Distincte, fiind 
„absurd ca principiile şi cauzele să fie aceleaşi pentru toate lucrurile, altfel, ar 
trebui să prevină din aceleaşi elemente” şi reciproc una ar urma să fie constitutivă 
celeilalte, substanța poate fi gândită fără relaţie, nu dusă şi invers?. De aceea relaţia 
poate să aibă o poziţie variabilă în serie ca dealtminteri şi celelalte în felul lor, dar 
nicicând mai înaintea substanţei. 

Numai subiectul (substratul), această noţiune aparent EET EA eie si 
categorie, chiar prima, într-un fel analogic, asemenea ființei însăşi. Substanţa este 
categorie numai întrucât este termenul-pivot, în funcţie de care toate celelalte, pot 
fi gândite într-un sistem. Altfel, fiecare, în limitele identității de sine, este ea însăşi 
şi nu poate decât să fie: cantitatea cantitate, calitatea calitate, timpul timp, relația 
relaţie. Numai că într-o serie, fiecare este ceea ce este şi prin deosebire de celelalte, 
la limită măcar de una. 


! Categ. 2al. 
? Metaph., 1070a31-1074b4. 


Numai subiect (substanţa) şi numai în condiția predicatului, celelalte, acestea, 
deşi fiecare în parte poate fi gândită în sine, cel puţin morfologic, „sintactic”, ele 
sunt ca mod de a fi al termenului pivot. Astfel, tocmai unde „sintactic” (metafizic, 
adică) sunt instituite ca predicate, cantitatea, calitatea, relaţia ... comunică, 
reindividualizându-se prin întregire, în logica unului în tot şi a totului în unu. 
Aceasta însă numai întrucât stau într-un subiect. Substanţa, deci, ca unul în toate 
face şi ca predicatele să fie toate în unu. Ea dă coerență si consistență „sistemului”, 
paradoxal tocmai datorită ambivalentei sale: nu este „predicat”, dar prin aceea că 
este subiect (hypokeimenon) este întregul însuşi substrat al predicatelor. Aşadar, 
subiect şi predicat, substanța, dar şi prin „participare” la unu, predicat şi subiect, 
celelalte, ca urmare a bivalentei despre care vorbea Platon: „lucrurile acestea pot să 
fie luate în două sensuri şi nu e posibil să le gândeşti „numai ca fiind ori numai ca 
nefiind, nici ca fiind ori ca nefiind”, nici ca fiind în egală măsură şi tot asemenea ca 
nefiind, toate fac posibilă gândirea întregului totdeodată compus şi necompus”. În 
„consecință, mai puţin, poate chiar de loc, contează numărul ca, de altfel, nici 
ordinea, ci coerenţa. 


2. Trei pot fi palierele de situare în reconstrucția categoriologică: ontologic, 
metafizic (acela al filosofiei prime) şi fizic (altfel spus, al filosofiei secunde). 
Pentru că ființa ca fiind întrucât este tò Ov şi őv este, prin unicitate şi ilimitafie, 
întregul însuşi, aceasta înseamnă că toate cele ce sunt şi cele eterne si cele 
vremelnice (care se nasc şi pier), sunt în temeiul său. Prima propoziţie a ontologiei: 
ființa este şi nu poate decât să fie şi cea de a doua: nefiinfa nu este şi nu poate 
decât să nu fie, în ordinea lor de situare sunt ambele adevărate, unde cea secundă 
pare doar a o întări pe cea dintâi. Totuşi ea semnifică mai mult, cu mult mai mult. 
Numai ca formă negativă a ceea ce, în prima propoziţie, aduce cu o tautologie, ea 
ar închide „cercul” ontologiei, când, de fapt, îl deschide prin aceea că determină o 
„Criză” în conceptul acesteia. Cea de a doua propoziţie, pe scurt, face necesară şi 
posibilă metafizica, în rostul căreia intră să dea legitimitate gândirii trecerii de la 
ființă la existenţă, ceea ce înseamnă trecerea de la indeterminat la determinat, de la 
unu la multiplu, de la absolut la relativ. | 

Centrată cum este în conceptul fiinţei, şi astfel paradoxală ca logică, 
ontologia pune între „paranteze” existența, dar întreaga ei organizare este în 
vederea acesteia. De aceea, cu toate că determinatul, multiplul, relativul nu sunt 
instituiri în limitele ontologiei, ele îşi datorează legitimitatea acesteia. Ca filosofia 
primă (metafizica) şi ca filosofia secundă (fizica), de altfel. 

Platon încă punea relaţia în temeiul fiinţei fără a o socoti însă cu sens în 
orizontul ontologiei. Una, peste tot aceeaşi, mereu în identitate cu sine prin 
unitatea/unicitatea formală, idea (ca nume al fiinţei) nu are cum să fie temei şi 
paradigmă pentru relaţie, nici s-o aibă printre atributele ei. În metafizica genurilor 
supreme din Sofistul însă, relaţia este pusă în semnificație reală, fără ca fiinţa să fie 
mai puțin decât ceea ce este, dar şi fără ca ea să capete sens printr-o adăugire de un 
fel sau altul. In sine, tocmai de aceea fiecare gen în parte este şi diferit. Aceasta 


3 Republica, 479c. 

face ca acelasi sá fie ceea ce este, dar si fatá cu altul — -póc — QÀAo. Metafizic deci, 
relația poate fi gândită ca fiind, însă altfel decât fiinţa şi, totuşi, fără a o dubla 
ontologic. În temeiul fiinţei, platonician, al genurilor supreme întrucât „comunică”, 
relația nu are semnificaţie ontologică, dar tot ca urmare a acestui fapt, paradoxal, 
este realitate metafizică. Ontologic, „realitatea” este de un singur fel, de acela al 
ființei. Metafizic însă, reală este şi nefiinta, reală este şi mişcarea, reală este şi 
relația. Pe scurt, lumea ca întreg, ontologic, neființă, dar metafizic, ex-sistentia, 
adică fiinfare, întrucât este ceea ce vine din ceea ce stă în, ex, şi fiinţă ca urmare a 
aceluiaşi fapt. Bivalentá lumea, în întregul sáu, bivalente au a fi şi elementele” ei, 
individualele, aristotelic, ca subiect/substrat — hypokeimenon, pentru cele ce le fac 
să fie („principiile” constitutive) într-un fel sau altul (atributele: cantitate, calitate, 
loc, timp, relaţie ...). Asemenea şi acestea din urmă, deşi pe „scara” fiinţei, pe o 
treaptă mai Jos, de îndată ce nu sunt şi sunt în temeiul a ceea ce la rândul său, 
individualul (substanţa — ousia), nu este şi este. În şi mai mică măsură, relaţia, cel 
puţin, are realitate, în cea de a treia situare, fizică. Dacă ontologic relaţia nu putea fi 
gândită ca fiind întrucât ființa este una, simplă, peste tot aceeaşi, mereu în 
identitate cu sine, fizic, dimpotrivă, tocmai unde lucrurile apar şi dispar, sunt 
compuse şi trec unele în altele, dintr-un loc în altul, relaţia nu are realitate în sine, 
ci doar în funcție de termenii din relaţie. „În rațiunea sa proprie, în stricta sa 
formalitate, în esența sa relația nu pune nimic în subiectul după care este, ci îl 
raportează la altul. Cá eu sunt la dreapta sau la stánga lui Pierre, aceasta nu má 
califică pe mine, dar má referă la el^. 

Realitatea ei, aşadar, este numai prin participare, într-un sens aproape 
platonician, de îndată ce, inerentă, neinerentă, îi e dată de termenii de instituire. 
Aceasta nu înseamnă cá, mai curând, tine de nonexistentá. Există, doar cá în alt 
grad decât acela al „relatelor”, dacă nu chiar în altă modalitate de a fi a existenţei. 
Pentru că doar fiinţa poate fi gândită într-o singură logică (parmenidian, ea fiind şi 
neavând decât să fie), pe când existenţa este in mai multe, după varii conditionári. 


3. În concept metafizic, relaţia este inerentă substanţei ca subiect, şi numai ca 
subiect ceea ce îi conferă originaritate, în deosebire de toate determinaţiile ei, 
gândite ca fiind doar în temeiul a ceva absolut, adică nondependent, fie şi numai în 
limitele unui sistem. Ca toate, şi relaţia care, avea să spună Thoma, „este 
întotdeauna în temeiul a ceva absolut”. „Relative se numesc acelea despre care, 
pentru a şti că sunt, se atribuie sau se zice că stau într-un raport oarecare cu altul”, 
ca dublul, „de două ori mai mare decât ceva”. Relative sunt socotite şi „starea, 
dispoziția, senzaţia, atenţia, poziţia”, în felul lor, fiecare fiind „a ceva”. Chiar şi 
„acelaşi-ul”, „asemănătorul” şi sa UA primul fiind acela „a cărui substanță” este 
una, celălalt, „a cărui calitate este una”, iar egalului cantitatea este una. Toate sunt 
„după număr”, pentru că „unul este principiul şi măsura numărului” dar „nu în 
acelaşi fel”. 


S , Andre Marc, Dialectique de l'affirmation, Paris, 1952, p. 697. 
„De Veritate, XXVII, 4. 
6 Categ., 7, 6a35-6b5. 

Relatie este si între „putinţa de a acţiona” şi putinţa „de a suferi” pe de o 
parte şi „actele” corespunzătoare pe de alta, ca şi „după privatiunea de putință”, ca 
de exemplu între non-posibil şi alti termeni apropiaţi, ca invizibil”. 

Dacă şi actual, dar şi potenţial lumea este infinită, şi formele relaţiei, ca de 
altminteri şi acelea ale tuturor categoriilor identificate sau nu, sunt in serie 
nelimitatá. Nu ne putem inchipui, sau nu trebuie s-o facem, cá numărul este 
restráns. Cum, atunci, intr-o lume infinitá, chiar tipurile de relaţie sau ale 

universaliilor, la limită atributele („„semnele” ființei, semata parmenidiene), ar fi 
numeric finite? Astfel, ce ar fi între finitul acestora şi infinitul lumii? 

Ca în cazul „categoriilor”, şi ele numeric fără limită, dar în reconstrucţia 
metafizică numai câteva şi în acela particular: al substanței, al cantităţii, al calităţii, 
al relaţiei. 

Între ceea ce determină şi determinat, între unu şi multiplu, între întreg, şi 
parte, între mai mult si mai puţin, relaţie si acelaşi-ul şi asemănătorul şi egalul şi 
actul şi putinţa, toate acestea sunt menite să inducă la un concept al metafizicii 
relaţiei cát mai operațional. În primul rând, dacă nu în exclusivitate, cát mai 
operațional de îndată ce metafizica nu este o explicaţie a lumii în termen 
cognitionist, ci o reconstrucție cu rost instrumental-metodic. Într-un fel ea este ca 
logica, doar că registrele de aplicaţie şi mişcare sunt altele. 

Având a da seamă de legitimitatea trecerii de la fiinţă la existență (de la unu 
la multiplu), metafizica este o reconstrucție a lumii ca model operaţional. Cât o 
priveşte, metafizica relaţiei trebuie să justifice ca fiind ceea ce nu are temei 
ontologic, deşi ființa (= ceea-ce-este) cu necesitate face posibil tot ceea ce este si 
ceea ce se întâmplă. Chiar si naşterea si pieirea, accidentul şi hazardul, mişcarea, 
relaţia. 

„Ideile” platoniciene (ca ființă) urmând logica proprie instituirii ontologice, 
în mod necesar, avea să spună Aristotel, erau şi temei pentru relații, negatii si 
disparitii. Cum însă, de îndată ce fiinţa este şi nu poate decât să fie, este necompusă 
şi indivizibilă, peste tot aceeaşi? 

Metafizica, în consecință, are a legitima gândirea relaţiei ca fiind, fără a o 
pune pe seama altui determinant decât fiinţa, dar şi fără a o identifica în acesta. În 
mai mare măsură decât cantitatea sau calitatea, locul sau timpul, relația 
„reproduce” drama individualului, dacă se poate spune aşa. 

Dacă fiinţa este una şi omogenă, peste tot la fel, pan homoion, cum zicea 
Parmenides, şi intransformabilă, ce şi cum poate fi (gândit) individualul? Iar cu el 
toate celelalte determinaţii ale sale, de la cantitate şi calitate la spaţiu şi timp, la 
opusi, la mişcare, la relaţie. 

Ceea ce făcea posibil individualul, prin acesta, era întemeietor şi în ordinea 
categoriilor (realiter, a determinatiilor sale). În acest sens, distincţia aristotelică, în 
aparență banală şi parcă didacticistă, dintre formă — morphé si materie — hyle, este 
hotárátoare. 


7 Metaph., D, 15, 1021a10-30. 

Un „discurs asupra metodei”, dialogul platonician Parmenides fixa 
programul metafizicii concentrat în întrebarea întrebărilor: cum gândirea noastră 
trece, necontradictoriu, de la ființă la existență, de la unu la multiplu, deci de la 
ceea ce este în sine la ceea ce apare şi dispare, este compus, este divizibil. 
Reconstrucția metafizică din Sofistul era o deschidere, poate, de măsurat exact, în 
judecată fictionalistá. Să presupunem că ... Tot asemenea şi aceea aristotelică, doar 
că, în alta ipotetică. Astfel, în aceasta, presupozitia de întemeiere era alta: ființa — 
întrucât — este — tò on he ón, deci ființa care este şi nu poate decât să fie deopotrivă 
ca ,formá" şi ca ,materie". Două ca specificaţie, şi nu numeric, „forma” şi 
„materia”, „principii secunde”, aşa cum avea să se spună mai târziu, în scolastică, 
numai în aparenţă contradictoriu, sunt, fiecare în parte, coextensive fiinţei în sine, 
astfel că aceasta, în întregul ei, este una şi în întregul ei, cealaltă. Deopotrivă 
„formă” şi deopotrivă „materie”, iar nu ,,formá-gi-materie", acestea ca elemente de 
compunere, ființa este în acelaşi timp una şi ca diadá, non-una. Astfel poate fi 
înțeleasă şi ca temei, în sens ontologic, şi ca temei în ordine metafizică. Diada, fără 
a fi altceva decât „monada”, face trecerea către multiplu, întrucâtva cam în felul în 
care seria numerelor, în aritmologia pythagoriciană, începea cu „doi”. Un întreg ca 
formă, un întreg ca materie, fiinţa era intemeietoare în-fiinţând, ceea ce înseamnă 
că în alt plan. În urmare individualele erau după modul de a fi al fiinţei, pe de o 
parte ca unu, iar pe de alta ca un determinat. Pentru că între fiinţa în sine şi fiinţa ca 
formă şi ca materie este diferenţa dintre indeterminat şi determinat, dintre simplu şi 
compus. Ca formă şi materie, deci în concept metafizic, ființa însă este şi 
indeterminată, şi determinată, simplă şi compusă. Dar cu specificaţia că 
determinarea şi compunerea în sens metafizic sunt distincte de aceleaşi în înțeles 
fizic. Metafizic, ființa este compusă fiind două ca specificaţie, în timp ce fizic, 
faptul presupune elemente distincte, precum focul, aerul, apa şi pământul. 

Aşa stând lucrurile, dacă stau astfel, ființa metafizică este si o relaţie, dar cu 
ea însăşi, pentru cá (în) fiecare ,,determinatie" este in identitate, dar şi în deosebire. 
Ca formă, în întregul său, este în identitate, dar şi în deosebire, în măsura în care 
forma este una, materia alta. Ca relaţie de acest fel, ființa metafizică face posibilă şi 
gândirea relaţiei „fizice”, deci din ordinea existentelor. Altminteri de unde şi cum 
relaţia în aceasta din urmă? 

Polimorfismul său este el însuşi de întemeiere metafizică, întrucât individualele 
par a fi ca ființă multiplicată la nesfârşit, şi actual, dar şi virtual. Multiplicarea 
ontologică presupusă (fictionalist) de Melissos, dar trecută în reconstrucţie de 
Anaxagoras şi de Democrit, de Platon chiar, ca punct de plecare, era desăvârşită de 
Aristotel prin trecerea sa în concept metafizic şi fizic. Căci substanţa (individualul), 
ca subiect doar şi nicicum într-un subiect, era unul însuşi multiplicat. 


4. În analogie cu „scara” platoniciană a lumii: „Idei? (ideai) — obiecte 
matematice /—/lucruri (sensibile) — umbre, în metafizica aristotelică „treptele” 
sunt altele, deşi, în mare, principiul este acelaşi: Fiinţa întrucât este (70 on he ón) — 
Formă — Materie — Universalii — Individuale. Acestea din urmă, cele mai departe 
de ființă, sunt însă şi cele mai asemănătoare ei prin faptul de a fi subiect şi de a nu 

sta într-un subiect. Aşa fiind, ca ființa care se poate lua în tot atâtea sensuri câte 
„semne” (atribute) are şi individualul (substanța) în -raport cu „predicatele” 
(categoriile) sale. Din acest punct de vedere sunt şi cele mai „reale”, „substanțele 
secunde” (specia, genul, universaliile, într-un cuvânt) fiind pe măsură, mai puţin”: 
„dintre substanţele secunde, specia este mai mult substanță decât genul, ea stând 
mai aproape de substanţa primă”, care „se cheamă mai propriu substanță” — ousia 
de îndată ce este subiect „pentru toate celelalte şi toate celelalte se enunţă despre 
ea”, Dar, totodată substanţele prime, întrucât sunt la capătul celălalt al „scării”, 
sunt în temeiul fiinţei, principiilor „secunde” si al universaliilor. Paradoxal, deşi 
cele mai de ,jos", pentru cá în ele se „regăsesc” toate celelalte, de la fiinţă la 
specie, sunt prin completitudine cele mai asemănătoare termenului prim. În 
identitate, dar prin „depărtare” şi multimediere (se interpun principiile, ,,semnele" 
şi universaliile: gen, specie) şi în deosebire, prin aceasta sunt şi nu sunt ca ființa 
însăşi. „Realitatea” proprie lor vine tocmai din această „coincidenţă a opuşilor”, cei 
mai tari, anume a lui a fi şi a nu fi. ! 

Relaţia în această determinatie, fizică (de natura existenţei, altfel spus), are 
particularitátile substratului ei, care este substanţa. În sine, relația nu are existenţă, 
ceea ce nu înseamnă că nu este inerentă. În măsura în care se poate distinge între 
„relaţii cerute de natura lucrului”, „interne” şi relații care „nu urmează in mod 
necesar din natura lui”, „externe”, inerenfa este perfect inteligibilă”. Cele 
exterioare, noninerente, sunt întâmplătoare, de unde şi gradul mai scăzut de 
realitate. Inerente, celelalte nu sunt, prin aceasta, şi necesare. Întrucât se poate 
distinge între hazard şi accident, cel puţin în limbaj aristotelic, ele sunt accidentale, 
în deosebire de substanţa care le este temei. Astfel, substanța poate fi înţeleasă fără 
relaţie, în timp ce invers, nu. „Relaţie fără un termen absolut nu este posibilă. 
Considerând ceva anume relativ, aceasta presupune şi ceea ce se raportează la sine 
însuşi, dar şi la altul: un sclav, de exemplu, este ceva absolut, înainte de a se 
raporta la stápán."!? 

Orice relație, fie şi acelea „exterioare”, dintre lucrurile care „stau într-un 
raport oarecare cu altele”, se sprijină în substanță, dar indirect prin „determinaţiile” 
acesteia!!. „Toate relaţiile, presupun fie cantitatea şi tot ce se reduce la aceasta, fie 
actiunea-pátimire."? După cantitate, întrucât fiecare lucru este „prin natură unul şi 
ceva anume” dacă toate cele ce sunt, sunt fiecare ca unu, multiplicitatea, mai întâi, 
este gândită ca fiind, în mod necesar. Apoi, mărimea, fie continuă („constă din 
părți care n-au poziție una față de alta”), fie discontinuă (cu părți „care au o 
poziţie”). In sine, ca substanţele, sau prin accident „precum muzicalul sau albul 
care sunt cantități pentru că acelea cărora le aparțin sunt cantități, ori ca mişcare, 
timp şi spațiu, chiar, astfel cantitatea este ea însăşi şi relație”. 


* Categ., 2b15-20, 

? J. Owens, Metafizică creştină elementară, Gutenberg, Bucureşti, 2007, p. 305, n. 32. 
1? Thoma, Summa contra gentiles, IV, 10, 7c. 

1! Categ., 6a, 3b-32. 

12 In JJ] Sententiarum, 5, 1a, 1. 

°? Metaph., A, 13, 1020210-30; Categ., 4b20-22. 

Acţiunea şi pátimirea, apoi, chiar exterioare: ceva determină, altceva 
primeşte, fie şi indirect, tin de ceea ce este fiecare lucru, deopotrivă act şi putinţă. 
Reciprocitatea acțiunii şi pătimirii vine din chiar faptul că unul este în întregul său 
act şi în întregul său putință. Tot asemenea şi reciprocitatea termenilor, în relaţia 
„internă” în genere. 

Relaţia, aşadar, nici în ordinea fizică nu este reductibilă la raportarea 
exterioară, cel puţin cât luăm seama de acelea per se. Termenii fără de care nu se 
poate, relatele, nici acestea nu sunt inteligibile, în afara relaţiei. Cu un grad mai 
mare de realitate, termenii cu unul mai mic, faptul (relaţia) n-o apropie de irealitate. 
Raportul cauzal nu are realitatea termenului-cauză nici pe aceea a termenului-efect, 
dar alt grad, poate, mai curând alt tip de realitate, el este întregitor conceptului 
generic. 

O lume într-un singur mod de a fi al realității ar fi aberantă, dacă ar fi 


posibilă, chiar. 

ESTE POSIBILĂ COMPARAREA CATEGORIILOR 
IDENTIFICATE DE ARISTOTEL SI KANT? 


DAN ROBERT BISA 


I. INTRODUCERE 


. Obiectivul demersului de analiză din cadrul acestui articol este acela de a 
determina dacă există posibilitatea de a realiza o comparaţie a tabelelor categoriale 
alcătuite de Aristotel şi Kant. 

Ipoteza de lucru de la care pornesc este aceea că setis de categorii 
identificate de cei doi filosofi nu pot fi comparate direct, ci MO. dintr-o perspectivá 
metateoreticá. 

Lucrarea va fi structuratá dupá cum urmeazá: pentru inceput, voi prezenta 
concepţiile despre categorii ale lui Aristotel şi Kant şi voi continua prin a realiza o 
analizá a deosebirilor dintre acestea, in tentativa de a determina dacá este sau nu 
posibilă realizarea unei comparatii directe între listele categoriale întocmite de cei 
doi filosofi. În eventualitatea în care voi stabili că o comparaţie directă nu este 
posibilă, voi căuta să identific o modalitate de a compara din perspectivă 
metateoretică cele două concepții despre categorii, în aşa fel încât acestea să apară 
ca nişte modelări sau interpretări ale unei teme metateoretice. 


II. CONCEPȚIA DESPRE CATEGORII A LUI ARISTOTEL 


În articolul său intitulat Categoria, Gustavo Bontandini afirmă în mod 
explicit: „Cel care a furnizat prima dată o doctrină propriu-zisă a categoriilor a fost 
Aristotel, cel care a dat şi valoare tehnică termenului kornyoperw, care în limbajul 
curent semnifică «a acuza» |.” Acest punct de vedere, potrivit căruia Aristotel a fost 
primul filosof care a folosit în sens tehnic termenul de categorie şi a formulat o 
doctrină a categoriilor, beneficiază de o amplă susţinere în literatura de specialitate. 

Aristotel a abordat tema categoriilor în mai multe lucrări ale sale, dintre care 
poate fi remarcat, în primul rând, tratatul cunoscut sub numele de Categoriile (titlu | 
care nu i-a fost dat de autorul însuşi). În această lucrare, Aristotel întocmeşte 
următoarea listă, care cuprinde zece categorii: „substanţă, cantitate, calitate, relaţie, 


! Gustavo Bontandini, Categoria, în Enciclopedia filosofica, t. 1, Firenze, Ed. Sansoni, 1957, 
p. 1272. 


loc, timp, poziţie, posesie, acţiune ori pasiune".? Numărul acestora este demn de a 
fi consemnat, deoarece, după cum voi arăta mai târziu, lista nu va mai cuprinde 
decât opt categorii în alte lucrări ale filosofului grec. 

Categoriile sunt definite, în tratatul menţionat, ca fiind moduri de predicare, 
cuvinte care se spun despre un subiect (cu excepţia substanței prime, care nu se 
spune despre un subiect, ci este ea însăşi subiectul prin excelență). Ele nu sunt 
orice fel de predicate, ci sunt predicatele cele mai generale. Este adevărat că 
perspectiva din această lucrare aristoteliciană este una preponderent logico- 
lingvistică (accentul fiind pus pe predicare). Dar, deşi categoriile sunt concepute ca 
fiind moduri de predicare şi se porneşte, în repetate rânduri, de la consideraţii 
terminologice despre substanță, calitate sau relație, trebuie spus că, până la urmă, 
filosoful grec ajunge să abordeze probleme ontologice. 

Aristotel vorbeşte pe larg despre categorii şi în tratatul cunoscut sub numele 
. de Metafizica. Numai că, spre deosebire de Categoriile, unde primează aspectul 
logico-lingvistic al categoriilor, în Metafizica primează aspectul lor ontologic. 

La începutul capitolului al doilea din Cartea a IV-a a acestei lucrări, Aristotel 
menţionează câte feluri de ființă există: „unul e Fiinţa prin accident, altul Fiinţa ca 
drept ceva adevărat prin opoziţie cu Nefiinfa, considerată ca egală cu falsul; apoi pe 
lângă acestea Fiinţa considerată în cadrul diferitelor categorii... Dar pe lângă 
aceste feluri de Fiinţă, mai e şi Fiinţa în stare potențială şi Fiinţa în act.? După 
cum se poate observa, împărțirea ființei după categorii reprezintă, potrivit 
concepției aristotelice, una dintre modalităţile de clasificare a fiinţei. Filosoful grec 
precizează cum ar trebui realizat acest tip de clasificare a fiinţei chiar în principalul 
pasaj din Metafizica dedicat categoriilor (celelalte fragmente de text referitoare la 
aceeaşi temă făcând trimitere la acesta). În respectivul pasaj, Aristotel precizează: 
„Fiinţa în sine se ia în atâtea acceptii câte feluri de categorii sunt, căci sensurile 
Fiinţei sunt tot atât de numeroase ca aceste categorii. Deoarece, aşadar, dintre 
categorii una indică Substanța, alta calitatea, alta cantitatea, alta relaţia, alta 
acțiunea sau pasiunea, iar altele locul şi timpul, urmează că Fiinţa înseamnă acelaşi 
lucru ca fiecare din aceste categorii.".! Este evident cá, aici, accentul cade pe 
ontologie, dar trebuie remarcat faptul că nici în această lucrare nu lipseşte 
perspectiva logico-lingvistică, din moment ce filosoful grec foloseşte formule ca: 
„accepțiuni ale Fiinţei“, „Fiinţa înseamnă”, etc. Aspectul logico-lingvistic este 
ataşat celui ontologic dar, de această dată, cel ontologic are întâietate. Un aspect 
care trebuie subliniat este acela că, în enumerarea de mai sus (ca şi în alte pasaje 
din Metafizica), sunt menţionate doar opt categorii, lipsind poziţia şi posesia. 

Aceleaşi opt categorii sunt enumerate şi in Analitica secundă: „ori de câte ori 
se enunță un singur predicat despre un singur subiect, enunţul se face sau despre 
esenţă, sau despre calitate, sau despre cantitate, sau despre relaţie, sau despre 


? Aristotel, Categoriile, în Organon, vol. I, trad. Mircea Florian, Bucureşti, Editura Ştiinţifică, 
1957,% 124. 


? Idem, Metafizica, trad. St. Bezdechi, Editura IRI, Bucuresti, 1996, p. 233. 
* Aristotel, Metafizica, p. 184 

acțiune, pasiune, loc şi timp”. Numai cá, in acest caz, apare o deosebire 
importantă, şi anume aceea că termenul folosit pentru prima categorie este tt £611 
şi nu ovoga, ca în Categoriile şi in Metafizica. lată de ce, în traducerea Analiticii 
secunde, întâlnim termenul de esență, şi nu pe acela de substanță. Se cuvine a fi 
observat, de asemenea, faptul că atât în Analitica secundă, cât şi în Metafizica 
întâlnim o listă cu doar opt categorii, în timp ce în Categoriile şi în Topica (acolo 
unde Aristotel face următoarea afirmaţie: „Categoriile sunt 10 la număr: esenţa, 
cantitatea, calitatea, relaţia, locul, timpul, poziţia, posesia, acțiunea, pasiunea”), 
lista cuprinde zece categorii. 

Ross şi Aubenque consideră că explicaţia acestei diferenţe ar fi aceea că atât 
Categoriile, cât şi Topica au fost scrise în tinereţe, pe când celelalte două lucrări au 
fost scrise la maturitate, atunci când Aristotel ajunsese la concluzia că poziţia şi 
posesia nu sunt noţiuni neanalizabile, motiv pentru care ele nu ar trebui să se afle 
pe lista categoriilor. În Analitica secundă se regăseşte, de altfel, un enunţ care este 
relevant în acest context: „felurile de substanţă sunt limitate la număr şi genurile 
categoriilor sunt de asemenea limitate.” 

Pe lângă tratatele deja menţionate, există alte câteva lucrări (ex: Respingerile 
sofistice, Fizica, Etica nicomahică) în care Aristotel abordează, pe scurt, diferite 
aspecte ale temei categoriilor. 

Una dintre chestiunile asupra căreia comentatorii operei aristotelice au căzut 
de acord, în marea lor majoritate, este aceea că filosoful grec nu a dedus categoriile 
dintr-un principiu. După cum remarcă Robert Wardy, Aristotel „nu încearcă 
nicăieri nici să justifice ceea ce include în lista sa de categorii, nici să îi stabilească 
completitudinea şi se bazează în permanență pe convingerea neargumentată că 
limbajul reprezintă în mod fidel cele mai fundamentale trăsături ale realităţii”. 
Referindu-se la categoriile identificate de către filosoful grec, Pierre Aubenque 
afirmă, la rândul său, că „enumerarea lor este empirică şi nu ascultă de niciun 
principiu de clasificare”. Iar David Ross sustine că „în ceea ce priveşte numărul 
categoriilor, Aristotel nu se străduieşte să fie consecvent cu el însuşi”. Kant însuşi 
a remarcat caracterul rapsodic al concepției aristotelice despre categorii. 

Au existat, totuşi, încercări de a stabili care a fost motivul pentru care : 
Aristotel a considerat necesar să identifice un set de categorii. 

O explicaţie cunoscută este aceea a lui F. A. Trendelenburg. Potrivit acestui 
comentator, Aristotel a identificat categoriile pornind de la o serie de distincţii 


5 Idem, Analitica secundă, în Organon, vol. III, trad. Mircea Florian, Editura Ştiinţifică, 

Bucureşti, 1961, p. 84. 
Idem, Topica în Organon, vol. IV, trad. Mircea Florian, Editura Ştiinţifică, Bucureşti, 1963, 

p. 19 

? Idem, Analitica secundă, p. 87. 

* Robert Wardy, Categories, in Routledge Encyclopedia of Philosophy, Routledge, London 
and New York, 1998, p. 1316. 

? Pierre Aubenque, Aristote et le Lycée, în Histoire de la Philosophie, Gallimard, Paris, 1969, 
vol. I, p. 651. 

!? David Ross, Aristotel, trad. loan-Lucian Muntean şi Richard Rus, Humanitas, Bucureşti, 
1998, p. 30. 

gramaticale între diferitele forme ale limbii greceşti, după care a trasat 
corespondențe între acestea şi categorii. Un exemplu îl constituie distincţia dintre 
nume şi verb, pe baza căreia Trendelenburg consideră că Aristotel a diferențiat 
substanța (care îi corespunde numelui) de acţiune şi pasiune (care îi corespund 
verbului). Dar, din cel puţin două motive (acela că formele limbii greceşti nu sunt 
doar zece şi acela că Aristotel a teoretizat doar numele şi verbul, dar nu şi celelalte 
forme, ale limbajului), consider că explicaţia propusă de către Trendelenburg nu 
este plauzibilă. 

| David Ross a propus si el o explicaţie, respectiv aceea că listele categoriilor 
au fost, probabil, alcătuite de către Aristotel pentru a rezolva unele dificultăți legate 
de predicaţie!!. Ross sustine că teoria aristotelică a categoriilor s-a născut dintr-un 
impuls logic, şi anume acela de a rezolva anumite probleme ale predicatiei apărute 
în şcoala megarică. În opinia sa, Aristotel ar fi urmărit să precizeze tipurile de 
înțeles al cuvintelor". În mod evident, aceasta nu constituie o explicaţie a 
motivului pentru care filosoful grec identifică doar anumite categorii, dar este, cel 
puțin, o tentativă de a determina care a fost resortul care l-a împins pe Aristotel să 
se îndrepte către studiul categoriilor. 

În acelaşi registru al explicării problematicii categoriilor pornind de la 
predicatie (adică de la logică) se înscrie şi poziţia lui Pierre Aubenque. El sustine 
cá tabelul aristotelic al categoriilor este alcătuit în urma analizei copulei a fi, care 
semnifică, pe rând, substanţa, calitatea, cantitatea, relaţia, etc. Explicaţia formulată 
de Aubenque, deşi pleacă tot de la predicatie, are meritul de a pune mai bine în 
lumină legătura dintre aceasta şi ontologie”. 

Este important de subliniat faptul că explicaţiile propuse de aceşti 
comentatori nu constituie tentative de a identifica principii pe baza cărora ar fi fost 
alcătuit un sistem aristotelic al categoriilor, ci reprezintă doar încercări de a explica 
ce anume l-a determinat pe filosoful grec să alcătuiască diversele sale liste de 
categorii. 

În ceea ce priveşte chestiunea functionalitáfii categoriilor la Aristotel, trebuie 
să se aibă în vedere, în primul rând, faptul că filosoful a conceput categoriile ca 
fiind moduri de a exprima genurile supreme ale fiinţei. De aici, reiese că una dintre 
funcţiile categoriilor aristotelice este cea logico-lingvistică. De altfel, am arătat 
deja că, în tratatul Categoriile, punctul de plecare al lui Aristotel este unul logico- 
lingvistic, categoriile (cu excepția substanţei prime) fiind caracterizate ca 
predicatele cele mai generale care îi pot fi atribuite unui subiect. Trebuie spus, însă, 
că de fiecare dată Aristotel revine la aspectul ontologic al categoriilor, ceea ce este 
explicabil dacă ținem seama de faptul că, desi categoriile sunt predicatele cele mai 
generale care desemnează în mod diferit ființa’, această funcţie a lor este doar 
derivată. Primordială este funcţia lor ontologică, dat fiind faptul că ele sunt genuri 
supreme ale ființei. Este evident primatul ontologiei la Aristotel, căci până şi 

1l /bidem, p. 31 

12 Ibidem, p. 31 


y Aubenque, Aristote et le Lycée, pp. 650—651 
14 Cf, Aristotel, Categoriile, p. 124 


244 


predicatele cele mai generale reproduc trásáturi ale realitátii, filosoful afirmánd in 
mod explicit: „Fiinţa în sine se ia în atâtea acceptii câte feluri „de categorii sunt.. 
Fiinţa înseamnă acelaşi lucru ca fiecare dintre aceste categorii.” 

Având în vedere cele spuse până acum, putem susține, fără teama de a greşi, 
că Aristotel concepe categoriile ca fiind genurile supreme ale Fiinţei, aşa cum sunt 
acestea exprimate prin predicatele cele mai generale. Principala funcţie a 
categoriilor identificate filosoful grec este cea ontologică, ele având, însă, şi o 
funcţie logico-lingvistică, care este doar derivată. Acest raport dintre funcţia 
logico-lingvistică şi cea ontologică a categoriilor aristotelice trebuie să fie 
evidențiat, deoarece ne permite să trasăm o distincţie clară între concepţia despre 
categorii ale lui Aristotel şi cea a lui Kant, după cum voi arăta mai târziu. 


III. CONCEPȚIA DESPRE CATEGORII A LUI IMMANUEL KANT 


În lucrările filosofului german, există anumite secțiuni special dedicate 
analizei categoriilor, cum ar fi, de pildă, Diviziunea întâi a Pár[ii a doua din 
Critica rațiunii pure (cu variantele din ediţiile I şi a Il-a) şi paragraful 39 din 
Prolegomene, intitulat Anexă la fizica pură. Despre sistemul categoriilor. 

Kant defineşte categoriile în repetate rânduri. Uneori, el adaugă elemente noi 
definiției . categoriilor, dar niciodată nu uită să menţioneze următoarele 
caracteristici: să fie pure, să fie elementare, să aparţină intelectului.'^ În Critica 
rațiunii pure, Kant caracterizează categoriile nu doar ca fiind concepte pure ale 
intelectului, care se taportcază a priori la obiecte ale intuiției în genere", ci şi ca 
fiind concepte elementare'?. Pe de altă parte, in Prolegomene, el defineşte astfel 
categoriile: „concepte pure ale intelectului... (care) alcătuiesc întreaga noastră 
cunoaştere a lucrurilor doar prin intelect.”!” Pe scurt, Kant concepe categoriile ca 
fiind acele concepte ale intelectului care sunt pure şi elementare. El identifică un 
număr de douăsprezece categorii, care, potrivit opiniei sale, alcătuiesc un sistem 
complet. 

Înainte de a-şi prezenta sistemul categorial, filosoful german precizează care 
sunt condiţiile de existenţă ale acestuia. El menţionează patru astfel de condiţii: „1. 
ca conceptele să fie pure şi nu empirice; 2. ca ele să nu aparţină intuitiei si 
sensibilităţii, ci gândirii şi intelectului; 3. ca ele să fie concepte elementare şi să se 
distingă bine de cele derivate sau de cele compuse din acestea; 4. ca p i Jor sá 
fie complet si ele să imbrátigeze in întregime tot câmpul intelectului pur." ? Din 
aceastá enumerare, reiese limpede cá Immanuel Kant era constient de exigentele 


i ,, Ibidem, p. 184 
é Cf. Immanuel Kant, Critica rațiunii pure, trad. Nicolae Bagdasar şi Elena Moisuc, Editura 
stie Bucuresti, 1969, p. 100. 
17 Ibidem, p. 110. 
15 Cf. Ibidem, pp. 111—112. 
19 Idem, Prolegomene la orice metafizică viitoare care se va putea infáfisa drept ştiinţă, trad. 
Mircea Flonta şi Thomas Kleininger, Editura ALL, Bucureşti, 1996, p. 126. 
? Idem, Critica rațiunii pure, p. 100. 

demersului sáu de intocmire a tabelului categoriilor, motiv pentru care el nu a 
procedat in maniera lui Aristotel, care a alcătuit oarecum inductiv listele 
categoriilor, fără a se preocupa de sistematicitatea si completitudinea acestora. 
Kant a dorit să includă în rândul categoriilor doar acele concepte care sunt pure si 
elementare. El considera că toate categoriile trebuie să îi aparțină intelectului Şi era 
interesat de caracterul de sistem al tabelului categoriilor, de completitudinea 
acestuia. După cum a precizat filosoful german, referindu-se la propriul său sistem 
categorial, „esenţa acestui sistem de categorii, prin care el se deosebeşte de orice 
fel de veche rapsodie care se desfăşura fără niciun principiu şi care face ca numai 
el să merite a aparţine filosofiei, constă în aceea că prin acest sistem s-au putut 
determina cu precizie semnificația adevărată a conceptelor pure ale intelectului şi 
condiţia folosirii lor”!. Este lesne de înțeles că, atunci când vorbea despre „orice 
fel de veche rapsodie care se desfăşura fără niciun principiu”, Kant avea în vedere 
în principal concepția despre categorii a lui Aristotel, pe care, de altfel, a criticat-o 
în mod explicit atât în Prolegomene, cât şi în Critica rațiunii pure. | 

Prezentarea sistematică a categoriilor kantiene este evidentă. În Prolegomene, 
filosoful german şi-a exprimat convingerea că „acest sistem al categoriilor face ca 
orice cercetare a unui obiect al rațiunii pure să capete un caracter sistematic”22. 

În tentativa sa de a determina care este criteriul care poate asigura o selecţie 
riguroasă a categoriilor, în vederea întocmirii unui sistem al acestora, Kant a pornit 
de la premisa că în intelect există un număr de concepte pure, care sunt aplicabile 
oricărui obiect şi cu ajutorul cărora se realizează funcţia unificatoare a gândirii şi a 
judecății. Din punctul sáu de vedere, gândirea este cunoaştere prin concepte care, 
în calitatea lor de predicate ale unor judecăți posibile, se raportează la reprezentări 
despre obiecte încă nedeterminate. Kant susținea că „aceste categorii nu sunt în 
sine nimic altceva decât funcții logice”? şi că, în calitatea lor de funcţii logice, ele 
„realizează unitatea diversității experienței. Categoriile sunt concepte prin 
intermediul cărora, în cursul actului judecării, intelectul realizează sinteza 
diversului empiric. Prin categorii, gândirea îşi exercită puterea sa unificatoare. 
Având în vedere faptul că orice judecată exprimă una dintre funcţiile a priori ale 
categoriilor intelectului, rezultă că există tot atâtea categorii câte tipuri de judecăţi 
sunt posibile sau, altfel spus, că există atâtea tipuri de judecăţi posibile câte 
categorii există. Potrivit concepției lui Kant, tabela judecăților reprezintă firul 
conducător al alcătuirii sistemului categoriilor. Acesta este criteriul care asigură 
îndeplinirea condiţiilor de existență ale respectivului sistem. Intelectul are un rol 
unificator, iar categoriile sunt funcţiile lui, care realizează sinteza materialului 
empiric în virtutea faptului că sunt predicate ale judecăților posibile. Pentru a 
` cunoaşte sistemul categoriilor, trebuie să cunoaştem sistemul judecăților ale căror 
predicate sunt categoriile. Pe baza acestui sistem al judecăților şi ţinând seama de 
cele patru condiţii de existență prezentate mai sus, se pot stabili cu precizie (în 
opinia lui Kant) atât numărul exact al categoriilor, cât şi ordinea grupării acestora. 


. ?! Idem, Prolegomene, p. 126. 
? Ibidem, p.. 127 
Ibidem, p. 126. 

„Tată care sunt tipurile de judecăţi pe care le-a identificat filosoful german şi 
modul în care el a considerat cá ar trebui clasificate acestea: 1. — după cantitate: 
universale, particulare, singulare; 2. — după calitate: afirmative, negative, infinite; 
3. — după relaţie: categorice, ipotetice, disjunctive; 4. — după modalitate: problematice, 
asertorice, apodictice. 

Pornind de la „tabela funcţiilor pure ale intelectului”, Kant justifică de ce 
sunt exact douăsprezece categorii, stabilind, astfel, completitudinea listei 
categoriilor. El organizează categoriile în patru grupe de câte trei, în funcţie de 
cantitate, calitate, relație şi modalitate. Astfel, categoriile sunt grupate: 1. — după 
cantitate: unitate, multiplicitate, totalitate; 2. — după calitate: realitate, negatie, 
limitatie; 3. — după relaţie: ale inerentei şi subzistentei (substantia et accidens), ale 
cauzalitátii si SEPEN (cauză si efect), ale comunității (acțiune reciprocă între 
activ şi pasiv); 4. — după modalitate: „posibilitate ' — imposibilitate, existență — 
nonexistență, necesitate — contingență”. Faptul că fiecare grup cuprinde trei 
categorii nu este întâmplător, pentru că „a treia categorie rezultă, în fiecare clasă, 
din unirea celei de-a doua cu cea dintâi“. Filosoful german menţionează, totuşi, că 
a treia categorie din fiecare grup nu este derivată din primele două, dat fiind faptul 
că „unirea celei dintâi cu cea de-a doua, pentru a produce conceptul al treilea, 
reclamă un act special al intelectului, care nu e identic cu acela pe care-l efectuăm 
la conceptul întâi si al doilea.” După cum observă H. J. Paton, Kant era de părere 
că a reuşit să alcătuiască o listă exhaustivă a categoriilor, cele patru clase de 
categorii impunând patru forme diferite de unitate asupra obiectului cunoscut”. În 
Critica raţiunii pure, regăsim următoarea afirmaţie explicită: „tabelul conţine 
complet toate conceptele elementare ale intelectului, ba chiar forma unui sistem al 
lor în intelectul omenesc” 

Kant a recurs la aşa-numita deducție transcendentală pentru a arăta cum este 
posibilă raportarea a priori a categoriilor la obiecte. Prin intermediul deductiei 
transcendentale, el a căutat să demonstreze cum este posibil ca, în ciuda faptului că 
sunt structuri subiective, categoriile să aibă, totuşi, o valabilitate obiectivă. lar 
concluzia la care a ajuns a fost aceea că ele au o valabilitate deoarece sunt condiţii 
de posibilitate ale experienței. În lipsa lor, nu ar fi posibilă experiența şi niciun 
obiect nu ar exista pentru noi. Categoriile nu se aplică lucrului în sine, care nu este 
accesibil prin experiență. În calitatea lor de predicate ale judecăților intelectului, 
categoriile sunt cele care unifică diversul reprezentărilor (intuitii şi concepte). 
Actul de a cunoaşte presupune atât existenţa categoriilor (cele prin intermediul 
cărora este gândit un obiect in genere), cát şi existenţa intuifiilor. Categoriile 
procură cunoştinţe doar atunci când pot fi aplicate la intuitii empirice, pentru cá 
„ele nu servesc decât la posibilitatea cunoaşterii empirice”, adică la formarea 
experienţei. 


e „s Ibidem, p. 126 
„25 Cf. Idem, Critica rațiunii pure, pp. 104—110 
?6 Ibidem, p. 113. 
7 Ibidem, p. 113. 
28 Cf. H. J. Paton, Kant's Metaphysic of Experience, George Allen and Unwin, London, 1936, 
pp. 295-9 
? Immanuel Kant, Critica rațiunii pure, pp. 112-113 
9 Ibidem, p. 142. 

Pornind de la aceste observaţii, putem stabili cum concepe Kant 
funcționalitatea categoriilor. Acestea au în primul rând o funcţionalitate epistemică 
şi doar indirect una ontologică. Într-un articol, Manley Thompson făcea următoarea 
observație: „categoriile kantiene, în contrast cu cele aristotelice, sunt concepte ale 
unui obiect în general, mai degrabă decât genuri- supreme ale obiectelor... afirmaţia 
potrivit căreia categoriile sunt concepte ale unui obiect în general este, astfel, 
limitată, atunci când categoriile sunt schematizate, la concepte ale unui obiect 
individuat prin poziția sa spatio-temporalá."?! | 

În general, demersul desfăşurat de Kant în Critica rațiunii pure este 
interpretat ca fiind unul primordial epistemologic. Si este evidentă importanfa pe 
care filosoful german o acordă criticii cunoaşterii în cadrul lucrării menţionate. Dar 
asta nu înseamnă că el ar fi considerat că unica funcţionalitate a categoriilor este 
cea epistemologică şi că nu ar fi avut niciun interes pentru metafizică în Critica 
rațiunii pure. O critică a cunoaşterii, aşa cum este cea realizată în această lucrare, 
„are rolul de a arăta nu numai cum este posibilă cunoaşterea, ci şi cum este posibilă 
lumea pentru noi, cum este posibilă o metafizică — ştiinţă şi cum sunt posibile 
obiectele. Iar din cele spuse de Kant reiese că a cunoaşte şi a — fi — pentru — noi 
sunt două perspective asupra aceluiaşi lucru. A cunoaşte este condiţia de 
posibilitate a lui a — fi — pentru — noi. Astfel, epistemologicul este o condiţie de 
posibilitate a metafizicului. Având în vedere faptul că toate categoriile kantiene 
sunt constitutive pentru obiecte (aşa cum sunt acestea pentru noi), este limpede că 
metafizica este construită de către filosoful german din perspectivă epistemologică. 

Pentru a înţelege clar şi în ce constă funcționalitatea metafizică a categoriilor 
kantiene, trebuie să se aibă în vedere faptul că, potrivit concepției filosofului 
german, obiectul de studiu al metafizicii nu este lucrul în sine. Deşi Kant considera 
că lucrul în sine este o presupozitie necesară, el era de părere că acesta nu poate fi 
cunoscut. Pentru Aristotel, substanța este cognoscibilà, în timp ce, potrivit lui Kant, 
doar obiectele sunt cognoscibile (cunoaşterea fiind fenomenală). Ținând cont de 
faptul că metafizica însăşi este o formă de cunoaştere, rezultă că, în cazul lui Kant, 
ca este o cunoaştere a obiectelor (dar nu a oricărui obiect, cu schimbările sale 
spatio-temporale, ci a obiectului în genere) şi că, din perspectivă kantianá, ființă ca 
fiinţa este obiectul în genere, determinat de categorii în calitatea lor de predicate 
ale judecăților posibile. Sistemul kantian al categoriilor are funcţionalitate 
metafizică, trasând condiţiile de posibilitate ale fiinţei ca ființă, ale obiectului în 
genere, ale metafizicului înțeles din perspectivă epistemologică. 

Este adevărat că şi în cazul lui Aristotel categoriile trasează condiţiile de 
posibilitate ale ființei ca ființă. Numai că filosoful grec înțelege metafizicul din 
perspectivă ontologică, iar ființa ca ființă este concepută ca fiind actul ca principiu, 
prezent în categorii şi, desigur, în substanță şi în accidente. 

Din perspectivă Kantiană însă, metafizicul este transcendentalul, condiţia de 
posibilitate. Filosoful german concepe categoriile ca fiind condiţii de posibilitate 
ale obiectului în genere (implicit, ca fiind parte integrantă a metafizicii). 


J Manley Thompson, Philosophical Approaches to Categories, în „The Monist”, 3, 1983, 
pp. 344—345. 

Rezumánd, se poate spune cá, potrivit lui Kant, ființa ca ființă (metafizicul) 
este transcendentalul, condiţia de posibilitate. În schimb, conform concepției 
aristotelice, fiinţa ca ființă este actul ca principiu, prezent în orice categorie (şi, 
implicit, în substanță şi în accidente). 

În secțiunea următoare a acestui articol, voi pune accentul asupra diferenţelor 
de opinie dintre cei doi filosofi în privinţa categoriilor, încercând să determin dacă, 
în condiţiile existenţei acestor deosebiri, ar mai exista motive întemeiate pentru a 
considera posibilă compararea directă a seturilor de categorii pe care le-au alcătuit. 


IV. DIFERENȚELE DINTRE CELE DOUĂ CONCEPTII 
DESPRE CATEGORII 


O primă deosebire importantă derivă din faptul că Aristotel şi Kant sunt 
reprezentativi pentru tipuri metafizice distincte, astfel încât şi concepţiile lor despre 
categorii sunt formulate în orizonturi filosofice diferite. 

Aristotel a fost un reprezentant de marcă al tipului de metafizică ontologic 
sau tradiţional, care este centrat asupra lucrurilor. Idealul acestui tip de metafizică 
îl constituie formarea unei imagini despre lume ca întreg, iar pentru atingerea 
acestui ideal se porneşte de la individuale şi se încearcă explicarea existenţei 
acestora prin asumarea unui principiu, a unei cauze prime, din care este dedusă 
lumea pluraritátii. Din perspectiva acestui tip de metafizică, cunoaşterea este o 
oglindire, iar subiectul este considerat ca având facultăţile necesare pentru a 
cunoaşte lucrurile aşa cum sunt ele în sine (ceea ce înseamnă că şi epistemologia 
este concepută ca fiind dependentă de ontologie). 

În ceea ce îl priveşte pe Immanuel Kant, el a fost întemeietorul unui alt tip de 
metafizică, cel critic sau conceptual, care este axat asupra facultăţilor de cunoaştere 
ale omului. Idealul acestui tip de metafizică îl reprezintă controlul cunoaşterii, iar 
în vederea atingerii sale se porneşte de la constatarea că subiectul are un rol activ în 
cunoaştere, nefiind doar un reproducător al imaginii lucrurilor, ci fiind cel care, 
prin facultăţile sale, are un rol constitutiv în formarea cunoştinţelor. Pasul următor 
era acela de a susține că, pentru a putea controla cunoaşterea, este necesar să fie 
studiate facultăţile de cunoaştere ale omului, deoarece numai astfel se poate stabili 
cum şi între ce limite este posibilă cunoaşterea umană în general. Acest tip de 
metafizică este preponderent epistemologic, iar din perspectiva sa obiectele apar ca 
fiind fenomene, ca fiind rezultatul aplicării structurii facultăţilor de cunoaştere 
asupra materialului senzorial. Cât despre lucrurile în sine, acestea sunt considerate 
inaccesibile. 

Având în vedere faptul că Aristotel este reprezentativ pentru tipul de 
metafizică ontologică, iar Kant inaugurează tipul de metafizică critică, este limpede 
că şi viziunile lor despre categorii se încadrează în contexte metafizice distincte şi 
că ar exista riscul falsificării punctelor lor de vedere dacă s-ar încerca identificarea 
forțată a unor trăsături comune ale listelor de categorii pe care le-au întocmit. 

De altfel, am putut constata că există deosebiri majore în ce priveşte modul în 
care cei doi filosofi au caracterizat categoriile. Aristotel concepe categoriile ca - 
fiind genurile supreme ale fiinţei, aşa cum sunt acestea exprimate prin predicatele 
cele mai generale, în timp ce Kant le defineşte ca fiind concepte pure şi elementare 
ale intelectului, condiţii de posibilitate ale fenomenului (obiectului), care au un rol 
constructiv în cunoaştere şi în metafizică. Analizând aceste definiţii, poate fi 
remarcat faptul că, în cazul lui Aristotel, accentul cade pe trăsăturile fiinţei 
(cunoaşterea având, mai degrabă, un rol pasiv-constatator) iar judecátile sunt 
formulate prin abstragere, pornind de la ceea ce există independent de subiect. În 
schimb, în cazul lui Kant, accentul cade pe cunoaştere, pe rolul ei constitutiv- 
constructiv, iar judecátile sunt condiţii de posibilitate ale obiectelor Şi, implicit, ale 
metafizicii. 

O consecință firească a faptului că Aristotel şi Kant caracterizează categoriile 
în mod diferit şi le plasează în contexte metafizice distincte este aceea că listele de 
categorii alcătuite de cei doi autori sunt, la rândul lor, diferite. Ceea ce nu este 
deloc surprinzător, din moment ce Immanuel Kant a criticat modul rapsodic, 
întâmplător, în care Aristotel a selectat categoriile şi i-a reproşat acestuia că nu şi-a 
dat seama de faptul că spaţiul şi timpul (respectiv categoriile loc, timp şi poziţie) nu 
tin de intelect, ci de sensibilitate. Kant a avut un fir conducător şi a impus condiţii 
stricte pentru alcătuirea tabelului categoriilor (condiţii pe care nu le întâlnim la 
Aristotel). El a selectat categoriile pe baza unui criteriu riguros, beneficiind de 
avantajul că perspectiva sa a fost una epistemologică (şi nu una ontologică, aşa 
cum era cea a lui Aristotel). Filosoful german a precizat în detaliu cum are loc 
cunoaşterea, dar a specificat şi unde şi în ce fel apar categoriile. Este adevărat că 
întâlnim o epistemologie şi la Aristotel, numai că aceasta este elaborată pornind de 
la fiinţă, de la ceea ce este. În schimb, potrivit lui Kant, obiectul în genere (singurul 
care intră într-o metafizică cu caracter de cunoaştere) este construit prin cunoaştere 
şi presupune drept condiţii de posibilitate atât categoriile intelectului, cât şi 
schemele imaginaţiei şi formele sensibilităţii (atunci când accentul cade asupra 
concretului). 

În tentativa de a determina care este funcționalitatea categoriilor la Aristotel, 
am constatat că aceasta este atât ontologico-metafizică, cât şi logico-lingvistică. Pe 
de altă parte, atunci când am analizat funcţionalitatea categoriilor în cazul lui Kant, 
am stabilit că aceasta este epistemică şi metafizică. TT 

Pornind de la aceastá observatie, s-ar putea ajunge la concluzia cá tabelele 
categoriale alcátuite de cei doi filosofi pot fi comparate direct, din punctul de 
vedere al functionalitátii categoriilor. Si totuşi, nu poate fi realizată o comparaţie 
directă nici din această perspectivă. | 

Dacă ne referim strict la funcția epistemicá a categoriilor, o astfel de 
comparație nu ar fi posibilă deoarece, în timp ce în cazul lui Kant această funcţie 
este limpede conturată, rolul constitutiv al categoriilor pentru fenomene (obiecte) 
fiind afirmat în mod explicit, în cazul lui Aristotel funcţia epistemică este doar 

presupusă. Filosoful grec nu tratează categoriile în legătură cu cunoaşterea, ci în 
legătură cu logica şi ontologia. | 

În ceea ce priveşte funcţia logico-lingvisticá, la Kant aceasta este prezentă 
(din moment ce el caracterizează categoriile ca fiind predicate ale judecăților 
posibile), dar numai la nivelul intelectului. În schimb, în cadrul concepţiei 
aristotelice, sunt identificate şi categorii care tin de sensibilitate, si nu de intelect, 
fapt remarcat inclusiv de către filosoful german. 

Funcţia metafizică, deşi este prezentă în ambele cazuri, se realizează în mod 
diferit. Aristotel începe prin a descoperi trăsăturile cele mai generale ale fiinţei, 
după care reconstituie ființa ca ființă pe baza acestor descoperiri, în timp ce Kant 
prescrie, prin intermediul categoriilor, condiţii de posibilitate pentru obiectele în 
genere şi apoi construieşte ființa ca ființă prin categorii. Pentru Kant, principala 
funcţie a sistemului categorial este cea epistemică. Doar la un nivel secundar 
tabelul categoriilor are funcţia de a stabili modul în care ar trebui să fie construită 
ontologia. Categoriile stabilesc unitatea reprezentărilor şi, în acest fel, ele sunt 
constitutive pentru fenomen. În absenţa reprezentărilor ele ar fi goale, lipsite de 
conţinut. | 
După cum rezultă din cele spuse până acum, categoriile identificate de 
Aristotel şi Kant sunt definite diferit, au funcţii diferite şi se încadrează în contexte 
metafizice distincte. 

În aceste condiţii, consider că există motive întemeiate pentru a susţine că nu 
există o cale de a compara direct concepțiile lor despre categorii. 


V. CONCLUZIE 


__ Obiectivul pe care mi-am propus să îl ating în cadrul acestui articol a fost 
acela de a stabili dacă este posibilă compararea listelor categoriale alcătuite de 
Aristotel şi Kant. În urma cercetării realizate, am putut constata că ele nu pot fi 
comparate direct, dar urmează să analizez posibilitatea comparării lor din 
perspectivă metateoretică. 

Pentru aceasta, ar fi, însă, necesară identificarea unei teme metateoretice 
fundamentale, prin raportare la care metafizica aristotelică şi cea kantiană să apară 
ca nişte interpretări, iar categoriile să fie principalele mijloace de realizare a acestor 
interpretări. Identificarea unei astfel de teme ar permite nu numai efectuarea 
comparatiei, ci şi evaluarea celor două metafizici prin intermediul unui set de 
criterii. 

Consider că există o astfel de temă metateoretică fundamentală a oricărei 
metafizici, şi anume, tema ființei ca fiinţă, care este interpretată şi modelată în chip 
particular în cadrul fiecărei metafizici, indiferent de tipul acesteia. În raport cu 
tema respectivă, metafizica lui Aristotel şi cea a lui Kant apar ca exemplificări. 
Astfel, în cazul lui Aristotel, fiinţa ca ființă (metafizica) este descrisă şi descoperită 

prin categorii (in principal, prin categoria de substanţă şi dins secundar prin 
"intermediul celorlalte categorii, pentru că accidentele urmează formei şi materiei). 
În cazul lui Kant, ființa ca ființă (metafi izica) este construită prin intermediul 
categoriilor, ea fiind obiectul în genere, aşa cum este acesta posibil pentru noi prin 
intermediul categoriilor. 
Dar există o deosebire importantă între metafizica aristotelică şi cea kantiană, 
pentru că cea dintâi este o metafizică a realului, iar cea de-a doua este o metafizică 
a posibilului. Pentru Aristotel, ființa ca ființă (metafizica) este un dat, ea este deja 
constituită, iar sarcina filosofului este aceea de a o descoperi şi de a o descrie, 
categoriile fiind mijloace privilegiate pentru realizarea acestui obiectiv. În schimb, 
pentru Kant, ființa ca ființă (metafizica) este doctrina posibilului, ea se constituie 
tocmai prin intermediul categoriilor, care sunt condiţii de posibilitate ale obiectului 
în genere. Prin urmare, dacă privim concepțiile despre categorii ale lui Aristotel şi. 
Kant din perspectiva metateoretică a temei ființei ca ființă, concluzia la care 
ajungem este aceea că, în timp ce categoriile lui Aristotel sunt trăsături care există 
efectiv şi sunt descoperite în real, categoriile lui Kant sunt condiţii de posibilitate, 
constitutive pentru real. 
În ce măsură se poate spune, însă, că tabelele categoriale e de cei doi 
filosofi satisfac criteriile metafizice ale fiinţei ca fi iință? 
În tentativa de a răspunde acestei întrebări, voi porni de la premisa că există 
un singur set de criterii pentru orice metafizică, cel care este prezentat în 
fragmentul opt al scrierilor lui Parmenide şi este reluat de către Platon în 
dialogurile Phaidon, Parmenide şi Sofistul. După cum afirmă Parmenide: „A mai 
rămas de examinat o singură cale, anume aceea a lui «ceea ce este». Pe această cale 
se găsesc multe determinări ale sale, căci de vreme ce există, este nenăscut şi 
nepieritor, întreg, unic, nemişcat şi fără sfârşit. ??? Potrivit concepției parmenidiene, 

ființa ca ființă (ceea ce este) nu se naşte din nimic, nu se dezvoltă din ceea ce nu 
este, ci există etern, ca un întreg, unitar şi imuabil. 

Dar trebuie stabilit dacă setul parmenidian de criterii, cel la care s-au raportat 
toti metafizicienii de tip traditional (chiar dacă unii dintre ei au încercat să modifice 
unele dintre elementele sale), îi poate fi aplicat atât metafizicii aristotelice cât $i 
celei kantiene. După cum am arătat, printre criteriile stabilite de către Parmenide se 
numără atât unicitatea ființei, cât şi caracterul imuabil şi etern al acesteia. De 
asemenea, este important de subliniat faptul că, judecând din perspectiva acestui 
filosof, doar ființa poate constitui obiectul unei cunoaşteri veritabile, în timp ce 
nefiinfa este obiect de opinie. 

Metafizica aristotelică nu îndeplineşte aceste cerinţe, pentru că Aristotel nu 
numai cá pluralizează fiinţa, dar o şi consideră schimbătoare. În plus, el include 
printre categorii spaţiul şi timpul. Or, în opinia lui Parmenide, ființa ca ființă nu 


7 Cf. W.K. C. Guthrie, O istorie a filosofiei greceşti, trad. Mihnea Moise şi loan Lucian 
Muntean, vol. II, Editura Teora, Bucureşti, 1999, p. 33. 

este spafio-temporalá. Aristotel nu îndeplineşte cerințele parmenidiene decât cel 
mult sub formă de surogat, aşa cum se întâmplă, spre exemplu, atunci când susţine 
că unitatea fiinţei ar fi dată de Intelectul activ. Ce fel de unitate ar fi aceasta? În cel 
mai bun caz, ea ar putea fi considerată o unitate funcţională şi de cunoaştere, care 
ar fi, însă, insuficientă pentru tipul de metafizică pe care îl practică Aristotel. 

În schimb, metafizica kantianá satisface mult mai bine criteriile specificate 
mai sus (desigur, judecând prin prisma tipului de metafizică căruia ea îi aparţine). 
Astfel, obiectul în genere, cel ale cărui condiţii de posibilitate sunt categoriile, este 
non-spatial si atemporal. În opinia lui Kant, spaţiul şi timpul aparțin fizicii, 
obiectului particular, cel ale cărui condiţii de posibilitate sunt formele sensibilităţii. 
Obiectul în genere este unul, din moment ce categoriile nu sunt decât acte ale unei 
unități aperceptive, ale unui intelect unitar. Pentru tipul de metafizică al cărui 
inițiator este Kant, această formă de unitate este suficientă. Obiectul în genere 
constituie fiinţa ca ființă, ceea ce este, în timp ce obiectul particular nu există dacă 
lipseşte obiectul în genere. În ordine logică, obiectul în genere există (deoarece 
oricând este posibil un act de judecare, o predicare categorială), în timp ce obiectul 
particular nu există. Motivul este acela că obiectul particular nu este condiţionat 
doar de formele sensibilităţii, ci şi de materialul sensibil, care poate oricând să nu 
fie. Cunoaşterea prin excelență este cea metafizică, adică cea intelectuală, 
categorială, din moment ce primele condiţii (în ordine logică) ale constituirii 
obiectului şi ale cunoaşterii sunt categoriile. 

Consider că setul de criterii propus de Parmenide pentru ființa ca ființă este 
suficient pentru a caracteriza o metafizică, cu condiţia ca acest set să fie interpretat 
în contextul fiecărei metafizici. În plus, ca urmare a evaluării metafizicii 
aristotelice şi a celei kantiene prin prisma acestui set de criterii, am putut constata 
cá: 

1. — metafizica lui Kant răspunde mai bine criteriilor parmenidiene decât cea 
a lui Aristotel; 

2. — categoriile identificate de Kant sunt mai bine adaptate finalităţii lor 
(construirea unei metafizici posibile) decât cele identificate de Aristotel. 

Prin urmare, chiar dacă nu poate fi realizată o comparaţie directă între 
categoriile lui Aristotel şi categoriile lui Kant, este posibilă compararea lor din 
perspectivă metateoretică. 

CAUZA, PRINCIPIUL SI UNITATEA ÎN METAFIZICA BRUNIANĂ 


MARIAN ȚĂRANU 


Filosofia naturală prezentată în dialogul De la causa reprezintă punctul focal 
în care se exprimă şi se radicalizează criza umanistă care a pus în discuţie edificiul 
logic-metafizic al raționalismului medieval. În acest sens, spre exemplu, De la 
causa, principio et uno, dialog apărut în acelaşi an cu Cena delle ceneri, 
menţionează si problema infinitátii universului; dar, deşi aici nu există o 
demonstrație veritabilă a acesteia, ea este pusă în relaţie directă cu reformulările 
conceptuale ale principalelor repere teoretice utilizate. Dialogul îşi propune să 
bulverseze vocabularul şi practica filosofică valide şi utilizate în acel moment. 
Bruno redefineşte aici noţiunile aristotelice de substanță şi accident, materie şi 
formă, act şi potentá, formulánd o viziune monistă coerentă. În ceea ce priveşte 
examinarea instrumentelor conceptuale ale cunoaşterii, De la causa reprezintă 
preliminariile epistemologice ale unui program enciclopedic, care în operele 
următoare se dezvoltă în baza unor puncte de vedere noi şi specifice care vor 
construi imaginea oricărei ştiinţe speculative ca une peinture de la réalité 
omniforme de l'Un'. Distrugerea arhitectonicii medievale a cunoaşterii este 
implicată de respingerea teologiei ca ştiinţă ordonatoare: distincția dintre filosofie 
şi teologie nu constituie pentru Bruno simple preliminarii critice folosite pentru a 
circumscrie sfera rațiunii naturale, asigurându-i autonomia, ci afirmarea a două 
feluri de credință şi a două feluri de lumină — cea naturală, în baza căreia se 
constituie ştiinţa, şi cea supranaturală, care fundamentează sistemul ignoranței si 
asinitátii. Nu există o relaţie de continuitate epistemologică între cele două — una o 
exclude pe cealaltă; infinitatea adevărului se opune finitudinii cunoaşterii omeneşti. 
Golind metaforele teologiei mistice de semnificaţia lor tradițională, aşa cum 
goleşte de consistenţa metafizică limbajul ierarhic al ontologiei neoplatonice, 
Bruno utilizează teza primatului unităţii nu pentru a introduce transcendenta, ci 
pentru a clarifica situatia subiectului cunoscátor, ale cárui instrumente conceptuale 
rămân întotdeauna dincoace de productivitatea infinită a fiinţei. Analiza dialogului 
De la causa arată că Bruno denaturează în mod sistematic sensul ideilor pe care le 
preia de la sursele tradiţionale, inserându-le într-un context cu totul deosebit de cel 
original. În fapt, două sunt sursele sale: tradiția neoplatoniciană reprezentată, în 
principal, de către Marsilio Ficino, şi lucrările lui Nicolaus Cusanus, care trimit 
mai departe, la tradiţia teologiei negative a lui Pseudo Dionysie Areopagitul. Se 


! T. Dargon, Unité de l'être et dialectique. L'idée de philosophie naturelle chez Giordano 
Bruno, Paris, 1999, p. 238. 


poate observa facil cá Bruno eliminá o notiune fundamentalá pentru aceste două 
tradiții, refuzând orice formă de mediere privilegiată între primul principiu — 
Dumnezeu, şi lume. Întregul efort al lui Ficino avea drept scop individualizarea 
unui termen intermediar între perfecțiunea lumii intelectuale şi lumea fiinţelor vii. 
Astfel a ajuns conducătorul Academiei florentine să folosească noţiunea de materie 
intelectuală şi de suflet al lumii, noţiuni care constituiau legătura între două realități 
diferite; prin aceste noţiuni, anumite proprietăţi ale lumii intelectuale (coincidenfa 
actului şi a potentei, de exemplu) puteau fi transferate lumii corporale. Cusanus, 
desi nu agreează emanaţiile neoplatoniciene şi divizarea realităţii în diverse 
ipostazieri între Dumnezeu şi materie, susţine teza lui Hristos-mediator între 
Dumnezeu şi lume, un mediator ce permite unirea celor două fiinţe. Bruno 
foloseşte noțiunile provenite pe cele două filiere eliminând distanţa dintre univers 
şi primul principiu şi, în consecință, necesitatea unei medieri: proprietăţile pe care 
Ficino le recunoştea materiei intelectuale şi sufletului lumii, în numele coincidenţei: 
formei şi a materiei, sunt atribuite de această dată numai materiei; universul infinit 
al lui Bruno se poate înfățişa cu toate proprietăţile pe care Cusanus le rezervase 
divinității; el nu mai are nevoie în filosofia sa de niciun mediator între cele două 
lumi, pentru că primul principiu şi universul sunt unite. Această demonstrație este 
făcută în polemica deschisă cu filosofia peripatetică, filosofie care constituie pentru 
Bruno nu doar baza unui limbaj în care se mişcă şi îşi formulează rationamentele şi 
îşi susține ideile, ci şi principalul inamic — Bruno vrea să-şi învingă duşmanul cu 
armele proprii. Dialogul De la causa este consacrat căutării unei definiţii a cauzei 
şi a principiului şi, din această perspectivă, Bruno critică teoria aristotelică a 
substanței: reînnoieşte noţiunile de formă şi materie, substituindu-le acestora pe 
cele de suflet al lumii şi de materie ce nu mai are ca proprietate o pasivitate pură, ci 
care, fiind direct unită cu sufletul, se identifică în cele din urmă cu acesta. Această 
unire posedă proprietățile pe care Ficino le atribuise materiei intelectuale Şi 
sufletului lumii, iar Cusanus lui Dumnezeu: aici actul şi potenţa coincid. Potrivit lui 
Bruno, aristotelicienii au dat numele de substanță fie compusului, fie formelor 
substanțiale care se succed în materie; însă, în cele două cazuri, au fost privilegiate 
aspectele accidentale şi efemere ale fiinţelor. La rigoare însă, trebuie admis faptul 
că acest suflet este prezent în toate ființele, este forma şi actul lucrurilor. Sufletul 
este unul, însă efectele sale se modifică potrivit dispoziţiilor materiei pe care o 
primeşte spre in-formare. 

Noţiunea de materie nu este decât unul dintre aspectele ideii mai largi de 
natură, care în Renaştere a fost utilizată în două acceptiuni esenţiale: în primul 
rând, natura era privită în raporturile sale fizice şi mai cu seamă matematice. (...) 
Dar, pe de altă parte, natura mai era înţeleasă şi în vechiul chip al presocraticilor, . 
adicá prin reducerea la elementele materiale componente, uneori la o materie unicá, 
nediferentiatá?, 

Premisa de la care pleacá Bruno este una încă nedemonstratá, iar maniera in 
care o introduce nu lasá cátugi de puţin loc importanței pe care o are acest 


; Edgar Papu, Studiu introductiv la Giordano Bruno, Opere italiene, 1, Humanitas, Bucureşti, 
2002, p. 35. 

argument care, in fapt, sustine întregul edificiu, nu doar pe cel ontologic, al 
Nolavului. Infinitatea universului si existenta, drept consecintá, a lumilor multiple 
constituie pentru Bruno argumentul central şi, sub aspectul importanţei în 
valorificarea lui din propriul punct de vedere, principalul instrument pe care îl preia 
de la Cusanus. 

Din această cauză, Bruno trebuie să importe şi instrumentele de cunoaştere pe 
măsura unei asemenea idei. Deoarece, sub aspect ontologic, autorul napoletan 
utilizează o adevărată scară conceptuală, pe care o extinde în câmpul cunoaşterii şi 
în cel cosmologic, maniera cea mai potrivită, în opinia acestuia, este metoda 
apofatică. Dar, ca artificiu dialogic, deşi ulterior îl abandonează, fără a mai aminti 
de el, declară că cercetarea directă a principiului şi cauzei prime sunt imposibile. 

În fapt, artificiul pe care şi-l propune Bruno pentru a decela mai întâi acea 
urmă, este în acord cu tradiţiile pe care le urmăreşte (atât neoplatonică, dar, mai 
ales, aristotelicá); numai că abandonează repede această metodă de discurs şi 
începe direct, aristoteliceşte, cu precizarea distincţiilor şi definiţiilor cu care va 
opera pentru dezvoltarea sistemului său (Bruno foloseşte de patru ori termenul 
sistem, ceea ce ne indică faptul că intenţia sa este de a construi o alternativă bine 
articulată la tradiţia aristotelică). Astfel, începe prin a formula în termeni scolastici 
direcțiile principale ale argumentatiei, punând problema principiului şi a cauzelor 
în ordinea naturii şi în ordinea lui Dumnezeu. 

Deşi personajul pe care Bruno şi-l asumă este Teofilo, el acordă principalului 
interlocutor al-acestuia, Dicsono, două funcţii: pe de o parte, cea de sistematizare a 
explicatiilor sale, pe de altă parte, de dirijare a discuţiei. Trebuie menţionat că 
Bruno nu este un autor (nu acelaşi lucru este valabil şi pentru filosofia sau religia 
sa) democratic, excesele din acest dialog trădând intoleranta faţă de cei care îl 
contrazic. De aceea, Dicsono este cel care, de cele mai multe ori, aduce clarificările 
scolastice, definițiile cele mai compacte fiind formulate de către acesta, aşa cum 
este cazul pentru cele mai importante definiţii ale dialogului: 

„Dicsono: Aşadar, pentru a restrânge aceşti doi termeni şi a le conferi o 
semnificaţie proprie, cum fac cei care se exprimă cu precizie, cred că prin termenul 
principiu înţelegi ceea ce este intrinsec lucrului şi contribuie la constituirea lui, 
persistând în efect; cum este când se vorbeşte despre (...) materie şi formă. (...) 
Cauză numesti ceea ce contribuie din afară la producerea lucrurilor si care există în 
exteriorul lucrului compus (...), cum este cauza eficientă şi cauza finală.” 

Precizările referitoare la aceste definiţii, la natura principiului, la clasificările 
cauzelor, cât şi conexiunile pe care Bruno le face cu ceilalți termeni cardinali ai 
sistemului sáu — potenfá şi act, materie şi formă, unitate şi diversitate — sunt 
organizate prin vocea personajului Dicsono. Aşa cum se poate sesiza din discursul 
importantului interlocutor al lui Teofilo, ordinea prezentării este şi cea a 
importanţei pe care autorul o acordă conceptelor. 

Odată stabilite noile definiţii ale principiului şi cauzei, distincte pe un criteriu 
ontologic important — participarea la generarea şi existenţa lucrului (interiormente 
şi estrinsecamente) —, Bruno începe să conexeze aceşti termeni primordiali nu atât 


? Ibidem, p.67. 

pentru sistemul sáu, cát pentru ambele traditii mari pe care le frecventeazá, cu 
concepte omniprezente în filosofia si teologia vremii, dar care trádau poziţiile 
specifice fiecărei părţi. Definiţia cauzei eficiente nu deraiază de la tradiţia 
neoplatonică, dar, schimbându-i contextul, autorul italian iniţiază în fapt ontologia 
sa. Odată cu acest concept introduce şi intelectul universal. 

„Teofilo: (...) spun că eficientul fizic al universului este intelectul universal, 
care este cea dintâi şi principala facultate a sufletului lumii; iar acesta este forma 
universală a lumii.” 

. Bruno foloseşte, aşadar, două registre: primul pe care el însuşi îl numeşte de 
mai multe ori formal, în care discută în termenii contemporani lui — cauză, 
principiu, formă, accident, unitate — în principal problemele, de cele mai multe ori 
scolastice, pe filieră aristotelică, şi al doilea registru, în care este situată principala 
sa contribuţie (modificarea definiţiilor şi critica adusă uzajului aristotelic al 
conceptelor formale este o repercusiune a activităţii pe acest plan) — în care 
plasează conceptele de suflet al lumii, intelect universal, materie. Algoritmul 
expunerii este acelaşi (şi nici în acest caz Bruno nu are vreo contribuţie originală, 
sub aspect metodologic): mai întâi este expusă definiţia intelectului universal, 
pentru ca apoi să fie conexată cu conceptele din registrul formal. 

În următoarea intervenţie poate fi sesizată cu uşurinţă intersecţia registrelor 
pe care le urmăreşte Bruno. Relevanfa acestei permanente alternări între cele două 
discursuri are două explicaţii: pe de o parte, amalgamul filosofic platoniciano- 
aristotelic (cu numeroasele implicaţii arabe şi scolastice ale celor două tradiții), iar 
pe de altă parte, o miză foarte pragmatică, reducerea ideilor celor două planuri 
dualiste la un monism relevant din punct de vedere explicativ: 

„Teofilo: Eu numesc intelectul eficient drept cauză extrinsecă deoarece, ca 
eficient, el nu este parte din ceea ce e compus şi din ceea ce este lucru compus.” 

Sub aspect ontologic, aşadar, Bruno urmează, pe filiera neoplatonică, o 
ierarhie a importanței si perfecțiunii sufletului. Partajarea acestui artifex interior pe 
cele trei trepte ale cuprinderii şi potentei — divin, al lumii, individual — rezultă din 
preocuparea filosofului italian pentru formularea unui sistem care sá explice atát 
lucrurile individuale, cát şi pe cele universale, cu aceeaşi putere de convingere, aşa 
cum declarase Teofilo în debutul dialogului. 

Conceptul de formă are la Bruno o importanță aparte, dată, pe de o parte, de 
faptul că este principalul punct în care loveşte în filosofia aristotelică — declară 
destul de des în toate scrierile italiene că, pentru el, conceptul de formă substanţială 
este un nonsens —, iar pe de altă parte, pentru că acest concept este cel care, 
împreună cu ideea infinităţii, fundează ideea unităţii, pe care o va atribui materiei. 

Autorul italian concepe forma sub diferite aspecte. Astfel, există cinci grade 
ale formelor: în forma materială se găsesc elementul şi mixtul, iar în sufletul lumii 
se manifestă vegetativul, senzitivul şi intelectivul. Perspectiva asupra conceptului 
se modifică din nou în discursul asupra materiei, însă lui Bruno, cel puţin în acest 
dialog, nu îi lipseşte câtuşi de puţin coerenţa (de altfel, lipsa coerentei şi 

contradicţiile sunt mai degrabă prezente în succesiunea operelor, ele apărând de la 
o lucrare la alta, decât de la o pagină la alta sau de la un capitol la altul ale aceleiaşi 
lucrări). Prin variile perspective deschise asupra unui singur concept, pe care 
încearcă să îl conexeze cu celelalte aspecte ale explicatiei filosofice a lumii, Bruno 
ne dă o imagine relativ completă, în care putem distinge specificitatea ideii, precum 
şi substratul traditional al ei, formulând în baza acesteia şi demonstraţia 
conceptului urmărit. 

Forma este modalitatea de manifestare a materiei (şi Bruno ne lasă să 
înțelegem că forma este doar atât — există numai în relaţie cu materia, forma pură 
fiind o abstracție fără nicio importanță ontologică); demnitatea ei este mult 
diminuată, întrucât genul nobil al formelor substanţiale aristotelice (Bruno 
foloseşte şi el acest termen, însă în accepțiunea strictă de suflet individual), ca 
mediator între planul sensibil şi cel spiritual, este eliminat cu mai multe critici 
vehemente decât argumente serioase, dar îi este augmentată importanţa, într-o 
ordine axiologică în care transformarea permanentă şi veşnica perindare a formelor 
nu este un viciu, ci o manifestare a principiului absolut, a unităţii, a materiei. 
Întrucât scopul universului constă în faptul că toate formele au o existenţă actuală, 
fiecare într-o altă parte a materiei“, trecerea spre discursul asupra punctului cel mai 
important al dialogului — conceptele de principiu, materie, unitate — se face prin 
preliminariile gnoseologice obişnuite. 

Conceptul de spaţiu are la Bruno o acceptiune aparte, pe care autorul italian o 
menționează în acest dialog, în legătură cu sufletul lumii. Conceperea spaţiului 
provine prin sintagma prezenţei spirituale şi reprezintă unul dintre punctele 
principale în care filosofia exoterică fuzionează cu cea esoterică a Nolavului. 
Astfel, spațiul este pus în legătură cu două concepții cardinale ale lui Bruno — 
concepția asupra infinitului (care refuză perspectiva aristotelicá a divizibilităţii 
nelimitate) şi concepția magică (pentru care spaţiul şi timpul sunt medii 
intermediare cu o importanţă redusă pentru operațiunile magice). 

Dialogul al treilea este, aşa cum o declară Dicsono, despre principiul material 
ca potentá. Termenul de substanță, pe care îl foloseşte Bruno în acest al treilea 
dialog, are o semantică precisă, care foloseşte acceptiunile clasice ale fizicienilor, 
însă încercând să abandoneze uzajul scolastic (atât aristotelic, cât şi platonician). 
Pentru Bruno, substanța este sinonimă uneori cu termenul de materie, alteori, mai 
rar, cu cel mai larg de natură, însă el poate avea şi o poziţie nedefinită, ceea ce dă 
posibilitatea filosofului de a-l introduce în ecuația materie-formă. 

Problema substratului începe pentru Bruno cu demonstraţia existenţei 
materiei, care, dincolo de infinitatea înfăţişărilor pe care le poate lua, rămâne 
stabilă: 

„Teofilo: Exista aşadar un fel de substrat din care, cu care şi în care natura îşi 
înfăptuieşte operaţiunea, lucrarea ei; iar acest substrat dobândeşte prin acţiunea ei 
tot atâtea forme câtă varietate de specii se înfăţişează privirii noastre. (...) nu are în 
ea însăşi şi în natura ei nicio formă naturală, dar le poate dobândi pe toate prin 

acțiunea agentului activ, principiu al naturii. (...) tot astfel este în natura unde, deşi 

formele variază la infinit şi se urmează unele pe altele, materia este mereu una si 

aceeaşi.” 
Odată demonstrată existența substratului, i se caută caracteristicile: 

fecunditatea, perenitatea şi primatul. Faptul că Bruno acordă atenţie acestui concept 

pe care îl transformă în principiu absolut şi îl acceptă ca sinonim pentru unitate se 

datorează unei întregi tradiţii pe care o urmează, lesne de identificat din definiţia 

materiei. bw 

Perenitatea materiei, pe care Bruno nu o înțelege ca fiind opusă formei (sau 
contrară, aşa cum o înțelegeau peripateticienii), este totuşi explicată în aceeaşi 
manieră scolastică, de definire prin intermediul opuselor. ) 

Dacă întreaga demonstraţie dedicată problemei substratului este, în economia 
lucrării, cea mai extinsă, asimilarea substratului cu principiul i se pare filosofului 
napoletan, odată ajuns în acest punct al discuţiei, de la sine înțeleasă, astfel încât nu 
îi rămâne decât să o expliciteze. Odată cu afirmarea materiei ca principiu prin 
asimilarea odată cu acesta a celorlalte principii din cadrul registrului neformal — 
sufletul lumii, intelectul universal —, se încheie şi trasarea liniilor directoare ale 
ontologiei, aşa cum este ea schiţată în etapa londoneză a dialogului De /a causa. 

Cu toate acestea, Bruno revine, cu nesiguranța sau cu dorința de a sublinia 
importanța unei contribuţii originale, la definiţia materiei de mai multe ori. De 
asemenea, în acest punct al discursului, defineşte departajările faţă de Aristotel, atât 
în ceea ce priveşte problema materiei, a unităţii, cât şi în ceea ce priveşte naşterea 
sau generarea formelor, despre care Bruno tratează sumar în acest dialog. 

Omologarea noii concepții, care rupe total cu trecutul dualist, specific 
scolasticii, este un proces extrem de dificil, într-o lume închisă. De aceea, atât 
limbajul lui Bruno este unul de scola, cât şi mare parte a argumentatiilor. Materia 
este un tot indivizibil, care naste din ea formele si nu le primeşte din exterior, 
întrucât în infinitatea ei nu poate accepta exterioritatea. De aceea este principiu 
prim si unitate a tuturor formelor substantiale. Este suport al sufletului lumii si 
manifestare a intelectului universal. 

De asemenea, substratul, care este unitate si principiu prim, este si act 
permanent, $i cauzá a tot ceea ce se manifestá la suprafafa ei, ceea ce pune la 
adápost conceptia brunianá de eventuale critici. Absolutizarea unui concept, adicá 
extinderea semanticii acestuia dincolo de definibil, nu este o manierá nouá de 
promovare a unei concepții, însă Bruno recurge la ea ca la o ultima convingere. 

Unei asemenea concepții asupra materiei, şi, în speţă, asupra absolutului, 
Bruno îi suprapune o metodă apofatică de cunoaştere. Deşi la filosoful italian nu se 
mai ridică problema a două substanţe, a căror legătură să fie mediată de un concept 
hibrid, totuşi, el recurge la această metodă de cunoaştere probabil din două motive: 
pe de o parte, în concepția lui Bruno, este cea mai capabilă să surprindă fulminări 
ale infinitului, iar pe de altă parte, filosoful urmează o modă reluată în tradiția 
neoplatonică prin Cusanus. 


7 Ibid., p. 93. 

. Aspectele gnoseologice, contradictorii, spre deosebire de cele ontologice 
(deşi nu pot fi separate clar), (situaţie pe care Bruno încearcă să o salveze prin 
apelul la dialectică, printr-un alt împrumut de la Cusanus — coincidentia 
oppositorum), sunt pentru filosoful italian cruciale. De altfel, întreaga sa operă are 
o singură caracteristică ce se menţine constant: dezvoltarea unor scenarii de 
cunoaştere care să sondeze şi să expliciteze lumea. De aceea, punerea principiului 
în ordine gnoseologică este o explicare firească a materiei într-o altă ordine decât 
cea a formelor, una exterioară. Implicarea materiei este şi ea, în măsura în care 
contextul o defineşte ca substrat, subiect al cunoaşterii — însă acestei implicări 
Bruno îi va dedica două treimi din proiectul său de magie, pe care o concepe ca o 
modalitate alternativă (filosofiei naturale) de cunoaştere a cauzei prime, dincolo de 
diversitatea formelor. 

În acelaşi al treilea dialog din De la causa, Bruno îşi declară aversiunea față 
de pedanterie şi față de grammatici, al căror interpret şi simbol este Polimnio. 
Adresându-i-se acestuia, Gervasio susține cá i signori pedanti nu ar putea să 
înțeleagă vreodată mecanismele logice ale ştiinţei şi filosofiei. Spre deosebire de 
Bruno, care îi critică şi îi combate, deoarece i-a studiat şi înțeles, aceştia nu pot 
vorbi critic despre Aristotel, Platon şi altri simili. Dintr-o singură lovitură, 
Gervasio îl readuce în prim-plan pe Ramus, francese arcipedante, care prin operele 
sale, Scole sopra le arti liberali? şi Animadversioni contra Aristotele? a profitat de 
operele anticului gánditor, sau pe Francesco Patrizi da Cherso. Prin urmare, Bruno 
intelege sá se distanteze de acei adversari ai lui Aristotel care s-au dedicat, fárá 
niciun rezultat, mai degrabă criticii logicii şi metodei acestuia, limbajului si 
cuvintelor sale, în loc să se concentreze pentru a identifica fisurile din metafizica şi 
filosofia naturii acestuia. 

Comparativ cu aceşti pedanti si, în primul rând, spre deosebire de Patrizi, 
care l-a citit pe Aristotel ca filolog, şi nu ca filosof, se remarcă geniul critic al 
giudiciosissimo Telesio cosentino, pe care Bruno nu îl foloseşte însă. Descoperirea 
lui Copernic, descoperirea perspectivelor heliocentrismului şi a mişcării 
pământului marchează diferenţa cea mai solidă între antiaristotelismul lui Bruno şi 
cel al criticilor Stagiritului. Ramus şi Patrizi rămân pe un teren estrinseco, în care 
nu se produc acumulări semnificative ale cunoaşterii şi nu se construieşte o 
alternativă complexă a sistemului dominant. Este acelaşi antiaristotelism telesian 
care, chiar dacă se concentrează asupra pasajelor centrale ale fizicii aristotelice, 
rămân dincolo de Copernic şi de ceea ce a reprezentat acesta, nu deschide o cale 
spre inaugurarea unei noi perspective asupra naturii. 

Şi celelalte tradiţii materialiste sunt contrapuse lui Aristotel. Raportul dintre 
materie şi formă este diferit de orice acceptie practic-operativă a acesteia, care 
poate fi cea a alchimiştilor, precum Paracelsus, care împarte universul corporal în 
mercur, sare şi fosfor, şi despre a cărui operă Teofilo recunoaşte totodată că nu a 
reuşit să îi examineze toate părţile componente, precum Galenus. 


8 Sau Scholae dialecticae. 
? Sau Animadversiones în dialecticam Aristotelis. 

Materia, din punct de vedere filosofic, nu are nicio formă naturală, dar le 
poate îmbrăca pe toate prin intermediul agentului activ, al principiului natural. În 
acest sens, aceasta poate fi percepută exclusiv con l'occhio della raggione, şi nu 
con occhi sensitivi. Aceasta persistă în eternitate, în timp ce formele pe care 
intelectul universal le generează variază la infinit. Prin Dicsono, Bruno introduce 
teoria materiei — principio materiale costante ed eterno — $i a formelor pe care 
aceasta le imbracá — disposizioni varie della materia — care se distinge astfel de 
formele materialismului panteist si de conceptia aristotelicá. Este o greşeală cea a 
filosofului arab Avicebron, care identificá materia cu Dumnezeu, si o numeste Dio 
in tutte le cose'?, deoarece dincolo de formele contingente sunt şi cele eterne, 
substantiale. . T 

Dar la Aristotel acestea din urmă au îmbrăcat un caracter de intentii logice, si 
nu fizice: iar o logică a intenției nu poate fi statuată ca principiu al lucrurilor 
naturale, din care intelectul universal să le extragă pentru a le incrusta materiei — 
ricettacolo delle forme. Prin aceasta, Teofilo nu înclină spre fanatismul sectar şi 
manifestă disponibilitatea de a recunoaşte meritele reale ale unor şcoli filosofice, 
aşa cum Bruno declarase deja în De umbris: € cosa da ambizioso e cervello 
presuntuoso, vano e invidioso voler persuadere ad altri, che non sia che una sola 
via di investigare e venire alla cognizione della natura!'. Este de acord cu studiul 
diverselor filosofii şi chiar să urmeze diferite căi, precum cele bătute de medici, 
chimişti, magi!?. i 


CONCLUZII 


Aşadar, Bruno operează cu două registre, în două tradiții, folosind două 
discursuri pentru a construi un proiect personal, înnoitor al cunoaşterii. De altfel, el 
reproşează lui Aristotel şi întregii gândiri scolastice nu doar chestiuni de 
specialitate (formele substanțiale spre exemplu), ci, în principal, incapacitatea de a 
fi construit un proiect viabil de cunoaştere a unității prime, în discordanță însă cu 
pretențiile acestora. Ceea ce plănuieşte Bruno să edifice şi în acest dialog este o 
nouă încercare, pe care o intenționează mai riguroasă, de imitatio mundi, însă în 
aspectele sale fundamentale. Acestei imitatio mundi, Bruno îi va adăuga cel puțin 
două proiecte de cunoaştere, care să facă din individ un zeu. Cheia universului? 
este oferită, în primul rând, de o justă reproducere, în micro, a lumii. Proiectele 


!? Dumnezeu în toate lucrurile. 

„11 Referirea se face prima pagină din opera menționată, unde sunt criticați pedanfii (este 
ambiția si ingámfarea celui trecător si invidios care vrea să îi convingă pe ceilalți cá nu există o 
singură cale de a cerceta şi cunoaşte natura). 

12 Acest gen de interpretare de mijloc, între materialism şi ermetism este susținut şi de 
Ch. Webster, Magia e scienza da Paracelso a Newton, tr. it., Bologna, 1984, p. 16, dar si de A.G. Debus, 
The Chemical Philosophy: Paracelsian Science and Medicine in the Sixteenth Centuries, New York, 
Science History Publications, 1977, regăsindu-se in toate capitolele in care abordează perspectiva bruniană. 

* În interpretarea lui Frances A. Yates, (Lull& Bruno. Collected Essays, Routledge & Kegan 
Paul, Londra, Boston şi Henley 1982, p. 182) aceasta este miza proiectului gnoseologic magic brunian. 

gnoseologice bruniene pleacá din acest punct sau ajung in acest punct. 
Desfăşurarea cosmologiei în principal in De /'Infinito, universo e mondi este o 
prelungire a proiectului ontologic din De /a Causa. Si totuşi, sistematizánd ideile, 
aşa cum rezultă ele astăzi în cadrul conceptual contemporan, există o diferenţă 
importantă între cele două imagini asupra lumii. 

STATUTUL CATEGORIEI ,POSIBILITÁTII" ÎN CRP (B)! 


MARIUS AUGUSTIN DRÁGHICI 


Aducem la început în discuţie câteva dintre consideratiile legate de sensurile 
în care vom avea in vedere conceptul de „categorie” şi, desigur, şi ceea ce vizează 
acesta în primul rând: tipul de teorie a categoriilor. Íntelegem să avem în vedere 
sensul mai „tare” al conceptului de categorie, care tinteste fie o întemeiere 
infailibilă şi exhaustivă a acestui construct, fie chiar validitatea unei teorii de a 
formula „în genere”, un sistem categorial cu valenţele de mai sus; de asemenea, va 
fi avut în vedere sensul mai puţin tare, sau mai „slab”, un sens al conceptului de 
categorie care este mai puţin supus scepticismului prin însuşi faptul că pretinde mai 
puţin: aria de validitate cerută este una mult mai restrânsă decât în primul caz şi 
atât funcţiile cât şi posibilităţile acestora sunt mult mai clar stabilite şi 
circumscrise, prin apel şi la determinări de tipul celor din teoria clasificării şi teoria 
descriptiilor. 

Ínainte de a aborda (ca atare) titlul temei, mai trebuie prezentate cáteva 
elemente legate de particularitatea in care este abordatá chestiunea categoriilor de 
cátre Immanuel Kant. Desi il aduce in discutie pe Aristotel si considerá cá munca 
acestuia din urmă reprezintă un model, un mod de abordare a problemei 
categoriilor, totugi, filosoful german afirmá atát in Pr olegomene? cát si in Critica 
rațiunii pure că lucrarea Despre categorii a lui Aristotel nu reprezintă decât un 
punct de plecare pentru propriul demers; mai mult, categoriile kantiene se 
constituie printr-o manieră care se determină explicit ca distinctă şi în contrapunct 
cu felul în care Aristotel a construit propria tabelă categorială. Punctul comun ar 
consta doar în faptul că, în ambele elaborări, există o legătură explicită cu logica". 
Desi in CRP Kant apelează la „treaba logicienilor" ca punct de plecare pentru. 
realizarea propriei tabele a categoriilor, acest punct de plecare este pus mai degrabă 
într-un sens „tematic” (problematic) decât ca un început propriu-zis. În alte 
cuvinte, dezvoltarea teoriei kantiene din CRP, debutul deducţiei metafizice a 
conceptelor pure ale intelectului, locul [B 102/A76 — B103/A77 (9028)]* in care 


! Imm. Kant, Critica Rafiunii Pure (B), (CRP, B), trad. de N. Bagdasar şi Elena Moisuc, ediţia 
a III-a îngrijită de Ilie Pârvu, Bucureşti, Editura IRI, 1998. 
2 Imm. Kant, Prolegomene, traducere de M. Flonta şi Th. Kleininger, Bucureşti, Editura All, 
1996. 
3 Utilizăm notația standard a ediţiei germane, când este cazul alături de citarea paginii 
traducerii în româneşte a lucrării lui Kant. 


autorul german face pomenirea cu privire la logicieni, ne aduc (explicit sau 
implicit) în fata situaţiei de a „citi” referința la Aristotel (întemeietorul logicii 
formale) nu ca pe un mod în care acesta din urmă este elogiat, ci, mai degrabă, ca 
pe locul în care Immanuel Kant „se desparte” de clasicul gânditor. Urmând să 
revenim la această chestiune mai pe larg în cuprinsul textului nostru, prezentăm 
acum doar semnificația ideii după care nu logica a furnizat (în cazul CRP a lui 
Kant) sursa categoriilor. | | 

Cum s-a mai spus, orice incercare de derivare a unui model categorial (in 
sensul „tare”) având la bază logica, in mod necesar acesta ar trebui să satisfacă o 
cerință imposibil de respectat prin însăşi natura acestui tip de derivare: pretenţia 
esențială pe care un astfel de model categorial ar presupune-o, anume ca aceste 
categorii să fie fundate apodictic si necircular; aceasta se traduce de fapt prin 
pretenţia la fel de greu de satisfăcut pentru orice perspectivă teoretică (de tip 
filosofic cel puţin) care este cerută de exigența fundării „în genere” a unui tip de 
construct teoretic valid, cu atributele de universalitate şi necesitate etc. Nu ne 
referim la faptul că, în logica formală de exemplu, nu ar exista principii generale 
având funcții categoriale care să poată furniza temeiul pentru selectarea, ordonarea 
şi sintaxa logică a diferitelor concepte utilizate în propoziţii logice. Ceea ce este de 
pus în discuţie se referă la reuşita logicii (formale) aristotelice (în cazul CRP) de a 
putea reprezenta fundamentul pentru teoria categoriilor kantiană şi pretenţiile 
explicite sau implicite ale acesteia. Pentru că, dacă logica „penerală” se referă strict 
la forma cunoștinței, categoriile kantiene vizează nu doar forma, ci şi conţinutul 
(apriori) al cunostintei. Observăm aici o limită principială, conform căreia nici nu 
ar putea fi posibilă o „trecere” directă sau printr-un fel de mişcare de translație, 
de la logica „generală” (formalá) la logica transcendentalá, in elaborarea 
categoriilor din CRP: categoriile (logic-formale) aristotelice nu pot fi izomorfe cu 
cele ale lui Kant. 

Ín urma celor spuse vom explica sensul demersului de fatá in contextul in 
care, în titlul propus de noi — Statutul categoriei |, posibilității” în CRP (care face 
referire la ediția B a CRP) — apare scris categoria posibilității, de vreme ce în textul 
kantian propriu-zis această categorie apare sub titlul categoriilor „modalității” sub - 
forma Posibilitate —  Imposibilitate. Deşi această aparent nesemnificativă 
inadvertenfá (în cazul nostru) ar părea întâmplătoare, mai ales atâta timp cât se 
utilizează deseori denumirea, de exemplu, pentru categoria (aşa cum apare în CRP) 
Inerenfei — Subzistenfei (substantia et accidens), categoria ,Substantei", motivul 


LIED 


opțiunii noastre pentru denumirea „categoria posibilităţii” în locul scrierii originare 


următor: punerea în discuţie a posibilităţii unei teorii categoriale „în genere” (se are 
în vedere sensul „tare” al categoriei) dar şi într-un context sistematic-disciplinar 
determinat (este vizat sensul „slab” al categoriei), face ca tratarea chestiunii 
categoriilor din CRP să ia în atenție inclusiv specificul teoretic în care se 
desfăşoară deductiile din Critica lui Kant. Mai clar, atâta timp cât în CRP (B) este 

formulat, conform cerintei kantiene, un principiu coordonator pentru determinarea 
conceptelor pure a priori (firul conducător este „transcendental”), aceasta face ca 
însăşi discuţia cu privire la categoria „posibilităţii”, să depăşească contextul strict 
determinat al acesteia în cadrul deductiei transcendentale. Aceasta pentru că, prin 
opțiunea pentru formularea „categoria posibilității” celei autentice de Posibilitate — 
Imposibilitate a unei categorii a modalităţii, noi vizăm de fapt inclusiv statutul 
teoretic şi toposul transcendentalului ca orizont al posibilului, al' condiţiilor 
de posibilitate. 

Aşadar, demersul nostru nu se centrează exclusiv pe tratarea cuplului 
Posibilitate — Imposibilitate, în calitate de „una dintre categoriile a modalităţii” 
(aşa cum ar fi redat corect acest titlu din tabelul categorial kantian din CRP (B))'; 
ci vizează în primul rând „câmpul de posibilitate” deschis de „transcendental” ca 
principiu călăuzitor şi coordonator, ca spațiu teoretico-metodologic în care, numai, 
(după Kant) se poate formula o teorie generală a categoriilor. În plus, această 
opțiune a noastră” va încerca să răspundă, pornind de la modelul categorial kantian, 
inclusiv întrebării mai generale cu privire la posibilitatea „în genere” a unei teorii a 
categoriilor. 

În cele ce urmează cercetarea noastră se va dezvolta pe următoarea structură: 
în primul rând vom reda textul şi contextul kantiene (din Prolegomene şi ediţia B a 
CRP) ale categoriei „posibilității? respectiv cuplului categorial Posibilitate — 
Imposibilitate dintre categoriile modalităţii; apoi vom trece la analiza comparativă 
a acestor rezultate cu „transcendentalul”, ca termenul pentru „condiţiile de 
posibilitate”; de asemenea vom propune o interpretare a faptului cá, în cele două 
lucrări (Prolegomene şi ediţia B a CRP), Kant a utilizat, cum am arătat, în mod 
diferit termenii pentru categoria de „posibilitate”, aceasta în funcție de metoda 
(analitică sau/şi sintetică) utilizate; în final vom concluziona în ce măsură există 
într-adevăr o legătură între statutul categoriei modalităţii ca Posibilitate — 
Imposibilitate şi demersul „transcendental” kantian propriu-zis, specific CRP (B), 
adică in ce măsură există un raport necesar între categoria (Posibilitate — 
Imposibilitate) pentru | cá aparține titlului categorial al modalităţii şi 
transcendentalul ca referitor la „.condiţii/le de posibilitate”, la „modul nostru de a 
cunoaşte, întrucât acesta este posibil a priori”. 


1. TEXTUL SI CONTEXTUL CATEGORIEI MODALITĂȚII 
POSIBILITATE — IMPOSIBILITATE („CATEGORIA POSIBILITAŢII”). 


Cronologic (când vorbim despre cele două lucrări, Prolegomene şi CRP (B)), 
această categorie este localizabilă în tabelul din & 21 al Prolegomenelor din partea 
a doua („Cum este posibilă fizica pură?”) a Problemei fundamentale a filosofiei 


1 Observăm cá Imm. Kant nu a păstrat in CRP (B) denumirea simplă de „categoria 
posibilității”, de exemplu, aşa cum apărea aceasta în tabelul conceptelor pure din Prolegomene. 

$ Ne referim la titlul propus — mai degrabă ca temă decât ca anunfare explicită a unui conţinut 
de cercetare. 

transcendentale, între „tabelul logic al judecátilor" şi „tabelul pur fiziologic al 
principiilor universale ale ştiinţei naturii”. Cum am mai spus, sub numele de 
„categoria posibilității”, acest concept pur al intelectului ocupă primul loc al celor 
trei categorii ale modalităţii: 1. Posibilitate, 2. Existenţă, 3. Necesitate. De 
asemenea, ca şi pentru categoriile modalității (cum am arătat), pentru categoriile 
relației Kant utilizează în aceeaşi lucrare (Prolegomenele) formule diferite (şi mai 
simple), în comparaţie cu ceea ce apare în CRP (B): pentru Inerentá şi Subzistentá 
avem în Prolegomene „categoria Substantei", pentru Cauzalitate si Dependentá (in 
CRP (B)) „categoria de Cauzá", pentru „categoria Comunitate” avem (in CRP (B)) 
categoria Comunităţii (acţiune reciprocă între activ şi pasiv). 

. De menţionat este faptul că, această a doua parte a „Problemei fundamentale 
a filosofiei transcendentale” („Cum este posibilă fizica pură”) a Prolegomenelor ar 
sta pentru partea (mult mai vastă) a Analiticii transcendentale a CRP (B)'; se stie 
că autorul german a elaborat Prolegomenele şi pentru a reprezenta „un ghid”, un 
îndreptar introductiv în filosofia transcendentală a CRP, după „semieşecul” primei 
ediții (1781) a CRP (A). Totuşi, nu doar faptul că partea a II a a Prolegomenelor se 
va fi vrut „un rezumat” mai accesibil al conţinutului Analiticii transcendentale a 


.1o.wu.. 


6 Este interesantă în sensul interpretării noastre ulterioare nota 8, a unuia dintre traducătorii 
textului Prolegomenelor (M. Flonta), în care se face remarca cu privire la această utilizare diferită a 
termenilor. 

7 Vezi M. Flonta, nota 1, Partea a doua, Prolegomene.., Op. cit., p. 199. 

s Ibidem, „Studiu introductiv” la Prolegomene.., op. cit. ; 

? În Posibilitatea metodei transcendentale ín filosofia analitică, în vol. Matrici filosofice si 
concepte integrative, coord. A. Bazac, H. A. Şerban si M. A. Drăghici, Craiova, Editura Aius PrintED, 
2009, pp. 406-416. 

pe parcursul prezentării textelor din Prolegomene şi CRP legate de statutul 


„categoriei posibilităţii” (in CRP avem Posibilitate — Imposibilitate), vor fi 
inventariate următoarele consideraţii: 

— contextul teoretic în care Kant inserează grila conceptelor pure ale 
intelectului; 

— semnificaţia particularitátii modului de determinare a categoriilor din 
Prolegomene şi CRP; 

— semnalarea importanţei cuplului unitate sintetică — unitate analitică. 

Cum am mai arătat şi într-un studiu relativ recent'^, în secţiunea intitulată 
„Despre firul călăuzitor în descoperirea categoriilor in CRP (B)", sursa 
determinării categoriilor din CRP (B) nu este logica (generală), ci (aşa cum apare şi 
în titlul original) această determinare se realizează într-un context transcendental. 

Kant începe paragraful 21 al Prolegomenelor, cel în care sunt imersate cele 
trei tabele la care ne-am referit mai sus, spunând că „pentru a putea înfăţişa acum 
posibilitatea experienţei în măsura în care ea se întemeiază a priori pe concepte 
pure ale intelectului, trebuie să infátisám mai întâi într-un tabel complet ce anume 
face parte din actul de a judeca în genere şi diferitele momente ale intelectului în 
acest act."!! | 

Această frază este deosebit de importantă pentru că ne indică suficient de clar 
despre ce spațiu teoretic este vorba în primul dintre tabele: dacă se are în vedere 
logica (generală), aşa-zisa ştiinţă a logicii, disciplina numită logică, sau se are în 
vedere altceva: „actul de a judeca în genere [subl. n.] şi diferitele momente ale 
intelectului în acest act.” Apoi: „conceptele pure ale intelectului, care nu sunt 
altceva decât concepte ale intuitiilor in genere, întrucât sunt determinate în raport 
cu unul sau altul dintre acele momente ale judecării în sine [subl. n.], şi sunt deci 
determinate ca necesare şi universal valabile, vor apărea ca fiind perfect paralele cu 
acele momente.""? 

În CRP (B), tabelul categoriilor este distinct de cel al „funcției gândirii în 
judecată” (în Prolegomene era intitulat „tabelul logic al judecăților”) si de cel în 
care avem „reprezentarea sistematică a tuturor principiilor sintetice ale intelectului 
pur” (în Prolegomene aveam „tabelul pur fiziologic al principiilor universale ale 
ştiinţei naturii”). Mai mult, dacă în Prolegomene acest tabel al categoriilor era, cum 
am spus mai sus, inserat între celelalte două, aici, în CRP (B), acesta nu doar că 
este separat de ele, dar apare în „cartea întâi” din Analitica principiilor, în 
paragraful 10, „despre conceptele pure ale intelectului sau categorii”; „tabelul 
funcţiei gândirii în judecată” fiind de găsit în & 9 („despre funcţia logică a 
intelectului în judecăţi”). În fine, şi acest lucru este unul dintre argumentele după 


10 În Critica Rafiunii Pure în filosofia americană, în Construcție si deconstrucfie în filosofia 
americană contemporană, (coord. Angela Botez, Anişoara Şerban, Marius Augustin Drăghici), 
Bucureşti, Edit. Academiei, 2006, pp. 483-195. 

! Imm. Kant, Prolegomene.., ed. cit., p. 103. 

'2 Idem. 

care secțiunea Prolegomenelor „Cum este posibilă fizica pură?” ar fi stat pentru 
întreaga Analitică transcendentală din CRP, tabelul în care avem „reprezentarea 
sistematică a tuturor principiilor sintetice ale intelectului pur” apare abia cu „cartea 
a doua” („Analitica principiilor”) a Analiticii transcendentale, secţiune care, cum 
se ştie, depăşeşte chiar „deducţiile” (metafizică şi transcendentală) ale categoriilor 
— construcţiile considerate „nucleul teoriei transcendentale kantiene". | 

Reluám acum si redám pe scurt un comentariu important făcut de noi în alt 
loc, legat de chestiunea cu privire la sursa categoriilor din deductia metafizică. 
Importanța acestui comentariu este dată de relevanta tipului de spaţiu teoretic in 
care se desfăşoară deducția metafizică a categoriilor (deci şi a „cateogoriei 
posibilităţii”) şi, deci, prin aceasta, de semnificația cu privire la statutul teoretic al 
categoriilor in general din CRP (B) mai ales în raport cu valenţele conceptului. 
„condiţiilor de posibilitate”, 

În deductia metafizică, Imm. Kant are în vedere „firul conducător in 
descoperirea tuturor conceptelor pure ale intelectului”. Acest lucru presupune ceva 
doar aparent banal, căci are o influență decisivă pentru înţelegerea acestui „loc” din 
CRP: este vorba despre confundarea tabelului formelor judecății din logica 
generală cu funcţiile intelectului în judecare. Explicaţia acestui fapt vine din 
motive de traducere a textului kantian; ceea ce era ambigu prin faptul că autorul 
german numea simplificat, tabelul funcţiilor, „Tabelul logic al judecăților” (în 
Prolegomene), aceeaşi claisficare din Prolegomene se regăseşte din păcate în 
Critică însă fără vreun titlu special, cu excepţia enunfului $9 Despre funcţia logică 
a intelectului în judecăţi. Vom readuce în atenţie un fragment kantian din 
Prolegomene, prezent într-o lucrare de la noi. Acest fragment constituie un 
: element lámuritor important în chestiunea pe care o avem in vedere: 


Pentru a explica posibilitatea experienţei in măsura în care ea se bazează a priori 
pe concepte pure ale intelectului, trebuie să prezentăm mai întâi într-un tabel complet 
ceea ce aparține în general judecárii (s.n.) şi diferitele momente ale intelectului în 
acesta; deoarece conceptele pure ale intelectului, care nu sunt nimic altceva decât 
concepte ale intuiţiilor în genere, întrucât acestea sunt determinate în ele însele în raport 
cu unul sau altul dintre aceste momente ale judecării în sine, şi sunt prin aceasta 
determinate necesar şi cu validitate universală, vor apărea ca fiind complet paralele cu 
acele momente.! | i 


Considerăm sugestia prof. Pârvu corectă, că „este vorba despre «momente ale 
intelectului», şi nu de «genuri de judecăți». Paralelismul perfect de care scrie Kant 
nu este între tabelul categoriilor si tabelul formelor judecății din logica generală, ci 
între categorii si funcțiile intelectului în judecare [s.n.]."? Este citat apoi P. 
Schulthess care a observat la rându-i că „was zum Urteilen uberhaupt gehoert? este 


P 1. Pârvu, Posibilitatea Experienfei — o reconstrucție teoretică a Criticii rațiunii pure, 
Bucureşti, Ed. Politeia-Snspa, 2004. 
^ Imm. Kant, Prolegomene, în: I. Pârvu, Posibilitatea experienţei... op. cit., p. 338. 
15 1, Pârvu, Posibilitatea experienței... ed. cit., p. 339. 

„corectat”, eronat dar semnificativ, prin "was zu Urteilen...'.”1% Se arată in 
continuare că această greşeală este preluată de multi traducători şi comentatori — cu 
excepția traducătorilor de la noi ai Prolegomenelor — şi în care se „deplasează 
accentul de la momentele intelectului în judecare la formele logice ale 
judecăților”. Într-o astfel de traducere (greşită), deductia metafizică „se confruntă 
cu problema caracterului complex, exhaustiv al formelor logice ale judecății. 
Aceasta nu este însă problema lui Kant, ci cea a completitudinii «momentelor 
intelectului în judecare», pusă de el în seama logicii transcendentale, nu a logicii 
generale." De altfel, în ediția A a CRP, Kant a intitulat capitolul întâi al Analiticii 
conceptelor „Despre firul conducător transcendental” (subl. n.) în descoperirea 
tuturor conceptelor pure ale intelectului”, urmând ca ceea ce conţinea acest capitol 
să fie desemnat în debutul $26 din B ca deducție metafizică; aşadar, spaţiul de 
dezvoltare teoretică a demersului deductiei metafizice nu este logica (generală 
formală), ci chiar logica transcendentală. 


2. TEMATIZAREA „CATEGORIEI POSIBILITĂŢII” 
ÎN SPAŢIUL TEORETIC AL GRILEI. 


În urma distingerii între cele două logici (formală şi transcendentală) şi 
pentru a îmbogăţi perspectiva cu privire la discuția legată de conceptul de 
„categorie” în genere din CRP şi de conceptul de „categorie a posibilității” (din 
Prolegomene şi CRP), propunem tratarea acestora în relație cu alte două concepte 
fundamentale ale Criticii lui Kant: cuplul analitic — sintetic. In plus, problema din 
jurul sursei categoriilor (logica formală sau altceva) trimite la însăşi distincția 
` dintre logica generală (formală) şi logica CRP (logica transcendentală) în modul 
următor: dacă logica formală se poate sau nu califica pentru postura de a furniza 
tabela conceptelor pure ale intelectului (categoriile), în ce măsură operatorii, 
termenii esentiali sau maniera (metoda) utlizată din această perspectivă (a logicii) 
se pot sau nu califica pentru a putea obţine o teorie a categoriilor (kantiană) sau în 
genere. Şi, în cazul că nu sunt în măsură să poată îndeplini această sarcină, dacă 
elementele specifice, precum şi metodele utilizate, maniera (metoda) şi perspectiva 
din care s-ar fi putut realiza acestea, nu cumva acestea, din comparaţia cu ceea ce 
Kant afirmă în CRP dinspre logica sa (transcendentală) ar putea (negativ!) să ne 
indice care este de fapt soluţia kantiană cu privire la propria sa teorie despre 
categorii şi, de ce nu, cu privire la o teorie în genere — despre categorii? Şi, în ce 
măsură toate acestea, abordate în legătură cu (am putea numi) „superconceptul” de 
posibilitate (cel care poate sta pentru conceptul de „condiţie de posibilitate”, altul 
decât „categoria posibilității” propriu-zise), nu pot abia în acest fel să ofere, dacă 


16 Ibidem. 

17 Idem. 

18 Idem. 

I Des Transzendentalen (s.n.) Leitfadens der Entdeckung aller Verstandes-begriffe, (B92/A67- 
B93/A68 (8505); o observație importantă a profesorului Pârvu în Posibilitatea experienfei.., ed. cit., p. 353. 

nu un ráspuns categoric, cel putin ráspunsul cel mai pertinent posibil la intrebarea: 
este posibilă o teorie a categoriilor? Mai punem întrebarea dacă relația „unitate 
analitică” — „unitate sintetică” poate avea legătură cu cuplul „metodă analitică” — 
„metoda sintetică”, în contextul mai larg al determinării transcendentalului Cai * 
spațiu teoretic al condiţiilor de posibilitate pentru o construcție teoretică a priori. 
Odată abordate în această formulă, toate aceste chestiuni sunt chemate să ofere un 
indiciu întrebării de căpătâi a cercetării noastre: este posibilă o teorie a categoriilor 
` în manieră kantianá după modelul dezvoltării originare începând cu Prolegomenele 
până la CRP (B)? Este această manieră singura în care poate fi construită o teorie 
a categoriilor în sensul ,tare"? wt 

Revenind la chestiunea „categoriei. posibilității”, discuţia se va desfăşura 
pornind de la particularitatea acesteia în contextul „titlului modalităţii” şi 
continuând cu determinarea, caracterizarea ei în cadrul relațiilor cu celelalte 
momente” (categorii) aparţinând titlurilor corespunzătoare. Abia apoi vom analiza 
statutul acestei categorii în contextul indicat în paragraful anterior. 

Spunem mai întâi că Imm. Kant nu a formulat câte o definiţie pentru fiecare 
„dintre categoriile tabelei sale. Explicaţia autorului german o găsim în prima ediţie a 
Criticii rațiunii pure: | 


Acum se vede însă că raţiunea acestei precauţii este şi mai adâncă, anume că noi 
nu le-am fi putut defini, chiar dacă am fi vrut; dacă se înlătură toate condiţiile 
sensibilităţii, care le caracterizează ca concepte ale unei folosiri empirice posibile, şi 
dacă se iau ca concepte de lucruri în genere (prin urmare de folosire transcendentalà), 
atunci, cu privire la ele, nu e nimic de făcut decât să se considere funcţia logică în 
judecăţi ca condiție a posibilităţii lucrurilor însele, fără a putea arăta totuşi câtuşi de 
puţin unde şi-ar putea avea ele aplicarea şi obiectul, prin urmare cum ar putea avea vreo 
semnificație oarecare si valabilitate obiectivă în intelectul pur, fără ajutorul 
sensibilităţii.” 


Referitor la nota de subsol, pentru că autorul Criticii nu defineşte categoriile 
individual, relevanta funcțiilor îndeplinite de acestea ca întreg este, totuşi, de luat 


—————— —————ÓÁ ! 

? Imm. Kant, Critica.., ed. cit., pp. 241-242 [B300/A240 — B300/A242 (20517)]. Desi nu 
modifică semnificativ acuratețea demersului nostru, considerăm necesar să prezentăm un punct de 
vedere diferit cu privire la traducerea acestui fragment. Acesta aparține lui 1. Pârvu şi va succeda ca 
notă traducerii propriu-zise de mai jos a acestui autor: Acum se vede însă că temeiul acestei precaţii 
este mai adânc, şi anume că noi nu le-am fi putut defini chiar dacă am fi vrut; dacă se face abstracție 
de toate condiţiile sensibilităţii, care le caracterizează în sensul de concepte ale unei posibile folosiri 
empirice, şi le considerăm numai concepte ale lucrurilor în genere (prin urmare având o folosire 
transcendentală), atunci cu privire la ele nu este altceva de făcut decât să se considere funcţia logică ` 
în judecăţi, condiţia de posibilitate a lucrurilor însele (als die logische Funkion in Urteilen, als die 
Bedingung der Moeglichkeit der Sachen selbst anzusehen) fără a putea arăta câtuşi de puţin unde 
şi-ar putea avea ele aplicare şi obiectul, prin urmare, cum ar putea avea vreo semnificație oarecare 
şi validitate obiectivă în intelectul pur, fără ajutorul sensibilităţii. Nota (I. Pârvu): „Mulţi traducători 
şi interpreți suspendă virgula după „in Urteilen” şi consideră al doilea «als» ca legând cele două 
determinări ale categoriilor astfel încât cea de a doua («condiţie de posibilitate a lucrurilor însele”) 
devine o explicaţie sau o modulare a primei funcții a categoriilor, aceea de a determina funcţiile 
logice în judecare. Textul lui Kant favorizează o interpretare mai exactă a celor două funcții pe care le 
asumă categoriile.”, în: I. Pârvu, op. cit., p. 129. 

în seamă. Aşadar, conform traducerii si interpretării lui I. Pârvu, categoriile ar 
îndeplini două funcţii, nu una — de „funcţie logică în judecăţi ca condiţie a 
posibilității lucrurilor însele” —, aşa cum ar reieşi din traducerea cu care lucrăm 
(Bagdasar — Moisiuc): „La acest nivel al considerării categoriilor avem deci cele 
două funcţii ale categoriilor: funcţia logică, exercitată la nivelul intelectului ca o 
capacitate de judecare, şi funcția ontologic-imanentá, de constrângeri care pot 
defini structural obiectul experienţei posibile. Cele două tipuri de funcţii, funcţiile 
logice (sau «operaţii categoriale») şi cele transcendentale (condiţii definitionale ale 
unui concept-structurá), sunt numite de Kant «momente», respectiv, «titluri»."?! 

Ceea ce ne interesează în mod explicit este funcţia de „condiţie de 
posibilitate” în genere; această funcţie transcendentală este, cum arată însuşi Kant, 
direct legată de imposibilitatea de a putea determina individual categoriile, acestea 
având rolul, în tabela corespunzătoare, doar de a caracteriza intelectul pur, putând 
fi considerate numai „concepte de lucruri în genere”; deşi principial îndeplinesc 
(cel puţin) şi funcţia de „condiţii de posibilitate” pentru orice obiect, aceasta 
rămâne o pură posibilitate, fără a „putea avea vreo semnificație oarecare şi 
valabilitate obiectivă [...], fără ajutorul sensibilităţii”. 

Deci, în considerarea categoriilor ca aparținând numai intelectului pur, orice 
tentativă de definire individuală este sortită eşecului pentru că lipseşte semnificaţia 
care face posibilă o atare definiție; această „semnificaţie” tine de structura 
sensibilităţii, de schematismul categoriilor — instrumentul intermediar şi mediator 
între intelectul pur şi fenomenul experienței. Ceea ce subliniem acum este 
caracterul cu totul diferit al determinării categoriilor şi al statutului teoretic al 
întregii grile categoriale kantiene; nu putem avea o definiție (nominală) a 
categoriilor pentru că modul de formulare şi construcţie a acestora nu este unul 
specific determinării de tip conceptual-logic din logica tradiţională. Cum a 
observat si I. Pârvu, care consideră teoria din CRP ca o „teorie a competenţei”, 
nu „teorie a cunoaşterii” etc., referindu-se şi la W. Sellars, categoriile, „fiind 
«elementele» unei teorii a competenţei (...).pot îndeplini rolul atribuit de Sellars si 
anume, de a exprima aceste «puteri logice generice», şi nu de a fi simple summa 
genera ale entităţilor, ca la Aristotel. Ele sunt cele mai înalte clasificări funcționale 
ale elementelor. capacităţii de  judecare, summa genera ale aspectelor 
conceptuale.” Mai clar: „«categoriile» kantiene sunt concepte ale formei logice, 
unde «logic» trebuie luat într-un sens larg, echivalent aproximativ cu «epistemic». 
A spune despre o judecată că are o anumită formă logică înseamnă a clasifica 
această judecată şi constituentii ei în privinţa puterilor epistemice. int 

Asadar, in sistemul kantian, categoriile luate individual nu spun mare lucru. 
Prin demersul de a încerca o definire, o explicitare in acest fel, scoțând „categoria” 
din contextul teoretico-metodologic transcendental specific teoriei kantiene, nu 
doar că se pierd valenţele originare, dar este ratat însuşi demersul exegetic- 
hermeneutic. În acest sens trebuie luată şi explicația suplimentară a lui Kant cu 


?! 1, Pârvu, op. cit., p. 129. 
221, Pârvu, Posibilitatea.., op. cit., p. 104. 
3 W, Sellars, in I. Pârvu, op. cit. 

privire la imposibilitatea definirii individuale a categorillor de la nota din 
[B300/A240 — B300/A242 (20517)]: „înțeleg aici definiţia reală, care nu adaugă 
numai la numele unui lucru alte cuvinte mai clare, ci pe aceea care conţine în sine 
o notă clară prin care obiectul (definitum) poate fi cunoscut oricând în mod cert şi 
care face utilizabil pentru aplicare conceptual definit. Explicarea reală ar fi deci 
aceea care face clară nu numai o noţiune, ci totodată realitatea ei obiectivă. 
Definiţiile matematice, care arată în intuiţie obiectul conform cu conceptul, sunt de 
categoria din urmă.” 

O determinare a categoriilor în sensul definirii este posibilă, deci, numai „din 
interiorul” structurii teoriei kantiene înseşi, prin revelarea funcțiilor întregii grile 
categoriale, dar şi prin urmărirea „firului transcendental” al teoriei-cadru. Acesta 
porneşte de la considerarea „funcţiei intelectului în judecare”, ce reconfigurează 
(într-un spațiu transcendental însă!) tabla logică a judecăților (rezultatele „muncii 
logicienilor”), după care „descoperă” aceste concepte pure a priori (deductia 
metafizică a conceptelor pure); deductia transcendentală a categoriilor conferá 
„validitate obiectivă” acestora şi este urmată, în fine, de „realizarea categoriilor”, 
de determinarea lor ca având, aşa-zicând după formula kantianá, ,realitate" — 
aceasta abia prin schematismul intelectului. 

Vedem aşadar cá, in încercarea de a obține o analiză cu rezultate 
satisfăcătoare privind una dintre categoriile kantiene (a „posibilităţii”, de exemplu), 
devine necesară o abordare a întregului sistem categorial ca demers teoretic al 
CRP. Constatăm că este chiar demersul fundamental al programului CRP, teoria 
transcendentală fiind una cu caracter autoreflexiv şi fundational, închisă categorial. 
Precaufia, întâi, de a „avea un principiu” după care pot fi determinate categoriile 
(unitatea originar-sintetică a aperceptiei) apare astfel perfect coerentă cu maniera 
transcendentalá, a condiţiilor de posibilitate şi este distinctă de perspectiva unei 
logici (generale-formale) de tip aristotelic. 


Filosofia transcendentală are avantajul, dar şi obligaţia de a căuta conceptele ei 
după un principiu, pentru că ele izvorăsc din intelect, ca unitate absolută, pure şi 
neamestecate, şi prin urmare trebuie să fie coordonate între ele după un concept sau o 
Idee. O astfel de coordonare ne oferă însă o regulă după care fiecărui concept pur al 
intelectului i se poate determina a priori locul lui şi tuturora împreună completitudinea, 

„pe când altfel aceste două lucruri ar depinde de bunul plac sau de hazard.2* 


Într-un fragment de la &16 este expusă, sintetic, perspectiva lui Kant cu 
privire la sensul şi semnificația acestui principiu transcendental: prin distingerea 
între unitatea analitică şi unitatea sintetică, în care ultima este de fapt predecesoare 
şi întemeietoare pentru prima, autorul CRP face totodată distincţia între modul de 
analiză strict logicistă şi maniera sintetică (transcendentală). În alt loc, Kant 
vorbeşte astfel despre această distincție: 


POE. Ce RA e 
%4 Imm. Kant, Critica... ed. cit., p. 105 [B91/A66 — B92/A67 (8413)]. 

Diverse reprezentări sunt reduse analitic /a un concept (problemă despre care 
tratează logica generală). Dar logica transcendentală ne învaţă nu cum să reducem 
reprezentările la concepte, ci sinteza pură a reprezentărilor. Primul lucru care trebuie să 
ne fie dat pentru ca o cunoaştere a priori a tuturor obiectelor să devină posibilă este 
diversul intuiţiei pure; al doilea este sinteza acestui divers prin imaginaţie, dar ea nu dă 
încă nicio cunoştinţă. Conceptele care dau acestei sinteze pure unitate şi constau numai 
în reprezentarea acestei unităţi sintetice necesare adaugă al treilea lucru la cunoaşterea 
unui obiect care se prezintă; ele se întemeiază pe intelect. 


În acelaşi sens aducem în discuţie nota de la B133-B135 (10925): 


Unitatea analitică a conştiinţei e inerentă tuturor conceptelor comune ca atare; de 
exemplu, dacă gândesc roșul în genere îmi reprezint prin aceasta o însușire care (ca 
notă) poate fi găsită undeva sau poate fi legată cu alte reprezentări; deci numai cu 
ajutorul unei unităţi sintetice posibile pregândite pot să-mi reprezint unitatea analitică. 
O reprezentare care trebuie să fie gândită ca fiind comună unor lucruri diferite va fi 
considerată ca aparținând lucrurilor care, în afară de ea, mai au în sine ceva diferit; prin 
urmare, ea trebuie gândită mai înainte în unitate sintetică cu altele (deşi reprezentări 
numai posibile); înainte ca eu să pot gândi în ea unitatea analitică a conştiinţei care o 
transformă în conceptus communis. Şi astfel, unitatea sintetică a apercepţiei e punctul 
culminant de care trebuie să ancorăm orice folosire a intelectului, chiar întreaga logică 
şi, după ea, filosofia transcendentală. Mai mult, această facultate este intelectul însuşi. 


3. „CATEGORIA POSIBILITĂȚII” ŞI „EXPERIMENTUL 
TRANSCENDENTAL AL RAŢIUNII PURE”. 


Acelaşi intelect este şi facultatea supusă analiticii (nu analizei logice!) în 
cadrul „experimentului transcendental al raţiunii pure”: Kant „descompune” 
această facultate (în CRP T) după metoda sintetică, în elementele sale fundamentale 
— conceptele pure a priori (categoriile). Dar în termenii experimentului rațiunii 
pure avem doi versanţi (atât ,,descompunerea" raţiunii sau intelectului prin metoda 
sintetică — progresivă, cât şi analiza prin metoda analitică — regresivă — a 
Faktumului ştiinţei ce conţine cunoştinţe sintetice a priori; ambele sunt utilizate 
mai ales în ediţia a doua a CRP) care presupun raportarea la cum.. este posibil... 

În ediţia B, încă in Prefăţă, Kant ia în discuție nu numai caracterul 
sistemicitátii programului său, dar reia concentrat mai ales esența a ceea ce acesta a 
numit, la nota de la B XX-B XXI (1406) a aceleiaşi Prefefe, „experimentul raţiunii 
pure”, redat aici prin formula „experienţei identităţii rezultatului”, care ar avea de 
suferit dificultăţi insurmontabile dacă ceva ar fi schimbat în cadrul sistemului. 
Acest „experiment al rațiunii pure”, la care ne oprim aici, are legătură cu cel puțin 
două dintre problemele legate de noua formă a Criticii: metoda folosită de Kant în 
expunere, pe de o parte, si noua formă a deductiei transcendentale din această a 
doua ediţie, pe de alta. 

Ne oprim doar la prima chestiune. Kant recunoaşte în aceeaşi „Prefaţă” că „în 
expunere mai este mult de făcut...” Este momentul aici să facem discuţia cu 
privire la deosebirea dintre expunere şi metodă. În ceea ce priveşte expunerea, 


25 CRP, ed. cit., p. 44 [B XXXVII-B XXXVIII (2221)]. 

aceasta ar viza accesibilitatea unei scrieri, de pildă filosofice, spre deosebire de 
metodă; Kant: „...noi distingem expunerea de metodă. Căci prin metodă trebuie să 
înțelegem modul în care poate fi cunoscut integral un anumit. obiect, la a cărui 
cunoaştere trebuie aplicată... Expunerea înseamnă numai maniera de a comunica 
celorlalți gândurile, pentru a face inteligibilă o anumită doctriná."?ó 

După indicaţiile lui Kant din Cuvânt înainte la Prolegomene şi câteva locuri 
încă în Critică, putem spune că în Prolegomene autorul german a folosit metoda 
analitică” de expunere (care porneşte de la ceva considerat cert spre condiţiile de 
posibilitate), folosită în genere pentru a uşura înţelegerea şi mai puţin pentru 
demonstraţie. Diferenţa dintre expunerea după metoda analitică din Prolegomene, 
spre deosebire de construcția după metoda sintetică — „modul în care poate fi 
cunoscut integral un anumit obiect” — numită astfel încă în prima ediţie a Crticii şi 
utilizată pe larg în CRP (B), constă în faptul că ultima are un rezultat superior în 
ceea ce priveşte puterea demonstraţiei. În Logica generală Kant se exprimă astfel: 
„Metoda analitică este opusă celei sintetice. Prima porneşte de la ceea ce este 
condiționat şi fundamentat şi înaintează către principii (a principiatis ad principia), 
cealaltă, dimpotrivă, porneşte de la principii la consecințe sau de la simplu la 
complex. Prima ar putea fi numită regresivă, a doua progresivă." La Newton, 
metoda analizei apare ca metodă experimentală, unde accentul cade pe construcție; 
Kant a preluat acest sens al analizei, iar nu pe cel de analiză logică. 

În prima ediție a CRP, Kant spune în Prefafá, în legătură cu sarcina acestei 


pentru a expune o doctrină, ci este parte din „experimentul transcendental” al 
rațiunii pure, expunerea analitică devine „metoda analitică”. Aceasta porneşte de la 
rezultate şi urcă până la principii. „Bunăoară, asertiunea cá matematica şi fizica se 
constituite şi din judecăţi sintetice a priori nu era pusă în prima ediţie a Criticii ca 


% Imm. Kant, Logica generală, trad. Al. Surdu, Bucureşti, Ed. Ştiinţifică şi Enciclopedică, 
1985, p. 72. 

27 Vezi Studiu introductiv de M. F lonta, în Prolegomene, ed. cit. 

7 Ibidem, p. 199, | 

? Imm. Kant, Critica.., in M. Flonta Studiu introductiv la Prolegomene.., ed. cit. 

un rezultat cert, ca un fapt; ea nu reprezenta, aşadar, un punct de plecare, ci mai 
degrabă o concluzie la care conducea demersul demonstrativ al autorului. O 
expunere analitică urma să plece tocmai de la ceea ce se stabilise în prima ediţie a 
Criticii prin metoda sintetică, progresivă. Metoda expunerii este, în acest sens, 
regresivă. Că matematica şi fizica pură conţin judecăţi sintetice a priori nu se 
înfăţişează ca un fapt, ca punct de plecare, şi problema este de a pune în evidenţă şi 
de a cerceta premisele din care am putea deriva acest fapt.” 

Aşadar, importanța metodei sintetice în ceea ce priveşte rolul fundamental şi 
demonstrativ este justificată în această înţelegere, cu atât mai mult cu cât în a Il-a 
ediţie a Criticii formula „experimentului transcendental” vorbeşte tocmai despre 
aceşti doi versanţi care corespund metodelor analitică, respectiv sintetică. Mai clar, 
în prima ediţie a CRP, Kant utilizează metoda sintetică, ajungând la rezultate care 
în Prolegomene sunt obţinute în urma demersului în care se ia ca punct de plecare 
— cum am văzut — ştiinţele vremii (caracterul sintetic a priori al acestora) şi unde 
metoda este cea analitică; în a Il-a ediţie Kant formulează sintagma de „experiment 
al rațiunii pure”. Locul este, cum am arătat, cel din Prefaţa la B XX — B XXI 
(1406). 

Acest „experiment” se înscrie în cadrul mai larg descris de reforma 
metafizicii pentru ca aceasta „să poată apuca pe drumul sigur al ştiinței”*!. Sensul 
ipotezei copernicane dat de exemplele matematicii şi fizicii pure califică, măcar ca 
încercare, un astfel de demers şi în ceea ce priveşte metafizica. Kant urmează în 
Prefatá exemplul lui Copernic din ştiinţa naturii în ceea ce priveşte posibilitatea 
metafizicii de a se orienta, nu după obiecte ca „până acum”, în care toate 
încercările de a stabili ceva a priori cu ajutorul conceptelor în această cunoaştere 
erau zadarnice, ci, dimpotrivă, „lucrurile trebuie să se orienteze după cunoaşterea 
noastră, ceea ce concordă şi mai bine cu posibilitatea dorită a unei cunoaşteri a lor 
a priori, menită să stabilească ceva asupra lucrurilor înainte de a ne fi date. In 
metafizică se poate încerca ceva asemănător în ceea ce priveşte intuiţia 
lucrurilor.?? Kant este de părere că, dacă intuiţia ar trebui să se orienteze după 
însuşirea obiectelor, nu am putea să ştim ceva a priori despre ea. In celălalt caz, 
dacă obiectul (ca obiect al simţurilor) se orientează după natura facultăţii noastre de 
intuire, „eu îmi pot reprezenta foarte bine această posibilitate”. Deci pentru a putea 
pretinde „ceva a priori” cu privire la intuiţia noastră în ce priveşte obiectele, 
aceasta trebuie să fie într-un fel dată anterior obiectelor propriu-zise, altfel tot ceea 
ce am spune despre achiziţiile într-o atare cunoaştere este obținut a posteriori. 

Până aici avem expusă ipoteza acestui „experiment”, care poate fi sintetizată 
astfel: cum putem explica în mod coerent şi fundamentat posibilitatea cunoaşterii 
sintetice a priori, presupunând cele două variante — ca aceasta să se orienteze după 
obiecte sau invers, acestea să fie determinate de facultăţile noastre de cunoaştere; 


30 M. Flonta, Studiu introductiv la Prolegomene.., op. cit., p. 25. 
31 Tmm. Kant, Critica.., op. cit., p. 34. 
3? Ibidem. 

in urma celor arátate se pare cá prima variantá cade ca fiind inconsistentá, iar cea 
de a doua putem spune că se instituie ca ipoteză -a acestui experiment. Cu alte 
cuvinte, această ipoteză se poate rescrie prin altă sintagmă kantiană: „noi 
cunoaştem numai fenomene iar nu lucrul în sine”, lucru care poate fi numai gândit, 
nu şi cunoscut. Această distincţie a cunoaşte —'a gândi va fi prezentă de altfel pe 
tot parcursul Criticii lui Kant, fiind în final demonstrată odată cu ipoteza acestui 
experiment transcendental. 

La notele de la [B XXXVII-B XXXVIII (1226)] şi [B XX-BXXI (1406)] ale 
Prefefei, Kant aseamănă, în prima, „metoda” (transcendentală), iar în cea de a doua 
notă „experimentul rațiunii pure” cu, respectiv, metoda împrumutată de la fizicieni, 
iar în ceea ce priveşte experimentul rațiunii pure cu cel al chimiştilor. În ambele 
cazuri este vorba despre aceeaşi ipoteză sintetizată mai sus care trebuie să fie 
solutionatá fie prin acceptare, fie prin respingere cu ajutorul acestui experiment". 
Ín prima propoziţie a primei note menționate, Kant exprimă astfel conţinutul 
propriu-zis al acestuia: „această metodă împrumutată de la fizicieni constă în a 
căuta elementele rațiunii pure în ceea ce poate fi confirmat sau respins cu ajutorul 
unui experiment.” Aici este concentrat întregul nucleu al proiectului Criticii ca 
„experiment al raţiunii pure”, în care este probată posibilitatea de a cunoaşte 
sintetic şi în acelaşi timp a priori prin cercetarea competenţei înseşi de raportare la 
obiect, descompunând-o pe aceasta în elementele transcendentale a priori si 
determinative (formele pure ale sensibilităţii şi respectiv intelectului — categoriile). 
Critica însăşi se instituie astfel ca „experiment” în care se face „examinarea 
propozitiilor raţiunii pure, mai ales când cutează să treacă dincolo de orice limită a 
experienței posibile şi în care caz, neputându-se face vreun experiment cu 
obiectele ei (ca în fizică)”, „se va putea numai cu concepte şi principii pe care le 
admitem a priori, aranjându-le anume astfel ca aceleaşi lucruri să poată fi 
considerate, pe de o parte, ca obiecte ale simţurilor şi intelectului pentru 
experienţă, iar pe de altă parte, ca lucruri pe care le gândim numai, în tot cazul 


sgo vu... . 


sensibilitátii şi intelectului). Se observă şi aici o diferenţă de nivel, în sensul că, 
obiectul „originar” al cercetării din Critică nu este datul intuiţiei, nici chiar 
elemente a priori propriu-zise, ci raţiunea pură în primul rând. La fel, în acelaşi loc 
al Prefefei, putem sesiza o diferență după această schimbare a modului de gândire 
între a „explica posibilitatea unei cunoaşteri a priori (prin cercetarea rațiunii pure 
n.n.), şi, ceea ce este mai mult, legile care stau a priori la baza naturii, considerată 
ca ansamblu al obiectelor experienței”. Prima sarcină revine — credem — Analiticii 
conceptelor, iar cea de a doua (şi cel puţin în parte la alt nivel) Analiticii 
principiilor. | | 


33 Ibidem, p. 34, nota. 

Proba verificării sau respingerii ipotezei după care lucrurile sunt privite din 
acest îndoit punct de vedere (ca fenomene pentru cunoaştere şi respectiv ca lucruri 
în sine ce pot fi eventual doar gândite) vine din concordanța acestui mod cu 
principiul rațiunii pure, dar, „în cazul în care sunt privite dintr-un singur punct de 
vedere, se produce o contradicţie inevitabilă a raţiunii pure cu sine însăşi, atunci 
experimentul decide în favoarea exactitátii acelei distictii""^ (între fenomene şi 
lucru în sine). Kant afirmă explicit că, „din această deducție a facultăţii noastre de a 
cunoaşte a priori rezultă... că nu putem depăşi cu ea niciodată limitele experienţei 
posibile”, iar concluzia aceasta nu este nici pe departe sfârşitul metafizicii — căci 
scopul ei este tocmai această depăşire a limitelor experienţei —, ci determinarea 
granițelor posibilității cunoaşterii noastre nu face altceva decât să transforme 
metafizica pe drumul sigur al ştiinţei. 

Considerăm că putem corela problema modificării modului de gândire, adus 
de ipoteza copernicaná kantianá (!) în ştiinţă şi filosofie, cu natura şi sensul 
„experimentului transcendental al raţiunii pure", în contextul semnificației 
metodelor utilizate de Kant (sintetică şi respectiv analitică). care aruncă o lumină şi 
asupra tipului de teorie elaborată de acesta în CRP. O probă în acest sens poate fi 
constituită de examinarea, în urma celor arătate, a triadei momentelor aparţinând 
titlului modalităţii din CRP (B): a) posibilitate — imposibilitate; b) existență — 
nonexistentá; c) necesitate — contingenţă. 

Ipoteza vorbeşte despre înțelegerea cu totul diferită a caracterului 
„obiectivităţii” în primul rând; relationarea nu mai înseamnă relationare subiect — 
obiect: subiectul (cunoscător) care cunoaşte obiectul (de cunoscut) din afara 
noastră. Ipoteza kantiană asumă că necesitatea şi obiectivitatea nici nu sunt posibile 
în condiţiile în care noi primim din afară „necesitatea şi obiectivitatea”. Căci, prin 
experiență (din afară), nici nu putem vreodată să detinem ceva în mod necesar (a 
priori) — relaţia devine o contradicţie. Ci numai întrucât punem ceva (Structurile a 
priori — categoriile prin schemele categoriale) în mod a priori în obiect, noi putem 
justifica caracterul sintetic a priori al propozitiilor sintetice a priori din ştiinţele 
considerate pure (matematica şi fizica pură). Nu interesează relaţia cu exteriorul pe 
modelul empirist-logic, pentru că nu problema scepticismului este problema lui 
Kant, ci modul, modalitatea în care este posibilă raportarea la obiecte, întrucât 
acesta este posibil a priori. Şi acesta este posibil a priori pentru că „noi suntem în 
posesia unor judecăţi sintetice a priori” — tema Prolegomenelor: cum sunt posibile 
matematica pură, fizica pură etc. Triada momentelor titlului modalității de aceea 
nici nu poate privi sensul ontic al „existenței? din cuplul existență — nonexistentá, 
ci vizează exclusiv modul în care un obiect poate fi dat în experiența posibilă. 

Vom încerca relevarea semnificației speciale a triadei despre care vorbim şi 
în contextul tratării definiţiilor transcendentalului corespunzătoare edițiilor A si B 
ale CRP, precum şi în contextul sarcinii criticii rațiunii pure. 


? Imm. Kant, Critica... ed. cit., p. 34, nota. 

Într-un studiu al lui Pinder”, este BOTAS diferenţa dintre ediţiile A si B ale 
CRP. În B, apare pentru prima dată (în partea a VII-a a /ntroducerii la critică..) 
ideea unei ştiinţe speciale care poate fi numită „critica rațiunii pure”. Retinem cá 

"atât in A, cât si in B — lucru neluat în seamă de Pinder — filosoful german păstrează 
formula „din toate acestea" referindu-se la cele discutate în pasajul VI al 
Introducerii (Problema generală a [Criticii] raţiunii pure) şi care reprezintă 
rezultate ale Prolegomenelor. Aşadar cele două părți ale Introducerii (VI şi VII) ar 
trebui luate împreună pentru înţelegerea problemelor din partea a VII-a a acesteia, 
cu atât mai mult cu cât sugestia aparține autorului german însuşi — un formula 
„din toate acestea”. 

Sunt nu mai puţin de cinci referiri explicite la scopul şi sarcina Criticii pe 
parcursul acestui ultim pasaj al Introducerii, dintre care prima este plasată înaintea 
definiției cunoaşterii transcendentale. Până la aceasta, Kant defineşte ceea ce 
înseamnă organon al rațiunii pure („ansamblul acelor principii conform cărora 
toate cunoştinţele pure a priori pot fi dobândite şi realizate de fapt"), 
„aplicarea detaliată a unui astfel de organon ar procura un sistem al raţiunii pure”. 
Se face apoi referire la extinderea cunoștinței noastre în contextul pomenirii 
sarcinii unei ştiinţe care se mărgineşte să examineze rațiunea pură, izvoarele si 
granițele ei, fiind propedeutica la sistemul rațiunii pure: această știință nu trebuie 
să se numească doctrină, ci numai critică a rațiunii pure, utilitatea ei din punctul de 
vedere al speculatiei ar fi în realitate numai una negativă, căci (si acest lucru este 
important) „ea ar servi nu la extinderea, ci numai la clarificarea rațiunii noastre”’®. 

Această prezentare a textului kantian are în vedere introducerea definiției cu 
privire la cunoaşterea transcendentală în contextul atât al rezultatelor 

. Prolegomenelor, cât si al tratării problemei filosofiei transcendentale: este necesar 
să avem un punct de vedere despre ce este filosofia transcendentală, dacă despre ea 
este vorba în CRP, care sunt sensurile a ceea ce Kant numeşte organon ori 
propedeutică ale unui sistem al rațiunii pure. După cele arătate se pare că cea mai 
vastă construcție ar fi sistemul rațiunii pure, în legătură cu care autorul german se 
arată mai degrabă sceptic pentru că este „încă problematic dacă în genere este 
posibilă o astfel de extindere a cunoștinței noastre” (indispensabilă pentru a avea 
acest sistem). 

Aşadar, prima referire la extinderea cunoaşterii noastre a fost făcută în 
legătură cu „sistemul rațiunii pure” ce ar fi putut rezulta în urma aplicării detaliate 
a acelui organon. Rămâne totuşi titlul de propedeutică atribuit CRP, care nu este — 
după cum s-a văzut — sistemul rațiunii pure şi nici organonul: şi aceasta în spaţiul 
dintre rațiunea (abia intrată în „critică”) — şi sistemul complet al rațiunii pure 


35 Tillmann Pinder, Kants Begriff der transzendentalen Erkenntnis Zur Interpretation der 
Definition des Begriffs «transzendental» in der Einleitung zur Kritik der reinen Ver nunft (A 11 f./B 
25), in Kant Studien. Volume 77, Issue 1-4, Pages 1-40. 

?6 Aus diesem allem, allen A. 

37 CRP, ed. cit., p. 66 (B 24 / A 10). 

38 Ibidem. 

(nerealizabil, cel puţin in CRP). Definiţia cunoaşterii transcendentale este de fapt 
centrul de greutate al acestor pagini din Introducere căci, aşa cum sublinia şi 
Pinder”, este vorba despre „cunoaşterea care se ocupă cu posibilitatea modului 
„aprioric de cunoaştere a obiectelor”. Trimiterea este la Prolegomene pentru că acest 
tip de cunoaştere (sintetic apriori) priveşte posibilitatea matematicii şi ştiinţa 
matematică a naturii (filosofia naturală). 

Revenind la definiţie, aceasta prezintă unele dificultăți care vor fi tratate în 
acest moment prin raportare la problema conceptului de filosofie transcendentală şi 
la ce anume vizează CRP. Primele observaţii se referă la dificultatea de a vedea în 
această frază (a primei ediţii a CRP) o simplă definiţie: „Numesc transcendentalá 
orice cunoaştere care se ocupă nu atât cu obiecte cât cu conceptele (s.n.) noastre a 
priori despre obiecte în genere. Un sistem de astfel de concepte s-ar numi filosofie 
transcendentală.”" Pinder este de părere că o cauză pare să fie aceea a unei erori 
gramaticale: deşi forma frazei, „Ich neme...” (B24 / A10), trimite la o definiție 
conceptuală, comentatorii au pus-o pe seama intenției ce stă la baza revoluţiei 
modului de gândire. Problema nu ar fi a întemeierii cunoaşterii transcendentale în 
raţiunea pură (proiectul lui Kant de reformare a metafizicii), crede Pinder, ci relaţia 
particulară cu obiectul. Cunoaşterea transcendentală are legătură cu raportarea la 
obiect, şi deci nu trebuie sa căutăm o nouă metodă a întemeierii a priori a 
cunoaşterii. 

Acest punct de vedere este interesant, căci aduce în discuţie tema lui 
„Gegenstand” — una dintre semnificaţiile conceptului de „obiect” în accepțiunea lui 
Kant, a obiectivitátii în general. Totuşi, a vedea definiţia primei ediţii a cunoaşterii 
transcendentale ca fiind legată în esență de raportarea la obiect nu exclude în niciun 
fel ca acest obiect să țină nu atât de cunoaştere ca atare, cât de posibilitatea acesteia 
(pentru că raportarea la obiect este posibilitatea obiectului, iar această posibilitate 
trimite la viza dată de categorii — „conceptele a priori despre obiecte în genere"! 
$i care se exprimá mult mai corect ín editia a II-a prin: „modul (s.n.) nostru de a 
cunoaşte întrucât este posibil a priori"*. 

Dacá ne oprim puţin la sensul din ediția a Il-a observăm diferența 
fundamentală care constă în caracterul întemeietor al raportării la obiecte în genere 
prin cercetarea modului, spre deosebire de ediţia I unde se are în vedere raportarea 
la concepte, pierzându-se tocmai caracterul întemeietor al „posibilității? dat de 
deductia transcendentală. După cum s-a spus, în prima ediţie nu avem o definiţie a 
„transcendentalului” propriu-zis, ci a cunoaşterii (s.n.) transcendentale în primul 
rând.  „Descompunerea” frazei în conceptele fundamentale ne arată că 
transcendentalul este dedus din conceptul de cunoaştere transcendentalá, iar 


3» Op. cit., p. 27. | x j 
430 CRP, ed. cit., p. 66 [(B25/A11 — B26/A12 (431 1)]. Menţionăm că în traducerea românească 


a CRP nu apare formularea citată, prezentă numai în A. 
“1 Ibidem, p.66 (A11 — A12). 
?? Ibidem, (B25). 

legătura dintre cele două propoziţii ale definiţiei este făcută de „iiberhaupr” (în 
genere), care s-ar referi atât la obiectele din prima propoziţie, cât şi la cele din a 
doua. Pinder afirmă că „obiectele” din a doua propoziţie sunt „obiecte” din prima 
reluate în a doua; dificultatea definiţiei reiese astfel din faptul că transcendentalul 
este determinat în raport cu conceptul de cunoaştere care are legătură cu raportarea 
la obiecte, iar spațiul cunoaşterii transcendentale cu determinarea de ,überhauprt" 
(în genere). Se ajunge astfel la tema obiectelor în genere (Gegenstände überhaupt) 
Kantiene care sunt puse de Pinder în opoziţie cu lucrurile în genere (Dinge 
überhaupt) Nu insistăm asupra diferenţei dintre filosofia transcendentală şi 
perspectiva ontologică foarte bine ilustrată aici“, rezumându-ne la a relua ideea 
conform căreia „cunoaşterea transcendentală nu înseamnă îndepărtarea de obiecte, 
ci dimpotrivă, definiţia ei specifică tocmai exigenţele relaţiei transcendentale cu 
obiectul. Falsitatea ontologiei nu derivă din faptul că aceasta ar privi către obiecte, 
ci din aceea că ea ar concepe generalitatea ca pe un aspect al lucrurilor.” 

În ediția a Il-a modificarea este fundamentală, cum spuneam: în locul 
raportării la concepte despre obiecte (dincolo de disputa în legătură cu sensurile 
comparativ sau adversativ în fraza definiţiei, din ediţia I — „„... se ocupă nu atât 
cu....Ci şi...”), avem o întoarcere spre modul însuşi de a cunoaşte, întrucât acesta 
este posibil a priori. Putem face din nou legătura cu Prolegomenele, căci atât 
matematica cât şi fizica pură presupun elemente ale unei cunoaşteri sintetice 
a priori şi deci intră în sfera a ceea ce înseamnă „modul nostru de cunoaştere 
a priori”. | 
Sensul este mai profund de atâta (în coerență cu tipul întregului program 
kantian, mai cu seamă cá avem cel puţin două perspective de abordare a 
„problemei generale a raţiunii pure”: metoda sintetică (progresivă — a primei ediţii 
a CRP), cea analitică (regresivă — în special a Prolegomenelor care se raportează la 
datul a priori al ştiinţei)? şi situaţia ediţiei a Il-a a CRP (cu acestea două prezente 
în spațiul descris de transcendental) — ambele metode sunt părți care constituie, 
cum am arătat şi mai sus, ceea ce Kant a numit în Prefaţa la ediţia B a Criticii 
Rafiunii Pure „experimentul transcendental al raţiunii pure”. Obiectul cunoaşterii 
transcendentale este aşadar nu atât „cunoaşterea sintetic-apriorică”, „judecata 
sintetică", cât rațiunea pură, „posibilitatea modului aprioric de raportare la 
obiecte” — întrucât acestea pot fi cunoscute a priori. Kant nu reconstruieşte un tip 
de cunoaştere sau altul, ci se raportează transcendental la rațiune în ansamblu ca 
mod de cunoaştere întrucât este a priori. 

Ipoteza experimentului transcendental al raţiunii pure, tematizată şi testată în 
Critică, şi care validează strategia argumentativă a utilizării (transcendentale) a 
metodelor analitică şi sintetică, conferă sens inclusiv ,,morfologiei" momentelor 


^T Pinder, op. cit., p. 34. 
^4 Ibidem, VI. 
45 M. Flonta, „Studiu introductiv” la Imm. Kant Prolegomene, Bucureşti, Ed. Ştiinţifică şi 
enciclopedică, 1987 
5 T. Pinder, op. cit., VII. 

titlurilor din tabela categoriilor din ediția B a CRP. Mai clar: înțelegând 
semnificaţia utilizării metodei sintetice în CRP (B), în sensul fundării-demonstrării 
teoriei-nucleu a programului kantian (deductia categoriilor), putem înțelege 
inlcusiv modalitatea diferită în care sunt formulate categoriile din CRP (B) în 
comparaţie cu Prolegomenele. Am făcut referire la această chestiune în debutul 
lucrării noastre semnalând diferenţa (observată si de alti comentatori — printre care 
la noi prof. Flonta) desfăşurării, de exemplu, a triadei momentelor. titlului 
modalităţii: dacă în Prolegomene categoriile modalităţii sunt: posibilitate, existență 
şi necesitate, în CRP (B) avem: posibilitate — imposibilitate, existență — 
nonexistenfá, necesitate — contingenfá. Ştim că aici, în CRP (B), Kant a utilizat 
metoda sintetică („din principii”). Legat de această ultimă idee, cu referire la 
întreaga grilă categorială din CRP (B), Kant spune: „aceasta este deci lista tuturor 
conceptelor originar pure ale sintezei pe care intelectul le cuprinde a priori în sine 
şi în temeiul cărora numai el este un intelect pur, pentru că numai cu ajutorul lor el 
poate înțelege ceva in diversul intuitiei, adică poate gândi un obiect al ei. Această 
diviziune este dedusă sistematic dintr-un principiu comun, anume din facultatea de 
a judeca (care este totuna cu facultatea de a gândi), şi nu s-a născut rapsodic dintr-o 
cercetare, întreprinsă la întâmplare, a conceptelor pure, de a căror enumerare 
completă nu putem fi niciodată siguri, fiindcă sunt stabilite numai prin inducţie, 
fără a ne gândi că pe cale inductivă nu se concepe niciodată de ce tocmai aceste 
concepte şi nu altele aparţin intelectului pur.” În continuare Kant mai spune că „a 
fost un plan demn de un bărbat perspicace ca Aristotel acela de a căuta să 
stabilească aceste concepte fundamentale. Dar fiindcă nu avea niciun principiu 
(s.n.), el le-a adunat în grabă, aşa cum i se prezentau, şi a adunat mai întâi zece din 
ele, pe care le-a numit categorii (predicamente).” 

Conform acestui principiu (transcendental), metoda fundamentală de 
dezvoltare a teoriei deducţiei este cea sintetică. Punând „în oglindă” metoda 
sintetică şi cea analitică (din Prolegomene!) aducem în discuţie un alt fragment din 
CRP (B). Este vorba despre pasajul în care Kant face distincţia dintre analiza 
logicienilor şi procedeul preluat din experimentul fizicienilor şi al chimiştilor 
(prezentate mai sus), unde nu este vorba de a descompune, după modelul logicist şi 
conform metodei analizei conceptuale, un concept sau o teorie din elemente mai 
complexe în elementele mai simple alcătuitoare. 


Înţeleg prin analitica conceptelor nu analiza lor sau obişnuitul procedeu în 
cercetările filosofice de a descompune, după conţinutul lor, şi de a face clare conceptele 
care se prezintă, ci descompunerea, încă puţin încercată, a facultății inseşi a 
intelectului, pentru a examina posibilitatea conceptelor a priori printr-un procedeu care 
constă în a le căuta numai în intelect ca locul lor de naştere, şi a analiza folosirea pură a 
intelectului în genere; căci aceasta este problema specifică a unei filosofii 
transcendentale; restul este tratarea logică a conceptelor în filosofia în genere. Vom 
urmări deci conceptele pure până la primii lor germeni şi primele lor predispoziţii în 


+7 Imm. Kant, Critica.., ed, cit., p. H3: 

intelectul omenesc, în care ele stau pregătite, până ce, cu prilejul experienţei, se . 
dezvoltă în sfârşit şi, eliberate de acelaşi intelect de condiţiile empirice ce le sunt 
inerente, vor fi expuse în puritatea lor.^* j 


Acest pasaj nu doar ne arată că procedeul analiticii intelectului este chiar 
metoda sintetică (din principii conform unui principiu călăuzitor — firul conducător 
transcendental — unitatea  originar-sinteticá a apercepției) resemnificată 
transcendental în cadrul „experimentului rațiunii pure”; dar argumentează inclusiv 
cu privire la ceea ce am avut în vedere mai sus în legătură cu imposibilitatea de a 
defini categoriile întrucât aici, în deducția din CRP (B), se are in. vedere 
„posibilitatea conceptelor a priori printr-un procedeu care constă în a le căuta 
numai în intelect ca locul lor de naştere, şi a analiza folosirea pură a intelectului în 
genere”. Aici este locul unde este tratată „problema specifică a unei filosofii 
transcendentale”, unde Kant spune că „vom urmări deci conceptele pure până la 
primii lor germeni şi primele lor predispozitii în intelectul omenesc, în care ele 
stau pregătite, până ce, cu prilejul experienţei, se dezvoltă în sfârşit şi, eliberate 
de acelaşi intelect de condiţiile empirice ce le sunt inerente, vor fi expuse în 
puritatea lor”. | | | 

Din acest motiv, în tabela din CRP (B), locul vizat de Kant în cele de mai 
sus, avem nu categoria „posibilității”, ci pe aceea de Posibilitate — Imposibilitate; 
nu categoria „existenței”, ci pe cea a Existenfei — Nonexistenfei; nu categoria 
,Recesitátii" ci pe cea a Necesităţii — Contingenfei. Aceste cupluri nu puteau fi 
determinate după metoda analitică, de expunere doar, aşa cum apare în 
Prolegomene când categoriile sunt expuse simplu. Ci, în perfectă concordanță cu 
„ceea ce Kant a indicat mai sus, dar si în conformitate cu „ghidul” kantian de 
interpretare a acestora (dupá care prin unirea primelor douá momente — de exemplu 
„cel al posibilităţii cu cel al existenţei — obținem pe cel al necesităţii) care, tot după 
indicatia lui Kant, nu presupune o simplă derivare de tip logic a celui de-al treilea 
din celelalte două momente, deductia categoriilor (metafizică şi transcendentală), 
după metoda sintetică („analitica intelectului”) explică chiar statutul teoretic al 
„categoriei posibilității” în contextul mai larg al grilei categoriale. Interpretarea 
propusă explică şi simpla expunere a categoriilor în tabela corespunzătoare (după 


* wl t 


Această schemă nu este însă validă decât parcurgând şi drumul invers: pe 
modelul „experimentului transcendental al raţiunii pure” pornim de la evidenţa 
„existenţei” determinând „posibilitatea? acesteia ca fiind „necesară”. Numai în 


^ Imm. Kant, Critica, ed. cit., p. 104 (A65-A66 / B90-B91). 

acest fel poate fi înțeleasă paradoxala afirmaţie cá „Imm. Kant a transformat 
posibilitatea în necesitate”. Totuşi, pentru a nu lăsa lucrurile neclare, trebuie 
procedat la a considera, în aceeaşi formulă, opusele momentelor triadei: 
„imposibilitate”, „nonexistenţă” şi „contingență”. După cum observăm, caracterul 
ontologist (deficitar) din formula anterioară este deturnat prin ultimul termen, cel al 
„contingenţei”. Aceasta pentru că, într-adevăr, registrul este unul al modalității, al 
„modalului”, al felului cum se realizează raportarea la obiect. În acest sens 
„imposibilitatea? (ca mod) este convertită ca ,nonexistentá" si se relevă drept 
„contingenţă” din punctul de vedere al satisfacerii exigențelor modale de raportare 
la obiect. Cele trei momente succesive ale gândirii în judecare specifice titlului 
modalităţii conduc la ,,contingentá" ca opusă ,necesitátii", şi nu „imposibilității”; 
după cum necesitatea nu este opusă posibilităţii, ci contingentei. Mai mult, 
contingenfa este cooriginară „imposibilității” din punctul de vedere al unui „mod”, 
al unei structuri cu determinafii şi funcții de raportare ne-contingente — nu 
ontologice. La fel, „necesitatea? este cooriginará „posibilității? în ordinea 
modulatiilor funcţionale ale gândirii ca raportare la obiect: posibilitatea presupune, 
din punctul de vedere al condiției de posibilitate necesitatea, aşa cum aceasta din 
urmă o conţine pe prima. 

Acceptăm însuşi modelul de mai sus ca pe un „experiment”, ca pe o încercare 
schematică de a verifica ipoteza noastră iniţială cu privire la „statutul categoriei 
posibilităţii”: considerăm acest model izomorf cu maniera de determinare a 
categoriilor la Kant, care este una „transcendentală”, şi nu după logica formală. Am 
investigat în ce sens trebuie privită strategia de determinare a categoriilor în CRP; 
prin urmare, se constată că se poate porni de la „transcendental”, de unde rezultă 
„ideea condiţiilor de posibilitate”, spaţiul posibilităţii ca loc teoretico-metodologic 
în care se inserează teoria transcendentală kantiană. Acest lucru ne-a determinat a 
considera „conceptul de posibilitate” al CRP în sens larg, şi nu doar sub formula de 
categoria modalităţii ca posibilitate — imposibilitate. 

PROBLEME ALE IMPERATIVULUI CATEGORIC 


R.T. ALLEN 


Existá cáteva critici de notorietate referitoare la etica imperativului categoric 
a lui Kant, dintre care cea mai notabilá sustine cá aceasta nu poate functiona decát 
ca filtru pentru a exclude ceea ce nu constituie datoria agentului etic, in vreme ce 
pare a oferi legi numai pe baza asumptiei — pe care Kant, conform propriilor 
principii, nu are niciun drept sá o facá — in virtutea cáreia obiceiurile si practicile 
cotidiene sunt bune si trebuie pretuite. Ín legáturá cu acestea sunt si probleme care 
apar pentru orice eticá a imperativelor si care nu ii sunt specifice celei kantiene. 
Propun examinarea a patru dintre acestea. 


1. DIHOTOMIA LUI „A FACE SAU A NU FACE" 


O problemá generalá a oricárei etici a imperativelor constá in faptul cá 
imperativele fie ordoná, fie interzic: fie x trebuie fácut, fie nu trebuie fácut. Nu 
existá o a treia posibilitate in afara necesitátii de a actiona intr-un anumit mod sau 
de a ne abtine de la acţiune într-altul. Este în întregime omisă categoria a ceea ce 
este corect, dar nu obligatoriu, a ceea ce este bine de făcut, dar nu trebuie făcut şi, 
prin urmare, a ceea ce putem alege în mod corect să facem sau nu. Totuşi, în viață 
sunt multe lucruri pe care le recunoaştem ca aparţinând acestei categorii. Putem 
recunoaşte că avem datoria de a ne angaja într-unul sau mai multe tipuri de 
activităţi, dar nu de a ne angaja într-o activitate anume sau într-un sub-grup, spre 
exemplu ocupaţie sau profesie. Majoritatea are datoria de a-şi câştiga existența în 
viața adultă, dar puţini au obligaţia de a adopta o anumită ocupaţie în detrimentul 
alteia. Este o problemă de preferință personală şi de ocazie, cu unele constrângeri 
provenite din alte obligaţii pe care le-am putea avea, precum şi din natura dubioasă 
sau din evidenta imoralitate a anumitor modalități de a-ţi câştiga existența. Acestea 
restrâng opțiunile disponibile, dar nimic nu dictează, pentru majoritatea persoanelor, că 
cineva anume trebuie să vândă termopane sau să devină agent fiscal. Nimeni nu are 
datoria de a face vreunul dintre aceste lucruri, decât per accidens, când 
circumstanţele înlătură orice altă posibilitate de a-ți câştiga propria existenţă. 

Să luăm în considerare divertismentul. O etică a imperativelor, a lui „trebuie” 
şi „nu trebuie”, poate spune numai „trebuie să ne distrăm” sau „nu trebuie să ne 
distrăm”. În primul caz, jocul de cărți sau privitul la televizor reprezintă datorii 


care trebuie indeplinite (dar cánd, ce anume, pentru cát timp?), dar cine gándeste 
serios astfel? În ultimul caz, asemenea lucruri nu trebuie făcute niciodată, şi totuşi 
chiar strictetea puritanilor a proscris numai unele forme de divertisment (cărțile de 
joc, teatrul, dansul în jurul stâlpului de Armindeni), dar nu pe toate. 


Să ne gândim la căsătorie şi procreatie. O persoană trebuie fie să se 
căsătorească şi să aibă copii, fie nu. Fără îndoială, Kant ar încerca să susțină că este 
imposibil pentru oricine să acționeze ca şi cum maxima acţiunii sale ar fi ca nimeni 
să nu procreeze, deoarece în acest caz, oricine ar considera astfel, ar fi în acelaşi 
timp de acord ca el însuşi să nu existe şi să fie, deci, incapabil de a-şi îndeplini 
datoriile obligatorii!. Dar nici în acest caz nu decurge cu necesitate că fiecare 
trebuie să se căsătorească şi să procreeze. Este oare greşită în principiu decizia de a 
nu te căsători sau de a nu deveni părinte? Este adevărat, se poate susține că ar fi 
greşit dacă fiecare ar opta astfel, dar aceasta nu implică faptul că nimeni nu ar 
putea să opteze astfel. Cu siguranță, aceasta este, asemenea meseriei, 
divertismentului şi multor altor lucruri în viață, în principal o problemă de decizie 
individuală, luată în conformitate cu înclinația, şansa, circumstanţele. Este bine şi 
corect, dar nu este în mod curent obligatoriu, cu certitudine nu pentru toti. 

Miezul problemei rezidă în faptul că orice etică fundamentată exclusiv pe 
imperative nu reuşeşte să distingă între a nu avea nicio datorie de a face x Si a avea 
datoria de a nu face x. Kant însuşi afirmă undeva (Legea morală, p. 78): „Orice 
lege practică reprezintă o acţiune posibilă bună şi prin urmare necesară pentru un 
subiect ale cărui acţiuni sunt determinate de rațiune.” Aici, Kant identifică in mod 
explicit bun cu obligatoriu, de unde rezultă fie că suntem obligaţi să facem tot ce 
este bun — ceea ce este în mod evident imposibil, fie numai şi din lipsă de timp şi 
resurse —, fie că numai ceea ce este obligatoriu este şi bun, iar ceea ce nu este 
obligatoriu este, deci, lipsit de importanță sau rău şi nu trebuie făcut. 

Într-un alt context (Metafizica moravurilor, p. 49), Kant consideră că o 
acțiune este permisă dacă nu intră în contradicţie cu o datorie obligatorie, deşi în 
Remarca ce acompaniază textul notează că imperativul categoric ordonă sau 
interzice şi ridică problema, pe care nu o rezolvă, referitoare la existenţa unor 
acțiuni permise si indiferente moral. În logica kantiană, nu pot exista astfel de 
acțiuni, deoarece imperative de diverse tipuri dispun fie să actionám, fie să nu: „Fă- 
o sau n-o face” nu este un ordin. Prin urmare, trebuie să rezulte că ceea ce nu este 
obligatoriu este interzis. Trebuie să ne îndeplinim datoria, oricare ar fi aceasta, şi 
nu trebuie să facem niciodată altceva, nu numai în locul datoriei noastre, dar nici 


! Vezi argumentul său împotriva sinuciderii din disperare (Legea morală, p. 85), în care arată 
totuşi că iubirea de sine, a cărei funcţie este stimularea continuării vieţii, ar distruge in acest caz viaţa 
însăşi, astfel încât maxima: Pe baza principiului iubirii de sine imi scurtez viața dacă viitorul 
amenință mai degrabă să aducă rău, decât promite plăcere” s-ar contrazice şi nu ar putea subzista ca 
sistem sau ca lege a naturii. Dar aceasta înseamnă introducerea unei evaluări „heteronome”, întrucât 
„materială”, a vieţii (umane sau în genere?) împotriva principiilor formaliste kantiene înseși. 
Argumentul logic, în temeiul asumptiilor sale, este că numai dacă rămân în viață îmi pot îndeplini 
datoriile, faptele obligatorii al căror agent trebuie să fiu. 

măcar în completarea ei. Dacă nu este datoria mea să joc bridge, este datoria mea 
să nu joc bridge. Kant ar putea sustine, pe linia deja citatului argument împotriva 
sinuciderii din disperare şi a celui privitor la eşecul în cultivarea talentelor 
folositoare (Legea morală, p. 85-86), că am datoria de a avea grijă de mine, căci, 
dacă nu aş face-o, nu aş mai putea face nimic. Totuşi, aceasta poate însemna numai 
cá am datoria de a mânca suficient pentru a mă menţine în viață, de a mă îmbrăca 
atât cât să nu îmi fie frig, de a trăi într-un loc ce îmi asigură adăpostul fizic. Căci, 
neavând datoria de a mânca, de a mă îmbrăca, de a locui altfel, am datoria de a nu 
face aceste lucruri”. Activităţile cotidiene — dacă nu le poate fi demonstrată clar 
obligativitatea pentru toti — sunt tolerate numai ca minimum necesar menţinerii 
noastre în viaţă şi funcţionării ca agenti morali. ,,Deliberarea prudentialá" (Legea 
morală, p. 80) poate sugera cá am fi mai fericiţi şi i-am face şi pe alţii mai fericiţi 
transgresând acest minimum, însă acest lucru nu ne poate fi impus. 

Este clar că viaţa umană nu poate fi conformă cu patul lui Procust reprezentat 
de „trebuie sau nu trebuie”, şi de aceea este nevoie de o concepție despre „bine şi 
corect, dar nu neapărat obligatoriu”. Datoria, a face sau a renunța, poate fi trăsătura 
cea mai remarcabilă a dimensiunii morale a vieții umane — cea prin care suntem 
conştienţi în modul cel mai explicit de această dimensiune —, dar ea nu reprezintă 
nici întregul acestei dimensiuni, nici temeiul ei. Imperativele morale presupun o 
evaluare pozitivă a vieţii umane şi a activităților acesteia ca bune şi corecte, 
evaluare anterioară întrebării referitoare la ceea ce trebuie făcut, iar viaţa în general 
nu devine niciodată — cu excepţia urgentelor şi a altor circumstanțe speciale — o 
problemă de „trebuie sau nu trebuie”. 


2. EGALITARISMUL KANTIAN 


Principiul egalitarist este „Dacă nu pot toți, atunci niciunul nu poate”. Dacă 
nu putem toţi să ne trimitem copiii la şcoli particulare, atunci toți copiii ar trebui să 
meargă la şcoli de stat; dacă nu putem toți să câştigăm peste salariul mediu, atunci 
nimeni nu trebuie să câştige mai mult sau surplusul trebuie dedus prin impozitare. 
Etica imperativului categoric propusă de Kant dezvoltă un egalitarism moral 
paralel; şi anume, dacă este logic imposibil ca toți să acționeze în temeiul unei 
anumite maxime sau reguli, atunci nimeni nu ar trebui să o facă. Kant o spune în 
termeni pozitivi: „Acţionează numai pe baza acelei maxime pe care îți doreşti în 


2 La fel şi argumentul împotriva eşecului de a cultiva talente folositoare implică numai că 
trebuie să cultivăm un talent doar dacă şi în măsura în care este probabil să fie unul util pentru sine şi 
pentru ceilalţi: spre exemplu, în lumea modernă mai degrabă ştiinţă de carte elementară decât 
măiestrie literară. Concluzia lui Kant, aceea că în calitate de „fiinţă raţională vrea in mod necesar ca 
toate posibilităţile să îi fie dezvoltate, din moment ce o servesc şi îi sunt date pentru tot felul de 
scopuri posibile”, nu rezultă defel. Mai degrabă asumă o evaluare „materială” si deci „heteronomă' a 
naturii umane ca bună în sine şi de cultivat. În plus, în această viaţă este imposibil, cel puţin pentru 
persoane dotate cu mai multe talente, din moment ce timpul şi resursele impun alegerea unuia în 
detrimentul celorlalte. 

acelaşi timp să o vezi transformată în principiu universal” (Legea morală, p. 84). 
Kant oferă patru exemple în care un individ este tentat să acționeze contrar datoriei 
— a te sinucide din disperare, a face o promisiune pe care ştii că nu o poti onora, a 
„nu îţi cultiva un talent folositor, a nu îi ajuta pe ceilalți când individul respectiv este 
prosper. În fiecare dintre cazuri, Kant sustine (valid sau nu) că ar fi logic imposibil 
ca toți să acționeze în temeiul principiului în discuţie. Prin urmare, Kant asumă — 
aşa cum într-adevăr rezultă din propria formulare a imperativului categoric — că 
ceea ce în mod logic nu pot face toți, niciunul nu trebuie să facă. 

Această asumptie pare acceptabilă în acel tip de cazuri pe care Kant le oferă 
drept exemple în măsura în care acestea o ilustrează efectiv, coincizând cu 
principiul de a nu face excepţii în favoarea nimănui — adică, de a nu-şi permite sieşi 
sau altor favorizați să facă ceea ce este interzis sau să nu facă ceea ce trebuie făcut. 

Dar să luăm în considerare alte situații, spre exemplu, prescriptia evanghelică 
de „a vinde tot ce ai şi a da săracilor”. Este logic imposibil ca toţi să facă acest 
lucru, întrucât pentru fiecare vânzător trebuie să existe cel puţin un cumpărător, 
deci cineva care nu vinde tot pentru a da săracilor. Evident, aceasta nu poate fi o 
datorie universală, poate fi cel mult o obligaţie a unora. Dar, dacă pe baza acestui 
principiu nu se poate logic acţiona de către toti, atunci, în conformitate cu logica 
eticii kantiene a imperativelor, noi toti avem datoria de a nu acționa pe baza lui. 
Din moment ce nu putem toti să facem astfel, rezultă nu numai că tânărul bogat din 
parabolă nu are nevoie de a vinde tot pentru a da săracilor, ba chiar că nu trebuie să 
o facă — şi aceasta deoarece ar însemna că acționează la fel de incorect ca şi în 
cazul (conform celui de-al patrulea exemplu dat de Kant) în care nu ar da nimic 
săracilor. Nicio datorie de a face înseamnă o datorie de a nu face; iar imperativele 
morale fiind universal aplicabile, dacă este logic imposibil ca toti să fie obligati să 
facă x, atunci toti sunt obligati să nu facă x. În virtutea principiilor kantiene, ar fi 
greşit ca tânărul bogat să se supună prescriptiei. 

Să ne gândim la maica Thereza şi la Surorile Milei, la căpitanul Oates (care 
s-a sacrificat încercând să îi salveze pe ceilalți membri ai expediției la Polul Sud 
conduse de căpitanul Scott), la Sidney Carton (din opera lui Charles Dickens, A 
Tale of Two Cities) sau la oricare alt exemplu de sacrificiu de sine eroic, în care un 
individ se dăruieşte în întregime sau îşi dă viața pentru semenii săi. Întreaga 
valoare a acestor gesturi rezidă în aceea că nu toată lumea le poate înfăptui: numai 
unii pot trăi cheltuindu-şi timpul şi energia pentru ajutorarea celor bolnavi sau fără 
venituri, numai unii sunt capabili să moară pentru a oferi o şansă la viaţă altora. 
Rezultatul, moartea tuturor, ar fi acelaşi pentru supraviețuitorii unui accident naval 
fie că s-ar agăța de singura barcă de salvare care s-ar scufunda sub greutate, fie că 
s-ar sacrifica toti. Toti pot muri, dar numai unii pot fi salvati gratie sacrificiului 
celorlalți. Sacrificiul de sine pentru aproape nu poate fi „o lege universală a 
naturii”. Nu numai cá nu se impune să facem ceva ce nu poate fi „o lege universală 
a naturii”, dar, cum afirmă în mod limpede Kant, se impune să nu facem un astfel 
de lucru. De vreme ce este logic posibil doar pentru unii să îndeplinească anumite 
acțiuni, este datoria tuturor să nu le înfăptuiască. 

De altfel, autosacrificiul — din perspectiva eticii kantiene şi a oricărei alte 
etici constituite doar din imperative — nu numai că nu este o datorie, ci este de-a 
dreptul rău: este o breşă în forma oricărui imperativ moral conform căruia ar trebui 
să vrem doar ceea ce în mod logic ar putea fi o lege universală. Desigur, Kant nu ar 
fi de acord cu o asemenea concluzie. La fel ca multi alti filosofi ai moralei, avea 
inima superioară capului, însă principiile sale profesate şi explicite şi logica sa sunt 
cele care ne interesează, şi nu convingerile sale intime. 


3. GESTURI DE SUPEREROGATIE 


O consecinţă a imperativelor şi a egalitarismului pe care acestea îl implică 
rezidă în faptul că nu poate exista nicio valorizare morală ci doar o depreciere 
morală, în „obligaţii de supererogatie". Autosacrificiul, pe o scală ca aceea 
prezentată în exemplele de mai sus, este în mod necesar „deasupra si dincolo de 
chemarea datoriei”, întrucât nu poate fi logic îndeplinit de către toti. Faptul nu ne 
deranjează. Admirăm eroismul moral al celor care înfăptuiesc asemenea gesturi sau 
trăiesc asemenea vieţi, tocmai pentru că nu poate exista o datorie universal 
aplicabilă de a te comporta în acest fel. Mai mult, recunoaştem natura genuină a 
obligaţiei morale resimtite de asemenea persoane — şi anume, este vorba despre o 
chemare individuală de la care nu poti da înapoi, dar pe care, dacă nu o resimti, nu 
eşti obligat să o urmezi. 

În contrast, Kant nu poate acorda loc obligaţiilor de supererogatie, nici altor 
noțiuni de datorie pur individuală. El afirmă explicit cá nu putem spera să ştergem 
deficienţe anterioare prin producerea unui surplus de bine moral peste ceea ce 
constituie obligaţia noastră de a înfăptui în fiecare clipă (Religia doar în limitele 
rațiunii pure, p. 66). Aceasta este o prelucrare individualistă a teologiei 
supererogatiei, conform căreia sfinţii, prin lucrările lor pline de zel, pun la loc in 
„comoara meritelor” ceea ce nu a fost îndeplinit prin ispăşire. Kant avea dreptate să 
respingă o altfel de teologie, dar greşea echivalând binele cu ceea ce este impus — 
fapt care reprezintă bariera reală în calea recunoaşterii posibilităţii lucrărilor de 
supererogatie corect înțelese. 

În interiorul unei etici a imperativelor, fie binele este ceea ce este obligatoriu, 
fie suntem obligaţi să îndeplinim tot ceea ce este bine. În consecință, nu există un 
bine de îndeplinit dincolo de ceea ce trebuie să îndeplinim, dincolo de chemarea 
datoriei. Viaţa morală este una a „conformităţii cu regula”. În cazul unor datorii 
specifice unui anumit rol sau statut, spre exemplu, cele ale unui loc de muncă, este 
posibil ca perspectiva kantiană să permită individului să împlinească mai mult 
decât se specifică în contract sau decât îi este impus de către superiorul său — să ii 
înlocuiască pe unii colegi absenţi, să se ofere pentru o sarcină oneroasă sau 
periculoasă, să muncească puţin mai mult fără să aştepte o creştere de salariu. Dar 
aceste fapte nu au o semnificație morală. Singura datorie morală care se poate 
aplica în acest context este îndeplinirea unor promisiuni. Acestea odată îndeplinite, 

individul nu mai are datoria morală de a mai face şi altceva. Într-adevăr, această 
logică implică faptul că, dacă nu se aplică vreo altă obligație morală, persoana are 
datoria morală de a nu face nimic mai mult, din moment ce a nu avea datoria 
morală de a face ceva înseamnă a avea datoria morală de a nu face (ceva). Cu 
siguranță, aici nu pot exista gesturi de supererogatie morală aflate la îndemâna 
alegerii unora, dar care să nu fie obligatorii pentru nimeni: dacă ceva este bun din 
punct de vedere moral, este obligatoriu pentru toti; şi dacă nu este obligatoriu 
pentru toţi, nu poate fi bun. Dimpotrivá, dacá refuzám identificarea binelui cu 
obligatoriul si recunoastem, in schimb, existenta multor lucruri bune pe care nu 
suntem obligati sá le infáptuim, desi unele persoane pot simti cá unul dintre acestea 
reprezintă datoria sau vocaţia sa, atunci vom concede existența lucrărilor de 
supererogatie dincolo de chemarea normală a naturii, aşa cum am sugerat că 
procedăm, de fapt, când nu suntem sclavii vreunei teorii înguste. 


4. PRAGMATISMUL SI UTILITARISMUL LUI KANT 


O etică a imperativelor trebuie să se concentreze exclusiv asupra a ce poate fi 
impus şi, deci, controlat în mod direct, asupra voinţei şi a acțiunilor pe care le 
putem înfăptui. Acţiunile pot fi „exterioare” şi fizice sau „interioare” şi pur 
mentale, precum a-şi muta gândul de la y spre x. Ceea ce nu putem impune direct 
nu poate fi obligatoriu şi ca de astfel în afara sferei eticii. Poate fi ceva ce trebuie 
luat în considerare, încurajat sau suprimat, transformat sau abolit, dar nu este în 
sine nici bun, nici rău. Este bun ceea ce poate fi îndreptat prin porunci şi li se poate 
insupune sau nu, şi anume, voinţa agentului moral. Kant exprimă limpede acest 
aspect pe parcursul scrierilor sale despre morală. Aceasta înseamnă că, în ciuda 
„rigorismului” său afişat, Kant se raliază unui pragmatism care identifică ceea ce 
este bine cu ceea ce poate fi dorit, cu ceea ce poate fi efectiv realizat. Ceea ce nu 
putem înfăptui direct se află în afara sferei morale. În- consecință, reuşita 
îndepărtată şi efectele de altfel incalculabile ale acțiunilor noastre sunt în mod 
necesar indiferente din punct de vedere moral. Şi la fel sunt înclinațiile si 
sentimentele noastre spontane. Dragostea, ca rezultat al inclinatiei şi al 
sentimentelor, nu poate fi impusă şi este, prin urmare, „patologică” şi lipsită de 
semnificație morală. Binele şi răul moral se aplică numai „principiilor acţiunii”, iar 
ceea ce poate fi impus este doar o „iubire practică” de acțiuni bune înfăptuite dintr- 
un simț al datoriei (Legea morală, p. 65). Nu poate exista vreun „bine ideal” 
posibil de a se găsi dincolo de ceea ce putem voi şi înfăptui şi pe care am putea fi 
deci obligaţi să îl îndeplinim. 

Pragmatismul care rezultă din etica imperativelor îi pune serioase probleme 
lui Kant, care încearcă să le înfrunte în Religia doar în limitele rațiunii pure, unde, 
în final, în fata dificultăţilor care ne asaltează dinăuntru în încercarea de a ne 
purifica inimile şi motivele, nu reuşeşte decât să reitereze că, deoarece trebuie, prin 

urmare putem (p. 46), uitând cá, pe baza principiilor sale, dacă nu putem, prin 
urmare nu trebuie. Pe de o parte, urmează logica propriilor asumptii şi reduce sfera 
morală la ceea ce poate fi voit şi împlinit în mod direct, dar pe de alta, continuă să 
recunoască drept ideal moral ultim puritatea minții şi a inimii, în ciuda convingerii 
sale că aceasta se află dincolo de puterea noastră directă.” 


Voi considera acum numai o întrebare pusă astfel: „Unde rezidă valoarea 
unei persoane?” [n mod limpede, pentru Kant, rezidă în voinţă şi numai în voinţă, 
în puritatea acesteia. Restul componentelor unei persoane — talente înnăscute, 
dispoziții dobândite sau înclinații spontane — nefiind sub controlul său, nu pot 
contribui la autoritatea sa sau la discreditarea sa şi, deci, nu comportă vreo valoare 
sau vreo depreciere morală. Dar aceasta contrazice mărturia conştiinţei: ştim, având 
de luptat împotriva înclinațiilor capricioase, chiar când nu le cedăm, că nu suntem 
cum ar trebui să fim. Ceea ce dorim în mod implicit este acea condiție descrisă de 
Sfântul Augustin drept posse non pecare, acea devoțiune completă şi din inimă faţă 
de bine în care nici măcar nu putem gândi să actionám într-altfel. „Voinţa” nu 
poate fi separată de persoană ca întreg. 

În plus, nici chiar voinţa bună — în ciuda asertiunilor repetate ale lui Kant în 
sprijinul afirmațiilor contrare — nu este binele ultim. Căci, dacă ceea ce este bine 
din punct de vedere moral este ceea ce este impus şi obligatoriu, atunci binele ultim 
constă în anumite acțiuni, „exterioare” sau „interioare”, pe care noi, ca agenţi 
rationali, suntem obligati să le înfăptuim. O poruncă este întotdeauna o poruncă de 
a face sau a nu face, de a înfăptui sau de a te abtine de la anumite fapte. Alte 
obiecte ale valorii morale pot avea, în acest context, numai o valoare derivată din 
importanța morală a acţiunilor înfăptuite în conformitate cu porunca. Nu voința 
este, la limită, bună, ci acele acte de voință pe care suntem obligati să le 
îndeplinim. Voința este bună doar în măsura în care realizăm astfel de acte de 
voință şi în măsura în care le realizăm în maniera corectă, prin intermediul 
soluţiilor şi al deciziilor conforme cu legea morală şi motivate de aceasta. Valoarea 
agentului moral rezidă, deci, în valoarea morală a informării corecte a faptelor 
morale pe care este obligat să le îndeplinească. Persoana are numai o valore 
derivată, în calitatea sa de agent care îndeplineşte din datorie acele acte de voinţă. 
Valoarea persoanei constă în faptul de a fi vehicolul sau mijlocul realizării acesteia. 
In sine, persoana nu poate avea vreo valoare. 


3 Max Scheler a atras atenţia asupra regulii contrare, care în fapt se susține, conform căreia cu 
cât investigăm mai profund o persoană şi cu cât este mai înalt nivelul valorii şi al semnificației 
morale, cu atât mai puţin directă este relaţia dintre acțiune şi principiu (Formalismul în etică şi etica 
non-formală a valorilor, p. 326-327). 

Din moment ce pentru o etică a imperativelor este semnificativ din punct de vedere moral ceca 
ce este obligatoriu şi, deci, ceea ce poate fi vrut sau îndeplinit în mod direct, înseamnă că, în schimb, 
numai ce poate fi înfăptuit de către agent pentru sine şi prin sine însuşi are semnificaţie morală (vezi 
Religia doar în limitele rațiunii pure). Urmează că nu există spațiu pentru grația divină, cu excepția, 
inconsistent şi superfluu permisă de către Kant, a ajutorului acordat celui care, grație reusitelor deja 
obținute în procesul autoreformării, a devenit demn de ajutor (Religia...). Desi, pe baza acestor . 
asumptii, rezultă si că ajutorul uman este moral irelevant, astfel încât părinţii nu pot face nimic pentru 
dezvoltarea morală a copiilor şi niciunul dintre noi nu poate ajuta pe altcineva să îşi depăşească 


greşelile morale. 

Este adevărat cá un agent moral nu este un simplu mijloc al realizării actelor 
respective, întrucât numai o persoană le poate înfăptui şi, în principiu, un simplu 
mijloc poate fi, pur şi simplu, substituit cu altul. Astfel, în viziunea utilitarismului 
hedonist al lui Bentham, un joc de copii poate fi la fel de bun ca poezia, deoarece 
produce aceeaşi cantitate de plăcere nediferenţiată, şi la fel în cazul maşinilor în 
locul oamenilor. Dar pentru orice etică a imperativelor, la limită persoana însăşi nu 
contează, căci valoarea ei este derivată din înfăptuirea acelor acte de voință pe care 
este obligată să le îndeplinească. Valoarea constă în suma actelor corecte 
înfăptuite, minus cele a căror realizare a eşuat. 

În plus, în interiorul eticii kantiene, nu există fapte, acte de voinţă, pe care 
sunt chemate să le realizez şi pe care altcineva să nu le poată realiza. Toate 
maximele trebuie să fie universale, prin urmare nu poate exista vreo vocaţie unică a 
mea, vreo valoare pe care numai eu să o pot dobândi. Într-adevăr, cum a arătat de 
nenumărate ori Scheler, în filosofia kantiană, precum şi în toată filosofia modernă, 
nu există concepție privitoare la şi loc pentru individ. Mai degrabă se consideră că 
suntem corpurile noastre sau că ne deosebim doar prin acestea, fie ca element unic 
de identificare, fie ca element de diferenţiere în măsura în care nici măcar gemenii 
nu pot avea experienţe de viață identice. Căci se consideră că minţile, chiar când nu 
sunt reduse la „creier” sau la „comportament”, pot fi distinse numai în termeni de 
conținut si, prin urmare, gratie corpurilor diferite care determină experienţe diferite 
(sau poate trăsături moştenite diferite). În consecință — concluzie la care au ajuns 
numai filosofii idealişti' — minţile care au sau ajung să aibă aceleaşi conţinuturi ar 
fi identice (una şi aceeaşi). Dată fiind şi răspândita asumptie conform căreia orice 
operație mentală corect îndeplinită este astfel în virtutea respectării unui algoritm 
impersonal (deşi nu există un acord referitor la ce anume ar putea fi acesta), atunci, 
în măsura în care indivizii sunt rationali şi depăşesc limitările impuse de 
determinările corporale, ei ar gândi efectiv la fel şi ar fi la fel. Realmente, în 
filosofiile europene moderne, individul este considerat la fel de iluzoriu precum 
este în vedantismul non-dualist indian şi cum se sugera în gnosticismul antic. În 
fine (şi poate la sfârşit), este posibil ca indivizii să nu aibă nicio valoare, cu 
excepţia — aşa cum proclama Bosanquet — Individu(alu)lui, Întregului, ale cărui 
simple părți suntem, primindu-ne valoarea numai prin îndeplinirea funcţiilor ce ne 
revin în interiorul acestuia. Filosofia lui Kant nu face excepție. is 

. Prin urmare, este greşit, în ciuda a ceea ce se crede de obicei, să căutăm în ea 
afirmaţii despre valoarea şi demnitatea inerente ființei individuale. Iar când 
examinăm ceea ce Kant deduce efectiv şi în mod corect din imperativul categoric, 
vedem cât este de greşit să credem că am avea vreo valoare dincolo de cea de 
mijloc în vederea unui scop care se găseşte în afara noastră. Nu este vorba despre 
persoană, despre acea individualitate unică ce este dotată cu valoare şi este scop în 
sine, ci numai despre o „natură raţională” abstractă şi impersonală, ale cărei dovezi 
suntem (Legea morală, p. 91) — dovezi imperfecte, în măsura în care putem fi 
distinşi ca indivizi. 


* Bosanquet, Principiul individualitátii şi valoarea (1912) şi Natura şi destinul individului 
(1913). In opoziţie, Nozick, în Explicații filosofice (1981), se joacă cu noțiuni de indivizi care divid, 
dar niciodată cu unele care unesc. 

Astfel, din propoziția „Natura rațională există ca scop în sine” nu rezultă că 
noi ca noi avem vreo valoare inerentă. Nici Kant nu o spune vreodată. Imperativul 
practic care decurge din ea nu spune nimic despre noi şi valoarea noastră: 
„Acţionează astfel încât întotdeauna să tratezi omul, din propria persoană sau din 
persoana altcuiva, niciodată ca simplu mijloc, ci întotdeauna în acelaşi timp ca 
scop” (Legea morală, p. 91). Nimic mai clar: individul este doar vehicolul unui om 
impersonal sau al unei naturi raţionale care singur(ă) are valoare în şi prin sine. 

Prin ceea ce Kant deduce în continuare din acest imperativ, individul rămâne 
un Simplu mijloc al realizării acestei umanitáti abstracte sau naturi rationale. 
Sinuciderea este condiderată greşită deoarece nu pot dispune de „omul dinlăuntrul 
meu”, iar nu de mine însumi ca posesor al unei valori unice şi de neînlocuit. 
Referitor la minciuni, furt şi agresiune, Kant afirmă corect, în baza propriilor 
asumpfii, că ceea ce este reprehensibil nu este faptul că cealaltă persoană este 
folosită ca mijloc, ci că este folosită ca „mijloc pentru un scop pe care nu îl 
împărtăşeşte”. Este greşită folosirea sa pentru propriile mele scopuri, când acestea 
sunt în conflict cu umanitatea rațională pentru care ar trebui să fie mijloace, şi la fel 
folosirea sa în acelaşi mod de către sine însuşi (Legea morală, p. 91-92). Valoarea 
noastră este cea a unei maşinării: trebuie să fim în bună formă şi să ne ajutăm între 
noi în acest sens, pentru a ne putea îndeplini funcţiile. Suntem buni doar dacă ne 
îndeplinim această funcţie, realizarea umanităţii raționale, iar în afară de aceasta 
suntem lipsiţi de valoare. Persoana nu contează şi nu poate conta, contează numai 
funcția pe care este obligată să o îndeplinească şi actele morale de voinţă pe care 
trebuie să le înfăptuiască. 


5. CONCLUZIE 


Aceste defecte grave nu sunt excrescenţe accidentale ale filosofiei morale 
kantiene, ci consecinţe necesare ale acesteia, iar orice afirmaţii contrare sunt 
deviații produse de recunoaşterea unor fapte care nu pot fi limitate la asumptiile si 
la logica sa. În plus, ele nu sunt specifice eticii kantiene a imperativului categoric, 
ci decurg din orice sistem etic care înțelege imperativul ca prim fenomen moral şi 
identifică astfel binele cu obligația. Pentru a le depăşi trebuie, dimpotrivă, să 
distingem între bine şi imperativ, să recunoaştem că suprema categorie morală are 
în vedere ceea ce este corect şi bun, fără a fi în mod necesar şi obligatoriu, că în 
viaţă există multe exemple de acest tip şi că binele moral suprem este unica valoare 
şi vocaţie a individului însuşi — ceea ce Scheler numea „valoarea-esență” —, iar nu 
actele pe care este obligat să le înfăptuiască, nici vreo raționalitate abstractă şi 
impersonală pentru care el este simplă dovadă sau vehicol, şi nici orice altceva 
dincolo de el. 


Traducere de Oana Vasilescu 

MATERIE SI SPIRIT LA BERTRAND RUSSELL 


CĂTĂLINA-DANIELA RĂDUCU 


Abordarea corectă a opiniilor unui autor trebuie să vizeze atât expunerea 
ideilor fundamentale ale acestuia, cât şi evoluţia lor în timp. În teoria cunoaşterii a 
lui Bertrand Russell, multe dintre ideile formulate iniţial, în Problemele filosofiei, 
rămân valabile pe tot parcursul activității sale, după cum el însuşi o recunoaşte: 
„Îmi dau seama, recitind-o (Problemele filosofiei, n.n. — C.R.) că se găsesc acolo 
multe dintre lucrurile de care sunt în continuare convins. (...) dar, asupra altor 
chestiuni opiniile mele au suferit schimbări importante.” 

Una dintre ideile expuse în Problemele filosofiei, asupra căreia Russell a 
revenit, pentru a o modifica este, însă, aceea a datelor senzoriale şi a relației 
acestora cu obiectele fizice, idee ce are un substrat deosebit de dificil, acela al 
raportului dintre spirit şi materie. Încă din lucrarea menţionată, Russell anunţa o 
idee ce nu putea să nu sufere transformări, aceea că datele noastre senzoriale 
relative la un obiect sunt private şi că, în fond, prin ele nu cunoaştem obiectul sau 
calităţi intrinseci ale acestuia, chiar dacă între obiect şi datele noastre senzoriale 
există o relaţie de cauzalitate. Iată ce va spune în Problemele filosofiei: „Datele 
noastre senzoriale sunt situate în spaţiile noastre private, fie spaţiul vederii sau 
spaţiul tactil, sau spaţiile imprecise pe care ni le pot oferi celelalte simţuri. Dacă, 
aşa cum presupun ştiinţa şi simţul comun, există un spaţiu public atotcuprinzător în 
care se află toate obiectele fizice, poziţiile relative ale obiectelor fizice în spaţiul 
fizic trebuie (s.n.) să corespundă mai mult sau mai puţin poziţiilor relative ale 
datelor senzoriale din spaţiile noastre private." Acest trebuie ridică o suspiciune 
relativ la dualitatea dintre ceea ce este fizic şi ceea ce este mental. Nu cumva noi 
avem tendinţa, în explicaţiile noastre, să „punem” ceva mai mult decăt ne permitem 
în realitate să afirmăm? Nu cumva, aici, Russell exprima mai degrabă o speranță 
decât o constatare justificată? 

Această observaţie a noastră se leagă şi de faptul că Russell a schimbat 
radical încă una dintre afirmaţiile făcute în Problemele filosofiei, aceea referitoare 
la faptul că legile logicii nu sunt, de fapt, numai legi ce ne guvernează gândirea, ci 
şi legi ale lucrurilor: „Ceea ce credem, atunci când credem legea contradicţiei, nu 
este că mintea este astfel făcută încât trebuie să creadă legea contradicției. Această 
convingere este un rezultat ulterior al reflectiei psihologice, care presupune legea 
contradictiei. Acceptarea legii contradicfiei este o convingere despre lucruri, nu 


! Bertrand Russell, Histoire de mes idées philosophiques, Gallimard, Paris, 1961, p. 128. 
? Idem, Problemele filosofiei, Editura ALL, 1995, p. 17. 


numai despre gânduri. (...) Astfel, legea contradictiei se referă la lucruri şi nu doar 
la gânduri; si, deşi acceptarea legii contradictiei este un gând, legea contradictiei nu 
este ea însăşi un gând, ci un fapt cu privire la lucrurile din lume.” Iarăşi, ne 
permitem să ridicăm o întrebare: nu cumva, printr-o astfel de abordare, noi 
„punem” ceva mai mult în lucruri decât ceea ce ele însele, în relațiile lor, conţin? 
Nu cumva pretenția noastră ca ele să se conformeze anumitor legi care nu le sunt 
proprii (şi poate nici adecvate), este puţin exagerată? | 

Russell va recunoaste ulterior cá a fost prea ambitios in această problemă: 
. Nu mai cred că legile logicii sunt legi ale lucrurilor; dimpotrivă, le consider astăzi 
ca fiind pur lingvistice.” 

Revenind, şi presupunând că există spaţiul fizic şi că el stă în relaţie de 
corespondenţă cu spaţiile noastre private, ce putem cunoaşte noi despre el? Russell 
spune că putem cunoaşte numai ceea ce este necesar pentru a asigura 
corespondența. Prin urmare, nu putem şti nimic despre cum este în sine. Tot ceea 
ce putem cunoaşte sunt proprietățile relațiilor necesare pentru a păstra 
corespondența cu datele senzoriale, însă nu putem cunoaşte natura termenilor care 
intră în aceste relaţii. Tot ceea ce îmi pot permite să spun este că există o lume a 
obiectelor fizice şi o lume privată a experienţelor mele, iar că experienţa 
nemijlocită a obiectelor constă în esență într-o relație între minte şi ceva diferit de 
minte. Însă ce este acest ceva diferit de minte şi care este natura sa, eu nu pot 
spune. În cunoaştere realizez de fapt că „există” ceva dincolo de mine, prin urmare 
am cunoştinţă despre existența acelui ceva; nu pot pretinde, însă, că aş avea vreun 
fel de cunoaştere despre lucrul respectiv. 

lată cum ontologia se strecoară în teoria cunoaşterii a lui Russell. Acest lucru 
se explică prin încrederea sa manifestă în corespondența dintre cele două lumi: 
lumea lucrurilor şi lumea noastră lingvistică. Ireductibilitatea obiectului fizic, 
refuzul permanent de a se lăsa cunoscut puteau fi depăşite, credea Russell, 
impunându-i-se acestuia să se conformeze legilor gândirii şi limbajului nostru. 

O astfel de încredere nu putea dura mult şi Russell îşi va modifica radical 
poziţia, ulterior anului 1912, când a publicat Problemele filosofiei. În tratarea pe 
care o va face ulterior, în lucrarea The Analysis of Matter, simțului comun, Russell 
va spune că acesta este cel care ne face să credem în existența „obiectelor” 
exterioare nouă, conducând la un tip de metafizică primitivă, ce trebuie respins. 
Faptul că credințele simțului comun se verifică, în general, în practică ne-ar putea 
conduce la concluzia că nu se poate trasa o linie strictă de demarcație între ştiinţă şi 
simţul comun. Însă „Când ştiinţa teoretică este luată în serios, devine evident că ea 
implică un tip diferit de metafizică”. Aceasta pentru că simțul comun, acceptat 
; necritic, conduce la un realism naiv, crezând în regula după care percepția noastră 
ne arată lucrurile aşa cum sunt, iar „percepţia era cunoaştere a unui obiect fizic, 
obținut prin intermediul simţurilor, nu prin inferență”*. 


* Ibidem, p. 57. P 

* Bertrand Russell, Histoire de mes idées philosophiques, ed. cit., p. 128. 

* Bertrand Russell, An Analysis of Matter, New York, Dover Publications, 1954, p. 142. 
Ibidem, p. 218. | 

Însă simţul comun intră aparent în contradicţie cu imaginea ştiinţifică pe care 
ne-o oferă fizica, în privinţa percepției; abordând ştiinţific lucrurile, vom înțelege 
că percepţia nu ne dă cunoaştere imediată a unui obiect fizic, ea ne dă cel mult 
nişte date de la care putem porni o inferentá. Simţul comun „deduce” forma „reală” 
a unui obiect din forma sa „aparentă”. Însă ceea ce deduce simţul comun este, de 
fapt, forma „reală” a obiectului dat în percepţie, nu a obiectului fizic, aşa cum ar 
trebui să fie el. | 

Simţul comun crede, de exemplu, că soarele există întotdeauna, dar că noi 
uneori nu îl vedem: nu îl vedem noaptea, sau când cerul este înnorat, sau când 
privim în altă parte decât înspre el. În diverse ocazii, vedem însă, soarele, şi în 
toate aceste ocazii eu am percepții similare asupra lui, percepții care sunt ale unor 
calități ce nu depind de noi înşine: când vedem soarele, observăm că este 
strălucitor, rotund şi fierbinte. „De aceea, simţul comun spune: există un obiect 
care este rotund şi strălucitor şi fierbinte; evenimentul numit «vederea soarelui» 
constă într-o relaţie între mine şi acest obiect şi când această relaţie are loc, eu 
«percep» obiectul.” Însă, în opoziţie cu simţul comun, fizica ne asigură: „soarele 
nu este «strălucitor» în sensul obişnuit în care înțelegem acest cuvânt; el este o 
sursă de raze de lumină care au un anumit efect asupra ochilor şi nervilor şi 
creierului nostru, dar când acest efect lipseşte, atunci când razele de lumină nu 
întâlnesc un obiect viu, nu există nimic ce poate fi numit «strălucire». (...) nu 
putem, de aceea, să identificăm soarele fizic cu ceea ce vedem; însă, fără îndoială, 
ceea ce vedem ne dă motiv să credem în soarele fizic.” | 

Trebuie însă să decidem ce anume este acest obiect pe care se presupune că îl 
vedem. În timpul zilei, razele de lumină pe care ochiul nostru le percepe vin, 
practic, în ultimă instanţă, de la soare, însă nu putem spune că vedem numai 
soarele: „ceea ce vedem este ultima regiune în care cursul luminii nu a fost 
împiedicat să ajungă la ochi”. 

Ceea ce sugerează Russell aici este faptul că trebuie să renuntám a mai 
discuta această problemă în termeni de „materie” şi de „spirit”, aşa cum o face 
simţul comun. Dualismului materie-spirit în teoria cunoaşterii, el îi va opune o 
formă de monism neutru. Faptul că obiectele exterioare nouă, în natura şi calitățile 
lor intrinseci, scapă posibilității noastre de cunoaştere nu putea să nu îl 
neliniştească pe Russell. Dacă obiectele de care se ocupă fizica nu pot fi 
experimentate, ci doar datele sensibile ne sunt date în experiență, iar pentru ca 
acestea să ne fie date în experiență trebuie să presupunem existența obiectelor 

sensibile, fără a avea cunoaşterea lor, şi de asemenea trebuie să presupunem 
existenţa unei relaţii între ele, cum justificăm această relaţie, ce are un caracter mai 
degrabă ipotetic? Dar dacă postulăm existența unei astfel de relaţii, date fiind toate 
inconvenientele expuse anterior, cum se împacă ea cu exigenţele unei ştiinţe riguroase? 


7 Ibidem, p. 219. 
* Ibidem. 
? Ibidem, p. 222. 


299 


ISW „N9S3NIW3 W. NIS 


Aici Russell propune o soluție de uimitoare originalitate şi eficacitate: 
obiectele fizice trebuie să fie considerate ca funcții (in sens logic) ale datelor 
simțurilor. Astfel, atunci când se vorbeşte de un obiect, de fapt se vorbeşte despre 
un grup de date senzoriale primite sau susceptibile de a fi primite în anumite 
circumstanţe determinate: obiectul nu adaugă altceva datelor sensibile decât ceea 
ce tine de aceste circumstanțe. Concepţia aceasta nouá concorda, în opinia lui 
Russell, cu noile descoperiri ale ştiinţei. Russell va abandona bucuros ideea că 
trebuie să existe o substanță ultimă în univers (aşa cum considera filosofia clasică) 
şi acest abandon recunoaşte că îl datorează influenței lui: Whitehead. Motivul 
pentru care va accepta bucuros aceastá nouá perspectivá este acela cá ii oferea 
pretextul de a aplica în fizică metodele atât de dragi din logica: matematică: 
.Whitehead a inventat o metodă pentru a construi punctele, momentele si 
particulele ca grupuri de evenimente, fiecare de o întindere finită. Aceasta mi-a 
făcut posibil să mă servesc de briciul lui Ockham în fizică în aceeaşi manieră în 
care m-am servit în logica matematică. Am fost încântat de această nouă aplicaţie a 
metodelor logicii matematice."!? 

Conform acestei noi concepții, nici materia şi nici spiritul ui constituie 
substanța ultimă a universului. Ambele sunt constructe logice alcătuite din ceva 
mai elementar: evenimente. Evenimentele pot fi analizate ca fiind calități dintr-o 
regiune spatio-temporalá, spaţiul şi timpul fiind constituite pe baza relațiilor dintre 
calități. Aceste evenimente sunt identificate de Russell cu „percepţiile”, care sunt 
date ale experientei noastre, dar care, ca obiecte posibile ale experientei, pot exista 
nepercepute. În acest mod, atât obiectele fi izice, cât şi spiritul pot fi construite logic 
pe baza perceptiilor, singura deosebire între materie şi spirit fiind dată de modul în 
care percepțiile sunt adunate în grupuri înrudite. Obiectele sunt constituite din clasa 
tuturor aparentelor sau aspectelor reale şi posibile: „se poate constitui un grup din 
toate lucrurile pe care le putem considera aparențele unui «lucru»"!!; subiectele 
reprezintă clasa perceptiilor grupate de memorie ŞI care constituie o perspectivă: 
„există o altă manieră de a reuni evenimentele în grupuri. În loc să reunim toate 
evenimentele care sunt aparențele unui lucru, noi reunim toate evenimentele care 
sunt aparenfe într-un loc fizic. Numesc «perspectivă» ansamblul evenimentelor - 
într-un loc fizic. Suma perceptiilor mele la un moment dat constituie o perspectiva." 

Lucrul de care sunt imediat constient este o perceptie din spatiul meu 
| perceptiv privat, care este un eveniment din creierul meu; însă creierul meu nu face 
parte numai din spatiul meu perceptiv privat, individual, el este un obiect din 
spaţiul public neutru. Atunci când spun „văd o pisică” sunt direct conştient de 
senzațiile din spațiul meu perceptiv privat; acestea sunt evenimente care sunt legate 
cauzal într-un fel sau altul de; evenimentele care instituie pisica în spațiul public. 


19 Bertrand Russell, Histoire de mes idées philosophiques, ed. cit., p. 128. 
;, Ibidem, p. 133. 
12 Ibidem, p. 134, 

Perceptiile particulare pe care le am sunt astfel asociate cu două spatii: spaţiul legat 
de grupul de detalii care constituie biografia mea, ca „subiect”, şi spaţiul legat de 
grupul de detalii care constituie „obiectul” pisică; acestea sunt două moduri de a 
grupa aceleaşi percepții. 

Russell considera că toate enigmele ridicate de diferențele dintre percepțiile 
pe care le au diversele persoane asupra unui acelaşi lucru, de relaţia cauzală între 
un obiect al fizicii şi aparențele sale în locuri diferite şi „în definitiv (si acesta este, 
poate, cel mai important) între spirit şi materie, sunt explicate de această teorie." 

„Substanţa din care este compusă lumea experienţei noastre este, în opinia 
mea, nici spirit, nici materie, ci ceva mai primitiv decât ambele. Atât spiritul cât şi 
materia par a fi compuse şi substanța din care sunt compuse se află într-un anumit 
sens deasupra amândurora, ca un predecesor comun.”!* Ceea ce exprimă Russell 
aici nu este rezultatul sigur al unei cercetări riguroase, nici o teză demonstrată sau 
pe care şi-ar propune să o demonstreze, ci pur şi simplu un postulat, intenționat a 
face tratabile cu metodă riguroasă problemele de teoria cunoaşterii. Însăși 
încrederea cu care enunţă acest postulat (indiferent de legitimitatea pe care o are 
sau nu o are) are ceva suspect. Era conştient Russell că acesta poate să funcționeze 
doar ca principiu exclusiv metodologic şi că nu ne putem folosi de el pentru a arăta 
adevărata natură a lucrurilor? 

Dacă ne aplecám cu atenţie asupra acestui postulat, pentru a analiza ce anume 
vrea să spună el, ne dăm seama că el poate să stabilească o continuitate între spirit 
şi materie, doar dacă există o decizie preliminară de a le reuni pe acestea două 
într-o unică substanță neutră. Russell nu explică în manieră satisfăcătoare în ce 
sens şi în ce mod substanţa sa neutră poate să stea între materie şi spirit, adică 
poate fi în acelaşi timp cvasi-materială şi cvasi-mentală; şi, pe deasupra, să poată 
deveni, pe rând, când spirit, când materie. Consideraţiile noastre însă nu trebuie să 
eclipseze reala valoare a ideilor expuse astfel de Russell. El însuşi va spune cá 
această teorie nu este impusă ca unica adevărată, ci doar ca una care concordă, în 
linii generale, cu faptele din lume. 

Dacă această unică substanță constituie şi spiritul şi materia şi această 
substanță este faptul sensibil perceput, deci datul, atunci toate spiritele umane intră 
în acest mare ansamblu de date, care este lumea. Rezultă astfel o viziune asupra 
lumii impersonală, care evită solipsismul. Introspectia există, ea este privată, dar nu 
se opune cunoaşterii lumii si nu înstrăinează lumea de intimitatea umană; 
introspectia dă o serie de senzații, în timp ce observaţia ne dă o altă serie de 
senzații. Primele nu sunt radical diferite de cele din urmă, pentru că un grup de 
senzaţii ale unei persoane poate fi accesibil unei alte persoane prin intermediul 
comportamentului său fizic, ce îi este oferit celeilalte persoane printr-un alt grup de 
senzații. 


'3 Ibidem, p. 135. L4 L 
14 Bertrand Russell, Analisi della Mente, Grandi Tascabili Economici Newton, Roma, 2004, 


trad. Jean Sanders şi Leonardo Breccia, p. 18. 

Nimic nu există din aşa-numita materie care să nu poată fi redus la senzații. 
De asemenea tot ceea ce constituie viața noastră mentală, idei, convingeri, emoţii şi 
dorințe, pot toate să fie reduse la senzaţii. Astfel fizica nu diferă de psihologie, 
pentru că tratează, în fond, despre aceleaşi lucruri: atât mintea, cât şi materia sunt 
construcţii logice, ce pornesc de la aceleaşi elemente, doar că fizica le grupează din 
punctul de vedere al felului în care acționează ele, iar psihologia le grupează în 
funcţie de poziţia lor pasivă!?. 

Realismul lui Russell devine astfel unul constructivist. Conform acestui tip 
de realism, devine posibil a privi un spirit şi un fragment de materie ca fiind 
construcții logice alcătuite din materiale care nu diferă în mod radical şi care sunt 
uneori chiar identice. De fapt, această viziune permite o simplificare enormă a 
problemelor legate de spirit şi de materie. Însă, din alte puncte de vedere 
consecinţele sale sunt mai puțin satisfăcătoare, iar Russell însuşi o recunoaşte: „O 
. anumită dualitate este esenţială oricărei forme de cunoaştere (...). Noi suntem 
conştienţi de ceva, avem o amintire a ceva şi, în general, cunoaşterea este distinctă 
de faptul cunoscut.”!€ 

În teoria monismului neutru, conceptul de „construcţie logică” joacă un rol 
fundamental. Acesta il ajută să se dispenseze atât de noţiunea filosofică de „eu”, 
cât şi de cea de „obiect” şi este creat de Russell urmând îndeaproape realizările 
fizicii din timpul său.. Însă unii dintre comentatorii săi nu au fost satisfácuti de 
justificarea pe care Russell o dă metodei sale de a construi materia" si „spiritul” 
pe baza unor „serii de aparente", aşa cum ne învaţă fizica. Astfel, Charles A. Fritz 
Jr., în lucrarea Bertrand Russell's Construction of the External World, aduce o 
criticá acestei viziuni in care Russell incearcá sá se dispenseze de obiectele fizice: 
„Seriile de aparente pe care le utilizeazá Russell pentru a înlocui obiectele 
materiale sunt cele ce se conformeazá legilor fizicii. Dar pe ce bază sunt stabilite 
legile fizicii? Se pare, de fapt, cá legile fizicii au fost stabilite postulánd existenta 
obiectelor materiale, sau a materiei sau, mai recent, a unui concept mai sofisticat a 
ceva obiectiv fatá de observator. Dacá Russell intentioneazá sá evite circularitatea, 
atunci legile fizicii trebuie sá fie mai intái stabilite exclusiv pe baze perceptive si 
apoi folosite pentru a construi obiectele materiale si materia. Poate cá acest lucru ar 
fi posibil, dar ar fi fost de dorit ca Russell sá arate cum este posibil acest lucru. Nu 
am găsit însă în nicio scriere a lui Russell discutată această problemă.”!” 

Motivația lui Russell de a elabora o astfel de teorie cum este aceea a 
monismului neutru este, din punctul nostru de vedere, mai degrabă de natură 
metafizică decât de natură epistemologică. În The Philosophy of Logical Atomism 
Russell propune să folosim conceptul de „construcţie logică” din motive de 
simplitate, motive cerute de „maxima oricărei filosofii ştiinţifice” — briciul lui 


15 Conform Ibidem, p. 222. - 

'6Bertrand Russell, Histoire de mes idées philosophiques, ed. cit., p. 174. 

17 Charles A. Fritz, Jr., Bertrand Russell's Construction of the External World, Routledge & 
Kegan Paul Ltd., London, 1952, pp. 162-163. 

Ockham, care ne cerea ca, peste tot, acolo unde este posibil, să inferăm obiectele 
mai puţin cunoscute din obiecte cunoscute, pentru a diminua riscul erorii. 
Construcţiile logice îl ajută pe Russell să rezolve problema metafizică legată de ce 
tipuri de entități există, care să poată fi inferate din datele simţurilor şi, dacă este 
posibil, ca obiectele materiale să fie inferate ca entități. Construcţiile logice îl ajută 
pe Russell să se dispenseze de obiectele materiale, înţelese în calitate de 
constituente ultime ale universului: „el descoperă faptul că construcţiile fac 
posibilă această dispensare de obiectele materiale, astfel că nu mai este necesar să 
asumăm existenţa lor." Această strategie este în măsură să justifice metafizica 
atomismului logic şi viziunea lui Russell asupra lumii ca fiind alcătuită exclusiv 
din particulare şi universale, pe baza cărora construim toate celelalte elemente. 

Credem că atitudinea lui Russell se leagă, aici, de ceea ce Albert Einstein 
numea o „sfântă teamă de metafizică”!?. Este drept că fizicianul de geniu nu s-a 
confruntat, aşa cum o făcuse Russell, nici cu irealitatea lumii propusă de idealismul 
britanic, nici cu existenţa lumii himerelor şi pătratelor rotunde, propusă de Alexius 
Meinong. În acelaşi timp, de pe poziţia sa de fizician, nu putea să nu fie surprins 
atunci când Russell susţinea că obiectele fizice, aşa cum apar ele simțului comun, 
nu există. Din punctul său de vedere, Einstein acceptă că această „teamă de 
metafizică” a lui Russell este „o contra-parte a acelei filosofări în nori”? pe care o 
presupuneau cele două doctrine menţionate, însă nu o înțelege şi nu îi vede 
justificarea: „Dimpotrivă, nu văd niciun pericol «metafizic» în a considera lucrul 
(obiectul, în sensul fizicii) ca un concept independent în sistem, împreună cu 
structura spatio-temporalá adecvată.” 

Russell isi corectează, din punctul de vedere al teoriei cunoaşterii, viziunea, 
căci este conştient că trebuie să facem distincție între entități pe care cineva le 
percepe si entități pe care nimeni nu le percepe; făcând aceasta, apare imediat o 
întrebare: entitățile pe care nimeni nu le percepe există sau nu? Aici viziunea lui 
Russell este una realistă care afirmă că „avem o lume alcătuită din particulare, 
unele dintre acestea fiind percepute ca date sensibile, iar restul sunt asemănătoare 
cu datele sensibile, însă se întâmplă să nu fie percepute.”?? 

Russell evită, din nou, amenințarea solipsismului: atribuind realitate 
elementelor ne-percepute, afirmăm imposibilitatea existenței unei lumi alcătuite 
doar din aspecte percepute, care ar exista numai atunci când ar exista un 
observator. Şi face acest lucru tot bazându-se pe simțul comun, însă de această dată 
pe simțul comun ,rafinat", „ştiințific”, aşa cum îl numeşte în primele pagini din 
Human Knowledge. Its Scope and Limits. Acolo va afirma nu numai că acceptă 


'5 Ibidem, p. 164. ] T A 
!? Albert Einstein, Russell's Theory of Knowledge, în P.A. Schilpp, The Philosophy of 


Bertrand Russell, Tudor Publishing Company, New York, 1955, p. 289. 
?? Ibidem. 
2l Ibidem, p. 291. 
?? Charles A. Fritz, Jr., op. cit., p. 165. 

acest tip de simt comun, dar si cá viziunea acestuia este una perfect plauzibilà $i 
imposibil de respins: „Pentru simţul comun ştiinţific (pe care îl accept) este evident 
faptul că doar o parte infinitezimală a universului este cunoscută, că au existat 
epoci nenumărate în timpul cărora nu a existat niciun fel de cunoaştere şi că 
probabil vor mai fi epoci nenumărate în care nu va exista cunoaştere. Din punct de 
vedere cosmic şi cauzal, cunoaşterea este un aspect neimportant al universului.” 

Rezultă din aceasta o concluzie optimistă a lui Russell: aceea că putem avea 
cunoaştere, inclusiv despre spirit şi materie, dar că aceasta nu trebuie să aibă 
pretenţii prea mari la certitudine. În acelaşi timp, că suntem obligați să acceptăm 
drept cunoaştere şi acele opinii sau credințe despre lucruri pe care nu le 
experimentám noi personal: gândurile altor: oameni, lumea ce ne înconjoară, 
trecutul istoric şi geologic al pământului, regiunile îndepărtate ale universului pe 
care le descrie astronomia. Avem nevoie să acceptăm aceste lucruri pe care simţul 
comun — „ştiințific”, de această dată — le acceptă şi trebuie să recunoaştem că avem 
cunoaşterea acestor lucruri — chiar dacă în diverse grade de certitudine. 


2 Bertrand Russeil, Human Knowledge. Its Scope and Limits, ed. cit., p. 9. 

FENOMENOLOGIA HUSSERLIANĂ A IDEALITÁTILOR 
MATEMATICE. INSTITUIREA GEOMETRIEI 


VICTOR POPESCU 


1. INTRODUCERE 


Studiul doreşte să prezinte analizele fenomenologice husserliene ale 
constituirii idealităţilor matematice, în special a celor geometrice. Pe lângă scrierile 
lui Husserl, vom profita de lucrările exegetice sau critice care continuă linia 
epistemologiei fenomenologice (O. Bekker, D. Janicaud, G. Granel, M. Merleau- 
Ponty, M. Richir, I. Kern). Precizám că abordarea noastră nu va fi una strict 
fenomenologicá, ci vom lua în considerare şi poziţii metodologice din afara sferei 
fenomenologiei, precum intuitionismul matematic, psihologia genetică şi istoria 
culturală a ideilor. 

Pentru lămurirea condiţiilor constituirii spaţiului geometric în calitate de 
idealitate matematică, vom identifica principalele straturi de sens fără de care 
activitatea geometrului n-ar fi posibilă. Condiţia primă (în ordine ontologică) a 
idealizării geometrice este existența unui spațiu natural obiectiv şi obiectivat 
(același pentru toti subiecții). Mai departe, idealizarea matematică necesită o serie 
de habitudini si regularitáti perceptive şi practice legate de succesiunea, apariția şi 
dispunerea obiectelor din spaţiul cotidian, care ulterior sunt fixate şi transmise 
printr-un limbaj cvasiunivoc. Apariţia geometriei presupune, în continuare, ca 
regulile şi constantele aprehendate în activitățile practice şi fixate în limbajul 
comun să fie transpuse în noi structuri ideale mai precise, exprimate într-un limbaj 
de tip nou, îngrădit de legi logice stricte. Astfel iau naştere idealitátile geometriei — 
punct fără dimensiuni, suprafață fără grosime, egalitate, congruenfá perfectă etc. —, 
angrenate în sistemele demonstrative (de la Elementele lui Euclid la sistemele 
axiomatice moderne). 


2. FUNDATIONISM EPISTEMOLOGIC SI DESCRIERE 
FENOMENOLOGICA 


În ultimii săi ani de reflecţie filosofică (aşa-numita „perioadă Krisis” — nume 
dat după lucrarea Criza ştiinţelor europene şi fenomenologia transcendentală), 
Husserl este preocupat îndeosebi de felul în care ştiinţa obiectivă, ca demers 
constructiv, se întemeiază pe lumea vieţii, mai precis de modul în care validitatea 


oricárei stiinte se bazeazá pe Eua din lumea noastră comună, iar idealitátile 
matematice se înrădăcinează în solul de semnificaţii al lumii cotidiene’. Despre 
acest tip special de întemeiere a ştiinţelor, Husserl vorbeşte în mod aplicat, cu 
referire la geometrie, fizică şi biologie. În Originea geometriei, un text condensat 
în 20 de pagini, fenomenologul face referire la „exigenţa aşa-numitului «fundament 
epistemologie» al ştiinţelor”, folositor în vederea stabilirii evidenţelor si 
adevărurilor apodictice din ştiinţelor naturale. Întrebarea imediată este: „În ce sens 
foloseşte Husserl termenul de fundament epistemologic?” Este vorba doar despre o 
„continuare a celebrei dispute de la începutul secolului trecut din marginea 
„fundamentelor matematicii”? 

În anii "20, Husserl preciza deja că identificarea „solului originar” al 
ştiinţelor se realizează prin întoarcerea la experiența brută a „lumii proprii” 
egoului transcendental, la percepția pură ce precede conceptualizarea. Este acea 
„lume pe care un subiect izolat o poate experimenta în mod originar făcând 
" abstracție de relaţia intersubiectivă şi tradițională a comunicării”. Din punct de 
vedere metodologic, această concepție este apropiată de programul filosofiei 
intuifioniste a matematicii. Şi aici matematica este considerată mai curând o acţiune 
constructivă decât o teorie gata-făcută, aşa că sursa adevărurilor matematice nu rezidă 
atât în constrângerile logice, cât în activitatea reală (constructivă, non- predicativă, 
intuitivă) a conştiinţei”. De pildă, în cazul aritmeticii, întemeierea filosofică 
porneşte de la actul temporal al numărării, de la construcția intuitivă a numerelor. 
Intuitia de bază a aritmeticii este descrisă ca „percepție a unei mişcări a timpului” 
(Brouwer), timpul fiind singura formă a priori a experientei iii aa, garantul 
unei teorii concrete a mulțimii numerelor naturale. 

Intuitionismul şi fenomenologia ştiinţei (a geometriei în partieatán) converg 
prin aceea cá ambele investighează originea obiectelor matematice pornind de la 
sfera lumii prejudicative. Ambele direcţii de gândire se opun „„formalismului” — 
care caută relaţii absolute, aparţinând unei lumi „în sine” — şi asumă faptul că 
matematica nu se bazează pe relaţii imuabile, ci pe o intuiție „antropologică” 
elementară (, antropologische” Grundanschauung”), cum o numeste O. Bekker. 


! Ideea este reluată de unul dintre cei mai activi exegeti ai epistemologiei husserliene, membru 
al şcolii fenomenologice de la Kóln din anii 1970-1980: „Numai întrucât elementele «ştiinţelor 
ideale» s-au format pornind de la experiența sensibilă a lumii, se poate atunci admite aplicarea lor la 
lumea experimentată în ştiinţa exactă a naturii” (Paul Janssens ,, Lebenswelt” şi ştiinţă în concepția lui 
Husserl, conferință publicată în E. Husserl, Criza umanității europene şi filosofia, Bucureşti, Editura 
Paideia, 1999, p. 170). 

? Edmund Husserl, L’ origine de la géométrie (trad. de J. Derrida), in idem, La crise des 
sciences européennes et la phénoménologie transcendantale, Paris, Gallimard, 1976, pp. 416—417. 

? [so Kern, Le monde de la vie en tant que probléme du fondement des sciences objectives et en 
tant que probléme universel de la vérité de l'étre, Alter", no. 6/1998, p. 423. 

^ Construc(iile matematicii intuifioniste „nu au nevoie de o justificare logic-lingvistică; ele se 
autovalidează; «dovada» unor aser(iuni intuifionist-matematice o constituie construcția intuitivă a 
entităților matematice corespunzătoare” (Ilie Pârvu, Introducere în epistemologie, laşi, Polirom, 1998, 
p. 153). 

` Ibidem, p. 152. 

é Oskar Bekker, Matematische Existenz. Untersuchungen zur Logik und Ontologie matematischer 
Phänomene, Tübingen, M. Niemeyer, 1973, p. 185 si p. 308-309. 

Demersul husserlian se apropie de intuitionismul epistemologic in măsura în care 
afirmá necesitatea unei baze intuitiv-sensibile pe care pot fi edificate constructele 
matematice. Caracterul descriptiv specific discursului fenomenologic nu este 
departe de epistemologia contemporană a matematicii, unde se caută să se descrie 
şi să se înțeleagă ce se întâmplă de fapt în gândirea matematică, lăsându-se în 
umbră interesele legate de „fundamentarea” riguroasă a acesteia. Într-o expresie a 
lui S. MacLane, explicarea naturii idealităților matematice nu se mai face prin 
„construcția lor adesea artificială bazată pe teoria mulțimilor, ci prin relaţiile lor cu 
ideile matematice simple sau cu activitățile umane fundamentale”. 

Revenind la perioada „Krisis” a epistemologiei husserliene, merită reținut că 
Husserl aduce acum elemente noi în raport cu anii *20. Pentru fenomenologia 
husserliană din anii ‘30, problema întemeierii epistemologice a ştiinţelor va „privi 
relația fundamentală dintre lumea abstractă a teoriei obiective şi lumea concretă, 
istorică, a vieții subiective din care face parte «praxisul teoretic» privit ca un praxis 
uman printre altele”. Faţă de anii ‘20, Husserl îşi modifică, aşadar, în mod 
semnificativ concepția asupra bazei intuitive, experienţiale, a ştiinţelor exacte. 
Fenomenologul german observă că ştiinţele nu se nasc doar dintr-o experiență 
„mută (preconceptuală) si anistorică, ci presupun şi un „praxis” prestiintific 
traversat de limbaj. Acest praxis e menit să asigure transmiterea unor meşteşuguri 
(tâmplărie, măsurarea pământului, arhitectură) prin fixarea, codarea în limbaj a 
anumitor rutine tehnice. 

În concluzie, în fenomenologia husserliană târzie, fundamentarea 
epistemologică a ştiinţelor matematice şi ale naturii nu poate fi redusă la dezbaterea 
de început de secol XX din jurul „fundamentelor matematice” (nici axiomatizarea 
şi nici intuiţia timpului sau spațiului nu sunt suficiente pentru o fenomenologie a 
genezei matematicii), dar nici la un demers istorico-sociologic de identificare a 
contextului ce-ar fi determinat naşterea matematicii. O fenomenologie a 
geometriei, de pildă, va căuta să expliciteze şi să descrie „protoistoria” din care se 
iveşte ideea conducătoare a geometriei (intenţia primă a creatorilor geometriei). 
Această idee conducătoare va garanta, mai departe, evidența inferentelor, 
continuitatea şi progresul ştiinţei (a geometriei, în special). Subliniem că pentru 
Husserl, instituirea sensului „originar” al geometriei nu este doar un eveniment 
istoric punctual, un gând survenit la un moment dat în minte primului geometru. 
Evitând abordarea empiristá, Husserl preferă să vorbească despre instituirea „unui 
«sens» mai amplu, mai profund, deschis în câmpul gândirii geometrilor practicanți, 
dar ireductibil la această gândire, un sens ce rămâne prezent în întreaga istorie a 
geometriei şi care face din ea o geometrie unică i.e. o teorie unică, solidară în toate 


părțile sale"!?. 


7 Citat după Ilie Pârvu, op. cit., p. 160. 

* Iso Kern, Le monde de la vie... , ed. cit., p. 424-425. 

? E. Husserl, L 'origine...,ed. cit., p. 416-417. A - mrs 
10 Maurice Merleau-Ponty, Notes de cours sur L'origine de la géometrie de Husserl, Paris, 


P.U.F., 1960, p. 19. 

3. ŞTIINŢA ÎN GRECIA ANTICĂ 


Spaţiul spiritual european se revendică, în bună parte, de la civilizaţia Greciei 
antice, fapt pe care fenomenologii (de la Husserl şi Heidegger la Patočka si Granel) 
îl reamintesc atunci când se referă la sursele culturii umaniste şi ştiinţifice 
occidentale. Filosofia, în înțelesul antic ce include logica şi ştiinţele naturale, 
aparţine proiectului cultural instituit în secolele VIII-VII î.Hr. în spaţiul grecesc. 
Aici se iveşte „un tip cu totul nou de configurații spirituale”, anume filosofia, 
termen care „nu înseamnă altceva decât ştiinţă universală, ştiinţă despre întregul 
lumii, despre unitatea ce cuprinde orice existent"!!. Odată cu apariţia filosofiei- 
ştiinţă, lumea greacă impune un nou tip uman!?, „care, deşi trăieşte în finitudine, 
tinde către polul infinitátii" şi activează într-un spaţiu spiritual al ideilor şi al 
normelor ideale. Atitudinea tematică față de lume nu mai este una „practică”, a 
scopurilor finite, ci una contemplativ-teoreticd, creatoare de valori si de adeváruri 
universale. Obiectele create in noua tematizare nu au o materialitate concretá si 
perisabilá, aşa cum sunt recolta agricultorului, edificiul arhitectului sau masa 
tâmplarului. Obiectele filosofice (teoretice) sunt produse care nu se pierd, ci pot fi 
reactualizate, păstrându-şi intacte sensul şi valabilitatea. Idealitátile ştiinţei au un 
regim temporal special: pot fi reluate oricând şi recunoscute ca identice atât 
personal, cât şi intersubiectiv!?. Aceasta pentru că „ceea ce se achiziționează în 
activitatea ştiinţifică nu este real, ci ideal", obiectele ideale fiind sesizate ca 
identice şi reactivabile în orice moment al istoriei culturale. Platon exprimă cel mai 
bine noul tip de tematizare a lumii. El trasează în mod clar diferenţa dintre 
obiectualitátile pieritoare şi cele atemporale, afirmând că fiinţa este „cuprinsă de 
gândire (noesis) printr-un discurs raţional”, pe când, devenirea rămâne „obiectul 
opiniei şi al sensibilităţii (aisthesis) iraționale” (Timaios, 27d-28a). Interesul pentru 
idealitatea lumii ca totalitate, pentru întrebări generice de tipul „Ce este fiinţa ca 
fiintá?", se disemineazá în interese particulare legate de diferite „regiuni” ale fiinţei 
care, corelativ, sunt teoretizate de ştiinţe particulare desprinse din trunchiul 
filosofiei ca ştiinţă universalá'?. Printre primele ştiinţe particulare ivite în ordine 


!! E. Husserl, Criza umanității europene şi filosofia, trad. de Al. Boboc, Bucureşti, Paideia, 
1997, p. 29. 

12 Acest tip uman este promovat mai întâi în cadrul unor comunităţi filosofice cvasiînchise, 
după care este preluat şi în alte sfere sociale (politice, ştiinţifice, artistice). Prin ambigua sa naştere 
(între dezbaterea politică ce necesită o „logică” a argumentării şi interesul religios pentru natura 
totalității lumii), filosofia înțeleasă ca „theoria” nu va fi transmisă la început nici prin instituţii 
pedagogice deschise şi nici prin dialogul critic, ci în cadrul unor societăți „sectare” unde accesul la 
lumea ideilor presupune o pregătire (melete) , un drum inițiatic de purificare (katharsis) întru 
atingerea perfecțiunii umane (cf. Anton Dumitriu, Philosophia mirabilis, Bucureşti, 1974, p. 141). 

? E. Husserl, Criza umanității europene şi filosofia, ed. cit., p. 31. 

14 Teorema lui Pitagora poate fi recunoscută, păstrându-şi aceeaşi semnificaţie, indiferent de 
persoana care o gândeşte, de limbajul în care o aduce la conştiinţă, de natura materială a figurii pe 
care o trasează pentru ilustrarea demonstrației teoremei etc. 

15 E. Husserl, Criza umanității europene şi filosofia, ed. cit., p. 32. 

16 Ibidem, p. 29--30. 

istorică se află geometria, ca ştiinţă specializată ce poartă asupra „regiunii” 
obiectelor şi relaţiilor spaţiale. à 

Odată ce am delimitat proiectul cultural al teoriei născut în Grecia antică, să 
vedem care sunt condiţiile prin care rezultatul acestui proiect (idealităţile) este 
conservat şi transmis de-a lungul generaţiilor. Aici intră în joc mult discutatul 
logos, într-un sens fenomenologic bine delimitat, legat de regimul univoc şi ideal al 
obiectelor teoretice. Idealitátile geometrice nu subzistă printr-un limbaj vag, 
imprecis, ci doar prin termeni univoci, inlántuiti după reguli precise ce asigură 
„calea regală” înspre adevăr. Geometria presupune aşadar /ogosul, tipul de 
raționalitate care se iveşte în cadrul dezbaterilor democratice, în agora, unde se 
impune argumentarea logică, susținută şi coerentă. Trecerea de la „adevărul” 
mitico-religios la cel rational este asigurată de constrângerile logicii argumentatiei, 
incluzând principiul noncontradictiei cerut de pledoariile juridice şi politice din 
vechile cetăţi greceşti”. | | 

Sintetizând aceste consideraţii istorico-filosofice, observăm că geneza 
idealitátilor matematice se desfăşoară potrivit următoarelor etape: pornind de la 
anumite constante calitativ-cantitative remarcate în acțiunile practice (relaţii 
spaţiale tipice, relaţii de succesiune şi de cauzalitate specifice), teoreticianul-filosof 
substituie natura finită cu o natură obiectivă, în sine, „infinitizată” prin idealizarea 
mărimilor, masei, numerelor, figurilor, suprafeţelor, aşa încât „din arta măsurării 
suprafețelor se degajă geometria (s.n.), din cea a numerelor — aritmetica, din 
mecanica vulgară — mecanica matematică”!$. Reiese de aici un lucru pe care îl vom 
explica pe larg în capitolul următor: geometria nu este o cunoaştere absolută (de 
natură demiurgică) a unor raporturi imuabile proprii unei realități eterne, ci, din 
contră, geometria este o creaţie spirituală umană. Enunţurile geometriei descriu 
acțiunile unui subiect ideal asupra unor obiecte ideale într-un spațiu ideal”. 
Geometria este, prin urmare, o „încrustare” a infinitudinii (ideale) in finitul 
experienţei. Ştiinţa spaţiului (precum şi cea numărului) există tocmai în virtutea 
finitudinii noastre. Suntem nevoiţi să numărăm, să calculăm, să măsurăm pentru că 
suntem ființe perisabile, pe când pentru o ființă eternă aceste activităţi ar fi inutile: 
Dumnezeu nu face geometrie şi nici aritmetică, ci, deasupra timpului fiind, 
cuprinde totul dintr-o privire”. 


17 Pentru ca Aletheia religioasă să devină concept rațional a trebuit să se producă un fenomen 
major: laicizarea cuvântului, ale cărui relaţii cu apariţia unor raporturi sociale şi a unor structuri 
politice inedite sunt incontestabile. Pentru a se face simțită, pentru ca exigența noncontradictiei să 
poată fi formulată, a fost necesară, fără îndoială, ponderea unui alt important fapt social: instituirea în 
practica judiciară şi în cea politică a celor două teze, a celor două decizii între care alegerea cra 
inevitabilă” (Marcel Detienne, Stăpânitorii de adevăr în Grecia arhaică, Bucureşti, Editura 
Symposion, 1996, p. 229). A 

18 Edmund Husserl, Criza umanităţii europene şi filosofia, ed. cit., p. 57. 

19 Cf. Philip Kitcher, The Nature of Mathematical Knowledge, Oxford, 1984, p. 124. | 

20 Sugestia este preluată din Oskar Bekker, Măreţia şi limitele gândirii matematice, Bucureşti, 


Editura Științifică, 1968, p. 169-170. 

4. MEMORIA TEORETICĂ 


Geneza spațiului geometric se desfăşoară în sfera spaţiului public, a 
practicilor curente şi a discursului întărit de logos. Cotidianul este locul din care - 
irump primele. rudimente de geometrie practică, utilă pentru modelarea naturii şi a 
arterfactelor. Spre deosebire de cultura tehnică actuală, unde scopul general al 
ştiinţei constă în stăpânirea naturii, în Grecia antică, tehnica rezidă într-un savoir- 
faire legat de scopuri finite. În acest context de dezvoltare a diverselor practici 
(metalurgie, olărit, munci ale câmpului, construcţii), încă nu vorbim despre o 
ştiinţă unificatoare si nici despre posibilitatea unui progres teoretic cumulativ. 
Lipseşte o memorie sistematică a procedeelor tehnice, o sintetizare clară a 
rezultatelor pragmatice în orizontul unei ştiinţe cumulative, infinit perfectibile. 

Dezvoltarea sistematică a tehnicii şi a ştiinţei sub forma actuală n-avea cum 
să ia amploare în sfera unei conştiinţe finite, interesată de acumularea unui stoc de 
cunoştinţe util strict pentru împlinirea unor scopuri practice finite?!. La acest nivel, 
nu există o activitate ştiinţifică asumată, căci aceasta din urmă presupune o acţiune 
constantă a memoriei, şi nu acumulări ocazionale ale unor procedee tehnice. 
Gândirea discursivă este succesiune şi legătură, implicând în mod necesar o 
memorie retenţională aparte, un set de amintiri sedimentate şi reactivabile oricând, 
arată Suzanne Bachelard. Fără aceste „urme”, gândirea nu ar putea să-şi atingă țelul 
şi nicio teoremă nu ar putea fi demonstrată dacă propoziţiile din lanţul 
demonstrativ nu şi-ar păstra în cursul argumentării evidenţa lor într-un şir de 
„sinteze pasive” continue: „Orice gândire legată presupune o memorie retențională. 
Într-o analiză fenomenologică a gândirii discursive, retenția se impune ca un 
moment fundamental”? » | 

Urmele" mentice sedimentate prin retenfii pot fi readuse in câmpul 

conştiinţei printr-un act liber al voinței: prin reamintire, putem să aducem în 
„prezenţă sensul originar ce a fost gândit într-un moment din trecut. Între amintirea 
unui obiect perceput şi amintirea unei teoreme de matematică există şi deosebiri, 
dar şi asemănări. Când îmi amintesc despre catedrala din Reims pe care am vizitat- 
o acum zece ani, nu am pretenția să-mi amintesc tot, ci doar părți, aspecte ale 
catedralei (nava catedralei, cutare contrafort etc.). Totuşi, vorbesc despre aceeaşi 
biserică. Deşi vorbim despre două momente total diferite, cele două serii de 
reprezentări — reamintirile prezente şi percepțiile de acum zece ani —, suntem 
incredinfati că vorbim despre acelaşi obiect, un „X” obţinut în urma unei „sinteze 
de identificare”. Catedrala din Reims, identică de-a lungul acestor reprezentări, este 
„obiectul intentional identic al unor experienţe separate, obiect ce este, aşadar, 
imanent acestora doar în calitate de obiect ireal”?. 


2! Cf. Dominique Janicaud, La puissance du rationnel, Paris, Gallimard, 1985, p. 165 şi p. 170. 

- ? Suzanne Bachelard, La coiiscience de rationalité. Etude phénoménologique sur la physique 
mathématique, Paris, P.U.F., 1958, p. 194. 

% E. Husserl, Meditaţii carteziene, trad. de A. Cráiutu, Bucureşti, Humanitas, 1994, p. 163. 

Ideea după care conştiinţa identităţii lucrului vizat este condiția sine qua non a oricărei idealități 

logico-matematice reiese si din cercetările psihologiei genetice. Spre exemplu, dacă vom vărsa, în fata 

unui copil de 5-6 ani, întreaga apă dintr-un recipient mai larg într-unul mai îngust în care apa va fi la 

„Sinteze de identificare" similare constituie si identitatea idealitátilor 
matematice (teoreme, figuri geometrice), care pot fi regándite in orice clipă. şi 
oriunde, ca şi cum ar fi nişte obiecte eterne: „Supratemporalitatea obiectelor ideale 
se prezintă ca omnitemporalitate, ca un corelativ al unei posibilităţi de a fi produse 
şi reproduse în mod liber în orice moment.” Există însă o diferență majoră între 
amintirea aceleiași catedrale pe care am văzut-o şi amintirea aceleiaşi demonstraţii 
geometrice, cum s-a desfăşurat în mintea lui Thales sau în mintea mea când am 
invátat-o pentru prima oară. Idealizarea matematică înseamnă un nou stil de 
tematizare a lumii, reglat de ideea determinabilitátii absolute si exacte a lucrurilor. 
Geometrul, de pildă, are pretenția cá reamintirea demonstraţiei unei teoreme nu 
tatonează şi nu aproximează, ci îşi epuizează obiectul. O teoremă reamintită este 
exact aceeaşi pe care am învăţat-o în şcoală. O catedrală reamintită este doar o 
parte, o bucată din ce-am văzut de fapt. Astfel, în ştiinţă, se consideră că e posibil 
să parcurgem întreaga diversitate a obiectelor ştiinţei, fireşte nu efectiv (fapt 
imposibil), ci printr-o „anticipare vidă a completitudinii” experienţei noastre: în 
mod ideal, pot să refac oricând de la zero, fără rest şi fără aproximări, toate 
demonstrațiile geometriei.” E drept că în demonstraţii ne ajutăm de figuri şi 
desene, dar acestea nu sunt aspecte ale idealitátii (aşa cum contrafortul este un 
aspect al catedralei), ci sunt doar un soi de cârje ale memoriei. Când desenăm un 
triunghi, o facem profund încredințați cá în mintea noastră operám cu forma ideală 
perfectă „triunghi”, chiar dacă aceasta apare într-un mod inadecvat, ca triunghi de o 
anumită mărime, cu unghiuri determinate. Orice triunghi reprezentat (desenat, 
imaginat) nu va fi decât actualizarea aproximativă a unui triunghi ideal, determinat 
într-o identificare ideal univocá*. 
| Amintirea unui obiect mundan nu reia cu acuratefe reprezentarea din trecut, 
pe cánd amintirea unei teoreme sau demonstratii matematice pretinde cá reface 
exact gândul initial al lui Thales sau Euclid. De fapt, această pretenţie este o iluzie, 
dar e în acelaşi timp o pretenţie necesară pentru bunul mers al ştiinţei. Un triunghi, 
de exemplu, nu este, nici măcar în ştiinţă, perfect determinat, pentru că nu vom 
gândi acest triunghi decât în legătură cu unele proprietăți (isoscel) şi cu unele 
teoreme (teorema lui Thales), lăsând în afară alte proprietăți şi teoreme conexe 
învăţate în trecut. În consecință, reprezentarea idealitátii geometrice este, în fapt, 
inadecvată, e însoţită de un orizont de indeterminare. Totuşi, obiectul matematic 
este gândit ca şi cum ar putea fi determinat în totalitate. Obiectualităţile geometrice 
sunt corelate cu un nou tip de gândire caracterizată (ca pretenţie, ca iluzie) de 
DNOC ERIS a E a: ai 
un nivel superior, copilul va afirma că recipientul mai îngust conţine mai multă apă. Eroarea provine 
din lipsa percepţiei identităţii ideale a cantităţii de apă. Un copil de 7-8 ani, însă, nu va mai săvârşi 
această eroare: el posedă deja structura identitáfilor simple ori aditive. Tot începând cu acea vårstă, 
datul sensibil începe să fie organizat după asemănări, echivalențe, vecinătăți şi separări. De aceea 
copilul va putea efectua măsurări ale spaţiului (prin deplasare şi adunare partitivă) in care vor fi 
surprinşi anumiţi invarianţi, ce vor putea fi separati de „conţinutul” lor in cadrul unor operaţii formale 
(cf. Jean Piaget, Biologie şi cunoaştere, Cluj, Dacia, 1971). 


?* Ibidem, p. 164. 
?5 E. Husserl, La crise des sciences européennes ..., ed. cit., p. 396. 


?6 Ibidem, p. 397. 

evidența apodicticá a unei cunoaşteri perfecte, „idee situată la infinit, care este 
identicul armoniei judecăților de experiență în care adevărul vine la lumină, adică 
este dat in mod subiectiv ca ceva întemeiat”. | 

Pentru a înțelege mai bine procesul de idealizare din geometrie, precizăm că 

acesta diferă de idealizarea tacită din limbajul comun (când numesc prin acelaşi 
nume, „câine”, o serie de animale foarte diferite, ca şi cum ar exista o „esenţă” 
comună). Pe de o parte, avem aceste sensuri obiectuale identice legate de mundan 
(câinele” ca semnificație comună pentru mine, pentru tine, pentru veterinar), pe de 
alta, obiectele matematice „abstracte”. Pe de o parte sunt „tipurile morfologice”, 
cum le numeşte Husserl, pe de altă parte avem idealit&tile geometrice. Pasajul de la 
primele la cele din urmă este realizat prin măsurare şi printr-o idealizare de grad 
secund (credința în memoria absolut exactă), acte necesare pentru „determinarea 
univocă, intersubiectivá, deci ideal-obiectivă, a obiectului geometric”. Dacă 

idealitatea „morfologică” este constituită prin apelul la sensibilitate, prin. variații 
 eidetice si intuirea esenței, in schimb idealitatea matematică „este produsă fără 
apelul esenţial la sensibilitate şi la imaginaţie; ea s-a detaşat, printr-un salt, de orice 
legătură descriptivă. Fără îndoială că acest salt s-a realizat plecând de la o idealitate 
sensibilă. [...] Bazele sensibile servesc aici drept fundamente pentru idealitátile 
exacte, iar cele din urmă nu trebuie să ne facă să le uităm pe primele. «Gândirea 
pură» este aceea care este întotdeauna responsabilă pentru emanciparea 
idealizatoare şi pentru adevărul geometric ca atare"?, observă Derrida în 
comentariul extins la textul husserlian Originea geometriei. Puterea „gândirii pure” 
vine tocmai din forţa sa idealizatoare. Această operaţie nu este un act mistic, ci o 
„trecere la limită”. Trecerea se realizează pornind de la o cvasiidealitate sensibilă, 
depăşită în cadrul unei structuri anticipative a intenţionalităţii înspre un pol ideal şi 
invariant (de exemplu, trecerea de la un obiect real sferic, dar cu asperitáti inerente, 
la sfera geometrică perfect rotundă, fără niciun fel de SUE rude), 


5. EXCURS ISTORIC: GEOMETRIA LA PLATON ŞI ARISTOTEL 


Supozitiile idealizării, ca instituire a unor obiecte eterne si absolut evidente, 
sunt surprinse fidel în filosofia lui Platon. Evidenţa absolută a geometriei vine, 
potrivit gânditorului grec, din aceea că propoziţiile geometriei descriu relaţii 
imuabile (.„Formele” geometriei) între nişte obiecte imuabile. Adevărurile 
geometriei sunt adevăruri independente de cunoaşterea descoperitorilor, de 
limbajul în çare sunt exprimate ori de figurile ilustrative ce însoțesc demonstrațiile 
matematice?. Cunoaşterea teoretico-filosofică survine in spațiul grec într-un 


2 „Ibidem, p. 312. 
*% Jaques Derrida, Introduction, în E. Husserl, L'origine de la géométrie, Paris, P.U.F., 1974, 
p. 136. 
3 ;, Ibidem, p. 145. 
° Cf. Stephen Körner, Introducere ín filosofia matematicii, Bucureşti, Editura Ştiinţifică, 
1965, pp. 21-23. 

moment de criză gnoseologicá. Protagoras respinge validitatea idealitàtilor 
matematice, încercând totodată să stopeze orice încercare de cunoaştere exactă a 
„ființei”, inclusiv a obiectelor şi relațiilor matematice. Sofistul nu recunoaşte decât 
valabilitatea fenomenelor sensibile: omul nu percepe tangenta ca atingând sfera 
într-un Singur punct, ci în mai multe (Fragmentele presocraticilor, A.7)'. 

Ca răspuns la această relativizare a evidenţei geometriei, Platon afirmă că 
există o cunoaştere matematică obiectivă, aceeaşi pentru toți. Prin gura lui Socrate, 
el isi îndeamnă partenerul de discuție să cerceteze dacă fiecare persoană este 
„măsura figurilor geometrice” sau dacă acestea din urmă sunt identice pentru orice 
observator (Theaitetos, 196 a-b). Atunci când gândim o tangentă la o sferă, sufletul 
nostru — explică Platon — accede la lumea inteligibilă a obiectelor ideale („sferă 
ideală”, „dreaptă perfectă”), aşa încât adevărul propoziției matematice referitoare la 
existența unui punct unic de intersecţie între cele două constructe geometrice (un 
cerc şi o tangentă) nu depinde de felul în care aceste lucruri apar simţurilor noastre. 
Adevărul enunţului matematic este asigurat exclusiv de caracterul necesar evident 
al relațiilor din lumea Ideilor. Orice demonstrație geometrică, deşi se serveşte de 
figuri sensibile, îşi conduce raționamentul păstrând în mod constant atenţia asupra 
obiectelor matematice „reale” în mod eminent: ,rationamentele lor (ale geometrilor 
— n.n., V.P.) poartă asupra pătratului în sine si diagonalei in sine, nu asupra 
diagonalei pe care ei o trasează ş.a.m.d.; de lucrurile pe care ei le modelează sau 
desenează [...] ei se folosesc [...] pentru a căuta să vadă aceste lucruri în sine care 
nu se pot vedea altfel decât prin gândire” (Republica, 510b-511b). 

Pentru Platon, geometria nu este un proces de idealizare a unor relaţii 
sensibile cvasiideale, ci este doar o descriere a unor realități imuabile, având un 
caracter logico-formal pur, idee afirmată mutatis mutandis şi de către Husserl în 
perioada sa „logicistă”, anterioară perioadei „Krisis”. În jurul anilor 1900, Husserl 
susținea că geometria „are de a face întotdeauna şi peste tot doar cu relaţii pur 
logice (s.n.) ale mărimilor şi ale raporturilor dintre lungimi, pe când ştiinţa naturii 
se ocupă cu raporturile reale dintre lucruri”. Matematica lucrează cu obiecte date 
într-o evidență apodictică, iar ştiinţa factuală nu posedă decât adevăruri ipotetice, 
care pot fi infirmate oricând. De aici, s-ar putea conchide, în mod pripit, că 
geometria nu ar datora nimic factualului, ordinii din lumea sensibilă, şi că ea s-ar 
naşte dintr-un act intelectual spontan, eliberat de chingile pământeşti ale imaginilor 
şi perceptiilor. Abordarea este cu totul schimbată în cazul ultimului” Husserl, care 
arată, mai ales în articolul Originea geometriei, că geometria nu este o disciplină 
deductibilă axiomatic. Idealul însuşi al deductibilitátii geometriei ţine doar de o 
fundamentare secundă, survine abia după ce geometria este schitatá. Axiomatica 
„presupune deja o sedimentare a sensului, adică o evidenţă originară, un fundament 
radical" al unei geometrii intuitive, deja constituite, observă Derrida ``. 


?! Cf. René Taton, La science antique et médiévale, Paris, Quadrige/P.U.F., 1994, p. 251-252. 
?? E. Husserl, Studien zur Arithmetik und Geometrie, in Texte aus dem Nachlass (1886-1901), 


hrsg. von Ingeborg Strohmeyer, Husserliana XXI, Dordrecht, Kluwer, 1983, p. 218. 
33 J, Derrida, op. cit., p. 42. 

Despre inrádácinarea empiricá a geometriei vom vorbi mai pe larg in 
capitolele următoare. Până atunci, dorim să arătăm de unde provine iluzia că 
geometria ar fi o teorie pură, care funcţionează şi există doar în virtutea unor 
calcule logico-matematice. „Stilul” demonstrativ indubitabil al geometriei a fost 
remarcat nu doar de către filosofii moderni (Spinoza şi dorința sa de a crea o 
filosofie more geometrico), ci şi de către Husserl. Dacă prin ştiinţă”, înțelegem 
acel demers teoretic însoțit de criterii sigure ale adevărului şi de o metodă 
epistemică garantată, atunci — arată Husserl — „matematica este prima dintre toate 
ştiinţele”. Mai mult, ţinând cont de istoria internă a acesteia, putem afirma că 
geometria „este de departe cea mai veche ştiinţă”*. În domeniul geometriei se 
nasc, pentru prima oară în istorie, evidenţa ştiinţifică, adevărurile apodictice şi 
metoda ei, ce va fi urmată mai departe de toate ştiinţele: „Istoria ne învaţă că, prin 
geometrie, dorința umană de cunoaştere a câştigat pentru prima dată laurii unei 
concepții sigure; aici şi-au găsit locul pentru prima oară acele aeterne veritas 
şi acele metode cognitive ce au fost şi vor fi întotdeauna scopul director pentru 
orice ştiinţă”s5. 

Apropierea dintre filosofie (ştiinţă a totalitátii) şi geometrie se poate realiza la 
nivelul metodologic, nu însă şi cu privire la obiectul de studiu. Filosofia se ocupă 
de ființă ca ființă, geometria este o ştiinţă regională ce se apleacă doar asupra 
relațiilor dintre fiintárile întinse, mai precis asupra „spaţiului pur al geometriei care 
este decupat pornind de la spaţiul mundan, sesizat în mod pre-teoretic”*. 
Geometria este doar o „onto-logie” material-regională; ea nu este o ştiinţă a 
formelor (logice) universale în care se aşază lumea, ci doar o manieră discursivă de 
a surprinde articulațiile sub care apar cele văzute. Din multiplicitatea modurilor sub 
care este perceput obiectul (colorat, auzit, pipăit, văzut), nu este reținut decât 
aspectul vizibil, nu şi cel care ţine de durata lucrului. Tocmai prin acest tip de 
„reducţie” aplicată asupra obiectelor vizuale, prin care dimensiunea temporal- 
istorică este pusă între paranteze, geometria ajunge la obiectele ei anistorice, eterne. 

Pentru Platon, aceste idealități matematice sunt aşezate într-o lume eternă, 
ruptă de empirie. În schimb, la Aristotel, nu există un hău între realitatea ideală şi 
aparențele sensibile. În concepţia sa „hilemorfistă”, formele şi senzațiile nu pot fi 
despărțite. „Părintele ştiinţelor” subliniază deseori că „posibilitatea de abstracţie nu 
implică deloc existenţa independentă a ceea ce este sau poate fi abstras”*”. În cazul 
nostru, geometrul nu dă seamă de statutul ontologic al obiectelor matematice, el nu 
trebuie decât să degajeze relaţiile ce se stabilesc între acestea, fără a presupune 
existența necesară (şi ideală) a acestor idealitáti: ,geometrul nu trage nicio 
concluzie din existența liniei particulare despre care vorbeşte, ci din ceea ce ea 
semnifică” (Analitica secundă, 1, 10, 77a). Cât despre materialitatea figurilor ori 
despre locul lor în ordinea fiinţei, aceste lucruri tin mai curând de fizician ori de 
metafizician, precizează Stagiritul. 


* E. Husserl, Studien zur Arithmetik und Geometrie, ed. cit., p. 216 si p. 312. 
35 
,, Ibidem, p. 216. 
6 Martin Heidegger, Die Grundprobleme der Phünomenologie, Gesamtausgabe. Bd. 24, 
Frankfurt am Main, V. Klostermann, 1975, p. 17. 
?7 Stephen Körner, Introducere în filosofia matematicii, ed. cit., p. 24. 

Poziţia aristotelicá ne va fi utilă în continuare, pentru cá sesizează eroarea 
principală a viziunii platonice, după care geometria descrie nişte entități eterne ce 
s-ar manifesta „din exterior” (coborând din „cerul platonic”) fără să fie 
înrădăcinate în proprietăţile structurale ale naturii. Vom arăta in continuare de ce 
geometria nu poate fi considerată doar sub chipul unui aparat logico-formal, ci 
sursele ei trebuie cercetate pornind de la solul experienței sensibile, de la modul în 
care are loc trecerea la limită a „tipurilor sensibile”. 


6. SCRIERE ŞI TRADIȚIE 


Am vorbit până acum despre obiectele ideale ale geometriei ori despre 
necesitatea unor „sinteze de identificare” fără să insistăm asupra unui moment 
esențial în procesul idealizării matematice — limbajul. O funcţie esenţială a limbii 
rezidă în comunicare. Experiențele lumii cotidiene sunt mediate de limbaj; acesta 
tine locul lucrurilor şi persoanelor absente, înmagazinează, păstrează si transmite 
generațiilor următoare diverse trăiri şi semnificaţii. Nu întâmplător, s-a spus că 
„prin limbă poate să ia ființă într-o clipă o lume întreagă””. Limba este şi mediul 
prin care idealitátile sensibile, dar şi cele matematice sunt conservate. Ce 
importanţă ar mai avea pentru geometrul Thales că a găsit un raport invariant între 
laturile triunghiului dacă rezultatul său n-ar putea fi transmis, în mod univoc, şi 
celorlalți? Doar în mediul limbii ne regăsim umanitatea, observă Husserl, deoarece 
limba este baza oricărei experienţe intersubiective. A trăi în orizontul lui „noi” 
înseamnă a ne putea exprima (Şi, reciproc, a putea să-i înțelegem pe ceilalți) în mod 
inteligibil şi a putea co-semnifica lucruri identic-obiective pentru toţi membrii 
comunității”. 

Funcţia limbajului nu se reduce, aşa cum arată şi Gonseth, doar la faptul unei 
comunicări intersubiective. Primim zilnic informaţii dinspre mediu, informaţii pe 
care le exprimăm şi le traducem în vorbire. Insă nimic nu ne garantează că datele 
primite sunt traduse în mod fidel de expresia lingvistică. Dimpotrivă, într-o 
modelare cibernetică, se poate sustine că „limbajul este o nouă punere în formă sui 
generis (un nou codaj) a substanţei informaţionale la care subiectul este capabil să 
parvină”; altfel spus, limbajul are darul de a reelabora şi îmbogăţi datele brute : 
Gândirea noastră nu funcţionează decât ca „fenomen de limbaj” (Richir), prin care 
livrăm o lume „gata făcută”. Ca „instituţie simbolică” de prim rang, limba ne oferă 
un „fenomen de lume” deja decupat după structurile şi semnificaţiile lingvistice, 
ascunzánd raporturile originare ale lumii ca simplu fenomen. In această comunitate 
de semnificaţii, în limba meşteşugarilor si arhitecților antici ghidaţi de scopuri 


rA 


finite, aici trebuie să căutăm „protoinstituirea simbolică a geometriei  . 


E Philip Kitcher, The Nature of Mathematical Knowledge, ed. cit., p. 106. i t 

3 P.L. Berger, Th. Luckmann, Die gesellschaftliche Konstruktion der Wirklichkeit, Frankfurt, 
S. Fischer, 1970, p. 41. , 

^ E, Husserl, L'origine de la géometrie, ed. cit., p. 408. ; 

^! F, Gonseth, Limbă şi metodă, în idem, Filosofia deschisă, trad. şi antologie de V. Tonoiu, 
vol. II, Bucureşti, Editura Ştiinţifică, 1995, p. 521 si p. 53 

42 Marc Richir, La crise du sens et la phénoménologie, Grenoble, J. Millon, 1990, p. 346-347. 

Lumea prestiinfificá este o lume a „lucrurilor”, în care, datorită unui praxis 
ştiinţific, decupám şi reținem anumite forme din lumea vieții, pe care, 
privilegiindu-le, le reluám apoi de mai multe ori după cerințele activităților 
practice. De exemplu, datorită necesităţii şlefuirii, vom privilegia liniile drepte şi 
suprafețele plane. În aprecierea anumitor cantităţi, în aproximarea ariei unor 
suprafeţe, vom avea nevoie de o artă a măsurării, ce reclamă, la rândul ei, nişte 
invarianți după care să putem compara mărimi diverse. Toate aceste etaloane 
spatio-temporale sunt idealizate, devenind obiecte ideale — obiecte ce vor putea fi 
gândite de oricine în orice context”. În loc de „un picior” sau „un cot”, vorbim de 
o valoare precisă, de „X metri”, măsurabili în mod exact. i d 

Másurarea presupune ideea unui etalon exact si a unor forme spatiale perfecte 
(spaţiu perfect plan, linie perfect dreaptă). Pentru a ajunge aici, e nevoie de trei 
momente care articulează ceea ce Marc Richir numeşte ,protoidealizarea 
geometrică”. Primul moment este cel în care structurile naturii se arată ca atare 
„pentru sine”. Este cazul trasării unei figuri fără un scop prestabilit, această trasare 
„fiind un gest posibil dintr-o infinitate de acţiuni pe care le-am fi putut întreprinde. 
Prin „reflecţia” asupra acestui gest, el va fi reţinut şi numit: noua creaţie va fi 
botezată (am trasat un „triunghi” sau un »Cerc^). Mai apoi, relaţiile pur fenomenale 
sunt refăcute, având în minte o formă determinată (cu o denumire clară) pe care 
vrem să o reluăm în scopurile noastre finite de zi cu zi; redesenarea figurii este 
acum anticipată de o formă determinată care ghidează gestul trasării. Urmează 
ultima etapă a protoidealizării geometrice, „dedublarea în oglindă” a formelor din 
cadrul activităţilor cu scopuri limitate. Triunghiul pe care îl redesenez îmi iese ca 
acela iniţial în măsura în care este de fapt o reflexie a triunghiului ideal, modelul 
pentru toate triunghiurile desenate vreodată. Astfel se nasc, prin protoidealizare, 
unități de sens ce reprezintă entităţi eterne şi „fixate” (ideale). Nu mai avem un 
„singur tip de figură, ci două: figura ideală (modelul mintal) şi figura trasată efectiv”. 

Dar ce valoare poate să aibă un obiect ideal constituit în mintea unui 
inventator, de vreme ce el nu poate fi împărtăşit celorlalți şi, mai departe, reluat în 
construcția unor idealitáti mai complexe? Idealizarea matematică nu se reduce la 
activitatea reflectantă (de „trecere la limită”), ceea ce am numit „protoidealizare”. 
Instituirea obiectelor geometrice presupune şi o acţiune activă a limbajului, prin 
care putem relua (reactiva) idealitátile, prin care acestea devin un bun comun 
pentru întreaga comunitate, aşa încât orice persoană, din orice epocă, să poată 
reactiva idealităţile conservate de limbajul geometriei. Este deci nevoie de un 
limbaj univoc inteligibil indiferent de limba maternă, eliberat de facticitatea limbii 
comune. Un „limbaj transcendental”, i-am putea spune, înțelegând aici o structură 
intersubiectivă, anistorică şi preculturală prin care se conservă şi se transmit (ca 
tradiţie) idealitățile şi adevărurile matematice“5. Caracterul formal al limbajului, 
uşor de tradus de la o cultura la aita, asigură perenitatea ştiinţei. 


. * E. Husserl, L'origine de la geometrie, ed. cit., p. 424425. 
^5 Cf. M. Richir, La crise du sens et la phénoménologie, ed. cit., p. 350. 
55 Cf. J. Derrida, Introduction, în E. Husserl, L'origine de la géometrie, P.U.F., 1974, p. 58-76. 

Dar acest caracter al limbajului bazat pe simboluri implică scrierea, 
elementul ce împlineşte „eliberarea” idealitátilor de factual si asigurá comunicarea 
virtuală, peste generaţii. Scrierea „asigură traditionalizarea absolută a obiectului, 
obiectivitatea sa ideală absolută, adică puritatea raportului său la o subiectivitate 
transcendentală universală”, observă Derrida. Prin procesul de fixare în scriere a 
idealităților geometrice, acestea câştigă o independență relativă față de 
împrejurările în care sunt tematizate şi exprimate. Ele nu sunt legate de condițiile 
actualizárii lor (de limbajul prin care devin actuale), astfel că, prin generalitatea lor, 
idealitátile geometrice îşi şterg originea lor empirică. Obiectele matematice par să 
existe în afara oricăror reprezentări şi fenomene sensibile, fapt ce le conferă acea 
consistență ontologică din filosofia platonică”. Totuşi, in mod real, idealităţile nu 
pot exista în afara limbajului (a experienţei cotidiene a gândirii), dar nici nu pot fi 
reduse la acesta: „idealitatea nu este nici primă, nici secundă în raport cu 
înțelegerea (Verstehen) langajierá, idealitatea emerge din această comprehensiune "^. 

Observatia din urmá trebuie corelatá cu tendinta, prezentá atát la Platon, cát 
şi în demersurile de fundare logicistă a matematicii, de a reduce geometria la o 
inlántuire de enunturi pur logice. Această abordare pleacă de la faptul cá idealitátile 
matematice sunt păstrate şi transmise într-un limbaj ştiinţific exact, ce apare, la o 
primă privire, ca un sistem logico-formal, un sistem automat ce funcționează în 
mod tautologic. Reducând evidența matematicii la evidența logică, reducem însă 
geometria la axiomatica pură, la calculul logic; semanticul este comprimat în 
sintaxa logică. În ciuda încercării de „autonomizare” (şi automatizare) logică a 
ştiinţelor, acest fapt nu este cu putință, căci orice idealizare are sens şi ne apare ca 
evidentă în măsura în care este susţinută de experiența mundană, singura ce poate 
să dea viață ştiinţelor. 

Pentru fenomenolog, naşterea şi funcționarea geometriei nu pot fi reduse la 
efectivitatea unui sistem logic deductiv. Pentru că geometria se înrădăcinează nu 
doar în logic, ci şi în structura eideticá a lumii naturale. In formularea mai 
riguroasă a lui M. Richir, producția idealitátilor geometrice este „o manieră de a 
ritma într-un timp/spatiu al conştiinţei nişte Wesen (esențe de limbaj, material 
prestiintific ce poartă în sine o dimensiune fenomenală întotdeauna uitată — n.n., 
V.P.) care vor putea deveni nişte «fiinţe» peometrice””. Aceasta nu înseamnă că 
analiza fenomenologică a geometriei are dreptul să ignore virtuțile formatoare şi 
creatoare ale limbajului ştiinţific. Limbajul idealitátilor nu este în fond O simplă 
construcţie psihică, ci o instanță operantă ce suscită co-producerea idealitátilor 
transtemporale. Atunci când facem matematică, transgresám planul psihic 
(individual, momentan) şi intrăm prin puterea operantă a limbajului matematic intr- 
0 nouă ordine — una obiectivă, aceeaşi pentru toate timpurile, care leagă simultan, 


în eul activ, prezentul şi trecutul”. 


^6 Ibidem. p. 84. i l 

^! M. Richir, La crise du sens et la phénoménologie, ed. cit., p. 283-284. 

48 M. Merleau-Ponty, Notes de cours sur L'origine de la géometrie de Husserl, ed. cit., p. 27. 
? M. Richir, op. cit., p. 313. 

* M. Merleau-Ponty, op. cit., p. 53-56. 

În concluzie, limba îndeplineşte două funcţii esenţiale in relaţia sa cu 
idealitátile geometrice: este mediul în care, prin aportul limbajului comun, sunt 
fixate în mod riguros nişte „idealități sensibile”, nişte sensuri identice, dar tot limba 
este cea care asigură „comunicarea virtuală”, permanenta idealitátii, chiar şi atunci 
când ea nu este subiect de conversaţie sau de calcul”. 


7. GEOMETRIA EUCLIDIANĂ 


Geometria euclidiană este considerată de către Husserl (şi nu numai) drept 
„prima ştiinţă” în sensul riguros al cuvântului. Ea se naşte prin trecerea de la 
geometria practică a babilonienilor la cea teoretico-deductivă a grecilor. Dacă 
primii oferă o bogăţie de metode algoritmice şi constructive ca procedee particulare 
de calcul, cei din urmă găsesc metode universale de demonstraţie şi deducție, căci 
grecii manifestă, aşa cum am văzut, un real interes pitu metoda RE şi 
pentru rigoarea şi validitatea logică”. i 

Pasajul dinspre geometria „empirică” spre cea „teoretică” nu se săvârşeşte 
peste noapte. Nu putem vorbi despre un salt brusc de la o tehnică a manipulărilor 
figurilor geometrice la un sistem axiomatic. Geometria euclidiană nu este o Ştiinţă 
tehnică în care să conteze-doar evaluările numerice şi aplicabilitatea teoremelor“, 
iar metoda „deductivă” nu este una pur sintactică, pur logică. E irivs 
raționamentul matematic al geometrilor greci trădează în mod vădit originea 
geometriei, pentru că demonstrațiile lor se bazează în mod expres pe construcții 
(deci pe nişte acţiuni umane practice) şi pe „vizualizări”. O teoremă, o axiomá ori o 
definiţie nu sunt evidente doar pentru că respectă principiile logice de derivare şi 
de construcție a enunţurilor valide, ci mai ales datorită posibilității construcției 
unor figuri concrete care demonstrează empiric evidența matematică. Chiar Şi 
algebra va fi supusă acestei probe a „vizualizării” (ex.: folosirea numerelor 
figurative la pitagoreici), iar relaţiile algebrice vor fi demonstrate prin construcții 
geometrice“. 

În figura 1, se poate observa cum relaţia „(b - c)? = b? - be + c?” poate fi 
demonstrată pe cale constructiv-geometrică: construind pătratele ABCD de latură b 
şi MNRB de latură c, vom putea vedea, în mod clar, ca si consecință a construcției, 
cá (b - c}, aria pătratului QNPD, este într-adevăr egală cu diferența dintre b?, aria 
pătratului ABCD, si 2bc, cele două arii ale dreptunghiurilor AQRB si MBCP, la 
care adáugám c?, adicá aria pe care am scázut-o de douá ori. | 

Elementele lui Euclid sunt un bun prilej de confirmare a pozitiilor teoretice 
susținute in capitolele anterioare. Euclid, povesteşte Proclos, „era de convingere 
platonician, aşa că şi-a fixat ca scop al întregii opere a Elementelor reconstruirea 


51 Ibidem, p. 28. 


52 Cf. Jeremy Grey, Idei despre spațiul euclidian, neeuclidian si relativist, Bucureşti, Editura 
All, 1998, p. 15. — 


5 Cf. D. Jánicaud, La puissance du rationnel, ed. cit., p. 179. 
54 Cf. J. Grey, op. cit., p. 28-29. 

aşa-numitelor figuri platonice” (cele cinci poliedre regulate din Theaitetos)”. 
Parcursul sistemului euclidian este jalonat de definiții, postulate (axiome) si 
propoziții (teoreme). zu 


C 
MI«—| B 


|> 


b 


S 


" X———— ru 
D b-c | c 


Fig. 1 — Demonstrația geometrică a relaţiei algebrice (b - c)? = b? - 2bc + c*. 


Prima definiţie (horos) din Elemente este formulată astfel: „Punctul este ceea 
ce nu are nicio parte”. Dacă la Aristotel, punctul este ceva indivizibil cu o poziţie 
dată, pentru Parmenide şi Platon, punctul geometric se defineşte ca ceva fără 
dimensiuni şi deci diferit de orice obiect sensibil. Primul pas în procesul de „trecere 
la limită” este făcut: plecând de la obiectele sensibile de dimensiuni minime pentru 
ochiul liber, facem un salt înspre punctul fără nici o dimensiune (aspaţial) — 
„punctul” ca element geometric. Mărturia acestei „treceri la limită” este chiar 
limbajul geometriei, căci termenul stigma (care ar indica o împunsătură, deci ceva 
mundan), folosit de Aristotel pentru „punct”, a fost înlocuit, datorită influenţei lui 
Platon, cu semeion, care înseamnă „semn”, tocmai pentru a indica irealitatea 
punctului”, 

Cele spuse până acum confirmă ipotezele de lucru ale fenomenologiei 
geometriei: idealitátile provin din câmpul praxisului, al acțiunilor cotidiene, fapt 
confirmat de noțiunea incipientă a punctului, aceea de „împunsătură”. Idealizarea 
matematică presupune producerea unui obiect ireal, nonexperimentabil, dar identic 
pentru toți. Noutatea excepțională adusă de această „abstractizare” constă în faptul 
că noile ,fiintári" matematice sunt sensuri ideale ce se conservă indiferent de 
traducerile empirice, astfel încât nu are niciun rost să divizăm firul de nisip, pentru 
că punctul ideal nu va fi găsit în empirie, el este doar o anticipare, o „trecere la 


55 Citat după Euclid, Elemente, trad. si adnotări de V. Marian, vol. I, Bucureşti, 1939, p. 180. 
56 v. Marian, Adnotări, in ibidem, p. 200. 

limită”. Iar „dacă dorim să începem să geometrizăm, trebuie să admitem existenţa 
ideală a acestei fiinţe «ce nu are nicio parte»: aceasta este propunerea lui Euclid'?5, 

Dacă în cazul definiţiilor nu avem tot timpul nevoie de figuri geometrice, în 
cazul propozitiilor, trasarea unor desene constituie principalul temei în 
„demonstrarea” adevărului ori falsitátii existenței unor figuri sau a unor relaţii 
geometrice. Să exemplificám acest lucru prin prima propoziţie din cartea I (cf. fig. 
2) „Pe o dreaptă finită dată să se construiască un triunghi echilateral”. 
Demonstrația se desfăşoară după cum urmează: fie AB o dreaptă finită dată; „se 
descrie cu centrul A şi distanța BA cercul BCD; din nou se descrie cu centrul B şi 
distanța BA cercul ACE şi din punctul C, în care se taie cercurile; să se ducă la 
punctele A, B dreptele CA, CB. Şi deoarece punctul A este centrul cercului CDB, 
. AC este egală cu AB; din nou, deoarece punctul B este centrul cercului CAE, BC 
este egală cu AB; deci fiecare dintre CA, CB e egală cu AB. Dar cele egale cu 
aceeaşi sunt egale şi între ele (cf. noţiunea comună / axioma 1.- n.n., V.P.); deci şi 
CA este egală cu CB; deci cele trei CA, AB, BC sunt egale între ele. Aşadar 
triunghiul ABC este echilateral şi este construit pe dreapta finită AB, ceea ce 
trebuia făcut.” 


c 


Fig. 2 — Construcfia unui triunghi echilateral. 


Sá observám, mai intái, prezenta metodei vizual-constructive in demonstratia 
matematicii antice. Orice ,fiintare matematică” trebuie să fie construită din alte 
elemente (sfoicheia) anterior definite. Sistemul euclidian păstrează ceva din . 
specificul domeniilor practice ale vremii. La fel cum orice nouă idealitate 
geometrică capătă ființă doar dacă poate fi edificată pornind de la celelalte 
„elemente” matematice, şi arhitectul proiecta edificiul pornind de la elementele de 
subansamblu. Chiar dacă se face apel la propoziţii, definiții şi axiome anterioare, 


?7 D. Janicaud, Op. cit., p. 181. 
** Ibidem, p. 181—182. 
*? Euclid, Elemente, vol. I, ed. cit., p. 7. 

demonstraţia este preponderent intuitivă, pentru că nu există o deducție formal- 
logică în desfăşurarea sistemului euclidian. De exemplu, în demonstrația 
propoziției 1, lipseşte demonstraţia prealabilă a faptului că cele două cercuri s-ar 
intersecta în mod necesar într-un punct. Geometria antică se bazează, aşadar, pe 
fapte observabile intersubiectiv. Raționamentul euclidian constă în găsirea unor 
reguli (de observare, comparare, măsurare) prin care să se determine dacă o figură 
(relație) poate fi construită. Justificările geometriei vin din experiența sensibilă, 
căci „noi nu ştim nimic despre spaţiu şi formele geometrice în afara cunoaşterii 
lucrurile «umplu» spaţiul, a felului în care ele se «potrivesc» împreună unul cu 
altul%0, | 

Am pomenit mai sus cum, pentru propoziția 1 a sistemului euclidian, nu a 
fost demonstrată necesitatea intersecţiei celor două cercuri. Această lacună vine 
chiar din stilul demonstraţiei, ce nu constă într-o deducție axiomatică, sintactică, ci 
într-o demonstraţie semantică: postulatele şi axiomele nu sunt simple definiţii ale 
obiectelor matematice şi nici simple premise axiomatice pentru o viitoare deducție. 
„Ele includ asumptii de bază în ceea ce priveşte construcţiile geometrice posibile, 
presupozitii generale ale conceptului de demonstraţie in geometria sintetică”! 

Am văzut cum atât construcţia (partea intuitivă), cât şi limbajul (punctul 
devine din „împunsătură” un „semn”) stau la baza primului sistem geometric 
închegat. La o privirea mai atentă, chiar şi construcția este subsumată limbii. 
Intersecţia celor două cercuri era de la sine înțeleasă, era tacit asumată prin tipul de 
formulare a problemei. Direcţia demonstraţiei geometrului este deja conținută în 
formulele limbajului ideal. Acesta deschide, într-un soi de pre-infelegere, un 
orizont infinit de posibile construcții şi demonstraţii. Expresia prin care definim 
forma geometrică numită „triunghi?  „demonstrează” deja proprietățile 
triunghiurilor sale, contine o potentialitate de note si relații care urmează să fie 
explicitate. Idealitatea pe care o numim „triunghi” nu este aşadar un concept 
rezultat în urma unei inductii empirice, a comparării proprietăţilor mai multor 
triunghiuri?. Limbajul geometric nu este un simplu set de simboluri ajutătoare, ci 
este chiar motorul idealizării. Limbajul Elementelor nu limitează, ci, dimpotrivă, 
deschide un câmp infinit pentru definirea a priori a realităţii, pentru structurarea 
spațiului ideal, deschis la noi remanieri, extensii şi corectii". Limbajul geometriei 
euclidiene ne constrânge până la urmă să reformulăm experiența comună în 
termeni matematici. Când vrem să cumpărăm un covor sau să măsurăm un teren, 
soluţiile vin din regândirea şi reformularea acestor probleme practice în termeni 
matematici, în limbajul idealitátilor geometrice. Plecatà din nevoi practice, 
geometria revine pentru a rezolva alte probleme practice. Preocuparea 


6 Pirmin Stekeler-Weithofer, On the Concept of Proof in Elementary Geometry, in i4 
Detlefsen (ed.), Proof and Knowledge in Mathematics, London, Routledge and Kegan Paul, 1992, 
p. 153. 


sh, . 
Ibidem, p. 136. esf 
62 Vezi Gérard Granel, Ecrits logiques et politiques, Paris, Galilec, 1990, p. 99-109. 


$3 D, Janicaud, op. cit., p. 185. 
32] 


fenomenologului este de a demonstra cá idealitátile geometrice (si matematice, in 
general) se nasc din aşa-numita „lumea a vieţii”, din câmpul preocupărilor practice, 
şi nu sunt nici idei platonice? nici pure creații lingvistice. - 


8. CONCLUZIE 


În secolul al XIX-lea, Lobacevski considera că „întreaga geometrie se 
bazează pe másurare si pe dependența funcțională de o mărime sau alta si, prin 
urmare, trebuie descrisă, pe bună dreptate, în limbajul analizei matematice 
derea e Cu alte cuvinte, relațiile spațiale ar putea fi reduse la limbajul 
matematicii pure. De aici, până la a susține posibilitatea formalizării complete a 
geometriei (Hilbert) într-un sistem axiomatic — ale cărui evidențe sunt obținute 
„mecanic” (sintactic), în afara vreunei referințe (semantice) la realitatea perceptivă 
— nu mai este decât un pas. Ca reacție la acest mod reductiv de tratare a geometriei, 
matematicianul român Imre Toth aminteşte că „obârşia latentului si cumulatoriului - 
proces al geometriei se află, cum îi arată numele, în pámánt"? (geo-metria = 
măsurarea pământului). Altfel spus, relațiile ideale ale geometriei se originează în 
experiența practică; ele nu sunt doar relații logice, simple asocieri de semne, ci sunt 
reflexe ale unei ordini impuse de comerțul cu lucrurile, de relațiile dintre 
organismul uman activ şi lumea ambientală. 

În concluzie, naşterea idealităților matematice şi a spaţiului geometric, în 
special, presupune o dublă întemeiere: geometria necesită, pe de o parte, un limbaj 
constrângător din punct de vedere logic, un discurs rational univoc, un /ogos care 
sá asigure valabilitatea apodicticá a teoriei stiintifi ice, iar pe de altă parte, geometria 
trebuie să aibă o ,materie" asupra căreia să-şi desfăşoare activitatea logico- 
idealizantă — un spațiu fenomenal (decupat deja de acţiunile pragmatice) care 
trebuie să hrănească activitatea ştiinţifică idealizantă. Geometria nu se reduce la un 
artefact logic ce se dezvoltă de la sine, într-un mod autarhic, pentru cá umilele ei 
începuturi se regăsesc într-o cunoaştere „protogeometrică”, obţinută în urma 
manipulării şi măsurării lumii, a căutării unor relaţii constante în lumea fenomenală 
care „alimentează” de fapt idealizarea matematică. 


** Jeremy Grey, Idei despre spaţiul euclidian, neeuclidian si relativist, ed. cit., p.167. 
65 Imre Toth, Palimpsest, Bucureşti, Editura Humanitas, 1995, p. 14. 

FENOMENOLOGIA CUNOASTERII LA ERNST CASSIRER 


CLAUDIU BACIU 


Dacă în lucrarea sa de tinerețe Substanzbegriff und Funktionsbegriff 
cercetările lui Ernst Cassirer au avut ca premisă faptul că structura fundamentală a 
cunoaşterii umane se dezvăluie acolo unde ea a atins cea mai înaltă treaptă de 
dezvoltare, respectiv cea mai înaltă treaptă de „necesitate” şi de ,generalitate", 
adică în ştiinţa matematică a naturii, ulterior autorul german îşi modifică această 
înţelegere a „cunoaşterii”. Modificarea aceasta nu înseamnă însă o abandonare a 
rezultatelor obținute în lucrarea menţionată anterior, ci integrarea lor într-o 
perspectivă mult mai vastă, în care cunoaşterea ştiinţifică nu mai este modelul 
însuşi al cunoaşterii, ci reprezintă doar o componentă a activității „simbolice” care- 
| defineşte pe om în general, o componentă în care, într-adevăr, ceea ce era implicit 
în celelalte domenii ale spiritului — activitatea simbolică, ca activitate sintetică în 
general — apare acum într-o manieră explicită. 

După cum se ştie, Cassirer este considerat un neokantian, cu alte cuvinte 
gândirea lui este marcată profund de spiritul şi tematica- filosofiei kantiene. 
Neokantianismul său este însă unul aparte. În celebra Dispură de la Davos Martin 
Heidegger chiar pare să-i reproşeze această apartenență, reproş care are în vedere 
faptul că acest curent de gândire interpretează filosofia kantiană în sensul de teorie 
a cunoaşterii ştiinţifice”, de ceea ce ulterior va fi considerat „epistemologie”. După 
Heidegger, intenţia lui Kant este mult mai profundă decât aceea de a fi o simplă 
întemeiere a ştiinţei, miza întreprinderii sale fiind de fapt întemeierea ontologiei 
înseşi”. Cassirer răspunde la această critică spunând că el însuşi este preocupat de 
problematica imaginației productive“, un concept central al filosofiei kantiene, a 
cărui valabilitate nu rămâne în nici un caz circumscrisă doar la nivelul cunoaşterii 
ştiinţifice. Aceasta din urmă reliefează doar în cel mai înalt grad activitatea acestei 
facultăți originare a spiritului uman, fără însă a o epuiza. Rolul pe care o asemenea 
facultate îl primeşte în filosofia kantianá derivă din punctul ei general de vedere: 
lucrurile cu care avem de-a face în experiența noastră nu sunt lucrurile însele, ci 
reprezintă doar fenomene. Ele nu sunt nişte „iluzii” însă, ci constructe ale spiritului 
uman, constructe marcate de necesitate si de universalitate. Datorită acestor 

atribute, experienta noastrá nu se destramá in aburul unei subiectivități arbitrare, ci 
se cristalizează într-o activitate coerentă şi unitară, care, nemaiavând la bază o 
substanță exterioară care s-ar reflecta în mod miraculos în interiorul gândirii, 
reprezintă expresia manifestării unei ,imaginatii productive”. Fenomenele sunt | 
rezultatul acestei imaginaţii, prezentă atât la nivel sensibil, în coagularea intuitiei 
pure a spațiului şi timpului, cât şi la nivelul intelectului, în schematismul acestuia. 

Caracterul fenomenal al lumii nu are însă în vedere, la Kant, doar sfera 
exterioritátii, ci şi sfera interioritátii, sinele nu poate fi cunoscut decât tot în calitate 
de fenomen. Acesta este de altfel şi motivul pentru care Kant va respinge orice 
pretenții de cunoaştere a unei substanţe spirituale prezente în om: Eul simplu pe 
care-l sesizăm prin gândire, nu este o substanță nepieritoare, cum vroia metafizica 
tradiţională, ci doar o simplă Teprezentare". „Autocunoaşterea” nu mai vizează o 
substanță reală prezentă în noi, ci vizează mai degrabă actele prin care cunoaşterea 
are loc, şi anume actele „sintetice” ale gândirii. Aceste acte sunt cele care, la Kant, 
vor crea obiectul cu care avem de-a face. Astfel, deja la Kant nu mai există un 
„Subiect? în sensul traditional al termenului, „subiectul transcendental kantian" 
nefiind altceva decât totalitatea actelor sintetice. Tocmai de aceea, cercetarea 
kantianá nici nu poate fi altceva decât o „critică”, respectiv o investigare a limitelor 
şi a valabilitátii produselor acestor acte, respectiv a cunoştinţelor noastre. Analiza 
cunoaşterii dobândeşte prin aceasta un caracter fenomenologic, în măsura în care 
nu doar obiectul extern este privit ca fenomen, dar însuşi subiectul uman ca atare. 
Cunoaşterea umană este nu doar în privinţa obiectului ei una fenomenală, ci chiar 
natura ei impune rămânerea la nivelul actelor care o compun şi renunțarea la orice 
investigare a suportului lor metafizic. Subiectul, ca totalitate a actelor sale, nu va 
putea fi cunoscut decât prin activitatea sa, activitate în care actul şi obiectul său 
sunt indisociabile. Din acest punct de vedere, fenomenologia, ca metodă, devine o 
„paradigmă a întregii filosofii postkantiene. 

Atunci când Cassirer isi descrie propria abordare în ultimul volum al 
Filosofiei formelor simbolice drept o „fenomenologie a cunoaşterii”, el nu foloseşte 
acest termen în sensul său modern, husserlian, ci îl foloseşte în sensul lui Hegel, 
respectiv ca prezentare a succesiunii dezvoltării spiritului, ca prezentare a 
succesiunii necesare a cunoaşterii umane. Cu toate că ambele perspective se menţin 
în sfera „fenomenalităţii” cunoaşterii, tipul husserlian de fenomenologie caută o 
structură eidetică universală, în timp ce fenomenologia hegeliană este interesată de 
formele (Gestalten) pe care cunoaşterea umană le parcurge pe drumul devenirii ei 
ca şi cunoaştere a Absolutului (o cunoaştere care, în mod paradoxal, consideră că 
substanța realului, Absolutul, poate fi cunoscută numai în fenomenul ce apare 
conştiinţei). Recunoscând că „atunci când vorbesc despre o fenomenologie a 
cunoaşterii, eu nu mă asociez, în ceea ce priveşte intrebuintarea acestui termen, 
modului său modern de utilizare, ci revin la acea semnificație fundamentală a 
„fenomenologiei” cum a fost ea stabilită de Hegel, şi pe care el a fundamentat-o şi a 
legitimat-o științific”, Cassirer vede în cunoaşterea ştiinţifică doar una dintre 

„formele” conştiinţei, şi anume o formă ultimă. Aceasta nu înseamnă că el admite o 
dezvoltare a spiritului în sensul hegelian al termenului. Si asta pentru că ideea unei 
„unități? a spiritului a fost abandonată după Hegel. De-acum spiritul nu mai este 
considerat ca fiind o desfăşurare „sistematică” atotcuprinzătoare, în care fiecare 
domeniu să derive dintr-un domeniu anterior şi să fie legat organic de el, ci 
caracterul „sistematic” este localizat în interiorul domeniilor spiritului, fără ca între 
ele să se mai poată stabili vreo unitate de tip deductiv. Ceea ce face originalitatea 
lui Hegel este, chiar dacă nu descoperirea dimensiunii istorice a fenomenului 
uman, totuşi elaborarea primului mare model articulat interior al acestui fenomen, 
respectiv a actelor care emerg unele din altele. Hegel reuşeşte să arate cum 
„formele” conştiinţei — acele perspective logice şi ideatice în care sunt înțelese 
obiectul şi subiectul la un moment dat — se presupun unele pe altele în succesiunea 
lor. Fenomenologia hegeliană, de la care, după cum am văzut, se revendică explicit 
Cassirer, înseamnă reliefarea perspectivei din care sunt înţelese obiectul şi 
subiectul pe fiecare treaptă a evoluţiei spiritului. Dacă deja la Hegel nu mai există 
un set limitat, bine definit al acestor unităţi sintetice (aşa cum erau ele la Kant, 
reunite într-un număr fix de categorii), la Cassirer conştiinţa se defineşte în 
întregime prin faptul sintezei: nu doar gândirea reflexivă este sintetică, ci deja 
percepţia însăşi operează (gi nu poate opera decât) sintetic. El consideră că această 
poziţie era susținută deja de Kant, pentru care nu ar există un strat al senzaţiilor, ca 
pură materie a cunoaşterii, respectiv ca un strat în care orice principiu formal ar fi 
inexistent, ci doar că distincţia materie-formă a cunoaşterii are un sens dinamic, 
referindu-se, în cazul materiei cunoaşterii în genere, la ceea ce nu este incă sau nu 
mai este o substanță a activităţii sintetice. Lărgind proiectul kantian de la tematica 
epistemologică la cultură în general, Cassirer cercetează modul în care operează 
principiul „pregnanţei simbolice” în marile domenii ale culturii, în limbă, în mit si 
religie, în experienţa cotidiană (a omului secolului 20) si în ştiinţă. 

Cu toate că se revendică de la Hegel, Cassirer nu este însă nici pe departe un 
hegelian. Şi asta nu doar pentru că nu vede spiritul uman ca o desfăşurare 
sistematică şi unitară, ci mai ales datorită funcfionalismului său. Acest 
functionalism fusese deja elaborat în lucrarea sa de tinerețe Substanzbegriff und 
Funktionsbegriff. Potrivit lui, conceptele noastre nu reflectă nişte substanțe reale, 
dinafara cunoaşterii, ci sunt funcţii care permit orientarea cunoaşterii in 
experienţele noastre. Conceptul, ca funcţie, creează obiectul, în măsura în care el 
creează un anumit mod de a privi şi de a înţelege realitatea: „Căci orice funcţie, 
spune Cassirer, prezintă o lege universală, care, în virtutea valorilor succesive pe 
care le poate lua variabila, cuprinde sub sine deopotrivă toate cazurile particulare 
pentru care ea este valabilă. Dacă se recunoaşte acest lucru, pentru logică se 
deschide un domeniu de cercetare cu totul nou. Logicii bazate pe concepte-gen, 
care, aşa cum am văzut, exprimă punctul de vedere şi dominaţia conceptului de 
substanță, i se opune acum /ogica conceptului matematic de funcție. Domeniul de 
aplicare al acestei forme de logică nu este restrâns doar la matematică. Dimpotrivă, 
ea se extinde si asupra domeniului cunoaşterii naturii: pentru că conceptul de 
funcție conține în sine deoptrivă schema generală şi modelul după care conceptul 

modern al naturii s-a configurat în cursul dezvoltării sale istorice progresive.” 


Pentru Hegel, Conceptul păstra o semnificaţie substanţială, în măsura în care în 
interiorul formelor conştiinţei el era expresia subiectivă a unei identități unice a 
obiectului. Teza idealismului absolut, exprimată ca identitate dintre gândire şi 
ființă, făcea ca obiectul, în caracterul său univoc, să îşi găsească expresia adecvată, 
cvasi-nemijlocită, în conceptul gândirii. La Cassirer, conceptul nu mai reprezintă o 
expresie a obiectului în cunoaştere, ci o regulă de tip funcţional de constituire a 
claselor de obiecte. 

Posibilitatea logică a  functionalismului se corelează cu înțelegerea 
fenomenologică a cunoaşterii. Numai în măsura în care cunoaşterea este gândită 
principial ca fiind activă în elaborarea structurii obiectului propriu, determinându-l 
astfel ca obiect din interior şi neavând o condiţie pasivă, de simplă receptare a 
exteriorului, poate avea ea un caracter funcțional sub aspectul instrumentului ei, 
care este conceptul. Din acest punct de vedere, deja la Kant conceptul este gândit 
funcţional: „Toate intuitiile, spune Kant, ca sensibile, se întemeiază pe afecțiuni, 
iar conceptele pe funcţii. Înţeleg însă prin funcţie unitatea acţiunii de a ordona 
reprezentări diverse sub una comună.” Dimensiunea funcţională a cunoaşterii intră. 
după Kant într-un con de umbră, fiind din nou scoasă la suprafață de 
neokantianism, tocmai prin interogatia sa cu privire la cunoaşterea ştiinţifică. În 
acelaşi context neokantian al analizei cunoaşterii ştiinţifice, redescoperă Cassirer 
functionalismul propriu ştiinţei: „Numai întrucât ştiinţa renunță să mai ofere o 
imagine directă, senzorială a realităţii, ea poate prezenta această realitate ca o 
conexiune necesară de temeiuri şi consecinţe. Numai întrucât depăşeşte cercul a 
ceea ce este dat, ştiinţa îşi poate procura instrumentul intelectual pentru a prezenta 
legitatea a ceea ce este dat. Căci momentele pe care se sprijină ordinea legicá a 
perceptiilor nu apar niciodată ca şi componente individuale în percepţie. Dacă 
sensul ştiinţei naturii ar consta în faptul de a repeta pur şi simplu realitatea care este 
dată în senzațiile concrete, aceasta ar fi, într-adevăr, un efort zadarnic şi inutil: căci 
ce fel de copie, oricât de perfectă, ar putea egala în privința exactitátii şi a 
siguranței originalul? Cunoaşterea nu are nevoie de o asemenea dublare, care ar 
lăsa neschimbată forma logică în care ni se prezintă percepțiile noastre. În loc să-şi 
imagineze o nouă existenţă în spatele lumii perceptiilor, care, cu toate acestea, ar fi 
construită numai din materialul senzatiei, ştiinţa se mulţumeşte să construiască 
schemele intelectuale universal valabile, în care trebuie să poată fi prezentate 
complet relaţiile şi conexiunile perceptiilor. Atomul şi eterul, masa şi forța nu sunt 
decât exemple ale unor asemenea scheme şi îşi îndeplinesc scopul cu atât mai bine 
cu cât mai puțin păstrează ele în interiorul lor din conținutul percepţiei directe. să 
Treptat însă Cassirer înțelege faptul cá acest functionalism nu este propriu doar 

stiintei, ci oricárui act al spiritului, de la cel mai elementar, perceptia, şi până la cel 
mai elaborat, exprimat prin cunoaşterea stiintificá. Întregul demers al Filosofiei 
formelor simbolice reprezintă încercarea de a arăta natura funcţională a diferitelor 
domenii ale spiritului, respectiv de a arăta că în toate activităţile sale, spiritul 
porneşte de la un divers pe care-l reuneşte într-o „reprezentare” integratoare, care 
nu este nici pe departe o reflectare nemijlocită a acelui divers, ci un aport subiectiv, 
un act spontan al cunoaşterii noastre. Din acest punct de vedere putem spune că 
următoarele rânduri reprezintă un adevărat program al filosofiei formelor simbolice 
a lui Cassirer: „În această dinamică, în caracterul permanent mişcător al spiritului, 
orice privire se transformă, potrivit unei vorbe a lui Goethe, imediat într-o 
observare, orice observare într-o reflecţie, orice reflecţie într-o reunire, astfel încât 
în cazul oricărei priviri atente îndreptate spre lume noi teoretizăm deja. În 
consideratiile şi cercetările următoare va fi vorba de a întrebuința conceptul de 
„teorie? cu întreaga sa semnificaţie pe care aceste propoziţii ale lui Goethe din 
prefata la Teoria luminii i-o conferă. „Teoria” nu poate şi nu trebuie să se limiteze 
pentru noi la cunoaşterea ştiinţifică a lumii, cu atât mai puţin la un anumit punct 
culminant, remarcabil din punct de vedere logic, ci noi trebuie să o căutăm 
pretutindeni unde este prezentă în general o manieră specifică de formare, de 
ridicare la o anumită unitate de «sens».“” Instrumentul fundamental al analizei lui 
Cassirer îl reprezintă „simbolul”, pe care el îl înţelege mai degrabă în sensul 
matematic al termenului, ca semn care îşi dobândeşte semnificația nu printr-o 
simplă raportare la un lucru exterior pe care-l semnifică, ci prin faptul că el este 
expresia unei reţele simbolice, a unei rețele de semnificaţii care emerge potrivit 
unui principiu comun care generează acea rețea de semnificaţii. Marile domenii ale 
spiritului (limba, mitul, arta, cunoaşterea ştiinţifică) sunt în acest sens „forme 
simbolice”, domenii de formare simbolică a realului, adică de prelucrare a acestuia 
printr-o reţea specifică de semnificaţii. Însă ca forme simbolice, ele nu stau înaintea 
unui real existent „obiectiv”, pe care doar l-ar interpreta potrivit propriilor legităţi, 
ci fiecare dintre ele creează propria realitate. De fapt, această creaţie este o 
„exprimare”, este o transpunere, o ridicare a „diversului” în spaţiul semnificației, 
care este propriu spiritului. » 
Prejudecata realistă consideră că omul are înaintea sa o lume cu totul lipsită 
de semnificaţii, la care am avea acces prin senzațiile şi percepțiile noastre. Or, 
intenţia lui Cassirer este tocmai aceea de a arăta că nicăieri realitatea nu ne este 
dată ca realitate „pură”, ci pretudindeni ea ne este dată simultan ca semnificaţie. lar 
această semnificaţie nu se adaugă pur şi simplu la un strat „obiectiv”, ci este 
organul însuşi care permite, în cazul fiecărei forme simbolice, elaborarea propriei 
realități. Realitatea ne este dată mereu ca fenomen de „expresie 
(Ausdrucksphünomen), ceea ce este echivalent de fapt cu prezența emotiei in 
configurarea oricárei realitáti. Ín aceastá expresie realitatea si semnul se identifică, 
specificul fenomenului de expresie fiind acela că el nu cunoaşte distincția dintre 


? E. Cassirer, Philosophie der symbolischen Formen, ed. cit., p. 20. 
1? Ibidem, p. 73. 


imagine" si lucru, dintre „semn” şi obiectul care stă pentru acel semn!!. Actul 
originar de structurare a percepției umane îl vede Cassirer în sesizarea lumii ca un 
„Tu”, ca o realitate însuflețită. Acest act îl regăsim la copii, ca şi la primitivi, el 
fiind fundamentul din care emerge ulterior restul ansamblului actelor simbolice. 
Întreaga imaginație mitică are la bază acest tip de raportare la realitate. În această 
percepție originară omul primitiv nu percepe lucruri neinsufletite, ci percepe ființe 
vii. Cassirer argumentează în continuarea acestei idei că, aidoma animalelor, 
copilul percepe, înaintea senzatiilor, expresii precum ameninţarea sau bunăvoinţa!?. 
EI realizează prin urmare o diferenţă în asa-zisul „haos” al senzatiilor care, potrivit 
psihologiei traditionale, ar trebui să existe la acest nivel. Prin urmare, ceea ce noi 
sesizám în mod originar in percepţie nu este o lume de lucruri neinsufletite, 
obiective, ci este capacitatea insufletitá, vie, de a acţiona a ceea ce este în jurul 
nostru. Însă sesizarea acestei capacităţi nu ne este dată prin senzaţii, ci prin faptul 
că noi înțelegem expresia acestor lucruri, ceea ce se exprimă prin ele". Alti 
cercetátori, precum L. Klages, fac din capacitatea de expresie, respectiv din faptul 
expresiei, o trăsătură universală a vieţii şi chiar a existenţei în general. Klages 
spune că tot ceea ce există şi cu atât mai mult tot ceea ce trăieşte se exprimă 
involuntar, se exprimă prin chiar faptul vietuirii sale. Atâta vreme cât omul trăieşte 
în sfera percepției şi chiar a fanteziei mitice incipiente şi a limbii încă nedezvoltate, 
aceste expresii nu sunt fixate. Fixarea expresiei are loc prin prezentare (limbă si mit)'*. 
Pentru Cassirer, orice punere a realității nu are loc în mod pasiv, datorită unei 
reflectări neparticipative a realităţii de către om, Ci punerea acestui real are loc prin 
intermediul unui motiv fundamental, care determină de la bun început întregul 
conţinut al realităţii. Acest motiv fundamental este, de pildă, în ştiinţă conceperea a 
tot ceea ce există ca un corp, respectiv în sens cartezian, ca substanță întinsă. 
Pornind de la această determinatie fundamentală, de la acest mod de concepere, 
ulterior are loc o înțelegere a oricărui fenomen cercetat pe baza acestei conceperi. 
Tot ceea ce se întreprinde ulterior în domeniul ştiinţei are loc prin diferenţierea tot 
mai accentuată a acestui motiv fundamental. Aceeaşi situaţie o vedem în toate 
domeniile experienţei. În artă, imaginea nu mai este privită ca fiind legată de ceva 
din afara sa, ci este privită în adevărul ei interior, intrinsec. Motivul este cel care 
articulează şi lumea mitului, ca percepere a realităţii ca fiind insufletitá. Acest 
motiv constituie propriu-zis funcția care va asigura o anumită ordine şi organizare 
şi legitate în domeniul avut în vedere. În jurul său, experienţa va deveni o 
experiență unitară, unitate care permite în acelaşi timp o evoluţie interioară, 
respectiv diferenţierea motivului iniţial. 
Cassirer socoteşte că fenomenul expresiei, ca fenomen originar al conştiinţei, 
este momentul care permite de fapt conştiinţei să descopere lumea. Însă acest 
moment nu poate fi stabilit decât într-o manieră fenomenologică, el nu poate fi 

explicat cauzal, pentru cá astfel s-ar ajunge într-un cerc vicios. Fenomenul 
expresiei stă la originea conştiinţei, iar întreaga cultură umană se dezvoltă pe 
traiectoria deschisă de acest fenomen expresiv. „Cauzalitatea”, în schimb, este un 
concept extrem de elaborat, care aparține unei faze târzii a evoluţiei spirituale a 
umanității, ba mai mult, această fază şi această evoluţie s-au realizat în direcția 
deschisă tot ceea ce a fost sesizat initial ca expresie de către conştiinţă. Primul 
moment al acestei traiectorii este mitul, care şi el cunoaşte o evoluţie şi o 
dialectică: divinitátile se articulează din ce în ce mai clar, se elaborează un panteon 
in care divinitátile dobândesc funcţii din ce în ce mai precise, până când, treptat, 
conştiinţa trece într-o altă dimensiune, în dimensiunea teoretică. Cassirer susţine 
însă că această capacitate originară de a sesiza expresia nu dispare, ci ea rămâne şi 
în faze mai dezvoltate ale conştiinţei, de pildă în prezent, când noi sesizăm 
nemijlocit prezenţa unui ,,Tu" şi intenţiile acestuia, fără mijlocirea niciunui fel de 
raționament. 

Observăm că pentru Cassirer relația şi funcţia transformate aici în fapt de 
expresie permit ca un întreg domeniu să dobândească dintr-odată un anumit relief, 
să se structureze şi să fie deopotrivă datorită acestei expresivităţi. Putem spune că 
datorită acestei expresivitáti, ca act originar al spiritului uman, acest spirit nu 
trăieşte mai întâi într-o lume de lucruri pe care apoi încearcă să le cunoască şi să le 
sistematizeze, ci trăieşte într-o lume de impresii care-i modelează lumea. In spatele 
acestor impresii nu există nimic, pentru că ceea ce ar putea exista nu este decât o 
proiecţie teoretică târzie, proiecţie posibilă numai ca urmare a evoluţiei spiritului 
pe un traseu pe care l-a deschis expresia descoperită de spirit în jurul său. 
„Coagularea” lumii în obiecte, aşa cum o întâlnim noi, este un fenomen funcţional. 
Din diversul sensibil, datorită impresiei, se profilează pe fondul reprezentat de 
restul câmpului perceptiv un anumit obiect sau grup de obiecte. Acesta, datorită 
impresiei pe care o produce, devine un fel de organizator al restului câmpului, 
astfel încât dintr-odată, câmpul perceptiv capătă un profil, o „adâncime”, de fapt o 
organizare. Această organizare este deopotrivă şi creatoare de semnificaţie. Ceea ce 
se profilează astfel proiectează asupra restului câmpului perceptiv o „semnificaţie” 
ivită prin chiar profilarea sa. Un copac, de pildă, înaintea căruia un primitiv trăieşte 
o experiență numinoasă, articulează întregul spațiu din jurul sáu, cát Şi spaţiul în 
general. Limbajul joacă un rol de fixare în acest proces de articulare a lumii. Insă în 
momentul în care are loc o asemenea re-structurare a lumii, cele două momente nu 
mai sunt deloc expresia unui aceluiaşi conținut. Subiectul şi obiectul s-au 
modificat, ceea ce ştie despre sine şi despre lume subiectul este cu totul diferit în 
prima fază de cea de-a doua. | 

La copii, arată Cassirer, numele lucrurilor este instrumentul prin care acestora 
li se fixează şi structurează lumea. Obiectele dobândesc formă şi persistenţă în 
momentul în care copilul deprinde numele acestora. Prin nume, acele obiecte ies 
din complexul lucrurilor neînsemnate din mulţimea de lucruri fără chip care-l 
înconjoară, pentru a trece în prim-plan şi a se fixa astfel ca forme stabile. Limba 


'5 Ibidem, p. 108. 

decupeazá astfel lucrurile din fondul perceptiv. anonim. Cu ajutorul limbii se 
„dezvoltă 'şi capacitatea atenției, întrucât, existând un asemenea instrument de 
fixare, lucrul poate fi menţinut în prim-planul conştiinţei. Lucrul dobândeşte acum 
o ființă concretă, pe care nu o avea anterior. Numele este astfel elementul care va - 
permite ulterior stabilirea: dualității dintre substanța si proprietățile lucrurilor. 
Gândirea mitică nu cunoaşte încă o structurare a lumii în „lucruri” individuale şi 
proprietăţi, aşa cum se întâlneşte această structurare în gândirea teoretică. Aici 
separatia dintre lucruri este mult mai atenuată, între lucruri având loc permanent 
treceri: „Tot ceea ce este ,real" se poate încă transforma aici dintr-unul în altul"!6. 
spune Cassirer. — MN SU. | E 
Fárá a reveni la structura kantianá a subiectului transcendental, Cassirer 
admite o serie de invarianti ai constiintei culturale a omului, in jurul cárora de altfel 
se şi structurează de fiecare dată analizele sale. Aceşti invarianti (care sunt tocmai 
cei ai filosofiei kantiene, număr, spațiu, timp, etc.) sunt utilizați potrivit principiului: 
structurant al domeniului experienţei ales: „Anumite concepte — precum conceptul 
de număr, de timp, de spaţiu — reprezintă oarecum forme originare ale sintezei, care 
sunt necesare, în măsura în care în general o „multiplicitate? este adusă la „unitate?, 
sau un divers este separat şi structurat potrivit anumitor forme. Însă. această 
articulare nu are loc, aşa după cum am văzut, în acelaşi mod în toate domeniile; ci 
modalitatea ei depinde în chip esenţial de principiul structurant particular, activ şi 
dominant în fiecare domeniu.“!” Astfel, aceşti invarianti sunt mai degrabă ei înşişi 
principii sintetice decât intuitii sau categorii, cum era cazul la Kant. 

După Cassirer, conştiinţa spaţiului este una originară, respectiv, nu se poate 
da (şi în orice caz el nu încearcă să producă) o prezentare a genezei acestei 
conştiinţe sau a apariţiei în conştiinţă a reprezentării de spațiu din conţinuturi care 
sunt a-spatiale. Dimpotrivă, el vrea să prezinte modul în care conştiinţa spatialitátii 
„se rafinează, cum are loc o trecere de la nivelul cel mai elementar al experienţei 
comune, la cel mai sofisticat al matematicii şi al fizicii. Pentru că spatialitatea este 
o coordonată esențială a percepţiei umane. În acest sens, Cassirer admite caracterul 
originar al spaţialității împreună cu Heidegger, pe care de altfel îl şi citează. Doar 
că, spune Cassirer, întreprinderea heideggeriană o depăşeşte pe a sa, în măsura în 
care filosofia formelor simbolice nu vrea să rămână la nivelul spatialitátii originare 
a Dasein-ului, ci caută să urce spre o conştiinţă din ce in ce mai rafinată a 
spatialitátii, Ca „formă simbolică”, spațiul are caracteristica celorlalte forme 
simbolice, şi anume de a fi mai mult decât diversul $i de a reuni acest divers într-o 
configuraţie specifică. El este deci un mod de a organiza experienţa. Se poate 
remarca faptul că la Cassirer dispare aşadar celebra distincție kantiană, de altfel 
tradițională, dintre intelect şi sensibilitate în privința „localizării” formelor şi a 
funcţiilor simbolice. Important pentru Cassirer este în contextul filosofiei sale să 
prezinte caracterul simbolic şi funcţional al facultăților spiritului uman, de a 
prezenta faptul că în toate experienţele ființei umane, de la cele mai elementare la 


16 Ibidem, p. 142. 
17 Ibidem, p. P. 17. 
'5 lidem. p. 174. 

cele mai complexe (ştiinţa), este prezentă activitatea simbolică şi funcţională, adică 
activitatea de a proiecta în afară (de a „obiectiva”) si de a „vedea” în realitate 
configurații care depăşesc ceea ce este dat ca element sensibil nemijlocit. Modul de 
a organiza experienţa este în acest sens un atribut „apriori” al omului. În acest sens, 
nu se poate atribui o poziţie „sistematică” spaţiului, categoriilor, timpului, 
numărului. Chiar dacă par să aibă o anumită întâietate, ele nu sunt altceva decât 
concretizări ale funcţiilor de simbolizare, iar nu categorii sau existentiali. Din acest 
punct de vedere, intenţia însăşi a filosofiei lui Cassirer nu este una sistematică, cât 
mai degrabă una de decupare a unui orizont propriu, de evidenţiere a faptului 
simbolicitátii complexe a ființei umane. El nu caută un „fir conducător” pentru 
găsirea elementelor prime ale acestor funcţii, precum Kant. Actul simbolic este 
unul de ,ideatie simbolică” spune Cassirer!”, înțelegând prin aceasta un veritabil 
act de „formare” a intuiţiei într-o anumită direcție, iar nu doar de completare a ei. 
Acest act de formare aparţine, spune Cassirer, imaginaţiei productive, despre care 
Kant scria că este un ingredient necesar al percepției. lar formarea se poate 
modifica, cu alte cuvinte modul de a privi datul empiric se poate transfoma, 
moment în care nu doar modalitatea privirii se schimbă, ci, împreună cu ea, şi 
conţinutul ei, lucrurile care sunt privite: „În momentul în care noi trecem dintr-o 
formă a ,priviri în alta, nu doar un unic moment al intuiţiei cunoaște o 
metamorfoză caracteristică, ci aceasta însăşi în totalitatea ei, în unitatea ei 
nealterată.” Observăm astfel că şi Cassirer se integrează efortului de depăşire a 
dualității carteziene şi kantiene a celor două naturi ale omului (natura sensibilă si 
natura intelectuală), efort pe care îl întâlnim şi la alti gânditori din prima jumătate a 
secolului XX (Husserl, Scheler, Heidegger sau, mai târziu, Merleau-Ponty). La 
Cassirer, acest efort capătă forma stabilirii activităţii simbolic-func(ionale ca 
activitate prezentă în toate manifestările omului, ca proiectare în lucruri a unei 
perspective prin care lucrurile pot întâlni omul. Această activitate nu mai este doar 
o simplă „imaginaţie”, fie ea şi productivă, tocmai pentru că ea nu este numai un 
mod de a vedea, ci şi un mod de a înțelege. Vederea care constituie lucrul nu poate 
fi separată de actul intelectiv, de „recunoaşterea sa în concept". La Kant, 
imaginaţia productivă era numai o activitate oarbă a sufletului, căreia trebuia să i 
se adauge sinteza intelectuală. Cassirer nu mai separă aceste două facultăți. 

Spaţiul şi timpul apar aici aşadar numai ca un „mediu general” în care se 
fixează productivitatea spirituală. Cassirer nu vorbeşte deci de o „intuiţie pură a 
lor, prezentă pretutindeni în aceeaşi formă, ci, având ca reper mai degrabă 
spatialitatea si temporalitatea percepției (reper pe care-l prezintă in raport cu 
tradiția filosofică a problematicii spațiului), el arată cum se conturează în 
experienţa umană conştiinţa spaţiului şi a timpului, respectiv cum ajunge omul să 
înțeleagă că trăieşte în spațiu şi timp, care sunt etapele fenomenale ale acestei 
constituiri. Astfel, bunăoară, în conştiinţa mitică, datorită impresiei numinoase pe 
care o produc, anumite lucruri din natură conduc spontan la separarea spaţiului 
într-unul sacru şi unul profan, adică la o separare a lumii în două calităţi diferite 


P? Ibidem, p. 155. 
20 Ibidem, p. 156. 

care au de acum înainte o localizare precisă. Prin această diferenţiere calitativă am 
putea spune că omul descoperă tocmai faptul localizării, respectiv al spaţialității, 
care în decursul istoriei umane va dobândi o conştiinţă a ,prezentei" tot mai 
rafinată (reflectia filosofică şi ştiinţifică). | 

Cassirer spune că spaţiul (ca şi formele simbolice în general) presupune două 
aspecte. Există mai întâi spaţiul acțiunii, spațiul trăit ca să spunem aşa, şi spațiul 
reprezentat, schema spaţială, spaţiul simbolic. Primitivii şi animalele trăiesc într-un 
spaţiu al acţiunii, într-un spaţiu trăit. Chiar dacă ei cunosc foarte bine o anumită 
regiune, nu sunt în stare să facă o hartă a ei. Realizarea unei asemenea hărţi, 
transformarea spațiului trăit într-unul reprezentat constituie, spune Cassirer, o 
adevărată „revoluţie a modului de gándire"?'. Această transformare este de fapt 
„obiectivarea” unui conținut simbolic: în momentul în care spaţiul trăit devine un 
spaţiu reprezentat, spaţiul însuşi devine un obiect de sine stătător, şi prin aceasta se 
deschide un nou orizont spiritual. Atunci când omul a „obiectivat” spaţiul, se 
deschide posibilitatea unei noi cunoaşteri, care nu exista înainte, aceea a 
geometriei. Obiectivarea înseamnă astfel nu doar o „conştientizare”, ci si 
descoperirea unui nou domeniu ontologic. Obiectivarea este valabilă pentru 
evoluţia oricărei forme simbolice. Despre mit, de pildă, Cassirer spunea: „Mitul nu 
poate fi descris ca o simplă emoție pentru că el este o expresie a emotiei. Expresia 
unui sentiment nu este sentimentul însuşi, este emoția transformată într-o imagine. 
Acest simplu fapt implică o transformare radicală. Ceea ce anterior era simțit în 
mod vag şi obscur dobândeşte o formă definită; ceea ce era o stare pasivă devine 
un proces activ."? 

Ideea obiectivárii formei simbolice, este desigur o su iuli a ideii 
hegeliene de „suprimare” (Aufhebung) — şi este prezent, de altfel, şi la Goethe şi la 
ceilalți reprezentanţi ai idealismului german —, dar ea apare în prima jumătate a 
secolului XX, sub numele de ,functionalizare", şi la Max Scheler, unul dintre 
reprezentanții de seamă ai fenomenologiei. Si pentru acesta din urmă 
„funcţionalizarea spiritului” înseamnă conştientizarea unei structuri intelectuale 
prezentă anterior în experiență, ca simplă trăire: „Ceea ce anterior era lucru, spune 
Scheler, devine acum formă de gândire despre lucruri; ceea ce era un obiect al 
iubirii devine formă de iubire, în care poate fi acum iubit un a nelimitat de 
obiecte; ceea ce era obiect al voinţei devine formă de a vrea, etc.” 


?! Ibidem, p.179. 
22 E. Cassirer, The Myth of State, New Haven and London, Yale University Press, 1974, p. 43. 
B M. Scheler, Probleme der Religion, in Vom Ewigen im Menschen, G. W. Bd. V, p. 197. 

„INTENȚIONALITATEA” CONCEPTUALIZATĂ 
DE MAURICE MERLEAU-PONTY 


NELA MIRCICĂ 


1. CONDIȚII SOCIAL-ISTORICE ALE APARIȚIEI FENOMENOLOGIEI 
IN FRANȚA 


Fenomenologia a fost fundamentată de Husserl în domeniul gnoseologiei, 
deoarece era, la acea vreme, un domeniu care cerea rezolvarea unor probleme. Mai 
târziu, probleme din domeniul existenţei social-umane concrete au cerut rezolvare, 
iar această sarcină a revenit urmaşilor lui Husserl. Conchidem că fenomenologia se 
află într-o strânsă interdependentá cu apariția şi manifestarea unor necesități 
teoretice, dar şi practice. Ea apare în domeniul teoretic, dar „migrează” către 
domeniul existenței concrete. Această „migrație? se datorează îndeosebi 
fenomenologilor francezi. „Fenomenologia franceză, spre deosebire de 
fenomenologia iniţiată la germani de Husserl şi dezvoltată de Martin Heidegger, 
este o variantă mai realistă, ancorată în problematica omului concret şi a istoriei 
efective. Caracterul mai realist al fenomenologiei franceze constă, înainte de toate, 
"în faptul că înţelege şi cercetează esentele în strânsă legătură cu existența. In acest 
spirit, fenomenologii francezi, între care Maurice Merleau-Ponty, Alexandre Koyré, 
Emanuel Lévinas, Gaston Berger, Raymond Polin, Mikel Dufrenne şi Paul Ricceur, 
au contribuit în mod decisiv la reorientarea fenomenologiei de la problemele 
logico-gnoseologice, spre care fusese indreptatá la inceputul secolului de Husserl, 
la cele ontologice (inclusiv la ontologia umanului), ale culturii si ale societăţii, 
probleme numai schitate de ultimul Husserl şi abordate ceva mai amplu de Scheler, 
din perspectiva unei axiologii care supraetaja valorile în raport cu omul real şi 
istoria sa.”! Putem spune că fenomenologia franceză reprezintă întoarcerea 
filosofiei către concret. Pe măsură ce ne depărtăm de Husserl şi de perioada sa de 
influență intensă, observăm că în fenomenologie are loc o trecere de la subiectul 
cunoaşterii la obiectul cunoaşterii, de la gnoseologie către ontologie. Aşa se explică 
apariţia unor noi orientări în filosofie, cum ar fi existentialismul. Tradiţia cartesiană 
care a dominat filosofia franceză şi nu numai, de la sfârşitul secolului al XIX-lea 
până pe la 1930, este pusă în dificultate de următoarea întrebare: „unde rămâne 
existenţa celuilalt? Celălalt, celălalt om, celălalt subiect, face parte dintre lucrurile 


! loan N. Roşca, Specificul fenomenologiei franceze: Maurice Merleau-Ponty, Târgu-Mureş, 
Editura Ardealul, 2002, p. 8. 

de care mă lovesc în lume şi care devine astfel obiect al cunoaşterii mele. 


- Idealismul de până atunci era criticat ca fiind un rationalism abstract, rupt de 
evenimentele istorice. Or, este cunoscut faptul că în Franţa evenimentele istorice au 
adus modificări esenţiale în toate domeniile vieţii, de la aspectele economice până 
la cele culturale. Sartre şi Merleau-Ponty au sesizat acest lucru şi au acordat o 
atenţie deosebită istoriei. Ei au căutat să ancoreze fenomenologia în realitatea 
social-istorică concretă. Au dorit să creeze o filosofie folositoare omului. S-au 
străduit să facă din fenomenologie o filosofie socială. Este evident faptul că 
filosofia franceză realizează o schimbare de direcţie către concret, acesta fiind 
înţeles drept „contextul de mijlocire pe care subiectul uman îl trăieşte, şi anume 
lumea socială, istorică şi lingvistică în care el există.” Pe la jumătatea secolului 
al XX-lea fenomenologia coexistă în bune condiţii cu existentialismul, care cunoaşte - 

“şi el o dezvoltare fără precedent (punând în evidență trăsătura fundamentală a 
existenței umane — libertatea). 

Dacă existentialismul se reapropie de subiectivism, ) AE filosofiei lui 
Merleau-Ponty se păstrează pe linia unei fenomenologii a existenței. Prima 
jumătate a secolului al XX-lea a fost marcată de două războaie mondiale care au 
generat importante prefaceri socio-umane, au influențat gândirea filosofică, au pus 
în centrul atenției oamenilor de cultură problematica omului si a istoriei. Specialiştii 
s-au pus de acord asupra faptului că fenomenologia franceză este influențată în 
mod direct de filosofia lui Bergson, dar şi de a lui Descartes. Cei doi francezi au 
avut un rol deosebit de important în filosofia franceză, dar mai ales în filosofia 
universală. Bergson a intuit necesitatea apropierii filosofiei de om (mai exact, 
discordanța dintre condiția omului, ca entitate extrem de complexă, dinamică, si 
imaginea sa în operele gânditorilor vremii). Descartes, prin analiza cogito-ului, a 
înrâurit gândirea a numerosi filosofi francezi si străini. Însuşi Husserl l-a considerat 

. cel mai mare gânditor al Franței. Stiintele particulare au contribuit si ele la evoluția 
fenomenologiei, alături de celelalte orientări filosofice, în special existențialismul. 

Astfel, științele naturii, ştiinţele interdisciplinare, psihologia s-au bucurat de o 

atenție deosebită din partea fenomenologilor francezi. 

Fenomenologia din Franța este reprezentată de nume ilustre precum 
Emmanuel Lévinas, Raymond Polin, Gabriel Marcel, J.P. Sartre, Maurice Merleau- 
Ponty, Paul Riceur, Mikel Dufrenne s.a. Efervescența pe plan social de la 
începutul secolului al XX-lea din întreaga Europă, precum şi trecutul social-politic 
şi istoric al Franţei, au determinat orientarea gândirii culturale şi filosofice spre 
problematica omului concret, privit în contextul existenței sale. Astfel, criza 
economică şi socială a anilor '29—33 a determinat pătrunderea fenomenologiei lui 
Husserl, a lui Max Scheler, precum şi a existenţialismului gândit de Martin 
Heidegger în Franţa. Fenomenologia germană este preluată de gânditorii francezi şi 
aplicată în gândirea ştiinţifică, social-istorică şi culturală în mod specific. 
Subliniem încă o dată faptul că tensiunile sociale legate de Primul Război Mondial, 


2 Anton Hüghi şi Paul Lübcke (coord.), Filosofia în secolul XX, Bucureşti, Editura All, 2003, 
p. 368. 
? Ibidem, p. 369. 

de perioada interbelică au dus la reorientarea gândirii franceze asupra omului, 
educaţiei, libertăţii, valorii, fericirii, religiei ş.a.m.d. Prin operele lor, gánditorii 
francezi dezvoltă reacții față de evenimentele social-istorice petrecute la acea 
vreme. De exemplu, Gabriel Marcel abordează tema libertăţii şi acțiunii umane în 
lucrările Etre et avoir şi L'homme problématique. Raymond Polin publică lucrări 
de fenomenologia valorii, cum ar fi La création des valeurs. Maurice Merleau- 
Ponty publică lucrări precum La structure du comportement, La phénoménologie 
de la perception, care dau o nouă perspectivă gândirii fenomenologice. 

Acesta este pe scurt climatul în care apare şi se dezvoltă fenomenologia 
franceză. 


2. PARTICULARITĂȚI ALE CONCEPTULUI DE INTENTIONALITATE 
IN FENOMENOLOGIA LUI MAURICE MERLEAU-PONTY 


Gândirea lui Husserl a dominat gândirea filosofică a începutului de secol XX. 
Ea a fost preluată destul de repede de filosofia franceză, de altfel foarte receptivă la 
noile structuri de gândire. Dar fenomenologia franceză decentrează atenţia de pe 
subiectul cunoscător pe obiectul de cunoscut, în relația de cunoaştere. 

Maurice Merleau-Ponty (1908-1961) a publicat în 1945 lucrarea intitulată La 
phénoménologie de la perception, lucrare menită să studieze esența percepției. 
Filosoful francez caută să restabilească contactul filosofiei cu lumea concretă. El 
redimensionează relaţia subiect — obiect al cunoaşterii. Percepția, cu multiplele ei 
aspecte, joacă un rol fundamental în înțelegerea omului şi a lumii în care el trăieşte. 
Husserl a căutat să descopere esența pură, esența ideală, iar Merleau-Ponty a 
continuat acest proces, dar prin studiul esenfelor concrete. Cu alte cuvinte, filosoful 
reuneşte esenţa cu existenţa în manieră fenomenologică, adică plasează esența în 
existență. El caută să evite opoziţia dintre esență şi existență; subliniază că cele 
două entități nu pot exista una fără cealaltă, făcând apel la conceptele husserliene 
de vizare şi intenfionalitate. Pune în evidenţă, pe lângă intentionalitatea (orientarea 
cunoștinței către ceva, spre ceva) actelor intelectuale, şi intenţionalitatea operantă, 
adică percepţia lumii de către om, pornind de la percepția senzorială până la 
percepția socială şi istorică. Lucrând pe tărâmul percepţiei, Maurice Merleau-Ponty 
se apropie mult de psihologia cognitivă, dar se păstrează în limitele fenomenologiei 
aşa cum a fost ea gândită de Husserl şi regândită de el însuşi. Bineînțeles că 
demersul său nu este lipsit de dificultăți, dar se remarcă printr-o tenace analiză 
menită să lămurească o serie de probleme. 

În continuare, lucrarea noastră relevă această analiză şi caută să surprindă 
ceea ce este specific în gândirea acestui filosof. sta 

Din lucrările sale, ne dăm seama că Merleau-Ponty a studiat cu maximă 
atenție afirmaţiile lui Husserl şi a hotărât ceea ce rămâne valabil pentru concepția 
sa, precum şi ceea ce trebuie reanalizat. Astfel, Merleau-Ponty s-a angajat într-un 
efort deosebit de a elabora, pe bazele fenomenologiei ideale, o fenomenologie a 
concretului, una care să vizeze sensibilul, practica, ştiinţa. 

Dacă Husserl a limitat modul de gândire fenomenologic la filosofie, 
eliminând pe rând logica şi ştiinţa, Merleau-Ponty extinde fenomenologia la 
ştiinţele naturii şi ştiinţele sociale. El caută să dea o utilitate practică acestei 
concepții. Tocmai acest efort de a gândi fenomenologic concretul constituie 
specificul fenomenologiei franceze, iar Maurice Merleau-Ponty este cel care a 
deschis această cale; a restabilit contactul esentelor cu lumea reală, a transferat 
fenomenologia de la eul pur la eul concret. Cu alte cuvinte, Merleau-Ponty a trecut 
la aplicarea acestei noi teorii a cunoaşterii numită fenomenologie. Aşa cum afirmă 
loan Roşca în lucrarea sa, Specificul fenomenologiei franceze: Maurice Merleau- 
Ponty, acesta s-a raportat la opera lui Husserl şi s-a inspirat din ultimul Husserl, față 
de alți filosofi francezi care au fost influenţaţi de primele lucrări ale lui Husserl. 
Astfel, Merleau-Ponty îşi exprimă direct punctul de vedere asupra conceptelor 
elaborate de Husserl în a doua lucrare a sa, intitulată La phénoménologie de la 
perception, publicată în 1945. Într-un capitol introductiv, el realizează o prezentare 
succintă, dar relevantă a concepţiei fenomenologice a lui Edmund Husserl. Credem 
că o face pentru a semnala punctul de plecare al concepției sale, pe de o parte, iar 
pe de altă parte, pentru a pune în evidență deosebirile de vederi dintre el şi 
întemeietorul acestor noi modalități de cunoaştere. 

Maurice Merleau-Ponty este un gânditor important al filosofiei contemporane, a 
cărui concepție merită o analiză în detaliu, deoarece ea deține explicaţii ale unor 
importante probleme ştiinţifice, şi nu numai. Aparent, concepţia sa este opusă 
concepţiei lui Husserl, dar ea nu face altceva decât să o continue în alt plan, lucru 
pe care probabil că l-ar fi făcut şi Husserl. Merleau-Ponty nu desparte esenţa de 
existență, ideea de concret, eul pur de eul concret, perceptiv (aflat în relaţie cu 
lumea exterioară lui, cu celălalt), dar nici nu opune existența esenței, aşa cum au 
făcut reprezentanţii existentialismului. Pentru a elucida acest aspect, subliniem încă o 
dată cá Merleau-Ponty nu s-a declarat împotriva esentelor; el le-a studiat, după cum 
vom vedea în continuare, şi a căutat să le încorporeze în concret. 


2.1. Intentionalitatea perceptiei — 
o nouá directie in fenomenologie 


Aşa cum arată Ioan Roşca, analistul român al concepţiei filosofice a lui 
Maurice Merlau-Ponty, perceptivismul este o nouă direcție în fenomenologie. 
Filosoful francez a lansat ideea că la baza relaţiei de cunoaştere s-ar afla percepția. 
Astfel, încă din primele sale lucrări, întâlnim conceptul de formă perceptivă, esențe 
concrete, intenţionalitatea perceptivă, descrierea intuitiv-perceptivă. Dictionarele 
de psihologie spun că percepţia este o „conduită psihologică complexă prin care un 
individ îşi organizează senzațiile şi ia cunoştinţă de real. Percepția se constituie din 
ceea ce e dat în mod direct de organele de simt (sensibilitate exteroceptivă), dar şi 
de proiecția imediată în obiect a unor calități cunoscute prin inferenfá. [...] 
Perceptia este un raport între subiect si obiect: acesta are caracteristicile sale 
proprii, dar eu le percep cu subiectivitatea mea. Dacá umblu prin pádure, percep 
lucruri diferite, după cum sunt: la vânătoare sau la plimbare. În general, fiinţa vie 

nu e sensibilá decát la obiectele care o intereseazá in mod direct, la acelea care 
constituie proprie sa lume (Umwelt) si care au o semnificaţie pentru ea. Mai mult 
decât un simplu fenomen senzorial, percepția este o conduită psihologică 
complexă, care se raportează la un cadru de referință particular, elaborat în limitele 
experienţei noastre personale şi sociale. Aceasta ne explică de ce un obiect 
determinat nu va avea niciodată absolut aceeaşi semnificaţie pentru doi indivizi 
care, fiecare are sistemul sáu de referință particular. [...] Majoritatea 
neînțelegerilor noastre vin de acolo că percepțiile noastre sunt diferite, deoarece 
sistemele de referință ale oamenilor nu sunt identice.” Încă din prima sa lucrare, 
Structura comportamentului, Maurice Merleau-Ponty a fost preocupat de studierea 
comportamentului perceptiv în general, al celui uman, în special. Problema 
percepţiei, ca mecanism cognitiv, a fost studiată de D. Hume, Imm. Kant, Bergson, 
Husserl, Scheller, Cassirer, Jaspers, J.P. Sartre, precum şi de Guillaume, Koehlar, 
K. Lewin, Alain, Stein E. Straus, Golstein ş.a. Au fost întreprinse ample cercetări 
teoretice şi experimente: s-au emis diferite păreri, s-au purtat discuţii aprinse, au 
apărut (se înţelege) divergențe de opinii, păreri contrare, argumente diferite (greu 
de contrazis, fiecare în parte). Cu toate acestea, n-au fost lămurite toate aspectele 
percepţiei, iar discuţia despre acest proces, despre această fascinantă şi inepuizabilă 
problemă va continua. Problema percepției este de fapt problema originii şi esenței 
cunoaşterii, care îl va incita întotdeauna pe om. Ea stă alături de celelalte probleme 
fundamentale care l-au preocupat şi îl vor preocupa pe om: problema sensului 
existenței umane, problema fericirii, problema libertăţii ş.a. In istoria filosofiei au 
existat diverse curente care şi-au pus problema izvorului cunoaşterii. Sunt bine 
cunoscute raționalismul (accentuează rolul rațiunii în cunoaştere) şi empirismul 
(consideră că izvorul cunoaşterii îl constituie simţurile), care i-au separat pe 
gânditori. Începând cu David Hume, Kant şi cei ce le-au urmat, o astfel de separare 
nu a mai fost posibilă. Odată cu explozia cunoaşterii ştiinţifice, gânditorii filosofi 
au început să acorde o atenţie egală ideii şi concretului; au început să studieze 
frenetic relaţia idee — concret. De fapt, au ajuns la ideea că ele nu trebuie separate, 
ci studiate în conexiunea lor. Nu este de mirare că astăzi problema percepţiei îi 
preocupă deopotrivă pe filosofi şi oamenii de ştiinţă. 

Maurice Merleau-Ponty a dedicat pagini întregi acestei probleme. De altfel, 
Fenomenologia percepției a devenit principala sa lucrare. A analizat concluziile 
multor filosofi, psihologi si a emis propria părere despre această problemă. In 
această lucrare studiază pas cu pas aspectele percepției, relevate de alți gânditori, 
pune în conexiune diferite păreri şi adaugă ceva ce se constituie în specificul 
pândirii sale. Concluziile sale nu se vor definitive, ele sunt deschise la argumente 
noi. Reiese clar că a deschis un drum care se doreşte a fi continuat. Astfel, 
Merleau-Ponty preferă să revină la lumea de dinaintea cunoaşterii şi la un subiect 
în măsura în care el este „menit lumii”. Consideră că prin percepţie se instituie 
relația omului cu lumea. Această lucrare a sa este împărțită în trei mari părți: 
Corpul; Teoria corpului este deja o teorie a percepției; Fiinţa — pentru — sine ŞI 


* Norbert Sillamy, Dicfionar de psihologie, Editura Univers Enciclopedic, Bucureşti, 1996, 


p. 228, 229. 

Fiinţa — în — lume. Mai exact, acest gânditor întreprinde o analiză a percepției în 
introducere, trece la analiza structurilor fundamentale ale perceptiei, in calitate de 
„corp, în prima parte; în cea de a doua parte ne vorbeşte despre lumea perceputá, iar 
în a treia parte tratează problema fiinţei în lume. Fenomenologia percepţiei este o 
fenomenologie a corpului care depăşeşte fenomenologia conştiinţei: „conştiinţa este 
încarnată, iar corpul, departe de a fi ceva ce recepționează pasiv acţiunile lumii 
asupra unei conştiinţe în deplină stăpânire de sine, este ceva prin care o lume există 
pentru mine”; corpul, mai spune Merleau-Ponty, „nu este un obiect; el este punctul 
meu de vedere asupra lumii şi, în mod mai larg, condiţia posibilităţii lucrului, dar şi 
a spaţiului.” Pentru el spatialitatea subiectului care percepe este prima condiţie a 
oricărei percepții. Vorbind despre „schema corporală” pe care o defineşte ca fiind 
„un mod de a exprima existența corpului meu în lume”, autorul afirmă: „Dacă 
spațiul corporal şi spaţiul exterior formează un sistem practic, primul fiind fondul! 
de care obiectul se poate detaşa sau vidul în care el poate apărea ca scop al acţiunii 
noastre, spatialitatea corpului se împlineşte, in mod evident, în acțiune, iar analiza 
propriei mişcări trebuie să ne permită să o înțelegem mai bine. Considerând corpul 
în mişcare, observăm mai bine modul în care el locuieşte spaţiul, deoarece 
mişcarea nu se mulţumeşte să îngăduie spaţiul şi timpul, ci le asumă activ, le reia în 
semnificația lor originală.” Pentru Maurice Merleau-Ponty „percepţia este o 
interpretare a intuifiei primitive, interpretare în aparentá nemijlocitá, dar in realitate 
dobândită prin obignuintà, corectată prin raționament”. 

Cu alte cuvinte, „percepția este o interpretare a semnelor pe care ni le 
furnizează sensibilitatea potrivit cu stimulii corporali, «o ipoteză» pe care o face 
gândirea pentru a-şi explica impresiile”. Fenomenologul francez relevă. 
experimentele întreprinse de Gelb si Goldstein şi constată că în explicațiile lor 
„procedeele psihologiei clasice se leagă în mod curios cu inspiraţia concretă a 
Gestalt-psihologiei”, orientare pe care Merleau-Ponty o critică şi o consideră 
„unilaterală. De asemenea, critică în mod explicit empirismul atunci când analizează 
motricitatea corpului: „corpul este cel care «prinde» şi înţelege mişcarea. Dobândirea 
deprinderii este, bineînțeles, sesizarea motrice a unei semnificaţii motrice [...]. Ea 
lămureşte astfel natura sferei corporale. Când spunem că el ne dă imediat poziția 
corpului nostru, nu vrem să spunem, aşa cum fac empiriştii, că ar consta într-un 
mozaic de. «senzații extensive». Este un sistem deschis spre lume, corelativ cu 
aceasta.” 

Cu toate că a criticat empirismul, citind lucrările sale, simțim amprenta 
empirismului în gândirea sa filosofică. Sesizăm faptul că orice componentă a 
ansamblului corp - lume (senzație, motricitate, deprindere ş.a.) este analizată în 
detaliu si este scoasă în evidență intenjionalitatea acelei componente. La Merleau- 
Ponty corpul este „punct de trecere a mişcării mele continue spre o lume [...] 
mişcări care sunt conduse de o intenție.” „Corpul este mijlocul nostru general prin 


5 Maurice Merleau-Ponty, Fenomenologia percepției, Editura Aion, Oradea, p. 126. 
5 Ibidem, p. 136. 

7 Ibidem, p. 60. 

* Ibidem, p. 182, 183. 

? Ibidem, p. 184. 

care avem o lume [...] prin el învăţăm să recunoaştem înnodarea esenței cu 
existența, pe care o regăsim în general in percepţie”, iar „conştiinţa este ființa 
orientată spre lucru prin intermediul corpului”. Iată cum intenționalitatea apare 
în mod necesar în explicaţiile lui Merleau-Ponty. De exemplu, „a-ți mişca propriul 
corp înseamnă a viza, prin el, obiectele”!!. La Merleau-Ponty conştiinţa şi corpul 
nu sunt separate, ci formează un tot unitar şi coerent: „conştiinţa se proiectează 
într-o lume fizică şi are un corp, tot aşa cum ea se proiectează într-o lume culturală 
şi are obiceiuri, pentru că ea nu poate să fie conştiinţă decât dacă manevrează 
semnificațiile date în trecutul absolut al naturii sau în trecutul său personal, şi 
pentru că orice formă trăită tinde spre o anume generalitate, fie cea a obignuintei, 
fie cea a «funcţiilor noastre corporale»”!?. Analizând scrierile lui Merleau-Ponty 
constatăm că noutatea pe care o aduce în gândirea filosofică este inten[ionalitatea 
corpului, a mişcărilor sale. Nu numai rațiunea este orientată, ci şi simţurile sunt 
orientate, dobândesc un sens. În Fenomenologia percepției sunt analizate 
mecanismele psihice cognitive, aşa cum sunt ele prezentate de psihologie. Aceste 
mecanisme sunt caracterizate prin intenţionalitate, iar în acest fel li se dă un sens 
ontologic şi gnoseologic. 

Maurice Merleau-Ponty critică intelectualismul şi afirmă că „viața mentală 
sau culturală îşi împrumută structurile de la viața naturală, iar subiectul gânditor 
trebuie să fie fundamentat pe subiectul incarnat"". De altfel, se confruntă cu 
senzualismul în prima parte a lucrării sale, cu empirismul în cea de a doua, cu 
intelectualismul în partea a treia. Dacă intelectualismul susține că percepția este 
dependentă de procesele intelectuale, Merleau-Ponty explică procesele intelectuale 
(ale atenţiei şi judecății) pe baza percepţiei, concepută ca un dat originar. Pune în 
evidenţă specificul vieţii intelectuale prin afirmaţia că „tot universul ştiinţei e 
construit pe lumea trăită”, dar „ştiinţa nu are şi nu va avea niciodată acelaşi sens de 
a fi cu lumea percepută, pentru simplul fapt că ea îi este o determinare sau o 
explicare”!. Observăm că susţine existența unui demers de la percepție către 
ştiinţă, dar ignoră drumul invers de la ştiinţă către percepţie. El exagerează 
caracterul originar al percepției, deoarece ea suportă o oarecare influență a 
proceselor intelectuale. Deşi cunoaşte bine acest lucru, Merleau-Ponty „se va 
incápátána să restaureze puritatea acestei prezenţe”! ; el a căutat „experiența pură, 
anterioară oricărei intelectualizări a experientei" ^. Merleau-Ponty e de părere că şi 
ideile lui Bergson despre lucrul perceput actual si despre percepția „pură” care ar 
reda lucrul însuşi ar constitui nu apologia unei naturi constatate intuitiv şi a unei 
asemenea constatări, ci „o aluzie la preexistenfa fiinţei naturale, întotdeauna deja 


10 Ibidem, p. 187. 
1! Ibidem, p. 187. 
12 Ibidem, p. 238. 
P? Ibidem, p. 243. 


]4 rh.» 
Ibidem, p. 7. i 
r Jacques Lacan, Maurice Merleau-Ponty, „Les Temps Modernes", nr. 184-185/ 1962, p. 248. 


16 Xavier O. Monasterio, Paradoxes et mythes de la phénoménologie, „Revue de Métaphysique 
et de Morale”, nr. 3/1969, p. 1. 

acolo, care este problema însăşi a filosofiei Naturii^"", Constatăm că fenomenologul 
francez a analizat si a expus corect conceptiile despre naturá ale lui Descartes, Kant 
sau Schelling, precum si reflectiile lui Marx, Bergson. Mai mult, a pus în evidență | 
trecerea de la necesitatea naturii la caracterul ei contingent, perceptiv, de la natura- 
obiect „în sine” la natura-subiect „pentru noi", de la explicarea naturii prin judecată 
la cunoaşterea ei perceptivă. Meritul său este acela de a reduce exagerările 
conceptului substantialist de natură, precum şi cele ale cunoaşterii considerată 
exclusiv raţională. ni | 

În urma unei priviri de ansamblu asupra Fenomenologiei percepției, 
observăm că la Merleau-Ponty subiectul nu este un ego pur, ci un ego ancorat în 
istorie. Este vorba nu numai de eul perceptiv şi cogitiv, ci de un eu interpersonal. 
Cogito-ul, afirma Merleau-Ponty, „trebuie să mă descopere în situație, şi numai cu 
această condiţie subiectivitatea transcendentală va putea fi, cum zice Husserl, o 
intersubiectivitate”'5. E] caută să implementeze gândirea (şi vorbirea) în structurile 
perceptive, adică în existenţa interindividuală. Merleau-Ponty a subliniat faptul că 
eul este „fiinţă în lume”. În acest fel, a intrat într-o confruntare de idei cu Sartre în 
„problema omului. Pentru el, omul este conştient de sine însuşi, are întotdeauna 
conştiinţa de a fi. Este ceea ce Sartre numeşte „ființa pentru sine”, adică o ființă 
liberă; pentru om a exista înseamnă a fi liber. Omul are posibilitatea alegerii atunci 
când e vorba de acţiunile lui, iar refuzul libertăţii nu poate fi catalogat decât ca o 
încercare de a se percepe ca o „ființă în sine”. La acest autor, „ființa pentru sine” 
este opusă materiei şi animalelor, ele constituind „fiinţa în sine”. Astfel, Merleau- 
Ponty a fost nevoit să reia analiza cogito-ului şi a „fiinţei în lume”; el a reuşit să 
pună în evidență unitatea lor, considerând interiorul şi exteriorul ca inseparabile: 
„lumea este totul înăuntru şi eu sunt totul în afara mea.”!? | 

In continuare vom analiza percepţia şi intentionalitatea percepţiei, aşa cum 
apar ele la autorul Fenomenologiei percepției. Merleau-Ponty consideră că 
„percepţia caracterizează nu numai lumea vie, biologică ci şi lumea fizică, lume care 
este sistematică, are structură, este caracterizată prin ordine şi sens; ne arată că 
fiecare dintre acestea are caracter perceptiv. Concepţia lui Maurice Merleau-Ponty 
nu poate fi confundată cu structuralismul, care susţine existenţa unor sisteme şi 
structuri independente de subiectul cunoscător. Acesta afirmă că formele sau 
sistemele perceptive nu sunt construite de subiect, dar nici nu sunt independente de 
acesta, subiectivitatea umană este aceea care atribuie ordine şi sens structurilor 
reale, fizice sau fiziologice: „finalmente forma nu poate fi definită în termeni de 
realitate, ci în termeni de cunoaştere, nu ca un lucru al lumii fizice, ci ca un lucru 
perceput.”2 Ioan Roşca ne lămureşte că scopul principal al autorului francez nu 
este acela de a arăta că structurile, formele n-au premise în lumea externă, ci de a 
pune în evidenţă specificul comportamentului perceptiv în care „exterior şi interior, 
fizic şi psihic ar fi corelate in mod indistinct, inextricabil.”2! 


17 Maurice Merleau-Ponty, Fenomenologia percepției, Editura Aion, Oradea, 1999, p. 405. 
'5 lidem, p. 2. 

9 Ibidem, p. 11. 

? Maurice Merleau-Ponty, La structure du comportement, P.U.F., Paris, 1967, p. 155. 

?! Toan Roşca, op. cit., p. 93. 

In ceea ce priveste comportamentul perceptiv la nivelul umanului, Maurice 
Merleau-Ponty a criticat gestaltismul şi behaviorismul, care sunt teorii elaborate de 
psihologia vremii sale. Curentul gestaltist sau teoria formei afirmă prioritatea 
întregului asupra părţilor, în percepţie. Teoreticienii acestui curent cred că subiectul 
cunoscător sesizează fenomenele în totalitatea lor, fără a disocia elementele din 
ansamblul în care se integrează şi în afara căruia îşi pierd semnificația. Această 
teorie se bazează pe noţiunea de structură, privită ca un întreg. Curentul behaviorist 
sau psihologia obiectivă pune accent pe datele observabile ale comportamentului, 
care este întotdeauna adaptativ. Behavioriştii susţin că totul este învăţare în 
comportamentul uman, chiar şi expresia emoţiilor. Comportamentele individului 
sunt modelate prin educaţie. În concluzie, mediul exterior joacă rolul principal în 
formarea comportamentului uman. Am putea spune că cele două curente din istoria 
psihologiei sunt opuse, deoarece primul se orientează către cauzele interne ale 
acestora. Gestaltismul originează manifestările psihice în interiorul psihicului, în 
subiectul cunoscător, iar behaviorismul originează manifestările psihice în exteriorul 
subiectului cunoscător. Maurice Merleau-Ponty încearcă o sinteză între aceste două 
teorii ale psihologiei şi afirmă că orice comportament, orice manifestare are la bază 
un amestec de stimuli exteriori şi ,intenfii" interne. Astfel, el a întreprins o 
minuțioasă analiză a percepţiei şi din perspectivă ontologică, dar îndeosebi 
gnoseologicá, în cea de a doua lucrare a sa, Fenomenologia percepției. A criticat 
senzualismul, empirismul şi intelectualismul în primele capitole ale acestei lucrări. 
În viziunea sa, percepţia constituie „stratul originar” al conştiinţei umane şi nu este 
de acord cu senzualismul secolului al XVIII-lea, care susținea că întreaga 
cunoaştere provine din simţuri: există în primul rând senzaţia pură (fenomen psihic 
elementar datorat stimulării unui organ receptor), apoi există percepția 
(conştientizare care însoţeşte excitația cerebrală). Senzualismul ne spune că nu 
există decât stări de conştiinţă. Dacă ar fi aşa, spune Merleau-Ponty, am rata 
fenomenul „lume”. Senzatia nu poate exista în stare pură, fiindcă ea se naşte pe un 
fond perceptiv. De altfel, chiar oamenii de ştiinţă, cercetătorii psihologi susțin, în 
urma numeroaselor experimente, că senzațiile există doar integrate percepyiilor. 
De asemenea, Merleau-Ponty respinge empirismul asociaţionist care explică 
percepția ca pe o simplă asociaţie de senzații. Conţinutul percepţiei este dependent 
de procesele intelectuale ale atenției sau ale judecății, ne explică teoria 
intelectualistă. Nici explicaţia intelectualistă nu-l satisface pe gânditorul francez. 

Percepția nu trebuie confundată cu judecata, ne spune teoria fenomenologică. 
Realul trebuie descris, şi nu construit de subiectul cognitiv. Percepția este 
fundamentul pe care se individualizează toate actele. Lumea e cadrul natural şi 
câmpul gândurilor mele, al perceptiilor mele explicite. Maurice Merleau-Ponty e 
convins cá perceptia este o structurá care se naste din interacţiunea subiectului cu 
lumea exterioară şi despre care putem să spunem că nu exprimă numai lumea 
internă sau numai lumea externă. Caracterizează structura percepției prin sensul ei, 
căreia îi conferă un caracter intenţional. Autorul specifică faptul că e caracter 
intenfional aparține percepției, nu corelatelor ei. Reflectánd asupra gxplicatiilor 
sale, înțelegem cá percepția este o „formă” originară, o entitate cu sens, care nu se 

reduce nici la lumea exterioară (adică la senzațiile provocate in noi de lumea 
externă), nici la lumea internă (la intelect), ci „este apariţia însăşi a lumii, Şi nu 
condiția sa de posibilitate, ea este naşterea unei norme, şi nu se realizează după o 
normă, este identitatea exteriorului şi interiorului şi nu proiecția interiorului în 
exterior”, Apreciem că această definire a percepției nu e lipsită de dificultăți, chiar 
dacă relevă caracteristici reale ale percepţiei, cum ar fi structura şi sensul acesteia. 
Dacă privim prin prisma fenomenologiei, percepţia ca unitate a subiectivului şi 
obiectivului apare ca o ambiguitate, iar subiectivul deţine o poziţie privilegiată în 
relația de cunoaştere. Cu toate că apropie percepţia de lumea exterioară, Merleau- 
Ponty îi estompează conţinutul obiectiv şi capacitatea de a oferi indicii despre 
aspectele esenţiale ale fenomenelor percepute. Totuşi, nu putem să nu menționăm 
că percepția, aşa cum este ea gândită de fenomenologul francez, deschide, ca 
perspectivă asupra cunoaşterii şi existenței, un câmp fenomenal în care fenomenele 
perceptive aparțin triadei eu — celălalt — lume. El consideră că subiectul perceptiv 
este un subiect individual, care nu poate deveni un ego impersonal, şi tocmai de aceea 
cunoaşterea fenomenologică este pentru subiectul cunoscător inepuizabilă, universală. 

Analiza percepției întreprinsă de fenomenologul francez stă sub semnul 
următoarelor idei forte: j 

1. „A percepe înseamnă a vedea cum se naşte din constelația de date un sens 
imanent.” Autorul Fenomenologiei percepției vrea prin urmare să surprindă 
percepția în semnificația care este fără echivalent în universul înțelegerii, „un 
mediu perceptiv care nu este încă o lume obiectivă, o existență perceptivă, care nu 
este încă o existență determinată”; în felul acesta el ne conduce la concluzia că 
sensibilitatea umană are capacitatea de a depozita orice informație asupra existenței 
în forma ei pre-analitică. Aust ren 

2. „Spiritul care percepe este un spirit încarnat”, ceea ce înseamnă că 
intervenția inteligenței devine oportună, eficace doar pe fundalul unei vieți 
reflexive ce rezultă din adânca înrădăcinare a corpului nostru în lume şi 
(mărturiseşte autorul) „această înrădăcinare a spiritului în corpul său am căutat s-o 
restabilim, împotriva doctrinelor care tratează percepţia ca pe un simplu rezultat al 
acțiunii lucrurilor exterioare asupra corpului nostru (empirismul), ca şi împotriva 
celor care insistă asupra autonomiei conștiinței. Ei uită [...] de relaţia ambiguă pe 
care noi o întreținem cu corpul nostru şi respectiv cu lucrurile percepute.” 
Percepția, care se află la baza relaţiei de cunoaştere, este intenfionald; e vorba de o 
intenfionalitate operantă, menită să sesizeze lumea antepredicativă. 

Pentru a releva cât mai complet şi elaborat fenomenologia gândită de 
Maurice Merleau-Ponty trebuie să analizăm minuţios conceptul de intentionalitate. | 
Acest concept este unul dintre cele mai importante în fenomenologie, nici pe 
departe epuizat. Dictionarele spun că „intenţionalitatea este caracterul orientat sau 
«referitor la» al majorităţii, dacă nu chiar al tuturor stărilor de conştiinţă. Opiniile, 
gândurile, dorinţele, visurile şi poftele noastre se referă la lucruri. Cuvintele pe care 
le folosim pentru a exprima aceste opinii şi alte stări mentale se referă, de 


?? Maurice Merleau-Ponty, Phenomenologie de la perception, ed. cit., p. 74. 
2 Maurice Merleau-Ponty, Husserl et la notion de nature, „Revue de Métaphysique et de 
Morale", 4/1962. 

asemenea, la lucruri. Problema intentionalitütii este cea a înţelegerii relaţiei 
rezultată între o stare mentală sau expresia ei şi lucrurile la care se referă 
aceasta.” Dictionarele prezintă pe larg, dar uneori destul de vag şi incomplet, 
după părerea noastră, acest concept filosofic, care necesită mari eforturi de 
explorare. Acest termen a fost folosit încă de scolastici (desemna proprietatea 
gândirii de a fi întotdeauna gândire despre un obiect, diferit de ea însăşi) şi 
reactualizat de Brentano în secolul al XIX-lea. În lucrarea Psihologia din punct de 
vedere empiric (1874), acesta reabilitează insistența medievală asupra 
directionalitátii sau intentionalitátii mentalului, ca aspect fundamental al gândirii si 
constiintei. Lucrările de specialitate arată cá Brentano caracterizează evenimentele 
mentale ca „îndreptare a minții spre un obiect”. La Husserl, intentionalitatea 
caracterizează actele intelectuale: „orice conştiinţă este conştiinţă despre ceva” (iar 
acest ceva nu este ceva nou), adică proprietatea conştiinţei (nu e vorba de conștiința 
psihologică, aşa cum apare la Brentano, ci de acte privite în esenţialitatea lor, 
considerate ca eidos), „de a purta, în calitatea ei cogito, cogitatum-ul ei în ea 
însăşi”. Actul intentional sau noesa vizează un anume obiect, noema îl defineşte 
prin comparare cu altele. La Merleau-Ponty intentionalitatea caracterizează şi viaţa 
perceptivă. Se pare că însuşi Kant a înţeles în acest fel actele de judecată, actele 
volitionale şi imaginaţia, adică a intuit intentionalitatea lor. 

Kant a arătat că percepţia interioară este imposibilă fără percepţia exterioară 
şi că lumea, ca o conexiune a fenomenelor, este mijlocul de a mă realiza ca şi 
conştiinţă (conştiinţa este întotdeauna conştiinţă despre ceva). Ceea ce deosebeşte 
conceptul fenomenologic de intenfionalitate de raţionamentul lui Kant este 
„trăirea”: înainte de a fi supusă cunoaşterii, lumea este trăită, este simțită deja aici, 
este deja dată. Mai târziu, Husserl vorbeşte despre o teleologie a conştiinţei. 
Constiinta este neîncetat orientată către lume. Husserl depăşeşte însă 
intentionalitatea actului despre care vorbeşte Kant in Critica facultății de judecare. 
Husserl a distins între ,intentionalitatea de act” (intelectuală şi voluntară) si 
,intentionalitatea operantă” sau pre-reflexivă. Intentionalitatea operantă (fungierende 
intentionalitat) este aceea care constituie unitatea naturală şi antepredicativă a 
lumii şi a vieţii noastre, în imaginile noastre despre lume mult mai clar decát in 
cunoaşterea obiectivă. Mai mult, el a arătat cá intentionalitatea operantá este fi unda- 
mentalá pentru cá ea ne oferá obiectul de cunoscut, existența de explorat. Deşi a 
arătat cá intentionalitatea operantă se află înaintea intenţionalităţii actelor umane, 
Husserl a acordat mai multă atenţie acesteia din urmă; deoarece supraestimează 
esentele ideale, el se concentrează asupra conceptului de intenţionalitate intelectuală 
şi constituire intelectuală. NAE f 

Considerăm că numai dacă revenim asupra termenilor utilizați de Husserl în 
scrierile sale putem să înțelegem şi să punem in evidenţă conceptul de 
intentionalitate. Fenomenologia nu poate fi înțeleasă decât dacă este cercetată 
începând cu originile ei. Edmund Husserl afirma: „cuvântul intentionalitate nu 
înseamnă nimic altceva decât această particularitate funciară şi generală pe care o 


24 Blackburn, Simon, Dicţionar de filosofie, Editura Univers Enciclopedic, Bucureşti, 1999, p. 205, 
206. 

are: conştiinţa de a fi conştiinţă despre ceva, de a purta în calitatea ei de cogito, 
cogitatum-ul ei în ea însăşi. ii Íntelegem (si repetăm acest lucru) că 
intentionalitatea este însuşirea conştiinţei de a se orienta întotdeauna către ceva, 
spre ceva, de a avea un obiect. Actul de conştiinţă are ca esență însuşirea de a 
„conferi sens obiectului vizat de el. Intentionalitate mai înseamnă şi orientarea 
subiectivitátii conştiinţei către obiectivitate. Trebuie să facem deosebirea între 
intentionalitate şi vizare. Dacă intenfionalitatea este însuşirea conştiinţei de a se 
orienta către ceva, vizarea este orientarea propriu-zisă a conştiinţei către o 
entitate. Este interesantă şi utilă delimitarea conceptuală pe care Husserl o operează 
între vizat şi vizare. Altminteri am avea de-a face cu dizolvarea transcendentei î în 
imanentá, fapt pe care filosoful îl evită. Reductia fenomenologicá şi constituirea 
sunt două operații complementare efectuate de conştiinţa intentionalá. Constituirea 
este operaţia prin care conştiinţa dă sens obiectului vizat (conferirea de sens). Eul 
este forma temporalităţii. Husserl distinge între două tipuri de timp imanent 
„conştiinţei: timpul în care se realizează constituirea şi timpul în care se realizează 
reflexia. Timpul constituirii este cel al dării de sens, iar timpul reflexiei este cel al 
perceperii fluxului trăirii pure. Reflexia e intuirea imediată a fluxului pur al 
conştiinţei. Ea ne conduce la descoperirea subiectivităţii care penetrează noema. În 
„ceea ce priveşte eul, acesta are trei faze: eul natural, eul transcendental, eul pur. Nu 
trebuie uitat faptul că obiectul vizat în fenomenologia lui Husserl nu este unul 
material, real, empiric, ci este obiectul în idealitatea sa; acest obiect este imanent 
conştiinţei îndreptate spre el. Întrucât Maurice Merleau- -Ponty este orientat spre 
omul concret, spre istorie, intentionalitatea operantá sau pre-reflexivă se află în 
centrul analizelor sale. Esenfele perceptive, care nu sunt nici subiective, nici 
obiective, adică esentele „pre-date”, „pre-tematizate” sunt fundamentul lumii şi al 
„cunoaşterii. În fenomenologia. franceză conceptul de intenfionalitate depăşeşte 
„granițele conştiinţei pure şi caracterizează percepția, voința, emoția, 
comportamentul s.a. Cu alte cuvinte, intenfionalitatea nu se mai limitează strict la 
domeniul cunoaşterii, al gnoseologiei, ea pătrunde în ontologie, antropologie, 
estetică, istorie ş.a. Analizând cunoaşterea, Husserl a descoperit această 
caracteristică (intenfionalitatea), iar fenomenologii francezi, si nu numai ei, au 
realizat (analizând descoperirea lui Husserl) că această caracteristică defineşte 
întreaga existenţă. La Merleau-Ponty omul însuşi se caracterizează prin 
intenționalitate, prin deschiderea sa spre lume, prin faptul că transcende situaţia 
dată şi se proiectează liber şi creator. În ceea ce priveşte cunoaşterea, la el întâlnim 
teza unei intentionalitáti perceptive, pre-reflexive. Ea exprimă atât caracterul activ 
al subiectului perceptiv cât şi influenţa elementelor intelectuale reflexive asupra | 
vieţii perceptive, pre-reflexive. Ne dăm seama că acest filosof stăpâneşte impecabil 
cunoştinţe despre procesele psihice, despre mecanismele cognitive, aşa cum sunt 
ele teoretizate de către psihologie. S-a emis părerea că, afirmând existenţa unei 
intentionalitáti perceptive, filosoful francez nu exagerează viaţa perceptivă şi nici 
nu o spiritualizează. Merleau-Ponty a elaborat conceptul de esenţă concretă si pe 
cel de intenfionalitate pre-reflexivă; aceasta a condus la concluzia cá 


5 Edmund Husserl, Méditations cartésiennes, Colin, Paris, 1931, p. 106. 


344 


fenomenologia poate deveni o fenomenologie a genezei (e vorba de sesizarea lumii 
sau a istoriei in stare născândă). Menţionăm că teza fenomenologiei genetice nu 
presupune o explicare cauzală a lucrurilor; ea constă într-o descriere a momentelor 
care se succed, privite singular şi ireductibil. 

Iată cum această categorie fundamentală a fenomenologiei, intentionalitatea, 
caracterizează nu numai conştiinţa, pură, ci şi conştiinţa din punctul de vedere al 
psihologiei. Dacă alte concepte elaborate de Husserl sunt neacceptate, discutabile, 
conceptul de intentionalitate a fost acceptat şi preluat de majoritatea gânditorilor ce 
i-au urmat. Conceptul de intentionalitate şi vizare a pătruns în gândirea filosofică 
mondială a ultimelor decenii, a pătruns în ştiinţă, artă, morală, religie. De exemplu, 
Paul Ricceur ne vorbeşte despre o intentionalitate a voinţei, despre intentionalitatea 
textului scris, a discursului. 

Relevăm preocuparea lui Maurice Merleau-Ponty privind intentionalitatea. 
Astfel, el a afirmat că „filosoful încearcă a gândi lumea, pe celălalt şi pe sine însuşi 
şi de a concepe raporturile lor”®, iar scopul fenomenologiei este „de a sesiza sensul 
lumii sau istoriei în stare născândă.””” El vorbeşte despre orientarea omului la 
celălalt şi la lume. lată, omul nu există în sine, ci este orientat spre lume; în acest fel 
se integrează în lume. Vorbind despre cunoaşterea filosofică, Merleau-Ponty ne 
explică faptul cá ea are un caracter intentional-intuitiv, iar orice obiect constituit e 
un prilej de interogatie, de permanență a caracterului deschis, orientat (către 
obiectul sáu) al reflectiei filosofice. Totodată, ne explică fenomenologul francez, 
spiritul reflectiei filosofice poate fi orientat către el însuşi (orientarea către interior 
a conştiinţei — intentionalitatea conştiinţei filosofice) ca o componentă a existenţei. 

Merleau-Ponty a pus accent pe lumea sensibilă şi existența umană şi a afirmat 
că esenţa fuzionează cu existența sensibilă, că intenfionalitatea originară nu este 
logică, ci perceptivă, că descrierea este intuitiv-perceptivă, că finalitatea reductiei o 
constituie viaţa perceptivă şi nu ego-ul pur. Mai exact, Merleau-Ponty a situat 
fenomenologia la intersecţia dintre perceptiv şi ideal, pe de o parte, dintre om şi 
lume, pe de altă parte. A refuzat atât obiectivismul abstract, independent de om, 
cât şi subiectivismul extrem, indiferent de lume. Maurice Merleau-Ponty a reuşit să 
apropie reflectia fenomenologică de viaţă şi de experienţa trăită. 


2.1.1. Intenţionalitatea corpului în relaţie directă cu spațiul şi temporalitatea 


Maurice Merleau-Ponty a avut o modalitate specifică de a releva ordinea 5i 
structura realităţii, pornind de la „teza unui eu concro perceptiv, angajat în 
raporturile perceptive cu lumea externă, cu celălalt” WEI ocupă un loc aparte în 
cadrul fenomenologiei franceze. Pe parcursul operei sale întâlnim o dualitate de 
multe ori insurmontabilá: faptul si sensul, faptul şi structura, existenţa şi sensul, 


atitudinea reflexivă si interogatia (care incită în permanenţă). Acest gânditor l-a 


elogiat pe Husserl pentru faptul că a adus în atenţia filosofilor, şi nu numai, analiza 


25 Maurice Merleau-Ponty, Phénoménologie de la perception, ed. cit., p. XIII. 


?! Ibidem, p. XVI. 
?* Joan N. Roşca, op. cit., p. 87. 

transcendentală, reductia, conştiinţa pură, dar i-a reproşat cá s-a ocupat de lucruri 
„imposibil de atins”. Cu alte cuvinte, a apreciat demersul husserlian, dar s-a gândit 
să-l adapteze la lucruri palpabile. De aceea, Merleau-Ponty a fost preocupat în 
permanență de fenomen, însă şi de apariţia lui, fenomenalizarea (aşa cum se 
exprimă unii comentatori). Se spune despre el că era o fire meditativă, prudentă, în 
spatele căreia se ascundea o tensiune deosebită, declanşată de dorinţa sa de a pune 
fenomenologia pe drumul cel mai potrivit. El a afirmat răspicat că „lumea este în 
jurul nostru, nu în fata noastră”, adică lumea nu se aşterne înaintea conştiinţei 
noastre, ci se cládeste în jurul corporalitátii noastre. Percepția ne permite să 
sesizăm lumea, ea este „ştiinţă pentru filosof”, este „fondul pe care se 
individualizează toate actele si este presupusă de acestea.” Dacă Husserl a 
aprofundat „conştiinţa pură”, Heidegger a deplasat conştiinţa în Dasein, iar 
Maurice Merlau-Ponty plasează conştiinţa în corpul actual aducând în atenţie 
intenfionalitatea operantá. Conchidem că pentru acest din urmă gânditor, 
fenomenologia este experiență dobândită prin intermediul corpului; pentru el, 
lumea, corpul şi limbajul sunt inseparabile. „Oricât de pierduţi ne simțim în 
imensitatea oceanică a universului... corpul este unica noastră instanță de reper; 
opac, masiv, treaz, corpul face oficiu de navigator, el pilotează, dirijează, înscrie. 
El devansează orice conştiinţă şi orice idee, el este cu totul altceva decât o masă 
grosierá ce înregistrează: corpul se întoarnă spre Fiinţă, o revelează, se scufundă în 
ea şi, din această conjunctie, gândirea iese la suprafață şi învaţă să cunoască de 
unde vine, ce o întemeiază şi îi deschide toate lucrurile.” Între corp şi Fiinţă există 
o legătură directă. „Prin corp, Fiinţa ajunge într-un fel la conştiinţă, iar 
corporalitatea este proba ființei.” Este destul de evident faptul că Merleau-Ponty a 
fost influențat în mare măsură şi de filosofia lui Bergson (pe care de altfel îl aprecia 
foarte mult şi îl cita în lucrările sale). Deşi influențat de Bergson, de Husserl şi de 
alții, Merleau-Ponty îşi formează propria părere: „corpul este un lucru, dar un lucru 
în care îmi am reşedinţa”, este „acest trup prezent pe care îl numesc al meu, 
santinela care tace în spatele cuvintelor şi actelor mele."?! Menţionăm că pentru 
Merleau-Ponty corpul nu este inert; el are motricitate, este sensibil ş.a.m.d. Aceasta 
este dovada faptului că între corp şi gândire există o legătură indestructibilă pe care 
alti filosofi au trecut-o în planul secund. Dacă până la Merleau-Ponty, rationalistii 
puneau pe primul plan gândirea, spiritul, ideea ca entitate ce generează cunoaşterea 
şi existenţa, existentialistii secolului al XX-lea caută să stabilească un echilibru 
între rationalism si empirism. Fiecare dintre aceste curente filosofice a contribuit la 
progresul cunoaşterii, dar cei ce le-au urmat şi-au dat seama că ar fi o greşeală să 
exagereze într-o direcție sau alta. Ştiinţa a contribuit şi ea la explorarea adevărului; 
tocmai de aceea, fenomenologii francezi au imbrátisat ideile existentialismului. E 
foarte clar cá aceşti gânditori au urmărit înainte de toate cele mai juste cái ale 
stabilirii adevárului, lásánd deoparte apartenenţa la o mişcare filosofică sau alta. 


? Maurice Merleau-Ponty apud Guy Petitdemange, Filosofi şi filosofii ale secolului al XX-lea, 
Editura Cartier, Bucureşti, 2003, p. 107—114. 

?? H, Bergson apud Guy Petitdemange, op. cit., p. 117-118. 

3M, Merleau-Ponty apud Guy Petitdemanage, op. cit., p. 119. 

Satisfacerea nevoilor-umane (din ce in ce mai elevate in secolul XX) impunea o 
atitudine nepărtinitoare şi mobilizarea tuturor resurselor pentru a descoperi 
modalitatea cea mai eficientă şi justă de rezolvare a unor probleme. Observăm că 
filosofia franceză a secolului al XX-lea este una deosebit de pragmatică. 

Merleau-Ponty concepe corpul ca pe un sistem deschis (care face schimburi 
reciproce cu exteriorul) orientat către exterior, dar şi către interior. Corpul este 
orientat către lumea exterioară subiectului, dar şi către lumea interioară a acestuia. 
El pledează în favoarea ideii care respinge independența şi izolarea corpului. 
Corpul îşi păstrează identitatea şi unicitatea, însă în cadrul interrelationárii vitale cu 
lumea si cu propriul eu. Acest gânditor pretuieste certitudinea şi încearcă să evite 
problemele considerate greu de solutionat, cum ar fi originea spiritului sau 
„misterul raţiunii” (aşa cum era denumit de Merleau-Ponty, gândul, algoritmul, 
adevărul). De aceea el preferă să se preocupe de fenomenologia percepției, studiată 
îndelung, de diverse ştiinţe particulare. Cu ajutorul unor experimente (din ce în ce 
mai sofisticate, complexe, care au solicitat tehnică şi instrumente performante), 
s-au stabilit adevăruri certe şi cu o lungă valabilitate. Pe un astfel de fundament (al 
certitudinii oferite de ştiinţele particulare), şi-a construit acest filosof sistemul 
filosofic. Şi el a avut tendința (frecventă în gândirea filosofică) către adevărul 
absolut. De aceea a mizat pe certitudinile (demonstrabile) oferite de percepţie şi 
sensibilitate. A fost deosebit de interesat de limbaj şi afirma despre „corpul vorbitor” 
că este într-adevăr fenomenalizare, adică manifestare ontologică şi gnoseologicd, 
dar, mai ales, intenţională. 

Aducem în discuţie intentionalitatea, deoarece acest autor a fost fascinat de 
acest concept; l-a studiat cu maximă atenţie în geneza şi evoluţia sa, i-a stabilit 
meritele, dar mai ales a încercat să releve utilitatea sa în demonstrarea adevărului. 
A intuit faptul că demonstrarea intentionalitátii e un argument puternic în stabilirea 
adevărului.  Adevărurile filosofice au constituit întotdeauna preocuparea 
gânditorilor. În secolul XX această preocupare a devenit şi mai evidentă datorită 
adevărurilor stabilite de ştiinţe. Se impunea o compatibilizare a acestor adevăruri. 
De altfel, fenomenologia s-a născut şi dintr-o limită a unei ştiinţe particulare. Din 
cea de a doua jumătate a secolului al XX-lea, considerăm că nu mai putem vorbi 
despre primordialitatea filosofiei sau a ştiinţei; cele două modalități de manifestare 
a spiritului se susțin reciproc în progresul lor. -— i 

Revenind la problema corpului si a intenționalității ce ține de acesta, 
Merleau-Ponty l-a pus în legătură directă cu spațiul în care el există şi se manifestă, 
cu temporalitatea, cu celălalt, cu lumea naturală ş.a.m.d. Din scrierile sale reiese 
clar că timpul este un suport al actelor intenționale. Pentru el, timpul este un 
element foarte important al subiectivitátii; de altfel, îl citează pe Claudel: „Timpul 
este sensul vieţii.” Merleau-Ponty plasează experienţele corpului în timp şi spaţiu. 
lar dacă spaţiul poate fi mai uşor sesizat, cu timpul lucrurile se complică. Pentru a 
nu greşi, Merleau-Ponty studiază noțiunea de timp ŞI temporalitatea descrise pi 
Kant. Astfel ajunge să delimiteze între experienţele noastre „înainte” şi „după ^ 
Prin urmare, temporalitatea tine de subiectivitatea noastră. Pune accent posi pe 
existență şi gândirea noastră, date de corporalitate şi percepție. lar existența 

noastră ca ființă trebuie pusă, în concepția sa, în legătură cu lumea, cu celălalt, cu 
istoria. Spre deosebire de Husserl, acest gânditor nu pune accentul pe subiectul pur, 
ci pe subiectul multidimensional. El pune timpul în raport cu fiinţa şi ne vorbeşte 
despre intenționalitatea operantă. Afirmă că prezența timpului se face simțită 
tocmai prin trecere lui. În lucrarea sa Fenomenologia percepției dedică un capitol 
întreg problemei timpului, a timpului pus în legătură cu ființa şi conştiinţa. Încearcă 
să privească lucrurile nu numai din perspectiva „unul lângă altul”, ci şi din 
perspectiva „unul după altul”. Pune un accent deosebit pe prezența timpului în sine 
şi pentru sine, precum şi pe timp ca suport al actelor intentionale. i 

Merleau-Ponty nu se opreşte la explicaţia psihologică a timpului care invocă 
exclusiv conştiinţa trecutului prin amintiri şi conştiinţa viitorului prin proiectarea 
acestuia în fata noastră. Astfel, gânditorul francez apelează la orientarea corpului 
către exterior, care percepe modificările suferite de lucruri, dinamica realităţii şi 
care demonstrează trecerea timpului. Astfel, timpul există în noi prin faptul că 
putem percepe lucrurile în evoluţie. Timpul e nesfârşit; lucrurile pun în evidență 
timpul prin faptul că sunt finite, adică se nasc, evoluează şi dispar. Lucrurile ne 
dau măsura timpului, iar noi ca subiect cunoscător suntem orientați către lucrurile 
care pun în evidenţă existenţa timpului. Conştiința joacă un rol deosebit prin faptul 
că ea este orientată atât către trecut, cát şi spre viitor. Precizăm că percepţia la 
acest filosof nu se identifi Icá, aşa cum am crede, cu percepția explicată de 
psihologie. La el, sensibilitatea noastră creează lucrul pentru noi. „Analiza corpului 
propriu şi a percepției ne-a relevat un raport cu obiectul, o semnifi catie mai 
profundá. Lucrul nu este decát o semnificatie, este semnificatia «lucru». Dar cánd 
inteleg un lucru, nu operez actualmente sinteza acestuia, ci vin în faţa lui cu 
. cámpurile mele senzoriale, cu cámpul meu perceptiv si, in cele din urmá, cu o 
matrice caracteristicá a oricárei fiinfe posibile, cu un montaj universal cu privire la 
lume."?? Preluând conceptul de intenfionalitate de la Husserl, Maurice Merleau- 
Ponty afirma în Fi enomenologia percepției: „Sub intentionalitatea de fapt regáseam 
O intenționalitate operantă care, condiție a acesteia, funcționa deja înaintea oricărei 
teze sau judecăți, un «logos al lumii estetice», o artă ascunsă în profunzimea 
sufletului uman şi care nu se poate cunoaşte decât în rezultatele sale." Autorul 
încearcă o distincție clară între structură şi semnificaţie. Ne arată că sensul şi 
semnificația unui lucru rezultă din „complicitatea noastră şi a lumii”, adică din 
ceea ca de comun acord s-a stabilit o semnificaţie şi utilitate a unui lucru (rezultate 
din experiență, practică, nevoi), precum şi din subiectivitatea noastră formată de 
experiență, de evenimentele trăite, de stările emoţionale dezvoltate, de aspirațiile 
individuale. Am spune că istoria şi prezentul, precum şi nevoile umane dau sens şi 
semnificaţie lucrurilor. De altfel, autorul francez pune accent asupra ideii că nu 
putem să facem abstracție de istorie. Contextul istoric, social, cultural, lingvistic 
ş.a.m.d. e foarte important pentru a judeca fapte şi aspirații. 


32 M. Merleau-Ponty, Fenomenologia percepției, Editura Aion, Oradea, 1999, p. 499. 
33 Ibidem, p. 500. 

Gândim ființa intentionalá cu ajutorul timpului, „deoarece putem înțelege 
raporturile subiectului cu lumea prin raporturile timpului subiect cu timpul obiect... 
Dacă pentru sine, revelaţia de sine pentru sine nu este decât golul în care se creează 
timpul, dacă lumea «în sine» nu este decât orizontul prezentului meu, atunci 
problema este de a şti cum poate o ființă care va veni şi care a trecut să aibă un 
prezent — adică să se surprindă, de vreme ce viitorul, trecutul şi prezentul sunt legate 
în mişcarea de temporalizare. Este la fel de important pentru mine să am un corp pe 
cât este de esenţial pentru viitor să fie viitorul unui anumit prezent... Nu numai 
noţiunea de corp este legată în mod necesar, prin noţiunea de prezent, cu aceea de 
pentru sine, ci şi existenţa efectivă a corpului meu este indispensabilă existenţei 
«conştiinţei» mele. În ultimă analiză, dacă ştiu că pentru sinele încoronează un 
corp, o ştiu doar prin experiența unui corp anume, o ştiu prin dovada prezenţei 
mele în lume."?^ Merleau-Ponty caracterizează timpul ca făcând parte din ființa 
umană; fără el omul nu ar avea un reper, nu ar putea face comparații. „Suntem 
întotdeauna centrati în prezent, de la el pleacă hotărârile noastre; deci, acestea pot 
fi întotdeauna raportate la trecutul nostru, au întotdeauna un motiv şi, dacă deschid 
în viaţa noastră un ciclu care poate fi în întregime nou, trebuie reluate apoi, ele nu 
ne salvează de dispersie decât pentru un timp. Deci, nici nu poate fi vorba să 
deducem timpul din spontaneitate. Nu suntem tempoli pentru că suntem spontani şi 
pentru că ne smulgem din noi înşine ca şi conştiinţă, ci din contră, timpul este 
fundamental şi măsura spontaneităţii noastre. Puterea de a trece mai departe si de a 
«aneantiza», care locuieşte în noi, care suntem noi înşine ne este dată cu 
temporalitatea şi cu viața.” 

| Fenomenologul francez a pornit de la ideea corpului care există, se manifestă 
şi acţionează într-un spaţiu. Corpul are o motricitate, îşi schimbă poziţia, este 
orientat către ceva, spre ceva în cadrul unui spațiu. Ne vorbeşte despre unitatea 
spațială, temporală, intersenzorială, senzorio-motorie a corpului care este o 
unitate de drept. Aceste unităţi precedă şi fac posibilă existenţa şi manifestarea 
corpului. Spaţialitatea corpului trebuie analizată pornind de la întreg spre elemente 
componente. Ne explică faptul că poziția corpului este implicată într-o intenţie 
globală a corpului. Adoptă punctul de vedere al psihologiei care susține că schema 
corporală este dinamică (îşi schimbă în permanenţă poziţia în timpul mişcărilor - 
mişcări ce sunt coordonate de conştiinţă conform necesităților sale). „In sens strict, 
termenul (dinamică a corpului) precizează că propriul corp îmi apare ca postură în 
vederea unei sarcini anume, actuale sau posibile. Într-adevăr, spatialitatea sa nu se 
aseamănă cu cea a obiectelor exterioare sau cu cea a «senzaţiilor spaţiale», nu este 
o spafialitate de poziţie, ci una de situație.” Fenomenologul face diferenţa între 
spaţiul exterior şi cel al corpului. Spaţiul corporal este unul special, în sensul că o 
zonă de non-ființă se poate transforma în ființe precise (cu identitate, am spune 
noi), iar corpul nu este o simplă formă, ci mult mai mult. „Dacă propriul corp poate 
fi o «formă» şi dacă în faţa lui pot exista figuri privilegiate pe fonduri indiferente, 


34 M. Merleau-Ponty, op. cit., p. 502. 
35 Ibidem, p. 498. 
?6 Ibidem, p. 133. 


„acest lucru este posibil numai cu condiţia ca el să fie polarizat de sarcinile sale, să 
existe spre ele, să se adune asupra lui însuşi pentru a-şi atinge scopul, iar o 
«schemă corporală» este în cele din urmă un mod de a exprima existenţa corpului 
meu în lume.” El foloseşte expresia figurá-fond pentru a pune în evidență spaţiul 
universal şi spaţiul corporal, deoarece spațiul corporal nu ar avea sens fără spaţiul 
universal. Argumenteazá prin faptul că subiectul, prin corpul sáu, se află în fața 
lumii şi beneficiază de un „spaţiu orientat”. Afirmă cu hotărâre că ne este necesar 
corpul pentru a putea percepe spațiul (fără el, spaţiul nu ar exista pentru mine). Mai 
mult, spatialitatea corpului devine evidentă prin mişcare, prin acţiune, iar analiza 
lor ne permite să înțelegem mai bine spatialitatea corpului pe fondul spatialitàtii 
obiective. Mişcarea este aceea care îşi asumă spațiul şi timpul (tocmai de aceea este 
esenţială). Analiza motricitátii corpului ne redă spaţiul şi timpul în semnificaţia lor 
originală. Corpul propriu al subiectului, caracterizat de mişcări familiare, se poate 
integra în mediul ambiant în virtutea motricitátii sale, ce se desfăşoară în spaţiu şi 
în raport de axe de coordonare. Motricitatea îi oferă omului posibilitatea de a-şi 
exprima intenţiile, de a mima anumite situaţii etc. Fenomenologul francez ne 
vorbeşte chiar despre intenfionalitatea motrice. Arată că gândirea este aceea care 
coordonează mişcarea, dar nu în cadrul mişcării efective, ci în perioada de 
asimilare a unor mişcări, care devin acte automate. Sarcinile noi solicită gândirea 
pentru o economie şi o coordonare eficiente a mişcărilor. Mişcările sunt orientate 
către rezolvarea unor sarcini. Ne lămureşte, de asemenea, că mişcarea se 
diferențiază în mişcare concretă şi abstractă; mişcarea concretă se desfăşoară în 
lumea dată, iar fondul mişcării abstracte este construit. Despre ele, Merleau-Ponty 
afirmă: „mişcarea concretă este centripetă, iar mişcarea abstractă este centrifugă. 
Prima are loc în ființă sau în actualitate, a doua are loc în lumea posibilului sau în 
non-fiintá; prima aderă la un fond dat, a doua desfăşoară ea însăşi fondul. Corpul 
este acela care dă mişcărilor o existență independentă, iar aceasta constă în 
deprindere (care e dobândită pe parcursul vieţii). Corpul este mijlocul nostru general 
prin care avem o lume, conchide gânditorul francez: prin el învăţăm să cunoaştem 
înnodarea esenței cu existenţa, pe care o vom regăsi în general în percepție. 
Mişcarea abstractă este tratată cu mare atenţie de către acest gânditor, care de 
altfel îi conferă o intentionalitate specifică (bine argumentată şi greu de contrazis). 
Despre ea afirmă că nu este activată de un obiect existent, cu atât mai mult cu cât 
este caracterizată drept centrifugă şi desemnează în spaţiu o intenţie care se sprijină 
pe corpul propriu şi îl constituie ca obiect. Tot aşa constituie şi lucrurile şi reuneşte 
reprezentările într-un „eidos”. „De vreme ce există conştiinţă şi pentru ca ea să 
existe, trebuie să existe ceva de care ea să fie conştientă, un obiect intenfional. Ea 
nu poate să se îndrepte spre acest obiect decât dacă se produce un act de 
semnificație. Dacă o ființă este conştiinţă, ea trebuie să fie doar o țesătură de 
intenţii. Dacă ea încetează să se definească prin actul de a semnifica, eşuează din 
nou în condiția de obiect, obiectul fiind exact ceea ce nu cunoaşte, ceea ce se 
odihneşte într-o ignorare absolută a sinelui şi a lumii, adică un pentru sine, şi nu 
are decât individuaţie spatio-temporalá, existența în sine... Mişcarea fie este 


37 Ibidem, p. 134. 

 misgcare pentru sine şi atunci «stimulul» nu este cauza ei, ci obiectul intenfional, fie 
se imprástie în existenţa în sine, devine un proces obiectiv în corp." Merleau-Ponty 
recunoaşte meritul lui Husserl de a fi elaborat noţiunea de intentionalitate (care de 
altfel poate fi regăsită în istoria filosofiei şi la predecesorii săi Descartes şi Kant, 
care n-au prezentat-o analitic) şi interpretează inconfundabil acest fapt: „În 
viziunea noastră originalitatea lui Husserl este dincolo de noțiunea de 
intenționalitate;, ea se găseşte în elaborarea noțiunii si în descoperirea, sub 
intentionalitatea reprezentărilor, a unei intenționalități mai profunde pe care alții 
au numit-o existență.’ 

Merleau-Ponty afirmă că motricitatea este intentionalitate originară. Pentru 
aceasta, el invocă afirmaţiile lui Husserl care ne spun că originea conştiinţei nu este 
un „eu cred că”, ci un „eu pot”. Mişcarea este modalitatea specifică de a ne raporta 
la obiecte: „e vorba de mişcarea de existenţă, care nu elimină diversitatea radicală a 
conţinuturilor, deoarece nu asigură legătura lor, punându-le sub stăpânirea unui «eu 
gândesc», ci orientându-se spre unitatea intersenzorialá a unei «lumi»". Foarte 
sugestiv, el afirmă: „mişcarea corpului poate avea un rol în percepția lumii doar 
dacă ea însăşi este o intenfionalitate originală... Trebuie ca lumea să existe ca un 
ansamblu deschis de lucruri spre care ne proiectám;"? După Merleau-Ponty, 
conştiinţa este ființa orientată spre lucru prin intermediul corpului. Mai mult, a-ți 
mişca propriul corp înseamnă a viza, prin el, obiectele. Foarte expresiv afirmă 
acest autor: „nu trebuie să spunem că propriul corp este în spaţiu şi nici că el este în 
timp. El locuieşte spaţiul şi timpul." Prin urmare, spaţiul şi timpul nu ar avea sens 
fără existenţa noastră, ca şi corporalitate. Cu ajutorul corpului noi ne raportăm la 
lume; fără el nu am avea o lume, caracterizată prin spaţialitate, temporalitate, 
motricitate. Corpul ființei omeneşti există în timp şi spaţiu si le creează, 
concomitent. Corpul e unitatea indestructibilă dintre existenţă şi esenţă. In el si prin 
el există şi se manifestă conştiinţa intentionalá care vizează entități. Corpul ne 
diferenţiază de ceilalți, ne conferă unicitate. Astfel lumea există în noi şi pentru noi. 

Observăm în scrierile lui Merleau-Ponty o acuratețe pentru respectarea 
adevărului psihologic pe care acesta l-a imbrátisat pentru o argumentare puternică. 
A respins pe alocuri argumentele aduse de Sartre şi de Heidegger în lucrările lor 
fenomenologice. Apelul la datele ştiinţei fac din opera lui Merleau-Ponty una de 
referință pentru filosofia contemporană. Prin opera sa fenomenologică, şi-a propus 
să elaboreze o nouă concepție asupra intenţionalităţii cu gândul de a contrazice 
ideea conştiinţei care constituie (a lui Husserl, care a fost preluată şi de Sartre). 
Comentatorii arată că a fost preocupat mai degrabă de lumea trăitului (Lebenswelt) 
decât de lumea care se constituie. Tocmai acest lucru îl diferenţiază de ceilalți 
fenomenologi. E cert faptul că a creat o nouă fenomenologie, nu mai puţin 
valoroasă decât cea creată de germanul Husserl. De altfel, multe dintre 
întreprinderile lui Merleau-Ponty le-ar fi inițiat şi Husserl dacă ar mai fi avut timp 
şi ar fi trăit necesitatea lor (după cum am mai afirmat). Spre sfârşitul vieţii sale, 


38 Ibidem, p. 158. 
?? Ibidem, p. 176-453. 
“ Ibidem, p. 178. 

Husserl a elaborat studii care demonstrează faptul cá intelesese aceste lucruri, dar a 
fost convins că urmaşii săi se vor orienta către concret. Aceştia sunt fenomenologii 
francezi, cu precădere. i 


2.1.2. Limbajul ca obiectivare a intenţionalității 


Aşa cum se întrebă dacă spaţiul este o formă de cunoaştere, Merleau-Ponty se 
întreabă dacă limbajul este o formă de cunoaştere. Cunoaşterea este fundamental 
legată de limbaj; el poate fi privit ca o prelungire a conştiinţei, mai exact, ca 
obiectivare a acesteia. Limbajul dă posibilitatea exprimării, a comunicării, a 
schimbului de informaţii. În dicționarele de psihologie, limbajul este definit ca 
fiind un comportament care manifestă o intenție de comunicare. Ştiinţa prezintă 
limbajul ca îndeplinind o serie de funcţii care definesc coordonatele principale ale 
omului. Teoriile despre limbaj recunosc în totalitate faptul că limbajul joacă un rol 
cauzal în dezvoltarea gândirii. Mai mult, unii afirmă că limbajul creează structura 
intelectuală ce modelează reprezentarea mentală a lumii. i 

Ca instrument de comunicare socială, afirmă psihologii, „limbajul este 
interiorizat şi influențează structurile mentale, de vreme ce el se află la originea 
unui sistem simbolic abstract, care permite organizarea gândirii. Limbajul nu se 
dezvoltă independent de alte forme de cunoaştere; el este un sistem simbolic logic, 
ce poate modela alte aspecte ale cunoaşterii.” Iată că Merleau-Ponty nu s-a 
mulțumit cu analiza esenței conştiinţei (aşa cum a procedat E. Husserl), ci a mers 
mai departe, abordând contextul desfăşurării ei, precum şi produsele acesteia. Este 
foarte adevărat că şi cuceririle ştiinţei au favorizat această abordare (mai greu de 
întreprins de către fenomenologii germani care au beneficiat mai puţin de 
achizițiile cunoaşterii ştiinţifice şi nu numai). Fenomenologul francez afirmă că 
limbajul are un sens, el nu presupune gândirea, ci o îndeplineşte (în sensul că 
aceasta se exprimă în cuvinte). Aduce în discuţie transcendenta în limbaj, precum 
şi „miracolul expresiei în limbaj şi în lume”. Afirmă despre conştiinţă că este 
transcendentá, dar nu una oarecare, ci una activă, care oferă contactul simultan cu 
ființa mea şi cu fiinţa lumii. Ştiinţa afirmă că omul gândeşte în cuvinte. Din punctul 
de vedere al psihologiei, conştiinţa este acel nivel al psihicului unde actele psihice 
devin manifeste. Limbajul ca obiectivare a conştiinţei este verbal, dar şi non-verbal 
(limbajul gesturilor). Cuvintele care formează limbajul verbal dobândesc o 
semnificaţie în funcție de interacțiunea subiectului cu obiectul sau situația 
desemnată; semnificaţia cuvântului (pentru subiect) provine şi din cultura, nivelul 
de educaţie, precum şi din proiecţiile subiectului. Oamenii învață să folosească 
cuvintele, tot aşa cum învață să folosească diverse instrumente. Sensul lui se 
desprinde şi din experienţa umană. „Limbajul presupune o conştiinţă a limbajului, 
o tăcere a conştiinţei care învăluie lumea vorbitoare şi în care cuvintele sunt 
primele care primesc configurație şi sens."? Autorul exprimă clar în scrierile sale 


^! Marele dicționar al psihologiei, Editura Trei, Bucureşti, 2006. 
2M. Merleau-Ponty, op. cit., p. 471. 

faptul cá exprimată prin cuvinte, conştiinţa obiectivează o parte din esenţa sa care e 
orientată asupra lumii, dar şi asupra ei înseşi. 

La fenomenologii francezi nu este necesară reductia fenomenologică 
husserliană pentru a ajunge la esența conştiinţei sau conştiinţa pură care este 
intentionalá. Ei au extins intentionalitatea la ființa ca existență pură, la produsele 
conştiinţei, la manifestările conştiinţei sau conştiinţa obiectivată. Cu alte cuvinte, 
au atribuit intentionalitate nu numai esenței, ci şi concretului. Subiectivitatea si 
limbajul nu constituie lumea, ci o explorează în jurul ei. Filosoful francez 
analizează în opera sa limbajul natural, teoretic, filosofic, artistic etc. De aceea 
Merleau-Ponty pune înaintea limbajului gândirii, limbajul natural sau perceptiv, pe 
care ni-l prezintă ca fiind originar. Astfel el porneşte de la sensul dat de percepție 
unui lucru, de la semnificaţia limbajului non-verbal (cel al gesturilor şi al mimicii). 
S-a constatat de către oamenii de ştiinţă că limbajul gesturilor exprimă adevărul 
stărilor şi atitudinilor subiectului. El este mai greu de cenzurat, chiar în relaţiile 
psiho-sociale. Limbajul verbal este mai fidel intenţiei subiectului de a exprima ceva 
anume (dinainte propus), de a crea o anume imagine. Însă limbajul natural e mai 
greu de modelat, el exprimă necenzurat atitudinea față de ceva sau cineva; de multe 
ori, contrazice cuvântul, sensul lui. Nu de puţine ori, surprindem la semenii noştri 
cuvinte care aprobă o situație, un fapt, cuvinte însoţite de gesturi care scapă 
controlului persoanei respective şi care exprimă dezacordul faţă de faptul, situaţia 
respectivă. 

Merleau-Ponty face distincția clară între limbajul verbal şi cel perceptiv, nu 
le reduce unul la celălalt şi e de părere că limbajul verbal sau scris nu face altceva 
decât să îl dezvolte pe cel perceptiv. Cu alte cuvinte, limbajul perceptiv este 
fundamentul limbajului vorbit şi scris, îl precede pe acesta. Aşa cum menționează 
analiştii, acest fenomenolog contestă caracterul reflectoriu al expresiei perceptive, 
întrucât opinează (din punct de vedere fenomenologic) că sensul percepției n-ar fi 
nici subiectiv, nici obiectiv, minimalizând conţinutul obiectiv al expresiei 
perceptive. Abordând problema semnificației, a sensului în cadrul limbajului, 
arătăm că ,Merleau-Ponty este îndreptățit să sublinieze că nu numai fiecare 
expresie (cuvânt), ci şi limbajul însuşi ca întreg posedă o putere semnificantă și 
purtătoare de sens. Însuşi faptul că limba, ca mijloc prin intermediul căruia se 
realizează comunicarea dintre oameni, limbajul, prezintă o structură gramaticală, 
pentru a nu mai vorbi de structura ei logică, evidenţiază însuşirea limbajului de a se 
manifesta ca o totalitate, ca un sistem. Este întemeiată şi teza potrivit căreia limbajul 
ca sistem se defineşte prin faptul că între semnele sale există raporturi purtătoare de 
sens si semnificaţie.”*? Chiar şi în relaţia gândire-limbaj, Merleau-Ponty găseşte 
prilejul de a reitera convingerea „că noi nu suntem conştiinţă constituantă pură, ci 
apartinem originar lumii perceptive, aşadar unei lumi preconstituite." 


? M. Merleau-Ponty, op. cit., p. 110. 
^ Ibidem, p. 115. 

PARTEA A III-A 


CATEGORII SI CONCEPTE 
ÎN ISTORIA FILOSOFIEI ROMÂNEŞTI 

CONCEPTUL DE AMÂNARE, VARIANTĂ ROMÂNEASCĂ 
A ÎNDOIELII CARTEZIENE 


TEODOR DIMA 


Mihai Ralea a scris Explicarea omului în ultimii ani ai celui de Al Doilea 
Război Mondial, când problematica omului incita activitatea unor personalități cu 
traiectorii nepieritoare pe cerul culturii: neo-kantianul Ernst Cassirer publica în 
America Essay on Man (1944), iar Martin Heidegger îi răspundea, în 1946, printr-o 
Scrisoare despre umanism. Dar preocupările gânditorului român debutaseră în 
1928 printr-un studiu despre Definiţia omului, apărut în „Viaţa românească”, 
scriere care anunța marile probleme ale personalităţii, de la etică la religie şi artă, 
examinate dintr-un punct de vedere unitar!. Încă de atunci Mihai Ralea lansa ideea 
originală că „marile teme ale lumii morale trebuie văzute printr-o interpretare care 
să le aşeze la bază un «fenomen primar» unic, acela de amânare, de oprire sau de 
obstacol” — omul este animalul care-şi poate amána sau opri reacțiunile”. 

Consideraţiile noastre au în vedere al doilea capitol al lucrării lui Mihai 
Ralea, intitulat chiar Definiţia omului şi care probabil reia studiul din 1928. Atenţia 
ne-a fost atrasă de dorinţa de „explicare” a omului pe baza definiţiilor care ar 
trebui să surprindă diferențele specifice ale umanităţii. Înțelegerea omului, adică 
autoinfelegerea are vechimea celui care se întreabă; de aceea nu poate să surprindă 
multitudinea răspunsurilor. Mihai Ralea le enunță, le discută si le stabileşte 
limitele, îndeplinind astfel condițiile necesare ale unei explicaţii angajate pentru 
satisfacerea înțelegerii. Condiţii necesare, adică acele condiţii fără de care actul 
explicativ nu ar avea loc. 

O condiţie necesară acţiunii de explicare efectuate de Mihai Ralea o 
constituia nediscutarea la noi a specificului umanității, deoarece preocupările 
antropologice de la noi erau incipiente în deceniul al treilea al secolului care nu 
demult s-a sfârşit. Încă din antichitate, occidentul îşi interoga conştiinţa definitorie 
pentru a afla diferența specifică prin care umanitatea să-şi exprime unicitatea. 
Informat temeinic, în spiritul vremii care l-a produs, Mihai Ralea constata că „toate 


! Însuși Mihai Ralea recunoaşte intenţia unitar-sistematică în Cuvânt înainte la Explicația 
omului (vezi Mihai Ralea, Scrieri, vol. 1, Explicarea omului, ediţie îngrijită şi prefaţă de N. Tertulian, 
Editura Minerva, Bucureşti, 1972, p. 1). 

? Ibidem, p. 1l. THES | 

3 Vezi Teodor Dima, Explicație şi înțelegere, vol. I, Editura Ştiinţifică şi Enciclopedică, 
Bucureşti, 1980, p. 81. 


progresele omenirii de la Aristotel incoace au depins de descoperirea ratiunii si a 
logicii, încât s-a constituit încetul cu încetul o religie a raţiunii”, 

Mihai Ralea a dorit să explice şi el omul prin ridicarea raţiunii la rangul de 
Propriu indubitabil. Pentru aceasta, el ar fi trebuit să creadă că-şi însuşeşte ideea că 
„omenirea europeană a clădit cu încredere şi valoare timp de secole cultul 
inteligenţei raționale...””. Angajándu- -şi funcția credibilității, Mihai Ralea a căutat 
argumente î în favoarea tezei definitorii că „omul este primul animal care gândeşte” 
şi i-a aşezat omului oglinda în faţă. Îndoiala nu s-a lăsat aşteptată, ea fiind incitată 
de behaviorism; studiul conduitelor a arătat că facultatea care asigură omului 
supremaţia, inteligența, nu este apanajul exclusiv al omului, ceea ce înseamnă că ea 
îşi pierde calitatea de diferență specifică. Acceptarea ei unilaterală, este de părere 
Mihai Ralea, ar.micşora importanța evoluţiei umane. Nu numai intelectul, ci şi 
sufletul în întregime s-a transformat. Aptitudinea de a fi om este mai mult decât 
aptitudinea de a gândi; ea cuprinde o „țesătură de aspecte, de sentimente nobile sau 
josnice, de pasiuni, de obsesii, de complicaţii sentimentale, de credinte sau de 

îndoieli, de speranţe, de dorinţe sau de renunţări.” 

Rezultă că, din punct de vedere logic, Mihai Ralea nu era. sedus de definirea 
omului, pentru că această operaţie ar fi accentuat asupra unei anumite diferențe 
specifice, el voia descrierea şi chiar explicarea lui: de ce este omul aşa şi nu este 
altfel ? Nici răspunsul care face din limbaj un specific uman nu-l mulţumeşte pe 
Mihai Ralea, deoarece limbajul este reductibil la gândire şi nu le este străin nici 
aşa-ziselor „necuvântătoare”. Cu predilecție psiholog, Ralea „transformă omul în 
subiect cunoscător, dotat cu un complex cognitiv ale cărui elemente aspiră la 
obiectivarea lumii exterioare, a omului însuşi, şi la construirea abstracfiilor. Pentru 
om, totul „poate deveni obiect de studiu, analizat şi înţeles în condiţia sa 

“particulară, independent de sentimentele pe care le poate stârni. El însuşi devine 
pentru el un portret, un om ca şi ceilalți. Ne explicăm şi comentăm, ne aprobăm ori 
ne criticăm ca şi cum am fi pentru noi înşine o altă persoană.” Aici Mihai Ralea se 
arată influențat de neokantieni, în special de G. Simmel şi Max Scheler.* Cu 
ajutorul lor, gânditorul român a ajuns la conştiinţă, la facultatea autoreflexivă prin 
care omul a reuşit să domine mediul exterior; conştiinţa a făcut din om o ființă 
complexă dotată cu scrupule, remuşcări şi aspirații, capabilă să construiască ştiinţa: 
cultura şi tehnica, adică o lume nouă cu probleme şi orizonturi noi. În plus, 
conştiinţa nu numai că îşi gg de actele, dar anticipează şi îşi lărgeşte 
orizontul până la infinit. 

Argumentările explicative l-au condus treptat pe Mihai Ralea spre 
conceptualizarea amânării şi formularea cu ajutorul acestui concept a condiției 
primordiale de organizare a comportamentului uman. În capitolul al IV-lea din 
Explicarea omului, este parcursă treaptă cu treaptă ierarhia faptelor sufleteşti, de la 


1 Mihai Ralea, op. cit., p. 23. 
* Ibidem. 
; Ibidem, p.25. 
, Ibidem, p. 27. 
8 Mihai Ralea folosea lucrările neokantienilor din primele trei decenii ale secolului al XX-lea. 

cele mai simple, comune cu psihicul animal, cum sunt reflexul, instinctul si emotia, 
până la sentimentele superioare: gândire şi voinţă. „Curba evoluţiei se desemnează 
de la izbucnire la amânare. Orice cucerire psihică superioară se câştigă printr-o 
oprire a cursului spontaneitátii naturale, prin necesitatea creşterii complexității 
datorită introducerii de temeni intermediari între excitație şi acțiune, prin nevoia de 
elaborare lentă a răspunsului final.” Amânarea, în viziunea lui Ralea, imbrátiseazá 
întreaga funcţionare a mecanismului psihic uman. În această noțiune de întârziere a 
inclus Ralea specificul diferențial al psihicului uman în comparaţie cu 
impulsivitatea psihologiei animale. 

Ideea aşteptării ca specific al conştiinţei o enunfase încă Pierre Janet, dar 
Ralea a ipostaziat amânarea, supralicitându-i importanța şi acordându-i prioritate 
față de gândire. Credem că este vorba aici de o fundamentală înlocuire a ordinii 
ontice cu ordinea euristică. Psihologul, filosoful şi oricine se întreabă şi caută 
răspuns asupra supremaţiei umane se întâlneşte cu diverse manifestări ale raţiunii şi 
acțiunii umane. 

Pe Descartes, de exemplu, l-a frapat îndoiala şi a făcut din ea condiția 
necesară a cugetării. Din punctul de vedere al existenţei, pentru că rațiunea s-a 
instalat în complexul cognitiv uman, ea îşi arată prezența determinând actul 
îndoielii. Descartes, declanşându-şi odiseea autocunoaşterii, se surprinde îndoindu-se 
de cunoştinţele anterioare şi îşi deduce raţiunea (îşi gândeşte gândirea) şi apoi 
existenţa. Aceasta este ordinea euristică — ne descoperim ca purtători de umanitate 
prin actul îndoielii — formă a amânării prin actul deductiv al trecerii raționale de la 
premise la concluzie; ne autodescoperim fiinfarea prin actele şi sentimentele noastre. 

Prin urmare, făcând din amânare un indice al umanității şi un determinant în 
explanans-ul explicării omului, Mihai Ralea s-a situat în euristic, si nu în ființare 
sau în ontologie. 

Deşi noi susţinem raționalitatea ca fiind condiția funciară a evoluţiei şi 
supremaţiei speciei umane, totuşi suntem de acord că Mihai Ralea a adăugat 
îndoielii raţionale carteziene o nouă condiţie necesară a înțelegerii umanității, o 
condiție importantă pentru autoorganizarea comportamentului uman — amânarea —, 
cu ajutorul căreia se temperează două extreme: spontaneitatea şi anchilozarea (sau 
lipsa de acţiune). 

Într-o comunicare, Le sens heuristique du ,, Discours”, prezentată la XXVI 
Congrés de l'Association des Sociétés de Philosophie de Langue Francaise, 
Sorbonne, Paris, 30.08-03.09.1996, constatam cá Descartes a inteles cá rolul 
filosofului este să argumenteze de ce este rațiunea suprema dovadă a diferentierii 
umanităţii de animalitate. Pentru aceasta, el trebuia să descopere condiția necesară 
a raţionalităţii, căci, astfel, Descartes risca o petitio principii, eroarea de a 
demonstra raționalitatea pe o cale rațională; în plus, din premisă, rațiunea devenea 
concluzie, iar deductia se transforma în inducţie, adică modalitatea certă de 
demonstraţie se convertea într-o modalitate cu rezultate probabile; prin demonstrație, 
axioma rationalitátii se transforma într-o teoremă susținută cu probabilitate. 


? Mihai Ralea, op. cit., p. 90. 


359 


Prin urmare, situaţia în care se afla Descartes era dilematică: dacă încerca să 
demonstreze primordialitatea raţiunii, ajungea la rezultate probabile, pe care le 
respinsese altădată ca nefiind acceptabile în ştiinţă; dacă renunţa la demonstraţie, 
atunci era prins în capcanele dogmatismului. Descartes a găsit soluţia de evitare a 
acestei dileme: intuiţia. ,...singurele căi care stau la îndemâna oamenilor pentru a 
cunoaşte cu certitudine adevărul sunt intuiţia evidentă şi deductia necesară.” 

Fără să exprime cu claritate ideea amânării, Descartes creştea numărul paşilor 
de ajungere la adevăr cu ajutorul structurilor cognitive. Matematicianul, scria el, 
porneşte de la principii care intuiesc „naturile simple”, pentru ca, apoi, prin 
deductii succesive, el să ajungă la consecințe îndepărtate. Intuitia este obligatorie, 
deoarece cu ajutorul ei putem cunoaşte naturile simple şi relaţiile necesare dintre 
ele. În plus, deductia more geometrico se desfăşoară pe fondul unei percepții a 
ordinii subiacente, care o apropie de intuiţie. Este adevărat că, în timp ce intuiţia 
este un act simplu, deductia presupune mişcarea, succesiunea. Dar, prin exerciţiu, 
„se poate ajunge la cuprinderea simultană a tuturor verigilor care formează lanţul 
sinuos al unei deductii. Deductia devine „intuiţie în mişcare”!!. 

Ideea că raționalismul lui Descartes ar putea să sugereze că îndoiala, în 
calitatea ei de condiţie necesară a cugetării, are drept consecință amânarea 
acceptării adevărului, ceea ce l-ar cupla pe Mihai Ralea la interpretări carteziene, 
poate să pară hazardată, pentru că explicaţiile gânditorului român se încadrează în 
mare măsură în curentul psihologist sub semnul căruia se derulau provocările 
gnoseologiei, dacă scápau de sub „tirania” empirismului logic, în prima jumătate a 
secolului al XX-lea. 

Totuşi, după părerea noastră, punând între paranteze calea parcursă pentru a 
se ajunge la rezultat, acesta trebuie evaluat. Plecând de la această premisă, noi 
trebuie să ne susţinem părerea că şi Descartes, şi alti gânditori, direct sau indirect, 
au conchis asupra amânării ca fiind o trăsătură a indivizilor care formează 
umanitatea. | 

La Mihai Ralea, cauza care determină manifestarea amânării .o formează 
inteligența, deşi „toate variatele definiţii care s-au dat, din punct de vedere 
psihologic şi biologic (s.n. — T. D.), inteligenţei prezintă un punct comun: toate 
insistă asupra caracterului de noutate, de schimbare, la care se trezeşte, operează şi 
ajută inteligenţa.”? Atunci, cum devine ea o frână? Inteligența, explica Ralea, 
respinge soluţiile gata făcute. Ea interzice automatismul, obişnuinţa, repetiţia, si 
caută combinaţii noi ale elementelor. Legând fenomenele şi lucrurile din 
perspective noi, inteligența găseşte soluţii ingenioase, subtile şi astfel, ea îşi 
exercită o funcție discriminatorie. Dar inteligenţa acţionează cu încetineală; ea se . 
deosebeşte de instinct prin creşterea numărului reacțiilor posibile la o situaţie 
determinată şi prin intervalul dintre excitație şi reacțiune. Ideea se interpune între 
excitatia senzorială şi reacția motrice; de unde urmează controlul răspunsului, 


19 Descartes, Reguli utile şi clare pentru îndrumarea minții în cercetarea adevărului, tr. de 
Corneliu Vilt, Editura Ştiinţifică, Bucureşti, 1964, p. 57. 

11 J, Chevalier, Descartes, Plon, Paris, 1923, p. 184. 

12? Mihai Ralea, op. cit., p. 80. 

inhibitia ráspunsului insuficient, constructia unui act complex; creierul este un 
organ de posibilităţi. Intre excitație şi reacție el intercaleazá contingente viitoare. 
Rezultă, considera Ralea, că „niciun fenomen sufletesc, afară poate de voinţă, nu 
realizează mai complet funcţia amânării ca inteligenta"". 

Argumentarea lui Mihai Ralea de susţinere a calităţii umane de manifestare a 
amânării evidenţiază complexitatea procesului cognitiv: 1) se stabilesc relații 
primare între acte şi conduite; 2) relaţii între cuvinte şi între noțiuni; 3) izolarea 
prin abstractizare a unor proprietăți din conținutul global al conceptelor şi 
eliminarea celorlalte proprietăți. 

Aceste operaţii sunt efectuate diferit de inteligentele umane: „Marile 
inteligente sunt acelea care deosebesc, care diferenţiază, care găsesc aspecte 
inedite, nu acelea care generează comod şi naiv, care contopesc şi unifică.”!* 
Astfel, inteligenţa puternică debutează rational printr-o atitudine sceptică. „Orice 
judecată suprimă o credinţă. Starea de credibilitate nu are nevoie de judecată. Ea se 
menține prin forţele ei proprii, sprijinită de sentimente puternice. Judecata e o 
reexaminare a unei situaţii considerate ca îndoielnică. Credința, din contră, e 
afirmarea tendinţelor noastre subiective, a voinței noastre de activitate. 
Credibilitatea e o stare care n-are nevoie de justificări sau de argumente. Gândirea 
începe odată cu îndoiala, care dizolvă credinta." ^ 

Asa cum scriam mai sus, strábátánd o cale a explicatiilor psihologice, Mihai 
Ralea ajungea la rezultatul cartezian, conform căruia „gândirea începe odată cu 
indoiala” (s.n., T.D.). De fapt, aşa cum remarca unul dintre cei mai importanti 
exegeti ai lui Descartes, admițând că intuiţia este o experiență nerafionalá a 
intelectului, dar care provoacă rațiunea, Descartes susținea de fapt „reducerea 
adevărului la experiența psihologică a certitudinii"'^; cu alte cuvinte, certitudinea 
nu s-ar mai obţine cu ajutorul deductiei rationale, ci în cadrul experienţei, unde ar 
conlucra şi elemente nerationale. 

Jean-Luc Marion sesiza astfel o contradicţie sau o diminuare a 
raționalismului cartezian, in care „raţiunile” sau temeiurile nu mai sunt decât 
probabile, certitudinea deductiei fiind compromisă. 

Desigur, din perspectiva unei axiomatici stricte, aşa cum şi-a imaginat-o şi a 
realizat-o Frege, intuiţia trebuie să fie înlăturată sau măcar pusă între paranteze 
fenomenologice, dar, deşi Descartes trece drept întemeietorul raționalismului 
modern, totuşi Discurs-ul său este, după părerea noastră, un exemplu de euristică, 
încât el s-ar fi putut numi Discurs asupra metodei de descoperire a sinelui. 

Publicat în anul 1637, când autorul avea 41 ani, Discursul argumentează 
ideea că este posibil să se spună Je pense, donc je suis, înainte de a exprima 
generalizarea: Tout ce qui pense existe. Este formulată aici ordinea euristică de la 
cunoaşterea de sine, de la introspectie, la generalizarea unor principii care, apoi, 
într-o ordine logică, justificată, devin premise explicative şi demonstrative. 


13 Ibidem, p. 81. 
'4 Ibidem, p. 82. 


15 Ibidem, p. 83. . 1 
16 Jean-Luc Marion, Sur l'ontologie grisée de Descartes, J. Vrin, Paris, 1981, p. 36. 

„după ce folosisem câţiva ani, scria Descartes, studiind astfel în cartea lumii şi 
căutând să dobândesc oarece experiență, am luat într-o zi hotărârea de a studia şi în 
mine însumi şi de a-mi întrebuința toate puterile spiritului pentru a alege căile pe 
care trebuia să le urmez.”!! Cu. indreptátire s-a scris despre solemnitatea 
mărturisirilor carteziene în legătură cu caracterul voluntar şi hotărât al reformei 
sale intelectuale!*. | 

. A Descartes, prin ipie ufo afle aie) a remarcat că adevărul „gândesc, deci exist era 
atât de puternic şi de cert, încât toate presupunerile cele mai extravagante ale 
scepticilor nu erau în stare să-l zdruncine, am socotit cá pot să-l sa fără nicio 
şovăire, drept primul principiu al filosofiei pe care o căutam”!”. 

Dacă Mihai Ralea ajunsese la ideea fundamentală a amânării studiind 
comportamentul psihic uman, Descartes dovedea, prin textul Discursului, că este 
posibilă trecerea, cu ajutorul introspectiei şi al intuitiei, de la un eu psihologic la un 
eu transcendental, prin care gândirea, controlată metodic şi cenzurată de îndoială, 
devine actul pur al conştiinţei care efectuează cunoaşterea. De asemenea, el E 
considerat că gândirea este o existenţă, de aceea „je suis" urmează după „je pense". 
Astfel, prin introspectie, gândirea este şi obiect, şi subiect al cunoaşterii, încât 
gândire şi existență fac o unitate perfectă şi se constituie în primul adevăr în 
ordinea logică a întemeierii cognitive. „Cogito-ul are, prin natura sa, în acelaşi 
timp, un aspect existențial şi un aspect logic.” 

Considerând că existența şi gândirea sunt într-o perfectă unitate, poate fi 
diminuată credinţa în dualismul cartezian şi putem pune între paranteze părerea că 
formula: je pense, donc je suis este un raționament eliptic. Noi considerăm că, prin 
semnificaţiile date Cogito-ului, Descartes a reconstruit filosofia, îndreptând-o spre 
autocunoaşterea eului, subliniind că cine vrea să devină filosof trebuie să se retragă 
în el însuşi şi să încerce să găsească aici drumul devenirii sale filosofice. 

Dedicând o lucrare amplă, Cartesianische Meditationen!!, concepției 
carteziene, Edmund Husserl preciza în Introducere că orientarea spre subiect 
trebuie să parcurgă două etape importante, descoperite de Descartes în „noaptea 
clară” a formulării metodologiei euristice. În primul rând, cum arătam mai sus, 
oricine vrea cu adevărat să devină filosof trebuie, aşa cum a făcut el însuşi, să se 
retragă în el însuşi măcar „o dată în viaţă” şi să încerce în interiorul său o 
răsturnare radicală, revoluţionară, a Boc ga cunoştinţelor valabile pentru el până 
atunci şi să le reconstruiască din temelii”. Filosofia ar depinde astfel numai de 


17 Descartes, Discurs asupra metodei, trad. de Cr. Totoescu, Editura Ştiinţifică, Bucureşti, 
1957, p. 40. 
i François Mizrachi, Présentation et annotation la Discours de la méthode, suivi des 
Méditations, Union Générale d'Edition, Paris, 1969, nota 45, p. 91. 
?? Descartes, op. cit., p. 62. 
a „E. Mizrachi, op. cit. nota 154 (3), p. 102. 

! Lucrarea are la bază Conferințele pariziene (Parizer Vorträge), prezentate la Sorbona în 
februarie 1929; ele au fost traduse în franceză de un colaborator al sáu, Emmanuel Levinas, şi 
publicate, în 1931, la Paris. Textul german va apărea abia peste 19 ani. 

22 Edmund Husserl, Meditaţii carteziene. O introducere în Vindmenologht traducere, cuvánt 
înainte şi note de Aurelian Cráiutiu, Editura Humanitas, Bucureşti, 1994, p. 32. 

înțelepciunea celui care filosofeazá. Ea trebuie să se constituie ca o sumă de 
cunostinfe-care tind să devină universale şi pe care filosoful le poate justifica pe 
baza ideilor sale clare şi absolute. Aflat în această situaţie, filosoful ar trebui să se 
gândească la descoperirea unei metode care să-l conducă spre adevărata ştiinţă. 
Pentru aceasta, el trebuie să împiedice admiterea cu credibilitate a certitudinii prin 
intermediul trăsăturii esenţiale şi necesare a rațiunii: îndoiala. Aceasta elimină 
imprudenta deciziilor nejustificate şi asigură manifestarea cu demnitate a amânării. 

Demnitatea provine din faptul că „cel care se află în stare de meditaţie se 
consideră pe sine însuşi drept absolut indubitabil, ego pur al cogitatiilor sale, care 
nu poate fi suprimat chiar dacă această lume n-ar exista”. Pentru Descartes, eul 
meditativ are o existenţă fără restricţii exterioare. În schimb, îndoiala îl obligă să 
caute căi apodictice pentru a reconstrui cu certitudine la nivel rațional ceea ce se 
află în afara sa. Rezultă că primul adevăr care poate fi admis din experienţa 
îndoielii este existența Cogito-ului. Acesta facilitează stabilirea unui echilibru 
raţional necesar pentru ca individul uman să se manifeste cu demnitate şi să-şi 
realizeze condiţia de creator. 

Accentuând pe raționalitate, Descartes a descris „suita consecinţelor” prin 
care omul se separă de oricare altă ființă: eu mă îndoiesc, — eu sunt, — eu sunt 
imperfect, pentru că eu mă îndoiesc, — eu am ideea despre perfecţiune, pentru că 
îmi dau seama de imperfectiunea mea — deci Dumnezeu este — deci cunoaşterea 
umană este asigurată de ideile clare şi distincte — deci sufletul meu este în mod 
sigur (realmente) distinct de corp pentru că, pentru mine, este o idee clară şi 
distinctă această separare — deci fizica matematică, bazându-se pe această distincție 
dintre psihic şi fizic, este posibilă”. 

Nu comentăm aici faptul că, în Discurs, universalul şi particularul se 
identifică, ajungându-se la Dumnezeu, la fiinţa perfectă, principiu al existenţei si al 
cunoaşterii, conştiinţa găsindu-şi un temei divin. Pe noi ne interesează cum, pe căi 
eminamente psihologice, Mihai Ralea a găsit în amânare temeiul „explicării 
omului”, apropiindu-se astfel de îndoiala carteziană. Şi, pentru ca aprecierea 
propusă de noi să nu pară forțată, să-l cităm pe însuşi Ralea; el a descris mai întâi 
modul în care, „din punct de vedere psihologic, inteligența e refractard oricărui 
apriorism. Misiunea ei e să constate, să verifice, să controleze fapte, nu să le aplice 
vechi tipare. (...) Luptând să înăbuşe instinctul, memoria, obisnuinfa, inteligența 
mai are de eliminat din calea sa şi alti adversari. Aceştia sunt: credința, asociaţia, 
intuiţia si sentimentul.” 

Din perspectivă psihologică, explicările lui Ralea sunt telurice, dar ele ne 
întăresc intenţia de a apropia amânarea de îndoială, căci „gândirea începe odată cu 
îndoiala”? pentru a se putea realiza, „gândirea interzice funcțiunea atâtor alte 
fenomene sufleteşti, de la instinct la intuiţie şi de la memorie şi asociaţie la credință 


% Ibidem, p. 33. 

24 Francois Mizrachi, op. cit., nota 155, p. 102. 
25 Mihai Ralea, op. cit., p. 83. 

% Ibidem. 

„şi sentiment", Argumentele lui Mihai Ralea erau formulate pe măsură ce era 
parcursă ierarhia faptelor sufleteşti de la cele mai simple, comune cu psihicul 
animal, cum sunt reflexivitatea, instinctul şi emoția, până la sentimente, gândire şi 
voință, concluzia finală fiind: „Curba evoluției se desemnează de la izbucnire la 
amânare. Orice cucerire psihică superioară se câştigă printr-o oprire a cursului 
spontaneitátii naturale, prin necesitatea creşterii complexității datorită introducerii 
de termeni intermediari între excitație şi acţiune, prin nevoia de elaborare lentă 
(s.n. — T.D.) a răspunsului final??? i 
, 
* * 

Am urmărit pe scurt modul în care pot fi apropiate două soluţii formulate la 
niveluri şi din perspective diferite. Descartes a fundamentat filosofic natura 
rațională a umanului pe condiția necesară a rationárii: îndoiala, iar Mihai Ralea, 
uitat, din păcate, de exegetii români, a explicat esența umanului printr-o variantă 
“psihică a îndoielii: amânarea. 

Oricât ar fi de îndepărtate, ca semnificaţie, valoare şi influență, cele două 
scrieri, Discours de la méthode şi Explicarea omului, pot fi alăturate chiar dacă ar 
fi o nereuşită propria mea încercare. Dar Goethe a spus: „Gloria ta constă în a nu 
reuşi”, iar Paul Valéry l-a contrazis: „Spiritul e absurd prin ceea ce caută, e mare 
prin ceea ce găseşte.” 


27 Ibidem, pp. 84-85. 
on Ibidem, p. 90. i 
?? Citate cu care Mihai Ralea a încheiat Explicarea omului, p. 301. 

CONCEPTELE FILOSOFICE INTEGRATIVE 
| LA LUCIAN BLAGA 


ANGELA BOTEZ 


CONCEPTE LEIT-MOTIV SI CONCEPTE 
SPECIFICE DOMENIILOR FILOSOFICE 


Pe lângă arhitectura triadicá a lucrărilor filosofice si pe lângă introducerea 
metodei antinomiei transfigurate şi a celor două tipuri de cunoaştere, de remarcat în 
creația filosofică a lui Blaga sunt inovațiile terminologice. Concepte şi noţiuni sunt 
denumite cu expresii tipice al căror sens este meticulos explicat de Blaga. Cele mai 
multe dintre aceste concepte pot fi considerate integrative în arhitectura sistemului 
său, ele constituind leit-motivul pe care se construiesc diferitele perspective şi 
teorii cu care Blaga s-a afirmat în metafizică, filosofia cunoaşterii, a culturii, a 
valorilor, a religiei. 

Despre Lucian Blaga şi sensul culturii scrie Mircea Eliade în recenzia sa la 
cartea ce încheie Trilogia culturii. Vorbind despre leit-motive, Mircea Eliade arată: 
„Cu ultima sa carte — Geneza metaforei şi sensul culturii (Editura Fundaţia pentru 
Literatură şi Artă «Regele Carol II», Bucureşti, 1937, 210 p., 60 lei) — Lucian 
Blaga îşi încheie Trilogia Culturii. Ritmul, neobişnuit în producţia filosofică, în 
care s-au tipărit cele două trilogii (şase volume în şapte ani), adevereşte nu numai 
admirabila forță de creaţie a gânditorului român, dar şi maturitatea gândirii sale. 
După atâţia ani de meditații şi pregătiri preliminarii, Lucian Blaga începe sa-şi 
«vadă» sistemul de filosofie desfăşurându-se, în toată uluitoarea sa vastitate. Deşi, 
după cum mărturiseşte autorul în prefața ultimei sale cărţi, nu e vorba de «sistemul 
unei singure idei», ci, mai degrabă, de o concepție sau o zidire, diversă ca material, 
dar străbătută de câteva leit-motive. Unele din aceste leit-motive — ca «Marele 
Anonim», «Censura şi frânele transcendente», «Potenţarea tainei», «Abisalul» etc. 
— sunt cunoscute cititorului din lucrárile anterioare ale lui Blaga. Altele, ca 
«Existenţa întru mister si revelare», sunt cercetate în cartea de față. Dar «sistemul» 
este încă în desfăşurare. Motive inedite se vor ivi, legându-se de cele vechi, care, la 
rândul lor, îşi vor afirma şi mai mult relieful şi dominanfa, cu cât construcția, 
asemănătoare unei alcătuiri arhitectonice sau muzicale, va creşte, lămurindu-se în 
poarta negurilor. -- 

Constructia aceasta simfonicá se verificá si in cuprinsul unui singur volum. 
Fiecare carte din 7rilogiile lui Lucian Blaga este alcátuitá din cáteva «leit-motive». 
Cetitorul Genezei Metaforei, notează Eliade, după ce sfârşeşte capitolul prim, 
Cultură minoră şi cultură majoră, trece oarecum nedumerit la capitolul următor, 


care nu este, se pare, în niciun fel legat de concluziile celui dintâi capitol. Numai la 
o a doua lectură se simfonizează, pentru cetitor, rezultatele dobândite de-a lungul 
atâtor analize, controverse şi speculaţii. Structura „simfonică” a Genezei Metaforei 
ne îngăduie să stăruim, în aceste note fugare, asupra unui singur «motiv» — originea 
şi sensul culturii în concepţia lui Lucian Blaga — fără ca prin aceasta să pretindem a 
fi epuizat bogăţia şi varietatea cărţii gânditorului román.! 

Vasile Băncilă scria despre conceptele folosite de Blaga: „Terminologia 
filosofiei române are o întâie mare realizare în opera lui Blaga, o întâie încoronare. 
Ca toti gânditorii autentici şi de mare „anvergură, Blaga şi-a creat terminologia sa, 
cosmosul său lingvistic. Dar a creat în acelaşi timp şi pentru noi. O culegere a 
expresiilor filosofice făurite de Blaga ar fi de mare interes şi un farmec adăugat. 
Dacă nu s-a alcătuit încă dicționarul Academiei Române, e şi un bine. El nu trebuia 
făcut înainte de apariţia lui Blaga... Am studiat în paginile trecute corelaţiile etnice 
ale gândirii lui Blaga. A rămas, natural, la o parte o sumă de alte elemente, ce se 
pot studia în acest sens. Astfel este limba, în care e înveşmântată gândirea lui Blaga 
şi care la el participă, mai mult decât la alti gânditori, la fondul ideilor lui.”? 

Întregul sistem blagian este compus pe baza conceptelor pe care noi le 
numim integrative, care se regăsesc în toate trilogiile şi care constituie osatura 
gândirii blagiene ca un /eit-motiv pe care se dezvoltă apoi ideile sale specifice. 
Acestea sunt: misterul, cunoaşterea, cultura, valorile, dubletele categoriale şi ale 
cunoaşterii, antinomia, dogma, stilul, matricile, diferentialele. 

În metafizică se impun mai ales: Marele Anonim, Diferentiale divine, Eonul 
dogmatic, Cenzura transcendentá, Conversiunea transcendentă, pinga istorică, 
Misterul, Noologia abisală, Antinomia transfigurată. 

În filosofia cunoaşterii si conştiinţei: Categorii intelectuale, abisale, 
atitudinale, Conştiința filosofică, Cunoaşterea luciferică si paradisiacá, Ideea 
teorică, Minus cunoaştere, Fanic-criptic, Cunoaştere di duaiă, dogmatică, 
disimulată, Intelect ecstatic-enstatic, Suprametodă. 

În filosofia culturii, a valorilor, a religiei: Matrice stilistică, Personantá, 
Metaforă plasticizantă, revelatorie, Anabasic-catabasic, Spaţiu mioritic, valori: 
terminus, vicariante, polare, Izvoade, Cosmoidul, Sofianicul, Accent axiologic, 
Apriorism-românesc. 

Dintre conceptele care dau specificul concepției filosofice blagiene ne vom 
referi la câteva pe trei paliere, unele dintre ele apărând la toate aceste nivele: 
Marele Anonim, Censura transcendentá, Antinomia transfiguratá, Matricea 
stilisticá, metdforai dubletele categoriale. 


CONCEPTE ALE METAFIZICII 


Conceptele specifice ale filosofiei lui L.Blaga sunt exprimate intr-un limbaj 
original, despre care Noica scria: „Rămâne să spunem câteva cuvinte despre 


! Mircea Eliade, Lucian Blaga şi sensul culturii, „Revista Fundațiilor Regale”, nr. 1/1938. 
2 Vasile Băncilă — Lucian Blaga eseist (1934), în Lucian Blaga energie românească, Timişoara, 
Ed. Marineasa, 1995, p. 77. 

„limbajul lui Blaga. Limbajul acesta pare câteodată teologic; el este în realitate 

riguros filosofic. Prima operă, de pildă, este intitulată Eorul dogmatic, arătând că 
se deschide o perioadă istorică în care gândirea va institui precumpănitor dogme. 
Blaga putea perfect spune: «Eonul axiomatic», şi atunci opera s-ar fi impus de la 
început ca o extraordinară anticipație confirmată de veac. Dar, desprinzând dogma 
de orice sens religios şi dându-i o funcție metodologică, autorul a preferat pe drept 
să spună «dogmă», chiar dacă era conştient că pune în joc un termen compromis şi 
dacă presimtea cá dogma, cum o spune în 1931, poate lua şi forme tiranice. 
Axiomele şi sistemele axiomatice sunt prea libere. Dogma, în schimb, mai bine 
structurată decât axiomele, cum este, izvorăşte dintr-o răspundere față de cultură: 
ea nu trebuie să fie dezmintitá de experiență, declară statornic Blaga. 

El spune apoi că omul este «existență întru mister şi revelare». Ar fi putut 
folosi termenul de «necunoscut» în loc de mister; dar necunoscutul nu are plural, 
iar Blaga are dreptate să spună mister, căci pluralul acestuia îngăduie un început de 
structurare a necunoscutului şi justifică varietatea formelor în care îl asaltează 
cultura. În sfârşit, Blaga spune: «diferenţiale divine», când ar fi putut spune 
«diferenţiale cosmice». Dar cu ultimul termen ar fi exprimat doar elementele 
infinitezimale pe care le vede integrându-se în real, în timp ce filosofia sa descrie şi 
integrările de ordin spiritual.” 

Sentimentul escatologic de sfârşit de lume şi cel eonic de început de lume 
spirituală este specific Eonului dogmatic şi constituie sentimentul generator al 
întregii filosofii blagiene receptoare a spiritului epocii, dar şi creatoare a sa. 
Comentariile contemporane asupra ideilor despre Eon şi Dogmă explică de ce 
Blaga se plasează într-o bună actualitate metafizică prin astfel de concepte, având 
în vedere specificul paradigmei culturale ce se construieşte la sfârşitul secolului 
al XX-lea. 

EONUL este definit ca o perioadă de lungă durată în care o nouă lume 
spirituală se naşte. 

Blaga relevă asemănările dintre epoca noastră și cea elenistică, ambele 
producătoare de „Eon” — şi anume: aspirația spre sinteze, îmbinarea gândului 
asiatic cu cel european, căutarea sensului lumii sub aparente diverse şi disparate, 
existența unor doctrine ce combină viziuni religioase asiatice şi creştine cu idei 
ştiinţifice şi filosofice, contaminarea abstractizărilor cu mitologie, căutarea 
corespondentelor morfologice ale diferitelor zone din Univers sub forma 
„configuraţiilor tipice”, fundamentarea unui nou ontologism şi reforma gnoseologică 
ce aduce relativism (scepticism, pragmatism, fictionalism) şi gustul pentru filosofia 
istoriei. x : 

DOGMA reprezintă la Blaga „mai mult decât nevoia de sinteză: setea de 
mister, tendinţa de a apăra misterul metafizic de orice încercare de rationalizare a 
spiritului omenesc. Dogmele au pătruns in conştiinţa timpului nu fiindcă au fost 
sinteze, ci fiindcă în plus mai erau şi nişte formule care nu rationalizeazá, ci numai 
fixează şi articulează misterul metafizic ca mister. Acest mare, susținut si 
consecvent apetit spiritual, orientat în direcţie dogmatică, caracterizează, după 
Blaga întregi ere istorice, dându-le o fizionomie proprie. 


? C. Noica, op. cit., p. 27. 

Filosofia patristică, întemeiată pe o cunoaştere dogmatică, a putut legitima un 
EON DOGMATIC, fapt ce ne permite să credem că o astfel de gnoseologie ar 
putea sá se iveascá iar, oricánd, pe planul istoric, spre a inspira noi atitudini 
„spirituale. După ce demonstrează cá gândirea ştiinţifică foloseşte şi ea metode 
asemănătoare formulelor şi gândirii dogmatice; Blaga menţionează, ca exemplu în 
acest sens, simbolul Aleph al lui Cantor, „mărime transfinită care rămâne identică 
cu sine, orice mărime finită s-ar scădea din ea”, comparabilă, deci, cu dogma 
„Dumnezeu e unul şi multiplu”. O dogmă, evident despărțită de substratul ei 
teologic, e, după Blaga, o antinomie transfigurată. Conform acestui pe de 
vedere, o dogmá nu e antilogicá, ci numai metalogicá. 

MARELE ANONIM este conceptul central al sistemului definit ontologic 
drept „centrul metafizic al existenţei” care asigură echilibrul cosmic; drept 
existență sufletească suficientă siegi, fără atribute, care are voinţă de stăvilire a 
creației, de interdicție a „mai multului” spiritual posibil. Epistemologic, Marele 
Anonim este cel care potenteazá misterele, producând gândire negativă. Ontologic, 
el este generator de „Dumnezei echivalenți” într-o nesfârşită reproducere 
teogonică. Marele Anonim are drept scop stabilirea a ceea ce nu trebuie făcut (cel 
care instaurează cenzura transcendentă pentru limitarea cunoaşterii). Denumirea de 
Mare Anonim provine de la Dionisie Areopagitul care vorbea de cel fără de 
„nume” referindu-se la Divinitate. În concepţia lui Lucian Blaga, Marele Anonim 
reprezintă una dintre multiplele idei metafizice posibile. După părerea sa, creațiile 
metafizice nu sunt necesare şi univer întrucât fiecare creează lumea din nimic 
şi de la capăt. 

Marele Anonim a implantat cunoaşterii imperativul obținerii „adevărului 
integral” prin înzestrarea cu actul transcenderii. Totuşi Marele Anonim n-a îngăduit 
atingerea acestui țel. În viziunea lui Blaga, actul transcenderii este o permanență 
omenească, omul se desăvârşeşte prin creație pe pământ. Principiul conservării 
misterelor instituit de Marele Anonim în lume este divin şi demonic şi premiza 
fundamentală a esenței umane. Fiinţa umană există în dublu orizont, ea este în 
continuă relativitate, pentru că accesul său la absolut este definitiv închis. Îngrădit 
astfel, omul va relua mereu încercările sale de a-şi revela misterul prin plăsmuiri 
spirituale, prin mituri, viziuni religioase, concepții metafizice, teorii ştiinţifice, 
întruchipări în artă. Această istoricitate permanentă e tragică, dar stimulatoare. 
Condiţiile care garantează omului existenţa creatoare sunt exact condiţiile prin care 
omului i se risipesc şansele de acces în absolut. Istoria umană ne apare ca o 
rezultantă a două componente: aspiraţia secretă a omului de a se substitui Marelui 
Anonim şi măsurile de apărare luate de Marele Anonim în vederea salvării 
centralismului existenţei. 

Vorbind despre DIFERENTIALELE DIVINE, Blaga conturează o 
perspectivă sincreticá originală în cosmologie, ontologie şi gnoseologie. El 
apelează la descrierea tehnicilor generative ale Marelui Anonim, care creează 
lumea prin limitarea şi destrămarea fiinţei divine. Emisiunea şi gândirea obiectului 
produc individuafiuni crono-spatiale. O diferenţială divină reprezintă, în viziunea 
lui Blaga, echivalentul unui fragment infinitezimal din „totul autarhic transpatial al 

Marelui Anonim". Diferentiala divină rezultă din generalizarea diferentialelor 
ştiinţifice, dar este un concept liminar. Blaga caută să înlocuiască explicarea 
începutului lumii prin „fapte” sau prin „cuvânt”, cu un început constând din 
categorica distanţare a divinității generatoare de propriile sale posibilităţi creatoare. 
Nicio idee metafizică nu poate fi confirmată de experiență, dar oricare poate fi 
infirmată, valoarea falsificării fiind astfel extinsă de Blaga la nivel cosmogonic. 
Critica metafizicii lui Blaga din unghiul de vedere modernist al necesității 
generalului şi universalului se dovedeşte neadecvată, întrucât la Blaga, în mod 
deliberat, constructele metafizice sunt de tipul textelor literare metaforice, 
polisemantice si antireprezentationaliste. 

CENZURA TRANSCENDENTÁ reprezintă unul dintre conceptele 
integrative ale sistemului lui Lucian Blaga. El spune: „Censura transcendentă” nu 
trebuie înțeleasă ca fiind aplicată din partea Marelui Anonim asupra actelor de 
cunoaşterea individuală, de la caz la caz. Marele Anonim nu lucrează în nimic prin 
acte izolate, adică prin instalări accidentale în temporalitate. Miracolul influenţei 
Marelui Anonim nu e de efort discontinuu, ci de permanentă prezenţă. „Censura 
transcendentă” e act atemporal şi veşnic prezent al Marelui Anonim; în efectele ei, 
ea e întipărită cunoaşterii individuale, structural, în toate modurile acesteia. Supuse 
structural „censurii transcendente”, modurile pozitive ale cunoaşterii individuale 
sunt de aşa natură încât prin ele nu se ajunge decât la o revelare disimulatoare a 
misterelor existenţiale. 

CUNOAŞTEREA INDIVIDUATĂ, sustine Blaga, asimilează misterele 
existenţiale sau prefăcându-le în semne subiective echivalente, sau formulându-le 
cu ajutorul unor elemente cognitive prin care ele sunt recunoscute ca atare. In 
ambele cazuri, cunoaşterea individuatá — supusă restricţiilor unei censuri 
transcendente — convertește misterele, apărându-le de cunoaşterea în sens absolut. 
. Pe plan ontologic, cunoaşterea individuată e un organ de convertire apologică a 
misterelor existențiale. Cunoaşterea  individuată se caracterizează prin 
imposibilitatea structurală, central-ontologic fundată, de a converti un mister 
existențial în non-mister. Censura transcendentă interzice cunoaşterii individuate 
disolvarea ecvationalá a unui „mister” în „non-mister”. 

În capitolul în care schifám doar prin câteva trăsături teoria censurii 
transcendente, trebuie să atingem încă un punct esențial al teoriei, scrie Blaga. E 
vorba de rațiunea mai profundă a censurii. Dacă e adevărat că Marele Anonim 
interpolează censura-i transcendentă între orice mister existențial si subiect 
cunoscător individuat, faptul trebuie să aibă o cauză mai adâncă. Probabil atingerea 
„adevărului transcendent ar echivala cu o serioasă primejdie de natură tot atât de 
ascunsă ca orice transcendentá. Bănuim că primejdia aceasta pándeste $i amenință 
de-a dreptul echilibrul existențial; adică sau rostul lăuntric al subiectului cognitiv, 
sau rostul lăuntric al obiectului cunoscut, sau rostul implicat de raporturile pentru 


E . : vá 
care au fost făcute subiectul şi obiectul. 


SL: Blaga, Trilogia cunoaşterii, ed. cit., p. 453-454. 

NOOLOGIA ABISALĂ care vine de la noos — spirit şi abisal — inconştient 
este o doctrină a spiritului pe care Blaga îl înzestrează cu garnituri eterogene de 
funcţii categoriale. Coordonatele stilistice care apar la diverse popoare nu sunt 
înțelese ca expresii sumare ale unor nebuloase înclinări psihologice, ci ca nişte 
adevărate "par maia şi de putere ,categorialá" aparţinând spiritului 
inconştient?. 

ANTINOMIA TRANSFIGURATĂ este un tip de cunoaştere dogmatică care 
se mai numeşte şi minus-cunoaştere, paradoxie dogmatică, şi păstrează intelectul 
pe tărâmul contradictiilor ireconciliabile. Ea creează un stil de gândire care admite 
dublete categoriale şi este caracteristic perioadelor de criză în evoluţia culturii. 

Categoria de MISTER, plasată de Blaga în centrul cunoaşterii, constituie şi 
încheietura principală a teoriei sale metafizice. Misterul reprezintă nucleul 
metafizicii cunoaşterii, întrucât exprimă conştiinţa unei absente esenţiale. Idee- 
categorie, precum sunt sufletul, substanța sau timpul, misterul le depăşeşte ca Idee- 
negativ, ideea singulară prin care actul de transcendere este permis cunoaşterii 
luciferice. Integrarea în mister se face pe trei căi de atenuare, de permanentizare, de 
potențare a necunoscutului. Filosofii de până acum, observa Blaga, au sesizat 
prezența generală a misterului, dar s-au temut de existența lui si au încercat să o 
anihileze prin negare. Ineditul concepției lui Blaga constă în acceptarea permanentei 
misterului şi în construirea ideilor metafizice sub specia misterului, în sensul în 
care marii filosofi ai lumii şi-au pus fiecare ideile sub specia unei anumite categorii. 

Pe plan axiologic, corespunde acestor rânduieli metafizice, ca un contrapunct, 
o întocmire sau o rânduială tot atât de profundă. Întocmirea la care ne referim o 
numim ,CONVERSIUNE TRANSCENDENTÁ*. În ce consistă această 
conversiune transcendentă? Categoriile abisale posedă, după cum spuneam, în 
tehnica metafizică, adică în marea rânduială în care suntem angajaţi, un rol 
izolator, limitativ, aproape negativ. Totuşi aceste categorii abisale sunt prefăcute, 
printr-un proces secret, în cele din urmă în momente pozitive, în valori categorice, 
care se afirmă ca atare, în cadrul conştiinţei. Intervine aici nu numai o obiectivare a 
valorilor, ci o adevărată conversiune: ceva limitativ se preface într-un ce „pozitiv”. 
Transfigurarea, iluzionarea au aici un caracter cu totul radical, limitele subiectului 
fiind transformate în valori pozitive ale acestuia. Această conversiune trebuie 
privită ca o măsură ce se ia, pentru ca rânduiala metafizică în care suntem angajați 
ca ființe creatoare să se realizeze cu un maximum de eficiență. Categoriile abisale 
au menirea de a canaliza puterea noastră creatoare într-un fel rodnic Şi 
neprimejdios pentru echilibrul cosmic. Or, prin conversiunea transcendentă, aceste 
momente limitative sunt prefăcute în valori pozitive, ceea ce îşi are rațiunea sa. 
Există aşadar nu numai o rânduială metafizică, ci şi întocmiri adânci, o serie de 
dispozitive finaliste, care garantează realizarea acestor rânduieli. Conversiunea 
transcendentă a limitelor categoriale în valori pozitive este o asemenea întocmire: 
ea face ca o anume rânduială cosmică, în care acționează omul, să se realizeze cu 
un maximum "x randament. 


$ Lucian Blaga, Trilogia valorilor, in Opere, vol. 10, Bucuresti, Edit. Minerva, 1987. 


370 


Valorile de origine abisalá sunt pe plan metafizic rezultatul unei tendinte a 
Marelui Anonim de a ne izola de mistere; totuşi, sub unghi uman, ele trebuiesc 
privite ca valori pozitive, fiindcă prin realizarea lor, ne împlinim destinul. Datorită 
lor, depăşim de o parte imediatul, şi revelăm misterul, la figurat. Prin realizarea lor 
se asigură însă şi echilibrul existenţial, căci categoriile şi valorile stilistice sunt 
momente, prin care suntem împiedicaţi să ne substituim Marelui Anonim. Dar 
tocmai de aceea aceste limite devin, în cele din urmă, nişte momente pozitive, 
fiindcă e bine ca omul să fie creator numai la periferia Marelui Anonim. 
„Conversiunea transcendentă” îşi are raţiunea de a fi în interesul general de a se 
salva centralismul existențial. | 


CONCEPTE INTEGRATIVE ÎN FILOSOFIA CUNOAŞTERII 


Celor două tipuri de existenţă a omului în orizontul concret pragmatic şi în 
cel al misterului le corespund, în gnoseologia lui Blaga, două tipuri de cunoaştere: 
primul, în care funcționează categoriile kantiene, şi al doilea, pentru care sunt 
necesare „categorii abisale (stilistice)”. Tipul al doilea de cunoaştere este cel 
complex şi specific uman. Cele două tipuri există în ştiinţă şi în artă. Este vorba de 
cunoaşterea paradisiacă şi cea luciferică după denumirile simbolice pe care le 
foloseşte Blaga, CUNOAȘTEREA LUCIFERICĂ se realizează adesea prin 
„minus-cunoaştere”, prin care L. Blaga nu înţelege lipsă de cunoaştere, ci 
cunoaşterea realizată de obicei în altă direcţie decât cea obişnuită, un mod de 
cunoaştere solicitat de un mister (o necunoscută) cu potenfá superioară, care 
radicalizează o necunoscută (cum face spre exemplu mecanica cuantică). În acel 
moment, intelectul enstatic trece în intelect ecstatic, adică renunţă la o anume 
logică, pe baza logicii şi a raţiunii înseşi (acceptând, în cazul amintit, de pildă, 
raționalitatea ideii că particula este şi undă, si corpuscul). Încă în lucrarea sa, Eonul 
dogmatic, Blaga introduce ideea de direcţie în logica umană, care nu corespunde 
logosului plus-cunoaşterii. Misterul e constituit, după spusele lui Blaga, de două 
tipuri de necunoscut: actual şi neactual. Cel actual e specific CUNOAŞTERII 
PARADISIACE şi are acelaşi conţinut cu ceea ce se numea „problema puzzels” 
poate fi rezolvată în cadrul ştiinţei normale. Este necunoscutul ce se prezintă ca 
„hiat”, lipsă, un simplu interval gol în limitele cunoaşterii, completarea sa fiind 
posibilă prin lărgirea experienţei. În cunoaşterea luciferică, misterul (necunoscutul 
criptic) presupune un salt dincolo de o anume experiență cu ajutorul unor idei noi. 
Necunoscutul-hiat se juxtapune cunoscutului, necunoscutul-criptic se substituie în 
anume sens cunoscutului. Prin „cunoaştere luciferică”, Blaga a încercat să explice 
profundele discontinuități din cadrul cunoaşterii atât de discutate şi astăzi în 
viziunile istorist-relativiste, contextualiste, postcritice, postanalitice şi post- 
moderniste (de tipul celor ale lui Kuhn, Toulmin, Polanyi), dar să şi creeze 
instrumentul pentru o metafizică a cunoaşterii. 


* Gânditorul şi misticul Dionisie Areopagitul (pe la anul 500 d. Hr.) a numit incidental pe 
Dumnezeu Anonimul. Concepţia noastră metafizică diferă însă radical de a lui Dionisie Arcopagitul 
(Nota lui Blaga). 

Despre FANIC si CRIPTIC vorbeşte Blaga în 7) rilogia cunoaşterii. 
Categoriile stilistice îndeplinesc aici funcţia de salt în cripticul unui mister deschis. 
Varietatea lor le dă posibilitatea să fie uneori în acord, alteori în dezacord cu 
fanicul (materialul observaţiei). Ele apar ca asonante sau disonante, direct sau 
indirect in cadrul celor douá forme de cunoaştere, iar în procesul zămislirii ştiinţei 
răzbat permanent. Cunoaşterea prin modul în care se constituie nu dispune de o 
completă şi ireproşabilă justificare logică definitivă, susține Blaga, ea este supusă 
unor tururi de forță bazate pe licenţe, de tipul celei între conceptele categoriale şi 
materialul concret al intuifiei. Punctul de plecare al cunoaşterii luciferice este acel 
Origo" în care se „deschide un mister” sau se „pune o problemă”, de unde se poate 
merge spre atenuarea misterului prin PLUS-CUNOASTERE sau spre intetirea lui 
prin MINUS-CUNOAŞTERE. În câmpul cunoaşterii luciferice, privită sub raportul 
coordonatelor sale absolute, există serii de probleme şi de soluţii. Seriile cuprind 
mai multe noduri (un nod este egal cu punerea şi soluţionarea unei probleme). 
Misterul în acest sens al problemei constituie după Blaga conceptul central de care 
trebuie să se ocupe teoria cunoaşterii. A soluţiona o problemă în cadrul cunoaşterii 
luciferice înseamnă a scoate pentru moment obiectul din criză (mister, deschis), 
prin revelarea „cripticului” care presupune degradarea vechiului material fanic şi 
înlocuirea lui cu altul. lată exemplul folosit de Blaga. Cunoaşterea se afla în fata 
unor fapte cu privire la reflexia, refracția, interferența, dispersiunea luminii. Acest 
material este obiect al cunoaşterii luciferice atunci când devine material fanic al 
unui mister (care e natura luminii). Cripticul scos ca răspuns la această problemă a 
fost „ondulaţie în eter” — o construcţie imaginară ce revelează intentional esenţa 
fenomenului. Misterul deschis, înlocuit de cripticul revelat (ondulatorie în eter), 
reprezintă misterul atenuat. Ideea teorică ce a determinat soluţia este aici 
determinismul mecanicist. În general, IDEEA TEORICĂ reprezintă o încercare, un 
risc, neizbutind cu una, cunoaşterea luciferică îşi va încerca norocul cu altele. Chiar 
aceeaşi idee teorică poate produce construcţii diverse, de pildă determinismul 
mecanicist a mai produs cu privire la lumină şi criptica „mişcare de corpuscule 
materiale”. Cunoaşterea luciferică cuprinde mistere atenuate, dar şi mistere 
permanentizate, cum ar fi generarea vieţii din materie anorganică, apariţia 
conştiinţei, existența divinității etc. 

Procesul prin care se adânceşte un mister se realizează prin minus-cunoaştere 
şi ia forma antinomiei transfigurate atunci când pe baza unei idei teorice se pot 
realiza teoretic, cu aceeaşi necesitate logică, construcții contradictorii. Există trei 
soluţii: să se renunţe la ideea teorică căutând alta care nu dă construcții antinomice; 
să se permanentizeze problema; când ideea ce duce la antinomii are înaltă 
capacitate teorică, să se accepte minus-cunoaşterea Blaga precizează că minus- 
cunoaşterea, prin radicalizarea misterelor, nu reprezintă un act supranatural, de fapt 
actele supranaturale nici nu sunt antilogice, ele depăşesc doar puterile cunoscute 
ale naturii. În dubleta cunoaşterii, descriptia e specifică cunoaşterii paradisiace 
unde se poate găsi si simili-explicatia, iar explicația, cunoaşterii luciferice unde se 
detectează si o descriptie disipată. 

Explicatia nu e identicá nici cu arátarea cauzei, nici cu reducerea la un ce mai 
general, ea se identifică cu varierea calitativă a unui mister deschis si are aceleaşi 
moduri fundamentale ca şi cunoaşterea lucifericá. Ea poate fi reductie la un 
„fenomen originar” si, în acest sens, Blaga exemplificá cu teoria sa despre stil. 
Explicarea manifestárilor spirituale ale unei epoci se poate face prin revelarea 
cripticului acestor creații într-un anume stil ca fenomen originar. A revela ceva 
criptic, scrie Blaga, înseamnă a »plásmui o teorie". 

Concepte integrative sunt şi enstaticul si ecstaticul. 

„Prin poziţia ce o luăm în problematica cunoaşterii nu opunem, cum s-ar 
crede, raționalismului un intuitionism fără osatură, ci opunem raționalismului 
superficial un raţionalism care ştie cá nu poate ieşi din cercul de vrajă al 
irationalului... Am numit altădată această poziţie intelectualism ecstatic, dar tot aşa 
ea poate fi numită RATIONALISM ECSTATIC.” Intelectul trece in ecstazie în faţa 
unor fapte paradoxale, care nu pot fi explicate prin construcții logice concrete. El 
poate formula transcendentul prin paradoxii dogmatice, antinomii transfigurate şi 
poate potenfa, misterul în cunoaşterea luciferică prin minus-cunoaştere tocmai 
pentru că raţiunea sa este ecstatică, spune Blaga. Cât timp intelectul se aşază în 
cadrul funcţiilor sale logice normale este ENSTATIC, când trebuie să evadeze din 
sine şi să se aşeze în afara funcţiilor sale normale devine ECSTATIC. Blaga 
explicitează că nu este vorba în concepția sa de extaz în sens emoţional afectiv, de 
la care provine cuvântul folosit, şi nici de extaz neoplatonic (unirea cu 
acategorialul şi pierderea omului în ideea absolută a lui Dumnezeu). Ecstatic „nu 
înseamnă, scrie Blaga, decât stare în afară de sine, evadarea centrului în afară de 
cerc”. Revelatiile de natură intelectuală sunt cele care împing spre ecstazie. Pentru 
aceasta este nevoie de „impulsul saltului ecstatic” care intelectul este silit să 
accepte formula dogma şi antinomia ca expresie a unui mister, adică o teză şi o 
antiteză la fel de puternice logic”. 

CATEGORIILE sunt INTELECTUALE şi ABISALE. Cele abisale 
îndeplinesc funcţia de salt în cripticul unui mister deschis. Varietatea lor le dă 
posibilitatea să fie uneori în acord, alteori în dezacord cu fanicul (materialul 
observaţiei). Ele apar asonante sau disonante, direct sau indirect în cadrul celor 
două forme de cunoaştere, iar în procesul zămislirii ştiinţei răzbat permanent. 
Cunoaşterea, prin modul în care se constituie, nu dispune de o completă şi 
ireproşabilă justificare logică definitivă, sustine autorul 7rilogiilor, ea este supusă 
unor tururi de forță bazate pe licenţe, de tipul celei între conceptele categoriale şi 
materialul concret al inuitiei. Punctul de plecare al cunoaşterii luciferice este acel 
ORIGO în care se „deschide un mister” sau se „pune o problemă”, de aici se poate 
merge spre atenuarea lui prin plus-cunoastere sau spre întețirea lui prin minus- 
cunoaştere. În câmpul cunoaşterii luciferi ice, privit sub raportul coordonatelor sale 
absolute, există serii de probleme si de soluții. Seriile cuprind mai multe noduri (un 
nod este egal cu punerea si soluționarea unei probleme). MISTERUL, în acest sens 
al naşterii problemei, constituie după Blaga conceptul central de care trebuie să se 


6L. Blaga Opere, vol. 8, Ed. Minerva, Bucureşti, 1983, p. 429. 
? L. Blaga Opere, vol. 8, Ed. Minerva, Bucureşti, 1983, p. 266-67. 

ocupe teoria cunoaşerii. Pe bună dreptate, clasificarea ce o face Blaga MISTERELOR şi 
PROBLEMELOR (LATENTE, DESCHISE, ATENUATE, PERMANENIIZANTE, 
POTENŢIALE) şi în special logicii cunoaşterii luciferice, adică „logica problemei” 
ca atare, nu poate decât să aducă clarificări în câmpul gnoseologiei". A soluţiona o 
problemă în cadrul cunoaşterii luciferice înseamnă a scoate pentru moment obiectul 
din criză (mister deschis), prin revelarea cripticului care presupune degradarea 
vechiului material fanic şi înlocuirea lui cu altul. Iată exemplul folosit de Blaga. 
Cunoaşterea se află în fața unor fapte cu privire la reflexia, refracția, interferența, 
dispersiunea luminii. Acest material este obiect al cunoaşterii luciferice atunci când 
devine material fanic al unui mister, de pildă: care e natura luminii? Cripticul scos 
ca răspuns la această problemă a fost ,,ondulatie în eter” — o construcţie imaginară 
ce revelează intentional esența fenomenului. Misterul deschis, înlocuit de cripticul 
revelat (ondulatie în eter), reprezintă misterul atenuat. Ideea teoricá ce a determinat 
soluţia este aici determinismul mecanicist. În general, ideea teorică constituie o 
încercare, un risc; neizbutind cu una, cunoaşterea luciferică îşi va încerca norocul 
cu altele. Chiar aceeaşi idee teorică poate produce construcții diverse, de pildă 
determinismul mecanicist a mai produs cu privire la lumină şi cripticul „mişcare de 
corpuscule materiale”. Cunoaşterea luciferică cuprinde mistere atenuate, mistere 
permanentizate (producerea vieții din materie anorganică, apariţia conştiinţei, 
existența divinității etc.), mistere potenfate („întregul fenomenului psihic contine 
mai mult decât suma elementelor sale” — Wundt —, teoria lui Driesch). 

Chiar şi numai câteva scurte extrase ne indică faptul că L. Blaga acceptă 
sensul de necunoscut printre multiplele sensuri ale conceptului de mister. Arătarea 
amănunţită, dincolo de vagul care constituie azi substanța conceptului de mister, a 
variantelor ce le comportă şi a rolului pe care ele îl pot avea într-o teorie a 
cunoaşterii, subliniază L. Blaga, constituie una dintre temele 7riologiei cunoaşterii. 
Primul sens în care misterul intervine în cunoaşterea paradisiacă, e drept doar 
accidental, este cel de HIAT (obiect lipsă = necunoscut), iar necunoscutul are două 
sensuri (lipsă şi ascuns), după cum e conceput sub modul cunoaşterii paradisiace 
sau sub modul cunoaşterii luciferice?. Tot două variante, scrie Blaga, are şi 
conceptul de esență după cum e gândit sub cele două moduri ale cunoaşterii. În 
legătură cu coordonatele problematizării se naşte variaţia sensurilor conceptului de 
mister în calitate de concept central al teoriei cunoaşterii. Formele seriale de 
probleme indică tipurile de mister. 


CONCEPTE ALE FILOSOFIEI CULTURII, VALORILOR ȘI RELIGIEI: 


În Trilogia culturii, Blaga dezvoltă teoria sa despre MUTATIA 
ONTOLOGICĂ, produsă -prin creaţia CULTURII în procesul naşterii metaforei 
revelatorii (deosebită de cea plasticizantá) Blaga arată că MATRICEA 
STILISTICĂ se poate aplica la creaţia ştiinţifică unde apare drept „câmp stilistic”. 


, ol Blaga, 7| vilogia cunoaşterii, ed. cit., p. 409. 
? Ibidem, p. 319, 323. 

Cámpul stilistic reprezintá un fel de context, background sau paradigmá culturalá 
care determină prin categorii stilistice tipul de cunoaştere ştiinţifică, de la 
observație la metodă şi teorie. Se dovedeşte că procesul teoretizării în care e 
angajat spiritul omenesc nu are în actele sale nimic inevitabil şi absolut necesar. 
Dovadă, toate zig-zag-urile, toate cotiturile, toate reculurile, toate iniţiativele 
repetate şi pornite de la capăt in care abundă istoria ştiinţelor. Noi, europenii, 
observă L. Blaga, de când un Leonardo da Vinci, un Galilei, un Newton au pus 
temeiurile ştiinţelor, de când un Descartes, Leibniz, Locke şi Kant au legitimat 
posibilitatea ştiinţei, am trăit în credința că ea e un for peren intangibil şi 
supraistoric. Au trebuit să vină zguduiri profunde, precum cele produse de teoria 
relativității şi mecanica ondulatorie, ca să ne comunice luciditatea necesară cu 
privire la instabilitatea ştiinţei, instabilitate datorată tocmai relativităţii istorice a 
creațiilor spirituale între care ştiinţa se cuprinde. 

Matricea stilistică figurează, cu alte cuvinte, cu ascunsa ei față, printre acele 
complicate momente şi dispozitive secrete, prin care inconştientul administrează 
conştiinţa, neştiut din partea acesteia (...) 

Matricea stilistică este ca un mănunchi de categorii, care se ilc PE din 
inconştient, tuturor creațiilor umane si chiar şi vieții întrucât ea poate fi modelată 
prin spirit. Matricea stilistică, în calitatea ei categorială, se întipăreşte, cu efecte 
modelatoare, operelor de artă, concepțiilor metafizice, doctrinelor şi viziunilor 
ştiinţifice, concepţiilor etice şi sociale etc. Sub acest unghi trebuie să notăm cá 
„lumea” noastră nu e modelată numai de categoriile conştiinţei, ci şi de un 
mănunchi de alte categorii, al căror cuib e inconştientul. Frontul creator uman în 
raport cu „lumea” nu e simplu, cum crede Kant şi toți cei care l-au urmat, ci 
multiplu sau cel puţin dublu. „Lumea noastră” se înfruptă deci din spontaneitatea 
umană cu o intensitate exponențială (...) Matricea stilistică e compusă dintr-o serie 
de determinante: (1) orizontul spatial (infinitul, spatiul-boltá, planul, spaţiul 
mioritic, spaţiul alveolar-succesiv etc.); (2) orizontul temporal (timpul-havuz, 
timpul-cascadă, timpul-fluviu); (3). accente axiologice (afirmativ si negativ); | 
(4) anabasicul şi catabasicul (sau atitudinea neutră), (5) názuinta formativă 
(individualul, tipicul, stihialul)'? 

METAFORA. Existentá ca si alte concepte integrative, in titlul unei lucrári 
fundamentale a lui Blaga, Geneza metaforei si sensul culturii, metafora este modul 
de exprimare a stilului, aspect al plásmuirii spirituale. Alături de stil; ea reprezintă 
a doua componentă a creaţiei culturale, este domeniu a destinului creator al omului 
şi există în toate formele creației. Blaga sustine că există metaforă plasticizantă si 
metaforă revelatorie. 

El constată că diversele culturi au toate un anume sens fundamental, 
imprimat de subconstient. Acest sens, înțeles ca traiectorie în cadrul unui orizont 
spaţial, e germenele care determină sentimentul pe care-l încearcă un individ sau o 
colectivitate vizavi de destinul său. Acest sens poate fi interpretat în două feluri - 
diferite: ca „înaintare” sau progres, în cadrul orizontului specific, sau ca 


1 L, Blaga, Trilogia culturii, în Opere, vol. 9, Ed. Minerva, Bucureşti, 1985, pp. 177-180. . 

„retragere”. Există deci un sens ANABASIC şi unul CATABASIC în destinul 
culturilor. Sufletul european, de pildă, e anabasic, se simte a fi în permanentă 
înaintare în orizontul său infinit, într-o dezvoltare aproape agresivă, care pare o 
expediție sau o cucerire fără sfârşit. Spiritul hindus e, dimpotrivă, în „retragere” în 
propriul său orizont, e „catabasic”, ceea ce e vizibil cu prisosintá în morala, în 
metafizica şi în arta sa. Vechii egipteni aveau, de asemenea, o atitudine tipic 
catabasică. Ei ilustrau într-un fel definiția pe care Heidegger o dădea fiinţei umane: 
o „existență pentru moarte”. Iar ceea ce Alois Riegl numea „timiditate în spaţiu”, 
Blaga interpretează ca sentiment catabasic al destinului. Omul SPAŢIULUI 
MIORITIC se află în permanentă „înaintare” în cadrul infinitului ondulat al 
spaţiului său. Îşi concepe destinul ca veşnică şi ritmică urcare şi coborâre. Blaga 
creează termenul de PERSONANTÁ (de la latinescul per-sonare) spre a defini mai 
bine însuşirea inconştientului de a pătrunde şi de a „transmite structurile sale până 
sub bolțile conştiinţei”. ,,Personanta" ar fi deci un fenomen constant, vădit mai ales 
în procesul creaţiei artistice, în cursul căreia, folosindu-se de personantá, 
inconştientul face să explodeze în conştiinţă anumite „orizonturi tainice”, capabile 
să explice o cultură. Blaga reia astfel marea tradiție romantică, adăugându-i forme 
şi structuri consistente. La „sublimare”, care furnizează conştiinţei realități 
deghizate, Blaga adaugă un al doilea proces, cel de ,personantá", care îi aduce 
conştiinţei conținuturi ale. subconştientului, ecouri deseori abia perceptibile, dar 
niciodată deformate. 

Stabilind ORIZONTURI SPAȚIALE specifice (finit corpuscular, infinit 
tridimensional, infinit absolut, infinit relativ) şi TEMPORALE  (ciclicitate, 
pendulare, relativitate), Blaga a reuşit să introducă un fel de parametri ascunşi, un 
fel de invariante, care fac din complexitatea vizibilă a fenomenelor de cultură un 
invizibil simplificat inteligibil. Căutând anumite regularitáti structurale spatio- 
temporale în cadrul unor aparente de o diversitate copleşitoare, el a izbutit cel puţin 
cu privire la începuturile istorice ale ştiinţei să desprindă cu claritate câteva tipuri 
de câmp stilistic în culturile sumero-babiloniene, greceşti, indice, arabe şi 
europene, caracterizate de model de gândire ştiinţifică, de idei constructive şi de 
observaţii dirijate, chiar de probleme false, tipice, după cum reiese din tabelul 
publicat in 7rilogia valorilor. | 

_ Ideea CÂMPULUI STILISTIC, pe care am redat-o până aici pe baza ideilor 
şi a materialului ilustrativ deosebit de bogat din Trilogia valorilor, o găsim 
conturată sub aspectul matricei stilistice în Orizont şi stil la un nivel de generalitate 
mai ridicat. Ca un mănunchi de categorii care se imprimă din incoştient tuturor 
creațiilor umane, matricea se întipăreşte cu efecte modelatoare asupra operelor de 
artă, a construcţiilor metafizice, a doctrinelor şi viziunilor ştiinţifice, a concepţiilor 
etice şi sociale. Fondul creator uman, arată Blaga, în raport cu lumea nu este 
simplu, cum cred Kant şi toţi cei ce l-au urmat, ci multiplu sau cel puţin dublu. 
Lumea noastră se înfruptă deci din spontaneitatea umană cu o intensitate 
exponențială. Criticând teoria simbolismului spatial şi a sufletului culturii, Blaga 
transpune problema stilului de pe planul psihologic şi morfologic pe cel filosofic. 
CATEGORIILE STILISTICE apar în Trilogia culturii împărţite în categorii 

orizontice, de atmosferă, de orientare, formative, pe lângă care mai există şi altele 
secundare. Stilul şi cultura (ca un ansamblu de stiluri) se constituie prin factori 
multipli discontinui de expresie categorială, care în amestec şi interferență dau. 
matricea stilistică. Cu cât sfera creaţiilor considerate e mai bogată, susține Blaga, 
cu atât stabilirea stilului presupune o mai categorică intervenție a puterii de 
abstracție. Trebuie să-ţi fi însuşit o ştiinţă a zborului şi a planării peste amănunte 
când e vorba să cuprinzi cu privirea în acelaşi ansamblu stilistic tragedia clasică 
franceză, metafizica lui Leibniz, matematica infinitesimală şi statul asolutist. 
STILUL ni se dezvăluie ca o unitate de forme, accente şi atitudini, într-o varietate 
fenomenală de conţinuturi. Într-un capitol al lucrării Cultură şi spaţiu, Blaga relevă 
modul în care cercetările asupra artei descoperă rolul determinant al sentimentului 
spațiului pentru naşterea stilurilor culturale. Discuţiile se ridică şi în această. 
problemă până la chestiuni ce tin de teoria cunoaşterii. Astfel, Spengler vede 
spaţiul nu în sens kantian, ca un apriori absolut şi deci constant al intuitiei umane, 
ci ca un act creator al sensibilităţii, variabil ca şi diversele culturi. Dacă orizontul 
spaţial este unul dintre primii factori care determină stilul unei culturi sau al unei 
spiritualităţi, substraturile fenomenului stil duc şi la orizontul temporal incoştient in 
care se oglindeşte, după opinia blagiană, nu structura fizică a timpului, nici cea 
sensibil psihologică, ci o configuraţie metafizică, după cum accentul cade mai mult 
pe prezent, trecut şi viitor. Setea de cadru temporal a substanţei spirituale deschide 
trei orizonturi temporale posibile: timpul-havuz, orientat spre viitor; timpul- 
cascadă, spre trecut; timpul-fluviu, o permanentă curgere de momente egale. - 

În istoria gândirii umane, scrie Lucian Blaga, de multe ori mai dramatică 
decât cea a faptelor, concepţiile metafizice despre existență au purtat întodeauna în 
ele un anumit orizont temporal. TIMPUL-HAVUZ apare în cultura şi religica 
ebraică, în culturile şi religiile ce privesc viitorul mesianic ascendent. El există la 
Hegel, ca scară suitoare a ideii, în întruchipările ei istorice. Se regăseşte şi în 
concepţia evoluționistă, unde trecerea de la haos la cosmos, de la echilibru inferior 
la echilibru superior urmează o evoluţie în timp. Trecutul şi prezentul sunt trepte 
spre viitor. Timpul presupune amplificare crescătoare de valori, stând la baza 
tuturor ideilor progresiste. i 

TIMPUL-CASCADĂ, specific elenismului (sistemelor gnostice şi 
neoplatonice), admite existența unei supreme substanțe, care se degradează. 
Puterile cosmice şi omenirea involuează în timp. Tot ce are întâietate temporală are 
şi întâietate valorică. Acest timp este specific vechilor mitologii, mitului babilonic 
al genezei, metafizicii platonice, eleniştilor. Timpul devine spaţiu, un punct divin 
Supracosmic din care emană logosul ce creează sfera ideilor şi apoi lumea 
sublunară: pământul, omul, materia. O astfel de viziune deprimantă determină omul să 
creadă în minuni, tocmai pentru a anula efectele dezastruoase ale timpului-cascadă. 

TIMPUL-FLUVIU constituie un mediu omogen, în care se produce o 
permanentă trecere. Concepții statice despre univers sunt concpetiile ce privesc 
istoria ca succesiune de faze egale între ele. Rickert, Windelband se înscriu în acest 
orizont în care lumea apare ca fiind alcătuită din momente, fapte şi epoci monadic 
circumscrise, fiecare într-o proprie valoare, într-un propriu hotar. 

TEORIA DUBLETELOR ORIZONTICE, prezentă în Trilogia culturii, 
sustine existente în spirit atât la nivelul conştientului, cât si al inconştientului, a 
perspectivei spațio-temporale. Orizontul sensibil nu exprimă natura conştiinţei, ci 
constituie cadrul inevitabil al obiectelor sale. Orizontul spatio-temporal tine însă 
structural de aceste cadru. Orice schimbare a lui produce şi o remaniere a naturii 
spiritului pe baza unei organice solidaritáti a orizontului spatio-temporal cu 
creaţiile umane. Sensibilitatea, cu categoriile sale conştiente ca un cadru 
indeterminat, este intuitiv aceeaşi pentru orice conştință, pe când spatio- 
temporalitatea inconştientă, fiind un cadru determinat, nu poate fi aceeaşi pentru 
orice subiect de oricând şi oriunde. Orizonturile inconştiente ale spaţio- 
temporalitátii răzbat personant în conştiinţă prin vadul creaţiei ştiinţifice, artistice 
şi metafizice. Reapare conceperea antinomică a categoriilor, spatio-tempralitatea 
fiind gândită conştientă şi inconştientă, determinată şi nedeterminată, sensibilă şi 
inteligibilă în acelaşi timp. Teoria blagiană a dubletelor clarifică astfel unele 
probleme ce țin de teoria cunoaşterii. Cei doi termeni — CONSTIENTUL şi 
INCONSTIENTUL — sunt mărimi eterogene, atât sub raportul conținutului, cát si 
al functiunii. O anume viziune teoretică are posibilitatea de a se generaliza si a se 
finaliza asupra umanităţii prin influență şi contaminare ştiinţifică, prin metodele 
tehnice transmisibile (vezi concepția newtoniană despre spaţiu şi timp). Nu se 
poate produce însă niciun fel de contaminare a inconştientului. Lumea sensibilă 
fenomenalá, arată Blaga, oferă datele prime, semnele unor lucruri ascunse. Aceste 
semnale ale lumii adresează un apel la relevarea esentelor. 

Despre INDIVIZI şi IZVOADE Blaga scrie: „Caracteristica noţiunilor, la cari 
ne referim aici, este aceea de a fi «tipice» în raport cu «indivizii», pe care şi-i 
subsumează. «Individul» se subsumează unui «tip» în totalitatea sa, iar un tip mai 
puțin general se subsumează unui tip mai general, de asemenea în totalitatea sa. 
Ştiinţele descriptive şi clasificatoare au găsit întotdeauna că una din sarcinile lor de 
căpetenie este de a stabili tipurile, din ce în ce mai abstracte, cărora li se 
subsumează indivizii. Răsfoind un manual de botanică sau de zoologie, vedem în 
deplinătatea desfăşurării sale acest procedeu. Un alt aspect al indivizilor este acela 
al izvoadelor. Ce sunt «izvoadele»? «Izvoade» sunt anumite motive structurale si 
formale de-ale indivizilor în acelaşi timp «tipice» şi «transtipice». Izvoadele sunt 
aspecte tipice, dar parțiale de-ale indivizilor; dar nu toate aceste aspecte tipice şi 
parţiale, ci numai acelea cari se găsesc la «tipuri» diferite. Particularitátile strict 
individuale, adică acelea cari nu se repetă, nu pot fi numite «izvoade»: de exemplu 
felul cu totul singular, cum sunt distribuite cele douăzeci si una de crengi ale 
gorunului din fata noastră, sau numărul exact al frunzelor sale, sau forma fiecărei 
frunze în parte, sau forma deteriorată de insecte a uneia dintre frunze. La alcătuirea 
individului colaborează desigur şi o sumă de accidente ... 

Trecerea de la un «individ concret» la un «izvody nu se săvârşeşte numai prin 
procesele intelectuale, cari conduc la constituirea ideativă a «tipurilor», adică nu 
numai prin ceea ce curent se numeşte abstrac(iune, ci şi printr-o operaţie de 
«izolare» şi de «apropiere» între «tipuri» diferite. Cu alte cuvinte, tipuri 
preponderent disanalogice pot să aibă unele motive structurale şi formale analoage: 
acestea sunt «izvoadele». 

. În principiu orice însuşire generală a unui anumit tip poate să fie şi izvod, 
dacă ea se găseşte ca însuşire generală şi la un alt tip de fiinţe, diferit de cel dintâi. 

Ce cunoştinţe filosofice recoltăm deschizând pur şi simplu ochii, şi privind 
«indivizii», cu state de prezenţă în împărăţia simţurilor? În ordine cognitivă ne 
familiarizăm cu indivizii de orice soi, fie cristalici, fie organici, fie psihici, datorită 
impresiilor ce ni le comunică simţurile, dar şi datorită cunoaşterii conceptuale”. 

„De interes pentru noi în expunerea de față sunt VALORILE-TERMINUS, 
scrie Blaga!!. Valorile-terminus sunt acelea despre care nu avem conştiinţa că ar 
sta în Slujba altor valori. Examinând procesul de afirmare a acestor valori- 
terminus, vom băga de seamă că ele niciodată nu se afirmă simplu ca atare. Prin 
procesul de afirmare orice valoare-terminus dobândeşte totdeauna un miraj în plus. 
Constiinta umană atribuie valorilor-terminus o aură specială: fie cea a unei 
existente «obiective», fie a unei existente «autonome», fie a unei existente 
«absolute». Procesul de afirmare adaugă valorilor-terminus un spor de accent, 
datorită căruia valoarea-terminus apare fie ca o valoare obiectivă, fie ca o valoare 
de sine stătătoare, fie ca o valoare absolută. Ce rost are acest accent? Emitem 
părerea că acestui accent i se datoresc două lucruri de mare importanță: întâi 
puterea de antrenare, ce o exercită valoarea-terminus asupra conştiinţei, şi al doilea 
deplina intensitate a satisfactiei, ce o stârneşte realizarea valorii-terminus într-un 
«bun» sau în «bunuri». Întreg, acest proces, care îmbogățește ca o halo mirifis o 
valoare-terminus îşi are, dacă nu ne înşelăm, noima şi finalismul său: valorile- 
terminus, care se afirmă în conştiinţa umană îşi dobândesc de fapt maximul de 
eficiență numai dacă în prealabil ele se declară, fie ca valori «obiective», fie ca 
valori „de sine stătătoare”, fie ca valori «absolute». În cadrul conştiinţei valorile- 
terminus se afirmă aşadar realmente, ca o lume obiectivă. E aici o situaţie dată, 
peste care nu se poate trece. Nu mai puţin însă teoria valorilor e chemată să 
lămurească pentru ce valorile se afirmă în conştiinţă, fie ca un ce obiectiv, fie ca un 
ce autonom, fie ca un ce absolut. Obiectivarea, autonomizarea, absolutizarea 
valorilor sunt, după părerea noastră, rezultatele unei «iluzionári», căreia conştiinţa . 
îi este supusă în chip tiranic. Procesul, ce intervine aici, face parte din finalismul de 
ansamblu al conştiinţei, adică dintr-un finalism care depăşeşte conştiinţa. 
Finalismul, ce domină conştiinţa, nu se reflectă în conştiinţă, fiindcă dacă s-ar 
reflecta, el s-ar altera. Finalismul de ansamblu al conştiinţei e o canava mai largă 
decât conştiinţa. Dar acest finalism poate fi scos la iveală teoretic (în măsura 
limitată şi deformată, în care teoria e în stare să reveleze un mister). Trebuie să 
notăm, natural, numaidecát, că față de o cunoaştere teoretică a situaţiei, conştiinţa 
continuă să vadă „valorile? ce se declară în ea, ca o lume obiectivă, sau chiar 
autonomă sau chiar absolută, ca o lume care trebuie realizată pentru ea însăşi. 

În conştiinţă are deci loc un proces de ILUZIONARE FINALISTĂ. Datorită 
acestei iluzionări, care ne face să credem că ne găsim în faţa unui bun în sine, şi 
pentru sine, se încheagă o stare conştientă de satisfacție deplină. Problema 
străveche, privind raportul dintre «valoare» şi «satisfacţie», problemă care se 


! L, Blaga, Metafizica valorilor, în Trilogia valorilor, ed. cit. 

reduce la alternativa dacá valoarea (bunul) produce o satisfactie fiindcá e o valoare 
pentru sine, sau dacá valoarea e valoare numai pentru cá produce o satisfactie, o 
rezolvám prin teoria iluzionárii finaliste. Procesul seamáná cu fenomenul 
autoinductiunii electromagnetice. În teoria aceasta, rolul hotărâtor îl are ideea 
despre stările prefigurate, de satisfacție inconştientă. Un fapt, o operă, o structură, 
sunt declarate pe temeiul unei asemenea stări prefigurate, inconştiente, drept 
«bunuri» sau «valori» obiective, existând ca atare, indiferent dacă este sau nu vreun 
subiect care să ia act de ele. Acest proces stă sub egidă finalistă. Printr-un proces 
de iluzionare un «fapt» e declarat „bun obiectiv” (in sine şi pentru sine) tocmai 
pentru ca satisfacția conştientă pe care el e chemat să o producă să fie deplină”. 
Iluzionarea finalistă, ce are loc în procesul de obiectivare al bunurilor şi al 
valorilor, tinde să asigure bunurilor şi valorilor un maximum de eficienţă. În 
domeniul artei asemenea «valori» sunt cele de componență polară, despre care am 
vorbit în unul din capitolele precedente, şi toate «valorile» care, prin încapsulare se 
integrează într-un act revelator” (Metafizica valorilor). 

Referitor la filosofia religiei în care există conceptele integrative, amintim că 
analizând finalitatea subiectivă a ideii magice, Lucian Blaga”? se referă la 
INTROPATIE (,Einfülung") ca tendință a subiectului de „a insufleti" obiectul. 
Există, de exemplu o insufletire până la proporţii de „personificare” a unui 
fenomen oarecare (tunetul socotit ca un huruit al carului ceresc al Sfântului Ilie) şi 
există o insufletire mai unilaterală: de exemplu înălțarea verticalei în arhitectura 
gotică este resimţită ca un elan spre cer (transcendentá ascendentă). Psihismul 
omului insufleteste obiectul, fiindcă prin aceasta el îşi intensifică într-un fel propria 
sa natură. „Însuflețind” obiectul sufletul se însuflețeşte, adică îşi sporeşte substanța, 
se vitalizează (este un gen de autoinducfie). O lume cu lucruri încărcate de sarcini 
magice şi care se comportă, în consecință, după un fel de legi ale sufletului ne este 
sufleteşte mai „intimă”, mai „familiară”, decât o lume care se manifestă numai pe 
potriva legilor mecanice, fizice, matematice. 

Considerând PERSPECTIVA SOFIANICĂ ca o importantă determinantă 
stilistică a ortodoxiei, Blaga arată că „sofianicul” este în esenţă sentimentul difuz, 
dar fundamental, al omului ortodox, că transcendentul coboară, revelându-se din 
proprie iniţiativă, şi că omul şi spaţiul acestei lumi vremelnice pot deveni vas al 
acestei transcendente. Sofia este ordinea şi înțelepciunea divină care coboară în 
vremelnicie, făcându-se vizibilă şi imprimându-se materiei. Sofianic este un anumit 
sentiment al omului în raport cu transcendenta, sentimentul gratie căruia omul se 
simte receptacol al unei transcendenfe coborátoare" 

Lucian Blaga acceptă atât revelația naturală, cât şi revelația divină pe care o 
concepe ca pe „o invazie a Divinitátii în conştiinţa umană, ca un proces teogonic, 
care are loc în om”. Blaga!“ numeşte „orice eventuală izbucnire sau arătare pozitivă 
a unui mister existenţial în conul de lumină al cunoaşterii individuale — o 
revelaţie”. Revelarea are sensul de „arătare”, de „punere în lumină a conştiinţei”. 


'2 Lucian Blaga, Despre gândirea magică, Edit. Garamond, Bucureşti, 1992. 
" ,, Lucian Blaga, Perspectiva sofianicá, in Trilogia valorilor, ed. cit., 1986, p. 162—163. 
Lucian Blaga, Censura transcendentă, Ed. Humanitas, Bucureşti, 1993, p. 32. 

Blaga nu acceptă existența revelatiilor adecvate. Fiinţa umană nu poate avea 
niciodată o viziune absolută. Cunoaşterea, îngăduită omului, pare să fie mai curând 
„cenzurată dintr-o inițiativă transcendentă”, iar revelárile pe care omul singur e 
chemat să le facă par să fie mai curând „înfrânte” în chip structural, din aceeaşi 
iniţiativă transcendentă. Cu alte cuvinte, omul poartă stigmatele unei izolări 
preventive în raporturile cu absolutul. Fără aceasta, omul ar deveni un incalculabil 
focar de primejdie pentru rânduielile lumii. De aceea toate miturile şi simbolurile 
religioase trebuie socotite ca încercări umane de a revela misterele divine, ca 
încercări transcendente înfrânate. La Blaga, observă I. Mânzat, cunoaşterea poate fi 
concretă, intuitivă (interioară şi exterioară), intelegátoare, mitică şi ocultă. 
Metapsihica admite o cunoaştere ocultă sub forma clarviziunii care este un gen de 
revelare disimulatoare a misterelor pe care cu simțurile obişnuite nu o sesizăm. 
Clarviziunea are darul să ne informeze doar că există mai multe lucruri decât ne 
este dat să cuprindem cu simţurile normale". 

ACCENT TRANSCENDENTAL este la Blaga „punctul de coincidență a 
oricărei filosofii cu transcendenta", o adecvatie între un conţinut de conştiinţă şi 
transcendentul, este conştiinţa că transcendentul există şi poate fi accesibil unui 
sistem filosofic. Accentul transcendental este prezent în toate sistemele filosofice. 
Blaga exemplifică cu Descartes, Spinoza, Leibniz, Hume, Kant, Hegel, Husserl şi 
alții. Accentul transcendental este secretul oricărei filosofii, este un punct de reper 
după care „conştiinţa filosofică” apreciază valoarea unei concepții filosofice. El 
este altceva decât accentul axiologic cu care se întâmplă să fie confundat. 

Pe lângă orizontul spaţial şi temporal, inconştientul adaugă un ACCENT 
AXIOLOGIC despre care Blaga spune că reprezintă reflexul unei atitudini 
inconştiente a spiritului uman care ia o inițiativă pretuitoare față de orizonturile 
asupra cărora s-a fixat aceasta, în sensul că le investeşte cu accentul unei valori. 

APRIORISM ROMÂNESC înseamnă ansamblul categoriilor stilistice abisale 
care formează matca creaţiei spirituale româneşti, un ansamblu de potente 
creatoare descrise de Blaga în Spațiul mioritic şi prin care se asimilează toate 
valorile culturale străine. Apriorism de acest tip există în toate culturile formate. 

NÁZUINTA FORMATIVĂ — nisus formativus. În cultură năzuința formativă 
este factor creator de formă, factor de puterea a Il-a exponențială. Există trei 
moduri de názuintá formativă; individualizant, tipizant, stihial, toate încercând să 
ajungá la transcendentá, deci în legătură cu accentul transcendental!*. 


COMENTARII ASUPRA CONCEPTELOR BLAGIENE: EMIL CIORAN, 
CONSTANTIN NOICA, MIRCEA VULCANESCU, D.D. ROŞCA 


Despre conceptele la care ne-am referit până acum au scris numeroşi autori. 
Se pare că în Eonul dogmatic!” apar principalele concepte integrative ale gândirii 


15 [, Mânzat, Elemente de psihologia religiei, în Dimensiunea metafizică a operei lui L. Blaga. 
(ed. A. Botez), Bucureşti, Edit. Ştiinţifică, 1996. 

' Lucian Blaga, Orizont şi stil, in Opere, vol. 9, ed. cit., p. 140-141, 158. 

"7 Lucian Blaga, Eonul dogmatic, Edit. „Cartea Românească”, Bucureşti, 1931, 202 p. 

blagiene multi filosofi contemporani s-au ocupat de aceastá lucrare. Vom mentiona 
aici recenziile lui E. Cioran, C. Noica si D.D. Roşca din „Revista de filosofie” si 
„Revista Fundațiilor Regale”, interpretări ce merită a fi recepționate cu mare atenţie. 


CIORAN remarcă în 193118: „Trebue s-o spunem de la început: cartea d-lui 
Lucian Blaga face parte din cele câteva cărți bune scrise în româneşte si cari ar 
merita să fie traduse într-o limbă streină (s. A.B.). Pentru cultura noastră ca 
- constitue un eveniment. Intrucât ea aduce şi o contribuţie de valoare la desvoltarea 
acestei culturi, sau rămâne o simplă manifestare exotică, aceasta este o întrebare de 
care nu ne vom ocupa. Este de datoria noastră să examinăm orişice lucrare, în care 
s-a realizat munca unui gânditor de elită.D-l Blaga studiază DOGMA în structura 
ei internă, în alcătuirea ei logică, nu ca simbol religios, cu sensuri rezultate din 
credinţă şi activitatea religioasă. Trebuesc eliminate de asemenea şi conexiunile cu 
o colectivitate oarecare, cu elemente cari nu duc la considerarea dintr-un punct de 
vedere pur intelectual. Acest procedeu de eliminare rezultă din imposibilitatea de a 
defini dogma printr-un fapt exterior ei. Acolo unde apar dogme, este un semn de 
criză a intelectului, de renunțare la intelect, fără a renunţa, însă, prin aceasta la 
formularea pe un plan de intelectualitate. Dogma este o formulă intelectuală care 
transcende logica. Când Philon a afirmat că, prin emanarea existenfelor secundare 
din substanța primară, aceasta nu suferă nicio scădere, el a dat o expresie strălucită 
acestei transcenderi a logicei prin dogmă. 

Acestei depăşiri prin dogmă îi corespunde şi tendinţa de a reacţiona îm- 
potriva excesului de rationalizare a spiritului uman, care reduce sfera misterului 
până la anihilare. Dogmele tind să menţină misterul metafizic. 

Întrucât D-1 Blaga se interesează de alcătuirea formală a dogmei, problema 
misterului metafizic nu constitue un domeniu de determinare mai apropiată. Ceea 
ce d-sa pare a înţelege prin mister metafizic, mi se pare a nu îi altceva decât un 
fond de irationalitate a existentii. Irationalul nu e accesibil trăirii intuitive, care deşi 
nu dă certitudini cu valabilitate generală, nu este mai puţin adevărat că oferă 
fundamentul, centrul originar şi viu pentru activitatea în construcția metafizicii. 
Tendinţa d-lui Blaga de a se menţine într-un plan de reducere abstractă a 
elementelor vii, mă face sa cred cá nu va scrie niciodată o filosofie a vieţii. Aceasta 
se justifică şi prin faptul că dânsul are o iubire cu totul intelectuală a misterului 
metafizic. Nu explică aceasta pentru ce opera d-sale poetică place, dar nu 
impresionează? 

Reintorcándu-ne la dogmă, aceasta se naşte din suprapunerea a două pro- 
cedee: procedeul stabilirii unei antinomii si procedeul de transfigurarea ei. „D-zeu 
e subt raportul esentialitátii unul şi multiplu în acelaşi timp”, reprezintă o antinomie. 

În dogmă se realizează scindarea unor termeni solidari. Solidaritatea logică 
imanentă structurii conceptelor este atacată în mecanismul său intim. Ceea ce 
modifică dogma nu este sensul noţiunilor ca atare, ci raporturile lor, părând astfel 


35 Emil Cioran, Lucian Blaga. Eonul dogmatic, „Revista de filosofie”, nr. 3-4/1931. 

cá notiunile in afará de functia lor logicá vizeazá un ce transcendent. Pentru ideatie, 
pentru formula dogmatică scindarea termenilor solidari, care este expresia 
ANTINOMIEI TRANSFIGURATE, constitue elementul care o diferențiază de 
antinomia dialectică.  Precizarea sensului antinomicului dogmatic şi al 
antinomicului dialectic necesită de asemenea cunoaşterea modalităţii de raportare 
la concret. Antinomicul dogmatic nu este verificat în concret; întreaga structură a 
acestuia refuză paradoxia dogmatică. In cazul antinomicului dialectic concretul este 
o supremă justificare. ,,Neexistentá — existenţă — devenire" se concepe în concret; 
dimpotrivă, sinteza dogmatică: „o substanță poate să piardă substanță şi totuşi să 
rămână întreagă”, este refuzată de concret. PARADOXIILE DOGMATICE sunt 
paradoxii atât pe planul logic cât şi concret; cele dialectice numai în planul logic. 
Antinomia dialectică (d. e. existentá-neexistentá) se sintetizează în „devenire”. 
„Conceptul sintetic” nu există în antinomia dogmatică. Soluţia antinomiei dog- 
matice se realizează prin postularea unei sfere transcendente logicii şi se manifestă - 
în „transfigurare”. 

De remarcat că Emil Cioran se referă explicit încă în 1931 la valoarea 
conceptelor filosofiei cunoaşterii la Blaga si la utilitatea unei traduceri a lucrării 
într-o limbă străină. 

Ceea ce deosebeşte dogma de analogiile matematice ale fS utn este. 
faptul cá ea cuprinde concepte de cunoaştere, îndreptate obiectiv, intentional 
ontologice, pe când acestea din urmă se menţin în domeniul pur al cantitativului. 
Dogma e un produs al INTELECTULUI ECSTATIC. Ce este acest intelect? El se 
caracterizează prin transcenderea concretului care ocazionează îmbogățirea 
dialectică, spre a formula un ce transcendent. 

În deosebire de intelectul ecstatic, cel enstatic se menţine în cadrul funcţiilor 
sale logice normale; el organizează antinomiile latente ale acestuia, poate admite 
chiar un transcendent acategorial. INTELECTUL ENSTATIC a produs metafizica 
veacurilor din urmă. Metafizica viitorului va face apel la metodele intelectului 
ecstatic, realizându-se în modul acesta o reintegrare în drepturile lui. S-ar putea 
găsi anumite analogii între intelectul ecstatic şi intuiţia intelectuală de care vorbeau 
romanticii; întrucât eliminarea categorialului ca atare nu există nici în intelectul 
ecstatic, nici în intuiţia intelectuală, obiectia vizând caracterul de inexprimabilitate 
a intuitiei devine iluzorie. Apoi d-1 Blaga a studiat pe Schelling, după cât apare din 
studiile d-sale anterioare. 

Este interesant de văzut ce poziţie ia gândirea dogmatică față de problema 
transcendentului. După ea, transcendentul e nerationabil şi neconstruibil, dar 
formulabil. Formularea transcendentului in dogmatism nu răpeşte acestuia (tran-. 
scendentului) caracterul de mister. Spiritul omenesc în cadrul PLUS- 
CUNOAȘTERII reduce la un minimum misterul cosmic, în cadrul MINUS- 
CUNOSTERII tinde să fixeze misterul cosmic în maximul său de adâncime. 

În vremea noastră se manifestă, după d. Blaga, toate semnele pentru re- 
crudescenta si desvoltarea gândirii şi spiritului dogmatic. Afinitátile acestei vremi 
cu cea elinistă, în care începuse să crească spiritul dogmatic, este pusă într-o 

lumină interesantă de d. Blaga si care aminteşte de cercetările de morfologia 
culturii. Este un merit esențial al d-sale de a fi introdus la noi problemele de 
filosofia culturii aşa cum acestea sunt concepute in Germania. — . 

Natural că în felul acesta este necesară o anumită renunțare la pretenția de a 
considera dogmaticul dincolo de orice reflexiuni antropologice sau cultural- 
istorice. Cu o astfel de perspectivă dogmaticul mi se pare că rezultă dintr-o criză şi 
un dezechilibru lăuntric; în esența acceptării dogmaticului (înţeles într-un sens ceva 
mai îngust) rezidă un act de tragică hotărâre. Dacă d-l Blaga ar fi scris un capitol 
despre Kierkegaard am fi putut avea şi imaginea acestei atitudini dogmatice intime. 
Istoriceşte credem că atitudinea dogmatică nu este specifică numai unei lumi care 
se naşte, ci şi uneia in decadentá. In modul acesta este inutil a mai aminti că studiul 
d-lui Blaga este. apasă lu pentru cine vrea să înțeleagă unele aspecte ale 
problematicei prezentului.” 

După părerea noastră, Cioran dă o interpretare pozitivă corectă temelor şi 
conceptelor blagiene şi Cioran nu era nici un prieten nici un recunoscător în filosofie. 


NOICA, la rândul lui, scrie despre aceeaşi lucrare în „Revista Fundațiilor 
Regale”? „Fonul dogmatic nu va face decât să urmărească ce sens metodologic 
pot avea dogmele, o dată trecute în câmpul filosofiei şi ce perspective se deschid 
aici prin utilizarea metodei «dogmatice». În urmărirea primului punct, domnul 
Blaga aruncă o scurtă privire istorică, ajutat de care poate defini în mod provizoriu 
dogma ca fiind «orice formulă intelectuală care, în dezacord radical cu înţelegerea, 
postulează o transcendere a logicei» (p. 25). Definiţia aceasta, oricât de provizorie 
ar fi, are darul de a asigura de la început pe cetitor că domnul Blaga nu se foloseşte 
de termenul dogmă într-alt înțeles decât în cel obişnuit. 

Filosofia domnului Blaga se prezintă aşadar, din primul moment, sub cel mai 
paradoxal aspect posibil. Toţi gânditorii au fugit de dogme; autorul nostru le caută 
“şi le cultivă. Cei mai multi nu îşi explică lumea şi lucrurile decât în planul 
rationalitátii; domnul Blaga îl depăşeşte. Nimeni nu se mulţumeşte cu MISTERUL 
METAFIZIC ca mister; domnul Blaga îşi propune să-l cerceteze ca atare. O 
cercetare a dogmelor teologice îl va face să înțeleagă felul propriu de a fi al 
dogmelor în genere, mecanismul şi funcționarea lor. «Spiritul omenesc pus în fața 
misterului metafizic, a crezut la un moment dat că ar fi îndreptăţit să-l formuleze 
fără a-l înțelege. Îndrăzneala aceasta depăşeşte oricare alta a gândirii omeneşti» (p. 
59). Dar tocmai de aceea domnul Blaga propune filosofiei să actualizeze, pe planul 
ei, dogmele. Fără teamă de contradicţie logică, hotărât, cu îndrăzneală. 

MISTERUL - iată centrul filosofiei domnului Blaga. Nimic nu îndreptățește, 
după dânsa, groaza resimţită de mai toti gânditorii în fata misterului. Ştiinţa a 
operat totdeauna cu contradicții, iar filosofia a atins totdeauna misterul. Dar atât 
una, cât şi cealaltă au făcut-o pe căi mai mult sau mai puţin nemărturisite. Misterul 
trebuie privit o dată în față, şi aceasta se poate realiza printr-o formulă dogmatică, 
Singura care «vrea determinarea unui mister, conservând acestuia caracterul de 


19 p; 
Ibidem. 
? Constantin Noica, Filosofia d-lui Lucian Blaga, „Revista Fundațiilor Regale", nr. 2/1938. 

mister în toată intensitatea sa» (p. 91). Pentru că încă formula dogmatică păstrează 
anumite caractere intelectuale, domnul Lucian Blaga se va vedea silit să distingă 
două stări fundamentale ale intelectului: starea en-staticd şi starea ec-staticd. «Cât 
timp intelectul se aşază în cadrul funcţiilor sale logice normale e enstatic. Din 
moment ce intelectul, pentru a formula ceva cu ajutorul conceptelor ce-i stau la 
dispoziţie, trebuie să evadeze din sine, să se aşeze cu hotărâre în afară. de sine, în 
nepotrivire ireconciliabilá cu funcţiile sale logice, el devine ec-static» (p. 128). 
Dogma este produsul INTELECTULUI ECSTATIC şi orice formulă dogmatică — 
va spune domnul Blaga — reprezintă o ecstazie intelectuală. Dar intelectul nu 
trebuie să se lase sfâşiat de cele două tendinţe opuse ale sale. Dimpotrivă, el trebuie 
să nu le facă să colaboreze. Metoda dogmatică a intelectului ecstatic nu se aplică 
decât acolo unde nici una din metodele enstatice nu reuşesc să descifreze 
transcendentalul; «unde transcendetnalul devine absolut opac pentru ele» (p. 141). 

Ajuns în acest punct, autorul nostru se vede silit să facă o nouă distincție, 
hotărâtoare pentru restul gândirii sale. Algebrizând cunoaşterea, introducând adică 
semne şi sensuri, domnul Lucian Blaga va distinge între o PLUS-CUNOAȘTERE, 
în care spiritul omenesc tinde să reducă misterul cosmic, întru cât e reductibil, 
cantitativ şi în esența sa, la un minimum; şi, pe de altă parte, o MINUS- 
CUNOAȘTERE în care «spiritul omenesc tinde să fixeze misterul cosmic în 
maximul său de adâncime şi de relief». Bineînţeles că între aceste două directi stă o 
ZERO-CUNOASTERE, ca punct de plecare sau simplu punct de inferență. 
Intelectului ecstatic îi revine sarcina ca, operând cu minus-cunoaştere, să capete. 
reliefarea aceea atât de mult dorită a misterului. 

Domnul Lucian Blaga nu se mulţumeşte să arate ce întrebuințare a căpătat 
până acum, accidental, minus-cunoaşterea (în ştiinţă de pildă), ci vesteşte un întreg 
veac de utilizare a dogmaticului, veac care să ducă de asemenea la alcătuirea unor 
sisteme metafizice mai întemeiate decât au fost cele clădite până acum cu ajutorul 
intelectului enstatic. Dar e vorba de mai mult decât atât: de un stil nou şi, probabil, 
o viaţă istorică nouă. Viziunea domnului Blaga, precizată treptat de-a lungul 
lucrării, sfârşeşte astfel în filosofia culturii, înțeleasă în cel mai larg chip cu putinţă ... 

Orice ar fi, domnul Blaga n-a şovăit să ducă mai departe ideile din Eonul 
dogmatic. Dacá lucrarea aceasta propunea acceptarea misterului ca mister — in 
cazul când intelectul enstatic nu mai poate duce la nimic — lucrarea imediat 
următoare, CUNOAŞTEREA LUCIFERICĂ, va arăta în planul restrâns al teoriei 
cunaoşterii cum se poate opera efectiv cu ideea de mister. Şi aici domnul Blaga va 
face o distincție esenţială între două feluri de cunoaşteri: cea paradisiacă şi cea 
luciferică. Întrucâtva — dar numai întrucâtva — prima cunoaştere va semăna până la 
urmă cu un fel de cunoaştere empirică, iar cea de a doua cu una teoretică. De fapt 
însă, accentul se pune pe altceva: pe faptul că una din cunoaşteri, cea paradisiacă, 
se fixează asupra obiectului ei luat în întregime (oricum ne-ar fi el dat, în intuiție, 
imaginație, etc.), în timp ce cunoaşterea luciferică despică obiectul în două, într-o 
parte care se arată (fanicul) şi alta ce se ascunde (cripticul). 

Numai cunoaşterea lucifericá e deci în stare să provoace o criză în obiect, să 
deschidă un mister in el. Revenit astfel la ideea misterului, domnul Blaga îi arată 
variantele şi indică operaţiile ce se pot face cu el (atenuare, permanentizare, 
potentare a misterului). Nu putem urmări pe autorul nostru în toate dezvoltările 
sale, unde utilizează noţiunile introduse în Eonul dogmatic pentru a căpăta o idee 
din ce în ce mai precisă şi mai bine articulată asupra misterului. Încheierea va purta 
asupra inconvertibilitátii intelectului de a se folosi de ajutorul minus-cunoaşterii. 
Cât despre teoria cunoaşterii, ea trebuie să se străduiască, mai mult decât a făcut-o 
până acum, să dea o analiză exact şi completă a cunoaşterii luciferice. 

Rezultatele la care ajunge domnul Lucian Blaga în cunoaşterea luciferică nu 
îl duc în chip necesar către o concepţie metafizică. Totuşi dânsa nu întârzie să ne-o 
dea, sau cel puţin să o schiteze, în Censura transcendentă. De unde în lucrarea 
anterioară era vorba de o structurare a misterului şi de o anumită delimitare de 
câmpuri în întinsul lui, în ultima lucrare domnul Blaga revine la ideea unui mister 
omogen şi unic. E adevărat că aici avem de-a face cu o teorie metafizică, în timp ce 
Cunoaşterea luciferică schiţa o epistemologie. Dar nu era rolul epistemologiei 
tocmai acesta de a indica spărturi în misterul cel mare?” 

Noica se referă şi la a treia carte a Trilogiei cunoaşterii „Dacă putem rezuma 
în câteva cuvinte CENSURA TRANSCENDENTĂ, vom spune că ea răstoarnă sau 
dă o nouă determinare raportului dintre principiul metafizic absolut (Marele 
Anonim, cum îl numeşte domnul Blaga) şi cunoaşterea individuată. Teza susţinută 
este următoarea: «raportul dintre cunoaşterea individuată şi misterul existenţial e 
reglementat dintr-o profundă ontologică iniţiativă anonimă» (p. 92). Într-adevăr, 
după autorul nostru, nu subiectul cunoscător este prost înzestrat pentru înţelegerea 
misterului ultim, ci Marele Anonim este cel care pune o censură între el şi 
cunoaşterea omenească, apărându-se parcă de aceasta. 

N-am putea spune că teza metafizică a domnului Lucian Blaga, urmărită 
stăruitor de-a lungul întregului volum ultim, ne cucereşte. Probabil însă că autorul 
o socoteşte necesară în economia sistemului său, astfel că, deşi pentru moment nu 
vedem de ce trebuie preferată altor teze metafizice, o acceptăm sub beneficiu de 
inventar. De altfel filosofia domnului Blaga se află în întregime la acest punct de 
desfăşurare în care, fără a putea fi, negreşit, respinsă, nu poate fi însă nici 
acceptată.”?! 

MIRCEA VULCĂNESCU? în articolul său, În jurul filosofiei lui Blaga, se 
referă la articolul lui Noica, prezentat mai sus: „În ultimul număr al «Revistei 
Fundațiilor Regale» (2/1938) d-l C. Noica scrie un articol foarte limpede asupra 
filosofiei lui Blaga. Pentru Constantin Noica, gândirea filosofului ardelean, 
izvorâtă dintr-o problematică gratuită şi originală, nu poate fi obiect de comparație 


21 rp; 
Ibidem. 
22 Mircea Vulcănescu, în articolul În jurul filosofiei lui Blaga, în revista „Criterion”, anul 1, 
nr. 5, 15 februarie 1934, p. 3, publicat in Opere, vol. I. Pentru o nouă spiritualitate filosofică, 
Bucureşti, Edit. Univers Enciclopedic, 2005, p. 352—361. 

cu gándirea niciunui alt filosof contimporan. Cercetánd-o, deci, in elementele ei 
fundamentale şi căutând să descopere mişcarea spiritului filosofic de-a lungul celor 
trei cărţi din urmă ale acestuia care singure, după declaraţiile autorului, fac parte 
din construcţia sistemului său, adică: Eonul dogmatic, Cunoaşterea luciferică şi 
Censura transcendentă —, d-l Noica arată că filosofia lui Blaga porneşte de la 
constatarea existenței misterului, pe care şi-l propune ca problemă. Vădeşte apoi 
insuccesul încercărilor raţiunii de a-l reduce. Şi se opreşte la DOGMĂ (ca formă de 
cunoaştere), în care vede instrumentul obicinuit prin care mintea operează asupra 
misterului. Încearcă atunci, pe de o parte, să determine fenomenologice modul de 
operaţie al dogmei, în care află o metodă de formulare a misterului ca mister, pe 
care caută să o justifice, deosebind, calitativ, modul de cunoaştere enstatic al 
rațiunii care nu-şi depăşeşte graniţele, de cea ecstaticá, în care rațiunea transcende; 
şi cantitativ, plus-cunoaşterea, care caută să reducă misterul, de minus-cunoastere, 
care caută să-l potenţeze; şi arată, apoi, relaţiile dintre ele. Iar pe de altă parte, în 
Cunoaşterea luciferică, cercetând cunoaşterea misterului din punctul de vedere al 
conţinutului ei, îi aplică din nou metoda fenomenologică, deosebind o cunoaştere 
fără mister, care îşi are evidenţa în ea însăşi (paradisiacă), şi o cunoaştere care nu-şi 
are evidenţa în sine (luciferică), în care constată existența unui element aparent 
(fanicul) şi a altuia ascuns (cripticul), despicare a cunoaşterii care provoacă o 
«criză» în obiect, prin care se «deschide misterul». În sfârşit, în ultima lui lucrare, 
Censura transcendentă, Lucian Blaga cercetează relația dintre mister şi cunoaştere 
din punct de vedere al misterului însuşi, descoperind existența unei profunde şi 
ontologice inițiative anonime, prin care misterul pare că se apără de cunoaştere, 
cenzură căreia i se datoreşte inadecvatia completă a acestei cunoaşteri şi care pare a 
fi instituită pentru, a nu tulbura echilibrul vital, compatibil numai cu o. 
cvasicunoaştere, ci nu cu o cunoaştere deplin adecvată, cvasicunoaştere care, 
lăsând să subziste misterul lumii, îngăduie totuşi omului să-şi găsească rostul în ea. 
Pe o poziţie exact opusă se situează, în numărul festiv al «Gândirii» consacrat 
aceluiaşi filosof, I. BRUCĂR (Filosoful Lucian Blaga, în «Gândirea» nr. 8/1934) 
Domnia-sa se străduieşte, dimpotrivă, să situeze preocupările lui Lucian Blaga în 
cadrul mişcării filosofice contimporane. Preocuparea de mister, ca problemă, d-l 
Brucăr o vede situată în prelungirea eşecului pozitivismului meyersonian de a 
rationaliza complet cunoaşterea despre lume. În fata «rămăşiţei» iraționale, 
ireductibile, mintea care vrea să treacă mai departe, şi să înțeleagă totuşi, nu are 
altceva de făcut decât să ia ca obiect de studiu această rămăşiţă: MISTERUL şi să-l 
descrie în esenţa lui, prin metoda fenomenologică, lămurind în acelaşi timp şi căile 
pe care le foloseşte spiritul omenesc spre a-l reduce, sau măcar a opera cu el. Aci, 
d-l Brucăr înseamnă trecerea lui Lucian Blaga de la pozitivism la fenomenologia 
cunoaşterii; adică la reducerea a misterului la actele prin care se constituie pentru 
conştiinţa transcendentală. lar în analiza ultimului volum, Domnia-sa situează 
sistemul lui Blaga, în care inadecvatia cunoaşterii este atribuită unei iniţiative 
ontologice transcendente, care îngăduie numai o cvasicunoastere, la mijloc, între 

sistemele idealiste, care identificá Logosul cu existenfa, si sistemul irationalist al 
“lui Klages, care pune în conflict spiritul cu viaţa. Articolul, bogat în sugestii, al 
domnului Brucăr, sfârşeşte prin a caracteriza sistemul lui Blaga ca un «pragmatism 
fictionalist» în genul lui Vaihinger, şi nu crede că acest sistem se va menţine până 
la urmă, pe un teren propriu, ci va trebui să alunece, fie spre pozitivism, fie spre 
idealismul axiologic. 

Împotriva lui Constantin Noica, socotim — după ce o vreme am crezut la fel 
cu dânsul — că d-l Brucăr are dreptate să încerce integrarea gândirii lui Blaga în 
problematica filosofiei contimporane. Sunt puse, într-adevăr, de această gândire, 
într-un vocabular de multe ori surprinzător prin originalitatea lui descriptivă, 
probleme care se ating cu toate preocupările filosofiei contimporane, de la filosofia 
lui Klages la neotomism, şi de la Meyerson la Husserl, Heidegger si Sestov. Aşa cá 
încercarea de situare a lui Blaga nu are cui păgubi. 

Nu putem discuta aici judecata d-lui Brucăr asupra acestui sistem. 
Explicabilă pentru un fenomenolog cu rădăcini spinoziste, această judecată nu este 
fără replică, dacă ne amintim atacul lui Sestov din Memento mori împotriva 
pozitivismului ascuns al fenomenologiei, şi replica lui din Ontologie şi etică la 
răspunsul lui Hering: Sub specie aeternitatis. 

Ceea ce ne pare interesant de relevat in analiza d-lui Brucár este semnalarea 
oarecárui «pozitivism» în gândirea unui filosof pe care toată lumea îl socoteşte 
mistic. O observaţie similară formulasem şi noi cândva, dar din cu totul alt plan 
decât d-l Brucăr. Încă de la apariţia Eonului dogmatic ne întrebam: unde ar putea 
duce încercarea de a caracteriza, în esenţa ei, DOGMA ca metodă? Printr-un proces 
de reducere eidetică, în care se punea între paranteze tocmai ceea ce îi constituie 
esența (revelaţia directă a misterului)? Nu transformă oare acest punct de plecare 
deficient toată fenomenologia misterului în filosofia unui obiect fictiv şi dogma 
într-un simulacru? Sunt îndoieli pe care adâncirea filosofiei nu ni le-a putut risipi şi 
pe care lectura Censurei transcendente le confirmă”. 

Blaga, Eonul dogmatic o recenzie scrisă tot de Vulcănescu, pentru Criterion” 
nr. 8/1934, care n-a mai apărut, s-a tipărit ca inedită în „Viaţa românească, 
11—12/199]. 

„Am arătat într-un articol precedent, confruntánd cercetările prilejuite de 
sărbătorirea” filosofului Lucian Blaga, de ce gândirea acestuia ne apărea destul de 
deosebită de misticismul în cadrul căruia s-a luat obiceiul să fie catalogată. 

La limita acestor confruntări, nu numai misticitatea filosofiei lui Blaga apărea 
pusă în discuţie, ci însuşi obiectul ei. 

Căci, in faţa constatării ireductibilității MISTERULUI, prin metodele 
enstatice, filosoful — în loc să aştepte de la acesta, în actul religios, «destăinuirea 


2 Se referă la „Revista Fundațiilor Regale" şi „Gândirea” din 1934, dedicate lui Lucian Blaga, 
în care au semnat Tudor Vianu, I. Brucăr, Dragoş Protopopescu, Emil Cioran, Vasile Băncilă, 
Nichifor Crainic. 

Marelui Anonim», adică mişcarea misterului către spirit (pe care n-o atinge decât 
incidental, sub forma «impulsului spre transcendere», fără însă să-i cuprindă 
întreaga semnificaţie) — Lucian Blaga preconizează o formulare dogmatică, fără 
cuprins intelectual, dar cu funcție operatorie bine definită, care pretinde «să 
determine un mister conservând acestuia caracterul de mister în toată intensitatea”, 
fără să-şi dea seama cá problema filosofică astfel pusă implică o contradictio in 
adjecto. Căci, sau «misterul e mister în toată intensitatea sa», şi atunci e 
nedeterminabil; sau misterul e determinabil, dar atunci nu mai e mister în toată 
intensitatea sa. Fireşte că filosoful poate încerca să scape de contradicție, deosebind 
determinarea de formulare sau distingând intensitatea calitativă de cuprinderea 
calitativă a misterului. Sau poate preferă şi aici o «transfigurare a antinomiei», prin 
despicarea paradoxală a termenilor «formulare» şi «înţelegere»? Oricum, relaţiile 
dintre formulare şi determinare se cer, în acest punct, în chip deosebit adâncite. 
Căci adâncirea lor ar putea evidenția oarecare caracter fictiv al problemelor pe care 
le înconjură. 

Nu ni se pare însă că Lucian Blaga operează în filosofia luicu metoda 
dogmatică, pe care o preconizează pentru rezolvarea crizelor extreme ale 
proceselor de raţionalizare, întreaga lui filosofie, cu toată intenţia de a potenfa 
misterul, nu e decât o încercare de reducere a acestuia, care nu depăşeşte limitele 
intelectului enstatic. Încercarea lui Blaga vădeşte astfel un caracter păgânesc, 
luciferic, nu numai în sensul pe care i-l dă filosoful, ci şi mistic, vădindu-şi un fel 
de caracter scit, în prelungirea versurilor argheziene: 

Cercasem eu, cu arcul meu, / Să te răstorn pe tine, Dumnezeul... 

Să ne mai mire răspunsul Marelui Anonim, care instituie cenzura în calea 
unui intelect care nu e decât «formal» ecstatic? 

Ti-am auzit cuvântul, zicând că nu se poate.” 

Mircea Vulcănescu consideră că Blaga a folosit metoda fenomenologică a 
deductiei, când a plasat misterul ca limită a cunoaşterii. „Nedepăşind însă niciun 
moment efectiv procedeele intelectului enstatic, încercarea d-lui Blaga de a lua 
priză asupra misterului, transformându-l în problemă şi reducându-l eidetic cu 
ajutorul metodei fenomenologice — încercare care constituie originalitatea 
problematică a sistemului său filosofic —, se loveşte de serioase dificultăți. 

Încercarea de reducere eidetică a misterului se loveşte de lipsa de esentialitate 
a misterului ca mister, adică de obligaţia de a-l ataca tangential, considerându-l 
exclusiv funcțional, adică în ceea ce nu e el însuşi. 

Acest fapt are ca urmare că misterul, transformat în problemă, se atenuează, 
în loc să se potenteze. Alergând după esența misterului, filosoful sfârşeşte prin a 
nu-i mai simți prezența. Transformarea misterului în problemă reprezintă, prin 
urmare, un caz tipic de atenuare (luciferică) a misterului, prin încercarea de 
potenfare a lui. Pentru că, spre deosebire de alte obiecte, «misterul» e potentat deja 
în momentul punerii lui în problemă, întrucât nu e definitiv negativ, prin acesta 
potenfare, adică prin imposibilitatea obţinerii unei solutiuni fără rest. 

D-l Blaga stie de altfel cá, pentru toti misticii, garantia transcenderii efective 
a minus-cunoaşterii, a ecstasiei, nu stă în cunoaşterea însăşi (ceea ce o şi 
deosebeşte de cunoaşterea paradisiacă), şi aceasta pentru că oricând ecstasia poate 
fi „ispitită”, provocándu-i-se o criză lucifericá; ci garantia transcenderii efective, a 
ecstasiei stă numai în actul de destăinuire a misterului transcendent, care umple 
golul indicat de „censura transcendentă”. . i 

Prin urmare, pe planul intelectului enstatic, din care filosoful nu se poate 
desprinde, sau există putință de reducere a misterului prin procedeele plus- 
cunoaşterii (pozitivism), sau există un mister rezidual, ca prezență asupra căreia nu 
avem priză (agnosticism). 

Afară numai dacă admitem putinţa unui act de revelaţie, prin care Dumnezeul 
necunoscut ni se destăinuieşte el însuşi, adică prin care cenzura acestuia se preface 
în iniţiativă de manifestare, adică în Logos”. 

CENSURA TRANSCENDENTĂ a lui Blaga apare astfel ca o construcție 
ontologică simetric corelată „sofiei” lui Bulgakov, arată M. Vulcănescu. 

„Dacă omul religios admite dogma, n-o face ca «mod de a gândi», ci ca 
reacţie împotriva încercărilor de reducere conceptuală a unui mister a cărui 
certitudine vine din evidenţa sau din credinţa în faptul revelatiei. 

Revelația nu e însă numai imbold la transcendere, pentru mine. Revelația 
dezvăluie intelectului, odată cu pragul său, şi un conţinut, care conținut se apără de 
criza raţională a cunoaşterii luciferice prin formularea dogmatică. Revelația e, prin 
definiție, imanentizarea transcendentului. 

Esenţa formulării dogmatice nu stă, deci, în despicarea transcendentă a 
sensului conceptelor. Aceasta poate fi cel mult modalitatea, sau chiar una din 
modalităţile gândirii dogmatice. Esenţa acestei formulări stă în afirmarea unității 
transcendente a conţinutului revelat, pus în contradicție de antinomiile analizei 
raționale. 

Lipsită de existența unui conţinut revelat, nu vedem cum „impulsul de a 
transcende” poate servi drept «punte de salt» în transcendent. E cazul tipic al 
„echivalentelor matematice ale dogmei”, care nu sunt decât ficțiuni operatorii, 
paradoxale, dar lipsite de mister. De aceea caracterul lor «postulatoriu», dar lipsit 
de evidenţă axiomaticá. 

Formularea dogmatică nu cuprinde, prin urmare, o explicitate a misterului, ci 
o apărare a lui împotriva raţiunii care caută să reducă, să despice sau să imputineze 
conţinutul revelat, împuţinându-l sau transmutându-l. 

Când mintea poate stabili o distincţie rațională care să exprime complet 
conţinutul revelat (de pildă, care să se acorde cu toate textele în care revelaţia se 
ocupă de acest conţinut), dogma nu se sfieşte să şi-o însuşească. 

La fel, dacă acelaşi rezultat poate fi obținut printr-o înțelegere mitică, ea nu e 
mai puțin dogmă pentru asta. Urmează cá nu orice dogmă e în chip necesar 
iraţională. Şi că procesul metodic semnalat de d-l Blaga e un proces contingent. 
Numai când distinctiile conceptuale nu pot asigura unitatea rațională a conţinutului 
revelat, dogma recurge la afirmaţia unităţii în absurd. 

Urmeazá cá ECSTAZIA, in sensul lui Blaga, e numai forma extremá a unui 
proces care se petrece uneori la limitele procesului de rationalizare; adică, atunci 
când nu se reuşeşte încadrarea logică a unui conţinut revelat. Departe de a fi esenţa 
dogmei, formula postulatorie absurdă e numai o modalitate a ei. 

Această modalitate e, de altfel, caracteristică tuturor cazurilor de trecere la 
limită, unde mintea operează, în imanent, sinteze similare, deopotrivă de absurde. 
Transcendenta dogmaticului e esenţial de altă natură ca trecerea la limită. 

Dacă deci în cazul dogmei trinitare, sau dogmei hristologice, mintea a 
procedat în felul trecerilor la limită, în ce priveşte dogma învierii sau dogma 
soteriologică, s-ar putea să utilizeze şi alte procedee raţionale, fără ca prin aceasta 
să piardă caracterul lor dogmatic. Sunt dogme, nu numai în sensul de adevăruri 
absolute, ci şi în sens de adevăruri absolute făcând parte din conţinutul 
transcendent revelat bisericii. 

D-1 Blaga scapă din această dificultate, afirmând că gândirea ieligicasd nu e 
în întregime dogmatică, ci mai e şi mitică, mistică sau dialectică. 

Fireşte că termenii pot fi definiti oricum. Dar când pornesti de la nes de 
dogmá, pe care o iei pliná de aderentele ei istorice, pentru a ii ingusta pe drum 
sensul la gándirea cazurilor de limitá, e legitim sá cáutám motivul pentru care 
începi prin a zgudui violent din temelii o uşă pe care o găseşti deschisă. 

Una e, deci, esenţa dogmei şi alta, natura construcţiilor intelectuale cu care 
operează mintea în cazurile-limită. Sferele celor două noţiuni se pot încrucişa, în 
niciun caz nu se suprapun în totul, întrucât tin de regiuni ontologice diferite. — 

Toate dificultăţile dispăreau, desigur, dacă, în loc de DOGMĂ, Lucian Blaga 
vorbea de formulă postulatorie iraţională. Dar atunci se înlăturau o serie de 
implicaţii asupra saltului dincolo, care contribuie la interesul lucrărilor d-lui Blaga. 

Oricum ar fi, posibilitatea intelectului de a face efectiv un salt peste sine ne 
apare îndoielnică, fără mişcarea acestui transcendent. Înţelegem ca intelectul să 
intentioneze să se refere la ceva care-l depăşeşte. Dar nu înţelegem cum se poate 
constitui ceva, din sine în afară din sine, altfel decât ca un joc de iluzii, adică, 
precum o ficţiune. 

Lucian Blaga ar trebui sá mediteze mai mult asupra temeiurilor pentru care 
cunoaşterea religioasă refuză distinctille raționale pe care le implică amândouă 
tezele raționale, atunci când dogma le depăşeşte. 

E de observat că, în ce priveşte pretinsa «evoluţie a dogmei», iniţiativa 
pretinsei explicitáti nu vine niciodată din partea ortodoxiei dogmatice, ci din partea 
gândirii dialectice, care, voind să rationalizeze conținutul revelat, provoacă o criză 
a acestuia. În aceste condiţii, ortodoxia e forțată să formuleze dogma, restabilind 
unitatea ameninţată a conţinutului revelat. 

Oricum am face, revenim la aceeaşi aprehensiune. 

Nu există teorie a cunoaşterii religioase fără izvor transcendent. Fără acest 
izvor, procedeele dogmatice apar numai ca nişte simulacre sau mimări irelevante, 
ale unui har care li se refuză de la origine. 

De aceea tot ce a scris până acum Lucian Blaga nu poate fi acceptat de omul 
religios, si in special de filosofia creştină, decât ca o «critică. negativă» a 
cunoaşterii misterului. Adică, o cercetare negativă a încercărilor minţii de a 
pătrunde misterul prin propriile ei puteri. 

Ínteleasá in sens pozitiv, aceastá sfortare nu e fi socotită decât ca o 
supremă tentativă a pozitivismului de a lua în stăpânire domeniul lucrurilor de 
dincolo. În acest caz, omul religios nu poate decât să-i strige, cum a strigat Sestov 
lui Husserl: «Toma!». 

Rămâne de văzut care va fi dezvoltarea ulterioară a operei filosofice a lui 
Blaga. Dacă după această critică negativă se va apropia de revelaţia misterului, care 
până acum i se refuză, dacă, dimpotrivă, trădând definitiv aşteptările celor care 
credeau că văd în el o gândire mistică, va justifica aşteptările d-lui Brucăr, 
construind un sistem imanent în cumpăna între pozitivism şi idealismul axiologic. 
Cu alte cuvinte, dacă descoperirea cenzurii transcendente îl va întoarce asupra celor 
de aci şi dacă se va încadra gândirii religioase. Sau dacă, mai departe, pe cont 
propriu, va continua să încerce a trece dincolo pe drumurile care i se închid”. | 

Tot despre Eonul dogmatic D.D. ROŞCA? nota: „Care e problema ce-o 
ridică Eonul dogmatic? S-o spunem cât se poate de scurt, deşi ne dăm seama cât e 
de greu să fii clar când e vorba să concentrezi în cuvinte puţine miezul unei lucrări 
de remarcabilă densitate cum e aceea a lui Blaga. E o lucrare scrisă cu 
impresionantă economie de mijloace de expresie acest Eon dogmatic. Calitate rară 
în scrisul românesc, în scrisul românesc de toate genurile. De aceea, tin să remarc 
că cititorul care vrea să fie perfect lămurit va fi nevoit să recurgă direct la textul 
studiului despre care e vorba. Trebuie citit acesta, pentru a-ți da seama de efortul 
mare ce-l face autorul spre a indica cu putere de persuasiune direcția în care ar 
trebui căutate, după dânsul, bazele unei întregi metodologii a metafizicii.”* 

„EONUL DOGMATIC preconizează în fața iraţionalului o atitudine 
principială alta decât cea pe care au luat-o în faţa aceleiaşi probleme ştiinţa şi 
filosofia profană a tuturor vremurilor. Căci ce vrea, în ultimă analiză, autorul 
Eonului dogmatic? Vrea ca irationalul şi contradictia să intre ca elemente 
constitutive — adică în mod voit şi articulat în speculatia filosofică. Vrea ca 
inteligența să primească în formule însuşi irationalul, să încerce să formuleze 
irationalul... 

Din acest punct de vedere, schita care se cheamá Eon dogmatic — cáci numele 
ei adevărat nu poate fi decât Prolegomene pentru o filosofie dogmatică viitoare — 
intră în ordinea încercărilor despre care am vorbit, încercări de lărgire a cadrelor 
facultăţii noastre de «înţelegere». (...)€ 

D.D. Roşca se delimitează de „dogmatismul” de tip blagian, dar o face cu 
argumente plauzibile, interesante, nu pozitiviste ci agnostice. 


^ D.D. Roşca, Rafional şi irațional (1931) în Studii şi eseuri filosofice, Bucureşti, Ed. 
Științifică, 1970, pp. 141, 148, 152-153, 158. 
25 Ibidem, p. 141. 
?6 Ibidem. p. 148. 

„Dar delimitarea de care e vorba şi colaborarea rodnică pe care o doreşte 
autorul eonului dogmatic ar fi posibile numai în cazul când «dogmatismul» n-ar 
implica afirmaţii nedemonstrate, adică afirmaţii care nu sunt decât atât, afirmaţii - 
ce, prin însăşi natura lor, nu pot fi necesare, nu pot fi dovedite ca unele ce ar 
impune inteligenţei sau experienței cu putere constrângătoare. 

Transcendentul este irațional sau, ceea ce e totuna: esența ultimă a lumii 
iraționale şi iraționalul e delimitabil în mod definitiv, iată cele două mari afirmaţii 
gratuite implicate în teza «dogmatică» şi imposibil de fondat în chip necesar. În 
ceea ce priveşte pe cea dintâi, se poate spune despre atitudinea «dogmatică» ceea 
ce se poate sustine despre tezele de acest ordin propuse de oricare altă filosofie. 
Anume: aceste teze, fiind la limita extremă a cunoaşterii noastre şi neadmitánd 
deci, prin însăşi natura lor, să fie confruntate direct cu transcendentul şi să fie 
controlate, acceptarea lor depinde, în ultimă analiză, de un act de voinţă, de o liberă 
alegere, determinată de personalitatea noastră. Astfel încât teza raţionalistă 
(transcendentul e rafionalizabil şi formulabil), ca şi teza agnostică (transcendentul 
e nera[ionalizabil şi neformulabil, sunt în măsură egală îndreptăţite să fie susținute 
sau respinse.” | 

„Nu putem deci afirmă că optarea pentru una din aceste teze implică un act 
de curaj mai mare decât optarea pentru celelalte două, scrie D.D. Roşca. În orice 
caz, dacă am ţine să stabilim, cu orice preţ, o ierarhie în această privinţă, autorul 
prezentelor rânduri crede, împotriva lui L Blaga, că nu teza dogmatică e cea care 
implică actul de curaj cel mai mare, ci teza agnostică.” (...)?* 

„Dialectician stăpân pe toate resursele artei sale, autorul Eonului dogmatic, 
chinuit de neastâmpărata sete de absolut a tuturor orientalilor, după părerea lui 
D.D. Roşca, face uz de toate armele pe care i le poate da logica pentru a descinde 
profund pe o poziţie ideologică ce se află în afară de limitele logicii”. 

Ideea unei prezentări a conceptelor integrative specifice matricii filosofice 
româneşti şi în special a celor existente în sistemul lui Lucian Blaga o emitem de 
multă vreme. Un proiect preliminar am prezentat în volumul L. Blaga — cunoaştere 
şi creație (1987), în articolele din „Revista de filosofie” despre Lucian Blaga, în 
lucrarea Dimensiunea metafizică a operei lui L. Blaga (1996) şi în capitolul 
»L. Blaga” din Dicţionarul filosofilor români (predat in 2002). Textul de faţă va 
constitui o parte dintr-o lucrare mai amplă despre Concepte integrative ale 
filosofiei din România. Pe lângă numeroasele articole şi studii despre conceptele şi 
termenii filosofici folosiți de Lucian Blaga scrise de Nicolae Bagdasar, Constantin 
Noica, Mircea Vulcănescu, Edgar Papu şi alţii, ţinem să menţionăm existenţa unui 
Dicţionar de termeni filosofici ai lui Lucian Blaga. Introducere prin concepte,” 
elaborat de Florica şi Marin Diaconu şi publicat la Univers Enciclopedic în 2000 şi 
care face numeroase trimiteri la lucrări premergătoare şi se referă la aproximativ 
300 de termeni blagieni. 


7! Ibidem, p. 152-153. 

?* Ibidem, p. 158. 

? Dicţionar de termeni filosofici ai lui Lucian Blaga (editori Florica si Marin Diaconu), 
Bucuresti, Edit. Univers enciclopedic, 2000. 


393 


E jaa i m * Ab UB bie oi Aá "5 
RA i mii LUC yg * AE] Sd di eed RM t vr c (ein 
"exci ina un e" B ei t Na) aogdn. nc 
^al nE MNR 
LU nt 4 tdi 

TU 


tme sre | | | | 
n Tibii, onma, i setis gala to Y e 
D. Kr. Mpun arad dL IN piata an + 


! | 
Ps UL d, 152144. T4. 
LE 


NA 
i aeree T Wu pnt hutbe) ugo musai du ia E mori i - 
( ) man 16 iot Me a 


. CATEGORIA TRANSCENDENTEI 
IN METAFIZICA LUI LUCIAN BLAGA 


MIHAI D. VASILE 


În anul universitar 1940-1941, la Sibiu, Lucian Blaga a ţinut un curs de 
filosofia religiei în care a propus ca început al reflectiei o „familiarizare” cu 
fenomenul religios, urmând ca abia după aceea să treacă la analiza filosofică a 
sistemului religiilor — ceea ce, din nefericire, nu s-a mai întâmplat. Cursul începe 
cu religia indiană, căreia autorul îi consacră mai multe capitole cu scopul de a pune 
în evidenţă rolul ei arhetipal în sfera metafizicii religiilor, cu privire la categoria 
transcendenfei. 

În comentarea religiei indiene, Lucian Blaga expune idei formulate în 
Trilogii, punând accent pe faptul că filosofia, religia şi literatura din cultura indică 
formează un tot unitar inextricabil, spre deosebire de Europa „unde filosofia si 
religia nu merg împreună decât excepțional”. Blaga „deconstruieşte” Rigveda prin 
analiza cuvântului brahman precizând că, datorită concepţiei despre sacerdot ca om 
şi zeu în acelaşi timp, credinciosul vedic „prinde curaj” față de transcendentá, 
pierde umilință şi câştigă, în schimb, cutezantá față de zei. La rândul lor, zeii se 
roagă — pentru ei şi pentru oamenii lui Brahmanaspati, zeul-preot ce are în comun 
cu oamenii funcţia sacerdotală, iar cu zeii, natura divină. 

Cu referiri precise la texte Brahmanas, Lucian Blaga argumentează că zeii 
indici nu există din eternitate, deoarece şi ei au fost, la rândul lor, creaţi, prilej 
potrivit pentru a pune în evidență o impresionantă şi gravă metamorfoză a 
transcendentei magice la indieni: „În nicio religie, sentimentul magicului nu este 
atât de mitologic înălțat şi atât de metafizic alambicat şi adâncit, ca în religia 
indică dintre epoca Rigveda şi textele Brahmanas”?. Suprema unitate ontologică 
dintre uman şi divin este numită de Lucian Blaga principiul caracteristic al gândirii 
indiene revelat omului, datorită căruia se asertează identitatea individualului cu 
generalul, a părții cu întregul, a sinelui individual cu cel universal, a lui Atman cu: 
Brahman, a omului cu Dumnezeu şi a umanului cu transcendenta. 

Blaga revine la problemele dezbătute in Trilogii, şi anume la elementarul 
(stihialul) ontologic, cu precizarea că instabilitatea şi lipsa de formă a atributelor 
zeilor nu sunt datorate unei viziuni henoteiste, după cum credea Max Müller, ci 
poziționării transcendente a zeităților, dincolo de forme: „Tendinţa spre stihial face 


; Lucian Blaga, Curs de filosofia religiei, Paris — Alba Iulia, F.R.O.N.D.E., 1994, p. 15. 

ca imaginația să nu vadă divinul în forme ca atare — spune Lucian Blaga — nici în 
cele individualizate, nici în cele armonios tipizate, ci totdeauna în ceva dincolo de 
forme. Într-un astfel de context este normal ca zeități de tipul zeului furtunii, 
războiului, focului, al puterilor magice, să ocupe poziţii centrale, întrucât — notează 
Blaga — semnifică elementarul, stihialul, şi nicidecum o formă bine conturată. 

Consideraţiile despre perioada vedică se încheie cu câteva referiri concrete la 
politeismul vedic unde zeitățile sunt, de fapt, aspecte ale unuia şi aceluiaşi zeu, ale 
unei unităţi absolut transcendente umanului, comparabilă cu Dumnezeul european, 
fapt confirmat şi de lipsa individualitátii zeilor vedici, a lipsei de formă, ca şi de 
caracterul lor impersonal. 

. Al doilea capitol despre religia indiană este dedicat brahmanismului ca sistem 
religios cu înfiripate tendinţe metafizice, în raport cu care Blaga consideră că 
apariţia metafizicii lui Brahman nu trebuie explicată prin locul ocupat de preoţi în 
societatea indiană, ci prin dezvoltarea meditatiei asupra categoriei transcendenfei, 
reflectată în evoluţia termenului brahman, de la cuvântul magic la preot, si de la 
puterea magică la divinitatea supremă ca principiu absolut şi centru metafizic. 
Blaga subliniază că în niciun alt sistem religios, preotul nu a ajuns să dobândească 
sensul de om-zeu ca în India vedică. | : 

Analizând celălalt termen al raportului, Blaga zăboveşte asupra noțiunii de 
atman, prin accentuarea ideii importanţei date, în sistemele (darsanas) metafizic- 
religioase vedice, tehnicilor de respirație corectă ca funcţie vitală a organismului 
uman, esențială pentru viaţa ființelor. Cunoaşterea şi practicarea ansamblului 
suflurilor (pranas) este o caracteristică a lui Brahman — notează Blaga, cu referire 
precisă la Brihadaranyaka Upanişad, cartea a IV-a, sutra 1, şi la Chandogya 
Upanişad, cartea XVIII-a, sutra 2. Lucian Blaga se referă, de asemenea, la lebăda 
nemuritoare al cărei cântec simbolizează inspiraţia zeului suprem, Vişnu, în 
respiraţie cosmică. Cântecul lebedei divine este auzit şi imitat de yoghin în ritmul 
sunetelor inspiraţiei şi expiratiei sale atunci când se autocontroleazá prin exerciţiile 
pranayama. Respirația, în cadrul funcţiilor vitale — remarcă Blaga — este puţin 
accesibilă unei precizări teoretice, tot aşa cum sinele (atman) este gol de conţinut 
teoretic concret, ambele fiind dificil de fixat într-o definiţie riguroasă. 

Noţiunea de atman este esenţială în gândirea religioasă upanişadică despre 
transcendentá, deoarece exprimă in mod desăvârşit identitatea supremă Atman- 
Brahman în sinteza înţelepciunii upanişadice, pe care Blaga o caracterizează ca 
fiind „sens tainic, doctrină secretă”, cu accent pe tehnicile initiatice. Lucian Blaga 
merge până acolo încât afirmă că Brahman îşi pierde complet sensul magic de 
îndată ce este asimilat echivalenţei sinelui (4tman) cu transcendenta. 

Blaga subliniază apoi originalitatea viziunii indiene, potrivit căreia salvarea 
se realizează, ca niciunde, prin cunoaştere absolută ce presupune iniţiere, trăire 
pură până se ajunge la înțelegerea superioară, la revelaţia „tat twam asi”. Sistemul 
(darsana) Vedanta, ca sfârşit sau desăvârşire a Vedelor, continuă ideile upanişadice 
cu noi sinteze interpretate de Lucian Blaga în plan axiologic. Astfel, valoarea 

corespunde existentei, iar identificarea cu Brahman trebuie realizatá prin adáncirea 
existențială a omului în sinea (atman) sa, act ce reprezintă scopul suprem al vieţii. 
Non-valoarea corespunde lumii sensibile în care sinele (atman) s-a rătăcit, şi-a uitat 
esenţa, şi din care omul trebuie să se elibereze spre a redeveni ceea ce el este în 
esență: Brahman. „Religia devine astfel — conchide Blaga — dintr-o chestiune de 
raporturi între existente deosebite, o problemă de lămurire existenţială a omului, 
capabil el însuşi de două feluri de a exista: ca individ izolat, pentru sine, şi ca eu 
adânc, identic cu însuşi principiul divin?” 

Blaga consacră, în continuare, un capitol doctrinei samsara, apoi budismului, 
apreciind că tot ceea ce urmează după Upanişade „ne poate reține interesul, dar 
nu-l mai poate spori”. Magistrul este de părere că majoritatea doctrinelor indice, 
ca şi budismul, îşi au rădăcina în înţelepciunea upanişadică. După ce expune 
principiile budismului într-un capitol separat, Blaga trece la jainism, apoi la 
doctrina Samkhya, notând în trecere că multe dintre elementele şcolii fondate în 
secolul al VII-lea î. Hr., de către legendarul înţelept Kapila, se găsesc în „marele 
epos" Mahabharata. Sistemul Samkhya a fost expus în numeroase cărți, dintre care 
Blaga reţine vasta lucrare a lui Richard von Garbe, Samkya Philosophie: eine 
Darstellung des indischen Rationalismus (Leipzig, 1889), cel ce a descris Samkhya 
drept cel mai semnificativ „sistem de filosofie” produs de India. 

De la Samkhya, Lucian Blaga trece la asceza cea mai riguroasă — Yoga — şi la 
cea mai adâncă metafizică — Vedanta — de fapt, spre cea mai profundă 
transcendentá — în niciun fel peiorativ — Yoga si Vedanta. Blaga le consacră un 
capitol împreună, considerând că ambele darsanas se întâlnesc pe terenul misticii, 
mai degrabă decât pe domeniul metafizicii. Sistemele sunt, însă, prezentate pe 
rând, fără a urmări aspectele comune sau diferențele sistematice. Blaga subliniază 
că Yoga se ocupă de „condițiile psihologice ale cufundării în absolut”, preluând 
însă elemente din metafizica Samkhya, la care adaugă metode de concentrare şi 
tehnici de modificare anatomo-fiziologică a corpului uman, cu scopul explicit 
formulat, comun tuturor sistemelor hinduse, al eliberării şi mântuirii de iluzie şi 
suferință, prin realizarea celebrei unio mystica între Atman şi Brahman. În finalul 
textului, Blaga precizează că starea de uniune mistică nu este accesibilă laicului, 
omului de rând, oarecare, ci numai aceluia care a pus ca temelie vieţii sale un 
exerciţiu susținut, voluntar, dirijat printr-o cunoaştere iniţiatică. Blaga observă cá 
experienţele yoghine nu au doar o funcţie cognitivă, ci se centrează asupra stării de 
perfectă uniune a subiectului cu obiectul. Omul se identifică în cele din urmă cu 
Dumnezeu într-un sublim extaz mistic. 

Prelegerile Magistrului abordează şi alte sisteme religioase, ca de exemplu 
religiile semite, mitologia greacă, neoplatonismul, creştinismul, islamul, dar şi 
autori considerati reprezentativi pentru un anume tip de filosofie a transcendentei, 
între care Friedrich Nietzsche, Karl Barth şi teologia dialectică, Rudolf Otto şi 


^ [bid., p. 28. 
* Ibid., p. 35. 
$ Ibid., p. 54. 


397 


mistica sacrului etc., dar în toate dezvoltările este utilizată matricea analitică 
“dedusă din „deconstrucţia” hinduismului. — 

Abordarea filosofică a fenomenului religios săvârşită de Lucian Blaga în 
cursul de filosofia religiei ţinut la Sibiu în anul universitar 1940-1941 aduce o notă 
de noutate şi prospeţime cu privire la analiza categoriei transcendenfei, explicabilă 
dacă se iau în considerare şi alte lucrări ale Magistrului consacrate domeniului de 
reflexie asupra experienţei religioase. 

Astfel, în primul studiu din cadrul 7rilogiei cunoaşterii — Eonul dogmatic — 
Lucian Blaga abordează tema filosofică a dogmei religioase, explicând-o ca pe un 
tip aparte de cunoaştere pe care o pune în raport cu istoria, teologia şi filosofia. 
Analiza dogmei religioase „din punct de vedere filosofic” urmăreşte să îndepărteze 
„substratul teologic, adică huma cerească a revelaţiei, fără ca prin aceasta dogma, 
ca tip de gândire, să rămână cu rădăcinile în vânt”. Cu acest prilej, Blaga face o 
trecere în revistă a caracteristicilor cugetării religioase la mai multe popoare, 
argumentând, între altele, cá în dogma creştină „abstracțiunea şi precizia 
europeană s-au întâlnit cu imaginația şi principiile tăgăduitoare de limite ale 
Asiei”. Componenta majoră a spiritualităţii indiene este bine delimitată prin 
idealul de supremă unitate prezent un monoteismele Cărţii, în raport cu care Blaga 
precizează specificitatea lumii spirituale indice prin ,presimfirea unei mari 
identități a tuturor întru aceeaşi supremă existență”, a sufletelor individuale 
prinse în imensul ocean al universului care este Brahman. 

Blaga pune în evidenţă „rolul jucat în crearea metodei dogmatice de către 
Philon (Iudeul) din Alexandria”, cel care susţinea că din substanţa veşnică derivă 
substanțele secundare, ca lumina de la soare, fără ca substanţa primordială să sufere 
vreo schimbare. Dar acelaşi tip de viziune mistică este descoperită de Blaga şi în 
gândirea indică, unde este pusă în centrul atenţiei cunoaşterea lui Brahman, 
devenită laimotiv. Aspiratia omului spre cunoaşterea lui Dumnezeu ca 
transcendentá absolută reprezintă impulsul către dogmatic — conchide Blaga, când 
descoperă şi în viziunea budistă despre nirvana un strălucit model de paradox 
dogmatic!!. | 

În analiza concepției teologice despre trinitatea creştină, Blaga face referire la 
sabelianism, unde este susținută dogma că Tatăl, Fiul şi Duhul Sfânt sunt forme de 
manifestare, aspecte, moduri ale aceleiaşi transcendente — Dumnezeu -, şi 
nicidecum persoane sau entități separate. Acest stil de gândire, lateral teologiei 
creştine, se aseamănă în mod surprinzător cu viziunea hindusă despre raportul 
dintre Dumnezeu şi lume — observă Blaga —, deoarece Brahman este unitate şi 
diferenţiere în acelaşi timp, fiindcă toate îi sunt inerente. Singularitatea şi 
pluralitatea îl caracterizează deopotrivă, în plan superior fiind unul ca ființă, iar în 


7 Lucian Blaga, Eonul dogmatic, în Lucian Blaga, Opere, vol. 8, Trilogia cunoaşterii, 
Bucureşti, Editura Minerva, 1983, p. 216. 

mod obişnuit multiplu ca manifestare. Dihotomia unu-multiplu poate fi considerată 
ca opoziţie substantá-aparentá. Substanţa reprezintă elementul de permanență, 
mereu identic cu sine, static, invariabil, subsumându-se — în concepția lui Blaga — 
ideii de subiect, pe când aparenţa se subsumează conceptului de atribut, întrucât 
este accidentală, variabilă, dinamică, veşnic în schimbare. 

Raportul dintre unu şi multiplu se fundamentează în sfera metafizicii indiene 
în mod organic. Unul reprezintă absolutul, universalul, eternul, transcendenta 
supremă Brahman, pe când multiplul desemnează lumea, ființele pământului, 
perisabilul, particularul, relativul. Unul este starea, pe când multiplul este acţiunea. 
Entitatea de sine stătătoare se manifestă într-o multitudine de forme. Natura este 
alcătuită dintr-o infinitate de specii, iar umanitatea dintr-o indefinitate de indivizi. 
Unul denotează firea, iar multiplul devenirea — conchide Blaga cu indreptátire. 

Marea temă a raportului unu-multiplu defineşte de fapt dualismul universal 
pentru care omul este un simbol emblematic ca fractal dintr-un întreg de care s-a 
rupt şi unde trebuie să se reîntoarcă. Blaga arată că filosofia religioasă indiană 
oferă, în acest sens, cele mai instructive „paradoxii metafisice”, dintre care esenţial 


este conceptul de brahman, cu natura şi caracteristicile ființei denotate, cu 


semnificațiile şi utilitatea sa soteriologică. 

Conceptul de brahman este fundamental în gândirea indică. Semnificaţia lui 
este de zeu suprem, pseudo- uneori, cvasi- alteori, echivalent iudeo-creştinului 
Dumnezeu. Dorinţa — originată într-o nepotolită sete de spiritual şi în nevoia de 
sacru — de a evada din lumea comună, din fenomenalitate, ca şi conştiinţa că 
temporalitatea nu reprezintă adevăratul real şi scop al lucrurilor dau un sens 
strădaniei de a descifra semnificaţiile lui brahman, de a trece dincolo de graniţele 
cunoscutului cotidian, concomitent cu tendința de a păşi într-o realitate 
suprasensibilă, suficientă sieşi, transcendentă orizontului schimbărilor, numită de 
hinduşi Brahman. „Acela care îl realizează, transcende limitele morţii” — citează 
Blaga pe Rabindranath Tagore. 


Brahman este descris ca neti-neti („nu aşa-nu aşa” sau „nu acesta-nu acela”), ; 


dar si ca existență pură (sat), inteligență (cif) şi beatitudine (ananda). Brahman este 
spiritul absolut, realitatea supremă, unul, totul, ultimul, bunul, eternul, infinitul, 
dincolo de spațiu şi de timp, de cauză şi de transformare. Esentá pură, adevăr total, 
Brahman nu are niciun fel de calităţi, nu poate fi limitat prin nume sau forme; nu 
cunoaşte opoziții, nici varietate internă, nu este relationat la nimic. Uniform în 
natura sa, Brahman este constant, static, perfect şi complet, aflat pretutindeni, în 
toate şi toate în el; Brahman este ființa, faptul universal al vieţii. Ca transcendenfá 
absolută, Brahman nu poate fi înțeles de oameni, deoarece trece de înțelegerea lor 
ca persoane finite; accesul la el este posibil numai pe calea revelatiei şi prin extaz. 

Iterarea caracteristicilor noţiunii de brahman tine însă de sfera cunoaşterii, 
unde este posibilă analiza — consideră Blaga —, dar, la nivelul ultim, nu i se pot 
asocia niciun fel de atribute sau calităţi. Cuvântul brahman derivă de la rădăcin 
brh-, care înseamnă ,,mare" şi are o apreciabilă vechime în scrierile sanakrite, 
glosează Blaga. 

Imnul Creaţiunii din Rigveda” inzestreazá elementul transcendent cu atribute 
care se exclud. Lucian Blaga reliefează intrebuintarea metaforică a acestor 
„antinomii” celebre in străvechiul imn indian. În textele Brahmanas şi in 
Upanişade, apar şi alte formule metafizice. Brahman reprezintă sursa lumii şi 
scopul vieţii, „iar aceasta este beatitudinea supremă, aceasta este fericirea lui 
Brahman”. Cunoaşterea lui alcătuieşte fundamentul oricărei cunoaşteri. Un 
faimos paradox upanişadio lansează formula „Brahman este ceea ce este cunoscut 
şi totodată necunoscut”, într-un sens paradoxal: Brahman este necunoscut pentru 
cei care îl cunosc şi cunoscut pentru cei ce nu-l cunosc'. Oamenii care îl văd pe 
Brahman în toate fiinţele, în toate lucrurile şi pretutindeni sunt cei cu fata întoarsă 
de la această lume, oameni care astfel devin nemuritori!S 

Brahman reprezintă o noţiune religioasă ce denumeşte mai curând ideea de 
sacru decât de Dumnezeu personalizat. Brahman desemnează  absolutul, 
„spiritualitatea în sine”, după formula gânditorului indian Sankara. Lui Brahman i 
se neagă orice acţiune sau mişcare, deoarece activitatea este esențialmente 
materială. El este divin, simplu, pur, plin şi gol deopotrivă, inefabil şi indicibil, 
fiindcă natura sa este inexprimabilă. Brahman reprezintă adevărul absolut, restul 
fiind o iluzie a numelor şi formelor. Brahman, aşa cum este prezentat de Lucian 
Blaga ca descris în Vede şi Upanişade, este foarte asemănător cu Dumnezeu din 
scrierile Părinților Capadocieni"” 

Lucian Blaga precizează că există deosebiri fundamentale între doctrinele 
metafizice hinduse (si chiar în interiorul lor). Prima divergență notabilă este aceea 
din sutre cu privire la o formulare echivocă. Astfel, sufletul individual (jivan) este 
parte din Brahman, dar se afirmă, în acelaşi timp, că Brahman nu simte plăceri şi 
nu cunoaşte suferință, spre deosebire de sufletul individual (jivan). Comentând 
raportul dintre sufletul individual şi Brahman, Blaga se opreşte mai întâi la 
viziunea lui Sankara, pe care o înfăţişează sintetic: „...există un Brahman 
acategorial, adică mai presus de orice atribut şi acest Brahman-Dumnezeu 
acategorial e tot ce există. Sufletul individual nu e decât o iluzie, un simplu reflex 
al lui Brahman, deci nici identic cu acesta, nici deosebit de acesta”? Blaga retine 
de la Şankara cele două aspecte ale lui Brahman, anume Brahman determinat 
(saguna) şi Brahman nedeterminat (nirguna). Brahman, ca spirit suprem, există 
deopotrivă cu şi fără calificări. Separarea nu contrazice principiul unităţii şi se 


7? Rigveda este cel mai vechi ciclu de imnuri sacre din revelația vedică, adresate zeilor şi 
lucrărilor lor, între care se află şi vestitul Imn al Creației, X, 129, sâmburele oricărei metafizici 
viitoare; cf. Helmuth von Glasenapp, Les Littératures de l'Inde, trad. de l'allemand par Robert 
Sailley, | Paris, Payot, 1963, p. 43-50. 

3? Cf. Taittirya Upanişad, 1l, 8, apud Paul Deussen, Filosofia Upanişadelor, trad. Cornel 
Sterian, Bucureşti, Editura Tehnică, 1994, p. 109. 

i4 Cf. Kena Upanişad, JI; 1, trad. Swami Lokeswarananda, Bucureşti, Editura Ritam, 1998. 

17 Cf. Mihai D. Vasile, The Cognition of the Noumenal Being, în Rodica Croitoru (ed.), The 
Critical Philosophy and the Function of Cognition, Bucharest, Diogene, 1995, p. 124. 

!8 Lucian Biaga, Eonul dogmatic, ed. cit... p. 237. 

desfăşoară in interiorul complexului de semnificaţii ale dumnezeirii. Blaga 
accentuează existenţa — în gândirea religioasă indiană — a unui Dumnezeu personal 
omniscient, omnipotent, cauză şi creator al lumii, numit Işvara („„Domn”) sau 
Saguna Brahman, simultan cu existența unui Dumnezeu impersonal, 
atotpătrunzător, independent, nelegat de vreo altă ființă, numit Nirguna Brahman. 
Dar chiar şi dualitatea saguna-nirguna este, în fond, o iluzie, din punctul de vedere 
al lui Brahman — în conformitate cu învățătura advaitianá, nondualistă — remarcă 
Blaga. Brahman şi Işvara nu sunt două esențe, ci doar aspecte ale aceleiaşi entități, 
Brahman, neexistând nicio deosebire de substanță între ele. Lucian Blaga îl aşază 
pe Sankara alături de Plotin, deoarece ambii afirmă că Dumnezeu ca transcendentá 
absolută este acategorial. 

Tezei moniste a lui Şankara, în conformitate cu care există un Brahman 
nedeterminat, iar toate lucrurile concrete au un caracter „părelnic”, Blaga îi opune 
mai multe sisteme (darsanas) filosofico-religioase ale altor gânditori indieni, fără 
însă a le detalia, iar pe unele nici nu le mai numeşte. Pe Vallabha, de exemplu, 
Blaga îl opune lui Sankara deoarece sustine existenţa unică a lui Brahman Saguna. 

Vallabha îl defineşte pe Brahman antitetic, precizează Blaga: „...când ca 
ultimă expresie abstractă a existenţei, când ca totalitate a existenței.” Brahman 
are şi totodată nu are atribute; el reprezintă simbolic vasul existenţei golit de 
conţinut şi, totodată, vasul existenţei plin de toate faptele din lume. Peste interiorul 
ființei umane, Brahman are rolul de stăpân. Prin venerație, omul ajunge la 
Brahman cel determinat, la un Dumnezeu personal. În consecinţă, subliniază Blaga, 
Vallabha — fie cá îşi dă seama, fie că nu — sustine caracterul dublu al lui Brahman, 
simultan cu şi fără atribute. Cea mai violentă reacție din cadrul şcolii Vedanta — 
remarcă Blaga — a fost produsă de dualismul lui Madhva. Potrivit acestuia, 
Brahman este determinat (saguna), cauza lumii, înzestrat cu perfecţiune, mai 
presus de orice. Cuvintele Vedelor îi proclamă slava. El nu se asimilează niciodată 
cu sufletele individuale , cu sinele (Atman) sau cu lumea. Îndurarea lui îl salvează 
pe omul supus păcatului, iar eliberarea de suferință depinde de el, deşi omul se 
străduie să se purifice de pasiuni (vairagya) prin adoratia (upasana) lui. Ca martor, 
credinciosul îl contemplă pe Brahman-Dumnezeu, fără a participă însă la esența lui 
Dumnezeu. Blaga consideră că viziunea lui Brahman Saguna îl apropie pe Madhva 
de creştinism în sens teologic, deoarece Madhva construieşte prin doctrina sa o 
teologie a divinității personale în sensul propriu al cuvântului. i 

Blaga conchide că inzii oferă două soluţii problemei raportului dintre sufletul 
individual şi Brahman, şi anume: 

a) fie sufletul individual este iluzoriu (un simplu reflex al lui Brahman); 

b) fie sufletul individual este şi nu este identic cu Brahman (în sens abstract — 
da; în sens concret — nu). 

Brahman este principiul sufletului individual, care, cu cât se „descotoroseşte” 
de însuşirile ce tin de aparenţă, cu atât ajunge să se identifice cu sufletul universal, 
cu Brahman cel ce este esenţa sa. De aceea, scopul vieţii omeneşti este sublima 


1? Ibid., p. 238. 

identificare, stare de fapt propováduitá de Upanişade, ca şi de Sankara, mai târziu 
şi în conformitate. În concluzie, Lucian Blaga stabileşte paradoxurile relative ale 
metafizicii indiene, pe baza analizei noţiunii de brahman cu trei denotatii distincte: 
a) Brahman acategorial (Nirguna Brahman — în viziunea lui Sankara); b) Brahman 
simultan cu toate şi fără toate atributele (în viziunea lui Vallabha); c) Brahman cu 
atribute contrare (antinomii metaforice, de fapt, în viziunea lui Madhva). 

Blaga conchide că exprimarea dogmatică nu i-a preocupat pe gânditorii 
hinduşi, neinteresati de alcătuirea unui sistem teologic original cu orice pret: 
„Oricât de îndrăzneţ, niciun gânditor indic nu s-a încumetat la formularea 
dogmatică, deşi aveau toate elementele date pentru aventura aceasta spirituală.” 

Analiza substratului filosofic al religiozitátii hinduse i-a permis lui Lucian 
Blaga să evidentieze accentul pus pe cunoaştere ca modalitate de ináltare spirituală, 
pretuitá la filosoful vedantin Sankara, după cum reiese din multe locuri ale operei 
filosofice blagiene. Sankara, ca unul dintre cei mai reprezentativi mistici ai 
Orientului, este un posibil motiv de inspiraţie pentru tipurile de cunoaştere distinse 
de Lucian Blaga în Eonul dogmatic. Ca şi la Blaga, cunoaşterea reprezintă 
elementul central al sistemului lui Sankara în care conştiinţa ultimă, unică 
simbolizează realitatea supremă, pe Dumnezeu (Prajnanatma Brahman". 
Cunoaşterea lui Dumnezeu nu este creată, nici produsă, ci întotdeauna manifestată, 
mai precis, revelată. Există un adevăr empiric, perceput de conştiinţa empirică, şi 
un adevăr absolut, ce contine conştiinţa identităţii lui Atman cu Brahman. Sankara 
disociază între o cunoaştere joasă sau inferioară (aparavidya) şi o cunoaştere înaltă 
sau superioară (paravidya). Prima este relativă, dar are capacitatea să conducă la 
înţelepciune, deşi este pluralistă, iar în raport cu planul absolut, este o cădere. In 
schimb, cunoaşterea înaltă este monistă, deoarece depăşeşte dualitatea mentală 
(dvaita, sarva manas). Cunoaşterea inferioară îl imaginează şi chiar îl cunoaşte pe 
Dumnezeu ca personal şi chiar întrupat, în chip de Işvara („„Domnul”); ea este parte 
din cunoaşterea superioară, prin care se ajunge la cunoaşterea lui Brahman 
Nirguna, ca principiu etern şi Dumnezeu non-, supra-, trans- sau im-personal. 

Se poate induce un paralelism ca o sugestie între cunoaşterea paradisiacă şi 
aparavidya şi între cunoaşterea luciferică şi paravidya. Opoziția profundă între 
cele două tipuri de cunoaştere este exprimată, atât la Blaga, cât şi la Sankara, în 
plan axiologic. Ordinea este aceeaşi, în sensul că demersul epistemic porneşte de la 
cunoaşterea paradisiacă, respectiv de la aparavidya, pentru a se ajunge la 
cunoaşterea luciferică, respectiv la paravidya, într-un registru gradat de la prima la 
a doua cunoaştere. Există însă o diferență de nuanță, anume cá, în timp ce la Blaga 
cunoaşterea paradisiacă se fixează asupra obiectului idealizat, la Şankara 
aparavidya se pliază pe concret şi fenomenalitate utilizând intelectul. Cunoaşterea 
luciferică, la Blaga, se detașează de obiect spre a se concentra asupra misterului 


* Ibid., p. 240. 

?! Swami Nikhilananda, Atmabodha, Self-Knowledge, Translated from the Sanskrit with Notes, 
Comments and Introduction, New York, Ramakrishna-Vivekananda Center, 1946, p. 66-68. 

? Olivier Lacombe, L'Absolu selon Vedanta. Les notions de Brahman et d'Atman dans les 
systèmes de Chankara et de Ramanoudja, Paris, Librairie Orientale Paul Geuthner, 1937, p. 218. 

care, din punct de vedere ontologic, este structural identic tainei din ortodoxie; 
paravidya, însă, se desprinde din lanţurile oricărei logici, intentionánd 
transcenderea nu numai a intelectului sau a raţiunii, dar chiar a oricărei cunoaşteri. 
Pe de altă parte, paravidya, ca şi cunoaşterea luciferică, implică celălalt tip de 
cunoaştere, aparavidya, respectiv paradisiacă. Despre paravidya, Şankara afirmă 
că este luminoasă, atributul predilect al cunoaşterii la Blaga. De asemenea, 
încărcătura de sens negativ pentru cunoaşterea paradisiacă şi aparavidya şi, 
respectiv, pozitiv pentru cunoaşterea luciferică şi paravidya constituie o altă 
solidaritate între sistemele metafizice ale celor doi mari filosofi. 

Desigur, fanicul şi cripticul din concepția lui Blaga nu pot fi transpuse cu 
exactitate peste noţiunile sanskrite, dar ca sens se poate spune despre cunoaşterea 
inferioară (aparavidya) cá este la îndemâna oricui, asemenea cunoaşterii 
paradisiace, în timp ce cunoaşterea superioară (paravidya) presupune eforturi 
îndelungate, dureroase chiar, şi constante, ca şi cunoaşterea lucifericá. Calea de a 
ajunge la Dumnezeu, ca şi la Brahman se realizează — după cum se exprimă şi 
Blaga — prin revelaţie: „Ideea despre Dumnezeu ca ceva criptic revelat transcende 
palanul empiric şi imaginar al cunoaşterii. »23 Teza este valabilă si pentru gândirea 
lui Sankara — şi prin extensie, pentru hinduism — unde calea de acces la Brahman 
este revelaţia obţinută după ce omul s-a rupt, prin efort ascetic — tapas, tehnici yoga 
—, de lumea fenomenalitátii. 

O altă posibilă analogie este de stabilit între cenzura transcendentd din 
sistemul lui Blaga şi funcţia categoriei maya din sistemul lui Şankara, ambele cu 
rolul de piedici active în aflarea adevărului. 

Marele Anonim reprezintă, la Blaga, elementul metafizic central, la fel ca şi 
Brahman în hinduismul vedantin. Lui Dumnezeu i s-au dat diverse nume, în 
diferitele credinţe ale lumii, tot aşa cum şi elementul metafizic a primit numeroase 
denumiri, observă Blaga: „Prin abuz metaforic, imaginația metafizică i-a zis, pe 
rând când "substanfá', când "eu absolut”, când rațiune imanentă”, când "Tată 
extramundan', când "Inconstient', când "Conştiinţă” etc. Oricât de variate, nu 
există o incompatibilitate absolută între aceste nume date factorului originar. a 
Chiar dacă există şi sunt admise pluralitáti de forme si de nume, chiar dacă există 
varii religii şi credințe religioase, totuşi, în cele din urmă, religia este una singură, 
iar Dumnezeu este unul, fiindcă întreaga multitudine de credințe religioase conduce 
la unitate. Nu există incompatibilitate în varietatea de nume si forme atribuite 
absolutului, argumentează Blaga. Singura si adevărata realitate este una, Brahman, 
afirmă în acelaşi spirit Sankara. 


Niciunul dintre cei doi gânditori nu este preocupat de nume sau de forme, ci . 


de idee. La Blapa, Marele Anonim este un principiu metafizic suprem 
(transcendentá absolută), nenumit însă Dumnezeu, pentru a nu induce confuzia cu 
noțiunea strict delimitată teologic şi dogmatic, autorul preferând o denumire 


3 Lucian Blaga, Cunoaşterea luciferică, in Lucian Blaga, Opere, vol. 8, Trilogia cunoaşterii, 
Bucureşti, Editura Minerva, 1983, p. 404. 
^ Idem, Censura transcendentă, ed. cit., p. 449. 

simbolică: „Să-l denumim simplu şi cumsecade: Marele Anonim."? În hinduism, 
brahman ca nume este o formă neutră, neindividualizată, aspect la care trimite şi 
termenul de „anonim” al lui Blaga, astfel că este pertinentă afirmaţia că atât 
Sankara, cât şi Blaga vin dinspre metafizică spre mistică, în judecátile enunțate 
despre Dumnezeu-Brahman. 

Natura Marelui Anonim transcende „posibilitățile cuprinderii prin rațiune”, 
subliniază Blaga. De asemenea, potrivit învățăturii upanişadice, rafinată de 
Sankara, numai pe calea revelatiei ajunge omul la Brahman, deoarece mijloacele 
rațiunii se dovedesc ineficiente şi insuficiente, fiindcă Brahman nu poate fi nici 
perceput, nici cunoscut, natura sa fiind inexprimabilă. Lucian Blaga îl numeşte pe 
Marele Anonim „centrul creator primar”. Sankara admite existența unui 
Dumnezeu personal văzut ca principiu prim şi origine a lumii, ca atotcreator şi 
atotstăpânitor, numit Igvara (,Domnul"), dar care reprezintă, în concepția 
gânditorului vedantin, aspectul inferior din punct de vedere gnoseologic — dinspre 
om — al lui Brahman. În sine, Brahman nu numai că posedă cunoaşterea ca Isvara şi 
chiar cunoaşterea absolută, dar el este însăşi cunoaşterea?*. Blaga afirmă că 
„Marele Anonim e în posesia unei cunoaşteri pozitiv-adecvate şi nelimitate, ... dar 
care depăşeşte sferele logice ale înțelegerii”. Efortul luciferic al omului — in 
niciun fel păcătos, peiorativ sau damnabil, ci doar foarte dureros sau chiar tragic — 
se izbeşte de censura transcendentă „deşi ea constituie de fapt o metafizică a 
cunoaşterii” pe care Blaga o intenționează „o eventuală doctrină despre Marele 
Anonim”. Blaga este mai mult preocupat de doctrina despre censura transcendentă 
şi mai puţin de metafizica Marelui Anonim. Şankara, în schimb, pune accent mai 
mult pe doctrina despre Brahma (Brahmavada), şi mai puţin pe investigația despre 
maya (mayavada)”. 

Numit de către Blaga „centru metafizic”, Marele Anonim este totuşi altceva 
decât lumea, întrucât este dincolo de lume ca o existenţă căreia i se datorează orice 
altă existență. La Sankara, Brahman reprezintă ființa. Unul dintre versetele din 
Brahmasutra subliniază caracterul omniscient al lui Brahman şi, îndeosebi, faptul 
că el este cauza lumii, dar şi a revelárii Vedelor prin faptul cá este originea tuturor 
fiinţelor, corporale, spirituale şi mentale. Lucian Blaga asociază Marelui Anonim 
atribute ca „infinit”, „absolut”, „atotputernic”, „atotcreator”, „plenitudine” etc., 
determinări ce corespund conceptului de brahman în hinduismul vedantin. Marele 
Anonim este „un tot unitar de o maximă complexitate substanţială şi structurală, o 


?5 Thid. | | 

48 Sankracarya, Upadesa Sahasri, XVII, 61, trad. rom. Florina Dobre si Vlad Sovárel, 
Bucuresti, Herald, 2001, p. 121. 

2! Lucian Blaga, Censura transcendentă, ed. cit... p. 523 sq. 

% Ibid., p. 539. 

T Maya, cuvânt sanskrit compus din rădăcina verbală ma-: „a măsura, a proiecta, a produce, a 
creea“; şi rădăcina nominală -ya: elementul prin care obiectelor li se dă o formă specifică; sensul 
comun este de „iluzie“, dar şi „ceea ce produce aparența“; este puterea lui Brahman care îl 
desemnează, îl ascunde şi îl deformează; „conform filosofiei Advaita, este principiul imposibil de 
definit, cauza manifestării iluzorii a universului“ — John Grimes, Dicţionar de filosofie indiană, trad. 
Liliana Donose Samuelsson, Bucureşti, Humanitas, 1999, p. 157. 

sensurile date lui brahman de cátre Sankara. Marele Anonim, ca si Brahman, are 
capacitatea de a se reproduce la infinit fără a se istovi, fără ajutor din afară, fiindcă 
inepuizabilitatea se găseşte în natura sa. 

Toate formele din lume sunt manifestări ale lui Brahman. Marele Anonim 
generează „toturi divine egale cu el însuşi”, generând astfel ,diferenjialele 
divine” — minimum substanţial — purtătoare ale unei structuri virtuale monadice sau 
fractali ai Marelui Anonim. Identitatea dintre parte şi întreg este un principiu 
formulat şi argumentat de Şankara, atunci când vorbeşte de comunitatea de destin a 
lui Atman cu Brahman. După Blaga, menirea omului este să urce din nou panta 
decadentei cosmice spre a restaura unitatea primordială prin mijlocirea stărilor de 
extaz — o imagine specifică hinduismului, unde unitatea supremă Brahman-Atman 
este o obsesie. 

Există însă o diferență esenţială între gândirea lui Blaga şi viziunea ascetului 
vedantin, anume că Blaga postulează că Marele Anonim, pentru a salva 
centralismul existenţei sale, pune obstacole în calea omului către substanța! 
misterului. Accesul omului la esența Marelui Anonim este îngrădită cu atenție, 
fiindcă altfel întregul proces ar degenera într-o anarhică descentralizare a 
existenţei. În hinduismul şankarian, omul poate ajunge în mod real la identitatea 
supremă cu Brahman-Dumnezeu fără alte condiţii decât respectarea principiilor 
vedantine şi a disciplinei psiho-mentale derivate. În sistemul lui Blaga, omul 
devine concurent al Marelui Anonim prin tendinţa imperioasă de a-l revela, față de 
care Marele Anonim se comportă ca un Trickster înstăpânit în Casa Domnului, 
astfel că aspiratiei omului de a deveni Dumnezeu Marele Anonim îi răspunde 
punându-i piedici, ispitindu-l, fascinându-l cu iluzii ale esenței sale pentru a-şi 
salva centralismul existenţial, oferindu-i „revelații disimulatoare" cu metodele 
specifice unei censuri: „De vreme ce censura aceasta îşi are centrul inițiator 
dincolo de orizontul nostru cromo-spa[ial, o numim «censurd transcendentá»."? 
Astfel este împiedicată orice cunoaştere individuată absolută. Censura 
transcendentă este aplicată de către Marele Anonim ființei umane şi întipărită 
structural cunoaşterii individuale în toate modurile ei, în condiția actuală, pentru a 
„apăra misterele existenţiale de a fi cunoscute de alicineva decăt de sine însuşi”. 

În hinduismul lui Sankara, prin maya este înfăţişat Brahman într-o proiecție 
iluzorie a lumii în care nemásurabilul Brahman apare ca măsurat. Fenomenologia : 
mayei ar consta în incognoscibilitatea relativă a miracolului, în „camuflarea 
sacrului în profan” conform lui Eliade“. Nu există mântuire în maya, după cum nu 
există libertate „dincoace” de censura transcendentă. Suprema libertate spirituală 
este „dincolo” de ea, în Marele Anonim, după cum eliberarea absolută se obţine în 


30 Lucian Blaga, Diferenfialele divine, in Opere, vol. 11, Bucureşti, Editura Minerva, 1988, 
p. 67. 

?! fbid.. p. 69. 

32 Lucian Blaga, Censura transcendentă, ed. cit., p. 451. 

9 Ibid., 452. 

34 Mircea Eliade, Sacrul şi profanul, ed. a Il-a, trad. Brânduşa Prelipceanu, Bucureşti, Humanitas, 

Brahman. Maya nu face parte din fiinta lui Brahman, ci este o vrajá produsá de 
Brahman prin mijloace magice, este magia sau beatitudinea fiintei lui Brahman, si 
este exterioară fiinţei lui Brahman după cum censura transcendentá este exterioară 
Marelui Anonim. Maya — ca şi censura transcendentă în raport cu Marele Anonim 
— nu afectează în niciun fel nici libertatea, nici integritatea lui Brahman, deşi este 
sădită în natura ei tendinţa de a întuneca şi oculta spiritul. Aşa cum maya este 
condiționată de Brahman, la fel censura transcendentă depinde de Marele Anonim, 
ambele fiind piedici, obstructii, váluri în calea omului în drumul spre absolut.. În 
acest scop, maya îmbracă forma nestiintei, a ignoranței (avidya) care tulbură 
vederea esenței supreme, iar censura transcendentă ia forma nedesăvârşirii 
cunoaşterii, a revelatiilor disimulatoare. 

În afara imperiului mayei se află numai Brahman, asemenea Marelui Anonim 
asupra căruia nu acţionează censura transcendentă. Maya, ca şi censura 
transcendentă, este simultan pozitivă şi negativă prin faptul că atrage şi în acelaşi 
„timp alterează cunoaşterea. Caracterul ei pozitiv tine de natura ei de potenfá 
virtuală, de energie a manifestării, de Sakti? a lui Isvara, ca putere creatoare de 
cosmos aflată la baza lumii. Maya ca şakti — in Purane, Şakti este soata lui Siva ca 
potentá volitivă, aspectul lui dinamic, iar în tantrism este zeița supremă — este forța 
misteroasă (acintya), cauzală (karana) şi naturală (sahaja), produsă (adheya) de 
Brahman prin cuvânt (pada), prezentă în toate ființele umane sub forma 
potenţialului de energie latentă (kundalini-şakti). Caracterul negativ al mayei tine 
de identitatea ei cu ignoranta (avidya) şi o apropie de sensul conceptului censură 
transcendentă, ca obstacol în calea cunoaşterii. 

Intervine însă o diferență esenţială între maya şi censura transcendentă: maya 
poate fi depăşită prin cunoaştere superioară (paravidya), censura transcendentă, 
„nicicum şi niciodată. 

Însă, atât la Blaga cât şi la Şankara, accentul nu este pus pe censura 
transcendentă sau pe maya, ci pe relația cu Marele Anonim, respectiv cu Brahman. 
Maya iese din Brahman şi dispare în Brahman pentru toate ființele, pe când Marele 
Anonim creează censura transcendentă (cel puţin sau numai) în raport cu omul, 
fără a o mai retrage vreodată, ci doar glisând-o. Censura este transcendentă 
condiţiei umane, pe când maya este imanentă, dar dobândeşte şi sensul de cale de 
la lume la Brahman, deopotrivă dezvăluire şi obstacol, discurs, cuvânt şi limbaj 
despre Brahman, care, prin chiar faptul desemnării, îl manifestă şi îl ocultează pe 
Brahman. Censura transcendentă are funcție pozitivă numai față de Marele Anonim 
căruia îi protejează misterul existenţial de orice atingere umană care ar afecta 
echilibrul universal. 

Într-un paragraf magistral din Censura transcendentă, numit metaforic 
Ontologia censurii, Blaga afirmă apoftegmatic că adevărurile isi au obârşia in 
perfectiunea lui Dumnezeu, iar erorile in imperfectiunea umani? 5, şi continuă cu 
distincția dintre cunoaşterea individuatá si cunoaşterea divină, infr care există o 


35 Sarvepalli Radhakrishnan and Charles A. Moore, (eds.), Indian Philosophy, fifth impression, 
Princeton, New Jersey, Princeton University Press, 1973, p. 530. 
36 L'ucian Blaga, Censura transcendentă, ed. cit., p. 471. 

permanentá trecere, dar numai de la divin la uman, fiindcá censura transcendentá 
obturează cunoaşterea desăvârşită a Marelui Anonim. Censura transcendentă are o 
singură fisură sau fantă, anume, după expresia lui Blaga, „ideea de mister e singura 
idee care sparge, sau mai bine zis trece frontul censurii transcendente” . Marele 
Anonim a pus în om „îndemnul irevocabil spre adevăr, îndemn întemeiat în însăşi 
natura cunoaşterii, dar prin censura-i transcendentă ni-l refuză. Suntem categoric 
îndemnați spre — şi categoric opriți de la unul şi acelaşi lucru. Ce rost are 
aşezarea noastră între prietenii acestui imperativ si frânele acestui refuz — e re 
de spus.” 

Omul tinde spre Marele Anonim, dar censura transcendentá îi stăvileşte 
avântul. În viziunea hindusă a lui Sankara, omul se găseşte premanent între 
Brahman si maya, inlántuit de maya în drumul spre absolut, cu precizarea că 
hindusul poate depăşi „viclenia” mayei şi se poate contopi cu Brahman. Diferența 
capitală dintre gândirea indiană si concepția lui Lucian Blaga este diferența dintre o 
gândire mistică şi una filosofică. 

Rămâne un demers deschis ca o continuă seducţie a transcendentei, în raport 
cu care metafizicianul, filosoful religios şi teologul reprezintă tipuri deosebite de 
gânditori. Teologul se poziţionează în afara „cercului vicios" al filosofiei; el 
subordonează rațiunea suprarationalului asumat prin credință, mişcându-se acoperit 
cu liniile de forță ale tradiției dogmatice, dincolo de orice ipoteză asupra 
autonomiei gândului. Filosoful religios, tributar raţiunii, asumă un absolut revelat, 
fată de care se mişcă liber, formulând uneori hermeneutici paralele. Metafizicianul 
propune un discurs radical, care măsoară raţional absolutul, cu scopul precis 
formulat de a se delimita de religie în demersurile sale, până la a o pune în 
paranteze. În peisajul filosofic românesc, Dumitru Staniloae a reprezentat tipul 
teologului, Nae Ionescu — tipul filosofului religios, iar Lucian Blaga — tipul 
metafizicianului. De aceea, ei — şi cei asemenea lor — trebuie judecați cu măsuri 
deosebite. Trilogia cunoaşterii ca epopee a transcendentei sfârşeşte sub soarele din 
afara peşterii platoniciene, pentru intelectualul român — filosof sau teolog — care a 
încercat să se acomodeze temperaturilor sublunare potrivnice, şi s-a încăpățânat în 
capsula cunoaşterii să supraviețuiască unor proiecte catastrofice care s-au dovedit 
fundături ale istoriei. Sub un nume generic sunt cuprinse personalități majore ale 
inteligentsiei româneşti, din teritoriul românesc istoric sau din diaspora, dintre care 
unora li se cuvine cel puţin o monografie singulară, datorită seducţiei absolutului. : 


37 Lucian Blaga, ibid., p. 491. 
38 Ibid., p. 542. 

_ RESEMNIFICÁRI CONCEPTUALE 
ÍN FILOSOFIA LUI STEFAN LUPASCU 


MARIA MICHIDUTA 


Filosofia gânditorului francez de origine română, Stefan Lupaşcu, este destul 
de puţin cunoscută la noi, deşi acesta a elaborat o concepție originală, bine 
articulată, care, aşa cum îi place autorului ei să spună, nu este o extrapolare a 
ştiinţei, însă ştiinţa îi ilustrează şi confirmă principiile, validându-le viabilitatea. 

Am putea invoca două cauze pentru a explica „vălul de ignoranță” ce îi 
acoperă pe români atunci când este vorba de Ştefan Lupaşcu. În primul rând, acesta 
a trăit de la vârsta de 16 ani în Franţa, unde s-a format ca filosof, toate lucrările sale 
fiind scrise în limba franceză; în al doilea rând, în perioada celor cinci decenii de 
comunism din România, în care filosofia devenise un fel de slujnică a ideologiei 
marxist-leniniste, nu s-a acordat aproape nicio atenţie unei opere a cărei receptare 
presupunea o vastă cultură ştiinţifică. | | 

Ineditul operei lupasciene a făcut ca, nici în Franţa, aceasta să nu se bucure 
un timp de recunoaştere academică. Constantin Noica, unul dintre filosofii români 
care a apreciat încă de la început noutatea şi anvergura gândirii lupasciene, 
(„viziunea lui Lupascu nu seamáná cu aproape nimic din ce se face in rest"), 
remarca şi explica în acelaşi timp, reticenta manifestată de mediul academic 
francez faţă de ideile lui Ştefan Lupaşcu: „În timp ce cultura de specialitate, ca 
orice cultură oficială, a manifestat rezerve față de o operă ce posedă, în felul ei, un 
caracter revoluționar pentru gândirea prea specializată de astăzi, la început câteva 
personalități excepţionale, acum cercuri tot mai largi de biologi, medici, fizicieni, 
dar şi de poeti, pictori şi muzicieni invocă deschis concepțiile lui Lupaşcu, în 
particular, deosebit de sugestiva sa Logică a contradicfiei." 

Într-o epocă în care ştiinţa răsturna toate paradigmele trecutului, Muni a 
părea cuprinsă de astenie, iar filosofii dezorientati: pe de-o parte se aflau încă „i 
puterea metafizică a logicii aristotelice”, promovând o ontologie in care fiinţa era 
caracterizată de identitate, noncontradictie si imuabilitate, iar pe de alta erau 
asaltati de un imens volum de date ştiinţifice care nu mai „ascultau” de logica . 
clasică. Solidaritatea dintre ştiinţă şi filosofie în general, dintre stiintá şi logică în 
particular părea pierdută. Filosofia însăşi începea să se „specializeze” în analiza 
diverselor „probleme filosofice”, parcă uitând că „problema” ei este „lumea ca tot”. 
În această stare de dezorientare, Lupaşcu are îndrăzneala de a repune în mod 


! Constantin Noica, Logicieni şi filosofi contemporani, Stefan Lupaşcu, Bucureşti, Centrul de 
Informare şi Documentare în Ştiinţele Sociale şi Politice, 1973, p. 20. 
? Ibidem, p. 6. 


provocator problema ontologică: „Şi dacă universul este contradictoriu?”, plasând 
sub semnul întrebării atât ontologia, cât şi logica tradiţionale, arătând că acestea nu 
pot fi abordate separat şi aducând în atenţie ceea ce am putea numi o „onto- logică”, 
o viziune holist-contextualistă, centrată pe B ooscma contradictiei ca principiu 
structurant al realităţii. 

Având drept punct de plecare o "m şi originală intuiție asupra realităţii 
contradicției”“, considerată de Benjamin Fondane comparabilă, ca valoare euristică, 
cu intuiţia bergsoniană a duratei sau cu cea carteziană a lui cogito ergo sum, 
filosofia lupascianá se aflá, din punct de vedere terminologic, intr-o situatie 
similară cu cea a mecanicii cuantice, ai cărei autori s-au văzut obligati să 
construiască o teorie non-clasică folosindu-se de conceptele fizicii clasice. Fără a 
inventa concepte, Lupaşcu revalorizează şi resemnificá termeni filosofici 
consacraţi: contradicție, dualism, antagonism, existență, energie, sistem, ființă, 
potentialitate etc., realizând o profundă deconstructie-reconstructie filosofică ce îşi 
extrage seva din ceea ce filosoful în discuție consideră a fi principiul 
antagonismului, relevat de ştiinţă, dar nu „dedus” din aceasta: „Un fenomen, un 
element, un eveniment oarecare cu caracter logic este, prin constituția sa dualistică 
şi contradictorie, un dinamism, implicând prin aceasta un dinamism contradictoriu, 
structural şi funcțional contradictoriu, încât orice actualizare dinamică implică o 
potentializare dinamică contradictorie şi orice nonactualizare-nonpotentializare, 0 
nonactualizare-nonpotentializare contradictorie.” 

Constientizánd toate problemele cu care s-au confruntat filosofiile dualiste de 
până la el, Lupaşcu ne propune un dualism explicit antagonist (detaşându-se astfel 
de paralelismul cartezian), ai cárui termeni au aceeasi naturá (doar astfel 
interacțiunea lor este posibilă) si al căror conflict etern îi permite să nu plece de la 
şi să nu ajungă — implicit sau explicit — la monism. 

Esentiali în înțelegerea dialecticii dualismului lupascian sunt termenii 
„extensitate” si „intensitate”, ambii derivati din latinescul tendere, care înseamnă a 
întinde, şi prefixele ex, respectiv in, unul trimifándu-ne în afară, iar celălalt 
înăuntru. Cei doi termeni vor desemna astfel două realități a căror opoziţie este 
posibilă tocmai în virtutea faptului că ele interacționează, că se află într-o relaţie 
dialectică, două realități legate tocmai prin conflictul despre care se crede, de 
regulă, că ar trebui să le separe. 

Este ca atunci când doi oameni trag de capetele opuse ale unei frânghii: 
amândoi acţionează pe aceeaşi direcţie, dar în sensuri contrare. Fiecare ,intinde" 
frânghia într-un sens opus față de cel in care o „întinde” celălalt, iar fránghia 
rămâne întinsă tocmai pentru că acțiunii unuia i se opune acţiunea celuilalt. Dacă 
unul dintre cei doi oameni nu mai trage de frânghie, aceasta nu mai poate fi 
„întinsă”, acest concept nu i se mai poate aplica. Întinderea, în acest caz, este 


? Ştefan Lupaşcu, Logică şi contradicţie (traducere de Vasile Sporici), laşi, Editura „Ştefan 
Lupaşcu”, 2005, p. 12. 

^ Benjamin Fondane, Ființa şi cunoaşterea. Încercare asupra lui Lupaşcu (prezentat de 
Michael Finkenthal; traducere, note şi postfață de Vasile Sporici), Iaşi, Editura „Ştefan Lupaşcu”, 
2000, p. 26. 

$ Ştefan Lupaşcu, Principiul antagonismului şi logica energiei (traducere, note şi postfață de 
Vasile Sporici), Iaşi, Editura „Ştefan Lupaşcu”, 2000, p. 14. 

inseparabil legată de tensiune, iar aceasta la rândul ei presupune opoziţia. O acţiune 
căreia nu i s-ar opune nimic ar avea drept rezultat o inerție totală, adică absenţa 
oricărei schimbări (potrivit principiului inertiei, un corp îşi păstrează starea de 
repaus sau de mişcare rectilinie şi uniformă atât timp cât asupra lui nu acționează 
un alt corp care să-i schimbe această stare). Or, cuvântul stare ne trimite la static, 
iar pentru Lupaşcu acesta exclude opoziţia, întrucât între „statisme” nu există 
niciun fel de interacţiune. Schimbarea presupune tensiunea, iar aceasta este posibilă 
ca urmare a unor acțiuni în sensuri opuse, adică în extensiune şi în intensiune. | 

Extensiunea înseamnă întinderea lui „acelaşi” în afara lui, asupra altor 
entități: „Expresiile: extinderea unei afaceri, a unei societăţi etc., prin extindere, 
presupun noţiunea de prelungire a aceluiaşi lucru, de aplicare a unei consideraţii, a 
unui gen, la lucruri noi. Este vorba de o mişcare, de o tendinţă de identificare, de 
dezvoltare sintetică a identităţii care se raportează la aceste simboluri verbale.” 
Avem în acest caz de-a face cu o mişcare centrifugă în care Unul, identitatea, 
invariantul încearcă să unifice, să cuprindă într-un tot sintetic diversitatea. 

În schimb, intensiunea este o „întindere în”, o mişcare centripetă: „Termenul 
intensitate, adjectivul intensiv, verbul a intensifica, se raportează, din contră, la 
ceva interior şi implică în acelaşi timp [...] eterogenitatea, succesiunea, o schimbare 
ce merge din afară înăuntru.” Lupaşcu ilustrează semnificaţia conceptului de 
intensitate, în termeni oarecum bergsonieni: „Când spun că un sunet este intens, 
mai puţin intens, foarte intens, mă gândesc la o caracteristică a acestui sunet în 
sine, mă gândesc chiar la un «întins in», in tensus, la o evoluţie a eterogenizării 
care se raportează la el; sunetul care se transformă în sine, care se modifică în 
calitate de sunet; diferenţierea este ca să zicem aşa centripetă, întoarsă spre 
interioritatea acestui sunet.” Şi totuşi, Bergson, ca şi ceilalți filosofi care, dintr-o 
anumită perspectivă, s-au considerat sau au fost consideraţi dualişti, fie au evitat 
conflictul dintre cele două principii puse ca ajrchv, menţinându-le într-un 
paralelism strict, fie au glisat spre monism (prin subordonarea unuia dintre cele 
două principii față de celălalt, sau prin „sinteza” acestora). Ca regulă generală, 
consideră Lupaşcu, „toate dezbaterile gândirii umane, speculative sau practice, se 
învârtesc în jurul acestei probleme, a triumfului, pe căi permise sau posibile, al 
extensitátii asupra intensității sau viceversa, şi al justificării existenţei principiale a 
uneia şi existenţei iluzorii sau trecătoare a celeilalte, cu scopul de a evita conflictul 
pe care îl conţin şi prin care ele există, sunt ceea ce sunt”. Dualismul antagonist, ca 
principiu structurant al filosofiei lupasciene, delimitat de conceptele comlementar- 
contradictorii de extensitate şi intensitate, are câteva trăsături ce merită subliniate. 

În primul rând, pentru Lupaşcu dualismul nu are loc între entități de naturi 
diferite, date odată pentru totdeauna, pentru că acestea, fiind diferite, se ignoră, nu 
se opun. Nu există o opoziţie statică, ci doar o non-interactiune, o indiferență 
ontologică. Nu poate fi vorba, de exemplu, de opoziție între omogen şi eterogen 


$ Stéphane Lupasco, Du devenir logique et de l'afectivité, vol. 1, Le dualisme antagoniste, 
Paris, Librairie philosophique J. Vrin, 1973, p. 19. 

7 Ibidem. 

* Ibidem. 

? [bidem, p. 31. 

văzute ca entităţi imuabile, ci între diferenţiere şi omogenizare, pe de-o parte, între 
eterogenizare şi identificare, pe de altă parte, privite ca procese. 

În al doilea rând, dualismul nu are loc între contrarii, ci între contradictorii. 
Contradictoriile nu sunt statice pentru că, nu poate exista nici actualizare şi nici 
 potentializare absolută. Contradictia se manifestă între dinamisme, între actualizare 
şi potenţializare, între omogenizare şi eterogenizare etc., iar nu între actual şi 
potenţial, între omogen şi eterogen etc., căci acestea din urmă sunt, ca şi logica 
clasică ce le explică, cazuri particulare şi ideale, polare şi imposibile ale unei logici 
dinamice a contradictoriului, respectiv ale unei metafizici a potentialitátii în care nu 
mai avem de-a face cu un salt inexplicabil de la neant la ființă şi reciproc. 

În al treilea rând, contradictia lupasciană nu se află în căutarea „unui al treilea 
termen hegelian"; „sinteza” nu există decât ca termen opozitional al analizei, 
războiul este continuu, nu caută şi nici nu poate căuta pacea. Lupaşcu insistă în 
nenumărate rânduri asupra ideii că dialectica sa „este nouă şi nehegeliană printr-un 
lucru: ea se dovedeşte a fi în funcţie de doi termeni antitetici, care sunt dinamisme 
contradictorii, neavând niciodată posibilitatea, nici experimental, nici teoretic, de a 
se contopi în crearea unui al treilea termen sintetic, şi se dezvoltă sub forma a trei 
dialectici particulare, posibile şi reale, conform căreia unul din dinamismele sale îl 
domină pe celălalt, sau nici unul, nici altul nu poate prevala. Ca atare, ca 
dinamisme, aceste elemente antitetice posedă într-adevăr proprietatea — parte 
integrantă a înseşi noţiunii de dinamism — de actualizare şi de potentializare: legate 
prin contradicţie, cele două dinamisme nu sunt niciodată duse până la capăt, nu 
sunt riguros actualizate; deci nu se pot desface unul de altul pentru a elabora 
vreodată un monism sau un paralelism riguros non-contradictoriu, nici nu se pot 
contopi în vestita împăcare hegeliană, pentru că unul acționează şi nu poate decât 
. Sá acţioneze asupra celuilalt, potentializándu-l, mai mult sau mai putin, prin 
actualizarea sa relativá, sau respingándu-se reciproc, pentru cá ele există şi se 
- definesc mereu unul prin mijlocirea celuilalt."! 

Rămâne însă o problemă: contradictia fiind ireconciliabilă, putem înțelege şi 
explica în mod adecvat schimbarea; dar, dacă totul este schimbător, atunci mai 
poate exista „ceva”, obiect al cunoaşterii noastre? Căci, aşa cum spune Platon în 
Parmenide, „dacă nu va institui o formă a fiecărui unu în parte, el nu va mai avea 
încotro să-şi îndrepte gândirea, întrucât n-a lăsat loc pentru existența unei idei 
statornic aceeaşi în cazul fiecărui lucru din rândul celor în fiinţă, iar astfel igi va 
vedea spulberatá în întregime facultatea cercetării rationale." '! Aceasta este 
problema cu care se confruntá orice dialecticá in plan ontologic si gnoseologic, 
pentru cá dacá panta rhei, dacá nimic nu este, ci totul devine, atunci ce mai poate 
constitui obiectul şi, de ce nu, subiectul cunoaşterii? Pentru Lupaşcu, cea care se 
schimbă continuu nu mai este materia în sensul clasic de res extensa, ci energia, 
îmbogăţită cu semnificaţiile pe care i le-a adus fizica secolului al XX-lea, cu 
precădere teoria relativităţii, în lumina căreia opoziția materie, energie nu mai este 


10 Stefan I-fipaşcu, Principiul antagonismului şi logica energiei, p. 7. 
!! Platon, Parmenide (traducere de Sorin Vieru), in Platon, Opere, vol. VI, (ediţie îngrijită de 
Constantin Noica şi Petru Creţia), Bucureşti, Editura Ştiinţifică şi Enciclopedică, 1989, 135 c. 

una absolută, ci relativă şi dinamică, transformarea lor reciprocă fiind nu doar 
teoretic privită ca posibilă, ci şi observată în situaţii reale (fisiune şi fuziune 
nucleară); totul este deci energie aflată într-un proces continuu de sistemogeneză, 
materia (trei materii, de fapt) reprezentând echilibrul (simetric sau disimetric) în 
care se află la un moment dat dinamismele opozitionale pe care in mod impropriu 
le numim „termeni” (căci cuvântul „imobilizează”) opozitionali. 

Subiectul cunoaşterii, la rândul său, există tocmai pentru că este de aceeaşi 
natură cu obiectul cunoaşterii. Vechea iluzie a separării totale subi cuantică, în care 
subiectul şi obiectul se perturbă reciproc, în care interacțiunea lor nu ect-obiect, 
care făcea posibilă „cunoaşterea obiectivă” era de altfel spulberată de mecanica ce 
nu mai poate fi neglijată şi doar o abordare de tip holist părea să aibă sorti de izbândă. 

Distincția clasică subiect-obiect nu mai este cea dintre două absoluturi. 
Cunoaşterea „obiectivă” absolută, în care eroarea este „accidentală”, iar acţiunea 
„perturbatoare” a subiectului asupra obiectului cercetat este, cel puţin teoretic, 
eliminabilă, se dovedeşte a fi imposibilă. Două naturi considerate diferite şi 
simultan actuale în mod absolut nu interacționează, îşi sunt indiferente, nu se pot 
cunoaşte reciproc. În concepţia lui Lupaşcu, ceea ce face posibilă cunoaşterea este 
tocmai legătura (nu ruptura) de contradicţie dintre subiect şi obiect. 

Noi avem acces la diversitatea actuală a lucrurilor, nu la identitatea, 
permanenfa şi invarianfa lor. Actualul divers ce intră în câmpul subiectivitátii 
noastre este însă legat printr-un dualism antagonist de un virtual, acela al identităţii, 
permanenfei etc. „Călimara, arborele si strada pe care le percep dau la iveală o 
permanenţă şi o identitate încă mai virtuale, întrucât, în afara conştiinţei mele 
perceptive, ele nu se actualizează decât într-o manieră care transcende mereu Şi în 
mod esenţial finitul.”!? În aceste condiţii, a face din ceva obiect al cunoaşterii 
înseamnă a-l virtualiza: „dacă în orice cunoaştere trebuie un subiect şi un obiect 
[..] subiectul va fi actualizarea, «tráitul», datul numit concret, sau faptul, iar 
obiectul, exterioritatea virtualizantá, sau virtualitatea exteriorizantă, «teoreticul», 
datul numit abstract sau intelectual, respectiv «ideea»." Nu orice virtualitáti pot fi 
cunoscute, ci doar acelea care se actualizează (ca eterogenitáti) în experiența 
noastră sensibilă. În termeni kantieni, cunoaşterea este, deci, rezervată, si pentru 
Lupaşcu, lumii fenomenale. 

Putem cunoaşte ceea ce se poate obiectiva (poate deveni obiect pentru noi), 
adică se poate potenţializa în raport cu noi ca subiecti cunoscători. Ceea ce se 
subiectivează, ceea ce devine actual scapă cunoaşterii (fără a deveni însă lucru în 
sine, căci actualizarea sa nu este absolută). Nu putem cunoaşte diversitatea, 
eterogenitatea, pentru cá ea este actuală. Un subiect — iar a fi subiect înseamnă a fi 
actual, în concepția lui Lupaşcu — nu poate cunoaşte o realitate care este actuală 
pentru el, căci dacă două realități nu sunt legate prin contradicţie ele se ignoră, nu 
interacționează, deci nu se pot cunoaşte. Diversitatea lumii sensibile constituie 
pentru subiectul cunoscător un obiect al „necunoaşterii”. Însă actualizarea realităţii 
sensibile (care nu este niciodată absolută, ca în filosofiile tradiționale aflate sub 
dominaţia metafizică şi metalogică a lui Aristotel) presupune virtualizarea unei 


12 Stefan Lupaşcu, Logică şi contradicţie, p. 46. 
! Ibidem, p. 52. 

realităţi ideatice contradictorii. Astfel, Lupaşcu ajunge la „Idee”, cea care are 
identitate, permanenţă etc. Dualismul antagonist lupascian are în acest sens ceva 
platonician. La Platon, lumea sensibilă „amintea” subiectului de cea suprasensibilă. 
Numai că cele două lumi nu aveau acelaşi statut ontologic şi (implicit) 
epistemologic. Lumea ideilor era cea „reală” fiind obiectul veritabilei cunoasteri, în 
timp ce lumea sensibilă era degradată la statutul de aparență, fiind obiect al 
„opiniei”, al părerii. Pentru Lupaşcu, ambele „lumi” sunt la fel de „reale”, fiind 
legate printr-un dualism antagonist. Fiecare, în măsura în care se virtualizează, 
poate fi cunoscută, dar nu direct, ci prin intermediul celeilalte lumi. Există deci, pe 
de-o parte, un adevăr al identităţii şi unul al diversităţii, iar pe de altă parte, un fals, 
dat de situaţia în care niciuna dintre cele două lumi nu se potentializeazá spre a 
putea deveni „obiect” al cunoaşterii, subiectul şi obiectul fiind într-o stare de 
semiactualizare-semipotentializare. 

În sensul dat de Lupaşcu cunoaşterii, aceasta nu se mai poate baza pe logica 
clasică, de factură aristotelicá. Ca organon al cunoaşterii, logica însăşi trebuie să 
sufere nu o inovare, ci o schimbare de paradigmă, să devină o „logică dinamică a 
contradictoriului", care să nu mai opereze cu un „da” şi un „nu” absolute şi statice. 

Dacă actualizarea si potentializarea nu pot fi absolute, atunci logica clasică 
(aparent bivalentă, dar în realitate monovalentă, pentru că ea admite doar adevărul, 
actualul absolut), cu binecunoscutele ei principii (al identităţii, al non-contradictiei 
şi al tertului exclus), o logică a „saltului”, greu de explicat, de la potentá la act, 
trebuie înlocuită cu o logică în care: 

1. Non-identitatea are acelaşi statut ca şi identitatea: A = non-A este la fel de 
raţional ca şi A = A. Pentru Lupaşcu, raționalitatea nu s-ar putea opune 
irationalitátii dacă ar avea o natură diferită de aceasta; conflictul nu are loc, deci, 
între raționalitate si irationalitate, ci între „două rationalitáti antagoniste"'*: o 
raționalitate pozitivă (cea a lui A = A) şi una negativă (cea a lui A = non-A, sau 
ceea ce noi numim irationalitate): „Când înţelegerea se afirmă sau se neagă pe sine, 
ea rămâne la fel de raţională în cele două acte logice inverse unul față de celălalt; în 
această privinţă viaţa sa, ca să zicem aşa, şi moartea sa, adevărul şi eroarea, A este 
A şi A este non-A, sunt dinamisme de aceeaşi natură existențială. Deci, atât cât 
unul se afirmă şi celălalt se neagă, acestea sunt rationalitáti pozitive şi negative, 
însă rationalitáti." Coexistenţei, niciodată posibilă în act, dintre cele două 
rationalitáti Lupaşcu îi rezervă termenul de „araţionalitate”: „Această iraționalitate, 
pe care am putea-o numi mai degrabă arafionalitate pentru a păstra termenul de 
irationalitate pentru raționalitatea negativă A este non-A, deşi totdeauna virtuală, 
este cu siguranță sursa însăşi a celor doi factori logici antagoniști. Inhibándu-se 
reciproc, ei nu există şi nu pot exista decât unul în raport cu altul."! 

„2, Non-contradictia care submina orice dualism veritabil (adică antagonist) — 
obligându-l să ia forma unui paralelism greu de susținut (ca la Platon sau la 
Descartes) sau să tânjească după un monism simplificator — trebuie să lase locul 
unei contradicții cu adevărat dialectice, care nu mai are doar valoare instrumentală, 


14 Stéphane Lupasco, Du devenir logique et de l'afectivité, vol. 1, p. 40. 
15 Ibidem. 
16 Ibidem. 

nu mai este provizorie (teza si antiteza nu mai sunt doar repere tranzitorii ce 
urmează a fi „depăşite” de o sinteză „superioară”, dedublări ale Unu-lui etc.), ci 
eternă si insolubilă. 

3. Şi pentru ca logica să nu mai lase nimic în afara ei, pentru a putea da cu 
adevărat seamă de complexitatea ființei, trebuia să depăşească acel „ori, ori” 
simplificator şi simplist al logicii clasice şi să accepte un „şi, şi” pe care ştiinţa 
secolului al XX-lea îl făcea din ce în ce mai evident. Principiul tertului inclus, cel 
mai discutat şi mai greu de admis din filosofia lui Lupaşcu, este cel prin care 
gândirea se eliberează definitiv de „puterea metafizică a lui Aristotel”!”. 

Practic, pentru ca dualismul să fie unul veritabil care să se poată susţine 
singur, fără să mai caute în mod explicit sau implicit un monism prin care să se 
justifice, pentru ca să se elibereze de complexul de inferioritate pe care îl avea în 
raport cu filosofiile moniste era necesar ca acesta să îşi asume contradicția ca 
principiu structurant al existenţei, să îi acorde acesteia un „drept de cetate”! 
fundamental. În acest fel, privilegiind „eterogenitatea şi diferența ca forțe 
eliberatoare în redefinirea discursului cultural", Stefan Lupaşcu se înscrie in 
paradigma filosofică postmodernă, caracterizată de fragmentare, indeterminare şi o 
„imensă neîncredere în toate discursurile universale şi totalizatoare”. 

Pe aceeaşi direcție postmodernă a fluidizării existenței se înscrie şi 
resemnificarea conceptuală a potențialității, termen pe care secolul al XX-lea îl 
readuce în prim-planul gândirii ştiinţifice şi filosofice, conferindu-i din ce în ce mai 
multă „realitate”. Conceptul de potenţialitate joacă un rol major în filosofia lui 
Ştefan Lupaşcu, apărând încă de la început în lucrările acestuia alături de termeni 
precum energie, antagonism, contradicție, sistem, de care este legat în mod 
indisolubil. Însă abia în 1967 acesta îi consacră un studiu de sine stătător — 
Remarques sur la notion de potentialité — pe care îl publică în volumul Qu'est-ce 
qu'une structure. Aici el explicá de ce a ales sá utilizeze in lucrárile sale termeni ca 
potentialitate, potential, potentializare etc. în locul altora precum posibilitate, 
virtualitate etc. „Dacă i-am ales şi voi continua să mă folosesc de ei, este pentru cá 
aceştia imbrátigeazá si semnifică, mai bine ca toți ceilalți, anumite aspecte 
fundamentale ale fenomenelor, experiențelor şi experimentelor, ale diferitelor 
mecanisme care fac obiectul investigaţiilor noastre, aspecte fundamentale care 


rămân, fără ei, nu doar inexplicate şi inexplicabile, ci ignorate, neexplicite şi 
21 


neexplicitabile, scăpând oricărei posibilități de a fi captate de inteligenţă.” 
Alegerea sa este amplu motivată şi argumentată în lucrarea menționată. 
În primul rând aceşti termeni au o utilizare curentă în domenii ştiinţifice 
precum fizica sau biologia: energie potenţială, potențial electric, potențial de 
membrană, potenţial embriologic, antigen potențial etc. Răspunzând criticilor 


17 Stefan Lupaşcu, Principiul antagonismului şi logica energiei, p. 13. 

18 Stefan Lupaşcu, Experiența microfizică şi gândirea umană, (traducere, studiu introductiv şi 
note de Vasile Tonoiu; postfață de Basarab Nicolescu), Bucureşti, Editura Ştiinţifică, 1992, p. 30. 

19 Angela Botez, Postmodernismul în filosofie, Bucureşti, Editura Floare albastră, 2005, 
pp. 25-26. 

? Ibidem. 

?! Stéphane Lupasco, Qu'est-ce qu'une structure, Paris, Ed. Christian Burgois, 1967, p. 46. 

aduse in | special de biochimistul Ernest SA care vedea în potentialitate (aşa 
cum emm utilizat acest termen de către Stefan Lupaşcu în L'Énergie et la matiére 
vivante?) „un concept susceptibil de interpretare metafizică”, ce „nu ne poate 
„conduce la nicio observaţie, la nicio experiență concreti", si care se întreba „de ce 
să impodobim ignoranfa noastră cu numele de potenţialitate”55, Lupaşcu arată că un 
concept fizic considerat abstract are, de regulă, pentru cel care îl utilizează, o 
semnificație concretă; conceptul de potenţial electric, de pildă, are o semnificaţie 
destul de concretă pentru un electrician; în niciun caz conceptul respectiv nu poate 
fi catalogat drept metafizic. Analog, concepte precum spaţiul neeuclidian sau 
spaţiul n-dimensional în care evoluează unda de probabilitate denotă entități la fel 
de reale ca şi spaţiul cu trei dimensiuni, numit concret, în care se desfăşoară 
percepțiile noastre. De fapt, Lupaşcu ne sugerează un fapt incontestabil azi, acela 
că ştiinţa a intrat, începând cu fizica secolului al XX-lea, într-o nouă eră, aceea în 
care se admite că realitatea are aspecte ce nu sunt accesibile simţurilor noastre. 
Perioada inaugurată în cunoaştere de empiriştii englezi care, împreună cu John 
Locke, considerau că nihil est in intellectu quod non fuerit prius in sensu sau, mai 
mult, ajungánd la solipsismul de tip berkeleyan, cá esse est percipi, era pe cale sá 
se încheie. Realitatea depăşeşte cu mult spațiul nostru perceptiv. Mecanica cuantică 
ne-a obligat să resemnificăm termeni precum „concret? sau „realitate”. „Întreaga 
microfizică, afirmă Lupaşcu, este alcătuită din noţiuni experimentale al căror 
conţinut este invizibil şi impalpabil. [...] Putem vedea si palpa un foton, un 
electron, un proton, un atom chiar?"?* În fizica cuantică se operează cu noțiuni ce 
desemnează entități care nu pot fi percepute (chiar şi în binecunoscuta cameră 
Wilson ceea ce vizualizăm sunt traiectoriile particulelor încărcate ce ionizează 
moleculele de care se ciocnesc, iar nu particulele ca atare), dar aceasta nu ne 
„ determină să considerăm aceste entităţi drept „metafizice”. 

În al doilea rând, Lupaşcu ne atrage atenţia că în mod frecvent nu acordăm 
aceeaşi realitate entităţilor desemnate prin termenii „actual? şi, respectiv, 
„potenţial”. De regulă, suntem inclinati, din păcate, să considerăm că „actual” are 
conotaţie temporală, că înseamnă „a-şi face simțită prezenţa” şi este deci încărcat 
de realitate, în timp ce „„potenţial” ar însemna mai degrabă ceea ce nu este prezent 
încă, având astfel, din perspectivă temporală, un conţinut mai scăzut de „realitate”. 
O astfel de confuzie este criticată de Lupaşcu, pentru care „potenţialul, 
potentializarea, potentialitatea ca operaţie, procesul ce constă în a potenţializa pun 
la fel de prezente ca actualul, actualizarea, actualitatea, procesul de actualizare”? 
Altfel spus, ambii termeni ai cuplului opozitional actualitate-potențialitate sunt la 
fel de prezenţi şi, deci, la fel de reali: actualul şi potenţialul sunt cele două 
dimensiuni ale existenţei, au aceeaşi natură şi, existând, sunt reali (reamintim că, 


22 Stephane Lupasco, L "Énergie et la matière vivante, Paris, René Julliard, 1974. 
2 Ernest Kahane, Rémarques sur l'oeuvre de Stéphane Lupasco, „Les Cahiers rationalistes”, 
septembrie-octombrie 1965, p. 276. 
24 Idem. 
25 Ibidem, p. 278. 
?6 Stéphane Lupasco, Qu'est-ce qu'une structure, p. 50. 
?! Ibidem, p. 52. 

pentru Lupaşcu, dacă actualitatea si potentialitatea ar avea naturi diferite, dacă, de 
pildă, actualitatea ar fi reală, iar potentialitatea ar fi lipsită de realitate, dacă nu ar 
forma un cuplu opozitional, dacă nu ar fi legate in mod ireductibil prin contradicţie, 
ele s-ar ignora, ar rămâne complet străine). 

In al treilea rând, Lupaşcu tine să delimiteze noţiunea de potentialitate de cea 
de posibilitate, cu care a fost confundată frecvent. Diferenţa de nuanţă dintre cei 
doi termeni fusese sesizată şi de Aristotel, iar Lupaşcu recunoaşte deschis că sensul 
atribuit de el noţiunii de potentialitate se apropie de cel aristotelic, cu modificările 
impuse de faptul că logica sa este una non-aristotelică. Lupaşcu nu face în mod 
explicit delimitări de natură logică între aceşti termeni, dar se foloseşte frecvent de 
ele, de pildă atunci când afirmă că „noțiunea de potentialitate le contine pe cele de 
capacitate şi de posibil [...] dar le depăşeşte şi le completează”. Nu este clar aici 
dacă potentialitatea „conţine” posibilitatea sub aspect extensional sau intensional. 
Câteva rânduri mai jos, Lupaşcu pare să susțină contrariul: „posibilul conţine în 
sine eventuala suprimare a evenimentului pe care îl califică drept posibil. Este 
posibil să vin să vă văd implică faptul că e posibil ca eu să nu vin. Potenţialul, 
potentialitatea nu conţin nimic de acest gen: dacă spun cá voi fi la dumneavoastră 
mâine dimineaţă la ora 11, această vizită este atunci, nu posibilă, ci potenţială, şi se 
va actualiza prin vizita mea. Potenţializarea nu contine în sine non-actualizarea sa. 
Actualizarea poate să nu aibă loc, dar acest lucru nu vine din ea însăşi, ci dintr-un 
accident, un eveniment extrinsec şi imprevizibil.” Analiza acestor două pasaje ne . 
face să-i dăm dreptate lui Constantin Noica în ceea ce priveşte claritatea ideilor 
exprimate de Ştefan Lupaşcu: într-o recenzie din 1936, consacrată tezei de doctorat 
a lui Ştefan Lupaşcu, publicată în 1935 la Editura „J. Vrin” din Paris”, acesta nota 
în spirit critic că „dl. Ştefan Lupaşcu, înzestrat pare-se cu toate darurile filosofiei, 
este totuşi lipsit de unul: claritatea”*!. Dacă primul citat ne duce cu gândul la ideea 
cá potenţialitatea este supraordonată posibilității, o „conţine”, cel de-al doilea ne 
arată că posibilitatea „conţine” ceva ce nu se află in potenţialitate. O analiză mai 
atentă ne conduce la ideea că potentialitatea este supraordonată posibilităţii din 
punct de vedere extensional (doar fiind mai generală decât posibilitatea, 
potentialitatea poate avea valoare explicativă mai ridicată) şi, pe cale de consecinţă, 
subordonată din punct de vedere extensional, adică mai „săracă” in determinaţii. 
Numai că, destul de frecvent, Lupaşcu defineşte potentialitatea prin raportare la 
posibilitate (de exemplu, potentialitatea este definită drept „posibilitate orientată”), 
ceea ce complică lucrurile. O primă ipoteză ar fi aceea că, dacă extensiunile 
termenilor potenţialitate şi posibilitate au atât elemente comune, cât şi elemente 
necomune, înseamnă că raportul logic dinte aceştia este unul de încrucişare. De aici 
poate şi dificultățile întâmpinate în stabilirea relaţiilor dintre cei doi termeni (care 


28 Ibidem, 

?? Ibidem, p. 56. 

30 Stéphane Lupasco, Du devenir logique et de l'afectivité, vol. 1, Le dualisme antagoniste, 
vol. II, Essai d'une nouvelle théorie de la connaissance, ed. cit. 

?! Constantin Noica, Filosofia lui Stefan Lupaşcu, în vol. Moartea omului de mâine, Publicistică 
III, iulie 1934 — iunie 1937 (ediţie îngrijită de Marin Diaconu), Bucureşti, Editura Humanitas, 2004, 
p. 227. 

au fost fie confundați, considerându-se cá au aceeaşi extensiune, fie puşi în raport 
de ordonare, neînțelegerile în acest caz fiind generate de faptul că nu se cădea de 
acord asupra termenului care trebuia considerat subordonat/supraordonat), ca şi 
erorile generate de încercarea de a defini un termen prin celălalt. 

Nu trebuie uitat însă cá, pentru Lupaşcu, noţiunea de potentialitate se 
deosebeşte de cea de posibilitate prin aceea că prima „implică, pe de-o parte, o 
energie, iar pe de alta, tocmai prin aceasta, actualizarea sa, trecerea la starea de 
activitate, un dinamism ce acţionează, ce operează”*?, în timp ce noţiunea de 
posibilitate, de pildă aceea ca la ruletă să iasă culoarea roşie sau cea neagră, nu 
presupune în sine o putere (forță, energie) care să ducă la P oiii probabilitátii: 
„hazardul este cel care prezidează aici, nu potentialitatea. 753 Această diferentá de 
nuanță este considerată fundamentală de Lupaşcu, deoarece „eu pot spune cá este 
posibil să iasă culoarea roşie, dar nu pot să afirm că ieşirea acesteia este 
potentialá."?^ Posibilul se referă doar la alegerea aleatoare (roşu sau negru), dar nu 
„la actul, la mişcarea, la procesul care vor face ca una dintre cele două culori să iasă. 
Dacă am putea cunoaşte toate forțele care determină mişcarea bilei (felul în care 
este aruncată de crupier, constituția fizico-chimică şi modul de mişcare a ruletei, 
înclinația acesteia, temperatura etc.), „am putea spune că alegerea roşului, astfel 
determinată şi prevăzută, exista potential, constituia o potentialitate a acestui joc””, ia 
căci „o posibilitate care se transformă în certitudine nu mai este o posibilitate, da 
rămâne o potenţialitate”*. Se impune, astfel, o a doua ipoteză, anume aceea că cei 
doi termeni operează în două logici diferite: posibilitatea este un termen specific 
logicii aristotelice care, aşa cum am arătat, este o logică a staticului, iar 
potenfialitatea poate fi inteligibilă cu adevărat doar într-o logică dinamică a 
contradictoriului, aptă să de seamă de devenire, sinonimă, pentru Lupaşcu, cu 
existența. Potenţialitatea presupune energia, procesualitatea şi, deci, cauzalitatea, în 
timp ce posibilitatea este mai degrabă acauzală, fiind susținută de acel raport logic 
disjunctiv existent între posibilele incomposibile ale lui Leibniz: „posibilul este o 
alegere aleatoare care nu presupune determinism — acesta este oarecum suspendat — 
» nu presupune capacitate energetică, dinamisme orientate. El reprezintă o 
eventuală disjunctie între da şi nu. Însă, tocmai prin aceasta, însăşi contradictia sa 
este ținută în suspans şi ea dispare odată cu realizarea posibilului în da sau nu, 
adică în non-contradictie. Logica clasică este astfel salvată şi în acest sens a 
conceput Aristotel posibilul sau «puterea». Potenţialitatea nu numai că implică un 
determinism de un gen nou, deosebit de riguros, dar şi ceea ce nu se află în posibil: 
capacitate energetică, dinamisme orientate şi, de asemenea, ceea ce menţine 
fenomenele în această stare potenţială, adică actualizarea, mai puternică sau mai 


slabă, a unei energii, a dinamismelor inverse şi antagoniste.” 


3? Stéphane Lupasco, Qu'est-ce qu'une structure, p. 58. 
33 Ibidem, p. 59. 

34 Ibidem. 

35 Ibidem. 

?6 Ibidem, p. 60. 

37 Ibidem, pp. 60—61. 

Diferenta dintre cei doi termeni este, deci, una de naturá logicá 
(potentialitatea este inteligibilă într-o logică dinamică a contradictoriului, în timp 
ce posibilitatea, ca un caz particular al potentialitátii, este un termen cu care se 
operează în logica aristotelică — aceasta fiind, la rândul său, un caz particular al 
logicii dinamice a contradictoriului) şi ontologică (posibilitatea se aplică unei 
existente dominate de hazard, iar potentialitatea unei existente concepute ca 
sinonimá cu devenirea, in care avem de-a face cu un determinism riguros al 
proceselor complementar-contradictorii de actualizare-potentializare). 

Nu în ultimul rând, Lupaşcu tine să menţioneze cá, deşi în primele sale 
lucrări a folosit, alături de conceptul de potentialitate, şi pe cel de virtualitate, 
acesta din urmá s-a dovedit mai putin adecvat pentru a exprima ideile sale. Derivat 
din latinescul virtus, tradus de Lupaşcu prin forță,” el diferă de posibil, desemnând 
o existență vagă, imprecisă, care nu devine reală decât prin actualizare, fiind deci 
mai potrivit decât acesta pentru a descrie devenirea. Virtualitatea nu implică însă 
cu necesitate actualizarea, aşa cum se întâmplă în cazul potentialitátii. Din acest 
motiv, noțiunea de virtualitate este mai puţin riguroasă ştiinţific decât cea de 
potentialitate. Dacă ar fi să exemplificăm pe anumite domenii ştiinţifice, în 
biologie nu vorbim de existenţa virtuală, ci potenţială în molecula de ADN a unui 
anumit organism viu, iar in chimie nu se folosesc expresii precum virtualitate 
critică sau virtualitate de ionizare, ci cele de potenţial critic sau potenţial de 
ionizare (desemnând potenţialul electric necesar pentru ca un atom să treacă din 
stare neutră în stare excitată, respectiv pentru a smulge sau adăuga unul sau mai 
multi electroni unui atom neutru, obținând astfel un ion). 

Dincolo de aceste precizări terminologice, făcute, cum spuneam, abia în 
1967, este important să reliefăm rolul jucat de cuplul dualist-contradictoriu 
actualitate-potentialitate în filosofia lui Stefan Lupaşcu. 

Aşa cum se ştie, „mirarea filosofică” lupasciană este provocată de „criza” 
generată la nivel epistemologie mai întâi, ontologic şi logic mai apoi, de 
descoperirile şi conceptualizările din domeniul fizicii cuantice.” Ieşirea din „criză” 
ne impune, fără echivoc după Lupaşcu, să acordăm potentialitátii acelaşi statut 
ontologic ca si actualități" „idee prezentă în germene încă în teza de doctorat 
susținută în 1935 şi afirmată explicit în Experiența microfizică şi gândirea umană, 
publicată pentru prima oară in 1940: „Mai întâi noţiunea de realitate virtuală, 
potenţială, de existență a posibililor se încrustează în miezul ştiinţei fizice. O 


38 Şi Leibniz a utilizat la un moment dat conceptul de forță având un înţeles intermediar între 
ejnergeiva şi ejntelevceia, ca termen central al „dinamicii” sale, dar pe plan ontologic l-a integrat în 
mult mai sugestivul concept de monadă. 

?? De remarcat că soluţiile propuse de Lupaşcu vin în ordine inversă: este nevoie de o nouă 
logică — logica dinamică a contradictoriului — iar aceasta va face posibilă elaborarea unei ontologii 
coerente a realităţii înțeleasă ca devenire şi va deschide calea unei noi viziuni epistemice, în care 
subiectul, mai degrabă subiectivizarea, înseamnă actualizare, iar obiectul, de fapt obiectivizarea, 
înseamnă poten(ializare, iar potenţializarea este cea care face posibilă cunoaşterea. 

^? Lupaşcu nu privilegiază, aşa cum s-ar putea crede, potenţialitatea î în raport cu actualitatea. În 
cadrul dualismului antagonist care le uneşte, ambele au aceeaşi valoare (sunt termeni isotimici), dar 
nu neapărat şi aceeaşi putere (nu sunt termeni isostenici). Aceasta ar fi una dintre deosebirile existente 
între dualismul antagonist al lui Lupaşcu şi dualismul recesiv al lui Mircea Florian, ai cărui termeni 
nu sunt nici isostenici, nici isotimici. 

experiență precum cea a descompunerii printr-o prismă sau printr-o rețea, este o 
experiență de actualizare a unei mărimi în detrimentul celorlalte mărimi posibile de 
aceeaşi natură. Mai multe poziţii sau mai multe cantități de mişcare domină ca să 
zicem aşa corpusculul de la înălțimea virtualitátii lor înainte de actualizarea 
probabilistă pe care o va efectua o anumită experiență de descompunere. Când o 
poziţie sau o cantitate de mişcare (de altfel, întotdeauna mai mult sau mai puţin 
definită, precizată, monist actualizată) va putea fi atribuită corpusculului, ce devin 
alte poziţii sau alte cantități de mişcare posibile? Pe de altă parte, unde sunt ele, 
care este realitatea lor, înainte de alegerea operată de descompunere, care se 
prezintă astfel ca un soi de trecere de la potentá la act? Gândirea logică din ştiinţa 
clasică nu ar putea acorda realitate unui pur posibil, a ceea ce nu este nici da nici 
nu, nici adevărat nici fals, nici real nici ireal. Desigur, fizica clasică utilizase deja 
noţiunea de probabilitate, de exemplu când vorbeşte despre energia potențială sau 
potenţial electric. Dar aceasta constituia mai degrabă măsura matematică a 
capacității unei mărimi, capacitate şi mărime care nu aveau nimic virtual, 
gândirea fizicianului: în existenţa lor obiectivă ele erau sau nu erau. În noua fizică 
va fi vorba de o virtualitate obiectivă şi fizic intrinsecă. Celebra problemă de a şti 
dacă culorile există deja în lumina albă în stare potenţială (ceea ce, notează L. De 
Broglie, provoacă o adevărată «indispozitie» în spiritul celor care abordează optica 
fizică) sau dacă prisma este cea care le creează, se rezolvă, în stadiul de dezvoltare 
al gândirii fizice contemporane, prin obligaţia de a accepta existenţa virtualului, 
obiectivitatea posibilului. De a-l accepta ca un fapt teoretic şi totodată comod, 
întrucât microfizica nu dispune de un cadru logic explicit pentru a-l integra. Intr- 
adevăr, acceptând noţiunea de realitate potenţială, de stare virtuală, trebuie 
acceptată şi cea de realitate actuală, de stare trecută în act, şi deci însăşi noţiunea de 
trecere de la posibil la real, de la potential la actual; noţiune care generează in mod 
necesar notiunea inversá de trecere de la real la posibil, de la actual la potential. e 

Cu privire la acest pasaj, Ilie Párvu fácea, cu un entuziasm care nu este deloc 
partizan sau facil, „două observaţii succinte: prima: acesta este probabil cel mai 
clar text din ontologia contemporană care afirmă existența veritabilă a 
potenfialitátii; a doua: ultima afirmaţie a lui Lupaşcu este decisivă şi ea nu se 
întâlneşte în nicio altă lucrare de filosofie a existenţei; ea pare elementară, dar 
recunoaşterea explicită şi a trecerii inverse, de la actual la potential este garantia de 
autenticitate a realității virtuale, este cea care asigură depăşirea conceperii 
potentialitátii doar ca o «umbră a realităţii» (Wittgenstein). zu: 

Într-adevăr, aşa cum am arătat deja, Lupaşcu exprimă, cu o forță şi claritate 
pe care nu le întâlnim la predecesori, necesitatea de a acorda potentialitátii acelaşi 
statut ca şi actualitátii, în virtutea a ceea ce am putea numi reversibilitatea 
procesului de actualizare. Pentru Aristotel, de pildă, devenirea se desfăşura pe 
direcţia potenţă-act, într-un:singur sens, acela al actualizării. Este adevărat că orice 
entitate actuală (cu excepţia lui Dumnezeu care era Act Pur) constituia materie 
(adică potentialitate) în vederea unui proces de trecere spre o nouă formă (adică a 


4! Stefan Lupaşcu, Experiența microfizicá şi gândirea umană, pp. 119-120. 
? Ilie Pârvu, Concepția lui Stefan Lupaşcu despre potențialitate, „Academica” III, 12/36, 
Editura Academiei Române, Bucureşti, octombrie, 1993, p. 9. 


420 


unei noi actualizări). Nu este vorba însă de un proces reversibil, căci forma nu se 
potentializeazá spre a redeveni materie; de altfel verbul a potenfializa, desemnând 
procesul de trecere de la act la potență este, probabil, inventat de Lupaşcu (în 
dicționarele limbilor română, franceză, engleză şi germană există verbul a 
actualiza, dar nu există verbul a potentializa). Actualizarea presupune, pentru 
Aristotel (ca şi pentru Leibniz mai târziu), un salt inexplicabil de la nimic la ceva, 
sau de la o multiplicitate (eventual contradictorie) de posibilități la o existență 
riguros actuală, în care un primum movens (sau o divinitate ce acţionează în 
virtutea unei necesități morale ca la Leibniz) imprimă schimbării un sens unic (de 
la potentá la act). Ontologia tradițională nu poate admite coexistenţa atributelor 
contradictorii (fiind tributară disjunctiei binare exclusive impuse de implacabilul 
ori-ori postulat de principiul tertului exclus) si, prin urmare, nici trecerea 
reversibilă de la unul la celălalt. Această inconsecvenţă logică este ilustrată în 
modul cel mai sugestiv de credința comună în ireversibilitatea vieţii. Că moartea 
înseamnă disoluția eterogenului numit viață ni se pare firesc; în schimb, ni se pare 
de-a dreptul absurd să admitem, în ciuda evidenţei ştiinţifice, că viaţa este procesul 
real opus morţii, prin care eterogenul se actualizează potenţializând omogenul: 
„Curios lucru: că toate ființele vii sunt sortite morţii, că se spune deci că poartă în 
ele, în individ si în specie — întrucât există specii dispărute şi altele care vor 
dispărea — o potenţialitate a morţii, adică a unei reîntoarceri a tuturor acestor 
elemente extraordinar de variate, incalculabil de eterogene la acelaşi gen fizico- 
chimic, altfel spus că ele poartă în ele potentialitatea acestui proces omogenizator 
al morţii, toată lumea acceptă fără nicio dificultate. Vii din táránà, te vei întoarce în 
táráná, eterogenul se poate stinge la fel de simplu cum s-a aprins. A sustine însă un 
lucru evident, anume că viaţa actualizează potentialitáti de eterogenizare plecând 
de la elemente precum cele ale materiei minerale, numită inanimată, ceea ce azi 
este un fapt incontestabil, şi că aceste actualizări au fost, sunt şi vor fi 
potenţializate, progresiv sau brutal, de actualizările omogenizatoare ale morţii, că 
deci ele nu pot fi decât potenţializate, aşa cum a fost, iniţial, omogenitatea, dar nu 
poate să dispară deloc, pare pentru cei mai mulţi inacceptabil şi chiar de negândit, 
dintr-o metafizică halucinantá!"? 

Un ultim aspect care cred că merită discutat, cu privire la semnificaţia 
lupasciană a conceptului de potentialitate, este cel legat de dinamica/dialectica 
proceselor de actualizare-potentializare: sunt aceste procese tranzifii continue între 
doi poli contradictorii sau sunt discrete (salturi cuantificate)? Am putea fi tentaţi să 
optăm pentru prima variantă căci nu avem, spune Lupaşcu, niciodată de-a face cu 
actualizare sau potentializare riguroasă, ci doar cu tranzitii asimptotice spre act sau 
spre potenfá (dar niciodată în act sau în potență), iar conceptul de tranziţie 
asimptotică provine din matematica leibniziană (şi newtoniană) a calculului 
infinitezimal ce făcea ca orice schimbare din fizica clasică să fie considerată drept 
continuă. Dacă suntem însă mai atenți la modul în care se exprimă Lupaşcu, 
constatăm că pentru el expresia „tranziţie asimptotică” este sinonimă cu 
„transcenderea macroscopică a conflictului”, ceea ce înseamnă cá nu trebuie să ne 


? Stéphane Lupasco, Qu'est-ce qu'une structure, pp. 66-67. 

lăsăm amágiti de faptul că Lupaşcu o ada RAY domeniul ei de aplicație 
vizează metafizica clasică. “Opţiunea lui Lupaşcu, nu totdeauna explicită, se 
îndreaptă spre cea de-a doua variantă. 

Aşa cum ştim, existența are drept substrat energia, iar aceasta, spune 
Lupaşcu, „procedează oarecum prin salturi” (este deci cuantificată), ceea ce 
înseamnă că sistematizările energetice (cele trei materii) „cu toate nuanțele si 
treptele ce duc de la una la alta — niciodată infinitezimale pentru că sunt discontinui 
(s.n.) — constituie o grilă care permite, prin aplicarea ei la manifestările energetice, 
detectarea genului de structură sistematică şi orientarea ce le caracterizează." 
Altfel spus, dacă totul este energie, iar actualizarea şi potentializarea sunt tranzitii 
energetice, rezultá cá acestea au, ca orice tranziție energetică, un caracter 
cuantificat/discret/discontinuu. 

Mai mult, grila de interpretare propusă de Lupaşcu îl conduce pe acesta la 
concluzia că spațiul şi timpul sunt şi relative discrete. 

Spaţiul şi timpul sunt relative. pentru că evenimentele (ca procese de 
actualizare si potențializare) nu au loc în timp si în spațiu, ci generează un timp şi 
un spaţiu'S. Timpul, de pildă, nu poate fi absolut deoarece nu poate fi conceput în 
afara schimbării, adică a proceselor — relative şi contradictorii —, de actualizare- 
potențializare, ceea ce ne conduce la ideea (ce-i drept Age DNA explicit de 
Lupaşcu) că înseşi legile dinamicii ar trebui reformulate în aşa fel încât să exprime 
dependenţa timpului de evenimente şi nu a evenimentelor de timp. „Într-adevăr, nu 
actualizarea sau potenţializarea unui eveniment logic este o funcţie de timp: A(t) 
sau P(t), ci tocmai timpul este funcţie de actualizare sau potentializare; (4) sau 
!(P). Şi aceasta pentru următorul motiv imediat şi capital: dacă actualizarea este 
riguroasă şi absolută, nu mai există timp; elementul logic este atunci fix, imuabil; 
dacă potenjializareg este, prin aceasta, infinită, elementul dispare cu potentializarea 
insági."" O identitate sau o diversitate riguros statice (ceea ce echivaleazá cu 
actualizarea/potentializarea lor absolută) sunt atemporale, nu în sensul cá nu se află 
in timp (dacá timpul ar fi absolut, nimic nu ar putea fi in afara sa), ci in sensul cá 
nu conţin timp: „Pentru cel mai simplu bun simţ, de altfel, dacă un obiect, o entitate 
oarecare, o piatră, poate rămâne un timp nedefinit aceeaşi, inalterabilă în identitatea 
ei, înseamnă că e lipsită de timp; noţiunea de timp intervine prin experiența 
folosirii lui, a transformării, a schimbării identităţii. Pe de altă parte, o diversitate 
statică, pe care nimic n-o tulbură, nimic n-o contrazice, în configurația sa 


„ Stefan Lupaşcu, Logică şi contradicţie, p. 40. 

5 Stéphane Lupasco, Cele trei materii, in vol. Stéphane Lupasco, Logica dinamică a | 
contradictoriului (Cuvânt înainte de Constantin Noica; selecţie, traducere şi postfață de Vasile 
Sporici), Bucureşti, Editura Politică, 1982, pp. 48-49. 

6 În acest sens, în Principiul antagonismului şi logica energiei, Lupaşcu afirmă: „[...] un 
eveniment, un fenomen [...] nu se desfăşoară în timp, ci desfăşoară un timp; ca actualizare relativă 
mai mult sau mai puţin dezvoltată, elementul, evenimentul, fenomenul reprezintă însăşi condiţia unui 
timp. Ele îşi vor avea, deci, timpul lor propriu, în funcţie de actualizarea lor." (p. 94); „[...] 
fenomenele, oricare ar fi ele, nu se desfăşoară în spațiu, ci derulează un spaţiu; obiectele nu sunt 
localizate, ci creează localizări.” (p. 102.) 

^? Stefan Lupaşcu, Principiul antagonismului şi logica energiei, p. 90. 

eterogenă, nu contine nici ea mai mult timp.” Timpul nu se manifestă şi nu poate 
fi sesizat in afara schimbării, schimbarea înseamnă conflict între identitate si 
diversitate, conflictul înseamnă existență, iar existența este sinonimă, pentru 
Lupaşcu, cu logicul (cu experiența logică); prin urmare, timpul e de natură logică 
(o logică dinamică a contradictoriului, ceea ce înseamnă că logica nu poate fi 
atemporală decât în expresia ei clasică: „atemporalitatea este un caz particular, 
ideal şi imposibil al temporalitátii contradictionale a logicului pur"?). Cum există 
trei logici (a actualizării/identificării, a potențializării/diversificării şi a stării T), 
vor exista trei timpuri: „Timpul pozitiv este timpul identificării, al actualizărilor 
identificatoare, în consecință a orto-deductiei pozitive, timpul a ceea ce am văzut 
corespunzând devenirii termodinamicii sau cauzalitátii fizico-chimice, numită si 
materia brută sau neînsuflețită. Timpul negativ este timpul eterogenizării, 
actualizării diferenţiatoare; deci timpul orto-deductiei negative, al devenirii vitale, 
sau al cauzalităţii inverse celei precedente, al materiei numite vii sau organizate. 
[...] al treilea timp este al orto-deductiei cuantice, sau contradictoriale, al celei de-a 
treia materii T, [...] cuprinzând îndeosebi fenomene estetice si psihologice."?? 

Dialectica proceselor de actualizare-potentializare îi permite lui Lupaşcu să 
abordeze, în mod firesc, neuniformitatea „curgerii” timpului, un fapt pe care fizica 
newtoniană nu-l poate concepe, iar cea einsteiniană îl deduce din postularea 
constanfei vitezei luminii, deducție valabilă în plan formal, la nivel intuitiv ea 
rămânând, în continuare, sub semnul paradoxului (cunoscutul paradox al 
gemenilor, de exemplu): „temporalitatea este dialectică, precum actualizările 
disjunctive contradictionale; unul dintre cele două timpuri, funcţie a vectorului care 
se potenfializeazá, se va contracta, pe când celălalt, funcție a vectorului care se 
actualizează, se va dilata, dar nu va dispărea deloc."?! 

Aceeaşi dialectică explică, din perspectiva lui Lupascu, caracterul discret al 
timpului: „Orice timp evoluează prin mişcări succesive bruşte, prin salturi, prin 
înaintări şi dări înapoi, conform înseşi constituției dialectice care-i dă naştere. [...] 
Temporalitatea logică este astfel discontinuă, dar discontinuitatea ei, ca orice 
noțiune a sa, este complexă: este discontinuă pentru că timpul negativ, timp al 
negatillor si al rupturilor, al implicatiilor negative sau al excluziunilor, în 
succesiune alternativá, prin disjunctia dialecticá necesará energiei de timpul 
pozitiv, îşi instalează propria discontinuitate. În plus temporalitatea este 
discontinuă pentru că un timp se succede timpului invers; ea este discontinuă şi 
pentru că un al treilea timp, rezultat din celelalte două, se elaborează dialectic şi 
necesar: timpul pe care îl vom numi contradictorial, în opoziţie cu cele două 
precedente, pe care le vom numi contradictionale, timp compus din dezvoltări ale 
timpului pozitiv şi ale celui negativ şi din contradicţiile lor în echilibru simetric. 
[...] Dar această complexă temporalitate este mai ales discontinuă, pentru că este 
statistică: ea este alcătuită, într-adevăr, din toate timpurile specifice implicatiilor de 


48 Ibidem, p. 92. 

? Ibidem. 

5° Ibidem, pp. 97-98. 
3 Ibidem, 97. 


423 


„implicaţii, ansamblurilor de ansambluri, claselor de clase pe care le sintetizează 
Tabelul Deducţiilor. [...] Nu există decât timpuri proprii; dar fiecare timp propriu 
este înfăşurat în alte timpuri proprii şi înfăşoară altele. Fiecare timp propriu se 
contractă şi se dilată în chip necesar, întrucât este funcție a dialecticii logice."?? 

| Aprecieri analoge face Lupaşcu cu privire la spaţiu: acesta exprimă 
simultaneitatea, coexistenta sau conjunctia contradictionalá; dialectica actualizare- 
potentializare impune existenfa a trei spatii discrete (spatiul identificator sau 
pozitiv, spațiul eterogenizant sau negativ şi spaţiul T sau cuantic), care „sunt 
spaţiile de configuraţie ale ansamblurilor şi claselor??, 

Relativizarea spatio-temporalá cu care operează Lupaşcu are elemente 
comune cu cea leibniziană (timpul este ordinea succesiunilor, iar spaţiul este 
ordinea coexistenţelor) si cu cea einsteiniană (există un timp şi un spațiu proprii 
fiecărui eveniment; spațiul şi timpul se dilată şi se contractă; între spaţiu şi timp nu 
există deosebiri esenţiale, ambele fiind dimensiuni ale unui ,Spatiu-timp"), dar şi 
caracteristici care o individualizează: succesiunea si coexistenta sunt de natură 
logică, exprimând disjunctia contradictionalá, respectiv conjunctia contradicţională; 
spațiul şi timpul proprii unui eveniment au o structură mult mai complexă decât cea 
einsteiniană, căci, aşa, cum am văzut, orice timp propriu este „înfăşurat” de un alt 
timp propriu înfăşurând, la rândul său, alte timpuri proprii şi „fiecare spaţiu propriu 
va include alte spatii proprii şi va fi înfăşurat de alte spatii proprii "^; spaţiul, 
înţeles ca simultaneitate sau conjunctie contradictionalá, se opune timpului înţeles 
ca succesiune sau disjunctie contradictionalá, alcătuind un spatiu-timp diferit de 
continuul cvadridimensional einsteinian, întrucât o spatialitate discretă identificatoare 
este unită contradictional de o temporalitate discretă eterogenizatoare (şi reciproc) 
printr-un mecanism de actualizare-potentializare relativ, astfel încât se poate 
spune că „există întotdeauna spațiu în timp şi timp în spaţiu”s€. 

În sfârşit, spațiul şi timpul, fiind de natură logică, sunt considerate transfinite, 
în sensul pe care Lupaşcu îl dă acestui termen”. Despre timp, de pildă, Lupaşcu 


“2 Ibidem, p. 98. 

T Ibidem, p. 106. 

54 Ibidem, p. 102. 

55 „Timpul este solidar cu spaţiul şi reciproc tocmai prin antagonism. Când un proces logic se 
actualizează, iar procesul contradictoriu se potențializează, disjunctia de excluziune care este la baza 
acestei duble mişcări generează o temporalitate care este cu atât mai liberă şi mai pură cu cât 
conjuncția contradicțională care generează spaţialitatea, adică simultaneitatea, este mai potenţializată 
ea însăşi prin aceasta” (Ştefan Lupaşcu, Principiul antagonismului şi logica energiei, p. 103). 

*6 Stefan Lupaşcu, Principiul antagonismului şi logica energiei, p. 105. 

57 În Cele tei materii, Lupaşcu precizează: „Astfel, experiența logică — adică logicul însuşi, 
care nu poate fi decât experienţă, sau experienţa însăşi care nu poate fi decât logică — nu este nici 
finită nici infinită. În cel mai exact sens etimologic al termenului, este transfinitá: ea depăşeşte, 
transcende mereu finitul, fără să atingă vreodată infinitul; ea este o traiectorie între idealul imposibil 
al finitului şi idealul imposibil al infinitului. Două principii înlocuiesc astfel vechiul principiu al 
terțului exclus: principiul finitului exclus şi principiul infinitului exclus. De aceea, realitatea logică 
este un discontinuu transfinit: ea nu poate fi, într-adevăr, un continuu pentru că una dintre cele două 
valori împiedică şi pulverizează continuitatea celeilalte, de unde aceste cuante, aceste mulțimi, aceste 
configurații logice, mereu dualistice şi statistice, care alcătuiesc trama, dar, după cum se vede, ea nu 
poate fi un continuu finit sau infinit. Logica este o neîncetată cuantificare transfinită. (Stephane 

afirmă că „nu poate fi finit, nu poate avea un sfârşit, dar nu poate fi nici infinit; el 
este transfinit, asemenea actualizărilor şi oricăror dezvoltări logice care îl generează.”* - 

Am arătat în rândurile de mai sus cá, pe plan ontologic, Lupaşcu 
(re)valorizează cuplul aristotelic actualizare-potentializare, relaţia dialectică dintre 
termenii acestui cuplu dual-contradictoriu fundamentând devenirea, considerată 
drept caracteristică esenţială a unei existente de natură funciar energetică. Faptul că 
acesta vede în energie substratul existenței i-a determinat pe unii exegeti să-l 
asocieze curentului energetist iniţiat de Wilhelm Ostwald. Ionuț Isac, de pildă, este 
de părere că „Ştefan Lupaşcu este autorul, pe plan filosofic, al unei concepții care a 
fost caracterizată sintetic ca energetism monist."?? Fără a nega existenţa unor punți 
de legătură între energetism si filosofia lupasciană“, trebuie să remarcăm că 
Lupaşcu însuşi nu se consideră un energetist, întrucât pentru el energia nu are 
relevanță ontologică. De altfel, acest aspect este clarificat chiar de Lupaşcu, în 
articolul Despre câteva cuvinte cheie ale filosofiei, publicat în 1967 în volumul, 
amintit deja, Qu'est-ce qu'une structure. Există, consideră filosoful în discuţie, 
patru astfel de „cuvinte cheie"?': ne-ființă, neant, fiinţă şi existenţă, dintre care 
primele trei nu fac parte si din vocabularul ştiinţei, fiind „cuvinte tipice ale gândirii 
filosofice”. În filosofia tradiţională, primii doi termeni, respectiv ultimii doi, se 
suprapun mai mult sau mai puţin. Prin fiinţă, afirmă Lupaşcu „gândirea filosofică a 
desemnat, sub tot soiul de forme sau de incarnatii, ceva, idee, lege, persoană care 
rămân nu doar identice cu sine, ci prin sine. Existentele lor, absolute ca atare, se 
confundau cu fiinţa: şi orice existenţă, oricât de diversă sau de aparentă ar fi fost, 
îşi avea sursa aici, cu titlul de atribut sau de mod al fiinţei. Ne-fiinţa, antitetică 
fiinţei, avea de aici înainte un sens precis: ceea ce nu putea subzista în mod necesar 
şi etern, ceea ce era coruptibil, ceea ce nu putea exista în niciun fel, nimicul, 


Lupasco, Cele trei materii, în vol. Stephane Lupasco, Logica dinamică a contradictoriului, pp. 48-49). 
Trebuie remarcat că sensul în care Lupaşcu foloseşte termenul transfinit diferă de cel cu care acesta 
este folosit în matematică. Georg Cantor introduce acest termen precizând: „există după finit un 
transfinit ...„ adică o scară nelimitată de moduri determinate care, prin natura lor, nu sunt finite, ci 
infinite, şi care totuşi pot fi precizate, ca şi finitul, prin numere determinate, bine definite şi deosebite 
unele de altele” (apud. Dicţionar de istoria şi filosofia ştiinţelor, volum coordonat de Dominique 
Lecourt, traducere coordonată de Laurenţiu Zoicaş, Bucureşti, Editura Polirom, 2005, pp. 741—748). 
In matematică, numerele transfinite sunt numere infinit de mari, în timp ce, pentru Lupaşcu, infinitul, 
ca şi finitul sunt idealizări imposibile, deoarece reprezintă actualizări absolute. Constatăm, cu această 
ocazie, că dacă Aristotel nu admitea existenţa în act a infinitului, dar o admitea în potenţă, Lupaşcu o 
neagă atât în potenţă, cât şi în act. 

58 Stefan Lupaşcu, Principiul antagonismului şi logica energiei, p. 94. 

*? Ionuţ Isac, Repere şi configurări în filosofia ştiinţei, Cluj-Napoca, Editura Argonaut, 2007, 
p. 199. 

$? De altfel, în primele pagini ale lucrării sale de doctorat, Lupaşcu îşi exprimă in mod explicit 
admiraţia față de faptul că Wilhelm Ostwald aduce clarificări în legătură cu termenul “extensitate” 
(termen ce ocupă un loc central în filosofia lupasciană), cu referire strictă la opoziţia dintre termenii 
energetici: „Se pare că ilustrului fizician W, Ostwald îi revine onoarea de a fi creat acest termen” 
(Stéphane Lupasco, Du devenir logique et de l'afectivité, vol. I, p. 18.) 

9! Stéphane Lupasco, Qu'est-ce qu'une structure, p. 69. 

$2 Ibidem, p. 70. 

neantul.” Dacă filosofiei tradiționale i-au fost suficiente aceste „două vaste clase 
notionale ale fiinţei şi ale ne-fiintei, pentru a trage de aici multiplele consecinţe 
corespunzătoare exigenţelor, atât practice şi axiologice, cât şi politice, etice şi 
„religioase ale vieţii sale, atât interioare cât şi exterioare, de relaţie”, Lupaşcu se 
întreabă, pe bună dreptate: „Odată cu bulversarea conceptuală şi logică pe care a 
. provocat-o experienţa ştiinţifică contemporană, ne mai putem sprijini încă pe 
elaborările doctrinare ale trecutului, chiar recent, oricât de bogate şi de impozante 
ar fi ele, pentru a da un sens precis acestor cuvinte cheie ale filosofiei?"9 

Sensurile date de Lupaşcu termenilor în discuţie diferă, uneori radical, de cele 
atribuite acestora, atât în mod uzual, cât şi în limbajul filosofic consacrat. 

. . Conceptele de ființă şi existență, de exemplu, au fost frecvent. confundate, 
puse în relaţie de cauzalitate (existența este produsă de ființă, este un mod al 
acesteia) etc.; între realitățile desemnate de aceste concepte nu există însă, 
consideră Lupaşcu, nicio legătură. Tot ceea ce există, fiind supus devenirii, este de 
natură energetică, dar energia nu dobândeşte prin aceasta valenţe ontologice, căci 
ceea ce devine nu poate ființa. „S-ar putea deci crede — şi o cultură superficială 
către asta se îndreaptă — că, de vreme ce totul se reduce la energie, aceasta 
constituie fundamentul ontologic, fiinţa lumii. Din păcate, pentru această tenace şi 
respectabilă aspirație, cuvântul energie nu este decât o vocabulă utilitară, comodă; 
ceea ce noi cunoaştem, ceea ce se manifestă în aparatele şi experimentele noastre 
nu sunt niciodată altceva decât fenomene energetice, evenimente dinamice.” 
Fiinţa este autarhică, absolută, etern actuală şi identică cu sine, deci nu poate fi 
confundată cu existenţa, care, pentru Lupaşcu, înseamnă dinamism, ba, mai mult, 
dinamisme antagoniste (organizate în cupluri dual-contradictorii) care se 
actualizează si se potentializeazá reciproc, neputând să se domine în mod absolut. 
Concepută ca fiind de natură energetică, existenţa nu mai ascultă de logica clasică a 
non-contradictiei şi tertului exclus (prin excelență o logică a staticului), ci are 
nevoie de o logică dinamică a contradictoriului, o logică a experienţei, ce se 
identifică, în fapt, cu experiența. Tot ceea ce există (adică este dinamic şi 
contradictoriu) este logic şi reciproc. „Astfel deci, susține Lupaşcu, nu doar prin 
proprietăţile şi posibilităţile sale constitutive de potentializare şi actualizare, dar şi 
prin acest antagonism fundamental şi această contradicție ireductibilă care interzice 
orice actualizare simultană şi riguroasă, noţiunea de energie, aşa cum rezultă din 
investigarea ei experimentală şi logică totodată, nu poate corespunde noțiunii de 
ființă, văzută ca actualitate şi identitate absolute: luptă, ca să zicem aşa intestină, de 
unde îşi trage existența, esențialmente relativă, energia nu este: ea nu poate decât 
fără încetare să devină. | i 

Având alte atribute decât cele ale fiinţei, existența poate fi considerată drept 
ne-fiinfá. Trebuie însă precizat că: 


$5 Ibidem, p. 71. 

$4 Ibidem. 

$5 Ibidem, p. 72. 

$6 Ibidem, p. 76. 

$7 Ibidem, pp. 78—79. 

. 1) Ne-fiinţa nu se opune ființei: „am putea să vedem aici un termen antitetic, 
antagonist şi contradictoriu fiinţei; or, antagonismul şi contradictia, această 
dialectică energetică fără sinteză identificatoare, sunt interioare ne-fiintei înseși, 
dar nu au loc între ființă şi ne-ființă.”* Fiinţa şi ne-fiinta nu interacționează, ci, 
având naturi diferite, ele se ignoră reciproc, deşi, aşa cum vom vedea, fiinţa 
„catalizează” în mod ,,misterios" devenirea. 

2) „Pe de altă parte, ne-fiinta nu semnifică deloc, în acest caz, neantul; 
[suntem] departe de aşa ceva, căci ea defineşte ceea ce există, existenţa însăşi, o 
existență deosebit de robustă, baza creatoare şi propulsivă a tot ceea ce zămisleşte 
Universul, diversele Universuri chiar (căci există mai multe), motor al ireductibilei 
lor deveniri."? Supusă unei deveniri perpetue, existenţa este ne-ființă, dar nu neant, 
căci, în sens absolut, neantul nu poate fi gândit în mod consecvent. 

Un alt motiv care determină separatia ontologică totală a ființei de existenţă 
este acela că aceasta din urmă presupune cauzalitatea („tot ceea ce are o cauză, tot 
ce este determinat sau condiţionat nu îşi este suficient sieşi, nu există în sine şi 
pentru sine şi nu poate deci să se prevaleze de caracteristici ontologice"", în timp 
ce fiinţa nu poate fi nici prwton kinoun, ca la Aristotel, şi nici măcar causa sui, ca 
la Spinoza."! 

Dincolo de existentá, complet stráiná de zbuciumul continuu al acesteia, se 
află fiinţa, identificată de Lupaşcu cu afectivitatea. Afectivitatea ca ajrchv? La 
prima vedere o rătăcire naivă care, oricât de laborioase ar fi conceptele folosite 
(sau, poate, tocmai de aceea), nu merită atenţia unui filosof. Ideea e veche de când 
filosofia, dar sămânța ei, odată aruncată de un Empedocle, de pildă, nu prea a dat 
roade, fiind privită de generaţiile următoare de filosofi cu oarecare condescendență 
şi ocolită cu multă prudenţă. Dificultăţile unui demers filosofic ce acordă 
afectivității (pe care, de cele mai multe ori, filosofii, ca nişte oameni „serioşi” şi 
.intelepti", au tratat-o cel mult ca pe un semn de slăbiciune a naturii noastre, 
căutând mijloace prin care ar putea să o stăpânească sau măcar să-i limiteze 
influența) un statut ontologic privilegiat sunt constientizate de Lupaşcu, care 
foloseşte în mod frecvent cuvinte ca ,,enigmá", „paradoxal”, „stranie”, „mister”, 
„ciudat” etc. atunci vorbeşte despre aceasta. Numai că aceste dificultăți, inerente 
oricărui început, nu-l împiedică să-şi susțină poziţia: „De la primele mele lucrări — 
cele ale tezei de doctorat — până la ultimele, nu fac decât să expun diferenţa de 
natură între ceea ce relevă existența şi ceea ce caracterizează manifestările 
afectivității: dureri, suferinţe, neplăceri, plăceri, bucurii. Toate fenomenele 
constitutive ale celor trei materii — fizică şi biologică, nucleară şi neuropsihică — se 


“ Ibidem, pp. 80-81. 

© Ibidem, p. 81. 

70 Ibidem, p. 89. 

7! „Împingând examenul mai departe, cauza însăşi nu poate constitui o fiinţă sau ființa, chiar 
dacă ea este cauză primă sau ultimă, din moment ce nu este decât cauză ce implică un efect. Pentru a 
fi ontologică, ar trebui ca ea să fie în mod necesar şi unic nu doar cauză şi efect în acelaşi timp, ci 
cauza şi efectul ei înseși. Şi chiar şi atunci ea ar presupune ca atare o devenire... de la cauză la efect şi 
o interdependenţă care ar altera, cu identitatea fiinţei sale, puritatea autosuficienfei sale” (Stéphane 
Lupasco, Qu'est-ce qu'une structure, p. 89). 

„prezintă ca relafionale: se definesc în raport cu ...; nimic, niciun fenomen, niciun 
fapt n-ar putea să existe prin el însuşi, fără a se referi la altceva, la un alt fenomen, 
la un alt fapt. Dacă este identic, omogen, este în raport cu ceea ce nu este: 
eterogenul; orice obiect în raport cu altul (această masă în raport cu acest scaun, 
această formă în raport cu alte forme, această culoare în raport cu altă culoare, un 
sunet în raport cu o tăcere sau un alt sunet etc.); o noncontradictie nu există decât 
în raport cu o contradicţie şi viceversa, un nucleu atomic în raport cu particulele 
sale; [...] Ajunge să parcurgi toate domeniile percepției şi acţiunii, ale conştiinţei şi 
ale inconstientei, pentru a înţelege că tot ce se prezintă ca existent este în raport cu 
un alt existent. Existenţa lucrurilor şi a ființelor este funcția sine qua non a 
raporturilor, a relaţiilor; totul este raport, totul este relaţie în ceea ce se prezintă ca 
existent. În schimb — şi aceasta este extrem de important şi de misterios — tot ce 
apare şi dispare ca stare afectivă, cutare plăcere, cutare durere, nu se raportează la 
nimic altceva decât la ele însele: ele nu sunt relafionale, ele sunt, ca atare îşi sunt 
- suficiente lor însele.”7? 

Dacă un Th. Ribot arăta cá alături de logica propriu-zisă, cea a 
rationamentului, există o „logică a sentimentelor”, cá logica afectivă şi cea 
rațională au acelaşi statut deşi operează în mod diferit, încercând prin aceasta să 
acorde afectivității realitatea pe care secole întregi de gândire i-au negat-o, Stefan 
Lupaşcu merge mult mai departe făcând din aceasta un principiu ontologic de sine 
stătător, care nu există prin opoziție cu rationalul, cu logicul, căci nu intră în relaţie 
cu acesta. Afectivitatea este exterioară logicului şi reciproc. Această exterioritate 
nu este una „de poziţie”, în sensul că afectivitatea, fiind exterioară logicului, acesta 
ar fi interior afectivității, s-ar afla cu aceasta într-o relaţie de tip continut-continátor 
sau reciproc; între ele există un paralelism mai riguros şi mai enigmatic decât cel 
dintre res extensa şi res cogitans cartesiene, sau cel dintre monadele leibniziene. 
Avem două serii paralele de termeni sinonimi: afectivitate-fiintá-absolut, respectiv 
logic-existentá (nefiintá)-relational. 

Ín Experienţa microfizică şi gândirea umană, Lupaşcu se întreba: „Cum este 
deci posibilă o dualitate a lucrurilor? Dacă între ele există efectiv o ruptură, ele 
constituie două lumi paralele care nu pot decât să se ignore reciproc. În consecinţă, 
cum le poate sesiza spiritul fără să opereze contactul uneia cu cealaltă printr-o 
intervenţie miraculoasă, fără să apeleze, ca Leibniz, la o armonie prestabilită, la un 
agent de natură divină?” La prima întrebare, Lupaşcu răspunde punând ca 
principiu explicativ al existenţei un dualism explicit antagonist ai cărui termeni au 
aceeaşi natură (doar astfel interacţiunea lor este posibilă). Răspunsul la cea de-a 
doua întrebare este mai nuanțat şi mai ambiguu în acelaşi timp. În întrebare ne 
sugerează, iar în volumul I al tezei sale de doctorat afirmă explicit că „două naturi 
diferite, într-adevăr, nu se ating, se ignoră în mod riguros””f. Însă, oricât de străine 
ar fi existenţa şi fiinţa, ele nu se ignoră în mod absolut; oricât de enigmatice, de 


72 Ştefan Lupaşcu, Omul şi cele trei etici ale sale (traducere, note şi postfață: Vasile Sporici), 
Editura „Ştefan Lupaşcu”, Iaşi, 1999, p. 27. 

P Stefan Lupaşcu, Experienţa microfizică şi gândirea umană, p. 88. 

74 Stéphane Lupasco, Du devenir logique et de l'afectivité, vol. I, p. 40. 

stranii sunt coincidentele dintre ele, ele sunt un fapt incontestabil. Descartes însuşi 
a recunoscut acest fapt: „nimic nu mă învață mai lămurit natura decât că am un 
trup, căruia îi e neplăcut atunci când simt durere, că are nevoie de hrană sau 
băutură atunci când sufăr de foame şi sete ş.a.m.d.; prin urmare nu trebuie să má 
îndoiesc cá se află ceva adevărat aici”™; dincolo de apelul la parabole (ca cea a 
corăbierului), faptul rămâne şi nu capătă o explicaţie satisfăcătoare; Descartes nu 
ne lămureşte în ce mod durerea tulbură raţiunea şi, pentru o clipă, "părăseşte 
paralelismul căzând în monism: „aceste simtiri de sete, foame, durere ş.a.m.d. nu 
sunt nimic altceva decât anumite soiuri confuze de a cugeta, născute din 
întovărăşirea şi, până la un punct, identificarea spiritului cu corpul.” Leibniz 
apelează la „armonia prestabilită” pentru a da seamă de relaţia dintre autarhicele 
sale monade: „Sufletul îşi urmează legile sale proprii şi corpul, tot astfel, pe ale 
sale; şi totuşi ele se întâlnesc, în virtutea armoniei stabilite de mai înainte între 
toate substanțele, de vreme ce toate sunt reprezentări ale aceluiaşi Univers." 
Lupaşcu e de părere că „termenii de armonie, de prestabilit, de intentional exprimă 
proprietăţi logice, care nu ne fac să ieşim din logicul pur" şi deci nu pot fi aplicaţi 
afectivității. Ne propune în schimb un termen augustinian — grația, fără a avea 
pretenţia că acesta poate surprinde pe deplin paralelismul dintre ființă şi existenţă: 
„Poate că noţiunea de grație, în sensul ei cel mai obscur şi inefabil, ar semnifica în 
mod cât mai puţin inexact ceea ce este de neînțeles în comportamentul reciproc al 
celor două naturi ale paralelismului logico-afectiv"?. Cuvintele se dovedesc 
incapabile să exprime ceea ce simțim, aşa încât suntem nevoiţi să acceptăm aporia: 
„Oricât ar părea de straniu şi de paradoxal, genul de relaţii pe care par să le 
întrețină logicul si afectivul, ele le intretin. Din acest punct de vedere, există o 
logică afectivă; si se vede lesne rolul şi importanţa valorilor logice prin comparaţie 
cu datele afective, dar nu se văd deloc rolul şi importanța acestora asupra 
celorlalte.” Chiar paralelismul strict, exterioritatea de natură dintre ființă şi 
existență (dintre afectiv şi logic) vor fi părăsite în lucrarea Universul psihic: 
Sfârşitul psihanalizei: „Aceasta [afectivitatea] este un dat extraspatial şi 
extratemporal, cu o prezenţă ontologică pură este, fără a cunoaşte nimic în ea însăşi 
şi în afară de ea însăşi, fără devenire, fără trecut şi fără viitor, şi care totuşi se 
strecoară în procesele energiei şi ale existenţei pe care o generează" (s.n.). Chiar 
dacă este pasageră, această abandonare a paralelismului evidenţiază, încă o dată, 
cât de greu se sustine o astfel de poziţie. 


75 René Descartes, Meditaţii despre filosofia primă (traducere de Constantin Noica), în vol. 
Două tratate filozofice, Editura Humanitas, Bucureşti, p. 294. 

76 Ibidem, p. 295. 

7 G. W. Leibniz, Monadologia, in Opere filosofice 1 (traducere de Constantin Floru, studiu 
introductiv de Dan Bădărău), Bucureşti, Editura Ştiinţifică, 1972, p. 524. 

75 Stefan Lupaşcu, Logică şi contradicţie, p. 120. 

? Idem. 

9? Ibidem, p. 120. 

81 Stefan Lupaşcu, Universul psihic: sfârşitul psihanalizei (traducere şi studiu introductiv de 
Vasile Sporici), laşi,: Institutul European pentru Cooperare Cultural-Ştiinţifică, 2000, p. 233. 

Modalitatea prin care Lupagcu incearcá sá aibá acces la fiintá (nu sá o 
cunoascá, intrucát noi nu putem cunoaste decát ceea ce este logic, adicá existenta — 
„a exista înseamnă a cunoaşte”"82) seamănă cu cea în care teologia apofatică se 
raportează la Dumnezeu. Am putea fi tentaţi, de aceea, să credem că Lupaşcu 
identifică fiinţa cu divinitatea, lucru inexact, căci, pentru acesta, Dumnezeu „este 
dincolo de fiinţă şi ne-ființă”® (adică de existenţă). 

Pentru Lupaşu, „afectivitate” este doar un cuvânt prin care numim fiinţa, nu 
un concept, „pentru că nu există nici extensiune, nici intensiune sau 
comprehensiune a durerii sau a bucuriei.” Tocmai de aceea, cuvântul care o poate 
simboliza în modul cel mai adecvat (câtă dreptate avea Wittgenstein când afirma că 
graniţele limbii noastre sunt tocmai granițele lumii accesibile nouă) este, crede 
Lupaşcu, „singularitate”.& Datul afectiv, singurul care merită numele de dat, căci 
nu există un dat existenţial (logic), nu se poate compara cu nimic, nu se aseamănă 
cu nimic, nu diferă de nimic (o bucurie sau o durere nu se raportează la vreo altă 
bucurie sau durere şi nici una la cealaltă, fiecare dintre ele este simțită a/7fe/). El 
„este un conţinut pur, un fel de plin singular sui-generis, independent, autonom, 
propriu, fără niciun raport logic cu continátorii săi existenţiali”**. Prin urmare, 
fiinţa, absolutul, substanţa, întrucât corespund afectivității, sunt, la rândul lor, 
singularitáti. De altfel, şi pentru Aristotel, categoria (fundamentală în raport cu 
celelalte) substanță (în sensul de substanță primă, nu în cel derivat, de substanţă 
secundă) desemnează, cel mai frecvent, dacă nu singularul, cel puţin individualul 
(numai indivizii sunt independenţi): „substanţa, în cel mai însemnat, cel mai 
originar şi cel mai propriu sens al cuvântului, este aceea ce nu este nici enunțat 
despre un subiect, nici nu este într-un subiect; de exemplu, un anumit om ori cal. 
Durerea sau bucuria nu apar într-un subiect (spunem, de pildă, că ne doare un 
picior sau un dinte, dar durerea, ca atare, nu se află în picior sau în dinte, iar dacă 
este vorba de o suferință spirituală — „mă doare sufletul”, spunem adesea — 
problema „localizării? devine de-a dreptul ridicolă), ci îl învăluie, îl cuprind sau îl 
părăsesc, se duc, într-un mod greu de explicat. Emil Cioran exprimă, poate în 
termenii cei mai potriviti, singularitatea suferinţei, ca dat pozitiv fundamental în 
ontologia umanului: „există un criteriu obiectiv pentru aprecierea suferinței? Cine 
ar putea preciza că vecinul meu suferă mai mult decât mine sau că lisus a suferit 
mai mult decât toti? Nu există măsură obiectivă, deoarece ea nu se măsoară după 
excitatia exterioară sau indispozitia locală a organismului, ci după modul în care 
suferința este simțită şi reflectată în conştiinţă. Or, din acest punct de vedere, 
ierarhizarea este imposibilă. Fiecare om rămâne 'cu suferința lui, pe care o crede 
absolută şi nelimitată. Şi dacă ne-am gândi la cât a suferit lumea până acum, la 


82 Stefan Lupaşcu, Logică şi contradicție, p. 108. 

5 Ibidem, p. 120. 

5 Ibidem, p. 110. 

55 Idem. 

36 Ibidem, p. 111. 

87 Aristotel, Categoriile, in Organon I (traducere, studiu introductiv, introducere si note de 
Mircea Florian), Editura Ştiinţifică, Bucureşti, 1957, 5, 2 a. 

agoniile cele mai teribile si la chinurile cele mai cumplite, la morţile cele mai 
crunte si la cea mai dureroasă părăsire, la toti ciumatii sau la toti cei arşi de vii sau 
stinşi de foame, cu cát suferința noastră ar fi mai redusă? Pe nimeni nu-l poate 
mângâia în agonie gândul cá toti sunt muritori, precum în suferință nimeni nu va 
găsi o consolare în suferința trecută sau prezentă a altora. Căci în această lume 
organic insuficientă şi fragmentară, individul este pornit să trăiască în mod integral, 
dorind să facă din existenţa lui un absolut. Orice existență subiectivă este un 
absolut pentru sine însăşi. Din acest motiv, fiecare om trăieşte ca şi cum ar fi 
centrul universului sau centrul istoriei, şi atunci cum să nu fie suferinţa un absolut? 
Nu pot înțelege suferința altuia pentru a o diminua prin aceasta pe a mea. 
Comparatiile în asemenea cazuri nu au niciun sens, deoarece suferința este o stare 
de singurătate interioară, în care nimic din afară nu te poate ajuta. Este un mare 
avantaj cá poti suferi singur. "6 | 

Dacă datul afectiv este fiinţa, atunci logicul, existenţa este ne-fiinfa, care, pe 
de-o parte, asa cum am văzut, nu trebuie confundată cu neantul, cu nimicul (,,ne- 
fiinţa, departe de a fi nimicul, este o realitate, absolută”), iar pe de alta nu trebuie 
privită ca opusă ființei (ne-fiinfa „nu este inversul, contrariul ființei, caz în care 
această ființă, definindu-se prin contrariul său, n-ar mai fi una”). Între ființă 
(afectiv) şi ne-fiintá (logic, existență) se află un hiatus absolut, dar „în ciuda si 
peste această prăpastie deschisă între afectiv şi logic, un fel de corelaţie specială şi 
enigmatică se manifestă între ele"?! 

Oarecum in mod platonician, Lupaşcu admite un paralelism între devenirea 
heracliteică, specifică lumii sensibile, fenomenale, şi ființa autarhicá, mai 
enigmatică decât cea parmenidiană, identificată cu afectivitatea. Pentru Platon, 
paralelismul era însă doar aparent, căci lumea sensibilă era subordonată lumii 
suprasensibile. Diferenţa de statut ontologic era reflectată şi la nivel epistemologic. 
Cunoaşterea veritabilă, episteme, era rezervată ideilor, in timp ce, cu privire la 
lumea sensibilă, aflată în perpetuă schimbare, omul putea să aibă doar opinii, 
păreri. Kant va inversa acest raport epistemic arătând că singura cunoaştere 
posibilă are drept obiect lumea fenomenală, în timp ce noumenul rămâne 
inaccesibil cunoaşterii. Lupaşcu merge pe linia kantianá admițând că datul afectiv 
este „un fel de noumen kantian”?, „în sensul că este ceva ontic, pe care logicul nu-l 
poate cunoaşte”, dar care nu se confundă cu noumenul kantian, deoarece raportul 
noumen — fenomen este diferit de raportul afectiv-logic: „afectivul nu este mai 
noumenal decât logicul însuşi”. Tocmai de aceea paralelismul dintre afectiv si 
logic postulat de Lupaşcu este riguros; logicul şi afectivul sunt pur şi simplu 
străine, exterioare unul în raport cu celălalt. 


88 Emil Cioran, Pe culmile disperării, Editura Humanitas, Bucureşti, 1990, p.17. 

8 Stéphane Lupasco, Du devenir logique et de | 'afectivite, vol. II, Essai d'une nouvelle théorie 
de la connaissance, p. 284. 

9 Ibidem, 

?! Stefan Lupaşcu, Logică şi contradicție, p. 115. 

?? Ibidem, p. 119. 

?! Ibidem. 

?! Ibidem. 

Având in vedere resemnificările conceptuale cu care opereazá Stefan 
Lupascu, putem conchide cá filosofia sa este un veritabil paralelism logico- 
afectiv”, în care logic însemnă ceea-ce-existá (altfel spus, ceea-ce-devine), iar 
„afectiv ceea-ce-este (ființa în sensul ei clasic). Energetismul atribuit lui Lupaşcu nu 
este deci monist; el poate da seamă doar de unul dintre termenii paralelismului pe 
care acesta îl susţine încă din teza sa de doctorat, intitulată, în mod sugestiv (şi 
programatic, am putea spune) Du devenir logique et de l'afectivité. Pentru a 
considera ontologia lupasciană drept energetistă ar trebui să admitem o disimetrie a 
acestui paralelism, să acceptăm, împreună cu lon Tudosescu, că „obiectul 
filosofiei, concepute în primul rând ca ontologie, este — în ultimă instanță — nu atât 
ființa (ca la Constantin Noica), ci, la urma urmelor, dialecticul — aşa cum este el 
impus de Hegel, ca teorie a contradictiilor şi a devenirii, iar de Stefan Lupaşcu, 
într-o modalitate mai expresivă, ca teorie a dinamicii contradictoriului (de factură 
antagonică), contradictoriu inerent sistemelor energetice din care se structurează 
materia””%. Într-o asemenea ipoteză şi făcând abstracţie de  precizárile 
terminologice pe care Lupaşcu le face, putem admite că filosoful celor „trei 
materii” realizează o ontologie dialectică al cărei termen central este energia; în 
acelaşi timp, am putea fi indreptátiti să afirmăm că, (re)aducând potenfialitatea în 
prim-planul reflectiei filosofice, considerând-o la fel de reală ca şi actualitatea, 
Lupaşcu elaborează o metafizică a potentialitátii sau, mai corect spus, a echilibrului 
dinamic dintre actualitate si potenfialitate; şi cum existenţa este, în opinia lui 
Lupaşcu, prin natura sa, „logică”, adică dinamică şi contradictorie, putem afirma, 
împreună cu Basarab Nicolescu, Petru loan sau Vasile Sporici, că Lupaşcu 
promovează o metafizică holist-complementaristă, o onto-logică a existenţei. Aşa 
cum am văzut însă, chiar dacă Lupaşcu pare să consacre în lucrările sale mai mult 
„spaţiu existenţei (energiei) decât fiinţei (afectivității) — lucru firesc, de altfel, căci 
despre existență, întrucât este „logică”, se poate spune ceva, în timp ce despre ființă 
» putem spune doar cá este, nu şi cum este” — el nu pierde niciodată din vedere 
paralelismul dintre ele. : 


?5 Expresia este folosită, de altfel, chiar de Stefan Lupaşcu: o găsim, de pildă, în subcapitolul 
Paralelismul logico-afectiv şi corespondenfele sale inexplicabile al lucrării Logică şi contradicţie. 

é Jon Tudosescu, Ontologie dialectică la Stefan Lupaşcu, in Stefan Lupaşcu: un gânditor 
pentru ie yy trei (coordonator Petru Ioan), vol I, Iaşi, Editura „Ştefan Lupaşcu”, 2001, p. 190. 

97 „Este afectivitatea adevărată, falsă, este omogenă, eterogenă, ambele deodată, este non- 
cagira Nore, contradictorie? Nu ştiu nimic. Nu pot, în ea însăşi, să-i aplic aceste criterii. Nu ştiu ce 
vrea, ce înseamnă, care este sensul ei... deoarece ea este, şi nu poate decât să fie." (Stéphane Lupasco, 
Qu'est-ce qu'une structure, p. 103.) 

SISTEMUL CATEGORIILOR POLARE RECESIVE 
LA MIRCEA FLORIAN 


ADRIAN MICHIDUTA 


Una dintre cele mai importante probleme filosofice este aceea a „categoriilor 
filosofice” analizată cu o deosebită subtilitate logică de Mircea Florian. „Teoria 
predicamentelor sau categoriile — se preferă azi termenul grecesc, îşi păstrează ac- 
tualitatea şi s-a bucurat de o nedezmintitá continuitate istorică.”! 

Mircea Florian nu foloseşte termenul de ,categorie" si îl preferă în locul 
acestuia pe cel de „noţiune primă”. De ce? Motivul ar consta în conţinutul subiectiv 
pe care îl dobândesc categoriile de la „genurile de existență” ale lui Aristotel la 
„formele de gândire” ale lui Kant. 

Filosoful îl citează pe N. Hartmann dintre contemporani care a „adâncit 
problema categoriilor care, pentru el, este fundamentul filosofiei, condamnând 
prejudecata monistá care deduce pluralitatea categoriilor din Unitate, ca si 
prejudecata dualistă că nu cunoaşte decât un dualism universal". 

Termenul filosofic de categorie” (Kategoriai) înseamnă „a pune în seama”, „a 
atribui”; pe această bază, categoriile înseamnă ceea ce se atribuie unui subiect. 


! M. Florian, Logica recesivitáfi, ediţie critică de Adrian Michidufá, Craiova, Editura Aius, 
2006, p. 183. 

? M. Florian, Recesivitatea ca structură a lumii, vol. I, ediţie îngrijită de N. Gogoneaţă şi loan 
C. Ivanciu, Bucureşti, Editura Eminescu, 1983, p. 60. 

? Porfir înţelegea prin termenul „categorie, de obicei, învinuirea pe bază de pledoarii, căreia i 
se opune apărarea. Atunci de ce Aristotel nu a înțeles să ne înveţe cum să acuzám în tribunale pe 
adversari, ci altceva, care nu poartă la greci acest nume, preferând să ne surprindă prin intitularea 
cărții sale despre Categorii?” Porfir, Dexip, Amonius, Comentarii la categoriile lui Aristotel, 
Bucureşti, Editura Academiei R.S.R., 1968, p. 42. Răspunsul vine de la C. Noica „Verbul Kategorien 
înseamnă, după dicționarul Bailly, a vorbi într-o adunare, în agora. De aici: 1) a acuza; 2) a face 
cunoscut, a scoate la iveală; 3) a exprima, a enunfa. Categoria va fi, în afară de acuzație, calitatea 
atribuită unui obiect, atribut. De la a denunța s-a ajuns la a enunfa despre; de la a atribui o vină, la a 
atribui pur şi simplu”. 

Pentru Matthias Kappes, in Aristoteles-Lexikon, 1894, „termenul de Xarqyopeiv înseamnă a 
enunfa (aussagen) sau a atribui (prădizieren). Cuvântul «a predica» ar fi mai potrivit, dacă ar putea 
fi întrebuințat în limba noastră într-un sens pur logic. Deci «categoria» este enunţul, atributul, 
predicatul sau noțiunea în genere, întrucit, la origine, noțiunea era «predicat» sau ceea ce era 
enunțat despre altceva (subiectul). Dar, în tratatul «Categorii», nu este vorba despre orice enunţ, 
atribut, predicat sau noțiune, ci despre noțiunile cele mai generale, în număr de zece. În concepția lui 
Aristotel, categoriile sunt felurile fundamentale de enunfare a existenței lucrurilor, deci felurile 
fundamentale de existență a lucrurilor. Categoria reprezintă corespondenţa dintre gândire (vorbire) 
şi existență”. Mircea Florian, Logica lui Aristotel, în Aristotel, Organon, vol. I, traducere, studiu 
introductiv şi note de Mircea Florian, Bucureşti, Editura Ştiinţifică, 1957, p. 119. 


Ín Vocabularul filosofic a lui André Lalande, „categorie (yatnyopía) vine din 
grecescul yatnyopsív = a afirma, în latină predicamentum. ` 

A) Primitiv, la Aristotel predicat al propozitiei; de aici vine faptul cá el le 
numeşte categorii ale existenței, şi prin abreviere (categorii) diversele clase ale 
existenței sau diferitele clase de predicate ce pot fi afirmate despre un subiect 
oarecare [...]. 

Cuvântul (categorie) a fost luat în acelaşi s sens, dar o listă diferită a fost dată 
de stoici şi neoplatonici. 

B) La Kant şi în şcoala kantiană, categoriile sunt conceptele fundamentale 
ale înțelegerii pure, ,,stammbegriffe des reinen Verstandes”, forme a priori ale 
cunoaşterii noastre reprezentând toate funcțiile esenţiale ale gândirii discursive. Ele 
se deduc din natura judecății considerate în diferitele sale forme şi se reduc la patru 
mari clase: Cantitate, Calitate, Relatie, Modalitate. 

Ch. Renouvier dă o enumerare diferită categoriilor şi le defineşte într-un sens 
- puțin diferit: „Categoriile sunt legile prime şi ireductibile ale cunoaşterii, 
raporturile fundamentale care îi determină forma şi îi regizează mişcarea” 
(Logique, I, p. 184). 

C) Într-un mod mai puţin tehnic, se înțelege prin categorii „conceptele 
generale la care un spirit sau un grup de spirite are obiceiul să-şi raporteze 
gândurile si judecátile"". 

Logicianul Anton Dumitriu, cercetând originea cuvântului ,categorie", arată 
că „se trage de la substantivul grecesc xarnyopia (sau de la verbul corespunzător 
XATNYOPEO), care înseamnă în primul rând «critică», «acuzaţie», «indicație», 
«dovadă». Aristotel a dat acestui termen un conținut propriu, pe care, fără îndoială, 
l-a scos din notele anterioare ale cuvântului «xarnyopia».” 

Aristotel pleacă în definirea categoriilor de la concept, de la ideile care închid 
şi condensează înăuntrul lor esenţa lucrurilor. 

„Un prim înţeles — scria Anton Dumitriu — al categoriilor este acela de 
«proprietăţile cele mai generale». Că aceste categorii sunt luate în sensul de 
proprietăţi — de predicate atribuibile — ne-o spune şi traducerea scolastică a 
termenului «categorii» (xatmyopío) prin predicamenta (praedicamentum = 
predicat). 

La Aristotel există trei sensuri principale pentru noțiunea de categorie": 

„l1) Sensul de predicafie (există atâtea feluri de predicatie câte categorii 
există); 

2) Sensul ontologic, care este dat de Aristotel prin afirmaţia că propoziţia 
«Aceasta este adevărat despre aceea» trebuie înțeleasă după fiecare categorie 
(adevărul fiind însă o adaequatio rei et intellectus, are un caracter ontologic); 

3) Sensul noetic prin care intelectul sesizează realitatea într-o primă 
determinare." 


^ André Lalande, Vocabulaire technique et critique de la philosophie, vol. 1, Paris, P.U.F, 
19933 p. 125; 
* Anton Dumitriu, Teoria logicii, Bucureşti, Editura Academiei R.S.R, p. 276. 
; Ibidem, p. 277. 
7 Idem. 

Categoriile filosofice aduc în discuţie problema modului în care gândirea, în 
sens logico-ontologic, prinde realitatea în concepte sau, altfel spus, problema 
determinatiilor realului, aşa cum sunt ele stabilite prin gândire. „Cu alte cuvinte, 
categoriile sunt în acelaşi timp primele forme ale gândirii şi primele determinări ale 
Fiinţei. Modalitátile prime ale Fiintei sunt indicate de categorii si ele nu pot fi 
despărțite nici de caracterul lor ontologic, nici de caracterul lor pur noetic."* 

„Filosofia, ca disciplină fundamentală — scria M. Florian — are misiunea de a 
dezválui, de a ierarhiza, de a descrie — pe scurt — de a clarifica notiunile prime, care 
sunt cele mai generale sub raportul abstractiei si cele mai concrete prin universala 
lor actualitate in lucrurile individuale, oricárui domeniu ar apartine acestea, naturá 
sau cultură (istorie). Aceste noțiuni prime, pe care le putem numi noţiuni limită, 
fiindcă îşi au sediul la marginea gândirii, au atras reflectia, au provocat repetate 
încercări de elucidare şi sistematizare, în ciuda greutăților ce decurgeau din poziţia 
lor preliminară, limitrofă, ca şi din misiunea lor de a fundamenta, de a înrădăcina 
adânc întreaga cultură, toată opera conştiinţei lucide.” 

Franz Brentano, în lucrarea Despre multipla semnificaţie a fiinţei la Aristotel 
(1862), apreciază că pot fi distinse trei mari concepţii asupra categoriilor: 

(i) „Categoriile nu sunt concepte reale, ci oferă numai cadrul (Fachwerk) în 
care poate fi situat orice concept real; altfel spus, ele nu stabilesc decât punctele de 
vedere conform cărora pot fi clasificate conceptele atunci când departajám 
obiectele gândirii [...]. 

(ii) Cea de-a doua concepţie nu priveşte categoriile ca forme ale enunţului, 
ca moduri ale predicárii, ci drept concepte; totuşi ele nu sunt considerate concepte 
în măsura în care sunt abordate în şi pentru sine şi ca nume pentru reprezentările 
simple ale spiritului, ci strict în relaţia lor cu judecata, adică in măsura în care ele 
pot fi parte a judecății, şi anume predicat. Din această perspectivă, categoriile au 
luat naştere prin descompunerea legăturii propozitionale şi sunt predicate detaşate, 
cele mai generale predicate. 

Diviziunea lor nu provine din analiza caracterului lor real (realer Betrachtung), 
ci din diversitatea relaţiilor gramaticale, caz care pare a presupune şi diversitatea 
corespunzătoare a relaţiilor logice [...]. 

(iii) Cea de-a treia concepție concordă cu cea de-a doua prin faptul că, pentru 
ea, categoriile nu sunt un simplu cadru pentru concepte, ci concepte reale. Ea 
respinge însă mai hotărât decât prima ideea că este vorba doar de predicate sau că 
tabela categoriilor ar fi concepută numai prin considerarea relaţiilor logice şi 
gramaticale. Conform ei, categoriile sunt concepte supreme şi diferite ce pot fi 
desemnate cu numele comun àv". 

De remarcat este faptul că, eliberată de psihologism şi subiectivism în 
general, poziţia lui Brentano a deschis calea unei noi abordări sistematice, mai 
profunde, a categoriilor. 


3 Ibidem, pp. 277-278. 

? Mircea Florian, Recesivitatea..., vol. 1, p. 45. 

10 Franz Brentano, Despre multipla semnificaţie a ființei la Aristotel, Bucureşti, Editura 
Humanitas, 2003, pp. 132-134. 

Mircea Florian aratá cá teoria categoriilor a cunoscut de-a lungul timpului 
două mari direcții. Care sunt acestea? „Cea mai veche şi persistentă, renovată în 
zilele noastre, subliniază valoarea ontologică sau obiectivă a categoriilor — ele sunt 
moduri de predicare, fiindcă sunt moduri de a fi sau determinări ale obiectelor. 
Cealaltă, mai nouă, inițiată de reforma idealistă a lui Kant, consideră categoriile 
drept moduri de gândire, de judecată, pe scurt, drept legi ale raţiunii.”!! 

Aristotel, deşi a avut predecesori, rămâne în istoria filosofiei ca fondatorul 
teoriei categoriilor. 

De ce şi-a numit Aristotel lucrarea Categorii? Răspunsul ne vine de la 
filosoful Amonius: „Vom spune că revine acestei cărți să trateze despre genuri şi 
specii şi că speciile sunt subiacente genurilor lor, iar genurile se enunță despre 
speciile lor, aşa încât lucrurile individuale sunt numai subiecte, genurile subalterne 
sunt subiecte faţă de cele ce le precedă, dar se enunță ca predicate față de cele ce 
vin după ele, în timp ce genurile cele mai generale nu sunt decât predicate. Aşadar, 
întrucât cei zece termeni fac parte din genurile cele mai generale şi doar se enunţă 
despre altele fără a fi subiectul vreunuia, de aceea s-a pus titlul de Categorii.” În 
elaborarea tabelei sale de categorii, Aristotel a procedat sistematic, a urmat o 
metodă în alcătuirea acesteia; s-a bazat pe gramatică spre a afla care sunt formele 
cele mai generale ale existenţei. În sistemul aristotelic al categoriilor, substanța are 
drept corespondent în gramatică substantivul. Calitatea are drept corespondent 
adjectivul, cantitatea — numeralul, timpul şi spaţiul — adverbele de timp şi loc, 
relaţia are drept corespondent comparativul; iar ultimele patru categorii reprezintă 
cele patru forme verbale. 

„Incă din vechime ni s-a atras atenţia asupra pericolului — nota Anton 
Dumitriu — în care ne aflăm în interpretarea categoriilor dacă luăm aspectul lor 
lingvistic în prim plan. 

O asemenea eroare a fost făcută de A. Trendelenburg [în studiul său 
Geschichte der Kategorienlehre], care socoteşte categoriile logice ale lui Aristotel 
ca fiind «calcate» pe categoriile gramaticale ale limbii greceşti [...]. 

Un răspuns la această interpretare l-a dat logicianul român Dan Bădărău, care 
spune că, deoarece numărul categoriilor gramaticale greceşti este mai mare de zece 
— câte categorii a socotit Aristotel că există —, ar trebui să explicăm, în cazul acesta, 
pentru ce Aristotel s-a oprit la acest număr şi a lăsat în afară un număr de categorii 
gramaticale dintre care unele tot atât de importante ca şi cele zece considerate de 
Stagirit.”! 

Dintr-o perspectivă de ansamblu, filosoful român apreciază că există o 
împărțire trihotomică a categoriilor începând cu Pitagora şi până la Kant 
(antepredicamente, predicamente si postpredicamente). 

1) Antepredicamentele. Primul care dezvoltă o teorie a categoriilor este 
filosoful antic grec Pitagora (c. 580 1. e. n.). El alcătuieşte un tablou de zece perechi 
de noţiuni opuse — tablou care este cunoscut sub numele de tabela de categorii ale 
lui Pitagora. 


!! Mircea Florian, ibidem, p.184. 
'2 Porfir, Dexip, Amonius, Comentarii la Categoriile lui Aristotel, Bucureşti, Editura 
Academiei R. S.R, 1968, p. 232. 
P? Anton Dumitriu, Teoria logicii, p. 278. 

Cele zece perechi de notiuni opuse sunt: determinatul si nedeterminatul, 
perechea şi neperechea, unitate şi pluralitate, drept şi stâng, bărbat şi femeie, repaus 
şi mişcare, dreaptă şi curbă, lumină şi întuneric, bine şi rău, pătrat şi nepătrat. 
„Categoriile lui Pitagora — relevă Renouvier — nu prezintă niciun interes pentru că nu 
posedăm decât numele lor, fără definiti." 

Dintre categoriile filosofice ale lui Pitagora făceau parte elementele metafizice 
ale naturii. „Pitagoreii — preciza Mircea Florian —, au fost cei dintâi gânditori care au 
întocmit o tabelă de zece categorii antitetice, în care tezele erau puse în stare de 
inferioritate.”!5 

2) Predicamentele. O analiză filosofică a unor categorii filosofice după 
Pitagora o realizează filosoful Platon (427-347 ie.n.) Platon concepuse 
următoarele categorii: ființă; stare, mişcare; identitate, alteritate. 

După cum se poate observa, la Platon, categoria centrală este aceea de ființă, 
urmată de două cupluri de categorii complementare; aceste categorii sunt denumite 
de Constantin Noica „categorii ale anorganicului""*, 

În strădania de a elabora o imagine completă şi complexă asupra rm şi fiinţei, 
Aristotel (384-322 î.e.n) elaborează un tabel cu zece categorii. Acestea sunt: 1) substanţa 
(ti esti, usia ), de exemplu: om, cal; 2) calitatea (poion), de exemplu: „alb”, „cultivat”; 
3) cantitatea (poson), de exemplu: „doi coti lungime”; 4) relaţia (prosti), de exemplu: „în 
piață”, „în liceu”; 6) timpul (pote), de exemplu: „ieri”, „mâine”; 7) poziţia sau situația 
(Keisthai), de exemplu: „şade” (în picioare); 8) posesia (echeiu); 9) acţiunea (poiein), de 
exemplu: „taie”, „arde”; 10) a suferi (paschein), de exemplu: „este ars”, „este tăiat”. 

„La Aristotel — detalia Franz Brentano — se poate vorbi într-un triplu sens despre 
zece (sau, dacă vrem, despre opt) categorii: 1) despre categorii drept cele mai înalte 
predicate ale substanței prime; 2) despre categorii ca serii ale lucrurilor predicabile despre 
substanța primă, lucruri care sunt ordonate sub un gen suprem şi care sunt enunțate în 
acelaşi mod ca şi acesta despre substanţa primă [...]; 3) se poate vorbi de zece (sau de 
opt) categorii aristotelice ca despre tot atâtea moduri ale predicării distinse de el cu privire 
la enunfarea în mod propriu (á&nàóc) a unui [lucru] despre altul. Ca urmare, deosebim un 
mod al predicării esenţiale, [altul] al predicării calitative, cantitative etc." 

Subiectul logic coincide totdeauna cu substanța căreia toate celelalte categorii i se 
atribuie sau despre care ele se predică. Accidentele care pot fi predicate despre substanță 
sunt împărțite de Aristotel în accidente care-i revin intrinsec şi accidente care-i revin 
extrinsec. 

Aceste predicate speciale (Katehegouromena) vor fi numite de scolastici 
predicabile sau modi praedicandi, si sunt urmátoarele: 1) genul (genos); 2) specia 
(eidos); 3) diferenta (diaphora); 4) propriu (idion); 5) accidentul (symbekos). 

Dintre acestea, diferenta specificá este cea mai importantá, deoarece exprimá 
esenfa unui lucru, cunoasterea ei reprezentánd si pentru Aristotel, ca si pentru 
Socrate, Platon, scopul oricărei cunoaşteri. 


1^ Apud S.S. Bârsănescu, Teoria categoriilor. Contribuţii cu privire la evoluția sistemelor de 
categorii, Iaşi, Institutul de Arte Grafice, f.a., p. 7. 
15 M. Florian, Recesivitatea..., vol. I, p. 71. 
16 Constantin Noica, Semnificaţia categoriilor în cultura europeană, „Revista de filosofie”, 
12/ 1967, p.8. 
" Franz Brentano, op. cit., p. 177. 

La aceste zece categorii Aristotel va adăuga încă patru postpredicamente. 
„Aceste categorii care au aplicaţie în toate predicatiile sunt: 1) opusul (evantion); 
2) simultanul (ama); 3) anteriorul (proteron); 4) mişcarea (kinesis)."'? 

Lui Aristotel i s-a reproşat în primul rând ontologismul categoriilor sale. O 
asemenea obiectie legitimă i-a adus-o, printre alţii, neocriticistul francez Renouvier, 
arătând că la baza categoriilor aristotelice stă substanța (oúcía), „această plagá a 
filosofiei”. Prin caracterul său metafizic, concepția aristotelică despre categorii diferă 
foarte mult de concepția Kantiană. În timp ce Aristotel era preocupat de problema 
cosmosului, dorind să ştie care sunt elementele generale ale naturii, Kant se ocupă de 
spirit, propunându-şi să cerceteze prin ce legi se construieşte cunoştinţa. 

Categoriile kantiene sunt concepute în două moduri; uneori ele sunt considerate 
ca funcțiuni ale intelectului, iar alteori ca noţiuni sau concepte ale intelectului. Rolul 
categoriilor kantiene este acela de a lega. „A gândi înseamnă în mod absolut a unifica.” 
„ Această legătură nu e încă gândire, căci ea ar putea veni pur şi simplu din habitudine. 

Ea trebuie să fie concepută ca avându-și fundamentul său în afară de noi. În acest 
scop Kant concepe noțiunea de „conştiinţă în genere” căreia îi atribuie un anumit uzaj, 
un anumit număr de funcțiuni de legare a conţinuturilor de cunoaştere. Şi fiindcă 
judecata este un act de unificare şi fiindcă judecăţile sunt 12, Kant a conchis prin 
analogie că 12 sunt şi categoriile. 

La Kant (1724-1804), filosoful român precizează că „există patru feluri de 
judecăţi: de cantitate, calitate, relație şi modalitate, fiecare cu câte trei judecăţi 
(3x4=12), cărora le corespund următoarele douăsprezece categorii:”!? 


I.Cantitate — 2.Calitate 3.Relatie i 4.Modalitate 

totalitate realitate substanță şi inferență (accident) posibilitate — imposibilitate 
pluralitate negatie cauzalitate si dependentá existență — nonexisten(á 
unitate limitatie reciprocitate (activá si pasivá) necesitate — contingent. 


Primele douá triade de categorii se raporteazá la obiectele intuitiei. Astfel, 
prima, aceea a cantităţii, se referă la întinderea, măsura şi mărimea fenomenelor. A 
doua, aceea a calităţii, la gradul lor de intensitate. Aceste două serii constituie 
categoriile matematice. Celelalte două serii se raportează la existență, la modul 
cum există obiectele intuite, fapt pentru care ele sunt considerate categorii 
dinamice. În al doilea rând, o observare mai atentă a tabelei duce la constatarea că 
primul termen din fiecare clasă constituie o condiţie, al doilea exprimă conditio- 
natul, iar al treilea conceptul ce rezultă din reunirea condiţiei cu condiţionatul. 

Pentru deducerea categoriilor, Kant s-a folosit de logică. Pentru el, logica era 
„un ghid sigur şi necesar”, căci ne poate indica cu cea mai mare corectitudine 
modurile cum operează gândirea şi implicit conceptele pure. Faptul că logica n-a 
făcut niciun pas înainte de ia Aristotel constituie pentru Kant un argument decisiv, 
ca să utilizeze tabela judecăților pentru a constitui tabela sa de categorii. 


18 Aristotel, Categorii, Bucureşti, Editura Humanitas, 1994, p. 8. 
? Mircea Florian, Îndrumare în filosofie, Bucureşti, Editura Eminescu, 1992, pp. 336-337, 


438 


„Categoriile, precum si principiile ştiinţei naturii, care decurg din categorii, 
sunt obiective (necesare şi universale) fiindcă numai ele fac cu putință ordonarea 
reprezentărilor, constituirea unei naturi supusă unor legi necesare.”2 

Analizând categoriile filosofice la filosofii Platon (5 categorii), Aristotel (10 
categorii) şi Kant (12 categorii), filosoful C. Noica le numea simbolic douăzeci şi 
şapte de trepte ale realului 

3) Postpr elita inm 

„În cadrul logicii aristotelice - subliniază Mircea Florian - ritea se 
situează uşor sub titlul postpredicamentelor. În ultimele capitole ale Categoriilor 
(latineşte: predicamenta), a primei părți din Organon, Aristotel sau, după unii, un 
discipol de mai târziu, vorbeşte de ceea ce scolasticii au numit postpredicamente, adică 
de acele noțiuni fundamentale care nu au fost cuprinse în cele 10 categorii."2? 

„Postpredicamentele sunt in prima linie opușii, contrarii, care au dobândit în logica 
formală si mai ales in logica dialectică a lui Hegel o însemnătate mai mare decât categoriile, 
apoi anterior (proteron) legat de posterior (hysteron) şi de simultan, în sfârşit mişcarea cu 
cele şase specii ale sale (naşterea, distrugerea, creşterea, micşorarea, alterarea, schimbarea 
locală).”?? 

Mircea Florian recunoaşte că „filosofia contemporană cunoaşte dualismele 
recesive sub numele tradițional de «categorii», nume făurit de Aristotel, păstrat cu 
pietate de posteritate şi reluat de Kant." 

În filosofia contemporană doi mari filosofi îl vor influența in mod deosebit pe 
Mircea Florian în ceea ce priveşte teoria categoriilor. Cine sunt aceştia? 

Primul este filosoful german Nicolai Hartmann, iar cel de-al doilea filosoful 
danez Harald Hóffding. 

N. Hartmann îşi expune teoria categoriilor în lucrarea Der Aufbau der realen 
Welt. Grundriss der allgemeinen Kategorienlehre (1940). Partea a doua din această 
lucrare este consacrată în întregime „categoriilor structurale fundamentale, adică 
acelor categorii, care sunt comune tuturor straturilor realului (şi pe lângă aceasta 
tuturor sferelor existenţei) [...]. Căci fiecare dintre aceste categorii străbate întreaga 
construcţie a straturilor lumii reale, până la înălțimile existenţei spirituale [...]. 

„Categoriile, după Hartmann — detalia Alexandru Boboc — nu se confundă cu 
formele gândirii. «Omul poate să întregească sistemul categoriilor cu care lucrează, 
însă nu poate să-l schimbe, aşa cum prin învățare poate să-şi schimbe tabloul 
lumii.» Aici este punctul în care apare clar limita precisă între categorii şi formele 
gândirii. Categoriile cad sub legea existenței în sine, adică a independenţei de 
opinia umană; formele gândirii, dimpotrivă, cad sub legea spiritului obiectiv, adică 
a instabilității şi capacităţii de dezvoltare a modalitátilor spirituale în timp. m25 


? Ibidem, p. 337. 

?! Vezi, C. Noica, Douăzeci şi şapte de trepte ale realului, Bucureşti, Editura Humanitas, ed. II, 
1999. 

?2 M. Florian, Recesivitatea..., vol. I, pp. 74-75. 

? Ibidem, p. 75. 

“4 Ibidem, p. 83. 

?* Alexandru Boboc, Nicolai Hartmann şi realismul contemporan, Bucureşti, Editura Ştiinţifică, 


1973, pp. 79-80. 

Tabela categoriilor a lui N. Hartmann cuprinde 24 de categorii, de fapt 12 
perechi de opoziții, împărțite in două grupe: 


GRUPAI GRUPA II 


1. Principiu — Concretum 7. Unitate — Multiplicitate 

2. Structură — Modus 8. Umanitate — Conflict 

3. Formă — Materi 9. Opoziţie — Dimensiune 

14. Interior — Exterior 10. Discontinuitate — Continuitate 
5. Determinaţie — Dependenţă - 11. Substrat — Relatie 

6. Calitate — Cantitate -© 12. Element — Structură? 


Teoria categoriilor a lui N. Hartmann „nu este o teorie a conceptelor raţiunii, 
ci a ontologiei considerate în conţinutul ei. Ea se ocupă cu fundamentele lumii 
reale [...]. | 

În analiza problemelor ontologiei, Hartmann deosebeşte trei mari capitole: 

1) Fundamentarea ontologiei, adică problema Fiintei ca Fiinţă (Seienden abs 
Seienden); 

2) Problema modurilor Fiintei (Realitatea şi Idealitatea) şi raportul acestor 
moduri. Această problemă este examinată de el în lucrarea Posibilitate şi realitate, 
printr-o analiză a modalităților (posibil, necesar, contingent etc.); 

În sfârşit, a treia problemă se ocupă cu conţinutul şi determinările Fiinţei şi 
aceasta este teoria categoriilor. 

Categoriile sunt astfel, după el, «determinárile generale ale Fiintei» 
(allgemeine Bestinumungen des Seinen). Hartmann distinge «categorii veritabile» 
(echte) si «categorii aparente» (scheinbare). Tocmai de aceea — concluziona Anton 
Dumitriu — în această deosebire constă dificultatea stabilirii unei «tabele» de 
categorii.” „Hartmann însuşi, — aprecia Mircea Florian — deşi admite existenţa în 
lume a dualismelor, a antinomiilor ireductibile, a problemelor insolubile, în cele 
din urmă, de teama de a nu aluneca în pluralism, concordă posibilitatea 
armonizării, unitatea lumii, sub pretextul că este o megalomanie a raţiunii, că toate 
problemele sunt solubile [...]. Evadarea din această poziţie oscilantă, la suprafaţă 
complexă şi respectuoasă faţă de fapte, este în primul rând recunoaşterea unui nou 
tip de dualism, pe care Hartmann nu l-a descoperit, cu toată ascutimea spiritului 
său analitic şi sistematic [...]. Lui Hartmann — concluzionează Mircea Florian — ii 
lipseşte curajul înaintaşilor. El recunoaşte fără înconjur că o tabelă completă a 
«opozitiilor» şi categoriilor nu este posibilá."?* 

Filosoful danez Harald Hóffding, exponent al „gândirii europene mijlocii”, îşi 
expune teoria categoriilor în două lucrări: Pensée humaine (1911) şi La Relativité 
philosophique (1924). El. deosebeşte patru feluri de categorii: fundamentale, 
formale, reale şi ideale. 


26 Ibidem, pp. 83-84. 
27 Anton Dumitriu, op. cit., pp. 292-293. 
% M. Florian, Recesivitatea..., vol. I, p. 60. 

1)..Categoriile fundamentale sunt următoarele. Cea dintâi este sinteza sau 
«concentrarea multiplicităţii în unitate». În sinteză e cuprinsă a doua categorie 
fundamentală: relația, raportul. «A gândi, cum a spus Fichte, este a pune un lucru 
în raport cu altul». Între pura unitate şi pura multiplicitate, cazuri-limită, se situează 
continuitatea şi discontinuitatea, care sunt relaţii [...]. Alte categorii fundamentale 
sunt asemănarea şi diferența, întrucât opoziţia între unitate şi multiplicitate se 
manifestă totdeauna ca o opoziţie între asemănări şi diferenţe; 

2) Categoriile formale sunt: identitatea, raportul de calitate manifestat ca 
timp, număr, grad şi loc; apoi negația care, alături de identitate şi analogie, e 
mijlocul de gândire cel mai important; în sfârşit, raționalitatea care ne ajută să 
tragem concluzii din identități şi deosebiri; 

3) Categoriile reale: cauzalitatea; totalitatea sau cauzalitatea cu direcţie; 
evoluţia care implică raportul totalitátilor şi condiţiilor lor; 

4) Categoriile ideale reprezintă «tot ceea ce satisface o nevoie şi deci 
produce un sentiment de plăcere sau face să dispară un sentiment de neplăcere, are 
valoare». Introducerea valorii — aprecia Mircea Florian — printre categorii e tot atât 
de semnificativă pentru poziţia filosofiei mai nouă ca şi dispoziţia tradiţionalei 
categorii de substanţă.” 

Filosoful român încearcă să ofere în contemporaneitate, fiind influenţat de 
filosoful german N. Hartmann, un nou tablou al categoriilor filosofice care se 
deosebeşte de cele precedente. Capitolele consacrate celor „patruzeci de cupluri 
categoriale — precizează Mircea Flonta — capitole ce reprezintă tot atâtea încercări de a 
argumenta universalitatea schemei dualității recesive, urmează în linii mari acelaşi 
plan: a) mai întâi ceea ce autorul numeşte «operaţia liniară de curăţire a terenului, de 
denunfare a echivocurilor şi confuziilor»; b) o caracterizare preliminară a termenilor 
cuplului categorial; c) respingerea tezei moniste, adică argumentarea eterogenităţii şi 
ireductibilitátii celor doi termeni unul la celălalt; d) respingerea dualismului radical, 
care situează pe acelaşi plan şi conferă aceeaşi putere celor doi termeni; e) critica acelor 
poziţii filosofice care inversează relaţia dintre factorul dominant şi factorul recesiv; f) 
în sfârşit, argumentarea mai mult sau mai puţin sistematică a valabilitátii schemei 
dualității recesive.”? 

Mircea Florian era convins că „nu putem întocmi o tabelă relativ completă a 
acestor perechi de contrari, cu toate încercările făcute în cursul istoriei de a 
inventaria şi a cataloga ceea ce de la Aristotel se cheamă «categorii» [...]. Noi am 
renunţat la ambiția măcar de a schița o tabelă sistematică, multumindu-ne cu o 
inventare rapsodică [...]. De asemenea, împotriva prejudecăţilor tradiţionale, noi 
trecem în rândul marilor opoziții contrare perechi de opoziții nerecunoscute ca 
atare până acum, neconsacrate, şi dimpotrivă lăsăm pe dinafară altele consacrate — 
în total catalogarea noastră înşiră peste 40 de opoziții.” 


? M. Florian, Logica recesivitàfii, ediţie critică de Adrian Michiduţă, Craiova, Editura Aius, 
2006, pp.194—195. 

? Vezi Mircea Flonta, Mircea Florian: Prin enciclopedism filosofic spre schema lumii, in vol. 
Cum recunoaştem Pasărea Minervei?, Bucureşti, Editura Fundaţiei Culturale Române, 1998, p. 109. 

?! M. Florian, Recesivitatea..., vol. I, p. 60. 

5 E ; 


I. CATEGORII ONTOLOGICE FUNDAMENTALE 


Noutate — repetiţie (identitate) 
Discontinuum — continuum 
Schimbare — persistenţă (substanță) 
Finit — infinit | 


l CATEGORII REALE 


Realitate — aparență (fenomen) 
.Contigen(á — necesitate 
Cauzalitate — finalitate 
: Determinism — libertate 


CATEGORII FORMALE 


Materie — (conținut) formă 
Materie (corp) — spirit (suflet) 
Timp — eternitate 
; Spatiu — timp 


CATEGORIILE IDEALE 


Real — ireal, ideal, suprareal 
Real — posibil, necesar 
Existentá — valoare 


CATEGORII EPISTEMOLOGICE 


; Cunoastere — existență 
Obiect — subiect 
Rational — irațional 
A posteriori — a priori 
Relativ — absolut 


II. CATEGORII ALE ONTOLOGIEI UMANE 
SOCIOLOGIE 


Individ — societate 
Conducátori — intelectuali 
Democraţie — libertate 
National — supranaţional 


ANTROPOLOGIE 


Viaţă — moarte 
i Animal — om 
Cosmocentrism — antropocentrism 


MORALĂ 


Violentá - iubire 
Bine — rău 
Fericire — plăcere 
Optimism - pesimism 


Unii exegeti ai lui Mircea Florian au considerat că lucrul cel mai important 
realizat de gânditorul român este noua tabelă a categoriilor. „Extinderea liste! 
categoriilor — iată una din înfăptuirile fundamentale ale Recesivitdfii! Ceea ce este 

de mirare în cazul lui Mircea Florian, ca autor al acestei impunătoare scrieri, si ca 
un erudit gânditor (poate filosoful cu cea mai întinsă cultură filosofică din generaţia 
sa în fara noastră), este că el nu a întrevăzut o posibilitate neclasică — care s-a 
impus, de altfel, în filosofie în prima jumătate a secolului [al XX-lea] — de a depăşi 
abordarea «rapsodică» a categoriilor în favoarea unei abordări «sistematice», 
deschisă odată cu sesizarea «intenționalităţii» fenomenelor de conştiinţă [...]. 

Mircea Florian nu numai că nu a exploatat, fie şi într-o manieră proprie, 
această posibilitate de a înnoi teoria categoriilor, dar, după toate indiciile, nu a 
sesizat-o. Probabil că punctul de vedere, în problema categoriilor, elaborat de şirul 
de filosofi Brentano — Husserl — Heidegger i s-a părut incompatibil cu puternicele 
asumpfii «realiste» ale filosofiei sale si a dat credit prea mare unei variante 
tradiționale a realismului.”*? 

Structura categorială a lumii concepută de Mircea Florian pune accentul pe o 
ontologie fundamentală care împrumută caracterele specifice ale analizei, atât pe 
cele „pozitive” cát şi pe cele „negative”. 

„Noţiunile prime au o structură specifică, o înfăţişare caracteristică: sunt 
noțiuni polare sau antitetice, potrivit unei expresii mai vechi, sau /eterotetice 
(héteros = altul, thêsis = poziţie). 

Structura polară sau antitetică presupune doi termeni ce stau în raport de 
opoziţie, deci „presupune multiplul cel mai redus.”* Prioritatea unui termen faţă de 
celălalt, a tezei față de antiteză (heteroteză) este de factură logică, deci atemporală, 
pe fondul existenţei lor necesare, autonome şi simultane. Inegalitatea termenilor 
filosofici, specifică dualismului recesiv, impune în logica recesivitátii perechea 
categorialá determinant — dependent care „exprimă caracterul -generic al tuturor 
perechilor de contrari, pe scurt rezumă raportul recesiv".? 

Problema corelatelor, a antinomiilor a mai fost tratată în filosofia românească 
interbelică. Iosif Brucăr o abordează în lucrările Probleme noi în filosofie (1931) şi 
Filosofi şi sisteme (1933). Şi Brucăr pleacă, la fel ca M. Florian, de la corelatul 
„obiect-subiect”. 

„Problema corelatului“€, obiect-subiect, acel «ce» despre care vorbesc mereu, 
este lumea exterioară, lucrurile, obiectele, pe când acel «cum» despre care repet 
mereu că e în centrul preocupărilor noastre, subintelege existenţa unui eu, a mea, a 
noastră, a unei conştiinţe, care cunoaşte lucrurile, cum le-ar cunoaşte, adică 
presupune existența unui subiect, care e conştient de existenţa unui obiect în afară 


?? Andrei Marga, Disocieri cu privire la filosofia lui Mircea Florian, „Steaua” ( 506), an XL, 

nr. 7, iulie 1989, p. 50. 
33 Mircea Florian, Recesivitatea..., vol. 1, p. 47. 

34 Ibidem, p. 48. 

35 Ibidem, p. 60. 

$ „Pentru a înlătura orice echivoc, — ne avertizează I. Brucăr — precizez cá pentru mine 
corelatul are înțeles de întregire, deci de armonizare posibilă între doi termeni antinomici: obiect- - 
subiect, om-cosmos. Când am voi să arătăm că termenii se exclud, am putea spune, cu expresia lui 
Goethe, că ei sunt polari. Dacă voim, pentru jocul dialecticii corelatelor, am putea afirma de pildă că 
în literatură, Schiller-Goethe,Tolstoi-Dostoievski, sunt termeni polari. În filosofie: Spinoza-Kant". 


p. 86. 

de el [...]. Subiectul ar fi, in acest caz, in relație cu lumea din afară pe care o 
cunoaşte şi îi este şi opus, întocmai cum este şi obiectul wa de subiect, în n relație si 
opus lui. 

Privite din punct de vedere ae free conceptele filosofie ice, conceptele 
dialectice şi armonice sunt analizate de Brucăr din două puncte de vedere: 
epistemologic şi metafizic. 

„a) Privite epistemologie, aceste concepte pot să fie reduse la raportul 
corelativ dintre idee şi realitate (Platon), dintre obiect şi subiect (Kant), dintre 
. dionisiac şi apolinic (Nietzche), dintre ceva şi altceva (Richert), dintre obiect şi 
persoană (W. Stern), dintre faptic şi optic sau tectonic (H. Friedmann), dintre 
obiect şi imagine sau materie şi formă (E. Cassirer), dintre existență — obiect şi 
valoare — subiect (A. Liebert), dintre obiect şi imagine, cum e la L. Klages, deşi 
acest din urmă filosof, ca şi alţii de altminteri, lucrează nu numai cu o dihotomie a 
termenilor, ci şi cu trihotomia de termene: corp — suflet — spirit, în care spiritul este 
privit ca duşman al vieţii, al corpului şi sufletului; 

b) Privite metafizic (şi în cuprinsul aceleiaşi categorii), conceptele sunt reduse 
la raportul lor corelativ dintre virtualitate şi actualitate (Aristotel), dintre întindere 
şi gândire (Spinoza), dintre existenţă şi nonexistentá, devenire (Hegel), dintre 
mişcare — timp şi tehnică (Bergson), dintre existenţă şi timp (Heidegger), etc. Pu 
Iosif Brucăr credea cá „nu ar fi deloc o muncă de Sisif, adunarea şi sistematizarea 
acestor corelate, din toate sistemele de filosofie".?? 

Acest lucru îl va face Mircea Florian în lucrarea Recesivitatea ca structură a 
lumii. El cercetează peste patruzeci de cupluri conceptuale recesive: „deosebire- 
asemănare (identitate); multiplu-unu, esență (unitate) — relaţie; individual-general; 
compus-simplu; parte-(întreg) totalitate; noutate-repetitie (identitate); discontinuu- 
continuu;  eterogen-omogen;  calitate-cantitate; ^ materie  (conţinut)-formă; 
schimbare-persistentá (substanţă); timp-eternitate; finit-infinit; relativ-absolut; 
obiect-subiect; existentá-cunoagtere; a  posteriori-a priori; rational-irational; 
imanent-transcendent; real-ireal, ideal, suprareal; realitate-aparentá (fenomen); 
real-posibil, necesar; contigenfá-necesitate; existentá-neant; existentá-valoare; 
cauzalitate-finalitate; determinism-libertate; materie (corp)-spirit (suflet); conştiinţă 
obiectivá-constiintá subiectivá-constiintá gánditoare; spatiu-timp; individ-societate; 


37 1. Brucăr, Probleme noi în filosofie, Bucureşti, Societatea Română de Filosofie, 1931, 
pp. 67-68. 

38 1. Brucăr, Filosofi si sisteme, Bucureşti, Societatea Română de Filosofie, 1933, p. 45. 

?? Ibidem, p. 46. „Studiate din punct de vedere ontologic, deci si metafizic, sistemele de 
filosofie isi reduc de altfel toate problemele lor, la acest tip originar de problemá: corelatul empiric- 
etern. lată câteva corelate abstracte sau de valori: „clasic-romantic, protestant-catolic, mişcare-linişte 
(odihnă), activ-pasiv, Dumnezeu-diavol, pozitiv-negativ, eu-non-eu, absolut-relativ, formă-conţinut, 
fond-formă, raţional-irațional, da-nu, experienţă-transcendental etc. Sistemele de filosofie îşi 
construiesc edificiile lor numai cu aceste concepte, care pot fi şi corelate [...]. Aşa de exemplu, sunt 
corelative sistemele lui Kant şi Leibniz, fiindcă sunt critice şi protestante, poate mai puţin ontologice, 
sau sistemele lui Spinoza şi Hegel, fiindcă [sunt] mai mult dogmatice şi catolice şi oarecum mai puţin 
epistemologice. De aceea putem privi sistemele lui Spinoza şi Kant, ca polare, aşa cum pentru 
filosofia greacă sunt polare filosofia eleată a lui Parmenide şi cea ionică a lui Heraclit”. /bidem, 
pp. 50-51. 

«legea violentei» — «legea iubirii»; libertate-autoritate; national-supranational; 
actiune-cunoastere; conducători- intelectuali; optimism-pesimism; schimbare-evolutie, 
progres; viatá-moarte; animal-om; cosmocentrism- -antropocentrism; ştiință-religie; 
istorism-supraistorism — în care se întâlnesc însă numeroase «rupturi sau alunecări 
între planul ontologic, gnoseologic şi axiologic, la care dacă adăugăm faptul că 
argumentele, aliniate bipartit pro şi contra sunt din filosofi mai vechi sau contemporani, 
putem afirma că Mircea Florian se opreşte doar la o constatare a relaţiei de 
recesivitate şi la o reducere stânjenitoare pentru deschiderea spre diversitatea 
realului. Nu face însă un necesar pas mai departe, adică să explice, în profunzime, 
mecanismul recesivitátii care «nu face dintr-un termen ceva inferior, ci dimpotrivă 
îi garantează superioritatea»." "n 

Ín filosofia germaná intálnim la A. Liebert, in lucrarea Wie ist Kritische 
Philosophie überhaupt möglich, o asemănare izbitoare in ceea ce priveşte noțiunile 
corelative cu a filosofului Mircea Florian. A. Liebert arată că „antitetica tulburătoare 
a categoriilor, este un exemplu al comportării antitetice a rațiunii noastre, de unde 
rezultă caracterul ei functionalist.""' E] analizează următoarele corelate: „experienţă- 
cunoaştere (Erfahrung-Erkenntnis); materie-percepere (Stoff-Anschaunng); subiect- 
obiect; empiric-rational; imanent-transcendent; analitic-sintetic; aposterioric-aprioric. 
Sau următoarele corelate [care stau la baza — n.n.] întemeierii moralei: necesitate- 
libertate; mundus sensibilis-mundus intelligibilis; Sein-Sollen. Corelate la întemeierea 
istoriei: traditie-progres."^? 

Filosoful german aprecia faptul cá aceste corelate nu se armonizeazá 
niciodată, de vină ar fi caracterul functionalist şi dinamic al raţiunii. „Esenţa de a fi 
a raţiunii este tocmai crearea corelatelor, la infinit. Ratiunea se complace în a crea 
mereu raporturi noi antitetice ale gândirii.” 

Mircea Florian nu a analizat problema criteriului care a stat la baza grupărilor 
notiunilor corelative recesive. Ín prefata lucrării Recesivitatea ca structură a lumii, 
el preciza: „Nu toate noţiunile filosofice au fost trecute prin sita raportului de 
recesivitate, iar noţiunile examinate nu s-au bucurat de o dezvoltare pe care noi am 
fi dorit-o mai amplă [...]. Ceea ce am putut realiza se încheagă într-un tot în care 
părțile se articulează fără pretenţie de ordonare deductivá. Am luat ca principiu de 
ordonare o vagă afinitate de conţinut şi de aceea expunerea a rămas «rapsodică».”" 

Dacă lui Platon pentru cinci categorii, lui Aristotel pentru zece categorii şi lui 
Kant pentru douăsprezece categorii li s-a recunoscut paternitatea unor sisteme 
filosofice, cu atât mai mult se impune a recunoaşte un sistem filosofic în opera lui 
Mircea Florian, autorul exegetic al celor patruzeci de categorii şi al unor discursuri 
cu deschidere spre soluţionarea celor mai importante şi dificile probleme ale 


gândirii umane. 


? Elena Solunca, Realism şi rafionalism în filosofia lui Mircea Florian, „Ateneu”, an XX, 
nr. 35, 25 aprilie 1983, p. 6. 

^! I. Brucăr, Probleme noi în filosofie, p. 90. 

“2 Ibidem, pp. 90-91. 

® Ibidem. 

^5 Mircea Florian, Recesivitatea...,vol. I, p. 41. 

PETRU P. IONESCU - METAFIZICIAN SI TEORETICIAN 
AL CUNOASTERII HARICE 


ADRIAN MICHIDUTA 


Cei mai multi filosofi isi formeazá o viziune asupra lumii (Weltanschauung) 
dintr-o traditie religioasá ori dintr-o obişnuință. Cel ce aspiră la o concepție despre 
lume trebuie însă să se incumete să se sprijine pe propria sa rațiune. Până nu 
demult filosofia românească interbelică — îndeosebi cea academică — renunțase la 
construcția unei Weltanschauung. Cu unele excepții (C. Rădulescu-Motru, 
L. Blaga), ea a fost doar o slugă credincioasă a științelor pozitive si aceasta, 
întrucât examina presupozițiile, metodele si țelurile acestora. Astfel, filosofia 
românească din ultimele trei decenii ale secolului al XX-lea a ajuns să fie aproape 
în întregime o doctrină a cunoaşterii şi experienţei. Dar filosofia poate să fie tot aşa 
de puţin o simplă servitoare a ştiinţelor pe cât poate să se afle în slujba unei 
credinţe religioase ca în cazul lui Nae Ionescu, Nichifor Crainic, Marin Ştefănescu 
sau Petru P. Ionescu. 


I. TREIMEA ONTOLOGICĂ: CREAȚIE, CREATURĂ, CREATOR 


Petru P. Ionescu elaborează in Ontologia umană şi cunoaşterea schiţa unui 
sistem de filosofie creştină. El vehiculează în „ontologie” conceptele teologico- 
filosofice de: creație, creatură, creator, păcat şi mântuire. Absolutul — obiectul de 
cercetare a metafizicii, devenea „„«fons et origo» a tuturor lucrurilor, «fizeos» cum 
spuneau presocraticii, înțelegând prin asta origine, început, punct netemporal de 
plecare; absolutul se confunda cu noţiunea de «Principiu», fie ca principiu în ordinea 
temporală, fie ca material si real”.! 

Problema existenței este de părere filosoful român că se confundă cu 
problema existenţială. „Am spus — detalia Petru P. Ionescu — că se confundă 
«existență» şi «existenţial». Existenţa este un fapt care se exprimă printr-o noţiune 
adecvată (atât cât se poate adecva limbajul ideii) şi care poate fi fi destul de bine 
exprimată, vehiculată prin termenul «existență» ca şi prin «a fi» (Etre, Sein, 
Esse)”.? Confuzia dintre cei doi termeni filosofici a fost sesizată, consideră Petru P. 
Ionescu, întrucât obiectul nu există gol de orice atribuiri, ci trebuia tocmai să aibă 
ceva specific diferenţial, ceva prin care să existe ontologic. 


L Petru P. Ionescu, Definiţia absolutului şi cunoaşterea, „Revista de filosofie”, vol. XXVII, 


nr. 12, ianuarie-iulie 1940, p. 87. 
2 Petru P. Ionescu, Existenţă şi istorie, in „Revista de filosofie”, vol. XXIV, nr. 3-4, iulie- 


decembrie, 1939, p. 326. 


1) „«Aceea ce este» se exprimă respectiv prin «Fiinţă» (L'Etre, Das Seiende, 
Ens) sau prin «existență» cu această singură deosebire cá în primul caz accentul se 
pune pe «obiectul existenţei», în al doilea caz pe «existenţa obiectului»[...]; 

2) De asemeni «existenţa» nu putea fi gândită în sine, fără nicio referință la 
un substrat concret, sensibil, care este, în ultimă analiză, substanța. E 

Ín realitate, ne asigură Ion Petrovici, lucrurile nu stau aşa. „Existenţa nu este 
un fapt necesar, ci numai un simplu fapt [...]. Tocmai pentru acest motiv, existenţa, 
în toate timpurile, a apărut ca o enigmă care se impune simţurilor, fără a se lămuri 
însă şi inteligenței noastre, în aşa mod încât acesta să ne dezvăluie în fortá-i un 
întreg sirag de întrebări.” 

Cu toate aceste deprinderi mintale — cum frumos se exprimă Constantin Micu —, 
existența nu epuizează sfera realităţii. „Atât de evident ni se pare faptul că existența 
epuizează conținutul întregii realități şi că dincolo de ea nu mai este nimic, încât mai 
uşor putem concepe opoziția existență-nimic”, decât opoziţia gxistenfá — nonexistență 

„sau existență — trans-existentá, opoziţie care ar realiza existenţa.” 

Petru P. Ionescu pleacă în ontologie de la faimosul sum” cartezian şi caută o 
siguranţă într-un Dumnezeu. Făcând din Dumnezeu un adevăr fundamental care să 
poată fi găsit prin experienţa noastră internă, „ne-ar mai rămâne o sarcină destul de 
grea: să demonstrăm pe calea faptelor, acolo unde lucrul ar fi cu putință, prin 
construcție apriorică acolo unde te prinzi în neguri metafizice, existența acestui 
Dumnezeu viu şi concret.” — 

Dumnezeu este Absolutul, Primul, Unicul, acela care într-adevăr el singur este şi 
faţă de care lucrurile aproape nu sunt. Plecând de la principiul că totul este gândire, 
trebuie să specificăm că „există însă o gândire umană şi o gândire divină între care 
niciun fel de paralelism pozitiv nu se poate constata: ambele mişcându-se în mod 
eterogen pe planuri cu totul distincte [...]. S-ar putea crede la prima vedere, date fiind 
tendințele antropomorfice ale inteligenței obişnuite, cá noi am afirma existența lui 
Dumnezeu ca o Persoană dotată cu «Gándire»: ceea ce ar fi cu totul fals. Nu există un 
Dumnezeu şi o «Gándire» a sa. Dumnezeu este Gândire şi Gândirea este Dumnezeu.” 


? Idem. 

^ Ion Petrovici, Problema existenței, vol. Misiunea filosofului, Cluj-Napoca, Editura Grinta, 
2004, p. 101. 

$ Parmenide concepe opoziția existență-nimic astfel: 1) Negarea devenirii substanțiale şi 
accidentale (nasci atque interire, nitidum colorem convertere); 2) negarea multiplicitátii sau diferen(ierii 
lucrurilor (atât a genurilor, cát si a indivizilor); 3) nemişcarea existenţei unice şi negarea prin urmare a 
mişcării î în spaţiu (schimbarea de loc), a spațiului gol (nonexistenţa) şi a spațiului discontinuu (gol-plin). 

$ Constantin Micu, Existenţă şi adevăr. Eseuri, Bucureşti, Editura „Bucovina”, I. E. Toroufiu, 
1945, p. 6. 

7 „Când afirm — eu, subiectul — «Exist», — aprecia Petru P. Ionescu — am făcut un act de 
constatare existenţială, adică, in ultimă analiză, o judecată de existență aplicată unui obiect care sunt 
eu însumi; am făcut, după cum e foarte simplu de observat deci, o jumătate adică «am cugetat». Deci 
«cuget, deci exist» şi «exist, deci cuget» sunt ambivalente, cu o comună referință la un singur criteriu 
care este, în primul ca şi în al doilea caz, existenţa ar fi criteriul cugetării. Aşadar, pentru filosof, 
cugetarea poate fi criteriul existenţei.” Petru P. Ionescu, Existenţă şi istorie, p. 333. | 

8 Petru P. Ionescu, Ontologia umană şi cunoaşterea, Bucureşti, Fundaţia pentru Literatură şi 
Artă „Regele Carol II^, 1939, p. 7. 

? 1. D. Decusara şi P. Ionescu, Încercare asupra existenței lui Dumnezeu, „Revista de 
filosofie”, vol. XVIII, nr. 1, ianuarie-martie 1933, p. 89. 

Petru P. Ionescu are o viziune antropocentristă asupra lui Dumnezeu. În ce constă 
ea? Dumnezeu îşi cheamă din nimic Creatura şi íi dăruieşte toate mijloacele naturale şi 
supranaturale necesare salvării ei. Antropocentrismul se leagă de două adevăruri 
presupuse: transcendenfa lui Dumnezeu față de om ca principiu si ca scop de atins, Şi 
transcendenfa lumii materiale față de omul însuşi ca obstacol de învins şi principiu de 
transfigurat. 

Folosind vechiul principiu scolastic: cauza e mai mare decát efectul, autorul 
vede însuşirile Creatorului rásfránte proportional în creatură şi, cum Creatorul e 
Logosul sau raţiunea creaturii, setea de a cunoaşte a omului vine din această 
înrudire cu cel Unic. 


Creatură 


În locul teoriilor vechi ca evolutionism, creationism, transformism, filosoful 
român întrebuințează un concept nou: creafiunea. „Îl numim nou — nota el — pentru 
cá nu e de acelaşi soi ca rudenia sa biblică. Am renunțat la sensul naiv si plastic pe 
care i-l dădeau strămoşii. Creafie, Creator, Creatură devin pentru noi poziţii 
metafizice noi, forme ontologice sau, şi mai bine, categorii ale cunoasterii."'? 

În Ontologia umană şi cunoaşterea, Petru P. Ionescu a ţinut să precizeze: 
„natural, noi concepem toţi aceşti termeni (păcat, stare adamică, mântuire, creatură, 
creaţie etc.) în sens pur metafizic, nu teologic.”!! 

Filosoful aduce în discuţie principiul suprem al lucrurilor. „Există — aprecia 
el — o rațiune adâncă ce se va lămuri încetul cu încetul dar pe care o putem lua aci 
drept o ipoteză de lucru, care ne face să admitem un oarecare principiu suprem al 
lucrurilor [...]. 

Indiferent dacă acest principiu se numeşte «Unul» ca la Plotin sau Cusanus, 
Dumnezeu ca la Descartes, Monada monadelor sau principiul hiper-categorematic 
ca la Leibniz, Spiritul Absolut ca la Hegel, Inefabilul, cum l-a numit dl. L. Blaga, 
existența lui ca o realitate metafizică este o necesitate, nu a modului nostru de a 
gândi, ci a mecanicii rigide a lucrurilor.""? 


10 Petru P. Ionescu, Ontologia umană... p. 9. 
!! [bidem, p. 123. 
'2 Ibidem, p. 35. 

Din acest principiu decurge cu necesitate realitatea creaţiei, „universul, 
realul, natura sau oricum se va numi această manifestare a Unicului.”!5 

Nicolai Berdiaev a observat că încă din antichitate filosofii „au căutat să 
cunoască ființa (ousia, essentia). Cea mai înaltă dorinţă a filosofiei a fost să edifice 
o ontologie [...]. Problema trecerii de la multiplu la Unu şi de la Unu la multiplu 
era fundamentală pentru filosofia greacă. We 

Empedocle sublinia: „îţi aduc la cunoştinţă un îndoit adevăr: aci, unul se naşte 
din multiplu ca singură existenţă, aci, iarăşi, prin separare, multiplul iese din unul.” 

Mircea Florian vorbeşte de două mari fapte care fundează recesivitatea (de la 
recidére = a veni pe urmă) unului şi dominaţia multiplului: „a) veşnica râvnă după 
unul, permanenta nostalgie a unităţii — nimeni nu caută neîncetat unul, dacă el este 
dominant; b) multiplul nu poate fi niciodată «unit» complet, ci rămâne realul 
reducerii la unul. Se vorbeşte de stăpânirea sau dominarea multiplului de către unul.”!€ 

Punctul de plecare, principiul suprem, cauză a lucrurilor şi izvor de 
transcendentá este Unicul. Din el decurge cu necesitate realitatea creaţiei, 
universul, realul, lumea, natura. Plecând de la perspectiva pur ontologică, Petru P. 
Ionescu consideră realitatea dată cunoaşterii noastre ca fiind dublă: „(1) pe de o 
parte, un Dumnezeu transmundan şi personal, (2) pe de altă parte, lumea reală, 
adică tot ceea ce constituie opera şi creaţia sa.” 

Filosoful român stabileşte o cronologie atemporală, o istorie absolută a 
Unului, momentele sale de devenire. El sesizează că atunci când vorbim de viaţa 
istorică, de devenirea şi de cronologia Unului, „vocabularul nostru e obligat să 
 jntrebuinteze termenii temporalităţii, acolo unde nu există niciun fel de 
temporalitate. Să închipuie faze succesive, acolo unde nu există succesiune. Să 
pună semnul de întrebare al relativului în materia Absolutului."!* 

Care este primul moment al Unului? Filosoful detaliază: „1) Noi nu îl putem 
concepe decât sub forma unui indefinit ontologic, ceea ce filosoful grec numea 
«apeiron» [...]. Ieşirea din indefinit a trebuit să se înfăptuiască atunci când din 
unitatea egală şi indefinită a Unului, s-a deosebit voința de manifestare a acestui 
Un indefinit ca un Un definit [...]; 2) Unul nu se poate însă afirma pe sine atâta 
vreme cât nu se opune la ceva. Voința, la rândul ei, nu poate exista ca reală decât în 
act [...]. Aşadar Unul nu poate să se AAA decát prin punerea unui 
moment opozitional."? 

Din aceste principii se naşte următoarea întrebare: „De ce Dumnezeu e 
creator şi de ce creaţia este discontinuă?” 


'5 Ibidem. 

14 Nicolai Berdiaev, Încercare de metafizică eshatologică, Bucureşti, Editura Paideia, 1999, 
p.105. 

să Apud Mircea Florian, Recesivitatea ca structură a lumii, vol. I, Bucureşti, Editura 
Eminescu, 1983, p.94. 

15 Ibidem, p. 95. 

17 Petru P. Ionescu, Transcendenfa moralei, „Raze de umm an X, nr. 1-4, ianuarie- 
decembrie 1938, p. 148. 

I8 Ibidem, p. 149. 

P? Ibidem, pp. 149—150. 


450 


Petre P. Ionescu stabileşte între Creator si Creaturá o diferență de valoare 
ontologică. Pentru ca Unicul să nu se confunde nici cu creaţia, nici cu creatura, el 
stabileşte mecanismul metafizic al apariţiei realului şi pune prima bază a explicárii 
discontinuului şi individuatiei. „Creaţia — aprecia el — capătă astfel două aspecte 
solidare: e cuantică”, dar şi individualizată[...]. Nimic în real nu este neindividul, 
nimic din acest sei de individuati nu este însă dat singuratic şi independent." 

În istoria Unului există devenire? Dacă da, cum este posibilă? Gânditorul 
român admite trecerea indefinitului în definit — „nu în timp, ci transtemporal — 
ritmul acesta, odată început î în granițele, timpului şi ale spaţiului, decurge până când 
Unul se afirmă sieşi ca Persoană.””? În cazul acesta ce-i de făcut? Există două 
posibilități: (1) sau se reabsoarbe din nou în indefu nit, printr-o mişcare inversă, sau 
(2) îşi continuă ritmul interior, exteriorizându-se.” 

Unul nu s-a oprit la această limită. El s-a exteriorizat prin cadrele generale ale 
fiinţei: spaţiul şi timpul. Deci primul gest al creaţiei este timpul. „A rămâne însă în 
timp înseamnă pentru el a se supune unei categorii de inferioritate. De aceea el 
trebuie cu necesitate să dea timpului elementul care să-l umple. Al doilea gest al 
creaţiei este deci spatialitatea [...]: Dumnezeu, > prin însăşi natura sa, a trebuit să 
afirme cadrele generale în care ceva trebuie pus.’ 

Petru P. Ionescu sesizează faptul că Dumnezeu nu se putea opri aici. De ce? 
„Dacă se opreşte aici şi îşi retrage gestul, se reabsoarbe în simpla Persoană şi apoi 
mai departe în Indefinit, sau me rge mai departe. Iar valul ne arată din nou că nici 
aici nu s-a găsit gestul Creației. "d 

Pe măsură ce momentele creaţiei „apar”, ele poartă în ele exigente intrinseci. 
Filosoful le enumeră: ,interioritatea Unului cerea exterioritatea Persoanei; aceasta 
cerea afirmarea cadrelor sale proprii. Cadrul odatá oferit, trebuia «umplut» cu ceva. 
Dacă ar fi fost umplut cu însuşi Creatorul, devenit ad-hoc «Natură», Unul ar fii 
abdicat de la însăşi esenţa sa.” 

Ce este creaţia? Pentru el creația „este ipostază a spiritului, adică însăşi 
materia sau universul cantitativ, văzut şi nevăzut, real sau posibil ca fapt de 

cunoaştere [...]. Există o creaţie absolută ce decurge din Logos. paj 

Există mai multe feluri de creații. Se vorbeşte de creația gândirii umane, de 
creația matematică ş.a. Petru P. Ionescu identifică două tipuri de creații: ,,1) creații 
ale gândirii «constatative ale corespondenței» şi 2) creatiuni «anticipative» [...]. 

Există însă în matematică o creație anticipativă cum e de pildă cazul SEn 
pure care îşi află corespondența reală în faptele concrete ale fizicii sau astronomiei.” 


20 Petru P. Ionescu înțelege prin „«cuantă» o analogie formală cu cuantă fizică (Nernst, 
Planck), adică o emisiune bruscă, totală, completă și indivizibilă, un «pachet» formând un sistem în 
sine, Analogia, pentru a nu ne rătăci, trebuie ținută strict în limitele ei ca atare”. Petru P. Ionescu, 
Ontologia umană..., pp. 36-37. 

Petru P. Ionescu, Ontologia umană..., p. 36. 

22 Petru P. Ionescu, Transcendența moralei, p. 150. 

3 Ibidem. 

24 Ibidem, p. 150-151. 

?5 Ibidem. 

26 Ibidem, 

27 Petru P. Ionescu, Ontologia umanád..., p. 65,154. 

28 Ibidem, p. 155. 

Aceste creatii, ca fapt de gándire umaná, sunt o creatie absolutá. Ca valoare 
ontologică, „ea se reduce la anticiparea cunoaşterii şi constituie o “iormă superioară a 
corespondenţei.” 

Creaţia înseamnă şi opoziţia dintre ico şi Creaţie. Gánditorul român 
inventariază principalele opoziții dintre Creator si Creaţie. Acestea sunt: ,,1) Prima 
opoziţie este aceea dintre spirit-materie; 2) A doua priveşte natura cadrului. 
Dumnezeu este dincolo de spaţiu şi dincolo de timp. Ceea ce afirmă el este deci 
exterior; 3) A treia priveşte structura în sine a Creaţiei. Creatorul este continuul, 
pentru cá în esența sa nu sunt diferente materiale, nefiind materie, nici lapsusuri 
spatiale, nefiind spaţiu, solutiuni de continuitate în durată, nefiind timp.*%0 Creaţia 
în sine va însemna toate aceste esențialități. 

. Cum rezolvă Creaţia problema individualului? Creaţia trebuie să se 
fárámiteze în individual, astfel se poate confunda cu Creatorul. Petru P. Ionescu 
menţionează unele neajunsuri şi dependențe ale Creaţiei față de Creator: ,,1) Ea nu 
poate să se îndepărteze iremediabil de esenţa Creatorului; 2) neavând continuul, ea 
are ordine şi coerenţă; 3) neavând dinamismul spiritual, ea are mecanismul rigid 
care o apropie de continuu şi spiritual; 4) forma ei înlocuieşte, printr-o iluzie 
ontologică, esenţa [...]; 5) ierarhia de potente în Creator devine ierarhie de 
structură în creație; 6) dimensiunile ei nu au margini vizibile, se întinde 
macrocosmic în spaţiu, după cum se afundă microcosmic în structură.”*! 

Odată cu apariția omului pe pământ şi implicit a conştiinţei se desăvârşeşte 
Creaţia. Există o relaţie de dependenţă între Creator şi celelalte două momente. 
Filosoful Petru P. Ionescu prezintă cele trei momente fundamentale şi necesare: 

1) Creatorul, adică Dumnezeu; 

2) Actul creaţiei; 

3) Creaţia (Natura) şi Creatura (Omul). 
| Dacă am presupune nu logic, ci ontologic, lipsa Creatorului ar cădea 1 necesar 

celelalte două momente. Dacă am înlătura creaţia ca act în sine, Creatorul ar fi 
deposedat de însăşi esenţa sa, iar creaţia şi creatura ar fi ireale şi inexistente, ceea 
ce ar fi o simplă reducere la absurd. iu 

În ce raport se află Omul (creatura finală), cu creatorul lui, Dumnezeu? Petru 
P. Ionescu stabileşte că omul se află „într-un raport de dependență cauzală, pe de o 
parte, de inferioritatea ontologică, pe de altă parte.” Filosoful român apelează la 
ideea de teodicee. „Creatorul, printr-o serie de «momente», se dezvăluie în Creaţie 
prin legea fundamentală care instituie şi răul ontologic în lume: porunca de a nu se 
identifica El cu creatura Sa. Se dezvăluie printr-o existență logică prin porunca a 
doua a primatului logosului asupra ontologicului. Se «face» în timp şi în istorie 
prin porunca a treia a autoresponsabilitátii. Se realizează în concret, în toate aceste 
«momente», nu prin constrângeri heterogene, ci prin acte de libertate necesare. i. 


? Ibidem, pp. 155-156. 

30 Ibidem, 

?! Ibidem. 

32 Ibidem. 

33 Ibidem, p. 154. 

34 Petru P. Ionescu, Ontologia umană..., p. 163. 

Lucian Blaga protejeazá pe Marele Anonim (Dumnezeu) cu ajutorul censurii 
transcendentale. Ea este aplicată de Marele Anonim „cunoaşterii individuate, 
fiindcă o cunoaştere absolut obiectivă, adică pozitivă-transcendentă, implică, 
probabil, o «primejdie» pentru echilibrul şi pentru intentionalitatea existențială.” 

Sub influența lui L. Blaga, Petru P. Ionescu stabileşte reguli precise ale 
Creatorului: „O perfecțiune absolută a creaturii ar fi confundat-o cu creatorul. Ar fi 
împiedicat tocmai afirmarea sa. Ar fi negat însăși creația. Ar fi identificat actul cu 
puterea. Ar fi anulat, în acelaşi timp, şi natura Creatorului, si actul de Creaţie. 
Creatura trebuie deci cu necesitate să aibă un caracter diferential-ontologic faţă de 
Creator.” 

Petru P. Ionescu apreciază că dacă „Dumnezeu pune pe om drept creatură, 
omul pune pe Dumnezeu, întru perfecțiune, drept Creator [...]. Actul fundamental 
al creației este afirmarea generozității, actul fundamental al omului este 
recunoaşterea sursei creatoare." 


II. ONTOLOGIA UMANĂ 


Metafizica contemporană nu mai este o metafizică a obiectului, ci o 
metantropologie. Ideea fundamentală rezidă din faptul că tot ceea ce este apt de 
obiectualitate nu este el însuşi obiectual, ci numai o pură actualitate, realizabilă ca 
atribut al ființei care se produce ea însăşi în mod etern. 

Omul este un microcosmos, adică „lumea în mic”, deoarece toate 
generalizările de esenţă ale fiinţei — ființa fizică, cea vie şi cea spirituală — se 
întâlnesc şi se despart în Om. În om poate fi studiat şi temeiul suprem al „lumii 
mari”, al macrocosmosului. De aceea omul ca microteos constituie prima cale de 
acces la Dumnezeu. 

„Ontologismul pur — nota Nikolai Berdiaev — supune valoarea fiinţei. Astfel 
spus este obligatoriu să considere ființa ca unica măsură şi criteriul al valorii, 
adevărului, binelui, frumuseţii [...]. Ontologismul trebuie să admită ființa ca 
Dumnezeu, trebuie să îndumnezeiască fiinţa şi să-l definească pe Dumnezeu."* 

Ontologia cercetează esenţa Fiinţei (to on). Petru P. Ionescu analizează două 
soluţii ontologice; „soluția monistă şi soluția dualistă. Soluţia monistă a fost definitiv 
alungată, pe motive destul de puternice şi asupra cărora e inutil să stăruim, monismul 
materiei. Avem deci de ales sau de discutat între monismul spiritualist şi dualism.” ? 

Gânditorul român acceptă explicarea genetico-cauzală: „dacă materia derivă 
din spirit sau spiritul din materie, avem toată certitudinea de a afirma că filosofia 


s a . A. «394 D 
recunoaste, unanim, un primat genetico-cauzal al spiritului." 


?5 Lucian Blaga, Opere, vol. 8, Trilogia cunoaşterii, Bucureşti, Editura Minerva, 1983, 
pp. 482-483. 

?6 Petru P. Ionescu, Transcendenfa moralei, p. 155. 

37 Petru P. Ionescu, Ontologia umaná..., p. 165. 

38 Op. cit p. 111. 

?? Petru P. Ionescu, Metafizica ortodoxiei, „Gândirea”, an 22, nr. 6, iunie-iulie 1943, p. 334. 

^? Ibidem. 

Petru P. Ionescu este în filosofie adeptul unui „dualism al esentelor (materie 
şi spirit)."! Această opţiune nu este considerată de el un „compromis, ci o 
certitudine experimental verificată.” 

În filosofie se face distincție între metafizica laică si metafizica sacră sau 
metafizica sfinților: 1) Prima deosebire este că „metafizica laică (în eforturile ei de 
transcedere) pune şi caută să rezolve probleme[...]; 2) metafizica sacră înaintează în 
transcendent dusă de un simt propriu al misterului. Ea nu voieşte a rezolva 
probleme (ori şarade), ci a dezlega mistere, a pricepe taine [...]; 3) metafizicianul 
laic e dus în cercetarea lui tot mai extinsă, de un sentiment care îi determină în 
mare parte caracterul cercetării sale. El caută să aibă un sentiment cu care să poată 
domina. Dumnezeu însuşi, pentru cei mai mulţi din metafizicienii laici, nu-i decât 
un obiect de cunoaştere, chiar când e afirmat ca existent; şi de obicei, metafizica 
laică se mulţumeşte numai în a căuta să dovedească existența. El nu-i decât un 
principiu; 4) pentru metafizica sacră adevărul transcendent (şi absolut) e căutat 
pentru că numai el poate aduce mântuirea.” 

Dumnezeu întruneşte în sine toate perfectiunile existentelor create, şi este 
deci Cel mai Bun. El este Părinte al Creaturilor lui şi tinta ultimă a lor; Iubire, pusă 
ca principiu şi scop al lucrurilor. De El este legat destinul omului, spre el se 
îndreaptă inima neliniştită a fiinţei rătăcitoare. 


* 


Misterul, in opinia lui Petru P. Ionescu, „ne înconjoară, în el ne mişcăm, 
suntem, tráim." 

„Creaţia este de aceea şi un act al smereniei nemásurate a Absolutului, care e 
abătută de activitatea sa: iubirea-smereniei, această virtute extremă şi universală a 
creştinismului, este şi baza ontologică a creaţiei. Oferind spaţiu în sine pentru lume 
cu relativitatea sa, Absolutul se smereşte în iubirea sa în fata creaturii.” 

Dumnezeu este Creatorul lumii. El trăieşte şi acționează în lume, căreia, în 
calitate de creaţie a lui Dumnezeu, îi aparține fiindcă | ea e reală prin realitatea 
Creatorului său. 

Ce înţelege el prin mister? 


^! Ibidem. 

?? Ibidem. 

? Stelian Mateescu, Metafizica laică şi metafizica sfinţilor, „Gândirea”, an X, nr. 6-7, iunie- 
iulie 1930, pp. 194—195. 

44 Petru P. Ionescu, Mister şi metafizică, „Pontice”, an I, nr. 5, mai 1939, p. 159. 

^ Serghei Bulgakov, Lumina neînserată. Contemplafii şi reflecţii metafizice, Bucureşti, 
Editura Ansatasia, 1999, p. 254. 

$ Mircea Florian defineşte misterul ca fiind „Eternul, Infinitul, Neinfelesul, Miraculosul, 
Adâncul de nepătruns; el pluteşte dincolo de Rafiune în eterul viu al Credinței [...]. Există un mister 
ce premerge ignoranței, şi un mister ce urmează ştiinţei [...]. | 

Prin actul sáu de naştere, termenul de mister îşi trădează obârşia religioasă; el este poate ideea 
de bază a oricărei teologii. Misterul e supranaturalul, prestabilitul, ieraticul [...]. 

Subiectiv, misterul nu se împacă decât cu deplina credulitate din partea celui iniţiat; obiectiv, 
cu o ncțărmuită autoritate exercitată de dogme tradiţionale. Nu există «mister» fără credulitate şi 
autoritate; iar amândouă nu se întâlnesc decât sau la ignoranti (înaintea ştiinţei), sau la sceptici 
(dincolo de orice știință). 

„Misterul este reziduul de incunoştibil care numai cá nu accentuează 
imperfec[ia cunoaşterii noastre, ci din contră, îi stabileşte adevărata ierarhie in 
lumea valorilor ontologice.""" După el există două accepțiuni pentru noţiunea de 
mister: 1),„una epistemologică: misterul este în funcţie de netransparenta lui pentru 
mintea noastră. Este deci mister în măsura în care — deocamdată — el nu a fost încă 
explicat; şi 2) una ontologică: misterul este o prezenţă diferită ca natură (autentică 
sieşi, fiintánd pentru sine) de orice alt obiect cunoscut sau cunostibil. "^? 

Petru P. Ionescu insistă în legătură cu misterul asupra a două aspecte. 

El face o distincţie clară între a cunoaşte misterul şi a-l înţelege. „a) 4-1 
cunoaşte înseamnă a-l reduce la câteva biete măsuri din metrica şi optica umană; 
b) a-l înțelege însă este a-l situa pe linia desăvârşirii lui. lar această desăvârşire nu se 
atinge decât în măsura în care misterul poate fi revelat, nu cunoaşterii ci înțelegerii. 
Iar revelaţia misterului nu se face decât dacă ceea ce el închide î în sine este o esență 
ontologică diferită ca natură de esenţa condiţiei umane."* 

„Metafizica este singura care poate înțelege misterul? Da, dacă prin 
metafizică înțelegem strădania minţii omului de a îndrăzni un pas în negurile unde 
nici ştiinţa nu mai poale merge, nici chiar religia nu îndrăzneşte să se rătăcească 
[...]. În toate timpurile metafi izica a fost ori de câte ori s-a afirmat prezenţa tainei 
ca realitate ontologică.” 

Metafizica îşi merită numele doar în măsura în care „ea a însemnat 
presimtirea misterului.” Filosoful crede că numai prin mister omul se situează ca 
atare. „Prezenţa omului ca ființă unică in cosmos nu este justificată ontologic decât 
dacă i se opune realitatea inteligibilă a misterului."?? 

Omul, după ce a „străpuns bolta misterului ontologic”, obosit de a mai căuta 
adevărul, doreşte o nouă viziune asupra lumii, în care El să fie „centrul, nu pentru 
că el e cel ce antropomorfizează lumea, ci pentru că lumea însăşi poate fi 
concepută în funcţie de poziţia pe care omul o are în ea, este posibilă.” Fiinfei 
umane nu-i este proprie numai calitatea de a-şi forma sau nu o idee metafizică şi un 
sentiment metafizic, adică o idee despre ceea ce stă ca fiintánd la baza lumii şi a 
omului, şi care este numai prin sine (ens per se) şi de care depinde orice alt fiind. 

Omul aspiră la înțelepciune. Vrea cunoaşterea. Caută adevărul. „El este 
împins de două ori mari destine: destinul demiurgic, şi destinul aleteic."5% 


De la teologie termenul de mister a trecut [...] în filosofie, şi anume nu numai în metafizică [...] 
şi la teoria cunoaşterii, ce pretinde a nesocoti orice fel de metafizică [...]. 

În ştiinţă, misterul are numai un caracter relativ; în credință, el dobândeşte un coeficient 
absolut. Dacă cu toate acestea, misterul practic (definitiv) încalcă domeniul misterului teoretic 
(provizoriu), iau naştere acele filosofii hibride, care vorbesc cu cea mai mare claritate despre neclar şi 
trâmbiţează sonor misterul.” Mircea Florian, Filosofia timpului nostru, vol. 1, Craiova, Editura Aius, 
2005, pp. 475-480. 

1 Petru P. Ionescu, op. cit., p. 160. 

^5 Ibidem, pp. 159-160. 

? Ibidem. 

5° Ibidem, p. 162. 

*! Ibidem. 

?? Ibidem. 

55 Petru P. Ionescu, Ontologia umaná..., p. 11. 

54 Ibidem, p. 17. 

Primul luptă cu materia, cu solidul, cu geometricul, "T de-al doilea cu 
fluidul, fineţea, absolutul. „Aci actul şi reuşita, acolo contemplația şi adevărul. lată 
realitatea naturii noastre în splendida si tragica ei goliciune."? Avem de-a face aici 
cu „spiritul de fineţe” şi „spiritul de geometrie” a lui B. Pascal. Influenţa lui Henri 
Bergson asupra lui Petru P. Ionescu este evidentă. În Evoluţia creatoare, filosoful 
francez vorbeşte pe larg de intelectul care geometrizează. „Inteligența devine tot 
atât de bogată ca şi realul, căci este incontestabil că ceea ce e geometric în lucruri 
este accesibil în întregime inteligenţei umane; iar dacă este perfectă continuitatea 
între geometric şi rest, acesta devine la fel de inteligent. d 

Filosoful román se intreba: ,,Ce este Omul, înainte de a fi corp şi materie?” 
Răspunde: „O particulă din real. Si ca atare, o Creatură. "m | 

Dar Omul, ce valoare are in economia creatiei? 

Petru P. Ionescu crede cá la această întrebare se pot da două răspunsuri: 
„1) Omul are o poziţie de o valoare relativă, nefiind altceva, pentru ochiul ştiinţei, 
decât o specie derivată, prin transformism, evoluţie, adaptatie, filogenezá etc., din 
alte specii, iar finalul, din plasma primitivă din care s-au plămădit fiinţele unicelulare; 

` 2) Omul are o iie de valoare absolută. Este, cu alte cuvinte, o formă excepțională, 

un «datum..»"* finalizat, o matcă ontologică, fără aderenfe cauzale cu masa 
biologiculu?? [...]; 3) „Omul se prezintă deci, atât în structură cât şi funcțional, drept 
o entitate, o izbucnire cuantică unică în natură şi independent de orice alte forme.” 

Ce concluzii trage Petru P. Ionescu din aceste definiții? 

În locul unei viziuni ştiinţifice cum era de aşteptat, avem, cu necesitate, o 
creaţie continuă. După spusele lui, am fi constrángi, de înseşi datele realului, să 
„admitem [...] o astfel de viziune care răstoarnă iremediabil tabelul valorilor 


s eidem. 

56 Henri Bergson, Evoluția creatoare, laşi, Editura Institutul BE 1998, p. 183. 

57 Op. cit. p. 21. 

58 Ce este datul? Petru P. Ionescu înţelege prin noţiunea de dat — „lumea”. În vocabularul 
filosofic, prin noţiunea de dat se înţelege ceea ce este prezent în mod mai mult sau mai puțin explicit 
in conştiinţă, înainte ca ea să-i aplice procesele sale logice sau de interpretare. În Psihologie, se 
înţelege prin dat ceea ce este perceput imediat de către subiectul cunoscător, în opoziţie cu ceca ce 
este cunoscut prin inferentá sau prin calcul. 

André Lalande precizează: „Folosesc acest cuvânt ca sinonim pentru imediat, prin conştient. 
Datul se opune la ceea ce este inferat, construit, ipotetic, deci oricărui obiect în calitate de obiect, 
oricărui noneu, spațiului considerat drept construit, viitorului văzut ca ipotetic. Un filosof care 
porneşte de la psihologie ia drept fundamental datul.” Vocabulaire technique et critique de la 
philosophie, Paris, P.U.F., 1993, p. 248. 

Termenii de „dat, obiect, existenţă — detaliază M. Florian — sunt termeni «transcendentali», in 
sensul scolastic al acestui cuvânt, adică ei pot fi aplicaţi la tot ce poate avea o conştiinţă, la orice lucru 
de care vorbim. Toţi trei au sarcina de a sublinia independența datului, obiectului, existenţei față de 
conştiinţă; conştiinţa nu produce niciunul din obiectele sale, ci numai le «are», le constată, oricâtă 
«activitate interioară» ar cere simpia constatare. În accepţia specială, existența este datul real sau 
realitatea care cuprinde anumite obiecte individuale.” Mircea Florian, Filosofie generală, Bucureşti, 
Editura Garamond, 1995, p. 74. 

Mircea Florian face distincţie între datul real = obiect al ştiinţelor speciale, şi datul în genere = 
obiect al filosofiei. 

5 Ibidem, p. 21. 

-© Ibidem, p.34. 

oficiale în care am trăit şi am crezut. Omul este aşadar o creatură. El cere ca atare 
şi un act de creație şi un creator"! 

Identificând Unicul cu Persoana, Petru P. Ionescu pune cadrele exteriorizării. 
„Exigenţa logicului pretindea însă o materie a acestei forme primordiale, acestui 
început larvar de lume. O materie care «să se opună» formei începutului. Existenţa 
unei atari opoziții a fost socotită de multi şi multă vreme, fie de natură ontologică, 
fie de o natură logică. Ceea ce nu s-a văzut a fost tocmai identificarea între logic și 
ontologic — între Logos şi Fiinţă: logicul absoarbe ontologicul făcând un singur corp."?? 

Care este poziţia Omului în faţa creației şi a Creatorului? 

Filosoful român identifică Omul ca pe o verigă ultimă a planului creaţiei: 
1) Ajung prin transcendentá, până la el, toate formele esenţiale cu care e investit 
Creatorul [...]; 2) Omul e rational pentru că rațiunea e esenţa divinului. E conştiinţa 
de sine pentru că aceasta e forma lui Dumnezeu. E persoană, păstrând toate atributele 
personalității (criptologic, afirmativ, totalitar, voluntar, responsabil) pentru că 
Persoana e pasul desăvârşirii prin care unicul iese din «apeiron» intrând în sfera 
exteriorizării; 3) E Logos pentru că însuşi Dumnezeu e Logos; 4) E creator de moduri 
de exprimare prin limbaj, de moduri de cunoaştere prin cultură, de moduri de acțiune 
prin civilizaţie, de moduri de reintegrare prin religie, pentru că esenţa creatorului este 
creația; 5) Gândirea lui e discursivă aşa cum trebuie să se afirme şi gândirea divină. 
Poate să iasă din temporal prin intuiţie, precum şi gândirea lui Dumnezeu e, în 
esență, un bloc; 6) E, în fine, un depozitar al unei libertăţi relative după cum şi 
Dumnezeu e, pe un alt plan, depozitarul unei libertăţi absolute, o libertate care, în 
esenţă, este o determinare prin totalitatea absolută a momentelor esenței sale. Actul 
divin e pur de orice heterogenitate pentru că rezultă din absolutul supra-temporal şi 
supra-spatial in care nimic nu poate fi dat în afară de ceea ce este." ^ 

Omul e „un depozit de transcendente", zice filosoful român, în sensul că el 
oglindeşte în mic însuşirile lui Dumnezeu. Influențat de categoriile abisale ale lui 
Lucian Blaga, Petru P. Ionescu clădeşte o teorie a transcendenfelor, al căror 
„leagăn atemporal” e inconştientul. 

„Spiritul omenesc e un depozitar de transcendente."** Cu toate acestea nicio 
,explicatie nu i s-a dat faptului acestuia cá existá in om puteri ale inconstientului, 
forme ale aprioricului, rábufniri din esența inefabilului identităţii structurale si 
dinamice cu dinamica şi structura ontosului."^ 

Explicarea transcendentelor in om este inteleasá de gánditorul román astfel: 
„Omul e un depozitar de transcendenfe pentru cá aceasta e însăşi exigen[a 
ontologică a legii absolute a creaţiei, exigentá care îşi află justificarea în 
dinamismul, în necesitatea şi mai cu seamă în responsabilitatea Creatorului.” 

Categoriile „ontosului” nu se mai înfăţişează gândirii noastre ca simple 
„constatabile” ci ca „nişte prăpăstioase porunci ale necesarului.” 


9! Ibidem, p. 34. 
€ Ibidem, p. 63. 
$$ Ibidem, p. 68. 
“ Ibidem, p. 98. 
$5 Ibidem. 

$6 Ibidem, p. 100. 
87 Ibidem. 

Existá o intreagá tipologie a transcendentei religioase. Norman L. Geisler 
enumeră şapte variante: ,,1) Transcendenţa spre Început; 2) Transcendenta în Sus; 
3) Transcendenfa in Afară (spre Circumferintá); 4) Transcendenta spre Sfârşit; 
5) Transcendenţa spre Înlăuntru (Centru); 6) Transcendența în Adâncime (spre 
temelie); 7) Transcendenfa în Cerc. Pe scurt, direcţiile majore ale transcendentei 
religioase au fost: înapoi, în sus, în afară, înainte; înlăuntru, în jos şi în cerc, de fapt 
în toate direcţiile, în încercarea de a trece dincolo de limitările umane."9? 

Şi la Petru P. Ionescu există o varietate de categorii ale transcendentei: 
»l) Transcendenfa morală ce se oglindeşte în conştiinţa morală a responsabilităţii; 
2) transcendenfa de personalitate ce se reflectă în granițele personalităţii criptice; 
3) transcendenfa creativă care se manifestă in natura demiurgică a omului; 
4) transcendența aleteică.” 

Problema transcendentei este destul de controversată în opinia filosofului 
român. „Dacă admitem transcendenta — detalia el — suntem siliti sá admitem o 
fárámifare a substanţei transcendente în indivizi, câţi au fost, sunt, vor fi. Această 
fárámifare poate fi alegoric — ipostatică sau reală. a) Alegoric, ea ar putea fi 
închipuită ca o oglindire în individ a unei esențe ce îl depăşeşte b) Reală, ea ar 
însemna o fárámitare cantitativă ce apare si x 4 odată cu sfârşitul istoric al 
fiecărui individ.""? 

Adevărata transcendentá se realizează numai prin mijlocirea inconştientului. 
Conştiinţa, fiind limitată la dimensiunile vieții individuale, este intermitentă si 
ritmică. „Ceea ce nu pridideşte ea, în veghe, primeşte şi depozitează 
subconştientul. Ceea ce nici el nu poate depăşi — limitele individualului concret — 
îndeplineşte inconştientul, acest mathesis universal şi etern. Astfel inconştientul”! 
ne apare deosebit şi faţă de Eu şi faţă de individualitate. wA 

Ín inconstient stau categoriile apriorice.” De ce oare? „Nu pentru cá le 
constatăm aci, ci pentru cá sunt date necesar, de mecanismul însăşi a creaţiei. Nu 
sunt «înnăscute» în sens cartezian pentru că nu se agită dintru inceput."" 


68 Norman L. Geisler, Filosofia religiei, Oradea, Editura Cartea Creştină, 1999, pp. 46-47. 

© Petru P. Ionescu, Ontologia umană..., p. 101. 

"e „ı Ibidem, p. 102. 

7! Petru P. Ionescu ne avertizează să nu confundám inconştientul definit de P. Janet ca „fiind o 
pătură inferioară a conştientului.” 

„În viziunea noastră — nota el — e vorba de o acceptie de valoare şi funcţie. Inconştientul nu 
este legat de sub- şi de conştient prin faptul acestei stratificări, ci prin această lege absolută după care 
inconştientul trebuie să traducă, să aducă, să ofere, să realizeze, să afirme — prin conştient — esenfele 
cu care este originar încărcat. În această nevoie de afirmare şi în ceea ce se poate afirma stă unicitatea 
şi originalitatea eului. 

De fapt potenfele inconştientului nu sunt niciodată date b absolut. Existá totdeauna o 
deficientá organicá, o coerență de transcendenţă proprie fiecărui individ. Individul participă — prin eul 
sáu, la inconştient [...]. În afară de individ inconştientul nu este decât forma pură pe care o închipuie 
transcendenfa. În om, această formă pură e realizată. Originalitatea eului nu este decât gradul de 
reciprocitate dintre forma pură a transcendenței şi câtimea liberă a participării.” Petru P. Ionescu, 
Ontologia umană... pp. 107-108. 

“2 Ibidem, p. 109. 

? Termenul filosofic de categorie (Kategoriai) înseamnă a pune în seamă, a atribui pe această 
bază, categoriile înseamnă ceea ce se atribuie un subiect. Categoriile nu sunt concepte reale, ci oferă 
numai cadrul în care poate fi situat orice concept real; cu alte cuvinte, ele nu stabilesc decât punctele 

Petru P. Ionescu a cercetat sistematic si istoric nofiunea de categorie la mai 
multi filosofi. De exemplu, Renouvier leagă problema categoriilor de opțiunea 
celor trei teme fundamentale: numărul, libertatea, relativismul idealist, toate 
resorbindu-se în personalism. „Pentru Hamelin, categoria supremă e persoana ca şi 
la Renouvier, în vreme ce pentru Hegel «categoria se confundă cu o definiţie a 
absolutului»."? Ce va face el în acest caz? Va renunța la toate aceste încercări de a 
explica prezenţa categoriilor în matca noastră spirituală. 

De la exigenta logică se pleacă în deductia ontologică a categoriilor. Există în 
această privință, în mod necesar, ceea ce numea gânditorul — „sensul unei 
responsabilități divine față de creatie."* Ce înseamnă „deducție ontologică”? Filosoful 
o defineşte ca fiind „acel demers al gândirii prin care reconstituim etapele creaţiei 
cerute necesar de responsabilitate.” 

Filosoful observă că există categorii privilegiate, ca de pildă aceea a cantității 
şi a numărului — „prin care putem reconstitui, independent de real, exact înfăţişarea 
realului.’ 

Cu alte cuvinte, există corespondentele fiecărei categorii ale creației în 
categoriile transcendente. 

Se constată, mai întâi în „ordine ontologică, necesitatea transcendentei, apoi 
în ordinea antropologică descoperim că acțiunea de cunoaștere se face în funcție 
de categorii.""? 

Petru P. Ionescu nu vrea să accepte „categoria aproape o cauză a realului în 
sens de creare a cunoaşterii [...], ci consideră realul, supus legii responsabilității, 


de vedere conform cărora pot fi clasificate atunci când departajăm obiectele gândirii. Lucian Blaga 
vorbeşte de categoriile abisale ale inconştientului sau ale spontaneitü(ii noastre plăsmuitoare. 
„Categoriile abisale ale spontaneității, odată realizate in plăsmuiri mai mult sau mai puțin desăvârşite, 
cad jertfă istovirii. În cazul acesta ele pot fi remaniate. O categorie abisală poate fi înlocuită cu alta de 
acelaşi «gen», existentă sau produsă, proaspăt ivită. De altfel categoriile abisale au posibilitatea de a 
se combina între ele în cele mai felurite chipuri, pentru a alcătui tot alte si alte matrici stilistice.” 

Lucian Blaga, Opere, vol. 9, Trilogia culturii, București, Editura Minerva, 1985, p. 412. 

74 Petru P. Ionescu, op. cit., p.118. 

75 Ibidem. 

76 Ibidem, p. 119. 

7 Ibidem. x 

78 Ibidem. Ce este realul? Petru P. Ionescu vede realul ca „fiind condiția categoriei. În loc de a 
considera deci categoria aproape o cauză a realului în sens de creare a cunoaşterii, vom considera 
realul, supus legii responsabilității, drept cauză a categoriilor [...]. Ne aflăm deci în fața unui real în 
care descoperim trei planuri de organizare fundamentală: 1) organizarea istorică a lumii fizice; 
2) organizarea cvasi-istorică a lumii biologice, şi 3) organizarea istorică propriu-zisă a lumii umane 
[...]. Realul nu admite decât două feluri fundamentale de scopuri: Scopuri ontologice şi cele 
antropologice [...]. Realitatea absolută, aceea care depăşeşte modul sondajului nostru, este un dat 
ontic dincolo de porunca succesiunii. 

Aşadar, realitatea observabilă ni se prezintă sub forma unei organizări de structură şi funcţie 
date odată pentru totdeauna în mod cuantic-individualizat.” Petru P. Ionescu, Ontologia umană..., 
pp. 38-140. 

? Ibidem, pp. 119-120. 

drept cauză a categoriilor." El propune o tabelă a categoriilor! stabilind pentru 
fiecare cuantă de creație o anumită categorie. „Categoria cantitate corespunde 
cuantei fizice, cea de calitate, celei psihice. Afară de cuantele creaţiei propriu-zise, 
stau esenfele absolute ale Unicului. Realitatea ontică absolută însumă în sine ființa 
indefinită a Unicului, logosul, exigența responsabilităţi, persoana, conştiinţa, voința 
şi putinţa divinului. Cuanticul creaţiei contine fiinţa cadrului spatio-temporal, 
discontinuul individual, materia cosmicá, biologicul si antropologicul. Categoriile 
corespondente în intelect vor fi categoriile generale ale revelafiei adică: Unitate 
absolută, Necesarul, Personalitatea, Unitatea relativă şi Demiurgicul şi categoriile 
generale ale lui a şti (savoir) şi anume: Infinitate şi Eternitate, Unitate şi Pluraritate, 
Cantitate şi Cauzalitate, Relatie şi Modalitate, Categoriile morale şi aleteice, Calitate 
si Valoarea."?? 

Petru P. Ionescu este convins cá e nevoie ues o Leine a acestui tablou al 
categoriilor. De ce? Pentru că aceste categorii au în existența noastră un rol major. 
„Tragedia omului — nota el — stă tocmai în confuzia pe care o face aplicând fals 
categoriile sale unei alte realități corespondente decât celei pentru care e destinată 
fiecare categorie.” ® | | EI 


3 lidem. 

*! Influențat de L. Blaga, Petru P. Ionescu propune o nouă tabelă a categoriilor filosofice. În 
filosofia românească avem o frumoasă tradiție în acest sens. Lucian Blaga, în lucrarea Geneza 
metaforei şi sensul culturii, face o clasificare a categoriilor în funcţie de structura conştientă sau 
inconştientă a spiritului uman. Astfel, avem categorii ale receptivitátii conştiente: categoriile 
intelectului şi categoriile axiologice, şi categorii ale inconştientului: categoriile abisale. 

Constantin Noica, în lucrarea Douăzeci şi şapte de trepte ale realului, numeşte categoriile 
$5 ciudăţenii ale gândirii noastre.” 

În ontologia lui C. Noica întâlnim categorii precum: situație ontologică, câmp, închidere care 
se deschide, limitatie ce nu limitează, precaritățile fiinţei (şase) şi maladiile spiritului, element, 
contradicție unilaterală (orientată), devenire întru devenire (oarbă, rotitoare), devenire întru ființă 
(rostitoare), cerc dialectic (tematic) pentru fiinţa din lucruri şi: element, devenită, cu categoriile lor: 
unu-multiplu, limitaţie ce nu limitează, comunitate autonomă, real-posibil-necesar, diviziune individă 
(pentru ființa secundă). 

Mircea Florian în lucrarea Recesivitatea ca structură a lumii, 2 vol., propune o nouă tabelă a 
categoriilor. El cercetează peste patruzeci de cupluri conceptuale recesive: „deosebire — asemănare 
(identitate); multiplu — unu; esenţă (unitate) — relaţie; individual — general; compus — simplu; parte — 
(întreg) totalitate; noutate — repetiţie (identitate), discontinuu — continuu; eterogen — omogen; calitate — 
cantitate; materia (conţinut) — formă; schimbare — persistentá (substanţă); timp — eternitate; finit — infinit; 
relativ — absolut; obiect — subiect; existență — cunoaştere; a posteriori — a priori; raţional — irațional; 
imanent — transcendent; real — posibil, [...] libertate — autoritate; national — supranational; acţiune — 
cunoaştere; conducători — intelectuali; optimism — pesimism; schimbare — evoluţie, progres; viață- 
moarte; animal — om; concentrism — antropocentrism; ştiință-religie; istorism — supraistorism” — în care 
se întâlnesc însă numeroase rupturi sau alunecări între planul ontologic, gnoseologic si axiologic. 

Alexandru Bogza elaborează si el o tabelă a categoriilor în lucrarea Logica realismului critic. 
EI stabileşte patru mari grupe de categorii: 1) Categoria relatiunii care cuprinde conceptele ce stau la 
baza mecanicii; 2) Categoria cantităţii sau a matematicii; 3) Categoria calităţii; 4) Categoria 
,moagalitáps sau categoria „gnoseologică”. 

92 Ibidem. 
9 Ibidem, p. 121. 

Calitate « Cuanta psihică 


Unicul « Logosul 
Responsabilitatea « Persoană 
Constiinta +> Voința şi putinţa Divină 


Fiinţa +> Cadrul spatio-temporal 
Discontinuul individual « Materia cosmică 
Biologicul <> Aniropo log cu, 


Personalitatea « Unitatea relativă si Demiurgicul 


Infinitate — Eternitate 
Unitate +> Pluralitate 
Cantitate +> Cauzalitate 
Relatie « Modalitate 
Morală <> Aleteice 
Calitate «> Valoare 


* 


.. Filosoful român a studiat fundamentul fenomenului religios, esența lui 
fenomenologică. 

Prima constatare care se impune este aceea că „dintre toate formele biologicului, 
numai omul are apanajul religiozităţii.”** E] consideră fenomenul religios ca fiind 
„criteriu al «omeniei» omului, evidenţă a diferenţierii lui ontologice. i 

În trăirea religioasă a omului, filosoful surprinde următoarele caractere 
fundamentale: 

„1) Un aspect de cunoaştere. Omul tinde spre Dumnezeu din nevoia de a-l 
cunoaşte drept principiu, fundament, cauză, esență, imanentá sau transcendentá în 
lume [...]; 2) Un aspect de dependenţă. Omul se simte şi se consideră nu numai 
legat de Creator, dar legat de el într-un raport de inferioritate, de dependență de 
valoare [...]; 3) Un aspect de transcendenfá. Nu există formă religioasă, oricât de 
superioară sau oricât de primitivă în care omul religios să nu considere ca posibilă 
sau reală o transcendentá a dumnezeirii în ordinea lucrurilor naturale, ba chiar în 
lămurirea destinelor omului [...]; 4) Un aspect fundamental de redemp[iune. 
Acesta se regăseşte în toate religiile lumii."" 


51 Ibidem, p. 73. 
55 Ibidem, p. 74. 
36 Ibidem, pp. 15-16. 

Păcatul şi mântuirea sunt caracteristice pentru stadiul actual al analizei 
religiilor, cât şi pentru viitor, creştinismului. „Prin ele, — nota filosoful — creştinismul 
poate fi considerat drept faptul religios prin excelenţă, nu în valoare şi sub prismă 
antropică, ci în sens ontologic.” 

Există în drama creaţiei un tragism esenţial: „omul e o matrice în care stă negativ 
Păcatul şi pozitiv dorința de a-l anula.” 

Noțiunea de păcat nu o întâlnim în nicio formă de viață rt 4 ca realitate 
absolută. „Singur creştinismul descoperă natura transcendentă a păcatului şi face 
din el cheia de boltă a raportului dintre om şi Dumnezeu.” 

Omul a descoperit în conştiinţa sa, „graţie absolutului moral, sensul etic al 
devenirii.” Ce înseamnă asta? Aceasta înseamnă că a înțeles „necesitatea 
ontologică a Pácatului, dar a înţeles, în acelaşi timp, şi necesitatea Mántuirii."?! 

Prin păcat omul a rupt şi legătura de dependenţă dintre el şi Dumnezeu, a 
„călcat raportul de inferiorjfate ontologicá, singurul prin care se manifesta esential 
dependenta. 

Omul a înţeles, in acelaşi timp, şi necesitatea Mántuirii. „Într-adevăr, — nota 
- filosoful — a concepe şi a recunoaşte că participi la păcat prin însăşi realitatea ta de 
Creatură nu ar fi nimic dacă în acelaşi timp şi tocmai pentru că ai descoperit şi 
sensul etic al lumii, nu cauţi, prin toate mijloacele, să te mântui de pácat."?? 

Ce este mântuirea? Ea este definită ca fiind „actul în care Dumnezeu, prin 
întruparea, moartea şi învierea Fiului său, lisus Hristos, restabileşte omul în stare 
de comuniune personală cu El, dându-i acestuia germenele unei vieţi veşnice noi.” 

Mântuirea „este darul lui Dumnezeu, prin lisus Hristos, care s-a jertfit pentru 
răscumpărarea noastră, şi urmează a fi însuşită de noi prin îndeplinirea poruncilor 
şi sfaturilor învăţăturii creştine.” 


5 Ibidem, p. 77. 

88 Petru P. Ionescu, Transcendenfa moralei, pz 155: 

5 Petru P. Ionescu, Sensul metafizic al întrupării, „Raze de lumină”, an IX, nr. 1-2, ianuarie- 
decembrie, 1937, p. 45. 

2 Petru P. Ionescu înţelege prin absolutul moral „0 realitate pe care oricine o poate trái. 
Simptomul ei însă nu se arată, în toată máreata lui tragedie decât în anumite cazuri. Unul dintre aceste 
cazuri este Suferinfa. E vorba de acea suferință care amplifică, până la refuz resursele vitale ale fiinţei, 
suferința pozitivă, absolută, definitivă care nu este negafie, ci potenfare a trăirii; suferința care 
imbogáteste şi înalță, care purifică si desăvârşeşte trăirea. Numai într-o asemenea experiență de viaţă 
putem avea o confruntare crucială între polii existenţei noastre, confruntare din care (ágneste totdeauna 
simptomul căutat. Este impresionant de observat că natura a ales ca vestitor al ei tocmai Suferinfa pentru 
a ne marca finalitatea lumii, în vreme ce, pentru a ne face să simţim deplinátatea cauzală a creaţiei ea 

ne-a dăruit bucuria. Între suferință şi bucurie trăim sfârşitul şi începutul. Suferinfa ajunsă la paroxism 
devine — nu e un paradox — o exaltare entuziastă, bucuria, ridicată la apogeu, se transformă în țipăt de . 
durere. Numai când te ridici pe scara tonalitáfilor vitale până la ultima treaptă şi te scobori până la prima, 
surprinzi adevăratul sens supra-individual şi supra-temporal al Creaţiei.” Petru P. Ionescu, Sensul 
metafizic al întrupării, p. 44. 

?! Ibidem, p. 45. 

”2 Petru P. Ionescu, Sensul metafizic al intrupárii, p. 45. 

% Ion Bria, Dicfionar de teologie ortodoxá de la A-Z, Bucuresti, Editura Institutului Biblic si 
de Misiune al Bisericii Ortodoxe Románe, 1981, p. 264. 

?! loan Mircea, Dicţionar al Noului Testament, Bucureşti, Editura Institutului Biblic şi de 
Misiune al Bisericii Ortodoxe Române, 1995, p. 325. 

Este posibilă mântuirea prin om? Petre P. Ionescu sesizează cá mântuirea nu 
„e posibilă prin om; omul nu se poate mântui. De ce oare? Pentru că e om, adică e 
Creatură. „Orice putință de mântuire este deci înlăturată. lar omul trebuie să rămâie 
sub povara blestemului." Ce rămâne de făcut? Cum se poate rezolva această situaţie? 

Filosoful român observă că a rămâne într-o asemenea stare de lucruri ar fi 
însemnat o imperfectie care s-ar fi răsfrânt asupra Creatorului. 

In religia creştină există mai multe moduri prin care s-a încercat tehnica 
mântuirii. Filosoful Petre P. Ionescu aminteşte: ,,1) mântuirea prin dizolvare în neant, 
cum e Nirvana [..]; 2) mântuire negativă; 3) mântuirea prin perfecția morală; 4) 
mântuirea pozitivă. Toate aceste forme de mântuire nu pot escamota un lucru: 
„faptul că, sau negi complet creatura, dizolvând-o, sau o păstrezi ca atare şi atunci orice 
perfecționare morală nu-i poate stinge natura ei de creatură.””” Există totuşi o cale şi 
mai categorică. Aceea de „inversiune mistică în care omul se dizolvă, se absoarbe 
temporal în Creator." Cum este posibil acest lucru? Se „identifică cu el imaginativ. 
Suntem într-o dilemă tragică: ori rămânem creatură, şi nu ne confundăm cu Creatorul, 
şi atunci păstrăm mai departe peceta inferiorității ontologice, şi nicio mântuire nu ne 
este cu putință; ori ne negăm ca ființă fenomenologicá, şi atunci, sau admitem 
dispariția completă prin moarte, sau, dacă nu o admitem, făptura noastră nenumenală 
continuă să aibă mai departe caracter de credință, raportul mentinándu-se nestirbit."?? 

Cum se poate scăpa din această aporie?'% Petru P. Ionescu arată cá o singură 
cale e cu putință şi aceasta este cea oferită de creştinism: „Mântuirea printr-un 
intermediar.” 

Intermediarul nu trebuie să fie om pentru că nu ar putea face nimic, oricât de 
superior ar fi, ca prototip al sfințeniei.”"" Omul intermediar, fiind o creatură, nu ar 
putea schimba nimic în destinul nostru. Ce este de făcut în acest sens? Filosoful 
consideră că este necesar să aibă loc o minune — un Om-Dumnezeu. „Prezenţa unei 
asemenea minuni e necesară în lume. E cerută în mod fatal. Şi tot ceea ce e necesar 
ontologic trebuie să fie.”!% 

Naşterea Mântuitorului lisus Hristos este considerată de teologi ca fiind cel 
mai mare eveniment din Istoria omenirii, „atât de mare încât a devenit centrul 
istoriei universale. De la el încoace se numără anii, veacurile şi miile de ani. Si tot 


astfel, de la el încolo, spre începutul lumii.” 


?5 Petru P. Ionescu, Sensul metafizic al întrupării, p. 46. 
” Petru P. Ionescu, Transcendenfa moralei, p. 155. 

” Ibidem. 

% Ibidem, 


? Ibidem, pp. 155-156. 
1% Rămâne o singură cale cu putinţă de ieşire din această dificultate. „Dar aceasta ar fi însemnat 


totala nega(ie — aprecia Petru P. Ionescu. Aceca că omul nici nu are nevoie de mântuire. A nu avea 
nevoie de mântuire înseamnă abolirea Păcatului. A aboli însă Păcatul, înseamnă a anihila tocmai sensul 
etic al lumii. A anihila însă sensul etic al lumii înseamnă a anihila însăşi devenirea. A nega devenirea, 
presupune însă neputinta spiritului de a se exprima, de a se realiza, ceea ce, în ultimă analiză, ar fi fost 
acelaşi lucru cu a nega însăşi spiritul, adică a institui neantul. E un cerc vicios din care nu poţi ieşi decât 
rupând cadrele fixate până aici, reducând la neant fie principiul spiritual, fie modul în care acest 
principiu lucrează.” Petru P. Ionescu, Sensul metafizic al întrupării, p. 46. 
10! petru P, Ionescu, 7ranscendenfa moralei, p. 156. 


V? fidem. ". 
1% Nichifor Crainic, Ortodoxie $i etnocrafie, Bucureşti, Editura Albatros, 1997, p. 73. 

Petru P. Ionescu pune în evidenţă atributele pe care trebuie să le intrupeze 
Mântuitorul: „a) Mai întâi temporal-istoric. Să apară apoi într-un «anumit moment» 
al istoriei după ce fusese anunțat; b) Să acumuleze în sine întregul păcat al lumii, ca 
om, şi să-l dizolve în sine, ca Dumnezeu; c) Viaţa sa temporală trebuia să fie un 
ritm perfect între uman şi divin; d) Să se nască, nu ca un om în concepţie, ci în 
formă; e) Să moară, nu ca Dumnezeu în esenţă, ci ca om; f) Să învie, nu ca om, ci 
ca Dumnezeu; g) Să nege şi să afirme ritmic şi umanul şi divinul din sine."! ^ Toate 
aceste cerinţe le-a întrunit numai Mântuitorul. 

„De ce s-a întrupat Fiul lui Dumnezeu în chip de om?” Nichifor Crainic 
răspunde: „Ca să mântuie omenirea de răul acesta, de păcatul acesta care ne orbeste 
minţile, care ne face să nu ne înțelegem între noi, care ne face să ne sfâşiem unii pe 
alții mai sălbatic decât fiarele.”19 

Creatura (omul) este, ontologic vorbind, inferioară Creatorului (Dumnezeu). 
Filosoful român consideră omul adamic (homo hyle) fără de păcat pentru cá, desi 
creatură, păstrează în sine unicitatea, dar el, odată creat, trebuie să se supună 
destinului său dual (suflet + corp). 

„Deabia după ce se imparte dual, păcatul este virtual posibil. Răul ontologic, 
ca necesitate a înseși creatiunii, îl acoperă. E în el o exigentá de sacrificare, pentru 
că orice creatură presupune drama sacrificării. Păcatul adamic nu putea fi făptuit de 
omul adamic singur. El e mai întâi materie şi humă şi în materie nu există păcat. 
Devine spirit prin participaţie, nu prin încarnare, deci e încă o dată dincolo de 
păcat. E unic, deci e pentru a treia oară smuls păcatului. Dar el conţine virtual, 
pentru că e prototipul creaturii şi pentru că e sortit sacrificiului prin însăşi creația sa 
care neagă şi cheamă în acelaşi timp dualitatea.”195 

Filosoful menționează faptul că persoana chemată să îndeplinească acest rol 
important trebuia „să fie un om, să apară pe lume aşa cum apar toti oamenii si 
totuşi să difere, nu în formă, ci în esenţă de modul de apariţie a oamenilor.” 

Totuşi, concepută spiritual, persoana care îşi asumă rolul mijlocirii trebuia să 
aibă acelaşi destin: naşterea. „Persoana Mântuitorului întruneşte, în timpul vieţii, 
într-o unitate perfectă, aceste două esențe: umană şi divină: a) Trăieşte ca un om, 
cu aceleaşi nevoi ca şi el, dar fără instinctele lui fundamentale; b) Merge ca şi un 
om, spre tragicul său destin, dar ştie care este destinul acesta; c) Apare într-o 
conjunctură politică, socială şi morală, producând cea mai formidabilă revoluţie a 
veacurilor, deşi nu revolutioneazá nimic, ci completează; d) În fine, ultimul act al 
existenţei sale pune peceta definitivă pe sensul istoric şi supra-temporal al misiunii 
sale: moare ca un om şi totuşi înviază ca un Dumnezeu, pentru a dovedi că nici în 
natura sa carnală nu a înțeles să fie numai om, înviind, sau numai Dumnezeu, 
murind."!0 


„104 Petru P. Ionescu, Transcendenfa moralei, p. 156. 
105 Nichifor Crainic, Op. cit., p. 79. 
1% Petru P, Ionescu, Transcendenfa moralei, p. 157. 
107 Petru P, Ionescu, Sensul metafizic al întrupării, p. 46. 
19% Ibidem. pp. 46-47. 

Un lisus Hristos care ar fi avut numai o personalitate umană nu ar fi putut 
„să-şi asume rolul de Mântuitor şi de mijlocitor. Un Hristos care ar fi avut numai o 
personalitate divină nu ar fi putut să se înfățişeze istoric şi real, ca persoană 
carnală. De aici nevoia teologică a dublei infátisári."!? 

În ce constă dualitatea naturii Mântuitorului? Petru P. lonescu explică: 
„Fiinţa lui Hristos participă din substanța divină şi din substanța umană, adică 
participă din sfințenie, prin esența şi mecanismul creației sale, şi din păcat, prin 
forma în care apare istoric şi carnal.”!!0 

Mântuitorul a apărut pentru a lua asupra sa păcatele lumii? Filosoful nu 
acceptă această idee. El atrage atenția că se face o confuzie regretabilă între păcat 
şi păcate, uitându-se sensul absolut al păcatului originar. „Mântuirea de «păcate» 
se face, se poate face şi fără ajutorul lui Hristos, prin simpla morală perfectă. Dar 
transcenderea condiţiei de «făptură», adică de ființă cu peceta păcatului originar nu 
se poate face decât numai prin prezența lui Hristos în istorie. Nu printr-un act de 
imitație, ci printr-un act de participaţie.” 

Ce înțelegem prin actul de participaţie? Prin participaţie se înţelege „o liberă 
acceptare a realităţii Mântuitorului în istorie şi o legătură de solidaritate spirituală 
cu sensul sáu supra-temporal. Este ceea ce am putea numi participaţie spirituală. 
Alături de ea este însă nevoie şi de o participaţie materială.”* 

Sunt necesare aceste două participatii? Răspunsul este pozitiv. Filosoful 
consideră că prin participaţie „transcendem însăşi condiţia noastră individuală şi 
contingentă, făcând din realitatea noastră spirituală o entitate supra-temporală. Dar 
o asemenea entitate supra-temporală presupune o infinită dăruire [...]. Omul este 
fiinţă creată, deci supusă atributului de păcat originar. Acest atribut nu poate fi 
depăşit de om, pentru că între spiritualitatea pură a lui Dumnezeu şi esenţa de 
creatură materială a omului nu există nicio punte de trecere."!? Ce este de făcut? 

„Apare atunci, în istorie şi în carne, o Persoană care uneşte în fiinţa ei reală 
divinul cu umanul. Această persoană ca umană are ea însăşi nevoie de mântuire 
prin suferință. Dar mântuirea sa proprie e simbolică, pentru că nu a păcătuit decât 
parţial — prin faptul formal al naşterii, nu prin cel esenţial al concepţiei. Omul real 
are acum o cale deschisă spre mântuire, cu atât mai caracteristică, cu cât este 
fundată pe libertatea de alegere. El nu poate participa însă la mântuire decât în 
măsura în care participă la Mântuitor. A participa însă la Mântuitor ca la o ființă 
partial istorică şi reală înseamnă a nu rezolva problema mântuirii. Este deci nevoie 
de o participaţie totală la Mântuitor, adică la sensul său supra-temporal. Inseamnă 
atunci că o asemenea participaţie supra-temporală trebuie să se facă printr-un 
element nu numai spiritual (sufletul), ci şi printr-un element supra-temporal 


(sufletul nemuritor)."! ^ 


109 Ibidem. 
110 jpidem. 
1! bidem. 
112 Ibidem, p. 48. 
13 fide, 
114 Ibidem, 

Íntre Creator şi Creaturá se interpune din eternitate Mântuitorul. „Omul- 
 creaturá se mántuie in másura ín care participá din divinitatea emanizatá a 
Mântuitorului [...]. Prin Christ, Creatorul îşi desăvârşeşte opera si rezolvă dilema. 
Am putea afirma, între-un anumit sens, că Mântuitorul mântuie nu numai pe om, ci 
si pe Creator."!? Pentru Petru P. Ionescu Dumnezeu reprezintá Creatia, in timp ce 
Mántuitorul este Creatura. | 


“Mântuitor 


Dumnezeu 


'Creatură. 


Filosoful român constată că în măsura în care „Dumnezeu pune pe om drept 
creatură, omul pune pe Dumnezeu, întru perfecţiune, drept Creator. Smerenia lui 
decurge din necesităţi ontologice. Actul fundamental al creaţiei este afirmarea 
generozitátii, actul fundamental al omului este recunoaşterea sursei creatoare. De la 
Dumnezeu până la om sunt linii de acte constituind generozitatea creaţiei; de la om 
la Dumnezeu, altă linie de acte constituind smerenia, încadrată total într-un absolut: 
„Destinul creştin al lumii, între aceşti doi poli se exhaurează întregul nostru real"! 

Prin structura şi prin funcțiile lui, omul este o izbucnire cuantică, unică în 
natură, independentă de orice alte forme. El este un datum finalizat, o marcă 
ontologică. Omul posedă tot aşa de bine şi mijloace de cunoaştere legitime, într-o 
modalitate fundamentală şi precaută, laolaltă cu limite precis determinabile, de a 
cunoaşte fundamentul tuturor lucrurilor — chiar dacă totdeauna incomplet, însă cu 
adevărat şi cu judecată. 

In ontologie, Petru P. Ionescu ancorează la un dualism spiritualist: „Există o 
realitate primară, inconditionatá, absolută care emană din prea-plinul ei, o dublă 
prezenţă: aceea a spiritului Şi aceea a unui concret sensibil, opus spiritului pe care îl 
numim materie.”!! 

Convingerea lui este că „nu există filosofie decât sau creştină, sau un duh 
creştin, sau sub autoritate creştină sau contra cregtinismului."!* Metafizica pe care 
o promovează el este o metafizică ortodoxă, care explică atât realul, cât şi lumea. 


115 Petru P. Ionescu, Transcendenfa moralei, p. 160. 

116 Petru P, Ionescu, Ontologia umaná..., p. 165. 

117 Petru P, Ionescu, Frumusefea gândirii filosofice, „Dacia Rediviva”, an II, nr. 2/1942, p. 3. 
1% Petru P. Ionescu, Metafizica ortodoxiei, p. 337. 

Dacă Marin Ştefănescu vorbeşte de existența unei filosofii creştine!!” alături 
de o filosofie laică, Petru P. Ionescu spune că se poate trece de la o metafizică laică 
la o metafizică harică. 


III. CUNOAŞTEREA HARICÀ — SENS ŞI SEMNIF ICATII FILOSOFICE 


Gândirea lui Petru P. Ionescu merge în aceeaşi direcție si în problema 
cunoaşterii, pe care o leagă de ontologie. „Omul depozitar al transcendentei 
cunoaşterii caută să cunoască: 1) Cauza (adică pe Dumnezeu); 2) Natura (adică 
însăşi creaţia); 3) pe sine (adică o autocunoaştere). De abia aici cunoaşterea umană 
coincide formal cu cea divină.” El este de părere că nu vom putea înţelege 
imperativul cunoaşterii dacă nu vom vedea în cunoaştere o „transcendenţă ontică”. 

Ce este cunoaşterea? Noţiunea de cunoaştere a fost definită, de regulă, ca 
fiind: „1) simpla prezență în fata lucrurilor în scop de informare; deci, a cunoaşte e 
a avea prezent un obiect sau un fapt; 2) claritatea care înseamnă a vedea raporturile 
de cauzalitate între faptele de cunoştiință.”!% 

Petru P. Ionescu înlocuieşte termenul cunoaştere cu unul mai adânc, cu 
înțelegere. Deci, a cunoaşte = a înţelege. „A cunoaşte — nota filosoful — este, pentru 
definiția obişnuită, identic, sau aproape, cu a înțelege. Psihologia mai recentă a 
gândirii a înțeles să facă însă o deosebire de formă şi de intenţie [...] între actul 
cunoaşterii şi cel al înțelegerii. A cunoaşte ar fi un mod al raportării, conştiinţa netă 
că e vorba de o punte între un subiect şi un obiect. A înțelege înseamnă însă a 
renunţa la prezenţa oarecum torturantă a conştiinţei raportului Subiect-Obiect şi a 
încerca a prinde (comprehensiune) în sine esenţa fenomenologică a Obiectului.”!?! 

E] constată că se face mereu confuzie între subiect şi obiect şi între subiect si 
conştiinţă. Petru P. Ionescu remarcă cá nu „avem până acuma o definiție!” 
multumitoare a acestor termeni. Într-adevăr, pentru a defini de pildă «subiectul» ca 
atare, nu e suficient să-l situăm în domeniul lui «Cogito» cartezian. Subiectul, ca 
poziţie epistemologică, nu este nici Eul vieţii psihice, nici conştiinţa planului 
psihologic. Eul este o plenitudine trăită. El este cel care defineşte orice viață 
spirituală, dar nimic din afară nu-l poate defini [...]. Eul este deci sau ceva mai mult 


!? Vezi Marin Ştefănescu, Filosofia creştină. Contribuţie la înțelegerea filosofiei, Bucureşti, 
Editura România Press, 2007. 

? Mircea Florian, Philosophia perennis. Treizeci si două de prelegeri universare, Cluj-Napoca, 
Editura Grinta, 2004, pp. 55-56. 

121 Petru P. Ionescu, Mister şi metafizică, p. 160. 

122 Mircea Florian defineşte subiectul şi obiectul din perspectiva filosofiei sale realiste. - 
Subiectul cunoscător are după M. Florian trei mari înțelesuri; „a) om (conştiinţă + corp); b) conştiinţă; 
c) subiectul pur care cunoaşte corpul ca şi sufletul, un subiect care e o parte, asemenea unui punct, din 
conştiinţă [...]. 

Obiectul, existenţa, sau datul sunt luate în accepţia cea mai generală: obiect e orice despre care 
se vorbeşte, fie obiect real extern (stele, arbori, oameni etc.), fie obiect real intern (Stările şi procesele 
unei conştiinţe), fie un obiect ireal (Făt-Frumos, Jupiter etc.), fie ideal (valorile), fie în sfârşit, 
suprareal (numere, figuri, în genere toate mărimile matematice).” Mircea Florian, Ce este conştiința?, 


Bucureşti, Editura Casa Şcoalelor, 1947, pp. 11-12, 19. y 

sau ceva diferit de «subiect»[...]. Cunoaşterea este o necesitate, o plenitudine, o 
fatalitate a eului nostru. Si cu toate acestea Subiect si Eu par sá fie, pentru multi, 
unul si acelaşi lucru."!? 

Gánditorul román retine o altá confuzie ce se face des intre subiect si 
conştiinţă. „Pentru a fi «subiect» trebuie să fii conştient. Constiinta nu ar fi deci 
decât un atribut necesar al subiectului. Nimic mai fals. Constiinta trăieşte pe planul 
ei practicul, actualul, ea este instrumentul prezenţei; ea are un caracter activ, 
i ums psihologist, concret, relativ. Subiectul nu are ce căuta în toate 
acestea." 

Pentru Petru P. Ionescu subiectul nu este un creator al lumii ca la Fichte, nici 
legistatorul cunoaşterii ca la Kant. El afirmă „ca o ipoteză de lucru, prezența 
subiectului ca poziție cu consistență ontologică.” 

Ce este obiectul? Obiectul trebuie să fie ceea ce este pus între cunoaştere. El 
este deci contrariul subiectului [...]. Din simpla poziție gnoseologică, obiectul 
devine realitate cu consistență ontologică.”! 

Deci, obiectul există ca „exterior nouă tocmai pentru că el nu ne oferă din 
sine însuşi decât acea înfăţişare prin care el poate fi pus ca interior conştiinţei 
noastre. El nu-şi dezvăluie niciodată propria lui interioritate — interioritate care 
trebuie să existe nu printr-un postulat, ci pentru că acest exterior al său trebuie să 
fie subinteles printr-o interioritate si numai prin această interioritate, el este 
garantat ca exterior oricărei cunoasteri."! 

Obiectul se pune ca „exterior tocmai pentru cá este dat într-o interioritate a 
noastră; pentru că, în fine, el nu este niciodată complet cunostibil.""? Obiectul ne 
apare drept limită în măsura în care se „pune nu ca exterior conştiinţei, nici interior 
ei, ci ca un dat care revelează, prin caracterele sale gnoseologice, o interioritate ce-i 
este proprie; această interioritate este — limita absolută a puterii noastre de 
cunoaştere [...]. Nu este vorba aici de o limită de cunoaştere propriu-zisă, ci de o 
limită de cunoaştere într-un sens special ce s-a dat cuvântului «cunoaştere» [...] E 
vorba de o limită a posibilităţilor noastre conceptuale de exprimare. ei ni 

Petru P. Ionescu nu este un agnostic in cunoaştere , ci mai degrabă un 
optimist gnoseologic. Acceptă realitatea datului obiectiv şi respinge lumea închisă 
în graniţele idealismului sau în „temnița oarbă a solipsismului". | 

„Există un dat obiectiv, în afară de mine şi de cunoaşterea mea, dar care 
solicită permanent efortul acestei cunoaşteri. Mai mult încă: acest dat obiectiv are 
el însuşi o cauză care nu rezidă în mine. Lumea nu se naşte în spiritul meu şi nu eu 
o construiesc obiectiv prin actul miraculos al cunoaşterii mele. Prin actul 
cunoaşterii mele eu nu fac altceva decât să iau act de această realitate obiectivă în 


123 Petru P, Ionescu, Definiţia absolutului şi cunoaşterea, p. 81. 
Ms », Ibidem, pp. 81-82. 
25 Ibidem. 
125 Jbidem. 
127 Petru P. Ionescu, Reflecţii în problema cunoaşterii. Cunoaştere şi conştiinţă, „Gândirea”, 
an. XIX, nr. 2, februarie 1940, p. 35. 
128 Ide, 
12 Ibidem, p. 36. 

care sunt eu insumi dat la o parte, un centru dotat cu darul miraculos al cunoaşterii, 
adică al conştiinţei de a face parte, ca parte, dintr-un tot obiectiv, a mă recunoaşte 
ca atare, verigă obiectivă dintr-un lant obiectiv, cu putinţă de a realiza mintal atât 
independența lanţului obiectiv de mine, cât şi independenţa mea, centrală, absolută, 
față de lant. Obiectul se oglindește în mine, iar conştiinţa cunoaşterii este tocmai 
cunoaşterea conştiinţei acesteia de participare si de oglindire.”!* 

Realismul critic sustine o revenire parțială la poziţia conştiinţei active şi 
încearcă astfel o sinteză a realismului şi idealismului. Totuşi, realismul critic, „spre 
deosebire de cel «nou», nu concedá putinţa de a cunoaşte nemijlocit realitatea, ci 
numai datele senzoriale, dar acestea nu sunt pur subiective, ci «reprezintă» sau 
relevă realitatea, care de aceea nu e o conştiinţă, ci o credință. Obiectul are o 
existență independentă de conştiinţă, nu este o simplă entitate mentală, însă nu-l 
cunoaştem direct." "?! 

Cunoaşterea umană nu e o activitate exclusiv subiectivă sau obiectivă. „Nici 
obiectul, nici subiectul n-ar putea produce cunoaşterea şi nu ar putea nici împreună 
să o producă, dacă nu ar fi anume creaţi în vederea acestui scop. 

Dacă obiectul există nu e pentru faptul că este obiect, ci pentru că e obiect al 
cunoaşterii, de la care primeşte şi existenţa, şi calitatea de obiect. 

Dacă subiectul cunoaşte nu e pentru motivul că este subiect în sine, ci este 
subiect pentru că este manifestarea cunoaşterii suprasubiective. Cunoaşterea este 
aceea ce conferă subiectivitate subiectului. Subiectul e un epifenomen al 
cunoaşterii, un mod de manifestare al ei, iar nu o activitate de sine stătătoare.”!"? 

S-a constatat cá atât intelectul, cât şi rațiunea au un caracter propriu de a 
obiectiva. Ce înseamnă a obiectiva? „Înseamnă a pune în afară de ele, în afară de 
spirit, în afară chiar de actul cunoaşterii.”!*% Petru P. Ionescu vorbeşte de două faze 
caracteristice oricărui act de cunoaştere intelectuală. Prima fază se numeşte 
absorbție şi cea de-a doua rejecție. „În absorbție datul real, concretul obiectiv intră 
în spirit pe căile perceptionale obişnuite unde este elaborat şi prelucrat într-un 
proces destul de complicat şi pe care psihologia l-a descris in amànuntime. În 
rejectie toată această elaborare este aruncată din spirit în afară pentru a se 
reîntoarce transfiguratá, în lumea obiectivă din care a venit şi căreia îi 
corespunde.” 

Prin fenomenul de rejectie cunoaşterea devine obiectivă. În intelect nu putem 
găsi decât intenfionalitatea posesiunii. Filosoful menţionează că există trei forme 
ale posesiunii obiectului: „a) o posesiune practică, a obiectelor, ceea ce constituie 
domeniul vast al tehnicii şi industriei umane; b) o posesiune teoretică ceea ce 
constituie forma efectivă atât de puternică, mergând până la sacrificiul propriei 


130 Petru P. Ionescu, Metafizica ortodoxiei, p. 330. 

P?! Mircea Florian, Cunoaştere şi existenţă, Bucureşti, Editura Garamond, 2006, p. 171. 

3? Constantin Micu, Valoarea ontologică a cunoaşterii, Bucureşti, „Bucovina”, 1948, p. 60. 
133 Petru P. Ionescu, Iubire şi cunoaştere, „Saeculum”, an I, nr.6, noiembrie-decembrie 1943, 

vieti — e cazul eroilor ştiinţei şi al gândirii speculative — şi care îşi găsesc corelatul 
său ideali în stiintá si filosofi ie; C) posesiunea contemplativă şi creativă evidentă în 
artă.” 

. Fiecărei etape îi AT E o proiecție ideală în realitate ce stă în gândire. 
METO are deci funcția de a organiza întâlnirile cu realul. Totalitatea acestor 
întâlniri, constituind cunoaşterea, constituie şi sistemul total al adevărului.”! 

Unul dintre scopurile cunoaşterii este de a atinge adevărul. 

Petru P. Ionescu foloseşte conceptul de alétheia (&Quj0ewx" — este termenul 
antic grecesc al termenului adevár). Martin Heidegger îl „descompune în ó-Míge. 
Semnificatia celor douá párti ale acestui cuvánt este interpretatá de el astfel: & este 
o particulă privativă, iar Aso (/éteheia) este derivat de la AavOvew (Janthánein), 
termen pe care-l traduce prin «a fi ascuns». Aşadar, á-Xj0etx (a- létheia) ar avea 
exact sensul pe care el l-a descoperit în ape lui Heraklit si Aristotel, de 
«non-ascunderey.”158 

“Anton Dumitriu, plecând de la afi bate lui Homer şi Hesiod, àAn0rc si 
GXfj0sw, le acordă următoarele semnificaţii: „1) exactitatea care nu ascunde 
[neascunzătoare], devoalată a vorbirii şi opiniei; 2) realitatea neascunsă, devoalată 
a ceea ce există, a existentului; 3) corectitudinea care nu uită [neuitarea], 
neînşelătoria, veracitatea omului, a caracterului său. 

Filosoful român observă că, în ştiinţă, problema RENE se confundă cu 
aceea a cauzalitátii. „A cunoaşte ştiinţific înseamnă a şti că un anumit fenomen — 
efectul — urmează necesar unui alt fenomen care e cauza lui.”1% De aici rezultă 
două întrebări: | 

a) Prima în legătură cu valabilitatea cunoaşterii noastre. „Un adevăr ştiinţific 
este valabil în măsura în care explică, printr-o ata raportul cauzal. Este 
caracterul «legalist» al ştiinţei; 

'b) A doua întrebare e în legătură cu verificarea legii cauzale. Verificarea 
înseamnă extinderea explicaţiilor asupra tuturor cazurilor din categoria cauzală 
respectivă”.! 

Petru P. Ionescu îl citează pe Toma d'Aquino care formulase, cu multă 
vigoare cele două definiţii ale adevărului: „Adecvarea lucrului la intelect, 
adecvarea ideii la intelect [...]. Ce înseamnă «adecvatio rei et intellectus»? 
Filosoful răspunde — Lucrul, adică obiectul, adică realul trebuie să corespundă cu 
intelectul, adică, mai precis, cu ideea «mea» despre obiect. Aceea ce afirm eu 
trebuie să fie în realitate."!? i 


135 Ibidem, pp. 28-29. 

136 Petru P. Ionescu, Frumusețea gândirii filosofice, p. 4. 

137 Martin Heidegger în lucrarea Parmenide menționează: „Grecii numesc &Afjüeta acel ceva 
pe care noi obişnuim să-l «traducem» prin cuvântul «adevăr». Dar dacă traducem «litera» cuvântul 
grec, atunci el ar suna: «stare-de-neascundere» (Unverborgenheit)." Bucureşti, Editura Humanitas, 
2001, p. 27. 

138 Anton Dumitru, Alétheia. Încercare asupra ideii de adevăr în Grecia antică, București, 
Editura Eminescu, 1984, p. 226. i 

3? Ibidem, p. 228. 

1% Petru P. Ionescu, Ontologia umaná..., p. 111. 

141 Ibidem, 

142 Ibidem, p. 114. 

El remarcă faptul că această definiţie tomistă, „sau implică verificarea şi 
atunci e falsă pentru că nu adecvarea interesează, ci valabilitatea ei, sau nu o 
implică şi atunci e tot falsă pentru că înlătură tocmai esentialul in mecanica 
adevárului,"! ^? 

Pentru Petru P. Ionescu adevărul este „numai aceea ce se impune cu 
necesitate. Verificarea adevărului e deci înlocuită cu verificarea ipotezelor din care 
reiese, cu o exigentá de neînlăturat, o anumită condiţie de necesitate.”!"* Restul 
adevărului nu este însă să fondeze „reuşitele, ci să fondeze cunoaşterile, să exprime 
realitatea care stă sub cunoaştere şi atitudinea plenară a omului viu şi întreg în faţa 
cunoaşterii şi a realului.”1%5 

El recunoaşte că foarte mulți filosofi şi-au pus întrebarea: Ce este adevărul? 
Puţini şi-au pus şi întrebarea: Cum este? La această întrebare filosoful apreciază că 
există trei vizuini mari în care poate fi încadrată fenomenologia adevărului: 
viziunea tangențială, viziunea asimptotică şi viziunea crucială. 

a) „Viziunea tangenfialá presupune un adevăr fluctuant, instabil, un adevăr 
nălucă, un adevăr care priveşte exact în moment în care se produce. Ca şi tangenta, 
el nu are decât un punct abstract, infinit de mic, de contact cu realul respectiv. 
Atinge lucrul dar nu-l atacă, nu-l surprinde, nu-l captează, nu-l ghiceşte. Acolo 
unde ar trebui să fie sondă, el este doar tangentă [...]; 

b) Viziunea asimptotică aparţine, în special ştiinţei. Cunoaşterea tinde să se 
aproprie, să se identifice, să se lipsească de obiectul ei. De-alungul timpului, curba 
pe care o realizează gratie eforturilor ştiinţei, poate fi reprezentată printr-o curbă 
asimptotică [...]. Linia ordinii ontologice şi linia ordinii epistemologice sunt, de la o 
vreme încolo, aproape paralele. Întâlnirea sau încrucişarea sunt amânate la indefinit. 

Reprezentarea aceasta poate fi aplicabilă oricărui adevăr ştiinţific; 

c) Viziunea crucială. Ce înseamnă asta? Ordinea lucrului îşi păstrează, 
neclintită, direcția. De altă parte, ordinea spiritului, adică, în cazul nostru, ordinea 
cunoaşterii, are si ea o linie de forță a ei, o linie neclintită, săgetătoare, pe care se 
înscriu eşecurile, greşelile, erorile şi falimentele. Undeva, cândva, se vor întâlni, se 
vor întretăia aceste două linii de forte, linii oarbe, fiecare cu drumul si cu destinul 
ei. Şi atunci țâşneşte, orbitor, regesc, scânteia [...]. Şi această scânteie nu este de 
ordinul conceptului, ci de acela al intuitiei. Câteodată stráfulgerarea este scurtă şi 
piere. Adeseori însă ea a rodit. Dar roadele ei au fost fixate, încercuite, încremenite, 
în formule conceptuale.""^ Această viziune crucială este posibilă numai in 
cunoaşterea intuitivă cu ajutorul intuiției. "De aici şi caracterul subiectiv al adevărului. 


1? Ibidem. 

Fi Ibidem, pp. 114—115. 

145 Petru P. Ionescu, Cunoaştere şi credință, „Gândirea”, an XX, nr. 2, februarie 1941, p. 100. 

146 Petru P. Ionescu, Adevăr şi cunoaştere, „Gândirea”, an XXII, nr. 2, februarie 1943, pp. 93-94. 

17 Filosoful retine două tipuri mistice bine distincte: „1) Tipul idealist-efectiv şi 2) tipul 
realist-intelectual. Primul tip construieşte o viziune a lui Dumnezeu prin iubire si în granițele 
cunoscute ale idealismului. Dumnezeu este creația mea pentru El [...]. Tipul al doilea stăruie, cu 
retuşări mai mult sau mai puţin importante, de-a lungul istoriei mistice. Plotin afirmă existența 
obiectivă a lui Dumnezeu ca şi Eckhart, ca şi Böehme. Între toţi aceştia predomină caracterul 
intelectualist în vreme ce la un Assisi, Sf. Tereza, instrumentul de captare, calea de ajungere, este, 
iubirea”, Petru P. Ionescu, /ubire şi cunoaştere, „Saeculum”, an I, nr. 6, noiembrie-decembrie 1943, p. 34. 

În cunoaşterea ştiinţifică, adevărul are nevoie de verificare. Filosoful propune 
. pentru verificarea adevărului trei mari etape şi anume: »l) Verificarea dialectică- 
rațională, 2) Verificarea prin reducere la necesar; 3) Verificarea pe cale 
CXDECEREHIGIS: pes 

- Etajánd realul în straturi ireductibile, o atare erei nu a fost posibilă. De 
aici faimoasa despărțire dintre ştiinţă şi credinţă. 

Petru P. Ionescu acceptă că există două adevăruri: V Adevărul Primar [este] 
acela care corespunde Cauzei primare a creaţiei. Acest adevăr primar nu poate fi 
atins decât sau prin reconstituirea logică a Unicului, sau prin revelaţie. El este deci 
de domeniul împărtăşirii religioase; 2) Adevărul secundar a cărui primă formă 
corespunde cosmologicului. El este de domeniul ştiinţelor fizice, în vreme ce 
biologicul corespunde grupelor de ştiinţe ale biologicului.' jd 

Creaţia a zidit în om putinţa de a cunoaşte. Lucian Blaga vorbeşte despre 
două tipuri de cunoaştere: „cunoaşterea paradisiacă” şi „cunoaşterea luciferică”, iar 
Petru P. Ionescu vorbeşte de „cunoașterea laică” şi „cunoaşterea harică”. 

Filosoful se întreba retoric: „Va fi poate o oarecare asemănare între ceea ce el 
numeşte cunoaşterea paradisiacă şi cunoaşterea Iuciferi icd şi între ceea ce noi 
numim cunoaşterea laică şi cunoaşterea harică."1 Ce se înţelege prin cunoaşterea 
laică? „Cunoaşterea laică uzează de concept şi se face în lumina rece, critică, 
obiectivă a intelectului. Este o cunoaştere de suprafaţă, de substanță, de volum, de 
formă exterioară, cunoaştere cu care operează atât. intelectul empiric cât şi 
intelectul ordonator, clasificator, categorial şi ştiinţific. În ordine metafizică această 
cunoaştere a fost instrumentul de predilecție al rafionalismului.""! 

Petru P. Ionescu stabileşte caracterele fundamentale ale cunoaşterii laice. 
1) Primul caracter [...] este acela că orice cunoaştere este, în fond, o asimilare a 
realului [...]. Cunoaşterea, în sensul asimilării realului de către spirit, este 
întotdeauna o «trecere la limită» care, ca şi în operaţia matematică, nu este 
„niciodată atinsă. Cunoaşterea se manifestă aşadar, pentru cercetătorul fără 
prejudecăţi de sistem, drept o naştere din nou a lumii întru spirit şi prin spirit [...]; 
2) Realul rămâne disponibil pentru Spirit în sensul că se oferă spiritului drept 
material de asimilare, drept pretext pentru o altă construcţie a lui prin şi în spirit 
[...]. Realul nu este construit, ci el este; construcţia lui, crearea lui nu se face de 
către om, nici în limitele putintei umane. Noi nu creăm nimic. Noi transformám 
[...]; 3) Realitatea finală şi absolută în care se resorb astfel şi inteligibilul şi 
sensibilul este realitatea şi prezența spiritului în plenitudinea lui, în goliciunea lui. 
Ajungem astfel la un primat al inteligibilului care cere un primat al spiritului în 
ordinea ontologicá."!? 

Sub influența lui L. Blaga, Petru P. Ionescu catalogheazá postulatul 
substratului ideal in care „sensibilul este numai motiv si contigentá, iar inteligibilul 
numai formá, mulaj al sensibilului is; drept eonul gnozic. 


148 Petru P. Ionescu, Gixpdiem şi credinţă, p. 102. 
149 Petru P. Ionescu, Ontologia umand..., p. 118. 
15? Petru P. Ionescu, Vivificarea conceptului, Saeculum", an I, nr. 2, martie-aprilie 1943, p. 19. 
151 
, Ibidem. - | 
152 Petru P. Ionescu, Cunoagtere şi credinţă, pp. 97-98. 
153 Petru P. Ionescu, Unitatea cunoaşterii, Bucureşti, Editura A Şcoalelor, 1944, p. 261. 

Dacă orice cunoaştere tinde să se formuleze sub înfăţişarea unei legi, 
cunoaşterea sub semnul harului, al duhului, nu are obiect concret, ci, dimpotrivă, 
obiectul ei este totdeauna postulat. „Realitatea obiectului haric nu se verifică 
experimental, ci printr-o evidență de trăire afectivă, nu constituie o realitate 
verificabilă experimental, ci o realitate sui-generis de domeniul convingerii mistice. 

Experiența pune un obiect real, credința cere realitatea obiectului ei. 
Experiența recurge la datul sensibil care dă evidenţa prin prezenţa concretă, 
credința recurge la argumentul sensibil al necesității.” 

In cunoaşterea harică, filosoful evidenţiază trei momente importante: 

a) „Trăirea harică, 

b) Evidenţa harică, 

c) Experienţa harică. 

Ce înţelege filosoful român prin „trăire harică”? 

1) „Fenomenul trăirii în har şi întru har nu este, după cum s-ar putea crede, 
un act misterios, lăsat unora şi luat altora. Oriunde este spiritul este şi trăirea în har, 
pentru că orice trăire în har este, în fond, trăirea spiritului, limitat în graniţele unui 
eu, în şi întru esența spiritului nelimitat. Harul este puntea aruncată între mine şi 
spiritul care mă interesează în el. A simţi harul înseamnă a simţi că o ieșire din 
limitele mele, în largul oceanului spiritual, este posibilă. Atari «ieşiri» nu sunt de 
altfel, nici rare, nici necunoscute. Trăirea în colectiv, într-o anumită atmosferă de 
ecumenicitate, fie chiar socială, naţională, politică, este o imagine, poate grosolană, 
dar nu mai puţin o imagine totuşi, a ceea ce este «ieşirea» aceasta în intensitatea ei 
ultimă, în trăirea misticá."!^* 

În ce constă esența trăirii harice? Ea constă în „spaima continuă a omului care 
caută o evidenţă, îndoită în fața oricărei evidente [...]. Aşadar nu cunoaşterea 
imediată, sensibilă, este aceea ce ne interesează, nu către ea tindem, nu ea este 
cunoaştere. 

Cunoaşterea nici nu începe, nici nu se termină în sensibil. Ea tinde către o 
altă evidenţă: evidenţa întru inteligibil.” 

2) Evidenţa harică. Pentru cunoaşterea laică este evident tot „ceea ce e 
rațional”. Evidenţa harică se oferă în sine. „Spiritul s-a depăşit, nu prin comunicare, 
ci prin trăire, prin comuniune. Dacă comunicarea s-a făcut ecumenic, ieşirea a fost 
ea însăşi ecumenică si e inutil atunci să comunici altuia ceea ce fofi ştiu. Dacă 
ieşirea s-a făcut mistic, prin comuniune cu matca absolută, spiritul meu s-a 
comunicat, s-a «mărturisit» întru matca sa şi e inutil să se comunice prin 
reîntoarcerea la starea inițiala de inferioritate."'^* 

3) Experienţa harică. „În cunoaşterea harică, realul este o necesitate gnozică 
transmutată într-o necesitate ontologică. Realul dar se confundă cu realul postulat; 
realul este pus ca atare printr-un act de veritabil imperativ categoric. In cunoaşterea 


3155 


154 Petru P. Ionescu, Cunoaştere şi credință, p. 96. 

155 Ibidem, p. 106. 

156 Jpidem. 4 
157 Ibidem, pp. 106-107. 

1% Jbidem. 

laicá ne rátácim, pentru cá noi cáutám aceea ce apare, aceea ce este efect, nu cauzá, 
ceea ce e aparenţa, nu substrat. Obiectul aparent al cunoaşterii laice este efectul. 
Ştiinţa se cantonează în sensibil, nu pentru că o interesează sensibilul, ci pentru că 
de la el pleacă. Dar câteodată ea uită că iese din sensibil. Aceea ce-i era mijloc 
devine scop. În cunoaşterea harică se face marele salt; sensibilul imediat, aparență 
fenomenală, efectul sunt înlăturate; spiritul merge aci, aşa cum îi este destinul, aşa 
cum ar fi trebuit să facă şi dincolo, direct la substrat, la cauză. Dar cauza nu este 
vizibilă, nu este sensibilă pentru că e spirit. Mărturisirea Cauzei se face prin Efect; 
comunicarea spiritului, care este Gândire, se face prin materializarea acestei 
Gândiri în Cosmos.”15% 

. Coneluzionând, filosoful aprecia că atât „gnoza cât şi harul coincid total, 
definitiv, absolut, atunci când am ajuns la marginea destinului lor.”!® Avem de-a 
face aici cu un compromis, şi mai puţin cu o concluzie. „Cunoaşterea harică este 
încoronarea firească, înfăţişarea ultimă a oricărei forme a cunoaşterii laice.”!® 
Forma cunoaşterii harice este experiența mistică, iar modul de realizare, 
instrumentul de atingere este intuiţia harică. | 

În teoria cunoaşterii, Petru P. Ionescu este adeptul cunoaşterii intuitive: „Cu 
tot riscul acesta — nota el — noi am optat de mult pentru o acceptare, în anumite 
limite şi cu certe precizări, pentru termenul acesta de intuiţie. lar mecanismul 
complex în care cristalizarea cunoaşterii se face în jurul firului subţire al intuitiei, 
l-am denumit încă de mult drept mecanism propriu al cunoaşterii harice."! 9? 

Petru P. Ionescu este în filosofie ceea ce Mircea Florian numea un filosof 
misolog'S%, un antiintelectualist, înrudit, în mare, cu filosoful francez Henri Bergson. 


159 Jbidem. 

199 Ibidem. p. 108. 

161 Jpidem. 

162 Petru P. Ionescu, Vivificarea conceptului, p. 20. 
P) '"Misologie (de la misos = ură şi logos = rațiune). 

INSTITUTIA DOMNIEI DE DREPT DIVIN 
ÎN ȚĂRILE ROMÂNE 


MIHAI POPA 


Instituţiile statele din Ţările Române îşi revendică un prototip care nu putea 
decât să conserve legea lui Dumnezeu, vizibilă în toate formele promovate de viața 
socială. Consecventă cu propriile principii, în baza cărora se constituise şi care nu 
se transmiteau ereditar, ci prin electiune, domnia îl promova prin toate mijloacele. 
Libertatea voinţei consta în tendinţa de reprimare a instinctelor care se opun voinţei 
divine. Libertatea e rugăciunea zilnică, niciodată suficientă, astfel ca ordinea lui 
Hristos să nu fie destrămată, ca omul să nu cadă din graţia lui Dumnezeu în haosul 
patimilor. Legea Noului Testament este şi aici, ca în doctrina Sfântului Augustin, 
gratia lui Hristos. „Ea se opune la ceea ce numim lege, căci legea este simpla 
manifestare a preceptelor. Există, între lege si gratie, o diferență de natură, nu doar 
una de timp. Prin legea creaţiei, Dumnezeu spune: «Faceţi ceea ce vă poruncesc» ; 
prin legea gratiei, omul spune lui Dumnezeu: «dă-ne ceea ce Tu ai poruncit». Prin 
poruncă suntem preveniti (instruiți); prin gratie, voinţa este transformată în vederea 
împlinirii poruncii. Dumnezeu încoronează darurile sale şi acesta nu este meritul 
omului.”! Libertatea, se poate traduce, este înțelegerea principiilor vieţii în lumina 
Scripturilor şi gândirea căii ca viața dăruită să contribuie la propagarea legii 
hristice. Însă oamenii nu se lasă conduşi de lege din proprie iniţiativă. Ei se supun 
mai degrabă instinctului, fondului lor natural. Este încă devreme pentru ieşirea din 
stadiul natural şi intrarea în starea civilă, proprie realizării contrtactului social 
imaginat de către Rousseau, căci nu există un glas al datoriei sociale şi o ordine 
rațională libere. „Trecerea de la starea de natură la starea civilă provoacă în om o 
schimbare remarcabilă, înlocuind în purtarea sa instinctul prin justiţie şi dând 
tuturor acţiunilor sale moralitatea care le lipsea înainte.” 

Societatea civilă poate fi atinsă prin conservarea normei juridice libere, prin 
dezvoltarea autonomă a conştiinţei morale; nu se mai manifestă într-o singură 
creație concentrată în puterea unui individ (regele sau domnitorul), nu mai este o 
singură spiritualitate, a lui Dumnezeu, ci devine un spirit colectiv şi universal. 
Libertatea devine în creştinism voința subiectivă care este reprezentată suveran de 
domnia autoritară. Prin venirea în lume a lui Hristos s-a înlocuit subiectivitatea 
liberă şi senină a societăţii greceşti, deoarece „seninătatea naturală grecească nu a 


! Augustin, De gratia et Liber Arbitrio, 6, 15; apud Anton Adămuţ, Filosofie şi teologie la 
Sfântul Augustin, Bucureşti, Editura Academiei Române, 2009, p. 186. 
4 Jean-Jacques Rousseau, Contractul social, Bucureşti, Editura Ştiinţifică, 1967, p. 107. 


pátruns până la libertatea subiectivă a eului însuşi [...] Fenomenalitátii spiritului 
creştin îi aparține mai departe caracteristica potrivit căreia ea este unică în felul ei, 
căci Dumnezeu este subiect şi ca subiectivitate fenomenalá exclusiv un individ.” 
Domnitorul este cel care, ca ,,mostenitor" de drept al autorităţii în spiritul 
legii, o instaurează în cetate şi o împarte egal tuturor. Prin el hotărăşte Dumnezeu şi 
tot el răspunde, potrivit aceleiaşi legi, de punerea sa în operă: „să nu daţi niciodată 
cinstea voastră slugilor voastre, pentru că dacă veţi da cinstea lor, tu la ce mai eşti 
bun?" El nu va trebui să ştirbească suveranitatea sa (a statului, care este 
instrumentul voinţei sale suverane) nici înăuntru, nici în afară. Înăuntru, prin 
împărţirea fără rost a dregătoriilor, în afară, prin cedarea de privilegii sau, mai 
grav, de teritorii autorităților străine. „Iar venitul tău, ce ti se cuvine din toată țara, 
să vină întreg în mâna ta, să nu cumva să-l imparti boierilor tăi, sau rudelor tale, 
sau unor slugi de-ale tale, care ti-au slujit, ci totul să vină cu bună socoteală în 
mâna ta. Deci cui vei da din mâinile tale să se ştie şi părți dea mulțumită şi să te 
cunoască că tu esti unsul lui Dumnezeu şi domn deplin.” Politica nu poate fi dusă 
la întâmplare, prin inspiratii de moment, ea fiind rodul unei îndelungi „socoteli”, 
nu este nici un dicteu insuflat din transcendent sau o speculație în baza unor 
principii generale. Care este caracterul înțelepciunii sau cum se exercită rațiunea în 
raportul gándire-credintá? Iar, în funcţie de răspunsul la această întrebare, întru cát 
se întemeiază modelul statului şi prototipul de acţiune politică pe un principiu 
rațional? Nu este nicio îndoială că, în rapoartele oficiale (documente, scrieri 
emanate de forurile institutionalizate), în primele veacuri, fides avea întâietate față 
de ratio, raţiunea era în slujba credinţei. Mai târziu, în plin umanism românesc, 
apare tendința raționalistă, ca ramură raţională a teologiei bizantine, din care se 
dezvoltă, şi sub impulsul teoriei „dublului adevăr”, doctrina statului centralizat şi a 
monarhului luminat, de această dată depăşind perioada care ne interesează şi 
trecând în Iluminism. Tot atunci apare conceptul „ştiinţei sacre”, dezvoltat de către 
Dimitrie Cantemir în lucrările sale (Sacrosanctae scientiae indepingibilis imago, 
Divanul, Logica, Hronicul vechimiei a romano-moldo-vlahilor), însă argumentele 
principale au ca izvor nu atât ştiinţele, cât fenomenele sociale, logica istoriei căreia 
căută să-i găsească principiile şi formele în Istoria creşterii şi descreşterii 
Imperiului Otoman. Izvorul ştiinţei sacre este intelectul, în timp ce metafizica, etica 
şi teologia tin de o facultate supranaturală. În felul acesta, în ultimă instanță, 
Cantemir desparte ştiinţa de credință, dar continuă să fie adeptul unui rationalism 
teologic, sub influenta scolasticii occidentale. Ín cele din urmá, el va cáuta sá evite 
conflictul dintre credință si rațiune si, păstrând domeniul dogmaticii creştine 
separat de ştiinţe, preferă să urmeze un drum care avea deja tradiţie în umanismul 


? G.W.F. Hegel, Prelegeri de filosofie a istoriei, ed. cit., Bucureşti, Editura Academiei, 1968, 
p. 308. TM 
^ Învățăturile lui Neagoe Basarab către fiul sáu Theodosie, text ales şi stabilit de Florica 
Moisil şi Dan Zamfirescu, cu o nouă traducere a originalului slavon de G. Mihăilă, Studiu introductiv 
şi note de Dan Zamfirescu şi G. Mihăilă, ii Editura Minerva, 1970, p. 341. 

5 Ibidem, p. 343. 
$ Institutul de Filosofie, /storia filosofiei vomânăşti, vol. I, Bucureşti, Editura Academiei, 1972, 
p. 68. 

românesc, începând încă de la stolnicul Cantacuzino”. „Falşii învățați — spune 
Cantemir — se străduiesc să demonstreze vicleneşte şi cu mare pompă de erudiție că 
credința trebuie să se afle în slujba raţiunii, şi nu rațiunea în slujba credinței (fidem 
rationi et non rationem in fidei obsequium captivandam /esse/)."* 

Unii cercetători văd în modelul de rațiune adoptat de Cantemir, care se degajă 
mai cu seamă din operele sale cu caracter istoric, în interiorul unei comunităţi 
preponderent creştine, o determinare socială, cu înţelesul de  índatorire 
comunitară”. Înțeleptul (domnitorul înțelept, păstorul turmei sale) are îndatoriri 
morale şi civice totodată. Acest înţeles, deşi dezvoltat într-un mediu creştin, are 
valoare umanistă, însă, ca finalitate şi normă de viață comunitară, din sfera 
ecleziastică intrând în sfera înţelepciunii istorice, inclusiv ca spiritualitate morală şi 
valoare practică. Domnul (înțelept şi chibzuit) îndeplineşte un mandat în 
conformitate cu legea creştină. „Ca păstor, el întreţine şi păstrează curăţenia turmei 
credincioşilor, apărând-o de primejdia de a-şi pierde identitatea de sine colectivă. 
În alte cuvinte, înțeleptul va da seama de apărarea şi conservarea identității 
comunitare, mai precis, a nucleului acestei identități, care este, fără îndoială, 
credința în Dumnezeu." Modelul acesta îşi revendică rădăcinile dincolo de 
înțelepciunea şi ştiinţa conducerii proprii perioadei medievale. Modelul este cel al 
ştiinţei regale din Omul politic al lui Platon, care, la rândul său, avea şi un model 
transcendent, ca şi cel creştin, în prototipul „păstorului divin” sau „păstorul care 
poartă grija oamenilor”. Cine îşi ia această responsabilitate trebuie să fie posesorul 
unei ştiinţe divine, căci el trebuie, asemeni zeului, să conducă şi să îngrijească (prin 
exemplul personal, prin puterea ştiinţei, mai ales prin exercitarea artei divine a 
dialecticii). Caracterul acestei ştiinţe este însă dobândit prin argumentare si 
eliminare a pseudoconceptelor, prin raționamente succesive, printr-o logică 
dialectică circulară. Ea trebuie să cuprindă în sine toată „ţesătura” caracterelor 
umane, iar aceasta se întâmplă „ori de câte ori ştiinţa regală, adunând la un loc 
vieţile acestora prin armonie şi prietenie, desăvârşeşte astfel cea mai măreaţă şi cea 
mai bună «țesătură»; şi învelind cu ea pe toți cei din cetăţi, sclavi şi oameni liberi, 
îi cuprinde în această «impletiturá» şi, fără să lipsească vreodată cetatea de ceva, îi 
asigură toată înțelepciunea care i se cuvine, o conduce şi o îndrumă.”"! 


DOMNITORUL 


Domnitorul era, într-o societate centralizată, de drept divin, ca uns al lui 
Dumnezeu, primul reprezentant în ierarhia administrativă, juridică şi militară. 


7 Ibidem, p. 68. ká , 
* Dimitrie Cantemir, Loca obscura, mss. lat. nr. 76 al Academici Române, f. 179; vezi Istoria 


filosofiei románesti, ed. cit., p. 68. ' e^ 
? Constantin Aslam, Palimpsestul identității româneşti. Reflecţii asupra fundamentelor 
culturale ale filosofiei, Bucureşti, Editura Crater, 2000, p. 63. 


10 pp; 
Ibidem. 
!! Platon, Omul politic, în Opere complete, vol. IV, Bucureşti, Editura Humanitas, 2004, p. 185. 

Atributele sale, ca sef al statului si ca izvor de legalitate, prin deciziile pe care la 
rândul sáu le ia în conducerea comunității (politice, militare, social-economice), 
corespund unui sistem juridico-politic mult mai vechi decât instituția de drept 
creştin. Legalitatea creştină şi ideea de suveranitate sunt reflectate în titlul de domn 
(dominus, în latina Imperiului roman, sau domnus, în latina medievală), în sens de 
autoritate (având - „limitare” naţională) absolută”, pe care îl regăsim în toate 
documentele interne ale Evului Mediu românesc. i 

În conştiinţa vremii, suveranitatea de drept divin era incontestabilă, atât in 
raportul intern, în relațiile cu nobilimea locală si cu celelalte stări, cât şi în relațiile 
externe. Titlul contine o dublă semnificație: cea creştină, ca datorie (morală) şi gratie 
— „Bine cinstitorul domn Io Ştefan voievod, din mila lui Dumnezeu domn al țării 
Moldovei” —, si moştenirea strămoşilor, descendența, care, dacă nu are referință 
ereditară, ca în cazul lui Stefan cel Mare — „fiul lui Bogdan voievod” —, este 
prezentă prin referintele la inaintagi, ca ascedentá dinastică. | 

Pe această dublă ascendență — sacră şi dinastică (ereditară) — se întemeiază 
autoritatea care reprezintă, în conţinut, însăşi legea. Ea nu este pusă la îndoială şi este 
transmisă de drept. Către autoritatea domnească, ca izvor de legalitate şi dreptate, se 
îndreaptau toate „pricinile” şi interesele supuşilor, fie că proveneau din rândurile 
stărilor nobiliare, fie dintre slujbasi sau din rândul poporului. În ea se armonizau şi 
opiniile, sfaturile subordonatilor săi, fie că erau din forurile laice, compuse din 
boierii domneşti (din sfat, cei cu funcții administrative sau militare), sau din 
boierimea pământeană, fie că proveneau din ierarhia clerului. Acest aspect — care 
include şi responsabilitatea domnească — este frumos şi concis ilustrat în Învățăturile 
lui Neagoe Basarab: „[Ce] toate cuvintele, ale tuturor, le primeşte a fi bune, iar şi 
pentru cinstea voastră; pentru că tot sfetnicii şi boiarii fac sfaturile, iar deacă se 
îsprăveşte şi să tocméste sfatul bine şi cum să cade, deacii numai lauda şi pohvala 
domnului iaste preste toată lumea, iar sfetnicii şi boiarii întru nimic nu se 
pomenescu. Şi zic toti: «Harnic şi vrednic şi înţelept domn iaste aceasta şi vrednic 
de a să pomeni şi a se ferici în toate lucrurile lui»."'? 

Persoana sa nu poate fi numai chintesenfa elementelor mai generale care 
definesc autoritatea omului politic medieval. Trăsăturile lui sunt indivi-dualizate, 
sporindu-i conținutul, pe măsură ce privirea noastră coboară în sferele mai adânci 
$i cercetează aspectul relaţiilor particulare, sub influența cărora atât persoana, cát şi 
autoritatea se definesc, scoțând la iveală nu atât tipologia, caracterul general, cât 
individualitatea, aflată sub incidența tuturor caracterelor ce-i vin în întâmpinare sau 
pe care le determină. Domnia autoritară este astfel întregită de înțelepciune, care 
constituie o trăsătură importantă a domnitorilor exceptionali. Deşi pusă în legătură 
cu personalitatea celor mai importanti domnitori, care au rămas în conştiinţa 
contemporanilor şi în memoria istoriei ca figuri de excepţie (Basarab I, Mircea cel 
Bătrân, Alexandru cel Bun, Ştefan cel Mare, Constantin Brâncoveanu s.a.), 
înțelepciunea nu este © trăsătură a personalităţii care se pune în legătură cu 
calităţile intelectuale ale individului, cu facultăţile sale cognitive, ci este conţinutul - 


12 Nicolae Iorga, Scrieri alese, Partea I, Bucureşti, Editura Academiei, 2008, p. 248. 
" Învățăturile lui Neagoe Basarab către fiul său Theodosie, ed. cit., 1970, p. 267—268. 

mai inalt al tuturor deciziilor sale in sfera politicului, care atinge însăşi esenţa 
actului suveran. Ea este chintensenta acestei individualitáti, în care se întregesc 
influenţele sacre (ale proniei cereşti) şi cele spirituale, ca sinteză în persoana 
particulară. Elementele care o definesc, dar îi şi sporesc conţinutul sunt cele morale 
(blândeţea şi „ascultarea”, mila creştină, bunătatea), religioase (în raport cu viaţa 
creştină), dar şi vitejia, perspicacitatea politică, mărinimia, elemente individuale şi 
generale care -intră în sfera maiestăţii, însă nu sub aspectul său apusean, 
contemporan (imperial sau regal), ci sub un aspect, am spune, autohton, românesc 
şi, am adăuga, nu ca să creăm o disonanţă, țărănesc. Maiestatea țărănească nu este 
o figură de stil, ci o realitate politico-militară (redată mai bine în celălalt titlu, 
voievodal, asociat domniei încă de la întemeitori), care reflectă calitatea de oştean 
dârz, apărător al gliei, conducător al unei armate de soldati țărani şi de boieri 
pământeni. Înţelepciunea domnitorului român este una voievodală, trează şi calmă, 
aprigă în momentele cruciale, binevoitoare față de supuşii vrednici, dreaptă şi 
statornică în evlavie. Aceste caractere întregesc personalitatea domnitorului bun, 
înțelept şi viteaz, promovată de majoritatea cronicilor interne, dar şi de tradiția 
populară. Istoriografia edifică acest ideal în portretele voievozilor de seamă (cum 
sunt cele realizate de Grigore Ureche sau lon Neculce domnitorului Ştefan cel 
Mare: „om întreg la fire, neleneş şi lucrul său îl ştia acoperi [...], la lucru de 
războaie meşter [...] şi unde-l biruia alții, nu pierdea nădejdea, că ştiindu-se căzut 
jos. se ridica deasupra biruitorilor”.) Documentele şi cronicile străine reflectă 
aceleaşi calități; există un consens în epocă în a alătura viteja şi spiritul de 
sacrificiu idealului creştin de virtute, cum sunt aceste cuvinte ale polonezului 
Wapowski, care îl califică pe domnitorul Moldovei, biruitorul de la Vaslui, ca 
„strălucitul luptător, foarte vestit prin victoriile asupra turcilor”, sau afirmaţiile lui 
Bonfinius, istoriograf al regelui Matei Corvin, care recunoaşte cá Stefan era: 
,insufletit pentru lucruri frumoase şi mándre, pe lângă acestea activ şi straşnic în 
război”, ca şi relatările din Chronicon Dubnicense, o cronică maghiară: „bun 
apărător al țării sale şi al poporului său, care s-a împotrivit cu bárbátie [turcilor], în 
mijlocul țării sale, gata să moară pentru ai săi.”"* 

Poporul preferă un atlet al credinţei şi este atras de charisma voievodului 
războinic, exemplul personal fiind un catalizator al instinctelor de luptă. Ca 
întotdeauna în istorie, sorții unei bătălii sunt decişi nu atât de strategia şi inteligenţa 
tacticii elaborate de la distanță, cát de cutezanta eroului, care provoacă derută în 
rândurile duşmanilor, înclinând de partea sa balanţa forțelor când speranţa victoriei 
părea pierdută. Este exemplul mitologic al eroului antic, cu deosebirea că cei 
implicați nu trăiesc un timp al zeilor care intervin direct în conflict, ci un timp al 
echilibrului aproape mistic pe care-l induce credința în dreptatea de dincolo de 
mormânt — una dintre valorile vieţii creştine. Eroul are mai multe asemănări cu 
Odiseu, spirit practic şi inteligență şireată, decât cu Ahile, războinicul semizeu. 

Ulise este un rege inventiv şi practic. El nu acţionează sub impulsul gloriei, 
nu caută faima nemuritoare, căci este mult mai legat de pământ, de tradiţiile 


14 Constantin C. Giurescu, Dinu C. Giurescu, /storia românilor, vol. 2, Bucureşti, Editura 
Ştiinţifică şi Enciclopedică, 1976, p. 191. 

strămoşeşti si de valorile oicumenei, Itaca natală — ţinut roditor, „«insula cu capre», 
care nu poate să hrănească, precum Sparta, cai [...], pământ cerealier, un ţinut unde 
creşte vifa de vie”! — reprezintă domeniul sáu de referință, pe care-l compară cu 
„toate ținuturile pe unde-l poartă soarta şi voinţa schimbătoare a zeilor. Pe parcursul 
peripeţiilor sale, care ating sfera miraculosului, el ştie să evite tentatiile, 
menfinándu-se în limitele umanităţii; refuză aparența de umanitate sau aparenţa 
domesticitátii oferită de Circe sau Calypso. Ulise ar putea deveni nemuritor, însă 
preferă condiția umană, condiția cetăţii, nefirescului unei lumi în care nu se 
regăseşte. „Ultima etapă parcursă de erou în lumea mitului — singur acum — este 
cea din insula lui Calypso; acolo unde e buricul mării, Ulise ar putea deveni 
nemuritor, căsătorindu-se cu zeiţa. [...] Calypso visează la o conjunctie anormală, 
dar aminteşte ea însăşi că două tentative precedente, iubirea dintre Aurora şi 
vânătorul Orion, cea dintre Demetra şi agricultorul Iasion, au ajuns amândouă la 
un sfârşit catastrofal. [...] Ulise alege în chip deliberat umanitatea, împotriva a tot 
ce e străin acesteia.”1€ — 

Alegerea eroului antic se încadrează într-un model propriu concepţiei greceşti 
despre polis şi idealului de om politic (dacă aplicăm acest ideal conceptual unei 
necesități politice care a unificat societatea în spiritul măsurii optime, care să 
corespundă caracterului acțiunilor într-o societate bine condusă). Ştiinţa regală — 
conceptul ei antic ni-l transmite Platon — e proprie conducătorului de oameni, fiind, 
deopotrivă, divină şi pământească. Divină prin adevărul pe care-l reflectă, prin 
dialectica ideală în care conjugă conceptele şi realităţile, pământeană prin efectele 
sale, prin finalitate: armonia organismului social, având ca model întregul — 
modelul fiinţei antice — şi Ideea de Bine. i 


ORIGINEA DIVINĂ A AUTORITĂȚII 


Prin determinatia primară, inspirată de Divinitate, ştiinţa de a conduce 
oameni e temporalá si se adreseazá unei popor de seama zeilor — ea este inspiratia 
din partea unei muze: „Opinia, considerată cu certitudine adevărată, în legătură cu 
cele frumoase, cele drepte, cu cele bune şi cu cele contrare acestora, ori de câte ori 
se înstăpâneşte în suflete, eu o numesc ceva divin realizat într-un neam de natură 
semidivină”!”, spune Platon prin vocea Străinului. Adunând armonios partea eternă 
a sufletelor, printr-o legătură divină, cu partea de natură animală din ele, ştiinţa 
aceasta împlineşte, după modelul artei țesutului, spiritele diferite şi calităţile 
contrare într-un întreg, păstrând ceea ce este bun din natura umană şi eliminând 
ceea ce-i dăunează. Această capacitate îi este proprie doar omului politic şi bunului 
legislator. Mişcarea gândirii, care caracterizează arta politică (între realitatea 
Ideilor şi experienţa practică, concretizarea faptelor), este dialectica realizată ca 
mişcare a logosului în cetate, în agora. Platon pune dialectica în sfera politicului ca 


l> „Pierre Vidal-Naquet, Vânătorul negru, Bucureşti, Editura Eminescu, 1985, p. 59. 
16 Ibidem. 
1 Platon, op. cit., p. 181. 

loc in care se intersectează mişcarea ideilor (reflectată in mişcarea conceptului, în 
. dialog, în armonizarea contrariilor) cu determinaţiile pe care şi le dau fiinţa si 
opusul sáu, ne-fiinfa, ideea intrată în contradicție. Era soluția ultimă a doctrinei 
platonice ca să evite imobilismul eleat al fiinţei şi indiferența față de experiență, 
nostalgia Unului nemişcat. „Că doctrina Ideilor a fost efectiv întregită printr-un tip 
inferior de cunoaştere, valabil numai în ordinea devenirii, e o afirmaţie ce poate fi 
încă obiect de discuţie. Dar că spiritului nu-i revine doar un rol de contemplare în 
platonism, ci unul activ, de cunoaştere, aşa ceva este de netăgăduit. [...] lar o 
istorie a ideii de conştiinţă cunoscătoare se trezeşte dintr-odată, cu Platon, în 
miezul problemelor ei, de parcă toată desfăşurarea istorică de mai târziu nu ar fi 
fost rostită decât ca să expliciteze ceea ce, în nostalgia sa eleată, Platon lăsase prea 
adesea tăinuit.”!8 

Conceptul antic al autorității, astfel cum a fost elaborat în doctrinele lui 
Platon şi Aristotel, prin filiera neoplatonică, va fi preluat, sub forma autorității de 
drept divin, în scrierile patristice, textele teologice şi dogmatice. Ideile platonice şi 
neoplatonice vor intra în disputele filosofice bizantine prin scrierile 
reprezentanților isihasmului, însă aceştia nu fac decât să preia o lungă tradiţie a 
filosofiei eline. Grigorie Sinaitul, întemeietorul, după tradiţie, al isihasmului, face 
dese referiri la scrierile lui Platon, lamblichos sau Proclos. Secolul al XI-lea, prin 
deschiderea Înaltei Şcoli de la Constantinopol, reprezintă un adevărat apogeu al 
cunoaşterii doctrinei neoplatonice!?. 

Cel care propagă, de la un nivel înalt, propriu eruditiei bizantine, ideile 
şcolilor eline, neoplatonice, susținând si o doctrină proprie, a celor trei esențe 
(Dumnezeu sau unicitatea, inteligența supremă, nous, şi spiritul) este Mihail 
Psellos (1018-1092). După ce ideile aristotelice intră într-un con de umbră (în 
secolele al VIII-lea şi al IX-lea, şcoala aristotelică câştigase simpatia teologilor, 
prin loan Damaschin sau patriarhul Fotie, care propagă frecvent tezele filosofiei 
peripatetice), apărătorii platonismului începuseră să-şi strângă rândurile. „Un prim 
beligerant a fost Gheorghios Monahul, apărător al prioritátilor lui Platon în privinţa 
existenței voinței divine”, iar un continuator la fel de intransigent, ca Leon 
Hirosphakatos, reuşeşte să-şi atragă antipatia unui discipol al lui Fotie, care-l acuză 
cá se abate de la dreapta credință, aşezându-l „într-o serie de mari «detestabili» ce 
începea cu Maxim din Tyr şi Iulian Apostatul”. 

Doctrina isihastá (de la gr. hesychia = linişte) cunoaşte apogeul sub Ioan 
Cantacuzino. Grigorie Sinaitul, cálugár náscut in Asia Micá, care se stabileste in 
1335 la Paroria, va pune bazele mişcării, însă continuatorii săi, Grigorie Palamas, 
Theodosie de Târnovo şi Callist, vor sistematiza doctrina, care va avea o influență 
decisivă după 1351, când este declarată ca singura valabilă în întreaga biserică 
răsăriteană. Influenţa sa se face simțită şi în Ţările Române. „Principial, isihasmul 


15 Constantin Noica, Schifd pentru istoria lui „Cum e cu putință ceva nou”, Bucureşti, Editura» 
Humanitas, 1995, p. 70-71. 

1? Dan Horia Mazilu, Literatura română ín epoca Renaşterii, Bucureşti, Editura Minerva, 
1984, p. 32. 

?? Ibidem, 

presupune credința creştină şi nu poate fi despărțit de aceasta, respectiv practicat 
sau experimentat de un necreştin. Termenul de «experienţă religioasă», frecvent în 
lucrările moderne de psihologia religiei, nu este potrivit aici. [...] Isihasmul nu este 
o experienţă, ci o trăire mistică a legăturii cu Sfânta Treime creştină."?! Isihasmul 
ținteşte refacerea comuniunii omului cu Dumnezeu şi obținerea purității 
primordiale prin efort ascetic. Propovăduieşte şi o renaştere morală, prin izolarea 
de lumea exterioară şi obţinerea adevăratei legături cu treimea sfântă „ce îngăduie 
«vederea» luminii divine (care, în concepţia lui Palamas, este identică cu cea 
apărută pe muntele Tabor)”. Ceea ce ne interesează în această mişcare — care a 
influenţat, prin traduceri şi ca mod de pregătire ascetică, viaţa religioasă de la nord 
de Dunăre, pecetea ei fiind decisivă în elaborarea multor scrieri româneşti — este 
valoarea pe care o acordă omului medieval, considerat un fel de centru al 
universului, capabil, prin iniţiativă personală, voință şi asceză, să refacă legătura cu 
increatul. „Omul medievalitáti spirituale — principiu al răului şi izvor incontinent al 
PPM — va fi purificat şi plasat pe un nivel superior al ingerilor."? 


?^' Alexandru Surdu, Filosofia pentadică, |, Problema transcendan Bucureşti, Editura 
Academiei Române, 2007, p. 201. 
2 Dan Horia Mazilu, op. cit., p. 36. 
B Ibidem, p.38. 

CONCEPTUL DE ROMÁNISM 
LA CONSTANTIN RÁDULESCU-MOTRU 


ADRIAN MIRCEA DOBRE 


MOTO: „Scriind Románismul, scopul meu a fost să arăt că naționalismul, aşa cum s-a înţeles 
până acum, este depăşit şi înlocuit, după fiecare popor, cu concepții totalitare de rasă, sau de menire 
istorică, aşa cum sunt: naţional-socialismul german, bolşevismul rus, fascismul italian etc. Vechiul 
naționalism era concepția unei mentalități juridice; mentalitatea care vede în orice concepție politică 
sau instituţie politică un fel de acord între interesele personale. Naționalismul era astfel la noi socotit 
ca un scut de ocrotire pentru interesele indivizilor producători, sau comercianţi români. Naționalismul 
însemna preferinţă sau protecţie pentru tot ce era ieşit din mână de român. Románismul nu este nici 
preferinţă, nici protecţie, organizată juridic, ci este un fapt natural: este structura sufletului românesc, 
care este deasupra oricărui contract juridic. În scrierea mea arătam, în special, motivele pentru care 
liberalismul şi burghezia nu se împăcau cu naționalismul. Scopul urmărit de mine n-a fost înţeles de 
prea mulţi cititori” (C. Rădulescu-Motru, Revizuiri şi adăugiri, 1944). 


În perioada interbelică disputa de idei în jurul formulei de românism era în 
plină desfăşurare. Nu era vorba de o oarecare confruntare polemică, ci de 
propunerea unei noi înțelegeri a românismului. În cercurile politice şi filosofice, 
Rădulescu-Motru era cunoscut pentru vederile sale conservatoare. În anii '20, el se 
converteşte politic, devenind membru al Partidului Naţional Țărănesc. În momentul 
când preşedinte al partidului devine Ion Mihalache, care hotărăşte să-l revigoreze, 
ideologic şi politic, alături de gruparea radicală de stânga, formată din M. Ralea, P. 
Andrei, Ernest Ene etc., se porneşte o campanie pentru alcătuirea unui nou 
program: „Ideea centrală a programului era necesitatea transformării României 
într-un stat țărănesc”!. 

Rădulescu-Motru şi-a expus ideile într-o lucrare, „nu atât de ideologie, 
politologie sau sociologie, ci de natură filosofică, mai precis de filosofia culturii. 
Era o meditaţie despre fenomenul românesc” şi se intitula Românismul, catehismul 
unei noi spiritualități, înscriindu-se explicit în dezbaterea de idei asupra 
románismului?. Tinem să precizám că punctul său de vedere era original, având o 
perspectivă bine diferențiată de altele. 

Gânditorul român începe prin a critica, „în tradiția maioresciană a formelor 
fără fond, civilizaţia noastră după influenţe franceze şi crearea unui stat pe politica 
de căpătuială”, stabilind apoi „o disociere între nationalism şi românism'”. Astfel, 


! Z. Ornea, Anii treizeci. Extrema dreaptă românească, Bucureşti, Editura Fundaţiei Culturale 
Române, 1996, p. 120. 

? Ibidem, p. 121. 

? [bidem, p. 121. 


románismul este, in viziunea autorului sáu, punerea in valoare a sufletului 
românesc. El îl deosebeşte de vechiul naționalism (al secolului al XIX-lea), care a 
dus la renaşterea politică a țării prin recunoaşterea ei de către marile puteri 
„apusene. Românismul este spiritualitatea românească, adică un complex de idei şi 
sentimente, în special un complex de interpretări simbolice, prin care societatea 
unei epoci îşi justifică credinţa într-o ordine perfectă şi eternă pe care e sortită a o 
realiza pe pământ. Românismul este o spiritualitate diferită de nationalism, 
iredentism, táránism, etnicism etc. Este politica realizării conştiinţei de sine, nu 
este un concept speculativ, ci se intemeiazá pe datele obtinute de stiintele biologice 
şi psihologice care pot măsura aptitudinile, potentialitátile unei totalitáti sociale. 

Românismul nu este deci „vorbărie naționalistă”, ci un fel de raport ştiinţific despre 
sufletul românesc. El include şi fenomenul religios, fără a se confunda cu acesta, 

fără a fi deci un ortodoxism naţionalist, precum alte teorii. De remarcat că 
românismul are două laturi: una de „critică negativă” şi alta de „operă 
constructivă”. Y 

Románism inseamná spirit sre ŞI iubirea românului de copil; religiunea 
lipsită de misticism transcendent; omenia care pune religia pe bază mai mult 
umanistă. În raport cu Umanismul, Rădulescu-Motru înţelege Românismul ca un 
ideal de cultură sprijinit pe cunoştinţa realităţii româneşti, şi nu pe imaginea 
divinizată pe care ne-o facem noi in abstracto despre tipul de om în genere. 

Făcând o analiză a veacului trecut, autorul românismului subliniază că 
secolul al XIX-lea a fost pentru noi românii şcoala spiritualităţii ieftine: „În mai 
puţin de un secol, n-a fost idee filosofică sau ideal de viață, n-au fost programe, 
care să fi pretins că realizează, sub o formă oarecare, progresul culturii româneşti, 
care să nu fi fost cunoscute şi să nu aibă adepţi în România. (...) Românismul nu 
. este o asemenea spiritualitate. El este de o natură nouă şi fără precedent î în istoria 
trecutului nostru.” 

Pentru a înţelege românismul trebuie să înțelegem spiritualitatea ca element 
definitoriu al acestuia. Astfel, „spiritualitatea este complexul de idei şi sentimente, 
în special complexul de interpretări simbolice, prin care societatea unei epoci îşi 
justifică credinţa într-o ordine perfectă şi eternă pe care ea este sortită a o realiza pe 
pământ. Fără o credinţă într-o ordine perfectă şi eternă, care să dea înţelesul vieții 
de pe pământ, nu există spiritualitate. Popoarele, în a căror conştiinţă se simte 
nevoia acestei credințe, au o spiritualitate. Spiritualitatea este climatul special 
sufletesc care întreţine tendinţa spre un absolut transcendent; tendința pe care o au 
popoarele dotate cu însuşiri nobile” 


Á Constantin Rădulescu-Motru, Românismul, Bucureşti, Editura Ştiinţifică, 1992, p. 28, 30, 
147, 152. 

$ Idem, Revizuiri şi adăugiri, vol. II, colecţia „Mărturisiri”, volum îngrijit de Rodica Bichis, 
comentariu Dinu C. Giurescu, versiune finală Stancu Ilin, Bucureşti, Editura Floarea Darurilor, 1996, 
p. 188. 

SIdem, Românismul. Catehismul unei noi spiritualităţi, in C. Rădulescu-Motru, Scrieri 
politice, selecţia textelor, îngrijirea ediţiei şi studiul introductiv de Cristian Preda, Bucureşti, Editura 
Nemira, 1998, p. 448. 

7 Ibidem, p. 448-449. 

| Spiritualitatea, conchide Motru, care a dominat gândirea şi fapta românească, 

înainte de Primul Război Mondial, a fost fără discuţie naționalismul, dar 
naționalismul acesta este o spiritualitate împrumutată. Aşadar, potrivit autorului, 
pentru elaborarea unei spiritualități, ca aceea a románismului, este nevoie de un 
întreg program de muncă şi de disciplină morală: „Contribuţia noastră modestă a 
avut la baza ei două preocupări principale. Întâia, de a da o interpretare semnelor 
noi care se arată în spiritualitatea europeană, iar a doua, de a pune o legătură între 
cerinţele vieţii româneşti şi aceste semne noi. Românismul, după părerea noastră, 
este spiritualitatea care pune în acord cerințele vieţii româneşti cu noua 
spiritualitate europeană.  Românismul corespunde vremii noastre, cum 
naționalismul a corespuns vremii trecute”®. 

Rădulescu-Motru face o paralelă cu spiritualitatea europeană si se întreabă ce 
s-a schimbat. Astfel, europeanul de după Primul Război Mondial şi-a schimbat 
perspectiva asupra realităţii vieţii sociale şi a devenit mai realist: „Europeanul 
contemporan este primul om de cultură care s-a convins de deşertăciunea unei 
politici sociale care îşi fundează validitatea pe normele deduse dintr-un postulat de 
drept. (..) Europeanul contemporan s-a trezit de sub prejudecata idealului 
individualist, care a stat până acum la baza culturii moderne. Individul nu mai este, 
pentru el, factorul propăşirii sociale. (...) Europeanul de astăzi ştie, prin urmare, că 
în conştiinţa de sine a individului izolat nu se oglindeşte realitatea socială, ci se 
oglindesc dorinţele şi interesele individului. (...) Mai mult realism social îl obține 
europeanul contemporan prin părăsirea perspectivei dată de idealul normativ si 
înlocuirea acesteia prin perspectiva ordinei ereditare”. 

= Prin urmare, naționalismul pe care l-am urmat până acum şi care este o 
concepție de împrumut nu mai corespunde cu noua spiritualitate europeană. De 
aceea, „până astăzi n-am avut acest curaj. Întreaga noastră viață socială a fost 
intretesutá cu iluzii. Am adoptat legi civile şi politice nepotrivite tradiţiei noastre; 
am organizat un învățământ public inutil marii majorități a poporului; am imitat 
tehnica de producţie economică, în care nici însuşirile poporului, nici bogăţiile țării 
noastre nu se pot valorifica; am făcut tot ce ne-a stat în putinţă ca să ne falsificám 
tradițiile şi aptitudinile dăruite de natură. Cu un scop bine intenționat, fără îndoială, 
am crezut cá aşa ne vom europeniza mai repede.” 

Noul românism, în concepția lui Motru, „nu apelează la ură, cum nu apelează 
nici la iluzie. El apelează la sentimentul realităţii. Românismul este o spiritualitate 
venită să justifice o ordine realistă. (...) Românismul nu are o ideologie, pregătită 
gata, cum o are socialismul şi, în genere, toate concepţiile politice; Românismul 
este spiritualitatea, care va înlesni pregătirea unei ideologii de acum înainte; (...) 
Românismul se rezumă, în cele din urmă, într-o singură poruncă: să înțelegem 
spiritul vremii în care trăim. Trăim într-o vreme în care fiecare popor se străduieşte 
să-şi asigure viitorul prin valorificarea forțelor sale proprii. 


8 C. Rădulescu-Motru, Románismul. Catehismul..., p. 451. 
? [bidem, pp. 452, 453. 
' Ibidem, p. 456-457. 

Şi când zicem «valorificarea forțelor proprii», nu înţelegem valorificarea 
însuşirilor etnice, ci ale însuşirilor etice ale poporului. Poporul trăieşte, zi de zi, 
prin etnic; se înalță însă la un destin istoric prin etic”!!. 

Motru se raportează la cultură prin intermediul spiritualității: „Ştiinţa 
spiritualității serveşte de introducere la ştiinţa culturii. Principalele ei capitole sunt 
invenţia şi tradiţia. Capitolul invenției prezintă factorul omenesc sub aspectul 
dinamic, iar capitolul tradiției acelaşi factor sub aspectul static al instituției sociale. 
“Invenţia este individuală; tradiția este bisocialá. Una fără alta nu este viabilă. 
Invenția fără tradiție este un simplu joc; tradiţia fără invenţie este oarbá"?. 

În ceea ce priveşte noul nationalism, Rădulescu-Motru observa cá este 
concomitent cu următoarele împrejurări: în viaţa politică a popoarelor s-a produs 
după război „o revoltă accentuată contra nepotrivirii dintre faptă şi vorbă”, pentru 
că demagogia luase locul democraţiei; în viaţa economică nu mai este vorba de 
„concurenţă, ci de viitorul sufletesc al omului, iar omul este reabilitat în lupta dintre 
maşinism şi om; în domeniul vieții spirituale s-a simţit o schimbare importantă 
privind interesul tot mai mare pentru cercetările de antropologie, psihologie şi 
sociologie, în scopul „de a se ajunge la stabilirea tipurilor caracteristice în care se 
exprimă funcțiunile sufleteşti”!5. 

Sub influenţa noii spiritulitáti, gânditorul român propune MORET E denumirii 
abstracte de nationalism printr-o denumire legată direct de firea sau istoria 
poporului. Astfel, „italienii numesc naționalismul lor fascism; germanii, rasism; iar 
românii, românism. Din moment ce națiunea este concepută ca o individualitate 
reală şi unită, naționalismul trebuie să primească şi el botezul unui nume special, 
după caracterul naţiunii”. — 

Idealul vechiului nationalism românesc era unul umanitar şi presupunea 
realizarea idealului naţional: „Starea de fapt a poporului român, rasa şi instituţiile 
de baştină, tradiţiile lui, erau pentru naţionalistul român în funcţiune de 
umanitate"'?, 

Ín fata acestui nationalism se ridicá un nou nationalism románesc pe care 
Rădulescu-Motru îl denumeşte románism: „În románism, direcţia idealului se 
schimbă. Nu mai este proiectată în viitor, ca să plutească într-o sferă înaltă de 
umanitarism, ci este întronată in plămădeala sufletească a poporului român, în 
tradiție, instituţiile de baştină ale acestui popor. Românismul nu caută să-şi afirme 
legitimitatea, el se afirmă pe sine de fapt. Căci poporul român n-are nevoie să fie 
susținut prin argumentări, pentru ca să-şi cucerească locul său sub soare; el îşi 
cucereşte acest loc prin desfăşurarea propriei sale energii; el îşi are vocaţia sa în 
ursita lumii"!6, 


LG Rădulescu-Motru, Románismul. Catehismul unei noi spiritualități, p. 458-459. 
12 Ibidem, p. 487. 
'5 Ibidem, p. 495. 
14 Ibidem, p. 496. 
15 Ibidem, p. 497. 
16 Ibidem, p. 498. 

y Termenul de românism a apărut înainte de a fi folosit de C. Rădulescu-Motru. 
In anul 1870 chiar se constituie în București o societate cu numele „Românismul”, 
care face să apară în timp de doi ani „Foaia Societății Románismului", iar in 
aproape toate articolele románismul este luat in intelesul idealului umanitar. Acest 
termen — románismul — i se pare cel mai potrivit lui Rádulescu-Motru pentru a 
denumi noul naționalism. Afirmă că, fiind in curs de cristalizare, va mai trece o 
vreme până la definitivarea lui ca doctrină. 

Direcţiile care trebuie parcurse, după Rădulescu-Motru, sunt următoarele: 

1) reabilitarea spiritualității creştine şi în special a ortodoxismului; 

2) reabilitarea tradiţiilor şi instituţiilor de baştină, în care a trăit poporul 
român — táránismul; 

3) această direcţie priveşte latura biologică şi etnică a populaţiei româneşti; 

4) valorificarea realizărilor spirituale. | 

Realizând aceste direcţii, románismul oferă o bază solidă pentru munca 
constructivă pe terenul vieții spirituale româneşti. 

In concluzie, „românismul implică o disciplină severă, atât în cuget cât şi în 
faptă. El cere, acelora care îl practică, o nemiloasă autocritică. Xenofobia nu este 
Românism. Nici demagogia naționalistă. Românismul este un jurământ de credință 
în statornicirea pământului şi a neamului românesc. Este apoi o promisiune 
solemnă în întărirea organizaţiei de familie. In sfârşit, este o politică de selectionare 
a valorilor, dreaptă până la cruzime. Toate mişcările politice, îndreptate spre 
selecționare, au fost crude. Selectionarea de neam cere purificare, şi purificarea 
este o distrugere a putregaiului, în vederea reconstrucției sănătoase”. 

Se poate constata că Rădulescu-Motru propune propriul sistem, idei ale sale 
regăsindu-se, totuşi, şi în celelalte doctrine ale vremii, dar având unele elemente 
particulare. Totuşi, se poate observa tendinţa sa de orientare spre ideologiile de tip 
autoritar. 

Spre deosebire de C. Rădulescu-Motru, Nichifor Crainic, ,,simtándu-se lezat 
în convingerile pe care le profesa, a reacționat, luând, în câteva rânduri, în discuţie 
conceptul de spiritualitate românească propus de Rădulescu-Motru”. Acesta 
înțelegea spiritualitatea ca având o semnificaţie strict religioasă şi-i reproşa lui 
Motru că nu ştia ce înseamnă, iar distanțarea față de ortodoxism era prezentată ca o 
negare a ortodoxiei, ceea ce era neadevărat. O poziţie mai ponderată a avut 
părintele Dumitru Stăniloae, care plasa dezbaterea în zona strictă a ortodoxiei. 
Rădulescu-Motru nu propunea renunţarea la ortodoxie, ci la ortodoxismul normativ. 
De asemenea, acesta observă că atunci când Nichifor Crainic se referea „la atitudinea 
critică a tineretului față de conceptul de románism al lui Motru avea în vedere tinerii 
grupaţi în mişcarea legionară sau LANC"P, Pentru Daniel Barbu, „acest soi de. 
românism politic, deşi se justifică prin «caracterul democratic» al Bisericii 
Ortodoxe, devine în chip aproape necesar anticatolic şi antisemit”, iar „«ideea 
fundamentală» a unei democraţii creştine româneşti n-ar putea fi decât aceea 
potrivit căreia «individul aparține românismului»””". 


17 C. Rădulescu-Motru, op. cit., p. 502. 
15 Z, Ornea, Anii treizeci. Extrema dreaptă românească, p. 124. 


? Ibidem, p. 127. 
? Daniel Barbu, Republica absentă, Bucureşti, Editura Nemira, 1999, p. 248, 249. 

Printre tinerii generaţiei spiritualiste, conceptul de románism nu a trezit prea 
mare ecou, dar nici nu s-a înregistrat un val critic disociativ. Mircea Eliade este cel 
care ia atitudine, remarcând că studiile despre românism ale lui Rădulescu-Motru 
n-au suscitat reacţii, deşi autorul „e nu numai un strălucit profesor şi gânditor, dar 
şi unul dintre şefii spirituali ai generației sale... omul cel mai viu, cel mai creator şi 
cel mai original al generaţiei de la 1900”. Analizând spusele gânditorului român, 
Mircea Eliade crede că Motru este „un naţionalist fără a fi şovin şi crede în 
românism fără a accepta, totuşi, linia de luptă a extremei drepte”, „este un 
revoluționar de centru” şi „este, în acelaşi timp, ponderat, lucid, critic în judecata 
sa naționalistă”, poziţia sa e „impopulară mai ales pentru cá e o poziţie de 
centru”?! Eliade surprinde un adevăr, iar descrierea conceptului propus de Motru 
este exactă, relevându-i originalitatea şi poziţia de centru. Se poate observa că în 
rândurile „şcolii lui Nae Ionescu”, Rădulescu-Motru este admirat. 

Intrarea în Partidul Conservator-Democrat si reaparitia „Noii reviste 
Române” în 1908 l-au propulsat pe C. Rădulescu-Motru în centrul disputelor 
publice. Este adevărat, el pune accentul în publicistica sa politică pe atitudini şi 
comportamente naţionaliste ce stârnesc controverse.” În discursul lui Motru este 
evidentă contestarea oportunității unui partid naţionalist, pentru că, de fapt, orice 
partid are idei şi acţiuni privind chestiunea naţională: „Când este vorba de o 
mişcare naţională nu am decât bine de zis: când este vorba de un partid separatist 
naționalist nu am decât de ráu"?. De aceea, credem, că Rădulescu-Motru a crezut 
cu ardoare în proiectul unei noi direcții spirituale, şi anume românismul. 


?! Mircea Eliade, Românismul dlui Rădulescu-Motru, în „Vremea”, VIII, nr. 395 din 7 iulie 1935. 

e Constantin Schifirnet, C. Rădulescu-Motru. Viaţa şi faptele sale, vol. I, Bucureşti, Editura 
Albatros, 2003, p. 621. 

B Discursul lui C. Rădulescu-Motru la Marea întrunire a Partidului conservator-democrat de 
la Iaşi, 2 martie 1908, în „Ordinea”, 82, 5 martie 1908, p. 1-2. 

